
Exc.mi P. D. IOANNIS F. HEALY 
Episcopi Gihraltariensis (Gibraltar) 


10 maii 1960 


Eminentissime Domine, 

Existimare tamquam alicuius momenti observationes meas vel ali- 
cuius valoris opiniones meas mihi perdifficile est. Abhinc tribus annis 
cum dimidio simplex parochus in Londini paroecia adlaborabam inter 
fideles humiles et pauperes; nunc vero, Episcopus factus, hac in dioe- 
cesi exiguas occasiones invenio ad res oecumenicas considerandas. Gi- 
braltaria, enim, dioecesis est quae rite ac laudabiliter ad nullam eccle- 
siasticam provinciam pertinet et res ita se habent ut raro tantum cum 
aliis Ecclesiae partibus contagionem habere possimus. De Ecclesia Orien- 
tali nulla loqui audeo, et quidquid aliud scribam fere omnino proveniret 
ex opinionibus a me formatis dum, parochi ministerio incumbens, aca- 
tholicos sive singillatim sive in circulos congregatos instruere in re 
catholica conabar. 

Mihi notatu dignum videtur acatholicos, saltem in Anglia, notabili- 
ter in temporibus recentibus suam Ecclesiae Catholicae aestimationem 
mutasse. Abhinc sat paucis annis mos apud illos erat Catholicos tam- 
quam hominum infestissimos habere nec invenire nomina ad Catholicos 
describendos nimis horribilia poterant. Nunc vero, etiam in documentis 
semiofficialibus e. g. « Infallible fallacies », ostendere volunt se esse 
simul cum nobis, membra Ecclesiae Christi et nos tamquam durissimos 
corde autumant quia eorum causae veritatem agnoscere nolumus. 

Incautis facile est considerare Angliam tamquam terram protestantem 
eo sensu quod maior habitantium pars uni Ecclesiae Anglicanae adhae- 
reat, quae unam doctrinam ab omnibus eius membris tenendam doceat. 
Quod quidem minime verum est. Nam multae sunt sectae, multique 
incredulitatis gradus. Humanisti, materialisti, agnostici abundant etiam 
inter eos qui se Christianos esse profitentur. Attamen, mirabile est quot 
ex eis sint qui ita loquantur: « Si aliquam religionem profiteri voluissem, 
fuisset religio Catholica ». Sed religionis necessitatem ignorant, et hoc 
quidem etiam de Catholicis lapsis vel laxis saepe verum est. 

Quod attinet ad maiorem Anglorum partem, praeprimis, meo sal- 

tem iudicio summe necessarium est ut Dei existentiam recognoscant et 
eorum ad Eum serviendum debitum agnoscant. Secundo, omnino neces- 
sarium est ut, in terminis categoricis, intelligant Christum Ecclesiam 
Catholicam instituisse eique contulisse suam divinam potestatem ad 
homines omnes salvandos. 

In hunc finem opinor pro viribus excitari oportere in membrorum 
Ecclesiae, tam clericorum quam laicorum, mentibus, urgendae sensum, 
eos, utpote membra Corporis Mystici Christi, ad apostolatum impellen- 
tem. Unusquisque nostrum, per vitam vere Catholicam, evidentiam con- 
stantem quatuor Ecclesiae Christi notarum praestare debemus. 

Unitas. Non tantum per falsarum doctrinarum actionumque disrum- 
pentium condemnationem, sed multo magis per instructionem positivam 
servari debet integerrima unitas fidei et actionis omnia inter Ecclesiae 
membra. Quoad Protestantes generatim verisimile est quod primus con- 
tactus fiet per nostras actiones liturgicas. Nonnulli enim eorum quam maxi- 
me nostras caeremonias simulari conantur, et non tantum inter se multo 
maioris momenti liturgicas quam doctrinales quaestiones habent. Ca- 
tholicorum unitas in Missae sacrificio et in sacramentorum administra- 
tione vere capax est ingentem exercendi influxum praecipue vero pej' 
media radio-diffusiva et televisa. Quamvis libenter concedo existentiam, 
maxime ad fideles consolandos et roborandos, rationum ad usum linguae 
vulgaris in sacramentorum administratione et aliis caeremoniis perficien- 
dis, puta in mortuorum sepultura, ex toto corde meo volo ut introductio 
linguae vernaculae in Missae liturgia vetetur. Enixe intimam unionem 
sacerdotem inter et populum desidero, unionem nempe mentis, cordis et 
vocis; attamen talem unionem optime mediante lingua latina conservare 
et augeri potest simul cum unione inter omnia universalis ecclesiae, 
saltem latinae, membra. His in diebus cum pauci sint qui legere igno- 
rent, omnes apprehendere et intelligere possunt tam orationes latine 
recitatas, quam Missae actiones. Spero fore ut unitas ecclesiae per totum 
orbem terarum in Missae celebratione magis magisque testimonium tri- 
buat Corporis Mystici Christi unitatis. Summe necessarium autem est, 
ut proclametur unitatem liturgicam fidei unitatem ante omnia postulare. 

Sanctitas. Haec, fortasse est nota quae cum acatholicis, saepe autem 
ipsis insciis, maximum impulsum, exerceat. Catholici autem, non raro, 
ignorant quam potens esse possit ad bonum effectus eorum virtutum 
vel, e contrario, quam infelix esse possit eorum debilitatus effectus. In 
quaestionibus moralibus quae tam frequenter conscientias hominum per- 
turbant, membra Ecclesiae Catholicae solutionem rectam cognoscere 
semper praesumuntur, et quod magis est. Catholicorum est, in acatholi- 
corum expectatione, omnibus in circumstantiis recte agere. Unde Ca- 

tholici peccantes acatholicis scandalum afferunt, stimulant vero ad con- 
versionem virtuose agentes. Hac de ratione Catholici, clerici et laici, ad 
sanctitatis apostolatum, non prohibitionibus vel negative tantum, sed 
magis positive ope perfectioris cognitionis exempli valoris moneantur. 
Semper prae oculis habere debemus officium nostrum apostolicum: ita 
vivere debemus ut sanctitatem Ecclesiae demonstrantes acatholicos at- 
trahere possimus. 

CathoUcitas. Triste est quod in aliquibus locis quidam populorum 
ordines vel coetus politici fama semper Catholici sint alii e contra ordi- 
nes coetusve ut acatholici semper habeantur. Quosdam inter populos 
pauperes et operarii sunt qui neglecti ab Ecclesia dicuntur dum, e con- 
tra, in aliis mundi partibus Catholici semper pauperes asseverantur. Om- 
nes Catholici, praesertim vero clerici, ita vivere debent ut constanter 
demonstrent Ecclesiam esse arcam unicam salvationis omnibus homini- 
bus. Optimo cum effectu citare possumus modo valde mirabili in quo 
ecclesia est omnium Mater; optimo cum effectu sequi possumus exem- 
pla nobis a Summis Pontificibus praestita curae vere Paternalis erga om- 
nes omnium conditionum homines ad eorum pedes ab omnibus universi 
partibus confluentes. Infirmi et fortes, veteres et iuvenes, docti et rudes, 
divites et pauperes, sancti et peccatores — omnes cognoscere debent, ex 
exemplo Catholicorum, Ecclesiam ad eos salvandos existere. 

Apostolicitas. Experientia mihi docet acatholicos non raro ferre cum 
invidia Catholicorum sensum, ut aiunt, securitatis, agnoscere. Scientia 
illa secura cum qua tam firmiter cognoscimus lesum Christum fuisse qui 
nobis contulit auctoritatem docendi ea quae docet Ecclesia; illa certitudo 
cum qua, sine ullo dubio, agnoscimus potestatem quam Christus Eccle- 
siae concessit ad nostros episcopos sacerdotesque usque pervenerit, pro- 
testantibus desunt. Talem cum Apostolis cognationem multo exoptant 
Protestantes. Anglicani bene cognoscunt realem successionem Apostoli- 
cam in Ecclesia nostra existere, multi autem eorum vere dubitant se 
talem unionem cum Apostolis habere. Sunt inter eos qui adhuc expectent 
declarationem ab Ecclesia Catholica agnoscentem ordinum in ecclesia 
Anglicana receptorum validitatem, alii, pastores Anglicani, se submittere 
Ecclesiae Catholicae recusant quia aegre ferunt invaliditatem sacramen- 
torum ab eis in ecclesia Anglicana administratorum affirmare. Forsitan 
non inutiliter Concilium memoraret certitudinem nostrae cum Ecclesia 
Apostolorum unionis et gaudium nostrum ex hac unione oriens. 

Eminentiae tuae, servus addictissimus 

& lOANNES HeALY 
Episcopus Gibraltariensis 

Exc.mi p. d. benedicti printesis 

Archiepiscopi Atheniensis (Athenai) 

No. 166/59 C.V. 15 augusti 1959 

Magno cum honore et gaudio litteris Pontificiae Commissionis Ante- 
praeparatoriae pro Concilio Oecumenico sub No. I C/59-161 responsum 
dare gaudeo. 

Quoad disciplinam Cleri: Post tempus bellicum magna quaedam 
libertas in vita Clericorum apparet, v. g. peregrinantes veste laicali in- 
duuntur et hoc modo ad Ecclesiam accedunt pro Sacro litando. Quam 
saepius peregrinant quin celebret suorum Ordinariorum aut Superiorum 
muniti sint. Modo quo vestiuntur saepe scandalum pro populo christiano 
sunt. 

Quid si pro omnibus Sacerdotibus Saecularibus et Regularibus extra 
Ecclesiam vestis nigri coloris — Clergyman — imponatur, ut uniformitas 
imponatur quin libertas vestiendi detur? Nam omnibus notum est ve- 
stem hanc sacerdotalem esse. 

Caput de prudentia maioris momenti in Universitatibus Ecclesiasticis 
sit quum pericula vitae sacerdotalis quam maxima sint et quidem pro 
sacerdotibus actionem cum nostris femineis operibus agentibus. 

Quid si vita communis pro clero in paroeciis imponatur, quantum 
et ubi hoc possibile fuerint? Exsperientia docet, ubi hoc adservatum 
fuit, sacerdotes in communi viventes sub auctoritate et directione parochi 
optime semper laboravisse. 

Quoad disciplinam populi christiani: Aliquid pro decore Ecclesiae 
faciendum est dum fideles veste non-christiana ad sacramenta proce- 
dunt. Spiritus modestiae et respectus christiani erga sanctitatem sacra- 
mentorum et Ecclesiam inculcandus est, et hoc a teneri aetate infantium. 

Pro maiori participatione activa populi christiani in vita liturgica et 
extra-liturgica Ecclesiae permittatur: Gloria, Credo, Orate fratres. Sanc- 
tus, Pater noster. Agnus Dei, Domine non sum dignus, etc.: in lingua 
vernacula a populo fideli dicantur dum sacerdotes ea omnia lingua latina 
recitat, et hoc quidem praesertim quum Missa pro pueris et puellis 
habeatur. 

Sacramenta etiam v. g. baptismi et matrimonii in lingua vernacula 
administrentur. 

Pro actione pastorali Ecclesiae maior collaboratio Religiosorum et 
Religiosarum cum Ordinario loci habeatur, et bonum Ecclesiae commune 
prae oculis semper habeatur v. g. in vita sociali Ecclesiae cum pueris, cum 
pauperibus, in instructione religiosa fidelium, iuvenum, puellarum, pue- 
rorum, etc. Causa plurimorum privilegiorum Religiosorum atque Religio- 
sarum Ordinarius eis uti nequit. 

Unio cum Ecclesia Graeca Schismatica « Orthodoxa » magni momenti 
apud nos est. Ecclesia haec omnia sacramenta habet, et magis ad No- 
stram Ecclesiam quam ad Protestanticam appropinquatur, quae sine sa- 
cramentis et specialiter sine Sacramento Eucharistico invenitur. 

Nostris in partibus unio immediata haberi nequit; primum contactus 
amicales cum Fratribus Nostris separatis habere debemus, ita ut nos 
illos et illi nos cognoscere valeant et spiritus antiquus removeatur. Ta- 
men perplacitum erit si gradus contactuum istorum determinetur et 
quam maxime cognitio reciproca-amicalis semper quaeratur. In hoc ma- 
ximo desiderio unionis cum Ecclesia Graeca Schismatica « Orthodoxa » 
magna cum charitate et cautela procedendum erit. Ex meis contactibus 
cum Episcopis Graecis et indirecte cum ipso Patriarcha Constantinopoli- 
tano, scire potui Patriarcham contactum cum Ecclesia Catholica pro unio- 
ne desiderare. Tamen sciendum est Orientales quam maxime charitate 
et respectu aliquo indigere, nam ea apud sese non semper habent. Ex 
puris conventibus Theologorum primo momento non magni momenti 
fructus habere possumus, quum eorum Theologi homines laici sint et non 
saepius cum Ecclesia eorum in conflictu inveniantur. 

In casu Unionis cum Ecclesia Graeca Schismatica quisnam status Sa- 
cerdotum, Episcoporum, Archiepiscoporum et Patriarcharum erit? Hoc 
magna cum charitate tractandum erit quum ipsi suis iuribus et privilegiis 
antiquis insistant. 

Similiter quid de statu Monachorum huius Ecclesiae? 

Quid de praxi matrimonii ineundi a clero acatholico? 

Quam saepius Schismatici-Orthodoxi ad sacerdotem catholicum ac- 
cedunt sacramenta, et quidem confessionem et communionem petentes, 
vel tantum confessionem dum pro communione ad ministrum acatholi- 
cum accedunt, vel in nosocomiis sacerdos catholicus acatholicum in 
extremis infirmum invenit, qui sine assistentia suae Ecclesiae invenitur. 

Quid istis in casibus sacerdos catholicus facere debeat? 

Quid de alumnis acatholicis qui in scholis nostris inveniuntur, quoad 
Missam et sacramenta confessionis et communionis in Ecclesia eorum? 

Ecclesia Schismatica Graeca indissolubilitatem sacramenti matrimonii 
non admittit sed ter matrimonium inire permittit. 

Quid Ecclesia providere potuerit ut apparitiones cinematographicae 

immotales et scandalosae, magna occasio moralis et socialis destructio 
iuventutis, a medio arceantur? Hoc valere potest etiam pro publicationi- 
bus illustratis quae sine respectu christianae et humanae honestatis ap- 
parent. 

Maiori cum instantia insinuatur de respectu laboris et vitae operario- 
rum et eorum familiae et de maiori amore et charitate nostra erga istos 
quum experientia doceat ubi caritas Ecclesiae invenitur ibi et fideles 
maiori cum fiducia Ecclesiae et Suae doctrinae adhaerent. 

Addictissimus in Christo lesu 

® Benedictus Printesis 
Archiepiscopus Athenarum 


2 

Exc.mi P. D. IOANNIS B. FILIPPUCCI 
Archiepiscopi Naxiensis, Andrensis, Tinensis et Myconensis 
(Naxos, Andros, Tinos e Micone) 

Num. Prot. 26/59 Teni, die 28 augusti 1959 

Eminentissime Domine, 

Libenti animo litteras tuas recepi et consilio peritorum sacerdotum 
habito sequentes animadversiones proponimus. 

Quoad disciplinam cleri; data praeoccupatione pastorali desidera- 
tur simplificatio Divini Officii quoad rubricas; non imminutio orationis, 
sed eius simplificatio. 

Ad augendam fidem populi christiani studium profundius doctrinae 
catholicae proponimus. 

Desideratur ut sacramenta celebrentur lingua vernacula; saltem 
baptismus, confirmatio, matrimonium et extrema unctio. 

Quoad unitatem Ecclesiae proponimus 1) ut examinetur quaestio de 
communicatione in divinis et 2) ut permittatur oratio communis cum 
schismaticis etiam in Ecclesia. 

Quotidie oramus pro bono exitu Concilii Oecumenici. Impensos 
animi sensus ex corde profiteor Eminentiae tuae, cui fausta quaeque a 
Domino adprecor. 

Eminentiae Tuae Reverendissimae 
addictissimus 
© I. B. Filippucci 
Archiep. Naxiensis-Tinensis etc. 

Exc.mi P. D. GEORGII XENOPULOS 
Episcopi Sanctoriensis et Syr ensis (Santorino e Syra) 


Eminenza Reverendissima, 


Syros, 18 aprilis 1960 


Con grande mio dispiacere ho appreso dalla sua dei 21 marzo, N. 
Pr. 1 C/59-1226 bis, che nessuna mia risposta e pervenuta ancora 
alia Commissione Pontificia Antipreparatoria al Concilio Ecumenico: e 
forse saro tacciato di negligenza o indifferenza davanti ad un cosi grande 
avvenimento: mentre io, in data 28 ottobre 1959 avevo gia spedito alia 
sopradetta Commissione una lettera (che probabilmente sara andata per- 
duta) nella quale esponevo alcune mie proposte o piuttosto desiderii che, 
secondo la mia povera esperienza, credo possano essere utili, se non alia 
Chiesa Universale, almeno a questa parte di Essa che si chiama il Prossimo 
Oriente. 

Domandando scusa, perche mi sento in parte colpevole in questo inci- 
dente non avendo raccomandato quella lettera, spedisco a V. Eminenza 
copia di essa. 

Con distinti ossequi di filiale rispetto 


delPEminenza V. Reverendissima 
dev.mo in Corde lesu 

® Giorgio Xenopulos, S. I. 
Vescovo di Syros e Santorino 
Ammin. Apost. di Creta 


N° Prot. 17/J Syros, 28 otobre 1959 

Proposta I. Date le circostanze attuali per cui si cerca di formare un 
certo ambiente benevolo e favorevole alia tanto sospirata Unione delle 
Chiese, penso che forse la Chiesa Cattolica potrebbe rilassare un poco la 
severita sulla « communicatio in divinis »: e ritornando alia « prassi » 
di alcuni secoli fa, permettere (come si soleva fare almeno qui in Grecia 
fino al secolo xviii) a certe anime buone scismatiche (e non sono poche) 
di potersi confessare e ricevere 1’assoluzione dal sacerdote cattolico. Molte 



EPISCOPUS SANCTORIENSIS ET SYRENSIS 


13 


di queste anime, che non hanno ancora sufficientemente la grazia e il dono 
della conversione, sia perche non trovano un direttore spirituale, data 
1’ignoranza della maggior parte dei preti scismatici; sia, e molto piu, perche 
disgraziatamente non hanno fiducia nei loro sacerdoti in cio che riguarda 
il segreto della confessione, non si confessano; e spesso si rivolgono al 
sacerdote cattolico domandando Tassoluzione e la direzione: cose che, 
date le leggi restrittive della Chiesa, vengono loro negate, Eppure si 
potrebbe fare tanto bene a queste anime preparando alio stesso tempo il 
terreno per una piu fertile comprensione delPIdea deirUnione. Ma anche 
se non si vuole concedere una tale facolta in generale, si permetta almeno 
agli Ordinarii dei luogo, « onerata eorum conscientia » di potere usare 
o concedere ad altri sacerdoti questo induito in casi particolari a loro no- 
tificati, 

Proposta II. Per una maggiore comprensione e partecipazione dei 
fedeli a diversi riti della Chiesa Latina, specialmente nelLamministrazione 
di alcuni sacramenti, come il battesimo, la cresima, Pestrema unzione 
e il matrimonio, permettere la traduzione autentica e fedele dal latino in 
lingua volgare, in modo che i partecipanti ai detti sacramenti ed anche 
coloro che vi assistono possano capire e gustare la bellezza dei riti, spe- 
cialmente in quelle nazioni do ve il latino e dei tutto incomprensibile. 

Proposta IV. Dare istruzioni tassative agli Ordinarii, che proibi- 
scano severamente ai loro sacerdoti i quali, o singolarmente ovvero condu- 
cendo gruppi turistici, visitano altre nazioni, di andare in giro con abiti 
disdicevoli alia dignita sacerdotale, quasi completamente svestiti e con 
calzoncini cortissimi (shorts), con grande scandalo, almeno nelle nostre 
parti, dei fedeli e anche degli stessi scismatici i quali presto o tardi ven- 
gono a sapere che questi scamiciati e « sansculottes » sono dei sacerdoti 
cattolici! 

Proposta IV. Semplificare, in quanto e possibile, la nuova disciplina 
dei digiuno eucaristico, particolarmente riguardo alie Messe pomeri- 
diane. Prima, era facile il calcolo dei tempo: da mezzanotte incominciava 
il digiuno, Adesso i fedeli, e specialmente la classe operaia e i contadini, 
si imbrogliano con le tante sottodistinzioni della nuova legge: Pacqua 
naturale si permette sempre; uniora prima della comunione (e molti non 
sanno calcolare a che ora precisa sara la comunione inter missarum so- 
lemnia) si puo prendere aliquid per modum potus, exclusis alcoolicis; 
tre ore prima della comunione (di cui come sopra non sanno precisare Pora) 
si permettono cibi solidi ed anche alcoolici; invece non e permesso pren- 
dere anche un solo bicchierino di liquore per tutta la giornata, a partire 
da mezzanotte, E sono moralmente certo che molti si avvicinano alia 

Comunione nelle messe serotine, pure avendo trasgredito materialmente 
e senza accorgersene qualcuna delle sopradette leggi dei digiuno euca- 
ristico. 

Giorgio Xenopulos, S. I. 

Vescovo di Syros e Santorino 
Ammin. Apost. di Creta 

4 

Exc.mi P. D. hyacinthi GAD 
Episcopi tit. Gratianopolitani, Exarchae Ap. pro Graecis 

Prot. N. 178/59 Athenis, die 8 augusti 1959 

Eminentissime Domine, 

Litteris Eminentiae Tuae (I C/59-1911) Reverendissimae acceptis, 
maxime gavisus sum, proximam audiens convocationem Concilii. Cuius 
operi adiuvando, secundum Tuam petitionem, haec mihi proponere vi- 
sum est: 

1. Ut salva integritate fidei et excluso omni periculo indifferentiae, 
concedatur Ordinariis locorum quibus interest amplior facultas decidendi 
ea quae respiciunt communicationem in sacris et praesertim in audiendis 
confessionibus christianorum orientalium separatorum, 

2. Ut legislatio canonica in regionibus Orientis christiani magis faveat 
fidelibus rituum orientalium. 

3. Ut ad parandam futuram unionem tum praesertim ad servandos 
thesauros antiquae traditionis catholicae. Synodus opportuna media defi- 
niat, quibus impensius promoveatur amplior cognitio traditionis eccle- 
siasticae Orientis apud clerum latinum. 

Haec sunt quae in regionibus nostris ad bonum animarum magis con- 
ferre visa sunt. 

Pro futuribus laboribus Concilii optima quaeque a Domino adprecans. 

Eminentiae Tuae Reverendissimae 
addictissimus 

® Hyacinthus Gad 
Episcopus tit. Gratianopolitanus 
Exarcha Apostolicus pro Graecis 

5 

Rev.mi P. D. IOSEPHI KHANTZIAN 
Ordinarii Armeni in Graecia 

Eminentissimo Principe, 

Mi sono sentito onoratissimo ricevendo la venerata lettera di Vostra 
Eminenza Reverendissima, in data 18 giugno 1959 (Prot. I C/59-2699) 
relativa alia preparazione dei Santo Concilio Ecumenico, che PAugusto 
Pontefice Giovanni XXIII, gloriosamente regnante, intende convocare. 

Tengo prima di tutto a presentare a Vostra Eminenza Reverendissima, 
tutti i miei fervidi auguri per il felice esito nella antipreparazione dei 
futuro Concilio. 

In secondo luogo, prego Vostra Eminenza, di voler scusarmi se ri- 
spondo in italiano alia vostra venerata missiva, perche non mi sento 
capace di redigerla in latino, che ho quasi dimenticato. 

Ora gli argomenti che vorrei esporre qui con tutta rispettosa liberta e 
sincerita, secondo la mia coscienza, sono i seguenti: 

A) Relativamente al Sacramento dei Matrimonio 

Chi ha vissuto molti anni in Oriente, non puo non vedere la grande 
e dolorosa piaga che si apre ogni giorno nel seno della S. Chiesa con i 
« Matrimoni Misti ». 

La relativa esiguita dei Cattolici, i frequenti rapporti con i dissidenti, 
i legami di parentela, la mentalita che vuole che la donna sia subordinata 
alPuomo in terreno di matrimonio, la legge civile che non riconosce il 
matrimonio di un ortodosso, contratto in Chiesa Cattolica e rifiuta il 
riconoscimento per Peventuale prole, sono tanti motivi che inducono 
quasi fatalmente la parte cattolica a far benedire il matrimonio dinanzi 
al ministro scismatico. 

Presa in considerazione questa situazione, il futuro S. Concilio non 
potrebbe con certe norme rimediare al male do ve 1 'esiguita numerica dei 
cattolici e una seria cagione per i nostri di presentarsi al ministro sci- 
smatico?... La Suprema S. Congregazione dei Santo UfEzio, in data 19 
gennaio 1949 (Prot. N. 1216/47) ha stabilito certe norme per la Grecia 
per detti casi. Non si potrebbe applicare tali norme per tanti altri paesi 
in Oriente?... 

B) Relativamente alia disciplina nei Seminari 

E un fatto assai inquietante la scarsezza delle Vocazioni sacerdotali 
nel tempo moderno. Da dove puo provenire questa notevole diminu- 
zione?... Questo e certamente un problema che non puo lasciare indifle- 
rente il futuro S. Concilio. Fra tanti motivi che possono impedire che le 
vocazioni non germoglino nella cara gioventu dei Seminario, ci sono 
specialmente il lusso moderno, i divertimenti attrattivi (lo sport), la ten- 
denza per una vita che abbia tutti i conforti materiali (idea dei materia- 
lismo), in una parola la mancanza dello spirito di sacrificio. 

Ora, e un dovere rigoroso nei Seminari di sviluppare questo spirito 
di sacrificio in quei giovani che si preparano al Santo Altare. Cio non 
si puo ottenere se non con una rigorosa disciplina, come si faceva di qui 
a 40 anni prima. 

Secondo la mia umile opinione, oggidi il sistema nei Seminari e molto 
mitigato. Nei Seminari moderni il giovane Seminarista vive una vita di 
conforto, la regola non impedisce ai Seminaristi di uscire a due, di tenere 
libero uso dei danaro che ricevono dai genitori, di ricevere e mandare 
lettere senza controllo, di seguire la politica nei loro giornali, di compiere 
certi esercizi di pieta soli e al tempo che vogliono, di andare a passare le 
loro vacanze in casa. 

Mi pare che questo sistema non favorisca la vocazione, perche non 
sviluppa assai lo spirito di sacrificio che deve aver un futuro sacerdote. 

Auguro che il futuro S. Concilio possa trovare i mezzi di moltiplicare 
le vocazioni sacerdotali e sottomettere i Seminaristi ad una disciplina piu 
rigorosa. 


C) Estensione della S. Chiesa e Apostolato Laico 

Nessuno ignora che oggidi la Chiesa Cattolica e estesa nei quattro 
angoli dei mondo. E noto pure che forze awerse (Protestantesimo, Co- 
munismo, etc.) fanno degli sforzi giganteschi per penetrare nel campo 
Cattolico. Neir America Latina, p. e,, si attesta che il Protestantesimo 
avanza a passi di gigante. Di pari passo il comunismo ha gia penetrato nei 
paesi di tradizione cattolica ed e una seria minaccia per il Cattolicesimo. 

D’altra parte, se gettiamo gli sguardi sui paesi Orientali, dove do- 
mina rOrtodossia, vediamo che il Cattolicesimo non fa grandi progressi, 
anzi perde terreno coi matrimoni misti; e una situazione non molto 
consolante. 

Contro queste forze awerse al Cattolicesimo, la S. Chiesa non tiene 
assai sacerdoti. Si dice che per Fimmenso Continente, come e di fatto 

r America dei Sud, 30.000 sacerdoti sono molto insufficienti, mentre 
per 4.300.000 Protestanti nello stesso Continente lavorano 16.000 
Pastori. 

Quale e il rimedio in questa situazione?... Giacche non abbiamo un 
numero sufficiente di sacerdoti, bisogna mobilitare il mondo laico in 
aiuto ai sacerdoti. Non intendo di moltiplicare le nostre Organizzazioni 
Laiche, le quali mantengono la pieta cristiana nei loro ambienti; intendo 
dare un impulso alPApostolato Laico, come sarebbe a quella bella Orga- 
nizzazione che si chiama « Legio Mariae », la quale ha lo spirito com- 
battente, tiene una disciplina militare, non cerca le manifestazioni este- 
riori, ma lavora collo spirito soprannaturale awicinandosi alie anime ad 
una ad una, alie famiglie in particolare. 

Se una tale organizzazione laica, di spirito militare, combattente, 
penetra in ogni Diocesi, certamente lo spirito delPApostolato si svegliera 
presto nel Laicato Cattolico, il quale colPAutorita Ecclesiastica, sara di 
immenso aiuto nell’estensione dei S. Evangelio e della S. Chiesa. 

D) Clero e politica 

Oggidl la Chiesa Cattolica e piu che mai accusata di far la politica per 
conto di un paese contro un altro. Sappiamo che questo e una vera 
ingiuriosa calunnia. 

Tuttavia non e raro di vedere degli Ecclesiastici, i quali non si con- 
tentano di adempiere i loro doveri civili, come si richiede, non si 
contentano di combattere con parole e discorsi un partito politico, awer- 
sario della dottrina cattolica e neppure si contentano di avere la loro pro- 
pria idea politica, ma cercano ad assumere qualche volta delle cariche in 
campo politico, presentandosi come candidati nelle varie elezioni civili. 

Con somma riverenza alPAutorita Ecclesiastica, si deve dire che e 
assai odioso per un sacerdote assumere una carica politica, anche con la 
buona intenzione di servire la S. Chiesa. Di fatto, tale sacerdote, non 
potendo sempre contentare tutti, avra contro di lui degli uomini che 
parlano male di lui e hanno 1’odio contro di lui e indirettamente contro 
gli Ecclesiastici in genere, specialmente quando questi scontenti sono i 
nemici dei clero cattolico. Credo che questo punto sarebbe un terna che 
domanda larga direzione nel futuro S. Concilio. 


E) Priorita fra Cardinali e Patriarchi 

L’Augusto nostro Pontefice Giovanni XXIII, che ha avuto Fidea 
ispirata certamente dallo Spirito Santo di convocare un Concilio Ecume- 

nico, intende per sicuro, presentare alie Chiese dissidenti Toccasione di 
studiare seriamente una eventuale Unione colla Chiesa Cattolica. 

Questa santa idea dei nostro Pontefice fa assai lavorare la testa di 
tanti Capi Ecclesiastici dei dissidenti d’Oriente. 

Due sono specialmente i punti che occupano la mente di questi Ec- 
clesiastici: la Supremazia dei Romano Pontefice e il loro grado ecclesia- 
stico in una eventuale Unione. 

La Supremazia dei Pontefice Romano non e terna di discussione ma 
di spiegazione secondo il Vangelo e la Tradizione Cristiana. Ma un ritorno 
alia Gerarchia dei primi tempi dei Cristianesimo, che riconosceva il 
Pontefice Romano come Capo supremo della Chiesa e dopo di Lui i 
Patriarchi, faciliterebbe, credo, Pavvicinamento della Chiesa Orientale 
dissidente alia Chiesa Romana. 

Ora, nella Gerarchia Cattolica attuale, gli Eminentissimi Cardinali 
hanno la priorita sopra i Patriarchi, come costituenti « Senatum Romani 
Pontificis ». Cio non e piacevole ai Patriarchi dissidenti che vorrebbero 
aver la priorita di dignita nella Gerarchia Ecclesiastica sopra gli altri 
Ecclesiastici. 

Cosa pensera il futuro S. Concilio sopra questo argomento, per faci- 
litare PUnione delle Chiese?... 

Terminando i miei punti di vista relativi al S. Concilio Ecumenico, 
mi faccio Tonore di presentare a Vostra Eminenza Reverendissima, la 
mia profonda venerazione e baciando la Sua Sacra Porpora, mi dico 

di Vostra Eminenza Rev.ma 
Pumilissimo servo 

Giuseppe Khantzian 
Ordinario Armeno in Grecia 

Exc.mi p. d. francisci von streng 

Episcopi Basile ensis et Luganensis (Basel e Lugano) 


Solodori, 10 maii 1960 

Beatissime Eater, 

Respondens ad litteras Pontificiae Commissionis Antepraeparatoriae 
pro Concilio Oecumenico de die 18 iunii 1959 hisce quasdam animadver- 
siones circa res et argumenta quae in futuro Concilio tractari poterunt, 
forsitan utiles, devotissime communico: 


I. Dogmatica 

1. Praeprimis dilucidetur et perficiatur tractatus de Episcopatu in 
Concilio Vaticano iniuria temporis dilatus et sepositus. Declaretur Epi- 
scopos residentiales habere veram potestatem vicariam Christi tamquam 
veros principes. Haec potestas uti iuris divini declaranda est. 

De novo igitur circumscribantur eorum facultates, ita ut reservatis 
causis maioribus Summo Pontifici ipsis commissae sint omnes aliae 
causae, v. gr. dispensatio super omnibus impedimentis matrimonialibus 
super quibus Sancta Sedes dispensare solet; relate ad statuendas dies 
ordinationis quae pro dioecesi sunt favorabiliores; relate ad assumendos 
alumnos in seminarium maius ex aliena dioecesi et quoad postulantes 
et novitios alicuius congregationis religiosae; quoad processus informa- 
tivos de inconsummatione matrimonii. 

2. Dilucidetur status laicorum in Ecclesia, speciatim eorum conditio 
relate ad hierarchiam ecclesiasticam. 

II. Moralia 


1. Aperiatur Ecclesiae sententia de urgentioribus quaestionibus ad 
rem oeconomicam, socialem politicamque attinentibus. 

Quoad rem oeconomicam dicatur, quid Ecclesia sentiat de mo- 
dernis possessionis privatae doctrinis formisque, uti a novis diversis a 
liberalismo et socialismo historico rei oeconomicae systematibus pro- 
ponuntur, quae « socialismus liberalis », « socialismus democraticus », 
« sy sterne partenaire » (quod non est confudendum cum contractu so- 
cietatis: contrat de societe). 

Quoad rem socialem defendatur gravitas politicae socialis agno- 
scentis familiam et quidem in matrimonio indissolubili infixam uti 
societatis fundamenta. Hac in re imprimis pronuntientur principia sic 
dictae politicae demographicae, praesertim ad rationem internationalem 
attinentia. 

Quoad rem politicam: cum nostris temporibus relationes diversa- 
rum civitatum a liberalismi principiis dirigi videantur, admonendum est 
maius momentum religioni quam rationibus oeconomicis attribuendum 
esse. 

Desiderandum est, ut curae animarum addictis procuraretur com- 
pendium practicum in materia septimi decalogi praecepti tractans prae- 
sertim problemata nostris temporibus exorta, uti a Nobis in litteris pa- 
storalibus exarantur,^ compendium desideratum intelligimus ad modum 
illorum quae iam exstant pro sexto decalogi praecepto, 

2. Multi ex nostris coniugihus franguntur facto quod postulata seu 
praescripta moralia ab ipsis petant de facto continentiam valde diutur- 
nam saepe imo continuam, id quod secundum 1 Cor. 7, 5 est pericu- 
losum. Methodus Ogino-Knaus multis in casibus huius quaestionis — 
pro cura animarum practica forsan difficillimae — certo ad solutionem 
meliorem duceret. Insuper non videntur adhuc satis clara, uti per- 
vestigationes historicae demonstrant, quae in matrimonio ut natura sive 
naturalia consideranda sint. Sane non ita esse deberet quod acatholici 
matrimonia saniora ducant vel ducere possint quam catholici Ecclesiae 
fideles. 


III. Canonistica 

Legislatio actualis Ecclesiae simplificetur quam maxime visis gra- 
vitate materiae et necessitate unitatis Ecclesiae. 

1. In periculo mortis (non tantum in articulo mortis) concedatur 
unicuique sacerdoti facultas conferendi sacramentum confirmationis, 
considerato axiomate « Sacramenta propter homines ». 

2. lurisdictio ad audiendas confessiones ab Ordinario proprio tra- 
dita valeat ubicumque terrarum, nisi ab Ordinario ipso expresse sit 
limitata. 

3. Legislatio quoad amotionem parochorum et aliorum beneficia- 
torum magis curae animarum accommodanda est. 

4. Facultates sic dictae Quinquennales Episcopis de iure tradantur. 


Cf, F. VoN Streng, Der Christ Ms Selbstandiger Vnternehmer, Weisungen 
Fiir Das Jahr 1959, 

5. Amplificentur facultates Episcoporum in advocandis religiosis 
ad curam animarum. 

6. Index librorum prohibitorum accommodetur magis conditioni- 
bus hodiernis, cum constat in praxi legem de libris prohibitis nec ob- 
servari nec mor aliter observari posse. Revideatur igitur legislatio in hac 
materia. 

Quoad methodum S. Officii hac in re Nobis videtur; 

a) Natura necessitas afiirmanda est, praesertim viso periculo, ne falsas 
doctrinas difiundant illa Ecclesiae membra quae parum cum Ecclesia 
sentiunt et animo libertino sunt. 

b) Respectus habeatur docentium et scriptorum Ecclesiae animo 
fideli deditorum. 

c) Quoad sentire cum Ecclesia auctorum audiantur locorum Ordi- 
narii. 

d) Quae manent in campo inquisitionis scientificae (in publicatio- 
nibus mere scientificis) cum intentione inquisitionis seriae non facile 
prohibeantur. Timor investigatorum catholicorum ob proscriptionem 
publicam, laborem investigationis impedit et refrenat, et consequenter 
viri periti acatholici in scientiis dominantur et scientia ecclesiastica si- 
let vel tardius venit. 

e) Si doctrina investigatoris Ecclesiae fidelis prohibetur vel ipsius 
opus vendi vetatur, sufficiat publicatio in Actis Apostolicae Sedis, vel 
nuntius per Ordinarium; publicatio in Osservatore Romano pro toto 
mundo his in casibus omittatur. 

/) Si operis scriptores quod destinatur pro amplo publico, et libri 
redemptio eo suo officio satisfecerunt, ut opus tradiderint ad « nihil 
obstat » et « imprimatur » Ordinariatui ad censuram, et si opus nihilo- 
minus prohibeatur vel interdicatur ipsius venditio, tunc Ordinariatui 
rationes saltem itidicentur ob quas prohibitio pronuntiata sit. Deinde 
probari posset an prooemio vel quodam addito periculum perceptionis 
erroneae apud lectores demi posset. Auctor et libri redemptio conside- 
rabili damno pecuniario vacarent. 

De quaestione mere opportunitatis alicuius operis in respectivo 
territorio linguae vel terrae Ordinarius cum suo concilio iudicare de- 
beret; deinde ver sio in aliam linguam prohiberi potest. 

7. Leges ieiunii eo sensu restringendae sunt, ut nonnisi feriis 
sextis Quadragesimae obligent, ita ut omnes dies ieunii extra Quadra- 
gesimam abrogentur. 

IV. Liturgia 

1. Lingua vernacula adhibeatur: pro Epistula et Evangelio in Missis 
cum assistentia fidelium celebratis, in administrandis sacramentis et sacra- 
mentalibus. 

2. Cyclus pericoparum per plures annos distribuatur. 

3. Exaretur formulare proprium adhibendum in Missa sacrae ordi- 
nationis presbyteratus, uti habetur v. gr. in Missa pro sponsis. 

4. Dominica secunda Passionis D. N. I. C. historia passionis remit- 
tatur ad feriam secundam hebdomadae sanctae. 

Feria sexta in Passione et Morte Domini amplior occasio praebeatur 
ad sacram communionem distribuendam, praeprimis in cura animarum 
iuvenum et infantium. 

In sollemni celebratione Vigiliae Paschalis omittantur prophetiae. 

5. In ofiicio divino recitando Matutinum redigatur ad unum Noc- 
turnum cum tribus psalmis et tribus lectionibus: prima de Scriptura 
occurrenti, secunda ex scriptis Patrum, tertia homilia S. Evangelii. 

Nobis visum est statuere ea quae ad mentem Summi Pontificis Ec- 
clesiam magis aptam reddant ad eos qui foris sunt alliciendos. 

Et Deus ... 

PB Franciscus von Streng 
Episcopus Basileensis et Luganensis 

Exc.mi P. D. CHRISTIANI CAMINADA 
Episcopi Curiensis (Chur) 

Una cum ipso responsum dedit: 

Exc.mus P. d. IOANNES VONDERACH 
Episcopus tit, Araditanus, Coadiutor c. s. Curiensis 


Coira, 22 maggio 1960 

Eminentissimo Principe, 

I vescovi svizzeri hanno discusso in comune nella loro ultima con- 
ferenza le richieste da inoltrare per il Concilio e che Lei, Eminenza, ri- 
cevera in originale fra giorni. L’originale delle richieste avrebbe gia 
dovuto essere in possesso di Vostra Eminenza, ma da quanto ci risulta il 
tempo richiesto per la circolazione e stato piu lungo dei previsto. 

Noi sottoscritti non vorremmo pero in nessun caso far attendere 
oltre una risposta alie lettere sopra citate e precisamente Nr. prot. 1 C/59- 
362 e Nr. prot. 1 C/59-2150 e ci permettiamo quindi di inoltrare una 
copia delle richieste, quale e attualmente in circolazione fra gli Eccel- 
lentissimi vescovi svizzeri. 

Vorremmo ancora con la presente ringraziare per il fatto che Sua 
Santita ci ha dato la possibilita di sottoporre desideri e postulati per il 
futuro Concilio. E in piii vorremmo esprimere il nostro piu vivo grazie 
a Vostra Eminenza per averci prolungato il tempo per Tincontro delle 
domande, di quanto non fosse stato previsto, perche cosi fu possibile 
trattare un aEare di tale importanza nella conferenza comune dei ve- 
scovi svizzeri. 

Nella petizione i vari punti sono stati riassunti, dato che un trat- 
tamento e una documentazione in esteso avrebbero richiesto troppo 
spazio. Una esposizione e documentazione particolareggiata potra essere 
fatta per quei punti che verranno eventualmente presi in considera- 
zione per un ulteriore trattamento e vorremmo pregare Vostra Eminenza 
di farci tenere una comunicazione in merito a suo tempo, se sara il 
caso. 

Le possiamo dare Tassicurazione che Tinteresse per il futuro Con- 
cilio e grande e favorevole e stata l’eco che la notizia ha suscitato nel 
nostro paese, cio che merita di essere sottolineato in considerazione che 
buona parte degli abitanti e di religione protestante. 

In unione con il Santo Padre preghiamo ardentemente invocando 
la grazia di Dio per i lavori preparatori e per il buon esito dei pros- 
simo Concilio. 

Voglia gradire, Eminentissimo Principe, ancora una volta 1’espres- 
sione della nostra gratitudine e 1’assicurazione della nostra alta stima. 

Di Vostra Eminenza 

devotissimi e obbligatissimi 

Cristiano Caminada 
Vescovo di Coira 

® Giovanni Vonderach 
Vescovo titolare di Aradi 
e coadiutore di Coira c. i. s. 

I. Dogma 

1. Chiesa. L’idea generale della Chiesa dovrebbe venir allargata, 
nel senso che si dovrebbe continuare il terna dei Vaticano intorno alia 
dottrina dogmatica della Chiesa e in relazione alia dottrina dei Corpo 
mistico di Cristo. 

2. V rimato. La dottrina dei Primato dei Romano Pontefice dovrebbe 
venir integrata in una ecclesiologia universale, 

3. Episcopato. Coi due punti precedenti si collega la formula- 
zione delhimportanza delPEpiscopato e la sua relazione nei confronti 
dei Primato. 

4. Laici. Le questioni sulla posizione e importanza dei laici nella 
Chiesa, oggi tanto discusse, dovrebbero in tale connesso venir prese in 
considerazione. 

5. Simbolo. Si dovrebbe trovare una nuova e breve formula dei 
Simbolo adattata alia concezione di oggi, formula che potrebbe essere 
adottata piu facilmente nelle funzioni pubbliche, in occasione della presa 
di possesso di uffici e nelle conversioni. 

II. Liturgia 

1, Santa Messa. Nello sviluppo della rinnovazione liturgica si dovra 
accuratamente provvedere, afEnche le prescrizioni liturgiche riguar danti 
la Santa Messa vengano osservate ovunque, afEnche proprio nella cele- 
brazione appaia Tunita della Chiesa. Cio premesso nella nuova stesura 
delle prescrizioni liturgiche si dovrebbero abolire i doppioni attualmente 
esistenti come per es. nella distribuzione della comunione ai fedeli e nelle 
lezioni nella Messa pontificale. 

E ci sia permesso di rendere attenti sulPimportanza della eventuale 
facolta di leggere i testi della Messa dei catecumeni nella lingua vol- 
gare, cio che e gia stato trattato ampiamente al congresso liturgico di 
Assisi. E piu volte e poi stato espresso il desiderio che venga permessa 
la concelebrazione sacramentale oltreche in occasione della consacrazione 
sacerdotale anche in altre occasioni speciali, che dovrebbero pero venir 
ben definite. 

2. Santi Sacramenti. E vivo desiderio che la lingua volgare trovi 
maggior posto nei rituali e cio per miglior comprensione per i fedeli. Cosi 
un desiderio che e stato espresso per il Sacramento della Penitenza e 
questo: che il sacerdote possa pronunciare le preghiere nella lingua 
volgare, alPinfuori della formula sacramentale vera e propria. 

Parimenti i sacerdoti in cura d’anime desiderano una abbreviazione e 

semplificazione delle preghiere che accompagnano 1’assoluzione. E in par- 
ticolare vorremmo rendere attenti all’amministrazione della Santa Cre- 
sima agli ammalati gravi, con la preghiera che le facolta attuali vengano 
concesse anche ad altri sacerdoti, oltreche al parroco, e cio indipendente- 
mente dalla presenza in loco o meno di un vescovo. Le condizioni sono 
gia ristrette dalla grave malattia dei soggetto e in piii facolta maggiori 
servirebbero a far scomparire varie dilEcolta. 

3. Consacr axioni e cerimonie. La semplificazione a cui tende il rin- 
novellamento liturgico e la maggior partecipazione dei popolo alia li- 
turgia fanno sorgere un postulato anche nei riguardi dei pontificale e di 
altre norme previste per consacrazioni e cerimonie varie. Si dovrebbe 
esaminare se non sia possibile anche nelPordinazione dei diaconi e 
sacerdoti di tenere il discor so di rito in lingua volgare, affinche anche i 
fedeli lo comprendano. Lo stesso si dica per testi analoghi in occasione di 
consacrazioni di chiese, altari, campane e benedizioni di cimiteri. Con 
una buona scelta dei testi queste cerimonie potrebbero guadagnare molto 
presso il popolo. Una semplificazione che si adatti alia mentalita di oggi 
e desiderabile specie in occasione di consacrazioni di chiese ecc. 

Inoltre vorremmo ancora osservare che nelLinnovazione si dovrebbe 
far posto anche al rito per la processione dei Corpus Domini, che dotato 
di testi adatti e in lingua volgare, potrebbe svolgere il suo compito in 
modo piu solenne di quanto avvenga oggi. Infine per il rituale si e 
chiesto che venga introdotto un rito per la sepoltura di bambini non bat- 
tezzati di genitori cattolici. 

4. Me s sale e breviario. Per quanto concerne la riforma dei breviario 
e stato inoltrato un postulato con i singoli punti alia Sacra Congrega- 
zione dei Riti, gia nel 1956. Sia permesso richiamare Tattenzione nel 
senso che i testi liturgici fra messale e breviario dovrebbero essere con- 
cordati. 

Dato poi che si tende da molti ad ottenere una recita dei breviario 
in lingua volgare, si dovrebbe espressamente rinnovare Tobbligo per il 
breviario in lingua latina. 

5. Tempi liturgici. Ci permettiamo di far presente un suggerimento 
che ci e stato presentato, anche se crediamo che il trattarlo non sara pos- 
sibile durante il Concilio. La data della Pasqua ad una data fissa, per es. 
seconda domenica di aprile, invece che nel periodo come finora dal 22 
marzo al 25 aprile, servirebbe a semplificare roscillazione di tutte le 
feste mobili. Inoltre e stato chiesto che sia prevista in forma piu breve una 
seconda benedizione delP aequa battesimale per es. in autunno in giorno 
festivo o domenicale da stabilire, dato che la conservazione dell’acqua 
battesimale a lunga scadenza soffre delPinflusso climatico. 

III. Disciplina 

1. Diritto canonico. Una revisione dei C.I.C. dovrebbe apportare 
varie semplificazioni. Si dovra tenere conto di una terminologia piu 
conseguente e Tintroduzione deUe norme legali rilasciate dopo Tultima 
revisione dei C.I.C. Una semplificazione e un adattamento ai giorni nostri 
sarebbero desiderabili per le norme penali e per il diritto processuale, e 
qui si dovrebbe studiare se e come si possa creare un’istanza centrale 
per certi paesi in merito alia complicata materia nei processi matrimo- 
niali. In oltre si dovrebbe ridurre e semplificare il giuramento. II privi- 
legium fori e le norme sulla sepoltura richiamano pure una revisione. 
Una nuova redazione dei diritto dei religiosi con riferimento agli isti- 
tuti secolari e infine Tintroduzione di un cosl detto diritto dei laici po- 
trebbero essere utili e contribuire molto a chiarificare le idee. 

2. Indice. Ci sia permesso di richiamare Tattenzione su questo terna 
che e gia stato sollevato di sovente e in vari paesi. Una revisione della 
prassi per 1’indizione dei libri dovrebbe prevedere un interrogatorio del- 
1’autore prima della condanna e gli si dovrebbe dar possibilita di cono- 
scere i motivi per il provvedimento che vien preso. DalPelenco dei libri 
proibiti si dovranno scartare quelli che non hanno piu ragione di essere 
proibiti e le ammonizioni e divieti dovranno essere adattati ai tempi co- 
me si e fatto necessariamente per gli ulEci regionali dei film, E i vescovi 
dovrebbero avere su questo punto maggiori competenze, Negli ultimi 
anni la prassi seguita nella proibizione dei libri ha condotto a con- 
flitti difEcilmente solvibili ed ha creato malumori e danni, 

3. Indulgenze. Una revisione fondamentale della prassi delle indul- 
genze, una semplificazione dei catalogo e Tindicazione dei giorni d’in- 
dulgenza sono da studiare. 

4. Vrohlemi della diaspora. In seguito alia sempre crescente flut- 
tuazione dei diversi ceti della popolazione si presentano in un paese 
a confessioni miste i disparati problemi della diaspora. E stato espresso 
il desiderio che si trovi una nuova formula per le conversioni e un nuovo 
rito per la celebrazione dei matrimoni misti. Con opportuni accorgi- 
menti rituali si puo esercitare un importante influsso positivo sui co- 
niuge non cattolico, come anche sugli altri acattolici che assistono al 
rito. E in paesi confessionalmente misti su larga scala cio e importante, 
Sarebbe anche da studiare la questione come si possa rendere piu fa- 
cile ad intere comunita protestanti e ai loro ministri il passaggio al 
cattolicesimo, e per i ministri Teventuale via per avviarli al sacerdozio 
cattolico. 

In particolare per 1’aiuto nella diaspora viene discussa ultima- 

mente la questione dei diaconato come funzione a se e non solo come 
gradino al sacerdozio. II problema dei rifugiati e le loro condizioni hanno 
posto in uno stadio di attualita anche la questione della simultaneita 
delle chiese (templi) per le diverse confessioni. Di fatto in vari paesi 
sono state scelte vie diverse. 

IV. Amministrazione 

1. Le Sacre Congregazioni. Per il Sacro Collegio, per le Sacre Com 
gregazioni e per le rappresentanze della Santa Sede e desiderata una 
internazionalizzazione, dei resto gia iniziata. Prima di prendere decisioni 
e rilasciare delle norme sarebbe bene se le Sacre Congregazioni orientas- 
sero i vescovi interessati e ne sentissero il loro parere, dando possibi- 
lita di prendere posizione sui singoli problemi. 

La corrispondenza con la Curia Romana e con gli ufEci amministra- 
tivi dovrebbe poter avvenire oltreche in latino, anche in tutte le lingue 
europee, compreso il tedesco. 

Decisioni importanti, come per es. ultimamente le decisioni riguar- 
danti la settimana santa e il digiuno eucaristico, dovrebbero prima di 
venir pubblicate sulla stampa, essere comunicate agli Ordinari, affinche 
questi possano preparare le norme opportune. Anche fra le rappre- 
sentanze diplomatiche della Santa Sede si dovrebbe tener conto della 
lingua officiale dei paese. 

2. Facolta ai vescovi. E stato espresso il desiderio che le facolta dei 
vescovi vengano allargate in via ordinaria, cio che finora avveniva in 
parte attraverso le facolta quinquennali. Le maggiori facolta concesse al- 
rOrdinario nel rimuovere i parroci sarebbero in vari casi provvidenziali. 
Infine sarebbe da studiare come trovare la via per aiutare sacerdoti che 
hanno fatto naufragio e che fare per sacerdoti che senza dispensa hanno 
abbandonato il loro stato (Breviario per es.). 

3. Arte moderna. Diventa sempre piu difficile dare norme precise 
che tengano conto dell’arte moderna, dello scopo religioso e dei vari 
ceti di persone. Cio vale per Parchitettura, scultura, lavori di orefice 
aventi relazione con la liturgia e per i paramenti. Sarebbe da vedere fin 
dove si puo venire in aiuto, senza per altro diventare pedanti. 

5. Ecumene. Il contatto con comunita cristiane non cattoliche va 
tenuto presente, pensiamo ai protestanti ed ortodossi. Una questione par- 
ticolare che si presenta oggi con il problema dei rifugiati e il caso del- 
1’amministrazione dei santi sacramenti ad ortodossi in caso di necessita. 
E infine non si possono dimenticare le relazioni con i giudei. 

Eminentissimo Principe: Come abbiamo creduto di poter rilevare 

dalla Sua lettera ci siamo permessi di esporre qui vari punti e desideri 
per l’inoltro alia commissione antipreparatoria dei Concilio. 

I punti toccati si incrociano qualche volta, di modo che non sempre 
sono stati ordinati secondo i titoli. E in questa lettera non abbiamo espo- 
sto in extenso i singoli punti e abbiamo rinunciato alia documentazione. 
Cio si potra fare per i singoli punti che venissero in considerazione. 
Come da accenno di Vostra Eminenza, abbiamo in modo discreto sentito 
il parere e giudizio di esperti teologi e di provetti pastori di anime. 

Sottoponiamo il tutto alia commissione che ha in mano proposte e 
suggerimenti da tutto il mondo cattolico. Secondo il desiderio dei Santo 
Padre preghiamo invocando Taiuto di Dio per il lavoro preparatorio dei 
Concilio, affinche possa essere condotto a buon termine e preghiamo af- 
finche lo Spirito Santo per mezzo dei prossimo Concilio voglia raffor- 
zare nella Chiesa la fede. Punita e la pace e affinche i popoli e tutta Puma- 
nita ascoltino sempre piu gli inviti dei Santo Padre e della Chiesa. 

Ci e grata Poccasione per assicurare Vostra Eminenza che preghiamo 
anche per Lei e invochiamo copiosa benedizione sui lavoro che Lei 
svolge e ci professiamo devotissimi. 

Cristiano Caminada 
V e scovo di Coira 

Giovanni Vonderach 

Vescovo tit. di Aradi e Coadiutore c. s. di Coira 

Exc.mi P. D. FRANCISCI CHARRIERE 
Episcopi Eausannensis, Genevensis et Frihurgensis 
(Lausanne, Geneve e Fribourg) 

Fribourg, le 2 mars 1960 

Eminentissime Seigneur, 

Je vous envoie sous pii separe, helas avec un grand retard, le rap- 
port que vous m’avez demande ainsi qu’a mes veneres Confreres, en 
vue du prochain Concile Oecumenique. Il avait ete convenu, sur la pro- 
position de Son Excellence Monseigneur le Nonce Apostolique, qu’une 
rencontre ait lieu entre Eveques suisses, pour mettre au point ce qui 
nous paraissait devoir etre presente a la Commission preparatoire. Cette 

reunion n’a pas pu avoir lieu et c’est pourquoi, d’entente avec Son 
Excellence Monseigneur Jelmini, notre Doyen, je vous envoie a part mon 
rapport. Comme je suis deja bien en retard, je vous envoie d’abord 
mon texte en frangais, avec les annexes qu’il comporte, et cela par Tin- 
termediaire de la Nonciature Apostolique. Des que la traduction latine 
sera achevee, le rapport en latin vous sera envoye egalement, cela bien 
sur encore avant Paques. 

Je me suis efforce d’indiquer dans mon rapport les principales que- 
stions qui me paraissent importantes en me plagant dans le milieu ou la 
Providence m’a fait vivre. Ce sont, pour la plupart, des questions d’ordre 
tout a fait gener al, mais il y en a qui concernent plus specialement nos 
pays mixtes. Je demeure a la disposition de Votre Eminence pour les 
renseignements supplementaires qu’Elle me ferait Phonneur, eventuel- 
lement, de me demander. 

Daignez agreer, Eminentissime Seigneur, les hommages profondement 
respectueux avec lesquels j’ai 1’honneur d’etre 

de Votre Eminence 
le tres humble et devoue serviteur 

0 pRANgois Charriere 


Toti orbi christiano persuasum est S. S, Papam loannem XXIII, 
afflante Sancto Spiritu statuisse, ut hisce in temporum adiunctis Conci- 
lium Oecumenicum convocetur. Neminem fugit ob mundi hodie tam 
perturbati rapidum cursum in omnibus vitae religiosae, socialis, poli- 
ticae partibus quaestiones summi momenti praestare, quae accuratae, late 
informatae, in principiis christianis fundatae examinationis indigent. 
Res ita stant — sit venia collationi — sicuti veris tempore, cum sub 
impulsu vitae novae omnia moventur et, ne damnum capiant, sollicite 
colenda sunt. Mentes et corda hodie plus quam in aliis adiunctis indigent 
directivis novis, ne labantur in novum paganismum multum pernicio- 
siorem illo, contra quem apostolis luctamen fuit. Ii quidem veritatem 
praedicabant gentibus sensu religioso non carentibus immo superstitio- 
sis iuxta S. Pauli ad Athenienses verbis. 

Nobis commissi sunt innumeri homines, qui sensum religiosum ami- 
serunt et nihilominus a nobis expectant lucem et sublevamen, cum sen- 
tiant verum vitae sensum sibi deesse. A nobis exspectant adiumenta, ut 
e desperationis et defectionis miserabili statu surgere valeant, 

Oecumenicum Concilium Ecclesiae dat occasionem statuendi omnia, 
ut devitentur et vagus opportunismus depositum Revelationis infirmans 

et rigorismus nimis strictus, quo Ecclesia in tam rapido mundi cursu de 
die in diem plus exsularetur eiusque missio salvifica minus cognosceretur. 
Certe via media difficulter statuitur. Attamen Sede apostolica duce et 
Spiritu Sancto afflante Episcopi in Concilio adunati mutua deliberatione 
clare videbunt ea, quae in usibus et in disciplina ecclesiastica sint con- 
servanda, quae modificanda et adaptanda. 

Ut opportunius progrediamur, prius adorimur problemata generalia, 
secundo loco specialia quaedam, iuxta dispositionem Codicis iuris ca- 
nonici. 


Problemata generalia 

Concilium Oecumenicum adunatur sub signo pacis, primum pacis 
religiosae ad christianos nomine insignitos inter se reconciliandos, deinde 
pacis inter ipsos et aliis religionibus adhaerentes. Pacis etiam inter na- 
tiones tam fervide desideratae et non statutae. Pacis denique socialis 
inter ordines hominum cuiuscumque nationis. 

Fax religiosa. S. S. Papa loannes XXIII hunc finem futuro Concilio 
expressis verbis proponit. Est quidem problema inter omnia nostri tem- 
poris eminens et urgens, cum nec pax domestica nec pax inter homi- 
num ordines uniuscuiusque nationis firmari possit, si deest pax religiosa. 
Discessio religiosa paulatim ducit ad indifferentismum, qui indifferentis- 
mus causat materialismum. Materialismus autem divortii peste dissolvit 
familiam et omnem societatem, quae coelum obliviscentes paradisum in 
hoc mundo sibi constituere conarentur. 

Fax inter nationes difficile statuitur, quia, ii, qui non sunt catholici 
nominis diffidentia contra influxum Ecclesiae afficiuntur. « Nolumus, 
proclamant, Europam vaticanam ». Et non incolentes Europam eiusdem 
sunt mentis. Maior pars civium Statuum Unitorum Americae non ap- 
plauderet praesidem catholicum etc. 

Pax religiosa supponit reconciliationem christianorum inter se. Ob 
dissensiones inter christianos religio christiana inter alios non progre- 
ditur. Multis in Deum credentibus sed non christianis nostra religio vi- 
detur esse flumen fatigatum, formans, uti dicunt « delta » quoddam, cum 
in Oceanum fluere conatur. Quae opinio certe falsa est. Attamen ne- 
gare non possumus pro magna parte non christianorum res ita se habere. 

A. F>e reconciliatione christianorum inter se 

a) Frincipia generalia. Vera reconciliatio fieri nequit, si altera pars 
reconciliandorum alteram prosternere conatur, nec, si veritas obnubi- 
latur et infringitur, ut inter doctrinas essentialiter divergentes commu- 

nis denominatio statuatur, quia talis denominatio communis esset veri- 
tatis deformatio. Ambo ista extrema evitanda sunt. Nullo modo nobis 
licet a deposito revelato unum iota aut unum apicem prodere. Quod fides 
vera et integra postulat, omnino tenendum est. Attamen vera fides in se 
semper eadem et immutabilis non est exaequanda suis aspectibus acci- 
dentalibus nec suis diversis formis praesentationis. Ecclesiae munus est 
veritates fidei hominibus loco et tempore diversis annuntiare, quamo- 
brem christifideles magisterio Ecclesiae aures praebent. Quae quidem 
submissio et fiducia non impedit, quin quisque fidelis reverenter et 
animo filiali legitimos superiores informet de iis, quae sibi apta et neces- 
saria videntur, ut veritas immutabilis ab auditoribus melius capiatur et 
ab omni confusione praeservetur. Iis dictis nos accommodantes exponi- 
mus sequentes duas quaestiones particulares: 

b) Quaestiones particulares. Liceatne in expositione doctrinae Chri- 
stianae formulis uti incompletis et implicitis, ne offendamus aures eorum, 
qui nobis non sunt consentientes? Non desunt inter nos qui, ut talem 
procedendi modum iustificent, verba et facta Divini Salvatoris afferunt 
dicentes: Dominus noster nos admonet, ne extinguamus linum fuman- 
tem, ne confringamus arudinem quassatam [Matt. 12, 20). Ait dominus 
servis: « Sinite zizania et bonum semen crescere usque ad messem, 
ne forte colligentes zizaniam eradicetis simul cum eis et triticum » {Matt. 
13, 29). Christus patiens est erga discipulos. In ultimo ante passionem 
sermone dicit: « Adhuc multa habeo vobis dicere, sed non potestis 
portare modo. Cum autem venerit ille Spiritus veritatis, docebit vos 
omnem veritatem »... Ergo Christus patientiae plenus gradatim disci- 
pulos inducit in veritates captu difficiliores. Nonne et nos ita semper 
procedere debemus? Respondemus: « Utique patientia utamur, quia 
primus caritatis fructus est. Caritas patiens est, benigna est », dicit Apo- 
stolus. Est autem caritas et perspicax non caeca, quod ulterius dicemus* 
Quod autem formulas implicitas attinet, distinctio facienda est: 

*) Iis, qui in veritatibus fidei non sunt instructi sed ad eas cogno- 
scendas bene dispositi, ea, quae catholicos et christianos dissidentes di- 
vidunt, gradatim exponantur. Nam expositio nimis propera ipsorum bo- 
nam dispositionem defatigaret. Quod valet de omni contactu cum as- 
seclis omnium religionum non christianarum. 

**) Eos autem, qui nostram doctrinam bene noscunt formulae impli- 
citae propositionum, in quibus ab ipsis differimus, in stuporem indu- 
cerent. Quidam acatholicus bene excultus et in confessione protestandum 
optime versatus, referens se ad litteras pastorales, in quibus accuratis- 
sime exposueram nostram doctrinam catholicam, mihi dixit: « Optime 

novimus, res se habere sicut vestrae litterae pastorales docent. At cum 
sacerdos catholicus veritatem clare et firmiter proponere non audet, ob- 
stupesco, cur utatur formulis implicitis. Et talis obnubilatio veritatis et 
restrictio me perturbat ». Certe modus est servandus etiam in aperta 
affirmatione earum propositionum, in quibus ab aliis differimus. Omnia 
in caritate et sine indebita offensione exponantur. Attamen iterum af- 
firmamus: in disputationibus cum iis, qui in nostra doctrina sunt in- 
structi, formulis implicitis uti, vertitur in finem contrarium. Nam talis 
procedendi modus ex una parte nostros fideles catholicos commovet, 
cum putarent ea, quae nos a non catholicis separant, non esse magni 
momenti, quod ipsos impedit, quin veritates fidei semper melius addi- 
scant. Ex altera parte non catholici attoniti mirantur, cur nos non au- 
deamus id, quod verum esse tenemus, aperte profiteri. Et id accidit 
saepius quam nos opinamur. 

Ex dictis sequitur formulas implicitas opportune et prudenter adhi- 
bitas locum habere cum ignaris, esse e contra periculosas in colloquiis 
cum bene de his instructis, qui nos ab ipsis separant. Nobis omnibus 
persuasum est ipsos non esse offendendos, sed vera caritate et intel- 
lectu large aperto tractandos. Eos offenderemus plus quam putamus, 
si explicationem sinceram et necessariam etsi passim dolorosam fu- 
geremus. Prudentia vera caritate inspirata excessus evitare docebit. 

B) Problema de tolerantia erga cultus religiosos dissidentes in natione 
maiore ex parte catholicae religionis 

Hic tangimus quaestionem crucialem. Non raro acatholici nos mentis 
machiavelicae accusant. Dicunt, nos in regionibus, ubi minor populi pars 
sumus, pro nostro cultu religioso et pro scholis libertatem postulare, 
eamdem vero libertatem aliis cultibus religiosis denegare, ubi numero 
plures sumus et auctoritate in re publica praestamus. Qui eius sunt 
sententiae — ■ et sunt multi — nutriunt in animo diffidentiam quasi 
indelebilem contra nos. Quare ea in re illa duo extrema evitanda sunt. 

1. Reficimus opportunismum machiavelicum, iuxta quem acatholicis 
libertatem solum concederemus, quia in praesentibus adiunctis desunt 
nobis facultates cultus acatholicos comprimendi vel exstirpandi. Contra 
talem opinionem e contra tenemus, in natione, ubi catholici numero 
praestant, nos acatholicum cultum non ex puro opportunismo tolerare, 
sed quia bonum commune societatis civilis (seu status) id postulat. Sum- 
rni momenti ea sententia est. Opportunismus machiavelicus est excessus 
e mentibus tollendus. 

Sed est alius excessus non minus perniciosus, is quidem, qui tenet: 
in societate civili, in qua magistratus christianae religionis numero ma- 
iores sunt et hanc ob rem de rebus publicis statuunt, nihil faciendum 
est contra falsae religionis quamcumque propagationem. Minime con- 
sentimus, sed firmiter tenemus, rei publicae potestatem requiri posse 
et magistratus eam potestatem exercentes conscientiae obligatione ad- 
strictos esse fidem in periculum ductam tueri. Exempli gratia, quando 
acatholici non satis habent suas asseclas docere vel sine proselytismo 
opinionem publicam de suis doctrinis informare, sed e contra calumnian- 
tur Ecclesiam et falsas de ea disseminant criminationes, tunc magi- 
stratibus catholicis tacere non liceat nec admitti potest, ipsis contra de- 
tractores et caluminiatores non esse interveniendum. Distinctio facienda 
est inter explanationem serenam et pacificam alicuius doctrinae et pro- 
pagationem effrenatam, ferocem, calumniosam, fallere conantem animas 
simplices, de Ecclesia et fide catholica recte sapientes. In nostris societa- 
tibus civilibus, diversorum cultuum religiosorum sectatores complecten- 
tibus, constitutiones rei publicae admittunt libertatem religiosam, sed 
semper cum moderamine: intra limites ordinis publici et morum bono- 
rum. Eos limites et nos servare et tenere debemus. Id affirmandum est 
contra eos inter nos, qui falso idealismo obcaecati putant, nostris tempo- 
ribus, cum differant a medio aevo, Ecclesiae non solum nunquam licere 
coercitione uti, sed nullo modo tolerari posse, quod publica potestas 
Christiana coercitionem adhibeat ad fidem tuendam. Libertas religiosa 
illimitata nullibi, ne in constitutionibus liberalissimis existit. 

1, Pax internationalis . De pace inter nationes multa dicenda sunt. 
Nos hic solummodo duo extrema contraria consideranda proponimus. 
Christianorum est, se impendere, ut immoderata armorum praeparatio 
minuatur. Non solum sic dictis pacifistis communismo atheo faventibus 
et consimilibus relinquendum est studium pacis inter nationes statuen- 
dae. Saepius nobis crimini datur. Ecclesiam tormenta bellica benedicere. 
Id refutandum est clara propositione nostrae verae mentis hac de re. 
Nos appetimus pacem non bellum. Optamus et indefesso zelo laboramus, 
ut impensae pro armis minuantur. At esset excessus contrarius et pa- 
riter repellendus, si pacifismo inconsiderato et — s. v. v. — « exarma- 
tioni » unilaterali faveremus. Unilateralis exarmatio est error fallax et 
amens. Et decipit etiam catholicos, cum inconsulte afferunt quaedam 
S. S. Papae Pii XII verba et alios eiusdem Summi Pontificis de eodem 
problemate sermones tacent. Citant ea, quae dixit praeclare de armis ato- 
micis, tacent, quae declaravit, cum exercitus Russiae invadebant Hun- 
gariam. Excessus de exarmatione unilaterali conducit ad iustificationem 

sic dictae « obiectionis conscientiae », quae supremae auctoritati civili 
denegat ius imponendis civibus militiam. 

2. Pax socialis. Non est necesse multum insistere in eminentium 
praesidum catholicorum mentis mutationem, quam causavit evolutio 
ultimorum viginti annorum. Clare apparet ex problemate centrali de 
dominio vel de proprietate privata. De isto dominio semper docuerunt 
et docent haec duo principia: Dominii privati limites et dominium pri- 
vatum in se. Ante ultimos viginti annos docentes late exponebant ius in 
dominium privatum, de eius limitibus vero breviter tractabant. Hodie 
vero contrariam viam sequuntur, tamquam haesitanter asserentes ius in 
dominium privatum. Sicut in aliis et in his excessus vitandi sunt. 

Esset excessus gravis, si limites iuris in dominium privatum in obli- 
vionem caderent. Attamen non desunt, qui in talem excessum aberrant, 
cum non clare intelligunt iura, quae competunt rei publicae christianae 
plus quam aliis has limites imponendi. Talis error nascitur ex falsa co- 
gnitione relationum inter iustitiam et caritatem. Inest insuper falsa 
notio veritatis essentialis, nempe veritatis de primatu familiae. Doctrina 
christiana, docet primatum familiae respectu societatis civilis seu Status. 
Sed cum de eo primatu sermo est, agitur de omnibus familiis, inclusive de 
miserabilissimis. Et cum societas civilis tueri debeat familiam, ipsi socie- 
tati incumbit impedire, ne familia quaedam ditissima amplificet sine 
limite suas opes, quia id verteretur in detrimentum familiarum pauperum, 
imprimis familiarum miserabilium. Existit primatus familiae, quando 
agitur de omnibus familiis, non de solis divitibus et privilegiatis. Ut 
omnes familiae honeste vivere valeant, societas civilis ius habet limi- 
tandi possibilitates earum, quae abuterentur opibus. Attamen et hoc 
notare debemus; si societas civilis vel Status vellet omnia regere et sine 
discrimine in omnes societatum institutiones se ingerere, ipso facto 
impediret omnem expansionem et omnem veram libertatem socialem. 
Vera libertas comportat anticipes aleas. Qui securitatem in omni gradu 
statuere vult, in omnem conventum et in omne genus activitatis humanae 
sese ingerere, necessario ducitur ad determinismum socialem semper plus 
arctum, quod esset retrogredi ad iniustam servitutem. Libertas illimitata 
et sine alea non est in terra. lusta media via his in problematibus dif- 
ficile tenetur, quamquam existit et tenenda est inter communismum et 
liberalismum. Absoluta securitas in ordine materiali importat laborem 
vi impositum. 

Considerationes particulares 

In sequentibus adunamus quasdam de disciplina ecclesiastica consi- 
derationes, quas iuxta ordinem Codicis iuris canonici exponimus. 

Caput I. Normae generales 

Sancta Sedes hodierna, rapida communicationum evolutione inter 
omnes orbis partes, contactum personalem cum fidelibus dissitissimarum 
regionum habet. Ex omnibus terrae regionibus litterae breviter et secure 
Romam perveniunt. Hanc ob rem saepius quaeritur interventus Sanctae 
Sedis etiam in rebus parvi momenti. Roma directe attingit omnes quos- 
cumque fideles. Facilitas directae communicationis in se bona est, cum 
Summus Pontifex iurisdictionem directam et immediatam in omnes ha- 
beat. Sanctae Sedi essentialiter competit invigilare orthodoxiae, epi- 
scopis, sacerdotibus, fidelibus. Vigilantia hodie plus quam olim necessaria 
est. Opiniones et doctrinae extravagantes agitantur et etiam aures fi- 
delium bonae voluntatis et mentis attingunt. Si Sancta Sedes non vi- 
gilaret, errores perniciosi magnum damnum afferrent. Ne ultra insista- 
mus, licet exempli gratia in memoriam revocare et sic dictae Reforma- 
tioni protestantium et Revolutioni gallicae longo annorum decursu incu- 
riam doctrinalem viam planasse. Paulatim et lento sed continuo progressu 
magnae perturbationes maturescunt. Neminem fugit etiam hodie non 
paucorum mentes a via recta declinare, non paucorum voluntates tor- 
pescere. Quamobrem oportet Sanctam Sedem vigilare, vim et virtu- 
tem mentium stimulare, recta principia alto pronuntiare, universae Ec- 
clesiae praesentem esse. 

Quae tamen indispensabilis omnipraesentia ne diminuat, sed in 
quantum fieri potest, confirmet actionem Episcoporum. Valde Sanctae 
Sedi interest simul et universae Ecclesiae, Episcoporum actionem non 
esse nimis coactam, ne dubitent, an talis vel alius recursus, quem uti- 
lem vel necessarium existimant, a dicasteriis romanis male indicetur. 
Equidem dubitatione fieri potest, ut Episcopus remittat certos recursus in 
se utiles et necessarios, cum timeat, ne desavuetur. Plena et filialis confi- 
dentia minuitur, etsi desavuatio non in publicum prodit. Sanctae Sedi non 
prodessent Episcopi, qui paulatim inducerentur in mentem servilem, fu- 
gientes suo periculo agere, ubi necesse est, quia tunc Papa sua facere 
cogeretur verba paralytici: « Hominem non habeo ». Summi ergo mo- 
menti est. Episcopos se sentire auditos et confirmatos. Certe omnes con- 
veniunt de necessaria invigilantia Sanctae Sedis, dicasteriis commissa. Sit 
tamen talis, ut non paralysim quamdam inducat. Et eis in rebus recta 



38 


HELVETIA 


via ducit inter nimiam incuriam et meticulosam severitatem. Ambo ex- 
cessus sicuti Sanctae Sedi in Episcopos, ita Episcopis in subalternos 
adiutores evitandi sunt. 

Eam mediam quaerentes viam sequentia notamus: 

a) Ne leges generales pro universa Ecclesia latae modum applicatio- 
nis in minimis nimis urgeant, quia usum diversarum regionum est 
ratio tenenda. Conveniret constitutionibus synodalibus. Sancta Sede invi- 
gilante, latius spatium concedere. Codex iuris canonici recte interpre- 
tatus, continet varias adaptandi possibilitates, quibus multum praestat 
antecedenti periodo. 

b) Nobis videtur optabile, ut in nova codicis revisione amplietur 
Episcopi auctoritas quoad dispensationes concedendas, exempli gratia in 
iis, quae sunt de invigilantia domorum religiosarum. Nonnumquam Ro- 
mam recurrendum est ad dispensationes obtinendas. Quod nimis onerat 
Congregationem Religiosorum et retardat responsa. Utile videtur alle- 
vare modum hodie vigentem. 

Caput 11. De Ver sonis 

Nonnisi paucas questiones inter innumeras in hac relatione tan- 
gimus. 

1. De caelibatu ecclesiastico. Nobis persuasum est Sanctam Sedem 
non cessuram esse conatui quorundam, qui sub fallaci praetextu legem 
caelibatus non esse iuris divini sed ecclesiastici, optant, ut aboleatur. 
Allegant casus deplorabiles, qui ipsorum causae favere videntur. Atta- 
men nonne etiam accederent vel essentne pauciores, si lex non amplius 
obligaret? Nobis videtur, lege abrogata, alias miserias nascituras esse, 
eae, quae accidunt alibi, ubi lex caelibatus non obligat. Hodie nonnulli 
protestanticae confessionis nobis caelibatum per tot saecula vigentem 
et nunc sicuti semper a longe plurimis sacerdotibus fideliter servatum 
invident, immo apud se introducere conantur. Rebus sic stantibus mi- 
nime convenit obligationem, quae est Ecclesiae decus, abrogare vel mi- 
tigare. 

2. Codificatio Actionis catholicae. Sunt adhaerentes Actioni catholi- 
cae, qui optant, ut Codex iuris tractet uberius de consociationibus apo- 
stolatus laicorum. Postulatum videtur nobis fundatum. Satis esset, si 
caput Codicis, quod est « de laicis », novis rerum adiunctis adaptaretur. 

Postulant etiam, ut assistentes ecclesiastici Actionis catholicae non 
sint ad nutum Episcopi, sed stabilitate parochorum gaudeant. Id po- 
stulatum nobis periculorum non expers videtur. Cum isti assistentes ec- 
clesiastici sint ministerio Episcopi propius coniuncti, debent manere 

ad nutum Episcopi, ad instar aliorum sacerdotum similiter propius 
coniunctorum, uti vicarii generales, rectores Seminariorum, etc. Constat 
equidem, Episcopos in quantum possunt frequenter et volenter uti con- 
cursu adiutorum sibi ministerio intimius coniunctorum, lure hodie vi- 
gente assistens ecclesiasticus Actionis catholicae gaudet sufficiente li- 
bertate ac securitate suum ministerium adimplendi, ut non necesse sit 
eum firmare ea stabilitate, qua solummodo processu canonico amoveri 
posset. Insuper contra abusum auctoritatis Episcopi semper patet recur- 
sus ad Sanctam Sedem, 

Caput III. De rebus 

A. De sacramentis. 

a) De sacramento Confirmationis. Optamus, ut facultas confirmandi 
in periculo mortis latius concedatur, et ut parochus delegare possit vi- 
carios cooperatores. Crescit feliciter numerus fidelium, qui pro infanti- 
bus in periculo mortis hoc sacramentum petunt. Non semper adest pa- 
rochus vel Episcopus, adest autem vicarius. Fideles mirantur, quod vica- 
rius caret facultate, cum huius sacramenti administratio ab Ecclesia valde 
commendetur. Est ergo ratio iusta facultatem administrandi confirma- 
tionis sacramentum latius extendendi. 

b) De Eucharistia. Nobis videtur ea, quae de ieiunio eucharistico 
nunc stabilita sunt, esse integre servanda. Attamen velimus, ut sacerdotes 
missam celebrantes regimen pro fidelibus statutum sequi possint quoad 
unam vel tres horas ieiunii ante communionem, id est: ut et sacerdos 
celebrans missam, tempus computet usque ad sumptionem eucharistiae, 
non autem usque ad initium missae. Concedimus rem non esse magni 
momenti. 

c) De matrimonio. De eo sacramento multa essent dicenda. Respectu 
iuris antecedentis Codex novus magnum progressum constituit. Nihilo- 
minus multa pressius determinanda manent, quod ad matrimonia mixta 
attinet, urgenda est obligatio habendi certitudinem moralem vere funda- 
tam de conditionibus a nupturientibus post matrimonium observandis. 
In celebratione matrimonii mixti nonnumquam difficile est missae cele- 
brationem negare. Observamus stricte, quae statuta sunt, sed non igno- 
ramus quosdam sacerdotes fraudem facere statutis. Accidit quidem, ut 
in adiunctis particularibus negatio missae augeat opiniones praeiudicatas 
et aversiones acatholicorum erga nos. Fieri potest, ob negationem mis- 
sae in celebratione matrimonii non teneantur promissa quoad educatio- 
nem catholicam prolis. Nonne arbitrio Ordinariorum commitendum est, 
quid in casu particulari observandum sit? 

B. De liturgia. 

a) Et in liturgids apparet convenire, ut Episcopis maior facultas de- 
terminandi singula et minuta augeatur et concedatur. Ita in nostra dioe- 
cesi fideles quaedam recenter in liturgia innovata non libenter accepe- 
runt. Ita, ut exemplum afieramus, fideles nostri, qui missae lingua la- 
tina celebratae adsuefacti sunt, praeferunt servare, quod traditionis est. 
Pars longe maior nostrorum fidelium missae sacrificio assistentium missali 
liturgico utitur. Lingua latina eis non solummodo nullum incommo- 
dum creat, sed e contrario contenti sunt communem devotionem et cul- 
tum communi lingua celebrare, cum iis, a quibus vernaculo sermone 
differunt. Et valde consolantur, cum in regionem diversi sermonis demi- 
grati, communi liturgiae participant. In regionibus sermonum popularium 
diversorum, sicuti constat in Helvetia, inopportunum videtur nimis in- 
novare in liturgicis. Aliter res se habent, ubi vera fides catholica mortua 
vel nondum propagata est. Ibi enim necesse, non solum utile est mysteria 
christiana captui audientium adaptato modo et sermone proponere. Sede 
Sancta invigilante, sit in liturgicis larga libertas concessa. 

b) Caeremoniae pro consecratione ecclesiarum statutae multo abbre- 
viatae nostro tempori melius convenirent. Supprimenda nobis videntur 
quaedam repetita eo fine, ut partes maioris momenti melius appareant 
et fidelibus prosint. 

Caput IV. De processibus 

Optabile nobis videtur, ut in parte Codicis iuris, quae est de proces- 
sibus beatificationis et canonisationis, nonnulla simplificentur, altera vero 
scripto et praeceptis explicitis specificentur. Uti nunc res se habent, in 
multis necesse est se referre ad consuetudinem paucis initiatis solum no- 
tam. Quae Codex continet, non sufficiunt. Ideo errores postea multo fa- 
stigio corrigendi subrepunt. luvaret habere statuta scripta plus explicita 
et nihilominus non complicata. 


Caput V. De poenis 

Praesertim iste liber Codicis est multum simplificandus. Quae de 
poenis statuit, se referunt ad conditiones sociales et politicas aevi nunc 
elapsi. Non expedit poenas statuere, quae ob mutatas conditiones vitae 
hominum efiectum non habent, cum Ecclesiae media exsecutionis desint. 
Interveniat rarius, ut, cum intervenire necesse est, reverenter audiatur. 
Quae in Codice de administratione statuta sunt, permittunt casus ita 

solvere, ut applicatio poenarum canonicarum superflua eveniat et non 
recurrendum sit ad processum. Quedam vero simplificari et necessaria 
clarius relevari, omnes iuvabit. 


Conclusio 

Multae modificationes in decursu praeparationis Concilii opportunae 
apparebunt. Non dubitamus, quin et Summus Pontifex et ii, quibus res 
commissae sunt, omnia bene disponent. 

Valde commendamus sacerdotibus et fidelibus nostrae dioecesis, ut 
fervidas fundant preces pro felici successu Concilii novi et maximi mo- 
menti. Multum conferet ad pacem in omnibus firmandam ac Ecclesiam 
adiuvabit ad animas fidelium luce veritatis illuminandas et ad Deum, 
primum principium et finem ultimum, per Cristum Dominum Virgine 
immaculta intercedente sublevandas. 

Friburgi Helvetiarum. Feria V in Caena Domini, 14 aprilis 1960. 

® Franci scus Charriere 
Episcopus Lausannensis, Genevensis et Eriburgensis 

Exc.mi P. D. IOSEPHI HASLER 
Episcopi S. Galli (Sankt Gallen) 

Ad Sanctum Gallum, die 30 ian. 1960 

Eminentissime Domine, 

Imprimis indulgeas quaeso, quia nimis protrahebatur responsum Tuis 
Litteris (Prot. Nr. 1 C/59-1192) de die 18 iunii anni elapsi debitum. 
Causa retardationis in hoc consistit, quia provisum erat, omnes Helvetiae 
episcopos simul unanimiter per modum unius respondere ad Litteras 
Tuas, quod factum non est. 

Insuper morbo afiiciebar per aliquos menses et per hoc « debitum 
reddere » impediebar. 

Paucas tantummodo opiniones Eminentae Vestrae propono, specia- 
liter quia per modicum tempus onus episcopi mihi incumbit: 

L leiunium Eucharisticum 

Votum: Reducendi tempus ieiunii eucharistici ad unam horam. 

Ratio: impossibile, aut quasi, redeuntibus ab opere diei sumendi 
S. Eucharistiam occasione S. Missae hora vespertina celebratae, quia 
indigent refectione. 

II. Facultas administrandi Sacramentum Confirmationis in mortis periculo 

Votum: Indulgendi ut facultas administrandi Sacramentum Confir- 
mationis ab Ordinario loci et a parochis delegari possit vicariis paroe- 
cialibus et aliis sacerdotibus, sicut delegatio pro assistentia matrimonii 
(can. 1096 C.J.C.). 

Ratio: aliter multi pueri sine gratia huius Sacramenti moriuntur, 
quia parochus fortuito haberi nequit. 

III. Professio solemnis monialium 

Votum: Non sunt inquietandae moniales, quae ex Apostolica Di- 
spensatione ediderunt professionem tantummodo simplicem. 

Ratio: secus diversis indigent dispensationibus ad opera explenda, 
quae sunt necessaria ad sustentationem (e. g. in schola, in agro etc.). 

IV. Facultates quinquennales 

a) Votum: Diversae facultates assumendae sunt in ius commune. 

Ratio: per hoc onera et Congregationum Romanarum et Ordinariatus 
diminuuntur. 

h) Votum: Facultates supradictae sunt amplificandae pro illis ca- 
sibus, in quibus S. Sedes quasi semper dispensare solet, e. g.: 

1) Ordinarius permittere potest, gravi ex causa, sacerdotibus Mis- 
sam celebrandi quotidianam de Requiem vel Beatae Mariae Virginis, e. g. 
caecitatis vel oculorum debilitatis causa; 

2) Ordinarius sacerdoti, morbo vel senectute laboranti, licentiam 
dare potest celebrandi Sacrificium Missae in aedibus suis, si aliter Sancta 
offerre nequjt; 

3 ) Ordinarius permittere potest, fidelium utilitatis causa, asserva- 
tionem SS. Eucharistiae in oratorio publico, servatis de iure servandis; 

4) Ordinarius permittere potest monialibus egressum e clausura, 
non tantum urgente casu operationis chirurgicae subeundae, sed etiam 
aliis ex rationibus, e. g. instructionis causa vel ad avertendum grave 
damnum. 

V. Lingua latina 

Votum: Lingua latina colenda est et in scholis et in liturgia. 

Ratio; Lingua latina est lingua S. Matris Ecclesiae, quae maxime 
unire potest praesertim clericos. Hoc minime impedit, ne fideles instruan- 
tur in lingua vernacula. 

IV. Lihri manuales concernentes Theologiam moralem 

Votum: Praescribatur iterum, ut libri S. Thomae Aquinatis sint fun- 
damentum non tantum theologiae dogmaticae sed etiam theologiae mo- 
ralis. 

Ratio: S. Thomas semper sic procedit: Demonstrat essentiam, ne- 
cessitatem necnon pulchritudinem virtutis et postea vitia et peccata ex 
defectu virtutis provenientia. Permulta Manualia theologiae moralis sunt 
corrigenda, quia pauca verba inveniunt pro explanatione virtutum, sed 
permulta de peccatis et vitiis. Hoc magni momenti esse videtur pro 
sacerdotibus promulgationi verbi et catechesi incumbentibus. 

His pro munere significatis, omni quo par est obsequio me pro- 
fiteor. 

Eminentiae Vestrae devotissimus 

® lOSEPHUS Hasler 
Episcopus S. Galli 

Exc.mi P. D. FRANCISCI N. ADAM 
Episcopi Sedunensis (Sion) 

Seduni, die 30 augusti 1960 

Eminentissime Domine, 

Cum tuis litteris diei a. d. 14 kal. iul. anni Domini 1959 me 
rogaveris ut Tibi cum omni libertate et simplicitate sententiam meam de 
argumentis aperirem, quae in proximo Concilio oecumenico pertractari 
possent. Tibi breviter sed cum perfecto submissionis et erga Sanctam 
Sedem oboedientiae spiritu respondebo. 

Quod ut efficiam. Tibi adiunctas notas dirigo, in quibus aliquas sug- 
gestiones reperire velis, quae futuro Concilio praesentari possint. Per- 
breve tempus mihi usque ad Kalendas septembris impertitum impedivit 

quonimus melius facerem. Meis tamen elucubrationibus nullum momen- 
tum tribuo, ita ut, si illa plene despexeris, nullum incommodum perci- 
piam. 

Quod autem maximi refert facere volumus, id est orare et fideles 
ad orationem sollicitare, ut maximus successus Concilio contingat, a quo 
omni exceptione maiora bona pro tota Ecclesiae historia expectare pos- 
sumus. 

Omni qua par est reverentia Tibi in Domino addictissimus sub- 
scribit. 

Franci scus N. Adam 
Episcopus Sedunensis 


'Doctrinae capita 

Episcopus Sedunensis desiderat et proponit. 

1. Ut, sub forma « Syllabi » omnes recentiores errores, et speciatim 
naturalismus, damnentur, qui animis tremenda damna afferunt. 

2. Ut, sub forma universo orbi terrarum destinatae proclamationis, 
nova et clara edatur definitio praecipuarum fidei veritatum, speciatim ve- 
ritatum quae ad ultimos fines spectant, quos nostrorum temporum ho- 
mines acriter negant et impugnant. 

3. Ut encyclica Humani generis clarificetur et iterum promulgetur. 

4. Ut iterum Baptismi necessitas pro hominum salute confirmetur ad 
aliquas modernistarum doctrinas repellandas. 

5. Ut Missae sacrificii natura clarius elucidetur ad aliquas moderni- 
starum opiniones confutandas. 

6. Ut Episcopatus natura ac officia et Episcopi potestates clarius 
et nitidius exponantur ita ut ad conclusionem capitulum « de Ecclesiae 
constitutione » concilii Vaticani perducatur. 

7. Ut B. M. V. mediatio clarius elucidetur et definiatur. 

8. Ut omnia fiant ad diversas christianorum confessiones in Eccle- 
siae catholicae sinum reducendas et quidem et ultimas legitimas conces- 
siones faciendo. Christianorum enim disgregatio est maximum historiae 
scandalum, quod omnes alios Ecclesiae conatus ad fidem propagandam 
debilitat et impedit. 

9. Ut serio Poenitentiae sacramenti praxis iterum consideretur. 

10. Ut denuo Indulgentiarum praxis examinetur. 

11. Ut gratiae primatus et orationis necessitas proclamentur. 

12. Ut catechismus elaboretur, qui universo docendae religionis 
modo fundamentum praebeat, et simul cum nostrorum temporum ne- 
cessitatibus congruat. 

Disciplina Cleri et populi christiani 

Episcopus Sedunensis desiderat et proponit. 

1. Ut clero et dioeceseos fidelibus concedatur ut aliquo modo, et 
quidem aperto non autem secreto, ad electionem Episcopi participent, ut 
ita, in quantum fieri potest, machinationes excludantur et semper funesta 
Status et saecularium potestatum immixtio vitetur. 

Nemo ad hoc magnum officium eligi deberet, qui saltem per decem 
annos in paroeciali ministerio non adlaborasset et ita absolute necessa- 
riam experientiam non acquisisset. 

2. Ut Ecclesiae administratio simplicior et minus centrata fiat. 

3. Ut tota Indicis lex rofermetur. 

4. Ut tota ecclesiasticarum censurarum lex reformetur. 

5. Ut omnes circa bonorum ecclesiasticorum administrationem re- 
gulae revisantur. In quorum gestione et laici partem sumere deberent ut 
clerici a temporalium bonorum cura liberentur. 

6. Ut procedura in matrimonialibus causis revisatur et acceleretur. 

7. Ut caerimoniae et rubricae simpliciores fiant. 

8. Ut ecclesiasticus vestitus, praesertim praelatorum, simplicior fiat. 

9. Ut partim et quidem caute usus linguae vulgaris in liturgia per- 
mittatur, ita ut fidelium ad missas et ofiicia participatio maior et effi- 
cacior fiat. 

10. Ut melior inter opera coordinatio et efficacior inter saecularem 
et regularem clerum collabor atio efiiciatur. 

1 1 . Ut technica et moderna media in praedicatione et evangelizatione, 
praesertim in missionum regionibus, adhibeantur. 

12. Ut cleri selectio et formatio renovetur, quae nostri temporis 
conditionibus et necessitatibus adaptari debent. 

13. Ut sacerdotum lapsorum, de die in diem numerosiorum, status 
iterum consideretur, ita ut et pro eis facilior poenitentia evadat et ad 
normale regimen reditus fiat. 

14. Ut omnia beneficia amovibilia declarentur. Salus animarum su- 
prema lex! 

15. Ut omnes appellationes vel dignitates ecclesiasticae mere honori- 
ficae aboleantur. 

® Franciscus N. Adam 
Episcopus Sedunensis 

Exc.mi P. D. LUDOVICI S. HALLER 
Episcopi tit. Bethleemitani, Abbatis nullius S. Mauritii Agaunensis 

(Saint Maurice) 

Agauni, apud S. Mauritium, die 30 octobris 1959 
Eminentissime Domine, 

Ad litteras in quibus, quid tractandum in Concilio Oecumenico No- 
bis videretur, quaesivisti, perlibenter respondemus. Aegre tamen feri- 
mus Nos hodie tantum ad Te scribere posse. Diu enim sperabamus, ut 
benigne innuerat unicuique episcopo Helvetiae Illustrissimus ac Re- 
verendissimus Dominus Gustavus Testa, Nuntius Apostolicus apud no- 
stras gentes, fore ut communes responsiones ad Sanctam Sedem humili- 
ter mitterentur. 

Quod, cum fieri nequivisset, haec vota proprio nomine diligenter 
communicavimus : 

1. Optatur ut episcopatus essentia et officium in Ecclesia clare defi- 
niantur, et praesertim character vere sacramentalis ordinationis episcopi, 
per oppositionem ad presbyteratum. 

2. Optatur ut laicorum munera certe determinentur, scilicet quae- 
nam ex baptismi et confirmationis sacramentis, in ordine praesertim ad 
apostolatum, iura atque officia oriantur. 

3. Optatur ut clare definiantur quid minimum sentiendum sit, se- 
cundum fidem, de his verbis universaliter acceptis in Ecclesia: « Ad 
lesum per Mariam ». 

4. Valde optatur ut leges de disciplina librorum prohibitorum, quo 
minus conscientiae graventur atque turbentur, de novo prorsus exa- 
rentur ad totius populi christiani utilitatem. 

5. Optatur ut melius definiatur quae sit indulgentia; praeterea peru- 
tile videtur facultatem utendi benedictionibus reservatis, cum indul- 
gentiis annexis, prout in Rituali Romano exstant, omnibus confessariis, 
quin amplius opus sit induito, communiter extendi. 

6. Hoc denique Nobis pergratum esset, pro nostro munere Abbatis 
Primatis Canonicorum Regularium Foederis: in novo Codice luris Ca- 
nonici elaborando, benigne ducatur ratio propria Ordinis nostri. 

Haec Nobis maioris momenti videntur, et digna quae in futuro Con- 
cilio tractentur. 

Insuper exultat anima nostra et laetatur cor nostrum, quod non 
sine divini Numinis inspiratione, Sanctissimus Dominus Papa Noster 
loannes XXIII tam mirum coetum ex omni lingua et natione voluit et 
decrevit. 

Quapropter nostras ad Deum admovemus preces ut, quod Spiritus 
Paraclitus aspirando praevenit, adiuvando prosequatur et ad felicem exi- 
tum perducat. 

® Ludovicus Haller 
Episcopus tit. Bethleemitanus 
Abbas nullius X. Mauritii Agaunensis 

Rev.mi P. D. RAIMUNDI TSCHUDY 
Abbatis nullius Einsiedlensis (Maria Einsiedeln) 

Einsiedeln, die 25 aprilis 1960 

Eminentissime Princeps, 

Litteris ab Eminentia Tua Reverendissima Abbati nullius Einsied- 
lensi datis nunc demum respondeo, cum tantum versus finem anni elapsi 
ad officium Ordinarii loci praedictae Abbatiae vocatus sim. Quam ob rem 
Eminentia Tua Rev.ma tarditatem huius litterae responsoriae excusare 
velit. 

Argumenta vero sive vota, quae in futuro Concilio pertractari pos- 
sent, sequentia propono: 

I. Argumenta dogmatica 

1 . Conceptus Ecclesiae, corporis mystici, in luce ponatur, atque 
iusta interpretatio axiomatis « extra ecclesiam nulla salus », praesertim 
sub respectu desideratae unitatis christianorum, detur. 

2. Concilium Vaticanum I continuetur quod ad quaestionem epi- 
scopatus iuris divini in Ecclesia attinet. 

3 . Nullum proclametur dogma novum, in specie nullum dogma ma- 
riologicum, aggravans discussionem cum christianis ab ecclesia catholica 
separatis. 

II. Quaestiones dogmatico-disciplinares 

1. Normae dentur ad sacram liturgiam ita restaurandam, ut non 
solum cultui divino debito modo inserviat, sed etiam suam functionem 

catecheticam in aedificationem fidelium adimpleat; praesertim permit- 
tatur maior usus linguae vernaculae et accommodetur liturgia sollemnis 
pro Ecclesiis minoribus. 

2. Maior dignitas muneri episcoporum tribuatur per quamdam « de- 
centrali 2 ationem » rerum hucusque Apostolicae Sedi reservatarum quae 
tamen nec ordinariam administrationem excedunt nec universalem Ec- 
clesiam directe tangunt. 

3. Tractari deberet an et quousque diaconatus uti ordo in se stans in 
Ecclesia maiorem vigorem obtinere posset. 

4. lura et ofiicia laicorum in Ecclesia pressius determinentur. 

5. Modus indulgentias conferendi vel acquirendi simplicior et intelli- 
gibilior reddatur. Indulgentiae ad quasdam formas principales redu- 
cantur. 

6. Reservationes peccatorum et censurarum cessent, exceptis for- 
tasse quibusdam causis gravissimis. 

7. Praxis prohibitionis librorum noviter ordinetur et confessariis 
amplior tribuatur facultas permittendi lectionem huiusmodi librorum. 

III. Quaestiones unionem cum orthodoxis et prote stantibus respicientes 

1. Concilium sollemniter declaret etiam catholicorum negligentiam 
et culpam ansam scissionis Ecclesiae praebuisse. 

2. In Concilio normae directivae generales pro unione cum Chri- 
stianis separatis exarentur, in quibus ius divinum in Ecclesia, in specie 
relate ad primatum Summi Pontificis, clare enuntietur, sed libertas quam 
maxima in questionibus iuris mere ecclesiastici orthodoxis et protestan- 
tibus redeuntibus ad unitatem praebeatur. 

3. Instituatur congregatio sive commissio propria pro quaestioni- 
bus et negotiis cum protestantibus tractandis (ad instar S, Congrega- 
tionis Orientalis), in qua sive episcopi sive theologi illarum regionum, 
ubi protestantes praesertim degunt debitum locum habeant. 

Haec sunt, quae Eminentiae Tuae Reverendissimae proponenda, 
habeo, quaeque, ut in profectum Ecclesiae sint, exopto. 

Libenter sensus religiosi obsequii ex corde profiteor. 

Eminentiae Tuae Reverendissimae 
Add.mus 

® Raimundus Tschudy 
Abbas Einsiedlensis 

8 

Exc.mi P. D. ALAPHRIDI PACINI 
Archiepiscopi tit. Germiensis, Nuntii Ap. in Helvetia 

Prot. N. 110 Berna, 26 maggio 1960 

Ill.mo e Rev.mo Monsignore, 

Finalmente posso inviarle, insieme a questa mia rispettosa lettera, 
alcune « Animadversiones de Rebus quae in futuro Concilio Oecumenico 
tractari poterunt » e che ho potuto preparare nei pochi ritagli di tempo 
lasciatimi liberi dalle obbligazioni giornaliere dei mio lavoro, molto in- 
tenso in queste prime settimane della mia venuta a Berna. 

Come Vostra Signoria potra rilevare, ho toccato solo pochi argo- 
menti, specialmente di dottrina disciplinare, servendomi di note e ri- 
cordi di discussioni avute in vari luoghi e tempi con persone varie, e 
specialmente con i professori dei Pontificio Ateneo Salesiano di Roma, 
dove fui ultimamente. 

Anche il latino che ho usato non e certo classico, dopo tanti anni 
da quando feci i miei studi umanistici. 

Mentre La prego di voler presentare i miei devoti omaggi alPEmi- 
nentissimo Signor Presidente della Pontificia Commissione antipreparato- 
ria per il Concilio Ecumenico, con sensi dei mio distinto ossequio mi 
professo 

di Vostra Signoria Ill.ma e Rev.ma 
Dev.mo in X.to 

Alfredo Pacini 
Archiepiscopus tit. Germiensis 
Nunzio Apostolico in Svizzera 


Non facile mihi est multa dicere de iis quae ad futurum Concilium 
Oecumenicum referri possunt. Translatus etenim de Uruquariana ad Hel- 
veticam Rempublicam, tempus mihi defuit pro labore conficiendo, quo- 
modo necessarium esset pro re tanti momenti. 

Attamen, aliqua referre conabor quae respondent experientiae quam 

mihi comparare potui in variis Nationibus, sive Europae sive Latinae 
Americae, in quibus per multos annos commoratus sum. 

Undique audivi desiderium ut in Ecclesia aliqua reformari deberent, 
praesertim de iis quae « disciplinam ecclesiasticam » respiciunt. Mentes 
et corda hodie plus quam in aliis adiunctis indigent novis directivis, nam 
innumeri homines qui sensum religiosum amiserunt, novam lucem et 
sublevamen ab auctoritate ecclesiastica expectant. Episcopi in Concilio, 
cum Summo Pontifice adunati, et Spiritu Sancto afflante, mutua delibera- 
tione clare videbunt quae in usibus et in disciplina ecclesiastica sunt 
conservanda quaeque modificanda et adaptanda erunt. Hinc accidit 
quod ipsa enunciatio celebrationis Concilii Oecumenici a Beatissimo Pa- 
tre loanne XXIII facta considerata fuerit sicut vera Inspiratio Spiritus 
Sancti. 

Concilium Oecumenicum adunetur sub signo Vacis et unionis, ad 
Christiano nomine insignitos inter se reconciliandos. Ad quam pacem 
et unionem acquirendam nullus labor omittendus esset. Est vero neces- 
sarium in primis ut, sicut declaravit Summus Pontifex loannes XXIII, 
magna comprehensio habeatur erga Fratres separatos ab Ecclesia Catho- 
lica. Difficultates perrumpi debent quae praeveniunt ex expressionibus 
minus fraternis et antiquis reciprocis praeiudiciis. Sed expositio doctrinae 
debet esse clara. Omnia autem fiant in caritate fraterna. Hinc, cum 
gratia Dei, portae unitatis ecclesiae domini nostri lesu Christi aperiri 
poterunt. 

Una ex quaestionibus quae in futuro Concilio Oecumenico tractan- 
da esset — ex desiderio multorum ecclesiasticorum tum Europae tum 
Americae Latinae — illa est quae Mysticum Christi Corpus respicit. Desi- 
deratur, inter alia, ut determinetur tota doctrina huius dogmatis. Non- 
nulli autem Sacerdotes petunt si Mysticum Christi Corpus identificatur 
cum Ecclesia et si christiani non catholici possunt membra esse Corporis 
Christi? 

Tractatio et definitio integrae doctrinae auctoritative facta funda- 
mentum solidum praeberet unitati Ecclesiae restaurandae, renovationi 
liturgicae inter fideles fovendae nec non incremento scientiae theologi- 
cae in scholis tradendae. 

Alia quaestio, cuius tractatio desideratur, ea est quae ad statum in- 
fantium sine baptismo morientium attinet. Desideraretur ab aliquibus sa- 
cerdotibus helveticis ut ad aliquam perveniretur conclusionem, quia 
multi sunt qui de hoc saepe loquuntur. 

Doctrina Disciplinaris 

Inde a primaeva Ecclesia usque ad Codicem luris Canonici, clericis, 
etiam saecularibus, vita communis enixe commendabatur: hodie non so- 
lum laudanda est, sed, quibusdam in adiunctis, iubenda videtur: 

1) defensionis causa, quia propter solitudinem, praesertim in pa- 
gis, pietas, spiritus et fervor pastoralis, abnegatio sui ipsius aliaeque 
virtutes sacerdotales ipsiusque caelibatus observatio saepe nimis pericli- 
tatur. Inde frequentes lapsus sacerdotis qui magnum populo christiano 
scandalum praebent; 

2) hanc communem vitam suadet etiam causa mutui adiutorii et 
santificationis. Exemplum ad invicem datum multum confert ad propriam 
sanctificationem: quod fieri non potest si clericus solus in sua domo 
vivat; 

3 ) paupertas hodierna cleri in aliquibus locis vitam communem sua- 
det, quia mensa communis minoribus cum expensis praeparatur, et etiam 
habitatio in una domo minores expensas requirit; 

4) sacerdotes vitam communem gerentes, possunt inter se confer- 
re circa laborem apostolicum, se instruere pro labore ut dicitur « spe- 
cializ 2 ato », nempe cura et instructio iuvenum et adsistentia operario- 
rum, nec non associationum piarum. 

Inde bonum videtur vitam communem esse instituendam etiam pro 
clero saeculari, iis tantum in locis exceptis ubi cura animarum, quod 
raro accidit, aliud exigit. 

Propter inopiam sacerdotum et exigentias vitae modernae, bonum 
videtur sacerdotibus tam saecularibus quam religiosis, magis amplas 
facultates concedere, praesertim circa confessionem, sive in propria sive 
in aliena dioecesi, et etiam in alia natione, praesertim quando, ex. gratia, 
peregrinatio vel aliquid simile perficitur. 

In istis casibus, sacerdos praeditus esse deberet facultate absolvendi 
etiam a peccatis et censuris reservatis, iis exceptis Summo Pontifici spe- 
cialissimo modo reservatis. 

Etiam videretur opportunum confessarios omnes facultatem habitua- 
liter recipere posse a proprio Ordinario dispensandi in foro interno sacra- 
mentali singulos fideles, in aliquibus casibus a lege abstinentiae et 
ieiunii, nec non a prohibitione legendi libros qui in Indice continentur. 

In nonnullis Nationibus Ecclesia beneficia propria possidet ad suam 
sustentationem, in aliis Gubernia aliquid dant clericis pro suis et cultus 
necessitatibus, in aliis Ecclesia neque beneficia habet neque pecuniam 
recipit a civilibus potestatibus, sed tantum a fidelibus sub una vel alia 
forma. Ita accidit quod in eadem natione et etiam in eadem dioecesi non- 

nullae paroeciae sint satis divites, dum e contra aliae nimis pauperes. 
Inde fit quod nonnulli sacerdotes habeant plus quam necessarium pro 
vita sua et necessitatibus paroeciae, alii vero neque quae stricte neces- 
saria sunt possident. 

Ut aliqua peraequatio inter unos et alios sacerdotes fieri posset, forsi- 
tan bonum videretur quod bona omnia dioecesis unam massam consti- 
tuerent ex variis fontibus confluentem. Ordinarius autem per consilia ad- 
ministrationis omnia bona administret eaque distribuat, providendo, se- 
cundum aequam proportionem, necessitatibus ordinariis sustentationis 
clericorum, cultus, fabricarum, curae pauperum suae dioecesis. Hoc in 
primo loco. Dein, etiam pro expensis et necessitatibus extraordinariis 
certas summas suis sacerdotibus assignabit. 

Hoc modo perfectioni et sanctitati sacerdotum valde faveretur, quia 
non solum ab invidia mammonae coram populo fideli Uberarentur sed 
cultus omnium virtutum foveretur. Clerici insuper inopes a miseriae dam- 
nis et a periculis spiritualibus plene sublevarentur; a caeteris commo- 
ditates et delectationes mundanae multaque alia pericula et occasiones 
peccandi arcerentur; media vitae et apostolatus aequa proportione adiu- 
dicaretur et amor fraternus qui aequalitatem inter aequales expostulat, 
augeretur: uno verbo sacerdotes, his in conditionibus, vere Deo va- 
care possent et sanctificationi sui ipsius et christifidelibus operam na- 
vare. 

Plures sunt sacerdotes qui degunt in paroeciis quorum beneficium 
pauperrimum vel nullum est. Saepe sacerdotes in cura animarum exi- 
guos suos proventus erogare debent necessitatibus suorum fidelium urgen- 
tioribus sublevandis. Ex hoc evenit ut in casu infirmitatis vel alicuius 
infortunii sacerdos ne necessarium quidem habeat ut sibi ipsi pro- 
videat. Ex his rerum adiunctis duae proveniunt consequentiae, a) maxima 
paupertas et deficientia rerum necessariarum in qua versantur plures 
sacerdotes cum ad senectutem pervenerint; b) parochi vero, ut saltem ea 
quae necessaria sunt, obtinere possint, munus parochi dimittere nolunt, 
quamquam omnino inhabiles sint ad illud totaliter adimplendum. 

Ut ad haec remedia apponantur, praesertim pro sacerdotibus saecu- 
laribus, sic dicta « securitas socialis » contra infirmitates et infortunia 
et « pensio » pro senectute constituenda esset. 

Hoc modo provideretur vitae degendae sine dedecore pro sacerdo- 
tibus invalidis vel senibus. 

Sicut notum est, non pauci sacerdotes a sua sancta vocatione, variis 
de causibus, pro dolor, deficiunt. Ut suis necessitatibus, meliori modo 
providere possint, vivunt in magnis urbibus, ubi miseram degunt vitam 
una cum muliere et filiis quos genuerunt. Et quia non semper fidem ami- 

serunt, quaerunt modum conciliandi suum miserum statum cum obliga- 
tione servandi votum castitatis quo manent ligati. 

Forsitan bonum esset ut Concilium Oecumenicum studeret quo 
modo provideri possit miserae conditioni in qua isti infelices sacerdo- 
tes inveniuntur. Sunt qui proponunt illos, simpliciter, a voto castitatis 
solvendos esse, praesertim quando sic dictum matrimonium civile inie- 
runt et familiam sibi constituerunt. Qui vero ab istis vinculis sunt soluti 
et volunt ad Ecclesiam reverti, admittendi essent, ut quidam putant, non 
solum ad sacramenta more laicorum, sed, si vere a via mala exierunt et 
propositum firmum reparandi suos errores et poenitentiam agere desi- 
derant, possent, post tempus, plus vel minus longum, ad s. ministerium 
exercendum iterum admitti. 


De sacramentis 

Spectatis necessitatibus populi christiani, ad spiritualem renova- 
tionem suscipiendam ab Oecumenico Concilio conferri potest renovata 
ratio in administratione sacramentorum et sacramentalium. Sed haec 
ratio renovanda conciliari debet cum sensu traditionis quae custos sit 
venerationis rebus sacris debitae et praesentes cum veteribus generationi- 
bus coniungat. 

Collatio Baptismatis 

Cum multis in locis non amplius baptisma in ecclesiis administretur, 
sed in nosocomiis et privatis domibus, praesertim tempore hiemali, op- 
tandum videretur caeremonias de quibus in Can. 760 reservari semper 
propriae ecclesiae paroeciali, vel, — si opportunius videtur, hisce in 
casibus integrum ritum administrandi baptismatis statim servandum 
esse, — bonum esset ut nova inducatur caeremonia pro solemni ad- 
scriptione bapti 2 ati propriae paroeciae. 

Quod fieri posset, statutis temporibus, ex. gr. die sabbati sancti vel 
in festo Pentecostes vel Nativitatis D. N. I. C, Itaque omnes pueri 
baptizati infra has festivitates deferendi essent ad ecclesiam paroecialem 
et ibi in nova caeremonia adscriberentur novi fideles propriae eccle- 
siae paroeciali. Quoad ritum et caeremonias; 

aliqui ritus et ipsae orationes praescriptae in Rituali Romano pro 
baptismo tum parvulorum tum adultorum, plerisque nostrae aetatis ho- 
minibus, religionis ignaris, prorsus aliena evadunt: v. gr. usus salivae, 
repetitio exorcismi etc.: inde omittendi essent. E contra, valde opportu- 
num esset ut, perdurante ritu, minister aptis formulis in mentem adstan- 
tium revocaret et breviter explanaret supernaturales effectus baptismatis. 



54 


HELVETIA 


Monitiones vero et etiam non paucae orationes dicendae essent lin- 
gua vulgari, ut iam aliquibus in locis fit. 

Baptismum in ritu patris faciendum, difficultates non paucas in 
variis locis creat, praesertim emigrantibus. Bonum videretur relinquere 
parentibus libertatem eligendi ritum baptismi pro suis filiis, qui nati 
sunt ex matrimonio diversi ritus. 

Sacramentum confirmationis 

Sacramentum Confirmationis quo baptizatus fit bonus miles Christi 
obligationesque solemniter assumit fidem profitendi et defendendi in 
societate, exigit adaequatam christianae culturae et disciplinae praepa- 
rationem. Minus ergo respondet huic supernaturali realitati hodierna 
praxis coniungendi Primam Commimionem cum receptione Confirmatio- 
nis; minus vero cum administratione Baptismatis vel in tenerrima aetate, 
ut fit in America Latina, ubi confirmantur pueri duorum vel trium an- 
norum. 

Protestantes in multis locis administrant « sacramentum Confirma- 
tionis » iuvenibus quindecim, sexdecim vel duodeviginti annorum et 
magna cum solemnitate. Etiam iuvenes haebraei recipiuntur in Sina- 
gogam cum ad decimum quartum annum perveniunt. 

Administratio ergo Sacramenti Confirmationis formam et sollemnita- 
tem habere deberet quae aptae sint ad excitandos animos confirmatorum 
et parentum nec non adsistentium; quod fieri nequit quando Sacramentum 
administratur pueris infimae aetatis. 

De administratione SS. Eucharistiae 

Quoad administrationem Frimae Communionis opportunum videtur 
inducere distinctionem inter Primam Communionem « Vrivatam » et Pri- 
mam Communionem « Publicam », seu Solemnem, ut iam fit in aliquibus 
Nationibus, ex. gr. in Belgio et in Gallia, ubi prior fit quando pueri et 
puellae perveniunt ad usum rationis, altera vero post expletam adaequa- 
tam instructionem, qualis esse debet in pueris 10-12 annorum. 

Quoad ordinariam S. Communionem fidelium, christifideles instituan- 
tur ita ut conscientia efiectuum supernaturalium S. Communionis in Cor- 
pus Mysticum Christi externe manifestetur in eorumdem sollicitudine 
recipiendi S. Communionem in sacris functionibus in quibus fit distri- 
butio Corporis Christi. 

Quoad praeceptum Paschale, bonum esset ut prorogeretur ad totum 
annum, sicut iam petierunt Ordinarii Uruquariae (Uruguay). 

De ordine 

Lugenda sane est conditio spiritualis eorum sacerdotum qui numero- 
siores hac nostra aetate, deficientes a sacerdotali vocatione, ad laicalem 
statum — iuridice vel de facto — transeunt, cum gravi discrimine fide- 
lium et vivunt in magnis urbibus in quibus possint saltem sibi victum 
quotidianum comparare. 

Ad boc damnum praecavendum, omnia media adbibenda sunt quae 
prorsus liberam atque mature perpensam reddant receptionem sacro- 
rum Ordinum. Inter alia, bonum videretur, ad melius cognoscendam 
vocationem eorum qui ad sacros Ordines ascendere desiderant, ut, cur- 
riculo philosophico et theologico absoluto, tantum Subdiaconatum reci- 
piant, ac dein per biennium vivant ad modum vicariorum cooperatorum 
apud aliquem parochum, vel mittantur ad exercenda opera externa reli- 
gionis in illis ministeriis quae ordinem sacerdotalem non exigunt, ita ut 
bene perspectis variis respectibus vitae sacerdotalis, post biennium ad 
Seminarium vel ad domum religiosam redeant ibique, per aliquot menses 
disciplinis pastoralibus vacent atque ad sacros ordines diaconatus et 
presbyteratus recipiendos se disponant. 

« Diaconatus » laicorum 

Multum, ultimis temporibus loquitur — ad deficientiam sacerdotum 
supplendam — , de institutione « diaconatus » laicorum. Quod, si pro- 
prio verborum sensu accipitur, contradictio est in terminis, uti patet: 
clerici enim a laicis sunt distincti. Melius esset, urgentibus animarum ne- 
cessitatibus, ordines minores in pristinum vigorem restituere, et mini- 
stris, ita in clerum adlectis, speciales facultates ordini adnexae vel sin- 
gulis delegandae tradantur. 

Munera haec prae aliis eis concredi possunt: ubi adest sacerdos, 
eum in omnibus negotiis ita adiuvent ut ipse reservetur tantum Sacro 
Ministerio; ubi vero sacerdos habitualiter dee st, eius vicem gerere, sed 
non in rebus quae ordinem sacrum requirunt. Posset ergo catecheticam 
institutionem sibi adsumere, mortuos sepelire, processiones ducere etc. 
Quinimmo, ex speciali S. Pontificis concessione, quaedam sacramenta 
administrare, ut baptismum, matrimonio adsistere, S. Communionem 
distribuere. 

Neque videtur opportunum neque necessarium ut conferatur pre- 
sbyteratus coniugatis viris, quamvis honestis et optimi testimonii, ut in 
primaeva ecclesia fiebat. Nam sacerdos semper talis esse debet ut omnia 
sacramenta sibi concredita recte administrare valeat et populo non so- 

Ium vitae honestae exemplum praebere, sed doctor, arbiter, spiritualis 
dux in hodiernis adiunctis esse possit. 

Insuper, sacerdos perpetuo et totaliter Deo vacare debet et Ecclesiae 
et ministerio deservire. Quod difficile nisi dicam impossibile illi est, 
cum suae familiae omnia procurare debeat. 

Neque spernendum est illud quod si sacerdotibus coniugatis in ma- 
trimonio vivere liceret, reliquorum sacerdotum celibatui haud leve di- 
scrimen immineret. 

Apostolatus laicorum 

Quoad apostolatum laicorum, duo videntur vitanda esse: neque 
nimis illis concedere neque parum. In Actione Catholica media inve- 
niuntur ad laborem proficuum faciendum sive in bonum Ecclesiae sive in 
bonum fidelium. 

De matrimonio 

Quoad matrimonium non multa habeo dicenda. Tantum refero quod 
non pauci clerici putant matrimonium mixtum celebrandum esse in Ec- 
clesiis sicut matrimonia catholicorum. Accidit enim, dicunt, quod in 
adiunctis particularibus negatio celebrationis matrimonii in Ecclesia et 
celebrationis Missae augeat opiniones praeiudicatas et aversiones acatholi- 
corum erga Ecclesiam. Fieri etiam potest, ob negationem celebrationis 
missae pro sponsis, patres non teneant promissa filios catholice edu- 
candi. 

Semper cpiodA Matrimonium Mixtum, sunt qui putant retinendum 
esse valide et licite contractum etiam quando non celebratur coram mini- 
stro catholico. Non audeo hanc doctrinam meam facere. 

De extrema unctione 

Notum est etiam fideles pavere quando debeant vocare sacerdotem 
ad Extremam Unctionem administrandam. Putant enim hoc esse signum 
mortis proximae. 

Bonum ergo esset vocare hoc sacramentum « Unctio infirmorum » 
et illud administrare non quando infirmus est iam in periculo mortis con- 
stitutus, sed antea. Hoc sensu immutari deberet can. 940 § 1, qui 
rigidiorem sensum tradit. 

De ieiunio et abstinentia 

Cum agatur de sacra obligatione quae christianos tenet non solum 
singillatim sed etiam socialiter, illam abolere non licet, sed, habita consi- 
deratione hodiernarum circumstantiarum fidelium, pro tota Ecclesia lex 

ieiunii et abstinentiae reformandam esse non pauci putant. Et ante omnia, 
lex ieiunii et abstinentiae deberet omnes fideles eodem modo obligare, et 
non sicut hodie fit pro Hispania et America Latina, ubi tantum per 
paucos dies in anno haec lex obligat. 

Dies in quibus lex ieunii et abstinentiae obligare deberet, possent es- 
se pro tota Ecclesia vigilia Immaculatae Conceptionis et vigilia Nativi- 
tatis Domini N. I. C. Insuper dies cinerum et feria VI in Parasceve. In 
Uruguay observatur etiam in Feriis VI Quadragesimae, sed cum diffi- 
cultate. Ad adimplenda vero quae desunt Christi passioni, fideles alias 
poenitentias agere deberent. 

De reformatione breviarii 

Non pauci, tum ex clero saeculari quam regulari putant Officium Di- 
vinum reformandum esse, ita ut eius recitatio fiat non onus sed honor. 
Ante omnia dicunt Duo Ofiicia Divina constituenda esse: unum Chorale 
et unum Pastorale. Primum esset pro Ordinibus Monasticis, secundum pro 
Clero sacro ministerio addicto. Hoc secundum reduci deberet ad ampliam 
simplicitatem, praesertim in privata recitatione. 

Lectiones historicae corrigendae essent. 

Denique bonum videretur ut sacerdotes in cura animarum ab obli- 
gatione recitationis Breviarii dispensarentur Diebus Dominicis et Vestis 
saltem partialiter. 

De revisione indicis librorum prohibitorum 

Perutile videtur revisio Indicis Librorum Prohibitorum. Continet 
enim opera quorum condemnatio admirationem suscitat ita ut non pauci 
accusent Ecclesiam de spiritu angusto retrogrado. 

De modo agendi Supremae S. C. Sancti Officii circa prohibitionem li- 
brorum et acceptationem denuntiationum cleri. 

Non paucis vicibus, sive in America Latina sive in Europa, praeser- 
tim in Gallia, nonnulli Sacerdotes et professores scholarum catholica- 
rum (Institutis Superioribus non exceptis) querebantur de modo quo 
Suprema S. Congregatio Sancti Officii declarat prohibitos libros qui 
non rectam doctrinam continent. Desideraretur ut scriptor, maxime 
quando de sacerdote agitur, vel Superior sciret et ante publicationem pro- 
hibitionis certior fieret de rebus quae reprobationem Ecclesiae merentur. 
Scriptor, hoc modo, suam mentem aperire posset et humiliter se subiice- 
re mandatis Ecclesiae. 

Ultima animadversio quae respicit Supremam S. Congregationem 
Sancti Officii. 

Aliquando fiunt denuntiationes, non semper cum caritate et iustitia, 
contra sacerdotes et etiam altiores Auctoritates Ecclesiae. Bonum et iu- 
stum videretur ut denuntiatus aliquid sciret de causa et obiecto denun- 
tiationis ut se defendere posset. 

Vellem sub silentio tenere aliquas animadversiones quas nonnulli 
Ordinarii Helvetici faciunt, sed cum repetitae sint, puto aliquid esse 
dicendum. 

Dicunt Episcopi suam actionem non esse nimis coartandam, sed e con- 
tra, per quantum fieri posset, magis liberam relinquendam esse, ne labor 
Ordinariorum videatur « paralyzatus ». Putant etiam convenire ut Ordi- 
narii loci maiores habeant facultates, praesertim circa impedimenta ma- 
trimonialia et etiam circa religiosos, sine necessitate recurrendi toties 
quoties ad Sacras Romanas Congregationes. 

Quod fieri poterit, sicut mos est in aliis Nationibus, quarum Ordi- 
narii satis amplas facultates recipiunt a Sacris Congregationibus quae 
continentur in Indice Facultatum Quinquennalium vel etiam decenna- 
lium, ut in America Latina. E contra Facultates concessae Episcopis Hel- 
veticis nimis restrictae sunt. 

Desiderarent etiam quod leges generales pro universa Ecclesia latae, 
ne nimis in minimis urgerent, quia usibus diversarum regionum saepe 
melius et opportunius est stare. Conveniret quoque constitutionibus sy- 
nodalibus. Sancta Sede invigilante, latius spatium concedere. 

Dum has humiles animadversiones et considerationes, quas in bre- 
vibus intervallis mei ordinarii laboris concinnare conatus sum. Veneratis 
Patribus futuri Concilii Oecumenici praesentare audeo, Deum Patrem 
Omnipotentem enixe rogo pro eodem Concilio ut fructus quam uber- 
rimos afferat in bonum animarum Omnium. 

© Alaphridus Pacini 
Archiepiscopus tit. Germiensis 
Nuntius Apostolicus in Helvetia 

Exc.mi P. D. ALOYSII E. JOYE 
Episcopi tit. Raphiensis 


Friburgo, 28 iulii 1959 


Sua Eminentia, 

Numerosis annis, etiam infirmitatibus, tactus, nullam participandi ad 
futurum Concilium habet spem Episcopus titularis Raphiensis. lam nunc 
et tempore opportuno implorat divinum auxilium oratio mea. 
Eminentiam Vestram in Christo Domino humiliter salutat 


l$< Aloysius Ernestus Joye 
Episcopus titularis Raphiensis 

Exc.mi P. D. IACOBI FERGUS 
Episcopi Achadensis (Achonry) 


Eminentissime Princeps, 


Die 25 augusti 1959 


Infrascripto episcopo magno honori est litteras diei 18 iunii 1959 
accepisse, in quibus Eminentia Vestra animadversiones, consilia et vota 
exquirere dignatus est de rebus quae in futuro Concilio Oecumenico 
tractari poterunt. 

Veritus ne, in re tanti momenti, aliquid utile in medium proferre non 
possem, hactenus respondere distuli; audeo tamen, pro meo erga Emi- 
nentiam Vestram obsequio, quaedam capita iudicio Pontificiae Com- 
missionis Antepraeparatoriae, in adnexo folio, nunc humiliter submittere. 

Sacram purpuram reverenter deosculans, libenter me profiteor 


Eminentiae Vestrae 
addictissimum in Christo servum 

© Iacobus Fergus 
Episcopus Achadensis 


1. De mediis quae aptiora videntur ad unitatem restaurandam inter 
Ecclesiam Catholicam et sectas schismaticas orientales. 

2. De mediis quae forte prosint ad haereticos conciliandos et in fi- 
dem catholicam revocandos; et quatenus quibusque in rebus catholicis 
liceat cum iisdem cooperari, attentis circumstantiis huius temporis. 

3. De expositione fidei catholicae contra errores philosophicos et 
morales huius aevi. 

4. De mediis quibus collaboratio inter clerum populumque, praeser- 
tim operarios, arctior uberiorque foveatur; utrum huic fini assequendo 
sint obstacula, et quaenam? 

5. De apostolatu laico eiusque relatione cum hierarchia apostolica. 

6. De promovendis missionibus apud paganos. 

7. De auxilio praebendo iis dioecesibus qui inopia sacerdotum la- 

borant, e. g. in America-Latina, et quatenus aequior distributio cleri 
tum dioecesani tum praesertim religiosi fieri possit, ita ut dioeceses quae 
plurimos sacerdotes habent succurrere possint iis qui inopia laborant. 

8. De usu linguae vernaculae in sacra Liturgia — quatenus extendi 
aut coarctari debeat. 

® Iacobus Fergus 
Episcopus Achadensis 


2 

Exc.mi P. D. IACOBI I. McNAMEE 
Episcopi Ardachadensis et Cluanensis (Ardagh) 


Die 20 iulii 1959 


Eminentissime Domine, 

Cum et honorificum et pergratissimum sit infrascripto Ordinario 
obtemperanti voluntati Eminentiae Tuae omnes res vel necessarias vel 
utiles Pontificiae Commissioni Antepraeparatoriae notas facere, quae 
pertinent ad capita doctrinae vel ad disciplinam cleri et populi vel ad 
alias res summi momenti in Tuis litteris memoratas. 

Cum autem his paucis annis nonnullae variationes magno cum fructu 
introductae sint in rubricis Sacrosancti Sacrificii Missae et in recitatione 
Breviarii, non alienum videtur in materia, qua par est reverentia ac humi- 
litate, quaedam suggerere tamquam fructuosa, uti speratur, et clero et 
populo futura; quae suggestiones una cum rationibus quibus comprobari 
videntur his adnectuntur. 

Interim Sacram Purpuram reverenter deosculor. 

Eminentiae Tuae addictissimus servus 

® Iacobus Ioseph MacNamee 
Episcopus Ardachadensis et Cluanensis 


De Culto Divino 
a) De Missa 

1 . Optandum esse videtur ut Missa finiatur cum ultima Benedictione, 
omisso initio Evangelii secundum S. loannem et seqq. ut iam fit in qui- 
busdam Missis ordinis restaurati Hebdomadae Maioris. Ratio petitionis 

est quod partes supradictae videntur esse additamenta tantum superva- 
canea, et fideles plerumque se gerunt quasi quibus hoc iam persuasum sit. 

2. Ut in unaquaque Missa solemni Evangelium a Diacono solum- 
modo, Epistola a Subdiacono solummodo recitetur, omissa recitatione ab 
ipso sacerdote celebrante. 

b) De Horis Canonicis 

1. Nonnulla Officia videntur esse nimis longa et ob longitudinem 
nimis onerosa, e. g. Officia SS. Cordis; D. N. lesu Christi Regis; Archang. 
Raphaelis; Ss. Cyrilli et Methodii; S. Ant. Mariae Zacc. Optandum esse 
videtur ut Officia adaequentur ratione longitudinis, in quantum fieri 
potest. 

2. Sunt qui putent recitationem Horarum Parvarum, Prima excepta, 
sacerdotibus « ad chorum » non obligatis, ad libitum recitantis relinqui 
debere. 

3. Rogandum videtur ut liceat Breviarium privatim lingua vernacula 
recitare, quippe quae recitatio sine dubio ad multo meliorem ac uberiorem 
cognitionem S, Scripturarum perducat. In hac materia clerus noster 
saltem in regionibus septentrionalibus, minus peritus esse videtur haere- 
ticis sectis, non tantum quoad ministros sed etiam quoad populum. 
Vuhlica autem recitatio et choralis in lingua latina, retineatur. 

4. Ita ut omnia « semiduplicia » ad « simplicia » redacta sunt, sua- 
deri possit ut nonnulla « duplicia » regionalis tantum momenti ad 
« simplicia » item reducantur. 

c) De Administratione Sacramentorum 

1. Optandum videtur ut licentia compluribus regionibus iam con- 
cessa, qua preces Ritualis « mixta lingua », nempe Latina et vernacula, 
recitantur, ad omnes regiones extendatur ubi Hierarchia id petit. 

d) De Oratione Vespertina 

1. Magnopere prodesse videatur pietati fidelium si e Sanctissima 
Sede promanet oratio officialis vespertina pro diebus Dominicis; vel 
Completorium ut nunc habetur, cum congruis additamentis, vel oratio 
mixta e Vesperis et Completorio ut nunc habentur, vernacula autem 
lingua. 

& Iacobus Ioseph MacNamee 
Episcopus Ardachadensis et Cluanensis 


5 (II b) 

Em.mi P. D. IOANNIS Card. D^ALTON 
Archiepiscopi Armachani (Armagh) 

Ara Caeli, Armagh, die 11 septembris 1959 

Em.me ac Rev.me Domine mi Obs.me, 

Grato animo accepi litteras Eminentiae Tuae, die 18 iunii datas 
(Prot. N. 1 C/59-33), quibus mihi perbenigne significasti tum constitu- 
tionem Commissionis Antepraeparatoriae pro futuro Concilio Oecume- 
nico, tum desiderium Augusti Pontificis cognoscendi opiniones et col- 
ligendi consilia et vota eorum qui futuri Concilii Patres erunt. 

Velim imprimis ut Eminentia Tua non dedignaret exprimere Augusto 
Pontifici quod nuntium futuri Concilii iam gaudium maximum apud nos 
in Hibernia suscitavit, cuius gaudii egometipse non semel in publicis allo- 
cutionibus, dum preces pro futuro Concilio rogarem, interpres fui. 

Ipse Summus Pontifex iam non obscure significavit se multum spe- 
rare ex futuro Concilio quoad reditum ad unitatem Ecclesiae Catholicae 
fratrum nostrorum dissidentium. Velim omni cum reverentia haec vota 
Augusti Pontificis ex corde obsecundare. Hic scopus, unitatis nempe 
Ecclesiae, est inter omnia vota mea quoad futurum Concilium facile 
princeps. 

Hoc tantum hac de re habeo dicendum, quod meo iudicio Ecclesia 
Anglicana ita labe haeresis infecta est ut periculosum esset aliquam con- 
versionem corporativam accipere. Per conversiones tantum individuales, 
vel parvarum communitatum, satis tuto, meo iudicio, procedi potest. 

Quoad alia vota breviter mentem meam exprimere volo. 

Quoad doctrinam-. 1. Ut edatur constitutio dogmatica indicans quod 
sicut Christus est centrum et fundamentum veritatis catholicae ita debet 
esse centrum et fundamentum devotionis et vitae spiritualis fidelium. 

Mihi quidem videtur, salvo meliore iudicio, periculum non abesse 
quod Beatissima Virgo Maria de facto deveniret centrum devotionis et 
precum non paucorum fidelium ita ut « psychologice » locum principa- 
lem teneret quamvis omnes « de iure » agnoscerent Christum Dominum 
esse lapidem angularem totius veritatis revelatae. 

2. Ut pressius definiatur doctrina de inspiratione et inerrantia Sa- 
crae Scripturae. 

Quoad disciplinam: Ut apta ederentur decreta ad melius delineandas 
sphaeras activitatis pastoralis cleri saecularis et religiosi ita ut pro posse 

evitarentur tum conflictus iurium et interesse, tum praesertim dispendium 
virium Ecclesiae. 

Etenim hodie in pluribus regionibus videntur ex una parte commu- 
nitates sat magnae sacerdotum religiosorum, ordinum quidem ac con- 
gregationum activorum uti vocant, qui pro maiore anni parte non multa 
habent opera apostolica facienda, et ex alia parte, in aliis regionibus, sicut 
America Meridionali, habetur vera fames sacerdotum. 

Hoc dum afiirmo velim libenter agnoscere ingens bonum quod clerus 
religiosus contulit, ac confert, ad salutem animarum in Ecclesia Dei. 
Mihi tamen videtur quod est quaedam mala distributio virium sacerdo- 
talium in tota Ecclesia, quod forsitan per quamdam novam disciplinam 
mederi potest. 

Haec dum significo Eminentiae Tuae me profunda cum veneratione 
profiteor. 

Eminentiae Tuae Reverendissimae 
addictissimum ac devotissimum servum 

® loANNEs Cardinalis D’ Alton 
Archiepiscopus Armachanus 
Totius Hiberniae Primas 


4 

Exc.mi P. D. EUGENII 0’CALLAGHAN 
Episcopi Clogheriensis (Clogher) 


Die 14 aprilis 1960 


Eminentissime Princeps, 

Pergratum est mihi significare Eminentiae Tuae animadversiones meas 
de rebus, quae in Concilio Oecumenico, tractari poterunt. Quae pleno 
obsequio et profunda humilitate praesento Commissioni Antepraeparato- 
riae pro Concilio Oecumenico. 

Dum Tibi plurimas gratias ago omniaque fausta adprecor cum omni 
reverentia profiteor me. 

Eminentiae Tuae Reverendissimae 
addictissimum 

Eugenius 0’Callaghan 
Episcopus Clogheriensis 

I. De hiturgia 

Nostrae aetatis gratias agere debent Sanctae Sedi Catholici pro tot 
ac tantis recentibus concessionibus in rebus liturgicis. Novus ritus Sanc- 
tae Hebdomadae instauratus, celebratio Missarum Vespertina et Dia- 
logica, novae regulae de Eucharistico leiunio, haec omnia et multae 
aliae concessiones maximi momenti sunt ad pietatem et fervorem fide- 
lium fovendos ac restaurandos. Quibus in rebus quaestio oritur de 
lingua liturgica. Multi fidelium, scientia aliarum rerum praediti, carent 
intelligentia linguae latinae, quae in nostris diebus cultores pauciores 
habet quam olim; in scholis ac universitatibus priorum aetatum linguae 
classicae fovebantur ab omnibus, sed nunc studia scientifica et techno- 
logica magis coluntur detrimento linguae Latinae itemque Graecae. Hi 
periti saepe volunt participationem activam in liturgia habere sed ca- 
rentes lingua latina non possunt intelligere caerimonias. Hinc accidit ut 
permulti vitam spiritualem colere coguntur, multa ex parte, sine auxilio 
liturgiae. Debemus nos pastores, alii urgent, eis subvenire et difficul- 
tates eorum solvere conari. ■ 

Primum sapientioribus et senioribus auctoribus videtur quod, cum 
agitur de Liturgia, lingua latina est optima ac aptissima et non potest 
cedere alicui linguae modernae. Nam contra multos, qui de difficultate 
latinae linguae conqueruntur, dici debet quod in rebus liturgicis primus 
ac principalis finis est honor Deo debitus, non aedificatio aut instructio 
fidelium. Hinc norma principalis, cum de lingua , liturgica agitur, non 
est utrum lingua quaedam sit apta vel utilis ad usus fidelium sed utrum 
sit efficax ad cultum Deo Omnipotenti proprium dandum. Qua de 
causa lingua latina est praestantior nam per mille annos huic linguae 
cultus Ecclesiae officialis ac preces commissae sunt. Haec lingua iam 
vero Patribus in Concilio Tridentino collectis ad hos usus approbata est. 

Alia sunt argumenta magni momenti. Si ritus liturgici linguae mo- 
dernae committuntur, necesse est librorum liturgicorum frequentissimas 
revisiones ac editiones edi; nam magnum est periculum quod in lingua 
moderna, sensu verborum per tempus mutato, veritates religionis reve- 
latae ab aliis aliter intelligantur. Postremo per tot saecula lingua latina 
omnes Ecclesiae universalis clericos ex variis nationibus unitate con- 
iungit. 

Ab omnibus tunc admitti debet, ut videtur, quod lingua latina 
aptissima est ritibus liturgicis. Tot tamen sunt difficultates nostrorum 
laicorum, cum ad caerimonias appropinquant, ut nonnullam provisionem 
eis dare debeamus. lamdudum licet nonnullis nationibus, sicut Gallis, 
Germanis, Sinis et aliis, approbante Sancta Sede, uti libris caeremonia- 

rum, maxima de parte, lingua vulgata scriptis, secundum verba Sanc- 
tissimi Papae Pii Duodecimi in Mediator Dei, « In non paucis tamen 
ritibus vulgati sermonis usurpatio valde utilis apud populum existere 
potest». 

Mihi tunc videtur quod recte petere possumus in rebus liturgicis 
nonnullum idiomatis vulgati usum, praesertim cum agitur de admini- 
strandis sacramentis, latina retenta quoad substantiam, et sacramen- 
talibus. Nam sacramenta tantum pertinent ad individuum subiectum et 
cuique personalem fructum et gratiam praebent. In visitandis infirmis ad 
Sanctam Communionem vel Sacramentum Extremae Unctionis admi- 
nistranda, necesse est quod infirmus intelligentia rituum in propria 
lingua administratorum, excitetur ad maiorem devotionem et fervorem. 
Non est dubium quin omnes qui adstent tumulo amici, consolationem 
et fortitudinem accipiunt, cum audiunt et intelligunt preces Ecclesiae tunc 
recitandas. i 

Nos pastores in rebus ad sacramenta pertinentibus regimur a prin- 
cipio a Theologis aCcepto; Sacramenta propter homines. Qua de causa 
volumus in his circumstantiis maximam opem dare accipientibus sacra- 
menta. Cum lingua propria multum eis prodest, recitemus quam plu- 
rimas preces in eo idiomate. Similiter cum agitur de nonnullis bene- 
dictionibus, intelligent quod Ecclesia in populi Christiani tristitia ; et 
gaudio partem habet. Item in Missa, lectio Epistolae, Evangelii et alia- 
rum partium Missae Catechumenorum lingua vernacula multum ad intel- 
ligentiam et pietatem fidelium cum Missae assistunt conferre potest. 

2. De leiunio Quadragesimali 

Praxis ieiunii ab initio servata, etiam a Patribus et Prophetis Veteris 
Testamenti, semper a sanctis colebatur et ad passiones regendas et ad 
poenitentiam agendam. Quae praxis ab exemplo D. N. I. C., qui qua- 
draginta dies in monte ieiunavit, sanctificata est. Temporibus recentiori- 
bus, lex ieiunii per ecclesiam observata minus stricte intelligitur et nunc 
omnes, exceptis eis qui infirmitate corporis gravi laborant, hanc legem 
implere possunt. Hinc optandum est ut lex ieiunii quadragesimalis per 
totum orbem observetur. 

3. De Festis de praecepto observandis 

Festis de praecepto diebus, obligatio de abstinendo ab operibus ser- 
vilibus, actibus forensibus, publico mercatu, nundinis aliisque publicis 
emptionibus et venditionibus difficile servari potest, in iis regionibus ubi 

plurimi acatholici degunt, nam in his regionibus mercatura quotidiana 
agitur his diebus et permulti catholici qui occupantur in negotiatione 
publica vel qui funguntur officiis publicis sub directione gubernii, non- 
nisi maximo incommodo vel etiam detrimento, ab officio abesse pos- 
sunt. Quare in regionibus de quibus supra, videtur nobis valde optandum 
esse ut obligatio de abstinendo ab operibus servilibus removeatur, 
firma manente obligatione Missae audiendae. 

4. De Religiosis 

Sanctae Sedi maxima est cura de officio et sanctitate clericorum. 
Temporibus recentibus accurate et pulchre descripta sunt omnia ad 
munera sacerdotum pertinentia in litteris a Sanctissimis Papis editis, 
praesertim in « Exhortatione ad Clerum Catholicum » Sanctissimi Pii 
Decimi; littera Ad Catholici Sacerdotii SS. Pii Undecimi et littera Menti 
Nostrae SS. Pii Duodecimi. Maxime optatur a Sanctissimis Papis ut 
sacerdotes sint praeclarissima sanctitate praediti. 

Quae sanctitas non est petenda nisi secundum doctrinam rectam. 
Nam sacerdotes erunt sancti in quantum officio funguntur, quod eis 
assignatur ab Episcopo, successore Apostolorum sanctorum. Dominus 
noster, lesus Christus, Ecclesiam bierarchicam instituit, in qua omnis 
potestas magisterii ac sacerdotii ac regiminis ad Episcopos pertinet. 
Hinc omnes sacerdotes, saeculares itemque religiosi, secundum ius di- 
vinum, pastoralem curam digne exercent in quantum sunt co-operatores 
Episcopi, partem eius potestatis habentes. Quae doctrina semper in 
Ecclesia docetur et clare definitur in legibus Codicis Canonici. 

Nomen exempti, in quantum Religiosos quosdam afficit, nullo modo 
huic legi contradicit si accurate intelUgitur. Nam hi religiosi, secundum 
Canones Codicis, subiecti esse debent Episcopo quoad munera episco- 
patus et administrationem curae pastoralis. 

Non decet tunc quod videtur esse aemulatio inter clerum saecularem 
et clerum religiosum. Nam accidit quod in locis quibusdam, praesertim 
in oppidis urbibusque, cultus divinus exercetur eisdem horis in ecclesia 
paroeciali et ecclesia religiosorum, qui curam animarum non habent. 
Missae, diebus Dominicis et Festis, iisdem horis celebrantur; Confes- 
siones eodem tempore audiuntur ut fideles inter duas ecclesias disper- 
gentur, quasi sit distinctio et divisio inter officia in duabus ecclesiis 
peragenda. A qua aemulatione populus Dei scandalum accipit et vera 
religio detrimentum patitur. 

Hinc omnis etiam species aemulationis, cum de cura pastorali agi- 
tur, removeatur. Providendum est: 

A) Ne cultui divino qui in ecclesia paroeciali exercetur praeiudi- 
cium afferatur a caerimoniis peractis in ecclesia religiosorum, qui curam 
animarum non habent. 

B) Ne licentia parochi, quae ad administrandum sacramentum 
Extremae Unctionis requiritur, a religiosis leviter praesumatur. 

C) Ne quae pecunia ad causam piam vel religiosam etiam a reli- 
giosis exemptis quovis modo colligatur sine licentia Ordinari loci, audito 
parocho si Ordinarius id necessarium iudicet. 


De Interpretatione quorumdam Canonum Codicis luris Canonici 


Volumus ut eae leges, quas periti diverso modo interpretati sunt, in 
quantum fieri potest clarae fiant, e. g. canones 105, 1; 1037; 1971; 


2197. 


® Eugenius OUallaghan 
Episcopus Clogheriensis 

Exc.mi P. D. GULIELMI PHILBIN 
Episcopi Clonfertensis (Clonfert) 


28 iulii 1959 


Eminentissime Princeps, 

Inter varias materias quarum discussio prodesse posset Ecclesiae 
Dei velim omittere eas de quibus mentio publice facta est et unam 
tantum indicare de qua, inquantum scio, nihil adhuc dictum est: 

Scilicet, investigationem num et quomodo extremae indigentiae 
cleri in aliquibus immensis regionibus etiam non-missionariis stricto 
sensu (v. g. America Meridionali) possibile sit subvenire ex abundantia 
sacerdotum in aliis partibus, vix ullo opere pastorali fungentium. Ho- 
dierna pericula videntur admonere necesse esse traditiones et regulas 
etiam longaevas, et etiam cum. vita monastica connexas, posthaberi operi 
pastorali, praesertim in territoriis ubi periculum existit lapsus totarum 
regionum in apostasiam. Nullo alio modo videtur uberiorem fructum ex- 
pectare conatum Ecclesiae. 

Precor Deum Omnipotentem pro felici eventu totius operis Concilii 

Oecumenici, necnon pro auxilio gratiae suae inspirante et adiuvante in 
labore Pontificiae Commissionis Antepraeparatoriae. 

Cum omni reverentia et devotione erga Eminentiam Vestram sacram 
purpuram deosculor. 

® Gulielmus Philbin 
Episcopus Clonfertensis 

Exc.mi P. D. IOANNIS AHERN 
Episcopi Cloynensis (Cloyne) 


Eminentissime Princeps, 


25 mensis augusti 1959 


Litteras Eminentiae Vestrae (Prot. N. I CI59-319) die 18 iunii, 1959, 
datas, laetus accepi in quibus rogasti ut animadversiones, consilia et vota 
mea circa res quae in futuro Concilio tractari poterunt Pontificiae Com- 
missioni Antepraeparatoriae pro Concilio Oecumenico communicarem. 

Pergratum mihi est voluntati Eminentiae Vestrae obsecundare. Bene 
scio quod sive Commissio ipsa sive Episcopi maiore experientia praediti 
proponent omnia negotia maioris momenti quae in Concilio Oecumenico 
tractari mereantur. Ideo in materia dogmatica nihil propono, in aliis ma- 
teriis hoc unum proponere velim, nempe, necessitatem omni opera eni- 
tendi ut melius educentur et praeparantur ii qui in seminariis ad vitam 
pastoralem destinantur, ita ut in primis spiritu vere apostolico orationis 
et laboris et sui abnegationis imbuantur, et praeterea ut vitam parochi 
eiusque difficultates plenius cognoscant. Necesse est ut iuvenes, dum cur- 
sum in seminario agunt, in vita spirituali formentur et principiis discipli- 
narum theologicarum imbuantur, et insuper ut de usu et applicatione 
huius educationis in vita cotidiana ministerii instruantur. Non sufficit 
scientia mere theoretica ex libris et lectionibus hausta de vita pastoris et 
de difficultatibus eius, requiritur ut vitam parochi et vitam et mentem 
populi ei concrediti practice cognoscant. Hoc convenienter effici posset 
ope parochorum in ministerio pastorali vere peritorum dum alumni apud 
familias suas feriis aestivis vacant. 

Et quo par est obsequio me profiteor. 


Eminentiae Vestrae servum addictissimum 

lOANNES I. AhERN 
Episcopus Cloynensis 

Exc.mi P. D. CORNELII LUCEY 
Episcopi Corcagiensis et Ros sensis (Cork and Ross) 

27-VIII-1959 

Respondendo communicationi Prot. N. I C/59-402 pergratum mihi 
est significare Eminentiae Vestrae, cum omni debita observantia, quaedam 
capita quaestionum quas in futuro Concilio tractari velim. 

L De Romani Pontificis infallibilitate 

Mihi videtur uberior definitio conditionum quae requiruntur ut 
locutio R. Pontificis infallibilitate polleat desideranda esse. 

Doctrina catholica ita exponitur a Concilio Vaticano: « Definimus 
Romanum Pontificem, cum ex cathedra loquitur, id est, cum omnium 
Christianorum Pastoris et Doctoris munere fungens, pro suprema sua 
Apostolica auctoritate, doctrinam fide vel moribus ab universa Ecclesia 
tenendam definit, per assistendam divinam... infallibilitate pollere... ». 
Nostris temporibus difficultas eheu satis practica praecavenda est. Oritur 
ex illa Communistarum praxi (anglice « brain-washing ») qua victimas 
responsiones et sententias proferre inducunt quas ipsimet inculcant. 
An assistentia divina ita efiicax postuletur ut locutio R. Pontificis — in 
manibus inimicorum — vi, metu vel quibusvis aliis psychologicis mediis 
inducta omnino excludenda sit necne? Si afiirmative respondeatur, bene. 
At si negative, quomodo fidelibus apparebit locutionem R. Pontificis ab 
inimicis veritatis christianae inductam re vera non actum humanum sed 
mere actum hominis esse? 

II. De Ordine 

Ordines minores, subdiaconatus et diaconatus his temporibus officia 
nominalia potiusquam realia secumferunt. Forsitan noventur, e. g. ita 
ut apostolatui laicali directe subserviant. In specie in ecclesiis parochia- 
libus nostris, propter multitudinem communicantium, singulis fere die- 
bus requiritur qui sacerdotem in dispensanda eucharistia adiuvet: valde 
conveniens esset si Fratres Religionis Laicalis aut laici, ordine speciali 
muniti, mandatum eucharistiam distribuendi haberent. 

III. De cura animarum 

Onus pastorale hisce regionibus gravissime sacerdotibus dioecesanis 
incumbit, quorum numerus persaepe satis exiguus est comparatus ad 

religiosos in vicinis. Optandum est ut sacerdotes religiosi a cura ani- 
marum non eximantur sed potius, sub auctoritate dioecesana, fidelibus 
vicinis inserviant. 

Sacram purpuram humiliter osculans impensos animi sensus ex corde 
profiteor Eminentiae Vestrae, cui fausta quaequae a Domino adprecor. 

Eminentiae Vestrae Rev.mae addictissimus 

& Cornelius Lucey 
Episcopus Corcagiensis et Ros sensis 


8 

Exc.mi P. D. nigelli FARREN 
Episcopi Derriensis (Derry) 

19 aprilis 1960 

Eminentissime et Reverendissime Domine, 

Cum Eminentia Vestra Reverendissima rogaverit ut sententias vel 
opiniones de rebus et argumentis, quae in Concilio Oecumenico tractari 
poterunt. Pontificiae Commissioni Antepraeparatoriae exprimam, se- 
quentes animadversiones humillime propono. 

1. Ne Ecclesia sua potestate in divisionem potius quam in unitatem 
uti videatur, suadere audeo ut a definitionibus sollemnibus, nisi reapse 
necessariae sint, abstineatur, ne schismaticis aliisque in gregem Domini 
reducendis officiant. 

De praerogativis praesertim Beatae Mariae Virginis, cum necessitas 
non urgeat, ad tempus saltem ne quid amplius definiatur. Cum fidelis 
enim populus Dei Matrem tanto amore prosequatur, definitione non 
indiget ut credat; num haereticos ad credendum iuvabit sollemnis defi- 
nitio? 

2. Quarumdam insuper legum, quae disciplinam spectant, recogni- 
tioni tempus fortasse inveniri poterit. Quidam enim mores, qui ex se 
legem naturalem non violant, ob externas causas ab Ecclesia graviter 
damnati sunt, e. g. cadaverum ciematio, cuius fautores praeteritis prae- 
sertim saeculis in Italia et in Gallia ex professo dogmata oppugnabant. 
Non autem in omnibus locis nec apud omnes populos, qui decursu tem- 
poris huiusmodi moribus adsuefacti sunt, hisce diebus inveniri potest 
haec haeretica mens vel intentio. Nonnullis igitur haereticis, qui malitia 

non aguntur, quaedam disciplinares leges malis aliorum temporum ac- 
commodatae impedimento unitatis hodie esse videntur. 

3. De diebus festis, aliqua mutatio facienda esse mihi videtur. Pro- 
hibitio enim operum servilium conscientias multorum adhuc gravat, 
cum in regionibus praesertim acatholicis sub conductoribus saepe aca- 
tholicis operarii catholici ab operibus servilibus abstinere reapse non 
possint; alteri obligationi per Missas vespertinas his diebus facilius satis- 
facere queunt. Sequentia igitur proponere velim; dividantur dies festi 
de praecepto in duo genera: sint pauci maiores, quibus tenentur fideles 
Missae adsistere et ab operibus servilibus abstinere; reliqui habeantur 
ut minores, quibus fideles onerantur sola adsistentiae Missae obligatione, 
cui vespere post expleta opera respondere possunt. 

4. Item, si Ordinariis ex lege liceret pro prudenti arbitrio facultatem 
binandi etiam diebus feriis impertiri, nonnihil iuvaret praesertim ubi 
multi ex fidelibus Missae quotidie adsistere cupiunt vel in paroeciis ubi 
plures sunt ecclesiae quam sacerdotes, cum haud semel accidit ut vel 
nuptialis Missa vel exsequialis omitti debeat. Vespertinis quoque Missis 
celebrandis multum adiuvaret huiusmodi concessio. 

5. Tandem, apud nos fere omnes fideles liturgiae Hebdomadae 
Sanctae adsistere cupiunt. In nostris autem paroeciis, praesertim rurali- 
bus, plures generatim sunt ecclesiae, cum una toti gregi servire facile non 
possit, nisi multiplicatis Missis et functionibus. Ergo, si plures sunt in 
paroecia ecclesiae quam sacerdotes vel si unica ecclesia omnes uno tem- 
pore excipere non potest, notabilis pars fidelium excluditur a liturgia quam 
semel tantum licet peragere. Optandum igitur esset ut Ordinario liceret 
per Hebdomadam Sanctam facultatem binandi etiam in eadem paroecia 
sacerdotibus concedere. 

Qua par est reverentia. Eminentiae Vestrae Reverendissimae 

servum addictissimum me profiteor 

& Nigellus Farren 
Episcopus Derriensis 

9 

Exc.mi P. D. DANIELIS MAGEEAN 
Episcopi Dunensis et Connorensis (Down and Connor) 


Eminentissime Domine, 


Die 22 augusti 1959 


Gratias tibi referro pro litteris tuis, die 7”^ iulii datis, de Concilio 
Oecumenico. 

Quae sequuntur digna mihi videntur de quibus in Concilio tractari 
possit: 

1. De identitate Ecclesiae militantis cum corpore mystico Christi. 

2. De mediatione Beatae Mariae Virginis. 

3. De unicitate actus oblationis Christi in Cruce et in Missa (sc. de 
anima sacrificii). 

4. De relationibus inter Ecclesiam et Statum civilem. 

In praedicatione cleri ad populum: solida instructio, et quidem 
saepius repetita, de Deo eiusque attributis; de mysterio Incarnationis 
Domini Nostri. 

Foveatur cotidiana recitatio Rosarii. 

Commendatur fidelibus cooperatio in opere Missionum. 

Cum ea qua par est reventia. Eminentiae Vestrae, 


In Domino servus addictissimus 

® Daniel Mageean 
Episcopus Dunensis et Connorensis 


10 

Exc.mi P. D. EUGENII 0’D0HERTY 
Episcopi Dromorensis (Dromore) 

Die 28 aprilis 1960 

1. Quomodo Ecclesiae Orientales dissidentes cum Ecclesia Romana 
reconciliari possunt? 

2. Quomodo sectae acatholicae in gremium Ecclesiae congregari 
possunt? 

3. Utrum devotio erga lesum Christum plus promoveri non debeat, 
cum, apud multos, devotiones hodiernae populares aliquantulum obscu- 
rare videntur, quod Ille et non alius per passionem et mortem mundum 
redemit? 

4. Utrum in festis de praecepto obligatio Missae audiendae retineri 
non possit, obligatione abstinendi ab operibus servilibus remota? 

5. Utrum in conditionibus orbis terrarum hodiernis, disciplina Ec- 
clesiae de crematione modificari non possit aut debeat? 

6. Utrum sacerdotes et saeculares et regulares per regiones orbis 
terrarum melius distribui possint? 

7. Utrum Episcopus in sua dioecesi maiorem auctoritatem habere 
non debeat super domos et membra et operationes membrorum exemptas 
Institutionis vel Ordinis, sive clericalis sive laicalis, praecipue si agitur 
de cura animarum vel de scholis? 

8. Utrum bono fidelium non melius consuleretur si privilegium Con- 
firmationis in periculo mortis administrandae ad plures quam parochos 
extenderetur? 

® Eugenius 0’Doherty 
Episcopus Dromorensis 

Exc.mi P. D. IOANNIS C. McQUAID 
Archiepiscopi Dublinensis (Dublin) 


Eminentissime Domine, 


Die 24 augusti 1959 


Pergratum mihi perpaucas has quae sequuntur animadversiones, omni 
quo par est obsequio, ad Commissionem Pontificiam Antepraeparatoriam, 
cui praeest Eminentia Vestra Reverendissima, brevi sermone redactas 
transmittere. 

Quodsi ex iis aliquae propositiones iam satis tractatae fuerint, nihi- 
lominus ausim opinari eas dignas esse quae magis formaliter in Concilio 
Oecumenico excutiantur. 

Interea impensos animi sensus testificatus. Eminentiae Vestrae Re- 
verendissimae me profiteor in Christo addictissimum. 


® lOANNES CarOLUS McQuAID 
Archiepiscopus Dublinensis 

I. Doctrinae capita 

A) In re dogmatica. 

1. Iterum alSirmetur doctrina catholica de peccato originali eiusque 
eflectibus quo efficacius corrigantur permulti errores moderni. 

2. Explicetur vera doctrina et formalis detur condemnatio errorum 
evolutionis, polygenismi, existentialismi, necnon socialismi et commu- 
nismi. 

3. De vero sensu Corporis Christi Mystici; quinam pertinent ad Ec- 
clesiam Christi? 

4. De fontibus Revelationis: 

a) quaenam sit relatio Sacram Scripturam inter et Traditionem? 

b) quomodo intelligi debeant diversi Sacrae Scripturae sensus, 
praesertim « sensus plenior »? 

5. De Magisterio: 

a) obiectum secundarium magisterii infallibilis Ecclesiae, 

b) potestas et magisterium episcoporum residentialium, 

6. Discussio hodierni erroris contra veram doctrinam de Verbi Dei 
exinanitione et de Dei simplicitate. 

7. Excutiantur doctrina et definibilitas doctrinae de Beata Maria 
Virgine ut omnium gratiarum Mediatrice. 

8. Exponatur vera relatio fidem supernaturalem inter et scientiam 
naturalem ut evitentur novi Gnosticismi pericula orta ex doctrinis de 
valetudine mentali. 

9. Explicetur vera doctrina philosophica contra quam maxime vigent 
errores de analysi linguistica, de positivismo logicali, de symbolorum 
theoria. 

B) In re morali. 

1. De mor alitate sic dicta Nova: Ethica « Situationis », « Moral 
Rearmament ». 

2. Formalis condemnatio errorum contra matrimonium christianum, 
eiusque usum. 

3. Moralitas bellum gerendi cum armis nuclearibus, vel huiusmodi 
arma parandi. 

4. Utrum ratione habita huius aevi conditionum notio operum ser- 
vilium modificari debeat? 

5. Reductio magis uniformis festorum de praecepto. 

6. Modificatio legis de ieunio et abstinentia ita ut observatio legis 
fiat magis uniformis. 

II. Disciplina cleri et populi Christiani 

A) In re liturgica. 

1. Ordinario detur licentia permittendi ut versiones Sacrae Scriptu- 
rae ex lingua Hebraica vel Graeca in vernaculam redactae in cultu pu- 
blico adhibeantur. 

2. Hora Vigiliae Paschae accommodetur conditionibus uniuscuiusque 
territorii. 

3. Optandum ut Codex S. Liturgiae redigatur. 

B) In re canonica. 

Codicis luris Canonici redactio nova in qua, salvo praescripto Motu 
Proprio Benedicti PP. XV « Cum iuris canonici » (15 sept. 1917), III, 
per canones aut paragraphos aut clausulas aut verba inserenda vel omit- 
tenda, ratio sequentium praesertim habeatur: 

1. Legislatio iam facta, sive per actus Summi Pontificis expeditos in 
forma Motu Proprio aut Constitutionis Apostolicae, sive per interpreta- 
tiones authenticas Commissionis Pontificiae ad Codicis canones inter- 
pretandos, sive per alia responsa et decreta et Instructiones Sanctae 
Sedis. 

2. Simplificatio iuris Codicis in quantum optabilis vel necessaria in- 
dicetur, e. g., quoad reservationem et absolutionem peccatorum et censu- 
rarum, vel quoad confessarii facultatem dispensandi in iure matrimo- 
niali vi can. 1043-45. 

3. Solutio dubiorum in canonibus qui in Codice pro Ecclesia Orien- 
tali nullo dubio laborant. 

4. Reparatio lacunarum legis, maioris saltem momenti, necnon in- 
sertio normarum quae provideant: 

d) de doctrina iuridica vigenti quae normas in Codice mereri vi- 
detur, e. g., de potestate Summi Pontificis dissolvendi matrimonium in 
favorem fidei ex privilegio Petrino, de constitutione et operatione Apo- 
stolatus Laici in Actione Catholica; 

b) de quavis propositi Concilii Oecumenici legislatione quae nor- 
mas in Codice merebitur. Ita forsitan novae desiderarentur normae, ad 
quaestiones hic propositas quod attinet, si forte consideratio mergens 
in legislationem fiat de visitatione paroeciali, de opere servili, de ieiunio 
et abstinentia, de reductione festorum de praecepto, de ampliando fa- 
cultates Ordinario loci a iure concessas. 

III. Actuositas ecclesiae 

1. Apostolatus Laicus in Actione Catholica: Eius natura, consti- 
tutio, relatio ad Hierarchiam. Membrorum praeparatio adaequata. 

2. Institutio pastoralis utriusque cleri necnon Religiosarum quo 
melius curam religiosam et socialem exercere valeant praesertim opera- 
riorum, agricolarum, et adolescentium. 

3. Visitatio domuum pastoralis eo ut curam animarum habentes oves 
suas cognoscere, et librum status animarum accurate conficere possint. 

4. Talis fiat decentralizatio administrationis ecclesiasticae qualis loci 
Ordinario maiorem potestatem praesertim a iure concessam committat. 

5. Enixe optandum est ut citius expediantur causae matrimoniales 
necnon causae beatificationis et canonizationis. et ut loci Ordinario per- 
mittatur ut instrueret processum super matrimonio rato non consum- 
mato. 

6. Optandum etiam ut de actibus Sanctae Sedis Ordinariis loco- 
rum prius detur notitia quam mediis divulgandi saecularibus. 

7. Acceptatio linguae Anglicae (quae hodie universalis est lingua) uti 
unius ex linguis a Sancta Sede adhibendis in processibus super matri- 
monio. 

IV. Negotia maioris momenti 

1. Praeparetur via ad unionem fratres separatos inter et Catholicos, 
clarius exponendo notionem Ecclesiae Christi genuinam cum speciali 
consideratione notarum unitatis et Catholicitatis. 

2. Quibusnam mediis uti potest Ecclesia ad mundi pacem conser- 
vandam ratione habita progressus scientifici nuclearis et extra-spatialis? 

© Io ANNIS C. McQuaid 
Archiepiscopus Dublinensis 

Exc.mi P. D. VINCENTII HANLY 


Episcopi Elphinensis (Elphin) 


Eminentissime Princeps, 


Die 4 augusti 1959 


Cum Eminentia Vestra Reverendissima consilia votaque mea respi- 
cientia rerum capita in futuro Concilio Oecumenico tractanda quaerere 
digneris, ego, consilio virorum ecclesiasticorum peritorum capto, velim 
haec in folio annexo puncta pleno obsequio Vobis mittere. 

Deosculans Sacram Purpuram, permaneo in Domino, 

Addictissimus Eminentiae Vestrae servus 

0 ViNCENTIUS HaNLY 
Episcopus Elphinensis 


1. De mediis reconciliandi ecclesias dissidentes sub unitate Corporis 
Mystici Christi. 

2. De relatione Ecclesiam visibilem inter ac Corpus Mysticum 
Christi. 

3. De quaestione definiendi doctrinam mediationis universalis Bea- 
tae Virginis Mariae. 

4. De meliori distributione sacerdotum utriusque cleri in auxilium 
regionum catholicorum inopia sacerdotum laborantium. 

5. De disciplina religiosorum deque notione et extensione exemptio- 
nis relate ad opus sacri ministerii et magisterii in dioecesibus exer- 
cendum. 

6. Utrum, in linea analogiae canonis 882, potestas administrandi 
sacramentum Confirmationis conferri debeat omnibus sacerdotibus in 
casibus periculi mortis? 

7. De usu linguae vernaculae in officio divino recitando et in sa- 
cramentorum administratione. 

8. De cleri institutione et praesertim de formatione specifica ad 
opus actionis catholicae et apostolatus laicalis promovendum. 

9. De apostolatu laicorum deque relatione sacram hierarchiam inter 
et laicos in apostolatu conscriptos. 

10. De communicatione inter catholicos et haereticos. 

0 ViNCENTIUS HaNLY 
Episcopus Elphinensis 


6 (II b) 

13 

Exc.mi P. D. IACOBI STAUNTON 
Episcopi E emensis (Ferns) 


Die 25 augusti 1959 

Eminentissime Princeps, 

Litteris Eminentiae Vestrae Reverendissime benignis, circa res quae 
in futuro Concilio Oecumenico tractari poterunt, grate receptis, haec 
pauca habeo humillime suggerenda. 

1. Circa doctrinae capita, ut nullum novum fidei dogma a Concilio 
definiatur, nisi definitio ad depositum fidei conservandum vere neces- 
saria sit, et nullum omnino ad solam pietatem fovendam, ne definitiones 
non necessariae conversione acatholicorum seu unioni cum ecclesia catho- 
lica orthodoxorum obstent. 

2. Circa disciplinam cleri, ut in curriculo seminariorum ars et ratio 
doctrinam christianam in scholis docendi, in ecclesiis praedicandi et 
ubique explicandi, sermone claro ad captum fidelium sive iuvenum sive 
adultorum accommodato, tota scilicet ars eloquendi et docendi, locum 
praestantiorem teneat, ut clerus ad praeceptum gravissimum Domini 
Nostri optimo modo adimplendum bene praeparentur. 

3. Circa Missam: 

a) ut in initio Missae psalmus « ludica » omittatur, sicut in Missis 
pro defunctis et ut, in fine, evangelio Sancti loannis a celebrante post 
Missam secreto recitato et omissis precibus in lingua vernaculari dicendis. 
Missa cum « Ite missa est » et benedictione populi finiatur; 

ut in Missis publicis non solemnibus, diebus dominicis et festis 
de praecepto celebrandis, epistola et evangelium in lingua vernaculari 
Sola, facie ad populum, a celebrante legantur. Aliquae epistolae paucae 
quae aevo post-apostolico magis conveniunt forsitan mutentur pro epi- 
stolis aliis quae omni aevo accommodentur; 

r C) Quaestiones de usu maiore linguae vernacularis in responsio- 
nibus inter Missam disceptari poterunt. 

4. Circa Officium Divinum: 

a) ut latinitas psalmorum in psalterio novo recenseatur in ordine 
ad maiorem harmoniam in legendo; 

b) Ut lectiones nocturni secundi recenseantur in ordine ad maio- 
rem veritatem historicam in lectionibus historicis et ut lectio unaquae- 
que generatim in una columna breviarii contineatur; 



EPISCOPUS GALVIENSIS ET DUACENSIS 


83 


c) ut clero ad libitum liceat psalmos totius ofEcii et Scripturam 
in primo nocturno occurrentem in lingua vernaculari per quartam sal- 
tem anni partem recitare, eo fine ut clerus Scripturam Sacram melius 
capere et in praedicando facilius uti possit. 

5. Quanquam mutationes magnas in disciplina seu administratione 
Ecclesiae non desidero, proposita practica, bene considerata et a clero 
pastorali sine aliqua difficultate gravi exsequenda, quae populum cum 
ecclesia magis unient seu fideles ad cultum divinum allicient vel infideles 
ad veritatem attrahent, a me libenter audientur. Sed ipse nulla alia suf- 
ficienter quad effectus considerata habeo, ut ea Commissioni propo- 
nam. 

Haec pauca dum Eminentiae Vestrae Reverendissimae nota facio, 
omnia bona, felicia et fausta Eminentiae Vestrae et Commissioni Ante- 
praeparatoriae a Domino ex corde adprecor, meque profiteor 

addictissimum in Domino 

® Iacobus Staunton 
Episcopus Dioecesis E emensis 


14 

Exc.mi P. D. MICHAELIS BROWNE 
Episcopi Galviensis et Duae ensis (Galway and Kilmacduagh) 

18 augusti 1959 

Eminentissime Princeps, 

Ad litteras Eminentiae Vestrae respondentes materias sequentes 
tamquam consideratione Concilii Oecumenici dignas submittimus: 

I. De Doctrina 

Accuratius et plenius explicetur d) relatio Summi Pontificis ad epi- 
scopos dioecesanos. Nimia centralizatio regimen dioeceseos difficile red- 
dit et Ecclesias dissidentes ad unionem adversos facit, h) Doctrina: 
« Extra ecclesiam nulla salus ». 

II. Ius Canonicum 

a) Leges de iudiciis ecclesiasticis quae proceduram in Italia et Gal- 
lia vigentem sequuntur valde inconvenientes sunt in omnibus regioni- 

bus ubi systema Anglicum viget, quia populus non habet confidentiam in 
processibus secretis. 

b) Lex abstinendi ab operibus servilibus ad conditiones modernas 
accomodanda est. 

c) Potestas Episcopi quoad regulares omnes firmanda et augenda 
est, si Episcopus veram auctoritatem et obligationem ad religionem tu- 
tandam promovendamque in sua dioecesi habeat. 

Religiosi cleri dioecesani copiam sufiicientem impediunt: numquam 
ex eorum collegiis adspirans ad clerum saecularem venit; iuvenes omnes 
ad sua instituta dirigunt. 

Numerus religiosorum crescit: in urbibus et oppidis plures in desi- 
dia inveniuntur; numquam ad paroecias rurales et pauperiores destinan- 
tur. Ecclesiae eorum magnificentius et luxuriose ornantur ex frequentibus 
collectis dum ecclesiae rurales paupertate opprimuntur. 

Praeterea religiosi ad fastum et novitates populi appellant, novas 
et theatrales devotiones excitant, obligationes et officia vitae christia- 
nae non eadem vi praedicant, 

d) Votum paupertatis non mere ad individua membra sed ad ipsum 
ordinem et congregationem applicandum est. Quia cupido pecuniae ne- 
fasta consectaria gignit etiam cum pro instituto colligitur. Tunc pro ec- 
clesiis, collegiis, domibus aedificandis et ornandis omnia licent. Reli- 
gionis agros, investimenta et etiam industrias et commercia enormis 
valoris habent ad maximum scandalum fidelium et infidelium. 

e) Breviarii Romani revisio quam citissime publicanda est. 

III. Quoad activitatem pastoralem Ecclesiae 

a) Doctrina socialis Ecclesiae clarius explicanda est quoad compe- 
tentiam Status in rebus ad personam civis, e. g, sanitatem, secreta, re- 
spicientibus. 

b) Diaria diurna et periodica religiosa nunc ab unaquaque commu- 
nitate religiosa producuntur, sed sunt parvi et inferioris valoris. Desi- 
detandum ut in dioecesi ad unum vel paucos coadunentur, 

c) Quoad missiones Catholicas requiritur ut certamen et certatio 
inter religiosa instituta cohibeantur et unitas in petenda stipe pro mis- 
sionibus omnibus instituatur. 

Et Deus ... 

& Michael Browne 
Episcopus Galviensis et Duacensis 

Exc.mi P. D. DIONYSII MOYNIHAN 
Episcopi Kerriensis (Kerry) 


My Lord Cardinal, 


11 aprilis 1960 


I very humbly send my suggestions in response to the appeal from 
the Pontifical Commission which is charged with the work o£ prepara- 
tion for the Ecumenical Council, and I very sincerely apologise for the 
delay. 

With sentiments of the most profound respect, 


I remain, my Lord Cardinal. 
Yours sincerely in Christ, 

& Denis Moynihan 
Bishop of Kerry (Ireland) 


I. Doctrina. 

1. Obiectum magisterii infallibilis Ecclesiae. 

2. Natura, obiectum et auctoritas magisterii episcoporum residen- 
tialium. 

3. Clarificatio doctrinae de relatione inter Sacram Scripturam et 
Traditionem uti fontes revelationis. 

4. Discussio de mediatione universali Beatae Virginis Mariae. 

5. Significatio plena et implicationes Corporis Mystici Christi. 

6. Clarificatio vel modificatio legis abstinendi ab operibus servi- 
libus, eo ut observantia legis ex parte fidelium fiat magis uniformis et 
universalis. 

7. Elxaminatio conditionum traditionalium pro bello iusto gerendo, 
prae oculis habito progressu scientifico in evolutione virium nuclearium 
necnon in exploratione spatii. 

8. Doctrina vera de finibus matrimonii exponenda contra errores 
modernos, et speciatim contra eos qui hedonismum sexualem, contra 
conceptionem et inseminationem artificialem respiciunt. 

9. In doctrina Ecclesiae sociali, expositio doctrinae verae de rela- 
tionibus inter dominos et opifices, quae specialem habeat rationem et 

obligationis opificum iustum opus pro mercede iusta tribuendi et obli- 
gationis dominorum sociationem et conresponsabilitatem in industria 
fovendi. 

II. Disciplina. 

1. Editio catechismi simplicis pro universa Ecclesia. 

2. Redactio ultima et definitiva Breviarii. 

3. Consideratio usus linguae vernaculae in Liturgia. 

III. Actuositas. 

1. Praeparatio specialis utriusque cleri necnon monialium aliarum- 
que religiosarum in doctrinis et artibus quae ad novas formas apostola- 
tus exercendas requiruntur. 

2. Expositio doctrinae verae de natura, constitutione et operatione 
Apostolatus Laici et Actionis Catholicae. 

IV. 'Negotia Maioris momenti. 

1. Communitatum separatarum reunio cum Apostolica Sede. 

2. Redactio nova Codicis luris Canonici, quae rationem praesertim 
habeat totius legislationis iam factae post Codicis promulgationem. 

0 D. Moynihan 
Episcopus Kerriensis 

Exc.mi P. D. THOMAE KEOGH 
Episcopi Dar ensis et Leighliensis (Kildare and Leighlin) 


Carloviae, die 3 augusti 1959 


Eminentia Vestra, 

Litterae Vestrae, die 18 mensis iunii huius, ad me rite pervene- 
runt. 

Pauca tantum mihi occurrunt Eminentiae Vestrae significare de rebus 
in proximo Concilio Oecumenico discutiendis. 


a) Imprimis de Doctrina et speciatim de Mariologia. 

Sunt, fortasse permulti, qui nunc volunt doctrinam quae tenet Bea- 
tam Mariam Virginem esse co-redemptricem infallibiliter definiendam 

esse. Mihi consultoribusque meis videtur id non expedire, quia, breviter, 
quamquam haec doctrina possit theologice defendi, erit semper pericu- 
lum ne male intelligatur a fidelibus, et non-catholicis sit lapis offen- 
sionis. 

Idem dicendum est de doctrina in aliquibus tractatibus recentibus 
proposita, quae tenet Beatam Mariam Virginem Redemptionem nostram 
de condigno meruisse. Hoc videtur nimis progredi, siquidem illa statue- 
ret paritatem essentialem Mariam inter et unicum Salvatorem nostrum 
lesum Christum. 

b) De Disciplina. 

Tota sectio Codicis luris Canonici de delictis et poenis est nimis 
involuta et difficilis intellectu — et in locis dubia — ita ut clerus et 
Confessarii de ea non habeant expeditam et claram scientiam, et prae- 
terea, tot sint interpretationes canonistarum, e. g., de censuris ab ho- 
mine earumque reservationis, ut possit nunc vere dubitari quaenam sit 
obligatio Legis. 

In hac sectione clarificatio et abbreviatio valde desiderandae sunt. 

Etiam desiderandum est ut Episcopi residentiales habeant iurisdi- 
ctionem ordinariam seu facultatem erigendi Stationes Viae Crucis in 
suis dioecesibus, ita ut possint eam delegare etiam habitualiter. 

Humiliter petens indulgentiam Vestram si quae scripsi minus pla- 
ceant, permaneo. 

Cum obsequio profundo addictissimus Vester 

© T. Keogh 

Episcopus Darensis et Leighliensis 

Exc.mi P. D. PATRICII OTOYLE 
Episcopi Alladensis (Killala) 

24 aprilis 1960 

Eminentissime ac Reverendissime Domine, 

Episcopus Alladensis ad Pontificiam Commissionem Antepraeparato- 
riam pro Concilio Oecumenico humillime et obsequentissime refert vota 
scripta in litteris adnexis quae sibi visa sunt idonea quae in futuro con- 
cilio Oecumenico tractentur. 

Interim Eminentiae Vestrae manus humillime deosculans maxima 
cum veneratione me profiteor 


Humillimum, devotissimum, obedientissimum servum. 
Eminentiae Vestrae 

© Patricius 0’Boyle 
Episcopus Alladensis 


1. Ut facultas Sacramentum Confirmationis periculo mortis gravi ex 
morbo versantibus administrandi, iam delegata vicariis in canonibus 471 
et 472.1 tamquam Sacramenti Confirmationis ministris extraordinariis se- 
cundum Decretum « Spiritus Sancti Munera » (S. Congr. de Sacramentis, 
14 sept., 1946, A.A.S. 38-349) etiam vicariis nominatis in Cann. 474, 
475, 476, delegetur, pro eis casibus eisque sub conditionibus quae in 
Decreto « Spiritus Sancti Munera » memorantur. 

2. Ut cum Extrema Unctio non debet iterari propter id tantum quod 
aegritudo sit diuturna, etsi perduret idem periculum mortis, reprobetur 
praxis iterandi Extremam Unctionem mensis intervallo, nisi infirmus in 
aliud vitae discrimen inciderit. 

3. Ut relate ad can. 1097 declararetur utrum sit solus parochus 
catholicae partis qui potest licite assistere matrimoniis mixtis an habeat 
parochus baptizati acatholici eadem iura et obligationes quae habet 
quoad catholicos paroecianos. 

4. Ut perpenso quod ipsi rerum physicarum periti asseverant glo- 
bum hydrogenii vi displodentem multo magis esse exitiosum quam 
pyrobolum athomicum, adeo ut effectus perniciosi vix loco contineri pos- 
sint, eiusdem usus — quod quidem multis iam theologis visum est — 
cum sit belli tam atrox instrumentum, plane illicitus declaretur, nec 
ulla sive utilitate sive necessitate permittendus. 

5. Ut cum sit periculum ne sine causa sufiicienti reis etiam peccati 
mortalis leves imponant satisfactiones, moneantur confessarii ut rationem 
habeant Can. 887, ubi edictum est ut « pro qualitate et numero pecca- 
torum et conditione poenitentis salutares et convenientes satisfactiones 
confessarius iniungat ... ». 

Etsi enim principia theologica de satisfactione sacramentali nota 
sunt — scilicet apud auctores recitatio quinque decadum Mariae Rosarii, 
vel aequivalens, minima est quae satisfactio vocetur gravis — ideoque 
et Concilium Tridentinum et Rituale Romanum instant gravi pro pec- 
cato levem non esse imponendam satisfactionem, nisi adsint causae mi- 
nuendi satisfactionem sacramentalem, sunt tamen confessarii non pauci 

qui propensi sunt ad satisfactiones leviores iniungendas pro peccatis 
gravibus. 

6. Ut universalis Beatae Virginis Mariae mediatio tamquam divini- 
tus revelata et de fide tenenda definiatur. 

Quae doctrina cum memoratur non solum pluribus in orationibus 
piisque fidelium exercitationibus, sed etiam auctorum operibus spiri- 
tualium doctissimorumque theologorum, porro his proximis annis Sum- 
morum Pontificum in allocutionibus saepe respiciatur, affirmari potest 
universalem Beatae Virginis Mariae mediationem communem esse Ec- 
clesiae doctrinam. Posteaquam Pius Pp. IX Litt. Encycl. Ineffabilis Deus 
peroravit, Mariam invocando totius generis humani mediatricem et con- 
ciliatricem, successores in Summo Pontificatu illius tituli mediatricis 
altius ac diligentius excoluerunt. 

Nam Leo Pp. XIII imprimis significavit nisi per Mariam Matrem ad 
Christum Dominum non esse accedendum (Litt. Encycl. Octobris Mense 
1891). S. Pius Pp. X docet Beatam Virginem Mariam esse gratiarum 
omnium mediatricem (Litt. Encycl. Ad Diem, 1904). Benedictus Pp. XV 
in Litt. Apost. Inter Sodalicia 1918, etsi vocem quidem co-redemptricis 
non profert, conceptum tamen clare exprimit. Pius Pp. XI ad finem 
Anni Sancti 1933 Mariam titulo co-redemptricis publice invocavit. 
Denique quid sit munus Mariae cum mediatricis tum redemptricis a 
Pio Pp, XII ill. mem, sub finem Litt. Encycl. Mystici Corporis 1943, 
pulchre et summatim exprimitur. 

Quae cum ita sint, proximum Concilium Oecumenicum admodum 
opportunam videtur afierre occasionem investigandi utrum communis 
illa doctrina possit etiam definiri. 

Qua de quaestione haud ab re erit animadvertere, quod attinet ad 
historiam, similitudinem quandam doctrinam inter Immaculatae Con- 
ceptionis et universalis Beatae Virginis Mariae mediationis. 

Illa quidem etsi tandem definita diuturne tamen quibusdam theolo- 
gis vel maximis — inter quos S. Bonaventura, S. Albertus Magnus, 
S. Thomas — non acceptabilis, quia quomodo cum doctrina de peccato 
originali reconciliari posset adhuc non videretur. 

Similiter etsi disputatur, summo perspecto studio quo fideles pul- 
chrae illae doctrinae hodie intendunt, inquirendum videtur an Divina 
Providentia his praesertim temporibus ad sollemnem definitionem Bea- 
tae Virginis Mariae mediationis universalis viam expediat. 

Patricius 0’Boyle 
Episcopus Alladensis 



90 


HIBERNIA 


18 

Exc.mi P. D. IOSEPHI RODGERS 
Episcopi Laoniensis (Killaloe) 


Em. me Pater, 


12 aprilis 1960 


Maxime me dolet quod suggestiones — licet paucae sint — a me 
die 20 mensis augusti anni 1959 ad Pontificiam Commissionem trans- 
missae, aliquo casu inexplicabili ad Vos non pervenerint. 

Exemplaria illarum suggestionum quae apud me habeo iterum ad 
Vos per tabellarios publicos assignatos transmitto. 

Interim precor Deum omnipotentem ut diu Vos sospites incolu- 
mesque conservet. 

Servus vester addictissimus et oboedientissimus 

© loSEPHUS RoDGERS 
Episcopus Laoniensis 


1. De sacerdotum paucitate in aliquibus regionibus. 

Cum in dies apparet maximam esse paucitatem operariorum in vinea 
Domini, haud dubium est quin summa cum diligentia providendum sit ut 
fides catholica conservetur et propagetur. In hoc opere valde laudando 
mihi videtur sacerdotes religiosos plus operis praestare possint. Porro 
opus erit Concilio rationes modosque vocationes fovendi inter iuvenes 
idoneos considerare. Hac in re modus instituendi seminaristas adhuc in 
aliquibus regionibus vigens debet plene et caute investigari. 

2. De usu linguae patriae in Sacramentorum administratione. 

Cavendum et providendum est ut per universam Ecclesiam Catholi- 
cam, in quantum possit fieri, praxis linguae patriae utendae constans sit. 
Tempore praesenti talis constantia deest. 

3. Valde desiderandum ut doctrina Mystici Corporis exponatur et 
elucidetur modo laicis ordinariis clare intelligibili et fructuoso. 

4. Ut doctrina catholica quae tenet Beatissimam Mariam Virginem 
esse Mediatricem omnium gratiarum declaretur ut « de fide » si opportu- 
mum videatur. 

^ lOSEPHUS RoDGERS 
Episcopus Laoniensis 

Exc.mi P. D. AUGUSTINI QUINN 
Episcopi Kilmorensis (Kilmore) 


Reverendissime Pater, 


Cavan, die 6 aprilis 1960 


Litteris diei 21 martii acceptis, animadversiones sequentes humiliter 
proferre volo. 

a) Cum multi, praecipue operarii, legem abstinendi ab operibus ser- 
vilibus in diebus festis vix servare possint, relaxatio quaedam in bac 
lege, salva audiendi Missam obligatione, concedi potest. 

b) Numerus Congregationum Missionariarum bis in temporibus ita 
auctus est ut eleemosynae pro opere missionario eiusdem generis et qui- 
dem in eisdem regionibus perspiciendo, pluries unoquoque anno petantur. 
Fideles saepius impugnati donationes suas in dies minus libenter contri- 
buere inveniuntur. Dici potest foederationem quandam Societatum huius- 
modi in similes fines institutarum esse optabilem, eo ut opus missionum, 
auxilio generosius praebito, melius promoveatur. 

Qua par est reverentia me profiteor 


Paternitati Tuae addictissimum 

® Augustinus Quinn 
Episcopus Kilmorensis 

Exc.mi P. D. HENRICI MURPHY 
Episcopi Limer iciensis (Limerick) 

Die 12 decembris 1959 

Eminentissime Domine, 

Me maxime paenitet morae longae in respondendo litteris E. V. 
(Prot. N. 1 C/59, 750), sed cum breve tantum tempus abhinc episcopus 
electus essem et ideo officio pastorali peritia practica adhuc indigeam, 
suggerere dubito quae in futuro Concilio Oecumenico tractentur, et re- 

linquere vellem res discutiendas senioribus sapientioribusque Exc.mis 
Episcopis. 

Spero, autem, fore ut in Concilio magna opera a Patribus detur 
rebus Apostolatus practicis, e. g., 1) laici Apostolatus confirmatio et 
ordinatio, et 2) fidelium in rebus liturgicis participatio, quae res hodie 
tanti momenti sunt ad fidem catholicam moresque servandos et pro- 
pagandos. 

Dum manus E. V. reverenter deosculor me profiteor 

Eminentiae Vestrae humillimum servum 

® Henricus Murphy 
Episcopus Limericiensis 

Exc.mi P. D. IOANNIS A. KYNE 
Episcopi Midensis (Meath) 


20 aprilis 1960 

Episcopus Midensis in Hibernia humiliter proponit argumenta se- 
quentia tractanda in Concilio Oecumenico. 

De S. Theologia. De B. V. Maria corredemptrice et omnium gratiarum 
mediatrice. 

De S. Scriptura. De Libri Genesis interpretatione. 

De iure Canonico. De reformatione Codicis luricis Canonici; specia- 
tim de lege incardinationis et de confessionibus monialium. 

De Liturgia. De reformatione Breviarii Romani; de editione nova 
Caeremonialis Episcoporum et Pontificalis Romani. 

Et Deus etc. 

® loANNES Kyne 
Episcopus Midensis 

Exc.mi P. D. patricii COLLIER 
Episcopi Ossoriensis (Ossory) 


Em. me Domine, 


17 aprilis 1960 


Doleo mora in mittendo responsionem meam ad Vestram Prot. 
N. I C/59. Per annum, passus sum multum propter defectum visus mei, 
et arthritis, et invalidus fui, omne quod operam meam multum impedivit. 
Veniam da mihi, si Vobis placet. 

® Patricius Collier 
Episcopus Ossoriensis 


Omnibus plene consideratis (ut positis Prot. N. 1 C/59) cum Capi- 
tulo Dioecesano, cumque professoribus Seminarii, necnon cum aliis sa- 
cerdotibus peritis et prudentibus, submittimus sequentia Consilia, Vota, 
et Animadversiones pro Concilio Oecumenico: 

A) Ad fructuosiorem participationem fidelium in sacrificio Missae, 
nobis videtur esse necessarium habere usum pleniorem linguae vernacu- 
lae: id est omnia ante et post Canonem Missae in lingua vernacula. 
Canon Missae semper in lingua Latina. 

In Sacramentis, et aliis liturgicis officiis, forma sacramenti semper 
in lingua Latina, omnia alia in lingua vernacula. 

Lingua vernacula in Sacramentalibus, et in aliis omnibus benedic- 
tionibus, ut benedictiones novarum ecclesiarum et scholarum. 

B) Ad augendam potentialem sacerdotalem in Ecclesia, nobis videtur 
esse valde utile ut omnibus sacerdotibus, saecularibus et regularibus, 
facultatem concedere celebrandi 2 aut 3 Missas, diebus feriis, propter 
gravem penuriam sacerdotum in multis regionibus ecclesiae ut America- 
Latina, Africa et caet. ad breve tempus, et dum inopia sacerdotum 
perdurat. 

Iterum, videtur esse possibile curtare cursum philosophicum-theolo- 
gicum ad 4 annos, ad breve tempus, et propter magnam penuriam sacer- 
dotum. 

Omni quo par est obsequio. Eminentiae Vestrae in Christo humilli- 
mus servus 

Patricius Collier 
Episcopus Ossoriensis 

Exc.mi P. D. GULIELMI MacNEELY 
Episcopi Rapotensis (Raphoe) 


Eminentissime Domine, 


Die 25 augusti 1959 


Nuper accepimus epistolam Vestram de rebus tractandis in futuro 
Concilio Oecumenico. 

Pergrata nobis est Summi Pontificis fel. regn. sollicitudo pro reditu 
sectarum dissidentium ad unitatem Sanctae Romanae Ecclesiae, 

Post diligentem considerationem, nobis visum est sequentes quae- 
stiones utiliter tractari posse in Concilio. 

I. Quaestio hodie tam agitata de natura Cooperationis Beatae Mariae 
Virginis in actu Redemptionis. 

II. Quaestiones hodie ortae ex usu modernorum instrumentorum in 
bello; necessitas directionis his de rebus, tam pro individuis christianis 
quam pro gubernatoribus Status. 

III. Errores nati ex progressu materialismi et spiritus naturalismi. 
Urgens necessitas affirmandi principia absoluta. 

IV. Studium adhuc desideratum circa veram notionem Actionis Ca- 
tholicae et Apostolatus Laicalis, necnon de eorum mutuis relationibus. 

Fausta quaequae a Domino adpraecans, remaneo Eminentiae Vestrae 


addictissimus servus in Domino 

Gulielmus Mac Neely 
Episcopus Rapotensis 

Exc.mi P. D. IOSEPHI WALSH 
Archiepiscopi Tuamensis (Tuam) 


IU. me et Em. me Domine, 


Die 9 aprilis 1960 


Litteris diei 21 martii 1960 iam receptis mihi magno est honori re- 
sponsum dare. 

Benignitate et mansuetudine Eminentiae Vestrae inductus animad- 
versiones cum libertate et sinceritate communicare velim de rebus quae 
fortasse in futuro Concilio Oecumenico tractari poterunt. 

1. Religiones Clericales 

Nonnullae religiones clericales, et in primis religiones exemptae, opus 
pastorale Ecclesiae impedire magis quam adiuvare videntur. Nam in mul- 
tis locis domus quae necessariae non sunt habent, quarum sodales, 
cum satis negotii non suppetat, multum temporis otiose se habent. Fide- 
les laici haec videntes ad pietatem non excitantur, quippe qui conditiones 
in America Australi et in aliis terris bene noverint, memores simul ver- 
borum Christi Domini, « Messis quidem multa, operarii autem pauci » 
{Matt., IX, 37). 

Insuper quaedam religiones exemptae privilegiis specialibus gaudentes 
parocho cum subditis in paroecia sua tractanti. Episcopo similiter in 
Dioecesi, obstare consuescunt. 

An ullum sit remedium? luvat in memoriam revocare nullam religio- 
nem in Ecclesia antiqua fuisse et multa saecula praeteriisse priusquam reli- 
giones sic dictae contemplativae fundarentur. Hoc ausim dicere: 

1) Domus religionum quae necessariae non sunt supprimi debent. 
Sodales superflui in missiones, in quibus operarii pauci sunt messis autem 
multa, mitti debent. 

2) Nulla religio ab Ordinarii loci iurisdictione eximi debet. Plura 
autem privilegia quibus religiosi gaudent reprobanda sunt. Episcopo ius 
sit constituere quomodo et in quantum sacerdotes religiosi opus pasto- 
rale dioeceseos adiuvare possint. 

2. De Sacrificio Missae 

A multis sacerdotibus supplicatur ut abbreviatio vel contractio fiat in 
quibusdam Missis quae infra Quadragesimam et in feriis Quat. Temp. 
dicuntur, e. g.. Sabbato post Dom. II et Sabb. post. Dom. III Quadra- 
gesimae. 

Valde desiderandum est ut in orationibus post Missam dicendis mu- 
tatio cum abbreviatione fiat. 

3. De Divini Officii Recitatione 

Valde desiderandum est ut in Divino Officio recitando mutatio cum 
abbreviatione fiat ne recitatio impedimentum praebeat insuperabile sacer- 
doti operoso qui variis novisque in dies apostolatus officiis oneratur. 

Haec dum scribo, sensum maximae erga Eminentiam Vestram aesti- 
mationis libenter profiteor, ac permaneo 

Addictissimus in Christo servus vester, 
& loSEPHUS WaLSH 
Archiepiscopus Ruamensis 

Exc.mi P. D. ANTONII RIBERI 
Archiepiscopi tit. Darensis, Nuntii Ap. in Hibernia 

N. 666/60 Dublino, 19 aprile 1960 

Eminenza Reverendissima, 

Avendo coinciso la richiesta di suggerimenti per il Concilio Ecume- 
nico Vaticano II (N. 1 C/59 dei 18 giugno 1959) con il mio ritorno dalla 
Cina ed il termine « non ultra diem primam septembris » con Tassunzione 
delle mie nuove funzioni, ero dolente di non averla potuto soddisfare. 

Sono pertanto grato per la possibilita di f arlo che mi e stata data con il 
venerato officio N. 1 C/59-1674 bis. 

Accludo alia presente i miei modesti suggerimenti. 

Prostrato al bacio della Sacra Porpora ho Palto onore di raflermarmi 
con sensi dei mio piu profondo ossequio 

dell’Eminenza Vostra Reverendissima 
dev.mo, umil.mo ed obbl.mo servitore 

® Antonio Riberi 

I. De Catechismo 

Attentis sequentibus factis: 

1. Relativa proportio inter mundi hominum numerum et catholico- 
rum numerum magis atque magis in detrimentum alterorum evadit, nota- 
bili missionario incremento et crescente laicorum participatione aposto- 
latui non obstantibus. 

2. Inter praecipuas rei causas, adnumeranda est, praeter Christiano- 
rum natorum imminuentem numerum respectu habito ad paganorum 
natalitatem, immensa opera praesenti tempore discessus a christiana doc- 
trina vitaque, cui multum favent ecclesiarum disiunctio necnon civilium 
ordinum inter ipsos dimicationes disparilitatesque, cum consequenti gra- 
vissimo vocationum discrimine, 

putandum est proximum Oecumenicum Concilium, memor iussus 
Dei « qui omnes homines vult salvos fieri et ad agnitionem veritatis 
venire » {1 Tim., 2, 4), habiturum fore permagnam sollicitudinem in 
Ecclesia imprimendi fortem et validam concitationem domitorem (vulgo: 

dinamismo conquistatore) ad denuo ducendas ad Christum societatis 
coetus, ad congregandas dissidentes ecclesias, et ad paganos conver- 
tendos. 

Optatissimus hic cursus implicat aptiorem catholicae spiritualitatis 
elaborationem in novo catechismo, praeseferente finem universalem, con- 
gruente scilicet cum tribus super enumeratis propositis, et apto necessita- 
tibus individuorum societatisque praesentis temporis (sicut Concilii Tri- 
dentini catechismus fuit relate ad peculiares necessitates saeculi xvi). 

Conveniens igitur videretur: 

1. Dare adaequatam explicationem notionum realitatis cognitionis, 
cognoscibilitatis et existentiae Dei, fundamentorum fidei, necnon, et Dei 
naturae. 

2. Praesentare hominis finem in forma magis dynamice theocentrica ut 
participationem vitae divinae (sive quoad intellectum sive quoad volun- 
tatem) in Christi imitatione sub ductu Sancti Spiritus, in coniunctione 
cum Christi Corpore Mystico, quod est Ecclesia. 

3. Exinde deducere consequentia officia « sentiendi et agendi cum 
Ecclesia » in vita individuorum et societatis, iuxta permanentem illum 
iussum; « Caritas Christi urget nos » (2 Cor., 5, 14). 

4. Illustrare momentum Visibilis Capitis Corporis Mystici Christi (sci- 
licet Romani Pontificis pro universo orbe christiano et episcoporum pro 
unaquaque dioecesi), magnitudinem obligatorietatemque eorum regimi- 
nis, utpote quod est Divinae voluntatis expressio. 

5. Singillatim inculcare: 

a) Obligationem pro omnibus apostolatus cum navitate tam pri- 
vata singulorum quam — et quidem speciali modo — communi opera 
temperata, in coniunctione et sub ductu Summi Pontificis et Episcoporum, 
ita ut semper sit, in eius multiplicibus formis, « actio catholica » seu 
participatio apostolatui hierarchico. 

b) Oficium fovendi vocationes « graviter onerata conscientia » pro 
pastoribus in cura animarum (cf. can. 305), et praesertim pro illis 
qui (aut sacerdotes aut religiosi aut moniales) iuvenibus consulunt. 

c) Obligationem « sub gravi » (servato semper principio: Eccle- 
sia non obligat cum adsit grave incommodum) contribuendi oeconomicum 
auxilium pro necessitatibus apostolatus per ratam partem propriorum 
redituum ab Episcopis determinandam in variis nationibus. 

d) Necessitatem non dissociandi fidei veritates a vita. 

e) Consentaneam praeparationem ad matrimonium per participatio- 
nem ad praelectiones doctrinales et spirituales. 

/) Possibilitatem christianae perfectionis, quam consequi possunt 
etiam in saeculo viventes. 


7 (II b) 

II. De Seminariis 

1. Generali aspectu perspecto: una simul cum formatione spirituali, 
exerceantur seminaristae, sive maiores sive minores, in apostolatu ita ut 
« fabricantes fiant fabri ». Formatio intellectualis sit magis consentanea 
necessitatibus modernis conspectu habito de litteratura cuiusque nationis 
et speciatim de erroribus magis grassantibus. 

2. Singillatim: imperata reddere in praeparatione ad sacerdotium: 

a) Studiorum rationem de laicorum apostolatu theoretice, historice 
et in praxi considerato ita ut futuri sacerdotes fiant apti duces (leaders - 
organizers) populi ipsis commissi. 

h) Praelectiones de psychologia religiosa spectata in unoquoque 
statu sociali non tantum pro iuventute sed etiam pro adultis. 

III. De Episcopis 

E Ex una parte magis conspicuum munus Episcopi faciendum est: 
a) relate ad apostolatum qui intra fines dioeceseos ipsi soli obnoxius 
est, terminis circumscribendo religiosorum exemptionem ad religiosam 
vitam « ad introi » et eam removendo in apostolatus operibus, et 

h) relate ad insertionem in iure canonico facultatum quinquenna- 
lium et ad limites ponendos in casibus Sanctae Sedi reservatis. 

2. Ex altera parte obligatio statuatur agendi concordi voluntate cum 
Apostolica Sede (antea et postea) cum agatur de consiliis ineundis vel 
captis in Episcoporum Coetibus (Conferenze Episcopali) sive provinciali- 
bus sive nationalibus. Et insuper Coetibus Nationalibus, sic dictis (Con- 
ferenze), semper adesse deberet, ut Observator, Pontificius Administer 
vel ecclesiasticus ipsius fiducia gaudens. 

3. Pro Taxis vero, quae Sanctae Sedi debentur ob concessas dispensa- 
tiones etc^ substituatur solutio fixae annuae summae pecuniae, statuendae, 
et sumendae a dioecesano aerario. 


IV. De Breviario Romano 


Reformetur iuxta criteria quae iam proposui Sacrae Rituum Con- 
gregationi. 


V. De Religiosis 


In omnibus Ordinibus et Congregationibus virorum possibile sit fa- 
vere acceptioni hominum professiones artesque exercentium, quibus liceat 
propria munera obire, saeculi vestimento indutis — iuxta exemplum con- 

gregationis quae « Opus Dei » nuncupatur — praevio apto philosophico 
et theologico cursu. 

Quae supra pro seminariis proposui applicentur etiam religiosorum 
scholasticis domibus. 

Renovatio, a Pio XII v. m. incoepta, intente et vehementer pergatur. 

Clausurae papalis praescripta ad simpliciorem formam reddantur, amo- 
vendo ea omnia quae obsoleta et spectantia ad antiqua tempora, cum vita 
religiosa saepe imposita erat directe vel indirecte a tunc vigente societatis 
statu. 


VI. De hiturgia 

Episcoporum habitus simplificentur praesertim in tropicis regionibus, 
itemque quaedam caerimoniae, exempli gratia: nimis frequenter mitram 
assumere vel deponere. 

Generatim breviores episcopales caerimoniae reddantur, supprimendo 
redundantia. 

Momentum addatur Offertorii orationibus: 

« Suscipe Sancte Pater », 

« Deus qui humanae substantiae » et 
« Offerimus Tibi, Domine », 

et statuatur praecipiendo: Ipsa magna voce recitandas esse et populum 
respondere: « Arnen ». 


VII. De strategia missionaria 

a) Evangelii praeconis cura praecipua sit vocationum fomentum sti- 
mulusque; futurorum sacerdotum (necnon et religiosorum religiosarum- 
que) opportuna formatio; eorumdemque (etiam religiosorum) praepara- 
tio ad suscipienda et explenda officia. 

b) Missionarius non amplius tanquam « pioniere » intelligatur sed 
potius « ut cooperatorem » se habeat sub ductu autoctonae hierarchiae 
(paucis casibus exceptis) eiusque praeparatio ad talem finem tendat (cf. 
« Auxiliaires de Mission »). 

c) Cum natura et moribus gentium quae ad Evangelii lumen ducendae 
sunt congruere, integre existimando quidquid per se bonum reperitur in 
variis religionibus, ideoque. 

d) Studiose eas cognoscere eisdem fere ratione et tempore quibus phi- 
losophia et theologia discuntur. 

e) Etiam magis quam in catholicis nationibus, inculcandum est of- 
ficium: 

1) apostolatus pro omnibus et 

2) ex suis mediis vivendi et providendi oeconomicis necessitati- 
bus proprio marte. 

VIII . De eleemosynis Missarum 

Ad favendam applicationem SS. Missarum ex parte fidelium in una- 
quaque dioecesi norma statuatur: dimidia pars eleemosynarum SS. Mis- 
sarum ab alia dioecesi provenientium solvatur aerario dioecesano pro 
communibus necessitatibus. 

IX. De Ordinationibus Sacerdotalibus 

Ecclesiastici coelibatus principio pro omnibus firmo manente, et tan- 
quam medium tantum transitorium 

1) ad sacerdotum penuriam in quibusdam regionibus leniendam et 

2) quo facilius dissidentes fratres ad Ecclesiam redire possint, 
opportunitas examinetur permittendi ut Episcopi ordinationem sacerdo- 
talem conferant: 

d) in locis rusticis, candidatis, etiam matrimonio iunctis, annos 
natis saltem 45, bonis moribus, prudentia et animarum 2 elo praeditis, et 
congrua formatione praehabita, saltem ad baptismum, extremam unctio- 
nem, poenitentiam (in articulo mortis) administranda et SS. Eucharistiam 
celebrandam cum missae celebratione (lingua vulgari); 

b) in locis et pro officiis magis elatis, sic dictis pastoribus, a prote- 
stantica secta ad Ecclesiam conversis, studiorum theologicorum apto cur- 
riculo expleto, permanente vita matrimoniali. 

X. De Consecrationibus Episcoporum 

Perscrutari num invalida declarari possit episcopalis consecratio a 
Consecrante et a Conconsecrantibus habita, consciis absentiae « mandati 
apostolici » cum implicita videatur negatio intentionis peragendi quod 
facit Ecclesia. 

XI. De religiosa tolerantia 

Utilitatem examinare (theoreticis principiis eam dissuadentibus non 
minutis) favendi tolerantiam religiosam, non tantum quia, respectu habito 
immensitatis orbis non catholici, utilior est, sed etiam quia condiciones 
privilegii pro Ecclesia, negligentiam et incuriam inducunt. 

XII. 

Calendarium stabile et fixum reddatur. 

XIII. 

Usus extra domum ecclesiastici habitus, qui clergyman vulgo appel- 
latur, voluntarius seu facultativus pro omnibus reddatur. 


® Antonius Riberi 
Archiepiscopus tit. Dar ensis 
Nuntius Apostolicus in Hibernia 


26 

Exc.mi P. D. IOANNIS B. MacGINLEY 
Episcopi tit. Croensis 

Die 20 mensis augusti 1959 

Eminentissime Princeps, 

Honori mihi fuit accipere epistolam Eminentiae Tuae qua in nomine 
Augusti Pontificis loannes XXIII rogas quae res, mea sententia, in fu- 
turo Concilio tractari oporteat. 

At mihi senectute iam fracto et infirma valetudine ac memoria, haec 
sola quaestio in mentem venit Tuae Commissioni ponenda, nempe: Utrum 
a Concilio definire possit ac debeat tanquam dogma a Deo revelatum, 
doctrina quae affirmat Beatissimam Mariam Virginem esse a Deo consti- 
tutam omnium Gratiarum Mediatricem. 

Haec cum Eminentiae Tuae significo impensos obsequii mei sensus 
profiteor Eminentiae Tuae cui omnia fausta ac salutaria enixe precor a 
Domino. 

Eminentiae Tuae 
humillimus et addictissimus 

© lOANNES BeRNARDUS MacGiNLEY 
Episcopus tit. Croensis 

Exc.mi P. D. patricii DUNNE 
Episcopi tit. Narensis, Auxiliaris Duhlinensis 

25 augusti 1959 

Eminentissime ac Reverendissime Domine, 

Postulatis a littera Eminentiae Vestrae diei 18 mensis lunii a. c. haec 
responsa, omni qua par est reverentia, defero: 

1 . In praedicationibus marianis et in disputationibus publicis evitentur 
theses quae, licet theoretice aliquam validitatem habeant, possint pertur- 
bare mentes simplicium fidelium ob subtilitatem argumentorum et notio- 
nes obscuras. 

2. Tribuatur cuilibet sacerdoti facultas audiendi ubique confessionem 
sacramentalem alterius sacerdotis petentis, dummodo ille a proprio Ordi- 
nario facultatem confessiones audiendi iam rite acceperit. 

3. Melius necessitatibus fidelium providere posset si Ordinariis loco- 
rum liceret permittere ut sacerdotes in ecclesiis publicis ministrantes etiam 
tertiam Missam celebrare in diebus dominicis et festis de praecepto possint. 

4. Reducantur ad simplices terminos canones C.I.C. de Delictis et 
Poenis. 

5. Periculum subire possunt societates Actionis Catholicae, praeser- 
tim eae quae in variis dioecesibus et regionibus diffusae sunt et in foede- 
ratione iunctae, excolendi speciem autonomiae similem autonomiae qua 
gaudent religiosi exempti. E multis rationibus hoc deplorari debet. Suf- 
ficit dicere illam quasi-autonomiam omnino esse contra mentem Sum- 
morum Pontificum. 

6. Fidelium mentes saepius turbantur diversitate interpretationum et 
praxis quoad legem ieiunii. Huiusmodi variationes universaliter vix tolli 
possunt; desiderandum autem est ut in regionibus in quibus generaliter 
consuetudines et modus vivendi populorum vix variantur, et lex et praxis 
accuratius describantur et observentur. Lex autem, praesertim de colla- 
tionibus, ita mitius statuatur ut dispensationum particularium quae in 
praesentiis saepissime petuntur, necessitas tollatur. 

Eminentiae Vestrae servus humillimus 

® Patricius Dunne 
Episcopus tit. Narensis 
Auxiliaris Archiepiscopi Duhlinensis 

28 

Exc.mi P. D. GULIELMI CONWAY 
Episcopi tit. Nevensis, Auxiliaris Armachani 

29 augusti 1960 

Eminentissime ac Reverendissime Domine, 

Litteras Eminentiae Tuae Reverendissimae diei 18 mensis iunii 1959 
(Prot. I C/59-2247), magno cum gaudio recepi. 

Velim inprimis gratos animi mei sensus exprimere ipso Augusto Pon- 
tifici et Eminentiae Tuae pro opportunitate mihi benignissime concessa 
communicandi Pontificiae Commissioni Antepraeparatoriae meas animad- 
versiones consilia et vota de re tanti momenti. 

Principale meum votum est illud de quo ipse Summus Pontifex non 
semel locutus est agendo de futuro Concilio, nempe ut per coadunationem 
sacrorum Antistitum catholicorum ex universo terrarum orbe, illi qui ab 
Apostolica Sede seiuncti sunt ad unitatem in vera ecclesia Christi quaeren- 
dam assequendamque adducerentur. 

Praeter hoc votum principale en quaedam vota particularia quae Pon- 
tificiae Commissioni Antepraeparatoriae omni cum reverentia subiicio: 

1. Ut aptae ederentur normae pro problematibus specialibus vitae pa- 
storalis in magnis urbibus. Mihi videtur quod hodie in magnis paroeciis 
urbanis, complectentes, nonnunquam, viginti millia animarum, sit fere 
impossibile ut pastor « cognoscat oves suas » sicut praecepit Concilium 
Tridentinum. Sic saepe evadit quod fideles nunquam conversantur cum 
sacerdotibus et facies Ecclesiae quam vident est facies impersonalis ali- 
cuius instituti magni et potentis. Mihi videtur quod « unitum » pastorale 
pro quo sacerdos curam exercet animarum, debet esse illius tantum ma- 
gnitudinis ut sacerdos possit oves suas vere cognoscere. Velim etiam ut 
illa praxis quod multum fructum attulit in his regionibus et alibi, nempe 
visitatio pastoralis fidelium in eorum domibus, a Concilio saltem com- 
mendaretur. 

2. Ut institutio theologiae moralis in seminariis et studiorum univer- 
sitatibus magis informetur theologia dogmatica. Forsitan in disciplina 
speciali dari poterit tota « theologia vitae christianae » et in alia disci^ 
plina, nempe « praxis confessarii », tractaretur de casibus particularibus 
et de quaestionibus iuris canonici. 

3. Ut institutio catechetica puerorum ita ordinetur ut pueri, saltem 
ultimis annis scholae primariae, videre possint totam veritatem catholicam 
tamquam realitatem historicam et viventem. 

Dum haec vota et animadversiones omni humilitate et reverentia 
ad Eminentiam Tuam transmitto manus Eminentiae Tuae humiliter deo- 
sculor meque profunda veneratione profiteor 


Eminentiae Tuae Reverendissimae, 
addictissimum et devotissimum servum 
Gulielmus Conway 
Episcopus tit. Nevensis 
Auxiliaris Em. mi Card. Archiep. Armachani 


29 

Exc.mi P. D. IOANNIS HEFFERNAN 
Episcopi tit. Uzipparitani 


Eminentissime Princeps, 


Die 26 augusti 1959 


Ex corde Tibi gratias ago de confidentia quae mihi servo Tuo expri- 
mere voluisti in litteris sub Prot. N. 1 C/59-2486, die 18 iunii 1959 datis 
et nuper receptis. 

Senescens annos iam habens plus quam septuaginta, laboro insuper in- 
firma valetudine. Adhuc annos quattuordecim curam Vicariatus Apostolici 
Zanzibariensis (Kenya, Africa Orientalis) demisi. Iis de causis multas 
animadversiones multave consilia non habeo quae Concilio Oecumenico 
utilitatis esse possint. In quantum autem Concilium quaestionem Ecclesiae 
unitatis examinare posset, perutile mihi videtur insistere ut Christiani 
omnes, sive illustrissimi adsistentes sive fideles omnes, preces ferventes 
effundant, necnon sacrificia plurima Deo offerant, ut unitatis pacisque 
donum nobis abundanter largiatur. 

Cupiens attamen voto Eminentiae Tuae satisfacere, consilio quo- 
rumdam missionariorum peritorum atque prudentium inito, capita quae- 
dam quaestionum quae missiones extraneas maxime respiciunt Commis- 
sioni Pontificiae humiliter submitto. Eminentia Tua faveat haec tota 
in foliis adnexis invenire. 

Osculans S. Purpuram ac implorans benignissimam Eminentissimae 
Tuae benedictionem. 

Multa cum reverentia maneo, ac subsignor. 


addictissimus Eminentiae Tuae servus in Domino 
© lOANNES HeFFERNAN 
Episcopus tit. IJzipparitanus 

1. Erectio Universitatum Catholicarum in Africa Orientali, Occi- 
dentali et Centrali. Aut si haec habere non possint, co-ordinatio quaedam 
bene determinata inter missionum praesules de educatione alumnorum 
catholicorum qui Universitates civiles in Africa frequentant. 

2. Erectio in Europa domorum exclusive alumnis catholicis reser- 
vatarum qui Universitates in Europa frequentant (vulgo « hostels »). 

3. Praeparatio bene determinata catholicorum peritorum ut tempore 
opportuno partem catholico dignam in gubernio statuum Africanorum 
nuper erectorum exercere valeant. 

4. Necessitas habendi typographias modernas quae ephemerides diur- 
nas catholicas imprimere possint, instruentes fideles in iis quae ad fidem 
moraliaque pertinent, eorumque conscientiam munientes contra errores 
hodie grassantes. Instructio quorumdam sacerdotum idoneorum vel fra- 
trum aut sororum ut tales ephemerides edere possint (Journalismus). 

5. Provisio sufficiens librorum catholicorum; traductio librorum qui 
magis Africano bene instructo auxiliari possint: de vita spirituali, intel- 
lectuali et sociali, necnon de gubernio et de quaestionibus oeconomicis 
atque civilibus quae magis in dies discutiuntur. 

6. Conferendae Episcoporum quinquennales, ubi adsint etiam Su- 
periores maiores missionum necnon quidam laici periti; quaestionibus 
actualibus de re religiosa atque sociali expositis, solutiones ex unanimitate 
proponantur. 

7. Erectio domorum centralium pro catholicis, ubi quaestiones sociales 
magni momenti discuti possint. Formatio specialis sacerdotum necnon fide- 
lium ut directionem talium domorum assumere possint. 

8. Ars indigena Christiana: necessitas fovendi si iam existat. Cura de 
non imponendo formas stricte Europeanas, 

9. Codex luris Can. et Theologia Moralis: eorum reformatio iuxta con- 
ditiones in terris missionum existentes. 

10. Ut Ecclesia magis invehat adversus fidelium ignorantiam, ut pau- 
pertatem ubique allevet (v. g., co-operando cum UNESCO), atque ut 
sese per totum orbem terrarum extendat. 

11. Curiae Generales Romanae: ut praesules sint fortes, periti et 
docti in re missionaria; specialiter optandum est ut quamdam experien- 
tiam personalem vitae missionariae habeant, ita ut difficultates melius 
comprehendant eo ut solutiones facilius proponant. 

12. Uniformitas optanda est inter Episcopos diversorum territoriorum 
de quibusdam legibus ecclesiasticis; v. g., lex ieiunii et abstinentiae; dies 
festivi de praecepto; celebratio festi Epiphaniae Domini ut festum mis- 
sionum; quid pensandum est de legibus et moribus indigenis tribuum 

Africanorum?; ut omnes Episcopi una sola voce loquantur per modum 
epistolarum pastoralium omnibus communium. 

13. Expurgatio ex libris pietatis et maxime ex « vitis sanctorum » 
quarumdam fabularum et omnis exaggerationis atque insistentiae super 
circumstantias mere extraordinarias. Destructio multorum aut omnium 
talium librorum. 

14. Disproportio immensa quoad numerum inter ministros Ecclesiae 
(sive sacerdotes, sive fratres seu sorores) in terris Europae laborantes, et 
eos qui sese occupant in missionibus extraneis, America Meridionali in- 
clusa. Urget necessitas formandi fideles utriusque sexus qui paulatim se 
magis magisque exerceant in operibus generatim istis ministris Ecclesiae 
in terris Europae hucusque reservatis. Cf. Legio Mariae, Opus Dei ... 

lOANNES HeFFERNAN 
Episcopus tit. JJzipparitanus 


30 

Exc.mi P. D. IOSEPHI BYRNE 
Episcopi tit. Aharadirensis 


Eminentissime Princeps, 


Die 14 Septembris 1960 


Litterae, quas Eminentia Vestra misit anno elapso omnibus Episco- 
pis de erectione Commissionis antepraeparatoriae pro Concilio Oecume- 
nico numquam mihi pervenerunt. 

Alius Episcopus mihi suas litteras de Concilio commodavit. 

Confisus bonitate Eminentiae Vestrae audeo humiliter nunc sero mit- 
tere quasdam suggestiones quas alii forsitan iam obtulerunt. Si invenies 
eas minoris momenti faveas eas reiicere. 

Dignare, Eminentia Vestra, accipere hanc affirmationem meae reve- 
rentiae sincerissimae, et veram promissionem intercessionis meae ferven- 
tis apud Dominum pro te et pro negotio tuo gravissimo ad Gloriam Dei et 
auxilium Ecclesiae. 

^ losEPH Byrne 
Episcopus tit. Aharadirensis 

I. De processione Sancti Spiritus 

Frequentius his diebus auditur quod Processio Sancti Spiritus est ab 
« amore mutuo » Patris et Filii. 

In hymno de Spiritu Sancto canitur: « Ab ore Patris profluis, Suum 
osculantis Filium ». Procedit a Patre amante et a Filio amato. 

Cone. Later. IV firmiter docet: « Pater et Filius non duo prin- 
cipia Spiritus Sancti sed unum principium: sicut Pater et Filius et Spi- 
ritus Sanctus non tria principia creaturae sed unum principium ». 

Graecis Patribus magis placet forma: « A Patre per Filium procedit ». 

Essetne melius desinere uti verbis « mutuus amor x> in materia Pro- 
cessionum in divinis? In divinis, in Filio cognitio Patris et Sui et Spiritus 
Sancti sicut amor Patris et Sui et Spiritus Sancti est essentialis. Eodem 
modo in Spiritu Sancto cognitio et amor Patris et Filii et Sui est essen- 
tialis. 

II. Consecratio sollemnis generis humani Spiritui Sancto 

Praesens Oecumenicum Concilium est spes animarum Christianarum 
ubique quaerentium lumen et robur pro nostro mundo moderno qui vi- 
vit sine ordine, sine pace, sine Deo. Est spes omnium apostolorum fidei 
in Africa et in Asia ubi evolutio politica et oeconomica actualis suscitat 
problemata multa et magna. 

Ego, Episcopus tit. Abaradirensis, humiliter et ardenter peto reno- 
vationem formalem Consecrationis generis humani Spiritui Sancto a 
Sancto Patre ut fecit Christus Ipse in prima Pentecoste post Ascensio- 
nem Suam in Coelum, 

Spiritus Sanctus a prima Pentecoste dirigit Apostolos eorumque 
successores in Evangelizatione mundi, in instructione fidelium de verita- 
tibus a Deo revelatis. Spiritus Sanctus illuminat mentes ut sciant, et cre- 
dant et meditentur in corde verba Dei. Spiritus Sanctus dat robur fideli- 
bus ut oboediant Legi Dei. Spiritus Sanctus vincet diabolum et satellites 
eius et errores materialismi et atheismi. 

Spiritus Sanctus adiuvat Gubernia Civilia ut procurent pacem et sa- 
lutem Reipublicae in ordine temporali et suscitat reverentiam erga Deum 
et erga leges et sacra iura Eius, ut omnes vivamus in iustitia, in veritate, 
et in caritate, 

III. De conservanda Lingua Latina 

Nos christiani occidentales habemus unam linguam ecclesiasticam 
officialem. Est magnum donum Dei quia conservat unam officialem expo- 
sitionem rerum fidei et morum in omnibus locis. Lingua latina in Liturgia 

dat unam formam dignam et reverentem et theologicam caerimoniis li- 
turgicis approbatam ab ipsa suprema auctoritate pro omnibus. Est prae- 
clarum signum unitatis Ecclesiae Occidentalis. 

Lingua vernacula est subiecta variis interpretationibus et variis for- 
mis in variis locis et variis temporibus. Hoc constituit verum periculum 
erroris in rebus Fidei et Morum praesertim in nostris temporibus in qui- 
bus mentes tendunt versus meliorem et maiorem independentiam intel- 
lectus et morum. Lingua vernacula praebet periculum etiam in dignitate 
liturgiae propter defectum communem reverentiae et dignitatis in menti- 
bus modernis, et propter extravagantem gustum multorum modernorum 
in arte et litteratura. 

Conservemus linguam latinam praesertim propter evidentem unitatem 
Ecclesiae. 

Sana et studiosa instructio fidelium cum approbata traductione libro- 
rum fidei et Liturgiae superat usum eius in Liturgia ipsa sacra. 

Sacerdotes Dioecesis Moshi in Tanganyika loquuntur linguam vel 
dialectum tribus, etiam linguam « francam » Ki-swahili, tunc anglicam in 
scholis, adhuc latinam in seminariis. Aliqui didicerunt loqui italice et 
gallice. Omnes sacerdotes possumus, si volumus, loqui saltem lingua no- 
stra vernacula et latine. 

IV. De Missis pro defunctis 

Missa pro animabus purgatorii liturgice praescribitur semel tantum 
in anno die secundo novembris. 

Missa quotidiana lecta pro animabus purgatorii permittitur in festis 
simplicibus, in feriis adventus usque ad diem XVI decembris, et in feriis 
communibus. 

Rumor serpit mentem Ecclesiae esse quod in diebus in quibus Missa 
defunctorum lecta quotidiana permittitur melius esset iuxta liturgiam 
dicere Missam de Festo simplici vel de feria, relicta Missa pro defunctis. 
Vidi iam multis in locis signum huius opinionis. Spero hunc rumorem 
falsum esse quia est semper verum verbum Sacrae Scripturae: « Sancta 
ergo et salubris est cogitatio pro defunctis exorare » [Mach. II, c. XII, 
V. 46 ). 

Animae in purgatorio praesertim pauperum contribuerunt generose 
sustentationi Cleri et necessitatibus Ecclesiae in paroeciis et dioecesibus 
et in Missionibus Apostolicis pro ecclesiis et scholis et ceteris operibus 
et nihil vel quasi nihil habentes paulum pro Missis pro animabus suis 
reliquerunt. Certe Deus Optimus et lustus remunerat tales animas gene- 
rosas sed vult etiam nos animo gratos esse. Decet igitur omnes fideles 

orare multum pro talibus animabus et decet sacerdotes Missas pro defunc- 
tis dicere quoties licet. « Memento mei saltem vos amici mei quia manus 
Domini tetigit me ». 

Propterea humiliter peto ut Sancta Mater Ecclesia praescribat si- 
mul cum die secundo novembris tres alios dies in quibus Missa pro 
defunctis praescribitur, scilicet unus tempore adventus die I decembris, 
unus tempore Quadragesimae die XIV martii, unus tempore Paschali 
die IV maii, vel aliis diebus electis a Sacra Congregatione Rituum. 

V. De Seminanis Ecclesiasticis 

Essetne melius ponere annum novum additum cursui scholari in 
Seminariis ante cursum philosophicum vel ante cursum theologicum in 
forma anni canonici specialis pro studiis apologeticis, et historicis, et prae- 
sertim asceticis, similem anno novitiatus religiosorum sed differentem quia 
adaptatum vitae spirituali clericorum ut praescriptae in Codice Canonico. 

Post primos annos ministerii inter quintum et decimum annum op- 
timum esset devocare per aliquos menses clericos ab activo ministerio 
ad seminarium ad renovandum fervorem et zelum eorum in opere Christi. 
Haec esset quaestio de paucis clericis in unoquoque anno qui possunt 
sine gravi damno abesse a ministerio paroeciali. 


VI. De Ecclesia et Statu 

Modus vivendi idealis Ecclesiae est ut populus christianus paroeciae 
vel dioecesis sustentet Clerum in valetudine et in infirmitate usque ad 
mortem. Clerus debet consecrare populo christiano vires mentis et cor- 
poris et totam vitam ut christiani cognoscant melius Deum et magis 
diligant Eum, Patrem Nostrum. 

Clerus est servus Dei et non Status, et ideo non convenit Statum 
sustentare Clerum. 

Quoad scholas: est ius parentum eligere scholas pro liberis, est 
officium Status construere scholas et remunerare magistros, quia vecti- 
gal scholare ab omnibus civibus indiscriminatim ad hoc solvitur. 

& lOSEPH ByRNE 
Episcopus tit. Ab aradir ensis 

Exg.mi P. D. ARCTURI TABERA ARAOZ 
Episcopi Albasit ensis (Albacete) 

Albaseti, d. 1 septembris an. 1959 

Eminentissime Princeps, 

Litteris Eminentiae Vestrae ad me datis d. 18 iunii currentis anni, 
Prot. I Cl 59-91, de Concilio Oecumenico proxime celebrando deque 
eius praeparatione, et in quibus consilia et vota Episcoporum universae 
Ecclesiae rogabantur, responsionem mittere gaudenter propero. 

Eminentiae Vestrae et Pontificiae Commissionis Antepraeparatoriae 
mea vota modeste, candide ac humillime pandam circa maioris momenti 
vel periculi argumenta, quaestiones et negotia quae, meo pauperculo 
iudicio, inter alia, in futuro Concilio pertractari ac definiri oporteret. 

Quae dicere aut proponere audeam ad quatuor capita praecipua com- 
mode reduci possunt: 

I. Argumenta theologica et biblica. Theologi et exegetae catholici 
periculose haerent dubiis circa aliquas doctrinas fundamentales ad fidem 
pertinentes, et ideo ab Ecclesiae magisterio infallibili expostulant lucem. 
Aliqua hodie proponuntur et docentur quae, ut videtur, cum veritatibus 
fidei et doctrinis Ecclesiae minime congruunt, immo eas erroribus inficere 
possunt. 

II. luvat etiam quam primum ad aliquas quaestiones morales animo 
attendere quae, in conditionibus vitae hodiernae et in actuali statu et 
progressu tecnicae biologicae et socialis, enormiter et abnormiter con- 
scientias hominum perturbant et commaculant, imo et ordinem a Deo 
stabilitum facile pervertunt. 

Etiam dicendum esset de quaestionibus quibusdam ad ascesim Chri- 
stianam et spiritualitatem evangelicam spectantibus in diversis hominum 
categoriis et statibus, et ad disciplinam et vitae tenorem tam cleri quam 
plebis Christianae. 

III. Si ad organizationem, ut aiunt, seu structuram Ecclesiae mentem 
advertamus, aliqua dicuntur et agitantur inter doctos quae novis tempo- 
rum vitaeque humanae conditionibus et necessitatibus vel ex profundiore, 
actuosiore et actuali conscientia naturae Ecclesiae, prout Christus Domi- 
nus eam intendit, et eius in mundo missione dicunt exoriri: tum quoad 

claram determinationem et delimitationem iurium et naturae Hierarchiae, 
tum quoad aliqualem reformationem Curiae Supremae Romanae, tum 
quoad activitatem missionariam et actionem apostolicam Ecclesiae in 
mundo universo, tum, denique, quoad Oecumenismum, ut vocant, seu 
unionem Ecclesiarum a catholica unica vera dissidentium. 

IV. Aliqua demum vocem magisterii conciliaris in re sacramentaria et 
liturgica spectant. 

In singulis schedis separatis, commoditati Commissionis Antepraepa- 
ratoriae consulens, singulas quaestiones proponere audeo quas unus tan- 
tum fidei et Ecclesiae amor mihi sugessit. 

Tamen, ut aestimare licet. Concilium oecumenicum ante omnia alia, 
argumenta examinare et tractare negotia debuisset quae in schemate trac- 
tationis Concilii Vaticani contenta et praeparata, tamen, oh eius inopi- 
natam interruptionem, nec disputata nec soluta fuerunt; et insuper argu- 
menta examinare, doctrinas statuere et errores profligare quos, inde a 
Concilio Vaticano ad nostros usque postremos dies. Summi Pontifices, 
mundi et Ecclesiae conditionibus et necessitatibus ac fidei nitori semper 
attenti et intenti, magisterio ordinario vel sollemnibus Documentis exa- 
minarunt, statuerunt et profligarunt: videlicet: Pii IX Enc. Quanta cura 
et Syllabus; Leonis XIII, Enc. Quod apostolici muneris de socialismo et 
communismo. Diuturnum de potestatis origine. Humanum genus de ma- 
soneria et sectis secretis. Immortale Dei de christiana Statuum constitu- 
tione, Libertas de libertate humana. Rerum novarum de re sociali. Aeter- 
ni Patris Filius de restauratione philosophiae christianae; S. Pii X, Enc. 
Pascendi de aberrationibus modernismi; Benedicti XV, Enc. Spiritus Pa- 
raclitus quoad normas hermeneuticas; Pii XI, Enc. Quadragesimo anno de 
restauratione ordinis socialis. Divini Redemptoris de communismo atheo. 
Casti connubii de matrimonio christiano, Divini illius Magistri de chri- 
stiana educatione iuventutis; et Pii XII, Enc. Corporis mystici, Divino 
afflante de studiis sacrae Scripturae, Mediator Dei de sacra Liturgia, Fvan- 
gelii praecones et Fidei donum de Missionibus et earum conditionibus, et 
praesertim Humani generis de discordia et aberrationibus in rebus reli- 
giosis et moralibus. 

Dum tempus spectatum celebrationis Concilii Oecumenici feliciter 
pervenit, benedictiones laboribus Commissionis designatae toto corde a 
Domino adprecor. 

Pronus Sacram Purpuram humiliter deosculor Eminentiae Vestrae ac 
dev.mum et addictissimum servum me profiteor. 

^ Arcturus Tabera Araoz 
Episcopus Albasitensis 

In re biblica 

Valde expediret ut Concilium Oecumenicum in aberrationibus dam- 
nandis insistiret quas Encyclicae Pascendi, Divino afflante et, praesertim, 
Humani generis profligarunt. 

In particulari, studio et deliberationibus conciliatibus haec argu- 
menta subiicienda essent; 

1. Natura et limites inspirationis et inerrandae S. Scripturae. 

2. Impossibilitas admittendi in auctore sacro sensum humanum er- 
rori subiectum, vel sensum humanum sub quo sensus divinus lateat 
solus infallibilis. 

3. Necessitas et vis magisterii SS. Pontificum et traditionis, praeser- 
tim patristicae, ad interpretationem SS. Scripturarum et sensum divinitus 
inspiratum detegendum. 

4. Possibilitas, vel in casu necessitas, admittendi sensus diversos in 

S. Scriptura ut explicari possit, ut aiunt, processus alicuius veritatis usque 
ad eius definitionem tanquam dogma fide divina et catholica credendum. 

3. Damnatio errorum qui his nostris diebus serpunt in scholis catho- 
licis et irreductibiliter cum doctrina catholica circa historicam composi- 
tionem, inerrantiam et inspirationem primorum capitulorum Genesis mi- 
nime componi nequeunt. 

6. Possibilitas admittendi evolutionismum, et limites in casu statuere 
compatibiles cum doctrina et fide catholica: et in particulari quid sen- 
tire debet vir catholicus de tribus quaestionibus cum evolutionismo con- 
nexis: sc. poligenismus, essentia peccati originalis et creatio directa animae 
rationalis. 

Quod tam lucide, perspicue et sollemniter in re biblica Pius XII do- 
cuerat contra abusus in interpretatione et tractatione S. Scripturae, in his 
temporibus esset denuo a Concilio roborandum et definiendum. 

Nova dogmata 

Non advertitur necessitas, imo nec convenientia aut opportunitas, 
veritatem aliquam definiendi in Concilio tanquam dogma fide divina et 
catholica credendum, si excipiamus: Maternitatem spiritualem Beatae 
Mariae Virginis relate ad genus humanum tum per consensum in Incar- 
nationem materne praestitum tum per compassionem in Calvario. 

« Catholica Ecclesia, Sancti Spiritus magisterio edocta, eamdem — 
Beatam Virginem — tanquam amantissimam Matrem... filialis pietatis af- 
fectu prosequi studiosissime semper professa est » (Benedictus XIV, Bul- 

la Gloriosae 'Dominae in Bullarium, 2428); « Ita quidem, ut quae corpore 
erat nostri Capitis mater, spiritu facta esset, ob novum doloris gloriaeque 
titulum. Eius membrorum omnium mater » (Pius XII, Enc. Corporis 
mystici). 

Necessitas et vis magisterii et traditionis 

Difficile est in statu investigationis theologicae clare determinare 
quando conditiones adimplentur requisitae ad infallibilitatem Magisterii 
Ss. Pontificum et traditionis, praesertim traditionis patristicae. 

Magna tamen interest theologis tam ad orthodoxam et homogeneam 
doctrinae catholicae evolutionem quam ad securam expositionem fideli- 
bus depositi revelati, et etiam ad errores et aberrationes in futurum dete- 
gendas, impugnandas et devitandas. 

Hinc expediret ut Concilium in hac re pressius definiret: 

1. Necessitatem, genuinam naturam et vim magisterii Ss. Pontificum 
ad fidelibus proponendam doctrinam aliquam clare determinatam et rigo- 
rose delimitatam tanquam necessario credendam vel tenendam et sensum 
Scripturae sacrae auctori sacro divinitus inspiratum, 

2. Vim et conditiones quas induere debet traditio patristica ad 
dignoscendum quando traditio patristica, seu consensus Patrum, ut testes 
fidei ac Doctores authentici, sive in exponendis doctrinis sive in inter- 
pretanda S. Scriptura est vera traditio doctrinalis criterium fidei et reve- 
lationis. 

3. Necessitatem, naturam et vim traditionis et sensus fidelium tan- 
quam aliquid vivum in Ecclesia. 

Theologia laicatus 

Nemo est qui ignoret magnam his diebus adesse attentionem, apud 
theologos et catholicos laicos excultiores, ad theologiam laicatus, quam 
vocant, valde quidem complexam et periculosam, sed etiam variis ratio- 
nibus, eisque magni momenti, cumulatam. Si enim, ex una parte, necessa- 
rium est acriter aggredi studium fundamenti biblici, theologici, historici, 
iuridici apostolatus laicalis, ut Pius XI edixit; ex alia parte, periculum 
errorum proxime latet atque aberrationes quaedam irrepserunt, quas 
Pius XII his verbis conquestus est: « Recentibus vero temporibus, hinc 
illinc enasci et passim propagari coepta est theologia, ut aiunt laicalis, et 
peculiare theologorum laicalium coeptum est genus, qui sui iuris esse 
profitentur... Hi suum magisterium distinguunt et quodammodo oppo- 
nunt Magisterio Ecclesiae publico; aliquoties, ut suum agendi modum 
probent, provocant ad docendi et interpretandi charismata, de quibus in 

Novo Testamento, praesertim in Epistolis Paulinis, non semel est sermo, 
provocant ad historiam... ». Sed etiam memorare iuvat accusationes theo- 
logorum protestantium et orientalium contra Ecclesiam catholicam, ob 
eius praesumptam exaggerationem, inde a Concilio Tridentino, iuridismi, 
in detrimentum interni elementi, potestatis Capitis Papae et eius Curiae 
Romanae, in detrimentum etiam Capitis invisibilis Christi; hierarchismi, 
in iacturam iurium et obligationum populi in actione vitali Corporis 
Christi. 

Desiderandum ergo esset ut Concilium hoc argumentum pertractaret 
et definiret: 

1. Veram doctrinam de sacerdotio reali aut metaphorico fidelium 
(S. Th. III, q. 63, a. 3), de eorumque participatione — et limitibus — 
in sacerdotium Christi. 

2. Effectum consecratorium Baptismi et Confirmationis relate ad po- 
testatem laicorum in Ecclesia, sci. ad potestatem cultualem, regiminis et 
magisterii et ad potestatem quam vocant apostolicam et, simul, ex divina 
institutione, necessitatem dependentiae, ductus atque vigilantiae S. Hie- 
rarchiae; « nullum est enim, in Ecclesia... magisterium quod huic pote- 
stati ac vigilantiae subductum sit ». 

3. Affirmationem identitatis Ecclesiae hierarchicae et Corporis my- 
stici et principia inde exhaurienda ad repellendas calumnias acatholicorum 
contra Ecclesiam « romanam ». 

Hinc, quod est in votis, resultaret: a) assignatio clara loci et functio- 
num quae in Ecclesia eiusque structuratione et actione laicis hominibus 
competunt; h) aequa attentio in doctrina et praxi ad duplex elementum quo 
Corpus mysticum constat: iuridico et mystico, hierarchia aut sacerdotium 
et populus; c) aequa etiam ponderatio lectionum quibus 'Enc. Mystici 
Corporis est gravida, praesertim pro his temporibus nostris, in quibus 
catholici tanti faciunt apostolatum et sensum solidaritatis inter homines. 


Fueri sine baptismo 

Unum ex argumentis quod maxime inquietare et angere solet tam 
theologos quam fideles, praesertim pios, est, ut omnibus innotescit, sors 
lamentabilis puerorum qui sine baptismo decedunt. 

Praeter doctrinalem, alios quoque aspectus in se continet quaestio, 
maximi quidem momenti: moralem scilicet, practicum et apostolicum, ad 
struendam nempe animis sollicitudinem et curam pro mundo infideli et 
ad acuendum atque firmandum humanae necessitudinis vinculum, solida- 
ritatem, ut dicunt, fidelium hominum cum mundo infideli. 

Doctrina communis theologorum et Documenta magisterii ecclesia- 

stici de necessitate baptismi ad salvationem, post promulgatum Evange- 
lium, anceps relinquitur in extremis argumentationis partibus et propo- 
sita argumenta fortassis denuo pensanda essent, et examini theologorum 
subicienda, ad lucem redemptionis et voluntatis salvificae Dei relate ad 
pueros, qui sine baptismate decesserunt. 

De Ecclesia atque Statu 

Attentis temporum condicionibus et doctrinis quorumdam magni 
nominis scriptorum catholicorum; attentis quoque opinionum et senten- 
tiarum fervore in pluribus nationibus, olim catholicis, et idearum confu- 
sione atque perturbatione in re tam gravi, plurimorum catholicorum, et 
praesertim Maritain asseclarum, qui totis viribus obligationem confessio- 
nalitatis, ut ita dicam, in statibus negant et impugnant, imo buccis crepi- 
tantibus conclamant. Statum laicum seu laicizantem, ut aiunt, non conse- 
quenter et in hypothesi, sed etiam in linea principiorum esse normalem 
condicionem, imo scopum attingendum et definitum atque perfectum 
schema in abstracto; vel exigentiam quamdam genuinae et purissimae doc- 
trinae evangelicae {M.th. 22, 21); vel unam agendi rationem quae cum 
libertate fidei atque conscientiae concordat et conciliari potest; vel, de- 
nique, in praxim reductionem cuiusdam postulatus christiani, in examen 
forsan revocandae essent duae illae condemnationes Syllabi Pii IX (Denz. 
nn. 55 et 88), usque ad praesens ab omnibus theologis acceptae tamquam 
doctrina catholica, in innumeris aliis sollemnibus documentis Magiste- 
rii contentis. 

Oecumenismus 

Relate ad Oecumenismum, Concilium — merito, Deus faxit, Conci- 
lium unionis Ecclesiarum vocandum — vias sternere animosque parare 
iptis viribus studere debet, ad huiusmodi unionem in futurum consequen- 
dam, forsan hodie adhuc utopicam. 

Concilium, ni fallor, huic nobili adspirationi et omnium in Christo 
credentium ferventi desiderio efficacissime cooperabitur, his mediis ad- 
hibitis: 

1. Sollemni affirmatione conscientiae Ecclesiae catholicae ipsam esse 
unicam veram Ecclesiam Christi, sanctam, perennem, indeficientem, apo- 
stolicam. Ideo unionem fieri non posse, nisi per reincorporationem cete- 
rarum ecclesiarum dissidentium. 

2. Sollemni item proclamatione sincerae et ardentissimae voluntatis 
quam Ecclesia habet, ut omnes qui in Christum credunt et Christum 

amant cito adunentur, sed hoc nullo modo fieri posse cum detrimento 
aut macula depositi fidei christianae eius custodiae commendati. 

3. Invitatione instantissima atque amoris materni plena, in qua con- 
stet Ecclesiae sinceram intentionem dialogi et intelligentiae in his omni- 
bus rebus quae essentiale constitutivum Ecclesiae verae non sint, ex 
voluntate divini Fundatoris. 

4. Invitatione omnibus fidelibus facta ad orationem, sacrificium et 
caritatem pro fratribus separatis, ut quam citissime fiat unum ovile sub 
uno Pastore. 

5. Organismi seu Institutionis alicuius creatione, cui proprium erit 
cum auctoritate et competentia, modo tamen praecise determinando, oecu- 
menismum non catholicum sequi eique studere, cum communitatibus 
non catholicis conferre et cum eis conversationes et contactus assidue 
habere, sub ductu et oboedientia sanctae Sedis. 

6. Creatione facultatum Oecumenismi in Universitatibus catholicis, 
ad studium comparatum Ecclesiarum christianarum instituendum et, in 
genere, nihil intentatum relinquendo, in ordine intellectuali, ad cognitio- 
nem problematum unionis. 

In re morali 

Prae primis necessarium videtur, in hac summa ac praeclara occa- 
sione, populum Christianum ad bonam frugem compellere, illum ad 
maiorem vitae austeritatem invitare et ad resistentiam impavide oppo- 
nendam putrido materialismo in moribus, qui mundum universum inva- 
dere minitatur et conceptum vitae evangelicum atque urgentiam vocationis 
christianae « ad configurationem mortis Eius » deformare ac penitus 
evertere in dies conatur. 

Urget praeterea animum attendere ad mores qui, non tantum inter 
acatholicas, sed etiam inter catholicas gentes, sensum honestatis, imo ordi- 
nem divinum deturbant et pervertunt. 

1. In primis, et praecipue, natalitatis voluntaria limitatio (birth 
Control), quae vere lapis offensionis pro familiis christianis dici potest, 
magnum crimen quod divexat et angit mundum atque conscientias et una 
ex causis praecipuis deschristianizationis et apostasiae a fide et a religione. 

Opportunum ideo erit ut Concilium non tantum in sollemnibus 
lectionibus et monitionibus insisteret olim a Summis Pontificibus Pio XI 
[Casti Connubii) et Pio XII datis, et condemnationem roboraret huius 
praxis legi divinae et iuri naturali contrariae; sed etiam ut, vestigia pre- 
mens Pii XII, studio subiciat et criteria certa stabilire satagat circa reme- 
dia conceptionis quae scientia genesiaca proponit efficacia et tamen vio- 
lationi legis divinae non obnoxia. Quod quidem conscientias innu- 

meras sine dubio pacaret et remedia apponeret malis lugendis quae ex hac 
deordinatione, in dies ingravescente, miserabiliter promanant. 

2. Oporteret etiam Concilii attentionem ad alias praxes vertere 
quae in hac re experimenta scientifica, ordine divino persaepe posthabito, 
et rectae conscientiae iuribus passim conculcatis, apud gentes facile divul- 
gantur et fucatae technicae nomine commendantur, sci. foecundatio artifi- 
cialis mulieris et incubatio, ut dicunt, humana seu resectio uteri foecun- 
dati in una muliere et in alteram translatio et insertio. 

3. A Concilio forsan etiam commendandum esset ne magistri theolo- 
giae moralis a vera et genuina natura huius disciplinae devient, ita ut 
Th. Moralis in nostris scholis non ethica mere naturalis evadat, sed stricte 
et specifice christiana, ob primatum caritatis in Deum et hominem tam- 
quam centrum universae tractationis; non scientia moralis tantum pecca- 
torum, sed perfectionis praecipue et Christi imitationis; non mera casui- 
stica, sed vera theologia virtutum. 

De reformatione Ecclesiae 

In pluribus locis disputatur de necessitate moderandi et coercendi 
animum illum omnia in unum ordinandi seu nimiam, ut aiunt, centra- 
lizationem Ecclesiae, quae ansam accusationibus acatholicorum contra 
Sanctam Sedem facile ofiert et obicem praebet unioni oecumenicae et 
incondicionatae acatholicorum, qui actualem Ecclesiae catholicae struc- 
turam latinismi incusant, romanismi aut italianismi. 

Tale votum non esse tantum « quid instinctivum et vitale » dicitur, 
quod pari gressu procedit cum sensu in dies acutiore, in hominibus catho- 
licis modernis, circa libertatis et personalitatis cultum, sed etiam commu- 
nem esse adspirationem, quae echum et resonantiam facile habet in cir- 
culis theologicis, in coetibus ecclesiasticis, adhuc in Universitatibus magno 
nomine praeditis. 

Concilium ideo iudicare deberet de ratione et veritate, de commodis 
atque incommodis quae ex proposita reformatione derivari possent: 

1. Distensio quaedam in exercitio iurisdictionis Summorum Pontifi- 
cum et Curiae Romanae; quae quidem, si hae voces attendantur, ultra 
quod iustum est producitur ob rationes historicas iam superatas, et Epi- 
scopos parvi aut minoris pendit, eosque meros mandatarios considerat, 
cum detrimento iurisdictionis eorum ordinariae, ex iure divino prove- 
nientis. 

2. Moderatio eorum quae in re doctrinali praecipiuntur: a) quoad 
novorum dogmatum definitionem; b) quoad doctrinarum censuram sive 
condemnatoriam sive prohibitivam, quae saepe saepius molesta aestima- 

tur et inefficax evadit ad librorum seu sententiarum evulgationem compri- 
mendam; c) quoad propositionem auctoritariam doctrinarum in Docu- 
mentis sollemnioribus. Quae omnia libertatem atque studium investiga- 
tionis et discussionis theologorum nimis coarctant. 

3. Magis efficax fortasse foret universalizatio, ut ita dicam, Ecclesiae 
in suis Organis repraesentativis et rectoribus, quod est temporibus nostris 
maxime accommodatum. Mundus enim, ut perspicue animadvertitur, ad 
magnas unitates universales sensim procedit, in quibus « ad tutamen 
vocantur ea omnia quae in mundo latino-occidentali praestantia antiqui- 
tus fuerunt ». Quod desideratur a) in s. Collegio Cardinalitio, in quo 
omnes totius mundi communitates christianae repraesentandae essent; 
b) in Congregationibus Romanis; c) in Missionibus Diplomaticis. 

Caelibatus atque oficium divinum 

Quoad obligationes quas clerici, vi ordinationis et iuxta luris Can. 
praecepta habent, praesertim vero caelibatus, non parva Nobis sollicitudo 
impraesentiarum inest: multa enim ad aures insusurrantur inter sacerdo- 
tes, multae anxietates atque curae in sacrorum pastorum animis susci- 
tantur, multas lacrimas, easque amaritudine plenas. Ecclesiam hinc illinc 
profundere videmus; quot etiam pericula et difficultates, his diebus vere 
lugendis, in quibus adeo hominum luxuries invaluit et malitia, inferni cal- 
liditas et socordia! 

1. Concilium, autumor, argumentum hoc praecipuum in disciplina 
sacerdotali et apostolica praetermittere nequit, illud examini subicere et 
affirmare iterum atque iterum studebit, ut sacra lex, coetus sacerdotalis 
decus atque ornamentum et pignus atque securitas laboris apostolici effi- 
cacis, in sacerdotio catholico intemerato fulgore semper eniteat. 

Oportebit etiam ut Concilium oecumenicum malis undique grassan- 
tibus remedia praebere insistat et documenta sacerdotibus dare, ne talis 
honor illis, incuria, impudentia aut malitia, onus importabile fiat, ne tan- 
tus decor atque decus in ignominiam vertatur atque infamiam, ne pignus 
foecunditatis apostolicae, in bonum et aedificationem fidelium datum, in 
scandalum et in cladem animarum vergat. 

2. Relate ad Divinum Officium, in omnium votis est ut quam primum 
Breviarium reformetur et ad iustos limites ducatur hoc divinum pensum, 
ut spiritum vere nutriat non fastidiat, solamen animae sacerdotis sit non 
spirituale detrimentum. Pietas enim supernaturalis, etiam atque maxime 
in sacerdote, erit semper unio personalis atque contactus, ut ita dicam, 
cum Deo; laudatio proinde officialis Ecclesiae nequit dici emissio vocis 
efiectu personali carens et motionis atque devotionis internae expers. Offi- 

cium Divinum ordinari tali modo deberet, opinor, ut oratio officialis sa- 
cerdotibus tempus aptum ruminationi, meditationi, afiectibus personali- 
bus relinquat. 

In reformatione ideo. Officium ad modum atque ad limites conve- 
nientes reducatur et nimis ne protrahatur, ita ut hoc divinum et cotidia- 
num onus personalem ad Deum cordis ascensionem foveat non suffocet, 
spiritum roboret non fatiget, instrumentum progressus spiritualis sit non 
spirituale detrimentum, digna laus Deo non dedecora in Deum offensio. 

De statu perfectionis 

Si attenta mente consideramus periculum laicismi simul et materiali- 
smi, quod minans ubique terrarum serpit apud catholicas nationes, ani- 
mas atque instituta inficiens, non parum expediret ut Concilium oecume- 
nicum antiquas et perennes declarationes renovaret de excellentia statuum 
perfectionis. 

Oporteret etiam errores quosdam animadvertere et damnare in hac 
re his nostris temporibus detectos, quos quidem Pius XII, f. rec., non 
semel sive verbis sive scriptis profligavit. 

Etiam naturam atque essentiam perfectionis christianae declarare op- 
portunum videretur, quod in ea elementum substantiale definire et qui 
sint characteres specifici spiritualitatis dicere in diversis statibus qui in 
Ecclesia exstant, cum clericalium, tum religiosorum atque laicorum. 

De re distributione cleri 

Melior et sapientior distributio sacerdotum in dioecesibus magnum 
equidem problema est, quod ConcHium oecumenicum posset utilissime 
examini Patrum subicere, in bonum Ecclesiae. 

Regiones et dioeceses sunt in quibus, ex variis causis, abundant sa- 
cerdotes, pullulant vocationes, vita atque mores christiani florescunt, actio 
pastoralis atque ovium cura facilis evadit. Aliae vero sunt quae fame 
pereunt, cum magno detrimento animarum et ministeriorum sacerdo- 
talium. 

Systema incardinationis sacerdotum dioecesibus, iure actuali vigens, 
impedimentum ex magna parte affert, ut clerici per totum Ecclesiae terri- 
torium facile distribui possint, quod secum ferret solutionem magnorum 
problematum pastoralium huius temporis. 



EPISCOPUS ALBASITENSIS 


123 


Organum seu institutum nationale supradioecesanum 

Nonnulla sunt negotia, his nostris temporibus, quae ambitum et cha- 
racterem induunt supradioecesanum, quorum administratio et regimen 
in toto territorio civili aut natione Ecclesiae competit. Ea quidem solvi aut 
moderari efficienter et uniformiter necessarium est, sed revera nequit hoc 
fieri, ex defectu Organi seu Instituti in hoc ordine competentis. 

Nec Sedi Apostolicae facultas est ut ea dirimat nec illi forsan expe- 
dit talibus se negotiis implicari, cum detrimento iuris atque actionis epi- 
scoporum; nec Conciliis Nationalibus, quae raro celebrari possunt; nec 
Conferendis, ut dicunt, Metropolitanorum aut Episcoporum, quae per- 
saepe inefficaces sunt propter defectum auctoritatis et competentiae; nec 
Primati aut Metropolitis et similibus, qui praecellentiam mere honori- 
ficam habent. 

Studio igitur subicienda est possibilitas et convenientia et etiam modus 
constituendi in diversis Nationibus aut territoriis Institutum seu Orga- 
num quoddam, auctoritate supradioecesana praeditum, quod, sive ex de- 
legatione et ductu Sanctae Sedis sive ex delegatione expressa aut impli- 
cita Ordinariorum omnium illius nationis, procul tamen periculis nationa- 
lismi amotis, his negotiis praesit, eaque dirigat, ordinet atque auctoritative 
solvat. 

Experientiae in diversis Ecclesiae partibus factae, modum atque sche- 
ma indicere facile possunt, ut tale Organum seu Institutum constituatur. 

T)e exemptione Religiosorum 

Offendiculum fere semper constituit relationibus inter sodales religio- 
sos atque Episcopos privilegium exemptionis, ab Ecclesia religiosis viris 
concessum. Quod quidem amissam coordinationem et collaborationem 
explicat in operibus et laboribus apostolicis ab religiosis aut sacerdotibus 
moderatis, in societatibus stricte religiosis aut in iis quae characterem 
induunt dioecesanum. Inde etiam molestiae atque rixae, quae cum fidelium 
scandalo quandoque habentur inter clerum saecularem et religiosum, inter 
episcopos atque religiosos ordines, quaeque in mutuis relationibus fre- 
quentissime versantur. 

Prudens quaedam et moderata independentia seu autonomia, ut verbo 
actuali utar, a potestate episcopali religiosis omnibus necessaria profecto 
est, in his scilicet quae ad regimen internum spectant, ad ministeria quae 
ipsis peculiari modo adscripta sunt, ad ea denique quae oecumenicam ra- 
tionem prae se ferunt. 

Ut haec omnia vitari hinc deinceps possint, oporteret ut Concilium 

conceptum atque definitionem exemptionis pro omnibus religiosis stabi- 
liret, non ut quorumdam eorum privilegium privativum, quod funda- 
mento caret cum ratio concessionis prorsus sublata sit, sed ut moderata 
quaedam sui iuris ordinatio, natura rerum atque personarum expetita. 


De paroeciarum nimia extensione in civitatibus 

Ex magnis difficultatibus quae laborem pastoralem sterilem reddunt 
motusque apostolicos atque impetus morantur in paroeciis magnarum ur- 
bium, potissima fortassis est abnormis illa extensio territorialis atque hu- 
mana paroeciarum in illis existentium, quas barbaro nomine « macropa- 
roecias » appellant. 

Ministerii paroecialis complexus, rerum atque negotiorum magnus 
numerus, qui sacerdotes talibus paroeciis adscriptos in administrationem 
« burocraticam » et in curam fidelibus praestandam impense intentos at- 
que immersos detinet, fabricationes atque aedificia civica, quae paroeciam 
efformant, fidelium dispersio atque disiunctio, ratione laboris et societatis, 
quae in dies maxime implicantur, paroeciam, si multorum hominum vo- 
cibus aurem praebeamus, institutionem in discrimine positam demon- 
strant, confractam aut pene confectam. 

Re quidem vera difficultatum maxima pars, ne dicam omnes, ex hoc 
phaenomeno « macroparoeciarum » promanat, quae immani magnitudine 
atque extensione, impari atque exiguo sacerdotum numero, nequeunt 
iustum ac definitum paroeciae schema evolvere et ad perfectionem ducere. 

Concilium idcirco studio submittere hoc phaenomenon oporteret, re- 
gulas de extensione paroeciarum allatas urgere novisque legibus, si opus 
est, pro temporum adiunctis, institutionem paroecialem firmare atque 
complere. 

Labor apostoUcus inter opifices 

Sedula semper fuit atque indefessa Ecclesiae cura, ut ministeriiifn 
pastorale impigre exerceretur inter homines labori atque operae deditos, 
hisce nostris temporibus praesertim, cum necessitatem magis magisque 
in dies ingravescere videretur. Quod quidem difficultatibus non caret; opi- 
ficum enim coetus, inter quos latissime, per plures annos, doctrinae so- 
cialismi et communismi sive aperte sive larvate propagatae sunt atque 
mente et vocibus agitatae, longe abest ab Ecclesia in omnibus fere natio- 
nibus, hominum scelestorum malitia, quandoque vero bonorum incuria. 

Nihil ergo mirandum, ad hanc apostasiam opificum tollendam, ad 
maxima hostilitatis, diffidentiae, indifferentiae, ignorantiae obstacula de- 

vincenda, Ecclesiam catholicam tot adhibuisse atque aptasse mediorum, 
tot viarum tentasse atque excogitasse. 

Concilium oecumenicum, hoc nostro tempore antonomasia sociali ce- 
lebrandum, in quo ideas et acceptionem antiquiores circa vitam atque 
historiam penitus eversas atque superatas videmus, non poterit hoc 
maximum negotium, quod materna Ecclesia viscera angit, diligentissime 
non considerare, ea quae experientia docuit in re examini iterum subicere, 
methodum atque viam demonstrare quam, defectibus seu erroribus pur- 
gatam, omnibus sive laicis et religiosis viris sive sacerdotibus et episcopis 
affabre adlabor antibus, nihil ab ea deflectendo, sequi oporteat, ut Deo 
opificum turma iterum lucrari et fidei rursus atque caritati christianae 
reddi possit. 

Marxismo atque Communismo, qui coetus « proletarios », uti dicitur, 
allicit et attrahit, apostolatum actionis et testimonii Ecclesia apponere 
debet, iuxta principia et leges a Concilio proposita. 


De actione apostolica laicorum 

Ubique terrarum hoc potissimum in votis est, de hoc potissime agi- 
tur, ut actio seu labor apostolicus laicorum qui Associationibus religiosis 
nomen dederunt pari gressu procedat cum labore apostolico sacerdotum. 
Nondum in Ecclesia iustam habemus rationem atque legitimam intelligen- 
dae Actionis catholicae normam: haec enim Hierarchiae catholicae Orga- 
num Ofiiciale vocatur, ac si ceterae Associationes apostolicae pari modo 
actioni catholicae non incumberent aut Ecclesiae catholicae officiales mi- 
nime essent. 

Hinc rixae, hinc zelotypiae, hinc unitas in negotiis sive promovendis 
sive moderandis aut evolvendis toties desiderata, hinc denique efficaciae 
et exitus destitutio in nobilissimis apostolici muneris actibus atque factis. 

1. Actionem ideo catholicam definire convenit, illam dico quae ex 
omnibus Organis Associationibus, Institutis completur quae, ab Eccle- 
sia probata, originem ab institutionibus ecclesiasticis ceperunt aut ab eis 
reguntur ac moderantur, quibus vero laici adhaeserunt ut sacerdotum et 
sacrorum Pastorum in regno Dei dilatando validi essent adiutores. 

2. Statutum aut saltem ipsius generalia lineamenta stabilire de apo- 
stolatu laicorum in Ecclesia, ut Actio catholica. 

3. Interest praesertim ut normae atque principia afferantur ad ef- 
formanda et coordinanda Organa internationalia Actionis catholicae et 
Cooperationis internationalis, auctoritate et efficacia praedita apud ea 
maxima Instituta quae influxum in nationum et universi orbis regimine 
exercent: a) acta diurna seu ephemerides, Radiophonia, TV., Cinema- 

tographia, etc.; b) Organa ad culturam fovendam; c) Instituta caritatis 
et beneficentiae (ad emigrantes, fugitivos, exules, opifices iuvandos). 
Pius Papa XII, f. r., homines catholicos his omnibus adesse, in his assi- 
due versari atque adlaborare vehementer volebat; catholici autem nostri 
physice atque moraliter ab his Organis internationalibus absunt. 


De Missionibus et de mundo nigro 

Litterarum Enc. Videi donum vestigia terens. Concilium in mentem 
Patrum revocare atque animo considerare deberet quantum Ecclesiae 
problema et aenigma constituat quod nationes atque gentes, hucusque 
rudes et incultae imo barbariae proximae, agitationibus et doctrinis anti- 
christianis, saltem profecto acatholicae, allecatae atque vexatae, ad lucem 
progressus et culturae civilis repente quasi excitentur, ex. gr. gentes Afri- 
cae, mundus niger. Quod quidem rem attente consideranti non parum 
affert sollicitudinis atque curae. 

Hominum nigrorum perturbatio et in eis rerum novarum cupiditas 
hoc maxime contendit ut propius ad vitam digniorem atque humaniorem 
accedant, ut ad mundum eruditiorem et cultiorem veniant, ut sui iuris 
tandem sint, quin communi bono cooperare desinant una cum ceteris 
terrarum populis. 

Ecclesia nequit huic negotio non consulere, legesque ferre debet op- 
portunas in hac reapse gravissima et sollemni occasione, cum Concilii 
oecumenici celebratione, tum adventu atque nativitate tot populorum, 
qui ab agresti cultu ferisque moribus sese conferunt ad civilis vitae huma- 
nitatem, quae quidem — en negotii momentum — et christiana esse 
potest et achristiana et antichristiana. 


De usu linguae vulgaris in Sacra Liturgia 

Studio et decisionibus Concilii subicienda esset etiam magna illa ea- 
demque tenuis et acuta quaestio de usu linguae vulgaris in liturgia, prae- 
sertim vero in celebratione sanctae Missae. 

Res ardua profecto est, in qua summa prudentia et ponderatio neces- 
sariae sunt. 

Ex una enim parte, a) hoc fideles, imprimis religiosiores, postulant, 
hoc non ignobilis nominis liturgistae atque pastoralis theologiae cultores; 
b) usus etiam linguae vulgaris, ut conicere licet, multum faveret partici- 
pationi activae fidelium in sacrosancto Missae sacrificio. 

Ex alia vero parte, a) difficultas adest interpretandi multa archaica 

verba, quae latine dicta aures non offendunt, sed in linguas vernaculas 
translata vehementer strident; b) historia ritualium protestandum et re- 
formatorum nos diligenter cavere admonet; c) character arcanus sacrae 
Actionis hoc idem suadet. 

Si liceat meam sententiam modeste aperire, hoc unum concedi posset 
in re, et fortasse expediret; a) usus linguae vernaculae in Missa catechu- 
menorum, quae ad liturgiam verbi maxime pertinet, atque in gratiarum 
actione; b) in canticis religiosis — non stricte liturgicis — quae in omni 
genere Missarum, sive lectis sive cantatis atque sollemnibus habeantur. 

Hoc, ni fallor, petitionibus liturgistarum et fidelium satisfaceret et 
Missa characterem « mystericum » plene servaret, si sci. Canon secrete 
dici pergat. 

Leges ieiunii atque abstinentiae 

Norma clara, obiectiva atque practica, circumstantiis et condicionibus 
vitae modernae adaptata desideratur, quae aperte et indubitanter definiat 
in quo essentia legis ieiunii sita sit et ad quid abstinentia obliget. 

Ex altera parte, liturgia, quadragesimalis praesertim, fere cotidie ite- 
ratis verbis ieiunii observantiam ob rationes pastorales commendat et in- 
stanter petit. Ex alia parte, lex ecclesiastica, quae ex constanti traditione 
idem exigit, sive propter mitigationes in praxi introductas his proximis 
temporibus sive propter benignas interpretationes auctorum, fere obso- 
leta dicenda est et a fidelibus, ad laxismum proclivibus, facile parvi pen- 
ditur, Ex alia denique, condiciones sociales atque physiologicae non 
parum mutatae sunt. 

Hinc dissonantia evidens inter liturgiam, cum suis formulis venera- 
bili usu consecratis, leges et vitam. 

L>e kalendarii reformatione 

Licet in praxi perplures praevideantur difficultates, quae in praeiudi- 
ciis praesertim fundamentum habent et in inveterata iteratione, hispanice 
« rutina », posset tamen Concilium oecumenicum Kalendarii reformatio- 
nem examinare et aggredi, ex qua, ut conicere licet, tot commoda pro 
vita civili et liturgia exsurgere possent. Quae reformatio amplecti deberet 
ex. gr.: 

Dierum, hebdomadarum atque mensium definitionem; 

Festorum mobilium suppressionem; 

Paschae celebrationem in die fixo semper pro semper designato. 

1. Kalendarii reformatio et nova statuitio, ut videtur, sufficienter 
studio peritorum subacta est, et technici, ut etiam videtur, in consensum 

fere unanimem venerunt circa schema ab Unione Nationum confectum et 
propositum. 

2. Rationes et argumenta in quibus, sub aspectu sociali et civili, Ka- 
lendarii reformatio sustentatur ab omnibus nota sunt. Sub adspectu reli- 
gioso etiam, et in primis quoad liturgicam reformationem, quae est in vo- 
tis, plures et magnae utilitates praevidentur, et, ipso facto, reformationis 
problemata solvuntur non pauca, quae ex mobilitate Paschae et domini- 
carum promanant. 

3. Desideratae reformationis opportunitas in uno Concilio posita est, 
quae quidem reformatio unioni totius Ecclesiae non parum conferret. 
Sancta Sedes, quae initio et in genere reformationis ideam excepit, ad 
auctoritatem futuri Concilii quaestionem seu negotium Paschae et hebdo- 
madarum distributionis semper mandavit. 

De celebratione S. Missae et de Communionis Sacrae distributione 

Codicis I. Can. normae et facultates a Ss. Congregationibus anno 1918 
sq. concessae quoad tempus et locum sanctae Missae celebrandae, si ad 
praxim communem attendimus, obsoletae videntur, siquidem respondent 
vitae adiunctis omnino diversis et insuper, vi frequentium dispensationum 
et concessionum, deturpatae sunt atque abscissae. Adhuc autem norma 
in Motu proprio « Sacram Communionem » data explicatione atque am- 
pliatione indiget. 

Hinc peropportunum iudico: 1) ut aperte stabiliatur et definiatur 
norma quae orientationes aut leges liturgicas a Sancta Sede promanantes 
colligat et aperte statuat pro universa Ecclesia: a) horae etiam praecisae 
statuantur in quibus Sacrum litari liceat tum in diebus feriatis quam in 
diebus festivis et in specialibus sollemnitatibus (puta Congressus, Con- 
centrationes, Missiones, etc.), quin recursus ad S. Sedem necessarius sit in 
unoquoque casu. Quod quidem declarare oportebit quoad tempus noc- 
turnum, matutinum atque vespertinum, b) Item, relate ad locum, in 
ecclesia, in oratoriis, sub dio, in mari, in vehiculis ferratis, in aeronavibus, 
attentis mutatis condicionibus securitatis et decoris. 

2) Quoad S. Communionis distributionem, solvere difficultates opor- 
tebit: a) in ordine ad Missam, an distribui possit separatim ab ea; b) an 
etiam quacumque hora diei et noctis porrigi possit, ad fovendam pietatem 
et necessitatibus occurrendum. 

Salvis semper, ut patet, legibus ieiunii eucharistici. 

De diebus festivis 

Desideratur etiam a Concilio oecumenico norma praecisa, clara, obiec- 
tiva, temporum condicionibus respondens: 

a) de numero festorum quae in Ecclesia universa uniformiter et 
sub praecepto observari debeant, de eorumque assignatione iisdem diebus 
pro omnibus regionibus. 

b) De natura atque condicionibus laboris servilis in eis prohibitis. 

1 . Quoad primum, ob legitimas consuetudines aut peculiaria indulta, 
praxis tam varia in Ecclesia est, a lege communi Codicis (c. 1247, seq.) 
distincta, ut admirationem excitet, imo saepe confusionem in conscientiis 
fidelium, qui hodie facillime ex una in aliam regionem commeare solent. 

2. Quoad secundum dicendum partitionem in C.7.C. allatam (c. 1248), 
illam etiam apud theologos moralistas vigentem, nimis vagam atque im- 
praecisam videri et condicionibus socialibus undique superatis responden- 
tem. Diversitas insuper criterii atque sententiarum apud moralistas et 
confessarios efficaci modo ad laxismum fideles adducit et ad conscientiae 
deformationem in hoc negotio. 

® Arcturus Tabera Araoz 
Episcopus Albasitensis 


2 

Exc.mi P. D. ALPHONSI RODENAS GARCIA 
Episcopi Almeriensis (Almeria) 

21 decembris 1959 


Eminentissime Domine, 

Litteris Eminentiae Vestrae die 18 iunii 1959 sub Prot. N. 1 C/59-110 
datis, omni cum reverentia rescribens, primum Eminentiae Vestrae ob 
dilationem huius responsionis quae non ultra diem primam septembris 
anni currentis differri debuit, humiliter veniam peto. 

Circa res et argumenta quae in futuro Concilio tractari poterunt, haec, 
inter alia, examini subiicienda mihi videntur; 

I. De unione ecclesiarum cum Ecclesia Catholica, earum, nempe ec- 
clesiarum quae protestantes aut schismaticae appellantur. Omnibus com- 
pertum est quam ardens sit desiderium sive ex parte catholicorum, sive 
ex parte ipsorum dissidentium ut hoc problema religiosum solutionem 
habeat. 


9 (II b) 

II. De Beata Maria Virgine omnium Gratiarum Mediatrice. Huius 
veritatis lux in diem crescit; quanto magis effulgebit si de eius enuclea- 
tione futurum Concilium tractet! 

III. De revisione exemptionis religiosorum. Vera et efficax coordi- 
natio omnium associationum quae in apostolatu laborant nequit fieri ab 
Episcopis nisi fideles omnes aliquo modo illi subdantur. 

IV. De apostolatu laicali in Ecclesia. Huius apostolatus notio, am- 
bitus et relatio cum ecclesiastica bierarchia desideratur. 

V. De usu linguae vulgaris in Liturgia praesertim in Sacramentorum 
administratione. Hodiernis temporibus fideles exhortantur ad participan- 
dum in sacris functionibus; unde necessarium est ut bene intelligant cae- 
remoniarum sensum, quod sine usu linguae vulgaris obtineri non est 
possibile. 

VI. De simplificatione — non reductione — recitationis Ojficii divini. 

VII. De vitae christianae genuino sensu. Existit enim schola largior, 
ut ita dicam, quae admittit vitam pietatis et sacramentorum frequentem 
receptionem simulque mundanam conversationem quae in relationibus 
praematrimonialibus, in diversionibus, in vestibus, etc. normis christianae 
mor alitatis oppositis, manifestatur. 

VIII. De capitulis canonicorum. Capitulum canonicorum ad hoc insti- 
tutum est ut sollemniorem cultum Deo in ecclesia exhibeat. Attamen dan- 
tur tantae causae quibus canonici ab adsistentia a choro excusantur! 

Sunt et alia multa argumenta quae studio Concilii offerri possent, sed 
hae non possunt non tractari. 

Quae quidem cum ista Pontificia Commissione communicans. Emi- 
nentiae Vestrae quo par est obsequio aestimationem obtestor, sacramque 
Purpuram deosculans me profiteor 


add.mus in C. I. 

® Alphonsus Rodenas Garcia 
Episcopus Almeriensis 

Exc.mi p. d. iosephi castelltort subeyre 

Episcopi Asturicensis (Astorga) 

Asturicae Augustae, die 11 septembris 1959 

Eminentissime ac Reverendissime Domine, 

Infrascriptus Episcopus Asturicensis, in Hispania, libentissime ob- 
secundans quae ipsi fuerunt significata per litteras Eminentiae Tuae 
d. d. 18 iunii 1959, Prot. N. I C/59-158, quae sequuntur proponere 
opportunum duxit: 

L Pro Seminarii alumnis. - Omni adnitendum est ope ut Seminarii 
alumni, ad sacrae Scripturae atque sanctorum Patrum cognitionem quod 
spectat, magis magisque in dies instituantur. Sufficere enim non videntur 
circa sacras Litteras studia; opus vero est ut alumni isti, antequam e Se- 
minario discedant, sacram Scripturam semel saltem perlegant totam. Ne- 
que sufficit Sanctorum Patrum cognitio quae e textibus allatis in theolo- 
gia sive dogmatica sive morali erui valeat. Necesse est ut qui ecclesiasticis 
ministeriis sese devovere cupiunt, prae manibus habeant ipsamet prae- 
laudatorum Patrum opera. Hunc autem in finem maxime opportuna erit 
eorundem divulgatio operum. Seminarii alumni necnon et sacerdotes plu- 
res, oblivioni amandantes Fidei atque Moralis catholicae fontes, vix per- 
currunt nisi opera, et quidem non theologica, auctorum hodiernorum; 
sicque, intellectualismi pedissequi, pluris scientiam quam sanctitatem 
atque virtutem faciunt. 

II. Pro Sacerdotibus. — 1) Plures gravioresque ob rationes quae re- 
spiciunt tam clericos ipsos quam ecclesiasticum ministerium, talaris ha- 
bitus pro clericis, in regionibus saltem illis pro quibus in usu est, servari 
debet omnino. 

2) Ad ecclesiasticum coelibatum quod attinet, nihil prorsus nullaque 
sub specie remittendum censet infrascriptus cum universo clero populo- 
que suae dioecesis. 

3) Diaconatus, uti vocant, saecularium fidelium conveniens non 
videtur. 

4) Sacerdotes adsunt qui vota emittere cupiunt quin tamen dioece- 
sanorum sacerdotum condicionem amittere velint. Curanda igitur est 
institutio, indolis eminenter dioecesanae, in qua et per quam sacerdotes 
praefati maioris perfectionis desiderio rite facere satis queant. Istius 

autem institutionis Superior maior esset pro sua quisque dioecesi Episco- 
pus proprius. Instituta enim saecularia quae dicuntur, hunc in finem ex- 
pertia non videntur difficultatum, praesertim quod attinet: a) ad oboe- 
dientiae votum, saltem in praxi; b) ad spiritualem moralemque sociorum 
institutionem; c) ad pastorale consilium et gubernium. Consentaneum 
aliunde videtur ut dioecesani sacerdotes, in propria dioecesi, omnia 
invenire possent sanctificationis media, sicuti et religiosi sodales ipsa 
inveniunt in suo Ordine vel Congregatione. Instituta praeterea saecularia 
dioecesanis sacerdotibus ad proprios ipsorum Institutorum utuntur fines. 
Neque praetermittendum in una eademque dioecesi Institutis saeculari- 
bus diversis sese aggregare valere sacerdotes, quod secumferre potest 
difficultates nec paucas nec parvas tam pro sacerdotibus ipsis quam pro 
Episcopo. Quibus omnibus rite perpensis, dioecesanos sacerdotes, qui 
simul sodales sint Institutorum saecularium, non esse admittendos cen- 
set infrascriptus. 

5) Optanda videtur amplior pro Episcopo libertas in parochorum re- 
motione. 

III. Ad animarum curam quod attinet. - 1) Magna est contentione 
conandum ut paroecia magis magisque extollatur in dies ut christifidelium 
multitudo revera constituat paroecialem Communitatem. 2) Religioso- 
rum sodalium ad paroeciam accessus maior maiusque auxilium curanda 
videntur. 3) Ut familiae vere christianae constituantur, adlaborandum ma- 
xime est pro iis qui nuptias iam iam sunt inituri, ut rite inveniantur 
edocti ac instituti. 4) Determinare ulterius oportet quae ad sanctissimam 
Eucharistiam frequenter riteque suscipiendam sunt necessaria. Frequen- 
tia enim ista componi non valet cum vivendi rationibus ac modis quae 
nonnisi humanae vitae delicias et commoda sapiunt, 5) Animarum cura 
tota quanta conari debet pro evangelica austeritate, caritate, iustitia et 
castitate augenda. Defectus enim harum virtutum, postremae notatim, 
fidei christianae nocumentum affert quam maximum. 6) Publica est dam- 
nanda turpitudo. 7) Definiri debent relationes quae intercedant necesse 
est inter sodales Institutorum saecularium propriamque paroeciam. So- 
dales autem isti, saltem laici, alicuius parochi subditi sunt atque, ut 
tales, apostolorum more sese gerere tenentur et fidelibus caeteris pie- 
tate, auxilio ac filiali oboedientia erga parochum in exemplum excellere. 

IV, T)e fide et moribus. — Protestantica principia mentibus atque 
moribus catholicorum plurium, in praxi saltem, singulis instillantur die- 
bus. Ad modum exempli quae sequuntur notanda occurrunt: d) Minus 
numero gravitateque in dies adsunt peccata! Publicae turpitudines pec- 
cata haud reputantur, b) Neque peccata censentur obscoeni actus qui tan- 
quam actus naturae simpliciter aestimantur, c) Omnia in gerendis nego- 

tiis licita sunt, d) Parvipenditur et difficultatibus scatet erga Superiores 
oboedientia, e) Fides atque religio in vitam non transcendunt atque, ipsa 
sacra Communione non excepta, ad pios reducuntur usus, vanos foventes 
sensus, quorum vi homines aeternam adepturi sunt salutem e^iam sine 
honis operibus, f) Laici adsunt nec clerici deficiunt qui ecclesiasticum coe- 
libatum habitumque talarem parvipendunt atque oppugnant; latinam lin- 
guam e sacra Liturgia reicere volunt, ac in discrimen vocant oboedien- 
tiam et obsequium erga Episcopos et ipsum Romanum Pontificem. 
g) Technici viri atque periti stipendia plus aequo exigunt atque nimia, 
etiam ex pauperibus et egentibus, pluraque percipiunt, tanquam lucri 
participes, quae non patitur iustitia. Nemo autem hunc agendi modum 
reputat peccaminosum. Errores isti licet dogmatici non sint, saltem in 
pluribus, magnum scandalum gignunt magnumque nocumentum pro chri- 
stiana afferunt vita; quare omni ope sunt extirpandi. 

V. De Liturgia. — Magnis extollimus laudibus Instructionem po- 
stremo datam a S. R. Congregatione anno proxime elapso 1958 de Mu- 
sica Sacra et Sacra Liturgia. Latina lingua et cantus « gregorianus » adhi- 
bendi sunt in actionibus liturgicis tanquam argumentum et signum eccle- 
siasticae Unitatis. Expedit quam maxime Unitatis illius vincula non 
infirmare, quin immo totis curandum est viribus ut vincula ista quotidie 
sustineantur et strenue roborentur. 

VI. De religiosa institutione. 1) Curandum est valde ut in athenaeis 
et collegiis quibus praesunt religiosi sodales, adamussim diligenterque 
intendatur alumnorum institutio religiosa et moralis. 2) Omni studio 
curandum est etiam ut in praefatis locis alumni paroecialem frequentent 
ecclesiam propriam, praesertim pro Sacro audiendo diebus dominis aliis- 
que per annum festis de praecepto. 3) Modus denique est investigandus 
ac praefiniendus componendi alumnorum vitae rationem in collegio cum 
apostolatus ordinatione pro laicis. 

Quae quidem omnia filiali obsequio ac reverentia Supremo Sanctae 
Sedis iudicio per Pontificiam Commissionem Antepraeparatoriam pro 
Concilio Oecumenico humillime subiicit infrascriptus. 

Hanc nactus occasionem, omni etiam qua par est reverentia. Emi- 
nentiae Tuae Reverendissimae me profiteor 

addictissimum atque obsequentissimum in D.no 

® losEPHUs Castelltort Subeyre 
Episcopus Asturicensis 

Exc.mi P. D. sancti moro BRIZ 
Episcopi Abulensis (Avila) 

Abulae, in Hispania, die 19 augusti 1959 
Eminentissime Domine, 

Libentissimo animo litteras Circulares excepi Eminentiae Tuae Reve- 
rendissimae, — clarissimi Praesulis Pontificiae Commissionis Anteprae- 
paratoriae pro Concilio Oecumenico — , datas die 18 iunii (Prot. N. 
1 C/59-173), quibus desiderium significabas S.mi D. N. loannis XXIII 
fel. regn. cognoscendi « animadversiones, consilia et vota... circa res et 
argumenta quae in futuro Concilio tractari poterunt ». 

Egregia animi alacritate animadversiones et vota nonnulla — non 
sine rubore — exaravi, quae sequentibus paginis continentur. 

Haec dum isti Pontificiae Commissioni Antepraeparatoriae commu- 
nico, fausta cuncta Eminentiae Tuae Rev.mae in Domino adprecor et 
me profiteor 

Eminentiae Tuae Rev.mae 
humilem atque devotissimum in Christo servum 

® Sanctus Moro Briz 
Episcopus Abulensis 


I. Quaedam doctrinae capita 

1. Ius Eublicum Ecclesiasticum. luvabit fortasse, auctoritate Con- 
cilii, Summam luris Publici Ecclesiastici pro fidelium institutione con- 
cinne exarare, theses saltem complectentem, quae hodie prae caeteris ab 
acatholicis (immo, non raro a fidelibus et a clericis) impugnantur. 

Exempli causa, tres commemoro: a) Sic dicta « thesis » catholica: 
Estne, hodieque, locus « Statui catholico »? b) Quid de « tolerantia » 
(non praecise ut jactum, quod passim hodiernis temporibus imponitur), 
de « theologia », ut sic dicam, tolerantiae ( = de esa actitud de toleran- 
cia), quae intime cohaeret cum fide theologica, c) Relationes, seu habi- 
tudo inter Ecclesiam et Statum Civilem (profecto optabilis non est « sepa- 
ratio »: quamvis, de facto, in nonnullis nationibus, v. g., in Statibus Foe- 
deratis Americae Septentrionalis, fructus bonos pariat). 

2. luvat forte denuo in mentem revocare: « lura Ecclesiae et Sta- 
tus » circa educationem (« Monopolium docens » iterum reiiciatur); ma- 
trimonium (pestiferum divortium vinculare sollemniter anathematizetur). 

3. Expediret, Concilii auctoritate, « Enchiridion » sive « Synthesim 
Christianam » conficere, in quo primo praecipua doctrinae capita ab Ec- 
clesia proposita post Tridentinum Concilium colligantur, et postea « con- 
frontatio » fiat cum systhematibus erroneis nostri temporis (materiali- 
smus omnis generis, laicismus, historicismus, existentialismus...), incor- 
poratis nostrae « Synthesi Christianae » particulis veritatis, quae in prae- 
fatis systematibus erroneis contineantur; tamquam Appendix, expediret 
novum « Syllabum » sive catalogum errorum omnis generis huius tem- 
poris edere, praeter alios, eos praecise, qui in Litteris Humani genens 
Summi Pontificis Pii XII configuntur (ut tam cleri quam christifideles 
faciliter prae oculis semper habere valeant genuinum Ecclesiae sensum), 

4. Theologia sic dicta fidelium « laicorum ». Nimirum: qua ratione 
participent Sacerdotium Christi: quas canonicas missiones eisdem Sacra 
Hierarchia committere possit, etc. 

5. lura « personae » humanae, independentia a Statu, eique praece- 
dentia (codificare iuvabit praeclaram, de hoc argumento, Pii XII doctri- 
nam). Dignitas « humani laboris » (pro opificum iuvamine et solatio), 

6. Ad trutinam revocentur nonnullae theses dogmaticae in sua habi- 
tudine cum terminologia aristotelico-thomista. Inspectis progressibus 
scientiarum physico-naturalium, interest forte aliquid immutare? 

7. Doctrina moralis, a) Errores praecipui nostri temporis palam pro- 
dantur, V. g. sic dicta « moral de situacion »... b) Circa bellum. Bellum 
inferre, praesertim inter nationes praepotentes, estne hodie iustumP; qui- 
bus in adiunctis? Quae hodierna arma iure naturali prohibentur (bellum 
chimicum, bacteriologicum, glans ignifera atomica...). 

8. Virtus iustitiae socialis, eiusque consectaria. Quo pacto practice 
applicanda? Quandonam adimpletur, vel e contra peccatur contra eam? 
Praxis pro confessionali (auctores Theologiae Moralis nihil fere hac de re 
edocent; hinc nec fideles peccata contra eam confitentur). 

9. De Sacra Scriptura. Interest in epitomem redigere, pro cleri et 
christifidelium institutione, ea quae hodie tenenda sunt, ut vere historica, 
V. g. in Genesi, de mundi creatione, de constitutione corporis protopa- 
rentum etc. 

10. Liceat votum nostrae Abulensis Dioecesis promere de definitione 
dogmatica Universalis Mediationis Beatissimae Virginis Mariae. 



136 


HISPANIA 


II. Disciplina cleri et populi christiani 

Factum. Conspectus Ecclesiae in hac parte, proh dolor, est vere lu- 
gendus. Advenisse videntur tempora a Christo Domino praenuntiata; 
« quoniam abundabit iniquitas, refrigescet caritas multorum » {Mt. 
24, 12); desideratur caritas (veri christifidelis signum); mores populi in 
dies paganizantur...; populus, sic dicta « massa », iugi intoxicationi subest 
ex parte cinematographi. Radii, TV, Proeli... Nonnulli, etiam clerici con- 
tagio infecti sunt recentioris modernismi et « americanismi »... Evanuit 
apud plurimos notio peccati (Pius XII). Plerique christifideles habituali- 
ter in peccato lethali vivunt... Luce clarior est invasio materialismi et 
neopaganismi. 

Remedium? Nova eEusio Spiritus Sancti in Ecclesia, quae, ope Con- 
cilii Oecumenici, veram ac radicalem reformationem mentibus inspiret. 

Reformatio quidem, prae omnibus, in Clero (non exceptis nobis- 
metipsis. Episcopis), et in Ordinibus Religiosis. 

1. Accuratius seligantur candidati ad Sacerdotium. 

2. Seminaria. Praeter alia plurima: 

a) maior exigentia in materia castitatis... 

h) sunt qui propugnent, absolutis philosophiae scholasticae studiis, 
cursum praeparatorium alumnorum, priusquam Sacrae Theologiae curri- 
cula incipiant; c) aperiantur Seminaria Regionalia ad eos adspir an- 
tes recipiendos, qui in proprio Seminario, ob excessum candidatorum 
admitti non valuerint; d) vehementer affigatur alumnorum animis spi- 
ritus Encyclicae « Eidei donum », ita ut plurimi, suo tempore, sponte 
sese offerant ad missiones inter infideles. 

3. Magni interest elevatio Cleri saecularis sive dioecesani, ita ut eo- 
rum obligationes propinquae sint iis quae Clero Regulari sunt commu- 
nia, et « apostolicam vivendi formam » aemulentur. Hinc, praeter caeli- 
batum et votum castitatis, exigatur: a) non quidem mera promissio oboe- 
dientiae Episcopo, sed votum; h') votum quoque, vel saltem verus spi- 
ritus, paupertatis; c) vita communis, saltem in civitatibus vel oppidis ubi 
plures sunt sacerdotes. Immo, forte expediret et vitam communem prae- 
scribere parochis, qui in finitimis oppidulis in solitudine vivunt (dum- 
modo mediis aptis ad animarum curam sint instructi, v. g. telephonio, 
automobili vel motocycleta.,.); d) « Omnis species lucri a divinis mini- 
steriis arceatur! ». 

Non desunt qui hoc votum exprimant: « Sit universus Clerus Dioece- 
sanus quasi peculiare Institutum Saeculare »... 

4. Maneat immutata lex habitus ecclesiastici (can. 136). 

5. Quo sacerdotes «resuscitent gratiam » quae ipsis data est per 

sacram ordinationem, et arceatur periculum teporis, nonnulli propu- 
gnant ut eisdem imponatur obligatio peragendi integrum mensem Exerci- 
tiorum Spiritualium, semel absoluto quinto anno ab ordinatione. 

6. Hodie pro fidelibus exitiale exemplum est luxus et sic dictus 
« confort » sacerdotum... 

7. Videtur valde conveniens hanc veluti legem vel principium insti- 
tuere: « Hodiedum cuncta officia et beneficia ecclesiastica, praesertim pa- 
roecialia, sunt amovibilia ». 

8. Praestaret hodie, inter officia parochi, et hoc annumerare: « Actio 
Catholica, sive instituere fideles ad apostolatum exercendum, est pars 
ministerii pastoralis » (Pius XI). 

9. Intuitu maioris efficientiae in « praedicatione » verbi divini, in- 
terest denuo urgere normas saepius a Sede Apostolica datas hac de re. 
Abundant enim, a) qui seipsos, non Christum et hunc crucifixum, prae- 
dicant; b) qui propter retributionem praedicant: (estne opportunum has 
taxas prohibere, vel saltem praescribere ut pauperibus erogentur?)...; 
c) qui imparati praedicant; d) parochi, praesertim, qui nimis temporis 
insumunt, ita ut fideles taedio afficiant; e) qui « allusiones » personales 
usurpant. 

10. Clerici religiose servent leges iustitiae « socialis » erga servitio 
templi mancipatos. 

11. Urgens necessitas est fovere sinceram fraternitatem inter sacer- 
dotes; ad cuius assecutionem (praeter stimulos ordinis supernaturalis) con- 
ferret: a) in functionibus liturgicis solemnioribus (v. g. in Missa Pontifi- 
cali,..) accessum habeant non modo capitulares, sed reliqui sacerdotes. 
b) Sit obligatoria omnibus sacerdotibus intensior participatio in aposto- 
latu (cura animarum) v. g. divini verbi praedicatio, catechetica institutio, 
sacramentorum dispensatio, praesertim poenitentiae... c) Penitus eradi- 
centur vel saltem moderationem accipiant inaequalitas oeconomica et di- 
stributio taxarum in indice assignata inter clericos eiusdem paroeciae. 

Expedit modificare et computationem meritorum et proemiorum di- 
stributionem in concursu ad paroecias; nullatenus, tamquam « proe- 
mium » pro labore pastorali designentur praecise paroeciae quae pinguio- 
ribus gaudent emolumentis!... Ad disparitatem oeconomicam funditus 
eradicandam refert, exempli gratia, « fundum commune » in quavis Dioe- 
cesi constituere, ita ut omnes sacerdotes percipiant saltem illam quanti- 
tatem minimam assignatam tamquam « congruam » pro honesta susten- 
tatione clericorum. 

Refert in Hispania modificare legem concursus generalis pro paroe- 
ciarum collatione. Conventio cum Statu, hac de re, viget in praesenti. 

12. In magnis praesertim civitatibus valde interest novas paroecias 

sine mora creare, ita ut — si fieri posset — , numerum 5.000 paroecia- 
norum non excederent. 

13. Solvendum sine mora, amplissimo et fraterno spiritu catholico, 
grave illud problema ingentis diversitatis dioecesium... Expediretne de- 
clarare, ut verum officium pastorale Episcoporum, conferre — aequa pro- 
portione — , et sacerdotes et pecuniam dioecesibus indigentibus, immo 
et terris Missionum inter infideles? 

Desiderabilis est intimior consuetudo et mutua intelligentia dioece- 
sium inter se, earum, praesertim, quae finitimae sunt et similia habent 
problemata. 

14. Ad efficaciam apostolatus et fidelium aedificationem magni refert 
cordialis unio et fraterna compenetratio inter utrumque Clerum, dioece- 
sanum et regularem. 

15. Religiosi. In exercitio externo apostolatus habeant semper prae 
oculis eorum strictam dependentiam ab Ordinario loci. Radicitus vitentur 
excessus qui, in Collegiis puerorum et adolescentium laicorum (quae ab 
Institutis Religiosibus moderantur), pecuniae causa, tot querelas et mur- 
murationes suscitant ex parte patrumfamilias... (saltem in Hispania). 

16. Capitulum Cathedrale. Opportuna esset nova structura Capitu- 
lorum in iis quae ad liturgiae splendorem attinent, assistendam choralem 
et activitates ministerii pastoralis: novae scilicet normae, quae mode- 
rentur etiam vitam apostolicam capitularium ad animarum servitium. 
(Opus esset etiam Episcopo peculiarem in his tribuere facultatem, ut pos- 
set praefatas normas efficaciter urgere...). 

Non desunt qui propugnent peculiaris paroeciae creationem in omni- 
bus Ecclesiis Cathedralibus, quae vitam spiritualem foveret fidelium, qui 
haec templa frequentant. 

Nonnulli canonici, iubilationem quod attinet, hoc votum exprimunt: 
« pro his qui, ante canonicatum, laudabiliter animarum curam gesserunt, 
computentur, partialiter saltem, illa servitia extra Cathedralem; hinc, 
50 anni sufficiant ». 

17. Diaconatus. Expeditne ut fiat coniugatis, qui id mereantur, facul- 
tas hunc ordinem exercendi (sine onere breviarium recitandi)? 

18. Salva lege coelibatus clericalis (ad normam luris Canonici), opta- 
bile esset perpendere an Mater Ecclesia subsidium aliquod spirituale tri- 
buere valeat — immo et possibilitatem rehabilitationis, in propria con- 
scientia et coram Ecclesia — , iis qui misere attentarunt matrimonium 
contra disciplinam canonicam. 

Christifideles quod spectat: 

1. Urget quam maxime omni ope curare religiosam fidelium insti- 
tutionem-. individuam, familiarem et in scholis cuiuscumque ordinis. 

2. Cantas et iustitia socialis sunt, hodie praesertim, fundamentales, 
ad arcendum « scandalum saeculi xx » (apostasiam opificum) et periculum 
communismi. 

Supposita igitur adimpletione officiorum iustitiae socialis, enitendum 
magnopere est opportune et importune in labore affigendi penitus animis 
fidelium hunc conceptum: « caritas est genuinum signum sive » distincti- 
vum « Novae Legis »... Hinc, omni cura peccata contra caritatem (omis- 
sione quoque) oppugnanda, v. g. murmuratio. 

Ad haec interest vel maxime inculcare oboedientiam supernaturalem, 
tamquam Deo, legitimae potestati. Hoc quidem ad obsistendum efficaciter 
spiritui hodierno « insubordinationis » et rebellionis, nec non « super- 
aestimationis » propriae libertatis. 

3. Actio Catholica sit ampla et « flexibilis ». Declarentur eiusdem 
gradus. Imponatur tamquam obligatorius omnibus christifidelibus gradus 
infimus: sentiant omnes conceptum « christiani » implicare de se aposto- 
latum (dilemma est: « vel apostolus vel apostata »...). 

4. Sanctificatio dierum festorum, sub triplici aspectu: audiendi sa- 
crum, abstinendi a labore, oblectamenta licita... Viget quam maxime 
peccatum contra hoc praeceptum. 

Oportet authentice declarare quae opera sint prohibita diebus festis. 
Terminologia mediaevalis « operum servilium et liberalium » non videtur 
amplius retinenda circa hoc Decalogi praeceptum. Hodie, quando tanto- 
pere contenditur in « dignificatione » laboris opificum, interest ut prae- 
cise Ecclesiae filii, hac in re, non considerentur deterioris conditionis. 

Nota. Hoc addam: in Indice taxarum (vulgo Aranceles) paroeciarum 
desiderabile erit nimiam differentiam oeconomicam sive « classes » ex- 
pungere, ne divisio inter divites et pauperes codificetur: omnes enim, in 
Ecclesia, sunt aequales. 

5. Matrimonium. Iterum extollantur eius dignitas et sanctitas, unitas, 
indissolubilitas... Sollemniter anathematizetur non modo divortium vin- 
culare, sed anticonceptionismus et onanismus coniugalis, inseminatio ar- 
tificialis, aliaeque hodiernae aberrationes... 

« Formatio », ut dicitur, praematrimonialis nupturientium valde com- 
mendetur. Nonnulli propugnant suppressionem impedimenti tertii gradus 
consanguinitatis pro matrimonio. 

6. Vublica immor alitas . Pestiferum « cancer » domorum lenocinii, 
inhonestus feminarum vestiendi mos, qui tot peccatorum est fons et 
origo (S. C. C. 1 ianuarii 1930, et 15 augusti 1954). 

7. luvat « deonthologiam » diversorum officiorum (« professioni ») 
edocere. Opportunum esset edere, iussu et auctoritate Sancti Concilii, 
aptum libellum sive « catechismum » hac de re. 

8. Laudibus efferantur sacra virginitas, vita contemplativa (ita ut 
religiosi laborent ad victum consequendum), virtutes supernaturales 
« passivae » (humilitas, poenitentia, sui abnegatio, austeritas vitae, pa- 
tientia...) quas hodie mundus despicit vel etiam irridet. 

9. « Turistae ». Eorum visitatio (ingressus) in templa sit semper 
absque detrimento divini cultus et venerationis loco sacro debitae. 

10. Oratoria privata. De facto (exceptis Praelatorum Oratoriis), haec 
privilegia quasi reservantur divitibus. Congrui tne haec praxis « mentali- 
tati » hodiernae fidelium?... 

11. « Anticlericalismus » — qui etiam inter fideles pietatem profi- 
tentes serpit — , sollemniter reficiatur, immo et anathemate damnetur. 

III. Liturgia 

1. Rituum simplificatio, attenta semper eorum natura theologica at- 
que liturgica et efficientia pastorali (non praecise « archeologia » et hi- 
storia, quamvis et haec praetermittenda non sint). 

2. Lingua vernacula admittatur — saltem in mensura iam nonnullis 
ecclesiis concessa — , obligatione imposita versionem « ofiicialem » usur- 
pandi. Profecto lingua latina maneret pro nonnullis ritibus, et praesertim 
pro Missae sacrificio. 

Populus enim, sive plebs christiana, plurimos ritus et orationes (qui 
pro fidelibus plene excultis sunt pretiosi), non capit, defectu sufficientis 
institutionis religiosae. Constat profecto quo gaudio recentiores « refor- 
mationes » Liturgiae acceperit, eo praecise quia maior participatio et 
intelligentia rituum populo elargita est. 

Sine usu linguae vernaculae arduum sane et salebrosum erit assequi 
ut plebs intense « vivat liturgiam », et recurrendum erit ad liturgiae 
« succidanea » sive « paraliturgias »... Utique usus linguae vernaculae 
difficultatem omnem non solvit; videtur tamen gressus primus, quem alia 
prosequentur. 

IV. Actuositas qua hodie Ecclesia tenetur (sive negotia maioris momenti 

quae Ecclesia obire debet). 

1. Lex abstinentiae et ieiunii, qualis in Codice luris Canonici statui- 
tur ad trutinam revocanda, ne peccata formalia multiplicentur. 

2. Efficaciora media adinveniantur ut maxima fidelium pars, si fieri 
potest, sollicitudinem sentiant pro magnis illis Matris Ecclesiae proble- 
matibus, eaque tamquam propria solvenda curent. Haec inter alia: 

a) Missiones inter infideles... Africa praesertim (« Ad triarios 
redit... »); 



EPISCOPUS ABULENSIS 


141 


b) Migratio; 

c) « Ecclesia silentii »; 

d) Actio catholica. V ocationes ecclesiasticae; 

e) Unio Ecclesiarum dissidentium. Oportet novum indere spiri- 
tum consuetudini nostrorum fidelium cum fratribus dissidentibus: « dila- 
tentur spatia caritatis 

Ad explanandam unitatis viam, forte conferret: a) Patriarcharum di- 
gnitatem veteri splendori restituere, ex. g. eos in linea Patrum Cardina- 
lium constituendo; h) Conservare ritus, legitimas consuetudines, bierar- 
chiam etc, fratrum dissidentium. Explicatio « irenica » formularum catho- 
licarum in quaestionibus doctrinalibus maioris dissensionis; c) Splendidis 
radiis exhibere intimam Ecclesiae Catholicae naturam, notas distinctivas, 
regimen, vitalitatem... ut fratribus dissidentibus nitide appareat vera 
facies Ecclesiae « unius, sanctae »,.. quam ipsi invenire satagunt. 

3. Fortasse expediret subsidia oeconomica obligatoria Sanctae Sedi 
(Curiae Romanae) suppeditare diversa agendi ratione (« procedimiento »). 
Taxae, ex. g., pro dispensationibus ordinariis ansam praebent anticleri- 
calibus murmurandi, quasi dispensationes elargirentur praecise propter 
pecuniam. 

4. Interest magnopere omni ope curare ut splendeat Ecclesiae aspec- 
tus supernaturalis (Mysticum Christi Corpus). Adnitendum igitur est ut 
in omnibus Ecclesiae et membris et institutionibus (vulgo « estamentos ») 
spiritus supernaturalis fulgeat, praesertim fides et caritas (lex constitu- 
tionalis Ecclesiae). 

5. Prelum, Effemerides... {« giornali, riviste »)... In Hispania, ex. g., 
sunt permultae signi catholici (cum censura ecclesiastica): plus quam 
800...; plurimae tamen pauca exemplaria edunt. Valde expediret unio- 
nem (« fusionem ») complurium assequi (loco tot exiguarum capellarum, 
quanto melius templum cathedralitium erigere!...). Hoc profecto, sine 
Sedis Apostolicae interventione, forte impossibile evadit. 

6. Cinematographus et Televisio signi catholici desiderantur. Urget 
societatem internationalem catholicam instituere, cui fideles collabor atio- 
nem sinceram et abnegationem plenam praestarent... 

Sanctus Moro Briz 
Episcopus Abulensis 

5 

Exc.mi P. D. IOSEPHI M. ALCARAZ Y ALENDA 
Episcopi E ac ensis (Badajoz) 

Pace Augusta, die 28 augusti 1959 

Eminentissime ac Reverendissime Domine, 

Litteris Tuis, die 18 iunii currentis anni sub Prot. I C/59-175 datis, 
libenter obsecundans, isti Commissioni Antepraeparatoriae pro futuro 
Concilio Oecumenico sequens tantum votum communicare placet: 

Celebratio futuri Concilii Oecumenici videtur optima occasio pro 
Definitione Dogmatica Mediationis Universalis Beatissimae Mariae Vir- 
ginis, quam sollemnem proclamationem humillime atque instantissime 
Dioecesis Pacensis in Hispania a futuro Concilio Oecumenico toto ex 
corde efflagitat. 

Quod cum Tibi placet significare, qua par est reverentia et obsequio 
permaneo 

Eminentiae Tuae Reverendissimae 
addict.mus et obseq.mus 
in Domino servus 
qui S. Tuam Purpuram deosculatur 

® losEPHus M. Alcaraz y Alenda 
Episcopus Racensis 


6 

Exc.mi P. D. SECUNDI GARCIA DE SIERRA Y MENDEZ 
Episcopi Barbastrensis (Barbastro) 

Eminentissime Domine, 

Nobis non licuit usque modo ad Pontificiam Commissionem indicem 
rerum mittere, quae ex nostra humili sententia essent consideratione di- 
gnae. Aliqua hodie remittimus generalia capita, quae suo possint tempore 
a Commissione Praeparatoria evolvere, aut sapientiorum Patrum voto 
arenulae granum addere. 

I. Gratissimo animo cognoscerem Universalem Mediationem B. Ma- 
riae Virginis, Dei nostrique Matris, in scriniis Concilii primi luce solis 
prae caetera praestare. 

II. Quae circa Ecclesiam et Episcopos iam in Vaticano Concilio 
fere elaborata nondum eruperant, novo examine pro nostro Concilio 
subiicere fortasse perutile foret. 

III. Plena apertaque invitatione omnes christiano nomine nobilitatos 
ad Unitatem advocare. 

(De hac re nobis quidem videtur sacro Concilio praemitti oportere 
excogitatam et actuosam actionem, potius quam ad supremos dissidentium 
duces, ad christianos omnes qui bona versantur fide, ad hoc ut flagrans 
Christi desiderium \loan. XVII, 21] in conscientias omnium hominum, 
et catholicorum et acatholicorum, irruat atque ad communem precatio- 
nem compellat. Humili nostro iudicio pastorale ofiicium nobis sacrum 
onus imponit orandi et omni ope et ratione assequendi ut omnes christi- 
fideles pia ardentique motione permoveantur ut Christo Domino oranti 
coniungantur; cuius quidem orationis virtus et efficacitas nullatenus in 
dubitationem adduci potest). 

IV. Sententiam damnatoriam contra laicismum institutionalem (lai- 
cismo educacional) ferre atque iura et officia omnium et singulorum 
hominum asserere ex quibus veram Religionem cognoscere debent. 

V. Communismum, tamquam omnium errorum transcendentium sum- 
mam atque negationem hominis in superna destinati, gravi et publico 
Ecclesiae iudicio damnare. 

VI. Ut clericorum adscriptio non uni tantum dioecesi, cui serviunt, 
fiat, sed Ecclesiae universae; quin tamen clericus sit qui Episcopo residen- 
tiali non subiiciatur. Liberum saltem sit clericis ut universae Ecclesiae 
se tradant serviendae. 

VII. Ut omnes sacerdotes Exercitia Spiritualia quotannis peragant. 

VIII. Ut omnes qui curam animarum gerunt, ad constitutam saltem 
aetatem, quotannis et per octo dies, moderantibus probatis magistris, in 
illas pastorales quaestiones aliasve disciplinas, quas Episcopus designa- 
verit, studiose incumbant. 

IX. Prohibitio, qua clerici constringuntur ne publicis cinematogra- 
pheis aliisque spectaculis parum honestis intersint, accuratius definiatur 
et sanciatur. 

X. Vitam communem clericorum statuere, nisi causae vere graves in- 
terponantur, usque ad quadragesimum saltem aetatis annum, atque, si id 
opus sit, residendae canonicae notionem immutare. 

XI. Ut Episcopi facultatem habeant Poenitentiae Sacramentum ubi- 
que terrarum omnibus christifidelibus cuiuscumque ritus administrandi, 
nulla alia praefinita exceptione quam generales quae in Codice I. C. 
continentur. Ipsis etiam tribuatur facultas erigendi per delegatum Statio- 
nes Viae Crucis in omnibus ecclesiis, oratoriis, sacellis vel exemptorum. 

XII, Nemo ad ordinem Presbyteratus ascendere valeat quin prius per 
duos annos Diaconatum exercuerit et laboribus pastoralibus operam de- 
derit, Aliorum ordinum, etiam minorum, exercitium temporibus accom- 
modetur et exigatur, 

XIII, In singulis Curiis dioecesanibus — ex multiplici et varia ho- 
dierni apostolatus ratione — Delegatum episcopalem constituendum esse 
censemus cum sociis seu officialibus qui opus sint; isque Delegatus easdem 
ac Vicarius Generalis facultates habeat ut Episcopum in ministerio pa- 
storali adiuvet. 

XIV, Ut Episcopi Canonicis Capituli Cathedralis et Collegialis — qui- 
bus sibi opportunum visum fuerit — commendari possint officia seu mu- 
nera apostolatus, licet id secum ferat a Choro per decem dies singulis 
mensibus abesse; qui tamen distributiones inter praesentes percipiant 
dum modo tertia pars Capituli Officium divinum persolvat et canat. Quod 
si haec, ut videtur, perdifficile evadunt, supprimantur ex toto Capitula, 
et alio modo Consilium Episcopo paretur. 

XV, Ut Religiosorum privilegia penitus recognoscantur, in quibus 
sunt quae his moribus repugnent aut nostrae aetati sint aliena, sintque 
saltem fidelibus admirationi, 

XVI, Ut Religiosorum exemptio ad vitam, quam intus apud se secun- 
dum regulas et constitutiones agunt, contrahatur; ita tamen ut magis 
Ordinario subiiciantur, vel in ordinando ecclesiarum, oratoriorum publi- 
corum cultu, et praecipue in universo ipsorum aut piarum societatum in 
eorum ecclesiis statutarum apostolatu externo digerendo. Episcopus fa- 
cultatem habeat ut religioso quodvis apostolatus opus aut quorundam 
ministeriorum exercitio concredere possit in illis locis quibus ipse oppor- 
tunum duxerit, 

XVII, Ut episcopalis auctoritas interponatur in Collegiis quae Reli- 
giosi et Religiosae regunt ad institutionem primariam, mediam, univer- 
sitariam laicorum, in ordine studiorum, in moderando convictu seu peda- 
gogico — si sit — , et in directione spirituali. Horum Collegiorum admi- 
nistratio inspiciatur oportet ab Ordinario eiusve delegato, onerata Reli- 
giosorum conscientia. 

XVIII. Ordinarii localis facultates augere ut venia dare possit ancti- 
monialibus ut e monasterio egreffi valeant: a) ad sanitatem in valetu- 
dinario recipiendam — non vero apud propinquos — ; b) ut a medico, 
radiorum X ope, inspiciantur; c) ut a perito dentario vel oculario aliisve 
curentur; d) ut aegrotam comitentur, cum Sorores externae desint, ut 
ipsum medicum adeant vel valetudinarium, si curatio non ultra hebdo- 
madam protrahatur. 

XIX. Ut lingua vernacula adhiberi possit in administrandis Sacra- 

mentis, saltem in precibus praeparatoriis et formulam sacramentalem inse- 
quentibus. Idemque in Epistulae et Evangelii lectione et in propriis diei 
orationibus collectis. Pericopae, quae in Epistula et Evangelio leguntur, 
forsitan plures essent oporteret, quo fideles sacram Scripturam aptius 
meliusque cognoscerent. 

XX. Nova et perfecta Ofiicii divini ordinatio, quod sacerdotes recitare 
debent, et quo modo a sacerdotibus curam animarum habentibus, in ad- 
iunctis clare definitis, suppleri possit. In eoque Officio preces aliquae 
etiam in Beatam Virginem Mariam addantur. 

XXL Naturam et indolem apostolatus laicalis eiusque cum disciplina 
canonica connexionem definire. 

XXII. Librum V Codicis I. C. recognoscere in his praesertim quae ad 
peccatorum reservationem et quasdam censuras spectat. 

Labores istius Commissionis Pontificiae maximi quidem momenti ar- 
denti animi studio Deo commendamus; et nuper datis litteris fideles hor- 
tati sumus ut Deum precari non intermittant ad prosperum felicemque 
Concilii exitum. Perquam Venerabilis Pontificia Commissio sciat volu- 
mus hanc licet minimam Dioecesim Barbastrensem coram Domino geni- 
bus adesse provolutis et communi oratione ut Ecclesiae Sanctae Dominus 
misereatur, et eius instaurantem Spiritum in omnium conscientias immit- 
tat, animosque confirmet, permoveat, sustentet omniumque mentes illu- 
stret qui nunc operam conferunt ac deinceps conferent in hunc sacrum 
totius Ecclesiae Conventum, per Christum Dominum Nostrum. 

Opinio ut mea est, diligenti ita studio res a diversis erunt tractandae 
Commissionibus, ut Concilii sollemnes quantumvis exsequantur brevi 
sessiones. 


Vestrae 

Domino 


Eminentiae et Pontificiae Commissioni addictissimus in 

® Secundus Garcia de Sierra y Mendez 
Episcopi Barbastrensis 


IO (II b) 

7 

Exc.mi P. D. GREGORII MODREGO Y CASAUS 
Archiepiscopi Ep. Barcinonensis (Barcellona) 

Barcinone, die 24 augusti 1959 

Eminentissime ac Reverendissime Domine, 

Tuis venerandis Litteris, die 18 iunii nuper elapsi datis, sub Prot. 
N. I C/59-194, libentissime obsecundans, reique significatae maximam 
adhibendo curam, pergratum mihi est huic Pontificiae Commissioni An- 
tepraeparatoriae pro futuro Concilio Oecumenico mittere adiunctum li- 
bellum, ubi invenientur quaedam humiles animadversiones de his rebus 
quae, ut fructus sollicitudinis pastoralis et, post auditum consilium viro- 
rum ecclesiasticorum peritorum et prudentium, mihi huic Pontificiae 
Commissioni tractanda videntur, ut, si opus fuerit, rebus quae agita- 
buntur in Concilio adnectentur. 

His quoque litteris gratum animum nostrum Summo Pontifici, Con- 
cilii promotori et fautori maximo, necnon huic nobilissimae Commissioni 
aperte pandere volumus, qui nostrae humilitati consulentes viam aperiunt 
qua toti Ecclesiae opem feramus; unde honorifico mandato functus, quod 
in conspectu Domini curavi ad decorem et gloriam Sanctae Matris Eccle- 
siae promovendum, mihi placet Tuae Eminentiae obsequentis simi animi 
significationem facere, dum Tuam Sacram Purpuram, qua par est reve- 
rentia, osculor, 

addictissimus in Domino 
® Gregorius Modrego y Casaus 
Archiepiscopus Ep. Barcinonensis 


L Doctrinae capita 

1. De re dogmatica. 

Praecipuum periculum quod in re dogmatica Ecclesiae imminet quod- 
que omni vi et studio cavendum est, in nimia quadam rerum novarum 
cupiditate ponendum videtur, qua, in stabili veritate mens humana nostris 
diebus quasi consistere nequeat. Radices huius status mentis inquirere, ut 
ei efficax remedium afferri possit, peropportunum est, ut patet. Ac licet in 
tota hominum hodierna formatione venenatos hos fontes obvium sit inve- 
niri, praestat ea praesertim et sine ambagine in lucem proferre quae 
immediate in rerum divinarum cognitionem pervertendam influere pos- 

sunt. Haec iam dilucide proposuit recenter S. Pontifex Pius XII in 
Litteris Encyclicis Humani Genens, in quibus denuntiantur quae velut 
reliquiae Modernismi a Sancto Pio X damnata iure considerari possunt. 

Colligi haec posse videntur uno quodam despectu atque animi aver- 
sione erga tres fontes Theologiae traditionalis: a) Despicitur philosophia 
scholastica utpote intellectualismi medioaevali infecta, ex infantili qua- 
dam ac superstitiosa admiratione recentiorum speculationum quae no- 
mine Scientiae, Vitae ac Philosophiae circumvehuntur, h) Inde oritur, ut 
pronum erat, despectus traditionis theologicae, quam illa adiutricem ha- 
bet ad pleniorem rei revelatae cognitionem obtinendam, eius consectaria 
eruenda ac in systema scientificum proponendam, c) Tandem, « a Theolo- 
giae Scholasticae contemptu, ad neglegendum vel etiam ad despiciendum 
facile transeunt ipsum Magisterium Ecclesiae, quod Theologiam illam 
hac sua auctoritate tantopere comprobat », ut graviter ac dolenter ani- 
madvertit Pius XII. Hinc non est mirum tot errores enasci plane oppositos 
doctrinae catholicae, praesertim quem repetito nomine relativismi dogma- 
tici denuntiat Summus Pontifex velut exitiosum fontem ceterorum 
qui in omnes partes Theologiae irrumpunt, fere ut principia quibus Mo- 
dernismus innitebatur eumque fecerunt omnium hereseon collectum ut 
S. Pius X in Litteris Encyclicis Pascendi iure affirmavit. 

Pauca de singulis his punctis. 

a) Opportunum videtur allucinationem detegere qua sibi fucum fa- 
ciunt qui revolutionem quandam in Theologiam invehere vellent, ut eam 
novis fundamentis methodicis aedificent. Aiunt enim se in hoc nonnisi 
exempla sequi velle S. Thomae Aquinatis. Sicut enim Doctor Angelicus 
theologiam composuit peripatetica philosophia adiutus, systemate nempe 
suo tempore vigente (quam utique non ita pridem ab auctoritate Eccle- 
siae prohibitam, ipse suo ingenio baptizavit ac dogmatis expositioni ser- 
vire coegit) ita nunc opus esse novis tendentiis philosophicis indulgere, 
correctis certe quibusdam plane erroneis consectariis, atque novo modo 
revelatum depositum proponere qui menti nostri temporis congruat; 

Verum quis non videat quam ingens fallacia iis dictis lateat? Eam 
nitide ac perspicue detegit Romanus Pontifex dum apprime distinguit 
systema philosophicum quodlibet ab « his principiis et notionibus ex 
vera rerum creatarum cognitione deductis, in quibus deducendis cogni- 
tionibus humanae menti veritas divinitus revelata, quasi stella per Eccle- 
siam illuxit ». Quod si peripatetica philosophia, suis naevis purgata. Theo- 
logiae scholasticae servire potuit, id accidit quia illa principiis philoso- 
phiae perennis ac christianae congruebat saltem in praecipuis fundamen- 
tis. At vero qui possunt recentiorum systematum principia Theologiae 
auxilium praebere? Agitur enim de Criticismo, de Idealismo, de Imma- 

nentismo, de Pragmatismo, de Historicismo, de Vitalismo, nempe in uni- 
versum de Relativismo. Afferunt quaedam singularia quae accipi pos- 
sunt; sed fieri nequit ut fundamenta et praecipua eorum elementa cum 
veritate Domini, quae manet in aeternum, cohaereant. lure ipse Sum- 
mus Pontifex in iis impudentissimis conatibus virus detegit Relativismi 
dogmatici. In iisdem tandem Litteris Ency dicis sollerter detegitur atque 
damnatur principium adversum scholastico intellectualismo, « facultati- 
bus nempe appetendi et acceptandi vim quandam intuendi adiudicare... 
cognitione et voluntatis actu incompte permixtis ». 

b) Despectus Theologiae scholasticae in hoc relativismo philoso- 
phico inniti aperte ostendit Pius XII, cum rationem mutandi theologiam 
innuant « fidei mysteria numquam notionibus adaequate veris significari 
posse... sed notionibus approximativis, ut aiunt, ac semper mutabilibus, 
quibus veritas aliquatenus indicetur, sed necessario quoque deformetur. 
Hunc quidem errorem falsae pietatis sensu erga devios ab Ecclesia Ca- 
tholica Christianos atque mendaci irenismo firmare audacter contendunt. 
Immo, fallaci quadam specie religionis, theologiam traditionalem specu- 
lationi Sanctorum Patrum opponere non dubitant, atque, formulis relictis 
quibus sub ductu Ecclesiae dogmata recentioribus temporibus clariori mo- 
do proposita sunt, « notio quaedam vaga » praevalet, incongrua prorsus 
methodo adhibita, ut advertit S. Pontifex, « qua ex obscuris clara expli- 
centur ». Quae de hac re Litterae Encyclicae Humani genens continent 
maximi momenti sunt, et attentam theologorum considerationem po- 
stulant. 

c) Quanti sit momenti, in explicanda doctrina revelata. Magiste- 
rium ecclesiasticum neminem profecto latere potest; ideoque quam ma- 
xime dolendum, cum Summo Gregis Domini Pastore, transitum factum 
esse ad « neglegendum vel etiam despiciendum » hunc primum ac prae- 
cipuum fontem revelatae doctrinae, qui, cuilibet theologo proxima et uni- 
versalis veritatis norma esse debet. De quo amaro animo conquaeritur, 
ita ut « officium quo fideles tenentur illos quoque errores fugere, qui ad 
haeresim plus minusve accedant, nonnumquam ita ignoratur ac si non 
haberetur », normas clariores statuit, quae antea non ita fortius et apertius 
propositae fuerant, praesertim circa ordinarium Magisterium cui adhae- 
rendum est. Ait videlicet Pius XII: « neque putandum est ea quae in 
Ency dicis Litteris proponuntur assensum per se non postulare, cum in 
iis Pontifices supremam suam Magisterii potestatem non exerceant. Ma- 
gisterio enim ordinario haec docentur, de quibus illud etiam valet: “ Qui 
vos audit, me audit ” ; ac plerumque in Litteris Encyclicis proponuntur et 
inculcantur quae iam aliunde ad doctrinam catholicam pertinent. Quodsi 
Summi Pontifices in actis suis, de re hactenus controversa data opera sen- 

tentiam ferunt, omnibus patet rem illam secundum mentem ac voluntatem 
eorumdem Pontificum, quaestionem liberae inter theologos disceptatio- 
nis iam haberi non posse ». Quae quidem ea sunt quae penitus firment 
tum doctrinam theologice saltem certam de infallibili Magisterio Eccle- 
siae quoad res cum revelatis connexas, tum etiam de infallibilitate Ro- 
mani Pontificis in Magisterio etiam ordinario, quam praeclari theologi 
propugnant. 

Quae cum ita sint, praecipuum munus quod Concilio Oecumenico 
in re dogmatica incumbere videtur in hoc ponendum est, ut authentice 
declarentur ac confirmentur principia quae iis tendentiis opposita sunt, 
quod praestari posset sollemni quadam acceptione Litterarum Encycli- 
carum Humanis genens. Imo, hac occasione, quoniam erroneae istae ten- 
dentiae in Modernismi reliquiis computari videantur, opportuna esset 
iterata confirmatio decretorum contra Modernistas, scilicet, decreti « La- 
mentabili », encyclicae V ascendi, et iuramenti quod etiam nunc cum 
professione fidei coniunctum est. 

Iam capita doctrinae catholicae quae iis conatibus ac tendentiis sin- 
gillatim et praecipue impetebantur recenset Summus Pontifex dum ait ha- 
rum novitatum venenatos fructus ad omnes fere partes Theologiae emanas- 
se. Et proinde opus erit iterum, erroribus reiectis, nova firmitate donare. 

In dubium vocatur possibilis per argumenta ex rebus creatis deducta 
demonstratio existentiae Dei; negatur mundum initium habuisse, vera 
libertas in creatione, ineffabilis Dei praescientia; corrumpitur notio pec- 
cati originalis, imo peccati in universum, ut est Dei offensio, atque 
adeo notio satisfactionis Christi et gratuitas ordinis supernaturalis; in 
quaestionem vertitur personalitas angelorum ac essentiale discrimen inter 
materiam et spiritum; Transubstantiationis doctrina ac realis Christi prae- 
sentia in Eucharistia ad nihil reducitur; Corpus Christi Mysticum extra 
Ecclesiam catholicam extenditur, eiusque necessitas ad salutem ad vanam 
formulam deducitur, fideique credibilitati iniuria infertur. Quibus addi 
possunt « alia id genus — ait Encyclica — quae de Novissimis sat teme- 
rarie proponuntur ac innuuntur, aut plane adversa doctrinae catholicae 
vel sententiae communi theologorum, aut magnis ambagibus et obscuris 
lucubrationibus obvoluta », Dictum est resurrectionem carnis esse eventum 
seu potius realitatem quae coextenditur cum successivis factis huius 
mundi; natura corporis gloriosi vera realitate corporea spoliatur; poena 
aeterna de facto nemini infligi; omnibus in hora mortis lumen tantum 
supernaturale concedi ut omnes facile convertantur; pueris sine baptismo 
decedentibus salus aeterna conceditur. 

De tolerantia non recta docentur: quamvis in hypothesi, scilicet, qua 
homines mutuo divisi sint inter se diversis doctrinis et erroribus, tole- 

rantia horum errorum, si fiat debito modo, possit esse recta ratio agendi, 
numquam tamen haec hypothesis erit thesis, quasi, scilicet norma idealis 
sit societatem et homines semper versari in diversitate errorum (vel doc- 
trinarum idem prorsus valentium etsi mutuo oppositarum); thesis vero 
ad quam contendere est: ut sincero amore, ab omnibus veritas quaeratur 
humillime, ac proinde in veritate fiat unio. De relationibus inter Ecclesiam 
et Statum, ac de religione in Societate civili non pauca proferuntur quae 
damnatum a Pio IX et a Leone XIII Liberalismum iterum satis palam 
profitentur. Necesse est in hoc viam praecludere novis doctrinis, et puto 
rem esse magni momenti quia non solum qui extra Ecclesiam sunt, sed 
multi catholici, immo et sacerdotes, docent quae cum doctrina hactenus 
tradita non cohaerent. 

Neque omittendum videtur non semel oblivioni dari quae de natura 
fidei in iur amento contra modernistas stabilita sunt. 

In re biblica abusus adesse videtur libertatis in inquirendis rebus 
historicis Veteris Testamenti ab Ecclesia concessae. Caute admodum 
opus est invigilare quae de motu dicto oecumenico dicuntur. Valor pe- 
rennis traditionis hodie ab aliquibus despicitur, quasi revelatio tantum- 
modo contineretur in Sacris Scripturis. Tenendum est certe magni fa- 
ciendas esse Sacras Scripturas, quippe quod. Spiritu Sancto inspirante 
conscriptas, continent verbum Dei et sunt velut epistola Ipsius ad nos 
missa. 

Laudabile esset ut in ConciHo evolveretur theologia Episcopatus, de 
cuius origine divina iam constat. Puto quod valde desideratur de hoc 
haberi claram et completam doctrinam. 

2. Quoad rem moralem et socialem spectat, documenta Summi Pon- 
tificis Pii XII ea tangunt quae praecipuam curam hodiernae Theologiae 
Moralis postulant: ut sunt Moralis sic dictae « situationis », quaestiones 
de Morali professionali, de iustitia sociali cum caritate coniuncta; quae 
vitam spiritualem attingunt, etc. Forte opportunum esset obligationem 
ad eleemosynam quantum fieri posset arctius circumscribere. Neque de- 
sunt qui optarent theologos morales momentum transgressionis levis pro- 
fundius in mentes Christianorum infigere. 

Principia essent statuenda de re morali ac sociali, in specie quae Ma- 
trimonium attinent, prae oculis habendo Encyclicam Casti connubii; et 
quae ad conditionum opificum spectant, perspectis quae habentur in 
pontificiis documentis, praesertim in Encyclicis Rerum novarum et Qua- 
dragesimo anno. In iis insistere ct ea quam maxime considerare necessa- 
rium mihi videtur. Quaestio dicta socialis adhuc habet animos suspensos, 
et exspectat normas vel principia clara et definitiva a suprema Ecclesiae 
auctoritate. 

luvaret etiam in Concilio pertractari ac definiri quae in Encyclica 
Divini Illius Magistri docentur de Ecclesiae iure ad scholas cuiusvis gra- 
dus et disciplinae condendas, et de iuventutis educatione. 

Tandem, habeatur necne novum Concilium Oecumenicum ut conti- 
nuatio Concilii Vaticani a. 1869-1870, opportunum videtur schemata 
doctrinae catholicae quae in illo discutienda erant in examen adducere, 
ut fundamentum quoddam Constitutionis dogmaticae futuri Synodi; at- 
que ea omnia quae in re dogmatica et morali post Concilium Vaticanum 
ab Ecclesia proposita sunt, in unum corpus colligere ac novo et sollemni 
modo promulgare, quod saepe factum est in ceteris conventibus concilia- 
ribus, ut iterum definirentur ac proponerentur quae in aliis Conciliis, vel 
alias, ab Ecclesia proposita sunt. Immo non incongruum videtur totam 
doctrinam catholicam per modum novi Symboli seu professionis fidei, ut 
fructum dogmaticum Concilii instaurare. 

3. Doctrina de Beatissima Virgine Maria, valde evoluta est istis 
ultimis temporibus. Quapropter Concilium optime isti doctrinae mario- 
logicae faceret, revisioni subiciendo quaecumque nostris diebus a mario- 
logicis prolata sunt; et quae matura videantur Patribus proponendo pro 
definitione, ut puta quod Maria Virgo est omnium gratiarum Mediatrix. 
Hoc postulat et gloria et honor debitus Matri Dei et Matri nostrae. Eo 
vel magis quod hodie non desunt qui vellent tanti Matri detrectare sub 
praetextu quod Christus sit centrum unicum totius christianae religionis, 
quasi honor tributus Matri Filium minueret, cum e contra verum sit 
quod qui Matrem honorat et Filium honorat. 

II. Cleri et populi christiani disciplina 

1. Notum est oboedientiam grave pati discrimen non solum apud 
laicos sed etiam apud non paucos clericos sive saeculares sive regulares, 
tum in ordine doctrinali quum in ordine practico. Pronum esset expli- 
care et urgere quae hanc maximi momenti materiam, fundamentum to- 
tius disciplinae, spectant. Ad id iuvaret si iam in Seminariis et domibus 
formationis religiosorum haec res attentius consideraretur ita ut non 
digni sacerdotio reputarentur qui rectum de oboedientia conceptum non 
haberent, quique non dederint experimentum satis diuturnum oboedien- 
tiae ex motivo supernaturali praestitae. 

2. Considerandum etiam est num oporteat ordinationem sacerdo- 
talem tardius conferri quam quod disciplina vigens permittit. Multa bona 
inde promanarent, teste experientia ubi tardior aetas ad ordinationem 
requiritur. Non me latent graves difficultates inde oriturae, sed viden- 
dum est num praevaleant necne bona secutura ex nova inducta disciplina. 

3. Videtur conveniens reformatio Curiae Romanae, eo sensu quod 
Congregationes, Officia, etc., et melius coordinentur, et instrumentum 
quam maxime efficax evadant ad exercitium supremae ac plenae potesta- 
tis qua Summus Pontifex gaudet super Ecclesiam universam. 

4. Supposita theologia Episcopatus, de qua supra in parte dogmatica 
diximus, valde iuvaret definire relationem Episcoporum ad suas ecclesias 
particulares; sunt enim in praesenti non pauca quae minus expeditam 
minusque proficuam reddunt ipsorum Episcoporum auctuositatem pasto- 
ralem erga gregem sibi commissum. 

5. Ad hoc conferret clare definire subiectionem sacerdotum omnium 
Episcopo, plenam si agatur de clero dioecesano; si vero de religiosis, in 
iis quae spectant ad exercitium apostolatus et ad quamlibet actionem 
pastoralem, salva semper lege exemptionis. Oporteret proinde circum- 
scribere limites ipsius exemptionis, qui quandoque nimis extenduntur. 
Item ad examen revocanda essent privilegia religiosis concessa; quorum 
quaedam certe revocari debent, quae hodie utilia non sunt, utpote respon- 
dentia exigentiis aliorum temporum; e contra, quaedam nova essent for- 
san ipsis conferenda, quia magis congrua temporibus hodiernis. 

Ob eandem rationem admittendae non essent associationes cleri dioe- 
cesani quae plenam subiectionem sacerdotum Episcopo, de qua supra, 
plus minusve impediant; idem dicatur de adscriptione ipsius cleri dioe- 
cesani Institutis saecularibus, quin tamen amittant dioecesanitatem, quia 
hoc inde, inter alia, inconveniens venit, quod oboedientia duobus Supe- 
rioribus debetur, reservata Episcopo sola oboedientia quam dicunt cano- 
nicam. Uno verbo: quae efficacitatem et unitatem actionis pastoralis sub 
auctoritate Episcopi impediunt supprimi debent; quae ipsis magis fa- 
vent, retinenda sunt. Suprema lex: gloria Dei et bonum animarum. 

6. Canonicorum Capitula non apte respondere videntur praesentis 
temporis conditionibus et exigentiis, nec fini propter quem fuerunt insti- 
tuta; reformari deberent ut melius provideatur et sollemnitati cultus in 
ecclesiis cathedralibus, et efficacius valeant Episcopo consiliari. Liceat mihi 
dicere in genere « systema beneficiale » hodie minus aptum inveniri et 
non parum officere agilitati et efficacitati apostolatus. Ad hoc deberet oeco- 
nomica Ecclesiae organizatio melius temporibus hodiernis accommodari. 
Inde haberetur quod clerici dioecesani facilius possent ad praxim dedu- 
cere paupertatem evangelicam et consequenter expeditius ministerium 
suum et apostolatum exercere. 

7. Utile quam maxime videtur statutum asceticum pro clero universo 
conficere, quia communia sunt iura et officia, communiaque privilegia 
omnium clericorum qua talium, salva tamen conditione religiosorum ob 
vota emissa. Non desunt documenta Summorum Pontificum, praesertim 

a Pio X usque ad Pontificem loannem XXIII feliciter regnantem, et alia 
documenta pontificia et ecclesiastica quae de hac re multa et optima do- 
cent. Ea a Concilio plene confirmari perutile videtur, praesertim quia 
quaedam hodie a multis oblivioni dantur, ne dicam despectui. Ita sancti- 
tati clericorum, praesertim sacerdotum optime provideretur, et via prae- 
cluderetur plurimorum conatui imitandi quae sunt propria laicorum, mi- 
nime vero clericorum. Putant enim aliqui ad efficaciam apostolatus iuvare 
quod a clericis mores et usus laicorum imitentur, ex. gr. in vestitu, in or- 
natu, in adsistentia spectaculis, generatim in modo agendi vitam et rela- 
tiones sociales (id est, volunt ut clerici minus clerici evadant), quod plane 
erroneum est et valde periculosum, cum minime auget, imo e contra 
valde minuat existimationem et reverentiam populi christiani erga sacer- 
dotes, sin minus apud nos hispanicos ita res habetur, populus enim 
noster amat utique quod sacerdotes sint populares, sed simul quod modus 
agendi eorum semper tales commonstret. 

8. Quod laicos spectat. Valde interesset determinare quem locum 
ipsi in Ecclesia occupent. Theologiae laicatus principia statuendo. 

9. Sunt qui dicant utile esse, supposito parvo numero sacerdotum. 
Diaconatum conferri sine ulteriori ordinatione sacerdotali. Sed ut reor in- 
conveniens magis quam utile esset id decernere. 

10. Quoad saeculares, Deo consecratos sive in Congregationibus 
religiosis, sive in Institutis saecularibus, oporteret exacta definitione 
eorum conceptum et statum iuridicum, itemque quod spectat ad Insti- 
tuta saecularia, eorum relationes cum religiosis definire. 

1 1 . Agendum esset de associationibus saecularium in ambitu natio- 
nali et internationali, ac determinare quasnam partes habeat Episcopus 
Ecclesiae particularis, sive in ipsis associationibus sive in earum actuo- 
sitate. 

12. De Actione Catholica bonum esset documenta Summorum Pon- 
tificum concinne compendiare et normas claras exponere circa ambitum 
competentiae ipsius, necnon circa relationem cum aliis associationibus 
apostolatus. 

13. Hodie laici plures verbo et scripto multa docent de rebus sacris 
et ecclesiasticis. Non pauci sunt professores qui tradunt scientias theolo- 
gicas vel cum iis intime connexis in Universitatibus Pontificiis. Determi- 
nare quaenam sit eorum auctoritas in his doctrinis tradendis opportunum 
dicerem. 

14. Matrimonii impedimenta essent ad examen revocanda; quae- 
dam enim revocari circumstantiae hodiernae exigunt, alia emendanda 
sunt. 

15. Oporteret etiam quae in Encyclicis Litteris Mediator Dei et in 

aliis pontificiis documentis habentur de re liturgica auctoritate Concilii 
confirmare, ad evitandos lamentabiles errores qui sparsi fuerunt recenti 
tempore, cum periculo veritatis dogmaticae. Item conveniens esset de- 
cernere codificationem legum liturgicarum; res sane ardua, sed quod 
in votis multorum est, ne dicam omnium. Progressus technicus hodiernus 
suadere videtur quasdam leges aliquatenus modificandas esse, ex. gr. 
quod praecepto audiendi missam aliquando satisfieri possit reverenter et 
devote adstando televisioni. 

III. Negotia maioris momenti quibus Ecclesia hodiernis temporibus obire 

tenetur. 

1. In paganismum seu neo-paganismum, qui in dies magis grassatur, 
et non solum afficit populos qui negant vel ignorant Deum, sed et alios 
populos etiam christianos, imo et catholicos, multi catholici ita sese 
gerunt ut potius pagani quam catholici appareant. Notandum est populos 
cultiores et etiam incultos ad id hodie festinare, ad imbibendam culturam 
quandam supra nationalem seu communem, quae tandem aliquando erit 
velut eorum religio. Optima occasio Ecclesiae offertur, similis ei quae 
oblata fuit tempore hellenismi sub initio christianismi, ad influendum in 
illam culturam, spiritu vere missionali et apostolico; quare Concilium 
suis decretis posset excitare actuositatem Ecclesiae in hoc magno negotio. 
Ad hoc maxime inserviret recte tractare verbum Dei. Multa et praeclara 
dixerunt novissimi Pontifices de hac re; Concilium posset ea compen- 
diare et alia addere. Nullum dubium est quod neopaganismus provenit 
praecipue ex ignorantia religionis, quae non raro invenitur etiam in eis 
qui in aliis scientiis eminent. 

2. In laicismum, tum illum qui negat vel restringit Ecclesiae iura 
et vellet eam nullum influxum exercere in rebus civilibus, tum illum qui 
apud laicos catholicos serpit, qui amant sese immiscere in his quae sunt 
propria hierarchiae. 

3. Separatio multorum a vera Ecclesia Christi vi haeresis et schisma- 
tis. In hac re procedendum est cum caritate sed simul cum veritate. 
Dolendum quod aliqui velint pollicere ad veram Ecclesiam eos qui foris 
sunt, dissimulando veritatem vel acceptando quaedam quae cum veritate 
catholica, aut cum integritate morum non apte componuntur. Protestantes 
dictitant quod multi catholici sibi appropinquant et forte opinantur 
quia multa sint quae similitudinem ostendunt cum eis quae in usu sunt 
apud protestantes. 

IV 

Adderem, faxit venia, quod Concilium magis quam per anathemata 
errores damnare, positive ac directe deberet doctrinam proponere sive 
ut credendam (de fide) sive ut tenendam (connexam cum fide); quod 
apte fieri potest per Constitutionem dogmaticam de qua supra dixi. 

Additis deinde statuto pro disciplina, necnon statuto ascetico de quo 
supra etiam dixi, haberetur notitia sat completa totius doctrinae catho- 
licae, et ipsa Ecclesia catholica appareret ut « civitas supra montem po- 
sita » quam omnes facile videre possent et ut « lux supra candelabrum » 
quae omnibus hominibus luceret. Forsan omnia possent recapitulari in 
una Constitutione sub titulo « De vera Christi Ecclesia seu de Corpore 
Christi Mystico »; quod si insuper adderetur definitio identitatis Eccle- 
siae Christi cum Ecclesia Petri et Successorum id commodi haberetur quod 
via praecluderetur omni falso oecumenismo. 

Haec sunt quae mihi pro nunc exponenda veniunt, semper parato 
oboedire non solum mandatis sed et optatis ac votis amantissimi Patris 
loannis XXIII et istius Commissionis Pontificiae ante-praeparatoriae pro 
futuro Concilio Oecumenico, cuius incoeptos labores dignetur Dominus 
benedicere. 

^ Gregorius Modrego y Casaus 
Archiepiscopus Ep. Barcinonensis 

exc.mi p. d. pauli GURPIDE BEOPE 
Episcopi Flaviobrigensis (Bilbao) 


Eminentia Reverendissima, 


2 Septembris 1959 


Gratas Vestrae Eminentiae litteras opportuno tempore accepi. 

V. Em. placere cupiens, convenienti examine facto, in proximo Oecu- 
menico Concilio haec themata studenda duxi, semper tamen superiori et 
certiori R. P. iudicio obnoxius. 

V. E. addictissimus in Domino servus 

& Paulus Gurpide Beope 
Episcopus Flaviobrigensis 

1. Relationes Institutorum Saecularium cum Episcopo. 

2. Suppressio vel modificatio Capitulorum Cathedralium, ut in hac 
hodierna societate efiicaciora videantur. 

3. Necessitas ponendi modo clariori et magis determinato Ordinarii 
facultatem in externo Religiosorum apostolatu. 

4. Necessitas saecularium apostolatum inter se efficaciter coordinan- 
di, ut maior sit Ecclesiae profectus. 

5. Necessitas Ordinariorum facultates roborandi et eas ampliandi: 
a) circa administrationem, venditionem etc. bonorum Ecclesiae; h) circa 
casuum dispensationem; c) circa licentias et alia similia. 

6. Natura et extensio peccati originalis. 

7. Eius compatibilitas vel incompatibilitas cum pluralitate primorum 
parium (parejas primeras). 

8. Natura iurisdictionis ecclesiasticae et eius extensio. 

9. Relationes inter Ecclesiam et Statum. Tolerantia. 

10. Existentia et natura poenarum et proemiorum alterius vitae. 

11. Natura inspirationis. 

12. Inerrantia Scripturarum. 

13. Extensio et amplitudo generum litterariorum. 

14. Quid est in Scripturis certe authenticum? 

15. Esset conveniens Curiae Romanae et Curiae dioecesanae novam 
et ampliorem organizationem iuxta huius temporis exigentias imprimere? 

16. Esset conveniens Paroeciae conceptum beneficialem mutare et 
vitalem, communitarium et functionalem propugnare? 

17. Optimum esset in vita religiosa haec considerare: 
a) suae naturae maiorem exaltationem; 

regulas magis exactas et simplices paupertatis; 

c) clausuram et habitum ad mentem S. P. Pii XII; 

d) exitum ex Ordine vel Congregatione religiosorum sacerdotum 
et votorum perpetuorum. 

18. Actuatio politica et in negotiis Institutorum Saecularium, magna 
est confusio, immo et scandalum inter fideles. Cum his rebus et votum 
oboedientiae et votum paupertatis habent relationem. 

19. Necesse est explicare et determinare campum seu extensionem 
apostolatus saecularium. Praeterea normas adamussim dare super aposto- 
latum socialem, apostolatum ephemeridis, aliorum mediorum diffusionis 
V. g. radio, cine, televisio et apostolatum caritatis. 

20. Doctrina moralis negotiorum. Magna est confusio et fere nulla 
est hodie conscientia circa id quod potest lucrari pecuniae possessor. 



ARCHIEPI SCOPUS BURGENSIS 


157 


21. Aliqua dicenda erunt de morali sexuali et de morali matri- 
moniali. 

22. Existentialismus ethicus vel moralis, ut dicitur, « de situacion » 
et malitia luxuriae. 

0 Paulus Gurpide Beope 
Episcopus Flaviobrigensis 

Exc.mi P. D. LUCIANI PEREZ PLATERO 
Archiepiscopi Burgensis (Burgos) 

Burgis, die 7 septembris 1959 

Eminentissime Domine, 

Reverenti gratoque animo accepi consultationem a Vestra Eminentia 
missam de communicatione quaestionum, Prot. N. I Cj 59-269, diei 
18 iunii 1959, quae in proximo Concilio Oecumenico expedit pertrac- 
tare. Diligenter perpendi ac omne quod ad hoc grave et valde accuratum 
mandatum pertinet, cum viris clericis huius dioeceseos experientia et vir- 
tute excellentibus diu deliberavi. 

Postquam supplices etiam atque etiam ad Spiritum Sanctum admovi- 
mus preces, credimus, sincera confessione meae ineptiae prius facta, op- 
portune esse sequentes quaestiones indicare. 

1. Theoriae circa quaestiones biblicas ultimis temporibus propa- 
gatae aperte Sacrae Scripturae auctoritatem restringunt et in eiusdem 
interpretatione Sanctorum Patrum argumentum atque etiam ecclesiasti- 
cum magisterium praetermittunt. Hae sententiae et errores, quos Pius XII 
attingit in encyclica Humani generis suas perniciosas consequentias latius 
extendunt ad ordinem theologicum. Quam ob rem multum interest iterum 
urgere et bene determinare necessarium esse maximum momentum tri- 
buere divinae auctoritati Sacrae Scripturae, quae exponenda et interpre- 
tanda est iuxta mentem Ecclesiae a Christo Domino Nostro interpretis et 
fidelis custodis revelationis eiusque veritatum constitutae. 

2. In re liturgica manifeste tenditur ad usum linguarum, quae ver- 
naculae dicuntur; earum introductio concludit cum totali praetermissione 
sermonis latini, lingua enim mortua et laboriosa consideratur, ac simul, 
quia fideles eam non intellegunt, causa percrescentis irreligiositatis. 

Credimus culpam regressus spiritus christiani, ubi revera adest, in 
alias causas valde diversas inferendam esse, atque versiones satis vul- 
gatae textuum usus liturgici certe supplere sermonis latini ignorantiam. 

Moerore premimur, cum animadvertimus in seminariis quoque negligen- 
ter agere litteras latinas, quae tamquam vetustum monumentum in hodier- 
nis temporibus inutile despicitur. 

Admittimus conservationem sermonis latini non esse coniunctam 
cum ullo dogmate aut aliquo principio necessario vitae religiosae; omnes 
enim linguae sub hoc aspectu vindicare possunt idem ius, quod Ecclesia, 
cum diversa idiomata rituum orientalium admittit, certe confirmat. Quae- 
stio tamen est practicae utilitatis et solidaritatis cum praxi romanae litur- 
giae, quae ab ipso origine in saeculo tertio vel quarto semper sermone 
latino perficitur. 

Praeterea haec lingua plene connexa manet cantu gregoriano, cui 
omnes perennem efficaciam ac maximum momentum religiosum assignant. 
Addenda etiam est alia consideratio. Lingua latina, etsi non est unica 
neque prima ratio unitatis, habet saltem vim ipsius signi omnibus aperti 
atque est vinculum validum unionis cum traditione, necnon intelligentiae 
inter viros ecclesiasticos totius mundi et eiusdem temporis. 

Quas ob causas absque haesitatione affirmamus opportune esse pro- 
ponere et declarare sermonem latinum tamquam unicam linguam iuridice 
propriam liturgiae romanae atque imponere et urgere in Seminariis eius- 
dem studium. 

3. Altera opinio vult abrumpere traditionem caelibatus clericorum. 
Hanc quaestionem publici scripti caute magnaque circumspectione attin- 
gunt, attamen maiori cum libertate loquuntur in concionibus et disputa- 
tionibus. Sed praesertim maximo ardore insidiosoque animo contra cae- 
libatum sese vertunt et animi aversionem vehementibus signis ostendunt 
libelli occulte et nomine omisso editi, qui inter ecclesiasticos viros circum- 
feruntur epistolarique via audent aliquibus episcopis manifestare. 

Maximi momenti est radicitus evellere omnem disputationem om- 
nemque accessum obstruere qui ad attenuationem legis caelibatus perdu- 
cere possit. Decus enim splendidius et auctoritas necnon influxus maior 
firmiorque cleri provenit e vita caelibataria. Experientia docet, quo cae- 
libatus cum maiori fidelitate servatur et cordis castitas exteriori vita 
manifestatur ac fulget, eo expeditius sacerdotes percurrunt viam qua 
ad optimam fructificationem perveniunt. 

4. Maiori impetu irrumpit opinio valde propagata quae suppressionem 
clericalis tonsurae et habitus ecclesiastici propugnat. Absit cogitare mo- 
dum vitae nostri temporis eiusque circumstantias suadere huius consue- 
tudinis disciplinae transmutationem! Firmo animo tenemus habitum eccle- 
siasticum augere venerationem erga sacerdotes, illos tueri ad multa peri- 
cula et nullum impedimentum opponere dignae dilatationi sacri mini- 
sterii; 

Expedire potest accendere aestimationem quam Ecclesia de habitu 
clericorum profitetur simulque prohibere innovationem cuiuslibet generis 
in regionibus, in quibus consuetudo ecclesiastici habitus adhuc permaneat. 

5. Defectus oboedientiae nimiaque vis spiritus effrenatae libertatis, 
quibus gentes nostri temporis laborant, transfusi etiam sunt ad clerum 
et ad catholicos qui labori intellectuali sese dicant, cum gravi damno 
ecclesiastici magisterii atque fidelium scandalo; sunt radices ex quibus 
oriuntur praecipua impedimenta quae difficilem reddunt formationem 
Seminarii alumnorum et submissa concordia cum Episcopo. Absque diffi- 
cultate percipitur angor, qui omnes movet ad sui suarumque rerum apud 
vulgus notitiam omnesque novitates fovet, stolida propensio qua iudicium 
fertur de omnibus rebus, personis et institutionibus, ac denique animad- 
versio, contemptu plena, erga omnia quae traditione servantur. 

Si praevia censura librorum, qui edendi sunt, moderate applicatur 
eademque moderatio pro regula habetur in concessione licentiae ad 
typis aliquid mandandum necessariae, fortasse vinceretur periculum, sal- 
tem magna ex parte. Multum enim iuvaret commendare aut sollem- 
niter et iuridice praescribere strictam observantiam censurae et non absque 
valida causa concedere licentiam ad legendum et scribendum requisitam. 

6. Alia causa, ex qua multae difficultates proveniunt vitae pastorali 
episcoporum qui simul variis molestiis afficiuntur, est privilegium exem- 
ptionis religiosorum. Multis viis ad nos pervenit religiosos fidelibus di- 
cere: « subditi sumus Romano Pontifici » « laboramus cum facultatibus 
a Romano Pontifice directe concessis ». Haec mens manifestatur in exer- 
citio pastoralis ministerii per independentiam, non Ordinis religiosi qua 
talis sed eiusdem membrorum, quae interdum difficilius reddit ministe- 
rium paroeciale aut detrimentum ipsi affert, interdum collaborationem 
declinat vel etiam extorquet normas praeordinatas atque praescriptiones 
structurae paroecialis et dioecesanae ac semper fovet dedecus et contem- 
ptum ordinariae iurisdictionis hierarchiae ecclesiasticae. 

Potest conservari vel, si ita placet, etiam augeri exemptio in ordine 
interioris formationis, administrationis et directionis domus ac commu- 
nitatis; in exteriori vero urget omnino restringere et moderare exeptio- 
nem atque manifeste praescribere subordinationem religiosorum erga loci 
Ordinarium, ita ut nulla species apostolatus intra ambitum ecclesiae vel 
extra ipsum possint instituere neque exercere cum fidelibus libero suo 
arbitrio nec absque explicita relatione cum hierarchia et potestate epi- 
scoporum. 

In hac ipsa re facultas, qua aliqui Ordines religiosorum possunt 
constituere determinatas associationes religiosas, debet vel aboleri vel 
moderari ita ut iurisdictio Ordinarii integra et efficax maneat. Sic vitantur 

in ministeriis apostolicis pugnae et dissensiones, quas leviter attingimus. 
Praeterea fideles non mirarentur de existentia, in eadem dioecesi, duplicis 
potestatis, quae, etsi eundem finem persequuntur et per eamdem viam 
currunt, tamen independentes manent cum gravi damno unitatis regi- 
minis ac subiectivae deobligationis existentis semper in Ecclesia tamquam 
nota propria. 

7. Quaestio maximi momenti in praesenti situatione Ecclesiae est ea 
quae ad structuram Actionis Catholicae refertur. Actio Catholica promo- 
vit nostris temporibus apostolatum fidelium, excitavit conscientiam so- 
cialem catholicorum atque misit animo intrepido cuius vehementia capax 
semper fuit superandi omnia sacrificia, ad salutem animarum et publici 
ambitus christianam transformationem ita ut lucrentur Christo omnes 
gentes omnesque aspectus vitae humanae. Influxus Actionis Catholicae 
talis fuit ut quodammodo formam dederit congregationibus, quae a reli- 
giosis directae in ordine apostolico ab ultimis diebus laborant; has quoque 
invasit fervor eventus Actionis Catholicae quosque superare intendunt. 

Hae rationes suadent Actionem Catholicam nullo modo esse aequi- 
parandam in reordinatione apostolatus saecularis cum associationibus 
religiosorum, sed praeeminere semper debere nomine, dignitate et 
functione ut viva maneat sancta aemulatio catholicorum qui ad ipsam 
non pertineant. Denique praevidere debemus aliquod periculum quod 
statim oriretur ex aequiparatione iuridica et in publica aestimatione 
associationum apostolicarum; earum enim foederatio ad aequalitatem su- 
scitaret discessum eorum, qui ad Actionem Catholicam pertinentes, omnes 
vires, animi fortitudines et sacrificia redigerunt in fidelem servitutem Ec- 
clesiae cum plena submissione hierarchiae mandatorum. 

Reverenti animo proponimus ea omnia quae scripta sunt, atque ma- 
gna cum reverentia et filiali acceptamus quidquid proximum Concilium 
Oecumenicum disponat ac innuat. 


® Lucianus Perez Platero 
Archiepiscopus Burgensis 

Exc.mi P. D. THOMAE GUTIERREZ DIEZ 
Episcopi Gadic ensis et Septensis (Gadiz e Ceuta) 

Gadibus, 3 septembris 1959 

Eminentissime Domine, 

Pergratum mihi est desiderio Pontificiae Commissionis Antepraepara- 
toriae pro Concilio Oecumenico, litteris 1 C/59-272 formulato, cogno- 
scendi opiniones necnon consilia Exc.rum Episcoporum circa nuntiatum 
Concilium responsum dare. 

Cum unica vera Ecclesia docens a D. N. L C. fundata in futuro 
Concilio adunanda sit ut omnium animarum, sive earum quae re ipsi 
pertinent sive quae conscie vel inconscie a Vite vera ut palmites steriles 
scissae sunt necnon etiam earum quae a Christo suaviter vocatae vocem 
tamen eius non audierunt, omnium horum, dico, salutem afferre conetur, 
maximi momenti esse videtur: 

Brevis, clara ac praecisa, ad modum compendii, expositio omnium 
veritatum dogmaticarum et moralium quae, in Concilio Vaticano iam pro- 
positae, ab ipso tamen definiri non potuerunt; necnon omnium earum 
quae a RR. Pontificibus, Magisterio Ecclesiastico et Sacris Congregationi- 
bus ab illo hucusque expositae, sancitae vel definitae fuerunt. 

Hoc facto, doctrinae, institutionum et elementorum supernaturalium 
Ecclesiae exactior et plenior cognitio pro populo christiano curanda est, 
efficacioribus mediis et methodis modernis ad hoc utens ut ad omnia 
membra talis cognitio efficaciter pervenire valeat. 

In his tamen curandis maxime nitendum est quod superexcellentia et 
efficacitas elementorum supernaturalium nullo modo celetur vel obscu- 
retur inter tot tantasque institutiones pure humanas et civiles, cum quibus 
mutua interdependentia et necessariae relationes adesse debent. Inferio- 
ritas et subordinatio talium elementorum, nostris diebus, maxima in 
perspicuitate curandae videntur. 

Simul, cum media transmissionis doctrinae etiam in longinquas gentes 
in dies efficaciora et potentiora fiant, videtur his etiam nimis attendendum 
esse ut illa clarior et perfectior cognitio omnibus gentibus cuiuscumque 
societatis pervenire valeat. 

Quo consecuto, magnum omnium dissidentium, sive haereticorum sive 
schismaticorum, necnon paganorum progressum in Ecclesiam Catholicam, 
quantum hominibus datum est, videtur esse paratum. 


II (II b) 

Maxima prudentia et caritate, tam in Concilio quam extra eum, in 
suis rationibus attendendis curandum est; quin tamen nec a minimis, 
si substantialia sint. Ecclesiae praerogativis recedatur. 

Et Deo instanti orationi preces efiundantur ut illud desideratum fiat: 
« unum ovile sub unico Pastore ». 

Circa disciplinam Cleri integra severitas videtur servanda. Qua ratione 
etiam in earum formatione morali et intellectuali ampliores exigentiae, 
iuxta ultima documenta Summorum Pontificum et Magisterii Ecclesia- 
stici, vindicari videntur. 

Utinam Concilium, totam illam doctrinam sibi approprians, in unum 
redigeret ut novam vim et efficaciam ei tribueret et eius confirmationi 
maxime faveret. 

Infrascriptus Episcopus Gadicensis et Septensis ferventissima vota 
et preces fundit ut. Beatissima Maria intercedente, optatissimum copio- 
sum fructum e Concilio florescere possit. 

Fausta omnia a Domino adprecans Eminentiae Tuae Rev.mae 

add.mus 

^ Thomas Gutierrez Diez 
Episcopus Gadicensis et Septensis 


11 

Exc.mi P. D. ABILII DEL CAMPO Y DE LA BARCENA 


Episcopi Calaguritani, Calceatensis et Logrognensis 
(Calahorra, La Calzada e Logrono) 


Calagurris, die 30 augusti 1959 

Eminentissime Domine, 

Libentissime obtemperando Litteris ad Nos usque transmissis, per- 
gratum mihi est Eminentiae Vestrae ex animo communicare nonnulla 
argumenta quae, meo iudicio, in futuro Concilio Oecumenico tractari 
poterunt. 

Interim, fausta quaeque a Domino adprecans, ex corde me pro- 
fiteor. 

Eminentiae Vestrae add.mus 

® Abilius Del Campo y De La Barcena 
Episcopus Calaguritanus , Calceatensis et Logrognensis 

In re theologica 

I. De mediatione universali B. M. Virginis. 

Thesis: « B. V. Maria Mediatrix, in Christo, omnium gratiarum », 

II. Problemata exposita in Enc. Humani Genens (Pio XII). 

Errores « theologiae novae »: 

a) de valore historico Librorum Sacrorum. 

b) de ratione Inspirationis Librorum Sacrorum. 

c) de interpretatione catholica Librorum Sacrorum, 

d) de creatione mundi. 

d) de origine generis humani, 

/) de divina Revelatione. 

g) de lapsu generis humani. 

h) de Christo Legato. 

i) de valore et interpretatione formularum dogmaticarum. 
k) de munere philosophorum catholicorum. 

III. De origine, natura et constitutione Ecclesiae. 

Ecclesia, societas perfecta immo et suprema. 

Relationes inter Ecclesiam et Statum, 

Thesis de Statu Catholico confessionali. 

Doctrina de « tolerantia » statuatur. 

Doctrina de « laicismo » doctrinali et officiali. 

Doctrina de « libertatibus perditionis ». 

Potestas Magisterii Ecclesiae vindicetur et definiatur. 

In re morali 

I. Theoria, sic dicta « moral de situacion », damnetur. 

II. De Malthusianismo aliisque methodis anticonceptionistis. 

III. De tertio Decalogi praecepto, collato cum primo Ecclesiae. 

Actualis legislatio ecclesiastica, hac in re, videtur inadaptata ho- 
diernis condicionibus socialibus, tam in parte negativa « de abstinendo 
a laboribus », quam in positiva « de audiendo Sacro » singulis diebus 
dominicis et de praecepto. 

a) Distinctio inter opera servilia et liberalia prima fronte apparet 
« mosaica », 

b) Prohibitio abstinendi a laboribus pro plurimis fidelibus est hodie 
impossibilis: cogita Industrias sidero-metalurgicas, Alimentitias (Ho- 
teles, Restaurantes, Cafes-Bar etc.), Spectacula, Servitia publica, Com- 
municationes, Labores agricolae in regionibus horticolis in quibus fructus 
colligi debent singulis diebus statimque adsportari pro commercio pu- 
blico. Attentis diversis his capitibus sunt millia millium hominum qui 
laborare tenentur singulis diebus dominicis et de praecepto, immo et 
diebus dominicis speciali ratione et maiore cum urgentia. 

c) Idem valet, servatis de iure servandis, de « audiendo Sacro ». 
Exinde sequitur impossibilitas audiendi praedicationem catechisticam 
pro plurimis fidelibus. 

Videtur necessaria revisio actualis disciplinae. 

In iure canonico 

Revisio Codicis luris Canonici videtur necessaria: 

a) In Lib. II, Tit. VIII, Cap. V: De Capitulis Canonicorum. 

b) In Lib. III, Tit. III, Cap. I, Art. III, can. 821. « Missa potest 
celebrari qualibet hora diei ». 

Idem dicatur de susceptione S. Eucharistiae, servatis condicionibus 
de ieiunio eucharistico ultimo datis. 

c) In Lib. III, Tit. IV, Cap. II. Supprimatur. 

Idem dicatur de reservatione in genere, nisi excipias, fortasse, casus 
specialissimo modo reservatos Sanctae Sedi. 

d) In Lib. III, Tit. VII, Cap. VI, can. 1094. Reformetur hoc 
sensu: quatenus defectus iurisdictionis, sive ordinariae sive delegatae, 
non obstet validitati matrimonii celebrandi ritu publico. Unde quilibet 
Sacerdos, licentiis ministerialibus sui Ordinarii praeditus, valide sem- 
per assistit matrimonio publice celebrando. Ad liceitatem, vero, requi- 
ritur licentia data ab Ordinario loci vel a Parrocho in cuius territorio 
matrimonium celebretur. 

e) In eodem Tit. VII, Cap. VIII, can. 1108. Reformetur hoc sensu: 

Matrimonium quolibet anni tempore contrahi potest. 

Cetera supprimantur. 

/) Liber IV simplificetur. 

g) Liber V simplificetur et in plurimis supprimatur. 

In re disciplinari 

I. De unione inter clerum saecularem et regularem. 

II. De apostolatu laicorum. 

a) De Actione Catholica. 

h) De Associationibus apostolatus Religiosis subiectis. 

c) De relationibus inter Actionem Catholicam et Associationes apo- 
stolatus Religiosis subiectas. 

d) De competentia Episcoporum quoad apostolatum externum. 

III. De aptiore distributione territoriali utriusque cleri. 

In re sociali 

1. Doctrina Ecclesiae: 

a) De origine societatis civilis. 

b) De origine auctoritatis in civili societate. 

c) De iuribus personae humanae. 

d) De origine familiae. 

e) De iure proprietatis. 

/) De Socialismo. 

g) De Communismo, 

h) De Sindicalismo, 

Abilius Del Campo y De La Barcena 
Episcopus Calaguritanus, Calceatensis et Logrognensis 


12 

Exc.mi p. d. raymundi sanahuja y marce 

Episcopi Carthaginensis in Hispania (Cartagena) 

Murciae, 1 sept. 1959 

Ad Epistulam diei 18 iunii huius Commissionis haec pauca respon- 
dendum censeo: 

In rebus Fidei 

Nihil proponendum puto, attentis circumstantiis huius dioecesis, 
vel etiam totius Hispaniae. 

Instituta canonica 

Capitulum canonicorum puto fore immutandum: Quoad recita- 
tionem choralem horarum canonicarum. 

Imminuatur etiam numerus ipsorum; ut sint potius consiliari le- 
gales Episcopi in rebus gravioribus. 

Habitus talaris sit in usu, ut in praesenti omnino. 

Breviarium expurgetur circa ea quae Chorum redolent; uti sunt: 
capitula et responsoria brevia, repetitiones, et his similia. 

Dialogus cum populo in missa catechumenorum augeatur et fo- 
veatur. 

® Raymundus Sanahuja y Marce 
Episcopus Carthaginensis in Hispania 


13 

Exc.mi P. D. IOSEPHI BASCUNANA LLOPEZ 
Episcopi Civitatensis (Ciudad Rodrigo) 

Mirobrigae, die 18 septembris 1959 

Eminentissime Homine, 

Honorificum pergratumque est mihi, eas animadversiones significare 
Eminentiae Tuae, quae visae sunt maxime utilitatis pro concilii Oecume- 
nici argumentis parandis. 

I. Theologiae Dogmaticae capita 

1 . Conceptus realitatis supernaturalis profundius elaboretur prae 
oculis habitis erroribus Baianismi et Theologiae Novae. 

2. Monogenismus theologicus, ad lucem doctrinae peccati originalis, 
accuratius in fontibus revelationis perpendatur, et, si opus sit, definiatur. 

3. Doctrina recens de « Generibus litterariis » in S. Scriptura, enu- 
cleatius a peritis in re biblica consideretur, eiusque influxus in Evangelia 
praesertim, authentice declaretur. 

4. Periculosiores errores, qui in Enc. Humani Generis recensentur, 
iterum scrupuloso examini subiiciantur, maxime prout de relativismo hi- 
storico agitur. 

5. De B. M. V. mediatrice omnium gratiarum, definitio sollemnis 
desideratur. 

II. Ecclesiasticae disciplinae capita 

1. Diversi canones C.I.C., a peritis in re canonica ut discrepantes 
designati, concordes fiant. 

2. Lex caelibatus, quam, hodierno tempore, multi imprudenter ag- 
grediuntur, firmior evadat. 

3. Similiter habitus ecclesiasticus, in unaquaque natione traditionalis, 
permaneat atque enixe praecipiatur. 

4. Auctoritas Episcoporum circa Religiosos quam maxime roboran- 
da videtur in omnibus, exceptis tantum quae ad regimen internum 
spectant. 

5. Clausura papalis nulla exsistat, vel, ubi adsit, ab Episcopis pen- 
deat. 

6. Peropportunum duco quod parochi omnes amovibiles habeantur. 

7. Nova enucleatio simplificata libri V « de delictis et poenis » C.I.C. 
intendatur. 

8. Facultates, sic dictae quinquennales, a iure fiant. 

9. Moderatores in genere Seminariorum diligenter edoceantur ad tale 
munus rite et efficaciter exercendum. Fortasse conveniens fuerit institutio 
specialis in hanc rem. 

Interea Eminentiae Tuae me devotissimum ex corde profiteor ac 
optima quaequae a Domino adprecor. 

® losEPHus Bascunana Llopez 
Episcopus Civitatensis 

Exc.mi P. D. EMMANUELIS LLOPIS IVORRA 
Episcopi Cauriensis - Castrorum Cae ciliorum (Coria-Caceres) 


Eminentissime Domine, 


Castris, 17 augusti 1939 


Grato serenoque animo, immo etiam hilarique spiritu, reverenter ac- 
cepi a te conscriptas litteras quibus institutionem Commissionis nuntia- 
bas — die 18 iunii 1959, 1 C/59, 401 — ac consilia, vota et animad- 
versiones circa res et argumenta quae in futuro Concilio tractari pote- 
runt postulabas. 

Cum in labore hoc conficiendo me licere dicebas opiniones virorum 

ecclesiasticorum peritorum et prudentium quaerere, tale feci ut, Officiales 
praeclaros Curiae dioecesanae vocarem, eorumque verba rationem in- 
quirens. 

Ultro etiam prodivi quia. Vicario Generali interveniente, ad omnes 
Vicarios Foraneos scripsi, itemque suarum voluntatum requirens mani- 
festationem. 

Quae omnia deinde colligens, quod subsequitur confeci schema 
ac Eminentiae Tuae, tota devotione, remitto iis quoque litteris, quibus 
me totum obsequentissimum profiteor. 

Faxit omnipotens Deus eiusque Genitrix semper Virgo Maria, pro- 
positum Concilium Oecumenicum, historicum Sanctissimi loannis XXIII 
fastum, in Ecclesiae matris iuvamen et laudem et gloriam prodesse. 

Haec omnia tibi Commissionique Antepraeparatoriae significans in- 
teger, totus ego, benevolentiae gratiora animi aperio et subiicio. 

® Emmanuel Elopis Ivorra 
Episcopus Cauriensis - Castrorum Caeciliorum 

I. Doctrinae capita 

1. Necessarium est ostendere insufficientiam progressus scientifici ad 
solutionem principiorum vitae. 

2. Delimitare relationem inter fidem et progressum scientiae ho- 
diernae. 

3. Exponere positionem Ecclesiae solemniter coram Existentialismo. 

4. Declaratio Mediatricis Universalis B. M. Virginis ut dogma catho- 
licum. 

Tota Ecclesia plaudente devotio et amor filialis in Mariam Matrem in- 
valuit. Recentioribus temporibus, dogmata Immaculatae Conceptionis et 
Assumptionis, Ecclesiae universali gaudium maximum, fuere. Cur etiam 
in hoc faustissimo eventu. Summus Pontifex novam gemmam Deigenitri- 
cis aureae coronae non inserit, proponendo, ut universale dogma catho- 
licum, « catholicam veritatem de omni Mariae interventu in gratiarum 
distributione? 

II. Lex praeceptiva in quibuslibet clericorum obligationibus 

Quaedam sunt de his obligationibus sic in C.l.C. determinata ut 
veram obligationem non imponant; sed loquitur « de convenientia », 
« de cura locorum Ordinarii », etc. Attamen in praxim fere universalem 
seu generalem devenerunt, spontanea ac voluntaria clericorum devotione. 

Sic ergo puto: 

1. In can. 125 erga frequentiam poenitentiae sacramenti; orationem 
mentalem; Sanctissimi Sacramenti visitationem; Mariale rosarium; exa- 
men conscientiae. 

2. In can. 126: Vacare exercitiis spiritualibus non tantum ut Codex 
dicit « tertio saltem quoque anno », sed unoquoque, vel secundo anno. 

3. In can. 127 de reverentia et oboedientia clericorum suo quisque 
Ordinario, tollere fas est verba « praesertim vero presbyteri », ut lex 
generalior fiat, et omnes, etiam non presbyteros tantum, obstringat. 

4. Aliqua formula, arctiori nempe modo constructa, desideratur in 
can. 134 de vita clericorum communi. 

5. Sicut enim in Seminario unus aut plures stant alumnorum mode- 
ratores spirituum, sic pro clericis competentes et idonei patres spiritua- 
les adsint. 

6. Itemque: Cum clericis prohibeantur negotiatio, administratio, 
commercium bonorum huius saeculi, fiat ultro, si potest, denuo complexus 
rerum ordinandarum ut paupertatis spiritum, si non votum, imponatur. 

7. Cann. 144 et 969 permittunt ministerialem operam sacerdotes 
dare extra sui territorii limites. Haec tota res funditus retractari non 
videtur, ut hoc iuvamen aspiciat universalis ecclesiae servitium, pro his 
territoriis, infra exigentiam et necessitatem, clericis, potius vero sacerdo- 
tibus, orbatis? Si omni consideratione C.I.C. hanc rem metueret, eam 
inter se Episcopi attendant cum provincialem Conferentiam habeant. 

De potestate sacerdotum ut ipsi inter se valeant in universa ecclesia 
confiteri. 

Hoc multi desiderant, nempe: ii omnes sacerdotes qui, sua dioecesi 
facultatem ad confessiones audiendas habent, iurisdictione non careant 
ut quolisbet sacerdotes, quocumque territorio, confiteri possint. 

Institutio Diaconatus. Multiplices nostri temporis necessitates, quae 
maximam afferunt oppositionem apostolatui sacerdotum, suadent insti- 
tutionem Diaconatus; ii diaconi, non signati charactere sacramentali, 
adiutores erunt sacerdotum ut illi adeant loca sacerdotibus prohibita. 

Instituta Sacerdotalia. 

A S.S. Pio XII condita haec fuere et postea in Menti Nostrae me- 
morata hunc in finem ut sacerdotes, praesertim iuniores, instruantur 
primis sui ofEcii ministerialis temporibus. 

In Hispania saltem nonnullae dioeceses habent suum unaquaque. 

Sed desideratur: 

1. Ut consideratio talium institutorum vim acquirat ipsius luris Ca- 
nonicis praecepto. 

2. Ut normas et regulas Ecclesia Mater intimet, quibus horum insti- 
tutorum vita interna et labor signetur. 

De omissione taxarum. 

Hodierne mos invaluit, pluribus in locis, omittere taxas pro Sacra- 
mentorum administratione, novum ordinem oeconomicum intendens. — 
Forsan conveniat Concilium aliquam normam generalem dare. 

III. De Capitulo Cathedrali 

Opportunum erit Oecumenicum Concilium intendere ordinationem 
Capituli Cathedralis et, saltem in Hispania, Capitulares maximam ha- 
beant rationem pastoralem, hoc maxime, ut Sacramenta administrent. 

Circa c. 432 « De Vicarii Capitularis electione ». 

Electio in casu, sicut § 1 huius canonis statuit, fons est et causa capi- 
tulorum divisionis, aliarumque nequitiarum. Alio modo provideatur, e. 
g., ut inserit § 2, vel, quando dioecesis per translationem episcopi vacet, 
subeat titulum Vicarii Capitularis qui, sede plena. Vicarius erat Ge- 
neralis. 

it -k ii 

1. Beneficia Ecclesiastica. 

2. Poenae 1. s. ad plenam efficaciam in hac aetate. 

3. Potestas Episcopi residentialis iuxta temporis exigentias. 

IV. Circa can. 500 « De Religiosis » 

Maximi momenti de exemptionis Religiosorum privilegio tractare 
mihi videtur, et huius adaptationem facere ita ut sine impedimento actio- 
nem apostolicam in sua dioecesi Episcopus disponere possit. 

V. Breviorem facere Divini Officii recitationem 

Sacra Rituum Congregatio, sua 23 martii 1955 instructione « De 
rubricis ad simpliciorem formam redigendis » et multiplex nostrorum 
dierum consideratio suadentur, ut videtur, reducere divinarum laudum 
deprecationem. 

Ea propono capita; 

1. In Psalterio, quia pars prae coeteris venerabilis est, parum iudico 
faciendum. Tantum forsan ut longiores Psalmi non dividantur; sed ali- 
quid eis auferatur. Sic minorantur. 

2. In lectionibus'. Satis longae ac nonnullae etiam videntur non cum 
veritate historica, nec cum biographia concordare. Unde oportet rele- 



EPISCOPUS CONCHENSIS 


171 


gere ut eniteantur et brevientur. Item: reducere lectiones una pro uno 
nocturno. 

3. Mutatis mutandis, quod de quantitate Psalmorum dico, de exten- 
sione aliquorum hymnorum, etiamque de « Cantico Moysis » in II Lau- 
dibus in sabbato. 

4. Forsan etiam in favorem Sacerdotum curam animarum habentium, 
qui magno labore detinentur diebus dominicis et festis de praecepto, 
breviare conveniat officium his in adiunctis. 

A. M. D. G. et B. M. V. 

^ Emmanuel Llopis Ivorra 
Episcopus Cauriensis - Castrorum CaecUiorum 

15 

Exc.mi P. D. INNOCENTII RODRIGUEZ DIEZ 
Episcopi Conchensis (Cuenca) 

Conchae, in Hispania, 12 augusti 1959 

Eminentissime Domine, 

Acceptis, qua par est reverentia. Litteris Pontificiae istius Commis- 
sionis Antepraeparatoriae pro Concilio Oecumenico, diei 18 iunii 1959, 
N. 1 C/59-418, Augusti Pontificis votis libenter obsecundans, iuvat 
debita cum simplicitate ac filiali animi libertate nostras, humillimas sane, 
proponere animadversiones, circa res et argumenta, doctrinam vel eccle- 
siasticam disciplinam spectantia, quae nostro quidem iudicio, requisito 
etiam consilio virorum nostrae dioecesis peritia ac virtute eminentium, 
utiliter possent in futuro Concilio Oecumenico Patrum examini subiici 
et, pro sua prudentia, pertractari. 

Haec quidem sunt quae, inter alia minoris forsan momenti, sugge- 
renda putavimus. 

1. Sollemniter improbandos indicamus errores omnes in Encyclicis 
Litteris Humani Generis memoratos, illos praesertim qui moralem ordi- 
nem funditus evertere conantur, ac maxime Communistarum placita. 
Cui damnationi solemni enixam iuvabis addere commendationem, ma- 
gni apud omnes christiani orbis fideles habendam, hilari animo ea omnia 
adimplendi quae caritas et socialis iustitia, his temporum adiunctis, 
vehementiori exigentia reclamant. 

2. Summi etiam erit momenti ambitum definire paragraphi n. 1, c) 
Decreti Spiritus Sancti munera, circa ministrum Confirmationis; adeo 
enim diversae sunt traditae interpretationes a luris peritis in ephemeri- 
dibus atque ab ipsis episcopis in pastoralibus instructionibus, ut sacer- 
dotes qui in una dioecesi libere sacramentum conferunt iis qui, ex gravi 
morbo, in mortis periculo sunt constituti, debeant in alia, iisdem sane 
in adiunctis, a sacramento conferendo abstinere, ex proprii Ordinarii 
praescripto. 

3. Expediret etiam omnibus fidelibus facultatem erogare accipiendi 
Sacram Eucharistiam qualibet diei hora in qua posset Missae sacrificium 
celebrari, etsi desint rationes ordinis pastoralis quae Missam in horis 
vespertinis celebrare permittant. 

4. Diligentiori etiam examini subicere oporteret novas, ac non levis 
momenti, quaestiones quas recentiores progressus scientiarum Biblicae, 
Oeconomicae, Medicae aut Chirurgicae praesertim, hodiernis proponunt 
temporibus, et prudentes praefinire normas quibus in ipsis pertractandis, 
fideliter sese accommodent magistri, atque secura semper possint ince- 
dere via. 

5. Doctrinam de Corpore Christi Mystico accurate declarare iuvabit, 
ut quae circa intimam Ecclesiae naturam in Concilio Vaticano fuerunt 
tradita, matura deliberatione in praesenti compleantur. 

6. Salvo semper superiori Ecclesiae iudicio, minus recta et haud pe- 
riculis immunia nobis videntur nova, quae leviter invalescunt, tentamina 
adhibendi linguam vernaculam in celebratione Eucharistici Sacrificii. 

7. Ut alumnorum Seminarii aptior in dies evadat ad sacrum ministe- 
rium praeparatio, utile forsan erit curriculis, quibus in omnibus fere 
dioecesibus presbyterorum completur institutio, nova quidem addere in 
quibus, sub moderatoribus omni scientia virtute ac experientia commen- 
datis, futuri animarum pastores, dum acceptam institutionem perficiunt, 
modum fideles edocendi convenienter addiscant et in praxi pastorali 
exerceantur. 

8. Prudentes etiam cautiones expediet assignare quibus Sacrae Theo- 
logiae alumni ac iuniores presbyteri praemuniri debeant ad studiorum iti- 
nera per exteras nationes, sat hodie frequentia, tempore maxime vacatio- 
num aestivarum. 

9. Summi etiam erit momenti urgere, aut necessariam forte declarare 
foederationem Monasteriorum eiusdem Ordinis monialium, ut aptiori 
sodalium institutione, in Novitiatu communi, et faciliori earumdem tran- 
situ ex uno in aliud monasterium plurima quae nunc sane patiuntur vi- 
tentur incommoda. 

10. Ut religionis ignorantiae, praecipuae malorum radici, qua hodier- 

nis temporibus fidelium communitas laborat, opportunum adhibeatur 
remedium: praestetur in missis dominicis ac festorum de praecepto die- 
rum, pro consueta homilia, doctrinae dogmaticae aut moralis argumen- 
tum, ex ordine, breviter et sermone fidelium captui accommodato tem- 
poraliter saltem explanatum. 

11. Ad gravia vitanda incommoda quae non semel ex negligentia 
praescripti can. 470 C.I.C. habentur, praestabit urgere, etiam canonicis 
adhibitis poenis, obligationem communicandi parocho baptismi ea omnia 
quae, iuxta paragraphum secundam canonis supra memorati, in libro 
baptizatorum debent adnotari, ut in documentis accepti baptismi sem- 
per referantur . 

12. Cum bonum animarum et Dioecesis utilitas haud raro, hodiernis 
temporibus id postulent, iuvabit aliquantulum reformare can. 338 § 3, 
C.I.C. , ut Episcopi possint, etiam tempore Adventus et Quadragesimae, 
a sede episcopali abesse ex qualibet iusta causa, etsi non gravi et urgenti. 

13. In causis, praesertim separationis coniugalis, pertractandis co- 
ram tribunalibus ecclesiasticis, conveniens videretur brevius temporis 
spatium assignare, tum pro tribunali primi gradus, tum pro tribunalibus 
appellationis; ne, cum gravi partium incommodo, nimis diuturnae lites 
fiant. 

14. Utile etiam erit his rerum adiunctis, meo quidem iudicio, cen- 
suras ecclesiasticas aliquantulum numero imminuere. 

15. Cum felici ac longe iam protracta experientia uberrimi Actionis 
Catholicae fructus commendentur, plurimum interest ipsam in omnibus 
paroeciis instituendam curare, aut forsan decernere. 

His omnibus liceat ardentissima pro felici Augusti Pontificis statu 
adiungere vota, dum instantes ad Coelum preces fundimus pro futuri 
Concilii successu. 

Hanc nactus opportunitatem, iuvat, quo par est obsequio, impensos 
animi sensus profiteri Eminentiae Vestrae Reverendissimae, cui fausta 
quaeque libenter a Domino adprecor. 

Eminentiae Vestrae Rev.mae 
Ad. mus 

& Innocentius Rodriguez Diez 
Episcopus Conchensis 

Exc.mi P. D. IOSEPHI CARTANA INGRES 
Episcopi Gerundensis (Gerona) 

Gerundae, 24 augusti 1959 

Eminentissime et Reverendissime Domine, 

Litteris Eminentiae Vestrae, diei 18 iunii, quae magno mihi fuerunt 
honori et propter benevolentiam gratitudine prosequens, maxima reve- 
rentia breviter mentem aperio. . 

Sufficiens mihi deest informatio ut Pontificiae Commissioni cui Emi- 
nentia Vestra dignissime praeest, sententiam proponam, quae attentio- 
nem et studium mereatur; sed firmum propositum exhibeo pro illis sen- 
tentiis quae indicantur a Summo Pontifice, cui addictissimum me pro- 
fiteor. 

Aliqua minoris fositan momenti significo: 

1. Religionis instructio magis videtur urgenda quia fidelium externae 
pietati, laudandae, vita christiana in aliis non respondet. 

2. Causa est quia religionis genuinum conceptum non habent et in 
quo vita supernaturalis sit reponenda ignorent? 

3. Forte conveniret, propter amissionem doni integritatis, fideles co- 
gnoscere, ad recte agendum secundum rationis fide illuminatae dictamen, 
facultatum hominum inferiorum subiectionem requiri. 

4. Ad apostolatus maiorem profectum esset conveniens clarior expo- 
sitio adiutorii in ministerio pastorali quos religiosi praestant. Mihi pla- 
cet dicere religiosos qui in hac Dioecesi degunt, laude dignos esse. 

5. Forsitan esset determinanda conditio sacerdotum qui magisterium 
exercent in Scholis ad Ecclesiam non pertinentibus, et eorum qui aliud 
officium habent, respectu adiutorii in paroecia praestandi. 

6. Animi tranquillitas est sacerdoti necessaria ut fervore officium 
adimpleat, ad quod certe inserviret securitas tum in casu infirmitatum et 
in senectute simul ac in morte per societates constituendas, in unaquaque 
Dioecesi, nisi aliud iam esset constitutum; et melius, si ad personam 
quae in ultimo momento adiutorium praestet, beneficium extenderetur. 

Foederatio societatum in dioecesibus quae constituerentur, esset con- 
veniens? 

7. Vita communis in Codice Canonico commendatur; esset urgenda 

et possibilis pro sacerdotibus paroecias finitimas qui regunt, cum sacri 
muneris detrimentum non praevideatur? 

Spiritum novitatis tum in doctrinae expositione tum in moribus, qui 
in aliquibus sacerdotibus, praesertim nuper ordinatis, manifestatur, vi- 
detur profundo D. Thomae studio necessario precavendum. 

Ideo in Seminario alumnos instrui oportet solida pietate et doctrina, 
et eius dignitatem ad quam Deus vocat, ut sentiant firmiter lesum cum 
Ecclesia semper fore, excluso timore et securi de victoria in lesu 
Christo. 

Aliquis sacerdos, ex interrogatis, loquutus est et petiit utrum op- 
portunum et conveniens esset omnes sacerdotes litari posse Feria V in 
Coena Domini, necne. 

Professor Theologiae Moralis mihi proponit: Nonne conveniens es- 
set normas certas et concretas statuere super modestia christiana: a) in 
templis; b) in viis et plateis; c) in cae teris locis; d) in praxi quorum- 
dam « sports »? 

Opinionem scriptam, benevolentiae Vestrae, Eminentissime Domine, 
cuius sacram purpuram deosculor, commendo et Deum pro Summo 
Pontifice et futuri Concilii Oecumenici exitu toto corde deprecor. 

losEPHUs Cartana Ingles 
Episcopus Gerundensis 

17 

Exc.mi P. d. RAPHAELIS GARCIA Y GARClA DE CASTRO 
Archiepiscopt Granatensis (Granada) 

Granatae, die 15 augusti anno 1959 

Em. me ac Rev.me Domine, 

Vestris acceptis Litteris de die 18 iunii praecedentis (Prot. N. 1 Ql59- 
550), qua par est reverentia, diligentissime studio vacavi — non sine 
consilio ecclesiasticorum virorum peritorum ac prudentium — omnium 
capitum doctrinae quae, tum disciplinam cleri et populi christiani, tum 
actuositatem multiplicis generis, qua hodie Ecclesia tenetur, tum nego- 
tia maioris momenti, quae eadem Ecclesia obire hodiernis debet tem- 
poribus, respiciunt; quae omnia, nostro humillimo iudicio, proponi de- 
bent in futuro Concilio Oecumenico. 

Quorum elenchum in adnexo V. Em.tiae Rev.mae libentissime 
mitto. 

Sacram purpuram deosculor dum haec rescribo, et semper me pro- 
fiteor. 

Eminentiae Vestrae Reverendissimae 
addictissimum servum in Domino 

® Raphael Garcia y Garcia De Castro 
Archiepiscopus Granatensis 


I. Illa doctrinae capita synthetice in memoriam revocentur quae 
hodie, aut larvatim negantur, aut subdole exponuntur, ut auctoritas di- 
vina Sacrae Scripturae, utilitas practica cultus Sanctorum, et Sacramen- 
talium ... 

II. Definitio Mediationis Universalis B. M. V., si opportunum vi- 
deatur. 

III. De Doctrina losephologica enucleanda, attentis necessitatibus, 
praesertim socialibus, huius temporis. 

IV. Moneantur studiosi catholici ut, his erroribus modernis, existen- 
tialismi, vitalismi ... falsae democratiae et omnimodae libertatis, qui 
undequaque vagantur, attentionem praestent. 

V. Specialis attentio habeatur ad illas doctrinas quibus Orientales et 
Protestantes ab Ecclesia Catholica separantur, et salvo Dogmate, ad eos 
Ecclesia Romana magis sese convertat. 

VI. Ut naturalismus morum, qui hodiernis temporibus magis ac 
magis inter ipsos fideles grassatur, dispareat, foveatur summopere cogni- 
tio et spiritus fidei. 

VII. Doctrina circa relationes Ecclesiae et Status et aliarum Confes- 
sionum magni habeatur ut res maxime actualis. 

VIII. In legislatione luris Canonici opportuna erit inclusio, quan- 
tum fieri possit, doctrinae traditae a Summis Pontificibus in magnis 
Encyclicis circa Sacerdotium: 

a) De virtutibus activis et passivis. 

b) De habitu clericali. 

c) De praesentia in spectaculis publicis. 

d) De vita communi. 

e) De residentia. 

IX. Reformatio Breviarii ita instituatur praesertim in recitatione pri- 
vata, ut respondeat verae lectioni spirituali, tam Sacrae Scripturae quam 
Sanctorum Patrum; et in lectione SS. locus praecipuus detur Novo Te- 
stamento, et in vita Sanctorum certa et utilia tantum conserventur. 

X. Magno studio curandum est ut statuantur normae circa Sacer- 
dotes iuvenes qui praetextu reformationis, ut dicunt, Ecclesiae iam de- 
fatigatae, sapiunt doctrinas protestanticas, praesertim circa cultum Sacra- 
tissimi Cordis lesu, externa devotionis signa, debitam oboedientiam 
Superioribus... 

XI Convictoria erigantur non tantum pro Clericis iuvenibus sed fre- 
quenter in vita sacerdotali post ministerium paroeciale, sive pro studio 
sive pro vita spirituali et apostolatu. 

XII. Capitula Canonicorum quantum fieri possit vel supprimantur 
vel reducantur, adeo ut onera ipsis imposita pro animarum salute de- 
terminentur. 

XIII. Sciant omnes nomine paroeciae non solum templum intelligi, 
sed ea quoque, quae institutione paroeciali sunt necessaria: v. g., scholae, 
aulae pro circulis studiorum et pro relaxationibus, ut vita Christi in omni 
grege paroeciali integre instauretur. 

XIV. Unio statuatur clerum saecularem inter et regularem sub unica 
auctoritate Ordinarii Dioecesis, ita ut Religiosorum exemptio, quantum 
fieri possit, dispareat. Nulla privilegia eis conferantur in bonum fidelium 
quin eis f ruatur Ordinarius loci. 

XV. Urgeatur foederatio monialium, quantum fieri possit, et ita 
instituatur ut non ab Ordinario loci pendeant, sed a suis Superioribus 
Maioribus sub directione proprii Ordinarii. 

XVI. Omnes fideles tenentur, suo quisque gradu, opera catholica 
iuvare suisque sumptibus sustinere et propagare. 

XVII. Normae quoque statuantur circa Actionem Catholicam, Con- 
gregationes, Apostolatum laicorum et quascumque Associationes Pias. 

XVIII. Normae quoque dentur in ordine oeconomico sociali, qua- 
rum vi sacerdotes omnes de pauperibus curent tutamque in his disci- 
plinis doctrinam teneant cum caritate, iustitia, prudentia sacerdotali 
mixtam, quae tum ab erroribus capitalismi tum ab erroribus Communismi 
longe distent. 

XIX. Magni fiat elevatio, tum moralis tum materialis, operariorum qui 
tam longe sunt ab Ecclesia. 

XX. Commendetur quam maxime sanctitas familiae, illaque media 
proponantur quae hanc sanctitatem morumque honestatem confirment 
et protegant. 

XXL Magni quoque habeatur unificatio sub unico Pastore omnium 
virium catholicorum, maxime eorum qui Ecclesiae servitio sunt conse- 
crati. 


12 (II b) 

XXII. Confirmatio fidelium poteritne conferri a Sacerdotibus in di- 
gnitate constitutis delegatis ab Ordinario loci? 

XXIII. Ordines Minores opportunum quoque erit ut a Sacerdotibus 
specialiter delegatis conferantur. 

XXIV. Ordines Minores et Diaconatus conferantur, ut in primitiva 
Ecclesia, etiam iis qui nunquam ad Sacerdotium perventuri sint, iuxta 
necessitates actuales Ecclesiae. 

XXV. Lingua vernacula, quantum possibile sit, in Liturgia per- 
mittatur. 

XXVI. Reformatio Missalis ita fiat ut varietas sit in lectionibus Epi- 
stolarum et Evangelii. 

XXVII. Locus sacrum litandi extendatur ubicumque utilitas populi 
Christiani postulet, iudicio Ordinarii. 

XXVIII. Reducatur numerus festorum intra hebdomadam, qui se- 
cum ferant obligationem audiendi Sacrum. 

XXIX. Eadem ratione ieiunii et abstinentiae dies reducantur, cum a 
paucis hodiernis temporibus haec lex servetur. 

XXX. Ministerium docendi, tam pueros quam iuvenes, etiam in Uni- 
versitatibus magni fiat, et ad eum omnes clerici sese praeparent titulis 
academicis sub directione Ordinarii. 

XXXI. Normae statuantur circa formationem puerorum cum voca- 
tione religiosa vel sacerdotali in Seminariis Minoribus, vel Lyceis Status. 

XXXII. Obligatio imponatur omnibus Sacerdotibus praedicandi Evan- 
gelium in omnibus Missis dominicalibus, cum brevitate et pietate, simul- 
que obligatio fidelibus audiendi Verbum Dei. 

XXXIII. Instituantur Seminaria Regionalia. Impossibile est unam- 
quamque Dioecesim suum proprium habere Seminarium. Hodiernae ne- 
cessitates postulant Sacerdotes qui apti evadant ad omne genus apo- 
stolatus praesertim in quaestionibus socialibus, in formatione religiosa 
iuvenum ad Universitates assistentium, in methodo moderna apostolatus, 
ut in ephemeridibus, radiodifiusione, cinematographo, televisione et 
formatione selectorum. 

Raphael Garcia y Garcia De Castro 
Archiepiscopus Granatensis 

Exc.mi P. D. RAPHAELIS ALVAREZ LARA 
Episcopi Guadicensis (Guadix) 


28 aprilis 1960 

Eminentissime Princeps, 

Litteris Em.mae Vestrae, die 21 martii subscriptis, et uti « 1 C/59- 
563 bis » subnotatis, reverenter profecto et devote acceptis, nunc de- 
nique, quo par est obsequio, responsum offerre — satagimus, silentii an- 
terioris humiliter excusationem exoptans, ex infirma valetudine tunc tem- 
poris passa, et maxime quidem etiam quia evictus ex animo nullius esse 
momenti huius humilis — Ecclesiae Praesulis vota et consilia, in argu- 
mentis Concilii Oecumenici apparandis. 

At benignitate hac Em.mae Vestrae quam maxime profecto affectus, 
en brevi et per capita, quae circa haec submisse et humiliter significare — 
existimat. 

I. Aliqua imprimis de doctrina 

Ex Ordinario Ecclesiae Magisterio, patet omnino, a tempore Conci- 
lii Vaticani, satis omnibus constare quae de profligatis erroribus hodier- 
nis tenenda: unde forsan Concilii auctoritate ipsos subsignare sufficiat. 

At insuper, peropportunum iudicaret subscribens, quosdam modos 
agendi specialiter subnotare. Nimirum, inter alia: 

1. Procacem pruritum, placita novissima coram populo fideli de re- 
bus piis exhauriendi, quae ipsum, profecto, scandalum saepe praebent. 

2. Actuosum conatum exonerandi ab obligationibus quae ex verita- 
tibus fidei et praeceptis enascuntur: 

a) sive, ipsarum veracitatem et vigentiam obnubilans aut obli- 
vioni apposite mandans, ut fit de inferni veritate; 

b) sive, ipsarum etiam virtualitatem ad licitum vel illicitum tan- 
tummodo redigens, quae ad perfectionem attinent, uti de virtutibus, ni- 
mium obliviscens; 

c) sive, quae ad vitam supernaturalem — uti aequipondium sen- 
sualium cuiuscumque generis technicae ac scientiae hodiernae nunc ita 
premens — maxime spectant, non sufficienter in memoriam revocans, ut 
de gratia, vita eucharistica, efficacia sacramentorum, inhabitatione Trini- 
tatis, Corpore Mystico, etc.; 

d) sive, denique, intelligentiam sapientium catholicorum, non satis 

et opportune dicatam ad conformitatem scientiae cum veritatibus reve- 
latis ostendendam, et ad progressum spiritualem hominis ad sui in na- 
turam officium obtinendum. 

II. Quaedam nunc de disciplina cleri 

Et quidem, hac in re, subnotare aut etiam fortasse condemnare opus 
erit, quae saepe saepius, a via verae mentis sacerdotalis declinare, co- 
ram ipso populo fideli, apparent, videlicet: 

1. Sacerdotem, non revera semper esse, totum quantum « pro homi- 
nibus in iis quae sunt ad Deum », sed pro se ipso, aut pro utilitate vel 
gloria propria. 

2. Non uti missum a Christo et ab Ecclesia scienter et prudenter 
coram populo fideli agere, ut fit: 

a) cum nimis naturae rationibus, supernaturalibus omissis, ani- 
marum offensione persaepe agit; 

b) cum in verbi Dei praedicatione, immo vero in confessionali ut 
suspicandi adest ratio, doctrina, criteria et iudicia personalia, non 
Christi aut Ecclesiae, profert, uti circa modestiam, relationes professio- 
nales, relaxationes, et cetera; 

c) cum ad animarum salutem obtinendam, vel ex omni parte hu- 
mana utitur, ut puta, scientia, prudentia, technica, etc., vel quae visibi- 
lia, spectacularia et externa sunt, plus aequo existimat, dum vitam 
gratiae et orationis, nimis, aut obliterat, aut negligenter et desidiose, 
uti Officium Divinum vel actionem gratiarum post Missam, aliaque si- 
militer peragit; 

d) cum, denique, virtutes, suae missionis maxime proprias, uti 
caritas et oboedientia Ecclesiae Hierarchiae praesertim, non pie, recte 
et in exemplum, semper et coram omnibus, exequitur. 

Si autem de remediis ad rem adhibendis, quaedam subnotare liceat, 
inter alia haec praecipue forsitan consideranda: 

a) criteria recta ab ipsis vitae seminaristicae initiis quae pro effor- 
matione psico-spirituali potissimum intersunt, sensim sine sensu at ap- 
posite, superimponere; 

b) studia theologica, sub modulo pragmatico simul et spirituali, 
in futurum, ita per totum ipsorum decursum praeordinare, ut doctrina 
dogmatica, ascetica et moralis, vere vitam et praecordia simul ac intelli- 
gentiam, in aevum, quoad fieri possit, informent; 

c) asceticam et mysticam, selectum illum locum praebere in effor- 
matione practica sacerdoti, ad vitam populi christiani evolvendam prae- 
cipue efflagitatum; et quidem, non quae ad theoriam spectant so- 

lummodo alumnis edocens, sed maxime et praecipue, uti in Sanctis, 
a quibus veritates Tractatibus Theologicis expositae, — ut de Deo Uno 
et Trino, de Verbo Incarnato, de Virtutibus, de Sacramentis, de Gra- 
tia etc., — in praxim mirabiliter rediguntur; 

d) harum virtutum et criteriorum supernatur alium praxim, ut 
positivam liberationem suimetipsius ab affectionibus et agendi rationi- 
bus deordinatis, mundanis et Christo oppositis, et ut pars et modus 
sacerdotii a Christo participandi, tum in Seminariis, tum etiam postea 
in Postseminariis, Exercitiis spiritualibus, Convivendis, et vita com- 
muni, semper ac fieri possit, aperte et firmiter, omnibus sacerdotibus, 
sine intermissione iniungere. 

III. De disciplina populi fidelis 

1. Verum est, circa Eucharistiae Tabernaculum ecclesiarum nostra- 
rum, grex tener fidelium, licet pusillus, constanti fide et amore, perma- 
nere; at, verum est etiam, hoc nucleo secluso, massa fidelium, — gene- 
ratim loquendo: 

a) deficientem spiritum fidei habere; quapropter, vel nihil aut pa- 
rum orare, vel non nisi raro in agendo rationibus supernatur alibus, duci; 

b) retinere etiam, quandam obnotatam contumaciam seu resisten- 
tiam, perample quidem patescentem, Hierarchiae seu Ecclesiae mandatis, 
praesertim, cum de moribus, vestibus, relaxationibus et similibus agi- 
tur, in quibus ob criteria mundana admodum defixa, aegre competentiam 
et auctoritatem Ecclesiae uti supremam admittit; 

c) Nimia sollicitudine iustificandi modos et criteria mundana tem- 
perari: quare haud facile invenitur qui audeat adverso mundi flumine 
navigare; 

d) Caritas, signum maximum discipulorum Christi, uti virtus 
superna turalis et supernaturalibus de causis, raro etiam inter ipsos sa- 
cerdotes, — exercetur: et ferme idem etiam de propria abnegatione et 
amore crucis, dicendum. 

2. Duplex exstat ratio, huius abnormis sane relaxationis populi 
Christiani: 

a) mundi ambientis spiritus, qui paganismum redolet, quique spi- 
ritum Christi suffocare et interimere conatur; 

b) Deficiens valde efformatio spiritualis fidelium, qua possint 
victoriam adversus mundi spiritum reportare. 

3. Verum quidem est, nulla forsitan prae hac peste populo fideli 
pluris stetisse: etenim praessio talis, continue et indequaque, sensuum 
saturatione maxime, in proclivem naturam, exercetur, ut fidelium defi- 

ciente eflormatione attenta, non nisi heroice, a iuvenibus praesertim, ut 
omnibus patet, superari possit. 

Quapropter, si verum remedium, huic demoniacae versutiae, natura 
attenta, opponere velimus, arma inimicorum capere tenemur, scilicet: 
quia, sub ideis profecto in animo defixis totus homo et totaliter evolvi 
naturaliter propendit, nihil exinde intentatum relinquere scienter, coram 
Deo, debemus, adusque irrespirabilem ambientem spiritu mundano 
omnino eradicemus ac destruamus. 

Inter remedia ad hunc finem obtinendum, en quae subscribentis in- 
dicio opem praestare possunt: 

d) veritates supernaturales quae ad spiritualem profectum prae- 
cipue praesto adsunt, ut quae de filiatione adoptiva, de gratia, de inhabita- 
tione Trinitatis, de Corpore Mystico, de praesentia eucharistica, etc., in 
fide tenenda, perample et tenaciter populo explicare, adusque in cordi- 
bus vere defixae, totam vitae suae rationem ordinent; 

h) familiam, uti talem, fundamentum societatis ipsiusque Eccle- 
siae, studiosius attendere, et, hoc fine, familias christianas inter se coadu- 
nare, Ecclesiae et paroeciae, sacramentis et ritibus praesertim, con- 
nectere, et, ut suum sacramentum et statum, talibus eximiis officiis 
unctum et sacratum, iuxta Dei voluntatem, vivant et exequantur cotidie, 
scite et actuose profecto, quantum fieri possit, ipsas obstringere; 

c) institutiones et associationes erigere-, et piorum gregem seu 
agmina scite excolere, hoc peculiari consilio, nimirum: expugnandi a so- 
cietate fermentum veterem, et spiritum ambientem mundanum era- 
dicandi; 

d) cooperationem a civili potestate, uti necessariam ad bonum com- 
mune vere promovendum, sollerter et assidue requirere; 

e) contraria contrariis opponere, non autem cessionibus, quae 
in rebus fidei et morum admitti nequeunt, et praecipue in iis quae ad 
mores, vestes, et relaxationes, pertinent, uti choreae societatis (bailes de 
sociedad), spectacula hodierna (cine, television), et similia. 

4. At simul, efformationem spiritualem fidelium peramplius et per- 
fectius curare necessarium erit, animum quidem infundendo, non expu- 
gnati, sed expugnandi, uti redemptionem suimetipsius et mundi, Christi 
sectamina insequendo, scienter et victoriae securi agant. 

Quapropter, prae oculis hac adspiratione habita, opere pretium erit: 

a) doctrinam fidei et morum, non modo praedicatione serio effecta, 
sed et catechesi scite ordinata, et instructionibus, exercitiis, etc., oppor- 
tune et importune ut ita dicam peractis, strenue, ut vitam spiritualem 
actuose et intrepide degere possit, populo fideli, per omnia et ab omnibus, 
maxima cura tradere; 

b) vitam gratiae vivere, immo vero, interiorem spiritus vitam de- 
gustare, opere pretium erit populo edocere, ut spiritu inquam ambulante, 
desideria carnis, ad scripta Pauli, non perficiantur; 

c) Omnibus sane, ac praesertim iuvenibus, evincere, adquisitionem 
virtutum omnium sed praecipue castitatis, non tantum in luctamine aperto 
ut ita dicam, reponendam, sed maxime et ultra, in actuosa sollicitudine, 
culmina vitae supernaturalis aggrediendi. 

Quae quidem omnia, dum subsignatus, qua par est reverentia, pur- 
puram Em.mae Vestrae devote deosculat, submisse, pro sua infima suf- 
fragatione Concilio Oecumenico apparando, humiliter significat, et in- 
terim, impensos animi sensus ex corde sese profitetur. 

Eminentiae Vestrae 
obsequentissimus et addictissimus 
in Domino lesu 

^ Raphael Avarez Lara 
Episcopus Guadicensis 

19 

Exc.mi P. D. PETRI CANTERO CUADRADO 
Episcopi Huelv ensis (Huelva) 


Eminentissime Domine, 


30 Septembris 1959 


Pergratum mihi est Eminentiae Vestrae Reverendissimae respon- 
sionem mittere ad quaesita in venerabili documento istius Pontificiae 
Commissionis Prot. N. 1 C/59-605 diei 18 iunii 1959. 

Sit, quaeso, mihi venia de mora huius responsionis, eo quod propter 
ofiicii Pastoralis negotia aestivo tempore extra Hispaniam per mensem 
incolui. 

Eminentiae Vestrae sacram purpuram 
addictissimus deosculor 


© Petrus Cantero Cuadrado 
Episcopus Huelv en sis 


Summi Pontificis loannis Papae XXIII, feliciter regnantis, circa 
Episcoporum manifestationes de iis quae in Concilio Oecumenico agen- 
da videbuntur, vota fideliter obsequentes, necnon et Pontificiae Com- 

missionis Antepraeparatoriae pro eodem ' Concilio die 17 maii 1959 
institutae petitionem responsuri, re coram Deo mature perpensa, et 
nonnullis integrae famae probataeque prudentiae sacerdotibus, qua par 
est cautela, consultis, Eminentiae Vestrae Reverendissimae praesens 
propositum mittere nobis in honore est, quo ipsius Pontificiae Commis- 
sionis Antepraeparatoriae venerabili documento Prot. N. 1 C/59-605 
pro viribus respondeamus. 

Praeviam quamdam de hic dicendis observationem praebere ve- 
lim, nempe: non omnia in praesenti responsione proposita, esse, meo 
humili iudicio, in futuro Concilio exagitanda, sed tantum intendo ge- 
neralem conspectum Pontificiae Commissioni praebere de iis gravibus 
negotiis quae, in praesentiarum Magisterio et regimini Ecclesiae Catho- 
licae obversantur, ut personales opiniones et pastorales curae, intuitu 
futuri Concilii, Pontificiae Commissioni pateant. 

Quo clarius et facilius Eminentissimis Patribus labor lectionis eva- 
dat quaestiones ad schema reducere opportunum duxi, sub iis tantum 
capitibus: a) Doctrina; h) Disciplina; c) Apostolatus; d) Observationes 
generales. 

Caput L Doctrina 

In primo hoc capite doctrinales deviationes quae his temporibus 
tum intra tum extra ecclesiasticum campum prodierunt recolere in- 
tendo. 

A) In campo ecclesiastico: 

a) Quaestiones theologicae: 

1) Novae opiniones circa interpretationem sensus Sacrarum 
Scripturarum; 

2) « Theologia nova »; 

3) De valore Magisterii Ecclesiastici; 

4) Ambitus crisis locutionis theologicae quae in quibusdarn phi- 
losophico-theologicis expressionibus exhibetur, v. gr. « transubstantia- 
tio » circa dogma eucharisticum; 

5) De Progressismo christiano; 

6) De Communismo materialistico et atheo. 

b) Quaestiones morales: 

1) Doctrina moralis relativa, vulgo « moral de situacion »; 

2) « Birth control » et media anticonceptiva in matrimonio; 

3) Artificialis inseminatio humana; 

4) Ambitus iustitiae socialis in omnes actus humanos, necnon et 

in sociales institutiones, eiusque dilucidatio in libris ad Theologiam Mo- 
ralem in scholis catholicis exponendam; 

5) De christiana libertate et oboedientia; 

6) De Spiritismo. 

c) Quaestiones iuridicae: 

1) Relationes Statum inter et Ecclesiam; 

2) Auctoritas et iura Episcoporum relate ad ius exemptionis Reli- 
giosorum; 

3) Ecclesiae iura et ojEcia in docendo; 

4) Status civilis et iura personae humanae; 

5) Status civilis et iura familiae; 

6) Quaestiones technicae circa ordinationem iuridicam pro re- 
formatione Codicis luris Canonici, 

B) Extra campum ecclesiasticum-. 

a) Quaestiones philosophicae: 

1) Doctrina existentialistica; 

2) Doctrina sic dicta: « Sensus Historiae »; 

3) Hodiernus « Evolutionismus ». 

b) Cultura moderna: 

Pontificiae Commissioni hanc humilem opinionem exponendam duxi, 
quatenus magni non modo historici sed et apostolici momenti: 

Historicum factum, et quidem lamentabile, hoc est: Hodiernam 
culturam longe a directione morali et intellectuali moderationi Eccle- 
siae vias suas arripuisse et progressus obtinuisse. Sed cum idearum et prin- 
cipiorum influxum in vitam tam individualem quam socialem nemo 
est qui non videat, si talis « cultura hodierna » easdem in futuro se- 
quatur vias et directionem quin Ecclesia Catholica obviam ei exierit ut 
ipsa Christiano spiritu baptizetur, doctrina et vita christiana maximas 
patietur difficultates ad sensum christianum in mundo instaurandum. 

lam vero, inter causas quae huic facto historico originem praebue- 
runt illa est et quidem institutionalis scilicet: Praeceptum tridentinum 
de Seminariis clericorum instituendis extra Universitates studiorum 
tunc existentes. Quod quidem de facto magnopere causa fuit « saecula- 
rizationis » studiorum et totius vitae pro Universitatum alumnis. Qui- 
bus positis, haec facile devenerunt; a) Universitatum « saecularizatio »; 
b) « Vivisectio » inter studium disciplinarum ecclesiasticarum et civi- 
lium. Ratio praevidet et experientia testatur studium scientiarum phi- 

sico-chimicarum et naturalium absque theologicis fundamentis et prin- 
cipiis methaphisicis ad natur alismum et atheismum facillime ducere. 

Quapropter haec iudicavi Pontificiae Commissioni Antepraepara- 
toriae proponere si forte ipsa ea censeat perpendenda, attento maximo 
influxu culturae in progressum scientiarum et sociales institutiones. 

Caput II. Disciplina ecclesiastica 

Deviationes ideologicae, de quibus in praecedenti capite, perniciosis- 
simum habuerunt influxum in principia moralia catholica et ecclesiasticam 
disciplinam etiam in clericis tam saecularibus quam regularibus, et in 
institutionibus ecclesiasticis ut puta. Seminariis, paroeciis piisque asso- 
ciationibus laicorum, etc. 

A) Clerus. 

Meo quidem iudicio, disciplina et institutio quam perfectissima 
tam scientifica quam ascetico-apostolica clericorum habenda est inter 
potiores ne quidem forte potissima quaestio ex iis quae in Sancto Con- 
cilio examinanda venient. 

B) Seminaria. 

Idem dicendum ex consequentia praecedentium, siquidem ex vita 
et spiritu clericorum tota dicenda est vita interna Ecclesiae pendere; ex 
vita autem interna Ecclesiae, ipsius externa institutio, incrementum, 
fama et spiritualis influxus tam in proprios fideles quam in ipsos infi- 
deles. 

C) Paroeciae. 

Tam conceptus quam ipsa institutio paroeciarum immo et curia- 
rum episcopalium plus missionem iuridico-administrativam quam pa- 
storalem respiciunt. Earumque canonicae structurae ad ecclesiasticam 
administrationem potius quam ad apostolicam pastoralem curam re- 
feruntur. 

Nonnullae quaestiones paroeciales. 

a) Revisio ordinationis territorialis paroeciarum. In magnis urbi- 
bus ipsum domicilium non constituit hodiernum centrum activitatis col- 
lectivae et in pluribus neque individualis. Sociales structurae heri in 
territorialitate domicilii fundatae, locum cedunt aliis structuris sociali- 
bus ex professione, negotio, cultura ... dimanantibus. 

b) Institutio oeconomica paroecialis mutanda: a) ampliore fidelium 
laicorum interventione; b) radicali suppressione distinctionum in admi- 



EPISCOPUS HUELVENSIS 


187 


nistratione functionum paroecialium ex perceptione oeconomica, unica 
solemnitate pro omni fidelium genere relicta; c) paroeciarum numeri 
multiplicatione. 

c) Urgenda est executio praeceptorum cann. 711, 2°, 1329... circa 
constitutionem et laborem Confraternitatis Doctrinae Christianae, cate- 
chesim puerorum et adultorum ... 

D) Religiosorum familiae. 

1. Hodiernum problema maximae actualitatis maximique momenti 
tum ad internam Ecclesiae vitam tum ad pastoralium laborum coordi- 
nationem est « exemptio Religiosorum » eorumque relationes erga aucto- 
ritatem et iura Episcoporum. 

Difficultates potissimum exurgunt in Institutis pro iuventutis edu- 
catione et in apostolicis associationibus alumnorum et eorum qui in col- 
legiis religiosorum studia peregerunt et ab ipsis religiosis moderantur. 

Saltem in Hispania, extat de facto ille rerum status, meo humili 
iudicio omnino removendus, inter Episcopatum et F.E.R.E. (Federa- 
cion Epanola de Religiosos de Ensenanza). Difficultatum cardo hic est: 
Religiosorum collegia pro iuventute instituenda coram civilem auctori- 
tatem ut collegia Ecclesiae apparent, dum relate ad Ecclesiasticam Hie- 
rarchiam ut collegia Religiosorum exemptorum moderantur. Episcopa- 
lis Commissio pro educatione nequit efficaci interventione et libertate 
gaudere ad abusus coercendos qui saepe, lamentabili conditione, in iis 
Religiosorum Collegiis prodierunt. 

2. Omnino saepe desideratur reditus sodalium religiosorum ad 
genuinum collectivum spiritum Fundatorum Religiosarum Familiarum. 

Caput III. Apostolatus 

Solatur animum, totiusque Ecclesiae spem fore apostolicus ille spi- 
ritus qui tam in clero quam in selectis laicorum coetibus his tempori- 
bus ortum habuit. Procul dubio, signum evidens supernaturalium vi- 
rium Sanctae Matris Ecclesiae hisce nostris temporibus. 

Tamen vitalis influxus in societatem, quem ex hodiernis apostola- 
tus institutis omnino sperare oportebat saepissime — saltem in Hispa- 
nia — desideratur, aut saltem aequa non datur proportio inter influxum 
et intrinsecum apostolicarum institutionum robur. 

Causae autem hae forte sunt: 

a) Quaedam subaestimatio valoris influxus apostolatus in campo 
ideologico et intra institutiones culturales. 

b) Nimia multiplicitas directionum apostolicarum, et carentia uni- 

tatis et coordinationis; 1) inter diversas dioeceses; 2) inter diversas 
Familias religiosas; 3) inter clerum regularem et saecularem. 

Quaestiones quaedam, et quidem maximi momenti, hodie ambitum 
obtinent nationalem immo internationalem, earumque solutio propor- 
tionata ratione tum nationali tum internationali providenda est. 


Caput IV. Observationes generales 

Fas tandem mihi sit, humili et sancta nixus libertate filiorum Dei, 
Pontificiae Commissioni has proponere suggestiones: 

1) Meo humili iudicio scopus praecipuus futuri Concilii Oecu- 
menici in eo reponendus est, ut vita interna Ecclesia opportunis institu- 
tis ac principiis roboretur; 

2) Praecipue autem puritate doctrinae catholicae necnon et san- 
ctitate et integra institutione clericorum. Coetera « omnia adiicientur 
vobis » {Matth. VI-33); 

3) In definienda doctrina et in regimine pastorali instaurando, 
ut puto, criteria « minimalista » periculosa et etiam nociva devenire po- 
terunt, tum bono Ecclesiae tum etiam ipsi civilizationi christianae; 

4) In spirituali clericorum et fidelium institutione non modo su- 
pernaturalium sed etiam naturalium virtutum valorem et momentum 
conclamare oportet; 

5) Ille et Christi et Ecclesiae desideratus scopus « unum ovile et 
unus pastor » {Io. X-16) per viam puritatis doctrinae et sanctitatis om- 
nium membrorum Ecclesiae Catholicae quaerendus et inveniendus est; 
quin immo; ut consequens necessarium puritatis doctrinae et sanctitatis 
exurget. Alia quaedam unificatio christianarum confessionum in sinu 
verae Ecclesiae forte nocivum pondus evaderet in ordine ad historicam 
evolutionem futuram et vitam Sanctae Matris Ecclesiae. 

© Petrus Cantero Cuadrado 
Episcopus Huelvensis 

Exc.mi P. D. lini RODRIGO RUESCA 
Episcopi Oscensis (Huesca) 

Oscae, 16 septembris 1959 

Eminentissime Domine, 

Relate ad litteram Em.tiae Vestrae Rev.mae diei 18 iunii 1959, 
n. 1 C 159-606, valde honoror gratulari Eminentiae Vestrae pro nomi- 
natione Vestra, ab Augusto Pontifice facta, uti Praesidi Pontificiae Com- 
missionis Antepraeparatoriae pro futuro Concilio Oecumenico. 

Postea, cum desideret Summus Pontifex, fel. regn., cognoscere opi- 
niones seu sententias atque colligere consilia et vota Episcoporum, en 
opiniones infrascripti Episcopi Oscensis, in Hispania, Solio Pontificio 
Assistentis, cum omni libertate et sinceritate factae, quae possint trac- 
tari, si oportet, in futuro Concilio. 

1. Cooptatio Ecclesiarum Christianarum non Catholicarum in Ec- 
clesiam Romanam. 

2. Complectetur Actio Catholica in lure Canonico. 

3. Normae concretae ad conservandam disciplinam ecclesiasticam 
hucusque habitam et quae nunc laxatione aliqua patitur. 

4. Uniformitas materiarum discipulis praelegendarum in omnibus 
Seminariis Dioecesanis cuiusque Nationis ut evitentur difficultates quam- 
plurimae ad studia prosequenda quibus patiuntur seminaristae transeun- 
tes ab uno in aliud Seminarium. 

5. Magisterium unicum Ecclesiae Docentis cum damnatione o mn is 
alius magisterii laicorum, uti « theologiae laicae », « moralis novae », et 
sic de caeteris. 

Quod ut Em.tiae Vestrae Rev.mae renuntio, ad osculum S. P. pro- 
stratus, me subscribo 

addict. in Domino lesu 

® Linum Rodrigo 
Episcopum Oscensem 

Exc.mi P. D. ANTONII CARDONA RIERA 
Episcopi Ehusitani (Ibiza) 

Ebusi, 24 augusti 1959 

Eminentissime Domine, 

Litteras tuas (Port. N. I C/59-64) de praeparatione futuri Concilii 
Oecumenici, pergratus accepi. Inter res et argumenta quae in praedicto 
Concilio tractari poterunt, forsitan sequentes opportunas fore, nempe; 

Doctrinales 

A) Beatissimae Virginis Mariae Universalem Mediationem definire. 

B) Nonnullas propositiones ad definitionem a Concilio Vaticano iam 
paratas, definire; exempli gratia: 

a) « S. q. non confiteatur humanum genus in primo parente ad 
statum supernaturalem elevatum fuisse, a. s. ». 

b) « S. q. d. sanctitatem et iustitiam in qua homo ante lapsum con- 
stitutus erat, non fuisse supernaturalem, a. s. ». 

c) « S. q. d. naturae rationalis facultatem sine divina per lesum 
Christum gratia sufficere ad aliquod opus bonum, quod ad iustitiam et 
vitam aeternam disponat, a. s. ». 

C) Explicitam condemnationem errorum hodiernis temporibus, exem- 
pli gratia, theosophismi, spiritismi, existentialismi. etc., iterum iterum- 
que iterare. 

Disciplinares 

A) Privilegia consuetudinesque C. luris Canonici in aliquibus locis 
adversantia, revocare. 

B) Vitam communem Clericorum, ubi fieri possit, instaurare. 

C) Caelibatum ecclesiasticum magis ac magis firmare atque urgere. 

D) Quintum Curriculum S. Theologiae in omnibus Seminariis in- 
staurare. 

Et nihil amplius. Eminentissime Domine. 

Eminentiae Tuae add.mus 

Antonius Cardona Riera 
Episcopus Ehusitanus 

Exc.mi P. D. ANTONII PILDAIN Y ZAPIAIN 
Episcopi Canariensis (Islas Canarias) 

Eminentissime ac Reverendissime Domine, 

Ineundae sane, honorificentissimaeque Eminentiae Vestrae Reveren- 
dissimae invitationi libenter obsecundans, ea videntur mihi praesertim 
in futuro Concilio Oecumenico tractanda, de quibus sapienter loquuti 
sunt ultimi Romani Pontifices a Pio IX usque ad feliciter regnantem 
loannem XXIII, sive in Litteris suis, sive oretenus. 

Ea videlicet quibus adversantur liberalismus, totalitarismus sive ab- 
solutus, sive mitigatus; statismus, principium subsidiaritatis penitus par- 
vipendens, omniaque absorbens quae ipsi primario et per se non perti- 
nent: Nationalismus idolatricus magnarum nationum, quae iura naturalia 
parvarum nationalitatum sive regionum criminose conculcant; laicismus, 
communismus; item mammonismus, operariis, pauperibusque quod de- 
betur denegans, exitumque negotiorum prae omnibus quaerens, praecipue 
per societates ut dicunt anonymas, quarum operationibus iniustis, haud 
pauci catholici cooperantur. 

Similiter materialismus , existentialismus, homosexualismus, onani- 
smus et hedonismus maxime in choreis, cinetnatographis et balneis, et 
vestibus, circa quae. Concilium, sanam doctrinam moralem apprime de- 
terminare deberet. 

Peculiari cura mihi videntur tractanda ea quae ad sanctitatem sacer- 
dotalem referuntur, necnon et ea quae ad Apo stolatum Laicorum, et ad 
novum quod vocant Diaconatum; itemque quae ad vitam matrimonialem 
spectant, ut talis sit, quae sit sacramento digna. 

Ut vero hae res et argumenta non in mera speculatione ideologica 
consistant sed in praxim reducantur erroresque ipsis adversantes conte- 
rantur, omnino necessarium, humili meo iudicio, videtur ut impugnetur 
et acriter reficiatur irenismus, non tantum dogmaticus sed et irenismus 
moralis, quem profitentur, non tantum fautores sic dictae « moralis situa- 
tionis », sed etiam, quamvis inconscienter, non pauci reverendissimi viri, 
aliunde quidem laudabilissimi, sed in hac parte revera nocentes. 

Illos innuo qui « moralistae » appellantur, necnon et confessarios 
in verba eorum iurantes, quorum plurimi, ad trahendos et non arcendos 
peccatores, sensim sine sensu, laxiores tradunt doctrinas morales, nullis 
argumentis theologicis suffultas, incommutabilem doctrinam catholicam 

a Sacra Scriptura et traditione edoctam, paula tim relaxantes, maxime 
cum agitur de occasionibus proximis, necnon et de scandalo et coopera- 
tione, ita enim respondent, sive in libris sive in confessionalibus, quasi 
si poenitentes personae solitariae essent, in aliquo depopulato sidere 
solitarie prorsus viventes, et prae oculis non habent homines semper, 
maximeque modernos, essentialiter sociales esse, eorumque actus in cir- 
cunstantes indesinenter influere. 

Item mihi videtur eadem severitate monendos esse a Concilio mora- 
listas et confessarios, qui saepissime parvipendunt gravissimas obliga- 
tiones, sive iustitiae commutativae , sive iustitiae socialis, quibus tenen- 
tur et divites, et domini opificum, et ita fit ut, haud infrequenter quidem, 
appareant coram omnibus aliqui ex his divitibus et dominis quotidie, aut 
saltem frequenter, ad sacram synaxim accedentes, simulque perpetrantes 
gravissima iniustitiae peccata in operarios, ipsis scandalum praebentes ut 
Deum blasphement et ab Ecclesia eius avertantur. 

Ad haec similia scandali capita tollenda — mea humili sententia — 
agi in Concilio oporteret de instauranda et in praxim reducenda genuina 
doctrina et disciplina Ecclesiae circa peccatores publicos, connumerando 
inter ipsos huiusmodi scelestos iniustitiae patratores. 

Denique, sincerissime opinor, nullatenus nomine « theologorum » de- 
signandos, sed e contra et titulum et privilegia et iura theologorum peni- 
tus abiudicanda esse illis scriptoribus qui, moralistae vocati, docent aut 
scribunt sententias suas aut asseclarum suorum exponentes, quin ipsas 
ullis argumentis theologicis, S. Scripturae, videlicet, et traditionis suf- 
fulciant, quod est proprium theologorum munus, sed auctoritate tantum 
quam sibi mutuo praestant, aut quam ingenuitas lectorum talium operum 
ipsis indebite tribuit. 

Tales scriptores non ut theologi, sed ut mere scribae sunt habendi, 
et, mea humili sententia, ad Concilium non essent vocandi. 

Hac occasione libenter utor ut impensos animi sensus tibi repetam. 

Eminentiae Vestrae Reverendissimae 
addictissimus in Christo servus 

© Antonius Pildain y Zapiain 
Episcopus Canariensis 

exg.mi p. d. angeli HIDALGO IBANEZ 
Episcopi Jacensis (Jaca) 

Jaccae, die 10 septembris 1959 

Eminentissime Domine, 

Considerantes res et argumenta quae in futuro Concilio tractari 
poterunt, litteris obsequentes Vestrae Eminentiae Reverendissimae dici 
18 iunii 1959, Prot. N, I C/59-636, haec capita reverenter proponimus: 

1. Determinare, ad mentem divinae Revelationis et sanctae Tradi- 
tionis, potestatem episcopalem in Ecclesia, sive considerentur Episcopi 
tanquam « Pastores proprii » ecclesiarum singularium, sive tanquam 
« Hierarchia collegialiter » unita Pastori Supremo. 

Principium collegialitatis unquam fuit, nec ignoratum, nec repudia- 
tum in Ecclesia, nec habitum ut contrarium Principatui Supremo iuris et 
facti Pontificis Romani. 

2. Exponere tam causas quam consectaria practica haeresis moder- 
nae, quae appellari potest « Humanismus naturalista »; inde vero decla- 
rare veram doctrinam et media proponere ad errorem eradicandum vel, 
saltem, ad efiectus nefarios mitigandos. 

Moderna vitae hominis conceptio est valores pure naturales conside- 
rare, eiusque finem proponere in assequutione eorum quae ad vitae prae- 
sentis necessitates et commoda inserviunt. Inde exaltatio collectivismi, 
vel ad modum communismi vel democratiae extremae. 

3. Promulgare canones de « Gratia Dei » et de « Deo Uno », iam 
a Concilio Vaticano elaboratos, quin lucem attigerint. 

4. Formam dare dogmaticam doctrinae quae in Encyclica Pii Papae XII 
Humani generis continetur. 

5. Determinare naturam facti inspirationis et inerrandam inde con- 
sequentem in Sacra Scriptura. 

Concilium Vaticanum definivit solummodo factum inspirationis; nihil 
tamen statuit de eius natura atque de divini influxus limite. Inde perplu- 
res hodiernae quaestiones solutionem ac lucem acciperent. 

6. Clare proponere doctrinam de confessionalitate Status, tam in 
thesi quam in hypothesi, prout in schola luris Publici Ecclesiastici com- 
muniter traditur. 

Nostris temporibus « laicismi » error inficit leges fundamentales, 

constitutionem organicam et vitam populorum publicam. Nec desunt 
catholici qui mentem non claram et modum non rectum sese gerendi 
prodant. In genere magna datur confusio, cum agitur de applicatione 
practica doctrinae luris Publici Ecclesiastici in relationibus Ecclesiam 
inter et Statum, et etiam in aliis quaestionibus ordinis socialis, politici, 
iuridici et repraesentativi. 

7. Recolere et organice exponere quidquid circa « Theologiam no- 
vam », « Philosophiam existentialem » et « Moral de Situacion » de- 
claravit et docuit Pius Pp. XII, propositis definitionibus, damnationibus 
et explicationibus congruis. 

8. Definire doctrinam Mystici Corporis Christi, quod forsan in 
praesens ad viam unionis Ecclesiarum iuvabit. 

9. Revisio ex integro exemptionis Regularium, sine partium studio, 
ut multae solvantur collusiones in ordine hierarchico, disciplinari, pasto- 
rali et laicorum apostolatus, congrue accommodando bonum particulare 
Associationum et bonum commune Ecclesiae. 

Ex hoc novum robur accipiet unitas interna Ecclesiae. 

10. Elaborare Codicem Liturgicum. 

In proponendis normis liturgicis prae oculis habeatur maxime effi- 
cacia pastoralis. Usus linguae vernaculae in actionibus liturgicis elemen- 
tum erit praeclarum ad activam fidelium participationem. 

1 1 . Capitula Canonicorum reformare, ita ut eorum institutum moder- 
nis temporum necessitatibus accommodetur. 

Ratio pastoralis praeprimis teneatur, sive in munere personarum, 
sive in ecclesiarum cathedr alium servitio. 

12. Statutum iuridicum Actionis Catholicae, tam genericae quam 
specificae, proponere, clare determinando eius internam constitutionem, 
finem, locum eius proprium in lure Canonico et in hierarchica missione 
pastorali Ecclesiae. 

13. Laicorum positio activa in Ecclesia, ut membra Mystici Corporis 
Christi, sollemniter recognoscere; ac simul definire eorum iura et officia.. 

14. Codicem luris Canonici convenienter renovare. Hoc autem in 
singulis amandamus in iurcL peritis. 

Eminentiae Vestrae Reverendissimae 
addictissimus in Domino 

& Angelus Hidalgo Ibanez 
Episcopus Jac^sis 

Exc.mi P. D. felicis ROMERO MENJIBAR 
Episcopi Giennensis (Jaen) 


Giennii, die 6 octobris 1959 

Eminentissime Domine, 

Id ab initio huius epistolae humillime postulans ut mihi venia propter 
moram in responsione donetur, gressum statim facio ad sententias, con- 
silia et vota communicanda quae suggerere opportunum mihi videtur 
relate ad quasdam materias tractandas in futuro Concilio Oecumenico. 

Ut res ordinate procedat, fieri liceat divisio secundum quam sugge- 
stiones exponuntur. Et sic agimus: 

1. De re dogmatica 

A) Forsan non esset conveniens nova nunc dogmata definire. Ratio 
desumitur ex fine praecipuo Concilii convocandi, cuius in votis est redin- 
tegratio ad sinum Matris Ecclesiae eorum qui separati exstant. Iis facilis 
via non aperiretur cum definitione novorum dogmatum. 

Praeterea quae iuxta fere unanimem theologorum consensum defi- 
nienda essent, hodie firmiter catholici credunt. 

A) Pressius et accuratius enucleare ipsam Ecclesiae ideam sicut 
Corpus Christi Mysticum videretur valde consonum, ut quodammodo 
perficiatur et amplificetur conceptus Ecclesiae post-tridentinus forsan 
nimis polemicus ex adiunctis historicis. 

Argumenta huius affirmationis nascuntur ex rerum liturgicarum prae- 
senti cursu, ex charactere praesertim christocentrico spiritualitatis ho- 
diernae et ex maiori in dies dignitate laicorum in Ecclesiae aestimatione, 
quibus additur actualis evolutio associationum et corporum socialium 
sensu Christiano, 

'C) Proficuum quoque apparet, hanc lineam Ecclesiae ut Corporis 
Mystici sequendo, ponere et explanare quaedam veluti fundamenta pe- 
culiaris theologiae laicorum, ut dicam. In ea momentum laicorum in 
Ecclesia penitius declararetur, determinando eorum positionem et mu- 
nus relate ad sacerdotium in labore apostolatus. 

Hoc postulat legitimus progressus conscientiae laicorum prout perti- 
nent tamquam membra ad Ecclesiam pro cuius robore et extensione 

laborant modo intensiori et excelsiori quam antea, cooperando quadam 
cum ofEcialitate, etsi subordinate, apostolatui hierarchico, 

D) Oporteret ut ageretur de participatione Sanctissimae Virginis 
Mariae in opere redemptionis eo fine, ut, quin necesse sit pervenire ad 
definitionem doctrinalem, melius tamen intelligerentur natura et consec- 
taria cooperationis praestitae in redemptione humani generis atque gra- 
dus et modus dependentiae a Christo in ipsa, 

E) Nec extra locum iudicaretur agere etiam de quibusdam deforma- 
tionibus circa devotionem erga SS. Cor lesu, quae sustinentur inter 
aliquos, ut vocant, intellectuales catholicos et inter paucos quandoque 
ecclesiasticos, etiam post ipsam encyclicam Haurietis aquas. lidem enim 
deviando a vero tramite influunt damnose in pietatem et vitam chri- 
stianam. 

F) Expediret ut Concilium iterum statueret doctrinam circa histori- 
citatem priorum capitum Geneseos et circa authentiam Evangeliorum, 
cum aliis quaestionibus ex iis derivatis. 

2. De re liturgica 

A) Conficiatur Codex liturgicus, in quo plurimae leges liturgicae 
hodie vigentes, ordinata ratione colligantur, vitata excessiva multitu- 
dine caeremoni arum . 

B) Foveatur magis magisque spiritus liturgicus, apud fideles laudabi- 
liter propagatus, praesertim de eorundem activa participatione in officiis 
liturgicis, maxime vero in Missa. 

C) Instituantur scholae paroeciales vel dioecesanae pro puerorum 
institutione tum ad cantum liturgicum tum ad ministerium in sacris 
functionibus, praesertim in Missa. 

D) Confirmentur definitive modificationes in recitatione Breviarii 
Romani, et imponantur, quantum fieri possit, in chorali recitatione, facta 
prius necessaria adaptatione pro cantu chorali. 

E) De idiomate in sacramentorum administratione adhibendo. For- 
tasse expediet adprobare usum linguae vernaculae in administratione 
sacramentorum. Saltem commendetur praxis commentandi ritus et caeri- 
monias per moderatorem quemdam in Confirmatione, in Ordinibus con- 
ferendis, in Sacrorum Oleorum consecratione... 

F) De Missa participata. Foveatur immo praecipiatur ut fideles par- 
tem sumant in Missa sive cantata sive lecta, adhibitis normis S. Rituum 
Congregationis. 

G) Quoad communionem horis vespertinis commendetur ut fideles 
generatim mane communicent eo quod animus sit magis abstractus - a 

curis temporalibus et a strepitu rerum mundanarum; sed adstante ratio- 
nabili causa, si adiuncta aliud suadeant, facultas provideatur ut vespere 
etiam extra Missam sacram communionem recipiant. 

H) Oporteat animadvertere, quod est praesertim in ipsa vita liturgica, 
ubi hodiernis temporibus magis magisque studium innovationum crevit. 
Innovetur quidem, sed cauto et prudenter procedatur, conciliando, quan- 
tum fas sit, restaurationem elementorum antiquae liturgiae cum illis 
formis quae decursu saeculorum fixa et adprobata permansere. 

3. De re morali 

A) Forsitan oporteret tractare denuo de illa, quam vocant « Etica de 
situacion », quae, etsi damnata a Sancto Officio, perstat attamen, gignendo 
confusionem in mentibus multorum et cohonestando iniuste mala et vi- 
tanda, ex praedominio philosophiae subiectivae. 

B) Interesset ut Concilium in trutinam revocaret doctrinas ab Ec- 
clesia hodiernis temporibus damnatas circa falsos fines matrimonii, circa 
amplexum reservatum, etc. 

C) Spectatis hodiernis adiunctis, in quibus pax et securitas humani 
generis in discrimen adducuntur, eo quod nationes in praeceps dentur 
quoad ingentem numerum et inmanem efficaciam armorum (carrera de 
armamentos), utile aestimamus ut Concilium sollemnem declarationem 
proferret circa liceitatem vel illiceitatem armorum atomicorum, nuclea- 
rium et similium, addita exhortatione ut nationes omnes res controver- 
sas subiicerent examini et sententiae organismi internationalis pro his 
quaestionibus decidendis instituti. 

4. De disciplina cleri 

A) De capitulis canonicorum. Mitigetur lex de residentia capitulari, 
ut praebendati se dare possint studiis ecclesiasticis et operibus aposto- 
latus et dummodo dentur. Imminuatur numerus praebendatorum in sin- 
gulis capitulis ad numerum stricte necessarium pro cultu sollemni et pro 
spiritualium fidelium cura, ne in tanta actuali penuria clericorum distrahi 
debeant clerici e ministerio paroeciali. 

B) (Can. 422). Pro induito emeriti seu iubilatione, reducatur nu- 
merus annorum servitii stricte choralis ad triginta annos. 

C) De parochis (can. 466). Obligatio applicandi Missam pro populo 
reducatur, ita ut applicare teneantur tantum semel in mense, habitis 
prae oculis annonae et vitae difficultatibus. 

D) Ordinentur relationes utriusque cleri, saecularis scii, et regularis 
ita ut faveatur mutuus amor, mutua reverentia et mutuum iuvamen, et 

vitetur scandalum et admiratio quae in populo christiano oriri solent ex 
discordiis inter utrumque clerum. 

Inculcetur inter clericos saeculares et regulares concordia quoad prae- 
dicationem et catechesim, quoad exercitia spiritualia, quoad Missas prae- 
sertim in suburbanis. 

E) De exemptione regularium. Expediet ut aliquatenus imminuantur 
exemptiones in clero regulari, in agnitionem potestatis Episcopalis, quo 
efficacior sit apostolatus, dum omnes in aliis Ordinario subiiciantur et in 
aliis congruentem accipere cogantur coordinationem. 

F) Spiritus independentiae ita imminet mentibus clericorum, immo 
vero de facto plures pervasit cum magno scandalo fidelium, ut necesse 
sit confirmare doctrinam traditionalem eamque fulcire illis mediis aptio- 
ribus, quibus vitentur damna hinc derivanda erga Ecclesiam et socie- 
tatem. 

5. De seminariis 

A) Ad cavenda gravissima mala, invigiletur magistrorum praepara- 
tioni et docendi methodo, ita ut pariter vitetur tum nimia adhaesio ad 
antiquas methodos, tum excessivum studium rerum novarum, quod 
maxima pericula pro alumnorum institutione afferre solet. 

B) Ne praetextu excolendae personalitatis nimium indulgeatur liber- 
tati alumnorum, et ideo, ut alumni spiritu vere ecclesiastico imbuantur, 
eisdem inculcanda est saepe saepius humilis oboedientia, refrenata nimia 
libertate et sic dicta autocritica. Maximam in hac re habeant superiores 
curam et difficiliter se gerant, impediendo ascensum ad ordines illis qui 
hoc vitio apparerent illaqueati. 

6. De re sociali 

A) Prodesset denuo tractare de iure proprietatis eo sensu et modo, 
qui ex conceptu eiusdem et ex adaequatis consectariis aptior sit, ut 
praesideat et dirigat doctrinaliter, iuxta Summos Pontifices, activitates 
oeconomico-sociales hodiernas, quarum influxu structura societatis ela- 
boratur distincta magna ex parte ab ea quam usque nunc vidimus. 

B) Doctrina boni communis relationibus inter nationes applicata 
forsan postulat, ut definiantur, iura et officia Statuum tum in re politica 
tum in re oeconomica et sociali, ad procurandam exsistentiam digniorem 
populorum, praesertim sub-evolutorum ut dicunt, quamvis necessarium 
sit pervenire ad cessionem quamdam partialem ipsius supremae potestatis 
in bonum nationum indigentium ex creatione alicuius organismi supra- 
nationalis. 

C) Expediret ut Concilium ederet sollemnem declarationem circa 

personam humanam, quae est fundamentum doctrinae socialis Ecclesiae 
et petitionum opificum in materia sociali, iuxta documenta Summorum 
Pontificum. 

D) Esset conveniens ut Concilium defenderet et tueretur beneficia 
socialia opificibus concessa et ut suaderet directoribus societatum com- 
mercialium et industrialium obligationes iustitiae et caritatis erga opera- 
rios suos. 

E) In hodiernis adiunctis opus esset ut in memoriam revocaretur 
doctrina de primaeva destinatione bonorum externorum in commodum 
totius generis humani, ita ut praeponatur ius ad vitam, utpote primarium, 
iuri proprietatis, quod est ius secundarium. Itaque pari modo vitandi sunt 
tum capitalismus liberalis tum communismus, et statuendus verus con- 
ceptus hominis individui, qui utpote persona humana liberari debet ab 
iniustitiis provenientibus sive ex capitalismo liberali sive ex communismo 
atheo, ita ut provideatur iustiori divitiarum distributioni. 

F) Opus esset ut statuerentur iura fundamentalia opificum quae dedu- 
cuntur ex doctrina sociali P. P. Leonis XIII, Pii XI et Pii XII. 

7. De vita christiana instauranda 

A) Maxima protectio offeratur familiae, tum confirmando doctri- 
nam traditionalem circa eius naturam, iura et officia tum eam defendendo 
ab hodiernis hostibus intrinsecis et extrinsecis, qui eiusdem sanctitatem 
impetere conantur. 

jB) Stabiliatur et commendetur interventus patrumfamilias relate ad 
catholicam filiorum educationem in scholis elementaribus, mediis et su- 
perioribus, et dilucidentur relationes associationum catholicarum pro 
patribusfamilias erga publicas auctoritates in materia instructionis et 
educationis. 

C) Quoad vitam professionalem, commendetur erectio sindicatuum 
confessionalium. Suadeantur viri catholici, tam directores (empresarios 
y tecnicos) quam operarii, ut se gerant iuxta normas datas a Summis 
Pontificibus in re laboris. 

D) Quoad vitam politicam. In memoriam revocentur normae iuxta 
quas se gerere debeant catholici, quoad eorum interventum in re poli- 
tica, praesertim quoad electionem deputatorum, senatorum et similium; 
quoad suffragium emittendum in legibus ferendis, quoad affinitatem cum 
quibusdam factionibus politicis quae adversantur doctrinae catholicae et 
oboedientiae Ecclesiae debitae. Damnentur catholici sic dicti progressistae 
et catholici liberales... 

E) Quoad vitam religiosam et liturgicam. Commendetur participatio 

activa fidelium in functionibus liturgicis, praesertim in Missa. In fidelium 
liturgica institutione, magnum detur momentum cantui liturgico. Prae- 
ceptum detur ut conficiantur libri seu collectiones cantuum, pro maiori 
uniformitate etiam in actibus internationalibus. 

Conficiatur catechismus unicus pro universa Ecclesia catholica, 

F) Quoad vitam apostolicam seu apostolatus. Commendetur fideli- 
bus apostolatus erga missiones inter infideles, praecipue per associationes 
saecularium qui in terris missionum sacerdotes adiuvant. Commendetur 
pariter apostolatus Actionis Catholicae, et constituantur lineamenta gene- 
ralia pro tota Ecclesia, quae in singulis nationibus compleri possint. 
Commendetur denique apostolatus liturgicus, apostolatus erga operarios... 

Quibus sic expositis, omnia bona a Deo Eminentiae Tuae Reverendis- 
simae adprecans, qua par est reverentia sacram purpuram deosculor et 
maneo 

Eminentiae Tuae Reverendissimae 
addictissimus 

® Felix Romero Menjibar 
Episcopus Giennensis 

Exc.mi P. D. ALOYSII ALMARCHA HERNANDEZ 
Episcopi Legionensis (Leon) 


Eminentissime Domine, 


Legione, 24 augusti 1959 


In responsione ad litteras Eminentiae Vestrae diei 18 iunii 1959, 
Prot. N. I C/59-737, pergratum mihi est quaedam tum disciplinae, tum 
doctrinae atque actuositatis capita signare, quae meo quidem iudicio in 
memoria habere possit futurum Oecumenicum Concilium. 

Faxit Deus ut haec mea minima cooperatio futuri Oecumenici Con- 
cilii laboribus, reverenter ac libentissime praestita, aliquot utilitatis af- 
ferat. 

Dum haec Eminentiae Vestrae communicare delector, pro futuri 
Concilii felici exitu, necnon pro salute et incolumitate amantissimi Papae 
Nostri loannes XXIII oro, et Eminentiae Vestrae cuncta prospera a Deo 
adprecor. 


Eminentiae Vestrae addictissimus in Domino 

Aloysius Almarcha Hernandez 
Episcopus Legionensis 

I. Circa doctrinam 

1. De doctrina theologica. 

A) Doctrina de Mystico Corpore Christi. 

B) Definitio praecipuorum doctrinae capitum tum Encyclicae Pa- 
scendi et Decreti Lamentabili, cum Encyclicae Humani generis. 

C) Doctrina de inspirationis et inerrantiae Sacrae Scripturae na- 
tura et extensione. 

D) De natura historicitatis Sacrorum Librorum. De reductione in 
praesentem statum Decretorum Pontificiae Commissionis Biblicae. 

E) Materia et forma Ordinum Sacramentalium. 

F) Doctrina de fine matrimonii eiusdemque regulatione. 

G) Doctrina de origine divina Episcopatus monarchici, eiusdem- 
que potestatis extensione. 

H) Vis seu virtus magisterii non infallibilis Ecclesiae in diversis 
structuris et manifestationibiis. Magisterii Ecclesiae extensio. 

2. De doctrina sociali. 

A) Constitutiva capita doctrinae socialis Ecclesiae stabilire. 

B) Definitio de doctrinis constitutivis rationalismi, racismi, libe- 
ralismi, marxismi et communismi. 

C) Morales normae circa relationes internationales atque iuris 
internationalis fundamenta. 

3. De unione Ecclesiarum. 

A) Exaltatio illorum doctrinae capitum, quae, ob suam universa- 
litatem, Christianarum Ecclesiarum coniunctioni opem ferre possint. 

jB) Correctio illius loquendi rationis seu humanorum elemento- 
rum quae Christianas Ecclesias inter se disiunctas efficere valeant. 

II. Circa ecclesiasticam disciplinam 

1. De episcopali potestate. 

Nostro quidem iudicio consentaneum aestimamus validiorem facere 
Episcopalem auctoritatem in ordine ad efficaciam apostolatus: a) cum 
dioecesanis clericis iuxta promissionem in receptione presbyteratus; 
b) cum capitulis et paroeciis; c) cum clero regulari. 

2. De capitulorum ordinatione. 

Capitula regi debent per legislationem generalem atque dioecesanam. 
Dioecestoa legislatio statuta decernat vitae et activitatis capitularium 

iuxta momenti necessitates. Capitularis functio ad opera ministerii et 
apostolatus amplificari deberet. Chorale servitium ad mane tantum 
reduci posset. Docens et intellectualis functio dignitatum capitulariurfi, 
in modum canonicatum officii restaurari etiam posset. 

3. De clericis. 

A) Normae ad initiationem neo-presbyterorum in pastorali mini- 
sterio, non ut Seminarii continuationem seu ut post-seminarium, sed uti 
novitiatus in pastorali vita, ut congruentior existimetur, et cum ampli- 
tudine ad normas practicas pro unaquaque dioecesi magis convenientes. 

B) Normae praecisae, iuxta novorum temporum adiuncta, circa 
spectacula, rem publicam et clericorum magisterium in gymnasiis civilibus. 

C) Fundamentum iuridicum ad statuta circa praevisionem socia- 
lem cleri sive per dioeceses, sive per archidioeceses, sive per nationes. 

4. De clericorum incardinatione et excardinatione. 

Istius legis acommodatio novis necessitatibus servitii Dioecesium sa- 
cerdotibus egentium vel iurisdic donis exemptione gaudentium (v. g. ut 
castrensium), ut caveantur devolutiones ad nutum: a) ob delictum; 
b) ob inutilitatem; c) ob senectutem, cum detrimento dioecesium ori- 
ginis, contra aequitatem. 

5. De Parochis. 

A) Remotio seu parochorum translatio cum iure proprietatis, 
iuxta processum hodiernum parochorum amovibilium. 

B) Data difficultate adimplendi obligationem canonicam parocho- 
rum explicandi catechismum fidelibus adultis diebus dominicis aliisque 
festis de praecepto, illam per quadragesimalem vel per aliam periodi- 
cam institutionem, in decursu anni habendam, iuxta nostrorum tem- 
porum adiuncta, substituere. 

6. De Vicariis cooperatoribus. 

Revisio legislationis de Vicariis cooperatoribus ad meliorem regu- 
lationem iurium atque obligationum in officiis paroecialibus. 

7. De Curia dioecesana. 

Simplificatio partis burocraticae in negotiis Curiae atque paroecia- 
rum instruendis, cum speciali attentione ad necessaria. 

8. De quarumdam dispositionum codijicatione . 

A) Incorporatio canonicae legislationi ministri extraordinarii con- 
firmationis, ceterarumque instructionum circa sacrarium, investigatio- 
nes ad Ordines et ad praematrimoniales et matrimoniales processus. 

B) Similiter codificatio legum liturgicarum earumque accomoda- 
tio postremis modificationibus libenter a populo christiano acceptis. 

9. De quarumdam legum revisione. 

A) Revisio conceptus « operum servilium » a quibus festis de 
praecepto abstinendum est et in eorum loco « opera professionalia et 
lucrativa » interdicere. 

B) Habitis prae oculis mutationibus in ordinatione vitae socialis 
et in specie laboris et quietis, tempus habile ad audiendam Missam in 
festis de praecepto horis vespertinis diei sabbati anteire forse oppor- 
tunum erit. 

C) Revisio legislationis circa praeceptum paschale, cum maiori 
amplitudine temporis et adiunctorum. 

D) Revisio circa Religiosorum exemptionem, permanendo Epi- 
scopo subiecti dummodo exemptio non demonstretur. 

E) Revisio necnon simplificatio libri poenarum Codicis. 

F) Amplior legislatio circa consuetudines et leges consuetudinarias. 

10. De quorumdam vitiorum correptione. 

Vitia et mundanas consuetudines quae occasione administrationis 
sacramentorum et divinorum officiorum celebrationis subortae sunt cor- 
rigere, V. g. fastositas in primis communionibus puerorum, in nuptiis; 
pericula assidui usus in confessione et communione frequente etc. 

11. Seminariis. 

A) Specialis legislatio circa Seminaria minora et vocationaria. 

jB) Rectorum et Spiritus Moderatorum nuncupatio sit ad trien- 
nium renovabile. 


III. Circa actuositatem 
1. De apostolatu laicorum. 

A) Fundamenta theologica (ex revelatione, traditione et magiste- 
rio) statuere, quibus vocatio fidelium ad apostolatum activum in Eccle- 
sia innititur. 

B) Naturam, obligatorietatem, extensionem et munera propria apo- 
stolatus laicorum, praesertim in relatione cum missione apostolica et func- 
tionibus sacrae hierarchiae determinare et illorum regulationem iuridicam 
stabilire. 

C) Structuram iuridicam Actionis Catholicae et in specie eiusdem 
membrorum necnon consiliariorum munera canonice constituere. 

D) Item structuram iuridicam ceterarum associationum apostola- 

tus earumdemque relationes cum Actione Catholica praefinire, eo quidem 
praecipuo scopo ut et hierarchizationem et unitatem omnium institutio- 
num apostolatus, in efficaciam apostolicam intendatur. 

E) Considerare utrum officia clericorum minorum, et in specie dia- 
conatus, independenter a sacerdotio, restituere oporteat, eorumque func- 
tionum iuridicam regulationem stabilire. 

2. De ordinatione apostolatus. 

A) Momentum familiae ut fundamentale organum Corporis My- 
stici in ordine ad communicationem, conservationem et propagationem 
vitae Christianae quam maxime extollere, eiusdemque defensionem contra 
doctrinas et motus hodiernos, qui institutionem familiarem dissolvere 
conantur, procurare. 

B) Ordinatio iuridica paroeciae ut vera communitas vitae Christia- 
nae et ut centrum et organum primarium ad promovendum et ordinandum 
omnem apostolatum qui intra eius ambitum exerceatur. 

C) Considerare utrum oporteat necne erigere paroecias personales 
eo quidem speciali munere ut peculiares necessitates professionum vel 
aliorum coetuum socialium efficacius curentur. 

D) Ordinationem iuridicam apostolatus in ambitu dioecesano sta- 
tuere, peculiares omnes institutiones ad hoc necessarias canonice erigen- 
do. Maximi pretii esse indicamus omnem apostolatum, qui in dioecesi 
exerceatur, in Episcopo radicare debere, ad quem et eiusdem ordinatio- 
nem et omnium virium et associationum directionem spectare debet ut 
maximam efficaciam obtineatur. 

E) Inter dioecesanas institutiones maximi momenti esse significare 
iuvat unam constituere quae necessitates culturales dioecesis eiusdemque 
cleri curet, eo praecipuo fine ut et auxilia et elementa ad institutionem 
et formationem apostolorum elargiatur. Similiter et aliam ad auxilia spi- 
ritualia clero praestanda. 

F) Ordinatio iuridica apostolatus in ambitu nationali cum creatione 
sive coetuum sive specialium delegationum episcoporum ad cognitionem 
problematum nationalium et ad necessaria media ad eorum solutionem 
potestate gaudentium. 

3. Quaedam normae directivae. 

A.) In memoriam revocari debet finem omnis apostolatus esse dif- 
fusionem in mundo Regni Dei et vitam gratiae fidelium et praxim virtu- 
tum Christianarum curare. 

B) Similiter notandum est hodiernis temporibus maximi momenti 
esse apostolatum testimonii sive exemplaritatis christianae, praecipue id 

quod attinet conceptionem transcendentem vitae, praxim spiritus et vir- 
tutum evangelicarum, accuratam adimpletionem munerum socialium et 
professionalium et plenam conformitatem inter fidem et vitae rationem. 

C) Etsi valor et momentum novarum methodorum et mediorum, 
quae ex progressu sive pedagogiae sive technicae oriuntur magni aestimari 
debent, tamen maxime insistendum esse putamus elementa supernaturalia 
(ut oratio, sacramenta, gratia, spiritus fidei) et sanctitas personalis aposto- 
lorum praecipuas partes habere. 

D) Valor virtutum passivarum in ascetica christiana, et praecipue 
obedientiae, spiritus renuntiationis et sacrificii quam maxime exaltari et 
commendari debet. 

4. Negotia maioris momenti. 

A) Apostolatus missionalis et unionis. 

1) Tam ex parte cleri quam ex parte fidelium ut negotium maximi 
momenti haberi debet apostolatus attractionis hominum qui ad Ecclesiam 
non pertinent, ad quod efformare iuvabit homines specialiter paratos ad 
laborem in singulis mediis socialibus, v. g. intellectualium, operariorum, 
professionum, iuvenum etc. 

2) Incorporare ecclesiasticae legislationi normas directivas ponti- 
ficias circa apostolatum missionalem et emigrationis (Exsul familia...). 

3 ) Unionem Ecclesiarum separatarum cum Ecclesia Romana mediis 
aptioribus curare. 

B) Apostolatus socialis. 

1) Incorporare ecclesiasticae legislationi normas pontificias circa 
apostolatum socialem, praecipue illas quae ad determinationem functionis 
socialis Ecclesiae et catholicorum acritudinem erga structuras sive sociales 
sive politicas Status spectant. 

2) Munera catholicorum circa emissionem suffragii in eligendis 
populi oratoribus et in determinando systemate gubernii accurate stabilire. 

3) Normas directivas relate ad collaborationem politico-socialem 
catholicorum cum organismis, entitatibus, institutionibus vel partibus 
similiter determinare. 

4) Necnon normas quae acritudinem catholicorum dirigant circa 
novissima problemata quae sive ex progressu technico sive ex exigentiis 
vitae et convivendae socialis hodiernis praecipue temporibus oriuntur. 

5) Doctrinam catholicam circa iura publicae opinionis, eiusdem- 
que manifestationis in organis diffusionis determinare. 

6) Incorporare ecclesiasticae legislationi in favorem tum cleri 



206 


HISPANIA 


cum Ecclesiae servorum illa beneficia socialia quae legislatio civilis 
civibus concedit et organa et institutiones ad hunc finem necessaria 
erigere. 

C) Apostolatus liturgicus. 

1) Extollere ut primum et fundamentale actum catholici cultus 
Sanctissimum Missae Sacrificium. 

2) Praeeminentiam orationis liturgicae, ob eius characterem 
communitarium, praecipue in Sanctissimi Missae Sacrificii celebratione, 
sacramentorum administratione et cyclo liturgico, quo vitia quae in pri- 
vatis devotionibus et in cultu erga Sanctos in populo christiano non 
raro observantur, corrigi possint. 

3) Incorporare Liturgiae illos omnes profectus et positiva ele- 
menta hodierni motus liturgici circa activam participationem fidelium, 
pastoralem sacramentorum, linguam vernaculam etc., ex quo vita chri- 
stiana incrementum accipere possit. 

4) Motus novissimos circa Artem Sacram in ordinem redigere. 

D) Apostolatus praedicationis et educationis. 

1) Inter omnia media apostolatus maximi momenti haberi debet 
propagatio Evangelii per praedicationem Vetbi Dei et catecheticam in- 
stitutionem. In hoc maxime adlaborandum est ut adaptatio mentalitati 
hodiernae procuretur ut fructus obtineatur. 

2) In liceis, collegiis, universitatibus et docentibus institutioni- 
bus ab Ecclesia structis et directis eflormatio integralis hominis christiani 
in alumnis maxime curari debet, eo praecipuo fine ut influxum in so- 
cietatem deinde exerceant, quo et professiones et status et structuras 
et laborem, uno verbo: omnem vitam omnesque terrestres realitates 
consecrentur. 

® Aloysius Almarcha Hernandez 
Episcopus Legionensis 

Exc.mi P. D. AURELII DEL PINO GOMEZ 
Episcopi lller densis (Lerida) 

Ilerdae, 17 augusti 1959 

Eminentissime et Reverendissime Domine, 

Ad communicationem I C/59-743 respondendam Commissionis Pon- 
tificiae Antepraeparatoriae pro Concilio Oecumenico, incipiam profe- 
rens verba filialis et calidae felicitationis peramantissime Pontifici No- 
stro loanni Papae XXIII propter eius augustum et consultissimum 
desiderium, a Domino Nostro in eius spiritum immissum. Concilium 
Oecumenicum celebrandi. 

Nuntium huius elati propositi in universo christiano orbe necnon 
in nationibus haud christianis, causa fuit ineffabilis gaudii et amplissimae 
spei propter magni momenti finem a Concilio assequendum pro totius 
generis humani salute. 

Domini Nostri lesu Christi melliflua verba in ultima coena prolata 
« ut sint unum, sicut et nos unum sumus » {Io., 17, 22) argumentum 
princeps Concilii esse debent, iuxta mentem Augusti Pontificis qui, 
divino coruscante lumine, cernit perfectam impletionem istius petitionis 
Divini Magistri secum ferre veram felicitatem nationum, familiarum 
populorumque in hac vita, et animas perducere ad aeternam beati tu- 
dinem. 

Hoc transcendentali problemate premisso, Concilium adlaborare de- 
bet in mediis adaequatis ad illius felicem solutionem inveniendis per 
accuratam analysim et eximiam disquisitionem in his praestantissimis 
conventibus assuetas. 

Meo humili iudicio, efiicacior via ad praedictum intentum est prae- 
stans sacerdotum in sanctitate et scientia formatio ad imaginem Domini 
Nostri lesu Christi. Perpendamus mirabilem laborem peractum ab Apo- 
stolis et Discipulis Summi Sacerdotis, qui pro ipsis in eorum vita et apo- 
stolatu exemplar et dux semper fuit. Unde infertur primam et funda- 
mentalem quaestionem in Concilio pertractandam illam esse quae spectat 
ad Seminariorum regimen et vitam, prae oculis habendo ut plene diri- 
gantur iuxta sapientissimas normas a Sancta Sede indesinenter prolatas. 

Non sine magno dolore agnoscendum est circa Seminaria, his novis- 
simis temporibus, exortas esse, amore rerum naturalium atque nimia 
aestimatione progressus necnon contaminatione errorum deviationumque 

moralium aetatis nostrae, valde periculosas opiniones quibus alumni 
potenter aguntur, adeo ut avertantur a traditionalibus institutionibus 
propriisque normis Sanctae Ecclesiae. 

Puto sat conveniens esse, immo et necessarium. Concilium hanc 
praestantissimam quaestionem tractare, omni spatio et studio adhibitis, 
illa remedia praebendo quibus, nullo semoto authentico progressu, vitae 
Seminariorum dispositio reguletur iuxta evangelicum et traditionalem 
spiritum constantissime a Pontificibus Romanis edoctum. 

Litterae ad Episcopos a Sacra Congregatione Seminariorum et Stu- 
diorum Universitatum recenter missae, in hac re praestantissimum spe- 
cimen praebent. 

Maior progressus institutorum culturalium civilium, et laicorum 
praestantior institutio scientifica, postulat a Seminariis et Studiorum 
Universitatibus ecclesiasticis indeficientem laborem ut ornentur aptis- 
simis professoribus atque ut alumni visibiliter emineant prae auditoribus 
institutorum societatis civilis. Insomnis quidem labor adhibendus est in 
praestigium et notitiam linguae latinae, quae ab omnibus sacerdotibus 
veneranda et diligenda est. 

Aequalis momenti est perseverantia sacerdotum, postquam a Semi- 
nario sunt egressi, in sanctitate, in animarum zelo, in studii assiduitate. 
Paroeciarum, dioecesium et Ecclesiae vitalis formationi sacerdotum 
consona est, unde apparet necessitas perspiciendi media quae ad prae- 
stantiam sanctitatis et scientiae sacerdotum ducunt et eos in hac altitu- 
dine servant. 

Forsan oporteret obligationem secessus menstrui urgere necnon 
exercitiis spiritualibus quotannis adesse; et, post aliquot annos ab incepto 
sacerdotio, recedere ad quemdam locum aptum ut, per annum, solitu- 
dini, orationi, ascesi et studio incumbant. Instauranda est etiam vitae 
communis ratio, omni praestita facilitate ad eam conservandam. 

Clarissima disciplina a Summo Pontifice loanne XXIII nuper tra- 
dita in encyclica Sacerdotii Nostri primordia videtur perpendenda esse 
a Concilio; illa est enim totius vitae sacerdotalis specimen. 

Censeo magni momenti esse unionem et caritatem fraternam inter 
sacerdotes cleri saecularis et regularis, tamquam visibile testimonium 
nostrae fraternitatis in Christo. 

Multum conferret ad hanc fraternam concordiam, si uterque clerus 
laboraret in apostolatu sub praeclarissima disciplina Codicis luris Ca- 
nonici, nullo modo neglecta doctrina quam Romani Pontifices nobis 
tradiderunt, speciatim Summi Pontifices Pius XI, Pius XII ac hodiernus 
Christi Vicarius, iuxta quam in re apostolica Religiosi parere debent 
Episcopis et, aliquando etiam, parochis. 

Has normas prae oculis in apostolatu habentibus, omnibusque filia- 
liter devotis Summo Pontifici, verba apta non sunt ad exprimendum 
spectaculum supernaturalis unitatis et divini amoris fidelibus oblatum, 
qui, hac visione valide commoti, traherentur efficaciter hoc exemplo et 
praedicatione ad virtutem et ad pacem a Summis Pontificibus maxime 
commendatam et ab universo orbe desideratam; quae pax tantum obti- 
neri potest intra doctrinam et caritatem in cordibus omnium inductam 
forma sanctitatis et vi apostolatus sacerdotum, divina gratia adiuvante. 

Hoc admirabile fraternitatis exemplum valde quidem moveret coetus 
Christianos extra Ecclesiam Catholicam degentes, qui inspicientes huius 
splendentem unitatem ad ipsam traherentur et hoc intenderent omnibus 
modis licitis, etiam cum sacrificio, 

Sine dubio, dilectissimus nobis Papa loannes XXIII paratus est 
pronum facere ingressum horum filiorum errantium et eos in viam salutis 
inducere, intra terminos magisterii infallibilis Ecclesiae. Quod ad eccle- 
sias orientales attinet, forsan opportunum esset totis viribus incumbere 
concessioni distinctionum et privilegiorum Episcopatui, praesertim Pa- 
triarchis, salva semper suprema auctoritate Romani Pontificis cui omnes 
subiici debent. 

Haec benevola et concors dispositio, exhibenda est etiam omnibus 
reliquis populis, iuxta praxim Summorum Pontificum quae habuit illum 
magnum successum ab omnibus recognitum. 

Haud a paucis agnoscitur non omnes religiosas exornari illa congrua 
institutione ascetica et culturali quae est in desiderio et praescriptioni- 
bus Sanctae Ecclesiae et a fidelibus exigitur, qui semper adducti sunt in 
earum admirationem praecise propter excellentiam qualitatum in qui- 
bus nunc deficiunt. Non raro inveniuntur feminae simplices et absque 
studiis quae tamen, aliter ac antea, eminent super quasdam religiosas. 
Agnoscendum est, ex laudabilibus dispositionibus nuper decretis a Sacra 
Congregatione de Religiosis, conditionem religiosarum grato modo 
percrevisse. 

Actio Catholica et, generatim, apostolatus laicorum optimam spem 
offert Ecclesiae, et oportet promovere omnia quae possunt eum ro- 
borare. 

Summopere convenit parare electorum atque instructorum laicorum 
manipulos qui se evolvant sancta libertate et amplitudine, sub sincera 
oboedientia et alta reverentia dispositionibus et statutis paternalibus 
Summi Pontificis et Episcoporum. 

Curandum est ut subveniatur quibusdam deviationibus quae inve- 
niuntur in aliquibus coetibus apostolatus laicalis qui ab aliquo ordine 
vel congregatione religiosa diriguntur. 


14 (II b) 

Pariter opus est Concilio ut intento animo abusus et scandala immo- 
ralitatis, quotidie percrebrescentia, corrigat. Multum iuvaret huic cor- 
rectioni clare definire criteria in hac re prae oculis habenda et ea firmiter 
digneque applicanda non absque paterna benevolentia. 

Plurimis videtur confirmationem et solemnem promulgationem dam- 
nationis communismi, materialismi omniumque errorum qui in execra- 
bili modernismo pullulant multum iuvaturum esse ut catholici magis 
magisque horreant eorum communicationem et conniventiam. 

Optimus apostolatus adversus supradictos errores indubitanter da- 
retur per praxim diligentem doctrinae socialis Ecclesiae; hoc enim popu- 
los ad amplissimam felicitatem perduceret, ita ut illius contemplatione 
libenter afficerentur animi inimicorum Ecclesiae et aestimarent maiori 
diligentia sua execrabilia systemata, quae ad humanitatis eversionem et 
ruinam et exterminium tantum trahunt. 

Permulta efficaciae esset in hac re accurate definire et urgere iura 
et offfcia patronorum et operariorum, et necessitatem istorum partici- 
pationis in beneficiis operis quam maxime notare. 

Exaggeratus spiritus rationalista, quo homines scientifici imbuti sunt 
et qui ex ipsi^ magis in dies ad populos fluit, perniciosissimum influxum 
exercet in reverentiam, considerationem, oboedientiam debitas Magisterio 
Ecclesiae. Quilibet homunculus sibi arrogat auctoritatem petulanter indi- 
candi in difficillimis quaestionibus theologicis, quin perpendat suam 
reprobandam rationem fontem esse ingentium ambiguitatum, levitatum, 
confusionum et gravissimorum errorum, quibus purissima sacrosancta 
doctrina Ecclesiae obnubilatur. 

Beneficiosissimum esset ut Concilium huic rei operam daret atque 
studeret media idonea ad clare ostendendam humanae rationis imbecilli- 
tatem et incredibiles aberrationes ad quas in decursu saeculorum homi- 
nes adduxit; ipsis contraponendo fulgores et exitus Magisterii ecclesia- 
stici quod divina luce illuminat quaestiones fundamentales quae semper 
reclamarunt et reclamabunt humanae mentis summam attentionem. 

Inter conatus innovationum hodiernis temporibus praestantiores in 
Ecclesia, eminet conatus innovationis liturgicae. Necesse est nobis agno- 
scere magna beneficia quae derivent de hac praxi quae tantum confert ut 
fideles videant magna cum claritate intima sacrificii missae, sanctorum 
sacramentorum, aliorumque caerimoniarum. Attamen prae oculis ha- 
bendum est gravissima pericula illabi incipere in hac orientatione, quae 
interdum omnia reducere intendit ad caerimonias externas et superfi- 
ciales cum detrimento aliorum exercitiorum quae sunt fons verae ascesis 
et mysticae; tales sunt meditatio, perscrutatio conscientiae, lectio spiri- 
tualis, Dei praesentia, praedicatio, confessio peccatorum et exercitium 

virtutum, quas vocant passivas, scilicet humilitatis, mortificationis, spi- 
ritus sacrificii, etc., quae nervus semper fuerunt verae asceticae et verae 
mysticae. 

Peropportunum esset modificare, si quid inveniatur in liturgicis libris 
quod forsan hodie nullam habeant applicationem. 

Inter pericula quae antea innuimus opus est notare modicam aesti- 
mationem linguae latinae, cuius studiosa conservatio fiiit semper et erit 
in Ecclesia fons praestantium beneficiorum. 

Hiabitur in quibusdam nationibus, ex testimoniis inde allatis, nimia 
proclivitas ad deponendum habitum talarem, qui tantum dignitatis 
affert ministris Domini ante fideles christianos et qui a tantis periculis 
illos liberat. Forsan conveniens esset ut Concilium curam haberet de 
hac re. 

Summae consolationis mihi esset Concilium adire et praesto sum 
favore divino illud exsequi. 

Ferventer prucans Dominum Nostrum Deum ut uberrimis gratiis 
assistat Vestrae Eminentiae Reverendissimae et omni Pontificae Con- 


gregationi Antepraeparatoriae pro Concilio Oecumenico ut opus fecun- 
dissimum impleant, iterum me Vobis offero devotissimum et humilem 


servum in Christo 


Aurelius del Pino Gomez 


Episcopus Illerdensis 

Exc.mi P. D. RAPHAELIS BALANZA Y NAVARRO 
Episcopi Lucensis in Hispania (Lugo) 

Luci-Augusti, in Hispania, 25 aprilis 1960 


Eminentissime Homine, 


Consequenter ad vestras venerabiles litteras, sub num. 1 C/59-780 bis 
receptas, pergratum mihi est Eminentiae Vestrae Rev.mae remittere 
folium adnexum in quo continentur varias suggestiones circa res quae 
mihi videntur posse, inter alias, esse obiectum tractationis in futuro 
Concilio Oecumenico. 


Omni quo par est obsequio Eminentiam Vestram prosequor meque 


profiteor 


Eminentiae Vestrae Reverendissimae 


addictissimum 


® Raphael Balanza . Y NavArro 
Episcopus Lucensis in Hispania 

A) Relate ad Fidem 

1 . Definire doctrinam quae tenet Beatissimam Virginem esse omnium 
gratiarum Mediatricem ut divinitus revelatam. 

2. Formulam lurisiurandi contra Modernismum (e Motu Proprio 
Sacrorum Antistitum, diei 1 septembris 1910) in breviorem formam re- 
ducere et ad damnationem errorum novissimorum enucleatius adaptare. 

3. Damnare quam vocant artificialem foecundationem in humanis. 

B) Relate ad leges Ecclesiae 

a) Circa normas generales: 

4. Clarius stabilire doctrinam circa errorem communem. 

b) Circa personas: 

— Clericos: 

5. Fovere, omnibus modis, spiritum clericalem inter Sacerdotes, prae- 
scribere praxim annuam spiritualium exercitiorum, et vitam communem 
in quantum fieri possit. 

— Religiosos: 

6. Urgere usum vestium clericalium Sacerdotum saecularium et pro- 
hibere religiosis usum talis vestis (praecipue talaris) nisi in casu quo, de 
consensu sui Praelati Regularis, habeant licentiam in scriptis Ordinarii 
loci in quo deferant talem vestem. 

— Laicos: 

7. Recolere, in novo Codice, leges circa Instituta Saecularia, Actio- 
nem Catholicam, opera apostolatus, et redigere ad novam formam leges 
circa fidelium associationes. 

c) Circa Sacramentum Matrimonii: 

8. Ordinariis locorum facultatem dare ad dispensandum de impedi- 
mentis gradus minoris in matrimoniis contrahendis. 

9. Supprimere, in impedimento criminis, figuram quae continetur in 
§ 1, can. 1075, scilicet: « Qui, perdurante legitimo matrimonio, adulte- 
rium inter se consummarunt et fidem sibi mutuo dederunt de matrimonio 
ineundo ». 

d) Circa Seminaria: 

10. Curare, omnibus modis, selectionem et formationem adspiran- 
tium ad Sacerdotium. 

e) Circa poenas: 

11. Reducere numerum censurarum latae sententiae. 

G) Relate ad Liturgiam 

12. Aliquas formulas librorum liturgicorum ad breviorem formam 
reducere. 

13. Permittere ampliorem usum liturgicum linguae vernaculae. 

Raphael Balanza y Navarro 
Episcopus Lucensis in Hispania 

Exc.mi P. D. LEOPOLDI EIJO Y GARAY 
Episcopi Matritensis , Patriarchae Indiarum Occidentalium 

(Madrid) 

Matriti, 19 augusti 1959 

Eminentissime ac Reverendissime Homine, 

Rescribo litteris ab Eminentia Vestra datis die 18 iunii (Prot. 
n. 1 C/59) quas reverenter accepi. 

Sanctissimo Domino nostro Papae loanni XXIII grates toto pectore 
solvo quod dignata sit Sanctitas Sua et Concilium desideratissimum 
parare et me benigne consulere de rebus in eo agendis. 

Humiliter oboediens, postquam gratiam Dei ad scite agendum ef- 
flagitavi, mentem meam aperui prout in adnexis foliis videre est. 

Nescio an utilis sit exigua cooperatio mea; hoc certe scio: Sanctum 
Spiritum illuminare ac dirigere Romanum Pontificem, cui oboediendo 
deservio tuto Ecclesiae; ipso Rectore, navis Petri, in altum ducta, omni- 
bus hominibus ac praesertim fratribus dissidentibus, unicum salutis 
remedium patebit esse. 

Impensos animi sensus profiteor ex corde Eminentiae Vestrae cui 
sacram purpuram deosculor et fausta omnia a Domino precor 

Eminentiae Vestrae Rev.mae 
humillimus in Christo servus 

^ Leopoldus Eijo y Garay 
Patriarcha Ind. Occid. Episcopus Matritensis 

De quibusdam doctrinae capitibus 

I 

Sive proxime futurum Concilium sit continuatio suspensi Concilii 
Vaticani (a. 1869-1870), sive novum Concilium Vaticanum, vel Latera- 
nense VI vel quo modo Sanctissimo Domino nostro Papae loanni XXIII 
placuerit nominandum, videtur necessitates temporum exigere complere 
considerationem dogmaticam de Ecclesia, tum in ordine ad se tum in 
ordine ad alia et praesertim ad societatem civilem. 

I. In ordine ad se: suppositis quae de Romano Pontifice docuit ac 
definivit Concilium Vaticanum adhuc agendum esset; 

a) Ecclesiae potestatem ac iura definire, quae ipsi ab eius divino 
Fundatore collata fuerunt uti societati iuridice perfectae spectatis potis- 
simum ac rejectis erroribus nunc gra§santibus. 

De formula qua exprimitur obiectum magisterii, nempe « in 
rebus fidei et morum », quatenus respondet verbis Divini Fundatoris 
« quaecumque mandavi vobis » (Mt., 28, 19-20) et « Paraclitus ... vos 
docebit omnia et suggeret vobis omnia, quaecumque dixero vobis » 
{Io., 14, 26), et ea quae cum illis vel componi possunt vel non. 

c) De episcopatu monarcbico collegialiter sumpto relate ad ea quae 
respiciunt Ecclesiam universam (magisterium et regimen) sive vivente 
Papa sive Papa mortuo; et de unoquoque episcopo in sua adsignata 
dioecesi, praesertim ne parvipendatur ab exemptis, et de assensu a dioe- 
cesanis praestando magisterio et ordinationibus episcopi proprii. 

d) De sacerdotibus secundi ordinis, quos dicunt, an et quo sensu 
et ambitu vi ipsius sacramenti non tantum potestatem ordinis habeant 
sed etiam aliarum potestatum ecclesiasticarum praesertim magisterii 
vere participes sint. 

e) De diaconatu forsitan instaurando ita ut in posterum non sit 
merus gradus ad sacerdotium, sed verus status termini sive cum sive 
absque coelibatu. 

/) De laicis non tantum quatenus membra sunt Ecclesiae sed relate 
ad sacerdotium, ad sacrificium eucharisticum cui adsistant, ad magiste- 
rium et regimen in Ecclesia; non exigui momenti sunt disputationes 
exortae sub nomine « Laicologiae » vel « Theologiae Laicorum » spe- 
ciatim quoad eorum relationem ad Sacras Potestates; Pius XII, sanctae 
memoriae, coactus fuit ad impugnandas falsas opiniones hac de re. 
Perutilis esset declaratio dogmatica. 

g) De identitate numerica mystici corporis Christi et Ecclesiae 
Romanae una cum coeteris ecclesiis communionem cum ipsa habentibus. 

II. In ordine ad alia, nempe: 

a) Ad ecclesias separatas et se dicentes Christi Ecclesias, sive se- 
iunctim sumptas sive quodammodo unitas in motione vocata oecumenica. 
Maxime opportunam ducerem declarationem authenticam illius principii 
« Extra Ecclesiam nulla salus », necnon solemnem conciliarem damna- 
tionem indiflerentismi religiosi. Similiter existimo fore perutile si Con- 
cilium puram tutamque traderet doctrinam circa catholicam tollerantiam 
religiosam, quae toto coelo differt a doctrina tollerantiae a liberalismo 
et indifferentismo data; tum enim ex doctrina S. Thomae tum ex scriptis 
Leonis XIII, Pii XI ac Pii XII patet veritatem catholicam, eo quod obiec- 
tiva, aeterna ac divina, nequit admittere tollerantiam dogmaticam, sed 
quia ipsa catholica veritas nemini coacte imponi debet sed requirit in 
subiecto liberam acceptationem, exigit tollerantiam; nec damnat Ec- 
clesia publicarum rerum moderatores, qui, magni alicuius adipiscendi boni 
aut prohibendi causa mali, tollerant promiscuam religionum liberta- 
tem. Cavendum tamen immoderatum irenismum. 

b) Ad alias religiones non christianas. 

c) Ad relationes Ecclesiam inter et Statum. Utrum tollerari pos- 
sit Status irreligiosus, vel saltem omnino areligiosus. Reiicere opiniones 
dicentium doctrinam Leonis XIII circa Ecclesiam et Statum fuisse veram 
occasione data tunc temporis; non amplius hodie tenendam esse. Simili- 
ter eademque de causa spernunt Syllabum Pii IX aliqui catholici, immo 
nonnulli Regulares cum scandalo populi fidelis. Asserendum est doctri- 
nas illas semper veras esse; si tamen aliquo in casu servandae non essent 
non proprio fidelium marte standum erit sed tantum iudicio Ecclesiae. 

II 

Oportet doctrinam catholicam definire statuisse Deum non modo 
vitam naturalem sed etiam vitam supernaturalem, et destinando humanos 
ad supernaturalem aeternamque beatitudinem et divina gratia eos ful- 
ciendo. Expediret iterare definitiones Conciliorum Carthaginensis XVI 
et Arausicani II contra naturalismum hodie grassantem, qui revera est 
pelagianismus et semipelagianismus redivivus. 

Pariter definitiones ibidem et in Concilio Tridentino de peccato ori- 
ginali eiusque traductione ab uno Adam in posteros per generationem, 
contra errores polygenismi. 

Item definitiones Concilii Tridentini de transsubstantiatione, contra 
errores Theologiae « Novae ». 

Similiter definitionem Concilii Vaticani de cognoscibili tate Dei ex 
creaturis per vires rationis naturalis, contra hodiernum agndsticismum. 

Et definitiones Concilii Vaticani de fide qua verus assensus intellectus, 
contra modernum errorem vitalismi et irrationalismi fidei religiosae. 

III 

Non minus conveniens esset solemniter definire plura quae Summi 
Pontifices sive elapso sive decurrente saeculo docuerunt, specialiter con- 
tra laicismum, communismum atheum et socialismum aliosque errores 
a modernistis et a « novis » theologis excitatos. Neque hoc minueret 
auctoritatem Romanorum Pontificum qui eos damnaverunt, sed solemni- 
tate fulciret, prout revera fecit Concilium Vaticanum contra errores ra- 
tionalismi et semirationalismi, iam pridem damnatos a Pio IX. 

Hos inter expediret iterare antiquas definitiones circa veram natu- 
ram hominis ex anima rationali et humana carne coalescentis; qua de re 
parata erat in Concilio Vaticano damnatio doctrinae Giinther eiusque 
asseclarum Balzer et Knoudt, quos tamen exsuperant nonnulli moderni, 
magna cum obstinatione denegantes hominem esse animal rationale ex 
anima intellectuali et humana carne compositum, sed edocentes hominem 
esse purum petumque animal, licet abnormale vel phantasticum. 

Insuper per germanam veritatis notionem tueri qua adaequationem 
rei et intellectus, eiusque immutabilitatem, contra errores neomoderni- 
stas, vitalistas, relativistas atque existentialistas. 

Oporteret etiam, quo propagationis via praecludatur, normas saltem 
doctrinales dare: 

a) contra Moralem quam « situationis » appellant, nam plures etiam 
ex catholicis videntur legem moralem obiectivam praeterire (etsi verbis 
astruant) et mero subiectivismo morali nimium indulgere, ita ut in praxi 
magna morum laxitas inde sequatur. 

h) contra errores qui iura individualia et inalienabilia vel negan- 
tes vel nihili habentes, « statismum » sive « totalitarismum » omnimo- 
dum absolutumque, profiteantur non modo quoad libertatem sed etiam 
quoad vitam integritatemque corporis. 

c) contra praxes eugeneticas, ut aiunt, quae conculcant sanctita- 
tem matrimonii, sive per abortum sive per alia media contra bonum 
prolis. 

Circa disciplinam cleri populique Christiani 

Omittam optima plura in usu iam, quaeque, firmarentur si Conci- 
lium ea denuo commendaret, ut clerus, spiritu ardens, mansuetus, humi- 
lis, oboediens, carni mortificatus, vitam supernaturalem fideles edoce- 
ret tum exemplo tum assidua praedicatione. 

Valde expediret lectionem communiter dare in Seminariis Litt. Encycl. 
Haerent animo Sancti Pii X, Ad catholici sacerdotii Pii XI eX Menti nostrae 
Pii XII. 

Sacerdotum est divina praecepta populum edocere et prae omnibus 
Dei et proximi caritatem. 

Fovenda est pietas liturgica populi. 

Quoad Codicis luris Canonici reformationem: 

a) Perquam utile esset reformare can. 608 ita ut, sicuti in can. 1334 
pro instructione catechetica. Superiores Religiosorum, rogante Episcopo, 
tenerentur unum vel duos religiosos permittere paroecias adire ad fide- 
lium confessiones audiendas et conscientias dirigendas. 

b) Oporteret reformare can. 1429 § 2 et can. 1505 ut Episcopus 
audito Capitulo facultate potiatur imponendi modicum tributum super 
parochorum ingressus obventitios, habitos nempe ratione taxarum de 
quibus agitur in cann. 1234 et 1507, quando valde copiosi sint, in fa- 
vorem sacerdotum quorum ingressus adeo exigui sint ut misere vivant. 

c) Optanda est suppressio servitii quotidiani choralis in Cathedra- 
libus et Collegiatis, populus enim diebus laboris, omnino abest; canonici 
et coeteri beneficiati utiliores essent diversis ministeriis ab Episcopo 
adsignatis; e contra, diebus festis servitium chorale, nemine dispensato, 
solemnitate augeretur et foveri posset fidelis populi adsistentia etiam 
activa. 

d) In casu supplendae iurisdictionis de qua in can. 209, opus esset 
declarare quo pacto praescriptum applicatur facultati assistendi matri- 
monio, cum in tali facultate non agatur de vera iurisdictione. Respon- 
sum P. C. anxietates non paucas iudicibus attulit, cum definire teneren- 
tur valorem vel nullitatem matrimonii ex invocato defectu formae. Desi- 
derandum est ut praescriptum can. 209 facultati assistendi matrimonio 
non applicetur. 

e) Oporteret causarum nullitatis matrimoniorum introductionem 
restringere ac coarctare, potissimum quae ex capitibus metus reveren- 
tialis agitantur. Huius generis capita non raro artificiose conficiuntur, plu- 
ribus annis a matrimonii celebratione transactis. Forsan, quoad nullitatem 
ex capite metus, ad ius Decretalium quadamtenus regredi conveniret, 
eaque matrimonia praesumptione iuris et de iure censere convalidata, 
intra quoddam temporis spatium (trium v. gr. annorum a celebratione) 
si coniuges cohabitaverint matrimoniumque nullitatis legitime non ac- 
cusaverint. 

Exoptandum quoque ut Breviarii Ofiiciique divini reformatio a sanc- 
tae memoriae Papa Pio XII incepta prosequatur donec conditionibus 
temporis ac vitae operosae hodiernae sit accommodata. 

Desideratur etiam codificatio Liturgica; nimis enim dispersae sunt 
leges et normae datae ab Ecclesia, nec prae manibus possunt haberi nisi 
in tractatibus exaratis a peritis, ubi vox Supremae Auctoritatis saepe 
saepius miscetur opinionibus auctorum, probatorum quidem sed priva- 
torum. 

Foveretur absque dubio pietas sacerdotalis si Sancta Romana Sedes 
precibus Episcoporum, Canonicorum et Cleri Hispaniae annuens, digna- 
retur instituere Festum liturgicum Christi summi et aeterni sacerdotis. 

Potenter suscitaret ferventem devotionem universi populi fidelis erga 
Beatissimam Dei Genitricem et per ipsam erga Dominum Nostrum lesum 
Christum definitio dogmatica vel saltem declaratio doctrinalis a Concilio 
data de Virgine Maria Mediatrice omnium gratiarum, quatenus « de per- 
magno omnis gratiae thesauro nihil nobis, nisi per Mariam, Deo sic 
volente, impertiatur; ut quo modo ad Summum Patrem nisi per Filium 
nemo potest accedere, ita fere nisi per matrem accedere nemo possit ad 
Christum » (Leo XIII), « ipsa est de qua natus est lesus, vera scilicet 
eius mater, ob eamque causam digna et peraccepta ad Mediatorem me- 
diatrix » (Leo XIII); « quoniam universis sanctitate praestat coniunctio- 
neque cum Christo, atque a Christo ascita in humanae salutis opus, est 
princeps largiendarum gratiarum ministra» (S. Pius X). 

Circa actuositatem qua Ecclesia tenetur 

Diebus nostris, febricosa actuositate correptis, animus et securitas 
ipsaque libertas subruuntur, multiplicantur errores et vertiginose exten- 
duntur; de quaque secta religiosa putri fervent novae sectae; ignorantia 
veritatum fidei christianae, naturalismus atque materialismus ubique am- 
bientes, demum prava corruptorum morum exempla spectaculis publicis 
latissime illata, erroribus et pravitatibus amplas sternunt vias. 

Si servi Domini dormirent totum agrum operiret zizania. 

Actuose ergo ubique die ac nocte nobis evigilandum est. Non modo 
Summus Pastor sed Pastores omnes. Immo et fideles laici actuosi sint 
oportet. Ideo Concilium Vaticanum omnes Christi fideles per viscera 
lesu Christi precatur necnon Dei et Salvatoris nostri auctoritate iubet 
ut ad errores a Sancta Ecclesia arcendos et eliminandos, atque purissi- 
mae fidei lucem pandendam studium et operam conferant. 

Haec Concilii verba rememorans Leo XIII in Encycl. Sapientiae 
Christianae privatos etiam fideles hortabatur: « serere fidem catholicam 
auctoritate exempli, professionisque constantia praedicare, quisque se 
posse ac debere meminerit ». 

Indeque Summi Pontifices successores omnes instantius instantissime 
de apostolatu laicorum agunt. 

Certe futurum Concilium hoc etiam hortatu resonabit, et modos tra- 
dere non deseret Christianae actuositatis quos Leo XIII in epist. Testem 
benevolentiae 22 ianuarii 1899 edocuit sapienter. 

Negotium maximi momenti 

Res maxima in desiderato Concilio erit quod Sanctissimo Patri Papae 
loanni XXIII visum in Domino fuerit agere ut omnes dissidentes ad uni- 
tatem Ecclesiae Christi veniant. 

Cum vero nemo possit venire ad lesum nisi Pater traxerit illum, 
preces praescribendae essent adeo solemni occasione ut dissidentes omnes 
sint « docibiles Dei ». 

® Leopoldus Eijo y Garay 
"Patriarcha Ind. Occid. Episcopus Matritensis 


29 

Exc.mi P. D. angeli HERRERA Y ORIA 
Episcopi Malacitani (Malaga) 

Malacae, dei 28 augusti 1959 


Eminentissime Princeps, 

Litteras, quibus Eminentia Tua Reverendissima meam dignatus est 
quaerere sententiam circa argumenta proximi futuri Concilii Oecume- 
nici, libentissime accepi. 

Liceat mihi imprimis gratos animi sensus ex corde patefacere. 

A primordiis nuntii tanti eventus gaudio exultaverunt mecum et 
fideles et sacerdotes huius dioeceseos. 

Cotidie preces Deo fundimus pro felici successu Concilii. 

Sincero et devotissimo studio incubui considerationi rerum quae, 
pro meo captu, cum fructu in eo tractarentur; quae sequuntur audeo 
proponere: 

I. T)e Apostolatu Sociali 

Hoc unum imprimis prae oculis habendum existimo. Ecclesiam 
nempe Catholicam in praesenti non tantum contra errorem contendere 
teneri, sed, quod gravius, adversus formidabiles organicas structuras 



220 


HISPANIA 


technicas, quae totae quantae errorem diffundere, immo vero Jpsam 
Ecclesiam oppugnare conantur; en Communismus internationalis, aptis- 
sime dispositus. Inde facile concluditur necessitas disponendi organa 
item internationalia Ecclesiae ut haec feliciter possit et hostium aggres- 
siones repellere et veritatem efficaciter propagare. 

Ideo: 

1. Laicorum apostolatum, hodiernis temporibus latissime sub Ro- 
manorum Pontificum ductu auctum, expedit arcta compagine universali 
in unitatem redigere ita ut omnes ordinatim ad finem praeiritentum feli- 
citer obtinendum conspirent. 

2. Laicorum apostolatus duplex praecipue venit considerandus: 
Actio Catholica et Actio Socialis. 

3. Praelaudati apostolatus ita inter se connectuntur ut S. Pius X 
praecipuum Actioni Catholicae finem adscripserit catholicorum circa 
obligationes sociales conscientias rite instituere. 

4. Verumtamen Actio Socialis, oh ipsius connexionem cum ordine 
sive technico, sive oeconomico, sive civili, peculiarem exigit institutio- 
nem itemque organa propria et propagationis et divulgationis. 

(Hispaniae Episcopalis Commissio Doctrinae et Ordinationis Socia- 
lis, ab organis hierarchicis Actionis Catholicae prorsus independens 
extat). 

5. Hodiernus Apostolatus Socialis, prout in Encyclicis Litteris Qua- 
dragesimo anno describitur, efflagitat portiunculam membrorum rite in- 
stitutorum; praesertim, eodem aureo documento Pontificio asserente, 
sacerdotum. 

6. Talia membra selecta adaequate instrui non possunt nisi in Supe- 
rioribus Facultatibus vel Institutis Doctrinae Socialis, in quibus alumni 
titulo universitario decorari valeant. 

7. His in Facultatibus alumni rite instituendi sunt: 

d) In Doctrina Sociali. 

b) In Legum cognitione. 

c) In notitia sive factorum in praesenti sive eorum quae proxime 
futura praevidentur ex classium proclivitate. 

d) In arte divulgationis et propagationis. 

8. Adaequata institutio in arte divulgationis et propagationis neces- 
sario secum fert: 

a) Cognitionem principiorum technicorum divulgationis, v. gr. 
gentium psychologiae, conscientiae publicae penetrationis, etc. 

b) Strenuum et facilem usum recentiorum instrumentorum di- 
vulgationis idearum (v. gr. publicationum periodicarum, radiodiffusionis, 
cinematographi, televisionis). 

c) Scientiam comprobationis technicae fructuum consecutorum, 
V. gr., doxologiae, statisticae, etc. 

9. Commentaria cotidiana, ob eorum momentum, implicatam coag- 
mentationem et maximum influxum, seorsim considerata ita aestimanda 
sunt ut exigant pro apta scriptorum earum institutione scholas speciales. 

10. Tales scholae creari possunt vel ex integro dicatae institutioni 
scriptorum ephemeridum vel tanquam speciales sectiones amplioris In- 
stituti Socialis. 

(Munus scriptorum ephemeridum amplius in dies venit considera- 
tum velut institutio ab Auctoritate Statali regulanda. Sic pro praesenti 
Hispaniae, olim vero Italiae, Germaniae, apud Tureos, Aegypti, lapo- 
niae, etc., quin nationes recenseamus quae Communismo Sovietico in- 
ficiantur. 

Commissio Episcopalis Preli apud nos normas et lineamenta paravit 
Scholae Ecclesiae pro scriptoribus ephemeridum. Auctoritas quidem 
Nationis iam ab initio promisit validos admissura titulos ab Ecclesiae 
Schola concessos. Duae inde commissiones creatae sunt, alia ab Ecclesia 
ab Auctoritate Civili alia, ad hoc ut simul formulam pro praxi maxime 
accommodatam elaborare contendant). 

11. Eorum quae praecedunt habita ratione, qua par est reverentia, 
liceat mihi suggerere quanta utilitate crearetur quaedam Sacra Congre- 
gatio de Apostolatu Laicorum (vel Actione Catholica) et Actione Sociali. 

12. Cui S. Congregationi, praeter alios, fines qui sequuntur assi- 
gnari possent; 

a) Systematica ordinatione colligere Romanorum Pontificum am- 
plissimam in utraque materia doctrinam. 

Z>) De consensu cum aliis SS. Congregationibus, quibus forte res 
etiam competat, definire principia Moralis Socialis quae in Pontificiis 
Documentis continentur quaeque ab omnibus omnino catholicis velut 
supremae exceptionis in materia considerari debent. 

c) Dubia pro praxi solvere in interpretatione S. Sedis documen- 
torum; inde vera iurisprudentia constitueretur quae ipsam a RR. Pon- 
tificibus propositam doctrinam compleret. 

d) Quaesitis adamussim respondere. 

e) Fovere, una cum S. Congregatione de Seminariis et Universi- 
tatibus, creationem Institutorum quarumdam specialitatum, v. gr. Socio- 
logiae. Scriptorum Ephemeridum, etc. 

/) Dirigere et in unum ordinem redigere apostolatum laicorum 
omnium nationum, fortasse etiam ipsos rectores institutionum suprana- 
tionalium designando; v. gr.^ si sermo sit de Institutionibus Catholicis 

internationalibus, de Conventuum, sive indictione, sive ordinatione, Apo- 
stolatus laicorum. Scriptorum catholicorum, etc, 

g) Tueri ampliores institutiones propagationis et divulgationis ma- 
xime quae et limites et opes unius nationis transgrediuntur, velut am- 
plissimae institutiones divulgationis (Agencias de Prensa), cinematogra- 
phicae, televisionis, etc. 

II. De Capitulis Cathedralibus 

Capitula Cathedralia aliter ordinanda fore existimo. 

a) Fortasse omnia Capitula iisdem Statutis regi deberent: Hispa- 
niae, enim, ut exemplum dicam, in quibusdam Statutis aliqua digna risu 
inveniuntur, alia vero quae scandalum praebent; in aliquibus namque 
Cathedralibus beneficiarii biduo in hebdomada vacant a choro pro barbae 
rasura, dum vacationes annuae 104 vel 144 dies numerantur. 

b) Cultus choralis forsan solummodo festis principalioribus relin- 
quendus, cum illius finis sit actionem liturgicam magna solemnitate cele- 
brare, itemque laboris ordinatio temporum hodiernorum id postulet. 

III. De Ministerio Pastorali 

1. Vespertina Missae celebratio, cuius optimi fructus brevi usu com- 
probata manent, facilior adhuc, ut mea fert opinio, reddenda; itemque 
existimo facultatem Episcopis tribuendam fore ut bis Sacrum litare sacer- 
dotibus concedere possint diebus ferialibus, praecipue iis qui curam 
habent plurium paroeciarum vel ecclesiarum in quibus Ss.mum Sacra- 
mentum ordinario asservatur. 

2. Facilior reddenda aequa distributio clericorum inter dioeceses 
universae Ecclesiae; ideo desideratur institutio nationalis, vel supra na- 
tionalis, quae saltem morali influxu Episcopos magna copia cleri gau- 
dentes compellere queat ut sacerdotes velint mittere ad dioeceses lugenda 
cleri inopia laborantes. Huius institutionis sive sententiae sive consilia 
valorem non haberent nisi singillatim praeviam approbationem S. Sedis 
obtinerent. 

3. Retributio oeconomica pro labore impenso in variis sacerdotum 
ministeriis, relative considerata, frequenter nullo modo aequa apparet. 
Non raro disparitas distributionis in clero paroeciali scandalum praebet. 
Res ita ordinanda optatur ut clerici, maxime qui labori paroeciali in- 
cumbunt, maiori aequitate retribuantur. 

IV. De Relationibus Religiosos inter et Hierarchiam Ecclesiasticam 

Exemptio Religiosorum et Religiosarum, praecipue si magisterio vel 
ministerio vacent, ita moderanda et ordinanda ut reapse efficaciter, duci- 
bus Episcopis, in evangeli 2 ationem dioeceseos- cooperari contendant. 

Videtur enim distare ab ordinatione bierarchica Ecclesiae familias Reli- 
giosorum vitam degere a iurisdictione Episcoporum prorsus alienam; immo 
vero ipsi Religiosi ordinario institutiones pro apostolatu et ministerio pa- 
storali, tam in singulis dioecesibus, quam in universa natione, constituunt 
independenter a Hierarchia Episcopali, cui reapse tale munus competit. 

Inde oritur altera hierarchia, ab episcopali distincta, et ansa prae- 
betur modo cuidam omnino singulari propagationis et vitae pastoralis, 
non raro cum aliorum contemptu, at frequentissime Sacrae Hierarchiae 
non rite summisso. 

V. De Seminariis 

In tanto argumento, de Seminariis nempe, quaedam proponere audeo 
eximia illustratus doctrina unius Benedicti XV, asserentis in Litteris En- 
cyclicis Humani generis redemptionem (15 iunii 1917): «Si circum- 
spiciamus quam multi sint qui verbo Dei praedicando dant operam, tanta 
occurret copia, quanta fortasse numquam fuit antea. Si autem considere- 
mus, quo loco sint publice ac privatim mores atque instituta populorum, 
crescit in dies vulgo rerum quae supra naturam sunt, despicientia et 
oblivio... Horum quidem malorum variae sunt multiplicesque causae: 
nemo tamen negaverit deplorandum esse quod eis malis a ministris verbi 
non satis afferatur medicinae. Numquid sermo Dei talis esse desiit, qualis 
ab Apostolico dicebatur, vivus et efficax et penetrabilior omni gladio 
ancipiti? Num gladii huius aciem usus diuturnitas habetavit? Vitio certe 
tribuendum est ministrorum qui non tractant, quemadmodum oportet, 
hunc gladium, si is non omnibus locis vim suam exerceat ». 

Inde ratio studiorum in Seminario ita ordinanda ut id unum impri- 
mis prae oculis habeatur, alumnos nempe pro ministerio pastorali rite 
instituere. 

Una tantum linguarum classicarum, latina scilicet, obligatoria sit. 
Nec ab alumnis exigere fas est plenam cognitionem difficiliorum aucto- 
rum huius linguae, v. gr. poetarum, ita ut teneantur eorum opera vertere 
in patrium sermonem. Sufficit futuro sacerdoti si facile capiat documenta 
liturgica, ecclesiastica, patristica et theologica latino sermone exarata. 

Nec item necessarium apparet omnes sacerdotes teneri latine loqui. 

Sufficit si alumni theologi explicationem latinam magistrorum ca- 
pere valeant. 

Humanitates classicae in Universitatibus Ecclesiasticis vel Institutis 
specialibus serio et accurate colantur; scilicet, ita alumni instituantur ut 
non tantum idiomata, sive latinum sive graecum, discant, verum etiam 
praecipuos utriusque litteraturae auctores calleant, et saltem unum vel 
alterum scriptorum primae notae studiose et alte penetrent plena ipsius 
cognitione. 

1, De studio linguarum et auctorum in usu. 

Levitae classicos auctores patrios cognoscere tenentur, quorum stu- 
dio cursu humanistico et philosophico incumbere debent. Cursu vero 
theologico auctores patrios contemporaneas primae notae, dummodo 
noxia careant, cognoscant. 

Studiosissime colenda linguae vernaculae stilistica cognitio, etenim 
transmissionis evangelici nuntii instrumentum necessarium erit. 

Laudabiliter alumni Seminariorum assequerentur saltem unum idio- 
ma ex his quae in usu sunt quaeque magna gaudeant diffusione. 

2. De Homiletica. 

Munus praecipuum institutionis leviticae hoc unum erit alumnos 
diligentissime instruere ut optimi verbi Dei praecones evadant. 

Continuo proinde toto curriculo studiorum inde a cursu Humani- 
stico magistri prae oculis indesinenter teneant alumnos, sive directe sive 
indirecte, instituendos Evangelii praedicatores. 

In Seminario Minori velut pensum memoriae amandentur textus 
Evangelii et Epistolae omnium anni liturgici dominicarum. 

Alumni, quantum possint, memoriter retineant Novum Testamen- 
tum, praecipue Evangelia et S. Paulum; itemque ex Veteri Testamento 
saltem aliquos Psalmos et capita Librorum Sapientialium convenienter 
latine ad litteram retineant. 

lam inde a cursu philosophico levitae, ciclica methodo utentes, ma- 
gnam copiam documentorum seligere satagant pro paranda praedicatione 
uniuscuiusque Evangelii dominicarum. 

Tandem, cursu theologico, saltem bis in hebdomada schola discipli- 
nae Homileticae habeatur in qua alumni praxi exerceantur, sive primo 
disponendo schematice argumentum cuiusque Homiliae, sive deinde ex 
integro litteris redigendo. 

Semel vero sacerdotes creati, vel saltem diaconi, per integrum annum 
scholarem vacent praxi Homileticae sub ductu specialis magistri. (Ab- 
hinc quatuor annis, maximo cum fructu, sic usu venit in Seminario Ma- 
lacitano). 

Praelaudati sacerdotes vel diaconi in convictu vitam communem age- 

re debent, eorumque munus praecipuum erit cuiusque hebdomadae de- 
cursu coniunctim in schola parare homiliam evangelicam sequentis do- 
minicae, quam quidem eadem dominica die tempore Missae, semel vel 
pluries in ecclesiis civitatis praedicabunt. 

3. De Philosophia. 

Convenienter solummodo quaestiones fundamentales exponerentur, 
quae necessariae pro futuro studio Theologiae, luris et Sociologiae, 
erunt. 

Philosophiae explicationes vernacula lingua existimo faciendas. 

Penitus negligantur quaestiones inter scholas disputatae, eaeque 
solummodo valore historico gaudentes vel quae intuitu eruditionis me- 
moriae mandantur; haec et similia in Universitatibus Ecclesiasticis et 
Scholis Specialibus merito traderentur. 

Tamen omnes alumni cursus philosophici initia sumant quaestionum 
Philosophiae hodiernae quae conscientias peragitant; amplior vero ma- 
teriae cognitio asservetur iis qui titulos academicos appetunt. 

4. De Documentis Pontificiis, 

Ad sacram ordinationem ne accedat nisi qui prius praecipua docu- 
menta Romanorum Pontificum, maxime proximorum, ut puta Litteras 
Ency dicas et Nuntia, cognoscat. 

Omnes horum documentorum collectionem secus ferant cuius usu 
facili cito invenire possint testimonium tanta auctoritate gaudens circa 
quamlibet ex agitatis quaestionibus hodiernis. 

Aliqua documenta Pontificia directe et immediate studere conten- 
dant; ea praecipue quae agunt sive de institutione clericorum, sive de 
praxi pastorali, sive de sacra Liturgia, sive de Corpore Christi Mystico, 
sive de S. Scripturae interpretatione. 

Alibi sermonem fecimus de documentis RR. Pontificum quae laico- 
rum apostolatum attingunt, quaeque a magistris specialiter instructis 
necesse est explicari, qui in Scientia Oeconomiae, in Sociologia et in 
lure Publico, sive Civili sive Ecclesiastico, valde periti sint, 

5. De Theologia. 

Valeant pro Theologia quae nuper de Philosophia asseruimus relate 
ad quaestiones tam fundamentales quam eas quae inter Scholas dispu- 
tantur. 

Aliter vero de idiomate in cursu theologico. 

Unusquisque nempe Episcoporum, pro eius prudenti aestimatione, 


15 (II b) 

posset decernere quando universa Theologia, quando vero solummodo 
aliquot tractatus a magistro latine legendi forent. 

Omnes vero alumni theologi Divi Thomae Summam Theologicam 
latino textu exaratam prae manibus habere necesse est. 

Quilibet sacerdos sedulo cognoscat quaestiones religiosas quae in- 
time connectuntur cum praecipuis problematibus pastoralibus enuclea- 
tis perlucide magna doctrinae copia a Romanis Pontificibus. 

Fundamenta, sive scripturistica sive philosophica. Theologiae quae 
socialis nuncupatur singulari cura perpendantur. 

Ratione habita iustitiae socialis tractatus « de iustitia et iure » fun- 
ditus recenseri desideratur; immo vero quaedam recensio in ipso trac- 
tatu « de iustitia commutativa » peropportuna foret; nec enim licet inde- 
finita pergere praecepta caritatis, praecipue eleemosynae materialis et 
cooperationis personalis. 

Itemque adhuc plerumque sat indefinita manent officia civium erga 
Statum, velut obligatio tributa solvendi, et Auctoritatem acceptandi 
simulque cum ea operandi pro bono populi, necnon impensius procu- 
randi bonum commune. 

Auctoritas Magisterii Pontificii ita vindicanda ut in Theologia Morali, 
Romani Pontificis, etiam ut Doctoris privati, sententia clara et explicita, 
existimetur destructiva solidae probabilitatis sententiae contrariae; quod 
proculdubio quamplurimum inserviret ad solvendas quaestiones quae 
passim in dies proveniunt ex Medicina, Psychologia, Sociologia et Oeco- 
nomia. 

Inde a cursu seminaristico, iuxta Romanorum Pontificum doctrinam, 
clara alumnorum efformetur conscientia circa obligationes quibus tene- 
mur ordinis internationalis vel supranationalis, ita ut clerus aptum instru- 
mentum futurae ordinationis gentium universalis extet. 

6. De Vita Ministeriali. 

Maximo cum proventu levitae, ante praesbyteratum, in frequenti 
praxi ministeriali exercerentur. 

Quamvis tempore cursus philosophici, et amplius theologici, prout 
alumnis licet, impensius operam dent ministeriis ordinariis, tamen liceat 
mihi aperire convenientiam dilatandi per duos vel tres annos, intuitu 
potioris praeparationis ministerialis, ordinationem presbyterorum. 

Expletis nempe cursu theologico et homiletico, diaconi per duos vel 
tres annos, vitam communem in paroeciis degentes, rectore parocho ma- 
xime usu docto, praxi ministeriali amplissime indulgeant si, prout liquet, 
excipiantur Sacrum Sacrificium et Poenitentiae Sacramentum. 

Hoc tempore cotidie ad breve tempus possent etiam propriae insti- 

tutioni scientificae incumbere, v. gr. si linguam in usu assequi conentur, 
si Sociologiae vel Oeconomiae Disciplinis operam dent, si titulo civili 
decorari studeant. 

Vita communis inter clericos tot tantisque fructibus spiritualibus, 
sive pro ipsis conviventibus sive pro eorum ministerio, decoratur, ut 
praecipienda desideretur, vel maxime in primordiis vitae sacerdotalis. 

Quae praecedunt benevolenti animo accipere faveas. 

Grata hac opportunitate arrepta, mihi maxime cordi est Sacram 
Tuam Purpuram, uti humillimus servus deosculari. 

Eminentiae Tuae Reverendissimae 

addict.mus dev.mus in Domino 

& Angelus Herrera y Oria 
Episcopus Malacitanus 

Exc.mi P. D. IESUS ENCISO VIANA 
Episcopi Maioricensis (Mallorca) 

Palmae Maioricarum, 30 augusti 1959 


Eminentissime Domine, 

Pergratum mihi est cum futuro Concilio Oecumenico iam ex primis 
suae praeparationis mensibus cooperari, ad humanissimam Eminentiae 
Tuae Reverendissimae epistolam (I C/59-799) humilem meam respon- 
sionem mittens. 

Episcopi, qui in regionibus degunt ubi protestantes vel schismatici 
frequentius inveniuntur, argumenta proponere possunt, quae ad unionem 
Christianorum procurandam practice ducant. 

Mihi in regione plene catholica constituto, et postquam Encyclica 
Humani generis recentiores doctrinas in crisim redegit, haec tantum sug- 
gerenda occurrunt; 

I. Doctrina 

1. Doctrinam vel disciplinam statuere de tolerantia religiosa in legi- 
bus, quae a gubernantibus catholicis pro statu civili catholico promul- 
gantur. 

2. Vitare ne, ut caritas erga dissidentes exhibeatur, historice errores 
Ecclesiae Catholicae attribuantur. 

3. Similiter et liturgistae, cum reformationes liturgicas propugnant, 
ne asserant Ecclesiam per saecula erronee egisse. 

4. In institutione fidelium maiorem partem habeat S. Scripturae 
expositio. 

II. Cultus sacer 

1 . Lingua latina, tamquam optimum elementum unitatis et accuratae 
expressionis, in ritu latino servetur. 

2. Nova architectura religiosa, in regionibus protestanticis praecipue 
orta, imaginum' exclusionem fovet, cum non parvo pietatis detrimento. 

3. E contra in quibusdam templis imagines, praesertim B. Mariae V., 
plus aequo multiplicantur. Si unius eiusdemque B.M.V. plures imagines 
simul coluntur, datur simplicibus occasio credendi plures esse Matres Dei. 
Possent tamen admitti variae imagines, quae varia mysteria eius vitae 
repraesentent. 

III. Unitas disciplinae 

1. Urgeri debet perfecta submissio externa et interna clericorum 
iuniorum. 

2. Prohiberi debet ille scribendi et loquendi modus, quem autocri- 
ticam appellant, et quo catholici quidam publice iudicant et reprobant 
modum cogitandi et agendi eorum, qui in auctoritate ecclesiastica sunt 
constituti. 

3. Religiosi Episcopis oboedire debent. Secus plures determinationes 
Episcoporum inefiicaces redduntur; fideles enim religiosos adeunt, ut illis 
determinationibus fraudem faciant. 

Aliunde incongruum videtur ut votum oboedientiae religiosos eximat 
ab oboedientia Episcoporum, qua omnes catholici tenentur. 

4. Ecclesiae religiosorum debent in omnibus sub iurisdictione Epi- 
scopi versari. 

IV. Unitas actionis 

1. Actio apostolica et socialis religiosorum, quamvis in eorum eccle- 
siis radicata, debet sub iurisdictione et inspectione Episcopi esse. 

2. Domus religiosae aliquando optime complent actionem pastoralem 
paroeciae, intra cuius terminos versantur, et cuius clerici saeculares im- 
pares sunt ut sufiicienter omnes suos fideles per se ipsos curent. Sed ali- 
quando sacerdotes paroeciae sufficientes sunt, qui talem laborem aposto- 
licum compleant, et domus religiosa, nedum necessaria sit, sed et diffi- 
cultates creat vitae paroeciali. In his casibus Ecclesia deberet tales domus 
religiosas claudere, earumque religiosis terras missionum vel alias ditari. 

3. Considerari debet modus obtinendi ut dioeceses, in quibus plures 
sunt vocationes sacerdotales et religiosae, alias dioeceses adiuvent, quin 
propriam vitam religiosam, ex qua tales vocationes procedunt, imminuant. 

4. Considerari etiam potest modus fortius ligandi singulas dioeceses 
cum activitate missionaria. 

V. Bona ecclesiastica 

1 . In Ecclesia, lapsu temporis, plures fundi cumulantur ex dispositio- 
nibus testamentariis pro suffragiis perpetuis, ita ut civium fundi magis 
in dies imminuantur, donec gubernium vel revolutio popularis Ecclesiam 
spoliant. Ecclesia deberet per semetipsam talia inconvenientia vitare, et 
suam possessionem in tempore et numero limitare, ita ut redundantia 
bona in opera benefica et docentia erogentur. 

2. Domus religiosorum aliquando luxum ostentant, quem singuli 
religiosi in domibus suorum parentum numquam possederant. Hoc scan- 
dalo est fidelibus, et cum voto paupertatis non satis componitur. 

3. In sanctuariis et ecclesiis cathedralibus nonnumquam thesauri cu- 
mulantur, non solum arte insignes, sed aliquando valorem mere luxuosum 
ostendentes, uti sunt monilia ex auro et gemmis, quibus semel in anno 
imago sacra ad modum personae humanae luxuosae ornatur. 

Quibus humiliter istius Pontificiae Commissionis considerationi pro- 
positis Dominum adprecor, ut Eminentiae Tuae Reverendissimae et toti 
isti Pontificiae Commissioni lumen suum in bonum Ecclesiae ostendat. 
Et me profiteor 

Eminentiae Tuae Reverendissimae 
add.mus in Christo 

© Iesus Enciso Viana 
Episcopus Maioricensis 

Exc.mi P. D. BARTHOLOMAEI PASCUAE MARROIG 
Episcopi Minoricensis (Menorca) 

Civitellae Minoricarum, die decima augusti anno salutis 1959 

Eminentissime Domine, 

Magna cum reverentia et gaudio accepi Litteras Eminentiae Vestrae 
diei 18 iunii 1959, signatas Prot. N. I C/59-841, quibus pro mea te- 
nuitate respondere cupiens, audeo sequentia innuere, quorum opportu- 

nitatem sapientissime indicio istius Commissionis omnino et humiliter 
subiicio, videlicet: 

De nova versione latina S. Scripturae e textibus originalibus in usum 
scholarum theologicarum conjicienda. 


Operis ratio et modus 

1. Quamvis linguae originales S. Scripturae in studiis theologicis 
omnium Seminariorum et Universitatum ecclesiasticarum minime sunt 
negligendae, sed diligenter excolendae, reapse tamen plerique alumni non 
ita eas callent ut possint per se facile percurrere textus originales vim 
proprietatemque verborum plene percipiendo. Sic, igitur, nimis declinant 
alumni ad faciliorem usum versionum textuum originalium in linguas 
vulgares, ac non raro ipsis fidentius iusto inhaerent. 

Reperiuntur quidem inter huiusmodi versiones, a privatis doctoribus 
confectas et dioecesana licentia editas, quaedam valde probabiles; sunt 
tamen aliae quorum auctores interdum liberiori mente audent, contra 
scientiae normas et traditionem imo et contra integritatem textus, defi- 
nire sensum. Quod sane vergit in detrimentum institutionis alumnorum 
qui illis utuntur. 

2. Ut ea quae dicta sunt aliaque praecaveantur, habeantque alumni, 
sine praeiudicio debitae cognitionis et usus textuum primogeniorum, 
adiumentum et perfectum exemplum versionis quam tute sequantur, ad- 
modum utile fore censeo ut fiat quaedam nova latina versio ex textibus 
originalibus, auctoritate Commissionis Biblicae seu Congregationis de 
Seminariis et Universitatibus critice et scientifice concinnata propositaque 
ad ordinarium usum scholarum apud Seminaria, Universitates aliaque 
eiusmodi catholica doctrinae instituta; ceterum minime praeclusa magi- 
stris via ulteriorum investigationum. 

3. Quandoquidem vero studia biblica feliciter in dies progrediuntur, 
ideo praedicta versio latina, ut harum progressionum rationem habeat, 
non perpetuo aut diutius fixa et immutabilis esse poterit; sed edenda 
periodice, ut puta, vigesimo quinto quoque anno, ut videlicet, prodeat 
noviter revisa et meliorata iis quae hoc temporis spatio forsan studia ca- 
tholica adquisierint atque probata et admittenda in versionem vel in 
subiectas notulas Sacra Congregatio seu Commissio Biblica iudicaverit. 

4. Versio nova omnium erit librorum, nullumque inferet praeiudi- 
cium valoris, dignitatis et usus Vulgatae nec pianae recenti versioni Psal- 
terii, quarum etiam erit usus exclusivus in Liturgia; nam novam, quae 
proponitur, potius dixerim scholasticam versionem. 

5. Non minuitur linguarum rerumque biblicarum peritis prudens, 
qua nunc f ruuntur, libertas suas versiones in linguas vernaculas adornandi. 

Infr ascriptus senex episcopus, antea per annos quadraginta S. Scrip- 
turae Professor, haec mente volvebam, eaque nunc usus praeclara invi- 
tatione Eminentiae Vestrae relate ad Oecumenicum Concilium, duxi 
reverenter exponenda. 

Enixe precor ut Spiritus Sancti gratia illuminet et dirigat mentes et 
corda omnium, magisque eorum qui in Concilio potiores partes habituri 
sint, ut feliciter illud promoveatur et absolvatur in maiorem Dei gloriam, 
utilitatem Ecclesiae veramque pacem mundi. 

Eminentissimae Dominationis Vestrae, cui de tanto munere Praesidis 
istius Commissionis Antepraeparatoriae gratulor, me servum addictissi- 
mum humiliter profiteor, dum sacram purpuram deosculor. 

® Bartholomaeus Pascual Marroig 
Episcopus Minoricensis 

exc.mi p. d. hyacinthi ARGAYA GOICOECHEA 

Episcopi Mindoniensis-Ferrolensis (Mondonedo-Ferrol) 

Mindonii, 8 septembris 1959 

Eminentissime ac Reverendissime Domine, 

Ut attente respondeam humanissimis Eminentiae Vestrae litteris, qui- 
bus Episcoporum sententiae expostulantur circa materias proponendas 
Oecumenico Concilio, quod Sanctissimus Papa Noster, f. r., annuntiavit, 
censeo in genere potissimum standum esse iudicio Sanctae Sedis, cui 
compertae plane sunt osorum christianae veritatis machinationes, necnon 
Ecclesiae multiplices necessitates et ingruentia pericula. Hoc autem Sanc- 
tae Sedis iudicium patefaciunt tum schemata iussu Apostolicae Sedis 
a viris peritissimis concinnata pro Concilio Vaticano, quod tamen propter 
temporum iniurias suspendi debuit, tum Encyclicae Litterae aliaque plura 
monumenta, quibus Romani Pontifices, inde praesertim a Leone XIII, 
i. m., indesinenter vitam genuine christianam ordinaverunt, divinum 
cultum et sacramentorum administrationem promoverunt atque doctri- 
nam a Deo revelatam fidelissime tutati sunt. 

1. Ad schemata, quod attinet, pro Concilio Vaticano diligenter prae- 

parata, ea seligi, compleri et ad recentissimas Ecclesiae necessitates 
adaptari poterant, quae maxime utilia etiam nunc censentur. Ex sche- 
mate Constitutionis dogmaticae de fide catholica solum octo prima capita 
definiri potuerunt; ex reliquis vero decem capitibus resumi poterant ea 
praesertim quae agunt de Creatione, Redemptione, origine hominis ab 
Adamo eiusque animae spiritualitate et ad ordinem supernaturalem ele- 
vatione, de peccatis originali et personalibus hominum atque de eorum 
aeterna sanctione, quae quidem capita, etsi non plene, cuidamtenus ta- 
men discussioni Patrum in Concilio Vaticano subiecta sunt: Msi 50, 
60-340; 51, 31-450. 

Ex amplissimo schemate Constitutionis dogmaticae de Ecclesia defi- 
nitum tantum esC caput XI, de potestatibus supremi visibilis Ecclesiae 
Capitis et de eius infallibilitate. Alia quindecim capita summe utilia 
contra multiplices nostrorum temporum errores censentur, ea praecipue 
quae agunt de Corpore Christi mystico, de necessitate Ecclesiae ad sa- 
lutem, de Ecclesia ut societate visibili et perfecta, de eius unitate et inde- 
fectibilitate, de potestatibus magisterii, sacerdotii et regiminis Ecclesiae, 
de concordia inter Ecclesiam et Statum necnon de specialibus Ecclesiae 
iuribus relate ad Civitatem, quorum plura iam in Vaticano discussa sunt: 
Msi 51, 539-1070; 52, 1-1350. 

Non minoris hodie utilitatis forent schemata De Matrimonio, De 
libris Veteris et Novi Testamenti, De Missionibus et De rebus Orienta- 
lium, quorum solum schema De Missionibus discussum est: Msi 53, 
45-153, 715-722, 893-914. 

Praeter haec, nota sunt viginti et sex alia schemata De disciplina, 
inter quae mentione digna sunt quae agunt De Episcopis, De Capitulis 
Canonicorum, De Parochis, De vita et honestate clericorum. De Semina- 
riis et gradibus academicis. De praedicatione et administratione Sacra- 
mentorum, De impedimentis Matrimonii: Msi 53, 721-784; aliquorum 
discussio: Msi 50, 359-944; 51, 449-533; 53, 1-46. 

Accedunt denique decem et octo schemata De Regularibus necnon 
quindecim alia De rebus politico-ecclesiasticis, quae discussioni proponi 
non potuerunt; sed in eis consideratione valde digna sunt ea praesertim 
quae recte respiciunt relationes inter Ecclesiam et Statum: Msi 53, 
783-894. 

2. Ad Summorum Pontificum monumenta post Concilium Vatica- 
num exarata censeo accurrendum esse ad complendum rerum conspectum 
novo Concilio proponendarum. Ex illis depromi poterant ea quae de 
doctrina, de disciplina, de divino cultu et Sacramentorum administratione 
maioris hodie utilitatis sunt. 

Ad doctrinam quod attinet, cum iuxta Pii XII edictum probe constet. 

« sacrum Magisterium in rebus fidei et morum cuilibet theologo proxi- 
mam et universalem veritatis normam esse debere »: A.A.S. 42 (1950) 
567, oportet sane ut a Concilio definirentur principia et potior a capita 
doctrinae Ecclesiae de iis ex quibus hodie graviores ac plures errores 
profluunt. 

a) De Modernismo, iuxta Pii X Encycl. Pascendi et Decretum 
Lamentabili'. A.A.S. 40 (1907) 470 ss., 593 ss. 

b) De sic dicta « Nova Theologia », iuxta Pii XII Encycl. Humani 
generis'. A.A.S. 42 (1950) 561 ss. 

c) De Ecclesiae unitate et unicitate, iuxta Encycl. Leonis XIII 
Satis cognitum et Pii XI Mortalium animos: A.A.S. 28 (1896) 708 ss.; 
A.A.S. 20 (1928) 5 ss. 

d) De potestatibus Ecclesiae ac maxime de Magisterio, iuxta 
Pii XII Encycl. Humani generis et Ad Sinarum gentem, atque eiusdem 
Allocutiones Si diligis, Magnificate et T>i gran cuore: A.A.S. 42 (1950) 
561 ss.; 46 (1954) 313 ss., 666 ss.; 47 (1955) 9 ss.; 48 (1956) 704 ss. 

e) De Corpore Christi mystico eiusque veris membris, iuxta 
Pii XII Encycl. Mystici Corporis: A.A.S. 35 (1943) 193 ss. 

/) De Sacerdotio Catholico, iuxta Encycl. Pii XI Ad catholici Sa- 
cerdotii et Adhortationes Pii X Haerent animo et Pii XII Menti Nostrae: 
Acta Pii X, 4, 237 ss.; A.A.S. 28 (1936) 5 ss.; 42 (1950) 675 ss. 

g) De divino cultu et de sacra Liturgia, iuxta Pii XII Encycl. 
Mediator Dei et Musicae Sacrae: A.A.S. 39 (1947) 521 ss.; 48 (1956) 
5 ss. 

h) De sacra Scriptura, iuxta Encyclicas Leonis XIII Providentis- 
simus. Benedicti XV Spiritus Par aditus et Pii XII Divino afflante Spi- 
ritu: A.A.S. 26 (1893) 278 ss.; A.A.S. 12 (1920) 393 ss.; 35 (1943) 
297 ss. 

i) De Mariologia, iuxta Pii XII Bullam Munificentissimus et En- 
cycl. Fulgens corona et Ad coeli Reginam: A.A.S. 42 (1950) 735 ss.; 
45 (1953) 577 ss.; 46 (1954) 625 ss. 

/) De Matrimonio, iuxta Pii XI Encycl. Casti connubii: A.A.S. 
22 (1930) 539 ss. 

k) De ordine sociali seu de sociali Ecclesiae doctrina, iuxta Ency- 
clicas Leonis XIII Rerum novarum et Pii XI Quadragesimo anno et Divini 
Redemptoris: A.A.S. 23 (1891) 641 ss.; A.A.S. 23 (1931) 177 ss; ; 
29 (1937) 65 ss. 

l) De apostolicis Missionibus, iuxta Encycl. Benedicti XV Maxi- 
mum illud. Pii XI Rerum Ecclesiae et Pii XII Evangelii praecones: A.A.S. 
11 (1919) 440 ss.; 18 (1926) 65 ss.; 43 (1951) 497 ss. 

m) De orientalium Ecclesiis, iuxta Encycl. Pii XI Ecclesiam Dei, 

Rerum Orientalium, Lux veritatis, et Pii XII Orientalis Ecclesiae, Orien- 
tales omnes, Orientales Ecclesiae: A.A.S. 15 (1923) 573 ss.; 20 (1928) 
277 ss.; 23 (1931) 493 ss.; 36 (1944) 129 ss.; 38 (1946) 33 ss.; 45 
(1953) 5 ss. 

n) De relationibus Ecclesiam inter et Statum, iuxta Syllabum 
Pii IX et Encyclicas Leonis XIII Diuturnum illud. Immortale Dei, Li- 
bertas, Sapientiae Christianae, Rerum novarum, collata Pii XII allocu- 
tione Yous avez voulu: Denzinger nn. 1719-1755: A.A.S. 14 (1881) 
1 ss.; 18 (1885) 161 ss.; 20 (1888) 593 ss.; (1890) 385 ss.; 23 (1891) 
641 ss.; A.A.S. 47 (1955) 677 ss. 

o) De christiana iuventutis educatione, iuxta Pii XI Encycl. Divi- 
ni illius Magistri: A.A.S. 22 (1930) 49 ss. 

3. Ut aliqua in specie attingam quae meo sane iudicio Concilii deli- 
berationibus proponi deberent, praecipua haec sunt, quae sequuntur. 

A) Relate ad doctrinam ab omnibus omnino tenendam. 

a) De fontibus revelationis. Renovanda sunt decreta Conciliorum 
Tridentini et Vaticani atque ulterius complenda ita ut plenius definiatur 
divinae inspirationis natura et extensio intra diversa litteraria sacrorum 
librorum genera, adeo ut tuto discerni possint ea quorum Deus verus est 
auctor ab illis quae forte auctori humano tribui possint. De relatione inter 
sacram Scripturam et divinam Traditionem, iudicio Concilii submittenda 
esset sententia recentiorum irenistarum tenentium, integrum revelationis 
obiectivae depositum in sacris Scripturis contineri, adeo ut divinae Tra- 
ditioni functio tribuatur mere transmittendi, proponendi et explicandi 
depositum fidei in sola Scriptura plene contentum. De interpretatione 
vero sacrae Scripturae, contra relativismum exegeticum, ad quem du- 
cere potest abusus sic dictorum « generum litterariorum », urgendum 
esset criterium a Conciliis Tridentino et Vaticano statutum, videlicet sa- 
cram Scripturam intelligendam esse iuxta viventem in Ecclesia divinam 
Traditionem in consensu Sanctorum Patrum manifestatam et secundum 
iudicium authenticum Magisterii Ecclesiae. 

b) De methodo theologica, quae perperam adhibita « Novae Theolo- 
giae » errores induxit. Accuratius determinandae sunt partes quae in 
theologica investigatione fontibus revelationis. Magisterio Ecclesiae, scrip- 
tis Sanctorum Patrum et Theologorum et humanae rationi competunt. 
Declarandum est praeterea discrimen quod interest inter scientiam pure 
positivam et historicam, et scientiam theologico-positivam et theologico- 
historicam, iuxta Pii XII editum antea initio numeri 2 allatum. 

c) De potestatibus ecclesiasticis docendi, sanctificandi et regendi, 
probe definienda est earum natura essentialiter ministerialis sub princi- 



EPISCOPUS MINDONIEN SIS - FERROLEN SIS 


235 


pali Christi Ecclesiae Capitis influxu, iuxta illud Sancti Pauli eflatum: 
« sic nos existimet homo ut ministros Christi et dispensatores mysterio- 
rum Dei » (1 Cor., 4, 1), atque secundum hoc principium ad Ecclesiae 
munera designandi et in illis retinendi tantum sunt illi ministri qui 
revera apti sint ad talia munera efiicaciter exercenda. In iisdem potesta- 
tibus accurate distinguenda sunt ea quae Episcoporum sunt propria ex 
iure divino ab illis quae accedunt ex iure ecclesiastico; atque determi- 
nanda magis est facultas quae Apostolorum successoribus competit suas 
potestates delegandi fidelibus sive clericis sive etiam laicis. In specie de 
Magisterio Ecclesiae accurate definienda est eius auctoritas vere doctri- 
nalis atque diversi eiusdem potestatis gradus quibus exerceri potest, nec- 
non correlata subditorum obligatio eiusque diversi gradus quibus fideles 
tenentur praestandi mentis assensum. De obiecto vero Magisterii, praeter 
veritates depositi divinae revelationis quas directe Magisterium attingit, 
determinandum est criterium iuxta quod tuto discerni valeat extensio 
auctoritatis Magisterii ad alias veritates de quarum formali revelatione 
minime constat. 

d) De necessitate Ecclesiae ad salutem et de eius membris. Clare 
definienda est ratio membri Ecclesiae quae requiritur ac sufficit ad salu- 
tem obtinendam, atque decidendum utrum baptizati, qui externe quidem, 
sed bona fide, ad sectam haereticam vel schismaticam materialiter perti- 
nent et internae gratiae donis ornati sunt, haberi debeant ut membra 
ab Ecclesia avulsa an ut vera eiusdem Ecclesiae membra licet occulta. 
Determinare etiam oporteret adspectus praecipuos quibus omnia Eccle- 
siae membra, etiam si ad laicalem statum pertineant, active participare 
valeant, sub Episcoporum potestate, de exercitio facultatum docendi, 
sanctificandi et regendi, ad quod exercitium tandem reduci potest sic 
dictus « Laicorum apostolatus ». 

e) De creatione, elevatione et lapsu hominis. Renovanda ac com- 
plenda est Concilii Tridentini doctrina de origine hominis ab Adamo, 
de generis humani supernaturali elevatione et lapsu in protoparente ac 
de plena gratuitate ordinis supernaturalis. ludicium etiam ferendum est 
de evolutionismo anthropologico et de polygenismo. 

/) De Eucharistia et Sacerdotio. Definitorie respondendum est quae- 
stionibus recenter agitatis de reali Christi praesentia in Eucharistia et de 
natura transubstantiationis. De iure sive divino sive ecclesiastico in quo 
fundatur discrimen ordinum Presbyteratus et Episcopatus, et de indole 
activae participationis fidelium baptizatorum de cbristiano Sacerdotio, 
statuere oporteret fundamentalia doctrinae Ecclesiae capita. Determi- 
nandus etiam esset gradus obligationis, qua Episcopi, ut Apostolorum 
successores, teneantur exsequi illud Christi mandatum; « Euntes ergo 

docete omnes gentes {Mt. 28, 19) Apostolis praescriptum eorumque 
successoribus « usque ad consummationem saeculi » {Mt. 28, 20). 

g) De relationibus Ecclesiam inter et Statum. Post institutam divini- 
tus Ecclesiam ut perfectam societatem ab Statu independentem ad totalem 
curam de religione habendam, statuenda esset, vera ratio ob quam Status 
sit obligatus ad liberum et facile ubique reddendum verae religionis exer- 
citium. Ad explicandas vero relationes quae intersunt inter utramque 
societatem perfectam decidendum est, utrum necesse sit admittere sic 
dictam « potestatem indirectam » Ecclesiae supra Statum, an, ut recen- 
tioribus quibusdam perplacet, agnoscere sufficiat obligationem erga 
Deum, qua tam Ecclesia quam Status tenentur observare ordinem divini- 
tus statutum. 

h) De forma proponendi definitiones dogmaticas, forte oporteret 
abstinere a damnationibus sub anathemate, quae hominibus nostrorum 
temporum duriores videntur. Tamen definitiones dogmaticae fieri pos- 
sunt sine forma anathematis, prout factum est in oecumenicis Conciliis 
Chalcedonensi, Lateranensi IV capite « Firmiter », Lugdunensi II, et 
Florentino decreto pro Graecis: Denzinger nn. 148, 428-430, 460-466, 
691-694. 

B) Relate ad disciplinam. 

a) In genere expeditiores methodi adinveniendae sunt, iuxta ma- 
gnum nostrae aetatis progressum, quibus omnia Ecclesiae negotia atque 
potestatum docendi, sanctificandi et regendi exercitium celerius, effica- 
cius, magisque accommodatae ad diversarum gentium indolem perficiantur. 
Ut autem haec celeritas, efficacia et accommodatio functionum Ecclesiae 
obtinerentur, iuvaret forte introducere quasdam iubilationis aetates, qui- 
bus omnia ecclesiastica munera, excepto tantum Summo Pontificatu, sub- 
mitterentur tam in Romanis Dicasteriis quam in omnibus orbis catholici 
Dioecesibus. Immo iuxta principia de Ecclesiae universalitate, a Pio XII 
exposita in pervigilio Nativitatis Domini anni 1945 et in allocutionibus 
ad Cardinales mensis februarii anni 1946: A.A.S. 38 (1946) 15 ss., 
101 ss., 141 ss., opportunum esse videtur ut Concilium deliberare valeat 
circa convenientiam instruendi Caput universalis Ecclesiae organis quae 
plenius in Romana Curia notam universalitatis exhiberent. Etenim uni- 
versalitas originis personarum, quibus Romana Dicasteria instrui possent, 
et optatis fidelium universi orbis satisfaceret, et pleniorem praeberet 
campum ad maxime aptos seligendos, et faciliorem multo redderet Cu- 
riae adaptationem ad intelligendas solvendasque quaestiones undequaque 
provenientes, et denique, ut Pius XII aiebat, « illud in nova luce poneret, 
quod peculiaris est Catholicae Ecclesiae nota: eam nempe non ad ali- 

quam tantummodo stirpem, gentem, nationemve pertinere, sed ad sin- 
gulos universos humanae familiae populos »: A. AS. 38 (1946) 102. 

b) In vigenti lure Canonico: 1 ) profundae revisioni subiicere oporteret 
integrum ius beneficiarium illudque ita statuere ut beneficium eiusque 
ius plene sint functioni vel ministerio sacro subordinata, nec tolerandum 
ut ministerium sacrum ex iuribus beneficiorum detrimentum patiatur; 
ius vero Capitulare vel supprimi vel multum reduci posset; 2) ius pro- 
cessuum et poenarum valde complicatum in multis; poterat sane multo 
facilius reddi; amplius forte patere poterat recursus ad processum admi- 
nistrativum, quin necesse sit saepe recurrere ad processum iudicialem; 
3) multum reduci possent capita de poenis et censuris; matrimonialia 
vero impedimenta minpris gradus supprimere oporteret; casuum autem 
reservatio coarctanda esset, atque commendanda facilitas delegandi iuris- 
dictionem illis de quorum apta praeparatione ambigi iure nequit; 4) dispu- 
tabilia quaedam, quae iam in recenti iure Orientalium soluta sunt, eodem 
modo solvere oporteret. 

c) Complendum esset Ius Canonicum capitibus, quae desiderantur, in 
quibus plenius definiantur et describantur iura et obligationes: 1) Laico- 
rum qua talium in Ecclesia, 2) associationum apostolicarum ut Actio 
Catholica et aliae similes, 3) Institutorum saecularium ad perfectionem 
tendentium, 4) piarum reliquarum fidelium confraternitatum. 

C) Relate ad divinum cultum et Sacramentorum administrationem. 

a) In genere conandum est ut ex investigationibus historicis aperte 
pateant ea quae in hac materia mere sint adventitia et secundum optata 
gustumque diversarum aetatum accidentaliter inducta, ut facilis paretur 
via ad ea supprimenda quae minus utifia nostra aetate sint. 

b) In primis quaerendae sunt simplicitas, expeditio et efficacitas, 
quae adeo consentaneae sunt christiano Evangelii spiritui et nostris tem- 
poribus maxime placent; adeoque ea omnia corrigi vel auferri deberent 
quae mera sunt pompae medii aevi vestigia. 

c) Laudandus est labor impensus in reformatione sacrae Liturgiae, 
in qua vel maxime procurare debent puritas formularum et dignitas 
actionum sacrarum; sed non ideo quia formulae quaedam vel actiones 
sacrae antiquiores sint eo ipso puriores et aptiores iudicandae sunt, ast, 
salvis omnino iis quae de iure divino, vel essentialia, vel ob certas causas 
plane necessaria censeantur, illae potius formulae et actiones seligendae 
aut adinveniendae sunt, quae aptiores fuerint ad hoc ut fideles et probe 
sciant quid a Deo petunt in orationibus suis, et facile agnoscant quos 
internos actus elicere debent dum debitum Deo cultum praebent, et 
recte intelligant quid eis confertur quidve accipiant in Sacramentorum 

susceptione, et bene cognoscant quid ipsi active conferre debeant in 
mysteriorum celebratione, in Sacramentorum susceptione et in divini 
cultus fideli praestatione. Ad hoc autem procurandum est ut amplior in 
dies reddatur linguae vernaculae usus atque apta ad hoc fidelibus prae- 
beatur instructio. 

d) Etiam ipsas essentiales formulas simpliciores in aliquibus ca- 
sibus reddere oporteret, praesertim in administratione Sacramentorum 
quae multum frequentantur; ita, exempli gratia, formula absolutionis in 
confessione sufficeret haec. « Dominus Noster lesus Christus te absolvat 
et ego auctoritate ipsius te absolvo ab omnibus peccatis tuis, in nom. 
P. et F. et Sp. S. ». 

Adnotatio de Christianorum separatorum reditu ad unionem catholicam 

Quamvis omnino persuasus sim praeparationem necessariam ac prae- 
viam investigationum historicarum, iuridicarum et dogmaticarum longe 
distare ab illa maturitate quae prorsus requiritur ad hoc negotium viis 
humanis aggrediendum, et quamvis mihi etiam constet ex quamplurimis 
manifestationibus eorum qui sincere in sic dicta « Motione Oecumenica » 
laborant, animorum dispositionem nondum illum benevolentiae ac com- 
prehensionis gradum attigisse, sine quibus stabilis unio, meo sane iudicio, 
obtineri nequit; tamen aliqua proponam quae forte utilia erunt ad faci- 
liorem in dies reddendam optatissimam omnium Christianorum unionem. 

Perplacet ante omnia adducere verba quibus Sanctissimus Pater f. r. 
ad Concilium a Se annuntiatum in Encyclicis litteris Ad Fetri Cathedram 
alludens ait: « Concilium mirabile praebebit veritatis, unitatis, caritatis- 
que spectaculum; spectaculum dicimus, quod ii etiam cernentes, qui ab 
Apostolica hac Sede seiuncti sunt, suave, ut confidimus, invitamentum 
accipient ad illam unitatem quaerendam assequendamque, quam lesus 
Christus a caelesti Patre flagrantibus rogavit precibus »: A.A.S. 51 
(1959) 511. 

Ad hunc nobilissimum scopum obtinendum iuvare forte poterit ut 
a Concilio promulgetur amplissima professionis fidei formula, in qua 
enuntiata contineantur omnia fidei dogmata, quae omnes Catholicae Ec- 
clesiae Antistites ac fideles unanimi consensu profitentur et praedicant. 
Hoc mirabile erit vel maxime Protestantibus, qui in amplissimis Oecu- 
menicis Conventibus sexto quoque anno celebratis solum quodammodo 
convenire potuerunt in agnitione Christi ut Domini et Salvatoris ho- 
minum. 

Addere etiam oporteret ingenuam quandam et apertam declaratio- 
nem, in qua accurate discernerentur ea quae in institutionibus, iuribus. 

consuetudinibus et ritibus christianae religionis certo esse censentur de 
iure divino atque adeo omnino immutabilia, ab aliis omnibus quae ex 
iure mere ecclesiastico, iuxta diversorum temporum exigentias utilitates- 
que, legitima autoritate adiuncta sunt. Hoc autem discrimine statuto, de- 
clarandum probe a Concilio esset. Catholicam Ecclesiam pronam esse 
ad concedenda ea omnia quae pro bono unionis exito concedi poterant 
ex iis quae de iure ecclesiastico esse censeantur, iuxta Pii XII doctrinam 
in Encyclicis Mediator Dei et Evangelii praecones traditam; « Illam 
Ecclesia sapientissimam normam sequuta est, qua quidquid boni, quid- 
quid honesti ac pulchri variae gentes e propria cuiusque sua indole e 
suoque ingenio habent, id Evangelium, quod amplexae sint, non de- 
struat neque restinguat ». « Sacra Liturgia ut humanis, ita divinis constat 
elementis; haec autem, ut patet, cum a divino Redemptore constituta 
fuerint, nullo modo ab hominibus mutari possunt; illa vero, prout tem- 
porum, rerum animorumque necessitates postulant, varias commutatio- 
nes habere possunt, quas ecclesiastica Hierarchia, S. Spiritus auxilio 
innixa, comprobaverit »: A.A.S. 39 (1947) 541; 43 (1951) 521. Haec 
censeo possent unionis viam sternere. 

Haec sunt. Eminentissime Domine, quae coram Deo censui cum omni 
sinceritate ac veritate proponenda, pro futuro Concilio, Omnia autem li- 
benter et plane subido meliori sententiae istius Sanctae et Apostolicae 
Sedis et definitivo iudicio Concilii futuri. 

Eminentiae Vestrae humillimus et oboedientissimus in Christo servus. 

0 Hyacinthus Argaya Goicoechea 
Episcopus Mindoniensis-Ferrolensis 

Exc.mi P. D. angeli TEMINO SAIZ 
Episcopi Auriensis (Orense) 

Auriae, die 12 octobris 1959 

Capita doctrinalia 
A) De evolutione dogmatica-. 

1. Munus philosophiae et rationis in formulatione dogmatum. 

2. Influxus agnoscendus et non agnoscendus philosophiae tunc tem- 
poris vigentis in definitionibus et declarationibus praeteritis Ecclesiae. 

3. Quid de sensu fidei retinendum oporteat. 

4. De traditione viventi progressiva et quo sensu acceptanda. 

5. De sensu pleniori Sacrae Scripturae et de eius munere in evolu- 
tione dogmatis? 

B) De re scripturistica-. 

1. De historia biblica. 

2, De diversis generibus litterariis in Biblia. 

C) Mariologia\ 

Oportet definire dogmata Corredemptionis et universalis Mediatio- 
nis B.M.V.? 

D) De quaestione sociali: 

1. Momentum quaestionis in nostris diebus. 

2. Ius Ecclesiae ad edocendum in hac materia et quo sensu ad Ec- 
clesiam pertineat. 

3. Doctrina fundamentalis. 

4. De modo agendi Sacerdotum in hoc problemate. 

De re disciplinaria 
A) De sacerdotibus et religiosis: 

1. Maxima convenentia vel potius necessitas intimae unionis, saltem 
in apostolatu, utriusque cleri. 

2. Apostolatus Religiosorum verius subiiciendus Episcopo, ita ut 
potestas Ordinarii coram fidelibus in eo clare innotescat. 

3. Instituta religiosa, quae puerorum et iuvenum educationi incum- 
bunt, in hoc etiam ministerio Episcopi auctoritati vere se subiiciant, salva 
semper libertate in iis quae ad peculiarem methodum docendi spectant et 
ad internam disciplinam. 

4. Nonnulli Sacerdotes, maxime iuvenes, ex utroque clero a recta 
semita et a genuino spiritu sacerdotali deviare videntur. Recentioribus 
ideis saeculi aliquatenus imbuti, virtutes passivas spernunt. Quae non sine 
scandalo fidelium et sine periculo salutis propriae eveniunt. Aliquam 
commendationem conciliarem et generales normas statuere absonum non 
esset. Speciatim urgere oportet exercitium virtutum oboedientiae, mor- 
tificationis, paupertatis et humilitatis. 

5. Opportunum ducimus legem universalem dare, qua clerici om- 
nes obligentur singulis annis per aliquos dies spiritualibus exercitiis 
vacare. 

6. Recitatio olEcii divini brevior reddatur, sed magis urgeatur obli- 
gatio orationis mentalis saltem per dimidiam horam. 

7. In legislatione circa causas sollicitationis hanc additionem indu- 
cendam ducimus, nempe: Esse etiam denuntiandum et puniendum con- 
fessarium qui peccatum grave contra sextum committit cum poenitente 
intra breve tempus post confessionem, puta trium mensium, etiam si 
connexio inter confessionem et peccatum non percipiatur. Istud propo- 
nimus: primo, quia confessarius ad peccandum pronus, legislationem 
actualem cognoscens, conabitur vitare denuntiationem, obscurando con- 
nexionem exsistentem inter peccatum et confessionem; secundo: quia 
oportet sanctitatem sacramenti efBcacius custodire; tertio: quia connexio 
praesumitur, si lapsus eveniat intra breve tempus, et etiam si externa 
connexio non exsistat, facile coniicere licet occultam et internam in 
mente confessarii saepe adesse; postremo: ad efficacius superandas pec- 
candi occasiones. 

8. Vita communis clericorum debet adhuc magis commendari. In 
favorem istius dispensatio residentiae, etiam parochis, facile concedenda, 
dummodo curae animarum satis prospiciatur per telephonium et media 
mechanica pro veloci translatione. Emissio votorum est sacerdotibus 
dioecesanis consulenda, tamen tantum suo Episcopo eiusve delegato. 

9. Capitula cathedralicia ad necessitates nostrorum temporum sunt 
accommodanda. 

10. Provisio paroeciarum per concursum, sive generalem sive spe- 
cialem, forte non amplius expedit. 

11. lura, facultates et officia vicariorum cooperatorum pressius de- 
terminanda censentur. 

12. Religiosi omnes curare debent spiritum suorum Fundatorum 
sollicite retinere vel audacter renovare. Mutationes, si quae inducendae, 
conniventiam cum saeculo ne supponant, sed maiorem facilitatem pro 
apostolatu moderno tantum praebeant, et semper cum approbatione fiant 
Ecclesiae. Eo magis exercitium abnegationis, internae et externae morti- 
ficationis, paupertatis et oboedientiae exigatur quo maior exsistat con- 
versatio cum mundanis. Vita, specie tenus saeculi moribus accommo- 
data aliquorum religiosorum, scandalum causat in populo fideli. 

13. Religiosi ex Ordinibus vel Congregationibus dimissi, et ab Epi- 
scopis non recepti, a proprio Instituto custodiantur et sustententur, vel 
de eis aliqua provisio sumatur. 

B) De fidelibus in genere-. 

1. Censurae et reservationes peccatorum ad minimum redigantur. 

2. Quaedam generalia principia circa Actionem Catholicam statuan- 

tur, in quibus appareant et fundamentum theologicum apostolatus laico- 
rum et necessitas subiiciendi istum apostolatum Ordinario loci. 

3. Recens disciplina de statu libero contrahentium demonstrando 
magis magisque urgeatur, maxime cum contrahentes ad distinctas natio- 
nes pertineant. 

4. Valde dolendum celebrationem festivitatum religiosarum secum 
ferre innumera peccata, ita ut dominicae, festa patronalia, festivitates 
lesu Christi, Beatae Mariae Virginis et Sanctorum sint dies in quibus 
graviores et frequentiores ofiensiones Deo inferantur. Corruptio hodierna 
morum maxime ex profanatione festivitatum originem trahere videtur. 
Nonnumquam ioca et spectacula vel diversiones valde peccaminosa quae 
diebus festis habentur, coram fidelibus nimis arcte connexa cum celebra- 
tione sollemnitatis religiosae apparent, cum pars profana et religiosus 
cultus ut quid unum populo praesententur. His fidelium pietatem defor- 
mari clarum videtur. Ut verus sensus christianus pietatis et conservetur 
et amplius promoveatur, forte expediret fideles monere: primo: Deum 
coli et Sanctos venerari tantum actibus liturgicis, piis exercitiis, exercita- 
tione virtutum, receptione Sacramentorum, etc., nullo autem modo acti- 
bus quae natura sua peccatis scatent; secundo: honestas diversiones quae 
sunt generatim absque peccato non adversari sensui christiano, et oppor- 
tune haberi in diebus festis, in his tamen proprie pietatem non consistere; 
respuendas vero in festivitatibus Ecclesiae diversiones quae peccatis sint 
obnoxiae; tertio: sollicite separandam esse partem religiosam et piam a 
parte profana et peccaminosa in celebratione festivitatum ecclesiastica- 
rum, ut melius vitetur deformatio pietatis; quarto: Sanctuaria esse erecta 
ut domum orationis ad invitandum populum fidelem ad pietatem, non ad 
diversiones peccaminosas dissolutorum. 

5. Opportunum foret praeterea in Ecclesia universali quaedam sta- 
tuere ad minuendam profanationem festivitatum et ad reparandas offen- 
siones his diebus Deo illatas. 

® Angelus Temino Saiz 
Episcopus Auriensis 

exc.mi p. d. pauli BARRACHINA ESTEVAN 
Episcopi Oriolensis-Lucentini (Orihuela-Alicante) 

Oriolae, die 12 octobris 1959 

I. E ars doctrinalis 

1. Renuntiari uti Dogma fidei Mysterium Universalis Mediationis 
B. Virginis Mariae. Universa ac tota Ecclesia hanc veritatem tenet ac 
confitetur; iuxta illam operatur; et sensu illius orat. Quinimmo dogma- 
ticam definitionem huius doctrinae vehementer exoptat. Aliunde, meo 
quidem iudicio, post definitionem dogmaticam Assumptionis B. Vir- 
ginis Mariae, Dei Genitricis, corpore et anima in Caelum, a Pio Papa XII, 
piae ac felicis recordationis, factam, existimo peropportunum esse hic 
et nunc novam hanc dogmaticam definitionem de Universali Mediatione 
eiusdem Immaculatae Deiparae edicere. 

2. Relativa tolerantia seu indulgentia erga Communismum, quae 
in non paucis sectoribus sive partibus catholicorum hominum habetur, 
videtur mihi perniciosissima. Consequenter perniciosissimus est defectus 
plenae unionis inter catholicos ad efficacius hoc Communismi systema 
tam in campo spiritali quam in campo sociali expugnandum. Unde defi- 
nitiva videretur huius systematis soUemnis condemnatio a Concilio Oecu- 
menico facta: 

a) Quatenus Communismus atheus est; 

b) quatenus universam christianam familiam evertit; 

c) quatenus conceptus eius circa vitam et historiam omnino ac ex- 
exclusive materialis est, animae nempe immortalitatem recusans; 

d) quatenus bellum absque dubio intendit, ut dominium suum 
in mundo universo tandem aliquando exerceat; 

e) et quatenus ius proprietatis individualis et humanae negat. 

3. Exstat procul dubio in quibusdam sectoribus, inter sacerdotes, 
et saeculares et regulares, novus quidam Modernismus religiosus, syn- 
thesis quidem exitiosissimorum errorum; cuius larvam, ut ita dicam, 
auferre oporteret, ut manifesta pateret eius interna perfidia. Ecce enim 
clam edocetur cultus Dei sine Eucharistia; amor erga Deum absque 
propria abnegatione et mortificatione; caritas in externis dumtaxat mani- 
festationibus reposita quin cura proprii commodi auferatur nec amor sui 
vincatur. Ex his autem et oratio negatur; siquidem haec pro his moder- 

nistis haud fundatur in vera cognitione Dei humanaeque vilitatis, ac 
proinde non esset vera neque fructuosa haec oratio. Unde gressus unus 
iam si fiat ulterius in vita christiana, examen conscientiae, poenitentia at- 
que peccatorum confessio nonnisi nomine exstarent, 

4. Pro nonnullis sacerdotibus Superior non consideratur atque aesti- 
matur tamquam vices Dei gerens; et consequenter illi huic suo Superiori 
non censent sese totaliter tradi debere, ratione oboedientiae. Superior 
ergo pro illis dominus quidam est qui ideo ornatus esse debet maiori 
intelligentia ac scientia, quae quidem unica ratio est horum erga ipsum 
inferioris conditionis ac subordinationis. Ideo Superior dialogum cum 
illis habere debet — sic aiunt illi — , pari conditione, arma tantum suae 
forsan potioris intelligentiae scientiaeque gerens; ac idcirco pro dictis 
et mandatis eius nequit oboedientiam exigere, sed solum ea ut opportu- 
niora et expeditiora proponere. 

.5, Status virginitatis — non obstantibus Enciclycis Litteris Virginitas 
Pii Papae XII, cuius memoria a Christifidelibus adhuc lacrymis prosequi- 
tur — , statui matrimonii passim postponitur; et minus habetur castitas 
Deo dicata et ecclesiasticus coelibatus. Ideo ergo, etiam in ipsis coetibus 
pro apostolatu institutis, matrimonium tamquam quid absolute melius 
sine rubore proclamatur. 

6. Ecclesia depositum veritatis a Deo acceptum habet, et eiusdem 
veritatis Magistra infallibilis exstitit. Igitur Ecclesiae Magisterium et 
authentica suae doctrinae diffusio, per media quae Hierarchia Ecclesia- 
stica ad hoc opportuniora existimet, nequeunt sine iniuria impediri, nec 
debilitari, nec minus impugnari, quocumque modo fiat. Iam ergo, quod 
hoc in praxi admittatur non est privilegium ab aliquo Civili Statu ceu Gu- 
bernio Ecclesiae concessum; sed utique sacrorum Ecclesiae iurium ab 
illo practica recognitio. 

7. Monopolium doctrinae tradendae penes Civilem Statum est om- 
nino iniustum atque ad abusum usurpatum. Unde Ecclesia perfectum ius 
habet erigendi et aperiendi Scholas Primae atque Secundae Institutionis, 
ut aiunt; immo et Studiorum Universitates. Consequenter nec Status 
Civilis nec publici homines qui in illo sunt possunt sese opponere libero 
exercitio huius sacratissimi iuris Ecclesiae; multo autem minus si huius- 
modi oppositio fiat ob fines apparenter honestos immo apostolicos, qui 
quidem pravi, politici et monopolium sapientes revera sunt. 

8. Tum Ecclesia tum Civilis Status eosdem subditos regunt, quorum 
naturam destruere nequeunt; in eodem territorio operantur; et utriusque 
fines obiective ac necessario sese ad invicem referuntur. Nefas ergo est se- 
parationem Ecclesiae a Statu Civili, et vicissim, ut fit in diversis natio- 
nibus, tamquam perfectum exemplar propugnari. 

Quae cum ita sint, iniqua et corrumpens est affirmatio quorumdam 
Statuum qui se atheos proclamant. Porro falsa et vana item est doctrinalis 
positio hominum gubernantium qui censent favere Ecclesiae cum amabili- 
ter et bona consuetudine cum hac vivere curent. 

II. Pars disciplinaris 

9. Tempus per quod hic et nunc candidati ad sacerdotium in Semi- 
nario permanent, adhuc, meo quidem iudicio, breve est; et sic non per- 
veniunt hi ad necessariam maturitatem pro tempore et adiunctis actua- 
libus. Novellus sacerdos plurima omnis generis pericula subiit, ex una 
parte; et ex alia parte pro illo plurimi quoque exstant campi apostolatus 
prorsus inexplorati usque adhuc. Eius ergo mansio in Seminario protrahi 
debet. Meo quidem iudicio, aetas canonica ad Presbyteratum recipiendum 
non minus quam 26 annorum statui deberet. 

lam autem media ad praedictam maturitatem consequendam statim 
enumerantur: 

a) Absolutis Philosophiae Scholasticae curriculis, cursus praepa- 
ratorius pro Sacra Theologia esse deberet. Esset utique cursus hic tam- 
quam prae-theologatus. Et ordinaretur praecipue ad culturam spiritus, 
quin oblivisceretur studium aliquarum disciplinarum, quae essent veluti 
complementum earum iam antea traditarum; aut longe melius, veluti in- 
troductio ad praeparationem pro Sacerdotio. Aliunde in illo novo cursu 
tempus utique esset ad vincenda ultimo obstacula quae directe vocationi 
sacerdotali opponuntur; sicque candidati ad sacerdotium Sacram Theolo- 
giam adirent optimo quidem animo, ad efformandam sacerdotii recipiendi 
conscientiam, et ad adiscendam communicationem cum Deo, experimento 
comprobantes in sacerdote vitae sanctitatem supra scientiam utique esse 
debere. Tandem ita transitus ad Sacram Theologiam maiori reflexione ac 
ponderatione fieret; et candidati ad sacerdotium meliori modo sese dispo- 
nerent ad formationem Theologatus acquirendam. 

b) Cursus Sacrae Theologiae, qui hic et nunc passim quattuor 
tantum sunt, quinque in omnibus et singulis Seminariis esse oporteret; 
ut candidati ad sacerdotium ad praedictam spiritualem et apostolicam 
maturitatem valeant pervenire. Accedit quod in quinto cursu, qui imprae- 
sentiarum desideratur, possent sufficienter tradi disciplinae quae maiorem 
transcendentiam pastoralem habent; nempe: quae dicuntur Theologia Pa- 
storalis Liturgica, Theologia Pastoralis Catechetica, Theologia Pastoralis 
pro sede confessionali ac pro animarum moderatione, Actio Catholica, et 
ceterae aliae. 

c) Expediret utique ut Convictorium seu Post-Seminarium, ut di- 
citur, sanciretur ut obligatorium; ea lege ut novelli sacerdotes intra do- 
mum, ad hoc accommodatam, degerent, saltem per annum. Singulis autem 
diebus illi possent mane apostolatum paroecialem exercere; et vespere 
sese ad studium dicare, eorum praesertim quae experimentis propriis co- 
gnita fuere. Porro optandum foret ut Ecclesia Convictorii simul Paroe- 
cialis esset, quandoquidem locus proprius esset ad apostolatum sub 
prudenti moderatione exercendum. 

d) Insuper, per quinquennium, omnes et singuli sacerdotes novelli 
in eodem praedicto Convictorio vitam et consuetudinem communem ha- 
bere deberent semel in mense. Hic enim dies orationi, studio, et aposto- 
lico dialogo super experimentis vitae sacerdotalis dicatus omnino esset. 

10. In non paucis sacerdotibus verus oboedientiae, paupertatis et 
castitatis spiritus desideratur. Immo non desunt — ut supra dixi — , qui 
clam vel palam haec sancta principia vitae sacerdotalis impugnant. Ideo 
oportet hanc saluberrimam doctrinam quantocius sollemniter ratam 
facere. 

11. Propugnatur insuper in praxi quidam apostolatus bonitatis na- 
turalis, Mt \X 2 , dicam; qui quidem apostolatus expers omnino est vitae 
spiritualis. Haec autem quae « haeresis actionis » vocari potest, ducit ad 
negligendam orationem atque intimam et iugem cum Christo communi- 
cationem. Qui talia in praxi saltem tenent dicunt laborem esse orationem. 
Sic vero sensim sine sensu praetermittunt supra modum apostolatum con- 
fessionalis sedis, apostolatum catechismi, visitationem infirmorum, prae- 
dicationem utique simplicem et ingenuam verbi divini pro animarum 
christiana efformatione. Unde Mysterium Christi, a beato Apostolo Paulo 
edoctum, in praxi nullum est; siquidem Corpus Christi Mysticum secun- 
dum suum profundum ac vitalem sensum haud intelligitur, quatenus deest 
unio membrorum cum Capite. 

12. Capitula Cathedralia in suo gemino munere, pro sollemniori cultu 
Deo in Ecclesia tribuendo, ac pro consilio Episcopo ferendo, generatim 
hic et nunc inefficacia deveniunt. Multum ergo interest ut quantocius haec 
Capitula renoventur atque reficiantur. Secus non erit illis ratio essendi, 
quatenus hanc perdiderunt. 

Ecce autem potissimae causae huius lamentabilis horum Capitulorum 
status: 

a) Testimonia secreta, quae expetuntur a Rev.mis Praelatis can- 
didatorum qui ad certamen concurrunt pro ecclesiasticis beneficiis pro- 
videndis, non sunt adeo sincera et explicita ut esse deberent. Consequen- 
ter vera candidatorum aestimatio multo ties ignoratur. 

h) Examen sive experimentum a candidatis subeundum pro dictis 
beneficiis possidendis nimis technicum est, et plus respicit ad formam 
exteriorem quam ad substantiam interiorem ecclesiasticae doctrinae. 

c) Tribunal, quod efformat coetus ludicum, pro concertatione can- 
didatorum, quandoque minus convenienter eligitur; unde non rarum est 
aliquos iudices, rem praeiudicantes, partem alicuius determinati candi- 
dati aperte gerere, vel saltem intuitu rerum ac necessitatum supernatura- 
lium non agere. 

d) In provisione autem Canonicatuum qui de gratia vocantur, et 
sic gratiose, sine certamine, conferuntur, non attenditur quandoque prae- 
sertim, ut oportet fieri, ad virtutes et merita candidatorum pro meliori 
servitio Dei, Ecclesiae et Praelati. 

13. Valde expediret ut exemptio Religiosorum succincta ac circum- 
scripta maneret ad ambitum et mentem in lure Canonico determinatam. 
Nam nonnulli Religiosi hanc suam exemptionem a Dioecesis Praelato 
ab eorum religiosa vita ad communicationem cum fidelibus Dioecesis ex- 
tendunt et ad campum apostolicum generalem. Et sic accidit ut desit neces- 
saria unio pro uberiori fructu apostolatus et fraternalis contactus etiam 
necessarius inter clerum saecularem et regularem. 

Quod ad clerum saecularem attinet, hic contactus absque dubio valde 
conveniens est. Sed quod attinet ad regularem clerum oportet ut eius 
apostolicus labor sub benevola Episcopi moderatione fiat. 

14. Organizationes apostolicae sese mutuo ignorantur. Ex quo fit 
ut aliae extra alias laborent, sese ad invicem praetermittendo. Circa 
hoc iam contactus habiti sunt, atque pretiosus dialogus initiatus est inter 
has Organizationes. Opus autem est unionem et mutuam comprehensio- 
nem firmare, in bonum omnium fratrum fidelium. 

III. Relate ad cultum 

15. Omne quod ad artem attinet hic et nunc in momento valde prae- 
stanti ac peropportuno est. Sculptura, Architectura et Pictura vitam du- 
cunt transitionis, ut ita dicam, quin certam atque definitam positionem 
adipiscantur. Unde, ex una parte, multum interest invigilare super horum 
Artium manifestatione, et, ex alia parte, efformare studium et sensum 
artisticum. Et sic perutile erit: 

a) Curare efformationem alumnorum Seminarii in rebus artisticis. 

b) Instituere Commissiones Nationales pro Arte in quibus sint 
viri vera auctoritate in rebus hisce pollentes. 

c) Instituere similes Commissiones Dioecesanas. 

d) Efformare de his rebus Parochorum seu Rectorum Ecclesiarum 

conscientiam, ut ipsi sponsores se sentiant de omni re quae in suis Paroe- 
ciis sive Ecclesiis ad artem spectant. 

16. Opus est ut de novo recognoscantur libri orationum quibus in 
diversis locis utuntur fideles; ac insimul novendiales preces, et aliae devo- 
tiones; sicuti omne id quod ad cantum popularem attinet. Certe in his 
multa sunt quae sensus dumtaxat afficiunt, et quae vere morbosa evadunt. 

17. Forsan quaedam formulae liturgicae nimis implicatae evadunt 
ac nimis prolixae; scilicet, formulae pontificales pro Altaris sive Ecclesiae 
consecratione; versus, responsoria et orationes in Litaniis Sanctorum; 
et aliae huiusmodi. 

Paulus Barrachina Estevan 
Episcopus Oriolensis Lucentinus 

Exc.mi P. D. SATURNINI RUBIO Y MONTIEL 
Episcopi Oxomensis-Soriani (Osma-Soria) 

Burgo de Osma, 11 de enero de 1960 

Emmo. Sr. Cardenal, 

Tengo el honor de saludar a V. Emmia. y de enviarle algunas pequenas 
sugerencias para el proximo Concilio Ecumenico — en respuesta a Su 
digna comunicacion Prot. N. I C/59-965 de pasado junio — . 

AI mismo tiempo me permito rogarle a V. Emmia. que tenga la bon- 
dad de disculparme el retraso: he Uevado una larga temporada enfermo. 
Con mis mejores votos por la efficacia de los trabajos de V. Emmia. en fa- 
vor dei Concilio Ecumenico, de V. Emmia, humilde servidor 

® Saturnino Rubio y Montiel 
Obispo de Osma-Soria 


In re disciplinari 
I. De Ecclesia in universum. 

A) Saepe numero desideratur Romanarum Congregationum maior 
« internationalizatio » ita ut Cardinalibus in Urbe ex Italica Natione alii 
plures ex externis adnumerentur. Maxime in votis est ut unaquaeque 
Natio saltem unum habeat in Urbe Cardinalem. 

Quin immo, ut omnium populorum instituta etc. penitus et cogno- 
scantur et intelligantur, optandum esset ut purpurae dignitate ornentur 
Episcopi munus obeuntes pastorale in populosis urbibus ita tamen ut fre- 
quenter universi Romae micarent consilia. 

B) Optimum esse censeo valdeque opportunum ut scientiae Princi- 
pum (praesertim illorum quorum opiniones inveniuntur disconformes 
sententiis Sapientium qui — veluti consultores — Romae adhibentur) iudi- 
cium multoties rogetur. Sic multum lucraremur: quia universae hominum 
mentalitates, temporibus magis (fortasse) accommodatae, in Curias con- 
fluerent. Nonne ex iudicii ampliore libertate (libertad de opinion) ab ipsa 
Ecclesia modo officiali propugnata felix commercium cum omnibus — 
etiam non catholicis — oriretur et Ecclesia a personalibus aliquorum opi- 
nionibus et conventiculis sese liberaret? Hoc, meo subdito iudicio, novae 
Congregationis erectionem exigeret quae universorum mentem scientiam- 
que coniungeret. 

Necessarium videtur ut in Ecclesia universali magna acies oriatur 
composita e magnis viris — praesertim e clero religioso desumptis — 
qui in philosophia scholastica praestantes et omnibus modernis mediis 
investigationis etc. praediti vires enixe impendant in scientiarum posi- 
tivarum studiis. 

Coetus etiam universalis desideratur qui disciplinis de orbis even- 
tibus vacaret, qui censum haberet situationis omnium populorum eamque 
ad lumen modernae sociologiae religiosae studeret. Hoc maxime convenit 
ut leges Ecclesiae universales sint — in quantum potest — circumstantiis 
accommodatae. 

II. De dioecesibus. 

A) Spiritus familiae vel communitatis religiosae a Christo Domino 
in sua Ecclesia repositus et antiquis christianorum temporibus vigens, in 
hodiernis dioecesibus frigescit vel totaliter disparet. Urget vero ut cha- 
racter illud Dioecesis praevaleat hodiernae conceptioni Dioecesis tam- 
quam statisticum organismum burocraticum. 

B) Episcopi, senecta vel inutilitate — quacumque e ratione — con- 
fecti deberent (dummodo eorum fastigatae dignitati sit consultum pari- 
que uti queant hospitio) a munere prohiberi. 

C) Frequentiores in dies plenioresque et sinceritate et generositate 
contactus inter Episcopos eiusdem Nationis imponantur: illi quidem ad 
invicem opem consilii (ut in Evangelii propagatione unanimi via — absque 
perturbato stupore vel scandalo fidelium — procedant), pecuniarum, 
sacerdotum etc. 

D) In dioecesibus praesertim ubi non multa nec extensione nec fa- 

cultatibus supersunt, regionalia seminaria collegiis circumdata a dioece- 
sanis moderatoribus rectis erigenda erunt; ita praestantissimum locum 
in doctrina attingeremus, egregiis magistris refertaque bibliotheca et 
sumptus et homines et importunitates ad compendium conferentes, f rue- 
remur. 

In ecclesiastica nationum territoriali partitione magnus rei cardo 
vertitur: apud minimam dioecesim dioecesis crescit ingens. 

E) Fervide exoptandum ut clerici episcopi arbitrio valde sese com- 
mittant et opus est legem antiquare quae sancit parochorum canonicorum- 
que non remotionem, saltem facilem. 

Loco conceptus medioevalis beneficii ecclesiastici subingrediatur con- 
ceptus servitii in favorem totius Ecclesiae. In ecclesiasticis beneficiis labor 
promptus et obsequiosus erga Matrem Ecclesiam superare debet honoris 
speciem. Muneris igniculus vincat remunerationis faciem. 

Quot canonicorum obscurae memoriae capitula Episcoporum propo- 
sita subdola mente ofienderunt! Utinam huiusmodi capitula supprimeren- 
tur vel saltem moderarentur! 

F) Sacerdotes et saeculares et religiosi unanimes sint in labore. Re- 
ligiosi etiam Episcopi rationabili arbitrio sint! 

G) Tempora flagitant et in Dioecesanae vitae actionibus, in missio- 
nibus paroeciarum, in liturgicis motibus, in accendendo secernendoque 
pueros ad sacerdotium, in visitandis sacerdotibus ruralibus (ut eorum 
animos solitarios extolleret et eorum necessitatibus pareret) etc. alacris 
exigitur in dioecesibus phalanx (gruppo volante). 

H) Piarum omnium societatum moderatorum conventus in dioecesi 
fiat. Episcopus enim in externis disciplinis artibusque, in illis quae ope- 
rariorum animos subagitant vel quae typis mandantur vel periodice praelo 
excuduntur nonnulla ignorat et eorum e manibus complura elabuntur et 
tunc quemadmodum suum implentes ministerium sacerdotes, laici ita ha- 
biles inveniri possunt. 

I) Infelix consuetudo evadit ut vicarii foranei apud multos honori, 
verbis quidem sed non re, tantum ducantur cum meliorem debeant tenere 
locum ad Curias exonerandas et ad melius negotia pluries agenda. 

III. De Paroecia. 

A) In urbibus populosis alia paroeciae structura est invenienda: non 
tantum de numero et extensione curandum quantum eae iuxta communia 
vitae munera et modus erigantur. Multae — ad hoc — paroeciae deberent 
creari; sed non magnifice condantur, usui tantum simpliciter servientes. 

In iis etiam civitatibus, acies a paroecia ortas in non Ecclesiae pronos 
societatis ordines munus apostolicum expandat. 

Universarum confraternitatum rectores in paroeciale comitium seu 
consilium, Ecclesiae auctoritate firmatum publica, veniant. 

Plures activitates consimilium paroeciarum organismis « suprapa- 
roecialibus » commendentur. 

TV. In Sacerdotes. 

Ut terrena magis magisque despiciant, Evangelii praecepta sectantes, 
iam senibus victui necessaria eleganter suppeditanda sunt et facultates 
— si quid adversi acciderit — elargiendae. In adiunctis numero datis 
possent ita a lege removeri. 

Nonne urget quaedam distributio aequitativa oeconomica inter sa- 
cerdotes? 

V. In laicos. 

Quamquam iam aliqua attigimus, haec numerabo: Associationum pia- 
rum tractatus iterata editio commendatur: momentum pluribus ex illis 
defuit et nova — ut Instituta saecularia — - maiore contendunt ratione. 

Recentem laicorum in Evangelii diffusione adventum seu magnum 
motum subiungere et adunare sub dictionem Episcoporum oportet. 

Laicis leges condere in quibus praeprimis appareat notio et theolo- 
gica et iuridica « laicus » et ne mere passive sed active (tamquam sub- 
iecta conscia et libera Ecclesiae) maneat ad administrationem, magiste- 
rium, cultus, aditus — servatis servandis — . 

Peculiari nota in paroecia, dioecesi et ubique, subsidiaritatis princi- 
pium distinguatur, quin praetermittatur quantum utilitatis praestet vi- 
rium paroeciae vel dioecesis ordinata dispositio. 

Ad exitum perducatur tractatus de paroeciae et dioecesis iure admi- 
nistrativo, in quo magnas partes — tamquam auxiliares — habeant laici. 

Ferantur leges de scriptis in prelo et de modo agendi in hodiernis 
oblectationibus. 

^ Saturninus Rubio y Montiel 
Episcopus Oxomensis 

Exc.mi P. D. FRANCISCI X. LAUZURICA Y TORRALBA 
Archiepiscopi Ovetensis (Oviedo) 

Oveti, 18 augusti 1959 

Eminentissime Domine, 

Quaesitis propositis in litteris circularibus istius Commissionis Pon- 
tificiae Antepraeparatoriae pro Concilio Oecumenico diei 18 iunii 1959 
(sub Prot. I C/59-794), re mature perpensa, collatisque consiliis cum viris 
ecclesiasticis peritis et prudentibus, nempe, Ill.mo Doct. D. Samuele Fer- 
nandez Miranda, Praelato Domestico, Archipresbytero S.F.C.M.B. et 
Vicario Generali Archidioeceseos, Ill.mo Doct. D. Demetrio Cabo Perez, 
Praelato Domestico, Can. Thesaurario S.F.C.M.B. et ludice Fc.co et 
Metropolitano, Per. Doct. D. Beniamino Ortiz Roman, Can. Archidia- 
cono et Professore Universitatis Litterariae Civilis, Per. Lic. D. losepho 
Inclan Albuerne, Can. Poenitentiario et Professore Theologiae Dogma- 
ticae in Seminario Dioecesano, Rev.do Lic. D. Feliciano Redondo Cade- 
nas. Parocho Sancti Thyrsi et Vicario Foraneo civitatis et Professore 
Theologiae Moralis in Seminario Dioecesano, denique Per. Lic. D. Leo- 
cadio Alonso Crespo, Canonico S.F.C.M.B. et Professore Religionis in 
Lyceo Civili, liceat infrascripto Archiepiscopo Ovetensi, in Hispania, 
omni cum libertate et sinceritate vota et argumenta sequentia proponere: 


I. Ad doctrinae capita quod attinet 

a) Ut omnibus hominibus, maxime fratribus separatis, vera affulgeat 
natura Fcclesiae a Christo institutae opportunum videtur quod Concilium 
proponat, declaret et data convenientia, definiat « naturam Ecclesiae, 
prout est corpus Christi, eius que unicitatem et visibilitatem », uti iam 
in votis habuerat Concilium Vaticanum pertractare ac definire. 

b) Adversus serpentes errores natur alismum uno aliove modo propu- 
gnantes, supernaturalitas statuatur oeconomiae christianae. Sicque doc- 
trina, quae iam definitioni parata erat in Concilio Vaticano, de elevatione 
primi hominis ad statum supernaturalem, deque huius status supernatu- 
ralitate, sententiis definitivis declaretur. 

c) Ut satisfiat votis ac precibus fidelium qui saepissime omnibusque 
modis hoc a Sede Apostolica expoposcerunt, authentice declaretur Bea- 
tae Mariae Virginis Maternitas spiritualis, Fiusque universalis mediatio 
quoad gratias. 

d) In re morali sollemniter definiatur Ecclesiae doctrina circa novis- 
simam, quam vocant, theologiam moralem « de situacion ». 

e) Item aperte et indubitanter stabiliatur doctrina Ecclesiae circa 
Communismum consideratum ut systema doctrinale, morale et oecono- 
mico-sociale. 

II. Ad cleri et populi christiani disciplinam quod attinet 

Data hodierna locorum intercommunicatione, videat Concilium num 
sit conveniens quod ecclesiasticae leges universaliores et uniformiores 
fiant, non tantum iure, sed facto, ideo ut tum clerici tum laici, ad quam- 
libet mundi catholici partem pervenientes, eamdem agendi rationem 
inveniant. 

a) Ad cleri disciplinam specialius quod attinet, firmiter et indubitan- 
ter retento in omnibus circumstantiis coelibatu pro sacerdotibus, itemque 
habitu talari, saltem in nationibus catholicis, deliberet Concilium an tem- 
porum morumque mutatio exigant quamdam revisionem Tit. III, Lib. II, 
C.I.C. « de obligationibus clericorum ». 

b) Ad instar Concilii Tridentini iubentis Seminaria erigi ad formatio- 
nem clericorum, infrascripto Archiepiscopo opportunissimum videretur 
Concilium decernere ut nova Instituta — identica et uniformia pro tota 
Ecclesia — erigantur ad complendam formationem iuniorum sacerdotum 
in ordine ad maiorem efficaciam laboris pastoralis eorumdem sacerdotum 
necessitatibus odiernis accommodati. 

c) Prae oculis habitis difficultatibus frequentioribus ex diversa inter- 
pretatione officiorum et iurium religiosorum exemptorum, simulque con- 
siderata urgente necessitate strictioris collaborationis eorumdem religioso- 
rum in cura pastorali animarum pro pluribus dioecesibus exiguo numero 
sacerdotum saecularium laborantibus, numquid opportunum erit ut Con- 
cilium deliberet an venerit hora novi studii novaeque ordinationis iuris 
exemptionis? 

III. Quod auctuositatem multiplicis generis, qua hodie Ecclesia tenetur, 

attinet. 

Infrascripto Archiepiscopo opportunissimum videtur Concilium stu- 
dere seduloque considerare quomodo Ecclesiae liturgica vita in populi 
christiani educatione magis magisque efficax evadere possit, ad quem finem 
proponit: 

a) Attente perpendere an opportunum sit quod in sacramentorum 
administratione ea omnia quae directam in subiectum, testes vel populum 

relationem dicunt, v. gr., interrogationes, animadversiones, etc. lingua 
vulgari magis quam latina manifestentur. 

b) Statuere ut universalis norma quod in omnibus et singulis Missis 
quibus populus pro adimplendo praecepto accedit, brevis homilia, sive 
praedicata sive lecta, intercedat, fortasse praedicationis puncta in rubrica 
innuendo eodem modo ac factum fuit pro Missa in Coena Domini instau- 
rati Ordinis Hebdomadae Sanctae, immo et homiliae durationem in casu 
praedicationis determinando, et textum in casu lectionis includendo, eo 
fine ut nullus fidelis Missam audiendi praecepto satisfacere possit quin 
simul aliquam religiosam instructionem assequatur. 

c) In casu praxis de qua in numero praecedenti novum onus populo 
christiano inducere videatur, fortasse compensatio exinde evenire possit, 
quod praeceptum Missam audiendi et ab operibus servilibus abstinendi 
restringatur ad dies dominicos tantum, translatis ad hos dominicos dies 
quibuslibet aliis maioris momenti sollemnitatibus; quod quidem hodier- 
norum temporum agendi rationi et oeconomiae magis consonum apparere 
videtur. 

d) Pari modo considerare fortasse oporteat an sit conveniens quod 
in amplioribus dioecesibus modo uberiori Sacramenti Confirmationis 
administrationi provideatur, digniores sacerdotes delegando, vel quovis 
alio modo a Sede Apostolica determinando, ad hoc ut omnes pueri ad 
idoneam aetatem pervenientes sine mora hoc Sacramento muniri valeant. 

T)e auctuositate in apostolatu 

Valde conveniens erit ut maior maiorque unitas in laicorum apostolatu 
appareat et revera detur. Ad quem finem: 

a) ipsorum (laicorum) associationum numero limites apponi debent; 

b) unius Ordinarii loci auctoritati explicito ac determinato modo 
omnia associationum genera externum apostolatum exercentium revera 
subiici debent. 

IV. Quod attinet ad negotia maioris momenti 

Considerare et studere Concilium oportet quomodo provideatur voca- 
tionibus tot tantorumque puerorum, quae lamentabili modo pereunt ob 
defectum mediorum sive materialium sive alius generis in locis ubi abun- 
dant, cum e contra aliis in locis media cuiusvis generis abundent et voca- 
tiones non exstant. 



EPISCOPUS PALENTINUS 


255 


V. Inter caeteras omnes res 

Numquid opportuna non erit revisio L. IV C.I.C. « de processibus »? 
Qua par est reverentia me profiteor Eminentiae Tuae addictissimum 
et obsequentissimum in Christo. 

® Franci scus Xa verius Lauzurica y Torralba 
Archiepiscopus Ovetensis 

Exc.mi P. D. IOSEPHI SOUTO VIZOSO 
Episcopi Valentini (Palencia) 

Palentiae, 20 augusti 1959 

Eminentissime Domine, 

Acceptis venerabilibus Litteris Eminentiae Vestrae, datis die 18 iunii 
nuper elapsi, sub numero I C/59-983, munus mihi in eis delatum perli- 
benter adimpleo communicando isti Sacrae Pontificiae Commissioni quas- 
dam animadversiones menti meae occurrentes circa res et argumenta 
quae in futuro Concilio tractari possunt. 

1. In primis, ea omnia resumenda videntur quae iam in Concilio 
Vaticano proposita fuerunt et in eiusdem definitionibus aut praescriptio- 
nibus resolutionem aut sanctionem non susceperunt. 

2. Itemque resumenda videntur praecipua capita doctrinalia, decla- 
rationes et praescriptiones quae a postremis Romanis Pontificibus tradita 
sunt et continentur sive in documentis et allocutionibus papalibus sive 
in Decretis et Instructionibus Sacrarum Congregationum, speciatim circa 
errores dogmaticos et morales nostri temporis et circa vim Magisterii 
R. Pontificis dum principia evangelica evolvit tum per Litteras cum in 
publicis Allocutionibus. 

3. Expolienda pariter videntur principia doctrinae socialis Ecclesiae 
et ea omnia quae ad fidelium apostolatum auxiliarem spectant, praesertim 
ad eos qui militant in Actione Catholica aliisque similibus consociatio- 
nibus, ut sunt Congregationes Marianae et Legio Mariae, 

4. Magni momenti habenda sunt quae ad Cleri sanctitatem et aptam 
candidatorum selectionem et efiormationem, ut dicunt, pertinent, et fo- 
venda quae ad virtutes apostolicas, oboedientiam Praesulibus referuntur, 
etiam que, criterium servitii Ecclesiae cum spiritu universalitatis, prout 

necessitates temporum et locorum exigant, sine detrimento adscriptionis 
clericorum suis dioecesibus originis aut incardinationis. 

5. Pro unione Orientalium dissidentium maxima caritas, benignitas 
et comprehensio erit necessaria; curandum ut assignetur eorum Patriar- 
chis et Metropolitis sedes et functio congruentis excellentiae et dignitatis 
sive in conventibus et actibus sollemnioribus in Concilio habendis sive 
in numero Cardinalium S. Romanae Ecclesiae, sive in Conclavi pro elec- 
tione Summi Pontificis; etiamque debitus respectus et reverentiae mani- 
festentur erga pristinam disciplinam in antiquioribus Conciliis sancitam 
necnon erga venerabiles ritus, linguam et consuetudines veterum Eccle- 
siarum Orientalium atque antiquissimam organizationem Hierarchiae, 
cum electione Praesulum et provisione Ecclesiarum, semper vero cum 
debita subiectione Pontifici Romano. 

6. Lex caelibatus pro iis qui ordinati et uxorati iam sunt, tam inter 
orientales quam inter novatores occidentales, personarum peculiaribus 
adiunctis aptanda videtur: pro aliis autem suaviter et fortiter disciplina 
Ecclesiae Romanae retinenda et applicanda est, nisi aliter sentiant Patres 
Concilii. 

7. Magna cum sollicitudine providendum est speciali conditioni pa- 
storum ecclesiarum occidentalium dissidentium, qui valide ordinati non 
sunt: si caelibes manent, per facilitatem ut apte instruantur et ordinen- 
tur, si velint, ritu catholico; si vero coniugati sunt et separari ab uxore 
(separari) nequeant aut nolint, per aliquod sacrum officium, veluti diaco- 
nale, aut per tonsuram et minores ordines, ut in ministeriis clericalibus 
cum sacerdotibus collaborent et ita victum familiarem acquirere valeant. 

Haec sunt quae hodie proponenda mihi apparent et fiducialiter since- 
reque propono, dum Spiritum Paraclitum ferventer invoco ut Ss.mo Pa- 
tri nostro. Papae loanni XXIII, et Commissionibus pro Concilio praepa- 
rando constitutis et in posterum constituendis, efficaces illustrationes et 
inspirationes abundanter tribuat in ordine ad maximam sollemnitatem et 
optimos fructus exspectati Concilii XX generalis, quod perillustre con- 
fidimus evasurum, inter omnia quae praecesserunt, pro Sanctae Ecclesiae 
unitate, honore et proventu. 

Sacram Purpuram Eminentiae Vestrae interea ima veneratione deo- 
sculor meque profiteor humillimum servum S. Sedis Apostolicae. 

1$^ lOSEPHUS SOUTO ViZOSO 
Episcopus Valentinus 

Exc.mi P. D. HENRICI DELGADO Y GOMEZ 
Archiepiscopi Pampilonensis (Pamplona) 

E civitate Pampilonensi, die 31 augusti 1959 
Eminentissime Domine, 

Superiori consilio semper pronus liceat in adiunctis aliqua apponere 
quamvis probis ac doctis visa fuerunt opportuna ut in proximo Concilio 
Oecumenico tractentur praeter ea quae ad unitatem fidei in necessariis ut 
infideles universos et errantes ad Ecclesiam revocentur. 

Eminentiae Vestrae Rev.mae 
Add.mus 

Henricus Delgado y Gomez 
Archiepiscopus Pampilonensis 

De re dogmatica 

1 . Relatio inter naturale et supernaturale, cum determinatione valoris 
uniuscuiusque elementi, in deviationem naturalismi grassantis necnon et 
nimis corporis cultus. 

2. Conatus gravitatem peccatorum imminuendi, ex psycologicis prae- 
cipue rationibus, atque tendentia ad supprimenda personalia peccata, eis 
subroganda socialia. 

3. Status catholici notio ac vindicatio doctrinalis prae laicis, qui in 
peculiaribus adiunctis admitti possunt. 

4. Relativismum dogmaticum vitare, doctrinam Humani Generis 
enucleando. 

5. Cum Concilio Viennensi comparatio theoriae compositionis per- 
sonae humanae ex corpore, anima et spiritu. Hylemorphismus. 

6. Baptismus et sors infantium sine ipso decedentium. 

7. Scholarum Ecclesiae definitio, an nempe tantummodo educatio 
a religiosis ordinibus vel saeculari clero praestita sit ecclesiastica. 

8. Actionis Catholicae natura et scopus. 

De re canonica, morali et pastorali 

1 . Liceitas belli cum debitis conditionibus stabiliatur. 

2. Vis testamenti informis in favorem causae piae stabiliatur ad 
piorum conscientiam sedandam. 


17 (II b) 

3. Privilegia religiosorum, praesertim virorum, minuatur, praeser- 
tim in rebus cum clericis communibus: receptio ordinum in diebus deter- 
minatis vel ante studia peracta, facultas celebrandi Missae sacrificium 
horis extraordinariis, dispensandi in lege ecclesiastica, etc. 

4. Unio Congregationum eumdem finem persequentium et maior 
earum dedicatio ad missiones vel loca sacerdotum carentia, 

5. Instaurare finem earum a fundatore amatum circa educationem 
pauperum vel rudium in oppidis, non nimis inhaerendo divitibus in Col- 
legiis civitatum. 

6. Religiosorum exemptio necessaria, cum Ordinarii auctoritate ad 
pastorale officium, aequa compositio. 

7. Facultas ad Sacramentum Confirmationis conferendum ad Vica- 
rios extendere convenit. 

8. Quoad Missas fundatas amplior sit reducendi facultas apud Or- 
dinarium. 

9. Parochi remotio expeditior fiat. 

10. Festa de praecepto intra hebdomadam ad Nativitatem Domini 
reducantur, caetera ad dominicam transferendo. 

11. Reductio officii divini ratione occupationis. 

12. Perutile erit ad unitatem redigere errores, per oppositionem ad 
dogma redemptionis. 

13. Nationalismus religiosus vitetur ut melius appareat unitas reli- 
gionis catholicae in universa terra. 

® Henricus Delgado y Gomez 
Archiepiscopus Vampilonensis 

Exc.mi P. D. IOANNIS P. ZARRANZ Y PUEYO 
Episcopi Placentini (Plasencia) 

Placentiae, die 28 octobris 1959 

Sincere doleo quod praesens responsum ad venerandam Epistolam 
istius Pontificiae Commissionis (I C/59-1035) nimia admodum mora mit- 
tatur. Quod quidem non tribuendum est negligentiae, sed specialibus 
adiunctis quibus praepeditus responsionem antehac exarare non potui. 

Absens enim fui a dioecesi tempore aestivo, quo praefata Epistola 
huc pervenit: semel in dioecesim reversus, implicatus urgentibus mini- 

sterii pastoralis occupationibus, vix ac ne vix tranquillam horam inveni 
qua, opportuno tempore mittendam, responsionem conficere mihi liceret. 

At ne amplius procrastinetur ex nostra parte tam gravis simul ac 
dulcis ofiicii adimpletio, en aliquot simplices animadversiones ecclesia- 
sticam disciplinam attingentes, omissis brevitatis gratia aliis non paucis 
quae menti obveniunt, quaeque non dubito quominus ab aliis Episcopis 
iam exposita fuere. 

A) De disciplina Cleri in genere 

Minime praetermissa hodiernis rerum exigentiis prudenti accommo- 
datione, operae pretium erit roborare ac firmare sensum disciplinae in 
utroque Clero, praesertim iuniore, super fundamentum virtutum tradi- 
tionalium asceseos sacerdotalis, videlicet humilitatis, abnegationis, oboe- 
dientiae, plenissimae submissionis auctoritati hierarchicae, etc. ita ut 
compescatur spiritus audaciae, autosufiicientiae, hypercritices, nimii amo- 
ris « novitatum », etc. qui apud quosdam coetus seu sectores, iuniores in- 
quam, utriusque Cleri nostris hisce diebus fere ubique pullulat, non sine 
magno periculo. 

B) De lingua latina 

Usus traditionalis linguae latinae, tam in liturgia quam in excolendis 
et tradendis ecclesiasticis scientiis, toto nixu foveri ac sustineri debet. 
Insimul promoveatur pro viribus apud christianum populum intelligentia 
et vitalis participatio in liturgicis actibus. 

C) De reformatione Officii divini 

Maxime optanda reformatio et accommodatio Breviarii, ita ut sacer- 
dotali pietati suave solidumque pabulum, immo et praecipuum nutri- 
mentum praebere possit. 

D) De impedimentis matrimonialibus 

Quaedam matrimonialia impedimenta de facto numquam urgentur 
in praxi et dispensantur facillime toties quoties dispensatio petitur. Hinc 
fit ut hodierna lex impedimentorum, prout exstat, videatur carere fine 
aliquo, inutilisque reddatur, deficiente stabilitate et firmitate propria verae 
legis. 

Optanda proinde videtur aliqua reformatio huiusmodo legis impedi- 
mentorum matrimonialium, per congruentem reductionem, suppressio- 
nem, derogationem, etc. quorumdam impedimentorum minoris momenti. 

E) De lure poenali Ecclesiae 

Videtur item optanda revisio quaedam et simplificatio iuris poenalis 
Ecclesiae, prout in Libro V C.I.C. continetur. Liber V nimiam mo- 
lem exhibet, non respondentem practicae utilitati, atque materiam con- 
tinet sat implexam ac fere omnibus sacerdotibus imperviam. 

De facto maxima pars horum canonum vix ullam applicationem ha- 
bent, attenta facilitate inducendi « casum urgentiorem », et perspectis 
aliis exceptionibus quae in ipso Codice praevidentur, ut periculum mor- 
tis, etc. 

Agitur insuper (quod et de Libro V dici potest) de legibus adiectivis, 
quae vel simplificari possunt, vel saltem extra Codicem proprium locum 
invenire queunt: dum leges sustantivae, trium nempe priorum Codicis 
Librorum, perfici amplius complerique possunt, et fortasse indigent. 

F) De Institutis Religiosis 

a) Ultimis temporibus quamplurimae novae Congregationes Reli- 
giosae tam virorum quam praesertim foeminarum institutae sunt, et in 
dies continuo multiplicantur. 

Cum fines plurimarum Congregationum sint paralleli, immo et fre- 
quenter identici, v. g. institutio iuventutis, assistentia caritatis in hospi- 
talibus, etc. nonne conveniens foret ut inutilis multiplicatio Congregatio- 
num aliquatenus compesceretur, et illae, quae fines similes vel identicos 
prosequuntur, ad quandam formam superioris unitatis reducerentur? Hinc 
non parum beneficii obventurum, absque dubio, pro efficacitate activi- 
tatis apostolicae et vigore uniuscuiusque harum efformationis et organi- 
zationis. 

h) Quidquid sit de possibilitate praecedentis indicationis, quam ma- 
xime interest ut unaquaeque Congregatio fidelissimam sese exhibeat pecu- 
liari « spiritui » et obiecto ad quod prosequendum fuit instituta. Fere 
omnes Congregationes hodie conspicimus a proprio et peculiari obiecto 
deviantes, atque activitatibus, quae prorsus alienae sunt a primaeva in- 
tentione Fundatorum, incumbentes. (Quod praesertim de feminarum 
Congregationibus asseritur: omnes docent, omnes Collegia puellarum con- 
dunt, etc, etsi primaeva intentio Fundatricis valde diversa fuit). 

c) Relate ad Moniales quae vitam contemplativam ducere debent ex 
proprio instituto, sedulo est ne nimio ardore et dedicatione ad laborem 
manualem ^ — aliunde maxime convenientem dummodo moderetur pru- 
denter — impediantur ab oratione, propter corporalem defatigationem, 
anxietatem spiritus, ad externa et quasi mercatoria negotia attentionem, 

quibus frequenter implicantur. De cetero reformatio profundior Mona- 
steriorum Monialium, quae formam exhibent « medioevalem » nec nostris 
temporibus accommodatam, forsan desideratur. 

d) Quod attinet ad viros religiosos, maxime ad eos qui apostolatum 
exercent: ut iugior et efiicacior eveniat unitas hierarchica Ecclesiae, maio- 
resque fructus apostolici obtineantur, videtur optanda maior illorum 
dependentia — seu exemptorum seu non exemptorum — ab Ordinario 
loci, cui subiiciantur oportet in omnibus quae ad externam activitatem 
apostolicam referuntur, salva propria Instituti independentia in his quae 
vitam internam ipsius afficiunt. Negotium quidem arduum, at ut arbitror 
in praxim reducendum. 

e) Sunt nonnullae Congregationes laicales (virorum, ut palam est) 
quarum Religiosi, ob efformationem tam intellectualem quam spiritualem 
qua potiuntur, videntur aptissimi ad sacerdotalem gradum ascendendum, 
quo perpetuo privantur, non sine intimo dolore plurimorum, qui toto 
corde, at incassum. Sacerdotium rectissime ambiunt, quo in propriis Col- 
legiis uberiores fructus in puerorum educatione obtinerent. Non raro, 
praesertim in Americae partibus, horum Collegia privantur necessaria 
assistentia sacerdotali, etiam minima, vel tantummodo inadaequatam ob- 
tinent. 

Data exiguitate Sacerdotum quae in praesentiarum existit fere ubique, 
optandum videtur ut talibus Religiosis via facilis pandatur ut qui debita 
praeparatione potiuntur ad Sacerdotium tandem aliquando ascendere 
possint. 

(Sic dico de Fratribus « La Salle », « Champagnat »,.. tam beneme- 
rentibus de Ecclesia). 

Haec dum pando pro officio meo ad Pontificiam Commissionem ante- 
praeparatoriam Pro Concilio Oecumenico, vota precesque ad Deum dirigo 
optimos fructus adprecando futuro Concilio, in maximum Ecclesiae bo- 
num atque in laudem gloriae Eius. 

® loANNES Petrus Zarranz y Pueyo 
Episcopus Placentinus in Hispania 

Exc.mi P. D. FRANCISCI BARBADO Y VIEJO 
Episcopi Salmantini (Salamanca) 

Salmanticae, die 15 novembris 1959 
Em. me ac Rev.me E) omine, 

Pergratum mihi est Pontificiae Commissioni Antepraeparatoriae Pro 
Concilio Oecumenico argumenta quaedam in Concilio prae primis per- 
tractanda innuere. 

Pontificiae Universitatis Salmanticensis ampliori studio res subiicitur, 
variis Professorum Commissionibus pro varietate materiae (dogmaticae, 
moralis, biblicae, pastoralis, etc.) nominatis, quarum conclusiones Pon- 
tificiae Commissioni Antepraeparatoriae suo tempore mittenda erunt. 

Haec dum communico Sacram Purpuram reverenter deosculor et 
libenter me profiteor Eminentiae Vestrae Rev.mae 

dev.mum atque obs.mum servum 

Franciscus Barbado y Viejo 
Episcopus Salmantinus 

Perpauca sunt quae sive in doctrinalibus sive in rebus de vita chri- 
stiana a vigilanti Ecclesiae magisterio ordinario non sint nostris tempo- 
ribus sufficienti modo edocta, ita quod tum doctores tum fideles bonae 
voluntatis doctrinam Ecclesiae faciliter haurire possunt. 

Auctoritate tamen Concilii Oecumenici fulcita ac novo modo pro- 
posita ac expleta ad unitatem doctrinalem et practicam in Ecclesia plu- 
rimum conferent. 

Sequentia sunt quae mihi nunc in Concilio tractanda occurrunt: 

1. De moderno naturalismo, pelagianismo periculosiori. 

2. De valore rationis humanae in cognitione veritatis, v. gr. prin- 
cipiorum contradictionis, causalitatis, etc. (adv. hodiernos relativistas). 

3. De vi rationis humanae in cognitione Dei (adv, agnosticismum 
hodiernum). 

4. De vera hominis natura, anima rationali et corpore constituta 
(adv. doctrinam Guntherianam ab hodiernis philosophis, v. gr. Ortega 
y Gasset in Hispania, propugnatam). 

5. De vera notione veritatis, utpote adaequatio mentis et rei obiecti- 
vae (adv. hodiernum vitalismum et relativismum). 

6. De vera fidei natura, utpote verus assensus intellectus (adv. vita- 
lismum et irrationalismum in fide religiosa a neomodernistis propagata). 

7. De peccato originali eiusque trasmissione (adv. novam theolo- 
giam). 

8. De eucharistica Transubstantiatione (id). 

9. De valore Evangeliorum in tradendis factis et doctrinis D. N. 
lesu Christi (adv. plures exegetas hodiernos, quosdam etiam catho- 
licos). 

10. De Mediatione universali B. V. Mariae in elargitione gratiarum 
declaranda. 

11. De laicismo. 

12. Quid circa socialismum et communismum ab omnibus tenen- 
dum sit. 

13. De sacerdotali formatione in Seminariis et religiosorum do- 
mibus. 

14. De clericali caelibatu roborando. 

15. De statu oeconomico clericorum. 

16. De usu linguae vulgaris in administratione Sacramentorum. 
Item in celebratione Missae in illis partibus sacerdoti non reservatis. 
Quid de «Communicantes» in Canone? 

17. De Breviario in simpliciori forma redigendo, praesertim in illis 
partibus a ritu chorali oriundis. 

18. De ratione agendi laicorum in apostolatu. Ubi de Actione Ca- 
tholica. 

19. De confessionalitate Statuum: de libertate cultus religiosi, etc. 
De relationibus inter Ecclesiam et Statum. 

20. Ut reafirmetur, etiam pro temporibus hodiernis, valor Syllabi 
auctoritate Pii Papae IX confecti ac promulgati. 

Ut quae post Concilium Vaticanum a Summis Pontificibus edocta 
fuerunt in unum colligantur et roborentur, licet non modo dogmatico, 
et conficiatur series thesium doctrinalium, ad modum Syllabi, sed modo 
positivo, scilicet docendo potius quam errores proscribendo, et quidem 
modo nostrae aetati convenienti. 

Quae vero ad unionem Ecclesiarum attinent a Patribus nationum 
mixtae religionis proponenda erunt. In Hispania et America latina ma- 
xime interest protestantium adversum Ecclesiam Catholicam propaga- 
tionem constringere. 

® Franciscus Barbado y Viejo 
Episcopus Salmantinus 

Exc.mi P. D. ANDREAE D. PEREZ CACERES 
Episcopi Nivariensis (San Cristobal de La Laguna, Tenerife) 

S. Christophoro de Laguna, 19 augusti 1959 
Eminentissime Domine, 

Responsionem tradere Eminentiae Vestrae scripto N. 1 C/59-1177 
signato, mihi pergratum est. 

Cum Summus Pontifex loannes XXIII fel. regn., Episcoporum, Sa- 
cerdotum ac totius Ecclesiae Pater, sollicitudine zeluque animarum ae- 
stuans Oecumenici Concilii celebrationem universo mundo nuntiaret, 
Nivariensis nostra Dioecesis magno gaudio exultavit et, ex corde huic 
eventui adhaerentes, Deo Omnipotenti luminum Patri enixe oravimus 
ad sacrosanctos Concilii fines assequendos, ex quibus bona ac remedia 
quae Sancta Mater Ecclesia consequi hodiernis oportet temporibus, 
certe eruentur. 

Dioecesis nostra, in fide catholica perseverans, amplio mari circum- 
data et a magnarum urbium periculis vere segregata, sub auspiciis Bea- 
tissimae Virginis Mariae antequam Insulae christianum cultum ample- 
cterentur iam veneratae, aliquo modo ab universalium malorum radicibus 
feliciter est liberata. 

Haec populi nostri privilegiata conditio atque catholicitatis suae rite 
proficientis status, causae sunt cur speciales quaestiones in Oecumenico 
Concilio tractandas non habeamus. 

Vehementi expectamus desiderio praedicti Concilii adventum ut, 
pleno obsequio, transcendentes definitiones ac disciplinares decisiones 
Ecclesiae animarumque bono profuturae, Summo Pontifice approbante, 
corroborentur. 

Interim devotos aestimationis sensus Eminentiae Vestrae profiteor 
et reverenter Sacram Purpuram deosculor. 

^ Andreas Dominicus Perez Caceres 
Episcopus Nivariensis 

Exc.mi P. D. IACOBI PONT Y ANDREU 
Episcopi S. Sebastiani (San Sebastian) 

Sancti Sebastiani, die 20 octobris 1959 

Eminentissime ac Reverendissime Domine, 

Litteris mihi datis ab Eminentia Vestra die 18 iunii proxime elapsi^ 
sub prot. N. 1 C/59-1202, reverenter acceptis, Eidem mitto animadver- 
siones et vota quae opportuna mihi videntur circa res et argumenta quae 
in futuro Concilio tractari possunt. 

Indulgeat quaeso Eminentia Vestra quod aliquantulum morosus fue- 
rim in responsione. Id involuntarie accidit; variis enim de causis illam 
perficere nequivi. 

Cuncta fausta Em.mae Vestrae exoptans eiusque S. P. reverenter 
deosculans, me profiteor 

addictissimum in Domino 

Iacobus Pont y Andreu 
Episcopus Sancti Sebastiani 


1. Episcopi, et cum eis clerici populusque fidelis, valde exoptant ac 
suppliciter petunt ut in Concilio definiatur tamquam dogma ab omni- 
bus tenendum, mediatio universalis Virginis Mariae, Matris Dei et no- 
strae, dispensatrix omnium gratiarum, prout iam anno 1913 exposcitum 
fuit Pio X ab Em.mo Card. Mercier, a Facultate S. Theologiae Universi- 
tatis Lovaniensis et a religiosis totius nationis Belgii. 

2, lidem exoptant et petunt ut in Concilio tractetur et definiatur 
quaestio de auctoritate Episcoporum, speciatim cum efformant unum cor- 
pus et sub Romano Pontifice. 

- 3. - Videtur specialis attentionis digna quaestio de arte sacra mo- 
derna, a forma traditionali valde aliena, quae in nostris ecclesiis inci- 
pit adhiberi, tum quoad architecturam tum maxime quoad imaginum 
picturam aut sculpturam. Si enim suppressio imaginum B. V. M. et 
sanctorum (sola remanente cruce, quandoque sine crucifixo) quae in 
templis catholicis in dies invalescit, errorem protestantium sapere vi- 
detur, timendum est ne usus imaginum arte abstracta aut nimis moderna 
confectarum, fidelium devotionem auferat quin etiam aversionem gignat 

erga sacras imagines tali stylo depictas vel sculptas, cum periculo inci- 
dendi in abusum iconoclastarum. 

4. Cavendum est ne inter nos prevaleat illud genus pseudoliturgiae 
quod, sub specie doctrinae theologicae magis depuratae, in causa est ut 
minus aestimetur Sacrum Tabernaculum nec non cultus adorationis eu- 
charisticae, Rosarii marialis, aliarumve praxium piarum quae a Sancta 
Sede populoque christiano magni fiunt atque innumeris indulgentiis 
ditatae existunt. 

5. Optandum sane est ut vera et exacta tradatur doctrina circa na- 
turam et extensionem apostolatus saecularis, ne ob nimiam aestimationem 
eiusmodi apostolatus, subaestimetur a christifidelibus dignitas et ac- 
tuositas sacrae Hierarchiae. 

6. Itidem res videtur maximae attentionis digna ut tradatur vera 
et clara doctrina circa praxim continentiae periodicae, eo quod praxis 
haec frequentissima existat hodiernis temporibus, et non sit adhuc con- 
cors auctorum sententia super eiusdem liceitate. Ad hunc finem mitto 
Adnexum n. 1. 

7. Fortasse opportunum est ut a Concilio detur universale decretum 
determinans genus laborum prohibitorum in diebus dominicis et festis 
de praecepto; magna siquidem datur hac in re confusio et opinionum 
disparitas inter auctores, cum magno scandalo ac disciplinae detrimento. 
Circa hanc quaestionem mitto Annexum n. 2. 

8. Ad roborandam inter clericos disciplinam valde utilis foret in- 
structio conciliaris circa verum sensum et valorem oboedientiae et perso- 
nalitatis. Etenim sub influxu theoriae obedientiae sic dictae rationalis, 
facile invalescit praesertim inter clericos iuvenes, contemptus legum ac 
normarum Superiorum tum ecclesiasticorum tum civilium, quae ipsis 
non placent. Idem dicere opportet de nimio personalitatis cultu qui facile 
degenerare solet in autosufficientiam, superbiam intellectualem et inde- 
pendentiam. 

9. Meo iudicio audiendi non sunt qui petunt mutationem habitus 
ecclesiastici in locis ubi talaris adhibetur. Apud nos res esset aerumnarum 
plena. Populus fidelis magni facit habitum talarem illumque honorat; et 
quoad clericos res certa est quod si « habitus non facit monachum », 
illum a multis periculis tuetur. 

10. Multo minus audiendi sunt (inter nos certe non dantur) qui 
pugnant pro abolitione caelibatus ecclesiastici qui semper habitus fuit 
tamquam ornamentum sacerdotii catholici et aestimatus ut eflicacissimus 
ad apostolatum. 

11. Neque etiam approbo sensum illorum qui pugnant pro usu lin- 
guae vernaculae in Missae sacrificio celebrando ut melius possit intelligi 

a christifidelibus. Praeterquam quod praxis eiusmodi magnopere officeret 
unitati, in locis ubi viget duplicitas linguae vernaculae, ansam pre- 
beret confusioni, controversiis et divisioni. Hoc possum asserere de 
propria experientia. 

12. E contra opportunum duco ut simplificetur aliquantulum magis 
Officium divinum a sacerdotibus recitandum, eo fine ut, ob magnam 
activitatem cui nostris temporibus vacare debent, non deserant, excessivi 
laboris causa vel pretextu, piam mediationem quae est et erit semper 
unum ex praecipuis vitae sacerdotalis alimentis. 

13. Tandem mihi videtur fore valde utile ut a Concilio vel saltem 
occasione Concilii conficeretur, ad instar Syllabi Pii IX vel Decreti « La- 
mentabili » Pii X, elenchus errorum magis vulgatorum in re philosophi- 
ca, theologica, morali, biblica, liturgica et sociali, cum uniuscuiusque 
censura. 


Annexum N. 1 

Quaenam est moralis continentiae periodicae malitia? 

Pius XII ^ clare affirmat, in Allocutione iis qui interfuerunt con- 
ventui unionis Catholicae Italicae inter Obstetrices, Romae habito,: 
« continentiam periodicam licitam esse, etiam per totam vitam matri- 
monialem, si causa gravis tamdiu perdurat ». Quaestio igitur restrin- 
gitur ad casum usus continentiae periodicae sine gravi motivo habitualiter 
et permanenter, vitando prolem et constanter utendo facultate illius 
propria et unice in matrimonio licita. 

Responsio fit per partes: A) Omnes tenent esse grave peccatum: 
1) Si deficit consensus alterius coniugis, quia violatur eius ius in re 
gravi; 2) Posito mutuo consensu, si diebus fecunditatis adesset pericu- 
lum proximum incontinentiae pro alterutro; 3) Si ex hoc usu sequeretur 
periculum notabilis diminutionis mutui amoris. 

B) Sepositis his omnibus et aliis circumstantiis finium particularium 
alterutriusque, respondemus. Omnes fere theologos ante allocutionem 
Papae ad Obstetrices 29 oct. 1951 tenere esse peccatum saltem venia- 
lem usum sine causa sufficienti, et hanc doctrinam fuisse longe commu- 
niorem inter theologos non potest in dubium vocari. Alii e contra tene- 
bant esse peccatum mortale. Paucissimi asserebant nullum esse pec- 
catum. 


^ A . A . S . 43 (1951) 846. 

Quid igitur post praedictam allocutionem Vii XII 

Non una est documenti pontificii DD. interpretatio. Varios casus 
distinguere oportet. 

a) Quale peccatum committunt coniuges sine ulla prole, qui exclu- 
dunt sine gravi causa usum matrimonii in diebus fecundis per totam vi- 
tam vel equivalenter et habent intentionem utendi illo diebus unice 
sterilibus per idem tempus? 

1, Aliqui auctores de peccato mortali non constare statuunt: Ita 
Regatillo arguit: « a) talis erat ante predictam allocutionem sententia 
fere communis; b) aliud videtur deordinatio contra sensum vitae co- 
niugalis, aliud grave peccatum in conscientia; c) ipse Pius XII frequentes 
admittit causas ab omni culpa excusantes ».^ 

b) P, Leo Babbini respondet casui proposito: « sine causa gravi 
probabiliter onerat conscientiam coniugum peccato mortali »,^ Et infra, 
in eadem ephemeride, addit: « unde cogito posse adhuc disputari utrum 
exclusio prolis deliberata, perpetua et non fundata super moti vis gra- 
vibus sit vel peccatum mortale, et an id semper sit ».^ Ratio allata est, 
quia satis providetur augmento propagationis et conservationis generis 
humani ex instincto paternitatis existente in coniugibus, et non est 
necessarium ut singula matrimonia generent prolem. Itaque secundum 
hos duos auctores probabiliter non est peccatum mortale uti matrimonio 
solis diebus agenesicis sine causa gravi. 

2. Plurimi auctores tenent post allocutionem pianam esse peccatum 
grave in coniugibus, prolem non habentibus, illam per totam vitam 
excludere utendo matrimonio unice diebus sterilibus. Ita S. Pani,^ Og- 
gioni,^ Hiirth,® nam dicit « posse peccari mortaliter excludendo prolem 
sine causa proportionate gravi »; Mondria ^ affirmat: « sine ratione pro- 
portinate gravi importaret peccatum grave; probabiliter etiam quamvis 
intentio complecteretur partem tantum, sed notabilem temporis fecundi- 
tatis »; Adami, apud Babbini,^ et alii, quibus nos calculum nostrum 
adiicimus. En rationes desumptae ex ipsa allocutione Papae. 


^ Regatillo-Zalba, Theol. Mor. Summa, t. III, n. 998. 

^ Leo Babbini, Palestra dei Clero, 31 (1952) 244; 1951, 972, 

^ S. Pani, Palestra dei Clero, t. 3 (1951) 1153-54. 

^ Oggioni, Rivista dei Clero Italiano, t. 33 (1952) 58-59. 

Hurt, Period. de re mor., can. et Iit., t. 4 (1951) 421 s. 

^ Ferreres -Mondria, Theol. Mor., II, 1087. J. Clavequin, Le devoir du 
fecondite du foyer chretien, Am. Cler. 66 (1956) 384-391; McCarthy et Diamond 
citati in Theolog. Studies 14 (1953) 55-56. 

® L. Babbini, l. c., t. 31 (1952) 243. 

3. « Moralis modi agendi coniugum liceitas affirmatur vel negatur, 
prout eorum intentio observandi constanter tempora agenesica funda- 
tur vel non super causis (seu motivis) moralibus sufficientibus et securis ».® 
lam vero haec liceitas seu honestas est de re gravi, quia Papa ad excu- 
sandum ab implenda obligatione coniugibus incumbente generandi pro- 
lem, ideoque et a peccato, si obligati non implent, semper exigit cau- 
sam gravem (gravi motivi, grave motivo, simili gravi ragioni). 

In Theologia Morali causae graves, rationes graves, motiva gra- 
via solum exiguntur ad excusandum ab impletione gravis obligationis, 
non levis, et ad vitanda peccata mortalia, non venialia. Cum autem Papa 
exigat causam gravem, ut licite agant coniuges utentes matrimonio in 
solis diebus agenesicis constanter, sequitur ipsos ita sine causa gravi agen- 
tes peccare mortaliter. 

Probandum igitur est Papam exigere semper causam gravem ad 
excusandum a peccato tales coniuges. Ita patet ex argumentis ab ipso 
Papa allatis, scilicet: 

a) Ex ipso statu vitae matrimonialis. Lex huius status est: 1) sicut 
confert uxoratis certa iura 2) ita imponit eis praestationem cuiusdam 
operis positivi (prolis nempe), respicientis ad statum ipsum. Agitur, 
proinde, de lege positiva seu de praestatione positiva solvenda. Sed no- 
tetur bene, quod, secundum Papam, haec praestatio potest, sicut in 
qualibet lege positiva, aliquando omitti, sed solum si causae graves, 
« gravi motivi », independentes a bona voluntate eorum ad hanc prae- 
stationem obligatorum, ostendunt eam non posse opportune exigi in tali 
casu, probant creditorem (genus humanum, hic) non posse ex aequitate 
illa petere. Ergo coniuges, nullam habentes prolem et sine causa gravi 
hanc negantes ratione continentiae periodicae constanter exercitae, pec- 
cant mortaliter. 

b) Sed dicet aliquis. Numquid omnes coniuges non habentes filios 
peccant mortaliter? Non. Papa restringit ad coniuges utentes matrimo- 
nio, iure nempe, quod coniuges habent ex suo vero et valido matrimo- 
nio sastifaciendi inclinationem naturalem modo legitimo. Ideo qui in 
matrimonio servant castitatem sunt extra hanc quaestionem. En verba 
Pii XII: « Coniugibus utentibus actu specifico sui status, unione sc. 
maritali, natura et Creator imponunt functionem [obligationem] pro- 
videndi humani generis conservationi seu solvere praestationem pro- 
priam, caracteristicam status matrimonialis... boHum prolis. Nam indivi- 
duum et societas, populus et status. Ecclesia ipsa quoad eorum exsisten- 


® A.A.S., t. 43 (1951) 845-846. 

tiam pendent a fecunditate matrimonii. Unde inire matrimonium, et, ex 
una parte, uti sine interruptione facultate status matrimonialis propria et 
unice in ipso licita, et, ex alia parte, se suhstrahere semper et consulto, 
nulla causa gravi existente (« senza un grave motivo »), et hoc cohone- 
stante, ab impletione sui officii primarii est peccare contra vitae coniugalis 
sensum ipsum », seu naturam, ut vertit Springhetti.’” lam vero vitae 
coniugalis sensus ipse seu natura ipsa non est in se res parvi, sed 
magni momenti. Peccare, igitur, coniuges praecise, non implendo suum 
primarium officium coniugale contra vitae coniugalis naturam ipsam, 
est deordinatio, non parvi sed magni momenti. Ideo Papa exigit cau- 
sam gravem ad hanc deordinationem vitandam. Ergo ni velimus verba 
Papae suo proprio significato destituere tenendum est tales coniuges pec- 
care mortaliter. 

1. Dices cum P. Babbini, « Contra naturam ipsam vitae coniugalis 
peccari potest leviter et graviter ». Distinguo. ,Si res in abstracto consi- 
deretur, sub qua abstracta consideratione cadunt res leves et graves 
contra naturam ipsam vitae coniugalis, concedo. Si res consideretur in 
concreto nostri casus, negatur omnino. Ideo Papa, ut notavimus, exigit 
rationem gravem, motiva gravia, ad usum constantem continentiae pe- 
riodicae ut vitetur peccatum [letale]. 

2) Ad rationem ab ipso P. Babbini additam: « dato il continuo au- 
mento della popolazione dei mondo, non si vede la necessita, da parte 
delle singole coppie, di provvedere alia conservazione dei genere umano. 
Tale obbligo esisterebbe se la popolazione mondiale, invece di essere 
in aumento, fosse in notevole decrescita. Caso a cui non si arrivera forse 
mai, perche Pistinto della paternita e della maternita sono cosi profonda- 
mente e naturalmente radicati nel cuore degli uomini, che gli sposi 
vogliono ordinariamente avere figli ».“ 

Resp. lam diximus coniuges servantes castitatem non teneri ad sol- 
vendam praestationem prolis, sed tantum illos, qui facultate venereorum 
utuntur. Certum est praestationem prolis a matrimoniis fecundis neces- 
sariam esse ad existentiam et conservationem generis humani, sed Papa 
non deducit obligationem solvendi hanc praestationem ex augmento vel 
diminutione multitudinis humanae, sed ex usu iuris specifici matrimo- 
nialis. Ideo si ii coniuges, isti et illi concreti, utuntur facultate venereorum 
unice in matrimonio licita; ideo omnes ipsi iidem concreti tenentur 
ad praedictam praestationem prolis independenter ab eo quod alia mar 


Aem. Springhetti, S. I., Univ, Gregorianae Professor, Romae, Period. 
de re mor. can. et liturg., 40 (1951) 371. 

“ L. Babbini, l. c. 972. 

trimonia individua, concreta, numerosiorem praestent prolem, et ita 
augeatur genus humanum. Horum generosior prolis praestatio non ex- 
cusat illos, nisi ii causam gravem habeant excusantem, a sua propria obli- 
gatione implenda; sicut non excusatur catholicus non habens causam 
gravem excusantem ab audienda missa in die festo ex eo quod vicinus 
eius audiat vel plures missas in die festo aut in diebus fetialibus. 

3. Ad rationes P. Regatillo. Ad a) Plures scriptores ante allocutio- 
nem Papae docentes peccatum leve esse continentiam periodicam sine 
causa gravi, nunc dicent esse peccatum grave, ut Oggioni, Adami, Fer- 
res-Mondria, Pani et alii. 

h) Aliud videtur esse contra sensum vitae coniugalis, aliud grave 
peccatum in conscientia. Negatur in hoc casu concreto, ut supra dictum 
est in responso ad 1. 

c) « Ipse Pius XII agnoscit frequentes causas ob omni culpa excusan- 
tes » Distin. Si his verbis vis dicere Pium XII agnoscere plures causas 
graves ab omni culpa excusantes, conc.; si vis dicere Papam agnoscere 
plures causas non graves ab omni culpa, in nostro casu, excusantes, 
nego. Pius XII agnoscit quattuor genera causarum « ex indicatione » 
quam dicunt, medica, eugenica, oeconomica et morali. Sed causae excu- 
santes ab omni culpa ex singulis his generibus desumptae « debent esse 
ex iudicio prudenti iustoque graves, sive hae causae sint personales sive 
profluentes ex circumstantiis extrinsecis allatis. Ergo eo ipso quod Papa 
exigit motiva gravia ad excusandum ab omni culpa, implicite docet 
culpam causa gravi excusandam esse gravem. 

4. Confirmatur. Natura obligationis implendi praestationem debet 
esse proportionata naturae iuris, cui respondet. Ius autem licite utendi 
Venereis in matrimonio est magni momenti in vita humana. Patet « ex 
magna dificultate servandi castitatem; ex gravitate luxuriae directe quae- 
sitae »; ex facilitate quam habent uxorati se immunes a tali vitio ser- 
vandi et simul f ruendi maxima tactus delectatione... Ergo tam magno 
iuri concesso respondere debet magna obligatio seu gravis obligatio 


A.A.S., l. c., p. 846. En verba S. Pontificis: « Da quella prestazione posi- 
tiva obbligatoria possono esimere, anche per lungo tempo, anzi per Tintera du- 
rata dei matrimonio, seri motivi, come quelli che si hanno non di rado della 
“ indicazione ” medica, eugenica, economica e sociale. Da cio consegue che l’os- 
servanza dei tempi infecondi puo essere lecita sotto 1’aspetto morale; e nelle 
condizioni menzionate e realmente tale. Se pero non vi sono, secondo un giudizio 
ragionevole ed equo, simili gravi ragioni personali o derivanti dalle circostanze 
esteriori, la volonta di evitare abitualmente la fecondita della loro unione, pur 
continuando a soddisfare pienamente la loro sensualita, non puo derivare che da 
un falso apprezzamento della vita e da motivi estranei alie rette norme etiche ». 

praestandi fructum usus talis magni iuris. Et ita intelligitur cur Papa 
exigat causam gravem ad excusandum a tali obligatione. 

B) Quale peccatum est post unum vel duos filios habitos servare sine 
causa gravi continentiam periodicam perpetuam vel aequiv alent em? 

Duplex etiam hic datur sententia; P. Babbini asserit esse peccatum 
leve; Dres, Oggioni, Adami/"^ et alii esse peccatum grave defendunt. Argu- 
menta pro utraque sententia sunt quae superius allata sunt in primo 
casu. Forte in favorem huius secundae sententiae posset addi, quod si 
omnes coniuges duos tantum filios haberent genus humanum multum de- 
cresceret, ac tandem in ruinam vergeret. Ponas esse peccatum leve, tunc 
quaelibet causa iusta levis — non enim requiritur causa gravis ad 
excusandum a culpa levi — excusaret a peccato. Omnia et singula ma- 
trimonia utentia iure coniugali facile invenirent causam iustam excu- 
santem et licite possent habere duos tantum filios. 

Ponas nunc secundum statisticas: «) 4% matrimoniorum sterilium, 
quae non possunt gignere; h) 15% ad minus ex utroque sexu, qui 
ante aetatem nubilem morte praeveniantur; c) saltem 3%, qui ex una 
vel alia causa non possunt nubere personaliter; d) inter catholicos, qui 
celibatum ex religione profiteri debent et quem liberrime amplectuntur; 
considera haec omnia et videbis subitum decrementum generis humani. 
Immo tolle has omnes causas diminutionis, una celibatus religiosi ex- 
cepta, et habebis patrem et matrem gignentes filium et filiam in eorum 
substitutionem. Et tunc, sine diminutione generis humani, unde sumes 
sacerdotes pro culto divino et religiosos et religiosas virginitatem suam 
in Dei honorem sacrantes et vitam suam in bonum suorum fratrum, ho- 
minum, nempe, maxima tradentes caritate? 

Dices. Tale decrementum generis humani ex hoc quod coniuges con- 
tinentiam periodicam sectantes duos tantum gignant filios vitatur, quia 


P. Babbini, l. c. 

Ll. cc. - Cf. Louis Sableron, Prof. d’Economie politique a l’Inst. Cathol. 
de Paris, qui iam anno praecedenti Allocutionem Pii XII ad Obstet.' cathol. Italiae 
scribebat: « La moral vous demande la chastete dans le mariage et la absence de 
fraude. Elie vous demande, en outre, que vous eleviez un nombre d’enfants pro- 
portionnel a votre courage et a vos moyens materiels. Ce nombre peut varier. II 
ne semble pas de voir etre inferieur a trois... Avec trois enfants vous serez en regie 
avec votre conscience de parents et de citoyens. Si vous avez quatre, si vous en 
avez dnq, si vous en avez plus, c’est fort bien ». In Limit. de Naissance et Conse. 
Chret., p. 97, Ed. Famil. de France, Paris, 1950. Et in nota « P. S. » sequentis 
pag. acceptat numerum 3, 2 infantium datum a Paulo Vincent in ir. 2 ephemeri- 
dis « Population » avril-juin 1950, licet hic numerus 3, 2, ait, nemini imponi 
possit. 

alii coniuges numerosiorem obtinent prolem, duce ipso instinctu pater- 
nitatis et maternitatis in homine existente. 

Resp. lam dictum est supra, quod munifica in hac re obligationis 
impletio aliquorum vel multorum coniugum non excusat alios ab eorum 
obligatione etiam in hac materia implenda. Insuper, instinctus paterni- 
tatis potest vinci ex affectu deordinato commoditatis, voluptatis fruen- 
dae, avaritiae, vitandi oneris filiorum, sicut vincitur in his, qui continen- 
tiam periodicam exercent, quique in dies valde numerosiores sunt. Ponas 
habere tantum duos filios esse peccatum leve, a quo quaevis causa levis 
sufficiens liberat et quae facile invenitur, et tunc videbis quomodo qui- 
vis appetitus deordinatus vincat instinctum paternitatis, ut quotidie hoc 
phenomenon « etiam inter catholicos » augeri videmus. 

His breviter expositis, non parva adesse videtur convenientia et 
opportunitas, ut in futuro Concilio, si ante non fit, solvatur quaestio 
moralis de gravitate vel levitate malitiae, quam continet perpetua con- 
tinentia pediodica seu usus matrimonii perpetuo vel aequivalenter in 
diebus infecundis unice habitus ad vitandam prolem. 

Nam est quaestio moralis magni momenti et valde practica: a) pro 
ipsis coniugibus, quorum aeterna salus saltem pluribus in casibus ex 
hac solutione pendere potest; b) pro bono particulari et publico. Ad rem 
Pius XII: «Nam individuum et societas, populus et Status, Ecclesia ipsa 
quoad eorum existentiam pendent a fecunditate matrimonii »; c) pro 
ipsis animarum pastoribus et confessariis, ne dubiis et perplexitatibus 
in suis ministeriis in re tanti momenti laborent et angantur. 


Annexum N. 2 

I. (j Sera conveniente y oportuno que el futuro Concilio Ecumenico pu- 
blique un decreto universal para la Sta. Iglesia, determinando las 
clases de trabajos prohibidos por la guarda dei « Descanso » dei « Do- 
mingo » y de los « dias festivos »? 

El Codigo de Derecho Canonico C.J.C. can. 1248 preceptua: « Festis 
de praecepto diebus Missa audienda est; et abstinendum ab operibus ser- 
vilibus, actibus forensibus, itemque, nisi aliud ferant legitimae consuetu- 
dines aut peculiaria indulta, publico mercatu, nundinis, aliisque publicis 
emptionibus et venditionibus ». 

En este canon se imponen dos obligaciones: una positiva, ofr Misa, 


A.A.S., l. c., p. 845. 

que es la principal; y otra negativa, abstenerse de trabajos serviles, actos 
forenses y demas ocupaciones detalladas en el. Aquella es el fin dei dia 
festivo, para que el hombre se ocupe en las cosas dei culto de Dios; esta, 
para que las obras serviles no impidan al hombre ocuparse en las cosas 
divinas/ Nosotros restringimos nuestra exposicion a esta segunda parte 
dei canon, y de ella a solas las obras serviles. 

Conocida es la clasificacidn de las obras dei hombre, en orden al 
descanso dominical, en serviles, liberales y comunes. 

a) Serviles son aqudlas que se ordenan 1) inmediatamente a utilidad 
dei cuerpo, 2) se ejecutan principalmente con las fuerzas dei cuerpo y 
3) se encomiendan comunmente a los hombres vulgares — antiguamente 
a los siervos — . Tales son las obras rurales, sembrar, segar ... y \ 2 & me- 
cdnicas, como tejer fabricar muebles, etc. 

b) Liberales, las obras que principalmente a) se ejecutan con las 
fuerzas dei alma, b) se ordenan al cultivo de la misma, y se hacian 
antes por hombres libres, como leer, escribir, ensenar, delinear, etc. 

c) Obras comunes ^ son las indistintamente ejecutadas por siervos y 
libres. Llamanse tambien naturales o medias, y pertenecen al culto or- 
dinario dei cuerpo, como el caminar, cazar, jugar, comer, etc.^ Aqui sola- 
mente nos ocuparemos de las obras serviles con relacion al precepto do- 
minical. 

II. Importanda prdctica de la observanda dei descanso dominical 

La experienda nos ensena que en las regiones donde se desprecia la 
santificacion dei domingo y dias festivos, desaparece la fe, se corrompen 
las costumbres, se depaupera la familia y hasta se impide el progreso de 
la industria. Por el contrario la santificacion dei dia festivo trae grandes 
utilidades morales y economicas al individuo, a la familia y a la sociedad. 

A) Al individuo le proporciona: 1) gran ventaja espiritual y moral. 
Le da tiempo y oportunidad para cumplir el precepto de tributar a 
Dios N. Senor el culto debido con el cumplimiento de los oficios religio- 
sos, de instruirse religiosa y moralmente, sobre todo escuchando el cate- 
cismo y las instrucciones pastorales; con lecturas a proposito para ello, 
pues el descanso dei trabajo corporal predispone para ocuparse en la 
instruccion espiritual. 


^ Cf. St. Tornas, 2-2, q. 122, a. 4 ad 3. 

^ Mirkelbach, no admite mas que las obras serviles y las liberales. Theol. 
Mor., II, 686, p. 704. 

^ S. A. M. DE Ligorio, Theol Mor., lib. III, n. 272. 

2 , Grandes ventajas corporales. EI reposo dominical conserva la salud 
y las fuerzas fisicas dei individuo. La experiencia fisiologica ha demos- 
trado que no basta al trabajador el descanso nocturno ordinario. Necesita, 
ademas, un descanso periodico durante el dia para reponer la superper- 
dida diaria dei oxigeno, causada por el trabajo continuo de musculos y 
nervios, que no puede ser suplida ni aun por una buena sobre alimenta- 
cion (A. de Mun, Discours et ecrits divers, Paris, 1895, t. IV, p. 291 sig.). 
Conservase este vigor en la clase obrera, con el descanso dominical, muy 
a proposito para evitar en la salud los terribles danos dei alcoholismo con 
sus fatales consecuencias de despoblacion y dejeneracion de la raza. 

3. Ventajas economicas, porque evita muchos gastos inutiles en bares, 
cafes, cines y otros entretenimientos. Descansando el domingo, el obrero 
no huelga entre semana y aumenta la productivilidad con las fuerzas cobra- 
das en el reposo, y es mas apto para promover otros intereses. La expe- 
riencia demuestra que disminuyen, con la bienhechora influenda de este 
descanso dominical, las ausencias de los obreros a su trabajo en los 
lunes y martes de la semana. 

B) Ventajas familiares. Ordinariamente los diversos miembros de la 
familia durante la semana estan dispersos en sus ocupaciones, Solo se ven 
por la noche, fatigados, no gozan suficientemente dei solaz familiar, aun 
suponiendo que el obrero no retrase su entrada en casa, llevado por los 
atractivos de un cabare. Asi no puede atender a los asuntos de la fami- 
lia ni a la educacion de los hijos. Con el descanso dominical y cumplien- 
do sus deberes religiosos, puede regocijarse con la vida intima de familia, 
ocuparse de los hijos, quienes resultaran muy beneficiados de la educacion 
paterna y dei aliento e impulso saludable que les da con el ejemplo dei 
cumplimiento de los deberes religiosos. 

C) Ventajas sociales. Como el culto de la Iglesia es social, asisten 
juntos a los oficios religiosos los ricos y los pobre. La Iglesia Hama igual- 
mente a todas las clases sociales aunque sean opuestas entre si. En el 
ejercicio dei culto divino reune a todas. Como Madre a todos predica lo 
mismo, impone los mismos deberes, especialmente el de amarse y ayudar- 
se como hermanos en nombre de Dios, Padre comun, de N. Senor Jesu- 
Cristo, Redentor de todos los bombres, para que estos se unan entre si 
con los lazos naturales dei amor y los sobrenaturales de la caridad. Se 
realza esto con el ejemplo de afecto maternal que la Iglesia da a los 
pobres.^ Asi se ven bastantes conversiones de acatolicos, ocasionadas por 
su asistencia a los oficios religiosos de los dias festivos. 


Cf. Leon XIII, Enc. Rerum Novarum, 15 mayo 1891. 

III. EI descanso dominical y las « obras serviles » 

Siguese de lo que acabamos de decir que el celo dei verdadero apos- 
tol ha de procurar con sumo interes y por todos los medios posibles la 
observancia ejemplar dei descanso dominical entre los catolicos. A ello 
contribuira sin duda, el que los catolicos conozcan bien que clase de tra- 
bajos prohibe el descanso dei domingo y de los dias festivos, y a esto 
esbase indispensable determinar bien la naturaleza y notas distintivas o 
elementos constitutivos de las llamadas « Obras Serviles o Trabajos Ser- 
viles », de modo que se adapten en este asunto las actuales condiciones 
sociales, tan distintas, especialmente en la parte mecanica e industrial, 
de las condiciones sociales de mediados dei siglo vi, cuando por primera 
vez se uso en sentido teologico la frase « Obra Servii » en el Concilio De 
Ruen de 560 en su can. 15/ Esta frase resulta hoy un poco molesta y 
desagradable para todos los obreros, particularmente para los operarios 
que ejercitan oficios tecnicos en talleres, oficinas, escritorios, fabricas ... 
(iNo convendria quiza cambiarla por otra frase mas a proposito para ex- 
presar todo trabajo incompatible con la observancia dei descanso domi- 
nical? 

IV. La tradicion cristiana en esta materia suele dividirse en tres periodos, 
r dei siglo I al VI; 2° dei siglo VI al XIII; 3° dei siglo XIII hasta 
nuestros dias. 

periodo. Del siglo I al VI 

Los cristianos, a imitacion de los judios que descansaban el sabado, 
comenzaron a guardar el descanso dei domingo en memoria de la Resurrec- 
cion de N. Senor Jesucristo, absteniendose de hacer ciertas obras que 
hubieran podido impedir el culto, especialmente publico de Dios; pero 
no las Uamaban serviles Qomo el Antiguo Testamento, porque no querlan 
judaizar. 

a) El Concilio de Laodicea de fecha incierta — dei 343 al 381 — 
nos da el primer documento eclesiastico relativo al descanso dominical en 


^ Este canon 15 es el primer documento eclesiastico, en el que se dio cabida 
a la frase « Obra servii », Cf. Labbe-Cos s art. Sacrosancta Concilia, t. VIII, 
coi, 406. Antes dei 560 S. Martin, Arzobispo de Braga (Hispania Tarraionense, 
hoy Portugal), en su libro « De Correptione Rusticorum », tratando dei descanso 
dominical, escribe: « Opus servile, id est. Agrum, pratum, vineam, vel si qua gra- 
via sunt, non jacietis in dia Dominico ». Cf. L. McReavy, The Sunday Repose 
From Labour, Ephemerides Theolog. Lovan. (abril 1935, p. 211). 



EPISCOPUS S. SEBASTIANI 


277 


el can. 29, prohibiendo a los cristianos judaizat, estar ociosos el dia dei 
sabado, prescribiendoles trabajar en el, y de bonrar et Dia dei Sehor 
absteniendose todo lo posible de trabajar en el, mas no preceptuo el des- 
canso. (Hefele. Hist. des Concib, t. I, p. 1015). 

Nada dice de la extension dei descanso dominical, ni de que obras se 
ban de abstener en el, pero es sin duda menos rigido que le des sabado 
judio. 

h) Las Constituciones Apostolicas preceptuaban este descanso a los 
siervos en memoria de la Resurreccion dei Senor, y les imponian la obli- 
gacion identica para el dia dei sabado en recuerdo de la « Creacion ». 

c) En esta epoca, ademas de las leyes de Constantino y de otros empe- 
radores sobre el descanso dominical, existia una costumbre cristiana de 
no trabajar en el, por la que consideraban prohihidas en los domingos 
las obras que bacian los siervos, como las rurales de siembra, siega, corte 
de bierba, vareo de arboles, de trigo, etc., de obras mecanicas y otras si- 
milares; pero no bay todavia legislacion eclesiastica sobre su probibicion. 
Se inicia tambien a fines de este periodo la tendenda de asimilar el des- 
canso dei domingo al reposo sabatico de los judios, 

T periodo. Del siglo VI al XIII 

En este periodo se legisla mucho sobre el descanso dominical. 

a) Se prohiben por los canones de Concilios particulares, lo que ya 
estaba prohibido por la costumbre. Tales son las obras rurales; cultivo de 
la tierra, sementera, siega, laboreo de las vinas, etc., y todas las labores 
relacionadas con ellas, las obras mecanicas y sus similares (Cone. III de 
Orleans, en 538, can,. 28, Mansi, Concilia, Florencia, 1763, t. IX, coi. 19). 
Sin embargo, en Monumenta Germanica, Concilia aevi Merovingii, Han- 
nover, 1893, t. I, p. 82, es el can. 31 de los 36 que cuentan; Labbe- 
Cossart, Sacrosancta Concilia, t. VIII, coi. 406. 

b) Dispensas. Algunos Concilios admiten excepeiones en el descanso 
dominical. Asi el Concilio de Auxerre, en 578, establece: « non licet die 
dominica iungere boves, vel alia opera exercere, nisi pro causis consti- 
tutis », can. 161, El de Narbona, 580: « ut die dominico nullam operam 
faciant nec boves iungantur excepto si in mutando necessitas incubuerit » 
can. 4, 1 c., coi. 726 (Ibidem). Lo mismo disponen los Estatutos Epi- 
scopales. 

c) Como consecuencia logica, esas prohibiciones de las obras rurales se 
extendieron a los transportes de todo genero: Sin embargo en el Capitular 
eclesiastico de Carlo Magno dei 789, se exceptuan tres clases de tran- 
sportes: hostilia carra vel victualia vel, si forte necesse erit, corpus 

cuiuslibet ducere ad sepulcrum » (Capitulare ecclesiasticum Caroli Magni, 
a. 789, can. 80, ML 117, 181 s.). Pero estas excepciones dei Capitular de 
Carlo Magno parecen contradichas por el Concilio VI de Paris, en 829, 
L. I, can. 50, que prohibe quaslibet carrigationes ullius conditionis 
— Carrario opera — . En este Concilio y en el de Cbalons (843) se quejan 
los PP. asistentes a ellos de los abusos y negligencias considerables en la 
observanda de este precepto.® 

La prohibicion de las carrigationes se extendio: a) a las cargas im- 
puestas a los vasallos por sus senores; h) a las cargas de acarreo-carregium; 
c) a las cargas de transporte arriero (a lomo de mula) sagmegium. 

Excepcion para estas cargas: amor Dei vel timor hostium vel propter 
magnam necessitatem (Concilio de Bourges en 1031, can. 15. Labbe- 
Cossart, o. c. t. IX, coi. 1209). 

Pero todavia no aparecen las sistematizaciones de las obras ser- 
viles. 

r periodo. Del siglo XIII al XVI 

Sistematizacion de las obras serviles por el elemento material, « na- 
tur aleza de la obra » y el elemento formal, « la intencion de lucro ». 

Santo Tomam (2-2, q. 122, a, 4 ad 3) nos dice que el fin de este 
precepto es « ut homo vacet rebus divinis » y que las obras serviles (a 
servitute) son « opera corporalia in quibus unus homo alteri servit ». 
Pero no participo en esta sentencia S. Buenaventura (in III Sent., D. 37, 
dub. III, Ed. Vives, t. V., p. 153) dice: « Talia dicuntur opera servilia 
et prohibentur, illa maxime in quibus homo inhiat terrenis lucris, et quae 
sunt praeter necessitatem, per quam anima maxime detinetur circa haec 
inferiora, nec se nec Deum recolat ». Algunos quieren ver en estas pala- 
bras: « Illa (opera) maxime in quibus homo inhiat terrenis lucris » un 
jalon para la sentencia que vamos a exponer. 

Desde S. Raimundo de Penafort hasta bien entrado el siglo XVI, las 
Sumas de Moral tienen como serviles, las obras que abiertamente no 
son, si se hacen con intencion de lucro, como el escribir, contratar, pes- 
car, cazar ... 

Guillermo de Rennes en su comentario a la Suma de S. Raimundo 
de Penafort puso este principio: << La ganancia hace servii una obra que 
por su naturaleza no lo est ». Asi un cochero, un peluquero puede prestar 
sus servicios en dia festivo a condicion de que no sea principalmente por 
la ganancia o avaricia, sino por necesidad de aquellos a quienes sirve 
(Summa S. Raymundi, Avignon, 715, p. 160). 


® Labbe-Cossart, o. c., t. IX, coi. 749. 

Todavia es mas expKcito Ricardo de Mediavilla (t 1307). En el se 
hallan bien determinados los dos elementos de la obra servii: el mate- 
rial, la naturaleza de la obra, y el formal, el fin propio y proximo dei 
agente. A la pregunta: « Que obra es servii? » Responde. « La opuesta 
a la obra liberal ». En ambas, anade, hay que tener presente, si se 
quiere determinar el caracter de liberalidad o servilidad, el fin propio y 
proximo dei agente; el fin esencial que se ha propuesto, no el accidental. 
« Tam unum opus quam aliud ... debet iudicari formaliter servile vel 
liberale per comparationem ad agentem ». De aqui saca esta conclusion.^ 
Aquellas son obras serviles, cuyo fin propio y proximo es el bien tempo- 
ral y corporal dei que las ejecuta aunque por natur aleza sean liberales, 
espirituales. A la inversa, una obra naturalmente servii, si esta ordenada 
a un fin espiritual, se ha de considerar como liberal ». 

Clasificacion 

Obras material y formalmente serviles: prohibidas. 

Obras materialmente liberales, formalmente serviles: prohibidas. 

Obras materialmente serviles, formalmente liberales: permitidas. 

La misma doctrina con los dos elementos de la obra servii se halla 
bien determinada en Angel de Clavasio (t 1493), Summa Angelica, 
art. Feriae, nn. 27,29; en el dominico. Silvestre de Prierio, Summa sil- 
vestrina, art. Dominica, Lyon, 1594, p. 269 sig. Otros muchos canoni- 
stas y sumistas, que sostienen esta opinion, pueden verse citados en 
Suarez,^ quien copia estas palabras dei Abulense: « Omnes operationes 
exteriores secundum se liberales ex hoc fine [lucri] fieri serviles et pro- 
hibitas ». 

En esta teoria hubo sus extremos, que muchos no podian comprender: 
Clavasio queria impedir el toque de campanas llamando a los fieles a los 
oficios dei domingo so pretexto de que era pagado. 

Ricardo de Mediavilla consideraba como pecado el solo pensamiento 
dei trabajo por ganancia en domingo; y la busqueda de la ganancia la 
presentaba casi como una intencion extrmseca propia dei agente,® y no 


^ In III Sent., dist. 3, art. II, q. 4, Conclusio. Brixiae, 1591. 

® SuAREZ, De Relig., II, cap. 19, p. 246, Venetiis, 1609, apud Bernardum 
luntam et Socios. 

® « Minus ergo bene distinxerunt quidam opus servile in formaliter et mate- 
rialiter servile paenes finem lucri seu mercedis, quoniam haec impertinentia sunt 
ad opera servilia. Propter quod divinum operis ingenium nunquam in III Sen- 
tentiarum, aut hic tractans de servilibus operibus meminit lucri aut mercedis 
(Caietan. Comment. in 2-2, q. 122, a. 4 ad finem Commentarii). 

suficientemente lo que es en realidad, uno de los elementos esenciales de 
la obra servii en si misma. Nada tiene de extrano que los teologos bu- 
scaran otra solucion al caracter de la obra servir, como ahora veremos. 

En esta teoria se terna ya en cuenta, para la licitud de la obra 
servii en domingo, la dispensa dei superior competente, la necesidad de 
ella, el ser para el servicio divino, y algunos teologos la costumbre dei 
lugar. 

Sistematizacion de la ohra servii por su naturaleza corporal 

Cayetano en su comentario a la Suma de Sto. Tornas, editado hacia 
1525, se pregunta: « An opera in die festo licita reddantur illicita ex hoc 
quod fiant mercenaria seu propter lucrum? » Responde: « Apparent ra- 
tiones contrariae », 

a) Hay obras mercenarias que no estan prohibidas los dias festivos, 
y trabajos no mercenarios que estan prohibidos. Si la ganancia es uno de 
los elementos de la obra servii, ciertos trabajos retribuidos, como el 
canto, la musica de las iglesias, tocar las campanas, estan prohibidos por 
esa razon, lo que no puede admitirese.^° 

b) Uno de los caracteres de la obra servii es trabajar para otro, mien- 
tras que en la obra mercenaria se trabaja por si mismo. 

c) Los mercaderes no buscan otra cosa que ganar dinero, y, sin 
embargo, nadie les acusa de hacer obras serviles. 

d) La busqueda de la ganancia no puede entrar en la razon de obra 
servii, porque aquella es el fin dei agente, no el fin de la obra, y este no 
puede cambiarse por la intencion de aquel. 

Esta doctrina de Cayetano fue aceptada por bastantes teologos con- 
temporaneos suyos y casi universalmente ha sido aceptada por los de los 
siglos XVII, XVIII y XIX y lo que va dei XX. Decimos casu universal- 
mente porque entre otros. Benedicto XIV ensena que « la pesca se ha 
de tener por obra servii siempre que se ejerza por lucro {De Synod. Dioec., 
XIII, 18, n. 2). 

Segun esta teoria (jcuales son los elementos para conocer y discer- 
nir la obra servii? 

Rechazada la intencion dei agente, el lucro, comd elemento formal de 


Notese de paso que estos ejemplos aducidos por Caietano, como no prohi- 
bidos a pesar de estar retribuidos, son trabajos comprendidos en la dispensa con- 
cedida por la necesidad dei culto divino para los dias de fiesta. Lo mismo ha de 
decirse de los otros que trae de los medicos y de los vendedores al pormenor, a 
quienes tambien se les dispensa dei descanso dominical en el trabajo de sus oficios 
por razon dei bien publico. 

la obra servii, no queda mas que la naturaleza de esta y el fin intrinseco 
de la misma. Obra servii, nos dice S. Alfonso (Theol, Mor., 1. III, n. 272), 
es la que se ordena a) inmediatamente a utilidad dei cuerpo b) se ejecuta 
mas con las fuerzas dei cuerpo que con las dei alma y c) se encomienda su 
ejecucion a los hombres vulgares (antes a los siervos). Tales obras son 
las rurales: sembrar, segar, arar, cavar las vinas, etc.; las mecdnicas, 
como el construir carros, coches, tejer, coser, etc, Tenemos, pues, que, 
segun esta sentencia, las notas que constituyen y caracterizan las obras 
serviles son dos: a) su naturaleza, o sea que principalmente se hacen con 
las fuerzas dei cuerpo; y b) su jin quaes la inmediata utilidad dei cuerpo, 
proveniente de la misma obra, « Hay que tener en cuenta en la practica, 
escribe Prummer, O, P,, que las obras serviles se han de juzgar por le 
jin de la obra, de ninguna manera por el fin dei operante, ni tampoco 
por la tardanza o fatiga que exige su ejecucion, Luego la obra, que a) 
principalmente se hace con fatiga [trabajo corporal] b) e inmediatamente 
sirve para comodidad corporal no deja de ser servii aunque se baga por 
pura recreacion, o sin ganancia, o por fin santo o por breve tiempo, Por 
eso la mujer, que teje o cose, para confeccionar vestidos para los pobres, 
hace una cosa servii en realidad, y peca, si no tiene causa excusante 
(Theol. Mor., edit, IX, n, 488, 1).“ 

Por la misma razon las obras liberales, « las que se hacen principal- 
mente con las fuerzas dei alma, y se ordenan al cultivo de la misma, y se 
hacian antes por hombres libres, como el leer, escribir, ensenar, etc,, 
no dejan de ser liberales, aunque se hagan por retribucion y con cansancio, 
y se ejecutan licitamente los domingos y dias festivos » (Prummer, 1, c,), 
Esta segunda sentencia en tiempo de Cayetano y en los siglos XVII- 
XIX era acomodada a las condiciones de aquella sociedad, El trabajo 
manual, el trabajo de la semana, estaba por lo general en relacion pro- 
porcionada con las necesidades corporales de entonces; el intelectual 
correspondia a las necesidades espirituales, Pero esta formula ipodna 
aplicarse a las nuevas significaciones y concepto dei trabajo manual, na- 


Algunos han creido que segun esta teoria, las obras serviles constaban de 
un solo elemento, el elemento material que pone la otra sentencia; pero no es asi 
como lo hemos visto de S. Alfonso y de Prummer. Anadamos este otro testimonio 
de los Salmanticenses : Opera servilia « esse opera corporalia, seu quae per corpo- 
rale instrumentum exercentur, ad utilia corporis per se, et ex sua primera insti- 
tutione, ordinata {Cursus Theol Mor., tr. XXIII, c. I, n. 227). Por tanto uno de 
los elementos esenciales de la obra servii es el estar ordenada a la utilidad dei 
cuerpo, « ex primeva sua institutione ». Tambien Suarez, /. c., cap. 20, n. 5, p. 251, 
escribe: « Sic ergo ratio operis servilis in primis postulat sed etiam ex primo 
efectu, ad quem natura sua, vel ex vi institutionis suae ordinatur ». 

eidos dei progreso industrial? (-Podria servir por mucho tiempo para di- 
scfiminar lo que hay en el hombre, puesto al servicio de lo temporal, de 
lo que hay, por el contrario, en el que se dirige a la ilustracion de la 
inteligencia? Esta teoria encontro, desde el siglo XVII dificultades en la 
solucion de los casos que se presentaban. 

Notorio es el caso de Azor (t 1603), sequidor de Cayetano, so- 
steniendo en teoria que las obras serviles no lo son « por la intencion dei 
agente, sino por la naturaleza de la obra »; pero fue reprendido por 
Busembaum por falta de logica, porque en la practica babia apelado a la 
sentencia dei lucro para permitir o probibir la caza, la pesca, la escritura 
y la transcripeion ». El mismo Busembaum (1. c.) transcribe, sin recba- 
rarla, esta respuesta de Filliucio sobre la destilacion: « Excusat Filii, di- 
stillationem quae sine corporis fatigatione,^^ potius ad experientiam et 
peritiam fit quam ex officio et arte ». Lo mismo hace S, Alfonso (1. c., 
n. 282, 7). 

Soluciones parecidas a estas, ilogicas, se encuentran no pocas en 
los manuales de Teologia Mor. en la solucion de los casos de obras ser- 
viles. 

Esta sentencia como la anterior acude tambien para la solucion de 
los casos a las causas que excusan de la observanda de la abstencion de 
las obras prohibidas en los domingos y dias festivos, a saber: la dispensa, 
la necesidad, propia o ajena, la razon dei culto divino, la costumbre y la 
caridad. 

V. Deseos de un criterio universa! , en lo posihle, de las obras prohibidas 

en los dias festivos. 

La grande evolucion mecanica e industrial con la comple jidad de los 
miiltiples oficios y trabajos manuales ha aumentado sobremanera los 
casos de obras dudosas sobre si son serviles o liberales. De aqui la per- 
plegidad de los autores y la diversidad de sus soluciones. Los principios 
son los mismos para todos; pero la aplicacion es diversa. Los fieles se 
admiran y se preguntan a si mismos y preguntan tambien a otros: si la 
Iglesia es distinta o ensena cosas distintas en las diversas provincias o re- 
giones sobre la prohibicion dei trabajo en los dias festivos, pues en unos 
lugares esta prohibido lo que se permite en otros. 


Institui. Mor., pars II, cap. 37, Lyon, 1610, t. II, p. 113. 

Medulla, Tract. III, De tertio Praecepto, c. 1. 

Recuerdese lo transerito de Prummer: « la obra no deja de ser servii 
aunque se haga por pura recreacion o sin ganancia, o por fin santo, o por breve 
tiempo ». 

Los mismos «huertos familiares» (aprobados por Leon XIII y S. Pio X), 
los cuales cultivados en las tardes de los dias festivos por el padre, la 
madre e hijos intimamente unidos, han producido opimos f rutos persona- 
les, familiares y en culto divino con la observanda dei domingo. Pero 
entonces escandalizaron a no pocos catolicos, y aun sacerdotes, como una 
profanacion dei descanso dominical. Si la cuestion se pusiera hoy oficial- 
mente, la casi totalidad de los catolicos la aceptaria unanimemente/^ In- 
contables obreros deben a este trabajo de recreo y distraccion, el haber 
llevado una vida familiar, educativa de los hijos, apartada de las taber- 
nas, bares, cabares, cines, teatros y reuniones politicas, con gran paz 
cristiana para sus almas y no poco ahorro para la economia domestica. 
Esto prueba que no toda obra servii es opuesta al precepto de descanso el 
dia festivo si no impide el culto dedibo al Senor, ya que la obra en si 
no es mala. 

De aqui la tesis sustentada por muchos escritores modernos: « Vn 
trabajo corporal moderado y por recreo o entretenimiento no debe con- 
siderarse como obra servii prohibida ». Pero en esto, como todas las 
labores, deben precaverse los abusos. Lo cual pudiera hacerse en la 
nueva ley tan deseada. 

b) La falta de logica, que se observa en los autores los principios y 
su aplicacidn en las resoluciones de los casos. 

Prummer (II, 488): « Valde notandum est pro praxi opera servilia 
diudicanda esse ex fine operis, non ex fine operantis ... non desinit esse 
servile, si fiat recrationis causa, vel sine remuneratione, vel ex santo fine 
vel per breve tempus ». Y anade: « La mujer que teje o cos e (el domingo) 
vestidos para los pobres hace una obra servii y peca, si no hay causa excu- 
sante » — En el n."* siguiente (489) dice: « Hacer rosarios, coser esca- 
pularios non obras por su natur aleza serviles ». La conclusion segun lo 
dicho en el n.“ anterior debia ser: luego no pueden hacerse ni por un fin 
santo, ni para los pobres sin pecado — y sin embargo, pone esta otra: 
« son licitas por razon de la estimacion comun en los dias de precepto con 
tal que se hagan por devocion y sin lucro ». 

Y (i por que esta solucion tan opuesta al principio antes sentado? 
Porque al comienzo de este parrafo escribe: Para determinar en los casos 


Vease H. Michou, Revue Apologetique, I, 62, n. 206, marzo 1936, 
pp. 298-299. Conocida es la Institucion « Vceuvre du coin de terrae et du froyer » 
(jardines obreros), fundada por el Abate Lemire y propaganda por el P. Vol- 
pette, S. I., el apostol de los jardines obreros, quien para defenderlos tenia siempre 
en los labios esta sententia: « Estdn permitidos los trabajos que se pueden hacer 
con traje de domingo ». ' 

de duda que obras son serviles o liberales, se atiende no solo a la natu- 
raleza de ellas « sed etiam ad extimationem hominum » — Y este nuevo 
principio lo extiende a obras que el mismo confiesa ser serviles por su 
natur aleza « Rosaria facere et scapularia suere sunt ex se opera servilia ». 

El P. Vermeerch propone tambien el principio de que el fin dei 
agente no entra en la clasificacion de la obra propiamente servii ni en la 
propiamente liberal; pero se ve obligado a admitir que en las comunes 
(a siervos y libres) el fin de la ganancia hace que la obra sea servii o no: 
V. g. la pesca, caza, etc. hechas por salario son serviles; no lo son si se 
ejecutan por recreacion. 

Tanquerey,^’^ no obstante de haber sentado antes este principio: 
« opera liberalia permissa sunt etiamsi pro mercede exerceantur », escri- 
be: « In his operibus cuius indoles ex se dubia manet, tanquam prohi- 
bita haberi iudicio nostro, ea omnia quae, ex communi aestimatione, 
censentur exercitium artis lucrativae, quod ex se a sanctificatione diei 
dominicae mentem avertit ». 

Muchos autores podiamos aducir en confirmacion de las dificultades, 
originadas por la evolucion industrial y social para clasificar las obras 
serviles y liberales con los principios hasta ahora epuestos en los ma- 
nuales de moral. Digagnoslo el P. Godofredo Heinzel, S. L, en la ultima 
edicion de Noldin: « Ideo auctores laborant in classificatione operum 

(servilium et liberalium), incidunt in contradictiones et solutiones, quae 
communi sensu christianorum non capiuntur et potius ad despectum et 
abusum praecepti ecclesiastici ducunt ». 

« Itaque si in sequentibus retinemus descriptionem operis servilis, 
prout hucusque in usu, erat, hoc fit solum, quia alia descriptio magis 
apta nondum invaluit; sed optandum est ut invaleat ». 

Las revistas eclesiasticas han ido a la cabeza de este movimiento. Ya 
en 1903, UAmi du Clerge, con ocasion de los « Jardines de obreros », se 
inclino a favor dei lado de la solucion benigna, que justifico por el sentir 
comun dei pueblo, poco inclinado a considerar el cultivo de las huertas 
como obra servii/^ 

En 1926 resolvio que podia hacerse el bordado artistico de un man- 
tel de altar con tal que ese trabajo no fuera el de oficio u ocupacion de la 
semana, y se hiciera a titulo de distraccion, de ejercicio artistico y sin 
escandalo de nadie. 


rheol. Mor., t. III, p. 798, 3, p. 726. 

Synopsis Mor., De Virtute relig., c. 8, n. 1039. 

Summa Theol. Mor., ed. XXXI, vol. II, n. 266, p. 237; Oeniponte, 1957. 
Ami du Clerge, 1903, p. 970. 

Un subseritor de la Revista creyo que esta solucion contradecia a 
los principios anteriormente expuestos en ella. EI autor dei articulo, 
reconociendo que, segiin la ensenanza de la Teologia Moral, el caracter 
lucrativo o recreativo no influia en la naturaleza de la obra servii, anadio 
que el deseaba una evolucion sobre este punto, y termina su articulo con 
estas palabras: « Un jour viendra et il vient vite, ou la poussee de 
Topinion commune des fideles necessitera a propos du travail du di- 
manche une orientation Theologique nouvelle et des precisions au- 
jourdEui plus que jamais desirables 

El R. P. Lombart publico en 1931, sobre este asunto una serie de 
articulos en la Revue des Communautes Religieuses, cuya sintesis es: 
« Las tendendas actuales influiran en el porvenir. Quiza los autores de 
Teologia Moral se veran obligados a revisar las categorias de obras per- 
mitidas y prohibidas en los dias festivos, y pasar, tal vez algunas de las 
categorias intermedias a la primera. (iPor que, escribe, ha de estar per- 
mitido el bordar, y prohibido el hacer media y tapiceria? Tales distincio- 
nes parecen a muchos de nuestros contemporaneos distinciones rabini- 
cas. Pronto se juzgaran permitidas todos los trabajos ligeros, en parti- 
cular los de aguja 

De notables han sido calificados por los escritores los tres articulos 
escritos por el Rdo. L. Mc. Reavy sobre este mismo terna. En el pri- 
mero « Servile Work traza a grandes rasgos la historia de la nocion 
de obra servii insistiendo en la amplitud con que fue entendida antes 
dei siglo VI. En el segundo, titulado « Criticismus and Suggestion 
preconiza la vuelta a una legislacion influida por la costumbre, que sea 
mas suave, y, por tanto, mas adaptable a la vida social y economica 
moderna. Desea que los Moralistas distingan en el trabajo manual dos 
clases de trabajo: uno, el trabajo profesional, ejecuatado con miras a un 
salario; y es verdaderamente servir; otro, el trabaio-distraccion, por 
entretenimiento, que no puede ser servii y responde a una exigenda de 
las actuales condiciones sociales.^^ 


Arni du Clerge, 1926, p. 554. 

Revue des Communautes Relig., 1931, pp. 28, 58, 96, 104. 

The Clergy Review, abril 1931. 

En este mismo ano publico en Ephemerides Theologicae Lovanienses 
(12 1935; 291-323) otro articulo mas tecnico y mas erudito sobre el mismo terna, 
en el que demuestra que la distincion de obras serviles y liberales se remonta 
hasta el siglo VI, 

Theology Review, junio 1935. 

Veanse en este sentido los articulos de: H. Michaud, Les oeuvres serviles 
interdictes le dimanches-. Revue Apologetique, t. 62 (marzo 1936) p. 290-303; 



286 


HISPANIA 


VI. ^Como convendna formular la nueva sistematizacion dei trabajo ser- 
vii prohibido en los dias festivos? 

En el anhelo, sentido por no pocos escritores, de hallar el principio 
o principios morales para la clasificacion de las obras serviles prohi- 
bidas por el descanso dominical y poder resolver los casos practicos sin 
incurrir en contradiccion con aqudlos, nos han dado formulas concretas 
en sustitucion de la sistematizacion actual, que, a su juicio, es poco adap- 
table a las presentes condiciones sociales. He aqui algunas de ellas. 

a) En 1904 « un profesor de seminario » — se preguntaba en la 

Revue du Clerge — si seria posible hallar una teoria que integrara, como 
elemento esencial, « la busqueda dei lucro » o « trabajo asalariado », 
que los antiguos consideraban come elemento formal de la obra servii. 
Esta teoria coberente, cree dicho profesor, que se balla en la nocion de 
oficio o profesion pudiendo resumirse asi: « Queda prohibido (el en 
dia festivo) todo trabajo profesional, aun el de las profesiones liberales 
(esto es el trabajo asalariado y hecho por el salario) y permitido todo 
trabajo (aun manual y rudo) realizado a titulo de recreacion ». 

b) El Rvdo. Mr. Luvisy publico en setiembre, 28-1936 un articulo 
sobre et trabajo servii, contestando a otro de H. Michaud sobre la 
misma materia. Mr. Luvisy, despues de exponer las condiciones variables 
y evolutivas dei trabajo segun el estado social de la humanidad, anade; 
Hoy, dada la evolucidn de la industria y dei mecanismo, se ha modificado 
el concepto de trabajo manual, y se da el caso que un trabajo manual 
puede ser un descanso, una distraccion: la nueva tendenda que habra de 
seguirse es: 

« El verdadero trabajo servii propiamente dicho es el ejercicio de la 
profesion de la semana, dei oficio de la semana, con miras al salario 

c) H. Michaud escribe: Apoyado en la Sda. Escritura, en la Tradkion 
autentica, de acuerdo con el sentimiento religioso y social de nuestros 
contemporaneos e inspirado en los principios de la Theologia catolica 
enunciados por Sto. Tornas, dejaria muy a gusto caer en desuso, como 
prescripta e inadecuada la frase « obra serviles » y enunciaria, salvo me- 
liori iudicio, asi para en adelante el precepto: 

1. « Esta prohibido trabajar los domingos y fiestas de obligacion ». 


436-473. J. Garcia Bayon, Descanso dominical, Ilustracion dei Clero, 41 (1948) 
145-147. Lauders, Opera servilia-. Clergy Monthly, 10 (1946-1947) 181-192. 
Revue du Clerge, 1904, t. 38, p. 311. 

En Revue Apologetique , l. c. 

Citado por H. Michaud, en Revue Apologetique, t. 63 (1937) 171. 

2. Por trabajo se entienden las obras acostumbradas de la profesion 
que uno ejerce durante la semana, por oposicion a las obras de religion, 
al reposo, a los juegos que descansan y recrean el cuerpo y el espiritu. 

3. Para juzgar si ciertas obras, que son materialmente trabajos, de- 
ben clasificarse formalmente trabajos o distracciones conviene considerar: 

a) la intencion, b) el interes, c) el contraste, d) las consecuencias 
familiares y sociales, y 6‘) la costumbre A continuacion explica cada uno 
de estos apartados.^^ 

d) El P. Berte, S. L, propone como medios para distinguir las obras 
serviles de las liberales, el fin, 

a) Si se busca la ganancia, fin material servii. 

b) Si la distraccion, fin tspititixA-liberal.^^ 

e) Finalmente, el P. Heinzel, S. I. (1. c., n. 3) propone: « In determi- 
nandis operibus die festo interdictis non tam attendendum est ad naturam 
operis, sed potius ad hoc, an talem servitutem hominis inducant, ut im- 
pedimentum creet cultui animae, familiae et Dei 

De nuestra parte no proponemos formula especial. Solamente pre- 
sentamos la siguiente « Conclusion ». 

VII. Parege conveniente que se elabore y proponga a todos los fieles de 

la Sta. Iglesia una sistematizacion modificada o nueva y en lo posible- 

universal de las obras o trabajos manuales permitidos y prohibidos 

en los dias festivos. 

Esta es la conclusion contenida en lo anteriormente escrito. Muchas 
veces se ha enunciado esta idea, especialmente en los ultimos parrafos, 
al copiar las lucubraciones de los escritores y autores citados, y podiamos 
haber aducido muchos mas) los cuales claman por obtener una sistema- 
tizacion, al menos modificada, aun cuando tenga sus apartados para los 
casos excepiendos o singulares que puedan ocurrir en circunstancias ex- 
cepcionales, mirando siempre, como es natural, a ver si la obra impide 
el culto de Dios Nuestro Senor. 

2. En las clases de Teologia Moral de las Universidades eclesiasticas, 
seminarios diocesanos y casas religiosas de formacion, se proponen con 


Cf. Revue Apologetique, t, 63 (abril 1936), p. 68-69. 

P, Berte, S. L, en N. R. Theologique, 63 (1936) 32-56, A propos des 
oeuvres serviles. 

Vease, Lexenaire. Revue du Clerge Franc., 37 (1904) 83-89: Les jardins 
ouvriers et la santification de dimanche; Fr. Pettirsch, Das Verbot der opera 
servilia in der HI. Schrift und in der altkirchlichen Exegese. Th. 69, 

mas o menos extension, ademas de la hasta hoy comun doctrina sonre 
las obras serviles, las diversas teorias nuevas (antes expuestas), para re- 
solver, sin contradiccion con los principios (como ellos dicen) los casos 
practicos que puedan ocurrir. Sabido es que los discipulos f adimente 
adoptan la sentencia de su profesor. Se corre, pues, el peligro, que las 
diversas teorias expuestas, y quiza otras nuevas se conviertan en otras 
tantas sentencias acerca dei terna que nos ocupa. Antes de que arraiguen 
mas estas teorias (i no seria conveniente que una seccion de las prepara- 
torias dei Concilio estudiase bien a fondo este problema, y nos de las 
normas seguras para conocer cuales son los trabajos manuales prohibidos 
o permitidos por el descanso dominical? 

3. Aun a los obreros catolicos de fabricas, de talleres de las variadas 
industrias existentes, y mucho mas a los especialistas de ciertos oficios ma- 
nuales, les suena mal que a sus trabajos se les llame obras serviles; y, 
por tanto, el que esten prohibidos en los dias festivos. De que no pocos 
de ellos califican el precepto de la abstencion de las obras serviles por el 
descanso dominical, de « flagrante injusticia » de la Iglesia con ellos, 
pues dicen: « El hombre de profesion liberal, oida una Misa rezada, 
puede trabajar el domingo y ganar dinero. Nosotros, obreros de una 
fabrica, de un taller ... de profesion manual, no podemos distraernos el 
domingo, despues de oida la Misa, en otra obra de oficio distinto manual, 
como decorar la casa y arreglar el huerto, porque son obras serviles ». 
({No podria evitarse esto, alejando los abusos, en una nueva sistemati- 
zacion de los trabajos prohibidos en los dias festivos? 

4. La opinion popular en general, al hablar dei trabajo, solo se 
ocupa dei fin que se pretende conseguir con la obra que se hace. Si se 
busca ganancia, salario, provecho material, lucro, entonces la obra ma- 
nual, que se ejecuta, es trabajo: si, por el contrario, solo se pretende 
entretenimiento, una especie de recreacion, esparcimiento ... que dan 
cierto descanso, al cuerpo y al alma, de las faenas de la semana, entonces 
no es trabajo: v. g. un oficinista, un minero, que se ocupa arreglando su 
huerto, su jardin, aunque cabe, riegue ... no trabaja, se entretiene, se 
recrea tornando el sol y respirando el aire, al reves, un hortelano, un 
florista, trabaja. 

Evitando los abusos — v. g. la excesiva prolongacion de estos tra- 
bajos el domingo — quiza convendria arreglarlo en el nuevo criterio, 
si se da, sobre los trabajos permitidos y prohibidos en el dia festivo. 

5. La conveniencia de esa nuevas, o modificada, sistematizacion de los 
trabajos manuales serviles, se echa de ver en la instruccion de los fieles. 

a) Como esa ley, si se promulga, vendra muy clara y bien ordenada, 
podran aprenderla los ninos dei catecismo, aunque no la comprendan a 

fondo; podran practicarla, y comprenderla despues, sin olvidarla en 
toda su vida, que les ayudara a tributar a Dios N. Senor el culto que 
se le debe. 

h) Esa ley sera objeto facil de la predicacion pastoral para los adul- 
tos, los cuales sin gran trabajo la compenderan, reteniendo en su memoria 
el contenido, extension y excepciones (si las tiene), es decir, cuanto ne- 
cesita saber un buen cristiano para cumplir el precepto de la abstencion 
de los trabajos prohibidos por el descanso dominical. 

c) Con esta ley, no seran necesarias muchas costumbres particulares, 
vigentes en regiones distintas Asi la Iglesia Catdlica Apostolica Romana, 
mostrara, en lo posible, su « Unidad » ante asunto tan importante para la 
salud corpori y espiritual dei individuo, para el bien moral y economico 
de la familia y para la union y bien moral de la sociedad, como dijimos al 
principio de este escrito. 

d) Tendiamos tambien un singular beneficio, provechosisimo para los 
pastores de almas, para los directores y conf esores; pues desaparecerian 
como nubes de humo, casi todas las dudas y perplegidades que hoy agitan 
sus conciendas en la solucion de los casos, sobre la abstencion dei trabajo 
en las fiestas, que se les presentan en sus ministerios. jCon que gratitud re- 
cibiran ese decreto, si llega a darse! Esto indica otra de las conveniendas 
de su realizacion. 

e) Tendriamos lo que muchos piden: « Una Norma Oficial y universal, 
dada por la Iglesia sobre los trabajos permitidos ». 

Los Concilios particulares han legislado mucho sobre la abstencion de 
las obras serviles en el domingo. De los Concilios ecumenicos, el de 
Trento, sesion 25h en 1563, se contento sencillamente con recomendar 
a los obispos y a los pastores que procuren « dierum festorum devota et 
religiosa celebratio El Concilio Vaticano no se ocupo de eUo. El 
Codigo canonico en su canon 1248 prescribe: « Festis de praecepto die- 
bus ... abstinendum (est) ab operibus servilibus »; pero no dice como 
se ha de observar esta disposicion. Supone que los canonistas y mora- 
listas se encargaran de explicarlo. En estos siglos posteriores tampoco 
ha emanado de la Sta. Sede una disposicion oficial y universal sobre 
este particular. ^lEs que la divina Providencia reservaba para el futuro 
Concilio Ecumenico darnos este gran beneficio de una « Sistematiza- 
cion oficial y Universal » de los trabajos manuales, que desde el siglo vi 
se llamaron y se llaman en la Iglesia « Obras Serviles »? 


Labbe-Cossart, o. c., t. XIV, coi. 918. 


19 (II b) 

Esperemos confiados (Dios nuestro Senor ama a su Iglesia y siempre 
le comunica oportunamente lo que necesita y conviene para bien de 
sus hijos). 

Iacobus Pont y Andreu 
Episcopus Sancti Sebastiani 


43 

Exc.mi P. D. IOSEPHI EGUINO TRECU 
Episcopi Santanderiensis (Santander) 


Eminentissime Domine, 


20 octobris 1959 


Annis et laboribus oneratus non potui, optata festinatione, redactare 
ea quae tractanda in futura Oecumenico Concilio, utiliora et urgentiora, 
mihi visa sunt. 

De istis arduis quaestionibus cum magistris, in disciplinis philosophi- 
cis, theologicis, canonicis et biblicis, valde egregiis, communicavi, et horum 
magistrorum dictamina a me studiose examinata et probata atque in forma 
schematica compilata. Eminentiae Vestrae libenter remitto. Pergratum est 
mihi manifestare doctores a me consultos, propter eorum sacerdotalem 
pietatem, orthodoxam eximiamque scientiam atque ob adhaesionem fir- 
missimam ad Sanctam Sedem, benemeritos esse et omni laude et aesti- 
matione dignos. 

Eminentiae Vestrae addictissimus 

© losEPHUs Eguino Trecu 
Episcopus Santanderiensis 


Ut attente respondeam humanissimis Eminentiae Vestrae litteris, qui- 
bus Episcoporum sententiae expostulantur circa materias proponendas 
Oecumenico Concilio, quod Sanctissimus Papa Noster, f. r., annuntiavit, 
censeo in genere potissimum standum esse iudicio Sanctae Sedis, cui 
compertae plane sunt osorum christianae veritatis machinationes, necnon 
Ecclesiae multiplices necessitates et ingruentia pericula. Hoc autem Sanc- 
tae Sedis iudicium patefaciunt tum schemata iussu Apostolicae Sedis 
a viris peritissimis concinnata pro Concilio Vaticano, quod tamen propter 

temporum iniurias suspendi debuit, tum Ency dicae Litterae aliaque plura 
monumenta, quibus Romani Pontifices, inde praesertim a Leone XIII, 
i. m., indesinenter vitam genuine Christianam ordinaverunt, divinum 
cultum et sacramentorum administrationem promoverunt atque doctri- 
nam a Deo revelatam fidelissime tutati sunt. 

1. Ad schemata, quod attinet, pro Concilio Vaticano diligenter prae- 
parata, ea seligi, compleri et ad recentissimas Ecclesiae necessitatibus 
adaptari poterant, quae maxime utiUa etiam nunc censentur. Ex sche- 
mate Constitutionis dogmaticae de fide catholica solum octo prima capita 
definiri potuerunt; ex reliquis vero decem capitibus resumi poterant ea 
praesertim quae agunt de Creatione, Redemptione, origine hominis ab 
Adamo eiusque animae spiritualitate et ad ordinem supernaturalem ele- 
vatione, de peccatis originali et personalibus hominum atque de eorum 
aeterna sanctione, quae quidem capita, etsi non plene, cuidamtenus ta- 
men discussioni Patrum in Concilio Vaticano subiecta sunt: Msi 50, 
60-340! 51, 31-450. 

Ex amplissimo schemate Constitutionis dogmaticae de Ecclesia defi- 
nitum tantum est caput XI, de potestatibus supremi visibilis Ecclesiae 
Capitis et de eius infallibilitate. Aha quindecim capita summe utilia 
contra multiplices nostrorum temporum errores censentur, ea praecipue 
quae agunt de Corpore Christi mystico, de necessitate Ecclesiae ad sa- 
lutem, de Ecclesia ut societate visibili et perfecta, de eius unitate et inde- 
fectibilitate, de potestatibus magisterii, sacerdotii et regiminis Ecclesiae, 
de concordia inter Ecclesiam et Statum necnon de specialibus Ecclesiae 
iuribus relate ad Civitatem, quorum plura iam in Vaticano discussa sunt: 
Msi 51, 539-1070; 52, 1-1350. 

Non minoris hodie utilitatis forent schemata De Matrimonio, De 
libris Veteris et Novi Testamenti, De Missionibus et De rebus Orienta- 
lium, quorum solum schema De Missionibus discussum est: Msi 53, 
45-156, 715-722, 893-914. 

Praeter haec, nota sunt viginti et sex alia schemata De disciplina, 
inter quae mentione digna sunt quae agunt De Episcopis, De Capitulis 
Canonicorum, De Parochis, De vita et honestate clericorum. De Semina- 
riis et gradibus academicis. De praedicatione et administratione Sacra- 
mentorum, De impedimentis Matrimonii: Msi 53, 721-784; aliquorum 
discussio: Msi 50, 359-944; 51, 449-533; 53, 1-46. 

Accedunt denique decem et octo schemata De Regularibus necnon 
quindecim alia De rebus politico-ecclesiasticis, quae discussioni proponi 
non potuerunt; sed in eis consideratione valde digna sunt ea praesertim 
quae recte respiciunt relationes inter Ecclesiam et Statum: Msi 53, 
783-894. 

2. Ad Summorum Pontificum monumenta post Concilium Vatica- 
num exarata censeo accurendum esse ad complendum rerum conspectum 
novo Concilio proponendarum. Ex illis depromi poterant ea quae de 
doctrina, de disciplina, de divino cultu et Sacramentorum administratione 
maioris hodie utilitatis sunt. 

Ad doctrinam quod attinet, cum iuxta Pii XII edictum probe constet, 
« sacrum Magisterium in rebus fidei et morum cuilibet theologo proxi- 
mam et universalem veritatis normam esse debere »: A.A.S. 42 (1950) 
567, oportet sane ut a Concilio definirentur principia et potiora capita 
doctrinae Ecclesiae de iis ex quibus hodie graviores ac plures errores 
profluunt. 

a) De Modernismo, iuxta Pii X Encycl. Pascendi et Decretum 
Lamentabili: A.A.S. 40 (1907) 470 ss., 593 ss. 

b) De sic dicta « Nova Theologia », iuxta Pii XII Encycl. Humani 
generis: A.A.S. 42 (1950) 561 ss. 

c) De Ecclesiae unitate et unicitate, iuxta Encycl. Leonis XIII 
Satis cognitum et Pii XI Mortalium animos: A.A.S. 28 (1896) 708 ss.; 
A.A.S. 20 (1928) 5 ss. 

d) De potestatibus Ecclesiae ac maxime de Magisterio, iuxta 
Pii XII Encycl. Humani generis et Ad Sinarum gentem, atque eiusdem 
Allocutiones Si diligis, Magnificate et Di gran cuore: A.A.S. 42 (1950) 
561 ss.; 46 (1954) 313 ss., 666 ss.; 47 (1955) 9 ss.; 48 (1956) 704 ss. 

e) De Corpore Christi mystico eiusque veri membris, iuxta 
Pii XII Encycl. Mystici Corporis: A.A.S. 35 (1943) 193 ss. 

/) De sacerdotio catholico, iuxta Encycl. Pii XI Ad catholici Sa- 
cerdotii et Adhortationes Pii X Haerent animo et Pii XII Menti Nostrae: 
Acta Pii X, 4, 237 ss.; A.A.S. 28 (1936) 5 ss.; 42 (1950) 675 ss. 

g) De divino cultu et de sacra Liturgia, iuxta Pii XII Encycl. 
Mediator Dei et Musicae Sacrae: A.A.S. 39 (1947) 521 ss.; 48 (1956) 
5 ss. 

h) De sacra Scriptura, iuxta Encyclicas Leonis XIII Providentis- 
simus. Benedicti XV Spiritus Paraclitus et Pii XII Divino afflante Spi- 
ritu: A.A.S. 26 (1893) 278 ss.; A.A.S. 12 (1920) 393 ss.; 35 (1943) 
297 ss. 

i) De Mariologia, iuxta Pii XII Bullam Munificentissimus et En- 
cycl. Fulgens corona et Ad coeli Keginam: A.A.S. 42 (1950) 735 ss.; 
45 (1953) 577 ss.; 46 (1954) 625 ss. 

/) De Matrimonio, iuxta Pii XI Encycl. Casti connubii: A.A.S. 
22 (1930) 539 ss. 

k) De ordine sociali seu de sociali Ecclesiae doctrina, iuxta Ency- 
clicas Leonis XIII Rerum novarum et Pii XI Quadragesimo anno et Divini 

Redemptoris'. A.A.S. 23 (1891) 641 ss.; A.A.S. 23 (1931) 177 ss.; 
29 (1937) 65 ss. 

l) De apostolicis Missionibus, iuxta Encycl. Benedicti XV Maxi- 
mum illud, Pii XI Rerum Ecclesiae et Pii XII Evangelii praecones: A.A.S. 
11 (1919) 440 ss.; 18 (1926) 65 ss.; 43 (1951) 497 ss. 

m) T)e orientalium Ecclesiis, iuxta Encycl. Pii XI Ecclesiam Dei, 
Rerum Orientalium, Lux veritatis, et Pii XII Orientalis Ecclesiae, Orien- 
tales omnes, Orientales Ecclesias: A.A.S. 15 (1923) 573 ss.; 20 (1928) 
277 ss.; 23 (1931) 493 ss.; 36 (1944) 129 ss.; 38 (1946) 33 ss.; 45 
(1953) 5 ss. 

n) De relationibus Ecclesiam inter et Statum, iuxta Syllabum 
Pii IX et Encyclicas Leonis XIII Diuturnum illud. Immortale Dei, Li- 
bertas, Sapientiae Christianae, Rerum novarum, collata Pii XII allocu- 
tione Yous avez voulu: Denzinger nn. 1719-1755: A.S.S. 14 (1881) 
1 ss.; 18 (1885) 161 ss.; 20 (1888) 593 ss.; 22 (1890) 385 ss.; 23 (1891) 
641 ss.; A.A.S. 47 (1955) 677 ss. 

o) De christiana iuventutis educatione, iuxta Pii XI Encycl. Divi- 
ni illius Magistri: A.A.S. 22 (1930) 49 ss. 

3. Ut aliqua in specie attingam quae meo sane iudicio Concilii deli- 
berationibus proponi deberent, praecipua haec sunt, quae sequuntur. 

A) Relate ad doctrinam ab omnibus tenendam. 

a) De fontibus revelationis. Renovanda sunt decreta Conciliorum 
Tridentini et Vaticani atque ulterius complenda ita ut plenius definiatur 
divinae inspirationis natura et extensio intra diversa literaria sacrorum 
librorum genera, adeo ut tuto discerni possint ea quorum Deus verus est 
auctor ab illis quae forte auctori humano tribui possint. De relatione inter 
sacram Scripturam et divinam Traditionem, iudicio Concilii submittenda 
esset sententia recentiorum irenistarum tenentium, integrum revelationis 
obiectivae depositum in sacris Scripturis contineri, adeo ut divinae Tra- 
ditioni functio tribuatur mere transmitendi, proponendi et explicandi 
depositum fidei in sola Scriptura plene contentum. De interpretatione 
vero sacrae Scripturae, contra relativismum exegeticum, ad quem du- 
cere potest abusus sic dictorum « generum litterariorum », urgendum 
esset criterium a Conciliis Tridentino et Vaticano statutum, videlicet sa- 
cram Scripturam intelligendam esse iuxta viventem in Ecclesia divinam 
Traditionem in consensu Sanctorum Patrum manifestatam et secundum 
iudicium authenticum Magisterii Ecclesiae. 

b) De methodo theologica, quae perperam adhibita « Novae Theolo- 
giae » errores induxit. Accuratius determinandae sunt partes quae in 
theologica investigatione fontibus revelationis, Magisterio Ecclesiae, scrip- 

tis Sanctorum Patrum et Theologorum et humanae rationi competunt. 
Declarandum est praeterea discrimen quod interest inter scientiam pure 
positivam et historicam, et scientiam theologico-positivam et theologico- 
historicam, iuxta Pii XII editum antea initio numeri 2 allatum. 

c) De potestatibus ecclesiasticis docendi, sanctificandi et regendi, 
probe definienda est earum natura essentialiter ministerialis sub princi- 
pali Christi Ecclesiae Capitis influxu, iuxta illud Sancti Pauli effatum: 
« sic nos existimet homo ut ministros Christi et dispensatores mysterio- 
rum Dei » {1 Cor., 4, 1), atque secundum hoc principium ad Ecclesiae 
munera designandi et in illis retinendi tantum sunt illi ministri qui 
revera apti sint ad talia munera efficaciter exercenda. In iisdem potesta- 
tibus accurate distinguenda sunt ea quae Episcoporum sunt propria ex 
iure divino ab illis quae accedunt ex iure ecclesiastico; atque determi- 
nanda magis est facultas quae Apostolorum successoribus competit suas 
potestates delegandi fidelibus sive clericis sive etiam laicis. In specie de 
Magisterio Ecclesiae accurate definienda est eius auctoritas vere doctri- 
nalis atque diversi eiusdem potestatis gradus quibus exerceri potest, nec 
non correlata subditorum obligatio eiusque diversi gradus quibus fideles 
tenentur praestandi mentis assensum. De obiecto vero Magisterii, praeter 
veritates depositi divinae revelationis quas directe Magisterium attingit, 
determinandum est criterium iuxta quod tuto discerni valeat extensio 
auctoritatis Magisterii ad alias veritates de quarum formali revelatione 
minime constat. 

d) De necessitate Ecclesiae ad salutem et de eius membris. Clare 
definienda est ratio membri Ecclesiae quae requiritur ac sufficit ad salu- 
tem obtinendam, atque decidendum utrum baptizati, qui externe quidem, 
sed bona fide, ad sectam haereticam vel schismaticam materialiter perti- 
nent et internae gratiae donis ornati sunt, haberi debeant ut membra 
ab Ecclesia avulsa an ut vera eiusdem Ecclesiae membra licet occulta. 
Determinare etiam oporteret adspectus praecipuos quibus omnia Eccle- 
siae membra, etiam si ad laicalem statum pertineant, active participare 
valeant, sub Episcoporum potestate, de exercitio facultatum docendi, 
sanctificandi et regendi, ad quod exercitium tandem reduci potest sic 
dictus « Laicorum apostolatus ». 

e) De creatione, elevatione et lapsu hominis. Renovanda ac com- 
plenda est Concilii Tridentini doctrina de origine hominis ab Adamo, 
de generis humani supernaturali elevatione et lapsu in protoparente ac 
de plena gratuitate ordinis supernaturalis. ludicium etiam ferendum est 
de evolutionismo anthropologico et de polygenismo. 

/) De Eucharistia et Sacerdotio. Definitorie respondendum est quae- 
stionibus recenter agitatis de reali Christi praesentia in Eucharistia et de 

natura transubstantiationis. De iure sive divino sive ecclesiastico in quo 
fundatur discrimen ordinum Presbyteratus et Episcopatus, et de indole 
activae participationis fidelium baptizatorum de christiano Sacerdotio, 
statuere oporteret fundamentalia doctrinae Ecclesiae capita. Determi- 
nandus etiam esset gradus obligationis, qua Episcopi, ut Apostolorum 
successores, teneantur exsequi illud Christi mandatum: « Euntes ergo 
docete omnes gentes » (Af/. 28, 19) Apostolis praescriptum eorumque 
successoribus « usque ad consummationem saeculi » (M^. 28, 20). 

g) De relationibus Ecclesiam inter et Statum. Post institutam divini- 
tus Ecclesiam ut perfectam societatem ab Statu independentem ad totalem 
curam de religione habendam, statuenda esset, vera ratio ob quam Status 
sit obligatus ad liberum et facile ubique reddendum verae religionis exer- 
citium. Ad explicandas vero relationes quae intersunt inter utramque 
societatem perfectam decidendum est, utrum necesse sit admittere sic 
dictam « potestatem indirectam » Ecclesiae supra Statum, an, ut recen- 
tioribus quibusdam praeplacet, agnoscere sufficiat obligationem erga 
Deum, qua tam Ecclesia quam Status tenentur observare ordinem divini- 
tus statutum. 

De forma proponendi definitiones dogmaticas, forte oporteret 
abstinere a damnationibus sub anathemate, quae hominibus nostrorum 
temporum duriores videntur. Tamen definitiones dogmatice fieri pos- 
sunt sine forma anathematis, prout factum est in oecumenicis Conciliis 
Chalcedonensi, Lateranensi IV capite « Firmiter », Lugdunensi II, et 
Florentino decreto pro Graecis: Denzinger nn. 148, 428-430, 460-466, 
691-694. 

B) Relate ad disciplinam. 

a) In genere expeditiores methodi adinveniendae sunt, iuxta ma- 
gnum nostrae aetatis progressum, quibus omnia Ecclesiae negotia atque 
potestatum docendi, sanctificandi et regendi exercitium celerius, effica- 
tius, magisque accommodate ad diversarum gentium indolem perficiantur. 
Ut autem haec celeritas, efficacia et accommodatio functionum Ecclesiae 
obtinerentur, iuvaret forte introducere quasdam iubilationis aetates, qui- 
bus omnia ecclesiastica munera, excepto tantum Summo Pontificatu, sub- 
mitterentur tam in Romanis Dicasteriis quam in omnibus orbis catholici 
Dioecesibus. Immo iuxta principia de Ecclesiae universalitate, a Pio XII 
exposita in pervigilio Nativitatis Domini anni 1945 et in allocutionibus 
ad Cardinales mensis februarii anni 1946: A.A.S. 38 (1946) 15 ss., 
101 ss., 141 ss., opportunum esse videtur ut Concilium deliberare valeat 
circa convenientiam instruendi Caput universalis Ecclesiae organis quae 
plenius in Romana Curia notam universalitatis exhiberent. Etenim uni- 

versalitas originis personarum, quibus Romana Dicasteria instrui possent, 
et optatis fidelium universi orbis satisfaceret, et pleniorem praeberet 
campum ad maxime aptos seligendos, et faciliorem multo redderet Cu- 
riae adaptationem ad intelligendas solvendasque quaestiones undequaque 
provenientes, et denique, ut Pius XII aiebat, « illud in nova luce poneret, 
quod peculiaris est Catholicae Ecclesiae nota: eam nempe non ad ali- 
quam tantummodo stirpem, gentem, nationemve pertinere, sed ad sin- 
gulos universos humanae familiae populos »: A.A.S. 38 (1946) 102. 

b) In vigenti lure Canonico 1) profundae revisioni subiicere oporteret 
integrum ius beneficiarium illudque ita statuere ut beneficium eiusque 
ius plene sint functioni vel ministerio sacro subordinata, nec tolerandum 
ut ministerium sacrum ex iuribus beneficiorum detrimentum patiatur; 
ius vero Capitulare vel supprimi vel multum reduci posset; 2) ius pro- 
cessuum et poenarum valde complicatum in multis; poterat sane multo 
facilius reddi; amplius forte patere poterat recursus ad processum admi- 
nistrativum, quin necesse sit saepe recurrere ad processum iudicialem; 
3) multum reduci possent capita de poenis et censuris; matrimonialia 
vero impedimenta minoris gradus supprimere oporteret; casuum autem 
reservatio coarctanda esset, atque commendanda facilitas delegandi iuris- 
dictionem illis de quorum apta praeparatione ambigi iure nequit; 4) di- 
sputabilia quaedam, quae iam in recenti iure Orientalium soluta sunt, 
eodem modo solvere oporteret. 

c) Complendum esset ius Canonicum capitibus, quae desiderantur, in 
quibus plenius definiantur et describantur iura et obligationes 1) Laico- 
rum qua talium in Ecclesia, 2) associationum apostolicarum ut Actio 
Catholica et aliae similes, 3) Institutorum saecularium ad perfectionem 
tendentium, 4) piarum reliquarum fidelium confraternitatum. 

C) Relate ad divinum cultum et Sacramentorum administrationem . 

a) In genere conandum est ut ex investigationibus historicis aperte 
pateant ea quae in hac materia mere sint adventitia et secundum optata 
gustumque diversarum aetatum accidentaliter inducta, ut facilis paretur 
via ad ea supprimenda quae minus utilia nostra aetate sint. 

b) In primis quaerendae sunt simplicitas, expeditio et efficacitas, 
quae adeo consentaneae sunt christiano Evangelii spiritui et nostris tem- 
poribus maxime placent; adeoque ea omnia corrigi vel auferri deberent 
quae mera sunt pompae medii aevi vestigia. 

c) Laudandus est labor impensus in reformatione sacrae Liturgiae, 
in qua vel maxime procurari debent puritas formularum et dignitas 
actionum sacrarum; sed non ideo quia formulae quaedam vel actiones 
sacrae antiquiores sint eo ipso puriores et aptiores indicandae sunt, ast. 

salvis omnino iis quae de iure divino, vel essentialia, vel ob certas causas 
plane necessaria censeantur, illae potius formulae et actiones seligendae 
aut adinveniendae sunt, quae aptiores fuerint ad hoc ut fideles et probe 
sciant quid a Deo petunt in orationibus suis, et facile agnoscant quos 
internos actus elicere debent dum debitum Deo cultum praebent, et 
recte intelligant quid eis confertur quidve accipiant in Sacramentorum 
susceptione, et bene cognoscant quid ipsi active conferre debeant in 
mysteriorum celebratione, in Sacramentorum susceptione et in divini 
cultus fideli praestatione. Ad hoc autem procurandum est ut amplior in 
dies reddatur linguae vernaculae usus atque apta ad hoc fidelibus prae- 
beatur instructio. 

d) Etiam ipsas essentiales formulas simpliciores in aliquibus ca- 
sibus reddere oporteret, praesertim in administratione Sacramentorum 
quae multum frequentantur; ita, exempli gratia, formula absolutionis in 
confessione sufficeret haec. « Dominus Noster lesus Christus te absolvat 
et ego auctoritate ipsius te absolvo ab omnibus peccatis tuis, in nomine 
P. et F. et Sp. S. ». 

Adnotatio de Christianorum separatorum reditu ad unionem catholicam 

Quamvis omnino persuasus sim praeparationem necessariam ac prae- 
viam investigationum historicarum, iuridicarum et dogmaticarum longe 
.distare ab illa maturitate quae prorsus requiritur ad hoc negotium viis 
humanis aggrediendum, et quamvis mihi etiam constet ex quamplurimis 
manifestationibus eorum qui sincere in sic dicta « Motione Oecumenica » 
laborant, animorum dispositionem nondum illum benevolentiae ac com- 
prehensionis gradum attigisse, sine quibus stabilis unio, meo sane iudicio, 
obtineri nequit; tamen aliqua proponam quae forte utilia erunt ad faci- 
liorem in dies reddendam optatissimam omnium Christianorum unionem. 

Perplacet ante omnia adducere verba quibus Sanctissimus Pater f. r. 
ad Concilium a Se annuntiatum in Encyclicis litteris Ad Petri Cathedram 
alludens ait: « Concilium mirabile praebedit veritatis, unitatis, caritatis- 
que spectaculum; spectaculum dicimus, quod ii etiam cernentes, qui ab 
Apostolica hac Sede seiuncti sunt, suave, ut confidimus, invitamentum 
accipient ad illam unitatem quaerendam assequendamque, quam lesus 
Christus a caelesti Patre flagrantibus rogavit precibus»; A.A.S. 51 
(1959) 511. 

_ Ad hunc nobilissimum scopum obtinendum iuvare forte poterit ut 
a Concilio promulgetur amplissima professionis fidei formula, in qua 
enuntiata contineantur omnia fidei dogmata, quae omnes Catholicae Ec- 
clesiae Antistites ac fideles unanimi consensu profitentur et praedicant. 

Hoc mirabile erit vel maxime Protestantibus, qui in amplissimis Oecu- 
menicis Conventibus sexto quoque anno celebratis solum quodammodo 
convenire potuerunt in agnitione Christi ut Domini et Salvatoris ho- 
minum. 

Addere etiam oporteret ingenuam quandam et apertam declaratio- 
nem, in qua accurate discernerentur ea quae in institutionibus, iuribus, 
consuetudinibus et ritibus christianae religionis certo esse censentur de 
iure divino atque adeo omnino immutabilia, ab aliis omnibus quae ex 
iure mere ecclesiastico, iuxta diversorum temporum exigentias utilitates- 
que, legitima autoritate adiuncta sunt. Hoc autem discrimine statuto, de- 
clarandum probe a Concilio esset. Catholicam Ecclesiam pronam esse 
ad concedenda ea omnia quae pro bono unionis exito concedi poterant 
ex iis quae de iure ecclesiastico esse censeantur, iuxta Pii XII doctrinam 
in Encyclicis Mediator Dei et Evangelii praecones traditam: « Illam 
Ecclesia sapientissimam normam sequuta est, qua quidquid boni, quid- 
quid honesti ac pulchri variae gentes e propria cuiusque sua indole e 
suoque ingenio habent, id Evangelium, quod amplexae sint, non de- 
struat neque restinguat ». « Sacra Liturgia ut humanis, ita divinis constat 
elementis; haec autem, ut patet, cum a divino Redemptore constituta 
fuerint, nullo modo ab hominibus mutari possunt; illa vero, prout tem- 
porum, rerum animorumque necessitates postulant, varias commutatio- 
nes habere possunt, quas ecclesiastica Hierarchia, S, Spiritus auxilio 
innixa, comprobaverit »: A.A.S. 39 (1947) 541; 43 (1951) 521. Haec 
censeo possent unionis viam sternere. 

I. Quoad doctrinam 

1. Sedula vigilantia Ordinariorum ac Superiorum circa quaedam 
doctrinae capita, a mente Ecclesiae aliena, quae facile serpunt. Decer- 
natur vel confirmetur a Concilio, et magis determinetur quod in Enci- 
clica Humani generis, Pii XII, continetur; et ea quae spectant ad iner- 
rantiam S. Scripturae, ad normas interpretationis; ad elementum divi- 
num et humanum revelationis. 

2. Ad ius publicum ecclesiasticum, definiantur ac declarentur rela- 
tiones inter Ecclesiam et Statum, quoad religionem; quoad collabor atio- 
nem; ac Ecclesiae potestas, praesertim indirecta, de quibus^ multi catho- 
lici, etiam ecclesiastici, errant. 

3. Item doctrina tenenda circa laicorum potestatem in collabora- 
tione ad apostolatum hierarchicum, circa quod falsae sententiae profe- 
runtur. 

4. Ordinarii ac Superiores severius moneant eos qui doctrinas minus 

tutas propalant, et si opus est puniant, etiam remotione a munere 
docendi. 

5. Inculcanda iterum et explicanda vera fundamenta dogmatica et 
ratio devotionis S. Cordis lesu, eiusque maximae utilitates. Haec enim 
devotio hodie a multis etiam ecclesiasticis aut despicitur aut impugna- 
tur inanibus rationibus; quod a femina histerica originem habeat; quod 
virorum impropria est; quod S. Cordis imagines nimis dulces ac veluti 
femineae ac non viriles pingantur, et similia. Qua in re deploranda est 
quaedam lansenismi quasi renascentia. 

II. Quoad S. Liturgiam 

6. Maxime desideratur Codex liturgicus, systematice confectus, in- 
star Codicis luris Canonici, suppressis multis minutiis, quae pharisei- 
smum sapere possunt. Et eo spiritu praeditus ut prae omnibus anima- 
rum bonum attendatur, et foveatur; nec leges liturgicae seu rubricae 
praevaleant fidelium saluti, ut apud non paucos liturgistas cernitur; sed 
e contra huic fini pastorali suppeditentur. 

7. Commune desiderium est ut praenuntiata reformatio breviarii ac 
Mis salis quam citius fiat; in breviorem formam redacta, quo maiori 
devotione recitetur, exclusis iis quae historiae verae non congruant. 

8. Cum in quibusdam nationibus triduum sacrum hebdomadae san- 
ctae magna solemnitate ac praecipua populi devotione celebretur ac 
animarum fructu, ut in Hispania, ubi feria V et VI festum civile de 
praecepto imponitur; optandum est ne urgeatur adeo observantia com- 
munis liturgiae, ut tantus fructus impediatur; quod! proh dolor! ab 
Episcopis et parochis deploratur, ob statutum novum ordinem hebdo- 
madae Sanctae. 

9. Optandum quoque ut in feria V hebdomadae sanctae, qua insti- 
tutio sacrificii eucharistici commemoratur, omnibus sacerdotibus liceat 
illud celebrare. Hodie praesertim valde grave eis fit a celebrando illo die 
abstinere, cum omnes quotidie celebrare soleant. Imo, gratum illis fieret, 
si etiam sabbato sancto celebrare eis permitteretur. 

10. Item, desideratur ut feria V hebdomadae maioris fideles commu- 
nionem recipere possint in missis et horis matutinis ac vespertinis. 
Innumeri enim sunt qui illa die ad sacram mensam accedunt. 

III. Quoad Ius Canonicum 

Multa suadentur reformanda, quae a canonistis praesertim indica- 
buntur. Praecipua insinuabimus. 

11. Facultas dispensandi in legibus commMnibus canone 81 Ordi- 

nariis concessa ne restringatur quoad vota privata S. Sedi reservata. 
Oporteret tolli resolutio Commissionis Interpretum C. I. C, quae decla- 
ravit illa vota non posse ab Ordinariis dispensari vi can. 81.^ Nam a) talis 
restrictio non congruit doctrinae gravissimorum doctorum; regulares 
plerique ex privilegio ab iis dispensare possunt; c) restrictio in magnas 
angustias coniiceret voventes, si neque in casu illo urgente posset Ordi- 
narius dispensare. 

12. Vacatio beneficii per promotionem beneficiarii a S. Sede factam. 
Beneficium sic vacans manet S. Sedi reservatum (can. 1435, 1, n. 4); et 
in rescripto promotionis ad aliud beneficium dicitur, per solam collatio- 
nem secundi vacare primum, ita ut ex tunc de illo S. Sedes disponere 
possit. lam vero non raro accidit, ut antequam promotus possessionem 
secundi ceperit, poenitens velit primum conservare, nec secundum possi- 
dere. Nonne oporteret ut servaretur norma communis can. 188 n. 3, 
quod primum non vacet nisi post secundi possessionem? Declarari opor- 
tet quoque quae iura et onera competant promoto antequam possessio- 
nem secundi beneficii capiat; an videlicet vacatio primi sit semiplena, 
et interea conservet promotus in beneficio a quo omnia iura et onera quae 
habebat, sicut statuit can. 430, 3 de Episcopo ad aliam Sedem promoto, 
a notitia translationis. 

13. Capitula canonicorum. De his supprimendis iam egerunt Codi- 
cis redactores; quod si hoc in Codice tunc non fuit factum, ideo tandem 
conservata fuerunt quia quidam notarunt dijSBcultates quae possent op- 
poni a quibusdam Guberniis cum quibus S. Sedes concordatum habe- 
bant nunc vero nonne tempus advenit illa supprimendi? 

Capitula haec iam a fine suo deciderant, nec hodie finalitatem, ut 
dicitur, habent. Finis Capitulorum omnium est cultus solemnis; cathe- 
dr alium praeterea ut sit senatus Episcopi, et sedem vacantem interim 
regat. Sincere loquamur: 

1) Ex communi dicto ac sensu, cultus male exercetur; fideles offi- 
ciis divinis in capitulo factis vix assistit, quia nullam devotionem expe- 
riuntur, immo non raro contrarios sensus; antiquitus utique in his fun- 
ctionibus cum fructu spirituali populus participabat; hodie (a quibus- 
dam Episcopis audivimus ecclesias cathedrales vix frequentat, et ut 
quidam ex his addit, saepe cathedrales sunt minime omnium frequen- 
tatae. Ergo primus finis capitulorum, cultus sollemnis, defecit. 

Adde quod hodie multa Capitula dispensationem a choro vesperti- 
no obtinuerunt; et in quibusdam extra Hispaniam chorus non habetur 
nisi in quibusdam festis sollemnioribus. 


" 26 ian. 1949; A.A.S., 41, 158. 

2) Quod sit senatus Episcopi. Hi non raro conqueruntur de di£E- 
cultatibus quas experiuntur, quando consensum aut consilium Capituli 
requirere debent: dissensiones inter canonicos, partialitates, murmura 
etc., quae obstacula in gubernatione creant. 

3) Quod dioecesim vacantem interim regant. E iure eligere debet 
Vicarium; in qua electione quot dissensiones in Capitulis oriantur no- 
tum est. Ideo forte S, Sedes, praesertim ubi agitur de sedis vacatione 
per translationem, solet nominare Episcopum translatum Administrato- 
rem dioecesis a qua. 

Praeterea hodie graviores necessitates in Ecclesia ortae sunt, quibus 
explendis Episcopi egent adiutorio capitularium, nec tamen his libere uti 
possunt propter chorum. 

Cum ergo Institutum Capitulorum sit antiquatum, optanda esset 
eius suppressio, seu substitutio, ita: 

1° Supprimitur Capitulum ipsum tamquam persona moralis. 

2" Supprimitur chorus. 

V Ecclesia Cathedralis sit paroecia praecipua totius dioecesis, 
cum parocho et convenienti numero vicariorum cooperatorum, aliorum- 
que clericorum et officialium, ad optimam animarum curam, et ad cultus 
praestantiam. 

4'' Ecclesiae cathedrali adscribantur unus vel plures Poenitentiarii 
cum officio et facultatibus quae canonico poenitentiario tribuuntur, Con- 
cinnator, Magister caeremoniarum. Moderator musicae ac cantus, et alii 
officiales qui opportuni censeantur; ut custos thesauri ecclesiae, etc. 

5° In commune totius dioecesis commodum constitui potest Doc- 
toralis, qui de quaestionibus iuridicis Ordinarium informare possit. Mo- 
derator Actionis catholicae. Actionis socialis, catechesis etc. 

Hi omnes collegium non constituent. 

6*“ In ecclesia cathedrali chorus solemniter haberi potest, saltem 
partialiter, in quibusdam festis solemnioribus; cui assistant clerici ipsi 
ecclesiae addicti, non impediti. 

T Officium capituli cathedralis, quod sit senatus Episcopi, et 
quod sede vacante eius vices suppleat in dioecesis regimine, optime 
supplebitur per consultores dioecesanos, de quibus Codex lib. 2, tit. 8, 
cap. 6, can. 423-28. Innumerae sunt hodie dioeceses, quae capitulum 
cathedrale non habent. 

8'’ Quoad capitula collegialia similia statui possunt. Cessent qua 
personae morales. Ecclesia collegiata sit paroecia praecipua post cathe- 
dralem; dotata convenienti clericorum numero ad optimam animarum 
curam et splendentem cultum. 

Ut puto, etiam in nationibus quae concordatum cum S. Sede habent, 



302 


HISPANIA 


capitulorum suppressio sine magna difficultate obtineri potest. Gubernia 
hodie facile acquiescent, dummodo non augeatur pensio a Statu sol- 
venda. 

Planum est: capitularibus et beneficiariis hodiernis iura quaesita con- 
servarentur, aut fieret congrua compensatio. 

14. Religiosarum confessiones. Desiderandum ut aboleatur can. 876, 
qui ad validitatem absolutionum exigit in confessario iurisdictionem spe- 
cialem. Hic enim canon in nihilum practice redactus est per can. 522-23 
cum interpretationibus a Commissione Interpretum et a canonistis datis; 
ita ut hodie vix casus sit in quo religiosa non possit absolvi a quovis 
confessario pro mulieribus approbato. Aliunde idem can. 876 magnam 
gignit inquietudinem et confessariis et religiosis. Quare abrogandus vi- 
detur. 

Maneat utique quod statutum est status de confessario ordinario et 
extraordinario sed cum libertate religiosarum confitendi cuivis sacerdoti 
pro mulieribus ad confessiones audiendas approbato. 

15. Actio catholica. Huic aliquod caput vel quid simile in Codice 
assignari oportet, ubi determinentur: nomen, natura, constitutio, offi- 
cium, facultates, personalitas, relatio ad hierarchiam et ad alias pias 
associationes, praecedentia, et alia circa quae non paucae disputationes 
sunt, et errores, et abusus. 

16. Minister extraordinarius confirmationis. Oportet tolli quasdam 
anomalias quae in decreto S. C. Sacramentorum 14 sept. 1946 notantur. 
Quare possit confirmare in mortis periculo vicarius oeconomus paroeciae, 
et non possint ceteri vicarii plena potestate paroeciali praediti. Saepe pa- 
rochus a residentia dispensatus, etiam per annos a paroecia abest, relicto 
legitimo vicario substituto. lam vero, si hic substitutus non habeat pote- 
statem confirmandi, moribundi omnes illius paroeciae etiam per annos 
plures privabuntur solatio et adiumento sacrae confirmationis; in dioe- 
cesibus enim magnis Episcopus facile vacari nequit, sicut facile potest 
haberi in parvis dioecesibus Italiae. Anomalia haec non videtur con- 
gruere menti ac voluntati Summi Pontificis. 

Ergo desideratur statuendum vel declarandum quod in mortis peri- 
culo propter infirmitatem, parochi et omnes vicarii plena potestate paroe- 
ciali praediti, possint confirmationem administrare. Ceterum ex solida 
plurium canonistarum sententia illi vicarii hanc potestatem habent ex 
ipso decreto n. 1 c)\ quae sententia forte in praxim deducitur. Oportet 
autem ut id expresse statuatur vel declaretur. 

Imo, oporteret ut eadem potestas vicariis cooperatoribus agnosce- 
retur; vel saltem hi possint a loci Ordinario vel parocho delegari ad con- 
firmationem administrandam. 

Eadem agnoscatur Vicario Generali ac Capitulari; et vicariis et cap- 
pellanis castrensibus, et illis cappell^nis piarum domorum, ut hospita- 
lium, carcerum et similium, qui plena potestate paroeciali in iisdem 
gaudent. 

Nec absonum censeretur quod hi omnes confirmare possent in mortis 
periculo quavis de causa orto, ut praelio, naufragio, poena capitis. 

Hae enim ampliationes benignitati Ecclesiae congruunt, nec speciale 
periculum abusus creare videntur. 

17. leiunium eucharisticum . Non raro accidit ut sacerdotes qui plu- 
res missas eodem die celebrare debent, difficultatem in servando ieiunio 
eucharistico unius horae, quoad liquida, experiantur. Quandoque enim 
valde mane surgere debent ad aliquid sumendum ante primam; et prae- 
terea illa hora adeo matutina stomachus aegre aliquid tolerat; deinde 
inter unam et aliam missam vix obtinere possunt unam horam ad ali- 
quid sumendum, per modum potus; et tandem usque ad tardam horam 
ieiuni manere cogantur forte cum valetudinis detrimento. 

Ergo optandum ut in disciplina ieiunii eucharistici haec aut similis 
clausula inducatur; « Sacerdotes qui plures missas eodem die sunt cele- 
braturi, possunt inter eas aliquid per modum potus sumere, non servato 
ieiunio unius horae ». 

Sic ante novam disciplinam quando S. Officium dispensabat sacer- 
dotes ut inter unam et aliam missam possent aliquid per modum potus 
sumere, non servato ieiunio unius horae. 

18. Missa vespertina. Post ultimam disciplinam frequentissima in 
dies facta est. Quare nonne oporteret ut iure communi permitteretur 
omnibus sacerdotibus missae celebrationem horis postmeridianis; ita 
tamen ut missa matutina per se praeferatur? 

19. Communio vespertina. Potiori ratione oporteret forte permittere 
fidelibus communionem horis pomeridianis, etsi missa vespertina non 
celebretur. Frequentissime enim accidit ut multi, v. gr. operarii, schola- 
stici etc. mane communionem recipere non possint et desiderarent horis 
pomeridianis communicare cum missa vespertina non celebretur. 

lam ipse can 867, 4 permittit ut rationabili causa communio distri- 
buatur etiam horis vespertinis: « Sacra communio iis tantum horis distri- 
buatur quibus missae sacrificium offerri potest, nisi aliud rationabilis 
causa excuset », Cum haec rationabilis causa hodie frequentissime occur- 
rat, ad vitandas anxietates, et, ut fideles tranquille ac devote communio- 
nem vespere recipiant, nonne oporteret ut memorata 4 ita redigeretur: 
« Sacra communio praeferenter horis matutinis recipiatur, at etiam horis 
pomeridianis recipi potest »? 

20. Peccatorum reservatio. Cum disciplina reservationis hodie inef- 

ficax evaserit, quia ab ipso iure multae viae patent ut quivis confessarius, 
etiam ad reservata non approbatus, ab eis absolvere potest; ideoque iam 
multi Episcopi ac Synodi reservationes suppresserint, opportunius vide- 
retur statuere; « Ordinarii peccata non sibi reservent nisi in casu vere 
extraordinario et ad breve tempus; reservationes autem hucusque factae 
non amplius vigent ». 

21. Impedimenta matrimonialia. Impedimenta gradus minoris ca- 
none 1042) supprimi oporteret. Experientia teste multa matrimonia con- 
trahuntur nulla ob haec impedimenta, quia frequenter ignorantur. Aliun- 
de facillime dispensantur, etiam sine causa vera (can. 1054). 

In schemate Codicis, anni 1916, supprimebantur impedimentum 
consanguinitatis in tertio gradu et publicae honestatis in secundo. Impe- 
dimentum affinitatis in secundo gradu etiam a parochis saepe ignoratur 
aut non advertitur. 

Adde quod vinculum famiHaritatis, quae est horum impedimento- 
rum ratio, hodie adeo relaxatum est ut quoad effectus civiles nihil iam 
attendatur. 

Impedimentum autem criminis ex adulterio cum promissione aut 
attentatione matrimonii, plerumque est occultum et ignoratum. Gener a- 
tim occurrit inter concubinarios, quia unus ex his, relicto coniuge legi- 
timo, alteri adhaesit, cum promissione matrimonii pro tempore quo con- 
iuge legitimo mortuus fuerit. Iam vero, hoc primum procurat Ecclesia: 
ut concubinatus ille disiiciatur; ad quod, medium ordinarium est ma- 
trimonium inter ipsos concubinarios. Quare ergo eisdem impedimentum 
criminis imponatur? Nonne contradictorium quid in eo cernitur? 

22. Forma matrimonii. Ad huius valorem requiritur ut contrahatur 
coram parocho, aut loci Ordinario, aut sacerdote delegato, et duobus 
testibus (can. 1094). Necessitas iurisdictionis ordinariae vel delegatae 
ad matrimonii valorem innumera matrimonia nulla aut saltem dubia 
gignit. Quare non immerito forte proponeretur ut iurisdictio ordinaria 
vel delegata requiratur, non ad validam, sed solum ad licitam assistendam 
matrimonio; ita ut hoc ad valorem contrahi debeat coram sacerdote 
quovis et duobus testibus; sed ad liceitatem hic sacerdos sit Ordinarius 
vel parochus loci ubi contrahitur vel sacerdos delegatus. Quod si nemo 
ex contrahentibus habeat in illo loco domicilium aut quasi-domicilium 
aut menstruam commorationem, requiratur ad licitam assistentiam licen- 
tia parochi vel Ordinarii domicilii, quasi-domicilii aut menstruae com- 
morationis alterutrius contrahentis. 

Hoc: quod ad valorem matrimonii sufficiat quod contrahatur coram 
quovis sacerdote, etsi non delegato, et duobus testibus, grave periculum 

creat: quod sacerdotes audaces, qui non desunt, matrimonio assistant 
sine licentia et sine praevio contrahentium scrutinio. 

At tandem matrimonium valeret, dum e contra ob necessitatem dele- 
gationis ad valorem, multa nunc invalide contrahuntur. 

Praeterea Commissio Interpretuum ad dubium: « An praescriptum 
can. 209 (de supplentia iurisdictionis in errore communi) applicandum 
sit in casu sacerdotis, qui delegatione carens matrimonio assistit », re- 
spondit: Afirmative (21 mar. 1952). Post hoc responsum aliqui cano- 
nistae contendunt Ecclesiam supplere iurisdictionem ad assistendum 
matrimonio in omni casu, etiam solitario; et sic practice non requirere- 
tur iam potestas ordinaria vel delegata, quam requirit can. 1094. Et 
quamvis hoc communiter reiicitur, non deerunt tamen qui illa sententia 
nixi valida habeant quaevis matrimonia contracta absque delegatione. 

Ergo, ut diximus, non immerito proponeretur quod valeat matrimo- 
nium celebratum coram quovis sacerdote, etsi non delegato, et duobus 
testibus; sed imponatur poena sacerdoti qui sine potestate ordinaria aut 
delegata matrimonio assistat. Quod si hoc non censeatur opportunum, 
statuatur quod licentia assistendi concedatur a iure omnibus vicariis coo- 
peratoribus. Quod possit dari generalis cuivis sacerdoti, et effectum obti- 
neat a momento concessionis etsi a delegato non petita nec acceptata, et 
ignorata; ad normam can. 37-38. Sic saltem minuetur numerus matri- 
moniorum nullorum ex defectu formae. 

23. Abstinentia et ieiunium quadragesimale. Iam redactores Codi- 
cis volebant haec reducere; tandem hoc non fuit factum. At hodie ma- 
nifestum est ieiunia et abstinentias, prout a Codice statuuntur, non posse 
servari. 

Aliunde liturgia quadragesimalis tota circum ieiunium vertitur; qua- 
re ut sensum habeat et salutaris poenitentia non tollatur, haec forte 
ratio proponi posset: Abstinentia et ieiunium quadragesimale per tur- 
num, nempe per regiones. Dividatur orbis catholicus in sex regiones, 
fere ut fit in can. 340, 1 quoad relationem de statu dioecesium, hoc vel 
simili modo: Feria II ieiunium et abstinentiam observent catholici Eu- 
ropae Occidentalis; Feria III, Europae Centralis; IV, Europae Orientalis; 
V, Americae Septentrionalis; VI, Americae Meridionalis; Sabbato, reliqui. 
Sic singulis diebus Quadragesimae esset pars catholicorum magna, qui 
nomine totius Ecclesiae offerret Deo sacrificium poenitentiae; ac Litur- 
gia sensum suum conservaret. 

Feria IV Cinerum et Feria VI hebdomadae sanctae omnibus impo- 
nerentur. 

Abrogentur tandem omnia privilegia pluribus nationibus concessa 
circa abstinentiam et ieiunium quadragesimale. 


20 (II b) 

24. Sacrae Peregrinationes. Codici incorporentur instructiones S. C. 
Concilii 11 febr. 1936. Item circa itinera et rusticationes clericorum cum 
mulieribus. 

25. Taxae. Can. 1507 praecipit ut taxae pro tota provincia eccle- 
siastica praefiniantur in concilio provinciali aut in conventu Episcoporum 
comprovincialium; et sint uniformes pro universa provincia. Hoc, prae- 
sertim hodiernis temporibus, incomoda non parva habet: a) Propter mu- 
tabiles conditiones oeconomicas taxae debent frequenter mutari, ut tem- 
poribus accomodentur. lam vero huiusmodi accommodationes difficiles 
fiunt pro tota provincia; et concilia provincialia aut conventiones episco- 
pales forte non debita frequentia celebrantur, quo fit, teste experientia, 
ut taxae nimis antiquatae maneant. In provinciis parvis, ut sunt itali- 
cae, taxae uniformes pro provincia facile congruunt omnibus dioecesibus, 
quia conditio oeconomica in parvo territorio communis erit. Sed in pro- 
vinciis magnae extensionis, valde varia est conditio oeconomica singu- 
larum dioecesium; quare uniformis taxatio non potest aptari diversae 
huic conditioni, ut aequum foret. 

Ergo congrueret ut taxae omnes praefiniantur a singulis Episcopis 
cum suo Consilio, pro propria cuiusvis dioecesi. Sic statuitur in can. 631 
de missarum stipendiis; sic in can. 1056 de taxa pro missae celebratione 
a sacerdote extraneo solvenda; sic in can. 1234 de indice taxarum fune- 
ralium. Cur non sic de reliquis taxis? 

26. Alienatio bonorum ecclesiasticorum. Can. 534, 1 et 1532, 1 n, 2“ 
exigunt licentiam S. Sedis ad alienanda bona tantum si horum valor 
superet 30.000 f rancorum vel libellarum. Et iam diu ex communi sen- 
tentia approbata a S. Sede et in motu proprio Pii XII, 6 ian. 1950, 
can. 18, 1 n. 1 et can. 46, 1 g) pro orientalibus illa summa computanda 
est moneta aurea. Porro S. C. Consistorialis 13 iulii 1951 statuit ut, per- 
durantibus adiunctis praesentibus, recurratur ad S. Sedem, quoties aga- 
tur de pecunia quae 10.000 f rancorum seu libellarum aurearum excedat. 
Id est quantitatem in Codice consignatam reduxit ad tertiam partem. 
Deinde S. C. Concilii aequivalentiam in moneta currenti pro singulis 
nationibus determinavit. 

Iam vero, cum pretium rerum omnium admodum excreverit, dum 
valor monetae valde decreverit, norma illa interinalis a S. C. Consisto- 
riali data, quae adhuc perseverat, valde onerosa evasit; nam imponit 
necessitatem recurrendi ad S. Sedem pro alienandis rebus etiam non magni 
valoris. Quare optandum est ut ad normam can. 534, 1 et 1532 redeatur, 
ita ut recursus ad S. Sedem necessarius sit tantum ubi valor rei alienan- 
dae summam excedat 30.000 f rancorum seu libellarum aurearum. 

Plus aequo independens videtur autonomia qua episcopus gaudet 

in oeconomica administratione bonorum suae dioecesis. Oporteret eam 
paulum coartare, et ad periculum eorum dilapidationis vitandum sta- 
tuere visitationem vel visitatores qui statis temporibus, nomine Sanctae 
Sedis, libros administrationis examini subiicerent, cum obligatione de 
exitu examinis Sanctam Sedem informandi. 

27. Processus iudicialis vix hodie in usu est, nisi agatur de causis 
matrimonialibus; et satis implicatus; quare simplificari oportet. 

28. Causae de mera coniugum separatione declaratae fuerunt a Com- 
missione Interpretum causae de statu personarum, quae nunquam trans- 
eunt in rem indicatam (8 apr. 1941). Porro declaratio haec magna et 
plura incommoda genuit indicibus et litigantibus; quorum unus saepe 
abutitur ea ad protrahendum indicium cum alterius partis nocumento. 

Ante illam declarationem non habebant indolem talem, et ordinario 
processu tractabantur. Quare opportunius censeretur ut illo charactere 
exuantur, et ad normam communem redeatur. 

29. Processus administrativus. Hodie etiam in iure civili ampliorem 
locum habet, utpote brevior et expeditior nec minus aequus et efficax 
plerumque. Poenae ecclesiasticae vix unquam per processum iudiciarium 
applicantur, etiam gravissimae. Sic SS. Congregationes Romanae etiam 
poenam maximam degradationis per processum administrativum appli- 
cant. Aliunde ex plurium canonistarum sententia, quaecumque poenae 
processu administrativo possunt imponi. Imo ad quasdam poenas appli- 
candas, processus quidam administrativus praescribitur in Codice L. 4 
tit. 30-33. 

Ergo forsan expediret ut declararetur quasvis poenas processu ad- 
ministrativo applicari posse. Ne tamen nimium arbitrium in eis appli- 
candis relinqueretur Ordinariis, oporteret ut aliquis simplex processus 
ordinaretur a S. Sede; sicut etiam pro causis merae coniugum separatio- 
nis processu administrativo tractandis (can. 1131). 

30. Processus suspensionis ex informata conscienHa (1. 4, tit. 30) 
abrogandus videretur, utpote hodie inusitatus, odiosus, et non paucis 
incommodis obnoxius. 

31. Processus heatificationis et canonizationis, omnino simplifican- 
dus est, rescissis non paucis tramitibus inutilibus; et maiori celeritate 
perficiendus, ne pereant probationes, praesertim testificales; et ut sum- 
ptus minuantur et ne postulatores ipsi, qui causam susceperunt, morian- 
tur aut prae senio causam agere nequeant, antequam processus fiat. Hoc 
in votis est omnium postulatorum. 

32. Ius poenale multum simplificari expedit. Poenae enim multae 
propter causas excusantes saepissime non contrahuntur; aliae rarissimi 
usus sunt. 



308 


HISPANIA 


Hae et aliae mutationes, quae proponi possunt, magis determina- 
buntur a Commissione Canonica pro Codice reformando. 

Advertenda preliminar. 

Se advierte y da a conocer, aunque con la debida reserva, en nume- 
rosas conversaciones el temor de que la preparacion inmediata dei Con- 
cilio Ecumenico se realice un poco apresuradamente, sin que se extre- 
men todas aquellas medidas previas, que, por parte humana, fueren 
necesarias o convenientes, segun la Providenda divina, para que, con el 
auxilio dei Espiritu Santo, llegue el Concilio a los resultados profun- 
damente beneficiosos, que, para la vida de la Iglesia, se esperan y ansian. 


I. Doctrinas Sagradas 

A) En general. 

Se nota cierta reserva ante la idea de que el Concilio llegue en puntos 
doctrinales a definiciones dogmaticas; las cuales hoy constituiran nuevas 
dificultades para la union con los cismaticos y protestantes. Esta union 
en ansia comun de toda la Iglesia. Resultaria mas beneficioso en la actua- 
lidad, que el Concilio fijara mas bien orientaciones basicas doctrinales, 
sobre las cuales se encauzara la posterior investigacion teologica, filosofica 
o cientifica. 

B) Sagrada Escritura. 

1. Se desean orientaciones particularmente en la investigacion de 
los varios sentidos de la Sagrada Escritura. La notable disparidad de in- 
terpretaciones basada en la estimacion de los varios generos literarios ori- 
gina, particularmente a los dogmaticos, no pequenas dificultades para 
apoyar en la revdacion las doctrinas tradicionales; pues de dia en dia se 
recogen en el campo escrituristico nuevas, extranas interpretaciones, con 
tendenda a aproximar la doctrina biblica de la Iglesia Catolica a la exe- 
gesis protestante. Especialmente clara parece la convenienda de orientar 
sobre el valor historico de determinados libros de la Sagrada Escritura. 

2. La investigacion cientifica . e historica que actualmente se realiza 
sobre los origines historicos dei hombre, hace conveniente fijar el con- 
tenido doctrinal esendal sobre el origen dei hombre en la Sagrada Escri- 
tura y en el dogma; en tal forma que ni se corte la investigacion cientifica 
legitima, ni se desoriente a los fieles con supuestos y presunciones sin 
base cientifica poco acordes con la tradicion eclesiastica. 

C) Sagrada Teologia. 

1. Un examen sereno de los resultados obtenidos por la Enciclica 
Humani genens de S. S. Pio XII puede resultar especialmente util. Dicha 
Enciclica ha sido estimada por unos como medida disciplinar, por otros 
como estrictamente doctrinal, y se ban observado reacciones y actitudes 
muy dispares ante ella en los varios grupos teologicos ya de dentro ya 
de fuera de la Iglesia. Los varios conatos de reforma dei metodo teolo- 
gico fueron la ocasion inmediata de dicba Enciclica. Pareceria ahora con- 
veniente un examen profundo dei metodo teologico, distinguiendo preci- 
samente su distinto empleo, ya en el campo de la investigacion, ya en la 
didactica escolar, ya en la exposicion y divulgacion dei dogma a los fieles, 
La peculiaridad de la Sagrada Teologia, como cienda sagrada que es, hace 
que su metodo no puede equipararse al de otras ciencias aun afines; pero 
no excluye la incorporacion de los progresos adquiridos por la metodo- 
logia moderna. 

2. Seria digno objeto de una Comision el examen objetivo dei pro- 
ceso que durante los ultimos siglos ban seguido las escuelas teologicas. 
Pareceria conveniente que estas estudiaran y desarrollaran mucho mas lo 
elementos dados en la revelacion en la tradicion y en el magisterio ecle- 
siastico; que acentuaran mas las coincidencias existentes, aun en el orden 
sistematico, entre todos los teologos catolicos; y trataran de suavizar, 
relegandolas a un plano secundario, y aun de olvidar en lo posible, las 
diferencias puramente sistematicas o de escuela. La experienda multise- 
cular parece sugerir poca fecundidad progresiva y poco o nulo provecho 
en tales discusiones, en cuya solucion parece haberse llegado a un estan- 
camiento definitivo casi; en cambio, la historia de la teologia registra la 
pddida de muchisimas energias, que pudieran haber sido encauzadas, 
con mayor provecho, al estudio directo de la teologia dogmatica y positiva. 

3. Una moderada y razonable libertad de los teologos catolicos, 
dentro dei dogma y dei magisterio de la Iglesia, podria dar resultados 
beneficiosos — en orden sobre todo a los intelectuales seglares ya cato- 
licos, la protestantes o incredulos — ; y no tanto, sino tal vez lo contrario, 
si se les coarta demasiado su estudio y su ensenanza en la obligatoriedad 
de una determinada escuela. Seria de desear que la formacion teologica 
de los sacerdotes — incluso dentro de las Ordenes de gran tradicion en 
una determinada escuela — fuera mas dogmatica y positiva, tal que les 
hiciera conocer y asimilar la revelacion y la tradicion, ya patristica, ya 
eclesiastica; y se la descargara de discusiones de escuela, de las cuales 
apenas sacan los futuros sacerdotes fruto ninguno, exponiendose, por 
el contrario, a que el contenido propiamente dogmatico sea escaso en su 

formacion dogmatica. Tai formacion dogmatica debe tener una clara 
repercusion en la formacion que los sacerdotes den, a su vez, al pueblo 
cristiano. 

D) Teologia Moral. 

1. La moral en que se forme a los sacerdotes debiera ser mas « teo- 
logia » y menos « casmstica ». 

2. Por razones pastorales convendria una orientacion, si es posible 
en los graves problemas concernientes a la moral matrimonial. Esta 
orientacion podria dirigir a los investigadores catolicos hacia una bus- 
queda de soluciones existentes en la naturaleza. 

3. Se desea por parte de muchos una aplicacion mas humana de la 
ley de la integridad en la manifestacion de los pecados en la confesion 
auricular; una integridad material, y aun la forma extremada, resulta a 
veces tormento para las almas, dada la sensibilidad moderna en estas 
materias, y pueden a veces resultar, si no se obra con entera prudencia, 
compromisos muy delicados para el confesor. 

E) Teologta de la Iglesia. 

1. Se hace necesaria una doctrina fundamental sobre la incorpora- 
cion de los seglares a la Iglesia, al Cuerpo Mistico de Cristo, y su mision 
especifica dentro de la Iglesia. Particularmente se hace necesaria una 
explicacion basica sobre el « Sacerdocio real » de los seglares, su inter- 
vencion y participacion en la liturgia, el sentido de sus investigaciones 
y exposiciones dogmaticas, su participacion como auxiliares en el Go- 
bierno de la Iglesia, toda su accion peculiar dentro de ella: se desea 
tambien alguna institucion permanente para que llegue a la Jerarquia la 
opinion de los seglares. El Concilio habra realizado un progreso dogma- 
tico muy positivo si enuncia el contenido fundamental de la « Teologia 
dei laicado ». 

2. Terna importantisimo y delicadisimo para los momentos actua- 
les es el de las relaciones entre la Iglesia y el Estado: toleranda o ad- 
mision de otros cultos, catolicismo oficial dei Estado, intervencion dei 
Estado en el nombramiento de los Obispos, apoyo — ya moral, ya eco- 
nomico — dado oficialmente a la Iglesia u oficialmente reclamado y 
aceptado por Esta. La vivacidad con que la opinion publica reacciona 
ahora sobre estas materias, y el escandalo que a catolicos produce cual- 
quier confusionismo en este punto, reclama el examen ponderado de la 
actitud de la Iglesia respecto de los varios regimenes politicos, examen 
realizado con miras al bien universal de la Iglesia mas que al particular 
de esta o aquella region. Podrian resultar orientadoras en este respecto 

las ensenanzas de Pio XII en su discurso a los Juristas Italianos, y pocas 
manifestaciones dei Episcopado, como las recientes dei Episcopado por- 
tugues, o las dei Episcopado frances con ocasion de la nueva Constitu- 
cion francesa. Para la conveniente orientacion en materia tan importante 
convendra especificar y deferenciar claramente el valor y sentido de la 
actitud de la Jerarquia, o de los organismos directamente unidos a ella 
como la Aedon Catolica, o la de otras organizaciones catolicas, o la de 
los Institutos Seculares, ya como tales, ya de los miembros a ellos per- 
tenecientes. 

3. Existe un documento eclesiastico importante sobre esta materia, 
el Syllabus de Pio IX; pero no tiene igual valor para todos los catolicos 
en la actualidad, tal vez porque no todos plantean problemas en el mismo 
nivei ni en los terminos que aquel Sumo Pontifice. Parece de desear que 
el Concilio enuncie de nuevo en forma mas adaptada a la posicion actual 
de estos problemas, los principios que deben regir las relaciones entre 
la Iglesia y el Estado, y a los cuales deberan aternerse uniformemente 
los catolicos ya en sus ideas y opiniones, ya en su gestion politica. 

F) Filosofia social cristiana. 

1. La filosofia cristiana deberia en su amplitud metodica y de con- 
tenido (augustinismo etc.) primar sobre estrechas ideologias de este o 
aqud, sin personalismos que limiten la recta libertad de la razon humana, 
con la amplitud con que la Enciclica Humant genens formulo las bases 
de la sana filosofia. 

2. No puede tomarse a la ligera el extraordinario desarrollo doctri- 
nal que han adquirido el Socialismo y el Comunismo, como sistemas 
economicos politicos-sociales y filosoficos. Su importanda ha resultado 
decisiva en la sociologia real de los ultimos decenios. 

Convendra un enunciado formal de los principios sobre esta materia 
pero formulado a la altura en que ahora se situa este sistema filosofico- 
social, teniendo en cuenta particularmente que el doctrinario socialista 
tiene en la actualidad — sobre todo en los paises centroeuropeos — a 
prescindir de las bases filosoficas dei materialismo dialectico marxista 
en que se apoyaba hasta ahora. 

3. De modo semejante resulta conveniente una nuevo examen dei 
liberalismo, particularmente politico, teniendo en cuenta, tambien aque, 
que el liberalismo de la actualidad tiene a liberalizarse de sus propios 
principios filosoficos, para convertirse en mero procedimiento politico o 
economico. 

4. Otro tanto puede decirse acerca dei capitalismo, tenida en cuenta 
la forma de desenvolverse hoy la economia de las naciones, con las posi- 

bilidades que ofrece el nivei economico de muchos obreros, sobre todo en 
los paises mas desarrollados, de participar directamente en los capitales 
de las grandes empresas, distribuyendose, por consiguiente, los capitales 
en muchas manos. 


II. Administracion y gobierno pastoral de la Iglesia 
A) Administracion de la Iglesia. 

1. El Romano Pontifice tiene jurisdiccion inmediata universal sobre 
toda la Iglesia y sobre todas sus personas. Los medios modernos de 
comunicacion hacen ya muy viable el dotar al Pontificado Romano de 
organismos adecuados, para que, en efecto, el Papa cumpla por sus pro- 
pios medios las obligaciones y responsabilidades inherentes a esta juris- 
diccion establecida por derecbo divino. Determinados Institutos religio- 
sos, de caracter supranacional y supradiocesano, extendidos universal- 
mente por la Iglesia en contacto directo con las almas, pueden resultar 
el instrumento organico adecuado puesto directamente en manos dei 
Papa. Tales Institutos, superiores a la delimitacion y parcelacion dioce- 
sana, estaran en condiciones de realizar misiones pastorales de alcance 
superior a los limites diocesanos, o en regiones donde todavia no ha sido 
establecida la jurisdiccion diocesana. 

2. La Iglesia universal mirara con gran satisfaccion, que la universa- 
lizacion comenzada a dar a la Curia Romana por S. S. Pio XII, como 
expresion de la catolicidad de la Iglesia, se complete y perfeccione en lo 
posible, aplicandola a todos los organismos de cualquier genero que fue- 
ren, que interesen al gobierno universal de la Iglesia. 

3. Es ineludible la unidad de la accion pastoral de la Iglesia. El 
Obispo, aparte de la unidad procedente dei Pontificado Romano, es quien 
debe unificar la accion pastoral de todo orden dentro de su respectiva 
diocesis. Aun manteniendose la actual exencion de las Ordenes religio- 
sas, correspondera al Obispo dirigir y unificar su accion, senalando los 
objetivos por lograr, y las funciones apostolicas que los religiosos debe- 
ran realizar. 

4. La vida de la Iglesia es ante todo interior, espiritual, y sobre- 
natural. Por ello no debe reducirse ala simple organizacion juridica a 
traves de los poderes jurisdiccionales regulados por el Derecbo Canonico. 
(« Iglesia de la Autoridad »). Por ello parece conveniente acentuar mas 
y mas la vida sobrenatural que es caridad y libertad en el Espiritu, sin 
dar primacia al cumplimiento material y literal de los preceptos positivos 
de una determinada legislacidn (« Iglesia de la libertad »). Con ello se 

ganaria en el valor pastoral dei Gobierno de la Iglesia, dando mayor 
relieve a las personas que a la institucion juridica o al derecho; las per- 
sonas encargadas dei regimen pastoral de la Iglesia cobrarian mucho 
mayor sentido de responsabilidad personal en el logro de su mision 
apostolica y sobrenatural, sin contentarse con el cumplimiento material 
de lo juridico (« Iglesia de la Apostolidad »). Los encargados dei Go- 
bierno de la Iglesia deben estar totalmente ajenos al caracter y a la psi- 
cologia de meros funcionarios, simples cumplidores de compromisos juri- 
dicos resultantes de un contrato, o de un precepto canonico; antes deben 
entregarse personalmente a su mision pastoral y comprometerse en ella. 

5. Esta misma razon pastoral parece aconsejar una mayor flexibilidad 
en remover de los cargos pastorales dei Gobierno de la Iglesia a quienes 
por una u otra razon — edad, enfermedad, falta de espiritu sobrenatu- 
ral, incumplimiento de deberes propios, incapacidad personal etc. etc. — 
resultaren ineptos para la mision a ellos confiada. No parece conciliarse 
con los fines pastorales de los oficios eclesiasticos un derecho absoluto, 
y practicamente irrevocable — al menos no sin procedimientos de eje- 
cucion dificil — de quienes por un concurso, un nombramiento etc. ocu- 
pan un puesto en la cura de almas. 

6. Por esta misma razon, ulteriormente, parece aconsejable que los 
sacerdotes diocesanos tengan mayor libertad de movimientos de diocesis 
a diocesis, y aun de nacion a nacidn, sin que obste para ello su incardi- 
nacion. 

Es lamentable que en determinadas diocesis se de una verdadera 
sovreabundancia de clero, cuando otras, escasisimas de sacerdotes, no 
alcanzan a cumplir obligaciones esenciales en la cura de almas. De ma- 
nera semejante pareceria que el sacerdocio de los religiosos, aun de los 
exentos y de vida monastica, reclama un mayor servicio a las almas nece- 
sitadas, debiendose concordar esta caracteristica de servicio apostolico, 
inherente al sacerdocio como tal, con las limitaciones procedentes de una 
determinada profesion religiosa. 

B) Formacwn sacerdotal. 

1. Las condiciones en que todavia se hace en no pocas diocesis e 
instituciones religiosas la formacion eclesiastica no parecen suficientes 
para la altura de nuestros tiempos, ni aptas para que el sacerdote se 
prepare adecuadamente a las necesidades actuales. Seria necesaria una 
mayor amplitud cultural, particularmente en ciendas, superando horizon- 
tes ideologicos demasiado estrechos o pobres de contenido, reestructu- 
rando programas demasiado simples de filosofia o teologia, formacion 
ligera en problemas morales propios de nuestros tiempos, la de huma- 

nidades reducida al conocimiento dei latin...; casi nula la formacion eco- 
nomico-social, indispensable hoy en el confesonario y en el apostolado; 
con muy pocas orientaciones pastorales tecnicas, casi sin preparacion 
para la direccion de las almas, cuando tantos seglares buscan direccion 
para realizar sus deseos de perfeccion. El sacerdote que no reciba mayor 
formacion se encuentra en condiciones de inferioridad cultural ante 
quienes hayan hecho alguna carrera universitaria o aun el bacbillerato 
o su equivalente. Las condiciones de formacion eclesiastica de los paises 
occidentales europeos — no perfectas, desde luego — no son universales; 
en la mayoria de los demas paises se esta a muy gran distanda. 

2. Pareceria conveniente retrasar la edad de la ordenacion sacerdo- 
tal, tanto en el clero diocesano como dentro de mucbas Ordenes reli- 
giosas; en estas, aun por esta razon, convendrfa retrasar el ingreso hasta 
llegar a una edad un poco mas madura, haciendo entre tanto los estudios 
pre universitarios o sus equivalentes. No parece prudente confiar la cura 
de almas a sacerdotes, diocesanos o regulares, de edad tan juvenil, cuando 
apenas tienen experienda de la vida ni de si mismos. Quizas pudiera 
pensarse en que el subdiaconado y el diaconado — sin preguzgar por 
ello nada acerca dei diaconado de los seglares — fueran ejercidos una 
vez terminada dei todo la formacion dei sacerdote en el seminario, expe- 
rimentandose en lo correspondiente vida pastoral a las ordenes y bajo 
la direccion de sacerdotes ejemplares y expertos. Este periodo de acer- 
camiento progresivo al sacerdocio en la vida pastoral serviria para dar 
mayor madurez a los jovenes, probarlos y conocer lo mejor en el propio 
ambito de su ulterior trabajo, antes de contraer los compromisos irrescin- 
dibles dei sacerdocio; finalmente, quizas se consiguiera disminuir por 
este camino la triste frecuencia de sacerdotes que abandonan dei todo su 
vida sacerdotal. 

C) La liturgia de los fieles. 

1. Aun cuando se ha avanzado ya mucbo y la Iglesia lo impulsa de 
continuo, no parece haberse llegado en todos los paises — en pocos fuera 
de algunos europeos — a dar a la liturgia toda la importanda pastoral 
que tiene en la vida de los fieles. Los extraordinarios frutos recogidos 
con la reforma de la liturgia de la Semana Santa debieran acabar de quitar 
todo recelo y todo temor, para avanzar decididamente por este camino. 
Aun cuando se salven, claro esta, las distandas sustanciales en el culto a 
Dios y la Santisima Trinidad, a Jesucristo y a los santos, sin embargo 
debe todavia observarse que para muchos fieles hay una gran preferencia 
sentimental y practica por devociones muy secundarias, a veces mal fun- 
dadas y casi super sticiosas; los cuales descuidada totalmente la liturgia 

para dedicarse enteramente a semejantes practicas piadosas. Debe ha- 
cerse un esfuerzo sin limites para conseguir rapidamente que los fieles 
den al sacrificio de la misa todo el valor que tiene; desterrandose por 
ello dei tiempo de la misa toda otra practica piadosa, al menos publica, 
como novenas y devociones a santos, canticos no relacionados con el 
sacrificio, organo de puro entretenimiento... incluso la practica de la 
confesion sacramental debiera dejarse para tiempo distinto dei que se 
dedica a asistir a la misa. Es lamentable que en no pocas ocasiones parezca 
que se asista a misa « quasi per accidens », cuando el « perse » sin de 
hecho las devociones y practicas ajenas al sacrificio. Se debiera exigir 
taxativamente que los colegios de los religiosos fueran en este punto 
modelos ajustados enteramente a la voluntad de la Iglesia. 

Con el fin de formator, dignificar y santificar, la musica popular reli- 
giosa, seria conveniente publicar una cancionero religioso oficial que 
contuviera escogidas melodias con letra en lengua vulgar, para que asi 
como en la oracion, tambien en el canto se refleje la unidad en la fe. Para 
lograr esto seria necesario, iponer, maxime a los sacerdotes seculares 
y religiosos que misionan en los pueblos, la obligacion de someterse al 
Cancionario Sacro oficial, ya que son los misioneros los que mas pro- 
pagan e imponen los canticos en los pueblos. 

2. Para mayor participacion de los fieles en la liturgia, convendra 
examinar la convenienda de una mayor libertad en el rito liuirgico, ya en 
la celebracion de la misa, ya en otros actos, como la administracion de 
los sacramentos, salmo dia etc.: esta mayor libertad podria afectar, desde 
luego, a la lengua liturgica y tambien al rito mismo, especialmente en 
aquellas regiones cuyos habitantes no tengan la misma psicologia que los 
peublos catolicos de la Europa Occidental: valiendose para ello ya de la 
variedad de ritos legada por la tradicion, ya modificando y adaptando los 
ritos existentes (como sucedio con los « ritos chinos »), ya creando, si 
pareciere, otros nuevos o adaptando los antiguos. Esto parece tener im- 
portanda especial en los territorios de misiones, donde el rito latino 
puede parecer extrano y dificilmente asimilable por las psicologias de 
todos los pueblos paganos. 

D) Accion apostolica de los seglares. 

1. Parece llegado el momento de estructurar con claridad y preci- 
sion — en evitacion de discusiones esteriles y desedificantes o aun escan- 
dalosas — el apostolado de los seglares, senalando cual sea su mision 
propia, euan la extension de su campo apostolico, cual su participacion 
en la mision apostolica de la Jerarqma, cual la subordinacion al Obispo, 
cual la responsabilidad de la Jerarquia en las actividades apostolica rea- 

lizadas por los seglares. Aun manteniendo cierta organizacion para mayor 
efectividad, examinese si conviene restringir la libertad y espontaneidad 
de los seglares para que se organicen por si mismos en la forma que les 
parezca conveniente, o se asocien a las organizaciones preexistentes que 
prefieran, e incluso actuen aisladamente segun las tendendas proprias 
bajo la direccion personal de su director espiritual. Todas estas activi- 
dades — al menos las que de algiin modo sean conocidad y aprobadas 
por la autoridad compentente — podrian ser, como verdaderamente 
apostolicas, dirigidas y amparadas por consiguiente — en varios gra- 
dos — por la Jerarqui, sin que esta tenga que limitarse a considerar como 
suya una sola organizacion. Otro tanto, y aun mas, debe decirse de las 
organizaciones de caridad que no deben constituir un monopolio y rea- 
lizarse en forma anonima, tanto mas cuanto que en el ejercicio de la 
caridad debe atenderse de modo especial a los impulsos de la gracia y 
de la generosidad y aun al caracter de « projimidad », ante la presencia 
inmediata de las necesidades dei « projimo ». 

2. La accion social-economica debe ser reglada en forma que se 
senalen los limites debidos a la accion de los sacerdotes — diocesanos o 
religiosos — en lo economico y estrictamente social; parece recomenda- 
ble una mayor intervencion de los seglares mismos, reservandose al sa- 
cerdote su accion propiamente espiritual y pastoral. 

3. La madurez y el espiritu de servicio a la Iglesia de muchos segla- 
res ofrece suficiente base y garantia para apreciar la convenienda para 
la mayoria de los casos — dada la complejidad de la economia actual — 
de que la administracion economica de los bienes eclesiasticos se confie 
a comisiones de seglares; habra de exigirse una administracion ejemplar 
en su aspecto tecnico y social, particularmente cuando se trata de cons- 
trucciones, inversiones, ventas, y ciertas obras de apostolado o sociales 
en que predomina lo economico. 

4. La experiencia babida respecto a los Institutos Seculares acon- 
seja un examen de los resultados obtenidos con su institucion. Tai vez 
se ha corrido el riesgo de haber acentuado demasiado el caracter seglar 
con dano de su consacracion a la perfecdon cristiana por el camino de 
los consejos evangdicos. 


III. Disciplina eclesiastica 

A) Retribuciones a los eclesiasticos, 

1. Ciertas formas de retribucion economica por actos eclesiasticos 
pueden dar la impresion de que mas se busca en la Iglesia una carrera 

profesional en utilidad propia que una respuesta a la vocacion religiosa, 
dandose ocasion de escandalo a ciertos seglares catolicos y a los no cato- 
licos, cual si todos los servicios eclesiasticos — pocos exceptuados — 
estuvieran condicionados a uria retribucion pecuniaria. Por lo mismo 
pareceria conveniente que se simplificaran los tramites de muchos asuntos 
eclesiasticos, eliminando personal, — muy necesario por otra parte, para 
la mision apostolica — ; que se redujeran hasta el minimo posible las 
retribuciones pecuniarias que deben darse con ocasion de gracias pedi- 
das, dispensas, facultades, expedientes etc. Algo parecido convendria 
que se hiciera en los santuarios de devocion popular por la venta de 
recordatorios, estampas, estipendios elevados por determinados cultos 
especiales... Debe evitarse cuanto recuerde a los fieles aquel acto de ira 
con que el Senor arrojo dei templo a los que traficaban con las cosas santas. 

2, Hechos ya muchos experimentos en numerosas diocesis de la 
Iglesia, parece llegado el momento de estudiar los resultados obtenidos 
en orden a suprimir o simplificar los araceles, derechos de estola etc., al 
menos aquellos que de alguna manera parecen consagrar diferencias odio- 
sas de clases con ocasion de bodas, funerales, primeras comuniones etc. 
En la realizacion de estos actos se debe dar mayor realce al aspecto litur- 
gico de tales actos, eliminando en cambio cuanto convierte tales actos en 
fiestas de sociedad dentro de la Iglesia. Habrase de suprimir asimismo 
todo acto con aspecto de negociacion en torno a tales actos, como exclu- 
sivas de fotografos, determinadas cantidades que deben pagarse por cier- 
tas pompas de adornos etc. 

B) Los cargos eclesiasticos. 

1. Llama mucho la atencion de los fieles y de los no catolicos el nu- 
mero de eclesiasticos que estan ocupados en las curias, cabildos catedrali- 
cios etc. El boato externo con que se conducen algunos prelados, e in- 
cluso las mismas solemnidades vaticas, con majestuosidad y riqueza ex- 
ternas que ya ni las cortes mas tradicionales emplean, sirven para mu- 
chos de escandalo, pues no ven en tales conductas o actos nada que re- 
cuerde la sencillez evangelica dei Senor y dei Colegio Apostolico. Debie- 
ran vigilarse con cuidado ciertas exhibiciones de la suntuosidad ecle- 
siastica en peliculas documentales, television, fotografias de la gran 
prensa... que son luego vistas por publicos de todo genero de todo el 
mundo. 

2. Tambien parece recomendable la revision sobre la forma de pro- 
vision de ciertos cargos eclesiasticos a base de traslados con caracter de 
ascensos etc.; en torno a ellos pueden desarrollarse ambiciones personales 
de ganancias economicas, prestigio y honor personal, con dano de las 

diocesis de mayor pobreza o de las parroquias mas alejadas y necesitadas, 
a las cuales los eclesiasticos parecen acudir siempre con caracter y espi- 
ritu de interinidad, con afan de marchar y subir cuanto antes, sin entre- 
garse plenamente a la cura dei almas, al examen y solucion de los pro- 
blemas etc. 

C) Los religiosos. 

1. La disciplina eclesiastica referente a los religiosos deberia adap- 
tarse mejor a las condiciones actuales de la Iglesia, comenzando por su 
misma formacion sacerdotal, que a veces parece hacerse precipitadamente 
y en condiciones que no permiten la entrega total al estudio; cuidandose 
de dar mayor apertura psicologica interior a los institutos, que parecen 
encerrados en compartimentos estancos, con espiritu de grupo y aun 
soberbia colectiva, sin vision de otros muchos trabajos y de otras muchas 
necesidades de la Iglesia mas alia de los limites de su propio Instituto; 
suprimiendo en la vida de las comunidades tradiciones y costumbres con- 
vencionales que no tengan en si verdadera razon de ser, y obstaculizan la 
utilizacion plena de las fuerzas existentes segun lo reclaman las necesi- 
dades de la Iglesia, o provocan la extraneza de seglares cultos. En casos 
parece conveniente una elevacion dei nivei cultural — aparte de los 
estudios mismos — incluso en la materializacion de la vida, de las 
instalaciones etc. 

2. Particularmente se ha de progrear mas y mas en las lineas traza- 
das por S. S, Pio XII en su Enciclica Sacra Virginitas en la estructura- 
cion de la vida de las religiosas; las cuales, por una parte, no siempre 
estan suficientemente atendidas para oir misa y comulgar, confesarse, 
recibir direccion espiritual de sacerdotes convenientemente preparados. 

Se advierten con frecuencia deficiencias de formacion ascetica con 
practicas piadosas de poco contenido dogmatico o litiirgico. Muchos 
fieles no ven la razon de tantas instituciones religiosas, especialmente 
femeninas, que parecen coincidir en sus fines y en lo sustancial de los 
medios, dandose solamente diferencias accidentales, sostenidas o por 
desconocimiento mutuo, o por razones personales. Sera muy beneficioso 
el examen de las graves dificultades que dentro de las comunidades espe- 
cialmente femeninas parecen surgir como consecuencia de la vida de total 
clausura, por la forma de regimen de gobierno, sobre todo cuando las 
provisiones de los cargos se realiza mediante elecciones dentro de cada 
comunidad, Aun las comunidades de vida contemplativa parece debieran 
pensar en alguna actividad de apostolado, ya que el sentido social mo- 
derno mira con escandalo ese « egoismo mistico », y, por otra parte. 

son tan grandes las necesidades en todas partes; no por ello se desestima, 
claro es, el valor de la vida contemplativa incluso para la mision aposto- 
lica de la Iglesia. 

D) Otros puntos disciplinares. 

1. Las condiciones de la vida moderna persuaden una revision de 
la actual disciplina acerca de ayunos y abstinencias. 

2. La vida laboral actual, universalizada en todos los paises de algun 
desarrollo economico, aconseja tambien la revision de la disciplina vi- 
gente acerca de las fiestas de precepto. Parece aconsejable su reduccion 
en todo lo posible a los domingos. Tambien convendra adaptar mejor 
a las condiciones modernas el precepto de no trabajar en dias de fiesta. 

3. Tambien parece conveniente la reduccion casi total de las cen- 
suras y penas eclesiasticas; que apenas tienen influjo, ya porque los fieles 
en su mauoria las ignoran y los conf esores estiman como mejor dejarlos 
en su buena fe, ya por la grandisima facilidad con que se faculta a los 
confesores para su absolucion. 

El losEPHus Eguino Trecu 
Episcopus Santanderiensis 


44 

Em.mi P. D. FERNANDI Card. QUIROGA Y PALACIOS 
Archiepiscopi Compostellani (Santiago de Compostela) 

Compostellae, die 30 augusti 1959 

Eminentissime ac Reverendissime Domine, 

Veneratis litteris Eminentiae Vestrae (Prot, N, I C/59-38) libentis- 
sime rescribens, quibus desiderantur opiniones Episcoporum circa ea 
quae, in Concilio Oecumenico a Sanctissimo Papa Nostro loanne XXIII 
fel. regn. annuntiato, tractari poterunt, haec quae sequuntur humillime 
proponam: 

A) In genere dicendum videtur quod multa quae in schematibus 
Concilii Vaticani tractanda proponebantur et quae ad exitum non perve- 
nerunt ob eiusdem Concilii suspensionem etiam hodie tractari oportebit, 
nam, servant, nostris temporibus quoad modum adaptata, suam actua- 
litatem, ut quae « de Fide », « de Ecclesia » et « de disciplina » agunt. 

Etiam in mirifico thesauro documentorum Summorum Pontificum, 
qui Ecclesiam Dei rexerunt post Concilium Vaticanum, quaestiones ho- 

diernae maximi momenti inveniuntur quae optimam materiam pro stu- 
diis et decisionibus proximi Concilii praebere possunt. Ita Encyclicae in 
quibus tractatur de Sacra Scriptura, de Sacerdotio Catholico, de Mistico 
Corpore Christi, de Sacra Liturgia, de ordine sociali, etc. 

B) Ad quaedam particularia annotanda, haec ut praecipua significabo: 

I. Doctrina 

1. De atheismo hodierno et falsa scientia. 

2. De inspiratione Sacrarum Scripturarum et de relativismo exegetico. 

3. De evolutionismo anthropologico. 

4. Rationalismi et positivismi moralis damnatio. 

5. Principia stabilire circa separationem inter Ecclesiam et Statum, 
quando talis separatio, quibusdam in adiunctis, tolerari potest. 

6. Damnatio doctrinae eorum qui Ecclesiae negant « ius scholas 
cuiusve disciplinae non solum elementarias, sed etiam medias et supe- 
riores concedendi ». 

II. Disciplina 

1. Inter clericos urgendus est totis viribus spiritus sacerdotalis, 

a) studio meditationis et orationis, b) exercitiis spiritualibus singulis 
annis vacando, c) menstruo secessu spirituali, d) fovendo vitam com- 
munem, quantum fieri possit, e) assiduo usu habitus ecclesiastici, /) amo- 
re coelibatus et custodia integerrimae castitatis. 

2. Religiosi revocari debent ad plenam observantiam regularum et 
constitutionum et ad perfectam vitam communem. Ipsis prohiberi debet 
usus habitus cleri dioecesani absque licentia, in singulis casibus. Ordi- 
narii loci, de licentia Superioris religiosae domus commorationis. 

3. Circa matrimonium: 

a) Definienda videtur doctrina catholica de matrimonii finibus; 

b) Damnatio sterilitatis directae, sive perpetuae sive temporariae, 
viri aut mulieris, et artificialis fecundationis; 

c) Authentice definiatur intra quos limites praescriptum cano- 
nis 209 applicandum sit in casu sacerdotis qui, delegatione carens, ma- 
trimonio assistit (Com. Interp. 26 martii 1952); 

d) Ordinariis locorum concedatur facultas dispensandi ab impedi- 
mentis gradus minoris, de quibus can. 1042, § 1 et 2; 

e) Quae in cann. 1060-64 decernuntur de matrimoniis mixtis, 
applicanda videntur iis qui notorie fidem abiecerunt, etsi ad sectam aca- 
tholicam non transirent, de quibus in can. 1065; 

/) Supprimere primam figuram impedimenti criminis, c. 1075, § 1. 

g) Perpendere utrum etiam opportunum sit supprimere impedi- 
mentum consanguinitatis illegitimae secundi et tertii gradus; 

h) Supprimere impedimentum affinitatis coli, seamdi gradus. 

4. In lure Canonico: 

a) Normam praebere qua determinetur quaenam negotia iudicia- 
liter, quaenam vero administrative tractanda; 

b) Nova codificatio processus administrativi; 

c) Ius poenale ecclesiasticum denuo codificare, ac perpendere 
utrum videatur censuras latae sententiae reducere; 

d) Ad novam quae paretur Codicis luris Canonici editionem ad- 
ducere omnia quae iure iam vigent circa legem ieiunii eucharistici, quae 
ad sacram liturgiam referuntur et quae ad Missas vespertinas; 

e) Item addere quae respiciunt Instituta Saecularia, Actionem 
Catholicam et apostolatus opera diversa quae nunc in Codice non con- 
stant; 

/) Etiam opportunum videtur totam legislationem circa fidelium 
associationes in genere denuo colligere et, in quantum fieri possit, minu- 
tatim aptare. 

5. Ius praesentandi ad Ecclesiam vel ad beneficia ecclesiastica, quod 
privatis competit, supprimendum videtur; aut saltem ita moderandum 
ut patronus seligere clericum teneatur inter tres ab Ordinario loci pro- 
ponendos. 

6. Perpendere utrum opportunum videatur ad formulas breviores 
reducere multa quae in libris liturgicis adhibentur. 

Haec sunt, Eminentissime Domine, quae pro futuro Concilio humil- 
lime propono, dum manus Vestras deosculans, me profiteor Eminentiae 
Vestrae Reverendissimae add.mum servum in Domino. 

® Fernandus Card. Quiroga y Palacios 
Archiepiscopus Compostellanus 

45 

Exc.mi P. D. IOSEPHI PONT Y GOL 
Episcopi Segobricensis (Segorbe) 

Die 25 augusti 1959 

Em. me Domine, 

Infrascriptus Episcopus Segobricensis, in Hispania, litteris ab Emi- 
nentia tua subscriptis sub Prot. N. I C/59-1251, die 18 iunii huius 
decurrentis anni, libentissime rescribens, nonnullas suggerentias iuxta 


21 (II b) 

res et argumenta, quae, prout ex ipsis Litteris constat, in futuro Con- 
cilio tractari poterunt, exponere Pontificiae Commissioni Antepraepara- 
toriae pro eodem Concilio visum fuit. 

Praedictae suggerentiae in sequentibus tibi scriptis includuntur. 

Dum quaeque fausta a Domino Eminentiae Tuae adprecor, me etiam 
profiteor Eminentiae Tuae addictissimum 

& losEPHus Pont y Gol 
Episcopus Segohricensis 


Doctrinae capita 

I. Doctrina de Ecclesia, cuius definitio parabatur in Concilio Vaticano. 

II. De Episcopo et Ecclesia dioecesana. 

III. De membris Ecclesiae, sive clericis sive laicis, ac de eorum 
iuribus in Ecclesia. 

IV. De infantibus sine baptismo decedentibus post operatam a 
Christo Domino salutem. 

V. De distinctione inter theologiam et Dogma. 

VI. De generibus literariis Sacrae Scripturae. 

VII. De evolutione dogmatis. 

Disciplina Cleri 

I. De restituendo diaconatu ut ordine substantivo. 

II. De lege incardinationis et de aequiori distributione sacerdotum. 

III. De capitulis clericorum ac de eorum coaptatione hodiernis ne- 
cessitatibus. 

IV. De habitu clericorum ac religiosorum utriusque sexus. 

V. De beneficio ecclesiastico per officium substituendo. 

VI. De titulo canonico ordinationis. 

VII. De exemptione regularium cum necessitatibus apostolicis Ec- 
clesiae dioecesanae componenda. 

VIII. De « Episcopo proprio » quoad Seminarium ingredientes. 

IX. De iuribus episcoporum ad res non maximi momenti. 

X. De officiis technicis et pedagogicis didacticae in Seminariis fo- 
vendae. 

XI. De actuositate christiana scholarum Ecclesiae apud religiosos. 

XII. De missione canonica ad homiliam praedicandam. De compo- 
nenda obligatione homiliae et catechesis adultorum in casibus diffici- 
lioribus. 

Disciplina populi christiani 

L De consociationibus christianis pro multiplici apostolatu hodier- 
no, sive intra Ecclesiam sive in foro mixto. 

II. De regulatione generationis humanae ac de abusu matrimonii. 

III. De usu et abusu communionis. 

Actuositas Ecclesiae hodiernae 

I. De fovenda praedicatione verbi Dei. 

II. De urgenda, in singulis gentibus, actuositate Ecclesiae quoad 
educationem et institutionem scientificam in omnibus gradibus et quoad 
influxum in publicam opinionem per, sic dicta, media diffusionis. 

III. De actuositate Ecclesiae pro tuendis iuribus naturalibus suo- 
rum subditorum quoad: 

consociationes liberas et christianas operariorum; 

praedicationem verbi Dei; et 

institutionem doctrinae christianae in lingua vernacula. 


Negotia maioris momenti 

I. Doctrina et normae de « adaptatione Ecclesiae ad culturam cuius- 
que populi » et de Hierarchia indigena tum inter gentes fideles cum in 
Missionibus. 

II. De lingua latina et vernaculis in Liturgia romana. 

III. De positione Ecclesiae catholicae relate ad Motionem oecu- 
menicam in genere et ad « Consilium Universale Ecclesiarum » (World 
Council of Churches) in specie. 

IV. De iure politico concordatario. 

Miae caeterae res 

I. De revisendis cann. 2011, 2050, 2“, et 2077. 

® losEPHus Pont y Gol 
Episcopus Segobricensis 

Exc.mi P. D. DANIELIS LLORENTE Y FEDERICO 
Episcopi Segohiensis (Segovia) 

Segobiae, 25 augusti 1959 

Praeter ea quae ad pacem et unitatem Ecclesiae, necnon ad conver- 
sionem Judaeorum attinent, videntur, inter alia, haec argumenta tractari 
posse: 

I. In Concilio Vaticano, de Revelatione actum fuit; nunc autem non 
erit inutile doctrinam decernere et disciplinam circa privatam revelatio- 
nem, nam, mirabili dictu, non magna tantum multitudo fidelium, verum 
etiam viri ecclesiastici ac religiosi, ut suas praesertim peculiares foveant 
devotiones, visionibus et — prophetiis ambiguis maiorem vim tribuere 
videntur — quam doctrinae et praxi Ecclesiae. 

Liceat, exempli causa, haec afferre: In tertia apparitione Angeli (Fa- 
timae, mense sept. 1916) praebet Francisco Ss.mum Sacramentum sub 
specie sanguinis. Tunc puer iam octavum annum expleverat (natus fue- 
rat 11 iun. 1908). Postea tamen unquam Eucharistiam sumpsit, nec 
Primam Communionem, nisi per modum Viatici die 3 aprilis anni 1919. 

Quanam de causa? Forsam, quia non totum Catechismi textum me- 
moriter retinebat! Valde notandum Decretum Quam singulari vigere 
ab ann. 1910. 

II. Habemus Catechismum Romanum ad Parochos iussu Cone. Tri- 
dentini editum; non erit nunc adlaborandum ut nova editio emendatis- 
sima, nostris diebus accommodata praeparetur? 

III. Quaedam in disciplina immutanda videntur, v. gr.: Circa obli- 
gationem Missam pro populo applicandi festis diebus suppressis; tempus 
ad praeceptum Communionis adimplendum; quoad impedimenta ma- 
trimonialia gradus minoris; quoad censuras, etc. 

IV. Laudanda utique non semel atque iterum restauratio liturgica. 
Quidam vero ad Liturgiam unice attendentes, difficultates non paucas 
crearunt curae pastorali, ac graviorem efficiunt legem audiendi Sacrum, 
iis qui pressura temporis vel curis domesticis impediti non ultra dimidiam 
horam adesse in templo possunt. 

S. P. Pius XII f. r. in Enc. Mediator Dei {A.A.S., XXXIX, 561 haec 
in mentem revocat: « Ingenium, indoles ac mens hominum tam varia 
sunt atque absimilia, ut non omnes queant precibus, canticis sacrisque 

actionibus, communiter habitis, eodem modo moveri ac duci. Ac prae- 
terea animorum necessitates et propensa eorum studia non eadem in 
omnibus sunt, neque in singulis semper eadem, etc. ». 

® Daniel Llorente y Federico 
Episcopus Segohiensis 

Em.mi P. D. IOSEPHI M. CARD. BUENO Y MONREAL 
Archiepiscopi Hispalensis (Sevilla) 

Sevilla, 12 agosto 1959 

Eminenda Keverendisima, 

Me es muy grato dirigirme a Vuestra Eminencia cumpliendo el hon- 
roso encargo de Su carta de 18 de junio, Prot. N. I C/59-52. 

Despues de meditar detenidamente ante el Senor y haber oido con- 
fidencialmente a diversos Eclesiasticos pios y prudentes constituidos en 
elevada competencia, adjunto en folio aparte las consideraciones que a 
mi modesto juicio ocurren para el efecto de que se trata. 

Asimismo no dejo de encomendar al Senor, y asi lo hacen tambien 
sacerdotes y fieles de esta Archidiocesis, los trabajos de la Pontificia 
Comision Antepreparatoria dei Concilio Ecumenico, presidida por Vues- 
tra Eminencia. 

Con distintos sentimientos de veneracion y fraternal estima, besa 
la Sagrada Purpura de Vuestra Eminencia y se suscribe de Vuestra Emi- 
nencia Reverendisima adictisimo y devotisimo servidor 

® JosE M. Cardenal Bueno y Monreal 
Arzobispo de Sevilla 


Valde opportunum, ni fallor, peculiare signum huius novi Concilii 
Oecumenici esset Unitas. Unitas nempe Sanctae Dei Ecclesiae sive in se 
ipsa, sive in sua doctrina, sive in sua actuositate et disciplina. 

Unitas Ecclesiae in se ipsa 

I. Unitas Ecclesiae in se ipsa refertur, in primis, ad vitalem et orga- 
nicam internam unitatem qua, Christo capite. Ipsius Corpus Mysticum 
efiicitur. 



326 


HISPANIA 


Doctrinam, ergo, de Mystico Christi Corpore, iuxta Enc. Mystici 
Corporis, Pii Papae XII, s. m., ac insimul doctrinam de Sanctorum Com- 
munione pressius euncleare et definire, valde, ut puto, necessitatibus 
hodiernis mundi mederetur. 

II. Ast unitatem quoque externam et iuridicam societatis visibilis, 
quae est Ecclesia, urgere oporteret, ita ut omnibus omnino sancta sint 
verba Christi « et fiet unum ovile et unus Pastor » {Io. 10, 16). Unde 
ii omnes qui bona fide et recto corde Christum sequi profitentur, probe 
ac certissime sciant unicam patere viam ad Ipsius occursum, hanc nempe 
Ecclesiam suam, quam Ipse promisit aedificaturus super petram illam, 
Petrum nempe eiusque in aevum successores {Mt. 16, 16), extra quam 
Ecclesiam nulla salus. 

Haec omnia aptum et solidum fundamentum praebebunt ut ad hanc 
catholicam seu universalem Christi Ecclesiam invitentur ii omnes qui 
adhuc, infeliciter inter christianos schismaticos, aut inter evangelicos 
reformatos, extra Ecclesiae unitatem vagantur. 

Unitas Ecclesiae in sua doctrina 

I. Valde opportunum etiam videtur doctrinam de Magisterio vivo 
et infallibili Ecclesiae pressius definire, iuxta schemata quae, Vaticano 
Concilio interrupto, remanserant inconclusa. 

II. Larvata Modernismi vestigia alicubi serpere fortasse videtur, 
iuxta quae sive in interpretatione Sacrarum Scripturarum, sive in intelli- 
gentia et evolutione dogmatum, sive in ipso etiam sensu morali, nimis 
quidam indulgent proprio ingenio atque magisterium Ecclesiae deprimunt. 
Videtur, ergo, opportunum pressius etiam enucleare et definire ambitum 
et vim Magisterii ecclesiastici, iuxta ea quae fel. rec. Pius Papa XII in 
Enc. Humani Generis docuit. 


Unitas Ecclesiae in sua actuosi tat e 

I. Quoad unitatem actuositatis Ecclesiae sive in plano mundiale, 
sive in plano nationale, dioecesano adhuc et paroeciale, utpote conditio- 
nem necessariam ad efficaciam fructuum, videretur valde opportunum 
attente considerare et pertractare quae sint media ad hanc unitatem obti- 
nendam, quae vero sint unitati obstacula. 

Plura, ut patet, hodie actuositatis seu apostolatus incoepta excedunt 
ambitum sive dioecesanum sive etiam nationalem nec convenienter per- 
tractari possunt solutionibus localibus, quum momentum commune seu 
mundiale habeant. 



ARCHIEPISCOPUS HISPALENSIS 


327 


Organizatio, ergo, horum negotiorum deberet esse etiam unica et 
universalis, cum propriis officiis in ipsa Civitate Vaticana, sive intra sive 
extra ambitum Sacrarum Congregationum. Talia essent, v. g.. Officium 
Apostolatus laicorum et Actionis Catholicae, Officium Caritatis, Offi- 
cium Catechisticum, etc. 

In plano nationali plura sunt etiam negotia quae, iuxta peculiares cir- 
cumstantias uniuscuiusque nationis, excedunt amhitum et eificaciam 
uniuscuiusque dioecesis. 

Oporteret, ergo, aliquatenus definire ambitum et auctoritatem Con- 
ventuum Metropolitanorum, aut Episcoporum, aut Commissionum Epis- 
copalium, et organa constituere apta ad diversos apostolatus in plano 
seu ambitu nationali gerendos. 

Id quod etiam in plano dioecesano ohtinet, unde iam in pluribus 
dioecesibus, iuxta Curiam iuris a Codice definitam, alia veluti Curia 
parallela existit ad opera apostolatus supra ambitum paroecialem exer- 
cenda, cum suis Officiis: Actionis Catholicae, Catechesis, Docendae 
catholicae, Vocationum sacerdotalium, Caritatis, Missionum, Migratio- 
nis, Exercitiorum spiritualium, etc. etc. Quae omnia extra Codicis ordi- 
nationem vagantur. 

II. Huic actuositatis catholicae unitati nimis frequenter officit, cum 
dispersione virium et efficaciae praeiudicio, defectus collahorationis inter 
utrumque clerum, dioecesanum nempe et regularem; quum opera a Re- 
ligiosis familiis instituta non iure sed re privilegio exemptionis f ruantur 
et debitam erga Ordinarium dioecesanum subiectionem reapse non 
observent. 

Videretur, ergo, opportunum limites et conditiones exemptionis Re- 
ligiosorum magis accurate definire. 

III. Actuositatis Ecclesiae unitati etiam videtur saepe saepius offi- 
cere rigidus conceptus auctoritatis Ordinarii Dioecesani in rebus dioe- 
cesis, absque debita collaboratione cum aliis dioecesibus, in eis quae at- 
tinent, V. g., ad distributionem clericorum et religiosorum in territorio; 
ita ut sint regiones aut dioeceses clero et religiosis abundantes, dum aliae 
exiguo omnino numero operariorum ecclesiasticorum laborent. 

Unitas Ecclesiae in sua disciplina 

I. Quoad disciplinam clericorum quaedam, ut videtur, perficere opor- 
teret, praesertim vero haec: Systhema beneficiale, prout in Codice, ali- 
quatenus officit sive efficaciae ministerii ad animarum bonum, sive etiam 
paupertati clericorum, quae omnino necessaria est ad exemplum Christi 
coram fidelibus proferendum. 

Desiderabilis, ergo, ad rem videtur suppressio inamovibilitatis oficio- 
rum ecclesiasticorum, ita ut Ordinarius clericos suos mittere possit quo 
eorum labores magis necessarii aut utiles videantur. Id quoque notandum 
est, quod hodie non pauci sacerdotes optime parati inveniuntur ut etiam 
voto oboedientiae erga Episcopum sese obstringant ad munera acceptan- 
da et exercenda quae Episcopus eis committat. Valde ex hoc capite san- 
ctitas clericorum augeretur, si haec oboedientia, simul cum paupertate e.t 
castitate, etiam voto firmaretur, ita ut revera in iuridico perfectionis sta- 
tu constituerentur. 

Quoad reditus beneficiales, irritantes inaequalitates habentur, ita ut 
alii pingui beneficio fruantur, dum alii difficulter obtineant ea quae ad 
vitam sustinendam requiruntur. Non pauci etiam absque difficultate ac- 
ceptarent mensam seu capsam communem, ex qua omnes pari propor- 
tione victum obtinerent. 

Haec omnia, ad maiorem cleri perfectionem, quae in dies magis ac 
magis a populo fideli exigitur, valde foverentur si vita communis cleri- 
corum, ubi possibilis sit, obligatoria fieret. 

Tandem, quum numerus sacerdotum impar sit ad omnia munera 
sacra rite obeunda, et aliunde plura sint munera quae characterem sacer- 
dotalem non exigant, videtur opportunum clerum admittere infrasacer- 
dotalem, ministros nempe diaconos, qui, perpetuo Ecclesiae servitio 
addicti, a qua victum acciperent, et a lege celibatus exempti, officiis non 
stricte sacerdotalibus incumberent, v. g.: Sacramento baptismi, distribu- 
tioni sacrae communionis, catechesi, archivio, templi curae et bono- 
rum administrationi, etc. etc. Eis omnino praepediretur accessus ad sa- 
cerdotium. 

II. Hodie, Deo favente, laici magis ac magis conscientiam acquisie- 
runt de suo munere apostolico in Ecclesia, utpote membra viva Corpo- 
ris Mystici. Unde active partes habere volunt in vita liturgica, non ut 
muti spectatores, sed ut subiecta activa participantia in actione sacra; 
partes quoque habere volunt in iis omnibus quae ad mundi consecratio- 
nem spectant, ut vita publica, socialis, oeconomica, culturalis, etc. sensu 
christiano imbuatur, sub ecclesiasticae Hierarchiae ductu; adhuc etiam 
sibi vindicant activam participationem in rebus Ecclesiae quae adspectum 
materialem seu profanum natura sua induunt, v. g. in ipsa administra- 
tione bonorum ecclesiasticorum, in colligendis et expendendis opibus pro 
apostolatus operibus, etc. 

Hodiernus Codex luris Canonici nimis, ut videtur, ieiunius habetur 
circa ea quae ad vitam laicorum, quatenus membra sunt viva Ecclesiae, 
referuntur. Unde opportuna videretur aliqua adaptatio magis hodiernis 
moribus et necessitatibus consona. 

III. Desideranda etiam videtur adhuc amplior Liturgiae Sacrae re- 
formatio, sive in Divino Officio, sive in Missa et in Rituali Sacramento- 
rum; ita ut magis locum habeat lingua vulgaris, atque plura simplificen- 
tur quae archaicum symbolismum redolent, cum directa et precisa mente 
hominis hodierni temporis non satis congruentem; salva attamen semper 
maiestate Sacri Mysterii atque eiusdem splendore accurate asservato. 

Tandem, fortasse quoque pertractari posset opportunitas simplifi- 
candi Sacras Ordinationes, quum minores Ordines nonnisi vestigia anti- 
quae disciplinae revera maneant, absque ulla practica utilitate et officio; 
ita ut sufficeret officium acolithorum, subdiaconatus et diaconatus... 

Commissio Pontificia, tamen, meliori et prudentiori consilio, ea ad- 
mittet vel reiiciet quae ipsi admittenda aut reiicienda videantur. 

® losEPHUs M. Card. Bueno y Monreal 
Archiepiscopus Hispalensis 

Exc.mi P. D. LAURENTII BERECIARTUA BALERDI 
Episcopi Seguntini-Guadalajarensis (Sigiienza-Guadalajara) 


Eminentissime Domine, 


27 augusti 1959 


Honor est mihi rogationem recipere sub Prot. N. I C/59-1273 a 
Pontificia Commissione Antepraeparatoria pro Concilio Oecumenico 
factam. 

Infirmitate detentus non valui quominus citius mitterem « animad- 
versiones, consilia et vota», quae, qualiacumque videantur, devoto et 
sincero animo ofiero. 

Omni qua par est reverentia deosculor Sacram Purpuram Eminen- 
tiae Vestrae addictissimus 

& Laurentius Bereciartua Balerdi 
Episcopus Seguntinus-Guadalajarensis 


I. Scientiae sacrae 

A) Sacra Scriptura. 

1. Valde proderit ut Concilium accurate determinet et historicita- 
tem aliquorum librorum Sacrae Scripturae et sensum aliquarum perico- 
parum quae in Sacra Theologia ut argumenta traduntur. 

2. Opportunum videtur statuere doctrinam essentialem contentam 
in Sacra Scriptura et Sacra Theologia circa hominis originem. 

3. Ad rem erit ut apprime consideretur problema poedagogicum 
inter novos Interpretes exegeseos suscitatum; quomodo scilicet proponi 
debeant novae interpretationes fidelibus non iniciatis in scientiis natu- 
ralibus et etiam cultoribus talium scientiarum. 

Sacra Theologia. 

1 . Oportet ut diversae scholae theologicae in studium directum theo- 
logiae et positivae unanimiter tendant ita ut disputationes mere schola- 
sticae sint obiectum mere accidentale. 

2. Desideratur ut formatio theologica sacerdotum magis dogmati- 
ca et positiva sit, et discussiones diversarum scholarum quasi per tran- 
sennam exponantur. Explicatio theologica etiam in id tendat ut sit vere 
cibus vitae christianae fidelium. 

3. Theologorum catholicorum moderata aliqua et rationalis libertas 
posset esse causa optimorum fructuum pro intelectualibus laicis, tam 
catholicis quam protestantibus et incredulis. 

C) Theologia Moralis. 

1. Oporteret ut Concilium traderet doctrinam magis concretam circa 
graviora problemata in re matrimoniali; v. gr. continentiae periodicae 
moralitatem. 

2. Conceptus legis poenalis de novo consideretur. 

3. Systematica organizatio moralis sociologica, professionalis et com- 
mercialis. 

4. Desideratur etiam argumentatio solida circa illiceitatem peccati 
solitarii et onanistici. 

5. Necessaria videtur nova divisio operum prohibitorum in die fe- 
stivo. 

6. Oportebit ampliare et determinare doctrinam de integritate in 
manifestatione peccatorum in confessione orali. 

D) Ecclesiologia. 

1. Necessaria videtur doctrina fundamentalis circa incorporationem 
laicorum Ecclesiae, Corpori Mystico, et horum functionem in sinu Ec- 
clesiae. 

' 2. Concilium enuntiare deberet doctrinam contentam in expressione 
sic dicta « theologia laicatus » et etiam stabilire momentum et amplitu- 
dinem « sacerdotii realis » laicorum, eorumque participationem ut auxi- 

liariorum in Ecclesiae regimine et, in genere, eorum missionem in supra- 
dicta Ecclesia. 

3 . Concilium posset determinare principia quae relationes Eccle- 
siam inter et Statum regant secundum peculiares circunstantias unius- 
cuiusque nationis. 

E) Fhilosophia socialis christiana. 

1. Oportet propositiones haereticas et erroneas socialismi et com- 
munismi in elencho aliquo colligere; et insimul necessarium videtur ex- 
positionem principiorum christianorum conficere de re sociologica quae 
communismus ut sua propria sibi usurpat. 

2. Quia liberalismus hodiernus in id tendit ut convertatur in mero 
processu politico et oeconomico, oportet ut novum examen de hoc syste- 
mate instituatur. 

3. Idem dicendum est de capitalismo et cooperativismo. 

4. Quomodo et quando operistitio, licitum sit. 

II. Administratio et regimen pastorale Ecclesiae 
A) Administratio Ecclesiae. 

1. Unitas actionis pastoralis Ecclesiae magis ac magis debet urgeri. 
Salva unitate ex Romano Pontifice procedente. Episcopus in unaquaque 
dioecesi unitatem pastoralem efficere debet. Ipse etiam deberet indicare 
et unificare functiones apostolicas a Religiosis, servata propria exemptio- 
ne, implendas. 

2. Bonum animarum suadet ut sacerdotes dioecesium quae clero 
abundant maiorem habeant libertatem ut possint in auxilium venire 
dioecesium que non habent sufficientem numerum pastorum paroecia- 
lium. 

3. Eodem modo videtur sacerdotium Religiosorum, etiam exempto- 
rum, debere esse praesto ut in servitium animarum magis impendat etiam 
in paroeciis si ad id ab Episcopo Religiosi vocentur. Quod ministerium 
componi debet cum vita Religiosorum. 

4. In pluribus dioecesibus hispanis factum est quodammodo lugen- 
dum ut plures et singuli sacerdotes habeant sibi commissas plures pa- 
roecias et diminutas quoad fidelium numerum (circa centum fideles) et 
distantes inter se pluribus kilometris (10) aut sine via per montes: non 
resident materialiter nisi in una. Concilium determinare posset officia 
minima quae in cura harum plurium ecclesiarum debet impendere sacer- 
dos. Ad id rei bonum esset ut concilium facultatem faceret Ordinariis ut 

dispensaret de lege residendae et tres vel quatuor sacerdotes habeant 
conviventiam, vitent solitudinem et mutuo se adiuvent in ministerio pa- 
roeciali et sic statuere Exercitia, secessus mensiles, scholas professio- 
nales, etc. 

B) Actio apostolica laicorum. 

1. Necessaria videtur extructuratio praecisa et manifesta apostolatus 
laicorum, indicando praecise suam propriam missionem, amplitudinem 
apostolatus, participationem in functione apostolica Hierarchiae, sum- 
missionem Episcopo, responsabilitatem Hierarchiae in activitatibus apo- 
stolicis a laicis implendis. 

2. Necessarium videtur systematizare et Codici luris Canonici ad- 
iungere doctrinam circa Instituta saecularia, praesertim in « Provida 
Mater Ecclesia » contentam. Idem dicendum de doctrina contenta in 
« Sponsa Christi » et in aliis documentis. 

III. Disciplina ecclesiastica 

1. Oportet ponderare experimenta supprimendi et simplificandi in 
aliquibus locis gravamina pecuniaria (derechos de estola), praesertim ea 
quae odiosas differentias classium inducunt aut supponunt in cultu re- 
ligioso. 

2. Peculiares conditiones vitae hodiernae suadent: 

a) novam considerationem disciplinae actualis circa legem ieiunii 
et abstinentiae; 

b) novam considerationem disciplinae vigentis circa festa de prae- 
cepto et possibilitatem eadem transferendi in dominicam sequentem. 

3 Etiam videtur conveniens nova consideratio tractatus de « De- 
lictis et poenis » praesertim in iis quae simplices fideles spectat. 

© Laurentius Bereciartua Balerdi 
Episcopus Se guntinus-Guadalajar ensis 

49 

Exc.mi P. D. VINCENTII ENRIQUE Y TARANCON 
Episcopi Celsonensis (Solsona) 

E Civitate Coelsonensi, die 24 augusti 1959 

Eminentissime ac Reverendissime Domine, 

Nuntium de Concilio Oecumenico a Sanctitate Patris Nostri loan- 
nis XXIII sacerdotes fidelesque huius Dioeceseos gaudio replevit. Hoc 
Romani Pontificis propositum omnium corda ad felicissimam aperuit 
fiduciam, nam quae hodiernae mundi circumstantiae creant Ecclesiae 
problemata, in universali congressu solvi atque nonnulla doctrinalia 
disciplinariaque capita ad efiicaciorem Ecclesiae salutarem gestionem de- 
clarari poterunt. 

Quam Eminentia Vestra, tamquam Praeses Commissionis Pontifi- 
ciae Antepraeparatoriae pro futuro Concilio Oecumenico, mihi invita- 
tionem facit, libentissime acceptans, gratum est isti Congregationi sum- 
ma communicare capita quae, meo aliquorumque sacerdotum sive saecu- 
larium sive regularium iudicio, in futuro Concilio convenienter tractari 
poterunt. 

Interim Sacram Eminentiae Vestrae Purpuram reverenter deosculor, 
me add.mum in Xto. lesu profiteor. 

® ViNCENTIUS EnRIQUE Y TarANCON 
Episcopus Celsonensis 


I. Doctrinae capita 

1) Sacra Scriptura. 

1. Fontes librorum sacrorum. 

2. Extensio obiecti inspirationis Sacrae Scripturae. 

3. Genera litterarum in Sacra Scriptura. 

4. Character historicus trium priorum capitum Geneseos. 

5. Character historicus librorum Veteris Testamenti: Tobiae, lu- 
dith, Ester et lob. 

6. Origo primi hominis. 

7. Quaestio synoptica. 

2) Ecclesia. 

8. Natura iuridica Ecclesiae. 

9. Ecdesia Corpus Christi Mysticum. 

10. De momento quo Ecclesia consumata fuit. 

11. De necessitate Ecclesiam ingrediendi. 

12. Vera ratio membri Ecclesiae eiusque obices. 

13. Dependentia magisterii ecclesiastici a potestate regiminis. 

14. Assensus praestandus magisterio ecclesiastico. 

15. Persona Episcopi in Corpore Christi Mystico. 

16. Origo et natura potestatis regendi in Episcopis. 

17. Corpus Episcoporum in Ecclesia Universali. 

18. Aliquis presbyterorum interventus in electione Episcoporum re- 
sidentialium. 

19. Media obtinendi unanimem Episcoporum consensum quoad ne- 
gotia ecclesiastica, quae totam aliquam nationem respiciunt. 

■ 20. Servata exemptione religiosorum, sit Episcopus magister uni- 

cus Dioeceseos. 

21. Servata exemptione religiosorum, actuationes externae tum sa- 
cerdotales tum laicales practice pendeant ab Episcopo. 

22. De constitutione paroeciae hodiernae quoad ambitum sive ter- 
ritorii sive numeri fidelium, 

23. Autonomia administrativa paroeciarum. 

24. Novus conceptus beneficii ecclesiastici. Nullum beneficium sine 
officio. Amovibilitas beneficiariorum. 


3) Beata Maria Virgo. 

25. Maria et Ecclesia. 

26. Sanctitas initialis B. Mariae Virginis. 

27. Transitus B. Mariae Virginis. 

28. Corredemptio mariana. 

29. Spiritualis maternitas B. Mariae Virginis. 

30. B. Maria Virgo mediatrix omnium gratiarum. 

4) Sacramenta. 

31. Sacramenta, « actiones sacrae ». 

. 32. Causalitas sacramentorum. 

33. Sors aeterna infantium sine baptismo decedentium. 

34. Baptismus fetuum. 

35. Essentia sacramenti ordinis. 

36. De distinctione, ratione ordinis, inter episcopatum et presby- 
teratum. 

37. De fine primario matrimonii. 

38. Privilegium Petrinum. 

39. Diaconatus laicalis. 

3) Sacra Liturgia. 

40. Pastoralis Liturgica. 

41. Caeremoniale Episcoporum. 

42. Nova instauratio Missalis et Breviarii. 

43. Minister in missa lecta. 

6) Sociologia. 

44. Doctrina socialis Ecclesiae. 

45. lustitia socialis. 

46. Natura boni communis. 

47. Salarium iustum. 

48. Sindicatus operariorum. 

49. Moralitas operistitiorum. 

7) Errores. 

50. Relativismus. 

51. Existentialismus. 

52. Progressismus. 

53. Spiritismus et hipnotismus. 

54. De materialismo, modernismo et principio auctoritatis. 

8) Diversa. 

55. « Homo assumptus », 

56. Novissima. 

57. Theologia laicalis. 

58. Elencus veritatum fidei divinae et consultatio veritatum fidei 
catholicae cum ecclesiis hereticorum et schismaticorum. 

59. Theologia Kerigmatica. 

60. Contemplatio mystica. 

61. Phenomena mystica. 

62. De statibus perfectionis doctrina theologica, speciatim de ex- 
cellentia virginitatis supra matrimonium. 

63. De Indice librorum prohibitorum. 

64. Systema morale ad efformandam conscientiam practice certam. 

65. « Ethica Situationis ». 

66. Error communis in iure. 

67. Lex mere poenalis. 

68. « Theologia Nova ». 

69. Transplantatio organorum humanorum. 

70. Euthanasia. 

71. Eugenesia. 

72. Imputabilitas peccatorum contra sextum. 

73. Educatio sexualis. 

74. Continentia periodica in matrimonio. 

75. Fecundatio artificialis. 

76. Mor alitas prostitutionis toleratae. 


II. Disciplina 

A) Cleri 

1) Seminarium. 

77. Duratio cursus seminaristici. 

78. Castitas in candidatis ad sacerdotium et media ad eam prote- 
gendam et conservandam post receptos ordines. 

79. Alumnorum Seminarii disciplina et personalitas. 

80. Alumnorum scientia. 

81. Revisio aliquarum irregularitatum. 

2) Sanctitas sacerdotalis. 

82. Spiritualitas sacerdotalis. 

83. Vita interior et exterior clericorum. 

84. Oificium Divinum in ordine ad spiritualitatem sacerdotalem. 

85. Annua exercitia spiritualia pro clericis. 

86. De convenientia intimioris conversationis sacerdotum cum Epis- 
copo proprio. 

87. De paupertate sacerdotali. 

3) Vita religiosa. 

88. De unione fovenda inter clerum saecularem et regularem. 

89. Instituta Saecularia. 

90. Revisio privilegiorum religiosorum. 

91. De suppressione aliquorum institutorum religiosorum vel fu- 
sione cum aliis eiusdem fere finalitatis. 

92. De mendicantium privilegio eleemosynas petendi. 

4) Diversa. 

93. Insertio in Codice facultatum quinquennalium Episcoporum. 

94. Novum ius capitulare. 

95. Collationes et convictus pro clero iuniore. 

96. De lingua adhibenda in administratione sacramentorum necnon 
in praedicatione ac instructione catechetica sive ad adultos sive ad par- 
vulos. 

97. De facultate concelebrandi in Ecclesia Latina. 

98. Binatio in missa facilius concedenda. 

99. Reductio missarum pro populo. 

100. Jurisdictio sacerdotum peregrinandum ad audiendas confes- 
siones. 

101. Suppressio reservatorum episcopalium. 

102. Derogatio canonis 876. 

B) Populi Christiani 

1) Actuositas. 

103. « Consecratio mundi ». 

104. Collaboratio laicorum in apostolatu hierarchico. 

105. Notae characteristicae et propriae Actionis Catholicae. 

106. Omnium laicarum associationum apostolicarum effectiva foe- 
deratio aut coordinatio. 

107. Interdependentia paroeciarum in ordine ad apostolatum. 

108. De convenientia statuendi structuras sive supraparoeciales sive 
supradioecesanas ad efficaciorem apostolatum. 

109. Obligatio omnium fidelium ad catecbeticam institutionem ge- 
rendam. 

110. Novus conceptus operum prohibitorum in diebus festis. 

111. De moralitate professionali, publica et privata. 

112. Normae de modestia christiana. 

113. Usus suffragii in comitiis. 

114. Fidelium obligatio oeconomice subveniendi Ecclesiae. 

115. Ordinatio oeconomica in singulis nationibus. 

2) Diversa. 

116. Spiritualitas specifica laicorum. 

117. Communio paschalis aequiparanda quoad tempus et locum an- 
nuae confessioni. 

118. Nova disciplina quoad ieiunium et abstinentiam. 


22 (II b) 

119. Nova revisio circa impedimenta matrimonialia, praesertim gra- 
dus minoris. 

120. Cessatio impedimentorum matrimonialium in casu urgenti. 

121. Taxae paroeciales. 

III. Actuositas Ecclesiae 

122. De proiectione missionaria. 

123. De captatione hominis hodierni. 

124. Episcoporum ac sacerdotum gestio in negotiis temporalibus: 
oeconomico-socialibus, politicis... 

125. Cinema. Radiodiffusio. Televisio. 


IV. Negotia magni momenti 

126. Nova ordinatio Curiae Romanae. 

127. Concilia Plenaria. 

128. De tribunalibus ecclesiasticis relate ad tribunalia saecularia. 

129. Actualis inefEcacia probationis testificalis. 

130. Missiones paroeciales. 

131. Apostolatus clericorum inter operarios. 

132. Ius missionale. 

133. Ius quoad emigrantes. 

134. Ius poenale Internationale. 

135. De ephemeridibus Ecclesiae. 

136. Calendarium Romanum. 

137. Reductio festorum de praecepto. 

138. Subsidium oeconomicum in favorem sacerdotum in casu ne- 
cessitatis versantium. 

139. Religiositas Status. 

140. Normae de arte sacra. 

141. Normae ad rectam administrationem, ad incolumitatem et tu- 
telam firmandam patrimonii ecclesiastici, praesertim artistici, necnon 
arcbiviorum, 

ViNCENTIUS EnRIQUE Y TaRANCON 
Episcopus Celsonensis 

Exc.mi P. D. EMMANUELIS HURTADO Y GARCIA 
Episcopi Tirasonensis (Tarazona) 

Tirasone, die 12 novembris 1959 

Eminentissime Domine, 

Venerabilibus Litteris E. V. diei 18 iunii labentis anni, Prot. Num. 
I Cj 69-1333, rescripturus, quod mihi valde honorificum est, circa 
res et argumenta quae in futuro Concilio Oecumenico tractari poterunt, 
pro meo iudicio et obedientia haec quae sequuntur, moram involunta- 
riam lugens, expono. 

Quaedam doctrinae capita 

a) Proclametur dogma Mediationis Universalis B. Virginis Mariae, 
Matris Dei. 

b) Damnentur communismus atheus, existentialismus, « moralis no- 
va » et materialismus vitae, 

c) Reprimatur pertinax audacia aliquorum Ss, Scripturarum inter- 
pretum, et quantum fieri possit definiatur natura varii generis litterarii 
in Biblia adhibiti et existentia sic dicti « sensus plenior ». 

d) Iterum affirmetur animae humanae existentia eiusque spirituali- 
tas et inmortalitas. 

e) Reaffirmetur matrimonii rati et consummati indissolubilitas, et 
reprobetur sententia eorum qui admittunt sedationem concupiscentiae 
inter fines primarios matrimonii, vel defendunt liceitatem absolutam me- 
thodi V. d. Ogino. 

/) Doctrina obedientiae roboretur contra hodiernos novatores, inter 
quos non desunt aliqui sacerdotes saeculares sed multo plures religiosi. 

g) Unio Ecclesiarum dissidentium procuretur, salvis salvandis. 


Circa disciplinam Cleri 

In genere. 

d) Iterum atque iterum afiirmetur caelibatus; usus habitus eccle- 
siastici ad normam can. 136; et abstinentia ab his de quibus in can. 138, 
b) Confirmetur oboedientia quam presbyteri suo Episcopo praestare 
tenentur, et definiatur reverentia cuilibet Episcopo debita in aliena dioe- 
cesi. 

c) Praecipiatur vita communis pro clericis in qualibet civitate degen- 
tibus; immo pro iis qui curam animarum gerunt in paroeciis minoribus, 
colligendis cum archipraesbytero vel alio opportuniore sacerdote. 

d) Unitas disciplinae quam maxime servetur in dioecesibus omnibus, 
tum relate ad clerum tum ad laicos, ad vitanda mala non parva, quae 
ex diversitate criteriorum et disparitate observantiarum proveniunt. 

In specie-. Relate ad Episcopos. 

a) Fruantur explicito privilegio asservandi Eucharistiam in suis ora- 
toriis. 

b) Coadiutores et Auxiliares statuantur a iure Vicarii generales et, 
mortuo Episcopo residentiali. Administratores Apostolici Dioecesis in 
qua. 

c) Gaudeant facultate suos parochos delegandi ad erectionem Viae 
Crucis stationum iuxta Rituale Romanum, et ad benedictionem privatam 
parvorum obiectorum piorum cum applicatione indulgentiarum. 

Ad Capitula. 

a) Excusentur a choro prout in can. 421 etiam qui docent in Semi- 
nario Philosophiam, Latinitatem ceter asque disciplinas cursus huma- 
nistici. 

b) Etiam qui ex mandato Episcopi in dominicis et diebus festis de 
praecepto curam animarum exerceant. 

Ad Religiosos. 

a) Muniatur opportunis praecautionibus et roboretur efformatio 
tum in scientiis praesertim ecclesiasticis tum in virtutibus. 

b) In ministeriis erga non exemptos, tum laicos tum sacerdotes, 
omni privilegio careant, ne clerus saecularis detrimentum patiatur in 
aestimatione penes populum. 

c) Eorum exemptio ad septa monasterii constringatur, ita ut extra 
in omnibus Ordinariis locorum sublidantur. 

Ad Vicarios cooperatores. 

Describantur iura et obligationes vicariorum cooperatorum de qui- 
bus in can. 476, 

Circa disciplinam populi Christiani 

a) Maxime commendentur tum vita christiana privata in familia, 
tum verus spiritus pietatis in vita publica, reprobando externas pompas 

et mundanas solemnitates in celebratione baptismi, primae Communio- 
nis puerorum, nuptiarum etc. 

b) Reprobentur murmuratio, blasphemia et impudicitia, et profanatio 
dierum festorum. 

c) Statuantur leges pro Actione Catholica, eiusque relationes cum 
ceteris associationibus apostolatus laicorum; simulque decernatur earum 
omnium Episcopo plena sublectio. 

Circa res prout in Codice 
Relate ad Sacramenta. 

a) Generali lege statuatur ut omnes sacerdotes possint sacramentum 
Confirmationis conferre in circumstantiis de quibus Decretum « Spiritus 
Sancti munera ». 

b) Ut omnes sacerdotes, post obtentas a suo Ordinario licentias au- 
diendi confessiones, possint eas exercere in aliena dioecesi. 

c) Causae canonicae pro separatione coniugum singulatim enume- 
rentur. 

d) Consideretur utrum oporteat supprimere impedimenta gradus mi- 
noris matrimonium dirimentia. 

e) Tribuatur Ordinariis locorum facultas permittendi binationem 
Missae etiam in diebus feriatis ob iustas causas ab ipsis probandas; nec- 
non facultas permittendi Missae celebrationem post mediam noctem 
occasione sacrarum missionum, exercitiorum spiritualium et similium. 

Ad Magisterium. 

a) Statuatur Ratio studiorum, ab omnibus Seminariis necessario se- 
quenda, tam pro cursibus ordinariis quam pro aestivis, 

b) Item pro omnibus Seminariis promulgentur leges de quibus in 
can. 1357, § 3. Perutile etiam evaderet statuere normas pro moderato- 
ribus spiritus, confessoribus et superioribus disciplinae ad selectionem 
candidatorum. 

Haec sunt, quae mihi visa fuerunt Ecclesiae animarumque bono pro- 
futura, et Eminentiae Vestrae cum libertate et sinceritate necnon et 
humilitate communico. 

Occasionem nactus, cuncta fausta Eminentiae Vestrae a Deo ad- 
precor et. Sacram Purpuram deosculans, me profiteor Eminentiae Ve- 
strae Reverendissimae devotissimum servum in Domino. 

® Emmanuel Hurtado y Garcia 
Episcopus Tirasonensis 

Em.mi P. D. BENIAMINI Card. DE ARRIBA Y CASTRO 
Archiepiscopi Tarraconensis (Tarragona) 

Tarragona, 11 de marzo de 1959 

Emmo. y Rvdmo. Senor Cardenal Don Domingo Tardini, Secretario de 

Estado — Ciudad dei Vaticano. 

AI enviar a Vuestra Eminencia la adjunta epistola latina en la que 
me atrevo a hacer, en el terreno de la intimidad que espero sabra perdo- 
narme, algunas consideraciones de « estudiante inexperto » sobre el futuro 
Concilio Ecumenico, aprovecho la ocasion para dar a Vuestra Eminencia 
las mas sinceras gracias por la gestion de las Indulgencias Jubilares de 
nuestro Centenario de San Fructuoso. 

Ruego a Vuestra Eminencia que haga llegar al Santo Padre la expresion 
de nuestro agradecimiento mas rendido por tan singular merced, Yo 
espero poder hacerlo personalmente, ya que accediendo a los insistentes 
ruegos de las Carmelitas de la Caridad, me propongo asistir a la Canoni- 
zacidn de su Fundadora, Siendo yo Metropolitano de Cataluna, donde 
nacio y vivio y se santifico la Beata Joaquina de Vedruna me parecio 
que no debia negarme a los deseos que reiteradamente me ha expuesto 
la Rvdma. Madre General. 

Conflando que pronto podre saludar personalmente a Vuestra Emi- 
nencia, y repitiendoLe la expresion de mi gratiud mas profunda beso 
reverente Sus manos y quedo 

de Vuestra Eminencia Reverendisima 
humilde servidor en Christo 

Benjamin Card. De Arriba y Castro 
Arzobispo de Tarragona 

Laetus gratoque animo accepi exemplar Orationis quam Augustus 
Pontifex ad Purpuratos Patres, Romae congregatos in Benedictinorum 
Coenobio ad Basilicam S. Pauli extra muros habuit. 

Pulchra quidem oratio in qua Summus Pontifex paterne cor suum 
denuo aperuit quo tot tantaque aluntur optata pro Ecclesiae bono non 

tantum sed totius humanae consortionis, adeo angustiis pressae hisce 
nostris temporibus. 

Inter omnia autem optimi Pastoris sancta molimina de quibus notitia 
habetur, Concilium Oecumenicum primas obtinet in animis fidelium. 
Quotidie nova audiuntur et leguntur circa hanc magnam totius Ecclesiae 
Adunationem. 

Ut dilectissimus Pontifex in suis allocutionibus satis innuit. Conci- 
lium erit « unitatis », i, e. aggregationis, si fieri posset, omnium ovium 
quae sunt extra ovile, et « ordinationis », i. e. accommodationis ad nova 
hodiernae vitae adiuncta regularum et statutorum quae id petant; manen- 
tibus tamen, ut ipse ait Summus Pontifex, principiis immutabilibus. 

De quorumdam talium principiorum et veritatum periculo, immo et 
aperta contradictione, etiam nostratum, plura loquuntur S. Sedis docu- 
menta, V. gr. Enc. Humani Genens, et episcoporum pastoralia scripta 
non pauca. Oportebit ergo ea defendere tum contra saeva iacula inimi- 
corum, tum etiam ab internis dissidiis. 

Ante omnia vero auctoritatem Ecclesiasticae Hierarchiae firmare ne- 
cesse est, etiam inter clericos, siquidem « non omnes oboediunt Evan- 
gelio » i. e. magisterio et mandatis tum episcoporum tum ipsius Romapi 
Pontificis. 

Forsitan etiam occurret revisio tot exemptionum ab auctoritate epi- 
scopali quae status in statu multiplicant et dioeceses in dioecesi... Tunc 
datur illud Apostoli: « Omnes quae sua sunt quaerunt... ». 

Quid vero dicam de beneficiis ecclesiasticis? Religiosi beneficia non 
habent nec concursus ad munia conferenda, sed aliter de idoneitate 
iudicant. Et magistros habent optimos. Et Universitates Studiorum cele- 
berrimas. Paroeciae plurimis in locis libere hodie conferuntur. Recursus 
ad S. Sedem omnia iura tueri optime potest. 

Causae matrimoniales, saltem separationis coniugum, si non iudiciali 
ordine sed administrativa dispositione solvi possent, expensae nimis one- 
rosae, dilationes et alia innumera incommoda, immo et scandala, vita- 
rentur. Liber semper accessus ad S. Sedem, quae etiam iudicialem tracta- 
tionem praecipere posset, si adiuncta id suadeant, remedium omnibus 
difficultatibus praeberet. 

Concilium sanctitatis! Imprimis sanctitas sacerdotalis. Modestia! Ger- 
mana pietas! Doctrina fidei. Errores enim serpent etiam hic, ut supra 
dixi de Enc. Humani generis. Etiam circa S. Scripturae interpretatio- 
nem, etc. 

In periculo sunt, aiebat quidam sacerdos. Missa latina, coelibatus. 
Breviarium... Pro non paucis actio remanet ut praecipua, ni unica, vitae 
sacerdotalis virtus. Sed in tali actione quoties aberratur! « Sacerdotes 

Operarii », quorum non nulli in apostasiam cecidere. Et in protestantis-^ 
mum quidam sacerdotes et religiosi, etiam valde noti, misere dilabi 
vidimus. 

Ergo, sanctitas! Incipiendo a Seminariis et Novitiatibus. Sanctitas, 
i. e. humilitas ante omnia. Qualis esse debet Summus Pontifex? Sapiens? 
Diplomaticus? Optime respondit dilectissimus noster loannes XXIII: 
Ante omnia opus est ut mansuetus sit et humilis... 

Concilium abs dubio totis viribus clamabit contra magnum crimen, 
verum genocidium spirituale, scholarum a quibus Deus exulat et omnis 
religiosa instructio. 

Morum publicarum instauratio maxime urget, siquidem ut presse dixit 
venerandae memoriae Pius XII, etiam ipsa peccati notio deperditur. Et 
tamen spectacula omne genus quotidie in peius vadunt. 

Marxismum Evangelio vivo superare, immo excludere necesse est. 
si mundum opificum ad fidem revocare volumus. 

Nec motiva desunt spei, immo et gratulationis. Homines lucem quae- 
runt. Conclave spectaculum fuit mundo et angelis et hominibus... Roma 
primum est hodie humanae linguae verbum. Concilii nuntium corda 
multorum etiam languentium movit, si forte sit spes... 

Sed quis te interrogavit? Num in hac epistola erat his locus? Solatium 
f amen aliquod mihi ofiert Apostolus qui aliquando « expansionibus » 
suis veniam patebat quod « minus sapiens » dixisset. Gaudium ob futu- 
rum magnum bonum quod ex Concilio Oecumenico toti Ecclesiae et mun- 
do universo obveniet « me coegit ». 

Iterum iterumque veniam petens manusque vestras humillime deo- 
sculans me profiteor 

Eminentiae V estrae 

humillimum in Christo servum et fratrem 

® Beniaminus Card. De Arriba y Castro 
Archiepiscopus T arraconensis 

•k it ie 

Tarracone, die 25 augusti 1959 

'Eminentissime ac 'Reverendissime Domine, 

Adnexam mitto ad Eminentiam Vestram expositionem humillimam 
mentis meae circa aliquas quaestiones futurum Concilium attinentes. 

In praesenti autem epistula vellem quasdam observationes propo- 
nere, non pro Concilio, quia forse ad ipsum non pertinent, sed persona- 

liter exhibendas Ss.mo Patri nostro, siquidem ad bonum Ecclesiae eas 
conferre posse firmiter credo. 

Tales observationes ad me pervenerunt ante aliquod tempus. Agitur 
in illis: 

1 . De Curia 'Romana. 

Oportet, dicitur a quibusdam, ut Ecclesia sicut oecumenica est in suis 
Conciliis Generalibus et oecumenica seu catholica in sua constitutione, 
talis etiam appareat, magis adhuc quam nunc ostenditur, in sua Curia. 

2. Idem dicatur de Collegio Eminentis simorum Cardinalium. Ideo 
recepta fuit magno plausu decisio Summi Pontificis Pii XII cooptandi in 
Sacrum Collegium, ecclesiasticos viros ex omni natione, proportione a 
multo tempore oblita. 

3. Denique quoad Repraesentationes quas dicunt diplomaticas S. Se- 
dis apud diversas nationes, audivi questus in eodem sensu. 

Haec dum ante dilectissimum Patrem nostrum loannem XXIII flexis 
genibus exposui, Eminentiae Vestrae manus reverenter deosculans me 
profiteor minimum in Christo fratrem. 

® Beniaminus Card. De Arriba y Castro 
Archiepiscopus Tarraconensis 


Litteris Eminentiae Tuae Rev.mae diei 19 mensis iunii, Prot. N. 
I C/59-37, responsum praebens, quaedam repetere liceat aut etiam addere 
iis quae iam dicta habeo circa futurum Concilium Oecumenicum. 

Principium generale 

Iterum iterumque repetam « Concilio sanctitatis » Ecclesiam, meo 
humili iudicio, ante omnia indigere, et quidem incipiendo a sanctitate 
sacerdotum utriusque cleri. 

Ideo Summus Pontifex loannes XXIII renovationem vitae christia- 
nae, tum quoad fidem, tum quoad mores, proposuit ut praecipuum Con- 
cilii pensum. 

Huius renovationis quaedam capita quae mihi videntur aut necessaria 
aut utilia sequentibus numeris continentur. 

I. Quoad fidem-, a) Sunt non pauci errores lugendi v. gr. circa inter- 
pretationem quorumdam locorum S. Scripturae aliasque doctrinae catho- 
licae veritates. 

b) Adde quod atheismus, theoreticus et practicus, ignotus ut « fac- 
tum sociale » (non loquimur de sectis aut individuis), in tota historia 

humana, millia millium asseclarum numerat hodie in mundo; nec tantum 
in nationibus communismo subiectis, sed in toto occidente, ubi libri 
atheorum continuo eduntur et ephemerides et folia periodica divulgantur 
in quibus totus ordo supernaturalis, immo et ipsa notio Dei personalis 
et providentis pro nihilo habetur aut directo impugnatur. 

c) Super omnia lugendus est « laicismus » in scholis. Hoc magnum 
crimen est hodie fere omnium nationum etiam quae christianae dicuntur, 
immo et catholicae. Christus dixit: « sinite parvulos venire ad me et ne 
prohibueritis eos ». Et tamen in scholis Status plurium nationum in- 
structio religiosa puerorum prohibetur. Et quot sunt nationes commu- 
nismo subiectis quae atheismum in scholis positive fovent? 

II. Quoad principia moralia. 1. In laicis\ a) Nova theologia moralis 
i. e. moralis « situationis » ut dicitur seu moralis « subiectiva », cum 
suis erroribus circa onanismum, suicidium etc. b) Sextum decalogi prae- 
ceptum non amplius viget, ita ut ipsa notio peccati in dies obfuscetur 
(ut aiebat Pius XII). c) Et quid dicam de pornographia quae mundum 
invadit tum libris et ephemeridibus, tum cinematographis, radioauditio- 
nibus aut spectaculis televisionis? Et de pornographia « murali »? Et 
nudismus aut vestes impudicae et amplexus et oscula etiam in via publica 
quo pervenient? d) Magnum periculum est familiae christianae destruc- 
tio; quotidie enim crescunt discordia, adulteria utriusque coniugis, plu- 
ralitas clandestina mulierum, libertas relationum sexualium etiam ante 
matrimonium, etc.; fides a sponsis data nihil est, et ut quid ridiculum 
generatim apparet in theatris, libris, cinematographis, ephemeridibus, dum 
e contra infidelitas oculos mentesque captat et illudit. 

Corruptio morum talis est ut timendum sit illud: « nisi poenitentiam 
egeritis omnes similiter peribitis ». 

2. In clero-, a) Humilitas non amplius a pluribus aestimatur ut virtus, 
quia « personalitatem » minuit. Verba S. Augustini « fera tota disciplina 
christiana humilitas est », sensum non habent hodie. « Humilitas est 
veritas » dicunt superbi. Nec tantum in iudicium vocatur auctoritas epi- 
scoporum, quibus oboedientia praestatur « si recte praecipiant », sed et 
ipsius Summi Pontificis, 

Audivi de quadam associatione occulta, saltem in exordiis, in alia 
dioecesi meae Provinciae, sacerdotum qui « dioecesanismum », ut ipsi 
dicunt, colunt, nihil curantes de episcopo nisi quae iure ei debentur; epi- 
scopus enim, aiunt, transit, dioecesis vero permanet. Moniti ab episcopo 
promiserunt eius placita in omnibus exequi. Sed initium malum fuit. 

E contra maxime inter iuvenes existunt quaedam privatae « uniones » 
sacerdotum, pauci numero in quolibet coetu, qui amicitiam sacerdotalem 
colunt, de defectibus monentur ad invicem, pietatem fovent inter se. 

consilio iuvantur mutuo etc. Hi quandoque votum emittunt oboedientiae 
episcopo. Num probandae? 

Denique habentur Associationes sacerdotales ubique notae ut « Unio 
Apostolica », « Oblati » etc. quae tamen magnum successum non ha- 
buerunt. 

« Dioecesanismus » certo optima idea est si recte intelligatur i. e. 
cum episcopo et cum fratribus. Clerus saecularis corpus est quod aliquo 
sensu caret anima i. e. conscientia collectiva quam optime habent reli- 
giosi, propriam nempe Congregationem, quam ut matrem amant. 

h) Lex coelibatus. Contra eam non pauci movent occultam luctam 
ita ut nec ipsa castitas, ut virtus, a pluribus convenienter aestimatur. 
Audivi a religioso, non hispano, ante quatuor annos, de quadam associa- 
tione secreta sacerdotum, numero octingenti ni fallor, qui abolitionem 
coelibatus tenaciter fovent. Immo sunt qui sperant abolitionem a Con- 
cilio Oecumenico. Et de hoc loquuntur. Scripta anonyma recens edita et 
italica lingua evulgata clarum argumentum sunt quod machinatio sub- 
sistit. 

c) Breviarium a quibusdam simpliciter omittitur. Anecdotice di- 
cam de quodam sacerdote, non hispano, qui iuvenem sacerdotem Brevia- 
rium recitantem videns ait: quid ergo, tu, iuvenis sis, tempus ita teris 
dum tot agenda sunt? Hoc ante paucos menses. 

d) Et quid dicendum de lingua latina et de bello indicto a pluribus 
contra Missam romanam i. e. latino sermone recitatam? In quadam ephe- 
meride liturgica legi, inter responsiones aliquorum sacerdotum ad quae- 
sita proposita, haec verba plus minusve: « dum absurdum habeamus, in 
Missa, Canonis secreto et lingua fidelibus extranea recitandi, inutile est 
loqui de apostolatu liturgico »... 

Etiam auditur de « inflatione Mariana in Ecclesia », de « supersti- 
tione » devotionis erga Ss.mum Cor lesu, de « inanitate » Benedictionis 
eucharisticae, communionis spiritualis, etc. 

Num actuale momentum historiae ecclesiasticae in hac parte, in 
memoriam non revocat confusionem quae explosionem protestantismi 
praecessit? 

Hoc dico demptis demendis et cum mica salis accipiendum; scimus 
enim plura nunc, ut semper in Ecclesia, esse laude digna; sacerdotes sanc- 
tos et religiosos, et progressus Missionum Catholicarum admirabiles, et 
associationes pietatis, caritatis et apostolatus plurimas. Revera doctrinam 
« mystici corporis Christi » hodie forse ut numquam plurimi fideles 
vivunt. 

Tamen quae dixi vera sunt, ut reor. Et Pius XII de « mundo a fun- 
damentis instaurando » loquutus est; et de ipsa « notione peccati » quae 

in dies deperditur. Scandala semper fuerunt eruntque proh dolor! dicet 
aliquis. Respondeo cum Christo: « vae mundo a scandalis ». Sed multo 
peius est quod iam nec ut peccatum habeantur quae gravia scandala sunt. 

e) Canones 124 et ss. de obligationibus clericorum v. gr. circa 
tonsuram, habitum ecclesiasticum, simplicem cultum capillorum, adsisten- 
tiam spectaculis etc. ignorantur aut deridentur a pluribus. 

Familiaritas cum mulieribus occasione ministeriorum et apostola- 
tus etc., frequens est ruinae causa, oh criteria quae nunc audiuntur et scri- 
buntur de non videndis ubique peccati periculis, de naturali expansione 
cordis etc. 

Cohabitatio cum mulieribus quae domesticam curam gerant, defi- 
ciente matre aut sorore etc. magnum est problema pro clero saeculari. 

III. Circa Seminaria et Novitiatus, ubi « neo-modernismus » de quo 
loquimur radices agere studet, immo et in dies consequitur quin criteria 
educatorum, quandoque nec ipsorum episcoporum aut superiorum in 
unum conveniant, necessarium omnino duco normas fixas statuere et 
earum adimpletioni sedulo invigilare. 

Ad rem valde confert Epistula Circularis ad episcopos totius orbis 
catholici a S. Congr. de Seminariis et studiorum Universitatibus nunc 
directa, occasione Centenarii Sancti loannis Vianney, quam Conciliares 
serio meditare debent. 

IV. Apostolatus liturgicus: a) Magni momenti est, tum quoad parti- 
cipationem fidelium in sacris caeremoniis et mysteriis, tum quoad ipsam 
executionem ex parte sacerdotis qui in altari, si unquam, Christum re- 
praesentant. 

b) Sed etiam hic novatorum infinitus est numerus... Unde « Codex 
liturgicus » saltem pro Ecclesia latina valde esset utilis. Nam in pluribus 
quae ad essentiam Sancti Sacrificii non pertinent, tot sunt sententiae quot 
auctores manualium. Et quia « in dubiis libertas » unusquisque in suo 
sensu abundat. 

c) Simplificatio adhuc maior in recitatione Divini Officii seu Bre- 
viarii opportuna videtur, cum ampliori lectione Novi Testamenti. Forsan, 
duplicibus U® et 2"^® classis retentis, caetera Officia ad ritum simplicem 
reducere prudens crederem. Missa vero liturgica Defunctorum semel aut 
bis in hebdomada, praeter causas obitus aut anniversariorum, tunc 
sufficeret. 

Loco Officii longioris, oratio mentalis ad normam can. 125 non cu- 
rari tantum, sed fere imponi deberet, opportunis verbis. 

d) Genuflexio episcopis praestita sacerdotibus displicet nec gerie- 
ratim fidelibus placet. In pluribus aliis rebus nostris maior austeritas 
optimum esset exemplum. 

V. Beneficia ecclesiastica omnia praevio examine candidatorum, sive 
seorsum sive collectim, conferri debent, sed post collationem ad nutum 
episcopi maneant, sicut episcopi ad nutum S. Sedis ubique sunt. Con- 
cursus, saltem ad paroecias, pluribus in locis non amplius vigent, nec in 
posterum admitti deberent, cauto tamen ut praevio examine semper 
conferantur etsi de unica agatur paroecia et de candidato ab episcopo 
designato. Idem dic de quolibet beneficio. Examina manere debent quia 
erunt semper stimulus ad studium. 

Beneficia ecclesiastica immobilia, quae causae fuerunt tot malorum 
in historia ecclesiastica, abolenda crederem. Periculum amotionis iniustae 
certo superant damna immobilitatis, quae non raro clericum reddit incu- 
riosum, desidem, vel inoboedientem et temerarium, in vitandis quibus- 
dam, quae scandalum in fine pariunt, quod vitari potuisset opportuna 
translatione. 

Valde huc confert sequens paragraphus Conventionis inter S. Sedem 
et Gubernium hispanicum circa remotionem sacerdotum qui in Semina- 
riis munus magistri exercent etsi praevio concursu fuissent nominati: 

« Episcopus poterit libere, “ iuxta conscientiam ”, amovere Profes- 
sores (Seminarii) ob causas doctrinam, mores aut disciplinam ecclesiasti- 
cam spectantes, ob graves muneris infractiones vel ob debitae efficientiae 
defectum in instructione et formatione alumnorum ». 

Puto hanc normam pro omnibus beneficiis et officiis ubique adhiben- 
dam esse. Quod si iniustitiae timeantur, recursus ad S. Sedem, clare 
statutus, sufficiens remedium erit. 

VI. Causae matrimoniales scandalo saepe sunt fidelibus et infidelibus, 
quia nimis protractae, expensis onerantur importabilibus ut quodvis 
negotium civile. Agendum ergo, quoad utrumque, celerius et mitius, sive 
administrativa procedatur via, quae magis pastoralis videtur, saltem in 
genere, sive iudiciali, in casibus difficilioribus, iudicio S. Sedis. S.tus Ber- 
nardus, T>e Consideratione, valde dura dicit Eugenio III circa huiusmodi 
scandala, tunc certo graviora. 

VII. Aliud factum triste est separatio inter Hierarchiam Ecclesiasti- 
cam, saecularem et regularem utriusque clerum, ita ut non raro repeti 
posse videatur illud Apostoli: « omnes quae sua sunt quaerunt, non 
quae lesu Christi ». Res melius se habent in dies, sed multum adhuc 
desideratur unio et collaboratio. De Actione catholica in collegiis Reli- 
giosorum fovenda inutile est loqui et sic de aliis. 

Audivi alicubi constitutam Commissionem nationalem mixtam, quod 
tamen meo iudicio malum non aufert. In Ecclesia unica est Hierarchia et 
unus clerus: Sacerdotium nempe catholicum, in quo diversi sunt status 

iuridici et organizationes diversae, sed semper « unum ovile et unus 
pastor », etiam in dioecesi. 

Optimum exemplum esset etiam maior unio inter episcopos, inter 
Congregationes religiosas, inter catholicos diversarum nationum. 

VIII. Clausuram papalem monialium, etiam maiorem, magis adaptare 
oporteret, ut facilius religiosae omnes possent operibus apostolatus in- 
cumbere, prout iam Pius XII suadebat, etiamque laboribus quibus victum 
sibi comparassent. 

IX. Quoad apostolatum laicorum, normae et statuta clara et fixa 
dentur oportet, salvis pro qualibet natione specialibus circumstantiis. 

Actio Catholica suum retineat locum. Nempe ut organizatio imme- 
diate et directe a Hierarchia Ecclesiastica constituta et recta. Sed aliae 
associationes apostolicae a religiosis vel laicorum coetibus constitutae ne 
secundariae reputentur et quasi extraneae. 

Ideo loqui non debet, meo iudicio, de apostolatu laicorum officiali 
aut privato, omnia enim opera apostolatus in Ecclesia officialia sunt si 
ab ipsa approbentur, etsi unumquodque sua habeat propria statuta. Unde 
« Apostolatus laicorum » genus est; Actio Catholica, Congregationes Ma- 
rianae, Legio Mariae, Associationes Antiquorum Alumnorum huius vel 
illius Collegii, Propagandistae etc. sunt species. Nec quidquam obstat ut 
aliquis ad diversas associationes apostolatus pertineat, immo si ab Epi- 
scopo requiratur eius collabor atio in determinata organizatione v. gr. in 
Actione Catholica, oboedire suadetur, salva gravi difiicultate. 

Iam vero, si apostolatus laicorum genus est et diversae associationes 
sunt species et tamquam diversae unitates eiusdem exercitus pacifici, pro 
regno Christi instaurando: « mundum rechristianizare » aiebat Pius XI, 
utilis erit abs dubio Foederatio seu Unio iuridice constituta omnium 
associationum apostolicarum, sub unica directione Hierarchiae ecclesia- 
sticae, ad determinatos fines communes, sive in natione sive in dioecesi 
vel paroecia, manente tamen propria lege cuiusque associationis pro acti- 
vitatibus specificis, quae tamen nullibi exerceri poterunt absque approba- 
tione et moderatione Ordinarii loci eiusve delegatorum in hac materia. 
Actio Catholica erit tunc prima inter pares. 

X. Maximum problema quod hodie ubique terrarum agitatur est v. d. 
« quaestio socialis », quam nempe movent qui aequam distributionem 
bonorum temporalium persequi vocitant. 

Ecclesia Catholica omni tempore « iustitiam socialem » ut dicitur, 
quae in basi est Evangelii, strenue propugnavit. Immo ipsa est quae no- 
vam civilizationem creavit in mundo, quae merito civilizatio christiana 
dicitur. Modernis vero exortis humanae consortionis adiunctis ope pro- 
gressus technici, qui dicitur, et evolutionis industriae, doctrina Summo- 

mm Pontificum, maxime a Leone XIII, « iustitiam socialem », in primis 
operarios quod spectat, ut finem absolute obtinendum conclamavit. De 
iustitia loquimur, non tantum de caritate, quae si, sensu « paternalistico » 
intelligitur, ab operariis spernitur. Operarius, ut toties dictum est, socius 
est negotii suo labore sicut patronus caput. Uterque sua iura habet; immo 
negotium aliquo modo ad utrumque pertinet. Conditiones vitae quas 
dignitas personae humanae exigit, operarii cuiusque generis habeant 
oportet. 

Dolendum quod patroni, etsi catholici, salvis exceptionibus, honore 
dignis, vocem Ecclesiae quae quotidie clamat non audierunt nec audiunt. 
Inde factum est ut operarii, magna ex parte, ad socialismum et commu- 
nismum convolassent, spe freti « paradisum » in terra tandem aliquando 
adepturi; caelesti vero, illis capti falsis promissis, valedixerunt. Certum 
est plures, sese deceptos videntes, socialismum et magis adhuc communi- 
smum interne repudiare; vincti tamen manent institutionibus politicis. 

Scimus marxismum natum non fuisse ad « iustitiam socialem » vin- 
dicandam, sed ad instaurandum in mundo systema philosophicum materia- 
listicum, et atheum. Sed quia talis mundi et vitae humanae conceptio na- 
turali rationi repugnat, et quia fautores optime norant se inter altiores 
populi coetus non nisi paucas animas aut litteris leviter imbutas aut 
diabolica superbia elatas sibi devincere posse, ideo operariorum massas 
egestate afflictas facile invadunt suis promissionibus, easque veneno odii 
infectas ad bellum sociale impellunt. 

Concilium igitur doctrinam catholicam in hac re iterum iterumque 
proclamare debet eiusque in praxim deductionem urgere. Hoc thema 
inter principaliora Concilii haberem, perspectis adiunctis hodiernae so- 
cietatis. 

Forsitan abs re non sit novam Congregationem romanam creare pro 
quaestionibus socialibus, cuius esset organizationes catholicas operariorum 
et patronorum promovere et moderare, sacerdotum praeparationem ad 
hoc munus instare. Congressus parere de re sociali etiam ordinis interna- 
tionalis etc. 

XI. Maximum momentum habent hodie Migrationes gentium ab una 
in aliam regionem aut patriam; quod frequenter gravissimum periculum 
secum fert pro fide et bonis moribus. Unde Constitutio Apostolica lB.xul 
familia aliaque Sanctae Sedis de hac re documenta a Concilio prae oculis 
habeantur oportet. 

XII. Maxime interest ut Concilium non tantum praecipiat sed ea 
provideat quae necessaria sint ad hoc ut post celebrationem eius doctrina 
et decreta non solum ad clerum sed ad fideles omnes, etiam humilium 
pagorum perveniant. De quo S. Congregatio curare et invigilare debet. 

plura enim magisterii ecclesiastici documenta a populo ignorantur aut ad 
summum non nisi generalis notitia de eorum existentia habetur. Nec tan- 
tum ore sed praecipue scriptis evulgatis obtinebitur talis diffusio, ad quod 
Actio Catholica et Associationes apostolatus laicalis in genere optime 
inservire poterunt. 

Uno verbo. Renovatio vitae christianae, ut iam dixit S. Pontifex in sua 
prima Encyclica Ad Petri cathedram, maxime necessaria est ipsaque erit 
praecipuus futuri Concilii fructus obtinendus. Ideo « Concilium sancti- 
tatis ». Quod si fiat, maximum habebimus argumentum pro urgenda uni- 
tate dissidentium, in quantum humana fragilitas patiatur; nam ipse Domi- 
nus noster lesus Christus, sicut Apostoli, Schismata denuntiarunt ad- 
ventura, immo et iam exorta non pauca. Tamen « nolite timere pusillus 
grex, quia complacuit Patri vestro dare vobis regnum >>. Et post viginti 
saecula Ecclesia pergit munus suum implere Petro duce i. e. hodie 
loanne XXIII, quem Deus diu sospitem servet. 

Deum adnixe adprecans per intercessionem Beatissimae Virginis Ma- 
riae ut adeo magnus et gravis eventus Concilii Oecumenici tamquam lu- 
cerna in candelabro Ecclesiae ardens mundum hodiernum tenebris obvo- 
lutum et odiis laceratum ad meliorem frugem convertat, me profiteor 
Eminentiae Vestrae humillimum in Christo fratrem 

® Beniaminus Card. De Arriba y Castro 
Archiepiscopus Tarraconensis 

Exc.mi P. D. leonis VILLUENDAS POLO 
Episcopi Terulensis, Admin. Ap. Albarracinensis (Teruel, Albarracin) 

Terulii, die 10 augusti 1959 

Eminentissime Domine, 

Pontificia Commissio Antepraeparatoria pro Concilio Oecumenico — 
Prot. N. I C/59-1351 — enixe me rogavit ut « huic Commissioni Ponti- 
ficiae communicem, omni cum libertate et sinceritate, animadversiones, 
consilia et vota, quae pastoralis sollicitudo zelusque animarum mihi sugge- 
rant circa res et argumenta quae in futuro Concilio tractari poterunt ». 

En ea quae humiliter propono: 

1. Relate ad Capitulum Canonicorum 

a) Eiusdem structura, occupatio, missio, forsan reformari debent, 
ut magis necessitatibus huius temporis conformetur. 

h) Manente Capitulo sicut nunc est: 1) In provisione canonica — 
quando agitur de Canonicis per oppositionem — meo iudicio, praeferen- 
dum esset tribunal alienum ab ipso Capitulo cathedralicio: v. g. tribunal 
mixtum Metropolitanum, supposita semper facultate Episcopi dioeceseos 
confirmandi vel respuendi sententiam tribunalis; 2) luxta can, 422, cano- 
nici et Beneficiati post servitium 40 annorum, indultum iuhilationis ob- 
tinere possunt. Ab hoc privilegio, practice excluduntur parochi, profes- 
sores et alii, qui post servitium plurimorum annorum in suis ojEciis ca- 
nonici vel Beneficiati creati sunt. Pro istis, forsitan ad iubilationem obti- 
nendam, etiam anni priores in suis officiis computandi essent. 3) luxta 
can. 420, concedatur praesentia in choro canonicis et Beneficiatis, qui ab 
Ordinario hic et nunc occupantur in officiis pastoralibus. 

2. Ad disciplinam cleri et populi christiani quod attinet 

a) Subscriptus enixe desiderat, ut lex caelibatus ad normam can. 132, 
firmiter teneatur. Pariter ut observetur can. 136 quoad habitum eccle- 
siasticum « secundum legitimas locorum consuetudines et Ordinarii prae- 
scripta ». 

b) Opportuna mihi videtur antiquae disciplinae restitutio relate ad 
Diaconatum, saltem in terris Missionum. Et in administratione Baptismi, 
non tantum isti Diaconi, sed etiam religiosi laici, imo et religiosae, ab- 
sente sacerdote, considerari deberent ut ministri ordinarii huius sacra- 
menti secundum quid. 

c) In Congregationibus « Religionis laicalis », quarum finis est iuven- 
tutis instructio atque formatio, meo iudicio, esset conveniens ut non- 
nulli ex ipsa Congregatione sacerdotium susciperent ad directionem spi- 
ritualem alumnorum. 

d) Ad Matrimonium quod spectat: 1) Necessaria est maior cognitio 
obligationum in sponsis, praesertim relate ad finem primarium eius- 
dem; 2) Maltusianismus sollemniter damnetur; 3) Ad secundum matri- 
monium post mortem praesumptam unius coniugis — si non possunt 
haberi documenta probativa mortis - — sufficiat certitudo moralis. 

e) Quoad Seminarium-. 1) Instituantur alumni in vita orationis et 
oboedientia contra naturalismum; 2) In omnibus dioecesibus Postsemi- 
narium instituatur; 3) Presbyterorum ordinatio fiat post annum 25““; 

4) Observentur ad apicem dispositiones Summorum Pontificum quoad 
admissionem et selectionem adspirantium ad sacerdotium; 5) Vigiletur 
et reprimatur exaggeratus spiritus novitatis in Seminaristis. 

/) Esset conveniens — mihi videtur — ut Concilium normas gene- 
rales dedisset ad adaptandas tot institutiones pastorales hodiernas neces- 
sitatibus huius temporis. 

3. De actuositate praecipua hodierna Ecclesiae 

Inter alia, Ecclesia, hisce temporibus, curare debet, praesertim: 

a) Solida clericorum formatio, atque maior unio inter clerum sae- 
cularem et regularem; 

b) creatio Universitatum Ecclesiasticarum, pro quibus selecti pro- 
fessores praeparentur; 

c) Diffusio apostolatus saecularis, speciatim Actionis Catholicae, 
cuius definitio, activitas etc. a Concilio Oecumenico determinari debent; 

d) christianizatio spectaculorum ad impediendum hodiernum ma- 
terialismum et sensualismum; 

e) dentur normae generales — si possibile est — ad negationem 
sacramentorum Poenitentiae et Eucharistiae, speciatim ad indecentiam 

» vestimentorum. 

/) esset conveniens, imo et necessarium, ut Concilium Oecumeni- 
cum, iterum atque iterum, explicasset positionem Ecclesiae relate ad lai- 
cismum, communismum, et existentialismum, suos errores exponendo et 
damnando. 

4. Aliae suggerentiae 

a) Si placet, facultas tribuatur Ordinariis dispensandi ab impedi- 
mento consanguinitatis in tertio gradu pro matrimonio. 

b) Reformatio can. 1532, §§ 1 et 2, relate ad quantitatem valoris, 
data hodierna monetae vilitate. 

c) Relate ad poenas canonicas, forsan esset conveniens nonnullarum 
suppressio et aliarum mitigatio. 

d) Introducatur in corpore luris Canonici Constitutio Provida Ma- 
ter Ecclesia Pii XII — 2-II-1957 — cum declarationibus ipsius consti- 
tutionis in Motu Proprio Primo Feliciter Pii XII — 12-III-1948 — et 
in Instructione Congregationis Religiosorum Cum Sanctissimus Dominus 
Noster, 19-III-1948. 

Praecedentia, quae exposui et enucleavi, supremo iudicio Commis- 
sionis Antepraeparatoriae pro Concilio Oecumenico, omni cum reverentia 
atque humilitate subiicio. 

& Leo Villuendas Polo 
Episcopus Terulensis, Admin. Ap. Albarracinensis 

Em.mi P. D. HENRICI CARD. PLA Y DENIEL 
Archiepiscopi Toletani (Toledo) 

Toleti, die 30 augusti 1959 

Eminentissime ac Reverendissime Domine, 

Litteris Eminentiae Tuae Reverendissimae die 18 iunii currentis anni 
obsecundans, pergratum mihi est Tibi, uti Commissionis Antepraepara- 
toriae futuri Concilii Oecumenici Praesidi, quasdam animadversiones 
mittere circa argumenta quae mihi videntur utiliter pertractari in futuro 
Concilio posse: 

I. Circa res dogmaticas 

1. In re dogmatica, post definitionem praecedentium Conciliorum 
et etiam Romanorum Pontificum (v. gr. Summi Pontificis Pii IX de In- 
maculata Conceptione B. Mariae Virginis et Summi Pontificis Pii XII 
de caelesti corporis et animae B. Mariae Virginis Assumptione) non vi- 
detur necessitas vel opportunitas dogmatis alicuius particularis defi- 
niendi. 

2. Videtur conveniens esse confirmare in Sacra Theologia docenda 
fontes esse Sacram Scripturam et Sanctorum Patrum Traditionem; ac 
insuper Theologiae positivae iungendam esse Theologiam scholasticam, 
quae dogmatum sensum scrutatur, inter se componit, et ex ipsis per 
ratiocinationem corollaria deducit. 

3 . Quoad Sacram Scripturam videtur valde utile fore pressim defi- 
nire sensum librorum sacrorum inspirationis; sicuti etiam auctorem libri 
Genesis. 

II. In re morali quoad sextum praeceptum 

1. Videtur summopere conveniens confirmare traditionalia iudicia 
moralis catholicae circa castitatem, quae innituntur facto inordinatae 
concupiscentiae, quae post lapsum primorum parentum per peccatum 

originale transmittitur ad omnes homines, ex qua inordinata concupi- 
scentia prohibetur corporis nuditas, ita ut nuditas partium turpium vel 
illis vicinarum sit grave peccatum, leve vero nuditas partium minus 
honestarum. Mulieres christianae debent se abstinere ab illis vestiendi 
modis, qui contrarii sint iudiciis moralis catholicae, pudor enim est cu- 
stodia castitatis propriae et medium aliena peccata non provocandi. Con- 
cinnatores et confessarii debent se conformare ad normas hac in re datas 
a respectivis locorum Ordinariis. 

2. Etiam videtur summopere conveniens graviter damnare in usu 
matrimonii ea quae filiorum generationem impediunt. 

III. In re morali quoad septimum praeceptum 

Videtur conveniens esse definire sequentes iustitiae obligationes: 

1. Opificibus salarium sufficiens vitale tenentur dare operum con- 
ductores, ita ut parsimonia adhibita possint matrimonium contrahere 
et vitae necessitatibus subvenire, 

2. In omni bene ordinata societate curari debet ut sive legalibus di- 
spositionibus sive socialibus institutis opifices familiare salarium ob- 
tineant. 

3. Semper salva debet esse dignitas personae humanae in utriusque 
sexus opificibus et curari debet ut ipsorum filii humanam culturam con- 
venientem adipisci possent, sicut et professionalem formationem. 

4. Aequum est ut opifices partem aliquam habeant in beneficiis dum 
in industria vel commercio illa superent iustum capitalis f oenus. 

5. Non possunt qui industriam vel commercium exercent pretia 
ultra iustum secundum circumstantias exigere. 


IV. Circa sanctitatem et disciplinam Cleri haec videntur statuenda 

1. Clerici debent sanctiorem prae laicis vitam interiorem et exterio- 
rem ducere eisque virtute et recte factis in exemplum excellere (can, 124). 

2. In Ecclesia latina debent sacerdotes et clerici caelibatum servare 
ut liberius possint cultui divino et apostolatui dicari. In Ecclesiis Orien- 
talibus servetur uniuscuiusque disciplina. 

3. Omnes clerici decentem habitum ecclesiasticum deferant secun- 
dum legitimas locorum consuetudines et Ordinariorum locorum prae- 
scriptiones. Ubi habitus ecclesiasticus est talaris vestis haec aboliri ne- 
quit sine Sedis Apostolicae approbatione. 

4. Omnes sacerdotes in unaquaque dioecesi meminisse debent se 
uti cooperatores ordinis episcopalis ordinatos presbyteros esse; ac pro- 

pterea nihil sine episcopo attentare posse atque ipsius ordinationes et 
consilia fideliter sequi debent in doctrina, in re morali aC disciplinari 
et in apostolatu exercendo. 

5. Exemptio maior vel minor sacerdotum religiosorum est tantum 
quoad regimen internum religionis; quoad vero apostolatus exercitium 
erga fideles pendent sacerdotes religiosi ab Episcopis seu locorum or- 
dinariis, quamvis singuli pendant etiam a suis superioribus religiosis. 


V. Circa Seminaria haec videntur statuenda 

1. In omnibus dioecesibus instituatur Pontificia Associatio Voca- 
tionum Sacerdotalium, quae curat vocationes promovere et eas oecono- 
mice adiuvare. Dent operam sacerdotes, praesertim parochi, ut in pueris 
qui indicia praebeant ecclesiasticae vocationis germen foveant. Patres, 
nedum suorum filiorum vocationem ecclesiasticam impediant, honori 
ducant in sua familia aliquem habere sacerdotem. 

2. Extradiocesani ne admittantur, venia Episcopi proprii non ob- 
tenta et sine praeviis opportunis litteris testimonialibus. Legitime in Se- 
minario extradioecesano degentes, statutis temporibus et praefinito mo- 
do Episcopum proprium sive scripto, sive visitatione, crebro adeant. 

3. In seminariis, praeter in litteris et scientiis formationem, sum- 
mopere curetur spiritualis et sacerdotalis formatio, quae quidem omni- 
no exigit spiritum et praxim orationis mentalis, devotionem erga Sanc- 
tissimam Eucharistiam et frequentem communionem, et spiritum obe- 
dientiae superioribus et regulis seminarii. In unaquaque natione fideliter 
in praxi Ordinarii deducant praecepta et instructiones Sacrae Congre- 
gationis de Seminariis et Universitatibus studiorum pro seminariis pro- 
priae nationis datae. 

VI. Circa Apostolatum laicorum et Actionem Catholicam 
haec videntur statuenda 

1. Apostolatus laicorum et Actio Catholica sunt fidelium seu lai- 
corum cooperatio apostolatui hierarchico Ecclesiae, quae quidem coo- 
peratio hodiernis temporibus omnino est necessaria, tum ad insufficien- 
tem sacerdotum copiam supplendam, tum ob apostolorum laicorum faci- 
liorem influxum in fidelibus tepidis vel practice ab Ecclesia alienatis. 

2. Cum idem sint Apostolatus saecularis et Actio Catholica, sub ge- 
nerico nomine Apostolatus saecularis comprehendantur omnes associa- 
tiones, quae hierarchico apostolatui cooperantur, reservato specifice no- 
mine Actionis Catholicae associationibus apostolatus saecularis, quae 

non tantum probatae sint a Hierarchia sed ab ipsa fundatae et directe in 
suo regimine pendentes. Valde expedit tamen omnes associationes apo- 
stolatus saecularis, actione catholica comprehensa, tum in singulis pa- 
roeciis et dioecesibus, tum in singulis nationibus, immo in ordine inter- 
nationali ita uniri ut omnes ejfforment Apostolatus Saecularis Unionem 
in qua Actio Catholica sit unum ex membris at directione super alias 
associationes non gaudeat, sed directio Unionis Apostolatus Saecularis 
semper directe ab ipsa Hierarchia exerceatur. 

VII. Circa relationem inter Ecclesiam et Statum 
seu civilem societatem sequentia videntur definienda 

1 . Non tantum personae et familiae sed etiam nationes et Status 
tenentur veram religionem profiteri. Ipsius apostolatui libertatem agno- 
scere debent nationes et Status; immo Status qui catholici sint debent 
Ecclesiae apostolatum iuvare. 

2. In nationibus ubi socialiter unitas catholica existit, etiam Status 
debet illam profiteri et tueri. 

3. Conversio infidelium et hereticorum non vi sed suasione curari 
debet. Ad maiora mala vitanda vel maiora bona obtinenda licita est 
tolerantia cultus privati ubi socialiter existit unitas catholica; etiam 
cultus publici ubi socialis unitas catholica non datur. 

4. Ecclesia a Christo fundata est societas perfecta, et propterea sua 
iura exercere potest independenter a societate civili. Cum vero etiam 
societas civilis perfecta sit, et dentur materiae mixtae, possunt utiliter 
concordata seu conventiones iniri Ecclesiam inter et Statum, quibus et 
dissidia vitentur et fructuosa obtineatur cooperatio. 

Hanc occasionem libenter nanciscor ut me profitear Eminentiae Tuae 
Reverendissimae humillimum, addictissimum servum verum. 

® Henricus Card. Pla y Deniel 
Archiepiscopus Toletanus 

Exc.mi P. D. IOSEPHI LOPEZ ORTIZ 
Episcopi Tudensis-Vicensis (Tuy-Vigo) 

E civitate Vigo, 20 augusti 1959 

Eminentissime Domine, 

Litteras ab Eminentia Tua Reverendissima diei 18 iunii huius anni, 
Prot. I C/59-1404 grato animo accepi. 

Auspicor, et enim ex coadunatione Concilii Oecumenici magna bona, 
et Te praeside, e laboribus Pontificiae Commissionis Antepraeparatoriae. 

Animadversiones vota et consilia quae, benigne, a me poscis haec 
praesertim et breviori modo Tibi in Domino pandam. 

Imprimis Concilium reapse novum convocari censeo, non autem 
prosecutio Concilii Vaticani. 

In laboribus Concilii « Patribus iam collectis » optarem ut potius 
quam in sessionibus solemnibus vel praeparatoriis sermones longiores et 
doctiores multiplicentur, locum daretur dialogo prolixiore, et quodam 
modo familiari in commissionibus minoribus. Ita ut quod in aliis Conci- 
liis privatim et aliquando clandestino fere modo molliebatur, fiant offi- 
ciose, ut aiunt, actis conscriptis, nec autoritate praesidum absente. 


Quoad doctrina capita 

Optarem ut enuclearentur plus minus ve quae Pius XII felicis recor- 
dationis proponebat in suis Litteris Encyclicis Humani Generis, quin 
multiplicentur postea damnationes errorum. Quoad philosophiam exi- 
stentialisticam vel accuratior expositio fiat, si oportet eam ad minus par- 
tim damnare, vel potius de ea sileatur, et errores generatim proscriban- 
tur quae ab eius cultoribus patrocinantur sed etiam ab asseclis aliorum 
systematum. 

Desiderabilem existimo expositionem fundamentorum Theologiae 
moralis cum damnatione recentiorum errorum. Ac in expositione districte 
enucleandam existimo doctrinam fontium theologicarum. Specialiter ca- 
put exponendum iudico in quo explicetur quo modo quae ex lege natu- 
rali doctores deductivo more usque ad ultima consectaria protrahunt 
etiam conferri debent cum documentis Sacrae Scripturae et Traditionis 
Catholicae. Probabilitas, quam aiunt, extrinseca ex auctoritate doctorum 
debitis finibus coactari debet. 

Quoad disciplinam Cleri 

1. Mala cavenda existimo quae ex provectiore aetate pastorum non 
raro oriuntur. Episcopi residentiales 15 aetatis suae anno humiliter in 
manibus Summi Pontificis dimissionem deponant, simulque relationem 
de statu dioecesis, in qua praesertim exponant quae acta sunt praeterito 
quinquennio, quae agenda in futuro, simulque iudicium de propriis vi- 
ribus ad ea perficienda, quae necessaria existimet. Summus Pontifex au- 
dito consilio Metropolitae et quorundam ex finitimis dioecesibus iudi- 
cium ferat. Si Episcopus in regimine dioecesis servare existimet, hic ter- 
tio quoque anno dimissionem et relationem iterare debet. Idem, servatis 
servandis, omnes curam animarum habentes peragere tenerentur ante 
proprium Pastorem. 

2. Systemata, ut aiunt, beneficialia immutare oportere etiam in Do- 
mino iudico: ita ut officia ecclesiastica praesertim cum cura animarum 
ullo modo iure proprietatis vel possessionis detineantur. Immobilizatio 
patrimoniorum, titulo dotis beneficii vel officii mitigari etiam oportet, 
lura patronatus vel aboleantur omnino, vel amplius arctentur. 

Unitas patrimonii dioecesis statui potest, ut systema gestionis admi- 
nistrativae, ita ut episcopus consensu in maioribus egeat consilii admi- 
nistrationis et capituli. 

Alia systemata gestionis non excluduntur. Officia cum cura anima- 
rum per se stabilia sint. 

3. Officium chorale mitigetur, ita ut canonici, et mansionarii facilius 
in ministeriis pastoralibus adlaborare possint. 

4. Restitutio diaconatus vel aliorum inferiorum ordinum ad expe- 
rimentum deduci oportet, normas a Concilio Tridentino editas repristi- 
nando. 


De disciplina populi fidelis 

1. De matrimonio: Vota plurimorum doctorum considerare oportet 
qui autumnant, ut sacri canones non in conceptu romanistico contractus 
inniterentur sed potius in supernaturali dignitate sacramenti matrimonii, 
ita ut potius ut institutio, ut aiunt, configuraretur, quam ut contractus. 
Quod si fiat, prolixa et intricata doctrina et praxis de conditionibus ma- 
trimonii omnino abolerentur, et occasio non amplius esset ad litigia pro- 
movenda de nullitate matrimonii ex capite conditionum, in quibus non 
sine populi fidelis scandalo, tam multa molliuntur in ius et conscientiam. 

2. De apostolatu laicorum nonnulla examini subiicienda sunt: Con- 
sociationes Actionis Catholicae quamvis ad apostolatum bierarchicum 

complendum necessariae sunt fere, alia quaedam absque mandato hierar- 
chico perspicere revera possunt et faciunt. Hic duplex modus agendi ni- 
tide distinguendus est. Magna cura efformandi sunt sacerdotes consiliarii 
seu assistentes vel directores operum apostolatus, ita ut episcopis, ut 
munus grave pastorale efEormatio talium sacerdotum imponi possit. Cu- 
randum est, ut hi sacerdotes aliis muneribus non impediantur, et iisdem 
retributio oeconomica sufficiens paranda est. 

3. Consilium ad coordinationem operum apostolicorum sit in una- 
quaque dioecesi, in quo et praesides, sive assistentes eclesiastici omnium 
operum sedeant et alii prudentes et docti sacerdotes. Consilium ex officio 
Episcopo proponere debet quae necessaria iudicet ad assequendam unita- 
tem apostolatus. 

Exemptio religiosorum ullo modo ad activitates apostolicas se pro- 
trahat. 

4. Quoad reformationem liturgicam quaedam in Concilio tractari 
possent: usus linguarum vernacularum in sacris ritibus. Lineamenta 
generalia instaurationis veterum rituum. Simplificatio officii divini. 

De unione omnium christianorum 

Omnia quaerenda et fovenda sunt quae ad ea obtinenda conferre 
possint salva quidem integritate fidei et sacra institutione Ecclesiae in 
Petro fundatae et ab eius successoribus servatae. 

Quaedam difficultates parvae quidem, sed non spernendae removeri 
possunt: 

a) Prohibitio editionum textus Sacrae Scripturae et eius versiones 
limitari potest tantummodo ad editiones in quibus revera errores con- 
tineantur, ita ut non oriatur prohibitio ex acatholicitate editoris. 

b) Circa impedimentum mixtae religionis canones tantisper mi- 
tigari possunt. 

c) Circa communionem in divinis cum acatholicis etiam praxis 
mitigetur. 

Fortassis cum consiliis rectoribus motus oecumenici quaedam tra- 
ctari possint: exempli gratia, de modo quo ministri acatholici propaga- 
tionem doctrinarum suarum in nationibus catholicis quaerunt. 

Concilium Oecumenicum declarationem parare posset de illiceitate 
armorum, quibus certe non tantum viri bellatores sed etiam inermes 
omnis generis attinguntur. 

lurium definitio hominis in his quae attinent ad assequendum finem 
supernaturalem ex ordinatione divina etiam opportuna videretur. 

Haec sunt, Eminentissime Domine, quae tecum communicare in Do- 
mino censeo, tuam benignitatem deprecans, Sacramque Tuam purpuram 
deosculando. 

© losEPHUS Lopez Ortiz 
Episcopus Tudensis-Vicensis 

Exc.mi P. D. RAYMUNDI IGLESIAS NAVARRI 
Episcopi Urgellensis (Urgel) 

Urgellae, 29 augusti 1959 

Em. me ac Rev.me Domine, 

Eminentiae Vestrae Reverendissimae, summa cum reverentia ple- 
noque obsequio accepi Litteras, d. d. 18 iunii proxime elapsi, per quas, 
magna usus in me dignatione, « animadversiones, consilia et vota » ro- 
gat, eademque, prouti opportunum videatur, petit me exponere meliori 
altiorique iudicio istius Congregationis Antepraeparatoriae pro futuro 
Concilio Oecumenico. 

Eminentiae V. Rev.mae votis obsecundans libentissime, etsi de parvi- 
tate meorum consiliorum mihi conscius, ea tamen simul cum his litteris 
mitto, atque pollicitationem mearum, meorumque fidelium Dioecesis 
huius, impensiorum orationum pro felici exitu incepti Operis a Ss.mo Pa- 
tre nostro, quem Deus sospitem servet, tam peramati. 

Hanc nactus occasionem, venerandos mei animi sensus, addictissi- 
mosque E. V. R. profiteor, dum Ipsius sacram Purpuram reverenter 
deosculor. 

& Raymundus Iglesias Navarri 
Episcopus Urgellensis 


A) In re dogmatica 

Fundamenta, e Sacrae Scripturae et Traditionis fontibus promenda, 
quibus innititur doctrina, tanti plena solatii, de Mediatione Universali 
Beatissimae Mariae Virginis, utpote Corredemptricis generis humani: eo 
nempe fine ut, si res opportuna censeretur, eadem definiatur, 

B) In re disciplinari 

1. Summe ostensa efficaci Exercitiorum Spiritualium praxi, aptissi- 
maque tum clericos sanctificando tum sacris obligationibus perficiendis 
ipsos inducendo: quinimmo plerisque eorum iam de facto, cotannis aut 
saltem quoque biennio, in sacrum secessum Exercitiorum sponte confu- 
gientibus, posset, salvQ iudicio meliori, can. 126 ita modificari: « omnes 
clerici saeculares debent secundo saltem quoque anno... ». 

2. Urgeri, ni fallor, deberet fidelis observantia canonum qui in Ti- 
tulo III, P. V, Sect. U « De obligationibus clericorum » continentur; 
praesertim vero e can. 126 adusque 144 inclusive. Idque prorsus quo ma- 
turius obveniatur quibusdam suspectis rationibus agendi quae, certis 
praesertim nationibus, illas sapientes Ecclesiae leges fere posthaberi iam- 
iam videntur. 

3. Eadem quoque ratione urgenda forsan esset observantia adstric- 
tior canonum 818 et 819, ad sapientissimam normam can. 1257. 

4. Atque e contra, ampliari videtur oportere iurisdictionem, quam 
« omnibus utriusque cleri sacerdotibus » confert can. 881, hoc scilicet 
sensu: quod sacerdotes omnes facultatem confessiones audiendi habentes 
in sua Dioecesi vel Congregatione, ipso facto eamdem habeant in qualibet 
Dioecesi suae Nationis, dum Ordinarius proprius praedictam iurisdic- 
tionem, vel licentiam, ab eisdem in sua Dioecesi non revocaverit. 

5. Perurgente hodierna apostolica clericorum actuositate multiplicis 
generis, ex quo fit ut persaepe indulta Choro adsistendi sint a S. Sede 
pro aliquibus petenda, nos arbitrari audemus necesse forsan fore prae- 
fatam obligationem Chori, pro omnibus, limitare diebus tantum Festis 
ac Duplicibus U® classis. Ad quod quidem sic Statuta capitularia inno- 
vanda forent: ut Praebendarum Canonicorum et Beneficiatorum onera, 
pro plerisque saltem, essent munera: vel magisterii in Ecclesiae Scholis, 
vel Catechesis, vel Actionis Catholicae, aliorumve similium munerum; ut 
item conveniret. Ordinario Praeside, quoque mense aut saltem tertio, 
coetus Capituli Cathedralis ad ea apostolatus pertractanda media quae 
aptiora atque hodierno usui censeantur proximiora. 

Haec sunt consilia quae infr ascriptus humiliter submittit istius Com- 
missionis Antepraeparatoriae pro futuro Concilio Oecumenico adproba- 
tioni atque examini. 

^ Raymundus Iglesias Navarri 
Episcopus Urgellensis 

Exc.mi p. d. marcellini olaechea loizaga 

Archiepiscopi Valentini (Valencia) 

Valentiae Aedetanomm, die 27 septembris 1959 

Placet mihi admodum, Augusti Pontificis desiderio perquam liben- 
tissime obsecundanti, . Eminentiae Vestrae patefacere opiniones et sen- 
tentias nostras, necnon consilia et vota, circa res et argumenta quae 
in futuro Concilio tractari poterunt; quod quidem luculenter peragendum 
curamus, exaratis propositionibus quae subinde recensentur: 

L Criteria quibus aptari debet totus Concilii labor. Concilium pro- 
xime celebrandum iam dudum a pluribus « Concilium Unionis » voci- 
tatur. Praevidere tamen fas est « unionem » non fore, immediate et pro- 
xime, Concilii exitum. Quod quidem non aeque valet ac dicere laborem 
Concilii efficacem nullatenus esse futurum. Potius ad Concilium spectabit 
ulterius ita progredi, ut sponte exsurgant ea omnia quae propitia sint 
ad unionem, et ut illa percipiantur et aestimentur ab illis fratribus qui 
a nobis sunt seiuncti. 

Ut haec tandem eveniant, haec prae oculis videntur habenda: 

1 . Ea omnia quae in Ecclesia Catholica restauratione indigent, reno- 
vanda erunt. Sunt enim multa, quae a Deo nullatenus sunt praecepta, 
quaeque tamen nonnisi vi diuturnae exercitationis peraguntur, quin aliun- 
de vera polleant efficientia. Immo, non desunt quae ut vere nocentia sunt 
censenda. Quod Ss.mus D. N. loannes Pp. XXIII Romanam Synodum 
convocaverit, et luris Canonici Codicem aut ipsam humanam Ecclesiae 
structuram reformandam praedixerit, satis patefacit vehemens in Romano 
Pontifice studium renovationis quam hic innuimus. Suppressio aut refor- 
matio plurium huiusce generis unionem admodum secundabit, eadem 
quippe causa qua talium conservatio unionem illam impedit. 

2. Huiusmodi renovatio atque reformatio, ut liquet, ita peragi opor- 
tebit, ut nihil eorum mutetur quae in Ecclesia minime sunt mutabilia, vel 
quia a Deo sunt imposita, vel quia sunt definitione sancita. 

3. Immo vero, in hac renovatione et reformatione perficienda, prae 
oculis erunt imprimis habenda cuncta quae hodiernis hominibus ut neces- 
saria sunt aestimanda. Opus erit ergo hodierna induere forma, si ipsa 
carent, dogmata et ipsam morum scientiam, necnon Liturgiam et sacros 
Canones, atque ipsa apostolici laboris instrumenta, immo et ecclesiasti- 

cam disciplinam aut administrationem. Ita tamen, ut nullatenus mutetur 
quod mutari non queat. 

Dehinc quaedam recensentur themata, quae in specie spectant: ad 
ipsam Ecclesiae structuram dogmaticam seu divinam; ad ipsius Ecclesiae 
structuram ecclesiasticam seu humanam; ad quosdam disciplinae aspectus; 
ad doctrinam; ad Liturgiam, 

II. Schema dogmaticum de Ecclesia. NuUo quidem modo hic intelli- 
gitur Ecclesia, quatenus quid vivum ac invisibile habet, nempe: quatenus 
ipsi Christus est caput, quatenus animatur a Spiritu Sancto, gratia, donis, 
virtutibus etc. Sed potius Ecclesia hic consideratur in iis quae structuram 
ipsius visibilem et socialem respiciunt. Accuratius: hic est considerandum 
id quod, et visibile simul et divinum. Ecclesiae inest. In hoc sensu Ec- 
clesia dicitur constituta Romano Pontifice, Episcopis, sacerdotibus et 
fidelibus. Cuncta huiusmodi elementa divino pollent origine. Petri Pri- 
matus ab ipso Christo fuit statutus; Episcopi habentur ut successores 
Apostolorum, qui et ab ipso Christo sunt electi; ipsemet Christus Sacer- 
dotium instituit; et homines efficiuntur fideles, quatenus charactere bap- 
tismali insigniuntur, qui quidem effectus divinus divini ritus, et non 
tantum ecclesiastici, est dicendus. 

1. Quae ad Romanum Pontificem respiciunt, in Concilio Vaticano 
fuerunt dogmatice structa. Ibi namque definitum est ipsum esse succes- 
sorem Petri, specificis potestatibus pollere, hasque potestates certa vi et 
amplitudine redolere, quae interdum ad ipsam infallibilitatem usque 
pervenit. 

2. Optanda item esset dogmatica structura quoad Episcopos, qui a 
Deo pariter originem ducunt. Opus igitur esset statuere qui sensus ver- 
borum sit « successio Apostolorum »; in quibus talis detur successio, in 
quibus vero absit; qua polleant potestate; usquequo a Romano Pontifice 
Episcoporum pendeat potestas, aut ipsius exercitatio, et undenam pen- 
dens minime sit. Uno verbo, proximum Concilium statuere deberet quoad 
Episcopos ut Vaticanum Concilium quoad Romanum Pontificem statuit. 
Dogmatica Episcoporum structura censetur optanda. 

3. Dogmatica autem structura quoad sacerdotes minime videtur de- 
sideranda, quippe quae satis superque censetur efiecta. Alia tamen, struc- 
tura ecclesiastica nempe, quam subinde, in schemate subsequenti, expo- 
nimus, aestimatur statuenda. 

4. De laicorum dogmatica structura. Laicus est, iure divino, essen- 
tialis pars quaedam Ecclesiae. Et videtur statuendum esse quid habeat 
iure divino in Ecclesia visibili. In invisibili enim rite dignoscitur quid 
habeat vel habere valeat, gratiam scilicet, virtutes et alia. At vero in visi- 
bili, usquequo pervenit ex divina institutione? Qua sacra fruatur facul- 

tate in iis quae cultum respiciunt, vel ad docendum spectant, aut ad 
supernaturalia ipsius Ecclesiae pertinent? Qualis et quanta huiusmodi 
potestas erit aestimanda? Quo sensu haec dici potest ab ipso Baptismi 
et Confirmationis charactere sacramentali scaturire? Quatenus haec po- 
testas potestati triplici Hierarchiae est subiicienda? Uno verbo, laicorum 
schema dogmaticum etiam censetur statuendum. Immo, et ecclesiastica 
ipsorum structura desideratur, ad quam tamen redibimus postea. 

En brevis summa quaestionis: duo tantum ex quatuor ordinibus, qui- 
bus Ecclesia divino iure coalescit, dogmatica pollent structura: Ponti- 
ficatus et Sacerdotium. Episcopatus vero, plene saltem et omnino non, 
tali dicendus videtur structura gaudere; quoad laicos, denique, huius- 
modi structura apparet plane desideranda. 

III. Schema « ecclesiasticum » de Ecclesia. 

Huiusmodi schema adaptandum quam maxime esset, hinc dogmati- 
bus, illinc fidelium necessitatibus. Quaecumque igitur aliae rationes histo- 
rici ordinis, ut v. gr. iuris acquisiti, praescriptionis, etc. aut omnino 
omittendae, aut minus certe essent habendae. Hac de re sequentes propo- 
sitiones fieri possent: 

1. Cum dogmaticam Ecclesiae structuram Romanus Pontifex, Epi- 
scopi, Sacerdotes et fideles constituant, censetur admodum oportere ut 
« corpus Cardinalium » non esset, aut, si perduraret, nec momento nec 
pondere, quibus nunc pollet, deinceps frueretur. Ecclesiae Senatus solis 
Episcopis una cum Romano Pontifice esset constituendus. Cum autem 
haud cuncti in tali Senatu partem capere Episcopi possent, huiusmodi 
Senatus esse constituendus solummodo ex illis qui ab Episcopis unius- 
cuiusque nationis aut Patriarchatus fuissent electi, quique caeterorum 
gererent vices. 

2. Dogma illud quod sic se habet « salus animarum suprema lex » 
necessario exposceret regimen Beneficiorum aut reformandum fore aut 
penitus omittendum. Item Presbyterorum ordinatio in servitium dioece- 
seos facta reformanda censetur, nam singulae dioeceses permeabiles esse 
deberent, ita ut perfacilis evaderet ex una in aliam sacerdotum translatio, 
prout fidelium spiritale bonum requireret. Paroeciarum etiam structura 
foret reformanda. Nec ipsa Religiosorum exemptio videretur urgenda, id 
si animarum bonum suaderet, etc. 

3. Dignitas maxima, quam sibi postulant et status et exercitium sa- 
cerdotale, exposcit etiam ut quam maximis cautionibus moralis ordinis 
sacerdos circumdetur. Ita ordinatio sacerdotalis protrahenda esset; Dia- 
conorum ministerium, et quidem absque castitatis voto, foret reponen- 
dum; atque, cum de indignis agitur, facilior evadere deberet sacerdotum 
reductio ad statum laicalem. 

4. Opus tandem esset ut et laici repraesentati invenirentur in ipsa 
Ecclesiae constitutione seu structura « ecclesiastica ». Quod fieri posset 
per aliquod Dicasterium, cui tale munus conveniret, quodque a laicis ipsis 
regeretur. 

IV. Propositiones circa eformationem. Nemo est qui dubitet quo- 
minus in nostra sacerdotali, immo et in christiana eflormatione, defectus 
non pauci, et non parvi quidem momenti, sint reperti. Quod inter recen- 
seri debet notabilis dogmatis absentia, et in pietate, et in moribus. Hinc 
oriuntur huiusmodi propositiones: 

1 . Methodus hucusque in apostolico labore adhibita, esset vere refor- 
manda, ita quidem ut hodiernae psychologiae adaptaretur, quo fieret ut 
fidelium fides non esset tantum simplex formularum recitatio, sed quid 
vivum et operans. 

2. Nostra in efformatione essent certe eradenda quaecumque rema- 
nent vestigia praevalentiae cuiusdam, quam sibi posset vindicare elemen- 
tum romanum et hebraicum adversus evangelicum et paulinum. Quod 
quidem in sequentibus comperitur factis: 

d) Pluris aestimatur iuridicum elementum, quam dogmaticum; et 
ius ipsum quam ipsa Theologia. Haec mentibus plerumque sacerdotum 
vere sunt indita. Suntque quae « ut praedominium romanum in Evan- 
gelium » intelligimus. 

h) Pluris habetur: 

— elementum externum seu disciplinae, quam internum; 

— ritus, quam mysterium; seu aspectus ritualis, quam id quod ipse 
ritus prae se habet; 

— lex, quam gratia. Hinc quod praecepti positivi nimia habeatur 
aestimatio; 

— quantitas et numerus, quam ipsa qualitas. 

Quae quidem omnia nihil aliud sunt quam id quod supra fuit a nobis 
vocatum praedominium iudaici elementi in elementum paulinum. 

V. Propositiones ordinis doctrinalis. Concilii labor versari etiam de- 
beret de rebus ordinis doctrinalis. Ex quibus quaedam sunt seligenda, 
quae duplicis censentur naturae: altera, generica; altera, specifica: 

1. Argumenta ordinis generici: 

a) Problema accommodationis Dogmatis et Moralis christianae ad 
doctrinas et mores alius culturae praeterquam classicae. Ad rem namque 
Historia Ecclesiae factum duplex, utrumque certe eloquens, adnotat: 
Revelatio, Hebraeo populo facta, ad mentem Hebraeorum, doctrinae clas- 
sicae latinae et graecae fuit adaptata, iUasque sibi digessit quin iudaicis 
moribus imbueret. Alterum factum signat christianam cladem, et in Isla- 
mismo devincendo, et in Sinensibus captandis. Per quatuor enim sae- 

cula vim propriam ferme omnimodam Ecclesia in Asia captanda verten- 
dam curavit, quin tamen nihil aliud assequeretur quam conversionem 
paucorum, qui non plus quam ter decies centena millia Sinensium connu- 
merantur. Cuncti Sinenses forent christiani, si in eorum captatione talis 
methodus fuisset adhibita, quae ipsos in propria conditione servaret et 
custodiret, minime vero Europaeorum moribus imbueret. Elaee quidem 
haudquaquam sunt parvi pendenda, praesertim hodie, cum populi — « co- 
loris » ut aiunt — et exposcunt et assequuntur proprium locum inter 
caeteras orbis gentes. 

b) Adest etiam problema socialis dimensionis Dogmatis. 

2. Argumenta ordinis specifici: 

a) Explanata iam fuit supra opportunitas aggrediendi opus struc- 
turae dogmaticae quoad Episcopos et quoad laicos. 

b) Instat necessitas statuendi consilia, aperta ac manifesta, relate 
ad problemata vere urgentia, in quibus mens clara desideratur. Respici- 
mus ergo ad problemata imputabilitatis collectivae, oboedientiae, liber- 
tatis, dignitatis personalis, et veritatis. 

VI. Vropositiones de Liturgia. Hac de re duplicis generis propositio- 
nes fieri possent: alterae, substantiales, eae scilicet quae Liturgiam respi- 
ciunt quatenus aliquid habet rememorationis, repraesentationis et in ipsa 
anima vivificationis mysterii religiosi; alterae vero, minoris quidem mo- 
menti, quae ad ritum spectant. 

1. De Liturgia, quatenus rememoratio, et commemoratio, seu in- 
tima vivificatio est mysterii. Articuli nostrae fidei et mysteria quae in ipsis 
rememorantur, in duas tabulas ordinantur, prout ad divinitatem, vel ad 
oeconomiam Redemptionis pertinent. De facto Liturgia tota versatur 
circa illa mysteria quae secundum ordinem respiciunt. Illa autem quae 
prioris sunt ordinis, una Trinitate excepta, propria festivitate carent. 
Nullum enim datur festum in quo Deus ut Creator adoretur, ut Conser- 
vator, ut Gubernator, vel ut Pater, ut Verbum, ut Sanctus Spiritus. Bene- 
ficia creationis, conservationis, gubernationis, paternitatis divinae, de qua, 
ut S. Paulus asserit, originem ducit quaecumque alia paternitas, nonnisi 
obiter leviter que memorantur in Liturgia. Hoc est insuper animadver- 
tendum, quod, cum de mysteriis prioris ordinis agitur, nos cum universo 
mundo coniungimur. Mundus enim universus et creatus, et conservatus, 
et gubernatus est a Deo Patre, Verbo et Spiritu Sancto. E contra mysteria 
alterius ordinis tantum hunc nostrum mundum respiciunt. Hodierno autem 
tempore, cum e terra iam iter aperitur in sidera et aethera, admodum 
opportuna esse possent illa prioris ordinis mysteria, maxime quidem cum, 
ut supra dictum est, sint huiusmodi mysteria immerito certe praetermissa. 

2. De Liturgia quatenus ritus est: 

a) Admodum oporteret ut Liturgia in hoc sensu simplicior eva- 
deret. Hodierni enim homines nec intricata, nec prolixa, nec difEcillia 
amant. 

b) Ritus illi, quibus hodie opportunitas deest, videntur esse plane 
omittendi. Immo, et illi ritus, quibus tale momentum inest, ita forent 
mutandi, ut, quin amitterent id quod mysterii habent, quodque ritui li- 
turgico per se inhaeret, pervii intelligentiae perfacile evaderent. Inter 
eos, qui essent omittendi, recensentur v. gr. quatuor ordines minores et 
ipsorum collatio. Nunc temporis nec ostiarii, nec lectores, nec exorcistae, 
nec acolythi ex officio, vi ordinationis, dantur. Exorcismi a quibusdam 
tantum sacerdotibus, et nonnullis cautionibus adhibitis, peraguntur. Aco- 
lythorum munus a pueris altari deservientibus perficitur. Ostiarius non 
est nisi aedituus. Ut quid ergo hi ordines? Ipsorum videretur obvia exi- 
stentia, si eorum officia darentur. Inter eos autem ritus, qui mutationi 
obnoxii esse deberent, recensentur v. gr. exorcismi qui in baptismo fiunt, 
qui quidem aptiori ac intelligibiliori peragendi essent modo. Pro sale, 
saliva etc. alia essent adhibenda. 

Alia quaestio de re liturgica non praetermittenda est illa quae ad 
linguam adhibendam spectat. Huiusmodi quaestio, usus vernaculae lin- 
guae, serio est obeunda. Hodie namque firmiora sunt argumenta quae ta- 
lem suadent usum, quam illa quae possunt defendere usum Linguae La- 
tinae. Imprimis enim plerisque clericis est de facto nunc impervia fere 
latinitas liturgica. Ipsaque est plane inintelligibilis cunctis fere laicis. 
Quod quidem efficit ut fidelium pietas a pietate ipsa Ecclesiae fere penitus 
seiuncta habeatur. Aliunde, illud quod solet adduci argumentum, ad 
unitatem nempe meliori modo custodiendam, nec firmum nec validum 
est habendum, cum in Ecclesia Orientali Liturgia proprias incolarum 
gentium adhibeat linguas. Prae oculis est habendum Ecclesiam alia pos- 
sidere validiora argumenta, ad unitatem tutius custodiendam; adsunt 
enim argumenta ordinis dogmatici, ut v. gr. regimen; f^etrus et Apo- 
stolorum successio. 

Cumque de lingua adhibenda agitur, alia similis nostrae menti sub- 
venit quaestio, illa nempe de adhibenda vernacula lingua in ecclesiasticis 
tradendis disciplinis. In ministerio enim exercendo clericis utendum est 
quacumque cognitione acquisita in studiorum cursu, et quidem ipsis 
adhibenda certe est vernacula lingua. Ideo facilius reddetur iter hunc in 
finem, si propria addiscuntur lingua ea quae caeteris erunt tradenda. 
Usus Latinae Linguae, aliis tamen causis non exceptis, hunc duplicem 
protulit effectum; seiunxit ab Ecclesia fidelem populum, cuius pietas a 


24 (II b) 



370 


MigpANiA 


pietate discrepat Ecclesiae; et impedivit ne scientia et eruditio hominis 
civilis communicabilis sit cum eruditione et scientia ecclesiastici viri. 

Haec dum Eminentiae Vestrae Superiori iudicio humiliter expono, 
me ut servum profiteor. 

& Marcellinus Olaechea Loizaga 
Archiepiscopus Valentinus 

Exc.mi P. D. IOSEPHI GARCIA Y GOLDARAZ 
Archiepiscopi ValUsoletani (Valladolid) 

Vallisoleti, die 21 septembris anni 1959 


Eminentissime Domine, 

Litteris Eminentiae Vestrae, die 18 iunii 1959, sub num. Prot. 
I C/59-1427 datis, libentissime respondens, sequentes animadversiones 
humiliter propono pro futuro Concilio, quae maxime ad disciplinam re- 
feruntur: 

Quoad Capitula Canonicorum 

Cum sat magna existat varietas inter diversa Capitula Canonicorum, 
praesertim in Hispania, quoad privilegia, dispensationes, etc., fortasse 
opportunum foret ut omnia iuri communi accommodarentur. 

Quoad Clausuram Monialium 

Clausura, quae dicitur papalis, Monialium, tollenda aut reducenda aut 
modificanda esset. Experientia enim teste, honestas monialium et spiri- 
tus religiosus et ipsa pietas, maiorem forte tutelam obtinent in bono regi- 
mine et disciplina multarum Congregationum Sororum, quam in stricta 
clausura Monialium. Saepe etiam mundus et eius spiritus facilius intrant 
in Monasterium per crates aculeatas quam per apertas aulas visitationis. 
Addendum quod stricta clausura ansam praebet anxietatibus, scrupulis 
aut infractionibus plus minusve larvatis. 

Quoad Foederationes Monialium 

Foederationes Monialium fructum afferre possunt, maxime per No- 
vitiatum communem et maiorem facilitatem translationis ab uno in aliud 
Monasterium; sed originem praebere possunt et de facto praebent aliqui- 

bus difficultatibus relate ad iurisdictionem Ordinariorum, quae dubia in 
aliquibus casibus manet. Saepe etiam Superiores harum Foederationum 
problemata creant ab Ordinario postea solvenda. Fortasse solutio esset 
in subiectione Monialium Superioribus Religiosis. 

Quoad Religiosos 

Insistendum, quoad Religiosos, in subiectione et dependentia ab 
Episcopo in apostolatu et actione externa, in recta institutione religiosa, 
catechetica et sociali alumnorum saecularium, in accurata et delicata con- 
scientiae eflormatione ipsorum Religiosorum quoad res iustitiae et aequi- 
tatis. 

Religiosi praeterea, dum suam a Sancta Sede dependentiam exaltant, 
quod quidem optimum et probandum est, saepe in efformatione alumno- 
rum ab existentia Episcoporum praescindunt, quasi non essent. 

Quoad systema poenale Ecclesiae 

Totum systema delictorum et poenarum, de quibus in libro V. Codicis, 
ad maiorem simplicitatem et claritatem esset reducendum, cum accuratiore 
determinatione viae gubernativae pro applicatione poenarum. 

I 

Quoad Ecclesiae aliqualem decentralisationem 

Fortasse aliqua decentralisatio regiminis Ecclesiae foret opportuna: 
multum enim oneris affert pro Curiis dioecesanis et pro ipsa Curia Ro- 
mana, necessitas ad hanc recurrendi pro aliquibus rebus minoris mo- 
menti. 

Aliunde saepe Religiosi, in aliquibus rebus, maioribus privilegiis et 
facultatibus gaudent quam Episcopi, non sine aliquo dedecore istorum. 

* * * 

Praeter dicta, opportunum duco aliquas observationes addere, quas 
circa rem matrimonialem mihi tradidit Officialis huius Curiae, vir prudens 
et longae experientiae: 

Ad canonem 1092: Omnis conditio sive de praeterito, sive de prae- 
senti, sive de futuro, tam contra validitatem quam contra liceitatem ma- 
trimonii, pro non adiecta habeatur. 

Ad can. 1974: «Consanguinei et affines de quibus in can. 1757, 
praeter coniugum parentes, habentur testes habiles... ». Parentes enim, 
et praesertim matres, sunt saepe saepius causa dissensionis inter coniu- 
ges, et praeterea ipse amor paternus obstat quominus facta sine aliquali 
partialitate referant. 

Ad canonem 1128; Separatio tori, mensae et habitationis a coniu- 
gibus, licet mutuo assensu privatim facta, omnino interdicitur, et si ultra 
annum vel sex menses protrahatur, congruis poenis plectatur. 

Ad canonem 1573, § 3: « Officiali dari possunt adiutores, quibus 
nomen est vice-officialium », sed si Dioecesis magnitudo id expostulet, 
dari debent ne solutio causarum nimium protrahatur. 

Ad canonem 1570, § 2: Tribunal in auxilium vocatum servare te- 
netur terminum a Tribunali roganti, ad acta peragenda, praefixum. 

Quae dum reverenter expono. Eminentiae Vestrae me profiteor ob- 
sequentissimum in Domino 

® losEPHUs Garcia y Goldaraz 
Archiepiscopus V allisoletanus 

Exc.mi P. D. RAYMUNDI MASNOU BOIXEDA 
Episcopi Vicensis (Vich) 


Eminentia, 


Vici, die 31 augusti 1959 


Pergratas Em.mae Vestrae litteras suo tempore, quae sub N. Prot. 
I C/59-1445, connotantur, fido humilique animo accepi. 

Benevolentiae ergo tantae confisus, animum sincere coram Deo per- 
scrutavi ac quae de propositis sentirem breviter simpliciterque capitulis 
heic adnexis expressi. 

Dum Deum enixe praecor ut tantus Ecclesiae eventus pro Dei gloria 
animarumque salute felicissimus evadat animum Eminentiae tuae Add.um 
ferventer profiteor atque Sacram Purpuram deosculor. 


® Raymundus Masnou Boixeda 
Episcopus Vicensis 


In re doctrinali 

1. Doctrina Corporis mystici. Ulterior penetratio, progressus nec- 
non debita applicatio. Specialis instantia relate ad lineam horizontalem 
seu relationes humanas inter fratres. Quasi dialectica charitatis dialec- 
ticae materialismi opposita. Inde necessaria revisio et reformatio vitae 
catholicae. Clima collectivum seu conscientia publica charitatis. Inde 
similiter basis ad opportunam Codicis Canonici reformationem. Codex 
ergo sit maior expressio vitalitatis internae et externae Ecclesiae. 

2. Mariologia. Ulterior progressus. Universalis Mediatio B. M. Vir- 
ginis. 

3. De novissimis. Doctrinae de Inferno ulterior progressus. Ratio: 
munus timoris nimis ab aliquibus sub praetextu praeminentiae amoris 
minuitur. ERrenata individualis et collectiva voluptatis mundi hodierni 
aspiratio id exigit. 

4. Expansio dogmatica. Id est problema missionale, non solum ad 
caritatem et disciplinam quod attinet sed ad facilitatem coaptationis et 
assimilationis dogmatis revelati omnibus et singulis sic dictis culturis et 
mentalitatibus mundialibus hodiernis et antiquis. 

5. De Ecclesiae Unitate relate ad dissidentes. Forte notandum: 
paucae concessiones, maxima charitas necnon aliqua confessio culparum 
si quae extarunt ex parte humana Ecclesiae Catholicae. 

Moralis: 

Positio et actitudo catholicorum ad veritatis et libertatis conceptus 
quod attinet, de quibus haud parum saepe abusum fuit, magis definienda 
et firmanda. Ratio: politica et argentum saepe saepius nec veritatem nec 
libertatem verentur immo et aliquando inter catholicos. 

Revalorizatio theorica et practica austeritatis christianae; positiones 
catholicorum in re sexti et septimi magis definiendae et urgendae quia, oc- 
casione luxuriae praesertim nunc omnipotentis — immo et in theoria 
quandoque ab aliquibus e nostris nimis bene tractatae, diversis appre- 
tiationibus et conatibus — necnon occasione furtorum tantae infractionis 
septimi. Ecclesia detrimentum patitur, vitalitatem et vim attractionis 
amittit nec animos paganorum trahit quia nimis catholici multi in his 
acatholicis similes fiunt. 

In re disciplinari et pastorali 

Doctrina de episcopatu vel episcopologia. Conclusiones practicae re- 
late ad Ecclesiam Universalem, ad episcopatum cuiuscumque nationis et 
ad suam dioecesim. Relate ad Congregationes romanas. Nuntios aposto- 
licos et religiosos exemptos. 

Similiter apostolo gia sacerdotalis: Oratio diaria obligatoria persona- 
lis. Reformatio breviarii in formam breviorem et selectiorem. Paupertas 
interna in Ecclesia, paupertas spiritus cum sufficientia et paupertas ex- 
terna, id est revisio notarum quae displicet iis qui veram paupertatem 
sustinent quo fit ut obstacula ad conversionem vel perseverantiam ap- 
ponantur. 

Seminaria: Revisio in formatione candidatorum. Nonne nimis in 

iuvenili aetate ad ordinem sacerdotalem accedunt? Nonne nimis faciles 
aetatis dispensationes? Lex forte severior hac in re est necessaria nec 
per episcopos nec per religiosos exceptiones sunt extorquendae. Forte 
esset bonum cursum Theologiae pastoralis, per duos vel tres annos, in 
omnibus Ecclesiae Seminariis exigere, theologico cursu expleto. 

De diaconatu’. Quid de ipso relate ad Ecclesiam et eius necessitates 
hodiernas? Nonne possibilis foret aliqua solutio — mediante diaconatu — 
secundum quam problema castitatis sacerdotalis et coelibatus intangibile 
maneret? 

Apostolo gia laicalis’. Bases et progressus theologiae ad ideam claram 
et definitivam A, C. Eius incorporatio in C.I.C. Oportet enim ut in po- 
sterum confusiones et indisciplinae amplius non oriantur. Clarior et fir- 
mior doctrina de « consecratione mundi ». 

Exemptio religiosorum-. Eius fundamenta theologica hic et nunc; se- 
quelae practicae — saepe minus gratae in ordine efficientiae, unitatis et 
pacis ' — pro re disciplinari et pastorali. Nonne, saltem in externis, theore- 
tice et ejfective minuenda? 

Conceptus beneficii’. Eorte evolvendus? Aspectus iuridicus minuen- 
dus et pastoralis augendus? Eius relatio ad conceptum Corporis mystici 
et obligationum communitatis christianae. 

Oeconomia materialis Ecclesiae: Suntne auferendae taxae et alia 
huiusmodi quae apud fideles huius temporis offendere videntur, et me- 
thodis magis hodiernis et conceptui communitatis christianae consenta- 
neis substituendae? 

De coelibatu ecclesiastico: Nimis de re loquitur, ut videtur. Si lex 
servanda est non permitti potest ut ab aliquibus disputetur, iuvenes et 
progressistae, in re doctrinali, nec verbum addere deberent aliter ac Ec- 
clesia, et tamen sussurrant. 

Parochi inamovihiles: Difficultas magna pro pastorali. Nimis fidunt 
titulo. Flexibilitas, saepe necessaria, desideratur. Inde provenit amara 
casuistica adversus bonum animarum et facilitatem episcopi. Hodie alii 
modi videntur faciles, ad vitandos possibiles abusus episcoporum, magis 
practici et exemplares quam tituli et inamovibilitas parochorum, 

Yita communit aria sacerdotum: Amplior doctrina, exhortatio et nor- 
mae, Hoc factum nempe: quomodo, ubi, quibuscum personis convivere 
debet sacerdos, magis est analisi subiiciendum. 

Relationes sacerdotum et religiosorum necnon organizationum A. C. 
cum politica: Dantur facta lamentabilia. Doctrina magis urgenda. 

Concretiones proponendae et urgendae in re paroeciali: Hic similiter 
sensus pastoralis iuridico et aliis praeponendus. Saepe contrarium acci- 
dit, Attamen in magnis urbibus videtur necessitas adesse rem paroecialem 

alio modo tractandi, nam distantiae, commixtio obligata fidelium in qui- 
busdam adiunctis, res quae impulsum commune exigunt, etc., organiza- 
tiones quasdam, modo meliori concipiendas exaequandasque, supraparoe- 
ciales exigere videntur. 

Formatio iuventutis in Collegiis, praesertim religiosorum', Videtur 
esse insufficiens et non satis opportuna. Multae personae religiosae, sa- 
cerdotes et religiosi, officio docendi deditae sunt. Videtur quod qui 
sunt sacerdotes magis ojficio sacerdotali et vitae formationi quam magi- 
steriali in rebus humanis insistere deberent. « Consecratio mundi » exi- 
git et dare potest ut his officiis laici fungantur, sacerdotes vero negotia 
animae, formationem christianam tractarent vere et sufficienter — quod 
saepe non fit — . 

Facta lamentabilia religiosorum qui episcopum benevolum quaerunt-. 
Est quid tristissimum, nimis frequens nec videtur satis iusta et practica, 
praxis actualis et legislatio. 

Indumenta sacerdotalia-. Talare non videtur auferendum, saltem 
hisce in regionibus. In institutis religiosis forte non tam extraordinaria 
indumentorum genera. Mores speciales in aliquibus nationibus qui 
scandalum in aliis forent forte attendendi sunt. 

® Raymundus Masnou Boixeda 
Episcopus Vicensis 

Exc.mi P. D. FRANCISCI PERALTA Y BALLABRIGA 
Episcopi Victoriensis (Vitoria) 

Victoriae, 30 novembris 1959 

Eminentissime Domine, 

Litteris acceptis, I C/59-1458, quo optaram tempore rescribere non 
potui, et nunc qua possum aliqua argumenta pro Concilio Oecumenico 
parando Eminentiae Vestrae Rev.mae sequentibus significo. 

Hac nactus occasione Sacram Purpuram deosculor et ex corde me 
profiteor 

Eminentiae Vestrae Rev.mae 
addictissimus in Domino 

0 Franci scus Peralta y Ballabriga 
Episcopus Victoriensis 

In re doctrinali 

Ad errores modernos profligandos et ad illustranda in luce Divinae 
Revelationis problemata nostrae aetatis valde videtur opportunum colli- 
gere et sollemniter proponere in Concilio ea omnia quae Romani Ponti- 
fices recentes usque ad Pium XII (f. r.) docuerunt, praecipue illa doctri- 
nae capita de Theologia Nova, de Philosophia Existentialista, de Morali 
Situationis, errores in materia oeconomico-sociali, de iuribus personae 
humanae, de natura Status Civilis, de relationibus inter Ecclesiam et 
Statum, de progressu technico, de societate coniugali et educatione filio- 
rum, etc. 

Unio in Ecclesia, sive ad extra, i. e. cum sectis acatholicis, sive ad 
intra, i. e. collaboratio omnium fidelium una cum Sacra Hierarchia videtur 
esse in votis omnium; ad hanc unionem parandam multum conferre 
praevidetur propositio sollemnis doctrinae de Corpore Mystico, ita ut 
gressus fiat ad statuenda criteria in ordine ad procurandam unionem illam 
desideratam cum aliis sectis acatholicis, ad firmandam efiicacem collabo- 
rationem omnium fidelium, et ad stabilienda principia quibus pax et 
unio inter nationes regi debet. 

In re disciplinari 

1. Problema gravissimum in Ecclesia est inopia ministrorum in plu- 
rimis regionibus et pro necessitatibus hodiernis. Necessarium videtur 
ut prae oculis habeat Concilium problema de vocationibus sacerdotalibus 
et religiosis, de formatione alumnorum in Seminariis et in domibus reli- 
giosis, et de distributione cleri, statuendo criteria quibus regatur eflor- 
matio sacerdotum in his nostrae aetatis adiunctis. 

2. Ut obtineatur necessaria distributio sacerdotum, aptari debet di- 
sciplina de adscriptione clericorum alicui dioecesi, indicando criteria 
practica quibus ordinentur diversa officia clericorum, ne ipsi occupentur 
in rebus pro quibus laicus sufficienter operam dare potest. Hoc modo 
numerus sacerdotum, tam necessarii qui sunt in aliis regionibus, augetur 
absque maiori difficultate. 

2, Quaestio etiam proponi poterit de conditionibus quibus tam cle- 
rici quam Episcopi cessare deberent in officiis ratione aetatis, infir- 
mae valetudinis... 

3. Notorium est non infrequenter dari, nostris diebus, problema 
quorum solutio videtur excedere limites dioecesanos etiam et nationales, 
Inde necessitas Commissionum Episcopalium intra ambitum cuiuscum- 

que Nationis et Commissionum Internationalium in ambitu supranatio- 
nali. Urget ergo stabilire statutum iuridicum quo regulentur omnes istae 
Commissiones, determinando naturam, obiectum et media quibus suos 
fines assequi possint. 

4. Ut obtineri possit desiderata unitas in ordine pastorali denuo 
revocari debet in studium privilegium exemptionis Religiosorum, deter- 
minando relationes eorum ad Episcopos in ordine pastorali et apostolatus. 
Hodierna divisio et separatio inter Clericos saeculares et Religiosos nihil 
conferre potest ad unionem fidelium. 

5. Magni momenti videtur ea omnia proponere quae ad curam sacer- 
dotum pertinent. Post egressum e Seminario magna cura impendenda est 
ne imminui videatur et scientia et pietas nostrorum sacerdotum. Ea quae 
in can. 124 et seq. statuta fuerunt, nunc magis ac magis determinari po- 
terunt habita ratione experientiae factae ultimis temporibus ad tuendam 
perfectionem sacerdotalem. Nec oblivisci possumus quae ad rem oecono- 
micam pertinent; melior distributio bonorum materialium inter sacerdotes 
videtur neecssaria, ne detur occasio scandali inter fideles; et ea omnia quae 
ad praevisionem socialem hodie inter populos vigentem pertinent, recte 
applicentur sacerdotibus qui infirma valetudine vel senectute laborent. 

6. Ad vitam religiosam quod attinet, liceat indicare problemata qui- 
bus implicantur Moniales, quantum ad clausuram, institutionem in novi- 
ciatis, vitam oeconomicam, etc. 

7. Occasione Concilii, valde opportunum videtur quaestionem de 
apostolatu laicorum in Ecclesia integram evolvere et statutum iuridicum 
Actionis Catholicae perficere, ut obtineatur collabor atio omnium fidelium. 

8. Ea quae in C.l.C. can. 1243-1254 circa tempora sacra, speciatim 
quae de abstinentia et ieiunio et de diebus festis, videntur magis hodier- 
nis adiunctis accommodanda. 

9. Novo item examini subiiciendi videntur omnes illi canones Partis 
Quintae et Sextae Libri III Codicis luris Canonici, qui agunt de Beneficiis 
et de Administratione Bonorum Temporalium, ob mutatas conditiones 
rerum oeconomicarum. 

10. Item ea omnia quae in Libro V Codicis luris Canonici circa poe- 
nas ecclesiasticas statuuntur, non videntur mentalitati modernae nostro- 
rum fidelium aptari posse. 

In re liturgica 

Progressus ultimis annis factus in instauratione Sacrae Liturgiae ad 
finem quamprimum perducendus videtur, tum curando novam et exop- 
tatam editionem Missalis Romani et Breviarii Romani, tum redigendo 

leges liturgicas et caeremonias simpliciori forma magis accommodata no- 
stris temporibus, tum determinando limites usus linguae vulgaris in sacra 
liturgia et leges quibus regatur participatio fidelium in actionibus li- 
turgicis. 

Franciscus Peralta Y Ballabriga 
Episcopus Victoriensis 

Exc.mi P. D. EDUARDI MARTINEZ GONZALES 
Episcopi Zamorensis (Zamora) 

Zamorae, 29 augusti 1959 

Eminentissime ac Reverendissime Domine, 

Litteris a Te datis sub die 18 iunii anni decurrentis, desiderium dili- 
genter exequens Summi Pontificis loannis XXIII fel. regn. a me, licet 
infimo in Episcopatu, exquirebas sententias seu opiniones, consilia et 
vota de bis, quae in futuro Concilio Oecumenico pertractanda existimarem. 

Profecto, in re tanti momenti et in adiunctis adeo complicatis et con- 
fusis sive quoad doctrinam dogmaticam et moralem, sive quoad ecclesia- 
sticam disciplinam, non facile opus videtur quaestiones concretas deter- 
minare et proponere. Pariter nostra difficilia tempora indigent multiplici 
salutari actuositate Ecclesiae, quae fere tantum hactenus adumbrata quoad 
aliqua, formam et organizationem adaequatam et efficaciter evolutam 
spectat. 

Haec proinde specialem attentionem et solutionem auctoritativam 
requirere videntur, ut tutius in via catholicae veritatis, et abundantius 
in animarum fructu omnes procedere possimus. Ideo audeo nonnulla 
proponere, quae quidem Commissio Antepraeparatoria Concilii clariori 
criterio atque potiori iudicabit num prae oculis haberi mereantur. Illud 
demum animadvertendum iudico, res scii, dogmaticas non proponere prae- 
cise ut per canones tamquam de fide definiantur, sed ut doctrina Catho- 
licae Ecclesiae circa eas clare proponatur nec amplius possit ignorari. 

I. In re dogmatica 

a) Praeprimis labor pro Concilio Vaticano praeparatus, in quo etiam 
schemata non pauca fuerunt elaborata, studio subiiciatur et necessitati- 
bus huius temporis accurate adaptetur. 

b) Doctrina declaretur conciliari auctoritate de natura divinae inspi- 
rationis Sacrae Scripturae, deque partibus quae in libris inspiratis Deo 
et agiographo competant, principia clare definiendo, quae catholici om- 
nino tenere debeant. Licet enim Summi Pontifices in suis Enciclicis doc- 
trinam fundamentalem tradiderint, non paucae adhuc etiam a catholicis 
hypotheses, theoriae, solutiones et interpretationes proponuntur, quae 
et inerrantiam difficile videntur salvare, et cum doctrina pontificia non 
videntur posse conciliari. 

c) Firmetur pariter principium hermeneuticum fundamentale de in- 
terpretatione Sacrae Scripturae retinendi sensum quem clare et naturali- 
ter textus exprimit, sicut fit cum de humanis scriptis agitur. 

d) Doctrina de generibus litterariis, quae speciali motivo libris Ve- 
teris Testamenti, praesertim antiquioribus, debitis cum limitibus potest 
applicari, bene definiatur, et declaretur utrum etiam libris Novi Testa- 
menti ,praesertim historicis v. g. evangeliis applicari liceat. Quando enim 
evangelia fuerunt composita, genus historicum litterarium omnino in sua 
ratione, charactere et fine erat determinatum. In modo autem evange- 
lia interpretandi quorumdam etiam catholicorum vis et character histo- 
ricus non videtur salvari, et mysteria quaedam fundamentalia dogmatis 
catholici in textibus contenta periculose laeduntur. 

e) Reaffirmetur cum Tridentino et Vaticano valor dogmaticus tradi- 
tionis, et intra ipsam, auctoritas doctrinalis Sanctorum Patrum etiam 
quoad interpretationem Sacrae Scripturae, siquidem per eos Ecclesiae 
cogitatio manifestatur. 

/) Ut gressus praecidatur audaciae eorum qui magisterium ordinarium 
ecclesiae nihilo faciunt, stabiliatur vis eius et valor; et consequenter reve- 
rentia et docilitas etiam mentalis qua ab omnibus catholicis recipi et 
observari debet. 

g) Evolvatur integer conceptus ecclesiologiae quoad internam vita- 
litatem, in eoque consideretur fecunditas conceptus et principii « Cor- 
poris Mystici » cum suis corollariis doctrinalibus. Compleatur doctrina 
et accurate determinetur de potestatibus iuris divini quae Episcopis 
competunt, de earum exercitio, et in his de earum relationibus cum 
Romano Pontifice. 

h) Inducatur accuratus tractatus de Laicologia cum activa laicorum 
interventione in actuositate ecclesiae, sicut eius membris competit. 

/) Doctrina Summorum Pontificum de relationibus Ecclesiam inter 
et Statum hodiernis temporibus practice saltem et indirecte discussa et 
veluti obliterata clare et definitive proponatur, et ea cum his coniuncta 
de potestate indirecta ecclesiae. 

/) Definiatur dogma de aeternitate poenarum inferni. 

ni) Declarentur et luculentius evolvantur quaestiones quae in ency- 
clica Humanis Generis et in aliis recentioribus edocentur. 

II. In re morali 

a) Doctrinam circa sacramentum matrimonii complentes, relidantur 
modernae doctrinae quae sive eius indissolubilitatem, sive eius sancti- 
tatem, sive eius finem directe vel indirecte infitiantur. 

b) Doctrina socialis Ecclesiae in re iustitiae, saltem quoad limites 
minimos relationum inter laborem et capitalem, inter societatem et ope- 
rarios proponatur. 

III. In re liturgica 

a) Declaretur et subveniatur necessitati codicis liturgici, in quo bre- 
viter, systematice et ordinate colligantur dispositiones quae in millibus 
decretorum Sacrae Congregationis Rituum dispersae reperiuntur. 

b) Solvatur quaestio de usu linguae vernaculae in actibus liturgicis, 
eius limites prudenter definiendo. 

c) Experientia prae oculis habita, examini sublidatur modificatio in- 
ducta in liturgia Tridui Sacri, prae oculis habentes finem et subordinatio- 
nem liturgiae bono pastorali et fructui animarum, iuxta diversa locorum 
adiuncta. 

IV. In re disciplinari 

a) Studio commendetur utrum paroeciae efiicaciori modo pro cura 
et bono animarum attendantur per parochos inamovibiles proprietate 
beneficii paroecialis praeditos, an potius per oeconomos sine tali iure 
proprietatis. 

b) Pariter videatur num Capitula Cathedralia oporteat conservare 
prout nunc habentur, an potius aliter efformare ea et capitulares aliis 
laboribus incumbere debeant, obligationem choralem notabiliter re- 
stringendo. 

c) De clero dioecesano et religioso. Modus et ambitus exemptionis 
religiosorum oportet immutatus retineri an potius modificari? 

d) leiunium eucharisticum sacerdotum qui duas aut tres Missas cele- 
brare tenentur mitius et facilius eis reddatur. 

e) Clausura monialium examini sublidatur et temporum earumque 
vitae necessitatibus magis adaptetur. 

/) Lex de abstinentia et ieiunio pro fidelibus in revisionem adducatur 
et adiunctis praesentibus magis conformis fiat. 

g) Oportet ne retinere necessitatem iurisdictionis ad validitatem ma- 
trimonii? Et in casu affirmativo accurate determinetur. 

h) Gradus minoris impedimenta matrimonii, qui vocantur, oportet 
retinere? 

i) De Actione Catholica conceptus, ambitus, finis et cum aliis apo- 
stolicis organizationibus relationes declarentur. 

Haec Eminentiae Tuae indicare ausus sum, dum sensus venerationis 
et aestimationis ex corde pandens, me profiteor 

Eminentiae Tuae Reverendissimae 
addictissimum servum verum 

® Eduardus Martinez Gonzalez 
Episcopus Zamorensis 

Exc.mi P. D. CASIMIRI MORCILLO GONZALEZ 
Archiepiscopi Caesaraugustani (Zaragoza) 

Caesaraugustae, die 20 augusti 1959 

Eminentissime ac Rev.me Domine, 

Reverenter acceptis litteris Eminentiae Tuae Rev.mae diei 18 iunii 
(Prot. N. 1 C/59-1499), pergratum est mibi argumenta quaedam consi- 
lio virorum peritorum et prudentium collecta mittere ad istam Pontificiam 
Commissionem. 

Litterae illae ad me non pervenerunt nisi die 18 iulii, quando, scilicet, 
plerique canonici professoresque Maioris Seminarii iam aberant Caesarau- 
gusta vacationibus aestivis f ruendi causa. 

En ergo perpauca quae collegimus quaeque humiliter proponimus: 

A) Doctrinae capita 

1. Damnatio sollemnis atheismi marxistae seu communismi, necnon 
capitalismi. 

2. Mens Ecclesiae et, in casu, declaratio circa socialismum (democra- 
cia social) philosophice innixum principiis marxistis. 

3 . De relationibus inter Ecclesiam et Statum principia primaria exa- 
rentur quae catholicorum dissitas opiniones approximent, saltem in thesi, 
etsi non in singulis casibus. (Necessarium videtur ut scandalum et inimi- 
citiae inter catholicos vitentur). 

4. Laicismi scholaris damnatio et scholae mixtae prohibitio saltem 
pro pueris et adolescentibus. 

5. Principia quaedam christiana de re sociali et oeconomica pro- 
mulgentur. 

6. Evangelica et ecclesiastica doctrina de subiectione in dioecesi to- 
tius apostolatus externi auctoritati episcopi enucleetur. 

7. De progressu scientifico, sive physico sive philosophico, tam mo- 
rali quam sociali, cum veritatibus revelatis conciliando. (Exaretur corpus 
propositionum scientiae hodiernae, a Concilio Vaticano usque in hunc 
diem, ita ut certa ab incertis, vera a falsis, tuta a periculosis plene sepa- 
rentur, V. gr. quoad evolutionismum, interpretationem Sacrae Scripturae, 
et quaedam capita sacramentalia et systemata socialia, politica, philoso- 
phica... Humani genens. Instituatur ad hoc Commissio permanens quae 
simul ad vindicanda dogmata et veritates christianas tuendas contra ho- 
diernum atheismum sese extendat). 

8. Ulterius investigetur utrum aliqua possibilitas satis fundata ap- 
pareat adumbrandi conceptus et expressiones philosophicas tum dogma- 
tibus explicandis sufficienter aptas, tum sic dictae scientiae modernae 
sads acceptas. 

9. Ad solvendam, magna ex parte, hodiernam biblicam crisim, tam 
in problemate inerrantiae quam in exegesi Sacrae Scripturae, determine- 
tur, citra quod dictum est in encyclicis Providentis simus Deus et Spiri- 
tus Paraclitus, in quo reapse consistat actio qua Deus Sacram Scripturam 
inspiravit et auctor eiusdem evasit. {Enucleatius: Quid in casu venire de- 
beat nomine auctoris inspirantis, tam iuxta realem et authenticam tradi- 
tionem dogmaticam stricte sumptam quam iuxta facta hodie satis com- 
perta historiae litterariae Sacrae Scripturae, habita prae oculis necessi- 
tate concipiendi activitatem divinam analogice, et habito pariter prae 
oculis modo concipiendi antiquorum orientalium). 

10., Accuratius et pressius definiatur doctrina de extensione cor- 
poris Ecclesiae, de necessitate baptismi parvulorum ad eorum animas 
salvandas, de statu et sorte infidelium ad quos nondum pervenit Evange- 
lium Christi. 

B) De disciplina cleri et populi christiani 

1. Urgeatur sanctitas sacerdotum ut omnibus sint exemplo. Normae 
quaedam pro conservanda et fovenda vita spirituali clericorum in una- 
quaque dioecesi; vita communis, exercitia spiritualia annua, oratio quoti- 
diana, visitatores spirituales dioecesani, annus reformationis spiritualis in 
Seminario Sacerdotali post decem aut quindecim annos ab ordinatione, 
prohibitio spectaculorum, etc. 

2. Institutio Pontificiae Commissionis stabilis et Commissionum Na- 
tionalium ab ista dependentium pro clero sive saeculari sive religioso 
distribuendo in universa Ecclesia atque in singulis Nationibus. 

3. Exemptio religiosorum reducatur ad res mere internas. In coeteris, 
episcopis omnino subsint. 

4. Normae quaedam de administratione oeconomica dioecesium et 
paroeciarum et de communicatione bonorum temporalium inter paroe- 
cias et dioecesim ut vitentur paroeciae gigantes sub cura unius aut per- 
paucorum sacerdotum eo quod, ut in America Meridionali saepe accidit, 
sacerdotes congruam sustentationem non obtinent. 

5. Codicis luris Canonici reformatio in iis quae ad regimen dioece- 
sium attinet ut aptae et accommodatae fiant Curiae dioecesanae negotiis 
et multiplici apostolatui hodiernis. 

6. De paupertate et securitate sociali (seguros sociales) sacerdotum 
mens Ecclesiae patefiat; et, si oportet, lex feratur. 

7. Prohibeantur differentiae sollemnitatis externae in administrandis 
sacramentis et sacramentalibus atque in aliis functionibus cultus ratione 
allatae pecuniae. 

8 .Examini subiiciantur diversa systemata cooperationis oeconomi- 
cae fidelium in favorem Ecclesiae (paroeciarum, dioecesium, Apostolicae 
Sedis) ut omnis species lucri aut negotii omnino auferatur. 

9. Omnis apostolatus laicorum, simul ac designatio consiliariorum 
(seii adsistentium ecclesiasticorum) eiusdem, subiciatur auctoritati epi- 
scopi. 

C) Actuositas multiplicis generis 

1. In studio Theologiae Moralis substituatur acuta casuistica pro 
rectitudine et simplicitate magis adaptata spiritui Evangelii. 

2 . Studium sacrae Theologiae luxta fontes stricte sumptos et rigore 
scientifico ad normam Ecclesiae interpretatos fiat, permultis valde subti- 
libus elucubrationibus relegatis, ut non solum firmitas nostrae fidei ho- 
mini hodierno imprimis critico sufficienter appareat, sed vel maxime tale 
studium revelationis inde iam a primo momento ad transformationem hu- 
manae societatis iuxta placita Evangelii tam expositione conceptuum 
quam ipsa expressione verborum dirigatur. 

3. Pro negotiis et apostolatu internationalibus, in dies crescentibus, 
instituantur Commissiones in Curia Vaticana et in singulis Nationibus. 

D) Negotia maioris momenti 

1. Urgens et plena solutio quaeratur problemati sacerdotali Ameri- 
cae Latinae. 

2. Ordinetur et coordinetur collaboratio dioecesium in evangeliza- 
tione gentium. 

3. Methodus peculiaris et adaequata atque programma plene efficax 
quaerantur ut operariorum multitudines redeant ad Ecclesiam. In hoc 
apostolatu omnes vires Ecclesiae impendere evangelicum est. 

4. Pariter fiat pro apostolatu exercendo circa viros scientiae, litteris 
et artibus operam navantes. 

5. Scientificus progressus et artium evolutio atque mutationes fiunt 
et manifestantur absente Ecclesia. Efficacior foret apostolatus, si, ut olim, 
ab Ecclesia oriretur impulsus. Exoptanda, ergo, dedicatio virorum plene 
catholicorum laboribus stricte scientificis et artisticis. 

6. Curia Apostolicae Sedis instruatur cardinalibus, episcopis et sacer- 
dotibus vocatis ab omnibus catholicis coetibus servata quadam pro- 
portione. 

7. Reformetur Breviarium Romanum. 

E) Vro unione christianorum 

1. Instituantur tot Pontificiae Commissiones et, ubi oporteat, tot 
Commissiones Nationales quot « confessiones » dissidentes (orientales 
atque protestantes) sunt, ut in charitate laborent et cum eis de eorum 
reditu ad veram Ecclesiam agant. 

2. Reformatio Liturgiae Romanae suadetur ut via aperiatur ad unio- 
nem cum orientalibus. Ut exemplis utar, facile et traditioni liturgicae 
valde consonum esset concelebrare in solemnioribus festis, communio- 
nem facere sub utraque specie in diebus speciali significatione insigni- 
tis, etc. 

His breviter expositis, et dum preces meas pro Concilio Oecumenico 
quotidie perfundo, sacram Purpuram deosculor et maneo Eminentiae 
Tuae Rev.mae. 

addictissimus in Domino 

Casimirus Morcillo Gonzalez 
Archiepiscopus Caesar augustanus 

62 

Exc.mi P. D. IOANNIS HERVAS Y BENET 

Episcopi tit. Doritani, Praelati nullius Cluniensis (Ciudad Real) 

Cluniae (Ciudad Real), die 2 septembris 1959 

Eminentissime ac Reverendissime Domine, 

Summo gaudio tuas litteras accepi, datas die 18 iunii a. c. (Prot. 
N. 1 C/59-1515), de futuro Concilio Oecumenico parando, quod quidem 
Deo et Ecclesiae gloriosissimum fore absque dubio speramus. 

Votis Sanctae Sedis reverenter obtemperans, coram ista Commissione 
Pontificia, quae in re tanti momenti versatur, meam humilem sententiam 
pando. Sic vellem muneri satisfacere et bono totius Ecclesiae pro viribus 
adlaborare. 

Praeter ea quae in votis Sanctae Sedis ad Concilium deferenda esse 
compertum est, argumenta quae studio et deliberationi Patrum subiicienda 
mihi videntur, haec sunt quae sequuntur: 

1. De divina Episcoporum missione eorumque auctoritate. 

2. De doctrina Mystici Corporis Christi. 

3. De christifidelium religiosa institutione. 

4. De laicorum « spiritualitate » et apostolatu. 

5. De Pontificali Romano et Rituali corrigendo et instaurando, et de 
liturgicis decretis et rubricis in codicem redigendis. 

6. De impedimentis matrimonialibus gradus minoris tollendis. 

7. De capitulis canonicorum et hodiernis Dioecesis necessitatibus. 

De unaquaque re, in foliis adnexis, rationes apponendas curavi, quae 

necessariam vel opportunam, mea quidem sententia, deliberationem con- 
ciliarem faciunt. 

Quibus pro conscientia peractis, mihi restat assidua oratione ingenti 
labori vestro me consociare, dum Eminentiae Tuae Reverendissimae ad- 
dictissimum in Domino me profiteor 

® Io ANNES HeRVAS Y BeNET 
Episcopus Cluniensis 

1. De divina Episcoporum missione eorumque auctoritate 

Concilium nonnulla decernere magnopere expedit, his praesertim de 
causis: 

e) Ut accurate quorumdam laicorum, etiam eorum qui apostolatui 
sedulam dant operam, opinionibus non ita veris respondeatur. 


25 ai b) 

b) Ob neglectam non raro oboedientiam Ordinario a Clero dioece- 
sano debitam. 

c) Ut opportunum adhibeatur remedium Religiosorum agendi ra- 
tioni; sunt enim plures qui et dictis et factis, etiam cum apostolatui erga 
fideles vacant, Episcopis inobsequentes se exhibent. 

d) Ut Ecclesiae et orbis unitati, quae est in omnium hominum 
votis, sedulo prospiciatur. Haec enim unitas, ad mentem lesu Christi, 
Episcoporum regimine, sub auctoritate Romani Pontificis, tamquam car- 
dine niti debet. 

e) Ut omnes inter laicos, qui hierarchico apostolatui operam na- 
vant, sint mente et opere efficaces Episcoporum cooperatores. 

f) Ut, Christianorum moribus instauratis, iis omnibus qui ab Ec- 
clesiae gremio absunt, fulgeat ea catholicorum unitas, caritas et oboedien- 
tia, quam Ecclesia a Christi ore didicit. 

Aliae rationes 

1. Maxime jidei spiritum in constitutione organica Ecclesiae consi- 
deranda habere et fovere oportet, sed non raro desideratur in sacerdo- 
tibus et laicis. Episcoporum enim auctoritas humano more existimatur, 
perinde ac si Ecclesiae docentis Pastores divina potestate non essent 
instructi. 

2. Magni facienda est maior in dies Religiosorum negligentia et inob- 
servantia erga episcoporum munus, nam se ab episcopali vigilantia et 
auctoritate subducunt, et in consociationes vel confoederationes coeunt, 
quae aliquando videntur initae, non ad collabor ationem in Ecclesiae cau- 
sis efiicaciorem praestandam, sed ad independentiam et exemptionem ab 
Episcopis roborandam. 

Saepius et coram laicis omnimodam ab Episcopis libertatem procla- 
mant et vindicant. 

Nec desunt Religiosi, qui dum Religiosarum institutioni vacant — in 
exercitiis spiritualibus, recessibus, concionibus — operam Deo praestare 
putant, si episcopale munus et auctoritatem parvi faciant, et Episcopos 
religiosorum privilegis et traditionibus inimicos appellent, pravosque 
mores et in fide defectiones quorundam Episcoporum ex historia eccle- 
siastica commemorent et verbis extollant. Quod non semel et iterum nec 
uno loco vel congregatione, ex plurium Religiosarum testimonio, pro 
comperto habui. 

Quae vituperanda Religiosorum mens et agendi ratio, mea quidem 
opinione, ab ipsis domibus et scholis iuniorum Religiosorum institutioni 
et educationi destinatis originem ducit. Magnopere optandum esset ut 

qui Religiosorum institutioni vacant, ampliorem, theologicam, rectamque 
Ecclesiae notionem imbuendam summo studio curarent. Sic, exempli 
gratia, ad Ius Canonicum quod attinet, non satis est normis generalibus 
et legibus quae in Parte de Religiosis habentur callere, cum saepe rectae 
notiones de divina Episcoporum missione, magisterio et auctoritate desi- 
derentur. 

Cum magna iuvenum pars Religiosorum scholas, lycea et superioris 
institutionis collegia frequentaverit, apud nos et in aliis nationibus, mi- 
rum est quam pauci ex alumnis se dein sacris Pastoribus adiuvandis 
paratos exhibeant. Hoc sane, saltem quoad partem, educationi vertendum 
videtur. 

Quidquid boni Religiosi in educandis iuvenibus laudabiliter peragunt, 
libenter admittimus; infitiari tamen nemo potest imperfectam esse edu- 
cationem, si alumni, postquam aulam deseruerint, suos Pastores ignorant 
et dioecesis paroeciaeque sese immemores ostendant. Huiusmodi iuvenes, 
institutionis tempore elapso, absque tutela pastorali in mundi voraginem 
erumpent. 

Libenti animo exemptionem, quae ad religiosam disciplinam et per- 
fectionem requiratur, concedendam fatemur, atque instituta religiosa 
valde Ecclesiam illustrare ultro admittimus. Nihilominus, nisi relationes 
Religiosos inter et pastoralem Hierarchiam recte institutae fuerint, ma- 
gnum inde Ecclesia detrimentum capiet. Episcopi saepe tamquam reli- 
giosae sectandae perfectionis obex habentur, perinde ac si religiosi, qui 
cum Episcopis nihil haberent commune, non ad eandem pertinerent 
Ecclesiam. 

Religiosae vero Episcopis obsequenter parere, eosque revereri ex 
animo solent. 

Conclusio 

His praesertim de causis, necessarium duximus ut Concilium divinam 
Episcoporum missionem eorumque auctoritatem exponat, extollat atque 
definiat, erroremque omnem atque reprobandam agendi rationem suis 
decretis penitus deiiciat (Denz, 1500, 1506, ss.). Sic fiet ut auctoritas 
Episcoporum in Ecclesia « asseratur, roboretur et vindicetur », ad men- 
tem Concilii Vaticani et iuxta dicta Sancti Gregorii Magni quae in decre- 
tis eiusdem Concilii memorantur (Denz. 1828). Sic Leo XIII (Denz. 1962) 
et alii Summi Pontifices, inter quos nostris temporibus eminet Pius XII, 
in multis et memorandis documentis de hac doctrina egregie locutus 
{Bis saecidari, Mystici Corporis, etc.). 

2. De doctrina mystici Corporis Christi 

Oportet hanc doctrinam explanari a Concilio-. 

a) Propter eius nobilitatem et antiquitatem. In honore enim ha- 
bita est iam a nascente Ecclesia, Divini Magistri verbis et Sancti Pauli 
scriptis edocta. 

b) Quia hodiernis hominum adiunctis valde convenit. 

c) Propter eius admirabilem foecunditatem asceticam et apo- 
stolicam. 

Optimi ex huius doctrinae explanatione fructus colligentur-. 

Christiani mores restaurabuntur, 

pietas et zelus incrementum capient, 

acatholici et infideles validiori tractu ad Ecclesiae unitatem alli- 
cientur. 

« Communismo » aditus aptissime praecludetur. 

Magisterium ecclesiasticum nostris temporibus hanc doctrinam ex- 
tollit et commendat. 

Sic Pius XI, in epistola Ex officiosis litteris (10 nov. 1933), ad 
Em.mum Cardinalem Patriarcham Lisbonensem, praesago intuitu augu- 
rabatur magnum apostolatui laicorum incrementum fore maturam con- 
siderationem doctrinae Mystici Corporis Christi. 

Pius XII, sanctae memoriae, novo fulgore hanc doctrinam illuminavit 
et eiusdem specialem nostris temporibus opportunitatem sapientissime de- 
claravit Litteris Encyclicis Mystici Corporis (29 iun. 1943). 

Quam quidem doctrinam declarat non tamquam thesaurum abscon- 
ditum habendam esse, sed tamquam a Deo datam ad spirituale proventum 
pie meditantibus. Ab ipsa enim uberrimos fructus perfectionis et sancti- 
tatis his agitatis temporibus fiducialiter sperat. Hanc demum considera- 
tionem nec ingratam nec inutilem illis fore annuntiat, qui a verae Catho- 
licae Ecclesiae absunt. 

Alia opportunitatis indicia Litteris Pastoralibus accurate collegimus, 
sub titulo « Los Cursillos de Cristiandad, instrumento de renovacion 
cristiana », praesertim paginis 153 ad 175. 

Cum res sit vere notatu digna, iuvat mentem clarissimi Pontificis 
Pii XII investigare et eius magisterii testimonia, Litteris Mystici Corporis 
posteriora, excerpere, quibus actualitatem, ut ita dicam, et foecunditatem 
huius doctrinae proclamavit. 

En verba Pii XII hisce ultimis temporibus: 

Cum olim « Ecclesiae vita, quae aspectabilis est, in veteres Europae 

regiones vigorem suum praecipue exsereret, unde... in eas adfluebat oras, 
quae terrarum orbis peripheria nuncupari poterant; nunc contra prae se 
fert quodammodo mutuam permutationem vitae viriumque inter omnia 
membra Corporis Mystici Christi » (Litt. Enc. Fidei donum, A.A.S., 

1957, vol. XXXXIX, p. 235; cf. Nuntium Radiophonicum Nativ. 1954, 
A.A.S., XXXVIII, 1946, p. 20). 

Progrediente tempore. Summus Pontifex testimonia hac de re ala- 
crius et enucleatius proferebat, de receptis notitiis gavisus, quibus certior 
factus erat fructuum uberrimorum, quos Ecclesia carpebat ob evulgatam 
Mystici Corporis doctrinam. 

« AI presente, la missione di Roma, come centro spirituale e morale 
dei mondo, non solo continua inalterata, ma vi e motivo di credere che 
apparira con evidenza sempre maggiore. Infatti il mondo va prendendo 
ogni giorno piu coscienza della sua unita. Gli uomini non sono piu, come 
un tempo, gli uni agli altri estranei, ne si contentano della relazione, che 
nasce dalPesser simili o identici, come non sono soddisfatti dei rapporti 
derivanti dalla comune finalita; non basta, cioe, loro di essere e di consi- 
derarsi semplicemente vicini e associati; ma godono chiamarsi « famiglia 
umana » e sono attenti e meravigliati, ogni qualvolta si rivela e si spiega 
loro la bellezza sublime dei Corpo mistico di Cristo. Quando si dice agli 
uomini che essi sono membra di un corpo solo — membra libere, perche 
coscienti, e tuttavia unite dallo Spirito Santo — , si suscita lo stupore 
prima, e poi il prorompere della gioia in un commosso consenso. Questo 
significa che il pariare delPumanita, come di una moltitudine di creature 
destinate a divenire la Chiesa, non e cosi difficile, come forse potrebbe ad 
alcuni sembrare » (Pius XII, Exhortatio ad Parochos Urbis et Conciona- 
tores sacri temporis quadragesimalis, 18 febr. 1958, A.A.S., vol. L, 

1958, pp. 163-164). 

Iisdem fere diebus, in Allocutione ad ferroviarios italicos habita, 
haec eadem argumenta, quibus mens et cor redundabat. Summus Pontifex 
iteravit: 

« Gli uomini non debbono considerarsi come esseri indifferenti gli 
uni verso gli altri: ma come membri quasi di un’unica grande famiglia, 
anzi membra delPunico mistico Corpo di Cristo. Membra che hanno bensl 
una loro individualita — sono infatti vere persone coscienti, libere, re- 
sponsabili — , ma altresi una vita commune, una vita, che rende partecipi 
tutti delle gioie, dei dolori, delle ansie di ognuno » {A.A.S., vol. L, 1958, 
pp. 172-173). 

luvenibus vero Sodalitatis Italicae ab Actione Catholica: 

« Segni evidenti di risveglio si notano pure nella vita sociale: nes- 
sun’altra epoca fra quelle che Pumanita ha vissuto dopo la venuta di 

Cristo, ci appare determinante come questa vostra, o giovani, nella evo- 
luzione umana. Per la prima volta gli uomini prendono coscienza, non 
solo della loro crescente interdipendenza, ma anche della loro stupenda 
unita. Cio significa che 1’umanita diverra sempre piu pronta a sentirsi il 
Corpo mistico di Cristo. Dunque la necessita della soluzione cristiana 
per i tanti problemi, che tengono in ansia il mondo, sara ed apparira 
sempre piu evidente agli occhi degli uomini onesti » {A.A.S., vol. L, 
1958, p. 215). 

Mense aprili eiusdem anni, novo fulgore rem illustrat: 

« Che dire, poi, della coscienza di unita della famiglia umana in con- 
solante progresso nelle menti e nelle concrete attuazioni? Chi se non 
Cristo puo raccogliere e fondere in un solo palpito di fraternita uomini 
cosl diversi per stirpe, per lingua, per costumi, quali siete tutti voi, che 
Ci ascoltate, mentre vi parliamo in suo nome e per sua autorita? Egli 
e veramente Colui, che, debellate le tenebre di morte, risplende come 
astro sereno sopra 1’intiera umanita » (Nuntius Radiophonicus die Pa- 
schatis Resurrectionis D. N. I. C., 6 apr. 1958, A.A.S., vol. L, 1958, 
p. 263). 

Iis denique quae interfuerunt Conventui IV nationali ex Foederatione 
Italica « Congregationum Marialium » puellarum, Romae habito: 

« Ma vi e qualche cosa, oggi, che per la sua importanza dovrebbe 
impegnarvi senza risparmio di energie e di tempo. La Chie s a ha infatti 
una sua particolare missione in questa tormentata epoca della storia 
umana. Se e vero infatti che ogni verita ha il suo momento, questa puo 
dirsi che sia Vora della Chiesa considerata come Corpo mistico di Cristo. 
Se dunque dovete studiare le Congregazioni Mariane nel quadro della 
missione della Chiesa, sforzatevi di approfondire, quanto e possibile, 
questa stupenda verita enunciata e trattata con luminosa chiarezza dal- 
PApostolo S. Paolo. 

« D’altra parte, il nostro secolo sta assistendo a un sempre maggiore 
sviluppo organico delPidea di una umanita, le cui singole parti dovranno, 
per quanto e possibile prevedere, passare dal concetto di alleanza a 
quello di comunita — nel suo genuino senso — viva ed operante. Non vi 
e movimento politico o sociale che non metta in qualche modo alia base 
di ogni sua struttura questa concezione, per cosi dire, « communitaria » 
dello Stato e dei mondo. Lfindividuo, dal canto suo, si sente, ogni giorno 
piu parte vitale di una realta unica e prende coscienza dei suoi doveri 
verso tutto Porganismo sociale. E siccome questa nozione sta dilfonden- 
dosi nel mondo, Noi abbiamo piu volte mostrato e vogliamo ripeterlo 
anche a voi, dilette figlie, come gli uomini al presente tendono ad ascol- 
tare, con rinnovato interesse, la dottrina che considera 1’umanita quasi 

come un corpo solo e invita gli nomini ad essere un cuore solo e un’anima 
sola. 

« Missione della Chiesa e oggi di provare che solo la dottrina di Cristo 
si presenta agli nomini come atta a salvare e rianimare nn mondo, che si 
trova sotto Tincnho della perpetna irreqnietezza e deirartificioso fra- 
stnono » (26 apr. 1958, A.A.S., voL L, 1958, pp. 321-322). 

Relata clarissimi Pontificis verba, qnae vehementem in Ecclesia Spi- 
ritns Sancti motnm, fideles compellentem ad hnins doctrinae attentam et 
perntilem considerationem, Incnlenter demonstrant; tamqnam Pastor et 
Episcopns hnins Dioecesis mihi commendatae, felici experientia dnctns 
approbo, eisqne, rei evidentia coactns, toto ex corde assentior. 

Qnapropter, in docnmento pastorali snpra relato, mentem et expe- 
rientiam propriam longe lateqne aperni, agens de doctrina Gratiae et Cor- 
poris Mystici et de methodo eam evnlgandi et in praxim dedncendi. 

Conclusio 

Liceat pro conclnsione landata Pii XII verba iternm meminisse: « Se 
e vero infatti che ogni verita ha il sno momento, qnesta pno dirsi che sia 
Tora della Chiesa considerata come Corpo mistico di Cristo ». 

Qnae cnm ita sint, opportnnissime, mea qnidem sententia, in doctri- 
nae Corporis Mystici explanatione sen definitione Concilinm Oecnmeni- 
cnm versabitnr, 

ad mores societatis christianae restanrandos, 
ad sanctitatem proficientinm fovendam, 
ad Ecclesiam contra inimicornm insidias mnniendam, 
ad errantes in ovile Boni Pastoris compellendos, 
ad Regnnm Christi firmandnm, et inter schismaticos et infideles 
promovendnm. 

3. T)e christijidelium religiosa institutione 

1. Qnod landabiliter a Snmmis Pontificibns cantnm est de fidelinm 
institntione religiosa, optimnm esset cnra et stndio Patrnm Concilii, ad 
nnnm corpns redigere ita nt hodiernae religionis ignorantiae, etiam eornm 
qni ecclesiam freqnentant et aliqnam pietatem colnnt, opportnnnm re- 
medinm adhibeatnr. 

2. Magna catholicornm pars doctrinam catholicam. Sacram Scriptu- 
ram, Traditionis testimonia eorumque vim. Ecclesiae docentis magiste- 
rium et auctoritatem vel ignorant vel non satis honorant. 

Dolendum sane quod et ipsi Sacerdotes non pauci Sacram Scripturam 
nonnisi ex Missali et Oificio Divino hauriunt et de documentis Magiste- 

rii Ecclesiastici parum curant. Quanto magis christifideles, qui tales Sa- 
cerdotes habent magistros, ab his doctrinae cbristianae fontibus longe 
absunt! Sacrae Scripturae libros nec Sacerdotes nec fideles prae manibus 
habere videntur. Sic fit ut mores etiam eorum qui Religionis praecepta 
adimplent, evangelicam doctrinam vix redoleant. 

3. Media, hucusque adhibita, ad hanc ignorantiam depellendam, in- 
sufficientia videntur. Documenta Magisterii ecclesiastici ad notitiam po- 
puli christiani non satis et efficaciter perveniunt. 

4. Hac de re Concilium, nostro quidem iudicio, agere deberet, undi- 
que colligens illa probata media quae optima perhibeantur. Magni enim 
interest ut Sacram Scripturam, vocem Traditionis ecclesiasticae et nor- 
mas Magisterii fideles cognoscant et in summo honore habeant. Investi- 
gare oportet quaenam sit aptissima methodus evangelizandi Verbum Dei, 
ut saltem fideles qui ecclesiam frequentant, doctrinam revelatam studio, 
amore et veneratione prosequantur. Haec dum notamus. Ecclesiae do- 
cumenta ad rem spectantia prae oculis habemus {Denz. 1429, 1567; 
1430 ss.; 1604 ss.; 1630 ss.; 1607 ss.; canon 1391). 

Remedia adhibenda 

Nullum mihi dubium est quin, divino afflante Spiritu, ex Concilii 
deliberationibus plura efficacioraque remedia sint proditura. Haec tamen 
mihi consideratione digna videntur. 

a) In Seminariis. Candidati ad Sacerdotium Sacram Scripturam, 
SS. Patrum Opera et documenta pontificia multo saepius manibus versent. 
Dolendum sane est quod sacerdotes perplures, ad edocendum popu- 
lum, condonatorum thesauros seu libros « sermonarios » quos vocant, 
prae fontibus Revelationis consulant. Sed habitus accedendi ad Fontes 
et iisdem recte utendi in Seminariis est adquirendus. Ad hoc Theologiae 
textus non sufficiunt ut concinnatores futuri Scripturam et Traditionem 
Ecclesiasticam summo studio ac veneratione prosequantur, unde uberio- 
rem doctrinae copiam, professore moderante, possent haurire. 

h) Ubique fere gentium Sacrae Scripturae editiones, opportunis no- 
tis et commentariis instructae, ex SS. Patribus et Magisterio ecclesiastico 
desumptae, desiderantur, quae parochis et concinnatoribus usui esse pos- 
sint, quin et fidelibus ut privatim domique cum familia sacra volumina 
fructuose legantur. 

Non defuerunt quidem hinc illinc conamina laude digna. Opus tamen 
est ut tota Ecclesia rem efficaciter doctrina et auctoritate peragat. 

c) Fidelium institutio et participatio ad actiones liturgicas optime 
confert ad ignorantiam populi depellendam. Hunc tamen scopum si recte 

volumus attingere, prius de sacerdotibus et paedagogis, apte et accurate 
in re liturgica instituendis, curandum est. 

d) Conciones diebus dominicis et festis de praecepto habendae. 

Cur christifideles, qui singulis dominicis et festis sacro assistunt per 
totam vitam, catholicae doctrinae summam nunquam audiunt? Quomodo 
iustificabitur hoc dolendum factum, quod multi ecclesiam frequentant 
et tamen in summa ignorantia permaneant? Quod nihil vel parum de 
Scriptura curent, nihil de Magisterio Ecclesiae, nihil demum ad pieta- 
tem fovendam et excolendam de his fontibus hauriant? Sic explicatur 
quod multi pietatem videntur colere, sed pauci proficiunt; multi ad sacra- 
menta accedunt, sed pauci vim capiunt. Oportet evangelizare pauperibus 
et thesauros doctrinae mentibus praebere. 

Quod, tamen, efficaciter numquam fiet nisi sacerdotes obligatione affi- 
ciantur institutionem habendi ad populum, quoties in qualibet ecclesia 
vel oratorio, diebus dominicis et festis, sub praecepto, sacrum celebretur 
— etiam in oratoriis Religiosorum exemptorum, dummodo fideles ad- 
stent — , iuxta praedicationis elenchum seu programma pro totius Dioe- 
cesis usu confecto. 

Optandum est ut canon 1345 non suasorius, sed praeceptivus red- 
datur. 

Magni momenti est ut praedicationis elenchus et unicus pro Dioe- 
cesi et necessario ab omnibus servandus conficiatur. 

Ne fideles ab attentione et reverentia Sancto Sacrificio debita prohi- 
beantur, necesse est Missae celebratione Sacerdotem cessare, post Evan- 
gelium dum institutio habetur, etsi concionator sit a celebrante diversus. 

Praedicationis curricula etiam per aliquot annos protrahi possunt, qui- 
bus durantibus, doctrina catholica methodo et ordine explicetur, vel 
Sacra Scriptura fidelibus et legatur et commentariis illustretur, ut SS, Pa- 
trum mos erat. Institutionis ordo, pro Sacra Scriptura, desumi potest 
sive ex locis Evangelii quae singulis dominicis habentur, sive Evange- 
lia ab initio ad finem perlustrando, iuxta elenchum accurate confectum. 

Sacerdotes demum libris aliisque adiumentis, ad hoc munus rite 
obeundum necessariis, instrui debebunt. 

Conclusio 

Ut paucis verbis rem dicamus: Ignorantia religiosa ingentem nimis 
populi multitudinem afficit. Sacri Libri, Sanctorum Patrum opera et 
documenta pontificia, si paucos excipiamus, ignorantur vel non satis con- 
siderantur. 

Hodiernus institutionis et concionis sacrae modus ignorantiae depel- 
lendae impar est. 

Hoc disciplinae caput sedulo et maturo studio a Concilio Oecume- 
nico si consideretur, spes affulget lamentabilis rerum divinarum ignoran- 
tiae, Concilii decretis, adiuvante Spiritus Sancti gratia, tandem pro- 
fligandae. 

4. De laicorum « spiritualitate » et apostolatu 

Nova desideratur recensio, ampliatio atque perfectior promulgatio 
Partis Tertiae, in Libro II, Codicis luris Canonici, quae agit de laicis. 

In bis districte et enucleate elucere debet: 

a) Invitatio laicorum ad perfectionem et apostolatum. 

b) Actio apostolica et hierarcbica laicorum. 

c) Necessaria coordinatio omnis apostolatus laicorum, ut ii, sub 
Hierarchia iuris divini moderante, scienter collaborent. 

d) Quae sit Actio Catholica et quae catholicorum actio. 

5. De Liturgia Pontificali et de Rituali Romano. De liturgicis Decretis in 

Codicem redigendis. 

A) De liturgia pontificali 

Inter praestantiores sacras Episcopi functiones, nonnullae recensen- 
tur quae hodie vix celebrari possunt, tum propter caeremoniarum com- 
plexitatem, hodiernae Cleri inopiae difficulter componendam, tum prop- 
ter nimium temporis spatium requisitum. 

His accedit quod plurimi fideles, multiplici activitate irretiti, ab his 
functionibus abhorrent seu consulto absunt. Si formulae liturgicae bre- 
viores approbarentur, et Episcopi cum Clero hos ritus multo frequentius 
peragerent, et populus fidelis magnum pietatis nutrimentum inde caperet. 

En functiones Pontificalis Romani, quae nisi notabiliter abbrevientur, 
in desuetudinem vel populi oblivionem abire possunt: 

1) Ritus Consecrationis Ecclesiae. 

2) Ritus Consecrationis altaris fixi et portatilis. 

3) Ritus benedictionis oleorum in « Missa Chrismatis ». 

B) De Rituali Romano 

Ritualis Romani novum examen instituendum censeo, ad primam par- 
tem praesertim quod attinet, quae agit de Sacramentis rite conficiendis et 
administrandis. 

1. Baptismus. Necessarium existimo ut facultas concedatur verna- 
culae linguae adhibendae in caeremoniis complementariis, quae ad illu- 
strationem pietatis magis conferunt. 

2. Extrema Unctio. Preces et ritus huius sacramenti opportunum 
multis videtur abbreviare. 

3. Liturgia funeralis. Plures rubricae exsequiarum in magnis urbibus 
et paroeciis adimpleri nequeunt. Ubique vero simpliciores caeremoniae 
desiderantur. 

4. Absolutiones pro defunctis, in Episcoporum Visitatione Ponti- 
ficali peragendae, iuxta Pontificale Romanum, opportune ad unum tan- 
tum responsorium unamque absolutionem reducendae videntur. 

In liturgia sacramentali, paedagogiam pastoralem quae in Novo Or- 
dine Hebdomadae Sanctae elucet, prae oculis habendam existimo. Sa- 
cerdotum etenim inopia, fidelium studium liturgicis actibus non mere 
passive adstandi, et hodierna atque industriosa hominum activitas, sim- 
pliciores caeremonias postulant. 

C) Legum liturgicarum compilatio 

Cum sint perplures atque non ita simplices leges et rubricae vigentes 
de cultu divino exercendo, in angustiis versantur sacerdotes plurimi, qui 
eas, dum necessitas urget, exquirere volunt, ita ut solum rei liturgicae 
studiosi, non sine labore, iis callere valeant. 

Hinc opportunum censeo statuta atque decreta ad cultum divinum 
spectantia, de personis rebusque sacris, de cultu et de sacramentis, in 
Codicem liturgicum-caeremonialem redigenda curare. 

6. De impedimentis matrimonialibus gradus minoris tollendis 

Inter ea quae ad ecclesiasticam disciplinam spectant, suggerente ve- 
nerabili Curia Dioecesana, proponendam duxi derogationem seu mitiga- 
tionem hodiernae disciplinae circa impedimenta matrimonialia gradus mi- 
noris, de quibus in canone 1042 Codicis luris Canonici. 

Rationes-. 

a) Facile dispensantur, nullo vitio obreptionis vel subreptionis ob- 
stante (can. 1054). 

b) Recursus ad Nuntios"^ Apostolicos est frequentissimus, sed mere 
officialis. 

c) Persuasum est plerisque fidelibus quod haec impedimenta tantum 
vigent eo ut Curiae Episcopales proventum faciant. Illi enim fideles qui 
de matrimonio contrahendo agunt, haec impedimenta generatim parvi 
pendunt, et ipsi doctiores et pii his impedimentis non detinentur, certo 
scientes facillime dispensationem consecuturos esse. 

d) His addendum est quod reapse frequenter matrimonia nulla 
contrahantur, eo quod fideles vel impedimenta ignorent vel parocho in- 
vestiganti ex industria occultent, ne mora aliisve molestiis afficiantur. 


7. De Capitulis Canonicorum 

Leges hucusque vigentes de Capitulis Canonicorum in trutinam re- 
vocare desiderandum est, ad diversa apostolatus, magisterii, regiminis 
munera attendendo, quibus Canonicorum alii dant operam, alii vero, 
mutatis iuris adiunctis, operam darent. 

Non raro valde abest ut Capitula Canonicorum, de facto, ea prae- 
stantia fulgeant, quam a lure Canonico acceperunt et veneranda consue- 
tudo illustravit. Turibus enim et privilegiis nimis adhaerentes, persaepe 
ceteris clericis aliisque ecclesiasticis institutibus, neque efficacia neque 
exemplo neque auctoritate anteire solent. 

Aliquando, ad pastoralia munia obeunda. Episcopis non adiutorio sed 
impedimento sunt. 

Rem oportet sedulo perpendere et Episcopi auctoritatem in Cathedra- 
lem Ecclesiam adamussim determinare. In Ecclesia nempe Catbedrali plura 
obstacula Episcopo officiunt, quam in ceteris Dioecesis ecclesiis ad cul- 
tum promovendum, verbum Dei christifidelibus praedicandum, etc. Cum 
iure Ecclesia Catbedralis sit omnium ecclesiarum mater, magistra et exem- 
plar, reapse non ita elucet nostris temporibus propter iura acquisita Ca- 
pitularium quae servari oportet. 

In bac implicata quaestione, scopus ad quem tendendum esset, sic 
se habet: ut Capitula Canonicorum intimiori nexu vitae dioecesanae con- 
nectantur, non tamquam reliquiae temporum praeteritorum, sed ut sa- 
cerdotum praestantissimus coetus, Episcopi validum instrumentum, hisce 
temporibus accommodatum, in quibus inter clerum et populum fidelem 
unitatis et caritatis sensus, doctrina Mystici Corporis Christi roboratus 
et accensus, novo vigore efflorescit. 


Io ANNES HeRVAS Y BeNET 
Praelatus nullius Cluniensis 

Exc.mi P. D. HILDEBRANDI ANTONIUTTI 

Archiepiscopi tit. Synnadensis in Phrygia, Nuntii Ap. in Hispania 

Prot. N. 1267/59 Matriti, die 25 augusti 1959 

Eminentissime Domine, 

Desideriis ab Eminentia Tua Reverendissima expositis in folio 
I C/59-1686 diei 13 mensis iulii huius anni devotissime obsecundans, 
has quae sequuntur opiniones humili animo proferre audeo Pontificiae 
Commissioni antepraeparatoriae pro Concilio Oecumenico: 

1. Ad unionem, quae est in votis Spiritus Sancti gratia inter omnes 
Christianos facilius consequendam, frequentiores reuniones necnon dis- 
sertationes celebrandae essent, servatis servandis, inter Catholicos, « Or- 
todoxos » et Protestantes ita ut catholica doctrina eisdem exponi et ex- 
plicari possit, speciali modo illis qui sine suimet culpa extra veram de- 
gunt Ecclesiam. 

2. Catholicitas Ecclesiae definitior esse deberet quoad personas et 
quoad bona: 

a) rationali dispositione personarum quae sancto Dei servitio sunt 
addictae, ad communibus necessitatibus ubique terrarum providendum, 
iuxta Sanctae Sedis indicationes Episcopis faciendas; 

b) ampliori participatione nationum in S. Cardinalium Collegio 
per proportionalem elevationem Episcoporum ad tantum honorem ut Ec- 
clesia largius repraesentetur in suo venerando Senatu et praesertim in 
electione Summi Pontificis, omnium fidelium pastoris; 

c) aequa temporalium bonorum distributione ut extrema quo- 
rundam inopia aliorum largitate opportune sublevetur per centralem 
administrationem Ecclesiae. 

3. Privilegia et favores quibusdam nationum rectoribus et civili- 
bus potestatibus ob praeteritorum temporum exigentias vel necessitates 
concessa per gradus auferenda essent ut Ecclesiae integra et secura serve- 
tur libertas, praesertim in episcoporum electione. 

4. Uniformitas in episcopis eligendis et proclamandis in omnibus 
nationibus determinanda esset. Dioeceses enim eiusdem Catholicae Ec- 
clesiae ubicumque eisdem iuribus frui deberent sicuti easdem habent mo- 
rales obligationes. 

5. Nationalismus, pestis teterrima, cuiusvis generis condemnandus 

esset, quia cito vel sero ad apostasiam vel schisma perducit, sicuti dolo- 
rosi historiae eventus, proh dolor! comprobant. 

6. Opus missionum methodis practicis, efficientibus et apostolicis 
coordinandum esset, illud liberando a politicis interponendi vel interve- 
niendi cupiditatibus exterarum potestatum, ne scandala renoventur quae 
distinctis in locis, praeteritis temporibus, fidei propagationem impedie- 
runt vel innumeris obstaculis debilitaverunt. 

7. Populus Christianus melius educandus in omnibus nationibus ut 
Ecclesiae necessitatibus debite provideat et ita optata independentia a 
civilibus potestatibus ubicumque obtineatur in oeconomica situatione. 
Experientia docet christianum populum bene edoctum de Ecclesiae ne- 
cessitatibus, eisdem generose providere. 

8. Inter clerum saecularem et distinctos Ordines vel Congregationes 
Religiosas meliores relationes statuendae essent ac providendum ut Reli- 
giosorum privilegia et exemptiones gradatim minuantur ne rectum Eccle- 
siae gubernium impediatur. Religiosi autem monendi essent ut Ecclesiae 
magis quam suis inserviant Congregationibus. Instituta vero saecularia 
promovenda. 

9. Clero quaelibet participatio in politicis factionibus prohibenda 
esset, itemque fidelium adhaesio vel collaboratio quovis titulo cum insti- 
tutionibus illorum qui Ecclesiae inimici videntur et sunt, prudenter sed 
firmiter reprobanda. Insuper Episcopi et sacerdotes necnon religiosi pro- 
hibendi essent quominus officia civilia suscipiant quae nullam habent 
coniunctionem directam cum animarum ministerio et Ecclesiae institu- 
tionibus. 

10. Sacerdotes cleri saecularis, capitulis vel paroeciis aut operibus 
catholicis addicti, communem vitam degere deberent, in civitatibus vel 
locis ubi commorantur, ad ecclesiasticam disciplinam firmandam atque spi- 
ritum Evangelii recte servandum in bonum animarum et in aedificationem 
fidelium. Huiusmodi communitas vitae remedium insuper afferret oeco- 
nomicis cleri difficultatibus. 

11. Ordinariorum dioecesium iubilationi determinata aetate provi- 
dendum esset, et eorumdem officium ad nutum Sanctae Sedis tantum- 
modo prorogandum si eiusdem Sanctae Sedis iudicio ipsi Ordinarii qua- 
litatibus necessariis mentis et corporis praediti inveniantur ad sacrum 
ministerium efficaciter exercendum. Congrua congruis referendo idem de 
parochis dicatur a proprio Episcopo dirigendis. 

12. Dioecesium nimis extensa territoria opportune dividenda essent, 
debite aspirationibus et desideriis christiani populi favendo iuxta loco- 
rum circumstantias, ad bonum animarum sollerter providendum. 

13. Paroeciae multiplicandae essent, praesertim in urbibus, singulis 

parochis, auxiliantibus cooperatoribus, quinque millia, vel ad maximum 
decem millia fidelium reservando ita ut possit vita christiana in urbibus 
salvari quarum inhabitantes directam Ecclesiae auctoritatem et vigilantiam 
nunc temporis effugiunt. Ubi autem clerus saecularis deficit, paroeciae 
religiosis concredantur. 

14. Ad Ecclesiam instituendam et efformandam non sufiiciunt fide- 
les, templa, dotationes, opera adsistentialia: sunt necessarii pastores. 
Opus vocationum ideo opportune ubicumque augendum esset; et ad 
bonos animarum pastores efformandos oportet ut Seminaria vere scholae 
sint virtutum et scientiarum, habeantque uniformes methodos tum in 
directione tum in formatione alumnorum. Non sufficit enim unitas doc- 
trinae, necessaria est unitas et uniformitas in veritatis diffusione. Qua- 
propter congressus et reuniones superiorum seminariorum in singulis na- 
tionibus celebrandi essent ad eandem unitatis, laboris et studiorum me- 
thodum ubicumque consequendam et instaurandam. 

15. Ubi clerus insufficiens est ad necessitatibus religiosis debite pro- 
videndum, auxiliares seligi deberent praesertim inter Catholicae Actio- 
nis membra ut sicuti in apostolicis temporibus efficaces fiant cooperatores 
ordinis sacerdotalis. 

16. Ad communia sacri ministerii opera recte ordinanda Conferen- 
dae Episcopales Ordinariorum frequenter celebrandae essent, earumque 
decisiones per Secretariatum Episcopatus, in singulis nationibus debite 
erigendum, opportune diffundendae perque speciales Commissiones ad 
effectum reducendae. Item dicatur de Conferentiis Episcoporum in sin- 
gulis provinciis ecclesiasticis celebrandis, congrua congruis referendo. 

17. Vestes ecclesiasticae Praelatorum, sacerdotum, religiosorum et 
religiosarum, praesentium temporum mutatis necessitatibus adaptandae 
essent. Cardinalium autem. Episcoporum, Canonicorum et dignitatum 
vestium copia et opulentia ad sobriam formam reducendae, quarum decor 
praesertim oeconomicis conditionibus proportionandus esset. Insuper 
uniformitas in praelatorum vestimentis et in liturgicis ornatibus affir- 
mandus. Numerus tandem illorum qui pontificiis distinguuntur honorifi- 
centiis reducendus esset, ne assueta vilescant: et honores Sanctae Sedis 
illis denegandi qui vitae integritate minime clarescunt vel saeculo in- 
dulgent. 

18. Instructio religiosa, sive in Ecclesiis sive in scholis, modernis 
methodis tradenda esset, necessitatibus praesentium temporum accom- 
modatis, et uniformis cathechismi textus opportune pro universa Eccle- 
sia redigendus. 

19. Matrimonia quae civilia vocantur consideranda essent tamquam 
impedimenta ad matrimonium coram Ecclesia ab uno coniuge cum di- 



400 


HISPANIA 


stincta parte celebrandum altero coniuge vivente; et dispensatio a tali 
impedimento danda non esset nisi gravissimis de causis si proles iam 
suscepta fuerit, et semper cauto ut bono prolis iam susceptae apprime 
provideatur. 

20. Sacra liturgia moderanda esset quadam uniformitate in ritibus, 
vestibus et canticis, et in actibus externi cultus lingua vernacula per- 
mittenda. Item Cantus partium Missae (Kyrie, Gloria, Credo, Sanctus, 
Benedictus, Agnus Dei) necnon Vesperarum Psalmorum in lingua ver- 
nacula ubicumque permittendus ut omnis populus cantet et ea quae 
cantat intelligat. Breviarium autem reformandum. 

21. Ars sacra moderanda est iuxta Ecclesiae traditiones. Convenit 
ut aedificia sacri cultus modernis necessitatibus aptentur; attamen pro- 
fanae novitates condemnandae sunt atque praescribendum est ut in tem- 
plis permittantur tantummodo illae Sanctorum effigies quae devotionem 
pariunt et pietatem. Quapropter specialis commissio in singulis dioecesi- 
bus erigenda esset quae bonis artibus religiosis praesideat. 

22. Prohibendae essent aliquae peculiares devotiones hisce tempo- 
ribus diffusae quae magis superstitionibus favent quam rectam pietatem 
sustineant. Super omnia autem sacer cultus in eucharistica adoratione fun- 
datus et in Beatae Virginis Mariae veneratione suffultus vehementer 
inculcandus. 

23. Apostolatus exercendus modernis inventibus indiget speciali 
centro in singulis nationibus quod opportune componere vigilare et diri- 
gere valeat catholicae diffusionis activitates in omnibus dioecesibus. 

24. Explicatio doctrinae catholicae sedulo in ecclesiis et extra eccle- 
sias, opportune et importune, clara simplicitate tradatur ut omnes fideles 
capere possint verbum Dei et in viam salutis dirigantur. 

Sacram Purpuram deosculatus, omni quo par est obsequio maneo 

Eminentiae Tuae Reverendissimae 
humil.mus dev.mus ob.mus servus 

® Hildebrandus Antoniutti 
Archiepiscopus tit. Synnadensis in Phrygia 
Nuntius Apostolicus in Hispania 

exc.mi p. d. angeli GASPARIS TURRADO MORENO 
Episcopi tit. Assiensis 

2 de setiembre de 1959 

Eminentisimo Senor. Paz y bien. 

Ante todo quero manifestar a V. E. R. mi gratitud por haberse 
acordato de mi humilde persona, indicandome que diera mi parecer acerca 
de algunos asuntos concernientes al futuro Concilio Ecumenico. 

Con mucho gusto le adjunto las sugerencias, que me han parecido mas 
oportunas, las que, tratadas en el Concilio y debidamente aprobadas, 
puedan ser incluidas en la nueva codificacion dei Derecho Canonico. 

Se encomienda en las oraciones de V. E. R. y besa S. S. P. su afmo. 
hno. en Cristo. 


Fr. Angel Gaspar Turrado Moreno, O.F.M. Cap. 

Obispo titular de Asso 

De clericis 

Can. 126. Omnes Sacerdotes saeculares singulis annis per saltem 
quinque dies spiritualibus exercitiis... vacare oportet. 

Can. 135. In Officio divino Matutinum ad unum nocturnum redu- 
catur cum tribus lectionibus: 1) De sacra Scriptura; 2) De Festo; 
3) Homilia. 

Can. 136. Omnino ubi possibile sit, ecclesiastici vestem talarem de- 
ferant. Est enim vestis talaris optima protectio externa morum sacer- 
dotalium. 

Caelibatum ecclesiasticum, perpulchrum ornamentum Sanctae Matris 
Ecclesiae, ne tangatur nisi in melius, absolute conservetur et magna cum 
solertia tueatur. 

Num in nova luris codificatione oporteat aequiorem sacerdotum di- 
stributionem facere, qui in aliquibus locis superabundant, in aliis vero 
nimis deficiunt? 

Utrum opportunum sit in Ecclesia diaconatum virorum saecularium 
instituere? Duplex responsio: Si diaconi consecrandi seu ordinandi (uti 
tales) caelibatum observent, affirmandum videtur. Si vero caelibatum mi- 
nime observare ex praescripto Codicis debeat, tunc, cum cautela non nimia 
procedendum est, ratione scandali fidelium non paucorum, et quia for- 


26 (II b) 

tasse aliquo modo ianua periculosa erga caelibatum Presbyterorum ape- 
riatur. 

Can. 136. Utrum sit conveniens quod pia Mater Ecclesia cogitet relin- 
quere Sacerdotes seu Pastores Acatholicos, qui tempore conversionis 
vinculo matrimoniali sunt ligati, sed Sacerdotes Catholici esse volunt, in 
eodem statu permanere? Itemque Sacerdotes Catholicos qui cum muliere 
definitive fugam arripuerunt (quod dolendum est) ad ipsorum animas 
salvandas, licet in secreto, sed lege generali fiat, ad statum laicalem 
cum omnibus dispensationibus, etiam caelibatus, reducere? 

De Religiosis 

Can. 500. Religiosi tunc Sanctae Ecclesiae erunt utiliores cum ma- 
gis magisque vitam peragant religiosam. Quare, cum cautela procedatur 
in lure, ne sub praetextu melius serviendi fidelium animabus, sub abso- 
luta potestate Ordinarii loci, vita religiosa communis destruatur. 

Sacerdotibus religiosis qui in suo Ordine vel Congregatione, valde 
incommode vitam agunt, eritne conveniens ipsis ampliorem ab Ordinariis 
locorum aperire ianuam, ut ad statum sacerdotalem saecularium transire 
valeant? Praeterea, Superioribus maiorem facilitatem sive potestatem 
expeditiorem ad dimittendos religiosos in genere, qui in proprio Instituto 
permanere non debent, concedere opportunum erit? 

'Circa dictam Actionem Catholicam, quae certe in nova luris codifi- 
catione includi debet, tamquam modus conspicuus ut laici in apostolatu 
hierarchico adlaborent, valde conveniens videtur Religiosos Sacerdotes 
etiam in directione intervenire, nam in unitate Sacerdotum saecularium 
et religiosorum efficacior erit labor. 

De Baptismo 

Can. 755. In adultorum baptismatis administratione, ex generali lege, 
ritus sacri brevientur. 

De Eucharistia 

Desideratur: 

1 . Ut omnes sacerdotes in feria V. Maioris hebdomadae sacrum litare 
queant. Aut tot Missae celebrentur quot necessariae sint ut fideles Divum 
Sacramentum suscipere valeant. 

2. Ut Sancta Missa quotidie celebrari possit, sive mane sive vespere, 
cum commoditas et fidelium pietas postulet. Itemque, ut sacra commu- 
nio, servato ieiunio eucharistico, quacumque hora distribuatur. 

3. Ut Ordinarii loci etiam in feriis binationem permittere possint. 

De Magisterio Ecclesiae 

Cann. 1332 et 1344. Data difficultate fideles congregandi extra Mis- 
sam diebus dominicis et festis, detur parocho facultas pro sua prudentia 
et conscientia homiliam vel catechesim adultorum exponendi. 

De processibus 

Liber IV de Processibus, ad formam breviorem et expeditiorem 
reducendus est in nova luris codificatione, et quidem in singulis processi- 
bus, minime exclusis causis beatificationis et canonizationis. 

De delictis et poenis 

Liber V, id est, poenae ecclesiasticae, valde minui debent atque 
multum simplificari omnino oportet. Praesertim vero excommunicatio 
procurantium abortum tollatur. 

® Fr. Angelus Gaspar Turrado Moreno, O.F.M. Gap. 

Exc.mi P. D. DOROTHEI FERNANDEZ Y FERNANDEZ 
Episcopi tit. Castabalensis, Auxiliaris Santanderiensis 


Eminentissime ac Reverendissime Domine, 

Petitioni tuae obtemperans, pro meo posse, humanissimis Eminentiae 
Vestrae verbis respondebo meum iudicium pandens circa res in futuro 
Concilio pertractandas. Quod, ut ordine procedam, distincta sequens 
doctrinae capita, faciam. 

I 

De unione Ecclesiarum: multorum sane est opinio, longe adhuc di- 
stare a sua maturitate illa quam fas est dicere humana praeparatio prae- 
via, quae investigatione historica, iuridica et dogmatica nititur. 

Deest etiam, ex confessione multorum, praeparatio psychologica prout 
ex manifestationibus eorum qui in « Motione Oecumenica » videntur 
columnae esse. His deficientibus, unio stabilis difficilis erit obtentu. 

Immo, timor apud quosdam irrepsit ne Concilium novis dogmaticis 
definitionibus et doctrinalibus quaestionibus viam ad optatam unionem 
magis praecluderet. 

Forte utilius foret ad hunc scopum iuvandum ut aliqua proferretur 
amplissima fidei formula ea omnia continens doctrinae dogmata quae 
ab Ecclesia Catholica fidelibus simul cum suis Pastoribus amplectuntur, 
unde omnium oculi qui extra Ecclesiam sunt, unitate et fecunditate 
eius percellerentur. 

Utile duco, inter ea quae viam unionis sternere valent, genuinam 
aliquam declarationem proferre, in qua e limine, quae sint certe iuris 
divini ab his quae mere ecclesiastica sunt dicenda, secernantur. Concilii 
esset declarare Ecclesiam, unionis amore et coniunctionis omnium Christi 
fidelium, proclivem esse ad ea quae reditui ad unitatem faverent con- 
cedenda ex his quae ecclesiastici iuris censentur. Talis declaratio pro fun- 
damento staret, quo ulteriores de re theologica et philosophica investi- 
gationes niterentur. 

II 

De methodo theologica-, determinari posset accuratius methodus in 
studio sacrae theologiae adhibenda. De facto non omnes eodem modo 
Encyclicam « Humani Generis » intelligunt; dum pro aliquibus est doc- 
trinalis prorsus, habetur pro aliis tanquam mere disciplinaris. Quid in 
theologica investigatione unicuique tribuendum sit, operae praetium est 
determinare: nempe, fontibus revelationis et rationi, unde patefieret 
quantum vigeat discrimen inter theologiam et alias ipsi cognatas scientias. 

Nec prorsus indignum puto Concilio ea perimere quae tantum tem- 
poris ac laboris terere cogunt, scilicet differentias inter diversas catho- 
licorum scholas, quae dum res magis acutas et alicuius scholae proprias 
quam utiles tractant ac disputant, hoc cum incommodo veri provectus 
theologici faciunt. Hinc, tanquam intolerabilis sarcina abicienda multa 
quae saeculis elapsis, et etiam nostris, fere aequo modo ac vera et revelata 
doctrina, mentes omnium implent. Cedant haec loco verae doctrinae 
theologicae, quae in Sacra Scriptura, Patribus et Ecclesiae Magisterio 
nititur. 

III 

De Fontibus Revelationis: plura sunt incerta in tractatione de Sacrae 
Scripturae sensibus. Ex hac diversitate opinandi magna incommoda pro- 
fluunt pro dogmaticis, qui aliquando nesciunt quo gradu traditionalis 
doctrina sensu Scripturae fulcitur. Nova quotidie inferunt auribus quidam 

Sacrae Scripturae studiosi, quorum conatus delere velle videntur mace- 
riam quae a protestantibus nos seiungit. Quorumdam librorum Sacrae 
Scripturae determinatio valoris historici desideratur. 

Nec limes est apponendus scientificae investigationi, sed utiliter 
esset determinandum quid doctrinaliter verum sit in quibusdam perico- 
pis et quid ad involucrum literarium pertineat. 

Pleniore ac clariore definitione indigerent quae inspirationem Sacro- 
rum librorum spectant: natura inspirationis divinae et eiusdem extensio 
intra diversa genera literaria uniuscuiusque libri sacri. Melius ita posset 
dignosci quae sunt Dei auctoris principalis et quae sunt homini auctori 
tribuenda. Nec silentio premendum criterium a maioribus traditum iuxta 
quod Ecclesiae est iudicare de vero sensu Sacrae Scripturae. 

IV 

De Ecclesia Christi: Aliqua de Ecclesia acta sunt in Concilio Vati- 
cano, quod plura paraverat, et apte hodie etiam tractarentur. 

a) Doctrina posset statui de incorporatione laicorum in Ecclesiam 
et de eorum specifica missione in Corpore Mystico. Opus esset aliqua 
declaratione circa « regale sacerdotium » laicorum et eorum participa- 
tionem in Liturgia. Ita fundamentum apponeretur ad « theologiam lai- 
catus ». Hinc statuendum quo sensu laici participes evadere valeant, sub 
Episcoporum auctoritate, facultate docendi, sanctificandi et regendi. 

b) Pro rei momento agendum esset de relationibus inter Ecclesiam 
et Statum civilem: de tolerantia religiosa, de religione ofiiciali catho- 
lica, de interventione auctoritatis civilis in eligendis Episcopis et de sub- 
sidiis pecuniariis a Statu Ecclesiae tributis. Haec omnia in ore omnium 
versantur et aliter ab aliis existimantur, pro unicuique lubet. 

Quamvis non desint in hac re expositiones doctrinales aliquae, ha- 
bentur tamen tanquam nimis particulares, pro specialibus rerum, tem- 
porum et locorum adiunctis prolatae. Magnam quietem, solatium et ful- 
crum afierret documentum conciliarem statuens doctrinam qua hierarchia 
et laici, qui corde et animo Ecclesiae parent, ut sunt praesertim Actio 
Catholica, Instituta saecularia, sed et omnes catholici, manuducerentur. 

Auctoritative esset statuendum utrum sit necesse admittere « pote- 
statem indirectam » Ecclesiae supra Statum civilem, an, ut pluribus ar- 
ridet, agnoscere sufficiat obligationem erga Deum qua tam Ecclesia quam 
Status tenentur servare divinitus statutum ordinem. 

c) In luce deberet poni sensus effati « extra Ecclesiam nulla salus », 
quo exprimitur necessitas ingrediendi in Ecclesiam ad supernaturalem 

salutem obtinendam. His cohaeret quaestio quinam sint dicendi mem- 
bra Ecclesiae et quo forsan sensu qui bona fide extra Ecclesiam ver- 
santur, membra vocari queant. 


V 

De creatione', cum ea quae in Vaticano Concilio nonnulla reperiantur 
quae ad finem non sunt perducta, utiliter hodie possent ad actuales Ec- 
clesiae necessitates aptari; ea valent, imprimis, de rebus contentis in sche- 
mate de Constitutione dogmatica de Fide Catholica, ubi de creatione, 
redemptione, monogenismo, spiritualitate animae humanae, elevatione 
hominis ad statum supernaturalem, de peccato originale et personali, de 
eorumque sanctione erat sermo. 


VI 

Disciplina sacerdotalis: exoptanda in iis qui ad dignitatem sacerdo- 
talem sunt evehendi praeparatio culturalis quae nostris temporibus sit 
consona et exigentiis hodiernae societatis respondeat. Hoc desideratur 
maxime in scientiis profanis et in oeconomico-socialibus, quae moralem 
proxime attingunt. 

In multorum votis est ut candidati ad sacerdotium non illo augean- 
tur nisi in aetate provectiori. Praeparatione intellectuali et morali in 
Seminario finita, subdiaconatum et diaconatum per aliquod tempus exer- 
cerent in saeculo sub vigilanti cura pastorum animarum, unde ipsi can- 
didati certiores evaderent de soliditate propriae vocationis et possent 
melius cognoscere utrum apti vel impares inveniantur ut munia et onera 
indeclinabilia suis humeris ferre valeant. 

In praxi pastorali quidam retributionis modi essent temperandi ita 
ut quaevis species professionis crematisticae et utilitariae ab ea prorsus 
auferretur. Multa sunt quae pecunia fiunt. Optanda, quatenus possibile 
sit, simplicitas in executione et tramitatione plurium rerum et negotio- 
rum, quorum complexitas ad hoc videtur imposita ut titulus inveniatur 
unde taxae solvantur. 

VII 

De lure canonico’, nova authentica Codicis luris Canonici editio de- 
sideratur in qua locum habeant proprium ea omnia quae in comperto est 
nunc habere vim obligandi, et qua reiicerentur e contra quae iam obli- 
terata sunt et in desuetudinem abierunt. Quorumdam canonum nova 
redactio, iuxta interpretationem ab omnibus hodie admissam, clariora 
redderet plura et faciliora captu. 

In aliquibus quaestionibus olim inter canonistas agitatis, novum Ius 
Canonicum Orientale a Pio XII confectum non obscura indicia praebuit 
in favorem alicuius sententiae, quo fit ut in posterum res non sit amplius 
discussioni subiecta. Nonne oporteret quosdam luris Canonici nostri ca- 
nones ita in formam redigere non ambiguitatibus obnoxiam? 

Crisi subicere liceret quae de capitulis canonicorum in cathedralibus 
hodie habentur. A pluribus tanquam res anacronica et nacta potius ad 
pondus quam ad levamen in vita Ecclesiae habetur. Quae afferuntur ra- 
tiones eius esse non tanti sunt ponderis ut aliis aptioribus mediis et effi- 
cacia maiori praeditis non possint superari. 

Oporteret forte ut omnibus sacerdotibus liceret, iure communi, mis- 
sam vespere celebrare. Ita anxietates tollerentur quae passim exsurgunt 
in vita pastorali cum necessitas non adeo patet celebrandi et aliqua con- 
venientia pro fidelibus est in promptu. 

Idem fere dicas de communione vespertina extra missam. Plures 
hodie communione privantur quibus, ratione laboris, hora matutina est 
minus apta ad sacram synaxim, qui tamen, expleto diei labore, possent 
accedere. 

Minoris gradus impedimenta melius delerentur, siquidem in causa 
sunt cur hodie multa matrimonia nulla evadant ob eorum ignorantiam. 

Tamquam nimis laboriosum posset reformari ius processuum et poe- 
narum et locum cedere processui administrativo in quo causae breviores 
evaderent nec efficacitas minueretur plerumque, siquidem vix unquam 
poenae, etiam gravissimae, per processum iudiciarium applicantur. 

Quae de taxis statuuntur in Codice luris Canonici magnas creant dif- 
ficultates, nam Concilia provincialia raro habentur, et novae mutationes, 
iuxta temporum vicissitudines, quotidie fere deberent fieri. Inde accidit 
ut taxae, quae a pluribus abhinc annis sunt statutae, adhuc in vigore 
permaneant. Alia est, insuper, conditio diversarum dioeceseon quae sub 
una provincia ecclesiastica veniunt, dum enim forma vitae et prosperitas 
oeconomica floret in una, alia est, etsi proxima, in conditione valde dete- 
riori. Unde exoptandum ut taxae pro unaquaque dioecesi non Concilio 
provinciali sed proprio cuiuscumque dioeceseos Episcopo subiacerent. 

Immo etiam, forsitan tempus advenerit, saltem alicubi, ut hae res 
immutentur. Satis plura de hac re videntur minus temporibus consona. 
Inter ea invenio differentias quae occasione administrationis quorumdam 
sacrorum ut nuptiae, funera, baptismata, omnium oculos percellunt. Dum 
pecunia potentes ostensionem faciunt suae praevalentiae oeconomicae, 
rixae et murmura oriuntur e regione eorum qui minus validi habentur, 
et causa est qua Ecclesia impugnetur. 

Lex abstinentiae et ieiunii quadragesimalis difficile integra servatur. 
Ad hodiernas necessitates sese accommodare deberet. 

Item dicas de abstinentia a labore diebus festivis de praecepto. Ma- 
neat in vigore lex pro diebus dominicis tantum. 

VIII 

Circa cultum liturgicum: plures adhuc serpent abusus qui viam ad 
vitam liturgicam praecludunt et obnubilant. Sacrificium Missae ita debet 
offerri ut prae omnibus devotionibus fulgere valeat, ut non ipsum sit ali- 
quid quod quasi « per accidens » fit in templo, sed vere centrum vitae 
Christianae totius, sicut fons est omnium gratiarum a sacrificio redemptivo 
Christi dimanantium. 

Non abs re erit determinatio maioris libertatis linguae et ritus in 
administratione praecipue sacramentorum ratione habita idiosyncrasiae 
et traditionis uniuscuiusque regionis. 

IX 

De religiosis: sunt qui nimis proprio Instituto, Ordini vel Congre- 
gationi adhaereant, posthabitis quae sunt Ecclesiae. 

Siquidem Episcopi est in sua dioecesi unitatem et efficaciam con- 
ferre actioni pastorali, illius esset, etiam retenta exeptione religiosorum, 
eorum activitatem coadunare, dirigere et scopum statuere. 

In eorum vita, morum et traditionibus adsunt quaedam iam obsoleta, 
de quibus maius incommodum quam profectus pro efficacia laboris ex- 
surgit et quae animos oculosque nostrorum concivium percellunt. 

X 

Quoad religiosas: dolendum est quam saepe absque sufficienti cura 
de earum spirituali progressu oblivioni traduntur. Non est eis praesto 
qui de earum confessionibus et directione spirituali sedulo et competen- 
ter curet. 

In earum formatione ascetica frequenter invenitur magna vacuitas et 
absentia substantiae dogmaticae et liturgicae. 

« Multiplicatio entium sine necessitate » a pluribus appellatur exi- 
stentia tot Institutorum religiosarum, quorum si vestem et nomen demas 
nihil in uno invenies quod non reperias in alio. Idem est enim finis apo- 
stolicus et vitae genus. 

Haec sunt, Eminentissime Domine, quae pro argumentis Concilii 
parandis mihi occurrunt dicenda. 

Eminentiae Vestrae devotissimum sese profitetur. 

® Dorotheus Fernandez y Fernandez 
Episcopus tit. Castahalensis 

66 

Exc.mi P. D. AEMILII BENAVENT ESCUIN 
Episcopi tit. Cercinitani, Auxiliaris Malacitani 

Malacae, die 22 augusti i959 

Eminentissime Princeps, 

Libentissimo quidem animo litteras accepi, quibus Eminentia Tua 
Reverendissima dignatus est meam exquirere sententiam circa res et argu- 
menta quae in futuro Concilio tractari poterunt. 

Liceat mihi imprimis grates Eminentiae Tuae referre. 

Rem Deo quotidianis precibus commendavi, eique tota mente incubui. 

Pro meo captu quae sequuntur cum fructu in Concilio Oecumenico 
tractarentur: 

I. De Doctrina 

In Theologia Morali elaboratio tractatus De Ius titia sociali enixe 
desideratur, eadem et principiorum et conclusionum pro praxi praecisione 
qua exaratus extat tractatus de lustitia commutativa; inde ut opinor, 
optimum remedium sequeretur lugendi scandali a Pio XI, Litteris Enc. 
Quadragesimo anno denuntiati, cum asserit; « Dolendum sane est, 
fuisse, immo etiam nunc esse, qui cum catholicos se profiteantur, sublimis 
illius iustitiae et caritatis legis, fere immemores sunt, quodque gravius, 
ob lucri cupiditatem operarios vexare non verentur ». 

Item e medio penitus tolleretur, quod gravissimum teneo, talium 
catholicorum nempe conscientias quietari posse a consiliariis circa mate- 
riam ignorantibus vel errantibus qui non curant prout decet de profectu 
fidelium in adimpletione obligationum quae ex iustitia sociali oriuntur. 

Labor, abs dubio, ingens et arduus; forsam ipsum ante Concilium 
creanda specialis Commissio in qua viri valde periti tam in Theologia 
quam in utroque lure, necnon in re oeconomica et sociali, fidelissimi 
insuper perlucidae circa materiam doctrinae Romanorum Pontificum, nec 
ignari status rerum oeconomico-socialium pro praesenti, studio tam 
magnae tamque difficilis quaestionis incumberent. 

II, De Clericis 

Impensius fovendus clericorum spiritus missionarius, eorumque con- 
sequenter sive vitam sive ministerium apostolicum disponere. 

Ex hoc velut universali principio sequentes conclusiones facile dedu- 
cuntur. 

1) Vita communis clericorum paroeciae adscriptorum praecipienda, 
itemque eorum qui peculiari labori apostolico dicantur, puta actioni mis- 
sionariae inter ruricolas, actioni sociali, magisterio, investigationi scien- 
tificae, etc. 

2) Oeconomia dioeceseos, si de personis sermo sit, non spernendis 
difficultatibus obruitur ex praesenti distributione fructum beneficiorum; 
non enim raro fructus inaequaliter distribuuntur quin talis disparitas 
labori impenso a beneficiariis respondeat. 

Magni momenti foret summam bonorum communem in quavis dioe- 
cesi constituere quibus et congruae sustentationi omnium clericorum 
consuli ipsiusque media necessaria pro ministerio commendato rite exe- 
quendo porrigi facile posset. 

3) Urget oboedientiam erga S. Sedem et erga Episcopos impensius 
colere ita ut quaecumque vel pro universa Ecclesia vel pro singulis dioe- 
cesibus a Suprema Auctoritate vel ab Episcopis proposita fuerint velut 
media, sive haec imperata sint ut necessaria sive commendata ut aptiora, 
pro bono animarum et Evangelii diffusione omnes devoto animo susci- 
piant et in praxim celeri magnanimitate deducere contendant. 

4) Religiosorum exemptio reducenda quantum opus fuerit ut et ipsi 
reapse cooperatores Episcoporum evadant. 

5) S. Sedes exigat ab Episcopis cuiusque dioeceseos numerum prae- 
finitum sacerdotum pro rata parte quibus facilius et aptius infidelium 
missionibus consuli valeat necnon regionibus, abs dubio catholicis, sed 
quae modo vocationum sacerdotalium lugenda inopia laborant. 

6) Quinimmo ipsis Episcopis Sedes Apostolica velit significare qua 
proportione, in sua quisque dioecesi, sacerdotes dicare debeant mini- 
sterio apostolico exercendo apud illos qui maxime deficiuntur sive oeco- 
nomice, sive socialiter, sive morali agendi ratione, sive ignorantia reli- 
giosa, ad hoc ut denuo ad pristinam integritatem praxis christianae resti- 
tuantur. 

Caelibatus ecclesiastici nunquam satis laudandi fructus sive spiri- 
tuales sive apostolici, eiusque disciplina firma fidelitate servanda. 

Sacerdotes vero lapsos, quorum recuperationis humana spes desit, 
forte ad statum laicalem, ab omnibus prorsus obligationibus ac votis 
solutos, reducere expediret. 

Dispensatio vero ita facienda ut dum beneficium lapsis tribuatur ne 
periculum evadat pro sacerdotibus qui ad tempus spiritu infirmantur 
quique fortasse talem solutionis viam tentarent. 

Humiliter ac sincere profiteor me rationem agendi qua talia bona 
consequantur simul ac mala vitentur non assequi, attamen fidenter spero 
Curiam Romanam, maxime usu doctam, optimam, quam non capio, 
solutionem invenire posse. 


III . De Episcopis 

Perutiliter, ut mea fert opinio, cuiusque nationis Episcopi annuos 
conventus celebrarent in quibus et problemata communia colloquerentur 
et mutuo, quisque propriis auxiliis, pro eorum solutione conspirarent. 

Simili modo ac frequentia Episcopi quarumdam regionum quae gau- 
dent peculiari indole et communibus conditionibus convenire deberent. 

In utroque, proculdubio, casu, praevio consensu et subsequenti san- 
ctione unius supremae auctoritatis Sedis Apostolicae, 

Pergratum foret Episcopis, sacerdotibus necnon et fidelibus quid- 
quid provideretur ut paramentum praelatitium simplicius evaderet; v. gr, 
pro Episcopis sufficeret ordinario solummodo cruce pectorali et annulo 
insigniti incedere, pallium vero magnum in solemnitatibus simplici veste 
chorali supplere. 

Aedes episcopalis, vehicula, etc., spiritu evangelico moderentur et 
non nisi ministerii vel necessitatis causa adhibeantur. 

IV. De Capitulis Cathedralihus 

Capitula Cathedralia constituantur reapse tanquam veri senatus sa- 
cerdotibus qui, moribus, prudentia et institutione praestantes, aliquoties 
per annum Episcopis sive informationem sive consilium pro dioeceseos 
regimine praebere possint. 

Membra tam venerabilis senatus Sanctae Sedis vel Episcoporum, pro 
casu, designatione instituantur, dum contentio inter oppositores pro be- 
neficio obtinendo prorsus abolenda existimatur. 

Cultus in Ecclesiis Cathedralibus qui, in praesenti, plerumque longe 
distat ab aequa perfectione, sacerdotibus in cantu et praxi Liturgiae pa- 
storalis rite instructis cum fructu commendaretur; praelaudati clerici 
beneficio inamissibili non gauderent sed ad nutum Episcopi Ecclesiae 
Cathedrali adscriberentur onere imposito in exemplum extollendi cultum 
liturgicum in universa dioecesi, dum in Ecclesia Cathedrali sedulo in- 
struere curarent fideles qui cultus, sive ordinarii, sive solemnioris, sive 
tandem ac praecipue Pontificalis, participes fierent. 

V. De Clericorum Institutione 

Ad sacrum praesbyteratum ne accedant nisi attingentes trigesimum 
aetatis annum. 

Cursus proinde seminaristicus sequenti vel simili modo protrahatur. 

Ratio studiorum in Seminario Minori, quantum fieri valeat, eadem 
sit, ac in Lycaeo Civili; linguarum vero classicarum disciplina, vel ma- 
xime latinae, sedulo colatur. 

In triennio philosophico, praeter disciplinas traditionales, alumni 
Magisterii civilis titulum, aliudve simile, pro eorum aptitudine, assequi 
deberent. 

Sacrae Theologiae cursus quinque annis constare expedit, deinde 
vero per integrum annum scholarem studio et praxi praedicationis homi- 
leticae et disciplinae Pastoralis alumni vacent. 

His omnibus expletis, antequam levitae ad Sacros Ordines accedant, 
convenienter convivere deberent cum sacerdotibus quibus spatio duorum 
vel trium annorum in praxi paroeciali ministrarent. 

Inde alumni, provectiores, melius instructi ac praxis pastoralis non 
ignari, sacerdotes instituerentur cum solidiore spe felicis successus in 
ministerio animarum dum forte magna ex parte vitarentur neosacerdo- 
tum spiritus defectiones quas nimia iuventus simul et inexperientia 
secum fert. 

Magistri Philosophiae Scholasticae et Sacrae Theologiae principio- 
rum ac veritatum immutabilium systema cohaerens alumnis tradere 
curent, dum quaestiones abstrusas, quae acriter inter varias scholas dispu- 
tantur, vel ex integro negligant vel ad summum breviter et per transen- 
nam enucleare conentur. 

Maximi interest si alumni Theologiae assuescant usui directo fontium 
et auctorum maioris notae; v. gr. Novi in primis Testamenti, operum 
selectorum, vel saltem fragmentorum, SS. Patrum, Summae Theologicae 
S. Thomae necnon ipsius Commentariorum quorumdam Sacrae Scriptu- 
rae Librorum, documentorum denique Romanorum Pontificum. 

In Sacrae Scripturae expositione urget magistros rationem tractandi 
sequi iuxta placita et normas iteratas Romanorum Pontificum, vel ma- 
xime Pii XII, felicis recordationis, in Litteris Encyclicis Divino afflante 
Spiritu, qui omnes uno ore praescribunt, unum nempe praecipuum prae 
oculis habendum, exponere Sacrorum Librorum sensum theologicum. 

Quod ut consequatur, si opus fuerit, vel aliae disciplinae methodo- 
logicae praebeantur, vel ratio docendi aliquomodo mutetur, vel para- 
digmata disciplinarum in Universitatibus vel Superioribus Institutis 
ordinentur, hoc unum prae oculis habitum, alumnos ita instituere ut 

dum solidae investigationis capaces reddantur prudenti etiam idoneitate 
in Seminariis et Sacram Theologiam et Scripturam Sacram cum fructu 
exponere valeant. 

VI. De Liturgia 

Sacramentorum administratio et Ritualis Romani Benedictiones lin- 
gua vernacula cuiusque ditionis impertiri expedirent. 

lam vero in Missae Sacrificio solummodo prima pars, scilicet cate- 
chumenorum, et ultima ab antiphona « Communio » lingua vernacula 
recitari deberent. 


VII. De Apostolatu Laicorum 

In praesenti rerum conditione, prout iterato Romani Pontifices do- 
cuere, maximi momenti simul ac necessarium est Sacram Hierarchiam 
pro operibus apostolatus laicos cooperatores adhibere. 

Ideoque fidelium, sive mens rite et adaequate instruenda pro munere 
ipsis commendando, sive vita spiritualis sedulo colenda, imprimisque 
eorum fovendus amor erga Sanctam Ecclesiam ita ut et tantae Matris 
et proximorum profectui se animi magnitudine et firmitate, prout opus 
sit, devovere valeant. 

Praedictis fidelibus, tam in expositione homiletica Verbi Dei, quam 
in exercitiis vel secessibus spiritualibus, ac in brevioribus curriculis quae 
pro eorum ampliore instructione ordinantur, argumenta praebere necesse 
est primitus et directe desumpta ex Sanctis Evangeliis, ex Divino Paulo, 
ex operibus S. Augustini, S. Thomae Aquinatis, et scriptorum spiritua- 
lium primae notae, puta S. loannis a Cruce, Sanctae Theresiae a lesu, etc. 

Laici vero qui praestant ingenio et institutione monendi ut velint, 
pro ipsorum variis adiunctis, talem vitae rationem sequi quae maxime 
profutura diffusioni Evangelii existimetur; v. gr. si magisterio, si perio- 
dismo, si cinematographo, si radiodiff usioni, si televisioni, si actioni 
sociali vel politicae se dicent. 

Quod ut ad exitum perveniat maxime creare proderet Scholas vel 
Instituta specialia in quibus laici praelaudati congruam institutionem 
technicam assequerentur. 

Tandem sedulo hortandi catholici qui opibus gaudent ut operam 
dent institutionibus (vide exempli causa Editorialis Catholica Matriti in 
Hispania), quae Sacrae Hierarchiae, pro ipsius influxu apostolico in 
societate necnon pro diffusione Evangelii, aptissima media praebere 
contendant. 

Supervacaneum existimo pro praesenti laudibus efferre maxima be- 
neficia inde orienda, si periodicae publicationes, stationes radiophonicae 

vel televisionis, cinematographa, etc., fideliter veritati catholicae deser- 
virent. 

Ideo catholici divites iterum iterumque monendi de gravi qua te- 
nentur obligatione cooperandi cum Ecclesia caritate magnanima, ac 
sedulo erudiendi circa mirificos fructus talium Institutionum, sive natio- 
nales sint sive internationales, cum ope earum Ecclesia in promptu habet 
instrumenta diffusionis hodierna. 

Hi denique catholici certo sciant se tandem aliquando verba Christi 
audituros quibus Dominus industriam servi, qui quinque talenta acce- 
perat, laudavit. 

Quae praecedunt, ad Eminentiam Tuam mittere mihi iucundissimum 
est; eaque benevolenti animo accipere faveas. 

Dum instanter Deum Virginemque Matrem pro felici successu pro- 
xime futuri Concilii adprecor grata hac opportunitate arrepta, mihi 
maxime cordi est Sacram* Tuam Purpuram uti humillimus servus deo- 
sculari. 

Eminentiae Tuae Reverendissimae addict.mus dev.mus, in Domino, 

® Aemilius Benavent Escuin 
Episcopus tit. Cercinitanus 

67 

Exc.mi P. D. MICHAELIS NOVOA FUENTE 
Episcopi tit. Chytriensis, Auxiliaris Compostellani 

Compostellae, die 25 augusti 1959 


Em.me ac Rev.me Domine, 

Infr ascriptus, Michael Novoa Fuente, Episcopus Titularis Chytriensis, 
Auxiliaris et Vicarius Generalis Em.mi ac Rev.mi D. D. Ferdinandi Card. 
Quiroga Palacios, Archiepiscopi Compostellani, in Hispania, rescribens, 
maxima con reverentia et obsequio, ven. Litt. Eminentiae Vestrae, qui- 
bus desiderat opiniones et sententias cognoscere in ordine ad futurum 
Concilium Oecumenicum quod paratur, communicare audet, reverenter 
et coram Deo, sua consilia et vota, si quid utilitatis afferre poterit pro 
memorati Concilii argumentis adparandis. 

1. Atheismi, Communismi et Positivismi moralis damnatio. 

2. Catholicae doctrinae de matrimonii finibus definitio. Damnatio 
foecundationis artificialis. 

3. Doctrinam circa errorem communem clarius declarare. 

4. Supprimere ius praesentandi ad beneficia ecclesiastica, quod pri- 
vatis competit. 

5. Supprimere, vel saltem ad breviorem formulam reducere, lusiu- 
randum Antimodernisticum (Motu Proprio Sacrorum Antistitum, 1 Sep- 
tembris 1910). 

6. Reducere recitationem Divini Officii in favorem eorum qui mini- 
steriis apostolatus operam navant. 

7. Magis magisque inter sacerdotes spiritum sacerdotalem fovere et 
urgere, spiritualibus exercitiis singulis annis, consuetudine vitae com- 
munis, in quantum fieri possit, aliisque mediis, etiam extraordinariis. 

8. Usum habitus clericalis pro viribus urgere, et religiosis viris 
prohibere usum habitus cleri saecularis, absque licentia Ordinarii loci 
in singulis casibus et de consensu Superioris Regularis. 

9. Selectionem et institutionem candidatorum ad Seminaria, maxima 
sollicitudine ac diligentia curare, prout specialia temporum adiuncta 
suadent. 

10. Ad formulas breviores reducere multa quae in libris liturgicis 
continentur. 

11. In lure poenali, reducere censuras latae sententiae. 

12. Ordinariis loci facultatem concedere dispensandi ab impedi- 
mentis gradus minoris. 

13. Supprimere impedimentum criminis « inter eos qui, perdurante 
legitimo matrimonio, adulterium inter se consummarunt, si fidem sibi 
mutuo dederunt de matrimonio ineundo » (can. 1075 § 1). 

14. In nova quae paretur Codicis luris Canonici editione, colligantur 
omnia quae iure iam vigent circa Instituta Saecularia, Actionem Catho- 
licam, opera apostolatus, etc. In genere, totam legislationem canonicam 
circa fidelium Associationes denuo perficere et ordinare. 

Ad osculum Sacrae Purpurae, Eminentiae Vestrae Reverendissimae 

humilis et devotissimus servus 

Michael Novoa Fuente 
Episcopus tit. Chytriensis 

Exc.mi P. D. MATTHAEI MUGICA Y URRESTARAZU 


Episcopi tit. Cinnaei 


Zarauz, 22 iulii 1959 


Em.me ac Rev.me Domine, 

Recepi litteras Vestrae Em.mae Rev.mae signatas — Prot, N. 1 
C 159-2352 — relativas ad proximum Concilium Oecumenicum ab Augu- 
sto et Supremo Pontifice, nobis dilectissimo, Papa loanne XXIII et qua 
par est reverentia ac devotione breviter liceat mihi aliquas significare 
observationes. 

Dixi breviter, nam, si Deus dignatur conservare vitam meam usque 
ad 21 diem septembris immediati, numerabo 89 annos vitae meae; 
insuper laboro absoluta caecitate et nihil possum legere, nihil possum 
scribere. 

Itaque facio gressum ad rem de qua agitur. 

Ecclesia Catholica Apostolica Romana. Cum diaphanum et certis- 
simum sit nobis extra hanc Ecclesiam non posse per se dari salutem, 
quamvis, scimus Deum piissimum et misericordem esse et futurum esse 
semper erga eos qui bona fide in falsis religionibus et sectis honestam 
vitam agant, meo humili iudicio, credo opportunissimum fore innuere 
quomodo possibile sit et fiat ut Episcopi, Pastores, etc. ecclesiarum dis- 
sidentium in erroribus perseverent et perseverare faciant in erroribus 
laicos suae falsae « Ecclesiae » post tot saecula verae Ecclesiae Aposto- 
licae Romanae semper semperque triumphantis et superantis crudelis- 
simas persecutiones. 

Similiter opinor magni momenti esse obtinere formales retractationes 
de illis qui, cum baptizati essent in vera Ecclesia Catholica, postea aber- 
rantes a via recta, in lucem ediderunt scripta et libros contra veram 
Ecclesiam, et multoties ausi sunt etiam errores haereticos spargere contra 
sacratissima dogmata nostrae Religionis. In Hispania decesserunt a vita 
Ortega Gasset, qui dicebat et profitebatur « philosophus », et Dr. Una- 
muno. Rector Universitatis civilis Salmaticae, primus in suis scriptis et 
libris edidit in lucem doctrinas heterodoxas quadam cum discretione; 
alter saturavit opera aliqua sua multis afiirmationibus haereticis; et unus 
et alter in suprema hora mortis, neque antea, cum essent correpti gravi 
infirmitate, nullam retractationem dederunt pro reparando scandalo in 

tota Hispania difiuso et cognito. Hac de causa multi iuvenes dantes ope- 
ram studiis hodie in Universitatibus civilibus Hispaniae legunt, defen- 
dunt supradictos philosophum et rectorem: magna est confusio praeser- 
tim apud iuvenes qui peragunt studia in dictis Universitatibus civilibus; 
oportet itaque urgere in Concilio Oecumenico necessitatem reparationis in 
illis et simillibus casibus. 

De disciplinae observantia in Seminariis et Domibus Religiosis 

Certum est Episcopos et Superiores Religiosos praescribere regulas 
prudentes et sapientes ad servandam disciplinam in Seminariis et in 
Domibus religiosis. Dum nos fuimus alumni in Seminario, nobis saepe 
repetebant et Rectores et Directores spirituales — qui spernit modica, 
paulatim decidet — et si non semper, fuimus fideles in praxi et in 
disciplina servanda, tamen, in ore nostro non resonabat murmur adversus 
et contra illud sapientissimum consilium: iuventus actualis haud raro 
cogitat et verbis significat quasdam regulas de disciplina in praedictis 
domibus esse minutias quae componi et compati non possunt cum iuribus 
hominis cum libertate et dignitate personae; itaque non erit extra locum 
Concilii Oecumenici aliquid innuere et praescribere de hac re. 

Plebs quoque christiana compulsa hoc ictu subversionis, congregata 
sive in locis operi vel labori dicatis, sive in tabernis, etc, audet loqui 
minus reverenter de clericis, de religiosis et de hierarchia sacra in genere. 

Dantur etiam aliae multae et graves quaestiones sociales, id est, 
— quaestio social — (quae ut cancer grassatur et serpit), usus linguae 
vernaculae ad instructionem religiosam in regionibus quae utuntur hac 
lingua, sed de his rebus certe loquentur Patres in Concilio Oecumenico 
et praesertim harum solutio et definitiva sententia soli Romano Pontifici 
reservatur. 

Quoad me attinet, humili prece rogabo Deum et lesum Christum 
D. N. ut Christi Vicarius, loannes Papa XXIII lucretur exitum trium- 
phalem in proximo Concilio. 

Subscribo his litteris in oppido, vulgo, Zarauz dicto (provincia de 
Guipuzcoa, in Hispania), animadvertens non signare sigillo quia ex die 
qua renuntiatus sum episcopus titularis in Cinna, non utor sigillo. 

Deosculando devote sacram purpuram Vestrae Em.mae Reverendis- 
simae, placet mihi repetere Vestrum humilem servum 

Matthaei Mugica y Urrestarazu 
Episcopus tit. Cinnaeus 


27 (II b) 

Exc.mi P. D. MATTHIAE SOLA Y FARREL 
Episcopi tit. Colophoniensis 

Barcinone, 31 augusti 1959 

Eminentissime ac Reverendissime Domine, 

Acceptis debito obsequio Litteras Eminentiae Vestrae sub numero 
Prot. 1 C/59-2368 datis, in quibus meum expostulat votum circa res 
et argumenta quae tractari poterunt in futuro Concilio Oecumenico, per- 
gratum mihi est significare forsan Ecclesiae animarumque bono profu- 
turum esset definire quasdam quaestiones respicientes ad 

— Breviarii et Missalis reformationes; 

— linguae vernaculae usum in liturgia Missae; 

— novam ordinationem collationis et exercitii Diaconatus necnon 
ordinum minorum, praesertim Lectoratus et Acolithatus; 

— quarumdam formarum cultus revisionem, pro territoriis missio- 
num, attenta singulorum populorum peculiari cultura; 

— rationem pastoralem agendi quoad sacramentorum administra- 
tionem, praesertim in locis vulgo dictis « dechristianizatis » necnon in 
territoriis missionum; 

— adaptationem Seminariorum et institutionem pastoralem cleri- 
corum, attentis hodiernis adiunctis; 

— revisionem structurae paroecialis, praesertim ruri et in magnis 
civitatibus; 

— indolem theologico-iuridicam apostolatus laicorum; 

— cooperationem inter clerum regularem et saecularem; 

— sacerdotum saecularium consociationes varios ob fines; 

— iustitiae administrationem, praesertim quoad causas ad matri- 
monium spectantes, 

Interim in sacrae Purpurae osculo summae existimationis praemisso 
testimonio sum ac persisto addictissimus humillimus servus verus, 

® Matthias Sola y Farrel 
Episcopus tit. Colophoniensis 

Exc.mi P. D. LAUREANI CASTAN LACOMA 
Episcopi tit. Dalisandeni in Isauria, Auxiliaris Tarraconensis 


Tarracone, die 25 augusti 1959 

Eminentissime Princeps, 

Honor mihi est mittere Eminentiae Vestrae Reverendissime, ut me- 
lius iis quae petuntur in litteris diei 18 iunii praesentis anni 1959 
(Prot. N. I C/59-2650) satisfaciam, nonnullas animadversiones et pro- 
positiones circa proximum Concilium Oecumenicum, ex quibus aliae 
spectant ipsum Concilium, aliae quaedam doctrinae capita, aliae rem 
disciplinarem, aliae, tandem, actionem apostolicam. 

Deprecor Eminentiam Vestram ut in illis videre dignetur tantum 
vehemens desiderium quo afficior conferendi meum quamvis exiguum 
laborem pro felice exitu huius magni operis quod aggressus est loannes 
Papa XXIII, quem Deus diu sospitem servet. 

Interim fausta quaeque adprecor Eminentiae Vestrae Reverendissi- 
mae cuius sacram purpuram humillime deosculor. 

Eminentiae Vestrae Reverendissimae 
addictissimus in Domino 

® Laure ANUS Castan Lacoma 
Episcopus tit. Dalisandenus in Isauria 
Aux. Tarraconensis 


I. Circa ipsum Concilium 

1 . Lingua latina tantum sit « officialis » in proximo Concilio, tam 
ratione traditionis (ita enim a Cone. Lateranensi I semper factum est) 
quam ratione universalitatis, vi cuius nulla natio erit neque privilegiata 
neque neglecta, et nullus nationalismus seipsum considerare poterit vul- 
neratum. Attamen, si inter Patres, maxime orientales, aut « observato- 
res » sunt qui lingua latina commode uti non valent, sit pro ipsis servi- 
tium traductionis seu versionis simultaneae. Acta publicentur, si id expe- 
dire videatur ne Orientales Ecclesiae quaerimoniae pretextum habeant, 
tum in texto officiali latino tum in versione officiali graeca aut slavonica. 

2. In Concilio quaestiones dogmaticae et disciplinares tractentur 
simul, id est, aut alternis sessionibus aut ita ut in unaquaque sessione sit 
pars doctrinalis primum et postea pars disciplinaris. 

3. Tum ratione temporis transacti ab ultima sessione Concilii Vati- 
cani (fere saeculum), tum propter plures Summos Pontifices qui ab illo 
tempore exstiterunt, proximum Concilium consideretur novum Conci- 
lium, non prosecutio Vaticanae Synodi. 

4. Quantum fieri possit, rerum tractandarum ordo ac ipsorum decre- 
torum schemata praeparentur ante ipsum Concilium, prae oculis habitis 
iis omnibus votis, animadversionibus, desideriis, propositionibus quae 
ab Episcopis ac futuris Patribus propositae fuerint. Ita fiet ut maiore 
celeritate et minoris temporis absentia Patrum a suis sedibus totum Con- 
cilii negotium expediri valeat. 


II. Circa doctrinam et dogmata 

1. Nihil obstantibus iis quae supra dicta sunt, numero 3, materies 
decretorum doctrinalium complectere debet duplicem illam partem quam 
habuit Vaticana Synodus, scilicet, aliam contra errores hodiernos, aliam 
circa Ecclesiam. In prima condemnari debent recentiores errores qui pe- 
riculum pro christifidelium orthodoxia constituere possunt; in altera pro- 
poni debent ea doctrinae capita circa Ecclesiam quae nunc adhuc desi- 
derantur. 

2. In prima parte, scilicet, in illa quae hodiernos errores spectat: 

Condemnetur existentialismus materialista et atheus. 

Damnetur spiritismus cum theosophismo, propter maximam diffusio- 
nem et periculum inde ortum in America Meridionali. 

Iterum condemnetur communismus propter eius atheismum, mate- 
rialismum dialecticum, doctrinam de pugna classium, negationem iuris 
proprietatis ac immanem conculcationem iurium fundamentalium per- 
sonae humanae, quapropter iterum atque iterum intrinsece perversus 
declaretur. 

Ne, autem, modo tantum negativo contra communismum procedatur, 
exponatur positive doctrina catholica circa quaestionem socialem (quod 
fiet prima vice in aliquo Concilio Oecumenico), et peccata praecipua quae 
in hac re patrari possunt, sive contra iustitiam commutativam sive con- 
tra iustitiam socialem, exponantur ac damnentur ut moralistae ac confes- 
sarii in hac complexa materia doctrinam firmam in qua fundentur habeant. 

Anathematizentur et formaliter reprobentur nonnullae sectae ultimis 
temporibus a protestantismo ortae, velut « Testes Jehova », « Adventi- 

stae ultimae diei » etc. propter ipsarum maximam malitiam, absurdita- 
tem, perversitatem, reticitis tamen, forsan, eorum nominibus. 

Rursus hortentur catholici, sicut in Encyclica « Humani generis » 
factum est, ut reiciant et vitent novitates in re doctrinali, et dentur nor- 
mae concretae ad hoc ut iste agendi modus nullo modo noceat legitimae 
investigandi libertati. 

3. In altera parte, id est, de Ecclesia, exponatur recta doctrina de 
intima ac supernaturali constitutione Ecclesiae, de eius mysterio, vi cuius 
est corpus Christi mysticum, ideoque longe transcendit omnes alias hu- 
manas societates. 

Proponatur pariter genuina doctrina circa laicos in Ecclesia, tum in 
parte positiva, vi cuius laici sunt vere membra Ecclesiae cum omnibus 
iuribus et officiis quae inde sequuntur, tum in parte negativa ut vitentur 
quaedam deviationes « laicismi » vel « saecularismi » exagerati qui hodie 
in Ecclesia serpent. 

Ut melius « positio », ut dicunt, laicorum in Ecclesia iuxta verbum 
Dei revelatum intelligatur, proponatur recta doctrina circa sacerdotium 
fidelium ut hi suam magnam dignitatem agnoscant et terminos huius rea- 
litatis excedere non praesumant. 

Iterum proponatur recta doctrina catholica circa relationes inter Ec- 
clesiam et Statum contra theorias nonnullorum auctorum qui, modo ma- 
gis vel minus velato, doctrinam Pii Papae IX in « Syllabo » ac Leonis XIII 
in suis encyclicis antiquatam et reiciendam asserunt. 

Clare proponantur principia circa Ecclesiae unitatem, iuxta Christi 
doctrinam; ardentibus verbis exponatur quo modo cum Christus tum Ec- 
clesia Catholica cupiant ut omnes qui ab unitate recesserunt ad unitatem 
redeant; omnes ecclesiae separatae iterum atque iterum ad unionem invi- 
tentur et clare a Concilio indicetur quid, ad hanc unionem fovendam, 
liceat quid vero nefas sit. 


III. Circa disciplinam cleri et populi christiani 

A) Clerus saecularis, a) Seminaria. 

1. Inserantur in novo Codice luris Canonici praecipuae normae circa 
Seminaria ultimis temporibus datae a Romanis Pontificibus et Dicasteriis 
romanis, et urgeatur vehementer plena et exclusiva dedicatio Seminario 
ex parte eorum sacerdotum qui in his institutionibus Rectoris ac Mode- 
ratoris spiritus munere funguntur. 

2. Vehementius exigatur ac urgeatur studium ac praxis linguae lati- 
nae in Seminariis et Universitatibus Ecclesiasticis (et in ephemeridibus 

clericalibus) ut sit vere magis in dies, de iure et de facto, vinculum unio- 
nis inter omnes clericos omnium nationum terrae. 

3. Maximo nisu ac omnibus mediis possibilibus vitetur ut Universi- 
tates Ecclesiasticae, pro clericis qui in illis studio vacant, sint occasio dissi- 
pationis ac fomentum amoris proprii, vi cuius multi « quaerunt quae sua 
sunt, non quae lesu Christi » (Philip, 2, 21), quod, proh dolor, nonnum- 
quam contingit; e contra, maxima cura habeatur ut sint causa maioris fer- 
voris et plenae dedicationis servitio Ecclesiae, ut tales clerici exemplum 
sint et stimulus pro caeteris in propriis dioecesibus. Haec ut assequi va- 
leant; 1) exigatur in Collegiis in quibus Universitatum alumni commo- 
rantur altior gradus vitae spiritualis et observetur stricta, quamvis rerum 
adiunctis accomodata, disciplina; 2) simul cum studio quaestionum spe- 
culativarum coniungatur studium Theologiae spiritualis ac diversarum di- 
sciplinarum quae ad rem pastoralem pertinent. 

4. Aliqua opportunitas detur ut Seminariorum alumni qui Universi- 
tates adire nequeunt, saltem ii qui clariore intellectu sunt praediti, licen- 
tiam in Sacra Theologia obtinere valeant in proprio Seminario. Multi ex his, 
propter diiSicultates oeconomicas in Seminario permanere coguntur, quam- 
vis superent aut saltem adaequent illos qui in Universitates mittuntur aut 
sponte eunt; unde fit ut hi quamdam « capitis diminutionem » coram 
populo et ipsa lege Ecclesiae patiantur. Estne hoc aequum ac conveniens 
pro Ecclesiae utilitate? 

Conditiones quibus remedium his rerum adiunctis praeberi posset 
sunt forsan hae: 1) hi alumni qui ad examen « ad licentiam » admitti 
possunt sint tantum illi qui elevatum gradum medium qualificationum in 
proprio Seminario singulis annis obtinuerint; 2) adsit numerus sufficiens 
« doctorum » inter Professores cursus Theologici Seminariorum; 3) fiat 
examen ad licentiam, expletu cursu theologico, coram tribunali in quo 
adsint aliqui doctores Magistri in aliqua Universitate et alii doctores 
ex magistris Seminarii in quo alumni studia peregerunt. 

5. Addatur Codici luris Canonici, saltem tamquam desideratum aut 
modo hortatorio, institutio Post-Seminarii in unaquaque dioecesi, et indi- 
centur delineamenta generalia huius novi Instituti ecclesiastici. 

b) Sacerdotes. 

6. Aperiatur via canonica, debitis cum cautelis et conditionibus, pro 
consociationibus sacerdotalibus, maxime pro his quae sacerdotalem per- 
fectionem ac spiritualem vitam fovere satagunt. 

7. Officia illa circa pietatem quae sacerdotibus in canone 125 im- 
ponuntur « in obliquo » (« Curent locorum Ordinarii ut clerici ... ») im- 
ponantur « in recto », ut melius ab ipsis exigi valeant. 

8. Adiiciatur in novo Codice obligatio pro sacerdotibus peragendi 

Spiritualem secessum singulis mensibus, saltem cum clausula huic simili: 
« si absque gravi incommodo fieri potest », aut « modo et loco ab Epi- 
scopo designato », etc. 

9. Obligationi confitendi peccata frequenter (can. 125 § 1) adiun- 
gatur saltem exhortatio habendi « directorem spiritualem » aut « mode- 
ratorem spiritus » pro sacerdotibus. Hucusque nihil hac de re in Eccle- 
siae legibus dictum est. 

10. Instituatur in unaquaque dioecesi officium moderatoris spiritus 
sacerdotum, cui committatur directio recessuum spiritualium in locis et 
temporibus ab Episcopo designatis et praxis directionis spiritualis eorum 
sacerdotum qui id sponte ab illo petant. 

1 1 . Rursus affirmetur et vehementer laudetur, ut os obstruatur eorum 
qui hodiernis temporibus de sacerdotum coniugio saepe loquuntur, lex 
de ecclesiastico caelibatu pro his qui maiores ordines suscepere, quippe 
quae respondeat optime tum munditiei et puritati quam exigit sacer- 
dotium, tum apostolicae libertati quam praecones Evangelii habere 
debent. 

12. Ut melius vitentur scandala quae ex defectu spiritus sacerdotalis 
aut ex inobservantia castitatis aliquando populo christiano dantur, faci- 
lior sit sacerdotum reductio ad statum laicalem, cum onere servandi ca- 
stitatem. Idem fieri liceat in illis casibus in quibus liquido constat sacer- 
dotem omnino amisisse spiritum ecclesiasticum. Hoc consideretur non 
tamquam poena delinquenti inflicta, sed tamquam remedium pro Ec- 
clesia. 

13. Foveatur magis in clero praxis vitae communis, precipue inter 
sacerdotes iuniores et eos qui aliquo modo pertinent ad Post-Seminarium. 
Dum in Seminario sunt, alumni praeparentur et excitentur ad hanc vitam 
communem. Sacerdotes iuniores ab Episcopo ad hanc vitam communem 
possint obligari per aliquot annos. 

14. Maxime haec vita communis inter parochum ac eius vicarios 
commendetur ac faveatur. Tamquam principium statuatur illum paro- 
chum qui molestias ex vita communi cum vicariis forsan ortas suscipere 
renuit dignum non esse ut ei vicarius detur. 

15. Erigantur in capite dioeceseos et in magnis urbibus domus pro 
suscipiendis sacerdotibus peregrinis aut itinerantibus et eos qui Praesu- 
lem visitandi aut negotia ecclesiastica in Curia expediendi gratia episco- 
palem urbem petunt. Quo facto, prohibeatur quominus sacerdotes apud 
communes itinerantium domos hospitentur. 

16. Exercitia spiritualia sacerdotes peragere debeant singulis annis 
aut saltem singulis bienniis. Id exigit vita spiritualis sacerdotum et exem- 
plum nonnullorum laicorum piorum qui ita agunt. 

B) Circa religiosos. 

17. Limitentur exemptiones Ordinum et Congregationum religioso- 
rum ad vitam spiritualem et internam disciplinam intra domus eorum- 
dem ac oratoria privata ipsorum. Quaecumque autem, spectant oratoria 
ac Ecclesias quae a fidelibus frequentantur, necnon ad apostolatum exter- 
num, subiiciantur vigilantiae ac visitationi Episcopi, cui committitur cura 
totius populi fidelis. 

18. Ad boc ut maior sit unio ac intimior cooperatio inter clerum 
saecularem et regularem, et inde maior efficacia actionis apostolicae obti- 
neatur, tamquam norma generalis habeatur omnes religiosos quorum Ec- 
clesiae patent fidelibus teneri gerere in ipsis curam animarum si Episcopo 
id necessarium aut valde utile visum fuerit. 

19. Saltem pro Congregationibus feminarum sanctimonialium aut re- 
ligiosarum quae in posterum fundentur imponatur habitus communis in 
quo simplicitas cum gravitate consocientur. Distinctivum pro unaquaque 
Congregatione sit signum aliquod parvum (numisma, emblema, etc.) quod 
communi habitui superaddatur. 

C) Circa Instituta Saecularia. 

20. Addantur novo Codici luris Canonici tota Ecclesiae legislatio 
circa Instituta Saecularia, prae oculis habitis his omnibus quae experien- 
tia ultimorum annorum suadeant. Dicatur utrum et quibus conditioni- 
bus sacerdotes saeculares dioecesani talia Instituta ingredi valeant, et in 
hac hypothesi, quaenam esse debeant inter talium Institutorum Superio- 
res et Episcopum relationes. 

D) Circa laicos. 

21. Inserantur in novo Codice luris Canonici quaecumque spectant 
Actionem Catholicam et modo fixmo stabiliantur leges fundamentales 
ipsius, ut vitari valeant confusiones et instabilitas quae oriuntur ex cre- 
bris mutationibus in structura Actionis Catholicae. 

22. Multae sunt Consociationes quae « actio catholica » vocari desi- 
derant, paucae vero, quae vere directioni sacrae Hierarchiae immediate 
subiici patiantur. Determinetur, ergo, a Concilio quaenam concretae con- 
ditiones submissionis et dependentiae a Hierarchia requirantur in genere 
ut quaelibet consociatio apostolica laicorum « actio catholica » merito 
appellari valeat. 

23. Modo claro statuatur, ita ut nullus remaneat locus confusioni 
aut ignorantiae, omnes omnino consociationes laicorum quae apostolatum 
externum exercent, in his quae ad hanc externam actionem apostolicam 
spectant, penitus subiectas esse Ordinariis locorum et iis competere nor- 
mas pro ipsarum actione et coordinatione dare. 

24. Modo claro et sollemni commendetur christifidelibus, maxime 
mulieribus, modestia christiana in habitu et in moribus. Simul declare- 
tur haec non esse contra legitimas acquisitiones modernae civilizationis, 
sed contra materialismum et modernum paganismum qui hanc civiliza- 
tionem invadere conatur. 

25. Ut magis haec modestia christiana foveatur in feminis, exigatur 
ab ipsis usus veli in capite prout Paulus docuit (7 Cor. 11, 5) et Ecclesia 
praecipit (can. 1262), et non permittatur usus contrarius. 

E) Circa Sacramenta. 

26. Reducatur numerus reservationum censurarum et restringatur 
reservatio peccatorum in confessione. 

27. Aetas pro ordinatione presbyterorum sit 25 annorum, et non 
dispensetur infra 24 annos. Pro ordinatione admittatur tamquam titulus 
primarius « Servitium dioecesis », « missionis » aut « ecclesiae ». Neque 
praesens status Ecclesiae, neque legislatio canonica circa Seminaria, ne- 
que spiritus maximae partis eorum qui ad sacros ordines accedunt, permit- 
tunt ordinationem ad titulum beneficii aut patrimonii. Cur hi tituli prae- 
ferri debent titulo « servitii dioecesis, ecclesiae aut missionis »? 

28. Videatur utrum expediat tollere impedimenta cognationis spiri- 
tualis et legalis. 

F) Circa beneficia. 

29. Perficiatur ac spiritualizetur magis legislatio circa beneficia ec- 
clesiastica, auferendo vestigia quae adhuc remanent ex iure germanico. 
Prout res nunc iacet, beneficia potius videntur instituta ad commodum 
privatorum quam ad utilitatem Ecclesiae. Maxima inaequalitas existens 
inter diversos beneficiarios est nonnumquam exasperans. In quibusdam 
civitatibus sunt paroeciae quarum fructus sunt maximi, et in eadem dioe- 
cesi sunt aliae paroeciae rurales sitae in montibus in quibus parochi vix 
decenter vivere valent. Immo, in iisdem civitatibus sunt aliquando, simul 
cum paroeciis opulentibus, aliae sitae in partibus suburbanis in quibus 
fructus pro parocho exigui sunt dum e contra indigentia multorum pa- 
roecianorum cui parochus subvenire debet, maxima est. Idem dicatur 
in aliquibus locis de canonicatibus. Nonne doctrina socialis Ecclesiae in 
his casibus applicari decet ad maiorem charitatem inter clericos foven- 
dam et ad uberiorem fructum in apostolatu exercendo? 

30. Auferatur omnino ius patronatus, saltem quoad ius praesen- 
tandi sacerdotes pro beneficio obtinendo, a laicis. Hoc ut obtineatur fiat 
primo invitatio ad renuntiationem iis laicis patronis de quibus suspicio 
adsit possidere tale ius; si renuntiare renuant exigatur ab ipsis documen- 
talis et stricta probatio de existentia talis iuris patronatus; si autem pro- 

batio non sit plena declaretur inexistentia talis iurispatronatus; si autem 
sit plena offeratur patronis aliqua compensatio, etiam oeconomica ex 
bonis beneficii, et, sicut fit in casibus expropiationis propter bonum pu- 
blicum, declaretur extinctum ius patronatus in singulis casibus. 

31. Revisioni subiiciatur lex canonica de inamovibilitate parocho- 
rum et de concursu maxime generali pro paroeciarum provisione. Praesens 
disciplina estne illa quae magis convenit pro bono animarum ac dioece- 
seos regimine et gubernatione? 

G) Circa Episcopos et Dioeceses. 

32. Clare indicetur in Concilio aut in novo Codice Episcopos ius 
habere servandi Sacram Eucharistiam in propriis sacellis. Quod concedi- 
tur domui religosae tribus sororibus constanti, negabitur Episcopo qui, 
aliunde caret ea libertate quam habent saeculares pro visitandis ecclesiis? 

33. Actualis praxis de conferendis Episcoporum suffraganeorum cum 
Metropolita, ac de Conferendis metropolitarum uniuscuiusque nationis 
fiat lex canonica modo sollemni condita. 

34. Lex pariter feratur de organizatione Episcoporum in singulis na- 
tionibus, in qua statuatur quinam sit primas ut alios convocet et praesit, 
indicentur « Episcopales commissiones » pro diversis negotiis, munera 
et iura Episcopi Secretarii Episcopatus exponantur ac relationes horum 
coetuum cum Nuntio ac Sede Apostolica clare explicentur. Per hanc orga- 
nizationem oportet ut hierarchia ecclesiastica quae sub respectu nationali 
infirmior est quam auctoritas civilis — remoto tamen quolibet periculo 
nationalismi aut regalismi — novum acquirat roborem ac firmitatem. 

35. Canones de synodis dioecesanibus celebrandis urgeantur ut in 
praxi deducantur, et indicetur harum synodorum munus esse non tantum 
leges ferre sed etiam totam vitam religiosam dioecesis stimulare, actio- 
nem pastoralem promovere et sacerdotum sanctitatem fovere. 

36. Senatus Episcoporum, nempe, capitula Cathedralia eorumque 
organizatio ac functiones diligenti examini subiiciantur. Sicut nunc sunt, 
cum tot dispensationibus et exiguo fructu in splendore cultus divini, digni 
sunt ut pergant existendo sine profunda ipsorum transformatione? 

37. Sicut nunc adest « officialis » qui Episcopum adiuvat in re iudi- 
ciali et « Vicarius Generalis » qui Praesulem iuvat in dioecesis admini- 
stratione, fas sit Episcopis designare aliquem sacerdotem Delegatum cum 
potestate ordinaria simili illi quam habent Vicarii Generales pro Actione 
Catholica et apostolatu tam saecularium quam sacerdotum stimulando, 
promovendo, fovendo. 

38. Liceat diocesibus — salva et integra manente auctoritate Sanctae 
Sedis circa ea omnia quae missiones apud infideles spectant (can. 1350 

§2) — partem activam habere in his missionibus. Hoc multiplici modo 
fieri potest, sive conferendo alicui dioecesi tutelam oeconomicam et spi- 
ritualem alicuius territorii, sive committendo clero eiusdem dioecesis re- 
gimen et curam alicuius missionis. Ne molestae « interferentiae » adsint 
inter Episcopum et S. Cong. de Prop. Fide, relationes inter Episcopum 
et S. Congregationem sint eaedem quae sunt inter Congregationem aut 
Provinciam religiosam cui Missio committitur et praedictum Dicasterium. 
Episcopus tutelam missionis suscipit ac numerum sufiiciens sacerdotum 
offert, ex quibus S. Congregatio aliquem eligit ut sit Vicarius aut Prae- 
fectus apostolicus, et omnes hi sacerdotes directe pendent a Sacra Con- 
gregatione. 

IV. Actio apostolica 

1. Praecipiatur ut clerus uniuscuiusque civitatis aut vicariatus fora- 
nei constituat « unitatem » seu « communitatem » laboris pastoralis in 
communi; ut hic finis obtineatur habeantur periodice sacerdotales con- 
ventus in quibus actio communis studio subiiciatur. In his conventibus 
fas sit quaedam statuere quae. Episcopo approbante, vim obligandi om- 
nes parochos habeant. 

2. Concedantur parochis, missionariis, moderatoribus Exercitiorum 
spiritualium eae facultates quae per privilegium habent quaedam Con- 
gregationes Religiosae, aut per rescriptum sacerdotibus conceduntur, et 
spectant bonum spirituale fidelium, exempli causa. Rosaria B. M. V. be- 
nedicere, etc. Nunc videtur concedi magis ad honorem talis sacerdotis 
aut Ordinis quam ad bonum populi christiani, ac speciem induunt cuius- 
dam monopolii. Saltem Ordinario loci concedatur facultas conferendi pa- 
rochis etc. has potestates. 

3. Circa Pastoralem, quam dicunt, Liturgicam, et usum linguae ver- 
naculae in actibus liturgicis, dentur normae firmae ac stabiles quibus finis 
imponatur tot disputationibus ac diversis usibus qui nunc sunt. 

4. Promulgetur, pro administratione sacramentorum. Rituale bilin- 
gue pro tota ecclesia, indicando scilicet in editione latina quaenam lingua 
vulgari in toto orbe terrarum dici possint, ut ex una parte respondeatur 
exigentiis pastoralibus curae animarum et ex alia parte servetur ubique 
necessaria unitas. 

5. lubeatur ut fiant catechismi unici pro singulis linguis ubique ter- 
rarum, quibus liceat in unaquaque natione addere appendicem si id Epi- 
scopis visum fuerit. 

6. In unaquaque natione, inter coeteras Episcopales Commissiones, 
adsit una pro re pastorali fovenda. 

7. Pro catechismo aut praedicatione catechetica adultorum fiat in 
unaquaque natione themarium seu elenchus schematum quem omnes pa- 
rochi sequi teneantur, salva auctoritate Episcoporum indicandi pro ali- 
quibus diebus thema speciale. Haec themata ita conficiantur ut quattuor 
annis tota catholica doctrina absolvatur et quinto anno denuo explicari 
incipiat. In his thematibus servetur maxima relatio possibilis inter thema 
propositum et textum liturgicum uniuscuiusque dominicae aut festi. 

8. Instituantur in omnibus paroeciis Opera Missionalia Pontificia et 
maxime foveatur spiritus missionalis ut omnes sponte et firmiter maximo 
operi missionali auxilium validum praebeant. 

9. Ea quae a nonnullis proposita sunt circa diaconatum quem dicunt 
« laicalem », qui potius « stabilis » dici deberet, diligenti examini sub- 
iiciantur. Si ita Concilio visum fuerit, experimentum fiat in aliquo loco; 
secus omnino sileant controversiae inutiles circa hanc rem. 

10. Maxime foveatur praxis et apostolatus « caritatis », tum in 
praedicatione et relationibus humanis, tum etiam in christiana bonorum 
materialium communicatione, ut revera proximi dilectio sit verum chri- 
stianismi veri signum. 

11. Inter ojfficia pastorum animarum, maxime parochorum, includa- 
tur saltem per modum consilii et exhortationis onus visitandi singulas 
paroecianorum domus, singulis annis aut singulis bienniis. 

Omnes omnino sacerdotes, maxime vero pastores animarum, claram 
habeant conscientiam de obligatione quam habent non tantum curam ge- 
rendi de illis animabus quae remanent fideles in ovili, sed etiam de ipsis 
quae in sua paroecia negligunt praxim vitae christianae, aut pertinent ad 
sectam christianam extra Ecclesiam catholicam aut nondum baptismum 
susceperunt. Maxime vero curam habeant de iis qui inopia affliguntur aut 
de operariis qui ab Ecclesiae frequentia recesserunt, tum propter asper- 
rimas vitae difficultates, tum propter laborem inimicorum Ecclesiae. 

V. Nonnulla vota quae rem internationalem spectant 

1. A Concilio maxime reprobentur bella internationalia sine iusta 
causa et sine debitis conditionibus suscepta, et anathemate ac recorda- 
tione severi iudicii Dei terreantur illi qui in christianis nationibus rei 
publicae praesunt si populum sibi commissum sine causa in bellum prae- 
cipitant. Maxime vero reprobetur bellum atomicum, periculum vitae et 
mortis pro universo humano generi. 

2. Curent episcopi, in singulis nationibus, debita prudentia et con- 
siliis collatis cum Sede Apostolica, ut Ecclesia debitam independentiam 
in re oeconomica a Statu habeat, salvis tamen Concordatibus manentibus. 

3. Maxime pro spirituali assistentia christifidelium migrantium ab 
una in aliam nationem ac eorum qui navibus inserviunt Episcopi vires 
coniungant cum Episcopis aliarum nationum ut res finem ad optatum 
perduci valeant. 

Laure ANUS Castan Lacoma 
Episcopus tit. Ddisandenus in Isauria 
Auxiliaris Tarraconensis 

Exc.mi p. d. eugenii beitia aldazabal 

Episcopi tit. Tamiathitani, Coadiutoris c. s. Pacensis 

Die 26 augusti 1959 

Eminentissime princeps, 

Libentissime deferens humanissimae Eminentiae Tuae petitioni pro 
colligendis sententiis et consiliis de rebus opportune tractandis in futuro 
Concilio Oecumenico, liceat mihi praeprimis gratum pandere animum 
Pontificiae Commissioni Antepraeparatoriae ob consultationem peractam, 
quae maximo mihi est honori. 

Quod autem attinet ad « res et argumenta » quae in futuro Concilio 
tractari poterunt, haec inter alia audeam proponere: 

1. Vestigiis inhaerens Sanctissimi Pii Papae XII in Encyclica « Hu- 
mani generis » n. 23, cuperem in proximo Concilio essentialia Philoso- 
phiae Christianae capita enucleari, quae pro intelligentia Theologiae Re- 
velatae necessaria aestimentur. 

2. Ut fulgens corona totius doctrinae mariologicae iam definitae, 
forsitan oporteret ut Concilium de « mediatione universali » B. M. V. 
et de eius definitione ageret. 

3. Ephemerides gallica Esprit (octobr. 1949) publici iuris fecit elu- 
cubrationem relate ad quaestionem de relationibus Ecclesiam inter et Sta- 
tum sub titulo « Christianisme et Laicite ». Inter alia ibidem ajSirmatur 
« laicitatem Status » esse « iuridicam expressionem libertatis in actu 
fidei ». Repercussiones huius quaestionis in ferendis legibus fundamen- 
talibus Status moderni sunt plurimae et obviae. Opportunum foret ut 
vera doctrina, hac in re tenenda, auctoritate Concilii pateret. 

4. Attentis allocutionibus pontificiis tam Pii XII, quam loan- 
nis XXIII fel. reg. quaestio de Actione Catholica est aperta et actualis 
quam maxime. Rogo reverenter ut haec doctrina et consequens disciplina 
pressius a Concilio determinetur. 

5. Servato linguae latinae usu in essentialibus, tamquam signo 
unitatis Ecclesiae optarem ut privilegia iam concessa aliquibus nationibus 
inter quas Hispania invenitur v. gr. in Manuali Toletano, usus linguae 
vernaculae augeatur tamquam universalis et regulata disciplina. 

Faveat Eminentia Vestra impensos animi sensus mei accipere, ad- 
dictissimi in Domino servi, sacram purpuram deosculantis 

Eugenius Beitia Aldazabal 
Episcopus tit. T amiathitanus 

Exc.mi P. D. RAPHAELIS GONZALES MORALEJO 
Episcopi tit. Dardanii, Auxiliaris Valentini 

Valentiae, die 1 octobris 1959 

Eminentissime Domine, 

Me admodum iuvat responsum dare litteris diei 18 mensis iunii pro- 
xime elapsi, quibus Eminentia Tua, utpote Praeses istius Pontificiae Com- 
missionis, a me rogare dignatur ut quaestiones recenserem ac proposi- 
tiones quae, apud meam sententiam, prae oculis sint habendae in laboris 
programmate, pro futuro Concilio conficiendo. 

Fas tamen sit mihi Eminentiae Tuae nunc patefacere huiusmodi lit- 
teras ad me non pervenisse nisi mense augusto iam decurrente, cum otio 
extra Dioecesim vacaverim, quamobrem ipsis responsum dare hucusque 
minime valui, nam res tanta haud immaturam postulabat meditationem 
et aliorum consilium. 

Mihi pergratum nunc est ad Eminentiam Tuam transmittere opinio- 
nes illas ac sententias, quas, sancta utens libertate, censeo in futuro Con- 
cilio tractari oportere. Ut vero huiuscemodi propositiones facilius mani- 
bus habeantur et tractentur, opportunum iudicavi eas in foliis separatis 
et ordinate transcribendas. 

Dumque Deum ferventer adprecor ut conservet ac vivificet Summum 
Pontificem loannem XXIII feliciter regnantem, sibique et Patribus fu- 
turi Concilii Sancti Spiritus lumen enixe deposco. Eminentiae Tuae Re- 
verendissimae devotissimum me profiteor in Domino, Sacram Eminen- 
tiae Tuae Purpuram deosculans 

Raphael Gonzales Moralejo 
Episcopus tit. Dardanius 
Auxiliaris Valentinus 

Praenotanda 

Concilium, ad mentem Summi Pontificis loannis XXIII, iter ad unio- 
nem Christianorum adipiscendam aptare debet. Hinc praedicit revisionem 
ac reformationem eorum omnium quae, intra Catholicam ipsam Eccle- 
siam, eiusdem vitalitatem possint adaugere, ipsam ad nostri temporis 
adiuncta aptiorem reddere, ac ita ulterius progredi in optatam unionem. 

Concilium, fideliter custodiens ac servans quidquid in Ecclesia — vel 
iure divino, vel infallibili Supremae Auctoritatis sanctione — nullate- 
nus est mutabile, nonnullas quaestiones de re dogmatica, morali, litur- 
gica ac pastorali, necnon de S. Scriptura ac Iure Canonico, tractandas 
suscipere debet, ut quaedam clariora reddantur, quaedam autem hodier- 
nis necessitatibus adaptentur. 

Argumenta de re dogmatica 

a) Est quidem maximi momenti ut ulterius explanetur theologica 
doctrina de Ecclesia, non tantum quatenus haec est Corpus Christi My- 
sticum, a Spiritu Sancto animatum, et Gratia, donisque et virtutibus 
supernaturalibus ornatum, sed potius quatenus est visibilis societas, di- 
vino pollens origine. 

Hoc in sensu Ecclesia, a Christo instituta, componitur, iuxta Dei be- 
neplacitum, Romano Pontifice, Episcopis, sacerdotibus et laicis. 

Doctrina quoad Romanum Pontificem statuta, definitionis ritu, in 
Concilio Vaticano fuit. Romanus Episcopus Successor Petri est, pollet- 
que definitis potestatibus quae infallibilitate coronantur. Nec aliunde 
theologica doctrina de Sacerdotio desideranda videtur. 

At vero statuenda censetur, magna ex parte, dogmatica doctrina 
quoad Episcopos et quoad laicos. 

Quoad Episcopos oportet ut Concilium accurate statuat et vim et 
amplitudinem illius conditionis qua dicuntur et sunt « Successores Apo- 
stolorum »; quibus polleant potestatibus, ut tales Successores; quo sub 
respectu a Romano Pontifice pendeant; quae officia iure proprio exer- 
ceant, sub illius Auctoritate suprema; ac denique devinciantur vinculis 
Episcopi inter se. 

Quoad laicos, qui quidem Ecclesiae pars sunt essentialis, urgenter 
statuenda censentur fundamentalia delineamenta Theologiae de Laicis, 
scilicet: qui sit nunc ipsorum in Ecclesia situs et locus, et qui proinde 
esse debeat ipsorum in eius vita et activitate interventus; quaenam po- 
testates ex Baptismi et Confirmationis charactere stricte enascantur; quo 
Hierarchiae subdi debeant pacto; quinam sit Actionis Catholicae locus 

proprius, quinam autem reliquis laicorum confraternitatibus ac sodalitiis 
assignandus. 

b) Ut via firma dialogo panderetur, non videretur peropportuna 
exaratio novi cuiusdam dogmatici symboli, in quo summatim recense- 
rentur illa omnia quae ut non mutabilia in dogmate Ecclesia reputat, 
ac ita patefieret reliqua diversis singulorum opinionibus relinqui? 

c) Fundamenta doctrinalia Oecumenismi, et quidem ut ex Ec- 
clesiae doctrina non mutabili eruuntur. 

d) Ut evangelicus Ecclesiae labor ad « culturas » diversas diver- 
sosque mores gentium quarumcumque, pro quibus peragitur, adaptetur, 
oportet admodum ut Concilium quaedam statuat principia, quibus regu- 
letur necessaria adaptatio, quibusque efficaciter fulciatur reverentia ma- 
xima et honor, erga positiva elementa, quae in tali « cultura » ac moribus 
reperiatur, habendus. 

e) Hac nostra aetate, quae eminenter « socialis » advocatur, opus 
est abs dubio ut sociale argumentum cuiusque christiani dogmatis, ipsius- 
que sociale momentum, luculenter signentur. 


Argumenta de Sacra Scriptura 

Ut in dogmatica, etiam in hac re oportet ut enucleatius examinetur 
ac statuatur quid sit minime mutabile, quid vero relinqui possit in libe- 
ram eorum opinionem, qui huiusmodi studiis vacant. 

Desiderantur autem firma et fixa principia ad interpretationem et 
aestimationem cuiusque Libri et loci Sacrae Scripturae. Nec posthaben- 
dum censetur damnum quod imprudens poterit inferre desiderium eorum 
qui, nimis leviter agentes, de cunctis dubitare audent, quo fit ut passim 
in mentibus perturbationem gignere soleant. 

Sacra Scriptura perfecte innotescere debet, servata proportione, et 
sacerdotibus, et fidelibus christianis. Quod tamen media exposcit vere 
efficacia, quorum defectus indubitanter efficit ut nobis sint heterodoxi 
hac in re superiores. 

Argumenta de re morali 

Quin parvipendantur moralia praecepta quae ad individuum stricte 
spectant, reputamus in Concilio prae coeteris signandum fore sociale ar- 
gumentum legis moralis. 

Adsunt problemata quae urgenter accuratiori dispositione indigent, 
ut V. gr. illa quae respiciunt collectivam imputabilitatem; oboedientiam, 
tam intra quam extra Ecclesiam; libertatem; personae humanae dignita- 
tem; veritatem ac sinceritatem. 

Tractatus de lustitia et lure est omnino necessario examinandus et 
accuratius perspiciendus, rite perpensis recentiorum Summorum Pontifi- 
cum doctrinis, ac vere consideratis aliarum scientiarum progressibus, 
quas inter non omittenda Oeconomia, Sociologia, Medicina, Psycholo- 
gia, etc. Nec aliunde necessitas adaptationis practicae ad problemata 
technici ordinis, huiusque nostrae aetatis propria, videtur praetermit- 
tenda. 

Instat arduum quoddam problema, quod re quidem vera ut admo- 
dum grave est habendum, quodque urgenter est in Concilio tractandum: 
illud nempe quod ad ius proprietatis in genere refertur, ac in specie ad 
ius proprietatis quoad media producendi vi praedita. Congeries ingens 
huiusmodi mediorum in paucorum manibus — ut sincere credimus — 
si immensa aliunde conspicitur eorum qui necessaria ad vitam vix assequi 
valent, non tantum patefacit vim graviter iustitiae inferri — commuta- 
tivae atque sociali — , sed et explicat, magna quidem ex parte, discessio- 
nem ab Ecclesia ingentis opificum multitudinis, immo et detegit cur Mar- 
xismus opifices seducat, et plures ex viris qui intellectuales appellantur 
convincat. 

Censemus item necessario examinandum fore problema de usu ma- 
trimonii, non quidem in seipso sed quatenus intime coniunctum est cum 
alio illo problemate de iusta laboris remuneratione. Ipsa societatis exi- 
stentia pendet ex utriusque observantia legis a Deo impositae et in ipsa 
hominis natura insculptae, quarum altera speciei conservationem regulat, 
altera vero de individuorum sustentatione providet. Has inter vinculum 
quoddam firmissimum mutuo adest. Altera absque altera non servatur. 
Si autem Ecclesia firmiter exigit strictam rectitudinem moralem in usu 
matrimonii — quod quidem necessarium est, sed in pluribus problema 
grave conscientiae gignit, aut eos recusare cogit unam ex paucissimis qui- 
bus frui possunt delectationibus legitime optandis — , et aliunde non 
strictam moralem rectitudinem in labore remunerando assequitur, ne 
quidem inter catholicos, non tantum occasio datur proxima committendi 
ea peccata quae sub generali « birth control » intelliguntur nomine, sed 
et alia causa patefit ex pluribus ob quas haud minima opificum pars ab 
Ecclesia secesserit. 

Aliud problema prae oculis attente etiam habendum illud est quod 
respicit moralitatem in collectivis actibus, tum sacerdotum, tum religio- 
sorum, et praesertim religiosarum, quando, quibusdam laboribus operam 
dantes, in ipsis concurrunt cum laicis. Quod quidem evenit in Institutis, 
quibus docere scopus est, vel quibus in nosocomiis servitium praestare 
competit; immo, etiam in aliis Institutis cuius generis cumque, quae ser- 
vitium aliquod praebent aut laborem, qui quodammodo mercede repen- 

ditur. Moralis eorum conscientiis qui in huiuscemodi laboribus partem 
capere solent, redolet, nimis heu frequenter, laxitudine quadam, — aliun- 
de animis arctius affixa — quae verum scandalum gignit etiam inter 
gentes quas non quidem timor afficit pius. 

Argumenta de re liturgica 

Cyclus Ecclesiae liturgicus defectu quodam redolet, qui quidem iam 
nunc innotescit, quique vero futuro tempore, plus minusve proximo, 
evidenter cunctis patebit. 

Fidei mysteria in duas sunt tabulas dispositi, quorum altera ea quae 
ad divinitatem pertinent complectitur, altera vero illa quae nonnisi Re- 
demptionis oeconomiam respiciunt. Liturgia autem fere tota versatur 
circa posterioris tabulae mysteria. Illa autem quae prioris sunt ordinis 
propria festivitate carent, una tantum. Trinitate, excepta. Nec ut Crea- 
tor, aut Conservator, aut Gubernator, adoratur usquam Deus, Ne quidem 
colitur ut Pater, aut Verbum, aut Sanctus Spiritus. Beneficia Creationis, 
Conservationis, Gubernationis, aut Paternitatis divinae, ex qua omnis 
derivatur paternitas, nonnisi indirecte in Liturgia rememorantur. 

Nihilominus haec sunt illa mysteria quibus homines arctius devin- 
cimur cum universo mundo, qui quidem et creatus, et conservatus, et 
gubernatus est a Deo, Patre, Verbo et Sancto Spiritu; dum e contra my- 
steria illa posterioris ordinis nonnisi hunc quem nos colimus respiciunt 
mundum. Iam vero nunc temporis, cum e terra iter in sidera et aethera 
ab hominibus aperitur, cumque propior est dies quo novi sunt mundi 
detegendi, — etiamque fortasse alia sunt entia ratione praedita inve- 
nienda — , admodum necessaria reputanda videtur rememoratio illorum 
mysteriorum quae intimius nos cum reliqua creatione coniungere valent. 

Praeterea hodierna postulare videntur tempora caerimonias fore im- 
minuendas et in simpliciorem formam redigendas, ut v. gr, altarium con- 
secratio, templorum dicatio, etc. 

Illae vero caerimoniae quae ad ordinationem spectant seorsim sunt 
considerandae. Reputamus namque in Concilio statuendum omnino esse, 
an et quo modo perdurare debeant minores ordines, et ipsemet subdia- 
conatus, an solummodo conservanda prima clericalis tonsura, diaconatus 
ac presbyteratus. In quolibet tamen casu, ordinationis ritus quam pluri- 
mis caerimoniis exui debet, quae nimis praeteritos usus ac mores vere 
respiciunt, quaeque significatione et utilitate per se carent, immo, et in- 
terdum inopportunae ac inadaequatae adiunctis praesentibus sunt cen- 
sendae. 

Idem dicendum est de caerimoniis aliis, ut v. gr. Episcoporum con- 
secratio aut Baptismi administratio. 

Perquam necessarium reputamus ut in Concilio agatur de liturgico 
usu vernaculae simul et latinae linguae, ac interdum de exclusivo ver- 
naculae linguae usu. Pastoralis ordinis non desunt rationes et argumenta, 
quae cuilibet patent, et huiusmodi usum instanter exposcunt. 


Argumenta de re canonica ac disciplinari 

a) Concilium, principiis illis quae ad Ecclesiae doctrinam respi- 
ciunt diligenter perspectis, magis magisque examinare debet iuridicam 
ipsius structuram. 

In Ecclesia, quae Romano Pontifice, Episcopis, sacerdotibus et laicis 
coalescit, oportet admodum statuere, qui locus signandus sit et finis; Car- 
dinalibus, relate ad totam Ecclesiam; Nuntiis ac Apostolicis Delegatis, 
relate ad cuiusque nationis Episcopos; Patriarchis et Archiepiscopis, re- 
late ad sui Patriarchatus vel Archidioecesis Episcopos. 

Ut interna Ecclesiae unitas firmius fulciatur, magis hodie necessarium 
videtur ut facilior eveniat in dies communicatio inter Summum Pontifi- 
cem et Episcopos. Praeterea haec ipsamet unitas exposcere videtur op- 
portunam quamdam repraesentationem, in cunctis Hierarchiae gradibus, 
qua fieri possit ut, aliquo saltem modo. Clerus in Episcoporum electione 
partem capiat, et Episcopi in Archiepiscopis eligendis, et Archiepiscopi 
in Patriarcharum aut Primatuum electione, necnon in ipso Romano Pon- 
tifice eligendo. Quaecumque sint, necessarium videtur ut una eademque 
statuatur forma, in quantum fieri possit, quoad electionem ac designa- 
tionem Episcoporum in universa Ecclesia. 

Eiusdem rationes naturae suadent, ut normae definitae statuantur, 
quibus regulentur functiones Coetus Episcoporum singularum nationum, 
Conferentiae Metropolitarum, Commissionum Episcopalium, et Conven- 
tus Episcoporum ipsius archiepiscopatus vel Patriarchatus. 

b) Olim Cathedrale Capitulum ut verus Episcopi Senatus habe- 
batur. Nunc autem huiusmodi officio vere caret. Peropportunum igitur 
fortasse erit ut Episcopus instruatur ac ornetur collegiis, quos ipse con- 
sulendos habeat in diversis dioecesis problematibus rite solvendis. Defi- 
niantur utique facultates eorum, ac statuatur usquequo tandem obiici 
valeant Episcopi definitionibus, ac etiam quae ac quanta debeat esse aucto- 
ritatis episcopalis amplitudo in talibus viris designandis ac removendis. 

Erit etiam statuendum utrum Cathedrale Capitulum debeat perdu- 
rare, necne, et, in casu affirmativo, quae esse debeat ipsius potestas et 
exercitium. 

c) Dogmaticum illud principium, quod sic se habet « salus ani- 
marum suprema lex », hodie urgenter exposcit ut Beneficiorum regimen 
vel funditus mutetur, vel penitus eruatur. Erunt etiam omnino tollendi 
omnes ecclesiastici patronatus qui a laicis exercentur. 

d) Problema inter alia gravissimum, quod nunc Ecclesiam vere 
urget, sive intra singulas nationes, sive etiam in universo mundo, est 
illud quod attinet ad aequioris Cleri distributionis necessitatem. Recta 
huiusce problematis solutio opportunam expostulat reformationem, qua 
facilior evadat sacerdotum translatio in ea loca ubi minus abundent ac 
ideo magis desiderentur, ex illis vero locis ubi multi habeantur ac ideo 
sint minus necessarii. 

Ad rem fortasse oportebit incardinationis principium reformare? aut 
satis erit si cuilibet sacerdote facultas tribuatur dioecesim eligendi, sta- 
tutis conditionibus servandis? 

e) Dignitas sacerdotalis status ac exercitii tanti ministerii postulat 
ut quam maximis cautionibus moralis ordinis sacerdos circumdetur. Vi- 
detur ad rem admodum oportere ut ulterius presbyteratus ordinatio dif- 
feratur, utque in ipsa perpetua castitas devoveatur, quod quidem locum 
daret ampliori in ministerio exercendo experientiae. Nec inopportuna 
ad rem videtur restauratio ordinis Diaconatus cum voto tantum tempo- 
rali castitatis, ita quidem ut ad ipsum possent etiam accedere, definitivo 
modo, viri uxorati. 

Peropportunum fortasse etiam erit ut facilior reddatur reductio in 
laicalem statum, cum de sacerdotibus illis agitur qui, ob nimiam animo- 
rum infirmitatem, relaxati inveniantur. 

/) Doctrina illa, iuxta quam omnis apostolicus labor intra Dioe- 
cesim est subiiciendus potestati Episcoporum, quos Spiritus Sanctus po- 
suit regere Ecclesiam Dei, in theoretico ordine vere patet. At vero mul- 
tum abest ut eadem doctrina adaequatis legibus rite communita inve- 
niatur. Quae et quanta debeat esse Religiosorum utriusque sexus de- 
pendentia in hac re? Usquequo servandus erit, et quo sub respectu, ius 
exemptionis? 

Quod ad Religiosas attinet, creatio Foederationum intra unam eam- 
demque religiosam familiam, licet haud paucas nec parvas utilitates se- 
cumferat et commoda, praesertim pro meliori regimine virginumque ef- 
formatione, nihilominus gravius reddit problema supra expositum; sub- 
trahit enim magis magisque e potestate Episcopi ipsarum apostolicum 
laborem. Opportunum igitur admodum erit ut huiusmodi problema pe- 
nitus per spiciatur et examinetur. 

g) E loco quem laici tenent in Ecclesia eruitur ut necessaria ipso- 

rum repraesentatio in iuridica Ecclesiae structura, quo tandem fiat ut, 
aliquo saltem modo, ipsi laici quid agendum proprio iure habeant, et in 
ordine paroeciali — potissimum in electione Parochi — et in ipsis Ro- 
manis Dicasteriis. 

h) leiunii et abstinentiae lex iam dudum examen postulat novum, 
novasque, quibus reguletur normas. Nec omittendum quaedam in re pri- 
vilegia, ut Bulla Sanctae Cruciatae, hisce temporibus incongrua apparere. 

i) Dominicale praeceptum de auditione Missae ac cessatione a la- 
bore, attente ac diligenter videtur examinandum. Haud desunt qui cogi- 
tent, nec quidem absque solidiori fundamento, minime opportunum fore 
ut praeceptum huiusmodi, quoad Missae auditionem, perduret. Absti- 
nentia autem a labore, ad nostram mentem opportuno rei studio fulci- 
tam, omnino conservanda erit, immo et solidius stabilienda, adaptatione 
ad hodiernae vitae conditiones attente perspecta riteque peracta. Quae- 
cumque sint, classica ac vetus illa distinctio inter servilia opera ac libe- 
ralia penitus cessare debet. 

;) Iam iam advenire credenda est occasio, ut brevis exaretur sum- 
ma, perfecte quidem composita riteque et integre ordinata, principiorum 
luris Publici Ecclesiastici, diligenter perspecto atque attente perpenso 
quocumque problemate, hodierno tempore ex praxi educto, cum orbis 
universus adhuc in nationes divisus est, sed citius progreditur in unita- 
tem quoad relationes diversas inter dissitas gentes. 


Argumenta de re pastorali 

Diutina Ecclesiae experientia luculenter ostendit peroptimam esse 
quamdam in dioecesi dimensionem, quae adaequatur conditionibus et fa- 
cultatibus Episcoporum quibus est regenda. In quantum fieri possit, fines 
cuiusque dioeceseos circumscribendi sunt hisce conditionibus, ita ut ex 
divisione illarum, quae nimis ampliores sint, aliae novae oriantur. Hoc 
vero haud facile semper erit, et nonnumquam impossibile fiet. Attamen 
omnino necessarium est reputandum, ut in singulis dioecesibus, praeser- 
tim in amplioribus, ipsarum regimen efficaciter provideatur, ita quidem 
ut pastoralibus subveniatur necessitatibus, et Episcopus aptioribus orne- 
tur instrumentis, et alia praevideantur quae forte evenient, ut physicum 
impedimentum, sive ob fortuitum casum, sive ob aetatem provectam, 
sive ob infirmitatem, etc. 

Eiusdem rationes naturae suadent ut Curiae Episcopales, in admini- 
stratione et organizatione rite ordinanda et componenda, quocumque 
progressu technico utantur; ut, intra singulas nationes, ac nonnumquam 

in tota Ecclesia, folia typis impressa atque administrandi ratio, omnino 
eodem modo habeantur; ut desiderata communicatio inter diversos aucto- 
ritatis gradus, sive sursum sive deorsum, ac inter ipsa membra eiusdem 
ordinis, convenienter instituatur, ita ut efficax solutio rebus cunctis, pro 
cuiusque momento et urgentia, apte praebeatur. 

Similia sunt dicenda de administratione ordinanda in Paroeciis, quo 
in labore optandus re vera esset diaconorum usus, vel laicorum qui sta- 
tutis pollerent conditionibus. 

Instituendae omnino erunt quaedam normae, amplissimae quidem, 
ut fieri posset divisio ac multiplicatio paroeciarum, iuxta necessitates 
pastoralis ordinis. Iterum erunt examinandae normae illae, nunc vigen- 
tes, de parochorum provisione, ac praesertim principium illud vi cuius 
parochi amoveri nequeunt. 

Ipsamet experientia, necnon et ipsa hominum huius temporis socialis 
conscientia, quae sensibilior abs dubio est, satis superque innuunt ut pro 
disciplina vigenti alia opportunior methodus instituatur quoad exactio- 
nes ac tributa colligenda, ita ut modus inveniatur quoad rem qui tem- 
poris huiusce conditionibus magis consonet ac minus obsit necessariae 
unitati ac simplicitati in servitiis praestandis. 

Normae definitae desiderantur etiam, ut Clerici plane recedant a 
quacumque administratione, vel directe vel indirecte gerenda, in nego- 
tiis vel quibuslibet institutionibus temporalis ordinis. Itemque oppor- 
tunum valde reputatur examen novum disciplinae Clericorum, quoad 
vitae modum, quoad habitum, quoad eorum praesentiam in spectaculis 
et publicis ludibus, etc. 

Propositio finalis 

Unitas christianorum, quae admodum optatur, exposcit re vera et 
modo quidem praevio perfectiorem inter catholicos unitatem. Haec ta- 
men unitas nonnisi nimis confracta conspicitur, vel admodum saltem im- 
minuta, heu nimis crebro, ob discrimina quaedam quae catholicos ipsos 
inter sese seiungunt, quaeque ex diversa stirpe, lingua, natione, vel poli- 
ticarum rerum ideis, in singulis proveniunt. Exempla ad rem adduci pos- 
sent quam plurima, quibus luculenter patefieret Novum Christi Man- 
datum minime a catholicis satis superque observari, unde oritur grave 
quoddam scandalum in iis qui catholici non sunt, et damnum quod reli- 
quorum christianorum unitati refragatur. 

Ut liquet, huiusmodi problemati conveniens praeberetur solutio, si 
unusquisque in se caritatem radicandam curaret. Patet vero etiam alia 
adesse externa et collectiva media, quibus facilior evadere potest mutua 
intelligentia et concordia, uno verbo, inter catholicos vera unitas. In Con- 

cilio sunt quaerenda et invenienda huiusmodi media, et cunctis Concilii 
Patribus adlaborandum est ut istorum mediorum observantia fructuosis- 
simus omnium Concilii labor eveniat. 

Laus Deo Virginique Matri 

© Raphael Gonzales Moralejo 
Episcopus tit. Dardanius 
Auxiliaris Valentinus 

Exc.mi P. D. FRANCISCI GOMEZ DE SANTIAGO 
Episcopi tit. Dausareni 

Valladolid, die 25 augusti 1959 

I. Quaedam doctrinae capita 

1. Ius publicum ecclesiasticum. luvabit fortasse, auctoritate Conci- 
lii, Summam luris Publici Ecclesiastici pro fidelium institutione concinne 
exarare, theses saltem complectentem, quae hodie prae caeteris ab aca- 
tholicis, immo, non raro a fidelibus et a clericis impugnantur. 

Exempli causa, tres commemoro: a) Sic dicta « thesis » catholica: 
estne hodie, locus « statui catholico »? h) Quid de « tolerantia » (non 
praecise ut factum, quod passim hodiernis temporibus imponitur), de 
« theologia », ut sic dicam, tolerantiae (de esa actitud de tolerantia), quae 
intime cohaeret cum fide theologica, c) Relationes, seu habitudo inter 
Ecclesiam et Statum Civilem (profecto optabilis non est « separatio »: 
quamvis de facto, in nonnullis nationibus, v. gr. in Statibus Foederatis 
Americae Septemtrionalis, fructus pariat). 

2. luvat forte denuo in mentem revocare: « lura Ecclesiae et Sta- 
tus » circa educationem (« Monopolium docens » iterum reiiciatur); et 
matrimonium (pestiferum divortium sollemniter anathematizetur). 

3. Expediret, Concilii auctoritate, « Enchiridion » sive « Synthesim 
Christianam » conficere in quo primo praecipua doctrinae capita ab Ec- 
clesia proposita post Tridentinum Concilium colligantur, et postea « con- 
frontatio » fiat cum systematibus erroneis nostri temporis (materialismus 
omnis generis, laicismus, historicismus, existentialismus...), incorpora- 
tibus nostrae « Synthesis christianae » particulis veritatibus, quae in 
praefatis systematibus erroneis contineantur; tamquam Appendix, expe- 
diret novum « Syllabum » sive catalogum errorum omnis generis huius 

temporis edere, praeter alios, eos praecise, qui in Litteris Humani Ge- 
neris Summi Pontificis Pii XII configuntur (ut tam Clerici quam christi- 
fideles faciliter prae oculis semper habeant genuinum Ecclesiae sensum). 

4. Theologia sic dicta fidelium, « laicorum ». Nimirum: qua ratione 
participent sacerdotium Christi; quas canonicas missiones eisdem Sacra 
Hierarchia committere possit, etc. 

5. lura « personae » humanae, independentia a Statu, eique prae- 
cedentia (iuvabit praeclaram, de hoc argumento. Pii XII doctrinam). Di- 
gnitas « humani laboris » (pro opificum iuvamine et solatio). 

6. Doctrina moralis: a) Errores praecipui nostri temporis palam pro- 
dantur, V. gr. sic dicta « moral de situacion »... b) Circa bellum. Bellum 
inferre, praesertim inter nationes praepotentes, estne hodie iustum? qui- 
bus adiunctis? Quae hodierna arma iure naturali prohibentur (bellum chy- 
micum, bacteriologicum, glane ignifera atomica... 

7. De Sacra Scriptura. Interest in epitonem redigere, pro Cleri et 
christifidelium institutione, ea quae hodie tenenda sunt, ut vere histo- 
rica, V. gr. in Genesi, de mundi creatione, de constitutione corporis pro- 
toparentum, etc. 

,8. Liceat mihi votum promere de definitione dogmatica Universalis 
Mediationis Beatissimae Virginis Mariae. 

Factum 

II. Disciplina cleri et populi christiani 

Conspectus Ecclesiae in hac parte, proh dolor, est vere lugendus. Ad- 
venisse videntur tempora a Christo Domino pronuntiata: quoniam abun- 
dabit iniquitas, refrigescet charitas multorum» {Mt. 24, 12). Langue- 
scit fides (immo, in non paucis, quasi extincta est); desideratur caritas 
(veri christifidelis signum); mores populi in dies paganizantur...; populus, 
sic dicta « massa », iugi intoxicationis subest ex parte cinematographi, 
Radii, TV, ephemeridum... Nonnulli, etiam clerici contagio infecti sunt 
recentioris modernismi et « americanismi »,.. Evanuit apud plurimos 
notio peccati (Pius XII), Plerique christifideles habituali ter in peccato le- 
thali vivunt... Luce clarior est invasio materialismi et neopaganismi. 

Remedium 

Nova efiusio Spiritus Sancti in Ecclesia, quae, ope Concilii Oecu- 
menici, veram ac radicalem reformationem mentibus inspiret. 

Reformatio quidem, prae omnibus, in Clero (non exceptis nobismet- 
ipsis. Episcopis) et in Ordinibus Religiosis. 

1. Accuratius seligantur candidati ad Sacerdotium. 

2. Seminaria. Praeter alia plurima: a) maior exigentia in materia 
castitatis...; h) sunt qui propugnent, absolutis philosophiae scholasticae 
studiis, cursum praeparatorium alumnorum, priusquam Sacrae Theolo- 
giae curricula incipiant; c) aperiantur Seminaria Regionalia ad amplianda 
studia et eos aspirantes recipiendo, qui in proprio Seminario, oh excessum 
candidatorum admitti non valuerint; d) vehementer ajEgatur alumnorum 
animis spiritus Encyclicae Fidei donum, ita ut plurimos suo tempore, 
sponte sese oEerant ad missiones inter infideles. 

3 . Magni interest elevatio Cleri secularis sive dioecesani ita ut eorum 
obligationes propinquae sint iis quae Clero Regulari sunt communia, et 
« apostolicam vivendi formam » aemulentur. Hinc, praeter coelibatum 
et votum castitatis, exigatur: a) non quidem mera promissio obedientiae 
Episcopo, sed votum; b) votum quoque, vel saltem verus spiritus pau- 
pertatis; c) vita communis, saltem in civitatibus vel oppidis ubi plures 
sunt sacerdotes. Immo, forte expediret et vitam communem praescribere 
parochis, qui in finitimis oppidulis in solitudine vivunt (dummodo mediis 
aptis ad animarum curam sint instructi, v. gr. telephonio, automobili vel 
motocycleta...); d) « Omnis species lucri a divinis ministeriis arceatur ». 

Non desunt qui hoc votum exprimant: « Sit universus Clerus Dioe- 
cesanus quasi peculiare Institutum Saeculare »... 

4. Maneat immutata lex habitus ecclesiastici (can. 136). 

5. Quo sacerdotes « resuscitent gratiam » quae ipsis data est per 
sacram ordinationem, et arceatur periculum teporis, nonnulli propu- 
gnant ut eisdem imponatur obligatio peragendi integrum mensem exer- 
citiorum spiritualium, semel absoluto quinto anno ab ordinatione. 

6. Hodie pro fidelibus exitiale exemplum est luxus et sic dictus 
« confort » sacerdotum... 

7. Videtur valde conveniens hanc veluti legem vel principium insti- 
tuere: « Hodiedum cuncta officia et beneficia ecclesiastica, praesertim 
paroecialia, sunt amovibilia ». 

8. Praestaret hodie, inter officia parochi, annumerare institutionem 
Actionis Catholicae, ut fideles apostolatum exerceant. 

9. Intuitu maioris efficientiae in « praedicatione » verbi divini, in- 
terest denuo urgere normas saepius a Sede Apostolica datas hac de re. 
Abundant enim, a) qui seipsos, non Christum et hunc crucifixum, prae- 
dicant; h) qui propter retributionem praedicant: (estne opportunum has 
taxas prohibere, vel saltem praescribere ut pauperibus erogentur?...; 
c) qui haud parati praedicant; d) parochi, praesertim, qui nimis temporis 
insumunt, ita ut fideles tedio afficiant; e) qui « allusiones » personales 
usurpant. 

10. Clerici religiose servent leges iustitiae « socialis » erga servitio 
templi mancipatos. 

11. Urgens necessitas est fovere sinceram fraternitatem inter sacer- 
dotes; ad cuius assecutionem (praeter stimulos ordinis supernaturalis) 
conferret: a) in functionibus liturgicis solemnioribus (v. gr. in Missa 
Pontificali...) accessum habeant non modo capitulares, sed reliqui sacer- 
dotes; h) sit obligatoria omnibus sacerdotibus intensior participatio in 
apostolatu (cura animarum) v. gr. divini verbi praedicatio, catechistica 
institutio, sacramentorum dispensatio, praesertim poenitentiae; c) peni- 
tus eradicentur vel saltem moderationem accipiant inaequalitas oecono- 
mica et distributio taxarum in indice assignata inter clericos eiusdem 
paroeciae. 

Expedit modificare et computationem meritorum et proemiorum di- 
stributionem in concursu ad paroecias; nullatenus, tamquam « proe- 
mium » pro labore pastorali designentur praecise paroeciae quae pinguo- 
ribus gaudent emolumentis!... Ad disparitatem oeconomicam funditus 
eradicandum refert: ex. gr. « fundum commune » in quavis Dioecesi 
constituere, ita ut omnes sacerdotes percipiant saltem illam quantitatem 
minimam clericorum assignatam tamquam « congruam » pro honesta su- 
stentatione. 

12. In magnis praesertim civitatibus valde interest novas paroecias 
sine mora creare, ita ut, — si fieri posset — numerum 5.000 paroecia- 
norum non excederent. 

13. Solvendum sine mora, amplissimo et fraterno spiritu catholico, 
grave illud problema ingentis diversitatis dioecesium... Expediretne de- 
clarare, ut verum officium pastorale Episcoporum, conferre aequa pro- 
portione, et sacerdotes et pecuniam dioecesibus indigentibus, immo et 
terris Missionum inter infideles. 

Desiderabilis est intimior consuetudo et mutua intelligentia dioece- 
seon inter se, earum praesertim, quae finitimae sunt et similia habent 
problemata, 

14. Ad efficaciam apostolatus et fidelium aedificationem magni refert 
cordialis unio et fraterna compenetratio inter utrumque clerum, dioece- 
sanum et regularem. 

15. Religiosi. In exercitio externo apostolatus habeant semper prae 
oculis eorum strictam dependentiam ab Ordinario loci. Radicitus viten- 
tur excessus qui, in Collegiis puerorum et adolescentium laicorum (quae 
ab Institutis Religiosis moderantur), pecuniae causa, tot querelas et 
murmurationes suscitant ex parte patruumfamilias (saltem in Hispania). 

16. Capitulum Cathedrale. Opportuna esset nova structura in his 
quae ad liturgiae splendorem attinent, assistendam choralem et activi- 

tates ministerii pastoralis; novae scilicet normae, quae moderentur etiam 
vitam apostolicam capitularium ad animarum servitium. (Opus esset etiam 
Episcopo peculiarem in his tribuere facultatem, ut posset praefatas nor- 
mas efficaciter urgere...). 

Non desunt qui propugnent paroeciae peculiaris creationem in omni- 
bus Ecclesiis Catbedralibus, quae vitam spiritualem foveret fidelium, qui 
haec templa frequentant. 

Nonnulli canonici, iubilationem quod attinet, hoc votum expri- 
munt: « pro his qui, ante canonicatum, laudabiliter animarum curam 
gesserunt, computentur, partialiter saltem, illa servitia extra Cathedra- 
lem; hinc 50 anni sufficiant ». 

17. Diaconatus. Expeditne ut fiat coniugatis, qui id mereantur, fa- 
cultas hunc ordinem exercendi (sine onere breviarium recitandi). 

18. Salva lege coelibatus clericalis (ad normam luris Canonici), opta- 
bile esset perpendere an Mater Ecclesia subsidium aliquod spirituale tri- 
buere valeat, immo et possibilitatem rebabilitationis, in propria conscien- 
tia et coram Ecclesia, iis qui misere attentarunt contra disciplinam ca- 
nonicam. 

Christijideles quod spectat 

1. Urget quam maxime omni opere curare religiosam fidelium insti- 
tutionem: individuam, familiarem et in scholis cuiuscumque ordinis. 

2. Caritas et iustitia socialis sunt, hodie praesertim, fundamentales 
ad arcendum scandalum saeculi xx (apostasiam opificum) et periculum 
communismi. 

Supposita igitur adimpletione officiorum iustitiae socialis enitendum 
magnopere est opportune et importune in labore affigendi penitus ani- 
mis fidelium hunc conceptum: « caritas est genuinum signum sive di- 
stinctivum Novae Legis »... Hinc, omni cura peccata contra caritatem 
(omissione quoque) oppugnanda, v. gr. murmuratio. 

Ad haec interest vel maxime inculcare obedientiam supernaturalem, 
tamquam Deo, legitimae potestati. Hoc quidem ad obsistendum efficaci- 
ter spiritui hodierno « insubordinationis » et rebellionis, nec non « su- 
peraestimationis » propriae libertatis. 

3. Actio Catholica sit ampla et « flexibilis ». Declarentur eiusdem 
gradus. Imponatur tamquam obligatorius omnibus christifidelibus gradus 
infimus, sentiant omnes conceptum « christiani » implicare de se aposto- 
latum (dilemma est: « vel apostolus vel apostata »...). 

4. Sanctificatio dierum festorum, sub triplici aspectu: audiendi sa- 
crum abstinendi a labore, oblectamenta licita... Viget quam maxime pec- 
catum contra hoc praeceptum. 

Opportet authentice declarare quae opera sint prohibita diebus festis. 
Terminologia medioevalis « operum servilium et liberalium » non vide- 
tur amplius retinenda circa hoc Decalogi praeceptum. Hodie, quando 
tantopere contenditur in « dignificatione » laboris opificum, interest ut 
precise Ecclesiae filii, hac in re, non considerentur deterioris conditionis. 

Nota. — Hoc addam: in Indice taxarum (vulgo Aranceles) paroecia- 
rum desiderabile erit nimiam differentiam oeconomicam sive « classes » 
expungere, ne divisio inter divites et pauperes codificetur: omnes enim 
in Ecclesia, sunt aequales. 

5. Matrimonium. Iterum extollantur eius dignitas et sanctitas, unitas, 
indissolubilitas... Sollemniter anathematizetur non modo divortium vincu- 
lare, sed anticonceptionismus et onamismus coniugalis, inseminatio arti- 
ficialis, aliaeque hodiernae aberrationes... 

« Formatio », ut dicitur, praematrimonialis nupturentium valde com- 
mendetur. Nonnulli propugnant suppressionem impedimenti tertii gra- 
dus consanguinitatis pro matrimonio. 

6. Vublica immoralitas. Pestiferum « cancer » domorum lenocinii, 
inhonestus feminarum vestiendi mos, qui tam multorum peccatorum est 
fons et origo (S.C.C., 1 ianuarii 1930, et 15 augusti 1954). 

7. luvat « deonthologiam » diversorum olEciorum (professioni) edo- 
cere. Opportunum esset edere, iussu et auctoritate Sancti Concilii, aptum 
libellum sive « catechismum » hac de re. 

8. Laudibus efferantur sacra virginitas, vita contemplativa (ita ut re- 
ligiosi laborent ad victum consequendum), virtutes supernaturales « pas- 
sivas » (humilitas, poenitentia, sui abnegatio, austeritas vitae, patien- 
tia...) quae hodie mundus despicit vel irridet. 

9. Turistae. Eorum visitatio (ingressus) in templa sit semper absque 
detrimento divini cultus et venerationis loco sacro debitae. 

10. Oratoria privata. De facto (exceptis Praelatis haec privilegia 
quasi reservantur divitibus. Congruitne haec praxis « mentalitati » ho- 
diernae fidelium?... 

11. « Anticlericalismus ». Qui etiam inter fideles pietatem profiten- 
tes serpit, solemniter reiiciatur immo et anathemate damnetur. 

III. Liturgia 

1 . Rituum simplificatio, attenta semper eorum natura theologica atque 
liturgica et efficientia pastorali (non praecise « archeologia » et historia, 
quamvis et haec praetermittenda non sint), praesertim in Ordinibus maio- 
ribus, Consecratione Episcoporum, consecratione Ecclesiae et Altarium, 
in baptismate adultorum, etc. 



EPISCOPUS TIT. DAUSARENUS 


445 


2. Lingua vernacula admittatur, — saltem in mensura iam nonnul- 
lis ecclesiis concessa, — obligatione imposita versionem « officialem » 
usurpandi. Profecto lingua latina maneret pro nonnullis ritibus, et prae- 
sertim pro Missae sacrificio. 

Populus enim, sive plebs christiana, plurimos ritus et orationes (qui 
pro fidelibus plene excultis sunt pretiosi), non capit, defectu sufficientis 
institutionis religiosae. Constat profecto quo gaudio recentiores « refor- 
mationes » Liturgiae acceperit, eo praecise quia maior participatio et 
intelligentia rituum populo elargita est. 

Sine usu linguae vernaculae arduum sane et salebrosum erit assequi 
ut plebs intense « vivat Liturgiam » et recurrendum erit ad liturgiae 
« succedanea » sive « paraliturgias »... Utique usus linguae vernaculae 
difficultatem omnem non solvit; videtur tamen gressus primus quem alia 
prosequentur. 

IV. Actuositas qua hodie Ecclesia tenetur {sive negotia maioris momenti 

quae Ecclesia obire debet) 

1. Lex abstinentiae et ieiunii, qualis in Codice luris Canonici statuitur 
ad trutinam revocanda est ne peccata formalia multiplicentur. In praxi 
haec lex abstinentiae et ieiunii quasi nulla, exceptis fortasse in Domibus 
Religiosis. 

2. Efficaciora media adinveniantur ut maxima fidelium pars, si fieri 
potest, sollicitudinem sentiant pro magnis illis Matris Ecclesiae proble- 
matibus, eaque tamquam propria solvenda curent. Haec inter alia: a) Mis- 
siones inter infideles...; b) Migratio; c) « Ecclesia silentii »; d) Actio ca- 
tholica. Vocationes ecclesiasticae; e) Unio Ecclesiarum dissidentium. 
Oportet novum indere spiritum consuetudini nostrorum fidelium cum 
fratribus dissidentibus: « dilatentur spatia caritatis »... 

Ad explanandam unitatis viam, forte conferret: a) patriarcharum di- 
gnitatem veteri splendori restituere, v. gr. eos in linea Patruum Cardi- 
nalium constituendos; b) conservare ritus, legitimas consuetudines, hierar- 
chiam, etc. fratrum dissidentium. Explicatio « formularum catholicarum 
in quaestionibus doctrinalibus maioris dissensionis; c) splendidis radiis 
exhibere intimam Ecclesiae Catholicae naturam, notas distinctivas, regi- 
men, vitalitatem... ut fratribus dissidentibus nitide appareat vera facies 
Ecclesiae « unius, sanctae, quam ipsi invenire satagunt ». 

3. Fortasse expediret subsidia oeconomica obligatoria Sanctae Sedi 
(Curiae Romanae) suppeditare diversa agendi ratione (procedimiento). 
Taxae, v. gr. pro dispensationibus ordinariis anxam praebent anticlerica- 
libus murmurandi, quasi dispensationes elargirentur praecise propter 

pecuniam, ex. gr. in causis matrimonialibus et gratiis obtinendis a Sancta 
Sede Apostolica. 

4. Interest magnopere omni ope curare ut splendeat Ecclesiae aspec- 
tus supernaturalis (Mysticum Christi Corpus). Adnitendum igitur est ut 
in omnibus Ecclesiae et membris et institutionibus (vulgo estamentos) 
spiritus supernaturalis fulgeat, praesertim fides et caritas (lex constitu- 
tionalis Ecclesia). 

5. Praelum, Efemerides... (Giornali, riviste...) In Hispania, v. gr. 
sunt permulti signi catholici (cum censura ecclesiastica: plus quam 800...; 
plurimae tamen pauca exemplaria edunt). Valde expediret unionem (« fu- 
sione ») complurium assequi (loco tot exiguarum capellarum, quanto me- 
lius templum cathedralitium erigere! ...). Hoc profecto, sine Sedis Apo- 
stolicae interventione, forte impossibile evadit. 

6. Cinema et Televisio signi catholici desiderantur. Urget societa- 
tem internationalem catholicam instituere, cui omnes collaborationem sin- 
ceram et abnegati onem plenam praestent... 

® Er. Franciscus Gomez de Santiago O. P. 

Episcopiis tit. Dausarenus 

Exc.mi P. D. ANTONII ONA DE ECHAVE 


Episcopi tit. Dystiensis, Auxiliaris Lucensis in Hispania 


Lucus Augusti, 29 augusti 1959 


Eminentissime Domine, 

Antonius Ona de Echave, Episcopus Titularis Dystiensis ac Auxi- 
liaris Exc.mi ac Rev.mi Episcopi Lucensis in Hispania, iuxta litteras, 
omni veneratione dignas, a Pontificia Commissione Antepraeparatoria pro 
Concilio Oecumenico datas sub prot. I C/59-2668, humiliter circa res 
quae in futuro Concilio tractari poterint — et suppositis codificatione 
qua Decreta post Codicem suo loco includantur ac nova structura aliquo- 
rum canonum — has aperit: 

1. (Can. 136) Firmiter suasus convenientiae, in Hispania, tunicae 
vulgo dictae « sotana » pro habitu ecclesiastico, commodum vero iudico 
alium ecclesiasticum habitum a sacerdotibus vestiri cum, propter exer- 
citium ministerii aut veram necessitatem iterandi, machinam aut currum 
automobilem, utpote ductores, adhibeant. Eo quod diversitas multiplex 

in parvis regionibus secumf erret fidelium aversionem, convenientior mihi 
videtur ut ipsa Sancta Sedes normam habitus ecclesiastici, pro magnis 
regionibus unus, statuat. 

2. (Lib. I, p. II, sec. II C.l.C.) Data urgentia qua sacerdotes se in- 
cumbere debent in spiritualem institutionem ac animarum salutis cura- 
tionem, optandum videtur ut — quamvis aliquantum quotidiana cultus 
sollemnitas in ecclesia cathedrali minuatur — Ordinariis tribuatur facul- 
tas reducendi, dum conveniens indicetur, numerum Canonicorum qui 
praeceptum residentiae in civitate sedis episcopalis habitualiter exsequan- 
tur, ut coeteri Capituli canonici distributi in territorio dioecesano maneant 
ministerium etiam paroeciale exercentes, cum obligatione assistendi eccle- 
siae cathedrali dum praecipuae festivitates celebrentur aut extraordinariis 
sessionibus Capituli convocentur; gaudentes, ex alio capite, facultate mit- 
tendi consilium in scriptis a respectivo loco actualis commorationis cum 
de Capitulo ordinario agatur. 

3. (Id.) Ad maiorem efficientiam Consilii Episcopi de quo can. 391, 
fortasse Consilium deceat e duplici fonte compositum: ex aliquibus, 
nempe, canonicis Capituli Cathedralis, et ex aliis sacerdotibus — paro- 
chis civitatis episcopalis v, g. et aliis praestantioribus in dioecesi — ab 
Ordinario ad triennium designatis. 

4. (Can. 431) Ad episcopalem dignitatem firmandam, fortasse op- 
portunum sit additionem canoni 431 apponere qua disponatur ut ubi 
Episcopus Auxiliaris sit, sive Episcopo sive dioecesi datus, sede vacante, 
transitorie Administrator Apostolicus constituatur donec Sancta Sedes 
in casu provideat. 

5. (Can. 463) Fortasse laudabilis sit declaratio congruentiae obli- 
gationes can. 463 inter ac facultatem quae Ordinariis tribuatur ut paro- 
chi diversi quorumdam regionum ministerium exerceant paroeciale in 
sodalitio (« en equipo »), ita ut cumulati successive diversas regionis pa- 
roecias pertranseant efficaciter ministeria perficiendo. Itaque, ex alio ca- 
pite, fovetur vita communis a can. 134 commendata. 

6. (Lib. II, p. II C.l.C.) Quin praeiudicium afferat peculiari disci- 
plinae qua regulari debet status religiosus ut eius finis obtineatur, plene 
laudandum erit si Religiosi qui sacrum ordinem recipiunt Presbyteratus, 
Episcopo dioecesano. Superiore proprio mediante, auxilium pastorale 
modo dioecesano offerant ad sanctitatem fidelium promovendam, absti- 
nentes ab actione peculiari et independenti; saltem, et modo specialis- 
simo, cum ministerium exerceant in templis domibus religiosis adnexis. 

7. (Can. 320) Hodierna disciplina « de confessariis Religiosarum » 
secumf ert continua occupatio temporis multorum sacerdotum. Deside- 
randa est possibilis modificatio. 

8. (Lib. III, p. I, tit. II C.I.C.) Fortasse ad finem plenius prosequen- 
dum Decreti « Spiritus Sancti munera » opportunius sit declarare mini- 
strum extraordinarium, virtute generalis indulti, ad Sacramentum Con- 
firmationis in vero periculo mortis esse parochum vel sacerdotem quem- 
libet qui legitime supleat parocho absenti aut impedito. 

9. (Can. 1247) Datis praesentibus mundi circumstantiis, potior for- 
tasse sit supprimere aliquos dies festi de praecepto transferendo eorum- 
dem commemorationes diebus dominicis. 

10. (Lib. III, p. V C.I.C.) Pergrata erit aliqua formula et eius con- 
sequens urgentia ad subrogandum ius praesentandi quo gaudent patroni 
in iure patronatus exercendo. 

11. (Can. 2247) Eo quod casus § 3 canonis 2247 non sit tantae 
frequentiae, et ad poenitentis vitandam mirationem cum diverse a diver- 
sis confessariis actus sit, bonum esset ut, si de possibile agitur, numerus 
censurarum reducatur. 

12. Enixe postulo dogmaticam definitionem Mediationis omnium 
gratiarum B. Virginis Mariae. 

® Antonius Ona de Echave 

Episcopus tit. Dystiensis 
Auxiliaris Lucensis in Hispania 


75 

Exc.mi p. D. DEMETRII MANSILLA REOYO 
Episcopi tit. Erythraei, Auxiliaris Burgensis 

Burgis, 27 augusti 1959 

Eminentissime Homine, 

Pergratum mihi est Tuis litteris die 18 mensis iunii 1959 datis, 
Prot. N. I Cj 59-2541 signatis et nomine Pontificiae Commissionis Ante- 
praeparatoriae pro Concilio Oecumenico ad me missis, responsum trans- 
mittere. 

Plura equidem et magni momenti sunt doctrinae et vitae christianae 
capita quae futuro Concilio subicienda menti sponte obveniunt. Inter 
ea autem quae sequuntur. Eminentiae Vestrae pro futuri Concilii studio 
et consideratione heic proponenda opportunum duxi: 

1. De Fidei doctrina. Hodierna doctrinae systemata divinam Ec- 
clesiae auctoritatem in Sacris Scripturis interpretandis vel penitus ever- 

tunt vel saltem maxime imminuunt. Urget quam maxime hanc divinam 
Ecclesiae auctoritatem fidelibus ubique animis sculpi. 

2. De vita et morihus. Inter sacerdotes iuvenes et natu maiores, sive 
dioecesanos sive religiosos, non viget arcta et fraterna caritatis unio 
adeo necessaria pro fructuosis apostolatus operibus. In perfectione sacer- 
dotali fovenda media consueta et traditionalia ascetica non adaequate 
aestimantur et virtutum, quae passivae vocantur, cultus parvipenditur. 
Caelibatus sacerdotalis in Ecclesia Latina pro viribus est conservandus et 
talaris vestis usus, saltem in Hispania, omnino praeferendus, siquidem 
eius suppressio et ipsis fidelibus scandalo foret. 

3. Valores sic dicti religiosi, morales et sociales qui vitae christianae 
veluti fundamentum ubique habentur, in crisi hodie inveniuntur. Causae? 
Catholicorum pigritia et debilitas in eorum vita et moribus Evangelio 
conformandis, et pestiferus laicismi et materialismi in dies excrescens 
influxus in hodiernam societatem. Urget ex parte Ecclesiae peropportuna 
fidelibus remedia praebere. 

4. Maxime urget Actionis Catholicae apostolatum in luris Canonici 
Codice adamussim regulari et eiusdem directores in apostolatu fovendo 
iuvare, aliqua ecclesiastica beneficia pro ipsis reservando, 

5. Religiosorum externi apostolatus opera Episcoporum normis et 
directioni subici et conformari debent. 

6. Demum, urget quam maxime fidelem erudire populum de unitatis 
Ecclesiae proprietate, de orientalium et protestandum ab Ecclesia Ro- 
mana Catholica separatione ut omnes christiani conscii de gravibus malis 
ex fraterna dissensione obortis, pro fraterna unione fovenda et obtinenda 
orationi et sacrificiis instanter incumbere nitantur, praesertim operibus 
charitatis et apostolatu sociali. 

7. Pro his omnibus malis curandis vel saltem medendis oportet po- 
pulum fidelem enixe praeparare ut in cultu liturgico, praesertim Sacrificii 
Missae, active participet, 

Interim, in meis orationibus enixe adprecor ut Summum Pontificem 
loannem XXIII Deus sospitem servet. 

Tuam Sacram Purpuram humillime deosculans. Tui in Domino ad- 
dictissimum me profiteor 

® Demetrius Mansilla Reoyo 
Episcopus tit. Erythraeus et Auxiliaris Burgensis 


29 (II b) 

Exc.mi p. d. angeli RIESCO CARBAJO 
Episcopi tit. Limis ensis, Auxiliaris Ovet ensis 

Eminentissime Domine, 

Haec desideria sunt et vota mea de his quae pertractari possunt in 
futuro Concilio Oecumenico, quaeque libenter, sincero animo et humiliter 
subiicio et propono Pontificiae Commissioni Antepraeparatoriae pro eo- 
dem Oecumenico Concilio. Paroecias perlustrans, in Pastorali Visitatione, 
antea mittere non potui et etiam nunc inordinate expono. 

1. Commissio Pontificia instituatur in qua maxima charitate ea om- 
nia pertractentur quae efficaciter iuvare poterunt ad unionem cum Ecclesia 
Catholica omnium dissidentium in orthodoxis sive protestanticis ec- 
clesiis. 

2. Maxime erit desiderandum ut in quacumque natione centralis 
capsa habeatur cui pro sua quaeque dioecesis possibilitate pecunias con- 
ferat sive pro operibus maioris momenti in Universali Ecclesia, sive in 
ea natione, sive pro dioecesibus crumena deficientibus iuvandis. 

3. Episcopis cuiusque nationis (et Provinciae Ecclesiasticae iam haec 
in praxim ducere debentibus) maxima sit coordinatio, praesertim in his 
quae ad apostolatum spectant, opportunis collationibus (vulgo « con- 
ferendas »); quae ut efficaciter fiant necesse erit fortasse ut aliquae iuris- 
dictionales facultates sint harum collationum Praesidi. 

4. Peroptandum videtur ut ab Urbe omnes dioeceses viri probati^ 
zelo praediti, frequenter adeant, inspicientes necnon sincere dicentes de 
veracitate informationum quas periodice Episcopi mittere debent Sanc- 
tae Sedi. 

5. In omnium est desiderio ut Episcopi cum Clero dioecesano fiat 
unio magis paternalis, fraterna et amicissima ad hoc ut cooperatio apo- 
stolica cum fiducia sancta et libertate fiat. 

6. Sacerdotes omnes ad Exercitia Spiritualia peragenda domum ad 
hoc deputatam iubeantur adire singulis annis. 

7. Saltem decimo quoque anno, per annum integrum, sacerdotes 
omnes in domum recedant, ad hoc iam paratam, ut recognitio instituatur 
vitae sacerdotalis methodorumque apostolicarum. 

8. Inducendi (vel saltem adducendi enixe) sunt Episcopi ut fiat aequa 
distributio sacerdotum in mundo, et necessario citoque in omnibus na- 
tionibus. 

9. Unio fraterna utriusque Cleri magis magisque in dies promovea- 
tur collationibus (vulgo « convivendas ») et his similibus ita ut sub uno 
Pastore unum et efficacem exerceant apostolatum lamentabiliter hodie 
minutum (etiam aliquando cum scandalo fidelium) ob nimias et non raro 
divergentes directiones. 

10. In seminariis omnibus modis promoveatur unitas inter modera- 
tores quoad disciplinam et magistros quoad rem scientificam, ita ut iidem 
(sive sacerdotes eiusdem dioecesis, sive institutio clericalis aliena) disci- 
plinae praesint et magistris. 

11. Post Philosophiam in seminarii alumnis annus desideratur (vel 
tempus notabile) pro vita spirituali reficienda et sacerdotali cognoscenda 
et instauranda. 

12. Item desideratur unitas in studiorum ratione pro omnibus semi- 
nariis, saltem eiusdem nationis. 

13. Studium scientiarum civicarum et socialium promoveatur, de 
quibus studiorum ratio locique communes iidem esse fortasse debent. 

14. In humana scientia informare Religiosas ante vel post ingressum 
in Religionem perutile erit. 

15. Suppressio studeatur et fiat Capitulorum tam Cathedralium quam 
Collegialium et melius sollemni cultui divino provideatur. 

16. Ritus consecrationis Ecclesiae brevior fiat. 

17. Codicis luris Canonici reformatio desideratur in qua omnia de 
Institutis Saecularibus, Actione Catholica, leiunio eucharistico. Confir- 
matione puerorum in extremis, iurisdictione in causis matrimoniali- 
bus, etc., melius et ad diem redigantur. 

18. Sancti loseph nomen sive in litaniis sanctorum, sive in « Con- 
fiteor », sive in aliis post Mariae Virginis nomen ponatur. 

19. De Maria Mediatrice omnium gratiarum dogma definiri omnibus 
in desiderio est. 

20. Doctrina de Communismo, saepissime et in omnibus hodie agi- 
tata, velut de Modernismo in « Syllabus », ad certa et perspicua capita 
redigatur, quae sint normae praeceptivae. 

21. Quippe qui acta et scripta Romani Pontificis, in rebus non de fide 
et moribus, non raro a laicis et clericis in crisim vertuntur et despiciuntur, 
dentur de his praecepta clara et urgentia. 

22. Ad salvanda naufragia non paucorum sacerdotum qui vitam sae- 
cularem et scandalosam agunt itineribus frequentioribus, usu immode- 
rato currum vulgo « automovile » et « motocicletas », praescribantur nor- 
mae decorosae. 

23. Perplures sunt in qualibet dioecesi sacerdotes qui scandalo sunt, 

et aliqui in apostolatu sterili, ob neurasteniam, quasi amentiam et his si- 
milia. Necessariae sunt domus bene dispositae in quibus hi omnes de- 
center vivant. 

In paroecia vulgo dicta « San Antolm de Ibias », dioeceseos Oveten- 
sis in Hispania. 

& Angelus Riesco Carbajo 
Episcopus tit. Limisensis 

11 

Exc.mi P. D. IOANNIS RICOTE ALONSO 
Episcopi tit. Miletopolitani, Auxiliaris Matritensis 

Matri ti, die 20 augusti 1959 

Eminentissime ac Reverendissime Domine, 

Ad me pervenerunt (die 29 iulii 1959) litterae Eminentiae Vestrae 
Reverendissimae, sub n. I C/59-2232, quibus me rogas ut communicare 
faveam Pontificiae Commissioni Antepraeparatoriae pro Concilio Oecu- 
menico animadversiones, consilia et vota circa res et argumenta quae, meo 
quidem iudicio, in futuro Concilio Oecumenico tractari poterunt. 

Libentissime ac maxima cum reverentia incubui operi conficiendi 
elenchum nonnullarum rerum quas, mea quidem sententia, in futuro Con- 
cilio Oecumenico tractare oportebit. En praecipuas: 

1. Concilium Vaticanum, sessione IV, definivit quidquid ad prima- 
tum Romani Pontificis attinet. Constitutio enim dogmatica I de Ecclesia 
Christi agit in primo capite « De apostolici primatus in beato Petro insti- 
tutione »; in secundo, « De perpetuitate primatus beati Petri in Roma- 
nis Pontificibus »; in tertio, « De vi et ratione primatus Romani Ponti- 
ficis »; in quarto denique « De Romani Pontificis infallibili magisterio ». 

Praeparata quoque fuerant schemata nonnulla circa ceteram doctri- 
nam « De Ecclesia Christi »; de ipsis tamen, ob Concilii suspensionem, 
haud pertractatum fuit. Logicum ergo videtur pertractare nunc de ma- 
teria contenta in praedictis schematibus, ut quamplurimae quaestiones 
« De Ecclesia Christi » maxima appareant auctoritate declaratae, ita ut 
locus desit dubiis. 

2. Conveniens videtur firmare atque munire Episcoporum auctori- 
tatem, a quibusdam infauste parvipensam immo et contemptam hodiernis 
temporibus; iliorumque auctoritati et directioni, salvis omnino iuribus 

Sanctae Seclis, subiicere opera omnia vel associationes apostolatus in sin- 
gulis dioecesibus. Sic vitabuntur divisiones atque dispersio virium; et 
e contra magnus erit animarum profectus. 

3. Nostris hisce temporibus nonnulla problemata, et magni quidem 
momenti, ambitum dioecesanum excedunt et communia sunt omnibus 
vel fere omnibus dioecesibus; quapropter valde interest sub aspectu na- 
tionali illa perpendere, maioris efEcaciae exitusque gratia. Conferentiae 
Episcoporum comprovincialium, Conferentiae Metropolitarum totiusque 
nationis, immo et diversae Commissiones Episcopales videntur non suffi- 
cere. Fortasse oportebit, ad hunc tantum finem, ut conventus seu coetus 
plenarius Episcoporum uniuscuiusque nationis habeatur tertio saltem quo- 
que anno. 

4. Obligatio magnumque momentum coelibatus ecclesiastici confir- 
manda sunt. Conveniens videtur negare dispensationes aetatis canonicae 
ad suscipiendum Praesbyteratum. 

5. Recensere vel firmare oportebit clericorum obligationes de quibus 
canones 136, 138, 140 et 142; ut omni cum claritate appareat quid 
nunc seu hodiernis temporibus Sancta Mater Ecclesia velit vel exigat 
a clericis, et sic muniatur sanctitas sacerdotalis et claudatur porta pericu- 
losis criteriis atque agendi modis quae apparere incipiunt et indubie 
spiritui sacerdotali nocent. 

6. Desiderantur pro Rectoribus et Moderatoribus Spiritualibus Se- 
minariorum normae clariores circa castitatem quam a seminaristis exi- 
gere debent, ut unusquisque in suo foro (externo vel interno) securius 
ac dexterius procedere possit tam in admissione et provectione quam 
in dimissione seminaristarum. 

7. Valde conveniens videtur: a) damnare naturalismum qui serpit 
in materia apostolatus et actionis pastoralis. A quibusdam enim extollun- 
tur ac nimio ponderantur momento qualitates humanae atque media 
materialia; parvipenduntur vero (practice) quaedam virtutes vel quali- 
tates fundamentales, nempe: spiritus orationis et sacrificii, oboedientia, 
humilitas, b) Iterare atque confirmare doctrinam a Leone XIII expositam 
in epistola « Testem benevolentiae ». 

8. Conveniens videtur exponere vel declarare maxima cum claritate 
quaenam sint iura et officia laicorum in Ecclesia Christi; qualis esse possit 
vel debeat ipsorum cooperatio in operibus apostolatus, etc. 

9. Necessarium videtur declarare quaenam hisce temporibus haberi 
debeant tamquam opera servilia, quaenam vero non. Vel melius, declarare 
a quibus operibus seu laboribus abstinere debeant fideles diebus domi- 
nicis ac festis de praecepto, omissione facta verborum « opera servilia », 
quae hodiernis auribus valde absona sunt. Nonnullis in casibus absurdum 

videtur denominare « servilia » quaedam opera, dum « liberalia » deno- 
minantur alia valde similia. 

10. Circa praedicationem sacram, noviter agere de obligatione, modo 
et tempore; necnon de diversis materiis circa quas versari debet prae- 
dicatio. 

11. Liturgiae codificatio. 

12. Breviarii reformatio. Conveniens , videtur ipsum aliquantulum 
breviare seu imminuere; percensere nonnullas lectiones secundi nocturni, 
et quasdam tertii substituere. 

13. Circa relationes inter Ecclesiam et Statum oportebit declarare 
quodnam sit optabile systema « in se »; quid vero faciendum in diversis 
adiunctis diversarum etiam nationum. Vel confirmare ratumque habere 
quidquid de hac re docuit Leo XIII (Encyclica Immortale Dei). 

Filiali impulsus dilectione ac maxima reverentia erga Beatissimum 
Patrem Nostrum loannem XXIII, feliciter regnantem, quotidie ac fer- 
venter pro Ipso precabar Dominum Deum Nostrum. Nunc vero, insuper 
etiam pro felicissimo exitu futuri Concilii Oecumenici precor ac pre- 
cabor. 

Veniam rogans ob nimiam imperfectionem huius brevissimi elenchi 
Sacram Purpuram deosculor ac me profiteor 

Eminentiae Vestrae Reverendissimae 
humillimum servum 

^ lOANNES RiCOTE AlONSO 
Episcopus tit. Miletopolitanus 


78 

Exc.mi p. d. narcissi JUBANY ARNAU 

Episcopi tit. Orthosiensis in Ehoenicia, Auxiliaris Barcinonensis 

Barcinone, 24 augusti 1959 

Eminentissime ac Reverendissime Domine, 

Acceptis, quo par est obsequio, litteris Eminentiae Vestrae, utpote 
Praesidis Commissionis Antepraeparatoriae pro Concilio Oecumenico, 
die 18 iunii huiusce anni datis, sub n. 1 C/59-2260, honorificum infra- 
scripto atque pergratum est desideriis Augusti Pontificis his litteris obse- 

cundare. Inde, omni cum sinceritate res et argumenta manifestat, quae 
in futuro Concilio Oecumenico forte tractari poterunt, quaeque salus 
animarum suggerere videtur. 

* * * 

In Conciliis Oecumenicis, quae decursu temporis locum habuere 
in Ecclesia Dei, illae quaestiones praecipue pertractatae sunt, quae maio- 
rem actualitatem maiusque momentum habebant. Hodie — ita videtur — 
quaestio princeps et argumentum maximum est Ecclesia Christi, una, 
sancta, catholica et apostolica, quae « populum Dei » in hac terra con- 
stituit {1 Petr. 2, 10), « Corpus Christi » est {Eph. 1, 23) et columna 
et firmamentum veritatis dici debet. Revera, a) ecclesiae separatae — et 
protestanticae et sic dictae orthodoxae — unitatem quam maxime desi- 
derant, quam unice in Ecclesia Romana invenire poterunt; b) communi- 
smus atheus quamlibet ideam religiosam omnino abhorret et Ecclesiam 
catholicam praecipuo et speciali odio afficit; c) humanitas hodierna, non 
obstante technicismo, plus minus conscienter moralitatem et religiosi- 
tatem aliquam quaerit, quae unice in Christo et in Ecclesia catholica 
haberi queunt. 

His de causis, videtur omnes quaestiones quae in futuro Concilio 
Oecumenico agitari debeant, ad hoc tendere debere sc, ut coram omnibus 
Ecclesia catholica — utpote unica vera Christi Ecclesia — appareat plane 
sibi cohaerens tamquam unitas perfecta, quae — « tunica inconsutilis » 
{Io. 19, 23) et lucerna in procinctu posita — et doctrinaliter et discipli- 
nariter, firmiter fundetur super Romano Pontifice, petra et pastore su- 
premo, necnon super Episcopis, successoribus Apostolorum. 

Speciatim videtur: a) futurum Concilium Oecumenicum considerari 
posse, saltem practice, tamquam continuationem Concilii Vaticani, quum 
plurimae quaestiones de Ecclesia ab illo pertractatae sint et aliae iam pa- 
ratae fuerint ad Patrum discussionem. 

b) organizationem externam vere e fidentem desiderari pro Ec- 
clesia, quum nostris temporibus exercitium auctoritatis publicae plura 
requirat, quae adeo necessaria non erant temporibus praeteritis. 

lamvero, in concreto argumenta sequentia praeprimis suggerere in- 
fr ascripto visum est. 

A) Doctrinae capita specialia circa Ecclesiam 

In Concilio Vaticano, doctrina Primatus necnon infallibilitatis Ro- 
mani Pontificis definita fuit. Videtur futurum Concilium Oecumenicum 
alias quaestiones aggredi posse in eadem linea. Exempli gratia: 

1. Doctrina theologica verae et genuinae unitatis, quam Christus 

voluit pro sua Ecclesia. Nostris temporibus, quando agitur de vera Ec- 
clesia Christi, conceptus unitatis non semper recte exponitur etiam ab 
auctoribus catholicis. Praesertim, si quaestio agitatur de ecclesiis sepa- 
ratis, vi cuiusdam irenismi, quidam unitatem concipiunt tamquam meram 
solidaritatem christianam, quae unitatem fidei, sacramentorum et hierar- 
chiae parvipendit. Ideo videtur necessaria expositio et definitio doctrinae 
de genuina unitate Ecclesiae, quam Christus voluit et pro qua Christus 
Patrem rogavit. 

2. Doctrina theologica Episcopatus. Persona Episcopi, utpote suc- 
cessoris Apostolorum, maximum momentum habet in regimine Ecclesiae, 
quum triplici potestate ordinis, magisterii et iurisdictionis iure divino 
gaudeat. Doctrina theologica Episcopatus eum contemplari potest: a) tam- 
quam pastorem ecclesiae particularis, cum presbyteris cooperatoribus et 
populo sibi commisso; et b) tamquam membrum episcopatus universalis, 
qui collegialiter sub Romano Pontifice Ecclesiam Dei regit, 

3. Doctrina theologica Presbyteratus. Sacerdotes, et saeculares et 
religiosi, concipiuntur tamquam cooperatores episcoporum in regimine 
fidelium. Ipsorum vinculatio cum episcopo deducitur: a) ex participa- 
tione plenitudinis sacerdotalis episcopi et b) ex cooperatione in activi- 
tate pastorali, quae episcopo competit relate ad fideles ipsi concreditos. 
Doctrina theologica diaconatus atque opportunitas ipsum reinstaurandi, 
tamquam gradum per se stantem, considerari etiam possent. 

4. Doctrina theologica laicatus. Persona laicorum in vita Ecclesiae 
magnum momentum habet, eo quod et ipsi « Ecclesiam constituunt », 
Inde desideratur doctrina theologica: a) circa laicorum participationem 
sacerdotii Christi; b) circa eorum capacitatem ad hoc ut subiectum pote- 
statis Ecclesiae considerari queant, praesertim quando sermo fit de pote- 
state magisterii; c) circa locum quem obtinent in Ecclesia laici statibus 
perfectionis addicti, sive in Ordinibus aut Congregationibus religiosis, sive 
in Institutis saecularibus; d) circa peculiarem activitatem quae laicis in 
ordine apostolico reservatur, indeque circa veram naturam Actionis Ca- 
tholicae et associationum apostolatus laicorum; e) circa valorem iuridicum 
atque auctoritatem qua gaudeant organizationes internationales laicorum, 
earumque relationes cum hierarchia dioecesana, sive agatur de activitate 
stricte apostolica, sive de actione potius sociali aut benefica. 

B) Argumenta maioris momenti circa externam Ecclesiae organizationem 

Inter varias quaestiones quae sese referunt ad ipsam Ecclesiae exter- 
nam organizationem, quaeque maioris momenti videntur pro hodiernis 
temporibus, sequentes iuvat notare: 

1, Desideratur maior e fidentia organorum, quae ad practice regu- 
landum exercitium auctoritatis ecclesiasticae creata sunt. Quum omnis 

auctoritas publica pro bono communi constituta sit et, sive personae 
physicae sive entia moralia quae quacumque potestate fruuntur, erro- 
ribus sint obnoxia, inde ad exercitium auctoritatis regulandum et ad eius 
efficaciam augendam, aliqua organa iam inveniuntur descripta in Codice 
luris Canonici. Sed non videntur sufficienter apta necessitatibus nostri 
temporis. Unde necessaria apparet reformatio Curiae Romanae, praesertim 
in iis quae sese referunt ad potestatem administrativam exercendam. Pa- 
riter, in linea dioecesana. Capitula Cathedralia innovatione certe indigent. 

2. Exoptatur organizatio oeconomica Ecclesiae, necessitatibus ho- 
diernis aptior. Unde reformari debet conceptus beneficii, residentialis 
necne; sacerdotes saeculares dioecesi inservire debent tamquam admini- 
stri, quorum sustentatio, potius quam e dote beneficiali, exurgere debe- 
ret ex efficienti organizatione oeconomica dioecesana. Etsi huiusmodi 
organizatio haberi deberet in plano pontificio, praesertim proprium lo- 
cum haberet in ambitu dioecesano, et interdioecesano, imo forte et natio- 
nali. In quaestionibus technicis, laici, omni exceptione maiores, optime 
adiuvare possent. Hoc modo pro omnibus clericis saecularibus daretur, 
uti aiunt, securitas socialis, quae hodie omnibus operariis conceditur; 
imo et inutilis fieret pro clericis quaecumque bonorum aut pecuniae 
thesaurizatio. 

3. Maior coordinatio utriusque cleri necessaria videtur, sub epi- 
scopo, praesertim in ordine apostolatus. Inde clare distinguendum est 
inter regimen internum religiosorum et eorum activitatem externam. 
Haec ultima vinculari omnino debet episcopo, qui pastor est iure divino. 
Consequenter considerare iterum oporteret privilegium exemptionis reli- 
giosorum, cuius ambitus videtur reducendus ad regimen internum. Etiam 
conveniens foret codificatio privilegiorum, quibus aliquae religiones gau- 
dent. Practice coordinatio utriusque cleri haec duo importare videtur; 
a) subiectionem religiosorum effectivam erga episcopum in quocumque 
ordine apostolatus; et b) incorporationem religiosorum negotiis atque 
activitatibus dioece sanis, una cum clero dioecesano, semper duce episcopo, 
tamquam pastore ecclesiae particularis. 

4. Etiam organizatio ecclesiastica supradioecesana conveniens vide- 
tur. Uti planum est, necessitates hodiernae in ordine apostolico superant 
limkes dioecesium; sive problemata ipsa inspiciantur, sive solutiones con- 
siderentur, quae practice afferri debeant, Iam vero huiusmodi organizatio 
supradioecesana attingere debere videtur et provincias ecclesiasticas, na- 
tionibus non exclusis, et ipsam Ecclesiam universalem. Inde haberentur, 
pro iisdem necessitatibus, activitas uniformis necnon organa unica pro 
variis dioecesibus; ita etiam facilior fieri posset transitus sacerdotum et 
religiosorum ab uno loco in alium, ubi necessitas maior esset et urgentior; 

immo et ita associationes apostolatus laicorum supradioecesanae et effica- 
ciam maiorem haberent et a Hier archia facilius ducerentur. 

■k-k-k 

Praeter haec argumenta, quae infrascripto videntur maioris momenti, 
alia addi possunt quae, etsi suum interesse certissime habeant, tamen col- 
locari queunt in secundo loco. En aliqua: 

A) Doctrinae capita generalia 

Nostris temporibus. Ecclesia contra sequentes errores praesertim luc- 
tare debet: a) contra modernismum qui, etsi diversis nominibus — ex. gr. 
theologia nova, existentialismo, ethica sitUationis, etc. — adhuc gras- 
satur, non obstante damnatione a S. Pio X facta, et contra progressismum 
doctrinalem, de quo egit Pius XII in litt. enc. Humani generis; et b) con- 
tra materialismum atheum, hodie a communismo et doctrinis marxistis 
propagatum. 

Prae oculis habitis erroribus sub a) designatis, sequentia doctrinae 
capita videntur maximi momenti: 

1) Pro deposito fidei custodiendo, regulae rectae interpretationis 
Sacrae Scripturae, valor obiectivus Traditionis ecclesiasticae et auctoritas 
doctrinalis Ecclesiae magisterii, praesertim ordinarii et authentici. 

2) Existentia et natura peccati originalis originati, eiusque consec- 
taria pro homine cuiuscumque aetatis, etiam nostrorum temporum. 

3) Recta natura supernaturalis atque ipsius gratuitas pro homine. 

4) Relationes inter theologiam, fidem et rationem humanam; pro- 
inde recta methodus theologica, attentis orientationibus quas hodierna phi- 
losophia, sic dicta existentialista, persequitur. 

5) Natura Redemptionis, atque inde sacerdotii et sacrificii Christi, 
quum non semper eodem modo et recte de soteriologia Christi sentiatur, 
etiam ab auctoribus catholicis. 

Relate ad errores sub b) designatos, sequentia doctrinae capita vi- 
dentur enucleanda: 

1) Monogenismus necnon transformismus et evolutionismus , prae- 
sertim quum de creatione hominis agitur et de fine totius creationis. 

2) Competentia et limites Ecclesiae magisterii relate ad quaestio- 
nes quae vitam socialem respiciunt. 

3) Doctrina Ecclesiae circa iura hominis naturalia, auctoritatem 
civilem, tolerantiam religiosam. Status obligationes erga moralitatem et 
religionem atque relationes Ecclesiam inter et Statum. 

B) Quaestiones circa disciplinam cleri et populi 

Inter alias, en quae infr ascripto videntur maioris momenti: 

1. Opportunum forte esset statutum asceticum pro utroque clero 
conficere, et quidem obligatorium; seu, aliis verbis, iterum invisere quae 
in Codice luris Canonici traduntur de obligationibus clericorum. Alia 
videntur reiteranda; alia forte mutanda; alia quidem addenda. 

2. Necessarium quidem esset enucleare principia moralia quae vitam 
socialem regunt, quum haec hodie maximum momentum habeat. Quae- 
stiones iustitiae et caritatis locum praecipuum obtinerent, condicionibus 
hodiernis magis aptatae. 

3. Etiam peropportunum foret doctrinam tradere de obligationibus 
moralibus quae vitam coniugalem atque familiarem ordinare et tueri de- 
bent; ob praecipuum momentum familiae nostris temporibus. 

4. EfBcacior reddi debet lex de praevia censura necnon de prohibi- 
tione librorum. Immo et extendenda forte esse ad proiectiones cinemato- 
graphicas et ad spectacula televisa. 

5. Lex de ieiunio et abstinentia iterum esset pertractanda, quum 
difficiliter observetur et iam abhinc pluribus annis dispensatio vigeat. 

6. Etiam legem de diebus festis noviter examinare plures cupiunt. 
Et quidem, si agatur de audiendo sacro, quum plurimi sint catholici qui 
de facto id non adimpleant, considerari posset opportunitas statuendi ut 
sufficiat missam audire mediante emissione radiophonica aut saltem tele- 
visione; reliquis condicionibus servatis circa attentionem, devotionem 
et integritatem. Si agatur de abstinendo ab operibus servilibus, conside- 
randum esset quaenam sit vera et recta conceptio operis servilis, quae no- 
vis consuetudinibus congruat. 

7. Codificatio iuris liturgici maxime exoptatur, quum hodie habeatur 
in libris et collectionibus quae non semper praesto sunt. Unde maior 
haberetur aptatio novis orientationibus liturgiae pastoralis. 

* * * 

Quae omnia, debita cum humilitate et reverentia, infrascriptus aucto- 
ritati Summi Pontificis subiicit, cui toto corde totaque anima adhaeret. 

Hanc occasionem nactus. Eminentiae Vestrae impensos meae aesti- 
mationis sensus profiteor, permanens in Domino addictissimus 

Narcissus Jubany Arnau 
Episcopus tit. Orthosiensis in Phoenicia 

Exc.mi P. D. FRANCISCI X. OCHOA 
Episcopi tit. Kemesianensis 

Die 30 mensis septembris anni 1939 

Eminentissime Pater, 

Abhinc tribus diebus perveni in Hispaniam et in hunc meum con- 
ventum, post absentiam quatuor mensium, et Eminentiae Vestrae desi- 
derium adimplere cupiens, ut iam in meis litteris mensis augusti Eminen- 
tiae Vestrae annuntiavi, pauca quidem, et forte nullius momenti, propo- 
nere audebo. 

Mea quidem humili opinione maximus progressus et decor Sanctae 
Matris Ecclesiae necnon uberiores fructus in christifidelium moribus obti- 
nendi ab una praecipua causa pendent, scilicet, a sanctificatione sacerdo- 
tum, quae ab omnibus et omnimode procurari debet, praesertim post- 
quam, e Seminario egressi, ministerio sacerdotali perfuncturi erunt. Tunc 
enim, iuxta communem sententiam, maxima neo-sacerdoti pericula in- 
gruunt. Quid, exempli gratia, dicendum est de sacerdotibus, tam saecula- 
ribus quam regularibus, qui soli vitam habitualiter agunt, qui pauci vel 
nullius momenti reputant orationem seu meditationem quotidianam, qui- 
que facile vel ex quacumque levi causa eam negligunt? Quidve cogitandum 
de his sacerdotibus qui sacrum ministerium tantummodo in externa acti- 
vitate consistere opinantur? Quid denique dicendum de his qui sive in 
propriis Paroeciis sive in Collegiis saltationes seu choreas iuvenum utrius- 
que sexus fovent eo uti ipsi mutuo sese cognoscant magno cum periculo 
Christianae moralitatis? 

En brevissime quaestiones quas Eminentiae Vestrae proponere sum 
ausus. Faxit Deus ut bona voluntate et cooperatione omnium qui con- 
sulti fuerunt Sancta Mater Ecclesia scopum et fines Sacri Concilii Deo 
iuvante consequi valeat. 

Eminentiae Vestrae addictissimus et infimus in Christo filius 

® Er. Franciscus Xaverius Ochoa, O.R.S.A, 
Episcopus tit, Kemesianensis 

Exc.mi P. D. LUDOVICI ALONSO MUNOYERRO 
Archiepiscopi tit. Sionensis 

Matriti, 28 septembris 1959 

Eminentissime Domine, 

Honorificum mihi et maxime gratum fuit litteras vestras recepisse, 
I C/59-2414. 

Quibus litteris Eminentia Vestra me rogabat, desideriis obsecundans 
nostri Augusti Pontificis loannis XXIII, ut animadversiones, consilia et 
vota Commissioni Pontificiae Antepraeparatoriae futuri Concilii Oecume- 
nici, significare velim, circa res de quibus in futuro Concilio agere oppor- 
tunum mihi videretur. 

Cum praedictas litteras die 4 augusti huius anni receperim, cum a 
Curia Castrensi eram absens, impossibile fuit mihi responsionem die 
optata, i. e. die prima septembris, ad Eminentiam Vestram mittere. 

Res autem de quibus agendum censeo in futuro Concilio sunt hae: 

I. Quoad doctrinam 

1 , De erroribus damnandis. Examini diligenti subiiciendum utrum et 
quomodo observatum sit quidquid Pontifex Pius XII in Encyclica Huma- 
ni Generis docuit et praescripsit. Ea etiam quae idem Summus Pontifex 
docuit de « Theologia nova » et « Morali nova seu situationis » videndum 
est qualem exitum habuerint. Doctrina Concilii iis de rebus exponi debet, 
qua claritate et opportunitate possibile sit, non quidem ut doctrina a Sum- 
mis Pontificibus tradita in discrimen vocetur, sed eum potissimum in 
scopum ut corpus doctrinale ex integro redigatur, iis additis quae eam 
compleant ac perficiant. 

Errores praecipui videlicet quos damnare opus est (definiendo vel sim- 
pliciter docendo, non audeo dicere) sunt: 

1) Modernismus. 

2) Relativismus dogmaticus. 

3) Rationalismus. 

4) Neo-paganismus, cuius est quaedam forma racismus (« Mit 
Brennender Sorge »). 

5) Communismus (« Divini Redemptoris »). 

6) Existentialismus, qui evolutionismo in dogmatibus favet, et in 
rebus moralibus « Morali situationis » fundamentum praebet. 

2. De Magisterio Ecclesiae. De hac re etiam Pius XII egit in allo- 
cutione 31 maii 1954 coram Cardinalibus, Archiepiscopis et Episcopis 
qui canonizationi S. Pii X adfuerunt. Unde non erit absonum si quaestio 
de huiusmodi magisterio Concilio futuro proponatur tractanda. Rationa- 
lismus enim serpit inter fideles et clericos saeculares et religiosos, qui 
minimos limites dicto magisterio concedit; unde oboedientia in multis 
desideratur. Huic « contagio spirituali » alludit Pius XII in citata allo- 
cutione. Nec mirum, cum non desint qui a doctrina Constitutionum Apo- 
stolicarum et Decretorum a Sacris Congregationibus emanantium se aver- 
tant, sub praetextu quod non sollemni iudicio exponantur. 

Conveniens igitur erit repetere doctrinam Concilii Vaticani (Sess. III, 
De fide et ratione). 

Immo fortasse expediret declarare quas partes habeant Episcopi in 
magisterio infallibili Ecclesiae. Quas partes etiam, si quas habeant, laici 
in magisterio et apostolatu hierarchico. Unde de «Theologia laicali » 
agere oporteret. 

3. De libertate. Quaestiones de libertate, quae apud auctores catho- 
licos, expeditae videbantur, maxime post « Syllabus » Pii IX et Ency- 
clicam Libertas Leonis XIII, aliaque plura documenta ecclesiastica, cursu 
temporis valde obscuratae sunt, opera liberalismi, qui conceptum liber- 
tatis adeo exagerat quasi quid absolutum, ut ius inhaerens naturaliter 
personae humanae, nullis limitibus (vel fere) sublectum in ordine reli- 
gioso et morali. In Colloquiis catholicis Sancti Sebastiani in Hispania, 
annis praeteritis, non valuerunt assistentes (extranei et nationales) circa 
conceptum catholicum libertatis conscientiae convenire. Consequentia est 
indifferentismus. Quod non parum obest repressioni sectarum protestan- 
tium; quia si Ecclesia, dicunt aliqui, vult libertatem in nationibus demo- 
craticis, libertatem omnibus in locis concedere debet. Huic assertioni ca- 
tholici multi, etiam ecclesiastici, praestant assensum. 

Ut complementum huius materiae, de obligationibus Status Civilis 
respectu Religionis et de relationibus inter Ecclesiam et Statum decla- 
randum esset. 

II. Quoad disciplinam 

1. De Conferentiis Episcoporum. Quod hae Conferentiae Episcopo- 
rum et Archiepiscoporum agantur valde notum est. Eere sunt iam insti- 
tutiones. In Hispania subliduntur cuidam Regulamento. De efficacia ea- 
rum tamen liceat mihi dubitare. Opportunissimae sunt, quia est medium 
aptum ut quaedam quaestiones communes Ecclesiae in singulis nationi- 
bus, ab Episcopis illius nationis tractentur et normae adoptatae ab omni- 
bus sine discordantia executioni mandentur, salvis causis particularibus 

excusantibus. At in hoc stat difficultas. Quoniam Conferentiae carent 
iurisdictione — dicunt aliqui — non imponunt obligationem dictas nor- 
mas servandi. Et sicut dicunt, ita faciunt. Semper tamen utiles sunt prac- 
ticae resolutiones Conferentiarum. Maior autem esset utilitas, si in Con- 
cilio Oecumenico probaretur quod decisiones Conferentiarum Episcopa- 
lium, a Sancta Sede approbatae, saltem modo generico, cum classico 
« Nihil obstat », ab Episcopis illarum debeant servari, auctoritate mo- 
rali saltem quam habent tales Conferentiae et attentis utilitatibus in Ec- 
clesia ex earum observantia provenientibus. 

2. De Religiosis. Materia discussionis erit, ut mihi videtur, conve- 
nientia vel non Foederationum religiosorum et religiosarum diversorum 
scilicet institutorum necnon Confoederationum nationalium eorumdem 
in multis nationibus ultimis temporibus statutarum. Si exemptio reli- 
giosorum innumeras et importunas contentiones Episcopis et Sanctae 
Sedi praebuit in temporibus transactis, timendum est ne hoc systema 
foederale alias difficultates eisdem addat in futurum et quidem graviores. 

Est quaedam novitas in regimine ecclesiastico, quae in principio, in- 
dependentiae religiosorum respectu Hierarchiae iuris divini favet. Illas 
determinationes, exempli causa, quas Conferentiae episcopales existiment 
necessarium vel conveniens dictare pro tota aliqua natione, religiosi ser- 
vabunt vel non iuxta decisionem Consilii generalis vel particularis qui- 
bus regantur. 

In Statutis approbatis a Sacra Congregatione Religiosorum pro Foe- 
deratione institutorum docentium (de la ensenanza) in Hispania, ipsis 
proponitur conveniens associationes constituere alumnorum et ex alum- 
norum, amicorum, etc. statutis approbatis a dicta Sacra Congregatione. 
Nihil de Episcopis. Considerandum est quod in collegiis religiosorum 
utriusque sexus filii familiarum potiori positione sociali et oeconomica 
gaudentium in Hispania instructionem accipiunt. Et quid, si Foederatio 
surgeret omnium associationum a Religiosis pendentium. Congregatio- 
num marianarum, Ordinum Tertiariorum, associationum fundatarum in 
collegiis... quae Foederatio subordinaretur Confoederationi Religioso- 
rum? En problema. 

Certe, Concilium, iuxta meam sententiam, de hac re agere debet. 
Unio ante omnia quaerenda est. 

Videtur necessarium affirmare quod Episcopi habent intentionem 
fundatam in iure respectu religiosorum, quoad omnia quae expresse non 
continentur in exemptione. Praeterea, quod exemptio non concedatur in 
visitatione collegiorum in quibus nempe doctrina praebetur fidelibus 
dioecesanis, non tantum ut instructio religiosa vigiletur, quod iam patet, 
sed etiam ut vigilantia possit exerceri quoad coeteras disciplinas et regi- 

men studiorum, quia multum interest Ecclesiae quod docentia in his col- 
legiis saltem non sit inferior ei quae in institutionibus Status et particula- 
ribus praebetur, itemque ut serventur normae communes quae statutae 
fuerint inter Statum et Commissiones Episcopales. Si sunt collegia Ec- 
clesiae ad normam canonis 1375; non est consequens quod Hierarchia 
sit absens in videnda adimpletione conditionum quae praescriptae fue- 
rint ut collegia sint « autorizata » vel « recognita » ab Statu. Si non ad- 
mittunt inspectionem hierarchiae, Status urgeret suam inspectionem, si 
iuribus civilibus collegia gaudere velint. 

3. De Actione Catholica. En aliud magnum problema quod in Con- 
cilio, vel extra illud a Sancta Sede tractare opus est. 

Exigunt, imprimis illa « suggerentia » quam Summus Pontifex 
Pius XII misit studio Congressus mundialis de Apostolatu laicorum, 
mense octobri 1957, circa mutationem nominis et structurae Actionis 
Catholicae; postea vero discussiones et effectus hac de re habiti, non 
semper qua par est charitate et habita prae oculis Ecclesiae dumtaxat 
convenientia. 

Commissionis antepraeparatoriae Concilii intererit existimo cogno- 
scere historiam Actionis Catholicae hispanicae, post bellum civile finitum 
1 aprilis anni 1939. 

Breviter exponam: 

Vix promulgatae sunt Bases praedicto anno 1939, a Metropolitanis 
Hispaniae, obtento « Nihil obstat » Pii XII, in eodem anno surrexit op- 
positio. Difficultatibus intrinsecis omnis institutionis humanae propriis 
addita fuit oppositio adversariorum. Adversarii praecipui fuerunt non 
pauci religiosi. Ratio autem oppositionis fuit subordinatio vel secundarius 
locus reservatus associationibus apostolicis a religiosis directis. Princi- 
pium aequalitatis fuit proclamatum. Adhaesio quae postulabatur ab his 
associationibus respectu Actionis Catholicae huic principio offendebat, 
iuxta ipsos. 

Unio Episcoporum in hoc negotio non potest tamquam exemplaris 
proponi. Oppositio crevit postquam facta fuit illa suggerentia a Papa 
Pio XII. Quod enim Papa proposuit tamquam obiectum studii, fuit in 
Hispania habitum a multis tamquam assertum decisorium. Actio Catho- 
lica tamen. Eminentissime Domine, non obstantibus difficultatibus in- 
trinsecis, oppositione, quae fuit magna, religiosorum, et defectu defen- 
sionis, magnos fructus obtinuit Ecclesiae. 

Hodie Statutum Actionis Catholicae, ut Vestrae Eminentiae notum 
est, fuit probatum a Metropolitanis hispanicis; sed non fuit possibile in 
unam opinionem reducere Episcopos: vel circa adhaesionem associatio- 
num apostolicarum Actioni Catholicae (ut fuerat a Summis Pontificibus 

Pio XI et Pio XII constitutum) vel circa foederationem omnium associa- 
tionum cum Actione Catholica in omnimoda aequalitate. 

Divisio ergo post illum Congressum est maior quam antea. Religiosi 
fere unanimes optant pro aequalitate omnium associationum apostolatus 
laicalis, et aliqui etiam Actionem Catholicam specificam Episcoporum et 
parochorum velint suppressam. Quaestio igitur manet insoluta. 

Inde necessarium censeo quod solutio debet imponi ab alto, prout 
prudentia dictet. Si in Synodo romana saltem lineae generales dentur pro 
Roma, normae erunt securae pro coeteris dioecesibus. Fortasse necesse 
sit, vel saltem opportunum, ut quoddam documentum simile « Bis sae- 
culari » detur, non ad personas vel loca particularia missum, sed generale, 
in quo haec materia ex integro agatur, et, pro mea sententia, sequendo 
viam Pii Papae XI et Pii XII, necnon Pontificis loannis XXIII, cum Ec- 
clesiam Patriarchalem Venetiae regebat. 

Quamvis hoc documentum a Sancta Sede proveniat, semper in Con- 
cilio oecumenico futuro agendum erit de hac maximi momenti quaestione, 
de qua liceat mihi aliqua proferre. 

a) Omnibus Episcopis praecipiendum vel saltem danda conveniens 
exhortatio ut associationes proprias Actionis Catholicae in suis dioecesi- 
bus et paroeciis, prout possibile sit, constituant, ut fideles laici ipsis auxi- 
lium in apostolatu hierarchico praestent. 

b) Associationes apostolatus laicalis, aliquo modo independentes 
ab Episcopo, laudandae et iuvandae; sed si statuta non habeant ab Epi- 
scopo probata, indigent eius auctorizatione ut apostolatum determinatum 
exerceant. 

c) Coordinatio inter ipsas et cum Actione Catholica statuenda est 
in singulis nationibus, prout magis expediat. Sed adhaesio organismis 
Actionis Catholicae officialis debet esse voluntaria, nulli impedienda, ut 
proximiorem collaborationem praebeant apostolatui talis Actionis, modo 
quo in Regulis definiatur. 

d) Associationes quae adhaerere nollent Actioni Catholicae, adhae- 
sionem praebeant directe Hierarchiae in triplici gradu: nationali (Coetui 
superiori), dioecesano (Episcopo) et paroeciali (parocho). Omnes associa- 
tiones: scilicet Actionis Catholicae, apostolatus laicalis quae huic adhae- 
serint, et coeterarum, si apostolatum exercere velint, inscriptae conve- 
nienter in albo Apostolatus laicorum in gradibus nominatis, statis tem- 
poribus debent convenire sub directione cuiusdam Praelati vel alterius 
delegati a Hierarchia, ut de rebus agant communibus aut interesse gene- 
rale habentibus in locis respectivis. 

e) Aliqua organizatio erit conveniens, sed non habeat oportet 
magnam structurationem et autonomiam, vitandi causa collisionem cum 

Actione Catholica, quae semper, ut par est, quamdam praecedentiam ha- 
bere debet, utpote associatio propria et quasi pars apostolatus hierarchici. 

Fortasse solutio generalis possit esse Consulta quae pro Italia est 
statuta. 

4. De Arte Sacra. Omnibus notum erit quantos modernismus in arte 
progressus fecerit. In Ecclesia, meo quidem iudicio, tam in Architectura, 
quam in Sculptura et Pictura, lamentabiles effectus videndi et plorandi 
sunt. Praesertim templa, si sacrarium excipias, protestanticis assimilantur. 
Carent fere imaginibus sanctorum. Iconoclastia videtur irrepsisse. Sub 
praetextu cultus Crucifixo et Sanctissimae Eucharistiae, imagines sancto- 
rum, una fortasse excepta Beata Virgine Maria (cui locus valde secunda- 
rius relinquitur), exulant. Quod multae ecclesiae peccent excessu ima- 
ginum facile conceditur. Sed hoc pietati christianae tribuendum est, in 
decursu saeculorum. Non est autem remedium illas supprimere. Mala 
quae sequentur pietati fidelium, non compensantur elegantia artis, si vera 
elegantia habeatur. 

Cultus praeterea eucharisticus non patitur praesentia imaginum in 
ecclesia, praesertim post restaurationem a Sancto Pio X factam. 

Existimo, igitur, necesse esse imponere normas quae iam sunt sta- 
tutae a Sancta Sede in hac re, aliasque, si opus sit, dare, ut novae formae 
artisticae religioni et pietati nullo modo noceant. 

III. Quoad moralitatem 

In hoc capite, quaestiones includuntur quae ad praecepta Deca- 
logi pertinent. Unde vox moralitas in amplio sed vero sensu accipitur. 

a) De diebus festis, praesertim circa cessationem a laboribus (III 
Praecpt.). 

b) De auctoritate paterna et de educatione christiana filiorum 
(IV Praecpt.). 

c) De amore erga proximum. Item de pace et bello (V Praecpt.). 

d) De castitate (VI Praecpt.). 

1. Quaedam principia moralia speculativa necessaria sunt, quae, si 
in capite de Doctrina non sunt exposita, in hac parte deberent exponi, 
videlicet; de peccato contra castitatem, de possibilitate castitatis, de erro- 
ribus antiquis (determinismo, atheismo, materialismo) et de errore iam 
antea citato, qui dicitur « Moralis nova seu situationis ». 

2. Quoad praxim hodiernam, illa pericula contra castitatem specia- 
lem mentionem et condemnationem habere debent, quae ad matrimonium 
et familiam attinent. Ea exponere nunc innecessarium puto. 

3. Defensio mor alitatis maximum momentum habet. Exponendum 
est ergo quas partes in illa defensione habeant: 

Pastores et clerus. 

Patres et matres familiarum. 

Educatores puerorum et iuventutis. 

Status civilis. 

Associationes catholicae. Inter istas Legio Decentiae Christianae vi- 
detur commendanda. 

Denique quaedam normae concretae de spectaculis > choreis, balneis, 
vestitu mulierum, etc. videntur opportunae ut ab Episcopis omnibus 
serventur in toto mundo, unanimiter, quasdam sanctiones statuendo. 

e) De iustitia, praesertim sociali, urget ut doctrina catholica, iuxta 
Encyclicas notissimas, exponatur, ita ut quaestiones sociales ab omnibus 
Episcopis, quatenus possibile sit, aequali modo solvantur (VII Praecpt.). 

IV. Aliae quaestiones 

Denique, summatim quasdam animadversiones addam quae, si ex una 
parte ad reformationem Codicis attinere videntur, ex alia in Concilio fu- 
turo fortasse locum habere possunt. Sunt hae: 

1. Assistentia religiosa in exercitibus magnam attentionem meruit 
ex parte Sedis Apostolicae. Documenta generalia edita, nempe « De Vi- 
cariis Castrensibus » et « Ad Sacra limina » digna sunt quae in Concilio, 
vel saltem in Codice, locum praestantiorem inveniant, additis v. gr. qui- 
busdam privilegiis, et factis ad Ordinarios exhortationibus opportunis, 
ad mentem Litterarum S. C. Consistorialis, pro Hispania (2 iunii 1951), 
de sacerdotibus conspicuis virtute, scientia et zelo Vicariis Castrensibus 
concedendis. 

2. Suppressio impedimentorum gradus minoris videtur conveniens, 
vel saltem ut inter impedimenta impedientia connumerentur. 

3. Normae quaedam desiderantur ut Ordinarii, extraiudicialiter, 
modo gubernati vo, poenas imponere valeant per praeceptum. 

Eminentissime Domine, has litteras dum mitto Commissioni Ante- 
praeparatoriae futuri Concilii Oecumenici, cui Eminentia Vestra tam 
dignissime praeest, libenter offero elenchum praecedentem quaestionum, 
quae mea quidem sententia peropportunum videntur esse tractandae in 
futuro Concilio. 

Eminentiae Vestrae Reverendissimae Sacram Purpuram submisse 
deosculatur 

addictissimus in Domino 
Vicarius Generalis Castrensis in Hispania 

® Ludovicus Alonso Munoyerrg 
Archiepiscopus tit. Sionensis 

Exc.mi P. D. ANTONII ANOVEROS ATAUN 
Episcopi tit. Tabudensis, Coadiutoris c. s. Gadicensis et Septensis 

Gadibus, 22-8-1959 

Eminentissime Vrinceps, 

Acceptis litteris diei 18 iunii 1959, Prot. N. I C/59-2424, quibus 
mandatum Ss.mi Domini Papae loannis XXIII significatur, gratia atque 
auxilio Dei impetrato et opera adbibita virorum ecclesiasticorum et pru- 
dentium, honorificum mihi est sequentia exponere quae in futuro Conci- 
lio tractari poterunt: 

I. Capita doctrinae 

Mediatio Universalis Beatae Mariae Virginis. 

Theologia Corporis Mystici. 

Theologia Laicalis. 


II. E) e re morali 

Accurata et definita expositio sub ratione peccati, de liceitate vel 
minus, usus matrimonii illis tantum diebus qui agenesei dicuntur. 

Documenta pontificia: litterae ency dicae, adhortationes, etc. Eorum 
practica obligatio in conscientia. 

III. De re sociali 

In praesenti rei statu interest quam maxime, determinare in subiecta 
materia peccatum grave. Quod forsitan praesupponit: 

a) Notionem accuratam, disputationibus non subiectam, de bono 
communi. 

b) Item de iure et de limitationibus proprietatis. 

c) Crisim instituere undequaque perfectam systematis Capita- 

lismi. 

d) Controversiam, inter catholicos existentem, de salario fami- 
liari absolvere. 

e) Dilucidandum etiam, utrum operarii ius habeant ad participa- 
tionem aliquam lucrorum. 

IV. De clericis 

Modestia gravior exigenda in exterioribus rebus, etiam in Praelatis 
et aliis qui in dignitate ecclesiastica constituuntur. 

Paupertas evangelica; suadenda vel adaequate imponenda clericis? 
Fundamentum sanctitatis et virtutum: ipsum ministerium animarum 
ad quod diversimode clerici destinantur. Exercitia spiritualia quotannis 
agenda. Secessus spiritualis. Expletis quinque vel decem annis ministerii 
sacerdotalis, peropportunum fortasse erit instituere atque praecipere alium 
secessum per integrum mensem ad vitam spiritualem instaurandam vel 
fovendam. 

Ius beneficiale etiam classico principio instaurato, beneficium prop- 
ter officium et non vice versa, correctione indiget? Officia inamovibilia: 
bonum animarum et Ecclesiae sine culpa beneficiati, sustitutionem exigit 
saepenumero. Systema aliquod iubilationis? 

Concilia nationalia ad normam iuris in Ecclesia instauranda et ur- 
genda. Dioecesana synodus, in singulis dioecesibus, urgenda, tendentia 
tamen praeprimis pastorali. Nova ordinatio in Curiis dioecesanis? 

Capitula canonicorum. Quid de boc institutum hodie sentiendum? 
Supprimi debet vel adaptari? An officium canonicorum relate ad Epi- 
scopum, convenienter obtineatur Consultoribus Dioecesanis? Ecclesia 
Cathedralis, paroecia matrix Dioecesis, propria Episcopi commendata 
curae habituali alicuius Vicarii? 

Parochi et Vicarii cooperatores. Principium semper prae oculis ha- 
bendum etiam in magnis urbibus: ne nimia sit paroecianorum multitudo. 
Vicaria paroeciali instituta, determinentur iura rectoris eiusdem. Statuta 
paroecialia adaptata hodiernis conditionibus. Via et forma efficacior ad 
urgenda et fovenda studia sacra (can. 129). 

Dotatio oeconomica cleri. In taxis solvendis pro administratione Sa- 
cramentorum et funeralium, ne dentur classes. 

P\ova ojficia dioecesana pro necessitate temporum. Exempli causa: 
Visitator spiritualis sacerdotum; Administrator bonorum ecclesiastico- 
rum; Consiliarius Apostolatus laicalis, quaestionum socialium; pro tech- 
nica diffusione doctrinae catholicae, adhibitis nova methodo novisque 
instrumentis (Ufficio cattolico di propaganda). 

Harmonice componantur in utroque clero servitia immediate prae- 
standa in favorem dioecesis vel Instituti, cum exigentiis et necessitatibus 
Ecclesiae Universalis, 

I actura castitatis in tot sacerdotibus et religiosis, quaestionem non 
parvi momenti, molestam equidem gignit. Consectaria gravissima pro 
ipsis sacerdotibus et fidelibus. Privantur modo habituali gratia ad mini- 

sterium fructuose exercendum. Pravum exemplum; scandalum fidelibus; 
dolor Matris Ecclesiae. 

Yita communis clericorum. Convictorii sacerdotales. 

Tempora vacationum in iure concessa, minuantur. 

V. De religiosis 

Intensiorem dent operam religiosi ministeriis stricte dioecesaniis. 
Ad exercitium magisterii in scholis cuiuslibet gradus semper valideque 
exigatur et praeparatio sufficiens et titulus seu laurea congrua. 

Diversitas classium socialium, alioquin legitima, minus ' appareat in 
scholis et collegiis Ecclesiae concreditis. 

Religiosi et religiosae ministerio spirituali vel scholari dicati, iuvamen 
etiam afferant animabus qui ruribus vel zonis urbium modestioribus vi- 
tam degunt. 

Uniantur monialium monasteria quae ex insufficientia mediorum, vo- 
cationum, vel convenientis assistendae spiritualis, difficultate non parva 
laborant. 

VI. De laicis 

Principia doctrinalia et iuridica de Actione Catholica dilucide ex- 
ponantur. 

Item de participatione laicorum, qua via et quo gradu, in operibus 
et ministeriis Ecclesiae. 

Normae validae ne multiplicentur in Ecclesia associationes. 

VII. De Sacramentis 

In administratione sacramentorum et in aliis caeremoniis minoris 
momenti, lingua vernacula utatur. Textus tamen versionum approbatus sit 
a Sancta Sede. 

Formae liturgicae simpliciores in pontificalibus, in consecrationi- 
bus etc. 

Baptismus. Nonnisi sat ampla instructione ornatus adultus bapti- 
zetur. 

Confirmatio. Novae facultates aliquomodo extendantur. Quamvis hoc 
sacramentum omni aetati conveniat, convenienter adultis iam instructis 
conferatur et quidem ne turmatim et praecipitanter. En ratio petitionis. 

Eucharistia. Omnibus diebus et horis matutinis et vespertinis liceat 
Sanctissimam Eucharistiam distribuere. 

Communiones sic dictae generales, praesertim in communitatibus pue- 
rorum et puellarum restringantur. Cf. Instr. C. Sacram. A.A.S. 1936, 8 38. 

Missa. Suppressa recitatione ultimi Evangelii, Missa finiatur dicto 
« Ite Missa est », Participatio fidelium in Sacrificio: modo tamen adae- 
quato et captui eorum accommodato. Missae vespertinae et aliae devo- 
tiones non strictae liturgicae horis vespertinis habitae. 

Voenitentia. Non amplius statuantur peccata ratione sui Episcopo 
reservata. Formula brevior adhibeatur in absolutione. Facultates de qui- 
bus in canone 883 extendantur ad alia itinera (A.A.S., 40, 17). In casi- 
bus verae et strictae necessitatis spiritualis, gravata si opportunum vide- 
tur sacerdotum conscientia, iurisdictio ad audiendas confessiones a iure 
concedatur in determinatis adiunctis. Doctrina de errore communi rem 
non semper et sine ansietatibus dirimit. Magni aestimentur Indulgentiae. 
Desideratur hac de causa restrictio in concessione earumdem. 

Ordo. Ordines Minores. Protractum exercitium ministeriale ordinan- 
dorum seu clericorum ante susceptionem Presbyteratus. Maior requiritur 
aetas ad sacerdotium. Presbyteri essentialibus functionibus ministerii et 
apostolatus toto animo dicati. Quaenam ergo solutio pro adimpletione 
aliorum munerum. 

VIII. Seminaria 

Severa selectio alumnorum. Normae definitae, hodiernis conditionibus 
adaptatae. An expediat titulus scholae mediae indiscriminatim omnibus 
procurare. Saltem in singulis regionibus uniformitas plena — eadem 
programmata — in Philosophia et Theologia. Postseminarium per inte- 
grum annum: ordinationes relate ad hoc institutum. 

Seminaria regionalia saltem erigantur quando angustiores Dioecesis 
fines, vel exigua alumnorum copia, vel idoneorum hominum rerumque 
pecunia non concedant ut Episcopus quisque proprium optimeque in- 
structum Seminarium habeat (Pius XI, Ad catholici sacerdotii, A.A.S., 
1936, 8 38). 

Unitas directionis spiritualis curanda vel exigenda in Seminariis? Ad 
rectam formationem superiorum, domus constituantur in singulis regio- 
nibus, vel saltem teneantur conventus periodici et astringantur assistere 
qui curam alumnorum habent. 

IX. Matrimonium 

Ius naturale matrimonium contrahendi in praxim admittatur sine 
praeiudicio congruae praeparationis remotae et proximae ad sacramentum 
suscipiendum. 

Reducantur illa impedimenta iuris ecclesiastici quae de facto sim- 
plici petitione dispensantur. 

Causae matrimoniales multiplicantur in tribunalibus dioecesanis, 

Forma efficax mitigationis. 

Matrimonia mixtae religionis. Severissima prohibitio Ecclesiae maiori 
cum rigore sustineatur. 

Ambitus potestatis pontificiae de dissolutione matrimoniorum. 

X. Praecepta Ecclesiae 

Universalis legislatio de abstinentia et ieiunio. 

De decimarum et primitiarum solutione si fieri potest unicum systema 
in Ecclesia statuatur. 


XL Quaestiones generaliores 

Ignorantia veritatum fidei etiam inter catholicos qui religionem co- 
lunt. Opportuna remedia. 

Ingens multitudo baptizatorum elongata de facto. Positio et ministe- 
rium circa hos baptizatos. 

Divini Verbi praedicatio sit efficax, doctrinalis, communi audientium 
captui accommodata. Vigilantia, sed non nominalis. 

Magnae stationes radiophonicae et televisionis sibi invicem coadu- 
natae. Idem dicendum ad diffusionem notitiarum (Agenzie dhnforma- 
zioni). 

Curandum ne nimia sit multitudo diariorum et commentariorum quae 
gener atim technice deficientia reputantur et quasi nihil boni operantur. 
Commune consilium eorum qui auditoria cinematographica exercent at- 
que pelliculas distribuunt. 

Foederationes nationales et internationales de auditoriis cinemato- 
graphicis. 

Ordinatio oeconomica in dioecesi adaptata hodiernis conditionibus, 
saepenumero supradioecesanis. 

In dioecesibus periodica Visitatio apostolica. Optima experientia Se- 
minariorum in hac materia. 

Doctrina de privilegiis in Ecclesia examini subiiciatur. 

Integra materia de delictis et poenis simpliciori modo redigatur. 
Poenae efficaces. 

Positio Ecclesiae in ordine did communismum. Studium exhaustivum 
de eius methodo et forma laborandi. Viri virtute et ingenio praestantes 
atque instituta in hac quaestione et problemate exerceantur. 

Idem dicendum de Protestantismo, de Nationalismo africano. Quid 
statuendum doctrinaliter et in ordine ad actionem de divisionibus ratione 
stirpis? 

Positio christiana circa arma novissima. 



EPISCOPUS TIT. ZELITENUS 


473 


Apostolatus pro emigrantibus. 

Relationes inter Sanctam Sedem et episcopatum subordinatum. 

Maior centralizatio vel e contra? 

Ecclesiae antiquitate et ratione insignes iuvamen validum missionibus 
exteris afferant. 

Splendeat in Curia Romana universalitas Ecclesiae. 

An in praesentibus restringi debeant in determinatis actibus et for- 
mis fastus et luxus Ecclesiae. 

Relationes inter Ecclesiam et Statum; inter Episcopatum et regimen 
politicum vigens in singulis populis. 

Libertas Ecclesiae in nominatione episcoporum. 

Lectiones ex schismate sinensi. 

Universitates catholicae etiam in catholicis nationibus. 

Recognitis in antecessum expositis alia in mentem veniunt proble- 
mata cum illis intime connexa. 

Flexis genibus coram Sanctissimo, supplici a Deo poscimus prece pro 
Eminentia Vestra Reverendissima et constituta Commissione Anteprae- 
paratoria pro futuro Concilio Oecumenico supernum auxilium. 

Reverentiae et obsequii sensus ex corde profiteor, dum Sacram Pur- 
puram deosculor. 

Addictissimus in Domino 

® Antonius Ano veros Ataun 
Episcopus tit. Tahudensis 

82 

Exc.mi P. D. IOSEPHI M. GARCIA LAHIGUERA 
Episcopi tit. Zeliteni, Auxiliaris Matritensis 

Matriti, die 15 augusti 1959 

Eminentissime Domine, 

Pergratum mihi est communicare Pontificiae Commissioni animad- 
versiones, consilia et vota circa res et argumenta, quae in futuro Conci- 
lio exponi et enucleari posse mihi visum fuit. 

I. Quaedam doctrinae capita 

Omnino tractanda putamus in Concilio ea omnia quae ad Revelatio- 
nis depositum spectant, ut sub Magisterio S. Ecclesiae clariora evadant 

et dubia non pauca evanescant, quae in quampluribus publicationibus 
(libris, ephemeridibus, etc.) sunt tractata et ad ipsos laicos fideles perve- 
nerunt. Praesertim: 

1. Circa Theologiam quam dicunt « novam » prout de ea tractavit 
S. Pontifex Pius XII in Litt. Enc. Humani Genens (die 12 aug, 1950) 
ita ut dubia omnia et aberrationes iamiam aliquamtum propagata vin- 
cantur et evanescant. 

2. De ea quam dicunt « Morali de situatione » et « Morali Nova » 
cui refertur S. P. Pius XII (23 mart. 1952) cum ageret de inviolabilitate 
et educatione christianae conscientiae. 

3. Doctrina Mystici Corporis de qua in Concilio Vaticano non actum 
est, quamque S. Pont. Leo XIII in Enc. Satis cognitum et Pius XII in 
Enc. Mystici Corporis (29 iunii 1943) studuerunt. Oporteret enucleari et 
scientifice et ordinate tractari plurima quae de hac dicta et scripta sunt 
sub luce S. Pauli Ap. et S. Augustini, ita ut saltem in Concilio, schema 
fundamentale conficiatur, praecipue de principiis et thesibus principa- 
libus. 

4. Item tractanda theologia laicorum de qua S. Pont. Pius XII in 
alloqutione ad Sacrum Collegium et Episcopatum (31 maii 1954) ut ob- 
tineatur verus sensus « laicatus » in Ecclesia, praesertim circa sacerdo- 
tium laicorum, de quo non pauci in ecclesiis sunt et moventur pseudo- 
mystici errores. 

5. Summi momenti esset decernere in Concilio omnia quae spectant 
ad Sacram Scripturam, speciatim quae ad sensum quem dicunt « typi- 
cum » et « pleniorem » spectant; non parvum stuporem et scandalum 
aliquando patiuntur fideles, cum legunt vel audiunt quamplurima quae, 
quamvis vera sint, pugnant cum antiquissima Ecclesiae traditione et prae- 
dicatione. Decernantur aliquando semel pro semper, si possint, quae de 
Sacra Scriptura admittenda sint vel non ut historica vel symbolica, vel 
typica. 

6. Summe opportunum videtur altius tractare circa relationes Eccle- 
siam inter et Statum ad normam documentorum S. P. Leonis XIII Diutur- 
num (29 iunii 1881) et Immortale Dei (1 nov. 1885). Saltem decernere 
Principia luris Publici Ecclesiastici, novis temporibus et exigentiis poli- 
ticis et diplomaticis accommodata. 

7. Convenienter ageretur etiam de confessionalitate Status, de qua 
S. P. Leo XIII in Enc. Libertas cum asseruisset « Rationem et iustitiam 
simul vetare ne Status sit atheus » et Enc. hnmortale Dei (1 nov. 1885) 
asserens Statum non posse praetermittere sua religiosa officia nec omnes 
cultus et religiones simili vel eodem modo tractare. 

II. Disciplina cleri 

A) Vita spiritualis 

1. Ut melius obtinere possit quod postulat can. 124 et compleri 
quae statuit can. 125, optimum videtur Concilium decernere, clerum 
« exercitiis spiritualibus vacare » singulis annis et non « tertio quoque 
anno » (can. 126); et insuper secessum spiritualem agant singulis mensi- 
bus, exceptis vacationibus aestivis, cui praecedant vel sequantur « colla- 
tiones seu conferendae » de quibus can. 131. Haec (exercitiorum et 
secessuum) est praxis aliquarum dioecesium et quamplurium piorum 
clericorum. 

2. Reiterandum est optatum S. Ecclesiae vitae communis inter cle- 
ricos can. 134 praesertim cleri paroecialis, cum hodie convenientissimus 
habeatur labor non individualis, sed simul cum aliis sociatus. 

3. Circa habitum ecclesiasticum putamus firmiter sustinendum tala- 
rem habitum; opportunum fortasse videretur specialem habitum pro cle- 
ricis itinerantibus decernere (can. 136). Tamen praxis habitus talaris, po- 
tior, tutior, et summe probata et convenientissima videtur. 

4. Decernatur modo concluso et ineluctabili circa castitatem et celi- 
batum ecclesiasticum, ut funditus eradicentur periculosae opiniones et 
diluantur spes vanae et fallaces errores, ut videlicet, error sustinens ma- 
trimonium melius virginitate esse. Sacra Virginitas S. P. Pii XII (25 mar- 
di 1954). 

5. Modo speciali agatur de virtutibus vocatis passivis et hodie sum- 
me despectis: ut humilitas, paupertas, mansuetudo et maxime oboedien- 
tia, cuius traditionalem sensum subvertunt et cui cupiunt subrogare per 
vulg. dict. « oboedientia dialogata ». Lucidissime S. P. Leo XIII eis 
opposuit veram doctrinam damnans « americanismum » in epistola Te- 
stem benevolentiae, et Pius XII similiter « activismum » in Enc. Menti 
Nostrae. 

6. Vim et auctoritatem credimus dandam omnibus quae de vita 
interiore, oratione, piis exercitiis, virtutibus sacerdotalibus dixerunt 
SS. PP. Pius X in Litt. Enc. Haerent animo (4 aug. 1908), Pius XI 
in Enc. Ad catholici Sacerdotii (26 dec. 1935), et Pius XII in Enc. 
Menti Nostrae (23 sept. 1953). 

• 7. Cogitamus optimum fore ut Concilium curet de accurata limita- 

tione assistentiae Clericorum spectaculis (hodie infeliciter tam frequen- 
tatis a clericis) cuiuscumque generis sint quae dedecent; et de maxima 
efficacia practica danda canoni 140. 

8. Ad finem usque prosequi reformationem Breviarii Romani a 

S. P. Pio XII initam. Et S. Sedi petitionem iterare iamdudum ab Hispano 
Episcopatu, Capitulis Cathedraliciis, Clero et Seminariis factam ut insti- 
tuatur festum liturgicum Christi Summi et Aeterni Sacerdotis, 

B) Vita apostolica 

1. Credimus opportunum ut Concilium decernat praedicationem fa- 
ciendam singulis dominicis et festis diebus, in omnibus Missis quae cele- 
brentur in quolibet templo cuiuscumque generis sint iuxta can. 1344, 
accuratius definiendo paragraphum primam et dilatando sensum para- 
graphi secundae. 

2. Studenda melius figura canonica Vicarii Coadiutoris Parochi, cui 
Codex I. C. fere unum tantum canonem decernit, cum vere et de facto 
in amplissimis paroeciis ipse Vicarius pondus gerat passivum urbanae 
vitae pastoralis (infirmis, moribundis, sacramentorum administratione, as- 
sistendis et fere omnibus servitiis). 

3. Oporteret Vicarium Coadiutorem paroecialem participem fieri po- 
tioris responsabilitatis et participationis in cura animarum, immo et ipsi 
permittere ampliorem consilium et facultatem decisionis; et consequenter, 
et aequitate et caritate, ampliorem etiam participationem in emolumentis 
et liberis stipendiis. 

4. Absolutum et indiscutibilem principatum Paroeciae decernendum 
putamus; sed studendum simul magnum et indeclinabile problema mul- 
tiplicationis paroeciarum; feliciter increscit opinio assignans cuilibet pa- 
roeciae non plus (decem millium) 10.000 animarum; secus impossibilis 
erit vita familiae paroecialis apud Matrem Paroeciam. 

5. Incessabilis et strictior cooperatio inter paroecias in apostolatu, 
cum nunc temporis frequentissimus detur labor apostolicus interparoe- 
cialis. 

6. Item ejfficacior cooperatio et consilium mutuum profundius inter 
saecularem et regularem clerum in ordine ad animarum curam et aposto- 
latum (proposita, incepta, scopum et finem etc.). 

7. Videtur conveniens parochorum facilior remotio. Oporteret vitare 
strictam proprietatem in canonica possessione paroeciarum? Ita posset 
obtineri inter alia firmior stimulus in studio sacrarum scientiarum per 
systematica et ordinata examina ope programmatum etc, per materias et 
tempora dispositarum et facilius removeri pro animarum salute. 

8. Oporteret decernere vi decreti conciliaris cooperationem obliga- 
toriam cleri cathedralitii et collegialis, immo et omnium clericorum sub 
auctoritate dioecesana vel paroeciali, ita ut labori cooptentur, et coapten- 
tur curae animarum, ut nullus clericus de factu eximatur hoc utilissimo 
et hodie necessario labore in fidelium bonum. 

9. Maximi momenti erit studium et valorisatio recentissimorum apo- 
stolatus et actionis pastoralis mediorum (radio, televisio, cinema, ma- 
chinae, media scientifica), ut fidei et animabus et Ecclesiae inserviant et 
maximam efficaciam obtineant. 

C) Seminaria 

1. In Ratione Studiorum in Seminariis opportuna et graduata valo- 
risatione indigent novissima et hodierna problemata, praesertim quae se- 
cum ferunt relationem veram morali christianae, e. g. temata socialia, en- 
cy dicas pontificias, doctrinas politicas, aliaque nationalis et internatio- 
nalis characteris problemata. 

2. Quaeratur maxima possibilis uniformitas et unitas in programma- 
tibus et rationibus studiorum Seminariorum, ita ut obtineatur apex scien- 
tificus similis proportionate in omnibus Seminariis orbis catholici. 

3. Bonum foret ut inducatur iam ut disciplina studenda in Semina- 
riis Theologia Keritmatica, qua optimus profectus pro bono animarum 
et praedicatione obtinetur ex studiis theologicis, immo et philosophicis. 

4. Oporteret decretum conciliare dicere uniforme pro tota Ecclesia 
circa Seminaria aestiva. 

5. Item decernere, suppositis experientiis iamiam habitis, circa « Con- 
victoria Sacerdotalia » et postseminaria, statuendo, si possibile sit, pro- 
grammata et actionem et praxim pastoralem, colligendo experientias plu- 
rimas, varias (immo et contradictorias) hucusque habitas. 

6. Summi momenti est statuere in legibus ecclesiasticis et Codice I. C. 
figura canonica Praefecti Disciplinae Seminariorum, quae hucusque nul- 
lam habet referendam vel regulam in C.I.C. Tamen in omnibus orbis 
Seminariis exstant et in documentis pontificiis habentur. Labor formativus 
et influxus actionis Praefecti erga alumnos Seminarii est maximi mo- 
menti, cum sit immediatus, intensus et summi influxus practici in for- 
matione aspectus externi, et etiam interni extrasacramentalis futuri sa- 
cerdotis. 

III. Disciplina populi christiani 

1. Decernenda et definienda videtur doctrina circa apostolatum sae- 
cularium, semper sub luce, inspiratione et directione Episcopi Dioecesis. 

2. Exclarescere oporteret modo absoluto et definitivo quidquid at- 
tinet ad Actionem Catholicam, vel in se, vel relate ad coeteras alias actio- 
nes et associationes apostolicas, tum iuridice, tum pastorali aspectu stu- 
denda, tam in ambitu paroeciali, dioecesano et nationali. 

3. Non quidem « unicitas », at certe « unitas », in dioecesano apo- 
stolatu est absolute necessaria, ita ut, ultra varietatem, sit vera aposto- 

lica cooperatio, iuxta normas et programmata ab Episcopo data et ad 
fines determinatos et concretos obtinendos ab ipso indictos et notatos. 

4. Ut melius obtineatur haec cooperatio in unitate et varietate apo- 
stolatus, oporteret instituere figuram etiam canonicam « Delegati Episco- 
palis » ad modum Visitatoris Religiosarum, Cancellarii Curiae, etc. 

5. Oporteret iterum atque iterum curare in efiormatione spiritus fide- 
lium circa spiritum paroecialem, qui tam efficaciter potest hanc unitatem 
et cooperationem obtinere. 

6. Legem ferre unicam pro Universali Ecclesia, credimus oportere 
statuentem easdem leges et normas abstinentiae et ieiunii, tam poeniten- 
tialis quam eucharistici. 

7. Circa participationem fidelium in cultu et actionibus liturgicis, 
bonum esset decernere quod opportunum foret circa usum linguae ver- 
naculae, dummodo exceptiones et privilegia nullam afferant causam diver- 
sitatis et secessionis inter alios et alios populos, intra limites latini ritus; 
curandum etiam ne usus vernaculae linguae occasionem gignant calami- 
tatis nationalistae, infaustae memoriae in Historia Ecclesiastica; attamen 
non pauca bona animabus credimus ventura ex usu linguae vernaculae, 
qui quidem usus non paulum cooperare potest in instructione et efforma- 
tione fidelium. 

IV. Auctositates 

1. Codificatio definitiva videtur statuenda Institutorum saecularium, 
ad mentem Provida Mater Pii PP. XII. 

2. Opportunum etiam videtur ut vi conciliaris decreti statuantur 
modo definitivo Foederationes Religiosarum, tam optimo augurio pro- 
batae iam in Universali Ecclesia, ad mentem S. Pontificis in Sponsa Christi. 

3. Item normae concretae decernantur erga gravissima problemata 
« Migrationis » iuxta tractata in Const. Pxul Pamilia. 

4. Cur non possit decerni, vi conciliaris decreti. Status perfectionis 
catholico sacerdotio saeculari? Quid potest deesse ut ita iam sit et ita 
fiat? 

5. Summe necessarium putamus in codicem redigere leges et normas 
liturgicas, tam abundantissimas, quam nimis dispersas. 

6. Supposita abs dubio existentia Actionis Apostolicae ambitus na- 
tionalis, optimum foret decernere talium laborum apostolatus exercitium, 
quin iura et auctoritas Episcoporum quidquam patiatur, curando tamen 
ut habeatur unitas et cooperatio totius Episcopatus nationalis. 

7. Coram magno problemate missionali, oporteret agere studium et 
methodicum et constans directionum a S. Pont. Pio XII in Enc. Fidei 
donum indictarum. 

8. Optimum et necessarium studium existimamus de statu oecono- 
mico cleri saecularis, ita ut vitetur in quantum possibile sit, maxima et 
non aequitativa differentia vitae oeconomicae inter clericos et clericos, 
etiam intra limites eiusdem dioecesis. 

9. Cur non possit Concilium curare et decernere ut eradicentur taxae 
pro servitiis ecclesiasticis etiam sacramentalibus, quae quidem damnum 
indubium animarum gerunt? Non posset formula arbitrari, quae quidem 
suppleat hodiernam infaustam et perniciosam? 

10. Opportunum et convenientissimum putamus studium et decre- 
tum Conciliare, quod novo modo et efficaciore ordinet cultum cathedra- 
litium et collegiale, cooptando simul eorumdem membra ad laborem et 
servitium positivum et efficax Ecclesiae Sanctae et animarum. 

V. Specialia quaedam 

1. Constitutio IV Concilii Vaticani, quae agit de Ecclesia, intermi- 
nata et incompleta remansit, cum Concilium suspensionem sine die pas- 
sum est. Revera tantummodo actum est de Primatu Romani Pontificis 
et de iusdem S. Pontificis infallibilitate; aliquid tractatum est per tran- 
sennam de Hierarchia Ecclesiastica et Episcopatu. Oporteret in proximo 
Concilio talia complere studia. 

2. Convenientissimum credimus definire sub luce et vi Concilii om- 
nes quaestiones circa matrimonium, educationem, errores novissimos, 
socialismum, nihilismum, existentialismum, problemata socialia, etc.; de 
quibus extat frequentissima doctrina in quamplurimis encyclicis et doc- 
trinis post Concilium Vaticanum editis a SS. Pontificibus Leone XIII, 
S. Pio X, Pio XI et Pio XII. 

3. Abs dubio ut maxime recens, perniciosum et praesens malum 
vi Decreti conciliaris putamus damnandum esse Communismum, immo 
et cooperationem cuiuscumque generis et modi eidem a quibuslibet prae- 
stitam. 

Interim impensos animi sensus ex corde profiteor Eminentiae Tuae, 
cuius Sacram Purpuram humiliter deosculor 

add.mus 

® losEPHUs M. Garcia Lahiguera 
Episcopus tit. Zelitenus 

1 

Exc.mi P. D. IOSEPHI G. M. BAETEN 
Episcopi Bredani (Breda) 

Bredae, die 30 novembris 1959 

Eminentissime Domine, 

In responsione ad Prot. N. 1 C/59-251 diei 18 iunii 1959 hisce 
adiuncta mittimus Eminentiae Vestrae animadversiones quasdam et vota, 
quae communicanda putavimus Pontificiae Commissioni. 

Interim humiles animi sensus professi omni qua par est reverentia 
subscribimus, 

Eminentiae Vestrae 
devotissimus in Christo 

& lOSEPH BAETEN 

Episcopus Bredanus 


I. In ordine dogmatico 

1. Expleantur quae a Consilio Vaticano de Ecclesia constituta sunt: 
imprimis explicetur doctrina de corpore Christi mystico ad normam 
eorum quae in Encyclica Mystici Corporis continentur. 

2. Concilii Vaticani doctrina continuetur exponendo episcoporum 
potestatem et auctoritatem. Illustretur potissimum in quibus a presby- 
teratu episcopatus distinguatur et quaenam sint mutuae episcoporum et 
presbyterorum relationes. 

3. Explanetur quid significet adagium: « extra ecclesiam nulla salus », 
definiendo quid valeat ecclesiae aggregatio atque quomodo salvari possint 
qui ecclesiae visibiliter coniuncti non sint. 

4'. Decernatur quid sentiendum sit de Maria omnium gratiarum 
mediatrice. Quae doctrina inseratur in iis quae de Ecclesia a fide do- 
centur. 

5. Enucleare placeat catholicam de sacramentis doctrinam, prae- 
sertim de S. Eucharistiae sacramento et de S. Missae sacrificio, quod 
fieri potest adhibita Encyclica Mediator Dei. 

6. Quae de novissimis docentur recentioribus mundi interpretatio- 
nibus adaptentur. 

7. Disseratur de laicorum in ecclesia iuribus et ofEciis. 

8. Matrimonii pronuntietur indissolubilitas, disquiratur de ratione 
quae intercedat inter mutuum coniugum amorem et procreationis man- 
datum. Multum interest auferre omne dubium circa aestimationem mo- 
ralem remediorum quae adhibentur ut conceptio impediatur. 

9. Propter potestatis abusus hoc tempore tam frequentes dispu- 
tetur de rei publicae et personae humanae iuribus discrepantibus. 

II. In ordine practico 

1. Quo diiudicetur ethica quae situationis dicitur, constituantur 
ethicae christianae fundamenta, imprimis quoad principium ultimum 
castitatis vel luxuriae oppositae. 

2. Provideatur ut plurium quam hucusque rerum penes inferiorem 
potestatem sit arbitrium; potissimum episcoporum circa bona temporalia, 
circa processus matrimoniales et dispensationes amplietur potestas. Ita 
canonicae causae ob quas paroeciae fieri possit divisio aut dismembratio 
non eae tantum sint quae can. 1427 § 2 exponuntur, sed episcopo 
diiudicandum committatur utrum bonum spirituale fidelium ac utilitas 
ecclesiae immutationem suadeant an non. 

3. Cum hodierna praxis quoad censuras ecclesiasticas haud efficax 
videatur, aut abrogentur hae censurae aut severius usurpentur. 

4. Leges de librorum prohibitione clarius enuntientur aut saltem 
mitigentur. 

5. Tractetur de relationibus quae inter religiones clericales et loci 
ordinarium intercedant; imprimis decernatur utrum in quaestionibus 
dirimendis bonum dioeceseos, i. e. Ecclesiae, an ordinis vel congrega- 
tionis praevalere oporteat. 

6. Simpliciora reddantur quaedam iuris canonici capita, qualia sunt 
statuta de iurisdictione confessariorum, de processibus, de religiosis. 

7. Meliorentur quae habet ius canonicum de constitutione perso- 
narum moralium, de legum necnon de , consuetudinum privilegiorumque 
abrogatione. 

8. Linguae vulgaris in liturgicis officiis augeatur usus, nominatim 
in ea Missae parte quae catechumenorum dicitur. 

9. Inquiratur quid his temporibus valeat ieiunium, quod de facto 
iam abrogatum videtur. 

lOSEPH Baeten 
Episcopus Bredanus 

Exc.mi P. D. PETRI A. NIERMAN 
Episcopi Groningensis (Groningen) 

Groningen, 20 novembris 1959 

Eminentissime Princeps, 

Visis litteris Eminentiae Vestrae diei 18 iunii a. c. sub N. 1 C/59-561, 
in quibus tamquam Praeses Pontificiae Commissionis Antepraeparatoriae 
pro Concilio Oecumenico mihi rogavit ut suggesta ac vota promerem 
circa res et argumenta quae in hoc Concilio tractari poterunt, hisce 
inclusa aliqua remitto vota quae mihi imprimis cordi sunt quae humiliter 
Eminentiae Vestrae iudicio vellem proponere. 

Omni interim qua par sum obsequii ac reverentiae sensu Sacram 
Purpuram deosculans, remanere contendo Eminentiae Vestrae 

addictissimus in Domino, 

® Petrus A. Nierman 
Episcopus Groningensis 


I. Imprimis et in genere optarem ut, perscrutatis recentissimis et 
optimis investigationibus studiisque Sacrae Scripturae ac Patrum Tra- 
ditionis, profundius etiam quam Encyclica Mystici Corporis Concilium 
elucubraret ac definiret — terminis non iuridicis sed biblicis — naturam, 
structuram intimam et jinem Ecclesiae Catholicae, ut sic pateret esse, 
potiusquam « societas perfecta » quasi mundanas potestates appetens. 
Sponsa et Corpus Christi Salvatoris in terra et Mater piissima pro omni 
populo et natione. Inde clarius eluceret Ecclesiae vera « facies » et 
spiritus lenitatis quo in omni actione ducitur, sicque ferventiorem 
suscitaret amorem apud fideles praesertim iuvenes, err antiumque mentes 
minus exasperaret, magis alliceret. 

Practica forsan inde eruerentur consectaria, speciatim: 

1) Fidei orthodoxae definitiones iam non in forma negativa « ana- 
thematis » contra errantes fulminentur sed positivam potius induant 
formam testificationis vel confessionis fidei communis Ecclesiae. Post 
decursum saeculorum vitentur vocabula uti: haeretici, pagani, schisma- 
tici, etc. 

2) Suprema S. Congregatio S. Officii manifestius in posterum agat 
tamquam organum Patris ac Pastoris communis, quo pastor aliter et amo- 
rose filios moneat et ad veritatem reducat; patefaciat rationes agendi, 
atque prius quam iudicet vel condemnet semper audiat quem errare 
putat. 

3) Videat Concilium in quantum cum unitate necessaria componi 
possit in Ecclesia universali diversitas quaedam legitima; in quantum 
ei opus sit figuram induere minus « italicam » magisque supranatio- 
nalem et universalem, modum quoque agendi et regendi minus « roma- 
nam », magisque diversitati populorum eorumque culturae propriae 
adaptatam. Quae forsan praeterquam per « decentralisationem » regi- 
minis etiam manifestari ac effici posset augendo paulatim numerum 
membrorum non-italicorum Romanae Curiae. 

4) Organum erigatur officiale, quod non solum Urbi sed Orbi 
etiam universo ac hodiernis temporibus apprime adaptato modo nuntia 
Ecclesiam spectantia distribuat deque iisdem commentaria opportuna 
reddat, ne mentium perturbationes oriantur apud fideles nec apud aca- 
tholicos falsae opiniones, quas Episcopi, quia ipsi ignari, medere ne- 
queunt. 

5) Edicat Concilium in quonam sensu quanamque mensura in 
communitatibus religiosis non-catholicis vel etiam non-christianis adesse 
possint reliquiae seu vestigia Ecclesiae, aliis verbis in quantum sint vel 
esse possint « in via » ad Unam Sanctam Catholicam. — Profundius 
ex principiis evangelicis indagetur ac eloquatur, quibus modis ac in 
quantum cum ipsis possimus et debeamus oecumenice communicare. — 
Edicat demum publico et officiali quodam modo et quantum veritas ac 
veracitas exigit et sinit, communitatem catholicorum et quoad originem 
schismatum et quoad modos agendi, loquendi, opinandi erga schisma- 
ticos et errantes multoties peccasse defectu amoris et humilitatis, leni- 
tatis et patientiae. 

Sincere investiget Concilium quaesita ac resistentiarum causas Ortho- 
doxorum ac Protestantium ac videat an non forsan hodierna Ecclesiae 
apparentia externa atque usus quidam excessivi et consuetudines anti- 
quatae (v. gr. circa reliquias, indulgentias, festa et imagines Sanctorum, 
peregrinationes, in quantum interdum fundamentum historicum et theo- 
logicum carere ac superstitionem sapere videntur) veram Matris omnium 
faciem indebite et importune obnubilent. 

IL A) Optarem ut profundius Concilium describeret ac definiret 
ambitum potestatis Episcoporum in suis dioecesibus, eorumque relatio- 
nibus quoque cum Romano Pontifice optima daret fundamenta theolo- 
gica, non tantum quia maxime interesset ad componendas controversias 

cum Orthodoxis Orientalibus, sed practica forsan inde erui possent 
consectaria. Speciatim: 

1) Visis quoque exigentiis ex numero crescente ac diversitate 
culturae populorum praesertim Ecclesiarum missionalium, maior urget 
decentralisatio, uti videtur, aliis verbis Episcoporum in suis dioecesibus 
amplior decernendi potestas; v. gr. in re liturgica locali, in re matri- 
moniali quoad dispensationes et solutiones vinculi in favorem fidei atque 
super rato, in regimine circa bona ecclesiastica et beneficia hucusque 
reservata. Brevi et in genere: relinquantur quoad legislationem et guber- 
nationem plura in posterum diversis dioecesibus vel ecclesiasticis pro- 
vinciis. 

2) Ut Episcopus melius obire possit munus pastorale atque oppor- 
tunius vires omnes ordinet, maxime intererit, ut clarius definientur 
limites exemptionis regularium, eorumque relationes cum Ordinario, 
quoties imprimis exercent functiones pastorales vel apostolicas. 

3) Videat Concilium, quibusnam remediis effici possit ut plus 
quam hucusque dioeceses inter se opera conferant ac consilia, labores, 
media finantiaria; imprimis augeatur mobilitas sacerdotum, laxando leges 
de incardinatione, etc., ne diutius pluribus in locis, imprimis missiona- 
libus, penuria laborans Ecclesia langueat, dum alibi sacerdotes abundant. 

II. B) Optarem ut profundius Concilium conferret studium ad 
naturam sacerdotii laicorum in Ecclesia ac clarius definiret eius quoad 
sacramentale sacerdotium distinctionem; describat laicorum in Ecclesia 
positionem, dignitates, ambitum libertatis respectu Hierarchiae imprimis 
in re politica, sociali, culturali, etc. 

Ita spero non solum plurium obiectionum Protestandum materia 
auferretur, at tensiones etiam in gremio Ecclesiae hodie apparentes 
opportune minuerentur. Quaeri demum debet an non plures functiones 
utut ecclesiasticae, executivae, administrativae vel etiam iudiciariae, 
opportune laicis relinquerentur, ut ita sacerdotes liberi fierent pro 
« oratione et ministerio Verbi » {Act. 6, 4). 

III. Quoad Sacramenta Ecclesiae: ex optimis recentioribus studiis 
S. Scripturae et Traditione liturgica Concilium profundius describat ac 
definiat eorum naturam et characterem liturgicum et socialem. Inde 
practicae deducantur resolutiones circa eorum ritum celebrandi, huius 
temporis mentalitate magis adaptatum. In specie: 

1) Ex baptismo parvulorum aboleantur ritus desumpti ex adul- 
torum baptismo, v. gr. exorcismi, allocutiones. Baptismum ex iusta causa 
privatim administratum iam non suppleatur quoad caeremonias. 

In baptismo adultorum caeremoniae liceant dividi per plura tem- 
porum spatia et gradatim applicari uti in catechumenatus ritibus anti- 

quis. Abiurationes minuantur, praesertim quoties agatur de « haereticis » 
nonnisi materialibus. 

2) Sacramentum confirmationis in periculo mortis unusquisque 
sacerdos valeat ac liceat administrare, quia vigens ordinatio admiratio- 
nem parit apud fideles. 

3) Quoad Ss.mam Eucharistiam', a) Visis opinionibus et studiis 
recentioribus opportunum videtur ut dogma de transubstantiatione et de 
reali praesentia profundius e fontibus fidei interpretaretur, b) In cele- 
bratione Missae omnes aboleantur duplicationes, v. gr. in sollemniori 
celebratione celebrans iam non recitet introitum, lectiones Epistolae et 
Evangelii, offertorium, etc. Lectiones ex S. Scriptura per quadriennium 
dividantur, ut quantum potest omnes eius divitiae fidelibus patefiant. 
c) Leges de ieiunio eucharistico ita simplificentur ut et sacerdotes et 
fideles illud quoad cibum et potum servent per unam tantum horam 
ante Eucharistiam celebrandam aut Communionem recipiendam. 

4) Quoad Sacramentum Voenitentiae'. Clarius illustretur funda- 
mentum confessionis s. d. « devotionalis » et frequentioris, distinctio 
quoque inter administrationem Sacramenti et directionem spiritualem. 
— Confessio hebdomadalis sacramentalis religiosorum ac religiosarum 
iam non praescripto urgeatur. — Leges de confessariis religiosarum 
melius generalibus legibus adaptarentur. 

IV. In re Morali optarem ut Concilium, viso influxu crescenti s. d. 
« ethicae situationis », profundius clariusque definiret principia funda- 
mentalia legum moralium christianarum seu Evangelii; nominatim in 
materia sexti praecepti magis clarificentur ultima principia legis casti- 
tatis et luxuriae oppositae. 

V. In re Liturgica: in genere optarem ut S. Liturgia Ecclesiae magis 
adaptari liceret sensui culturali huius temporis et populorum diversorum. 
Simplificetur imprimis ritus consecrationis ecclesiae. 

VI. In re luridica-. 1) Ius poenale imprimis circa censuras, excom- 
municationes, modum puniendi huius temporis mentalitati adaptetur. 
2) Minus frequenter ac leviter iur amenta exigantur, ne detrimentum 
causetur reverentiae erga Nomen Dei ac monita Evangelii [Matth. 5, 33; 
lac. 5, 12). 3) Revisio urget legis de censura librorum. 4) Circa matri- 
monium'. praeter solutiones vinculi in favorem fidei et dispensationes 
super rato, quae in animarum salutem melius tribunali vel commissioni 
dioecesanae vel provinciali relinquerentur, etiam processus de nullitate 
methodo multo expeditiori tractentur et absolvantur. 5) Quoad legem 
caelibatus', in casibus sacerdotum ad statum laicalem reductorum facilior 
inveniatur modus miseros illos adiuvandi et ab hac lege dispensandi; 
Episcopis forsan concedi potest facultas dispensandi, quoties, debitis 

factis inquisitionibus et depositionibus peritorum in arte phychiatrica, 
ipsis pro sua conscientia pateat, in singulis casibus, huius legis adimplo- 
mentum fore moraliter impossibile. 

® Petrus A. Nierman 
Episcopus Groningensis 


3 

Exc.mi P. D. IOANNIS P. HUIBERS 
Episcopi Harlemensis (Haarlem) 

Una cum ipso responsum dedit 

Exc.mus p. D. IOANNES VAN DODEWAARD 
Episcopus tit. Clismatenus, Coadiutor c. s. Harlemensis 

Harlemi, die 30 decembris 1959 

Beatissime Pater, 

Infrascripti Episcopus Harlemensis eiusque Episcopus Coadiutor hu- 
militer proponunt Sanctitati Vestrae vota hisce litteris annexa intuitu 
Concilii Oecumenici instantis. 

Interim auspicantes orantesque ut Omnipotens Deus large infundat 
Spiritum Sanctum Suum cordibus Sanctitatis Vestrae omniumque, qui 
rem tam magni ponderis praeparent. 

Permanemus Sanctitatis Vestrae famuli humillimi ac devotissimi 


® lOANNES P. HuIBERS 
Episcopus Harlemensis 

$ Io ANNES Van DoDEWAARD 
Episcopus tit. Clismatenus 

De re dogmatica et morali 

1. Iterum clare circumscribatur structura Ecclesiae: 

Romanus Pontifex gaudet « potestate vere episcopali, ordinaria et 
immediata tum in omnes et singulas ecclesias, tum in omnes et singulos 
pastores et fideles, a quavis humana auctoritate independens » {C.I.C. 
can. 218 § 2). 

Episcopi « sunt Apostolorum successores atque ex divina institu- 
tione peculiaribus ecclesiis praeficiuntur quas cum potestate ordinaria 
regunt sub auctoritate Romani Pontificis » {C.I.C. can. 329 § 1). 



490 


HOLLANDIA 


Parochus « est sacerdos vel persona moralis cui paroecia collata est 
in titulum cum cura animarum sub Ordinarii loci auctoritate exercenda » 
(C.I.C. can. 451 § 1). 

Laici, qui per sapientiam, consilium influxumque eorum certe pro 
incremento tam interno quam externo Ecclesiae multum operari possunt, 
id tamen semper sub ductu hierarchiae ecclesiasticae faciant. Eorum 
facultas munusque sic dictae Actionis Catholicae clare describatur ratione 
habita speciatim doctrinae « sacerdotii universalis fidelium ». 

2. Canon 1248 vindicetur speciatim quod ad dies dominicas attinet. 

3. Cum multae ecclesiae protestanticae et vel ipsa « World Counsel 
of Churches » (W.C.C.) usum mediorum anticonceptionalium in actu 
matrimoniali approbaverint, doctrina catholica iterum inculcetur (cf. Litt. 
Enc. Casti connuhii, Pii P. XI: Denzinger 2240). 

4. Pontificia Commissio de Re Biblica aliquas normas reddat de 
usu « generum litterarium » speciatim quod ad Novum Testamentum 
attinet. 

De re liturgica 

1. Inculcentur, quae dicta sunt in decreto S. C. Rit. de loco taber- 
naculi {A.A.S. 39-1957-425-426). Tabernaculum semper sit in aliquo 
altari. 

2. In Missa lecta, quando lector aptus deficit, licitum sit sacerdoti 
celebranti epistolam et evangelium praelegere populo in lingua vernacula, 
omissa lectione in latino. 

3. In Missis sollemnibus sequatur praxim Ordinis Hebdomadae 
Sanctae instauratae (1956): « ea omnia, quae diaconus vel subdiaconus 
aut lector, vi proprii officii cantant vel legunt, a celebrante omittuntur » 
(Instructio II, 6). 

4. Sic dictum « ultimum Evangelium secundum loannnem » in fine 
Missae non omittatur nisi in festo Nativitatis Domini (3"" Missa). 

5. Inculcetur S. Missam esse cum sacrificium tum convivium. Modum 
excedunt qui characterem Convivii nimis primo loco ponunt. 

6. Caeteroquin in admittenda lingua vernacula in S. Liturgia magna 
commoda linguae latinae et incommoda linguarum vernacularum nequa- 
quam parvi pendantur; sensus verborum in linguis vernaculis valde 
fluctuat. 

Ius canonicum 

1. Extensio facultatum quinquennalium Ordinariorum locorum. In 
facultatibus quinquennalibus assumantur facultates quoad omnes dispen- 
sationes, quae a S. Sede concedi solent, ea conditione, ut annua relatio 
de concessis dispensationibus ad S. Sedis mittatur. 

2. Reservatio collationis beneficiorum saltem curatorum, de qua in 
can, 1435 § 1, n, V et 4“, restringatur saltem in hunc modum, ut Ordi- 
narius loci beneficia paroecialia vacantia ipse conferre valeat, etiamsi 
vacent ob causas in memoratis canonibus enumeratas. In praxi hodierna 
saepe in conferendis talibus beneficiis nimia mora interponitur. 

3. Solutio vinculi matrimonii in favorem fidei. Relatio de peractis 
investigationibus hisce in casibus ab Ordinario loci cum voto suo Summo 
Pontifici proponatur omissa perscrutatione actorum a Dicasteriis Ro- 
manis. 

4. Processus super matrimonio rato et non-consummato. Derogetur 
regulis Supr. Congr. S. Officii diei 12 iunii 1942 in hunc modum, ut 
medici probati et catholici quaestiones de intima vita matrimoniali 
directe proponant partibus et deinde referrant Sacerdoti delegato et 
Defensori vinculi. Hoc modo evitari possent perturbationes praesertim 
mulierum, quae praesentibus duobus vel tribus sacerdotibus aegre fe- 
runt interrogationem de rebus intimis suae vitae, saepe, ut videtur, in 
detrimentum claritatis responsorum. 

5. Facultas praebeatur assumendi in Tribunalibus ecclesiasticis laicos 
probatos et iuris canonici peritos, ob penuriam sacerdotum, qui talibus 
officiis praesto sint. 

6. Sacra Romana Rota componatur ex auditoribus diversarum lin- 
guarum ita, ut traductio Actorum Tribunalium primae et secundae 
instantiae in linguam latinam, gallicam vel italicam — cum temporis et 
pecuniae iactura — in posterum omitti possit. 

© lOANNES P. HuIBERS 
Episcopus Harlemensis 

Io ANNES A. E. VAN DoDEWAARD 
Episcopus tit. Clismatenus 
Coadiutor c. s. Harlemensis 

Exc.mi P. D. PETRI L M. MOORS 
Episcopi Ruremondensis (Roermond) 

Roermond, die 3 decembris 1959 

Eminentissime Domine, 

Litteris Pontificiae Commissionis Antepraeparatoriae pro Concilio 
Oecumenico diei 18 iunii 1959 acceptis, consilio virorum ecclesiasti- 
corum et prudentium usus, omni sollicitudine ea argumenta collegi quae 
occasione Concilii Oecumenici instantis opportune proferenda duco. 

Verbis quae litterae laudatae continent fretus, revera cum libertate 
et sinceritate locutus sum, non reprehensionis studio incitatus sed pasto- 
rali sollicitudine zeloque animarum ductus respiciensque Ecclesiae sta- 
tum et adiuncta in his regionibus. 

Quae omnia nunc Eminentiae Tuae et Pontificiae Commissioni offe- 
rens, Deum omnipotentem precor ut labores praeparationis Concilii 
Oecumenici benedicat eosque ad eventum ipsius Concilii felicem et 
prosperum multum afferre faciat. 

Hac occasione nactus summae reverentiae ac existimationis sensus 
pando et permaneo 

Eminentiae Tuae Reverendissimae 
in Domino addictissimus 

® Petrus I. M. Moors 
Episcopus Ruremondensis 

A) En gener d 

1. En general il serait a souhaiter que PEglise cherche a s’adapter 
sous plusieurs rapports au patron culturel d’aujourd’hui. 

L’aspect de PEglise devrait changer en ce sens que Phomme moderne 
n’y doit plus trouver si souvent des choses qui — en soi peut-etre non 
sans valeur — proviennent d’une culture surannee et survecue et qui 
ne nourrissent ni ne stimulent plus son sentiment religieux, mais parfois 
meme le choquent et le blessent. 

2. En rapport aussi avec la reunion de la chretiente dechiree, ce 
serait d’un grand interet que PEglise catholique veuille se montrer lar- 
gement disposee a s 'occuper des questions et des doutes que la « refor- 
mation » exprime d’un serieux tout a fait chretien a Pegard de beaucoup 

de formes et de pratiques exterieures sous lesquelles 1’Eglise se manifeste. 
N’y aurait-il pas moyen de creer de plus larges possibilites de contact 
oecumenique que celles qui existent? A ce propos il merite consideration 
d’examiner la possibilite de donner Toccasion a certains porte-parole 
non catholiques, mais chretiens, de faire connaitre en personne au concile 
general leurs objections et leurs espoirs a Tegard de TEglise. La doctrine 
des « vestigia Ecclesiae » hors de PEglise ne devrait-elle pas etre examinee 
en ce sens qu’on admette la possibilite que des elements de la verite 
aient egalement pu vivre et se developper hors de PEglise, elements 
dont on n’a pas pris conscience dans PEglise meme, ou pas d’une fagon 
sufEsante. 

3. Vu que la spiritualite actuelle se concentre de plus en plus sur 
la personne du Christ et qu’on prete moins d’attention aux diverses 
devotions il serait a souhaiter qu’on soumette a un controle plus severe 
et c. q. qu’on restreigne ou meme supprime des usages et des pratiques 
qu’il faut situer a la periferie de la religion. Nous visons a certains 
aspects du culte des reliques de la pratique des indulgences, des peleri- 
nages, des fetes des Saints, des neuvaines et d’autres choses, On devrait 
fixer davantage son attention sur la possibilite que certaines coutumes 
pourraient etre maintenues principalement pour leur profit financier; sur 
la question si ces coutumes ne sont pas accompagnees de pratiques 
voisines de la superstition; si elles sont fondees sur une base theologique 
et historique assez solide; si dans certains milieux on ne leur donne 
pas plus dhmportance et de propagande qu’a la predication de la Parole 
et a la pratique des sacrements, surtout de PEucharistie. En general il 
faudrait prendre des mesures et donner des directives tendant a deplacer 
Paccent qui souvent pese d’une fagon disproportionnee sur ce qui appar- 
tient a la periferie, vers des pratiques religieuses plus centrales. 

4. En vue de ce qui precede il nous semble desirable qu’on apporte 
une attention speciale au culte de la Sainte Vierge. Tout en rendant 
iustice au culte de la mere de Dieu, il faudrait se mefier de pratiques 
injustifiables. 

5. Par rapport aux resolutions et aux decrets du gouvernement 
Central de PEglise le point de vue italien ne devrait pas trop prevaloir. 
Nous avons Pimpression qu’on pourrait tenir compte davantage de la 
mentalite et de Pevolution religieuses des autres pays. Un Service ofEciel 
de renseignements religieux qui servirait a prevenir des traductions 
fautives et des commentaires incompetents par ait urgent. 

6. Comme les peuples evoluent vers une plus grande conscience de 
soi-meme, il serait a soqhaiter qu’on rende davantage justice aux jeunes 

peuples chretiens et aux pays missionnaires par rapport au gouvernement 
de TEglise, en portant celui-ci sur un plan plus International . 

7. Vu que Tevolution mene ensuite vers une plus grande reconnais- 
sance de la personnalite individuelle, la voix du laique demande plus 
d’attention. Que le renouvellement de la conception ecclesiale et la 
prise de conscience generale des laiques puisse mener a ce que la legis- 
lation montre clairement que le laique ne soit pas seulement 1’objet 
de la charge des ames mais qu’il soit aussi le collaborateur et le co-respon- 
sable dans la tache et dans la mission de TEglise, 

8. Le vetement des pretres, des religieux et des religieuses demande 
une . simplification et des formes plus pratiques qui s’adaptent mieux 
aux exigences actuelles de 1’hygiene et du trafic. 

9. S’adaptant a la mentalite de notre temps le Saint-Office devrait 
etre en fait et dans ses apparences un veritable organe pour le ministere 
des ames. Quand il s’agit d’une personne celle-ci doit, conformement 
a la doctrine de la correptio fraterna, avoir le droit d’etre entendue 
amplement et de se defendre. Que le Saint-Office en vers celui qui soit 
effectivement recalcitrant prenne ses mesures. 

10. Tant pour des raisons dogmatiques que pour rendre possible 
un ministere des ames et un gouvernement qui s^adapte mieux aux 
circonstances des lieux et des temps, a la culture particuliere et a la 
propre mentalite religieuse, il est desirable d’envisager a nouveau les 
rapports entre le Pape et les Eveques. Que ceci puisse mener a une 
plus grande decentralisation qui mette plus en relief la fonction de 
TEveque; 

a) d’abord dans le domaine du culte religieux. Qu’on donne aux 
Eveques la faculte de regler eux-memes ]usqu’a certaines limites le 
culte religieux dans leur eveche; 

h) dans le domaine de la legislation ecclesiastique. Que la legisla- 
tion ecclesiastique generale soit simplifiee, qu’elle se perde moins dans les 
details de facon a donner plus de possibilites aux Eveques et aux condies 
provinciaux dans 1’adaptation de la l^islation aux circonstances; 

c) dans le domaine de Tadministration ecclesiastique on pourrait 
donner aux Eveques une faculte plus large a donner des dispenses en 
ce qui concerne les lois ecclesiastiques generales. Il va sans dire que 
Papplication des lois ecclesiastiques dans son eveche doit rester pour 
1’Eveque son soin principal, mais cette conception de son ministere 
n’implique-t-elle pas que 1’Eveque est le plus apte a juger si oui on non 
une dispense est a sa place dans chaque cas particulier. Qu’on donne a 
1’Eveque le droit de dispense super matrimonio rato tantum ainsi que 
la faculte d’accorder in favorem fidei la solution du lien du mariage. 

Qu’on donne a 1’Eveque une plus grande independance en ce qui con- 
cerne Tadministration des biens de TEglise. Qu’on abolisse les reser- 
vations existantes concernant les nominations, 

11. Qu’on tache d’effectuer que le clerge devienne plus movible. 
II ne doit pas etre possible que dans certaines regions de 1’Eglise il y 
ait un surplus de pretres tandisque d’autres contrees risquent de se 
perdre par la penurie des pretres, a cause de laquelle une mission 
adaptee n’est pas possible. 

12; En vue aussi de ce qui precede on peut se demander s’il n’est 
pas necessaire d’envisager a nouveau Torganisation actuelle des ordres 
et des congregations religieux. Ce serait un grand bien de parvenir a 
une certaine centralisation des institutions religieuses existantes, La 
dispersion actuelle en nombreuses institutions religieuses mene a une dis- 
sipation de forces et a comme suite qu’une repartition pratique, d’apres 
un plan con^u, devienne si non impossible en tous cas fort difficile. 

13. Si une telle centralisation pouvait se realiser, il y aurait toute 
raison de mettre au point dans cette nouvelle constellation (ce qui serait 
possible egalement dans la situation existante) les rapports entre TEveque 
et les religieux. Dans 1’interet de la cure d'ames et pour atteindre un 
gouvernement plus efficace, il est necessaire qu’on formule plus clai- 
rement et plus consequemment le principe de Texemption; que cette 
exemption perde sa valeur au moment ou il est question de la cure 
d’ames des religieux a 1’egard des diocesains, sous quelque forme que 
cette cure d’ames se presente. 

14. Le droit paroissial s’appuiant encore sur la notion medievale 
des benefices exige absolument une revision; cette revision devrait se 
baser d’une part sur le principe de Lunite fundamentale de 1’Eglise 
diocesaine et d’autre part sur 1’evidence que c’est la paroisse en premier 
lieu qui a la charge primaire des ames dans cette eglise diocesaine. Dans 
cet ordre d’idees il serait opportun de considerer si le principe que le 
clerge diocesain est essentiellement au Service de 1’eveche, ne pourrait 
mener a une plus grande mobilite adaptee aux necessites et aux besoins 
de 1’eveche. A la lumiere de ces memes principes il faudrait envisager 
les rapports financiers a 1’interieur de Leveche. Dans ce domaine il y 
a des rapports qui ont besoin de correction. Le systeme des « taxae » 
et « iura stolae » ne cadre plus avec la mentalite de nos jours. Ensuite 
le systeme actuel peut mener a une distribution trop inegale des biens 
temporels parmi les differentes paroisses. Ce serait un grand avantage 
si Lunite et la solidarite de Leveche pouvaient se manifester mieux aussi 
dans Lorganisation des rapports financiers. 

15. Par rapport aux finances il doit etre possible de trouver un 

mode qui permette a 1’eveche d’exprimer plus nettement et d’une fagon 
plus efficace sa co-responsabilite dans la tache de TEglise universelle et 
des missions. 

16. La loi des livres prohibes n’est plus adaptee a la mentalite 
actuelle. L’heure ne serait-elle pas venue de faire prevaloir les consi- 
derations de la theologie morale aux considerations juridiques a 1’egard 
de la categorie de livres ipso ture prohibiti? Autrement dit, la « prae- 
sumptio periculi communis » pourrait etre remplacee, du moins en 
grande partie, par un jugement base sur les circonstances concretes de 
la personne en question. 

17. Quelques desiderata concernant les prescriptions pour les sacre- 
ments: a) Que chaque pretre eut la f acuite de conferer le sacrement 
de la confirmation en cas de perii de mort. La prescription actuelle par 
laquelle on depend de la presence du cure, a pour le croyant quelque 
chose dfincomprehensible. b) Que la periode du jeune eucharistique soit 
reduite tant pour le pretre que pour le croyant a une heure avant le 
commencement de Toffice. c) Le droit conjugal pourrait etre simplifie 
sur certains points: les « impedimenta minoris gradus » (a 1’exception 
du can. 1042 § 2, 5°) pourraient etre supprimes. Les prescriptions pour 
la delegation juridique pourraient etre simplifiees. d) Les prescriptions 
concernant la juridiction de la confession des religieuses devraient s 'adap- 
ter en grandes lignes aux prescriptions generales, e) Ne pourrait-on 
envisager la possibilite d’une dispense pour le celibat des pretres dans 
des cas de laicisation clairement psycho-pathologiques? 

18. Simplification du droit concernant les proces ecclesiastiques. Le 
proces matrimonial notamment se perd trop en formalite par quoi la 
conclusion qui par la force des choses devrait etre rapide, est tiree 
inutilement en longueur; on pourrait parvenir a une abreviation impor- 
tante de la procedure en supprimant la prescription disant que le defensor 
vinculi en premiere instance est oblige d’ofiice d’aller en appel contre 
la sentence affirmative; qu’on laisse par contre a sa conscience le droit 
de juger s’il doit aller ou non en appel. Les inconvenients d’un caractere 
trop formaliste se font valoir a plus forte mesure dans les proces de 
beatification et de canonisation. 

19. Revision du droit penaL De plus en plus on sent les poenae 
vindicativae comme etant en desaccord avec la nature de 1’Eglise qui 
est une communaute charitative; elles devraient etre reduites par conse- 
quent a un minimum. Que par rapport aux censures on tienne compte de 
la situation sociologique; qu’on parte de la question si dans la constellation 
actuelle il est a craindre qu’un tel delit se commette. Les prescriptions 
pour Tabsolution des censures devraient etre soumises a une revision. 



EPISCOPUS RUREMONDENSIS 


497 


B) Concernant la liturgie 

1. La celebratiori de la Sainte Eucharistie: 

a) La Structure de la Sainte Messe devrait etre plus nettement 
accentuee par le lieu ou l’on cdebre le culte de la Parole et le lieu du 
sacrifice (ambo, scamnum, cathedra, autel). 

h) Qu’on dimine toutes les doublures. 

c) Que le culte de la Parole se fasse si possible dans la langue 
vulgaire partout ou ceci puisse se faire. 

d) Qu’on admette un cycle de pericopes pour les dimanches, distri- 
buees sur quatre ans, de sorte que la pleine richesse de Lecriture sainte 
puisse se manifester. 

e) Qu’on envisage la possibilite de recevoir la Sainte Communion 
sous deux especes a certaines occasions comme a Poccasion de Pordina- 
tion, du mariage et a d’autres occasions speciales. Tout ceci avec Pauto- 
risation de PEveque. 

/) Qu’on cree la possibilite de la concelebration a certaine occa- 
sions p. e. pour des retraites, des congres, dans les colleges, dans les 
seminaires, dans les communautes religieuses. Ceci avec Pautorisation 
de PEveque. 

g) Jeune eucharistique (voir sous A, n. 11 -b). 

h) Institution de la preface de Pavent. 

2. Le Bap terne: 

a) Revision des rites du Bapteme. 

b) Par rapport a la revision du bapteme des enfants et du bapteme 
des adultes nous aimerions voir que le bapteme des adultes soit confere 
gradatim comme au temps du catechumenat ancien. 

c) Les exorcismes des rites du bapteme devraient etre reduits et 
les abjurations au moins etre mitigees ou mieux encore abolies. 

3. La Confession. 

La prescription concernant la frequence de la confession des semi- 
naristes, des religieux et des religieuses (saltem semel in hebdomada) 
devrait etre changee en un conseil comme celui qui vaut pour les pretres, 

4. Les ordinations: 

a) Les quatre ordres mineurs devraient etre revises ou peut-etre 
meme reduits a un ordre. 

b) Ne pourrait-on faire de la fonction du diaconat une fonction 
independante qui puisse etre remplie egalement par un homme marie, 
il va sans dire, apres Pautorisation de PEveque. 

5. L’annee liturgique. 

La liturgie de la veillee pascale est trop longue pour etre celebree 

dans les paroisses. II nous parait egalement important d’introduire plus 
encore la langue vulgaire dans la liturgie de la veillee pascale. 

6. Revision et simplification radicale des rites de la consecration 
d’eglise. 

7. Le breviaire. 

Revision: 

a) Faire distinction entre la recitation de 1’ofEce au choeur et la 
recitation privee. 

b) Quant au breviaire des pretres qui ont un ministere des ames, 
une forme comme celle qui est admise dans la Semaine de Paques nous 
semble recommandable. 

c) Revoir les rapports entre le « Proprium de Tempore » et le 
« Proprium Sanctorum » en faveur du « Proprium de Tempore ». Qu’on' 
prenne comme directive que les fetes des Saints qui aient un caractere 
regional ou local, ne soient celebrees que localement, tandisque les Saints 
d’une importance ecclesiastique universelle soient celebres partout. 

d) Une amplification du principe exprime dans Pofiice de Paques 
selon lequel le pretre qui prend part a la veillee pascale soit dispense 
des matines et des laudes. 

® Petrus I. M. Moors 
Episcopus Ruremondensis 


5 

Exc.mi P. D. MARTINI A. JANSEN 
Episcopi Roterodamensis (Rotterdam) 

Rotterdam, 1 decembris 1959 

Eminentissime Princeps, 

Infrascriptus Martinus Antonius Jansen, Episcopus dioecesis Rote- 
rodamensis in Neerlandicis Provinciis mittit hisce adnexis omni cum 
sinceritate consilia et vota, quae pastoralis sollicitudo zelusque animarum 
suggerant circa res et argumenta quae in futuro Concilio tractari poterunt. 

Interim ad deosculandam sacram Purpuram reverenter inclinor. 

Eminentissimi ac Reverendissimi Domini addictissimus famulus 


® Martinus A. Jansen 
Episcopus Roterodamensis 

A) 

1. Generaliter optandum videtur, ut Ecclesia, quoad plures res, se 
magis ad culturam hodierni temporis accommodet. Conspectus Ecclesiae 
in eum sensum mutetur, ut nostri homines non ita saepe tales res inve- 
niant, quae — licet per se forsitan non absque pretio — nihilominus, 
ut procedentes e cultura prisca et obsoleta, sensum religiosum eorum 
neque stimulant neque nutriunt, quin potius nonnumquam vulnerant 
vel offendunt. 

2. Etiam a proposito reconciliationis Christianitatis dilaceratae ma- 
gni ponderis est, ut Catholica Ecclesia se maxime paratam praebeat, ut 
eas quaestiones et ea dubia accuratius cognoscat quae « Reformatio », 
cum omni gravitate Christiana, imprimis quoad multas res externas et 
consuetudines Ecclesiae, in medium profert. Nonne ampliores possibi- 
litates contactus oecumenici creari possunt quam quae in praesenti 
adsunt? A proposito huius rei consideratione dignum est ut ea possi- 
bilitas examinetur ut quibusdam oratoribus Christianis non-Catholicis 
opportunitas detur ut ipsi in Generali Concilio difEcultates suas, c. q. 
sperata sua, quoad Ecclesiam significent. Nonne doctrina de « vestigiis 
Ecclesiae » extra Ecclesiam in eum sensum quoque considerari debet: 
factum esse posse ut extra Ecclesiam elementa veritatis adsint et evoluta 
fuerint quae intra Ecclesiam nequaquam, vel insufficienter, innotuerint? 

3. Siquidem spiritualitas hodierna magis magisque Christocentrica, 
minus vero devotionalis, facta est, optabile videtur ut usus et consue- 
tudines, quae potius in « peripheria » sitae sunt, quales: venerationes 
reliquiarum, usus indulgentiarum, processiones a Sanctuariis, festa Sanc- 
torum, novenae, etc. severius inspiciantur, c. q. limitentur vel penitus 
aboleantur. 

Plus ad eam rem attentos esse nos oportet, annon istae consuetu- 
dines imprimis lucri pecuniarii gratia serventur: annon usibus prope 
accedentibus ad superstitionem mixtae sint: an fundamentum theolo- 
gicum et historicum sufficiens subsit ibi: annon in quibusdam circulis 
maior auctoritas et propagatio contingat iis quam praedicationi Verbi, et 
Sacramentorum — imprimis S. Eucharistiae — usui. 

Generaliter consilia iniri, vel normae indicari, debent quae pondus, 
saepe inaequaliter « peripherico » attributum, in usus religiosos plus 
centrales transferendum augeant. 

4. Ea luce illustrata etiam reconsideratio cultus Marialis opportu- 
nissima videtur. Cunctis iuribus venerationis Genitricis Dei reservatis, 
caveatur ab usibus qui nequaquam iustificati sunt. 

5. In sententiis et decretis Moderationis Centralis Ecclesiae opinio 

Italica ne nimium praeponderet. Magis mentalitas et evolutio religiosa 
in aliis regionibus respicienda est. Apparatus informativus ecclesiasticus 
authenticus, qui traductiones vitiosas et interpretationes non competentes 
antevertat, urgenter optabilis videtur. 

6. Siquidem evolutio rerum, inter populos, in maiorem conscien- 
tiam — sui inclinat, id optatur ut nationes Christianae iuniores quoque, 
et regiones missionariae, in Moderatione Ecclesiae — majore distribu- 
tione internationali facta — plus proficiant. 

7. Siquidem evolutio rerum insuper in maiorem agnitionem per- 
sonae individualis inclinat, etiam ad vocem laici — magis — attentos 
esse nos opportet. Notio quoad Ecclesiam renovata, et generalis con- 
scientia de re in laico nata, eo ducat ut etiam in legislatione clare signi- 
ficetur laicum non tantum obiectum curae animarum esse, verum etiam 
co-gestatorem (co-responsabilem) munere et missionis Ecclesiae eundem 
esse. 

8. Vestitus sacerdotum et religiosorum simplificatione indiget, et 
formis magis practicis; quae postulatis hodiernis hygienicis, et conver- 
sationis inter homines, amplius respondeant. 

9. S. Officium — congruenter etiam mentalitati hodierni temporis — 
de facto sit, et foras videatur quoque, verum instrumentum curae ani- 
marum. Persona in casu, convenienter doctrinae de correptione fraterna, 
potestatem habeat oportet ut satis ample audiatur et se defendat. Si 
quis reapse invitus sit, S. Officium vim suam exerceat, 

10. Non solum dogmaticas ob causas, verum etiam ad curam ani- 
marum, et moderationem, talem providendam quae magis condicioni 
loci et temporis, et culturae et mentalitati religiosae propriae consentiat, 
optandum est ut relatio inter Summum Pontificem et Episcopos iterum 
consideretur. Quod ad maiorem decentralizationem proficiat, et eo ducat 
ut munus Episcopale magis prodeat: 

a) Primum omnium in re liturgica. Episcopis facultas detur, ut, 
intra fines determinatos, ipsi consulant. 

b) In legislatione ecclesiastica. Optandum est, ut legislatio gene- 
ralis ecclesiastica simplificetur, et minus in res per singula introeat, ita 
ut plus spatii legislationi Episcopali, vel Concilii Provincialis, magis ibi 
conditioni rerum adaptatae, fiat. 

c) In administratione ecclesiastica. Episcopis facultas dispensandi 
maior, quoad leges generales ecclesiasticas, dari possit.. Ante omnia nimi- 
rum curent leges generales in dioecesi sua persequendas. Nonne vero, 
ab altera parte, id implicat ipsos eos competentes esse ut iudicent an 
dispensatio aliqua iustificata sit? Facultas dispensandi super matrimonio 
rato tantum Ordinario detur, necnon facultas ut in favorem fidei solutio 

vinculi matrimonialis cietur. In administrandis bonis ecclesiasticis Ordi- 
nario maior independentia fiat. Reservationes vigentes adhuc, quoad 
nominationes, aboleantur. 

11. Maiori mobilitati cleri opera detur. Ne fieri possit, ut in non- 
nullis regionibus Ecclesiae nimium cleri sit, aliae regiones vero in pe- 
riculo sint ne quoad Ecclesiam pereant vel opera missionaria adaequata 
ibi fieri nequeant e defectu sacerdotum horrifico. 

12. Etiam a proposito eorum, quae supra diximus, ea quaestio pro- 
poni potest annon necesse sit organizationem Institutorum Religiosorum 
vigentem iterum considerare. Magnum commodum esset si concentratio 
quaedam Institutorum Religiosorum praesentium fieri posset. Dispertitio 
praesens in Instituta Religiosa absque numero ad dissipationem virium 
conducit: unde sequitur ut distributio systematica — si non impossi- 
bilis — at certo valde difficilis reddatur. 

13. Si concentratio eiusmodi fieri posset, omnis causa esset ut in 
hac nova situatione (quamquam: in praesenti quoque) relatio inter 
Religiosos et Ordinarium iterum consideretur. Curae animarum, et 
moderationis efficacis, gratia necesse est ut clarius, et consequentius 
etiam, principium formuletur exemptionem ibi finem capere ubi cura 
animarum, quodam modo, a parte Religiosorum, quoad dioecesanos dici 
potest. 

14. Ius paroeciale etiam nunc in notione mediaevali beneficii nititur, 
et urgenter revisione indiget. Quae revisio ab una parte a principio 
unitatis fundamentalis ecclesiae dioecesanae proficisci debet, ab altera 
parte ab ea agnitione quod paroecia institutum curae animarum prima- 
rium ecclesiae dioecesanae est. Relate ad hoc considerandum est, annon 
principium istud: « Clerum dioecesanum fundamentaliter ipsi dioecesi 
inservire »•, ad mobilitatem magis facilem, et necessitatibus et desideriis 
dioecesis adaptatam, ducere oporteat. Iisdem principiis illustratae res 
pecuniariae intra dioecesim considerari debent. Hac parte varia condicio 
rerum correctione indiget. Systema quoad taxas et iura stolae cum men- 
talitate hodierna non amplius concordat. Praeterea systema vigens ad 
distributionem nimis inaequalem temporalium bonorum per varias pa- 
roecias conducere potest. Magnum commodum esset, si unitas et solida- 
rietas dioecesis etiam in rebus mutuis pecuniariis ordinandis melius 
manifestari possent, 

15. In rebus mutuis pecuniariis ordinatio talis fieri posse debet, 
quae clarius et efficacius co-responsabilitatem dioecesis quoad munus 
Ecclesiae Universalis et opus missionarium manifestet. 

16. Librorum lex mentalitati hodiernae non iam adaptata est. Nonne 
tempus adest, ut — nominatim quoad genera librorum, qui ipso iure 

prohibiti sunt — considerationes morales theologicas iuridicis praevalere 
faciamus? Ut aliis verbis dicam; loco praesumptioni periculi communis 
hic — at saltem notabilem in modum — diiudicatio inde e concreta 
conditione rerum personae in casu fieri possit. 

17. Nonnulla desiderata quoad ius Sacramentorum haec sunt: 

a) Facultas, ut in articulo mortis Confirmatio administretur, cuivis 
sacerdoti detur. Dispositio vigens, qua res dependet e praesentia vel 
absentia parochi fidelibus incomprehensibile quidquam est. 

b) Periodus ieiunii ante S. Communionem et sacerdotibus et fide- 
libus ad unam horam ante initium caeremoniae reducatur. 

c) Ius matrimoniale quibusdam partibus simplificari possit. Im- 
pedimenta minoris gradus (excepto can. 1042 § 2, 5°) omitti possint. 
Dispositio praesens delegationis iurisdictionis simplificari potest. 

d) Dispositio iurisdictionis confessionalis pro S. Sororibus Reli- 
giosis — in eum modum ut summatim dispositionem generalem sequa- 
tur — optanda est. 

e) Nonne possibilitas dispensationis super coelibatu, in casibus 
clare psycho-patbologicis, considerari possit? 

18. Simplificatio iuris processualis. 

Nominatim processus matrimonialis nimium formulis indulget, ita 
ut confectio causae, quae e natura rerum cito fieri deberet, absque ulla 
necessitate retardetur. Notabilis abbreviatio processus iam obtineretur, 
si praeceptum, quod defensorem vinculi primae instantiae obligat ut 
ex officio a sententia affirmativa appellet, tolleretur: et ipsius defen- 
soris vinculi iudicio in conscientia relinqueretur utrum appellet necne. 
Eaedem obiectiones — naturae nimis formalisticae scilicet — magis 
etiam quoad processus beatificationis et canonizationis valent. 

19. Revisio iuris poenalis. 

Poenae vindicativae usque magis tanquam non consentientes naturae 
Ecclesiae — quae communitas amoris est — sentiuntur, itaque ad mini- 
mum reduci debent. A proposito censurarum ratio habeatur situationis 
sociologicae: atque inde igitur proficisci debes, utrum in ista situatione 
rerum rationabiliter timeri possit ne delictum aliquod se offerat. Dispo- 
sitio absolutionis a censuris revisione indiget. 

B) 

1. Celebratio S. Eucharistiae: 

a) Optatur ut structura S. Missae clare manifestetur loco, ubi 
cultus Verbi celebratur et loco sacrificii (ambo, scamnum, cathedra, 
altare). 

h) Omnia dupla eliminentur. 

c) Cultus Verbi lingua vernacula habeatur, ubicumque commode 
fieri poterit. 

d) Quadriennis cyclus pericoparum diebus Dominicis creetur: ita 
ut integrae divitiae Scripturae melius manifestari possint. 

e) Possibilitas S. Communionis sub duabus speciebus suscipiendae 
nonnullis fiat occasionibus, quales sunt: Ordinatio, celebratio Matrimonii 
aliaeque speciales caeremoniae. Omnia ad iudicium Episcopi. 

/) Concelebratio fieri possit certis occasionibus, e. g. in recessibus 
sacris, in congressibus, in collegiis, in seminariis et in communitatibus 
religiosis. Ad iudicium Episcopi. 

g) leiunium Eucharisticum (videatur ad A., num. 11 -h). 

h) Introductio Praefationis de Adventu. 

2. Baptisma: 

a) Revisio Ritus Baptismatis. 

b) In ea revisione optatur ut baptisma adultorum « gradatim » 
administretur, in modum veteris catecbumenatus. 

c) In Ritu Baptismatis exorcismi minuantur, et abiurationes ad 
minimum mitigentur, nisi penitus abolentur. 

3. Confessio: 

Praeceptum frequentiae Confessionis quoad seminaristas et religiosos 
(« semel saltem in hebdomada ») mutetur in consilium, quale etiam pro 
sacerdotibus factum est. 

4. Ordinis: 

a) Quattuor Ordines Minores revideantur, vel forsan ad unam 
Ordinationem reducantur. 

b) Optandum videtur, ut Diaconatus functio independens fiat: 
quae etiam a matrimonio coniunctis exerceri poterit e natura rerum ad 
iudicium Episcopi. 

5. Annus Ecclesiasticus: 

a) Liturgia Vigiliae Paschalis nimis longa est quam ut in paroeciis 
celebrari possit. 

b) Etiam expedit, ut plus linguae vernaculae in liturgiam Vigiliae 
Paschalis inducatur. 

6. Revisio et considerabilis simplificatio Dedicationis Ecclesiae. 

7. Revisio breviarii: 

a) Distinguatur inter orationem in Choro et orationem privatam. 

b) Quoad preces Breviarii pro curatoribus animarum: forma, 
qualis in hebdomada post Pascha usitata, valde optata nobis videtur. 

c) Relatio mutua inter « feriale » et « festivum » revideatur in 

commodum « ferialis ». Hic ea norma sit oportet, ut festa Sanctorum, 
quae tantummodo regionalis vel localis momenti sunt, tantummodo regio- 
naliter et localiter celebrentur. Sancti vero Universalis Ecclesiae ubique 
celebrentur. 

d) Extensio eius principii fiat, quod in Officio Paschali obser- 
vatur: principii scilicet quod sacerdos, qui Vigiliae Paschalis partem 
capit, eximitur a Matutinis et Laudibus. 

® Martinus a. Jansen 
Episcopus Roterodamensis 


6 

Exc.mi P. D. GUILLELMI P. A. M. MUTSAERTS 
Episcopi Buscoducensis (’S-Hertogenbosch) 

Buscoduci, die 28 mensis aprilis 1960 

Eminentissime Praeses, 

Honorificis acceptis precibus, quibus per litteras die 18 mensis 
iunii 1959 rogatus sum, ut pro Concilio Oecumenico proximo animad- 
versiones, consilia et vota quaedam conciperem, omni humilitate vere 
submissus, quae hisce inclusa invenietis. Vobis transmitto. 

Interim omnia fausta Vobis a Domino adprecor Eminentiae Vestrae 
addictissimus famulus in Domino 

® Guillelmus Mutsaerts 
Episcopus Buscoducensis 


A) Generalia 

1. Nonne dignius et gratius, relicta negativa anathematis forma, 
decreta de fide, si qua edantur, elocutione positiva promulgantur? 

2. Nonne opportune ea, quae Concilium Vaticanum de Summi 
Romani Pontificis primatu definivit, amplius supplebuntur, dilucidis 
verbis describendo, quod Episcoporum sit munus proprium, qui sit eis 
locus suus, quae iusta eis cum Summo Pontifice intercedat ratio? 

3. Nonne quaerere intererit, quae sit clericos inter et laicos in 
Ecclesia iusta ratio eamque relationem distinctis verbis ita edicere, ut 
laicis suus in Ecclesia locus positive statuatur? 

4. Nonne effici poterit, ut sacrarum Congregationum aditus etiam 
pluribus nationibus patefiat et in easdem assumantur ii, qui inter non- 
romanos rerum scientia et usu vere polleant? 

5. Nonne salubriter id agitur, ut sacra Congregatio Sancti Officii 
non solum sit summa in Ecclesia custodia veritatis, sed etiam Institutum, 
quo prae ceteris Supremus Pater utitur ad consulendum saluti animarum, 
adeo ut prae iustitia et severitate caritas eluceat magis? 

6. Nonne suo iure Concilium Oecumenicum evocabit grande cari- 
tatis opus per universum orbem perficiendum, quo in regionibus parum 
excultis elementariis vitae necessitatibus apte subveniatur? 

Magnopere hanc in rem conferet, si postulata sancti evangelii, i. e. 
parcus vivendi modus, tum sacerdotibus tum cunctis christifidelibus 
verbis auctoritate gravibus iterum inculcata erunt. Caritas enim hodie 
quoque christiani nominis nota et insigne sit oportet. 

7. Nonne id agendum, ut dioecesium et — intra fines dioecesis — 
paroeciarum necessitudo mutua verbis commendetur atque affirmetur 
re, ita ut altera alteri suorum sacerdotum mutua sociaque opera, suarum 
uberiorum opum subsidio opem praebeat? 

Quam in rem magnopere conferre poterunt Africae, Americae, Asiae, 
Europae, Oceaniae Episcoporum Conferentiae instituendae, cum p)rae- 
sertim hodie iis faveatur inceptis, quibus rerum oeconomicarum et poli- 
ticarum compactio elaboretur. 


B) Quaestiones luris Ecclesiastici 

1. Nonne praesenti Codice luris Canonici continetur disciplina, quae, 
quo maiore subtilitate particularia complectitur, eo minore efficacia 
gaudet? 

2. Nonne praesertim iuris matrimonialis simplicior desideratur ordi- 
natio, in qua et quaedam impedimenta minora abrogentur et praescripta 
publicationum antematrimonialium immutentur? 

3. Nonne causae et processus matrimoniales citius ad exitum perduci 
poterunt cum magno fructu christifidelium, i. a. restringendo numero 
testium in causis requisitorum? 

4. Nonne « Institutorum Saecularium » status accuratius in iure 
definiendus est? 

5. Nonne fieri poterit, ut exhibeantur normae, iuxta quas vita reli- 
giosa ulterius mutatis temporibus accomodetur, ita tamen ut votorum 
et communis vitae ratio apertius eluceat? 

6. Nonne necesse est recognoscatur lex librorum? 

7. Nonne nova legis ieiunii et abstinentiae desideratur conceptio? 

8. Nonne opus est recognito iure poenali, praesertim ubi inflictantur 
censurae, quae practice numquam usu veniunt? 

9. Nonne ea, quae circa confessionem sacramentalem religiosarum 
in Codice luris Canonici praescribuntur, recognitione indigent? 

C) Quaestiones Dogmaticae et Morales 

1. Adversus ethicam, quae dicitur « situationis », videtur necesse 
esse lucide statuere principia fundamentalia theologiae moralis christianae. 

2. Nominatim eadem principia denuo accurate describenda esse vi- 
dentur, ubi connectuntur cum ultimo principio (ultimis principiis) casti- 
tatis vel luxuriae oppositae. 

3. Nonne opportune voluntas Dei salutifera erga universum genus 
humanum et erga singulos homines asseretur atque defendetur adversus 
ea, quae a philosophia, quam « existentialismum » vocant, ponuntur a 
doctrina christiana aliena? 

4. Nonne proderit distinctis verbis explanare intimam Ecclesiae 
naturam, i. e. Ecclesiae ut est Corpus Christi, ut est Sponsa Christi? 

5. Nonne referret Concilium Oecumenicum expressis verbis iterum 
testificari mentem vere pacificam erga eos, qui ex christianis ab Ecclesiae 
communione remoti sunt? 

6. Quodsi evenerit, ut de « gratia » in specie disseratur, nonne 
diligenter perpendendo vocabula praecavendum erit, ne gratia tamquam 
« res » habeatur, verum tamquam communio vitae cum Christo et in 
Ipso cum Patre, Eilio et Spiritu? 

7. Nonne intererit accuratius inquirere, qua ratione tria initiationis 
christianae sacramenta inter se habeantur; item qua ratione, in qua 
hominum aetate eadem sacramenta in praxi administranda sint; utrum 
inter se coniuncta an seiuncta ab invicem conferri debeant? 

8. Nonne optandum, ut baptismus, si in casu necessitatis conferatur, 
extra ecclesiam administretur totus? 

Quodsi placet quasdam caeremonias confici in ecclesia ad demon- 
strandum nexum cum Ecclesia ortum, nonne optandum, ut omissa cate- 
chumenorum liturgia, cuius vis collato baptismate parum perspicitur, 
caeremoniae inveniantur novae? 

9. Nonne optandum est, ut pro adultis baptizandis nova concipiatur 
catechumenorum liturgia, qua baptizandus interpositis interstitiis gra- 
datim in Ecclesiam inauguretur? 

10. Nonne magno cum fructu ieiunium eucharisticum intra unius 

horae spatium ante celebrationem sanctae Eucharistiae tum pro sacerdo- 
tibus tum pro cunctis christifidelibus coarctabitur? 

Apparet in praxi legem per spatium trium horarum abstinendi a cibis 
magna secum ferre incommoda, quo etiam fit, ut a sacra communione 
intra Missam accipienda arceantur haud pauci. 

11. Videtur esse optandum, ut dogmata transubstantiationis et realis 
praesentiae denuo explanentur, diligenter investigando, quid in rem con- 
ferre possint inventa et placita hodierna. 

12. Videtur esse in rem agere de confessione sacramentali ex devo- 
tione instituta nec non et de frequenti confessione sacramentali, qua 
sacerdotes et religiosi tenentur. 

13. Nonne usui erit accuratius inquirere, quomodo inter se habeant 
sacramenta et ministerium verbi? 

14. Nonne effici poterit, ut thema scripturisticum: « terra nova et 
coelum novum » denuo in luce ponatur, quo maior huius saeculi et 
conditionis corporalis aestimatio habeatur? 

15. Si evenerit, ut disseratur de Maria (expositio notionis Ecclesiae 
ansam praebere poterit) magnopere intererit ea evitari vocabula, quae a 
sacra Scriptura et a theologia catholica non solide probantur. 

16. Nonne effici poterit, ut Sancta Sedes singulis provinciis eccle- 
siasticis commendet erigendum « Centrum Catecheticum », cui Centro, 
sub Episcoporum ductu, res catechetica curae sit? 

D) Quaestiones Liturgicae 

1. Ne diu retardetur sacrae Missae liturgiae reformatio, qua refor- 
matione Missae celebratio forma omnibus clara et perspicua induatur. 

2. In ea parte Missae, quae dicitur catechumenorum, amplum locum 
linguae vulgari dari intererit. 

3. Videtur esse a re, ut omnes iterationes abrogentur, non solum 
lectionum, ut iam fit in liturgia Hebdomadae Sanctae instaurata, sed 
etiam omnium canticorum, quae sunt scholae et populi. 

4. Forsan et utiliter pericoparum (maxime Epistolarum) mutatio 
quaeretur. 

5. Ut preces Canonis Missae clara voce dicantur, peroptato con- 
cedetur. 

6. Nonne conducet in rem, si permissum erit, ut sacrificium Missae 
iis celebretur diei horis, quibus adhuc celebrari vetatur? 

7. Nonne permitti poterit concelebratio in casibus peculiaribus, cum 
magnus sacerdotum numerus, ut puta in conventibus, una adest? 

8. Videtur esse opportuna ulterior breviarii reformatio, qua idem 
ad formam simpliciorem redigatur, ita tamen, ut consuetudo recitandi 
singulis hebdomadis psalterium integrum conservetur. 

Hac in re multum profectum erit, si lectiones critice recensae erunt; 
si lectioni e sacra scriptura desumptae amplior locus datus erit; si 
lectiones de sanctis eorundem indolem et virtutes potissimum exhibue- 
rint; si lectiones e scriptis ss. Patrum desumptae recognitae erunt. 

9. Nonne id agendum, ut calendarium sanctorum reformetur, sup- 
pressis iis festis sanctorum, quorum arctior cum quadam regione vel 
cum quodam ordine nexus exsistit, adeo ut simul Proprio dioecesium 
amplior locus detur? 

10. Nonne suadendum, ut per totum annum festorum sanctorum 
celebratio fiat facultativa, sicut hodie conceditur pro tempore quadra- 
gesimali, adeo ut ad libitum Missa et ofEcium sancti, cuius festum colitur, 
aut cuius fit commemoratio, aut Missa et officium « de ea » haberi possit, 
servato praecepto pro universali Ecclesia Missae et officii eorum sancto- 
rum, quorum nexus cum universali Ecclesia perspicuus, ut sunt Apo- 
stoli, Doctores Ecclesiae, Summi Pontifices, etc.? 

11. Nonne permitti poterit, ut pro officio « de ea », scii, dominicae 
praecedentis, saepius in hebdomada recurrente, recitatio ofiicii votivi, 
ut olim fiebat? 

12. Nonne magno cum fructu id agitur, ut habeatur maior distinctio 
inter liturgiam populi et liturgiam monachorum. 

Liceat addere exemplum; Ut nihil gravantur monachi ampliore et 
diuturniore sollemnitate paschali, complectente ipsas duodecim lectiones, 
ita in liturgia populi praecavendum erit, ne nimia prolixitate devotioni 
plebis noceatur. 

13. N(i)nne optandum, ut caeremoniae consecrationis ecclesiae reco- 
gnoscantur et arctiore ritu eadem consecratio compleatur? 

& Guillelmus P. a. M. Mutsaerts 
Episcopus Buscoducensis 

Exc.mi P. D. BERNARDI J. ALFRINK 
Archiepiscopi Ultraiectensis (Utrecht) 

N. 2212/59 Utrecht, le 22 decembre 1959 

Eminence, 

J’ai rhonneur d’envoyer ci-inclus a Votre Eminence quelques pensees 
et suggestions pour le Concile Oecumenique, lesquelles Votre Eminence 
a demande dans Votre lettre du 18 juin 1959 (N. 1 C/59-1420). 

Je regrette beaucoup de ne pas avoir trouve Toccasion de repondre 
plus tot parce qu’il me semblait utile de demander les conseils de quel- 
ques theologiens et canonistes qui etaient empeches par leur travaux 
de me donner leur pensees entre le temps indique. 

En baisant la Sacre Pourpre de Votre Eminence je me professe avec 
des sentiment respectueux 

de Votre Eminence 
le humble serviteur en Jes-Chr. 

Bernard J. Alfrink 
Archeveque d’\Jtrecht 

Ante omnia Concilium eloquatur, in hisce etiam diebus, in quibus 
tot homines angore, desperatione, vitae etiam taedio vexantur, lesum 
Christum esse spei nostrae fontem simul atque finem ultimum. Aposto- 
licis verbis (cf. J Cor. 7, 29-31) admoneat, ut in victu cotidiano sobrietas, 
quae decet Christifideles, semper exerceatur, in hunc etiam finem, ut 
iis succurri possit orbis terrarum partibus, quae, deficiente ibi adhuc 
cultu humano, gravissima hodie egestate cruciantur. 

De Ecclesia 

Cum in Concilio Vaticano superiore doctrinae de Ecclesia expositio 
imperfecta relicta sit, fusius de ea agatur ad normam litterarum encycli- 
carum Mystici Corporis Christi. 

Ecclesiae proprietates, quae ab eodem illo Consilio sunt indicatae, 
arctius definiantur. 

Apertis verbis doceatur, unitatem et catholicitatem esse alteram 
alterius quasi complementum, ita ut Ecclesiae unitas nequaquam sit 
uniformitas, sed unitas in varietate. 

Quaeratur porro, an, affirmantes Ecclesiae Sanctitatem, humiliter 

tamen simul confiteri possimus eiusdem Ecclesiae membrorum culpam, 
imprimis quod attinet ad causas discidii illius, quo Christianos hodie 
inter se separatos videmus. Tali confessione palam fieri poterit. Ecclesiae 
sanctitate singula quoque eius membra ut sancta sint admoneri; eoque 
modo Ecclesiae mysterium magis illucescet ecclesiis non-catholicis" nec- 
non omnibus iis hominibus, qui Christum nondum agnoverunt. 

Ratio etiam, quae inter Ecclesiam universalem Ecclesiasque particu- 
lares intercedit, clarius explicetur, serioque investigetur, an Ecclesiae 
particulares — eae, quarum Episcopi communionem habent cum Summo 
Pontifice Romano — revera sint maius quiddam quam totidem Ecclesiae 
universalis particulae; an per eas Ecclesia Christi realiter manifestetur 
in singulis regnis vel regionibus vel hominum eiusdem condicionis aggre- 
gationibus. Cum qua quaestione alteram hanc intime coniunctam esse 
apparet: Quaenam « autonomia » Ecclesiis particularibus tribuenda esse 
videatur. 

Cum Ecclesia Catholica sit tamquam instrumentum, quo Regnum 
Dei in terra propagetur, iurisdictio Ecclesiastica (potestates docendi atque 
regendi) sacram prae se ferre debet naturam, ita ut natura illa ab Ecclesiae 
fidelibus revera semper agnosci possit. 

De Curia Romana 

S. Officium nostri temporis menti studiisque adaptetur, seque ad 
ipsam animarum curam esse institutum in externis etiam actibus suis 
clare ostendat. Sicut ipsa Sacra Scriptura nos admonet, in omnibus casibus 
correptio fraterna primum semper adhibeatur, iisque quorum causa agitur 
occasio detur, ut S. Officium et negative (condemnando), et modo posi- 
tivo utilitatem Ecclesiae prosequatur. 

Item optandum magnopere esse videtur, ut Sanctae Sedi praesto sit 
consilium aliquod perpetuum, apparatu necessario bene instructum, quod 
res varias ad Ecclesiam pertinentes in lucem edendas curare possit eoque 
impedire, ne versiones textuum vitiosae vel interpretationes privatae 
falsaeque in diariis divulgentur. 

Forsitan fieri quoque possit, ut modus inveniatur, quo Episcopi de 
gravibus praesertim decretis certiores fiant, antequam cum diariorum 
editoribus illa communicentur. 

De Episcopis 

Concilium clarius definiat Episcoporum munus necnon rationem quae 
intercedit illud inter et Episcopi Romani primatum, idque tam quod ad 
Ecclesiae universalis quam quod ad dioecesium singularum spectat re- 
gimen. 



ARCHIEPISCOPUS ULTRAIECTENSIS 


511 


Claris verbis a Concilio proclametur, universalis Ecclesiae regimen 
iure exerceri ab Episcoporum collegio, praeeunte Summo Pontifice. Ex 
quo sequitur, ut ab una parte universalis Ecclesiae salutis periculum in 
singulorum etiam Episcoporum capita decidat, utque ab altera parte in 
Ecclesia universali regenda Episcopi omnes suo iure partes suas exercere 
possint. Hoc autem fieri potest non solum Concilio Oecumenico convo- 
cando, verum etiam aliis institutis creandis. Consilia forsan nonnulla 
perpetua Episcoporum rei peritorum ex tota Ecclesia eligendorum una 
cum Summo Pontifice et Curiae Cardinalibus munere legislativo pro tota 
Ecclesia fungi possint. Congregationes autem Romanae potestatem tunc 
consiliariam tantum atque exsecutivam retinerent. 

Singularum dioecesium regimen iure divino singulis Episcopis in 
communione cum Summo Pontifice obvenire declaretur. Congruum esse 
videtur, ut singuli Episcopi leges universalis Ecclesiae in sua dioecesi 
exsequantur pro regionum, temporum morumque diversitate, utque illa- 
rum legum dispensationes concedere valeant, cum non ad Ecclesiae 
partem regendam Episcopi sint delegati, verum pro suo quisque terri- 
torio potestatis legislativae regiminisque Ecclesiae universalis sint parti- 
cipes. Quod hodie in Ecclesia Catholica magnopere in unum quasi cen- 
trum omnia sunt coacta, nonnihil nocere videtur « immediatae et ordi- 
nariae episcopali potestati iurisdictionis » a Concilio Vaticano superiore 
Episcopis attributae; idemque Concilium primatu Summi Pontificis Epi- 
scoporum potestatem confirmari, roborari atque vindicari declarat. Pote- 
statis igitur aliquanta dispertitione et Episcoporum munus proprium et 
Romani Pontificis Primatum magis elucere potest. Qua quidem disperti- 
tione effecta utile esse poterit Episcopos accuratas saepius ad S. Sedem 
mittere relationes. (Eadem potestatis dispertitione reservationes quoque, 
quae hodie in certis muneribus deferendis adhuc vigent, tollendae esse 
videntur). 

Optandum denique est, ut relatio, quae intercedit inter S. Sedis 
Nuntios atque Hierarchiam localem, clarius circumscribatur. 

Ut cura animarum melius exerceatur utque Episcoporum regimen 
suos producere possit effectus, clarius constantiusque regula illa est 
retinenda, qua religiosorum exemptio cessat in omnibus iis actionibus, 
quae animarum salutis causa suscipiuntur. 


De Sacerdotibus 

Christi sacerdotes, in mundo viventes, de mundo esse non possunt. 
Periculum tamen quandoque imminere videtur, ne sacerdotes a ceteris 
hominibus nimium secernantur et ne omnia illa, quae in animarum cura 

perficere conentur, iusto effectu careant, eo quod a rebus saecularibus 
nimis sint alieni. Moneat igitur Concilium Episcopos, ut instituta erigant, 
quae, ratione habita earum rerum quas theologia necnon scientiae pro- 
fanae hodiernae investigaverunt, viam edoceant, qua sacerdotum mores 
eaque omnia, quae in animarum cura sint suscepturi, huius necessitatibus 
accommodari possint. 

Optabile etiam est, ut omnes sacerdotes, qui ad curam animarum 
exercendam sint destinati, studiis theologicis absolutis, proprie ad hunc 
finem instituantur. 

Quae quidem institutio quo modo sit facienda atque administranda. 
Ordinarii loci a Concilio statuere sinantur. 

Cum animarum curae multum temporis cotidie a sacerdotibus im- 
pendi sit necesse, officii divini singulis diebus recitandi brevior simpli- 
ciorque desideratur forma, quae non iam illius muneris sit similis, quod 
in monasteriis totius fere diei tempus usurpat. 

Caelibatus sacerdotum in Ecclesia Latina vindicetur. Disceptetur 
tamen de hac quaestione: an fieri possit ut salvo bono communi sacer- 
dotes nonnulli saecularisati a caelibatus onere liberentur, quando nempe 
prudentium psychiatrorum catholicorum iudicio sacerdos talis unus vel 
alter propter difficultates psychicas caelibatum observare non valet. 

De Laicis 

Clarius a Concilio determinetur locus, quem laici in Ecclesia occu- 
pare debent. Tamquam fundamentum in hac re forsitan esse possint ea 
quae theologi docent — Ecclesiam nempe esse Populum Dei et fidelium 
congregationem, omnesque fideles munus Christi sacerdotale, propheti- 
cum atque regium participare — necnon ea, quae Pius XII docuit de ne- 
cessitate opinionis publicae in Ecclesia Dei, 

Concilii Patres deliberent de quaestione hac: quo modo in rebus 
magni momenti, quae spectent ad regimen vel Ecclesiae universalis vel 
Ecclesiarum dioecesanarum, laicis aliquid impertiri possit auctoritatis 
et potestatis; fortasse collegia quaedam perpetua institui poterunt am- 
plissimorum laicorum catholicorum, qui consiliariorum munere fungan- 
tur; de paroeciarum regimine idem valere videtur. 

Mulierum item in Ecclesia locus determinetur. 

Item Actionis Catholicae locus munusque. 

Quaeratur possintne erigi instituta saecularia pro maritis. 

Si fieri poterit. Concilium iudicium proferat de quaestionibus illis 
gravibus, quae multorum hodie laicorum mentes inquietant: laboris c^uis 
sit sensus valorque, item professionis cuiusque vel muneris, item prospe- 

ritatis oeconomicae et « integrationis internationalis » quae dicitur, quid 
denique sit sentiendum de liceitate belli, in quo atomorum adhibeatur 
vis destructiva. 

De relatione Ecclesiam Catholicam inter et non-catholicas 

Declaret Concilium cum dolore, ipsam etiam Ecclesiam Sanctam 
Catholicam defectibus suorum membrorum humanis participem esse 
culpae, qua Christiani ipsi inter se sunt divisi, secessionibusque partium 
Ecclesiae numerosarum S. Ecclesiae Catholicitatis conscientiam aliquan- 
tum esse deminutam. Doctrina de « vestigiis Ecclesiae », quae extra 
Ecclesiam Catholicam remansisse dicuntur, hoc etiam sensu intellegatur, 
quod elementa quaedam alicuius valoris extra Ecclesiam Catholicam 
magis quam intra eam evoluta et clarius agnita esse videntur. 

Quaeratur, num fieri possit optandumque sit, ut e Christianis non- 
catholicis viri quidam amplissimi occasionem accipiant declarandi in ipso 
Consilio, quibus rebus in Ecclesia Catholica offendantur et quaenam de 
eadem Ecclesia exspectare se posse existiment. 

Hoc etiam in Concilio proclamandum esse videtur: Ecclesiam Catho- 
licam libenter operam suam conferre paratam esse, ut inter omnes Chri- 
stum colentes unitas restituatur. 

Viae insuper investigandae sunt, quibus oecumenicum inter ecclesias 
commercium propagari possit et augeri. 

Adagium illud « extra Ecclesiam (sine Ecclesia) nulla salus » clarius 
explicetur; ampliusque evolvantur ea quae litterae encyclicae Mystici 
Corporis docent de nexibus, quibus homine non-catholici cum Ecclesia 
Catholica possunt esse coniuncti. 

Congruenter cum reverentia illa, quae Christianum decet erga con- 
scientiae libertatem individuam. Concilium eloquatur, reverentia illa 
exposci non solum ut veritatem defendamus, verum etiam ut homines 
errantes toleremus et naturam finesque illius tolerantiae pressius explicet. 

De cura animarum 

Id agant Concilii Patres, ut Christus ipse magis magisque agnoscatur 
esse centrum devotionis nostrae atque cultus. Idcirco admoneant, ut 
cautissime in hac re agatur utque fideles instituantur quoad varios mores 
atque usus accidentales, qui interdum in nonnullis formis devotionis 
grassari videntur, v. g. in veneratione reliquiarum, in re indulgen- 
tiaria, in sanctuariorum sacrorum cultu, in precibus novendialibus, etc. 

Concilium porro admoneat, ut in cura animarum exercenda ea omnia 
spectentur et — si casus fert — in usum convertantur, quae disciplinae 

profanae nostro tempore docent cum de aliis rebus tum imprimis de 
impubitate spirituali, quae efficit, ut multi Christifideles Evangelium 
secundum eas formas, quas in historiae decursu crevisse videmus, in vita 
sua spirituali exprimere vix valeant. 

De Sancta Virgine Maria 

Hoc etiam recogitent Concilii Patres, facile fieri ut dogmata eccle- 
siastica de S. Dei Genitrice a Christianis non-catholicis perperam intel- 
legantur. 

Quapropter utile erit profiteri, Christum solum esse Mediatorem in- 
ter Deum et homines, Mariaeque privilegia eiusque munus partesque 
in opere redemptionis perficiendo in istius solummodo veritatis luce 
recte posse agnosci. 

Imprimis autem nomina haec: « Coredemptrix » et « Omnium gra- 
tiarum Mediatrix » ab acatholicis falsa interpretatione vitiantur, eaeque 
fidei veritates, quae nominibus istis indicantur, melius perspicientur, si 
Maria fidelibus proponitur tamquam Ecclesiae prototypus, ancilla Domini, 
Mater Dei, Divinae potestatis adiutrix humilis, pro omnibus nobis per- 
petuo interpellans. 

De Sacramentis 

Sacramenta non sunt ritus, qui operentur « mechanice » ut dicitur, 
sed sunt actiones symbolicae, in quibus actuosa salutifera Christi operatio 
ante oculos nostros ponitur simulque exprimitur fides cultusque Eccle- 
siasticae communitatis, eorum imprimis, qui Sacramentum accipiunt. 
Tunc igitur solum sacramenta fini suo optime respondere posse videntur, 
cum ab iis, qui eorum celebrationi intersunt, vere intelleguntur. Ad quem 
finem necessarium plane est, ut magna ex parte in iis adhibeatur lingua 
vernacula. Insuper Sacramenta vulgo ita erunt celebranda, ut fidelium 
coetus in iis partem aliquam habere queat. Haec autem omnia non tam 
novis legibus, ubique terrarum valentibus, promovenda esse videntur 
quam tollendis praescriptis iis, quae hac in re progressum impediant. 
Id agatur ut veteres quaedam aboleantur caeremoniae, quae hodie non 
iam intelleguntur atque forma aliqua inveniatur multo simplicior ita ut 
ipsa rituum essentia melius demonstretur. 

Concedendum etiam erit, ut caeremoniae magis ipsius regionis popu- 
lique moribus adaptentur. Episcopis fortasse facultas maior dari poterit, 
ut — inito consilio cum Ecclesiae universalis rectoribus necnon cum 
aliis eiusdem regionis Episcopis — novas ingrediantur vias. Gravioribus 
solummodo mutationibus inferendis impediri poterit, ne multi fideles 
ab Ecclesiae liturgia magis magisque abalienentur. 

De Baptismate 

Quaeratur via, qua etiam fidelium coetus huius sacramenti celebra- 
tioni actualiter interesse possit. 

Ante Baptisma eorum, qui ad fidem catholicam se converterunt, ab 
his solummodo requiratur confessio fidei positiva (omittatur ergo abso- 
lutio a censuris et haereseos abiuratio). 

De confirmatione 

Facultas huius sacramenti administrandi in periculo mortis omnibus 
impertiatur sacerdotibus, qui in animarum cura operantur. 

De S. Eucharistia 

In hoc praesertim sacramento maxime desideratur emendatio aliqua, 
qua Eucharistiae celebrationis structura clarius perspici possit. 

Facultas S. Eucharistiae sub utraque specie sumendae fortasse certis 
occasionibus (v. g. in ordinatione presbyteri) etiam laicis (v. g. in Missis 
pro sponso et sponsa) concedi poterit. 

Itidem valde optandum est, ut concelebratio admittatur, quando 
magnus adest numerus sacerdotum. 

leiunium eucharisticum, praesertim si vespertino tempore Missa 
celebratur, tam pro sacerdotibus quam pro fidelibus, restringatur, quod 
attinet ad cibos solidos, ad duas horas ante S. Eucharistiae sumptionem. 

De Sacramento Poenitentiae 

Ut singulis hobdomadibus hoc sacramentum accipiatur, non prae- 
scribatur sed ad summum suadeatur tantum. 

Imprimis sororibus religiosis maior libertas in eligendo confessario 
concedatur. 

De Extrema Dnctione 

Hoc sacramentum non post sed ante S. Eucharistiae sumptionem 
conferatur, quippe cum sit paenitentiae consummatio. 

De Matrimonio 

Deliberetur in Concilio, an matrimonii fines talibus verbis exprimi 
possint, quae magis rationem habeant eorum quae psychologia nostro 
tempore docet, quaeque melius congruant cum mente fidelium hodierna. 

Multi exoptant, ut Concilio expressis verbis condemnet usum earum 

rerum, quae conceptionem impediant; inveniuntur enim etiam inter ca- 
tholicos, qui sententias, de hac re antea latas, immutari adhuc posse 
exspectent. 

De legibus ecclesiasticis 

Generatim loquendo ut legislatio ecclesiastica in modum multo sim- 
pliciorem redigatur, optatissimum est, imprimis quoties non de iuris 
determinatione agitur sed de ofEciis imponendis. 

Episcoporum facultates ampliandae esse videntur, v. g. in causis 
matrimonialibus, in dispensando de impedimentis matrimoniorum, in 
alienandis bonis ecclesiae temporalibus, in mutuis pecuniis accipiendis, 
in aliis dispensationibus concedendis. 

Emendentur denique leges de libris edendis legendisque necnon Index 
librorum prohibitorum; damnationes in hac re rarissime fiant et ex parte 
sapienti Episcoporum relinquantur consilio; libros prohibitos quisnam 
legere licite possit, non more iuridico statuatur sed lectoris ipsius pru- 
denti iudicio atque conscientiae (inito consilio cum confessario proprio) 
relinquantur. 

Bernardus I. Alfrink 
Archiepisco pus Dltraiectensis 


8 

Exc.mi P. D. HUBERTI J. PAULISSEN 
Episcopi tit. Jonopolitani 

21 augusti 1959 

I. De caritate christiana 

Per lesum Christum, primogenitum, fratres et sorores omnes esse 
debemus. Talem charitatem nobis dedit Pater, ut filii Dei nominemur 
et simus omnes (1 Io. 3, 1). 

Caritate Deum amare debemus super omnia et proximum sicut 
nosmetipsos {Mt. 22, 34-40; R. 13, 8-10). 

Caritas Christi urgeat nos {II Cor. 5, 14) primo loco erga dome- 
sticos fidei (G. 6, 10) sed etiam erga christianos dissidentes, erga fideles 
omnes atque infideles. 

Caritas, quae non quaerit quae sua sunt (I Cor. 13, 15), exceptionem 
non admittit; prae aliis pauperes, aegrotos atque peccatores complectatur. 
Caritas, quae in cordibus nostris diffusa est per Spiritum Sanctum 

{R. 5, 5), Summum Pontificem, Episcopos atque subditos omnes unum 
faciat sicut Pater et Filius et Spiritus Sanctus unum sunt (Io. 17, 11, 
21-23). Hac caritate operosa totus mundus agnoscat Christum, a Patre 
missum (Io. 17, 21 et 25) atque veram Ecclesiam Catholicam, quae est 
Corpus Christi Mysticum. 

II. De ture Ecclesiastico 

1. Ius cononicum exigentiis modernis magis adaptetur. Praelucen- 
tibus principiis Evangelicis magis simplificetur. (Quod utique non est 
opus unius diei!). 

2. Ratio atque indoles Ecclesiae et Societatis civilis magis determi- 
netur ac utriusque relatio magis circumscribatur. 

3. Summi Pontificis et Episcoporum potestas atque relatio reciproca 
magis delineetur. 

4. Auctoritatis et subditorum seu laicorum munera atque officia in 
Ecclesia magis indicentur. 

Ulterius haec ad apostolatum et fidei propagationem applicentur. 

5. Restauratio officii diaconatus pro pastoribus nuptis protestantibus, 
ita ut post conversionem ad Ecclesiam Catholicam ministerium verbi, 
quod eis carum est, exercere valeant. Ita difficultas magna pro conver- 
sione removeretur, imprimis pro iis ex Ecclesia Anglicana. 

6. Ut actio missionaria Ecclesiae omni cura incumbat in alumnos 
africanos et asiaticos adscriptos Universitatibus in Europa. 

III. De Liturgia 

1 . Cautis essentialibus in liturgia lingua vernacula atque usus locales 
latius adhibeantur ac foveantur . 

2. Ut ordo restauratus Missae sollemnis, qui in hebdomada sancta 
valet, ad omnes Missas sollemnes extendatur. 

3. Ut praedicatores omni cura incumbant ad valorem christianum 
statuum perfectionis in Ecclesia. 

IV. De Beata Maria Virgine 

Nisi sit praematurum, tituli Corredemptricis (Redemptoris sociae) et 
omnium gratiarum Mediatricis iuxta data revelationis simul sumpta fun- 
dentur et statuantur. 

® Hubertus J. Paulis sen 
Episcopus tit. ] onopolitanus 

Exc.mi P. D. LUDOVICI SHVOY 
Episcopi Albae Regalensis (SzSkesfehervar) 

Albae-Regiae, die 3 septembris 1959 

Eminentissime et Reverendissime Domine, 

Grato animo accepi litteras aestimatissimas Eminentiae Vestrae in 
praeparatione Concilii Oecumenici sub numero I C/59-1313 die 18 iunii 
a. c. mihi datas et die 17 iulii acceptas. Proh dolor, per 5 hebdomadas in 
nosocomio detentus nunc tantum responsum dare valeo, veniam pro tar- 
datione petens. 

Animadversiones, propositiones et vota circa res et argumenta, quae 
in Concilio tractari poterunt, consilio quorumdam sacerdotum meorum 
peritorum et prudentium, nec non fidelissimorum, utens hisce inadiecto 
humillime propono. 

Magna expectatione, magnoque gaudio oramus quotidie ut Spiritus 
Sanctus det gratiam suam copiosam Eminentiae Vestrae et Commissioni 
Antepraeparatoriae in praeparatione futuri Concilii Oecumenici in emo- 
lumentum Sanctae Matris Ecclesiae. 

Eminentiae Vestrae Reverendissimae omni, qua par est reverentia 
et honore. 

addictissimus in Christo 
© Ludovicus Shvoy 

Pontificio Solio Adsistens, Episcopus Albae Regalensis 


Grato et reverenti animo accepit Dioecesis nostra nuntium Sanctae 
Sedis Apostolicae de convocando Concilio et felices successus a Deo 
optimo maximo exorat in Concilio Oecumenico inaugurando atque in 
procuranda Sanctae Ecclesiae unitate. 

Programma Concilii quod attinet, mea proposita ut sequuntur reve- 
renter Eminentiae Vestrae submitto. 

1. Ad unitatem Ecclesiae efficacius promovendam pastoribus et fide- 
libus ecclesiae orientalium et sectarum in sinum Sanctae Matris Eccle- 

siae redeuntium plane libero et magno animo in rebus mere disciplinari- 
bus occurrendum esset. 

2. Cum Sancta Fides nos doceat Virginem Matrem Dei omnium gra- 
tiarum esse Mediatricem, ut hanc doctrinam Sacra Synodus sollemniter 
proponat, valde optandum videtur. 

3. Cura incumbit Synodo condemnandi maximum aetatis nostrae er- 
rorem, nempe materialismum aeque ac sententias sectasque socialisticas 
spiritualisticas. Non solum materialismus theoreticus, sed praecipue et 
practicus fidelium mentes inficit, qui se inordinata prosecutione bonorum 
temporalium et deliciarum terrenarum se prodit. 

4. Sacra Synodus sollemniter determinet et declaret iura Ecclesiae, 
nominatim ius et potestatem Sanctae Sedis libere communicandi sine 
placito vel censura cuiuscumque potestatis civilis tam cum Ordinariis, 
quam cum clero et fidelibus catholicis. 

5. Item extensio, terminique iurisdictionis Pontificalis atque Episco- 
palis apta circumscriptione firmanda esset: « Pastores atque fideles offi- 
cio hierarchice subordinationis veraeque oboedientiae obstringuntur non 
solum in rebus quae ad fidem et mores, sed etiam in iis, quae ad disci- 
plinam et regimen Ecclesiae per totum orbem diffusae pertinent ». 

6. Multi fidelium in toto orbe vivunt a vita religiosa et ab intima 
unione Ecclesiae remoti si non seiuncti, quibus aequa cura ac separatis 
consulendum esset. Numquam non curavit Sancta Mater Ecclesia eorum 
salutem. Hodie quoque instituta plurima, instrumenta technica recentis- 
sima, coordinatio Associationum Laicorum, renovatio Constitutionum 
Religiosorum, vivificatio vitae parochialis, renovatio sacrae Liturgiae, re- 
formatio catechismi, actiones paedagogicae et charitativae, etiam quae- 
dam ordinatio practica disciplinarum theologicarum ad praedicandum ver- 
bum in theologia sic dicta kerygmatica aliaque similia hunc finem respi- 
ciunt. Quae omnia commendanda essent. 

7. Applicanda esset a Concilio Oecumenico coordinatio mediorum 
et methodorum cum grandi missione Ecclesiae ad hominem nostri saeculi. 
Desideratur instructio tironum theologiae non solum scientifica, sed ma- 
xime practica, ut ita dicam polytechnica, qua ad exemplum aliquarum 
communitatum Religiosorum, e. g. Salesianorum, Societatis Verbi divini. 
Societatis lesu, vel olim Seminarii S. Sulpicii, futuri animarum pastores 
non solum normas directivas addiscant, sed et habitus facultatesque prac- 
ticas acquirant. 

8. In organismo paroeciali locus adscribendus esset apostolis laicis, 
quorum sufficienti instructioni consulendum esset. Actio Catholica in 
hunc finem reformanda et modernisanda esset. 

9. Desideratur ulterior progressus Liturgiae decretis Pontificiis iam 

feliciter promotae eo sensu, ut assistens populus facilius strictiusque actio- 
nibus liturgicis se consociet et participare possit. 

10. Optandum esset introductio linguae vernaculae in prima parte 
Missae quae catechumenorum dicitur, porro in administrandis sacramen- 
tis et sacramentalibus. 

11. Respectu OfEcii Divini consulendum esset, ut clerici fructus ube- 
riores ex eo pro vita sua spirituali et praxi pastorali carpere possint. Sua- 
detur reductio psalmodiae latinae saltem ad partem cum obligatione per- 
solutionis partim mane, partim vespere; lectionum autem extensio ad 
tempus taxatum, sed cum libera electione partis alterius ex S, Scriptura 
eiusque versionibus aut commentariis probatis, partis alterius ex docu- 
mentis Ecclesiae (v. Enchyridia typographi Herder), ex variis Liturgiis, 
ex libris SS. Patrum, Doctorum, theologorum probatorum. 

12. Sacerdotibus saecularibus respectu bonorum spiritualium ex ea 
manantium suadenda esset et enixe commendanda vita communis. 

13. Cum de derogatione coelibatus haec et alia audiantur, S. Syno- 
dus disciplinam nostram haereditariam confirmet consolidetque. Disci- 
plina cleri etiam sensu Synodi Vaticani et Litterarum Encyclicarum Pii 
Papae IX Quanta cura circumscribenda esse videtur. 

14. Organisatio et regimen Ecclesiae indigentiis temporis hodierni 
coaptanda essent. Dioeceses enormae magnitudinis in partes dividendae 
essent, ut ab Ordinario perspiciantur et facilius gubernentur. 

15. Censura atque index librorum prohibitorum revisenda essent, 
sed et adiunctis modernis (cinematographia, radio, televisio) providen- 
da essent. 

16. Omnino necessarium videtur ut castitas connubiorum catholi- 
corum contueatur; abusus et damna sacramentum matrimonii imminentia 
arceantur et damnentur; educatio prolis christiana vindicetur, solemniter 
declaranda essent ius et libertas Ecclesiae a divino Fundatore data par- 
vulos et iuventutem in vita christiana et fide catholica imbuendi et edu- 
candi tum in scholis, quam in sodalitatibus religiosis. 

Ludovicus Shvoy 
Episcopus Albae Regalensis 

Exc.mi P. D. IOANNIS GUNNARSON 
Episcopi tit. Holarensis, Vicarii Ap. Islandiae 

Landakot, Reykjavlk, die 29 augusti 1959 

Responsum reddo epistolae a Sua Eminentia, 111 .ma ac Rev.ma Car- 
dinali Tardini mihi missae, die 18 iunii 1959, in qua Sua Eminentia 
quaerit ut mittam aliquas animadversiones relate ad futurum Concilium. 

1 . Sine dubio hoc Concilium quam maximam contentionem adhibebit 
ad unionem Ecclesiae Romanae cum ecclesia, quae se orthodoxam vocavit. 

Confiteor me in hac re valde imperitum esse, sed suspicor principa- 
les difficultates oriri circa infallibilitatem et supremam potestatem Sum- 
mi Pontificis. Opinor hanc quaestionem forte resolvi si Summus Pontifex 
sine ulla cessione iuris vel rei dogmaticae, quam maximam auctoritatem 
det Patriarchis et aliis potestatem habentibus in territoriis qui ad eos 
spectant. 

2. Si agatur de iis qui vocantur « protestantes », quaeratur unio cum 
aliquibus ex eorum ecclesiis,, mihi videtur valde utile ut paretur et confi- 
ciatur melior editio Sacrae Scripturae quam illa quae nunc auctoritatem 
habet, scilicet Vulgata editio. 

Interim Ordinarii locorum haberent facultatem corrigendi aliqua loca 
Vulgatae editionis in lingua vernacula, si emendationes eorum inveniantur 
in translationibus approbatis. 

Valde optabile mihi videtur quod hoc, quod insumeret multos annos, 
fieret cum aliqua cooperatione Episcoporum et forsitan cum aliquibus 
peritis ex aliis ecclesiis. 

Emendatio Sacrae Scripturae inciperet circa ea loca, quae ad usum 
venient in nova editione Missalis Romani, Breviarii Romani, Pontificalis 
Romani et Ritualis Romani, ita ut quamprimum possint in lucem edi. 

3. Missale Romanum posset confici secundum decisiones Concilii 
(et non secundum decisionem alicuius Ordinis monastici). 

4. Item Breviarium Romanum reformetur et valde minuatur, secun- 
dum decisiones Concilii. Etiam in hac re nullus specialis Ordo monasticus 
habeat ultimam decisionem, praesertim, si Ordo habet Officium divinum 
ut opus principale diei. 

Interim Ordinarii loci habeant amplam facultatem dispensandi suos 

subditos ex parte vel in toto, secundum varia adiuncta, vel etiam mutare 
recitationem Officii divini in alias orationes. 

5 . Facultates Ordinariorum loci valde amplientur in rebus quae perti- 
nent ad speciales conditiones in eorum territoris, ut v. g. vestitus sacerdo- 
talis in eorum territorio, participatio fidelium in societatibus, quae gene- 
raliter ut acatholicae habentur, sicut ex. g. Good-Templars, Odd-Fellows, 
Rotary, Lions clubs, imo detur existimationi Ordinari loci cum eius con- 
silio facultas iudicandi num societas Franco-murariorum in eorum regione 
prohibenda sit vel non, atque utrum sanctiones canonicae illi applicandae 
sint. 

Etiam aestimatio Ordinarii loci determinet quid in eius proprio do- 
minio considerari debeat « prohibita communicatio in sacris ». 

6. Quod spectat ad administrationem sacramentorum (secundum Ri- 
tuale Romanum) lingua vernacula, secundum textum ab Ordinario pro- 
batum, uti possit, exceptis verbis, in quibus forma sacramenti consistit. 

Quoad Missam, perpendatur an aliquae partes eius in aliquibus ad- 
iunctis possent cum consensu Ordinarii dici in lingua vernacula. 

In baptismo, praesertim infantium, exorcismi abbrevientur et mitio- 
res fiant. Ordinario loci facultas sit permittendi baptismum domi factum, 
etiam extra casum necessitatis. 

In communione infirmorum atque in administrando Viatico, sacerdotes 
secundum casum caeremonias excludere possint, v. g. sacramentum admi- 
nistrare sine candelis accensis. 

In administratione Extremae Unctionis sacerdoti facultas detur ut eam 
administret unica unctione (si possibile in fronte) etiam extra casum ne- 
cessitatis. 

Quod spectat ad sacramentum matrimonii. Hoc sacramentum con- 
sideretur a Concilio cum magna cura. 

Aliqua impedimenta ut illud « cognationis spiritualis » possent om- 
nino evanesci, sed forte ponatur aliud impedimentum propter errorem, 
praesertim quando agatur de matrimoniis mixtis, vel inter christianos 
qui matrimonium inierunt cum errore circa eius indissolubilitatem. 

Relate ad ieiunium et abstinentiam a carne certis diebus, Roma det 
regulam « directivam » et suam liturgiam conficiat secundum iUam, sine 
nimia mentione ieiunii, sed Ordinarii loci dent regulam « praeceptivam », 
pro eorum territorio. 

7* Alia quaestio quae multis videtur magni momenti est utrum pos- 
sint esse in Ecclesia « diaconi etiam nupti », et personae aliquae, sine 
intentione progrediendi ad statum sacerdotalem, possint recipere aliquos 
ordines minores. 

Adnexa huic quaestioni venit consideratio quaenam potestas dari 

possit mulieribus (praesertim monialibus) in actione catholica et etiam 
in cultu divino Ecclesiae, 

8. Sine dubio Concilium considerabit quaestionem de Indice et de 
prohibitione librorum, ac revisionem tractatus de sanctionibus Ecclesiae, 

Specialis quaestio mihi videtur magni pretii esse, scilicet illa de me- 
liore modo reducendi denuo in sinum Ecclesiae sacerdotes, qui fragili- 
tate humana ab Ecclesia defecerunt. 

Multae aliae questiones, ad theologiam moralem pertinentes, certe 
exsurgent in Concilio, ut v, g, de moralitate circa nova media ad con- 
ceptionem praecavendam, etc, 

9, Potestate Ordinariorum loci ita ampliata, ministratio aliquarum 
ex Sacris Congregationibus certe minuitur. 

Sed intentio manet quod Roma det directionem. Ordinarii loci vero 
executionem exerceant secundum illas directivas. 

Pars ex illis Sacris Congregationibus posset mutari in novam S, Con- 
gregationem vel athenaeum Vaticanum, in quibus essent semper specia- 
listae omnis generis, qui darent informationes directivas in omni disci- 
plina sacra et etiam in omni scientia profana, quae relationem habet cum 
religione catholica. Delecti clerici, saeculares ex omni dignitate in Ec- 
clesia et religiosi (sed nunquam una societas religiosa sola) conficerent 
meliorem textum biblicum, incipiendo a Novo Testamento et Psalmis. 

Opus illorum clericorum esset etiam confectio tractatuum de rebus 
quae ad religionem catholicam pertinent, et opera eorum possent in 
lucem edi in A.A.S. vel in alio periodico, qui gauderet simili auctoritate 
ac UOsservatore Romano. 

Tale institutum posset etiam esse ofiicium inquisitionis ad informa- 
tionem dandam Ordinariis loci. 

Haberet insuper auctoritatem facere per litteras inquisitionem inter 
Ordinarios loci in toto mundo, inquisitionem aliquo modo similem eius 
quae a « Gallup » nuncupatur. 

Non iudicavi mentem esse quaerere meam opinionem circa praepa- 
rationem materialem Concilii, ut v. g. locum vel modum et similia. 

Si sint aliquae quaestiones quibus non responderim, precor mihi illas 
notas facere. 

Cum omni reverentia vobis omnia fausta exoptans, me profiteor 

in Domino addictissimum 

® lOANNES GuNNARSON, S. M. M. 

Vicarius Apostolicus Islandiae 

Exc.mi P. D. JOSEPHI UJCIC 
Archiepiscopi Belogradensis (Beograd) 


Eminentissime Princeps, 


Beograd, 8 martii 1960 


Litteris Circularibus 18-VI-59 N. I C/59-221 Eminentia Vestra me 
invitavit, ut vota panderem circa res, quae in futuro Concilio tractari 
possent. 

Longiore infirmitate detentus et senectute debilitatus non potui sta- 
tim respondere, et rogo ut Eminentia Vestra me excusatum habere velit, 
si folium meum aliquantum sero venit. 

Cum vero magnopere exoptem, quantum pro modicis viribus possum, 
aliquid ad praeparationem Concilii contribuere, liceat mihi saltem aliqua 
desideria exprimere. 


I. Pars Doctrinalis 
1 . Dogmatica 

a) Expediret enuntiare, quantopere materialismus noxius sit etiam 
sub respectu sociali. 

h) Expediret tractare illas questiones, quarum solutio, modo irenico 
peracta, prodesset appropinquationi Orientalium ad Cathedram s. Petri. 

Non sum « optimista » eo sensu, ut statim « unionem » exspectem; 
sed apud nos non desunt sacerdotes et praelati orthodoxi, et quidem vere 
boni, qui sentiant, quantopere utile esset, si omnes Ecclesiae manus iun- 
gere possent, ad defendenda principia Christiana contra modernum 
atheismum. 

Etiam fideles orthodoxi agnoscunt merita Ecclesiae catholicae in pu- 
gna contra materialismum et atheismum. 

Sane, non desunt inter sacerdotes orthodoxos, qui traditionibus sae- 
cularibus affecti, animos ab unione alienos ostenderent. 

Ceterum, si fateri licet, quod sentio: Concilium, si non obtinebit sta- 
tim unionem, saltem magnum passum erga eam significabit. 

2. Moralis 

1. Quamvis enuntiationibus S. P. Pii PP. XII fel. ree, quaestio de 
« foecundatione artijficiali » satis elucidata sit, nihilominus forte adhuc 
expediret, ut iterum tractetur, cum articuli litterari « pro et contra » 
in hac re de die in diem abundent. 

2. Alia quaestio vere salebrosa est de usu « Armorum atomicorum » 
(quae dicuntur). 

Quae arma horribilia esse eorumque usum impediendum esse, quis 
negabit? 

Sed si quis miles, qui iam centum annos in coemeterio Magentae 
iacet, hodie videret, qualibus globulis urbes nunc ex aere obruantur, certe 
exclamaret: « horribile », « nos eramus milites fortiores et humaniores », 

Et tamen, talis oppugnatio ex aere nobis hodie res solita videtur, 
et nemo est, qui eam « intrinsecus malam » declaret. 

Supponamus: respublica omega infert bellum reipublicae Omikron, 
utens armis « atomicis »... quis persuadebit civibus Omikron, ipsis non 
esse licitum similibus armis respondere? Numquid ab eis postulare pos- 
sumus, ut se omnino arbitrio hostis tradant? 

Quodsi usu « armorum atomicorum » intrinsece malus esset, nec in 
bello defensivo eis uti liceret! 

Concilium, utpote spectatissima auctoritas moralis etiam pro hetero- 
doxis, potest omnes nationes monere, ut in bello desistant ab usu armo- 
rum « atomicorum », cum talia arma indelebiles calamitates toti generi 
humano causent. 


II. Ius Religiosorum 

Tota quaestio de exemptione iam in Tridentino agitata deberet novo 
subiici examini, ut attritus, qui saepe curae pastorali nocent, evitentur. 

1. Privilegia, quibus singuli Ordines gloriantur, examinentur; et num 
hodiernis temporibus conveniant, serene pertractetur. 

2. Quae recognita fuerint, in aliquo « Codice Privilegiorum » pro- 
mulgentur, ita ut authentice sciri possit, quae sint vere agnita, et non 
tantum a quibusdam auctoribus asserta. 

Adfero exempla: auctor noster Crnica O. F. M. (Kanonsko pravo ka- 
tolicke Crkve I, n. 942) enumerat multa privilegia Franciscanorum, quae 
mihi prorsus incredibilia videntur. 

Quadam occasione meus archidiaconus in aliqua ecclesia conventuali- 
paroeciali (O.F.M.), vidit sacerdotem publice recitare Litanias S. An- 
tonii. Cum archidiaconus observaret, talem recitationem publicam esse 

contra decreta Congr. Rituum, parochus respondit: suos Religiosos ha- 
bere privilegium! 

lam vero... quis scire potest omnia privilegia, quae concessa fuerunt 
Religiosis, vel saltem concessa dicuntur? 

Sumusne obligati ad credendum privilegiis, si nullibi codificata sunt? 

Prout itaque Leges clare et aperte in Codice proponuntur, similiter 
proponantur et Privilegia. 

3. Praesentatio parochorum Religiosorum ad meliores regulas re- 
vocetur. 

Saepe proponitur pro administranda paroecia aliquis sacerdos, quem 
Episcopus minime novit; et in praxi frequenter Episcopo nihil aliud re- 
manet, nisi illum acceptare, illo sensu, quem habet dictum italicum: o 
mangiar questa minestra, o saltar quella finestra. 

Rarissime (ne dicam: numquam) evenit, ut Superior Religiosus prius 
amicabiliter consilia capiat cum Episcopo, num hic vel ille candidatus 
persona grata futura sit. 

Hinc, saltem sequentia statui debent: 

Superior Religiosus proponens candidatum pro gubernanda paroe- 
cia, significet Episcopo curriculum vitae candidati, qualia studia pere- 
gerit, quibus dotibus excellat, quibus defectibus laboret... secus Episco- 
pus « rem involutam emet »: comprare la gatta nel sacco. 

Item edoceri deberet Episcopus de eis Religiosis, qui qua coopera- 
tores (seu vicarii) paroeciales praesentantur, et num habeant examina 
«triennalia». 

Religiosae. Valde, sed valde optandum est, ut eae Religiosae, quae 
ad maiora munera in Congregationibus vocantur saltem mediocri cultura 
theologica excellant, in primis magistra Novitiarum. 

Si Religiosae possunt subire in publicis Atheneis examina pro mu- 
nere magistrarum seu professorum, cur non possent aliquae excultae esse 
in theologicis... vita religiosa indiget scientia theologica. 

Insuper omnis Congregatio, saltem in domo provinciali, deberet ha- 
bere aliquem consultorem theologicum ab Episcopo nominatum. 

Dependentia Religiosarum ab Ordinario deberet esse strictior. 

Vestes earum deberent simplificari, prouti iam Pius XII fel. rec. 
suggessit. 

III. Disciplina cleri 

Parochi deberent esse amovihiles. Illa quae dicitur « inamovibilitas » 
non congruit nostris temporibus; Episcopus debet habere manus liberas 
in disponendis sacerdotibus. 

Non desunt casus, in quibus per praesentationem Patroni aliquis can- 

didatus, vix mediocris, evaserit parochus « installatus »; practice non 
potest amoveri; si initio adhuc erat rivulus, non dico « torrens », post 
decem annos fit stagnum. 

Fideles assuefacti semper eundem parochum audire, saepius in ser- 
monibus eadem repetentem, nauseam incipiunt sentire et a servitiis di- 
vinis abesse. 

Episcopi cum 70 annos superaverint, expediret ut acciperent auxi- 
liarem. Cum superaverunt annum septuagesimum. Episcopi oh diutinos 
gravesque labores plerumque physice ita confecti sunt, ut ab eis vix po- 
stulari possit, ut itinera confirmationis (saepe laboriosa) peragant. 

IV. Commissio disciplinaris 

Quaelibet Curia deberet habere Commissionem disciplinarem, cuius 
esset sacerdotes delinquentes via disciplinari administrativa redarguere, 
resp. punire. 

Quae Commissio deberet habere « regolamentum » praecise exaratum. 

Utique pro poenis medicinalibus in transgressionibus minoris mo- 
menti, sufficit paterna auctoritas Episcopi. 

Sed haec auctoritas tantummodo tunc fructuose exercetur, cum agitur 
de sacerdotibus improbulis. 

Quando vero agitur de improbis, praesertim si laborant superbia spi- 
rituali, res pro Episcopo valde molesta evadit. 

Quae adfero pro exemplo, ipse expertus sum: 

debui animadvertere in sacerdotem ob inoboedientiam vel malam 
administrationem bonorum, vel aliam ob causam. 

Statim evulgat, se ab Episcopo iniuste exagitari, se innocentem esse. 

Credunt amitae, materterae, piae mulierculae, denique devotae reli- 
giosae, quae audent Episcopo scribere, illum sacerdotem esse innocen- 
tem; concinunt quidam Religiosi, deinde amici sacerdotis murmurantes 
Episcopum esse tyrannum. 

Et quomodo habent se res vere? 

Ego nec volui, nec potui manifestare obloquentibus, quid sacerdos 
commiserit. Censebam, patris esse vulnera filiorum cooperire... sed efiec- 
tus fuit, ut ego iniustus persecutor, apparerem. 

Talis defectus famae a privato ob rationes sublimiores tolerari potest, 
sed quando agitur de Episcopo, agitur die. auctoritate Superioris eccle- 
siastici. 

Sacerdos satis facile obloqui potest de Episcopo, cum sciat Episco- 
pum non esse evulgaturum, quod in archivo servatur. 

Ad tuendam igitur bonam famam Episcopi opus erit, ut in transgres- 

sionibus maioris momenti, inquirat et agat Commissio plurimorum mem- 
brorum. 

Quando sacerdos viderit, rem suam tractatum iri, non ab uno solo 
eoque patre, sed a pluribus confratribus, in sessione ex officio, diutius 
deliberabit, antequam se proclamet agnum insontem a lupo Episcopo 
exagitatum. 

Secundum meam modestam opinionem, talis Commissio valde neces- 
saria est: experto credite Ruperto... eique octogenario. 

Etenim in praesentibus fama Episcopi est practice quasi proscripta, 
cum non possit se defendere nisi aperiendo archivum, quod non est 
solitum. 

V. IJniversalismus curiae 

Optandum est, ut ex omnibus nationibus, etiam ex gentibus coloris 
nigri, assumantur nonnulli sacerdotes in servitium Dicasteriorum Apo- 
stolicorum. 

Exteris, quandocumque Romam veniunt, valde gratum est, si in Di- 
casteriis possunt colloqui cum aliquo officiali propriae linguae. 

Tali modo etiam negotia facilius et expeditius terminabuntur; et om- 
nes ad Curiam Romanam venientes sentient se esse in domo Patris com- 
munis versari. 

Donec lingua latina erat practice universalis, res erat facilior; Con- 
gregatio Studiorum nuper speciatim commendavit studium linguae lati- 
nae, de qua re valde laetatus sum; utinam illae pulcherrimae directivae 
centesimum fructum afferant! 

Cum osculo Sacrae Purpurae, permaneo 

Eminentiae Vestrae devotissimus 

lOSEPHUS Ujcic 
Archiepiscopus Belogradensis 

Exc.mi P. D. MICHAELIS PUSIC 
Episcopi Pharensis (Hvar) 

Una cum Episcopo responsum dedit: 

Exc.mus P. D. COELESTINUS BEZMALINOVIC 
Episcopus tit. Hadrumetinus, Auxiliaris Pharensis 

Hvar, die 7 october 1959 

Relate ad postulationem istius Pontificiae Commissionis de die 
18 iunii 1959, N. I C/59-608 et N. I C/59-2124, honori nobis ducimus 
respondere quod sequitur. 

Magno cum gaudio accepimus notitiam de Concilio Oecumenico con- 
vocando, ac tam nostras quam fidelium huius dioeceseos fervidas praeces 
fundimus pro felici exitu Concilii. 

Nostrum desiderium esset, ut inter alias quaestiones etiam saequen- 
tes tractarentur: 

1. Largior usus linguae vernaculae in liturgia. 

2. Ut saltem Ordinarius loci, ubi invenitur domus provincialis 
religiosarum, maiorem super istas religiosas potestatem habeat, ad even- 
tuales difficultates facilius tollendas. 

3. Ut dies Resurectionis D. N. I. C. fixe stabiliatur. 

4. Forsan melius esset ut numerus Cardinalium adhuc augeretur 
atque ita maior numerus nationum haberet suum Cardinalem. 

Interea cum debita veneratione profitemur dev. in Christo. 

® Michael Pusic 
Episcopus Pharensis 

Coeles TINUS Bezmalinovic 
Episcopus tit. Hadrumetinus 

Exc.mi P. D. IOSEPHI SREBRNIC 
Episcopi Veliensis (Krk, Veglia) 

Krk, die 24 augusti 1959 

Gratias agens pro humanissima invitatione huius Rev.mae Commis- 
sionis de die 18 iunii 1959 Prot. N. 1 C/59-699 ea quae sequuntur liceat 
mihi breviter exponere: 

Ex corde humiliter infrascriptus episcopus loseph Srebrnic salutat 
Concilium Oecumenicum, nam ipsi persuasum est, tale Concilium prop- 
ter suam relationem ad orbem universum, propter suam unitatem et apo- 
stolicitatem permagnum influxum in vitam religiosam apud omnes popu- 
los exercitaturum esse. 

Hunc in finem opportunum esset, ut varia themata pertractarentur, 
uti e. gr. doctrina contraceptionis; neglectio contactus cum Deo in rebus 
economicis et technicis. Maximi momenti erit relatio Concilii oecumenici 
ad missiones in regionibus etnicorum et ad activitatem missionariorum 
in singulis huiusmodi regionibus. 

Si respicitur Ecclesia Catholica, munus Concilii esset, ut invitet ad 
unitatem cum Petro et eius successoribus dissidentes omnes, imprimis 
eos, qui ex antiquitate conservaverunt elementa, in quibus concordant 
cum Ecclesia Catholica; deinde eos etiam, qui doctrinis protestantismi 
imbuti omnino alieni sunt a Religione Catholica, tandem illos, qui in 
viis inveniuntur, quae sec. verba Christi ad perniciem ducunt. 

Optimum esset, si praeparetur nova editio Codicis luris Canonici et 
per Concilium tamquam Ius Ecclesiae universae promulgaretur. 

Quam plurimi desiderant, ut maior locus detur linguae populi in 
liturgia, etiam in Missae sacrificio. 

In nova editione C.I.C. episcopis residentialibus et ordinariis in 
genere maiora iura tribuantur e. gr. extendendo ordinariam eorum po- 
testatem ad praecipua pontificia indulta ipsis tempore belli mundialis 
elargita. 

Can. 819 clarior et amplior fiat. Quem in finem in duas partes divi- 
datur: in parte prima (§ 1) post verbum « Ritus » verba « et linguae » 
inserantur, quia nos in Missae sacrificio ritu Romano celebrando lingua 
veteroslava per saecula utimur. In parte secunda (§ 2) usus linguae 
vernaculae in aliquibus publicis functionibus e. g. in benedictione eucha- 
ristica et ss. processionibus expresse nominetur atque legitimus et licitus 
declaretur, quia talis usus ab immemorabili viget. 

Ut causae contentiosae et criminales in processibus iudicialibus expe- 
ditius ac celerius ad finem perducantur, maius pondus detur procedurae 
orali, quae in aulis civilibus dominatur, atque sollemnitates (formalismi) 
minoris momenti omittantur. 

Can. 900 (de reservatione peccatorum) addatur iuxta can, 882 nova 
linea: « 4° in articulo mortis ». 

Huius Rev.mae Commissionis 

® losEPH Srebrnic 
Episcopus Veliensis 

Exc.mi P. D. PETRI CULE 
Episcopi Mandetriensis (Mostar) 

Mostar, die 21 iulii 1959 

Eminentissime Princeps, 

Litteris die 18 iunii 1959 N. I C/59-881 datis a me quaesitum erat 
ut Pontificiae Commissioni Antipraeparatoriae pro Concilio Oecume- 
nico argumenta aliqua, quae in futuro Concilio tractari possent, com- 
municarem. Liceat itaque mihi votis istius Pontificae Commissionis ob- 
secundando mentem breviter aperire. 

I. Cum ultimis praesertim temporibus Beatissima Dei Genitrix Virgo 
Maria tot ac tanta praeclarissima signa suae benevolentiae ac curae ma- 
ternae erga Ecclesiam immo et totum genus humanum ostenderit — de 
quo inter caetera luculenter Lourdes et Fatima testantur — foret optan- 
dum ut Concilium ex gratitudine erga augustissimam Dei Matrem doctri- 
nam catholicam de cooperatione B. Virginis cum Christo Domino in opere 
Redemptionis humanae definiat clare enuntiando quasnam partes eadem 
Beatissima Virgo ut Socia Verbi Incarnati in nostra reconciliatione tum 
obiectiva tum subiectiva habuerit habeatque. 

Novum festum liturgicum pro universali Ecclesia ista occasione in 
honorem B. M, V. instituendum apte doctrinam dogmaticam de Coope- 
ratione B. Virginis pro nostra salute exprimeret ac confirmaret. 

II. Tractatui de augustissima Christi Matre utilissime adiungi posset 
alius tractatus de Sponsa Christi h. e. de Sancta Ecclesia, cuius divina 
constitutio ad exigentias nostri temporis magis enucleanda esset. 

1) Imprimis tractandum erit de institutione divina Episcopatus 
in Ecclesia. Hac occasione sollemniter inculcandum esset, quidquid sit 

de praxi primorum saeculorum, ad Successorem B. Petri unice et exclu- 
sive ius pertinere nominandi ac instituendi novos Episcopos. 

2) Dein etiam relativa autonomia Episcoporum, utique sub su- 
prema auctoritate Pontificis Rom., qua immediatorum ac ordinariorum 
pastorum suarum dioecesium magis et clarius exponenda erit ita ut omni- 
bus clare appareat iuxta doctrinam Ecclesiae Episcopos vere a Spiritu 
Sancto positos esse, qui Ecclesiam Dei regerent. 

3) Exemptio quoque religiosorum a potestate Episcopi omnino 
quidem sustinenda erit, ast clarius iuxta exigentias temporis circumscri- 
benda. Imprimis decernendum erit, num et quomodo etiam religiosi 
exempti obstringantur decisionibus Episcoporum quae forum externum 
respiciunt, uti sunt v. gr. ordinationes, ne clerici in publicum sine veste 
ecclesiastica prodeant, ne nomen dent associationibus ab Episcopo repro- 
batis, et alia similia. 

4) Concilium ordinare poterit ut etiam privilegia religiosorum 
authentice in unum colligantur, saltem ea privilegia quae iurisdictionem 
episcopalem respiciunt, ut clare sciatur, quaenam privilegia adhuc ple- 
num vigorem habeant. 

Forsitan unum alternumve privilegium ob mutatas circumstantias re- 
visioni subiciendum erit. Ita, si fas est mentem sincere aperire, propo- 
nere audeo, ut reformetur privilegium olim regularibus concessum ab- 
solvendi ab excommunicationibus Ordinario reservatis. Incoveniens et 
disciplinae in populo christiano servandae nocivum videtur, si in dioe- 
cesibus ubi religiosi magnam immo maiorem partem paroeciarum deti- 
neant, iuxta memoratum privilegium quilibet vicarius cooperator regu- 
laris absolvere valeat a) procurantes abortum, b) matrimonium ritu aca- 
tholico contrahentes et prolem acatholice baptizantes vel educantes, 
c) manus violentas inicientes in personas clericorum vel religiosorum. Si 
enim a talibus criminibus tam facile venia obtineri queat, timendum ne 
fideles persuasione imbuantur crimina ista non esse tam atrocia. 

Tale privilegium reservandum esset tantum pro regularibus quando 
missionem ad populum praedicant, non concedendum vero regularibus 
qui stabiliter curae animarum addicti sunt. 

III. lura quoque et officia fidelium in Ecclesia pressius a Concilio defi- 
nienda essent et fundamenta dogmatica Actionis Catholicae expolienda. 

Dignitas quoque personae humanae vindicanda esset et iura inviola- 
bilia familiae in educanda prole proclamanda cum condemnatione errorum 
« rassismi » et statolatriae. 

IV. Ad rem esset si Concilium sanas regulas praeberet etiam pro « re- 
forma agraria » instituenda quoad bona ecclesiastica apud illas nationes 
ubi Ecclesia adhuc magna bona immobilia possidet. 

V. In dies persuasio magis invalescit populos ditiores vere obligatos 
esse subveniendi populis retrogradis et indigentibus. Haec obligatio multo 
plus urgebit si applicetur ad Ecclesiam ubi omnes fideles totius orbis 
terrarum unum Corpus Christi mysticum efficiunt. 

Bonum itaque esset si Concilium maius auxilium inauguraret non 
tantum pro terris missionum et pro America Meridionali, ubi necessita- 
tes maximae sunt, sed etiam pro aliis regionibus indiscriminatim. Adsunt 
dioeceses numerosum clerum habentes. Sed adsunt etiam aliae, finitimae, 
eiusdem nationis et idiomatis, quae penuriam cleri patiuntur. Cur illae 
dioeceses cum numeroso clero non possent tempore Adventus vel Qua- 
dragesimae opem ferre dioecesibus suae nationis clero carentibus. 

Multae dioeceses in suis thesauris pretiosissima paramenta et vasa 
sacra possident quae ad nihil fere aliud inserviunt nisi ut a curiosis in- 
spiciantur, dum in multis aliis ecclesiis orbis catholici Christus Dominus 
in SS. Eucharistiae Sacramento paupertatem vere betlehemiticam patitur. 
Hac quoque in re Concilium opportunas suggestiones dare posset. Debe- 
mus esse catholici non tantum nomine sed etiam re et opere! 

VI. Clerus in cura animarum haud paucis in regionibus maximam dif- 
ficultatem in comparandis libris theologicis, ad ministerium paroeciale 
sibi absolute necessariis, experitur. Concilium optimum opus faceret si 
fundationem aliquam provideret quae impressionem librorum theologi- 
corum, maxime necessariorum, pro parochis pauperioribus exiguo pretio 
vendendis procuraret. 

VII. Occasione mortis sacerdotum saecularium facile res ingratae oc- 
currere possunt. Cognati illorum saepe etiam apud iudicem civilem litem 
movent pro hereditate, quod populum christianum haud raro offendit. 
Optandum ut Concilium legem ferat — sacerdotes si volunt de rebus 
propriis disponere, faciant id inter vivos — post mortem omnia bona 
illorum ecclesiae cedunt. 

Haec sunt quae mihi primo obtutu apta esse videntur ut in Concilio 
proxime futuro tractentur. Si aliqua alia adhuc mihi occurrant non mo- 
ram faciam ista quoque praeclarissimae Commissioni Pontificiae pro Con- 
cilio oecumenico submittendi. 

^ Petrus Cule 
Episcopus Mandetriensis 

Mostar, die 19 martii 1960 

Eminentissime Princeps, 

Invitatus ab Eminentia Tua litteris die 18 iunii 1959 datis Pontifi- 
ciae Commissioni Antipraeparatoriae pro Concilio Oecumenico mentem 
aperui de rebus quae iuxta mentem meam Concilio Oecumenico subiicien- 
dae essent in epistola scripta die 21 iulii anni 1959. 

In epistola ista Concilium Oecumenicum notas mariologicam, eccle- 
siologicam et sociologicam prae se ferre debere dixi. 

1. Notam mariologicam, in quantum nempe Mariologiam seu doctri- 
nam dogmaticam de beatissima Dei Genitrice Virgine Maria usque ad 
ultimam perfectionem expolire ac perducere sataget. 

2. Notam ecclesiologicam, in quantum doctrinam dogmaticam de 
Ecclesia in Concilio Vaticano iam adumbratam ulterius omni ex parte 
evolvet dilucidabitque. 

3. Notam sociologicam, in quantum obligationes sociales non tan- 
tum inter singulos homines ad normam iustitiae et caritatis christianae 
vigentes inculcabit, sed etiam relationes sociales in ipsa societate eccle- 
siastica qua tali existentes deteget et definiet, et quidem non tantum inter 
singula membra Corporis mystici sed etiam inter communitates in Eccle- 
sia exstantes uti sunt singulae paroeciae, dioeceses, provinciae ecclesia- 
sticae et sic porro. 

Unam tamen rem quae multum mihi cordi adiacet in ista expositione 
memorare omisi quamque nunc addere lubet et quae ad notam Concilii 
mariologicam refertur. Summopere enim conveniens esse videtur, cum in 
Concilio sermo de beatissima Dei Genitrice erit ut una simul mentio de 
eius virgineo Sponso, nempe S. Patriarcha loseph fiat. 

Ecclesia multiplici ex capite debitrix est istius S. Patriarchae, impri- 
mis et maxime quia S. loseph Divinum Redemptorem enutrivit, dein 
vero quia ipsam Ecclesiam qua caelestis Patronus protexit ac protegit. 

Ad gratum animum ostendendum forsitan opportunum esset ut Con- 
cilium specialem cultum in honorem patris putativi Domini Nostri lesu 
Christi et veri Coniugis B. V. Mariae necnon Protectoris S. Ecclesiae sta- 
tueret, illum nempe quem aliqui theologi cultum protoduliae vocant. 

Insuper, ut in futura liturgiae reformatione nomen S. loseph in Ca- 
nonem Missae et quidem immediate post nomen B. V. Mariae inseratur. 
Decens enim omnino videtur ut in sacrosancto sacrificio quod aeterno 
Patri offertur illius quoque viri mentio fiat qui Patrem aeternum in terris 
speciali modo repraesentabat et qui sacrosanctum Corpus quod in Missa 
offertur enutrivit ac paterno amore fovit. 

Neve dicatur in Canone Missae tantum martyres locum obtinere et 

S, loseph martyrem non fuisse. Sanctus etenim loseph spiritu vere mar- 
tyr exstitit simili modo ac Beatissima Virgo quam Ecclesia iure merito 
Reginam martyrum praedicat, quia omnibus martyribus plus pro Christo 
passa est. Post Beatissimam enim Virginem vix ullus sanctus inveniri 
poterit qui tam multa tamque gravia pro Christo Domino perpessus sit 
sicuti S. loseph, imprimis in Bethleem, dein in Aegypto, postremo in 
Nazareth. Nec inverosimile est illum ideo praematura morte e vivis su- 
blatum esse quia litteraliter tot doloribus, angustiis ac laboribus circa 
Divinum Infantem attritus erat. 

De cetero, etiam S. loannes. Apostolus et Evangelista, etsi morte 
violenta non sit mortuus, tamen locum in Canone Missae obtinet. 

Summopere ergo desidero, si Sancto Patri ita placuerit, ut in Con- 
cilio Oecumenico una cum Beatissima Virgine tractatio fiat etiam de eius 
castissimo Sponso, S. loseph Patriarcha. 

Petrus Cole 
Episcopus Mandetriensis 

Exc.mi P. D. SMILIANI CEKADA 
Episcopi Scopiensis (Skoplje) 

Scopiae, die 5 septembris 1959 

Eminentissime Domine, 

Obsecundans nuper editis litteris circularibus Tuae Eminentiae (Prot. 
N. I C/59-1280) de die 18 iunii anni currentis, quibus ut praeses Pon- 
tificiae Commissionis antipraeparatoriae pro Concilio Oecumenico epi- 
scopos totius orbis catholici invitaveras, ut quam primum suggererent 
laudatae Commissioni res et argumenta, quae in Concilio Oecumenico, 
a Papa loanne XXIII iam indicto, tractari possent, propono aliqua — ani- 
madversiones, consilia et vota — , quae pro vita Ecclesiae eiusque pro- 
gressu, attentis hodiernis condicionibus, non parvi momenti mihi esse 
videntur. 

I. Capita doctrinae 

Ad componendum systema authenticum totius doctrinae catholicae 
persolvere iuvabit materiam in Vaticano propositam, sed propter inter- 
ruptionem Concilii non usque ad finem perductam. Tamen abstineatur 
a novis definitionibus dogmaticis, nisi hae veritates fidei, in christianitate 

communiter agnitas, spectaverint: quia definitio dogmatica alicuius veri- 
tatis quoad externam evolutionem relative recentis — e, g. Mariam esse 
mediatricem omnium gratiarum — poterit afierre haud exiguas difficul- 
tates conatibus unionis christianitatis in Ecclesia Christi assequendae, 
quod — ut notum est — pertinet ad fines primarios huius Concilii Oecu- 
menici. 

II. Disciplina cleri 

Apud clerum insistendum erit in disciplina ecclesiastica integre obser- 
vanda: etiam quoad vestimenta, quia alicubi invaluit mos, ut sacerdotes 
extra ecclesiam vel extra claustra vestimentis omnino laicis uterentur 
(speciatim religiosi). — Sustentatio honesta clericorum debet praepri- 
mis in tuto poni, in omnibus vero aliis exigatur decor clericalis necnon 
simplicitas evangelica. — Apud studiosos sacrae theologiae ad roboran- 
dam eorum scientiam fundamentalem et necessariam, in seminariis et 
Universitatibus colatur methodus scholastica et adhibeatur lingua latina, 
studiosi autem theologiae instituantur imprimis in dogmate et re morali, 
praemisso solido cursu philosophiae scholasticae. Hodie studiosi theolo- 
giae in praelectionibus nimis occupantur materiis secundariis — philo- 
logia, artibus, ascetica, historia comparativa religionis et ceteris huius- 
modi — , ita ut iam non datur tempus necessarium pro praelectionibus 
et opere in re dogmatica et morali. A clara scientia utriusque materiae 
multum pendet etiam formatio ascetica cleri. 

III. Disciplina populi christiani 

Ad minuendum numerum apostatarum necnon ad debellandum in- 
difierentismum inter ipsos catholicos baptizatos praescripta can. 751, 
resp. can. 750 § 2, extendantur etiam ad catholicos baptizatos indiffe- 
rentes, qui etiamsi in Ecclesia catholica baptizati officia sua religiosa om- 
nino neglegunt: communionem paschalem, missae sacrificium diebus do- 
minicis et festivis, educationem religiosam prolis, ecclesiasticam formam 
matrimonii, confessionem publicam religionis catholicae, relationes cum 
sacerdotibus et Hierarchia. Cf. Directorium Episcopatus Galliae. 


IV. Magna problemata temporis hodierni 

Oportet indicare vias atque decernere normas, quae sequendae sunt 
relate ad maxima problemata mundi hodierni: unionem Ecclesiarum 
Christianarum, Communismum, Indifierentismum etc. 


35 (II b) 

V. Episcopatus eius que auctoritas 

Maximi momenti erit in Concilio Oecumenico accuratius definire et 
ordinare materiam de Episcopis eorumque partibus in Ecclesia Christi. 
Non solum in campo mere doctrinali, sed etiam in campo practico. In 
Ecclesia catholica ab omnibus agnoscitur divina institutio Episcopatus 
eiusque positio hierarchica. Sed cum pervenitur ad applicationem pote- 
statis hierarchicae episcoporum, timc oriuntur plurimae difficultates, spe- 
ciatim ex capite exemptionis regularium, religiosorum vel monachorum 
cuiuscumque generis. Hoc est communis querela omnium episcoporum, 
etiam talium ,qui quod eorum personam attinet nullas exigentias honoris 
vel praestigiarum habent. 

Multa sunt, quae in hac re desiderari possunt. Episcopi consideran- 
tur ut repraesentantes Ecclesiam, qui ad pompam augendam vel ad sol- 
lemnitates decorandas indispensabiles sunt, sed cum de exercitio eorum 
potestatis agitur, tunc res aliter se habet. Ita saepe evenit, ut sorores 
religiosae per viam facti, etiam in locis Sacrae Congregationi de Propa- 
ganda Fide subiectis, erigant domus religiosas sive formatas sive non 
formatas, nullam curam habentes neque de beneplacito Sedis Apostolicae 
neque de Ordinarii loci consensu in scriptis dato (can. 497). 

Accidit interdum, ut novae ecclesiae paroeciales, si paroecia religiosis 
sit concredita, ab eorum Superiore Religioso, non praemonito Ordinario 
loci, benedicantur. Quod occasionem praebet huic praxi, est minime prae- 
cisa distinctio inter Ordinarium loci et Ordinarium in genere, cum ambo 
nomina saepissime in Codice luris Canonici usurpentur. 

Porro can. 1356, qui tributo pro seminario obnoxiam declarat — qua- 
vis appellatione remota et abrogato quolibet privilegio — quamlibet reli- 
giosam domum, etiam exemptam, nisi solis eleemosynis vivat..., nobis 
fere ridiculus videtur, cum nemo episcoporum audeat hoc suum ius ur- 
gere contra superpotentia instituta religiosa. Curia Episcopalis non raro 
indiget mediis necessariis ad sustentanda seminaria et sobolem sacerdo- 
talem educandam, consumitur in egestate, si non vult mendicari vel 
petere subventionem a Sancta Sede, et fontes sustentationis, canonice 
agniti, practice inaccessibiles sunt potestati Episcoporum. Propter bonum 
pacis plerique Episcopi communiter neque conantur hanc rem ordinare 
ad normam iuris canonici. 

Ita fit, ut clerus saecularis numero decrescat, dum clerus regularis, 
pro cuius sobole formanda haud exiguae facultates consumuntur, in dies 
crescat et numerosior fiat. Ideo episcopi locorum practice incapaces sunt, 
ut omnes paroecias provideant sacerdotibus e clero saeculari, provisio 
autem paroeciarum clero regulari multis difficultatibus obnoxia est, qua- 

rum principalis est duplex iurisdictio, cui clerici religiosi in cura anima- 
rum positi subiciuntur, de facto autem neque uni neque alteri perfecte 
subsunt. Si in bac re meam sententiam aperire mihi liceat, haec dicam: 

Vel omnia media movenda sunt, ut clerus saecularis numero augea- 
tur non deficiente eius praestantia doctrinali et morali, vel systema admi- 
nistrativum Ecclesiae mutandum erit, ita ut principales partes in regimine 
dioecesium et in provisione paroeciarum religiosis tradantur. 

VI. Systema beneficiale 

Systema beneficiale, quale hodie iuridice viget in Ecclesia, obsoletum 
est. Ipsum originem ducit ex structura societatis feudalisticae medii aevi, 
constat autem ex individuis subiectis vel organismis oeconomicis, qui 
omnimoda autonomia gaudent. E. g. beneficium alicuius paroeciae vel 
ecclesiae est individuum subiectum, cuius fructus adhiberi possunt tan- 
tum in utilitatem respectivae paroeciae vel ecclesiae. 

Hoc systema ex duplici capite temporibus hodiernis inopportunum 
videtur. 

Pro primo'. sunt regiones, immo etiam respublicae, ubi beneficia ec- 
clesiastica consequenter ad radicales mutationes, quae introductae sunt 
in vitam socialem nationis, fere non existunt vel, si existant, omnino 
disproportionata sunt suo fini obtinendo. In his regionibus Ecclesia eius- 
que personae multo plus vivunt de eleemosyna fidelium quam de fructi- 
bus beneficiorum. 

Ex altera parte: ubi traditionale systema beneficiale adhuc incolume 
mansit, hoc systema evidenter subiectum est defectibus, qui in damnum 
aequitatis naturalis vergunt necnon ordinariam functionem organorum 
Ecclesiae difficilem vel etiam inefficacem reddunt. 

Quales mutationes in hac materia introducendae sint, neque mihi 
ipsi omnino clarum est. Non pauci episcopi diversa conati sunt: eorum 
experientia minime spernenda est. Inter episcopos Jugoslaviae maximum 
successum hac in re habuit episcopus Ladislaus Budanovic de Subotica, 
qui ante duos annos decessit de vita. Illi bene successit adaequare reditus 
sacerdotum secundum normam honestae sustentationis, quae autem su- 
perflua inveniebat, adhibere ad sublevandam inopiam minus habentium 
vel ad instituta ecclesiastica promovenda. 

Forsan et ego aliqua concreta in hac materia proponam. Modo vel- 
lem tantum hoc inculcare: 

Functio beneficiorum ecclesiasticorum sit minus individua, magis 
autem socialis eorumque fructus serviant toti communitati (Dioecesi) 
secundum necessitates probatas, de quibus iudicabit Ordinarius loci vel 
superior communitatis (collegii, capituli vel sim.). 

Hoc est principium tantum, cuius concreta applicatio non facile sem- 
per invenietur. In omni casu Ordinariis locorum liceat, consulta Sede 
Apostolica, facere tentamina, quae sibi opportuna videbuntur ad inve- 
niendas novas formas vitae oeconomicae in Ecclesia paulatim stabilien- 
das. Per se patet, omnia haec tentamina sobrie esse facienda cum unico 
fine: ut promoveatur vita religiosa et Ecclesia quam optime respondeat 
suae missioni inter homines. 

VII. Ad marginem rerum 

Hoc tuta conscientia audeo dicere: 

Abrogatio vel reductio titulorum, cum quibus nullum verum vel 
actuale ofiicium in Ecclesia sit coniunctum, quique tituli Ecclesiam ho- 
diernis temporibus democraticis et practicis risui exponunt simulque ni- 
mis extollunt eius elementum humanum, certo certius nullum damnum 
inferret Ecclesiae Christi. 

Scripsi, quae opportuna vel necessaria mihi videbantur. In omnibus 
semper Sanctae Ecclesiae eiusque supremae auctoritati promptus oboedire 
maneo Eminentiae Tuae devotissimus servus 


& Smilianus Cekada 
Episcopus Scopiensis 

Exc.mi P. D. MATTHAEI GARKOVIC 
Episcopi tit. Adraseni, Administratoris Ap. Jadrensis (Zadar) 

Una cum Episcopo responsum dedit: 

Exc.mus P. D. MARIANUS OBLAK 
Episcopus tit. Flaviensis, Auxiliaris Jadrensis 

Zadar, die 15 septembris 1959 

Eminentissime Domine, 

Ad mentem Rescripti Istius Commissionis antepraeparatoriae pro 
futuro Concilio oecumenico humiliter sequentia obiecta tractanda pro- 
ponimus: 

1. Ut Pascha certa die quotannis celebretur. 

2. Ut Ordinarii locorum quoad opus pastorale maiorem ingeren- 
tiam in religiosos habeant. 

Item maiorem potestatem quoad religiosas ad eventuales abusus sta- 
tim eliminandos et ad officia pastoralia secundi ordinis implenda. 

3. Ut Ordinarii locorum maiores facultates, propter difficile com- 
mercium cum S. Sede, habeant. 

4. Ut lingua vulgaris in partibus Missae ordinariis et variabilibus 
a populo recitandis vel canendis adhibeatur. 

In osculo Sacrae Purpurae devotissimi: 

Matthaeus Gargovic 

Episcopus tit. Adrasenus, Administrator Ap. Jadrensis 

® Marianus Oblak 
Episcopus tit. Elaviensis 

7 

Exc.mi P. D. FRANCISCI FRANIC 
Episcopi tit. Agathopolitani 

Administratoris Ap. Spalatensis et Macarscensis (Split i Makarska) 

Split, die 9 septembris 1959 

Honori mihi est ad Litteras Vestras, d. 18 iunii h. a. sub N. 1 
C/59-2126, mihi transmissas, quas Litteras accepi hodie, postquam re- 
versus sum ex bimensili itinere apostolico per paroecias huius dioeceseos, 
meae curae concreditae, respondere. 

Humiliter sincereque aperio mentem meam de re a me quaesita et 
sequentia puncta discutienda in concilio oecumenico proponere audeo. 

1. Edere encyclicam de B. Maria Virgine, in qua titulus Corredemp- 
tricis, si possibile est etiam in sensu strictiori, B. Virgini tribuatur. 

2. Definitionem dogmaticam facere, contra errores quorumdam mo- 
dernorum, potestatem episcopalem esse a iure divino, non solum eccle- 
siastico, et episcopos esse iure divino supra sacerdotes. 

3. Melius potestatem et ordinem episcopalem explicare et ita aucto- 
ritatem episcoporum confirmare. Exemptionem religiosorum relate ad 
episcopos expresse restringere ad solas personas et potestatem episco- 
porum in cura animarum relate ad religiosos fortius confirmare. 

4. Restituere aliquo modo potestatem primatialem in unoquoque 
Statu, sed ita, ut istam potestatem Concilium episcoporum, forsam me- 
tropolitanorum, vel episcoporum ad hoc a S. Sede nominatorum, exer- 
ceat. Ita maior concordia et unanimitas in regendis dioecesibus in terri- 

torio uniuscuiusque Status fieret. Propono, ut ista « potestas primatia- 
lis » possit sacerdotes ex una dioecesi ad aliam transferre ita, ut sic dicta 
« autarchia episcopalis » minuatur et incardinatio sacerdotum in unam 
dioecesim fiat minus rigida. 

5. Ut Conferentiae episcopales in unoquoque Statu possint leges 
ferre, quibus legibus et episcopi in propriis dioecesibus et « Potestas pri- 
matialis » obtemperare deberent. 

6. Ut facilius parrochi inamovibiles, canonici et episcopi secundum 
necessitates transferri possint. 

7. Numerum Patrum Cardinalium augere usque ad numerum 100 
ita, ut omnes nationes, aequali modo, in Sacro Collegio, per suos Cardi- 
nales, partem habeant. 

8. Ut omnes Patres Cardinales quotannis congregentur in concilium 
ad problemata Universalis Ecclesiae discutienda. 

9. Ut instituatur « Consilium laicorum » electorum ex toto mundo, 
quod Consilium congregari possit alternis vel saltem quaternis annis ad 
problemata Actionis catholicae laicorum discutienda. 

10. Ut Concilium oecumenicum episcoporum decennis annis con- 
gregetur. 

11. Ut ritus missae reformetur ita, ut laici magis in missa participent. 

12. Ut tota missa celebrari, omnia sacramenta administrari omnes- 
que consecrationes ac benedictiones distribui in linguis vernaculis unius- 
cuiusque nationis possint. 

13. Concelebrationem concedere et erectionem unius altaris in una 
ecclesia fovere. 

14. Reformationem Breviarii ad finem perducere, praesertim cum 
Matutino meditationem, cum Vesperis lectionem spiritualem, cum Com- 
pletorio examen conscientiae connectere. 

15. Simplificationem libri Pontificalis facere: a) indumenta episco- 
palia: callotam (« Soli Dei »), tunicellas et cappam magnam abolere; 
b) genuflexiones, etiam in S. Liturgia, coram episcopo prohibere; c) ritum 
consecrandi ecclesias et altaria breviorem facere. 

16. Omnes titulos honorificos in Ecclesia auferre, praeter titulum 
frater (e. g. frater sacerdos, frater episcopus, frater professor, frater doc- 
tor ect.) et titulum Pater seu Papa, qui tantummodo pro Vicario Christi 
in terra remaneat. 

17. Sacerdotibus dioecesanis seu saecularibus statum perfectionis 
agnoscere, quia de facto vivunt in virginitate, paupertate (saepe saepius 
in maiori paupertate quam religiosi) et oboedientia. Propono, ut promis- 
sio celibatus in subdiaconatu et promissio oboedientiae in presbyteratu 
votis virginitatis et oboedientiae expresse coaequentur. Quoad pauperta- 

tem propono, ut in ritu diaconatus addetur promissio paupertatis cano- 
nicae, quae promissio expresse coaequari deberet cum voto paupertatis. 
Forma vero huius paupertatis canonicae bene definiri deberet in novo 
Codice I. C. Vi huius novae promissionis omnes sacerdotes deberent ra- 
tionem reddere episcopo semel in anno de administrandis bonis eccle- 
siasticis et privatis; episcopi vero talem rationem reddere Summo Pon- 
tifici deberent. 

Interim religiosissimos sensus observantiae meae profiteor, quibus 
permaneo 

Franci scus Franic 
Episcopus tit. Agathopolitanus 
Adm. Ap. Spalatensis et Macarscensis 

Exc.mi P. D. CYRILLI BANIC 

Episcopi tit. Coronensis, Administratoris Ap. Sehenicensis (Sebenik) 

Sebenici, die 13 augusti 1959 

Eminentissime Domine, Reverendissime Princeps, 

Ad litteras Pontificiae Commissionis Antepraeparatoriae pro Conci- 
lio Oecumenico de die 18 iunii 1959 Prot. N. I C/59-2680 humiliter 
nostram mentem aperimus: 

1. Sancta Sedes ob varias rationes concedit Episcopis amplas facul- 
tates extraordinarias, speciales immo specialissimas, at putamus magis 
expedire magnam partem harum facultatum transferre in ordinariam po- 
testatem Episcopi, cum iam videatur potestas episcopi satis esse coarctata. 

2. Dimidiam partem paroeciarum nostrae dioecesis administrant re- 
ligiosi qui gaudent exemptione a potestate Episcopi. Eorum superiores 
saepe suae potestatis faciunt etiam curam animarum, et subditi eorum 
magis eis obtemperant, quam episcopo, qui positus est regere Ecclesiam 
Dei. Unde oriuntur difficultates, lites, scandala. 

Etiam religiosae amplam a potestate episcopi exemptionem habent 
unde disciplina earum saepe relaxatur ac pietas friget cum sibi ipsis sint 
traditae. 

Inde putamus exemptionem religiosorum ac religiosarum coarctan- 
dam esse. 

3. Nos Croatae gratissimi sumus erga Sanctam Sedem, cum ab Ea 
iam anno 1640 nobis sit concessum privilegium et licentia uti Rituali 

Romano in lingua nostra vulgari, at nunc a Concilio Oecumenico confi- 
denter expectamus eandem licentiam uti Missali Romano in eadem lin- 
gua, prouti et aliae nationes idem desiderant, ut omnis lingua laudet 
Dominum, iuxta celebre dictum Papae Innocentii IV Philippo episcopo 
Segnensi « quod sermo rei, et non res est sermoni subiecta ». 

Eminentiae Vestrae Rev.mae addictissimus 

© Cyrillus Banic 
Episcopus tit. Coronensis 
Adm. Ap. Sehenicensis 

Exc.mi P. D. JOSEPHI LACH 
Episcopi tit. Dodonaei, Auxiliaris Zagabriensis (Zagreb) 

Zagabriae, die 12 martii 1960 

Pontificiae Commissionis antepraeparatoriae pro Concilio Oecume- 
nico invitatione honoratissima, die 18 iunii anno 1959. Prot. N. I 
b/59-2672 data, benignissime hortatus honori duco, quod mihi nonnulla 
hisce proponere licet, de quibus in Concilio Oecumenico, inquantum haec 
utilia videbuntur, tractetur. 

1. Problemata, quae schola hodierna secumfert tum quoad ea, quae 
scientiam necessario acquirendam attinent, tum ih iis, quae methodum 
erudiendi itemque animos iuventutis educandos spectant, exigunt, ut in 
singulis civitatibus vel regionibus ecclesiasticis secretariatus perpetuus 
scholarum (ad studia promovenda) erigatur. Cui secretariato collegium, 
quod episcopis tribus ad quinque constet, praesit. 

Cuius secretariatus sit ea, quae in scholis religiosis necessario refor- 
manda et immutanda videbuntur, proponere, ut hae scholae tum in doc- 
trina tum in educatione gradum necessitatibus aetatis hodiernae parem 
attingere possint. 

Cura specialis adhibenda est de illis scholis religiosis, quas vulgo me- 
dias dicunt, seu de seminariis alumnorum minoribus, ut discipuli earum 
omni eruditione necessaria instruantur, qua animi alumnorum imbuti 
non solum ad ulterius studiis in scholis theologicis superioribus seu in 
facultatibus incumbendum habiles evadant, verum etiam in ceteris disci- 
plinis, quae maioris momenti sunt, quae vero hominem hodiernum ca- 
piunt, scientiam necessariam acquirant. 

Ut autem secretariatus scholarum ad studia promovenda ofEcio suo 
satisfacere valeat, constare debet hominibus in singulis disciplinis bene 
eruditis, qui constanter prae oculis habeant omnes scholarum immutatio- 
nes tam intra civitatis propriae fines, quam extra eos, et de his omnibus 
referant oportet melioraque proponant. 

Quae omnia collegium episcoporum, quod secretariatui praesit, probe 
consultet et deinde suas sententias definitas episcopis ad consultationes 
congregatis ad approbationem ferat. 

Decreta in coetu episcoporum tum totius alicuius civitatis tum pro- 
vinciae ecclesiasticae separatim sumptae ita approbata obligare debent 
omnes episcopos talis territorii (vel civitatis sive regionis cuiusdam ec- 
clesiasticae). 

2. Exhortationis p. m. Pii Papae XII ad clerum habitae, quae ab 
illis verbis Menti Nostrae initium sumit, consilia secutus puto con- 
dicionem sacerdotum materialem toto orbe terrarum in praesenti postu- 
lare, ut episcopi obligentur, ut sacerdotum suorum pro casu morbi, se- 
nectutis, invaliditatis (impotentiae) et infirmitatis sociali cautioni, quam 
assecurationem dicunt, provideant. 

Quae cautio explenda atque exsequenda est, aut, ubi hoc possibile, 
per cautionem civitatis socialem, aut, si id fieri non potest, propria sacer- 
dotum cautione sociali. 

Cautio socialis debet auxilio iuvare unumquemque sacerdotem, im- 
primis, si curetur in nosocomiis, dein etiam in curatione eius domestica. 
Quod auxilium potest ferri interminate, nullis terminis positis, i. e. quam- 
diu morbo quis opprimitur, aut potest esse ad certum temporis spatium 
restrictum. Hoc tempus determinatum tanti tamen spatii debet esse, ut 
ex certo morbo curatione ordinaria convalesci possit. Ex, gr. spatium 
trium ad sex menses per annum. 

Pro casu invaliditatis vel senectutis singulis sacerdotibus tanto auxi- 
lio caveri oportet, ut summe necessaria ad sustentandum habeant. 

Omnino impotentes sacerdotes, ut sunt caeci vel apoplexia laboran- 
tes, locandi sunt in domibus ad sacerdotes infirmos sublevandos. 

Talis domus debet esse instructa omni necessaria suppellectili et ar- 
mamentis ac instrumentis medicinalibus, quae status omnimodae infir- 
mitatis exquirit. 

Domus utatur, oportet, infirmariis et officialibus specialiter eruditis 
ita, ut sacerdotes infirmi omni necessaria cura f ruantur. 

Facilior sustentatio exigit, ut huiusmodi domus sint interdioecesa- 
nae. Nam omnino impotentes sacerdotes in singulis dioecesibus ordinarie 
multi non sunt. 

Ad cautionem socialem conferre debent: 

1) Ipsi sacerdotes; 2) paroecia pro suo sacerdote ita, ut ad hunc 
scopum segregetur pars eleemosynae datae; 3) pars eleemosynarum, quae 
in locis sacris alicuius nationis, a peregrinantibus multo frequentatis, 
colliguntur; immo pars eleemosynarum e locis sacris internationalibus, 
si talia in aliqua civitate existant. 

Dioeceses, quae paucos tantum sacerdotes numerant, ob socialem sa- 
cerdotum cautionem associari debent, ut saltem quingenti (500) sacer- 
dotes in singulis cautionibus simul sint. 

Admodum Reverendae Pontificiae Commissioni in Christo addictis- 
simus 

losEPHUS Lach 
Episcopus tit. Dodonaeus 


* * * 


Zagrabiae, 11 aprilis 1960 

A Reverendissimo Domino Dr. Georgio Gracanin, theologiae fun- 
damentalis professore in facultate theologica Zagrabiensi rogatus, ut ad 
Pontificiam Commissionem sententias eius in Concilio Oecumenico, si 
ita placebit, tractandas mitterem, honorarium duco, quod hoc facere 
possum. 

Materia ex theologia fundamentali: 

Ultimis temporibus doctrina traditionalis de credibilitate religionis 
christiano-catholicae diversimode impugnatur ex parte aliquorum catho- 
licorum qui docent sequentia: 

1. Miracula lesu Christi in Synopticis narrata sunt « amplificatio- 
nes », « creationes oratoriae » (gallice: des « enjolivures »). 

2. Idem est dicendum de miraculis de quibus est sermo in V. Te- 
stamento. 

3. Duo prima capita evangelii s. Lucae sunt narrationes legen- 
dariae vel, ut dicunt, « midrash ». 

4. Scriptor biblicus potuit docere falsa etiam in rebus fidei et 
morum dummodo non haberet intentionem docendi. 

Admodum Reverendae Pontificiae Commissioni in Christo addictis- 
simus 

^ losEPHUs Lach 
Episcopus tit. Dodonaeus 

Exc.mi P. D. FRANCISCI SEPER 

Archiepiscopi tit. Vhilippopolitani in Thracia, Coadiutoris Zagrabiensis 

(Zagreb) 

Zagabriae, die 23 octobris 1939 

Obtemperando quaesitis in aestimatissimis litteris huius Pont, Com- 
missionis die 18 iunii a. c, sub N. I C/59-2573 datis (quae die 6 augusti 
huc pervenerunt), reverenter exhibeo quasdam suggestiones circa argu- 
menta in futuro Concilio oecumenico tractanda. 

Primo quidem: sicuti in Conciliis oecumenicis hucusque habitis er- 
rores verae fidei adversantes tunc temporis grassantes damnati sunt, ita 
et futurum Concilium damnare deberet errorem perniciosissimum prae- 
sentis temporis qui ultimum fundamentum fidei evertere intendit, ma- 
terialismum nempe atheum. Eminentissimus Cardinalis noster, qui suam 
mentem scripto patefacere non valet, mihi imposuit ut hoc suo quoque 
nomine proponerem. 

In re morali et sociali: 

1) materialismus practicus qui, bonis spiritualibus posthabitis, 
tantum de prosperitate materiali et technica, sive individuali sive collec- 
tiva, sollicitus est, quique ex adverso doctrinis evangelicis opponitur; 

2) clara principia theoretica et normae practicae quoad onanismum 
coniugalem cuius praxis per totum mundum late diffunditur, imo ab aliis 
confessionibus christianis nedum licita, sed et principiis evangelicis mi- 
nime opposita declaratur; 

3) de bello, praesertim modernis armis technicis ducendo, uti 
medio illicito et inepto ad quaestiones inter nationes solvendas; 

4) de iustitia sociali, ut magis magisque clarescat Ecclesiam catho- 
licam de classibus « inferioribus » sollicitam esse. 

Quoad disciplinam et ius canonicum: 

1 ) capitula canonicorum praesentis temporis condicionibus — cum 
beneficia sensu antiquo in pluribus nationibus desint — accommodanda 
sunt et simili modo ac plura capitula recens in regionibus Americae con- 
stituta ordinanda; 

2) lex abstinentiae et ieiunii minime abolenda, sed simplificanda, 
eo fere modo quo ex decretis S. Sedis post ultimum bellum datis dispen- 
sari permittitur. Notandum apud magnam partem fidelium verum con- 
ceptum ieiunii desiderari vel cum abstinentia confundi, ita ut in multis 

regionibus ieiunium proprie dictum intra saepta domorum religiosarum 
relegatum sit; 

3) exemptio et privilegia religiosorum nostris temporibus restringi 
deberent. Auctoritas Episcoporum, qui sunt successores Apostolorum 
quosque Spiritus Sanctus posuit ad regendam Ecclesiam Dei, quoad re- 
ligiosos in praxi fere ad nihilum reducitur. Quot sunt Episcopi qui sacer- 
dotibus dioecesanis carent et a religiosis multas vocationes habentibus 
difficile aliquod adiutorium in ordinaria cura pastorali obtinent. Dum 
Codex de potestate Episcoporum dispensandi sacerdotes saeculares a 
Breviario recitando (vel commutandi in alias preces) omnino silet, guar- 
dianus v. g. franciscanus bene novit se habere potestatem dispensandi 
fratres sibi subditos vel commutandi obligationem Breviarii in recitatio- 
nem paucissimarum precum. Cur soli religiosi, qui quoad orationem plus 
praestare deberent ac sacerdotes saeculares, privilegium habere debeant 
recitandi Breviarium « mentaliter », ut quidam affirmant? Cur iuvenis 
sacerdos regularis, eo praecise quod sit regularis, maiorem deberet habere 
potestatem absolvendi et dispensandi, quam sacerdos dioecesanus pro- 
vectae aetatis et in cura animarum magis expertus? Plures similes casus 
enumerari possent; 

4) praescripta iuris de censuris et de absolutione a censuris nimis 
complicata sunt ideoque simplificanda. Pauci confessarii haec praescripta 
memoria tenere capaces sunt; 

5) officium divinum a clericis in maioribus ordinibus constitutis 
ad normam can. 135 iuxta proprios libros liturgicos recitandum est. Prae- 
senti tempore saepius accidit ut sacerdotes, sive dum exercitiis spiritua- 
libus vacant sive ob spiritum liturgicum fovendum, cum religosis vel 
monachis aliis libris liturgicis utentibus divinis officiis in choro assistunt. 
Nonne et hic deberet valere principium: officium pro officio? Cur debe- 
ret sacerdos qui cum monachis per longas horas officium divinum iuxta 
Breviarium monasticum decantabat, easdem horas iuxta Breviarium Ro- 
manum iterare? 

Dum supra allatas suggestiones reverenter praesento, ea qua par est 
observantia me profiteor 

® Franciscus Seper 
Archiepiscopus tit. Fhilippopolitanus 
Coadiutor Zagrabiensis 

Exc.mi P. D. ANTONII URBSS 
Episcopi Liepaiensis (Liepaja) 

Montserrat, 23 ianuarii 1960 


Eminentissime Princeps, 

Obtento scripto Eminentiae Vestrae Reverendissimae de die 4 ianua- 
rii 1960, quo mihi tribuitur facultas exponere, quae in futuro Concilio 
Oecumenico utile tractari poterunt, audeo suggerere, ut canon 336 § 2 
Codicis luris Canonici certo supplemento augeatur. 

Status quaestionis 

Recta ratio postulat, ut praedicatio Verbi Dei lingua auditoribus 
nota et quantum possibile acceptabili et grata fiat. Adversa praxis ad 
maximos abusus, immo, absurditates referenda est. Attamen, proh dolor, 
in certis maioribus aut minoribus territoriis ecclesiasticis apud personas, 
quae ibi sive iurisdictionem, sive administrationem exercent, deprehen- 
duntur interdum sub hoc respectu nocivae tendentiae. 

Aliqui pastores, etiam in sublimioribus Sacrae Hierarchiae gradibus 
constituti, conantur limitare aut totaliter excludere in instructione po- 
puli usum certarum linguarum, dialectorum atque idiomatum propriorum 
plebis, idque faciunt ob crassum nationalismum, malesanam politicam 
aut, simpliciter, ut potentibus huius mundi placeant. 

Et quid in tali casu accidit? Praedicatum Verbum Dei totaliter aut 
ex parte sua efficacia caret. Sequitur insuper abalienatio fidelium a mini- 
stris sacris, oriuntur inter pastores et oves dissidiae, dissensiones atque 
odia, inter ipsam plebem scissiones. Maior omnium calamitatum est dimi- 
nutio pietatis et religionis apud credentes. Ex huiusmodi abusibus a pa- 
tribus spiritualibus admissis quaedam sectae suum originem sumpsisse 
probatum est. 

Si hoc maximum malum non evenit, alia mala succedunt. Ecclesia, 
mater omnium nationum et tribuum, propter malam intentionem ab insi- 
pidis pastoribus deductam in praxim, qua iura propria fidelium quoque 
modo in hac materia violant, in opinione et aestimatione plebis multum 
damnum patitur. 

Desideratum supplementum 

Audeo suggerere, ut canoni 336 § 2 post voces; « fidelibus praeci- 
pue pueris ac rudibus » texto inserantur verba: « Illorum proprio idio- 
mate, prout ipsa natura rei aut circumstantiae exigunt ». Qua interpo- 
latione admissa respectivus mentionatae paragraphi locus sonabit: « ut 
fidelibus, praecipue pueris ac rudibus, illorum proprio idiomate, prout 
ipsa natura rei et circumstantiae exigunt, pabulum doctrinae christianae 
praebeatur ». 

Explicatio terminorum 

Adhibeo verbum « idioma », quo omne genus verbi oris in opposi- 
tione ad « linguam », sub qua voce generatim intelligitur sermo perfec- 
tus, cultus, qui ordinarie magnam diffusionem territorialem et in scriptis 
habet quique est legibus protectus et pro officiali in certis statibus de- 
claratus. 

Si adhibemus verbum « idioma », intelligimus non solum linguam, 
sed etiam dialectum, dictionem, expressionem, simplicem humilem ser- 
monem, remissioris interdum apud certos aestimationis, analogumve cum 
alio existente, quocum conventionem certam et relationem habet. 

Vrout ipsa natura rei exigit... Natura rei exigit, ne praedicatio et 
instructio sua efficacia careant. Sed hoc accidit, si praedicator Verbi Dei 
ignarus linguae populi aut hanc spernens alloquitur eum ignota aut diffi- 
ciliter intellectu lingua. 

Aut circumstantiae exigunt... Tales circumstantiae existunt verbi 
gratia, si plebs suo modo loquendi intime adhaeret, sive timet, ne pasto- 
res animarum, alienam linguam in praedicatione adhibentes, denationa- 
lisationem promoveant. 

Necessitas supplendi praedictum canonem 

In parte quarta C.I.C., in qua tractatur de Magisterio Ecclesiastico 
saluberrime continentur leges de religiosa populi, puerorum et iuventutis 
institutione. Ibi episcopi, parochi et religiosi praecipiuntur et exhortantur, 
ut doctrinam revelatam exponant, Verbum Dei praedicent, de catechetica 
instructione populi curent et doctrinam christianam populo debita arte 
et modo tradant, et quidem: 

...ut magistri fideliter doctrinam exponant... Munus praedicationis 
salubriter exsequantur... Veculiari omnino studio ad Sacramenta praepa- 
rent... Uberius ac perfectius catechismo pueros excolant... Sermone ad 
captum accommodato utantur et sic porro (cann. 1322-1336). Non tamen 
occurrit explicita mentio linguae propriae populi. 

— An vox « sermo » hic adhibitus exprimat ideam linguae audi- 
torum? 

— Videbimus. 

In expressione « sermone ad captum accommodato » (can. 1332) 
verbum « sermo », ut patet ex contextu, primarie significat locutionem 
aetati, sexui, conditioni intellectuali et sociali adaptatam — explanatio- 
nem claram, perspicacem, regularem adhibitam. Solum implicite signifi- 
cat locutionem quotidianam, currentem ordinariam hominum — idioma 
nativum, linguam nationalem propriam populi. 

Nemo dubitat quin pastoribus consciis suae obligationis et, simpli- 
citer, mentem ab extravagantibus ideis liberam habentibus, specialis lex 
de lingua in evangelizatione populi adhibenda minime sit necessaria. Sed 
abusus, de quibus mentio fuit supra, hinc illinc sat frequenter occur- 
rentes, exigunt, ut explicita lex de lingua in praedicatione et institutione 
religiosa adhibenda claris verbis in Codicem luris Canonici inseratur. 

Puto omnino sufficientem existere rationem, ut canon 336 in § 2 
verbis, a me infrascripto suggestis, suppleatur. 

Dum haec scribo Sacram Purpuram deosculans Eminentiae Tuae Re- 
verendissimae addictissimus in Christo maneo 

& Antonius Urbss 
Episcopus Liepaiensis 
Solio Pontificio Adstans 

Exc.mi P. D. leonis LOMMEL 
Episcopi Luxemhurgensis (Luxembourg) 

Luxemburgi, hac die 30 septembris 1959 

Eminentissime ac Reverendissime Princeps, 

Grato corde Episcopus, Clerus, Populusque Luxemhurgensis nun- 
tium acceperunt. Summo Pontifici gloriose regnanti in mente esse, con- 
cilium oecumenicum coadunare, quo vita interior Ecclesiae novum vigo- 
rem splendidioremque gloriam hauriat ita ut sive fratres separati sive 
ipsimet infideles facilius Matri amantissimae quae est Ecclesia Catholica, 
obvenirent. 

Ad hoc concilium praeparandum Summus Pontifex Eminentiam Tuam 
Reverendissimam vocavit quae ideo litteris mihi ultimis diebus mensis 
iulii a. c. datis, me sicut et ceteros episcopos rogavit, ut voluntati Suae 
Sanctitatis obsequens. Tibi communicarem animadversiones, consilia, vota 
circa res et argumenta quae mihi in futuro Concilio tractanda videbantur. 

Consilio cum quibusdam viris ecclesiasticis peritis collato, in foliis 
adnexis optata mea notavi et omni cum modestia Eminentiae Tuae Reve- 
rendissimae diiudicanda subiicio. 

Felici hac occasione nactus. Eminentiae Tuae Reverendissimae me 
in Christo Domino 

addictissimum profiteor 

Leonem Lommel 
Episcopum Luxemburgensem 


I. De Ecclesia 

1. Constitutio dogmatica de Fide, in Concilio Vaticano elaborata, 
perficienda esset expositione doctrinae de Spe, praesertim in bona super- 
naturalia (contra errores naturalismi et materialismi doctrinalis et prac- 
tici, magis magisque omnes campos humanae societatis pervadentes); 
sicut inculcanda esset doctrina de Caritate, quae pro Christi discipulis 
deberet esse « vinculum perfectionis », unitatis, pacis sive in vita fami- 
liali, sive sociali, sive internationali (contra falsitates nationalismi, raci- 

smi, communismi), ita ut revera Ecclesia fiat « signum levatum in natio- 
nes » constantia fidei, puritate dilectionis ac sinceritate pacis atque hoc 
modo et fratres separatos et eos qui extra sunt portam Ecclesiae sibi 
congreget. 

2. Itemque constitutioni dogmaticae primae de Ecclesia scilicet de 
primatu Romani Pontificis adiungendum esset caput quo explicetur Ec- 
clesia quatenus est: 

novus populus Dei, sub Christi Regis suavi potestate coadunatus; 
corpus Christi mysticum semper cum Christo in passione, sicuti 
semper cum Ipso est et magis adhuc erit in gloria (cf. Rom. 8, 17); 

typice praefigurata in Beata Maria Virgine, Dei Genitrice, « quae 
evidenter est Sancta Ecclesia » (Cyrillus Alexandr., hom. 4 in Cone. Eph., 
P.G. 77/996 C). 

II. De homine 

3. Sub luce rationis naturalis, corroboratae revelatione divina, pro- 
clamantur veritates de origine et de natura personali ac sociali hominis, 
de eius dignitate ac libertate, quae maiorem in christiano accipiant 
nobilitatem. 

Enuntiantur iura obligationesque quae inde defluunt quoad sanam 
vitam in familia christiana et in societate sive ecclesiastica sive civili, 
nationali et internationali, ducendam. 

III. De regimine et disciplina 

4. Ecclesia clarius definiatur ut societas electa et vere catholica, 
sensu pleno verbi ad intra et extra, ita ut omne quod est bonum omni 
libertate recipiat nec alia ex parte ulli formae s. d. civilizationis sive natio- 
nalis sive socialis intrinsece cohaerens appareat, sed eluceat in nationibus 
tamquam societas supernationalis et independens, clericis et laicis con- 
stans (cf. C.I.C., can. 107), ex toto orbe terrarum omnes fidei, spei et 
caritatis vinculo in unum congregans usque dum « omnia et in omnibus 
Christus » {Coi. 3, 11). 

5. Episcoporum itaque status iuridicus clarius statuatur et eorum 
potestas tum ordinis tum iurisdictionis firmius « innuatur, roboretur et 
vindicetur » (Concil. Vatie., De Ecclesia, cap. 3). 

Quare: aliquae saltem facultates ex s. d. quinquennalibus in potesta- 
tem ordinariam Episcoporum recipiantur; 

amplificetur potestas Episcoporum visitandi et dirigendi Congrega- 
tiones religiosas praesertim laicales et hoc maxime quoad administratio- 
nem bonorum temporalium; 

augeatur potestas Episcoporum rationem rogandi ab operibus piis 
sicuti caritatis et similibus. 

6. Omnibus Clericis (etiam religiosis) inculcetur cura de animabus 
fidelium et infidelium habenda. 

Clarius vero dicantur relate ad parochos, decanos, episcopos, iura 
officiaque eorum e clero e laicis, qui praesunt vel tamquam moderatores 
adstant associationibus fidelium ultra fines paroeciae, immo dioecesis exi- 
stentibus, uti est v. g. Actio Catholica et similia. 

7. Alio ex capite etiam iura officiaque lakorum in Ecclesia rite enu- 
merentur, ita ut appareat laicis propriam competere rationem in Ecclesia 
etsi non quoad directam sacramentorum administrationem (si excipias 
matrimonium) nec Verbi Dei praedicationem, sed tamen quoad aposto- 
latum in societate humana exercendum et intra Ecclesiam praeprimis 
quoad bona administranda. 

8. In genere optandum est, ut Codex luris Canonici in quibusdam 
partibus simplificetur atque necessitatibus et conditionibus nostrae aeta- 
tis melius accommodetur. Sic in capitibus de Religiosis, de Matrimonio, 
de Indulgentiis, de Librorum prohibitione, de Beneficiis, de Processibus, 
de Poenis. 

Attamen Concilio Oecumenico de hac re agendum non esset, sed po- 
tius speciali Commissioni Episcoporum et peritorum ex universo mundo 
constitutae. 

IV. T)e re liturgica et de pietate 

9. Prosequenda est restuaratio liturgica ab ultimis Romanis Ponti- 
ficibus feliciter inchoata et quidem secundum sana principia organica, ita 
ut sacrum Missae sacrificium, instructione et communione fidelium inte- 
grum, in medium ponatur ante omnes alias legitimas formas pietatis 
vel devotionis. 

Itaque in divino sacrificio renovando omnes (sacerdotes, chorus can- 
torum, fideles) suam partem agant quin alter alterius partem assumat, 
nisi in casu verae necessitatis: 

Quare: Kalendarium clarificetur in dispositione et simplificetur in 
numero festorum (pro universa Ecclesia tantum Sancti retineantur qui 
totam Ecclesiam respiciunt); 

Dies Dominica uti est memorialis dies paschatis et ideo dies redemp- 
tionis, renovationis in spiritu christiano et proinde sanae laetitiae chri- 
stianae altius proponatur; 

Excerpta ex libris Veteris et Novi Testamenti fidelibus legenda 
ita seligantur ut melius adiunctis hodiernis ac menti captionique fide- 
lium adaptentur; 



568 


LUXEMBURGUM 


Preces s. d. fidelium seu deprecatoriae denuo in missa instituantur 
et quidem lingua vernacula v. g. post versum Offertorii, numero vero 
paucae, pro diversis autem vitae vicissitudinibus variae; 
in Canonem nomen Sancti loseph inseratur; 

Breviarium conditionibus cleri aptius adhuc correspondeat, prae- 
sertim eo quod in horis parvis unus tantum Psalmus recitetur, qui mo- 
mento diei vel anni accommodatus sit; 

et quod pro festis maioris momenti e patribus graecis et latinis 
lingua latina desumantur lectiones; pro aliis festis minoris momenti 
ex aevo postpatristico, immo moderno et quidem in lingua vernacula cuius- 
cumque breviarium recitandis. 

V. De S. Scriptura 

Bonum esset si clericis et laicis lectio librorum S. Scripturae recom- 
mendaretur sicut et meditatio ita ut in lege Dei die ac nocte meditantes 
quod legerint, credant, quod crediderint, doceant, quod docuerint, imi- 
tentur. 

® Leo Lommel 
Episcopus Luxemburgensis 

Exc.mi P. D. EMMANUELIS A. DE CARVALHO 
Episcopi An gr ensis (Angra) 


Angrae, 31 augusti 1939 

Eminentissime ac Reverendissime Domine, 

Relate ad argumenta, in futuro Concilio tractanda, meum est dicere: 

1. Disciplina cleri, iuxta Canones, sustineri debet; ac proinde. Se- 
minaria institutionem scientificam virtutibus stabilitam tradere debent, 
ut optimi milites aciei Christi, his temporibus, esse possint. Si disciplina 
iuxta ideas recentes laxatur, in pugna, sacerdotes impetum inimici non 
sustinent. 

2. Disciplina populi christiani: 

a) Lex ieiunii et abstinentiae coarctari debet, prout in Decreto 
S. Congr. Concilii diei 28 ian. 1949 habetur. 

b) Communionis Paschalis praeceptum, ut in can. 858, §§ 1 et 2, 
ad libitum Ordinarii loci antecipari vel prorogari ad quodlibet tempus 
debet. 

3. Pontificale et Breviarium Romanum ad requisita recentiora ac- 
commodari debent. 

Dum haec Eminentiae Tuae Rev.mae communico. Sacram Purpuram 
deosculor et me profiteor 

addictissimum in Domino 

Emmanuel de Carvalho 
Episcopus Angrensis 

Exc.mi P. D. dominici DA APRESENTACAO FERNANDES 
Episcopi Aveir ensis (Aveiro) 

Aveiro, die 31 augusti 1959 

Exc.me ac Rev.me Domine, 

Pontificiae Commissioni Antepraeparatoriae pro Concilio Oecume- 
nico responsum dare mihi pergratum est. 

I. In re dogmatica 

a) Doctrina de Mystico Christi Corpore: iterum exponatur atque 
definiatur ut dogma Fidei, et sic Divina Ecclesiae Christi Auctoritas con- 
tra naturalismum diversi coloris, quamvis larvati, vindicetur; et talis doc- 
trina suum locum in Tractatu de Ecclesia Christi accipiat. 

h) Doctrina de Novissimis: cum enim passim simpliciter negetur 
vel saltem in dubium vocetur, iterum exponenda ac definienda et poenae 
comminandae contra negatores. Tandem aliquid de Limbo et de salute 
aeterna infantium sine baptismate decedentium auctoritative dicatur. 

c) Doctrina de Sacratissimo lesu Corde: simpliciter definiatur, inde- 
pendenter a revelationibus Sanctae Margaritae Mariae factis. 

d) Doctrina de Beata Maria Virgine Mediatrice Omnium Gratia- 
rum: exponatur atque definiatur. 

e) Aliquid de Immaculato Beatae Mariae Virginis Corde auctoritative 
exponatur et, si fieri potest, definiatur. 

/) Item de Laicorum Sacerdotio. 

II. In re morali-iuridico-sociali et disciplinari 

a) Conceptio christiana de homine contra plura philosophica ac scien- 
tifica Systemata a veritate aberrantia auctoritative exponatur: Sociali- 
smum, Marxismum, Exsistentialismum, Positivismum, Idealismum, Su- 
per-Realismum, etc. 

b) Conceptus de homine et de eius positione in Societate Civili-Poli- 
tico-Oeconomica prae exigentiis vitae christianae secundum Ecclesiae 
Christi doctrinam dicatur ac definiatur. 

c) Determinetur pressius quid Laici sint in Ecclesia Christi et quae- 
nam sunt eorum officia ac iura. 

i/) Dicatur stricte quid sit Actio Catholica: nonne aliquid novi 
Specifice diversum a piis unionibus et confraternitatibus? Concilium du- 
biis finem imponat. Ergo auctoritative declaretur et statuatur quid sit 
Actio Catholica in Ecclesia Christi et eius obligatio pro fidelibus laicis, 

e) Poenae in specie et accuratius contra Societates machinantes con- 
tra Ecclesiam Christi statuantur et, quantum fieri potest, eorum enume- 
ratio, quoad exsistentes, habeatur. 

/) Tonsura supprimatur, habitus ecclesiasticus simplificetur, tunica 
talaris tantum in officiis sacris utatur. Quoad ordines religiosos, habitus 
simplificentur; eorum activitas ad apostolatum et vitam apostolicam 
aptetur et legibus aequis statuatur, eorum exemptio ita moderetur ut 
Ordinariis Locorum facilius quoad curam animarum, praedicationem, vi- 
tam apostolicam subiiciantur. 

g) Reformatio iam incepta Breviarii et Horarum canonicarum adhuc 
magis perficiatur. 

Administratio Sacramentorum sit in lingua propria cuiuscumque 
populi ideoque Rituale Romano vertatur in linguas vulgares, sub inspec- 
tione Sedis Apostolicae. 

i) In administratione Confirmationis vel Chrismatis potestas Pa- 
rochorum augeatur. 

/) Tempus ad implendum praeceptum paschale sub quadam regula 
relinquendum Locorum Ordinariis ut pro sua prudentia augeant vel in 
aliam anni liturgici partem, v. g. Adventum, utilius transferre valeant. 

Impedimenta matrimonii, scilicet cognatio spiritualis et tertius 
gradus consanguinitatis in linea collaterali simpliciter supprimantur. 

/) Leges de ieiunio et abstinentia adhuc magis mitigentur vel in alios 
poenitentiae modos mutentur. 

m) Labor apostolatus pro Ecclesiarum separatarum unione ad ve- 
ram Christi Ecclesiam promoveatur ac honoretur. 

III. re Uturgica 

Iam plura dicta sunt. Sed alia innoventur: 

a) Cum, apud fere omnes populos, celebratio Matrimonii habeat ma- 
gnum momentum sociale et familiare, ritus celebrationis Matrimonii, 
licet brevis, habere maiorem maiestatem ac sollemnitatem debere videtur. 

b) Reformatio definitiva Breviarii Romani et Missalis Romani abbre- 
vietur. 

c) Celebratio Missae in lingua latina persistat; sed ordinariis Locorum 

Ut quibusdam in sollemnitatibus taxative enumeratis celebrare vel aucto- 
rizare celebrationem Missae in lingua vulgari possint potestas tribuatur. 

Pro tempore, haec sunt quae in Concilio Oecumenico tractanda quo- 
que sunt. De pluribus aliis alii dicent de ratione sua et Sedes Apostolica 
omnia videbit et ultimum ac definitivum verbum ponet. 

Interim me profiteor 

Eminentiae Vestrae Reverendissimae 
Servus humillimus in Domino 

Dominicus da ApRESENTAgAo Fernandes 
Episcopus Aveirensis 


3 

Exc.mi P. D. IOSEPHI DO PATROCINIO DIAS 
Episcopi Beiensis (Beja) 

Beiae, die 20 octobris 1959 

Eminentissime Erinceps, 

Ad Litteras respondens diei 18 iunii 1959, quas sub N. 1 C/59-211 
Eminentia Vestra ad me mittere dignatus est ut ad normam can. 223 ani- 
madversiones, consilia vel vota exhibeam pro Oecumenici Concilii argu- 
mentis adparandis, volo imprimis meam ac mihi commissi cleri et po- 
puli significare laetitiam pro tanto tamque felici eventu, ex quo, prout 
meae insidet menti, nova aurea aetas merito sperari potest, non pro re 
cbristiana publica tantum, sed et pro universo etiam orbe. 

Spes enim mihi arridet ut e Concilii conatibus optatissima tum de- 
mum unitas cbristiana evincatur, saltem ad Orientales quod attinet. Mea 
ergo sententia est ut commune votum, communes et assiduae ad Deum 
preces prosequantur utque omnia ac singula sedulo disponentur ut dissi- 
dentes christiani fratres, qua par est diligentia ac prudentia, ad unita- 
tem revocentur. O beatos nimium queis iamdiu devios per invia fratres 
in unum Dominicum ovile iterum commeantes contemplare continget! 

Pro mea erga Ss.mam Dei Matrem filiali devotione, vehementer 
exopto ut in Concilio illae tractentur veritates quae ipsius Dei Matris 
gloriam et cultum augere adhuc valeant: quas inter eminet universalis 
B. V. M. Mediatio, cuius dogmaticam definitionem in votis esse arbitror 
totius populi christiani. 

Melior etiam cleri distributio a Concilio quaerenda esset quae no- 

strorum temporum necessitatibus et exigentiis aptius responderet. Item- 
que esset clericorum vita communis magis fovenda. 

Interim et ego impensos animi sensus ex corde profiteor Eminentiae 
Vestrae, cui fautissima quaeque a Domino adprecor. 

Eminentiae Vestrae 
add.mus 

® losEPHus Do Patrocinio Dias 
Episcopus Beiensis 


4 

Exc.mi P. D. ANTONII B. MARTINS lUNIOR 
Archtepiscopi Brachar ensis (Braga) 

Bracarae, d. 3 septembris a. 1959 

Etn.me ac Rev.me Domine, 

Litteras Eminentiae Vestrae Rev.mae, diei 18 iunii 1959, Prot. 
N. I C/59-247, circa futurum Concilium Oecumenicum, accepi quibus 
gratanter respondeo. 

Mea humillima opinione, auditis iis qui hac in Archidioecesi Braca- 
rensi maxime rei dogmaticae et disciplinari vires addicunt, futurum Conci- 
lium Oecumenicum ageret: 

A) Circa doctrinam theologicam et moralem 

1. De mediatione Mariae Sanctissimae. 

In Concilio Oecumenico huius saeculi, quod Marianum Saeculum vo- 
cabitur, aliquid coronae gloriae Mariae Sanctissimae addendum est. Doc- 
ctrina de mediatione Beatae Mariae Virginis opportune proponi et gene- 
raliter definiri poterat. 

2. De indissoluhilitate externa matrimonii. 

Concilium quamdam extensionem, ob causas gravissimas, doctrinae 
canonis 1119 ad matrimonia rata et consummata decernere posset. Nam, 
Romanus Pontifex, etiam praeter casus in Privilegio Paulino praevisos, 
potestatem habet matrimonia legitima consummata solvendi, quod, etiam- 
si illa matrimonia intrinsece indissolubilia sint, vi canonis 1125 fit. Vi- 
detur ergo non repugnare quod, ob causas gravissimas, etiam matrimo- 
nia rata et consummata, saltem si ipsa valida declarentur vi praecepti 
canonis 1014, solvere possit. 

3. De puritate fidei. 

Doctrinae Atheistae, Materialistae et Modernistae, in suis recentiori- 
bus manifestationibus sedule examinentur, noviterque profligentur, et 
normae universales ad ipsas expugnandas renoventur. 

4. De relationibus inter Ecclesiam et Statum. 

Usquedum possint extendi Auctoritatum Ecclesiasticarum, et suo- 
rum subditorum qua talium, activitates sociales inter opifices, exercitium 
caritatis socialis et magisterium etiam in profanis disciplinis, quin Status 
arguere sua invadi iura possit, modo prudentiori statuendum est. 

B) Circa disciplinam cleri et populi christiani 

1, De Codice luris Canonici. 

Revisio Codicis luris Canonici urget ut abrogata vel substantialiter 
conversa actualizentur. 

Sed alia iam pridem possunt disputari, nempe: 

— provisio paroeciarum debet fieri ad nutum Episcopi, servata aequi- 
tate et iustitia, ob difficultates ingravescentes aliter procedendi nostris 
temporibus; 

— Synodus Dioecesana sicut Concilia Provincialia ad iudicium pru- 
dens Episcoporum vel Metropolitarum celebranda sunt, quin determina- 
ta temporis periodus imponatur; 

— legi de audiendo sacro satisfaciant qui missae adsunt ubicumque 
legitime celebretur, etiam in oratoriis privatis; 

— tempus confessionis et communionis annuae, in iure praefinito, 
ad urgendum non ad finiendum sit; 

— causae pro divisione et dismembratione paroeciarum sicut pro 
translatione sedis beneficialis debent ampliari; 

— normae sequendae ab Ordinariis in processibus administrativis, 
in Codice desiderantur; 

— de personis iuridicis moralibus collegialibus et non collegialibus 
notiones vel concepta definiantur; 

— Actioni Catholicae locus vel specificatio inter Associationes Fide- 
lium tribuatur... 

2. De vita liturgica. 

Motus renovationis optime inceptus vitae liturgicae populi christiani 
complendus est. 

In administratione Sacramentorum et Sacramentalium, lingua verna- 
cula, saltem in partibus secundariis, adhibenda videtur. 

Participatio activa fidelium in sacro audiendo et omnibus in actis 
liturgicis, modo possibili, fovenda est. 

Nova disciplina super ieiunio eucharistico plauditur; etiam super 
Missa Vespertina sed completa libertas quoad hanc quin necessarius sit 
recursus ad Ordinarium, et communio vespertina extra missam adhuc 
postulatur. 

Caeremoniale Episcoporum et Pontificale Romanum etiam actua- 
lizatione et simplificatione congruentibus nostris temporibus indigent, 

3. De sacerdotibus et religiosis. 

Normae rigidiores et praesertim uniformes ad Seminaria Dioecesana 
et ad Instituta formationis sacerdotum regularium statuendae videntur. 

Mores, vita pietatis et apostolatus tum sacerdotum tum religiosorum 
utriusque sexus curam specialem Concilio mereri debent. 

Estne instituendus Diaconatus ut status permanens cum facultatibus 
in iure praevisis vel amplioribus, ne in sacerdotium nisi Diaconi sufficienter 
probati in publica vita apostolatus et aetate maturiori vocentur? 

Personis Deo sacratis, habitus peculiaris tradi tionalis in functionibus 
ecclesiasticis et in vita communi, et vestis simplicior uniformis sed con- 
gruens naturae personarum, in vita externa non repugnaret. 

4. De fide et moribus populi christiani. 

Sollemniter, modestia christiana, castitas et sanctitas laudentur et 
terminis claris ad universalitatem fidelium definiantur; vitia pagana in 
societate christiana immixta, praesertim contra sanctitatem matrimonii, 
profligentur. 

Institutio fidelium tum puerorum tum adultorum, synthesis veritatum 
utrisque tradendarum, media aptiora nostris temporibus adhibenda et 
Ecclesiae universalis cooperatio ut haec obtineantur, res sunt tractandae. 

En, Eminentia Reverendissima, quae referenda de re acta censeo, 
dum me profiteor 

Eminentiae Vestrae Rev.mae 
Addictissimum in Domino servum 


® Antonius Martin s 
Archiepiscopus Bracharensis 



578 


LUSITANIA 


5 

Exc.mi P. D. ABILII a. VAZ DAS NEVES 
Episcopi Brigantiensis (Braganza) 

Brigantiae, 20 aprilis 1960 

Eminentissime ac Reverendissime Domine, 

Opportune ab Eminentia Vestra Reverendissima litteras accepi eo fine 
ut ad Commissionem Antepraeparatoriam pro Concilio Oecumenico quae- 
dam mitterem animadversiones quae, meo iudicio, quidquam ad Conci- 
lium Oecumenicum conferrent. 

Hae ad me pervenerunt in aestivis vacationibus cum auxiliares mei a 
civitate episcopali aberant. Interim tempus utile transiit quin suggestio- 
nes efflagitatas, quae considerate perpendendae erant, apparare valuerim. 

Cum iterum roger ut quamprimum suggestiones praefatas mittam, 
nunc adlaboravi quae una cum hac epistola Eminentiae Vestrae Reve- 
rendissimae allego, licet non magni sint. 

Excusationem impetrans ob hanc procrastinationem, summa qua par 
est devotione permaneo Eminentiae Vestrae Reverendissimae obsequen- 
ti ssimus et addictissimus. 


® AbILIUS VAZ DAS NeVES 
Episcopus Brigantiensis 


Quoad doctrinam 

1. Nostris hisce temporibus sui commodi minime autem alieni cura- 
tio disiunctioque spirituum in hominibus ubique produntur; nationes vix 
in unum consentiunt; in institutionibus normae secum unitatem appor- 
tantes desiderantur; ipsaemet familiae hoc malo afficiuntur: hoc sane ex 
animi satanica sublatione ob fidei in Deum inopiam caritatisque profluit. 
Ipsam intra Ecclesiam quae una, sancta, catholica, apostolica et Romana 
exsistit huius aurae mendosae sensus capitur. Mihi igitur videtur digna 
quae studeatur planeque pertractetur doctrina unionis, « Ut sint unum », 
optime ab Evangelista Sancto loanne proposita ita ut doctrina haec 
evangelica in omnium cordibus perfectius invalescat, scilicet Episcopis 
cum Romano Pontifice, sacerdotibus cum Episcopis, fidelibus cum paro- 



EPISCOPUS BRIGANTIENSIS 


579 


chis, subditis cum superioribus filiisque cum parentibus plene consen- 
tientibus. 

Aliis verbis. Ubique terrarum in Ecclesia hanc doctrinam vividiorem 
tamquam humani generis principium generans atque uniens reddendam 
esse adopinor. 


Quoad disciplinam clericorum 

2. Animum advertendo ad magnam actuositatem quam hodie in ma- 
gnis dioecesibus apostolatus hodierni labores postulant Episcopi, mea opi- 
nione, a sexagesimo quinto aetatis anno in gubernatione dioecesium sub- 
stituendi sunt aut saltem uno vel pluribus coadiutoribus donandi. 

3. Quoad visitationem Ordinariis a Codice luris Canonici in can. 343 
§ 1 praescriptam censeo sacerdotes visitatores, idoneitate praeditos, esse 
instituendos qui ab Ordinario delegati absque caeremoniis ritualibus vi- 
sitationum illarum possent inspicere ac stimulare vitam paroecialem sin- 
gulis in pagis paroeciam constituentibus, quia in visitationibus canonicis 
vix omnia peragi possunt praesertim cum dioecesis est ampla et tempus 
deficit. 

4. Clerus paroecialis, speciatim ruralis, morali tutamine indiget in pa- 
roeciis potissime quae ab urbanis centris multo distant; idcirco puto ne- 
cesse esse sacerdotem designare qui absque connexione ulla cum visi- 
tatore canonico clericis ut moderator spiritualis assidue auxilio esse 
possit. 

5. Ad tutamen necnon congruentiorem rei familiaris administrationem 
optandum est ut parochi rurales vitam communiter degant quia generatim 
est facilitas ad pagos accedendi et labor apostolicus in « equipe » peractus 
fructuosior est ac iucundior. 

6. In Seminariis Maioribus curriculum Theologiae ad quinquennium 
pertrahendum est ut alumni disciplinis quae nunc plurimae sunt iterum 
profundiusque vacent et ad Ordines Sacros exercitiumque apostolatus 
mediatione ac studio aptius se praeparent. Hoc optandum est nam qua- 
driennio quo nunc Theologiae cursus absolvitur tempus ad numerosas 
disciplinas addiscendas non abundat et alumni ab interiori vita, qua 
nunc temporis candidati ad sacerdotium eminere debent, avocantur. 

7. Studia humanitatum quae in Seminariis Minoribus peragi solent, 
mea opinione, utiliter aequiparanda sunt iis quae in scholis Status agun- 
tur ita ut sacerdotes laicis haud inferiores in scientiis profanis, sacris de- 
inde disciplinis efficientius, prout necessitas aetatis nostrae postulat, 
vacent. 

8. Praesentia clericorum in theatris, cinematographis, aliisque domi- 

bus publicis recreationis et distractionis, itemque radiophonicorum tele- 
visionisque instrumentorum necnon propriarum autoraedarum usus re- 
gulis aptis subiiciendus est ne clericorum laicorumque bona exsistimatio 
detrimentum capiat. 

9. Ecclesiae leges quoad clericorum negotiationem aut mercaturam 
explicitiores esse debent. 

Quoad disciplinam f-delium 

10. Quae Summus Pontifex f. m. Pius XII tradidit de virginitate et 
de institutis votorum simplicium pro laicis arcte cum episcopis et parochis 
coniunctis, iterum atque iterum fidelibus inculcanda sunt ut adminiculum 
ad vitam laicorum perfectiorem valde conferens et via penetrationis apo- 
stolicae. Mea opinione instituta haec saecularia votorum simplicium sub- 
esse debent ductui Ordinariorum in quorum dioecesibus existunt et 
operam navant quamvis Instituto Pontificio foederentur. 

11. Quoad Actionem Catholicam a Divina Providentia pro nostris 
temporibus et quidem cum tam felici exitu suscitatam ad apostolatum 
exercendum ex parte laicorum in unione cum Hierarchia Ecclesiae, censeo 
eius normas in corpore luris Canonici esse includendas attamen ad for- 
mam simpliciorem omnium captui perviam redactas. 

Abilius vaz das Neves 
Episcopus Brigantiensis ■ 


6 

Exc.mi P. D. ERNESTI SENA DE OLIVEIRA 
Archiepiscopi Ep. Conimhricensis (Coimbra) 

Conimbricae, 30 septembris 1959 

Parcas mihi si tam sero respondeo Litteris mihi missis die 18 iunii 
(I C/59-383). 

Cum hic pervenerunt, aderam in Nosocomio causa patiendi quemdam 
interventum chyrurgicum, e cuius effectibus tantum nunc incipio esse 
liber, 

Ideoque tantum nunc partim respondere possum ut praebeam aliquas 
suggestiones de quibusdam rebus acturis in Concilio Oecumenico. 

Attenta deficiente valetudine, sequentia tantummodo indicabo, prae- 
sertim autem punctum quod disciplinam coelibati ecclesiastici respicit: 

I. De dogmate et doctrina 

a) In iis, quae ad dogma spectant, in genere dicam aliqua, ut mihi 
videtur opportunum, definienda essent, v. g. de Beatissima Virgine Maria. 

Quia tamen Romanus Pontifex summe intendit reditum nostrorum 
fratrum separatorum ad unitatem Ecclesiae, definitio nonnullarum illarum 
veritatum forsitan pro nunc minime expediret nam esse poterat impedi- 
mentum ad illum effectum consequendum; 

b) Quoad doctrinam catholicam generatim consideratam velim ut in 
Concilio posito assumatur firma et clara adversus magnos hodiernos 
errores, praesertim adversus marxismum et existentialismum, damnando 
sollemniter tales errores ita ut Sancta Mater Ecclesia magis ac magis osten- 
datur coram omnibus tanquam « columna et firmamentum veritatis », 

II. De re morali 

1. De diversis finibus matrimonii. 

Velim ut in re morali accuratim studeretur et forsitan definiretur quod, 
praeter finem primarium seu specificum matrimonii, id est procreationem, 
sunt alii fines, qui matrimonium iustificant, dummodo ne excludatur finis 
specificus. 

Nam, ut constat, ita est magna confusio in mentibus, hodiernis tempo- 
ribus, ut quidam censeant ut senes et steriles matrimonium vetandum esset, 
quod idem est ac asserere Ecclesiam hactenus erravisse in tali ac tam 
gravi materia. 

2. De aliis circa matrimonium. 

Mihi videtur maximi momenti de aliis rebus ad matrimonium spec- 
tantibus (circa quae iam Summus Pontifex Pius XII, felicis recordationis, 
plurima dilucide docuit) opportunum verbum a Concilio proponi. De iis, 
si expediat, opportune amplius dicere possem. 

III. De re liturgica 

Optimum esset, si Concilium, pergens in reformationibus et innovatio- 
nibus nuper factis, curet ut christifideles plus participent in vita liturgica. 

Si necesse sit, opportune concretius rursus de iis loquar. 

IV. De rebus disciplinaribus circa coelibatum 

Coelibatus, res maximi momenti in disciplina ecclesiastica, attente, ut 
mihi videtur, considerandus esset in Concilio Oecumenico. 

Tantum loquor de coelibatu clericorum. 

1. Est mihi res indiscutibilis coelibatum servandum esse pro Prae- 

sbyteris et Episcopis. Hoc exigunt, praeter alias rationes, sanctitas et foe- 
cunditas apostolatus et ministerii Praesbyterorum et Episcoporum. 

2. Magnum periculum tamen mihi videtur Praesbyteratum conferre 
iuvenibus, qui vix attigerunt 24 annos. Hoc occasio fuit ut multi cecide- 
rint irretiti in periculis vitae hodiernae, quod christifidelibus est magno 
scandalo et Ecclesiae nocumento. 

3. Ideoque, puto expedire ut Sancta Ecclesia, per aliquot annos, et 
aliquando pro semper, poneret in exercitio Ordines Minores et Maiores 
infra Praesbyteratum, praesertim autem Diaconatum. Itaque modo stabili, 
per aliquot annos et aliquando definitive, Diaconus esset primus Coadiutor 
alicuius paroeciae seu aliquarum paroeciarum, cui cooperationem, prae- 
sertim in paroeciis maioribus, dare posset Subdiaconus vel etiam Clerici 
in Minoribus. 

Ille Diaconus de facto cum Parocho cooperare posset quoad multa in 
ministerio paroeciali, iuxta facultates a iure ipsi commissas, v. g., in exer- 
citioni sui ordinis, in cultu publico sollemni, in administratione sollemni 
baptismi (can. 741), in administratione Sacrae Communionis (can. 845, 
§ 2), in praedicatione (can. 1342, § 1). 

Concedi ei etiam posset ut praeesset matrimoniis et funeribus. 

Officium eius esset item, praesertim in magnis paroeciis, per se vel per 
Clericos auxiliares (Subdiaconos et Minoristas) curare de Registro paroe- 
ciali, speciatim, de processibus matrimonialibus conficiendis, de catechisan- 
dis pueris et etiam adultis, de visitatione infirmis, de adsistentia operibus 
apostolatus, et beneficentiae, de scholis paroecialibus, etc. 

Perdurante hoc ministerio. Diaconi et coeteri Clerici sese profundius 
incumberent studio Theologiae Pastoralis, moderantibus Parochis et Magi- 
stris in re peritis. Praeterea accurate sese darent rursus videndi ea quae 
in Seminario didicerunt. Seminarium non oblivisceretur Subdiaconos et 
Clericos in Minoribus esse filios ipsius, qui per aliquot tempus degere de- 
bent in exercitio, sed qui rursus in Seminarium redire debent. 

Ita ostenderent luculenter tales clerici utrum promovendi ad coeteros 
Ordines an amovendi sint. 

Hoc, ut apparet, a Superioribus, exigeret magnam sollicitudinem, vigi- 
lantiam et perfectam organizationem. 

4. Selectio et specificum ministerium Praesbyterorum. 
a) Selectio: 

Si Ordinario ita videretur, Diaconus pro semper maneret Diaconus in 
ministerio una cum parocho unius vel plurimarum paroeciarum tamquam 
Coadiutor. 

Sed si, cum 30 seu plus annos natus esset, iudice Ordinario, ostendisset 
diaconus signa certa idoneitatis physicae, intellectualis, moralis et praeser- 

tim fidem, zelum et fervorem et perfectam observantiam castitatis, Prae- 
latus posset eum promovere ad Praesbyteratum. 

Tunc, saltem per sex menses, antequam Praesbyteratum acciperent, 
praeparationem specialem in Seminario haberent in rebus quae ad doctri- 
nam et pastoralem spectant. 

b) Ministerium specificum Praesbyterorum; 

De Praesby teris eligerentur Parochi. 

Unus praesbyter praeesset 3 seu 4 vel adhuc pluribus paroeciis in uno- 
quoque Vicariato for aneo. 

Unusquisque Parochus, praeditus mediis conductionis et telefonio 
cum coeteris paroeciis unitus, eas frequenter inviseret, in Dominicis ut 
illuc litaret, sed etiam diebus fetialibus ad sacrum illic celebrandum, ad 
confessiones christifidelium audiendas et etiam ut cogat Clericos et cum 
illis colloquatur de perfectione spirituali et pastorali, et accuratim inspi- 
ciat laborem et vitam Coadiutorum et auxiliarium. 

Praeterea, omnes Parochi uniuscuiusque Vicariatus foranei una cum 
Sacerdotibus peritis (v. g. Professores Seminarii et alii), promoverent for- 
mationem ampliorem culturalem, spiritualem et pastoralem Clericorum 
Vicariatus. 

Unusquisque Parochus litare possit, mane et vespere, in dominicis et 
festis de praecepto, ter, quater seu amplius, ut casus suadeat. Ordinario 
audito et consensi enti. 

Possent litare saltem bis in coeteris diebus hebdomadae, item Ordina- 
rio consensienti. 

5. Observationes de proposita reformatione. 

Hoc, ut clarius dicam, addam: 

A) Quoad Minoristas, Subdiaconos et Diaconos spectat: 

a) Alumni Seminarii, a primo anno theologico, ad Ordines Minores 
ascenderent, si signa dedissent disciplinae, probi sensus, bonorum morum, 
pietatis et apostolici zeli, uno verbo, verae vocationis; 

b) Studia abrumperent, in fine primi anni theologici. 

Perdurante primo anno, ut dictum manet, alumni acciperent, saltem, 

aliquos gradus Ordinum Minorum. 

Ponerentur ut Minoristae in ministerio, forsitan per unum annum, in 
paroeciis bene et rite dispositis, quod esset prima experientia dotuum 
Clericorum; 

c) Postea alumni in Seminarium redirent ut facerent secundum et 
tertium annum cursi Theologici. 

Ad Subdiaconatum ascenderent et rursus redirent in paroeciam ut 
ibidem per unum vel duos annos probationes darent verae idoneitatis; 

d) Postea in Seminarium redirent causa faciendi quartum annum 
theologicum. Si digni putarentur, acciperent Diaconatum; 

e) Postea singuli Diaconi collocarentur ut Coadiutores singulorum 
Parochorum qui praeessent diversis Paroeciis et ibidem, per multos annos, 
per se et per auxiliares eius, si essent, opera praestarent, de quibus su- 
pra IV, n, 3; 

/) Clerici in Minoribus, Subdiaconi et Diaconi, qui ostenderent 
se indignos esse ut ascendere possent ad Praesbyteratum, reducendi essent, 
in determinatis adiunctis, ad statum laicalem. 

In quibusdam adiunctis autem, id est, si, non illis obstantibus, sese 
ostenderent probos, prudentes, pios et zelosos, capaces vivendi honeste et 
sancte ut boni patresfamilias, possent, si ita placeret Ecclesiae, pergere in 
exercitio Ordinum et etiam, in quibusdam adiunctis, eis concederetur fa- 
cultas Matrimonium contrahendi. 

B) Quod ad Praesbyteros spectat: 

Cum Praesbyter — proh dolor! — deficeret graviter in obligationibus 
sui status et scandalo esset christifidelibus, reduceretur in statum laicalem, 
et forsitan, saltem in quibusdam adiunctis, dispensaretur a lege coelibatus. 

Si aliquando, post diuturnam experientiam, sese ostenderent probi, 
zelosi et capaces vivendi honeste et sancte ut probi patresfamilias, possent, 
si ita Ecclesiae expediret, exercere Ordines inferiores Praesbyteratui. Ta- 
men perpetuo privarentur ab exercitio Praesbyteratus et specialiter a cele- 
bratione Missae et ab audiendis confessionibus. 

C) Quae ad rem oeconomicam spectant; 

Problema oeconomica quae ad haec omnia attinent, sunt certe non pa- 
rum difficilia. Forsitan tamen hoc modo solvi possent; 

Unusquisque Parochus acciperet totalitatem redituum paroeciarum sibi 
commissarum (congrua, emolumenta et alia quae consuetudines suadent). 

Ipse faceret omnes expensas cum suis Clericis. 

Subdiaconi et Minoristae ut alumni Seminarii, acciperent a Parocho 
tantum mensam et hospitalitatem ut acciperent a Seminario, quod dispen- 
saret a mentalitatibus huiusmodi alumni ut ita ipsi providerent expensis 
personalibus. 

Parochus in Paschate daret illis aliquod ad instar mercedis. Tamen 
sibi acciperent stipendia quae, occasione festorum et officiorum defuncto- 
rum et nihil amplius. 

Diaconis, tamen. Parochus daret stipendium condignum quod varia- 
bile esset pro diversitate circumstantiarum, v. g., pro diuturnitate laboris 
praestiti, pro dignitate et reditibus paroeciae vel paroeciarum, pro neces- 
sitate speciali alicuius diaconi etc. 

Circa haec, omnia facienda essent audito et consentiente Ordinario 
loci. 

Praeterea illi daretur stipendium laboris personalis: concio sollemnis, 
inservire in Missis sollemnibus, officia defunctorum etc. 

D) Quod ad residendam Parochi et Cooperatorum: 

Ubi Parochus residentiam habere debet? 

Hoc pendebit a variis adiunctis. 

Aliquando in paroecia principali; aliquando in paroecia quae centralior 
sit relate ad caeteras paroecias. 

Ibidem commorationem haberent cooperatores eius, qui quotidie irent 
ad paroecias quibus incumbunt, ut Parochus disponat! 

In aliis casibus, praesertim si paroeciae ab invicem valde distant, ex- 
pediret habere alias domos paroeciales, in quibus Diaconus habitaret cum 
suis auxiliaribus. 

Aliquando expediret ut Diaconus habitaret in domo paroeciali paroe- 
ciae principalis cum suis auxiliaribus et Parochus habitaret in sede Vica- 
riatus foranei et ibidem, si fieri possit, cum coeteris parochis eiusdem Vi- 
cariatus foranei. 

Omnia ex pluribus adiunctis et possibilitatibus pendebunt et determi- 
nabuntur, audito et iudice Ordinario Loci. 

Ut patet, si hoc, quod forsan temerarie propono, fieret legislatio Eccle- 
siae, exsperiri paulatim prius deberet tantum in aliquibus locis eiusdem 
Dioeceseos ut postea quaedam regulae plus minusve definitivae statuaren- 
tur ad propositum modum vivendi firmandum. 

De aliis nihil iam dicam, v. g., de tonsura, de habitu ecclesiastico, de 
quibusdam mutationibus et explicationibus in Codice luris Canonici intro- 
ducendis, etc. 

Sed ratione, ut supra dictum manet, valetudinis adhuc debilis, necnon 
ratione brevitatis, nam quod dixi forsitan longius aequo, nihil aliud pro 
nunc addam. 

Si tamen Eminentiae Vestrae Reverendissimae ita placuerit, aliqua 
circa tales quaestiones in posterum addam. 

Sacram Purpuram deosculans magna cum veneratione, me profiteor 

Eminentiae Vestrae Reverendissimae 
servum verum et addictissimum in Domino 

^ Ernestus Sena de Oliveira 
Archiepiscopus Ep. Conimhric ensis 

Exc.mi P. D. EMMANUELIS TRINDADE SALGUEIRO 
Archtepiscopi Eborensis (Evora) 

Eborae, pridie Kalendas septembris 1959 
Eminentia Reverendissima, 

1. Colendi documenti (Prot. n. I C/59-481) de proximi Oecumenici 
Concilii praeparatione, quod Eminentiae Tuae, veluti praeclaro Praesidi 
Comitatus Antepraeparatorii, a Beatissimo Papa loanne XXIII sextode- 
cimo Kalendas iunias, in Festo Pentecostes constituti, mihi mitti placuit, 
gratulanti animo gratias ago. 

Facultatibus huiusmodi venerabilis documenti utens, utinam clariores 
Sacerdotes huius Archidioecesis consulere possem, praecipue Canonicos 
Capituli Ecclesiae Cathedralis, capitulari congregatos consessu. Proh do- 
lor! laboris anno continui fessi, ipsi inter ferias nunc absunt. 

Cum autem usque in finem mensis augusti has mittere notas meum 
est, solos reperi Excellentissimum ac Reverendissimum Episcopum Auxi- 
liarem huius Archidioecesis Reverendissimum Rectoremque Seminarii, 
quos alloqui potui. 

Ut magnanimo Eminentiae Tuae invitamento respondeam, tantum 
has scribo notas, quas coeterum inutiles fateor, etiamsi erga Apostolicam 
Sedem obsequium fidelitatis devotionisque maxime significent. 

Inter magnum conventum, qui Deo opitulante congregandus est, quae- 
stiones tum doctrinae cum disciplinae mihi videtur esse tractandae, quo- 
niam utraeque candentis cruciaeque actualitatis sunt. Hoc praeclarissimo- 
rum Romanorum Pontificum a Concilio Vaticano usque ad nostram aeta- 
tem instructionum idem ac in canones versio esset. 

2. a) Vestigiis inhaerentibus augustarum Litterarum Encyclicarum nu- 
per editarum Ad Petri Cathedram Beatissimi Papae loannes XXIII, Ec- 
clesiae unitas velut quaestio centralis mihi cernitur. Revera omnes aliae, 
utpote eminentiores nostris temporibus, scilicet pax, iustitia socialis, hu- 
manae dignitas personae, hominis finis ac origo illam circumvertuntur. 

h) Praeiudiciis obnubilati, qui magis in dies coguntur, atque pas- 
sionibus tumultuantibus infitentibusque 'moti, homines « valorum » men- 
suram inverterunt. Radix huius pungentis processus psycologici, moralis 
religiosique, falsa erga veritatem positio est, nec unitas sine veritate sub- 
sistere potest. 

Hinc necessitas veritatis tractandae essentia, origine, corollariis, seu 

Opus « analisis » religiosae, psycologicae socialisque sub fidei lumine, ele- 
mentibus iuvantibus empiricis. Itaque huiusmodi processus sic evolven- 
dus esset: cognitio veritatis, amor veritatis, efiectus veritatis. 

c) Deus principium ac causa veritatis est. Eum cognoscere, diligere, 
amplecti effectio est unitatis per cognitionem, amorem eflectumque 
veritatis. 

lesus autem Christus Deus visibilis in mundo est. lesus Christus cen- 
trum totius veritatis per unitatem est. 

Unitas solummodo in Christo fit. Actualitas abscondita ac efficiens 
Corporis Mystici Christus est. Ita alliciens hoc cernitur dogma ut commu- 
nistae illud sibi rapiant, quamvis sacrilege deforment. Reapse Comitatus 
Executivus Unionis Rerumpublicarum Socialistarum Sovieticarum sic 
docuit: « Lenin mortuus est, sed ille unoquoque factionis membro vivit. 
Unumquodque factionis membrum particula Leninis est. Tota familia no- 
stra communista incarnatio collectiva Leninis est ». 

Hoc expurgato textu quolibet pantheistico sensu, sicuti christiani 
tradunt auctores Ecclesia docet: « Christus amplius non moritur; uno- 
quoque Corporis sui Mystici membro vivit. Unumquodque membrum 
vita Christi realiter participat. Tota familia christiana incarnatio conti- 
nuata collectivaque Christi est ». 

Ecclesia Mysticum Corpus est, in quo, secundum doctrinam Littera- 
rum Encyclicarum Mediatoris Dei, iuxta Sanctum Thomam Aquinatem 
(III, q. 8, art. 3) Christus caput est primo ac praecipue eorum qui sibi 
unit per gloriam; deinde eorum qui actu sibi unit per caritatem; deinde 
eorum qui actu sibi unit per fidem non caritate formatam. 

Corpus Mysticum formam habet socialem, cuius supremum caput vi- 
sibile Romanus Pontifex est. Ex Christi institutione. Episcopi in Dioece- 
sibus suis, Romano Pontifici uniti, duces sunt. Itaque Summus Pontifex, 
Dei gratia, principium et causa christianae unitatis in mundo est. Ubi 
Papa, ibi Ecclesia universalis Christi. Ubi Ecclesia, ibi nulla mors, sed 
vita aeterna. 

d) Mundus, Evangelii inopia, in agonia positus est. Atqui quia mun- 
dus aut non est christianus aut christianus esse desinit (circumstantia tem- 
poralis) et quoniam christianus membrum Christi est, ergo membrum in- 
tegrum Corporis Christi Mystici (circumstantia essentialis) apostolatus 
corollarium necessarium ipsius vitae christianae, quae Baptismate ini- 
ciatur. Chrismate perficitur atque Poenitentia Eucharistiaque roboratur. 

Necesse est igitur ad mundum evangelizandum sanctitatem personalem 
promovere ac efficere, atque apostolatum actuare ac actualem reddere, ut 
adimpleantur, secundum Apostoli sententiam, quae desunt passioni 
Christi. 

Hoc apostolatus capite essentia, necessitate ac effectibus inspectis, de 
apostolatu hodierno, maxime de Actione Catholica, notiones distincte 
tradere deceret. 

3. d) Haec « synthesis » doctrinalis « synthesim » disciplinarem, 
iuxta normas Litterarum Encyclicarum Humani Genens Pio XII, postu- 
lat. Siquidem primus disciplinae gradus mentis dominium est. 

Nec oblitus nec despectis progressu evolutioneque qui in dies magis 
comperiuntur, quaedam principia immutabilia sunt. Eorum ignorantia ac 
despectus, superbiae vel novitatum amoris causa in rerum confusionem, 
de quo illud nobile documentum, ducunt. 

h) Rebus in liturgicis eadem lamentabilis confusio pluries sic in- 
spicitur ut ipsa doctrina saepe graviter laedetur. Nec ipsa Sacra Synaxis 
eidem rebelli indisciplinae excipitur. Oportet igitur hac in materia princi- 
piorum normarumque definitionem tradere explicitam. Certo certius prin- 
cipia normaeque non desunt. Attamen obsoleta plurimis videntur, qui 
rerum innovationem contendunt, procedentem non a summo sed ab 
imo, atque collocantem Hierarchiam coram factis absolutis habitibusque 
statutis. 

c) Iuxta disciplinam liturgicam opus est normas statuere quoad artem 
religiosam. Documenta orta ab Auctoritate, etiam Sanctae Sedis, cuius- 
dam artis modernae monstra damnavere. Non est nostrum canonibus ar- 
tem religare praeteritis, cum genus proprium unicuique temporum respon- 
deat. Verumtamen omnino reiiciendae sunt ineptiae, quae saepius ridi- 
culae sacrilegaeque evadunt, maxime in picturis sculpturisque. Sed etiam 
in architectura audaciae exstant, quae nedum inutiles, sed noxiae irreve- 
rentesque cernuntur. 

d) Etiamsi minimum videatur quod praesentiam clericorum fidelium- 
que socialem spectat, magni est momenti. luvat notare quoad certa mi- 
nuta, utpote habitum ecclesiasticum tonsuramque, sacros canones adhuc 
leges Ecclesiae esse. Licet opus sit mutationes introducere iuxta rationem 
vivendi actualem, statutis essentialibus, quid mutandum esset sine cha- 
racteris specialis Sacerdotis laesione, qui in mundo est, sed non est ex 
mundo, sicut dixit Dominus, determinare decet. 

Quaedam normae generales de fidelium habitu, praecipue femineo, 
valde desiderantur, cum saepe obliviscantur corpus templum Spiritus 
Sancti esse Dominumque graviter condemnasse quos scandali occasionem 
praestant. 

4. a) Doctrinae normarumque disciplinarum expositio, cum enuclea- 
tio officii adimplendi sit, iamiam praevaricatorum censura absoluta est. 
Tamen, iuxta Traditionem, necessitate peccati directe damnandi ortam, 
necesse est errores moresque anathematizare. Itaque actualis Liberalismus 

religiosus, qui in templa sacrariaque Deum Christumque suum relegare 
conatur, omnes cultus externi significationes impediens, haec praesentia 
actualis huiusmodi erroris, actualem damnationem, iam clare redactam 
in Syllabo ac in Concilio Vaticano, postulat, 

b) Magis quam unquam alii homines, negantes Christi divinitatem, 
etiam humanitatem, insaniere. Oportet anathematizare illos qui contra 
fidem historiamque in tantum prorumpunt peccatum. 

c) Numquam atheismus horum temporum ‘dimensiones diabolicas as- 
secutus est. Hic atheismus, qui contra religionem erigitur, mediante mar- 
xismo, sanctum Dei nomen omnesque religiosas significationes in civitate, 
in familia, etiam in conscientiis individuis delere conatur. Non simplex 
revolutio oeconomica socialisque, sed etiam nefanda disciplina philoso- 
phica est, omnia spiritualia abhorrens. 

Ecclesia sancta, quae tam improbam disciplinam saepe ac praecipue 
verbo impavido Pii XI et Pii XII arguit, certo illam aspectibus contrariis 
christianismo humanismoque sollemniter damnatura est. 

d) Omnes alii « totalitarismi », qui elati elevatione individuorum ma- 
teriali, Ecclesiae ac ipsius personas humanae iura parvi pendent, etiam 
damnandi sunt, propter facinus adversus « valorum » hierarchiam, quibus 
illuminandis vivificandisque summa capita veritates religiosae feriunt. 

Verumtamen Sancta Mater Ecclesia, Christi incarnatio continuata in 
mundo, signata originem essentiamque suam, etiam anathematizans, illa 
utetur dulcedine qua mitis lesus peragrans mundum. 

Finem imponam. Parce, Eminentia, non melius scripsisse. Hoc autem 
scribens, praesentiam meam erga Ecclesiam Sanctam idem ac devotionis 
erga Dominum nostrum lesum Christum tantummodo significare volui. 

Asseverans meam ferventem religiosamque reverentiam, sacramque 
Eminentiae Tuae purpuram deosculans, me fateor 

Servum inutilem et addictissimum 

^ Emmanuel Trindade Salgueiro 
Archiepiscopus Eborensis 

Exc.mi P. D. FRANCISCI RENDEIRO 
Episcopi Vharaonensis (Faro) 


Eminentissime Domine, 


Faro, 29 augusti 1939 


Litteras Vestras diei 18 iunii 1939 (I C/39-489) circa praeparationem 
Oecumenici Concilii magno cum gaudio accepi. Et quamquam indignus 
formulandi sententias, consilia et vota, in verbo Eminentiae Vestrae cum 
omni libertate et sinceritate id faciam. 

Doctrinae capita. Ad res doctrinales quod spectat, magno desiderio 
desidero quod definiatur Dogma de Mediatione universali Beatae Mariae 
Virginis, seu Almae Redemptoris Sociae. Nam fides populi christiani vi- 
detur admittere omnes gratias per manus Mariae ad nos pervenire. Theo- 
logi autem clare vident fundamentum mediationis in facto consensus Vir- 
ginis in Mysterio Incarnationis et deinde in eius continua et perfecta 
animae unione cum Mysterio Redemptionis. 

Disciplina cleri. Quantum in me est sentire et auscultare desideria 
populi christiani mihi commissi, uno verbo dicam: Necessarium esse di- 
sciplinam cleri reducendam, inquantum possibile, ad illam perfectionem 
quae tempore Apostolorum vigebat, in virtute Evangelii. Et ut facilius 
pandam mentem meam, de sequentibus capitibus loquar: 

A) Paupertas. Disciplina nunc vigens est adeo ampla ut in multis re- 
gionibus non pateat illa discipulorum Domini conformatio quae in verbis 
S. Scripturae definitur: Dominus pars haereditatis meae. Vende quae 
habes et da pauperibus. Ecce nos dimisimus omnia... domum... agros. 

Multi sunt sacerdotes qui de rebus materialibus magis curant quam 
de Regno Dei, et saepe saepius mercenarii videntur potius quam pastores. 
Certe exhortationes Summorum Pontificum ad paupertatis spiritum pro- 
sequendum, non omnino inutiles evadunt. Sunt quidam boni sacerdotes 
vere pauperes spiritu sed videntur necessarium aliquod Statutum Pau- 
pertatis. 

En quomodo ego, in humilibus meis cogitationibus talem Statutum 
concipio: 

1 ) Sacerdos saecularis, quamvis non sit reducendus ad statum pau- 
pertatis religiosae, tamen est aliquo modo segregatus a saeculo et a paren- 
tibus. 

2) Licitum est ei de altare manducare, sed non videtur licitum de 
altare seiungere, post mortem ea quae titulo sacerdotii acquisita sunt. 

3) Videtur igitur valde utile: 

a) quod in unaquaque regione determinetur quantitas pecuniae 
pro congrua sustentatione; 

b) quod in sacerdotali ordinatione promissio obtineatur de su- 
perfluo reducendo in unoquoque anno, et praecipue in fine vitae, in favo- 
rem Ecclesiae; 

c) quod inhabilis declaretur sacerdos ad recipiendas haereditates 
quae ei possunt venire, necnon ad acquirenda bona immobilia praeter ea 
quae naturali successione ei obveniant. 

Hoc modo mihi videtur omnes Dioeceses magna cum facilitate resol- 
vere posse problemata sustentationis cleri infirmi et provectae aetatis. 

Si hoc Statutum possibile non est, tunc videtur magni momenti ali- 
quam formulam assecurationis stabilire in unaquaque natione, quae sacer- 
dotes allevet de praeoccupationibus infirmitatis et senectutis. 

Mihi videtur Statutum paupertatis multum facere ut sacerdotes pa- 
rentibus minus adhaereant et liberiores evadant ad recipienda mandata. 

B) Habitus clericalis. In regionibus nostris, forsitan ex imitatione alia- 
rum regionum, sacerdotes paulatim habitum clericalem consuetum depo- 
nunt. Pauci sunt qui habitum talarem in viis ostendant. Et multi expri- 
munt desideria sua de reducendo habitu ecclesiastico quantum possibile 
ad mores laicorum. 

Si bene attendimus ad hoc desiderium facile recognoscimus eum non 
ex recta intentione provenire. Tales enim sacerdotes non ex intentione 
apostolica ita procedunt sed potius ut facilius spectacula publica, quae 
clericis dedecent, frequentare possint. 

Mihi in Domino videtur clerici, ubi mores civiles id non prohibeant, 
habitum ecclesiasticum, et si possibile talarem, ostendere deberent. Opor- 
tet enim in eorum spiritu magis ac magis incutere eos in mundo sed non 
de mundo esse. Accedit enim quod populo christiano multum placet 
videre sacerdotes suos in forma exteriori austeritatis, vere homines Dei 
et Ecclesiae, ad salutem animarum omnino intentos. 

C) Divinum Officium. Multi sacerdotes curam animarum habentes sese 
plangunt de obligatione divini officii in diebus de praecepto. Sancta Sedes 
videtur iam posuisse principium reductionis, quando in Quadragesima ad 
tres lectiones reduxit officium nocturnum, et alium principium posuit 
quando diebus Maioris Hebdomadae aliqua officia vespertina et nocturna 
pro officio divino computat. 

Forsitan optandum esset ut hoc principium ad munera pastoralia, die- 
bus dominicis et de praecepto extendatur, v. g. ut sacerdotes, curam ani- 
marum habentes quando 2 vel 3 missas celebrant et aliis muneribus 
obeunt, ab onere divini officii, statutis clausulis ex parte dispensarentur. 

D) Distributio Sacerdotum. In Dioecesibus septemtrionalibus Lusi- 
taniae proportio sacerdotum est l/l.OOO fidelibus; in meridionalibus autem 
est 1/4.000. Nonne possibile erit mutuum auxilium praestare hac in re? 
Et si hoc auxilium etiam ad res oeconomicas extenderetur? 

Lingua vernacula in Liturgia 

Multi exoptant ut lingua vernacula, inquantum possibile, introdu- 
catur in parte catechetica tum divini sacrificii missae, tum sacramento- 
rum administrationis. 

Omnia haec Spiritui Sancto commendo qui Oecumenico Concilio as- 
sistet, et Sanctam Ecclesiam docebit. 

Eminentiae Vestrae humilis servus 

® Er. Eranciscus Rendeiro, O.P. 

Episcopus Eharaonensis 

9 

Exc.mi P. D. DAVID de SOUSA 
Episcopi Funchalensis (Funchal) 

Funchaliae, 27 augusti 1959 

Eminentissime ac Reverendissime Domine, 

Ad hanc Dioecesim Funchalensem rite pervenerunt aestimatis simae 
Eminentiae Vestrae Reverendissimae litterae, diei 18 iunii 1959, Prot. 
I C/59-519. 

Laudo Commissionis Antepraeparatoriae pro futuro Concilio Oecu- 
menico institutionem a Summo Pontifice loanne XXIII sicut et laudo 
Eminentiae Vestrae Reverendissimae nominationem in competentissimum 
dictae Commissionis praesidem. 

Meum esse iudico fervidas preces ad Deum fundere ut Commissionis 
membra inspiret, labores dirigat Conciliumque Oecumenicum benedicat 
et felicissimum reddat pro universo catholico orbe, quinimmo pro universo 
humano genere, quod libentissime facio et faciam. 

Quoad opiniones, sententias, consilia et vota Excellentissimorum Epi- 
scoporum atque Praelatorum, quae in Concilio Oecumenico tractanda 
erunt, nescio quid dicam. Nam Dioecesis ista longe est a magnis civita- 
tibus sive Europae, sive Africae, sive Americae. Agitur quippe de Insula 
in medio maris perdita. 

Audeo tamen illa proponere quae, ab indicto Concilio, quandoque 
in animum veniunt, nempe: 

1) Christianorum omnium, immo totius generis humani, unificatio 
cum Christo, in Christo et per Christum, cum Eius Vicario, in Eius Vi- 
cario et per Eius Vicarium, ut reapse impleatur ardentissimum illud Di- 
vini Salvatoris desiderium: unitas ovilis et unitas pastoris; 

2) profunda Catholicae Ecclesiae restauratio et innovatio, tum in 
corpore tum in anima ac si, hic et nunc, e latere Christi lesu morientis 
foras exiisset; 

3) reformatio Codicis luris Canonici ut nostri temporis exigentiis 
plane adaptetur; 

4) reformatio Breviarii, Mis salis et Pontificalis romani; 

5) Sanctae Missae celebratio a Sacerdote fideles ante se habente; 

6) precum finalium in Sancta Missa suppressio; 

7) lectio in lingua vernacula saltem Sanctae Missae evangelii et 
epistolae sicut et in lingua vernacula administratio Sacramentorum Bap- 
tismi, Extremae Unctionis et Matrimonii, ut fidelium participatio vitalis 
reddatur; 

8) codificatio sacrae Liturgiae legum; 

9) unificatio kalendarii ecclesiastici; 

10) Officialis totius Sacrae Scripturae in lingua latina translatio 
e textibus originalibus; 

11) praeceptorum Ecclesiae de ieiunio et abstinentia adaptatio vi- 
genti disciplinae; 

12) urgentia ecclesiastici praecepti de communione in totius anni 
decursu, ut fit cum praecepto de confessione, et non tantum Paschae 
occasione; 

13) sollemnis definitio dogmatica B. M. V. universalis Mediationis; 

14) congrua Clericorum invalidorum pensio; 

15) reformatio studiorum in Seminariis, praesertim in Philosophia 
et Theologia; 

16) codificatio Sanctae Ecclesiae legum in materia sociali. 

Et Deus, etc. 

® David de Sousa 
Episcopus Eunchalensis 


38 (II b) 



594 


LUSITANIA 


10 

Exc.mi P. D. dominici DA SILVA GONgALVES 
Episcopi Aegitaniensis (Guarda) 

Aegitaniae, 28 augusti 1959 

I. Oratio quotidiana, brevis, obligatoria, etsi sub levi, omnibus fide- 
libus iniuncta, forsan semel Pater, Ave Maria, Gloria Patri et Credo mane 
et vespere. Impossibilis est enim vita christiana et vita moralis quidem 
sine oratione. 

II. Necessitas alicuius Catechismi scientis et docti, brevis ad pueros, 
maior ad iuventutem, et perfectior ad intellectuales. Intellectuales enim, 
absque studio scienti et docto, etsi brevi. Religionis Divinae, tantum per 
miraculum eam diligere et exercere poterunt. Terribilis et incredibilis est 
ignorantia Scientiae Divinae Religionis apud intellectuales. Unde ille animi 
clamor Em.mi ac Rev.mi Cardinalis Ottaviani, Fatimae: « Etiam apud 
nationes christianas numerus catholicorum pavide minuit ». Poterat esse 
Cursus obligatorius a lege sacrata? 

III. Coram horribili et criminosa ignorantia Scientiae Religionis, folia 
et periodica catholica etiam studiosissime apostolica esse debent. 

Propterea debent: a) edere in lucem, aliquando saltem, capita de 
magnis dogmatibus et veritatibus moralibus, cum scientia, claritate et 
charitate scripta; b) edere in lucem Cursum aliquem, scientem et doc- 
tum, etsi brevem. Religionis, per successiva capita et aliquoties, cum 
eodem criterio, saltem per columnam unam, vel saltem mediam co- 
lumnam. 

IV. Obligandus non est Sacerdos, saltem sub gravi, magis quam ad 
unam horam orationis quotidianam. Et cum sit tam necessaria Meditatio, 
videtur valde conveniens relinquere ad libitum Sacerdotis Meditationem 
vel partem Divini Officii, exclusis semper: Matutino cum Laudibus, Pri- 
ma et Completorio. 

V. Imminuetur numerus Censurarum, vel saltem donetur maior fa- 
cilitas earum absolutionis, ad peccatores in gratiam Dei trahendos. 

VI. Cum Chorus Canonicorum, saltem in Cathedralibus, sit necessa- 
rius, ut obsequium Divinae Maiestati, ut oratio et orationis exemplar, 
valde convenit ut proximum Concilium Universale, sicut iam fecit C. Tri- 
dentinum. Chorum exigat, etsi ad simpliciorem formam redigendo eius 
leges et structuram. Iam immortalis Pontifex Pius XII, f. m., in postremo 

Decreto magno ante eius mortem, die 3 septembris 1958, dixit, sub n, 42; 
« Retineatur ac foveatur recitatio Divini Officii in Choro ». 

VII. Summus Pontifex Gregorius VII, f. m., decrevit ne fideles 
Sancto Missae Sacrificio ab aliquo Sacerdote notorie concubino assistant. 

Etiam divus Thomas, in Summa Theologica (Pars Tertia, q. 82, art. 9) 
eamdem doctrinam defendit. 

Dominicus da Silva Gon^alves 
Episcopus Aegitaniensis 


11 

Exc.mi P. D. IOANNIS DA SILVA CAMPOS NEVES 
Episcopi Lamacensis (Lamego) 

Lamacae, 18 novembris 1959 

Em. me ac Rev.me Domine, 

Gratissimum mihi est mittere ad Eminentiam Vestram animadversio- 
nes quae mihi opportuniores videntur, quaeque per Prot. N. I C/59-716 
requisitae sunt. 

Tardiores quamvis, ob rationabilia motiva, sincerae et actuales sunt. 

Faveat Eminentia Vestra morae indulgere ac me credere quo par 
est obsequio. 

Addictissimus in Domino 

® loANNEs Da Silva Campos Neves 
Episcopus Lamacensis 


1. Ut mitigetur disciplina can. 132 § 1, coniuncti, quoad Sacerdotes, 
cum canone 1043, cuius exceptio supprimi posset, itemque cum can. 2388 
§ 1, necnon cum Decreto Lex sacri coelibatus. 

Quod si Sedi Apostolicae opportunum non videretur de huiusmodi 
innovatione mentionem in Codice facere, ut saltem inter facultates habi- 
tuales Ordinariorum loci haec dispensatio adnumeretur, datis, si expedi- 
ret, instructionibus, etiam secretis, quod ad executionem. 

2. Prae oculis habita diversitate consuetudinum regionalium, quibus 
innititur can. 136 §§ 1 et 3, perspectaque difficultate urgendae legis quae 
formulam nimis vagam « decentem habitum » interpretatur, eo vel ma- 
gis quod clerici ceterarum nationum alii aliter induuntur, optandum esset 
ut Sancta Sedes, minimo contenta, omnibus clericis usum imponeret tan- 

tum, extra sacras functiones, vestium laicis communium, nigri tamen 
coloris, et torquis romani. 

Accedit quod plures Ordinarii locorum, ob venerationem erga anti- 
quissimos mores, aegre ferunt suorum subditorum libertatem hac in 
disciplina. 

3. Cum apud nos sacerdos excursiones, quas dicunt, aut peregrinatio- 
nes comitans, non parum illis prosit, sive praesentia sua abusus cohibens, 
sive assistentia religiosa, quae secus ministrari vix potest, mitiganda aut 
supprimenda viderentur quae in Decreto N. 202/59 De piis peregrina- 
tionibus ad celebriora Sanctuaria moderandis continentur. 

Sunt enim actu difficilia pro pluribus sacerdotibus atque multis nimis 
odiosa. 

4. a) Ut totus liber II Codicis reordinetur accurataeque revisioni 
subiiciatur; 

b) ut eiusdem libri Pars III ad maiorem simplicitatem et perspi- 
cuitatem redigatur; 

c) ut in eadem parte III rite definiantur functiones consiliariorum 
(assistenti) religiosarum associationum, ubi ipsi parochi non sint; 

d) ut in sedem propriam doctrina de Institutis Saecularibus intro- 
ducatur ac de Actione Catholica ordinanda et regenda probe atque enu- 
cleate agatur. 

5. Ut ad Codicem transeat nova disciplina de ieiunio et abstinentia, 
de Confirmatione et Eucharistia. 

6. Apud nos ubique, etiam post Decretum Lisbonen. et aliarum in 
Lusitania anni 1918 datum, exsecutioni non datur lex respiciens benefi- 
ciorum provisionem, paroecialibus non exclusis. 

Quare videretur lex esse abroganda aut urgenda, ne magistris luris 
Canonici difficultati ac alumnis admirationi haec contradictio sit. 

7. Opportunum videtur evolvi can. 1524 doctrina socialis quae, post 
Codicis publicationem, per encyclicas, sermones, nuntios radiophonicos 
Pontificum dispersa invenitur. 

8. Ut Missalis et Breviarii rubricae simpliciore ratione tradantur. 

9. Ut ritus et caerimoniae in genere, et potissimum altarium et 
ecclesiarum consecratio, breviori temporis spatio absolvi possint. 

10. Ut canonici et dignitates rocheto utentes non teneantur super- 
pellicium superinduere dum sacra peragunt. 

^ loANNEs Da Silva Campos Neves 
Episcopus Lamacensis 

Lamacae, die 10 decembris 1959 

Eminentissime ac Reverendissime Domine, 

Nuper mihi pervenire fecit ad Oecumenicum Concilium suggestiones 
quasdam, Theologiae Dogmaticae magister in Lamacensi Seminario et Ca- 
thedralis Capituli librarius. 

Faveat Eminentia Vestra, si placeat, iis animadversionibus quas die 
13 novembris iam misi, eas adiungere ac me credere quo par est obsequio. 

Addictissimus in Domino 

^ Io ANNES Da Silva Campos Neves 
Episcopus Lamae ensis 


Lamego, 8 de dezembro de 1959 

Exc.mo e Rev.mo Senhor Bispo de Lamego, 

A corporagao Capitular de Santa Igreja Catedral de Lamego infor- 
mada pelo seu digno presidente em esercicio de que V. E. R. Lhe facul- 
tava a oportunidade de propor qualquer sugestao a apresentar ao pro- 
jectado Concilio Ecumenico, exaron na acta da sessao de novembro 
proximo passado o seguinte parecer: « O Cabido foi de parecer que se 
restringisse o ambito de possiveis propostas aos interesses ou problemas 
propriamente capitulares. Neste sentido foi aprovado o voto de que no 
futuro Concilio Ecumenico se actualize a legislagao do canon 418, no 
respeitante a obrigatoriedade das presengas. Acontece com efeito que 
varias respostas da Santa Se, dadas em casos particulares, continuam a 
urgir com muita severidade o dever da assistencia canonical a recitagao 
do oficio divino em coro segundo as normas do Direito, tais respostas 
deveriam aplicar-se a casos similares. Ma no nosso Pais ou ao menos 
na nossa diocese praticamente os Capitulares nao tem prebenda, pois o 
que recebem obriga-os ao onus de ensino. Non avendo remuneragao, 
entendia-se que o disposto no 428 nao devia obrigar sub grave ». 

Deus guarde a V. E. Rev.ma 


C. P., Segretdrio 

1. Cum in votis SS. Domini nostri Papae loannis XXIII illud prae- 
cipue emineat, congregatio gentium quae se nomine christiano deco- 
rantur in suum maximum negotium erit intimam at maturam Sanctae Ma- 
tris Ecclesiae ita proponere, ut, post Synodum Vaticanam, integra doc- 
trina de Sponsa Christi habeatur. Insignem tractationem de Romani 
Pontificis Primatu eiusque praerogativis Concilium sub Pio IX adlectum 
porregit. Nunc ut magnum opus inceptum suam accipiat coronationem 
optare fas sit. 

Ipsi naturae Ecclesiae, quatenus sit Corpus Christi Mysticum, incum- 
bant theologi nosque doceant tum infallibiles illas relationes quibus 
Christi fideles Patri, Filio et Spiritui Sancto coniunguntur et sibimetipsis 
copulantur, cum, ut ita dicam, « situationem » authenticam Ecclesiasti- 
cae Hierarchiae in uno Corpore Christi. 

Expositio haec nequit non esse stricte dogmatica, iuxta fontes divi- 
nae Revelationis; sed, ut apparet, quodvis conamen verae unionis prae se 
fert unitatem fidei circa naturam Ecclesiae. 

2. Inter alias quaestiones alicuius momenti, forsitan oporteret rursus 
ponere in mente et in praxi sententiam illam Ignatii antiocheni de sa- 
cerdotio: 

«... Episcopo praesidente loco Dei et presbyteris loco senatus apo- 
stolici... ». 

Adeo abesset haec consideratio a deminutione episcopalis dignitatis, 
ut eam valde augeret. Etenim vero assimilatur quod imitatio civilis socie- 
tatis in detrimentum Ecclesiae persaepe vertit. 

3. Ne dispositiones mere disciplinares impediant quominus grex 
Christi in suum ovile redigatur. 

Caelibatus tamen ecclesiasticus adeo cum vita christiana connectitur 
ut in eo tantummodo per transennam, ad unam generationem..,, sit di- 
spensandum. Quod non vetat commiserationem de statu miserando cleri- 
corum lapsorum, qui, fidem servantes, pluribus in casibus, possent digne 
vivere more laicorum, 

4. Futurum Concilium Oecumenicum magnas sibi fontes populi chri- 
stiani conciliabit, si efficaciter promoveat incrementum studiorum in Se 
minariis et ubique catholicas universitates erigat, 

5. Magna illa congregatio bene faciet, si sub Dei Genetricis patroci- 
nio se committat. Non tamen erit optandum quod incipiat per theses ma- 
riologicas. Si — audiat me Deus! — unio inveniatur, tum universalis 
Ecclesia laudes SS. Virgini merito persolveret, dogma de Mediatione Dei 
Genetricis proponendo. 

loANNEs Da Silva Campos Neves 
Episcopus Lamacensis 

Exc.mi P. D. IOANNIS PEREIRA VENANCIO 
Episcopi Leiriensis (Leiria) 

Leiriae, 30 decembris 1959 

Eminentissime ac Reverendissime Domine, 

Pauca admodum mihi suggerenda veniunt de rebus quae forte in fu- 
turo ac auspicatissimo Concilio Oecumenico tractari poterunt. 

In paucis his rebus praesentandis non satis attendi ordinem quaestio- 
num logicum sed fere prout res se menti praebuere, de quo veniam peto. 

Quaestiones vero particulares ac suggestiones quas considerandas esse 
putarem hae fere sunt: 

De re dogmatica 

Momentum et valor dogmaticus revelationum privatarum, non qui- 
dem certissime ad Depositum Fidei augendum, cum revelatio publica 
morte Apostolorum sit clausa; sed forte, et non sine magno timore hoc 
dicam, revelationibus privatis sedulo ac serio examini subiectis vel 
sublidendis et argumentis historicis firmatis magis attendendum in iis 
praesertim omnibus quae ad vitam christianam fidelium fovendam et nu- 
triendam respiciunt. In genere, videtur inter doctores, et etiam Episcopos 
non paucos, quoad omnes revelationes privatas summum vigere despec- 
tum. Nonne hic habetur fundamentalis despectus Dei qui liberrimus est 
in donis Suis elargiendis et cum animabus Sese communicandi? 

Duplex, ut videtur, scopulus vitandus: et nimia credulitas qua omni 
spiritui crederetur et summa ac velut aprioristica cuiuscumque revelatio- 
nis privatae contemptio. 

Munus Beatae Mariae Virginis in Ecclesia strictius definiendum 
maxime Eiusdem Maternitas Spiritualis, Mediatio gratiarum Universalis 
necnon generis humani Corredemptio. 

Theologia apostolatus laicorum, eorum munus in Ecclesia expo- 
nendo et num et quo sensu ipsos prae mente habuerit Christus Dominus 
in verbis a Matthaeo relatis: « euntes, ergo, docete. omnes gentes, etc. ». 

Doctrina tantopere nostris praesertim temporibus apta ad pieta- 
tem christianam solide fovendam, « Corporis Mystici » dicta, eandem 
scii, clarius exponendo ac iniungendo ut in omnibus compendiis tum pro 
Seminariis tum pro laicis locum teneat. 

Quoad catholica dogmata in genere, maximae, puto, esset utilita- 

tis rationem ostendere qua reapse, iuxta omnium optata, hodie in Sa- 
cra Theologia enucleanda commodius exponenda essent, ut nempe nostro- 
rum temporum mentibus absolutius ac utilius et simul quam tutissime 
accommodari possent. 

Quamvis enim uno ore omnes de huiusmodi optatis loquentur sive in 
libris sive in publicis conventibus aliisque coetibus et confabulationibus, 
nemo tamen, quod sciam, viam ipsam stravit. Ratio autem huius defectus 
reponenda videtur in maximis difficultatibus quae in huiusmodi accom- 
modatione habentur superandae. Optimum sane esset si Concilium iter 
ostenderet quod inoffenso pede percurri posset. 

Accommodatio autem illa legitima certissime est, nam et ipse i. m. 
Summus Pontifex Pius Papa XII de ea loquitur in gravi Enc. Humani 
Generis, cum dicit: « Quodsi iidem ad nihil aliud intenderent quam ad 
disciplinam ecclesiasticam eiusque methodum hodiernis conditionibus ac 
necessitatibus, nova quadam inducta ratione, aptius accommodandam, 
nulla fere esset causa timendi... ». 

De re biblica 

Aliqua, et quidem magni ut puto momenti, necessaria videntur. 

Et imprimis, quaestio fundamentalis de Sacrae Scripturae inspira- 
tione, praesertim in iis quae ad inerrandam spectant in tuto ac clariore 
luce ponendam; post vero, normae exoptarentur apertiores de recta inter- 
pretatione primorum undecim capitulorum Libri Genesis et, in genere, 
quo sensu Libri quidam Veteris Testamenti historici nuncupari possint 
ac debeant. 

De lure Canonico et Theologia Morali 

Can. 1076 § 2: impedimentum consanguinitatis in linea collaterali 
ad primum et secundum gradum redigere; in impedimento vero affini- 
tatis, pariter lineae collateralis (can. 1077) ad primum dumtaxat — diffi- 
cile enim est ab huiusmodi nuptiis arcere fideles. 

Can. 1096 § 1, in fine, ubi dicitur secus irrita est, immutare in secus 
illicita est. 

Can. 1247 § 1, dies festi sub praecepto in universa Ecclesia ad dies 
dominicos et festa Nativitatis, Sanctissimi Corporis Christi, Immacula- 
tae Conceptionis et Assumptionis Almae Genetricis Dei Mariae et Om- 
nium Sanctorum consultius forte minuerentur. 

De re liturgica 

Linguam uti dicunt vulgarem permittere in Sacramentis administran- 
dis, in funeribus ac generatim in Processionibus liturgicis; in parte insuper 
catechetica Missae Sacrificii, ita ut integra ante-missam, vel saltem Epi- 

Stola cum canticis gradualibus etc., Evangelium et Credo patrio sermone 
dici possint; in quibusdam etiam Horis Canonicis v. g. Prima, Vesperis 
et Completorio, ut nempe una cum populo facilius recitari valeant. 

Publica reddere et simul permittere ut lingua vulgari fiant quaedam 
Pia Exercitia iam in usu inter fideles, utputa sic dictas Para-Liturgias et 
V igilias Biblico-Liturgicas . 

Decernere ut Missa incipiat ab Introitu et benedictione sacerdotis ab- 
solvatur; Oratio Secreta — super oblatas — cantetur in Missis Sollem- 
nibus, in aliis vero idque etiam quoad totum Canonem alta voce proferri 
possit; Canon vero ne initium sumat antequam finiatur cantus Sanctus 
et Benedictus, facta insuper facultate Celebranti ac Ministris idem can- 
tandi; in Missis in cantu celebrandis Sacerdos ne recitare teneatur textus 
ab aliis. Ministris et Choro scii., proferendis, ut iam fit in Hebdomada 
Sancta instaurata. 

Officium Divinum reformare in iis praesertim quae Sanctorale respi- 
ciunt et prae mente habere exigentias pastoralis hodiernae ad quasdam 
Horas Canonicas fortasse imminuendas — vel potius, forsan, distinctio- 
nem inducere vel instaurare inter Officium Monasticum proprie dictum, 
pro iis scii, qui ad Chorum in monasteriis tenentur, et Officium quod 
privatim recitandum est. 

Obligationem directe imponere Clericis, praesertim Sacerdotibus, etsi 
forte sub levi tantummodo, tertiam saltem Rosarii partem quotidie reci- 
tandi, Sanctissimum Sacramentum item quotidie invisendi, orationi men- 
tali, pariter quotidie, per quadrantem saltem sese tradendi, ad Sacra- 
mentum Confessionis post dies quindenos, ad minus, accedendi. 

Usum albae omnibus permittere, clericis vel laicis, qui munere ali- 
quo liturgico reipsa funguntur — acolythis, scii, lectoribus, cantori- 
bus, etc. — dummodo omnia decenter fiant. 

Concelebrationem permittere in Feria Quinta Hebdomadae Maioris, 
tum si Episcopus praesidet tum si alius quivis Sacerdos. 

Sacram Communionem omnibus permittere, etiam Sacerdotibus, qui 
Celebrationi Paschalis Vigiliae ac Missae intersint etsi postea Missam 
propriam Dominicae Resurrectionis velint vel teneantur etiam bis vel 
ter celebrare. 

Permittere pariter Episcopo eandem Vigiliam celebranti et postea 
Missam Pontificalem Paschatis litare nolenti, ut Missam Paschatis devo- 
tionis causa celebrare possit. 

Vehementer dissuadere vel etiam districte vetare in caeremoniis litur- 
gicis usum sic dicti Organi Electronici. 

En, Eminentissime Princeps, quae mihi pro modulo suggerenda 
venere. 

Hoc autem impensissime rogo ut me tot laboribus quotidie obrutum 
excusatum pro benevolentia et quidem maxima habeas quod tam sero 
tamque exigue ac sermone non castigato Litteris Tuis obtemperaverim. 

Interim Eminentiae Tuae Reverendissimae servum obsequentissimum 
pariter ac humillimum me subscribo 

® Io ANNES PeREIRA VeNANCIO 
Episcopus Leiriensis 

13 

Exc.mi P. D. AUGUSTINI I. LOPES DE MOURA 
Episcopi Eortalegrensis-Castri Albi (Portalegre-Castelo Branco) 

Portalegre, le 29 avril 1960 

Eminence Reverendissime, 

La lettre du 18 juin 1959 — Prot. N. I C/59-1048 — que Votre 
Eminence a bien voulu m’adresser, m’a trouve sous le coup d’un accident 
d’automobile, dons j’ai du subir les consequences trois mois durant, 

II m’a semble apres qu’il serait deja trop tard pour envoyer une 
reponse encore utile; la lettre, qui m’est parvenue, voici un mois, signee 
par le Secretaire de la Commission a laquelle Votre Eminence donne le 
prestige de Sa haute Presidence, m’a heureusement rassure. 

C’est donc avec la plus profonde satisfaction que p’ai Phonneur de 
faire parvenir a Votre Eminence quelques suggestions en vue du Concile. 

Si le Tres Saint Pere, a Qui je n’ai pas encore presente personnelle- 
ment mes hommages de tres filial respect et de veneration tres emue, 
daigne en faire la lecture, j’en receverais une des plus exquises consola- 
tions de mon Episcopat. 

Je profite de cette occasion pour exprimer a Votre Eminence ma joie 
ecclesiale pour la grace que Notre Seigneur a accordee a Son Eglise en Lui 
rendant une sante si precieuse pour tous. 

Avec mes voeux fervents pour une chaque jour plus efEcace prepa- 
ration du Concile — incomparable Esperance chretienne de notre 
temps — je prie Votre Eminence de daigner accepter Pexpression res- 
pectueuse de ma haute estime et de ma veneration cordiale. 

^ Agostinho de Moura, C. S. Sp. 

Eveque de Rortalegre-Castelo Branco 

N. B.: Je m’excuse d’ecrire en frangais pour mieux rendre des nuances 
quhmpose la complexite du sujet. 

1. But supreme: 

Organisation systematique de Teffort plenier de toute 1’Eglise et de 
chacun de ses membres pour colbiborer a Tindeniable et toujours actuelle 
efEcacite de la priere de Notre Seigneur Jesus Christ pour TUnite, a 
tel point que 1’Eglise toute entiere devienne, dans les aspects de sa-vie 
chretienne, un miroir de 1’Unite Trinitaire, « afin que le monde croie... 
et que le monde sache » {Io. XVII, 21, 23). 

2, Moyens: 

Continuer ou promouvoir partout et en tout la seule reaction salutaire 
pour des chretiens, c’est-a-dire, penser et enseigner, vivre et agir selon 
les exigences de Tunique Realite qui aura part a Teternelle Beatitude de 
Dieu: le Corps Mystique. 

A) Penser et enseigner: 

I. Refaire, en collaboration oecumenique, la synthese de la doctrine 
dogmatique, morale, juridique, liturgique, socio-pastorale, a la lumiere 
toujours eblouissante du Corps Mystique. 

II. Imposer cette synthese comme canevas a tout enseignement 
religieux a partir du Catechisme jusqu’aux etudes universitaires, 

B) Vivre et agir: 

A la lumiere du Corps Mystique faire la revision de toute la legisla- 
tion ecclesiastique, de toutes les coutumes ecclesiales et de tous les 
aspects concrets de la vie des chretiens, individuelle, familiale, sociale. 

Quelques exemples: 

Faire Punite organique et dynamique du Corps Episcopal aux niveaux 
national, international-regional (v. g. Europe Occidentale) et mondial, en 
etablissant au Vatican une Secretaire CEcumenique, dont la mission se- 
rait unifier toute P Aetion Hierarchique a ces differents echelons. 

Remettre les Religieux et les Religieuses du monde entier dans la 
Pastorale d’ensemble, en supprimant les privileges d’exemption autant 
qu’il est necessaire pour travailler en Corps Mystique a plein rendement 
ecclesial. 

Supprimet toute marque dhndividualisme du Clerge diocesain par 
Porganisation de la vie commune en esprit de pauvrete personnelle et en 
pleniere responsabilite communautaire. Cette vie commune est contraire 
a Pinsertion de personnes mariees dans le Clerge. 

Pousser tous les chretiens a la comprehension consciente de leur « sa- 
cerdoce royal » dans le Corps Mystique qui est un appel permanent 
a la consecration de leur vie au service de Dieu, soit d’une fagon com- 
mune par la consecration matrimoniale, soit d’une fa^on speciale par la 

consecration virginale dans un Institut religieux, dans un Institut secu- 
lier ou par insertion directe dans la Communaute Diocesaine au Service 
de la Pastorale Episcopale. Pour cela, il faudrait que le Concile institue 
des Seminaires pour Chretiens Militants comme le Concile de Trente en 
a institue pour les Clers, 

Agostinho de Moura, C. S. Sp. 

Eveque de Porialegre 


14 

Exc.mi P. D. ANTONII FERREIRA GOMES 
Episcopi Portugallensis (Porto) 

Valentiae Edetanorum, 27 aprilis 1960 
Em. me ac Rev.me Domine, 

Grates imprimis Eminentiae Tuae Rev.mae ago habeamque quam ma- 
ximas quod humanissime me responsionis defectu ad litteras die 18 iunii 
19^9 datas, per novas litteras N. I C/59-1055 bis die 21 martii 1960, 
monuisti. 

Re enim vera cum, mense iulio anni proxime elapsi, de consensu ac 
consilio Sanctae Sedis, temporarium exitum e Lusitania pararem, enixe 
Episcopo tunc Auxiliari praesentibus iam quibusdam ecclesiasticarum 
scientiarum professoribus commendavi ut, re cum ipsis aliisque collata, 
consilia et vota enuclearentur, quibus ad me transmissis et adhuc consi- 
deratis, mandatum Eminentiae Tuae Rev.mae adimplere melius possem. 

Peregre profectus semel atque bis de re Episcopum tunc Auxiliarem 
in scriptis interrogavi. Nullo accepto responso, indirecte tandem aliqua- 
liter mihi cursus rerum innotuit, de quo non existimabam amplius lo- 
quendum. 

Cum, hoc iam mense aprilis incipiente. Administrator Apostolicus 
per interpositas personas mihi litteras 2 1 martii datas remisit, nescio quid 
innuebant de responsione mittenda « secunda via » (quin de aliqua alia 
via quid firmiter noverim). Tandem aliquando re cum hispanico Epi- 
scopo non residentiali collata et litteris istius Pontificiae Commissionis 
accuratius relectis comperi quaestiones non tam sedes dioecesanas quam 
personas Episcoporum respicere. 

Haec quaeso mihi quasi dictu digna indulgeantur ne minoris aestima- 
tionis aut curae reus erga mandatum quo Eminentia Tua Rev.m^ me hono- 
ravit videar. 

Quod munus nunc demum pro viribus et circumstantiis praestabo 
foliis huic adnexis. 

Sensus rursus meos pergratos aperiendo, ad mandata et desideria 
Eminentiae Tuae Rev.mae gratulanti animo obsequentissimum me profi- 
teor, Quae dum praestolor, omnia fausta a Deo adprecans, me habeas 
rogo 

Eminentiae Tuae Reverendissimae 
add.mum in Domino 

Antonius Ferreira Gomes 
Episcopus Portugallensis 


Unio Christianorum simul ac verae Religionis profectus peculiaris 
quasi scopus obiectusque Concilio coaptando ac dirigendo a Summo Pon- 
tifice propositi apparent. Huic muneri obeundo maximi emolumenti fore 
videtur si Ecclesia Dei temporis ac mundi tandem unius nostratibus pateat 
quasi verus sincerusque tum Christianorum omnium tum christiani spiri- 
tus universi locus et simul ut aegis ac tutamen summae fidei ultimaeque 
spei in Deum Creatorem ac Servatorem humani generis. 

Omnia itaque videtur ad duplex caput redigi posse, sc. sub lumine 
duorum ecclesiasticae scientiae tractatuum consideranda, nempe De Ec- 
clesia ac De Deo Uno. 

Per se patet in utroque tractatu plurima, si non omnia, sub respectu 
tum dogmatico tum morali, liturgico, disciplinari, etc. adeunda; cum vero 
in Vaticano Concilio quaestiones de Reformatione locum seu potius exa- 
minis ac defectionis tempus non habuerint, satius forsan videbitur ad hoc 
aliquali non minori studio discussiones theoreticas etiam referre. Qui 
tamen aspectus hoc loco mihi non omnia ac singula ad unguem referenda 
videntur. 


I - De Ecclesia Christi 

A) Eraesupponenda: 

Aetas seu rythmus constantinianus qui dicitur iam explicuit, quibus- 
dam tantum reliquiis supersedentibus. Omnes ideo fere habitudines Eccle- 
siae quum ad principes tum ad populos — ipsissima relatione populi ad 
principatum immutata — novis historice rerum conditionibus erunt ac- 
commodanda, quod certo certius in ipsa accidentali Ecclesiae structura 
mutationes quasdam desiderabit. 

Plures immo forsan plurimae temporum ac rerum circumstantiae quae, 
ab exeunte Medio Aevo maxime vero a Concilio Tridentino, in Ecclesia 

motum seu tensionem centrum versus suaserunt iam amplius non valere, 
quin immo fortasse quamplurimae in contrarium vergere, maxime quae 
primum scopum Concilii respiciunt, viris historicis non uno nec minimo 
videntur, quod ad meliorem frugem prae oculis semper habendum erit, in 
rebus conformandis aut reformandis. 

Protestantica haeresis vim internam iam ut talis amisit, normali cursu 
haeretico peracto; rationes tantum extrinsecae, superbiae ethnicae, natio- 
nalismi, individualismi, praeiudiciorum contra Ecclesiam, confusionis eius 
cum humana cultura maxime latina, obsolescentis aut obsoleti aspectus etc. 
Christianam unitatem remorantur. Idem fere de schismate graeco valent. 
Plurimae illae rationes in contrarium nunc vertuntur, quarum igitur reli- 
quiae effectusque resolvendi erunt. 

Instauratio omnium in Christo seu consecratio mundi nullo modo 
amplius intelligitur in sensu societatis sacrae seu reipublicae christianae 
sub catholico principe qui munere religioso fungatur. Secessio ergo quae- 
cumque civilis haeresis aut schismatis causa seu mera politica disquisitio 
immo vero simplex istiusmodi suspicio valde progressui Religionis officere 
videntur. 

B) Res tractandae-. 

Dogmatica Constitutio De Ecclesia, quoad ea quae in C, Vaticano lo- 
cum non habuerunt, resumenda erit. 

De Episcopatu quum ius divinum definiendum ac declarandum tum 
ecclesiasticum circa modum creationis, constantiae ac decessus stabilien- 
dum, In iure hoc concinnando circa omnia et singula positiva valde desi- 
deranda disciplinae unitas in universo catholico orbe; quo f aventius acci- 
piendus concursus catholicorum quum in Clero tum in Laicatu existen- 
tium eo magis civilium potestatum influxus ab hoc toto negotio remo- 
vendus. 

Instituta ordinataque Ecclesia a Divino Fundatore e summo deorsum, 
conveniens videtur, iuxta pristinam traditionem ad novas res accommo- 
dandam, ut quam maxime designatio eorum qui ex hominibus assumptis 
pro hominibus constituuntur quasi influatur ab immo sursum. Vox populi, 
optimi cuiusque procul dubio, in eligendis provehendisque altaris mini- 
stris magis magisque audienda; Episcopi assumendi e coetu sacerdotali 
non sine aliquo concursu aut quasi afflatu ipsorum sacerdotum erunt; in 
designando Archiepiscopo uniuscuiusque Provinciae Episcopi compro- 
vinciales maximi emolumenti habendi; in deligendo tandem Summo 
Pontifice aliquis totius orbis catholici influxus Archiepiscoporum salu- 
briter animos afficeret et ut ita dicam oculos omnium obtunderet catho- 
licitate et hierarchia ordinatione totius Ecclesiae. 

In hac quasi hierarchica pyramide, ne de Summo Pontifice loquar, 
potior est creatio Episcoporum. Ad hoc et similia munera Ecclesiasticae 
Provinciae videntur ad pristinae disciplinae modum ac momentum redu- 
cendae immo forsan provehendae, ne a collusionibus nationalibus ecclesia- 
stica vita absorveatur. In prima suggestione seu propositione ad episco- 
patum promovendorum in unaquaque Provincia Episcopi actu existentes 
optimi consilii esse possint. 

Creatus quomodolibet Episcopus Ecclesiae suae particularis sponsus 
non verbo tantum sed in vero et reali mystico sensu est habendus ab 
omnibus utique imprimis autem a semetipso. Traditio Ecclesiae suae, cum 
peculiari sensu religioso, et prospectus ad futurum necnon et vox eccle- 
siastica suorum tum sacerdotum quum laicorum sibi assumenda ac ex- 
primenda erunt, « providentes non coacte sed spontanee secundum 
Deum ». Si ita sint « forma gregis ex animo », non mihi ut insuperabilia 
incommoda illa quae Ecclesiae ex plerumque provecta quandoque devexa 
iam aetate episcoporum obveniunt. Sin minus personaliter quasi desuper 
dati et insuper remanentes se habere volunt, non video quomodo vitari 
possit « limes aetatis » de quo iam multi loquuntur; quae tamen gene- 
ralis designatio limitis mihi contra traditionem melioremque sensum 
episcopatus cedere videtur. 

Concilii etiam doctrinam de Corpore Christi mystico expolire et ad 
captum catholicorum et acatholicorum accommodare, sub specie uni- 
tatis, erit. 

Ad hoc addenda accurata consideratio doctrinarum de Beatae Mariae 
Virginis mediatione, de Ipsius munere in opere Redemptionis ac de Ma- 
ternitate erga Ecclesiam et fideles. 

Examini subiicienda videtur necessitas aut utilitas admittendi ad Dia- 
conatum viros matrimonio coniugatos; itidem utrum praestantiora mu- 
nera virginibus consecratis sint deferenda. Quae quaestiones cum utilitate 
Ordinum minorum servandorum connexae veniunt. 

Disciplina sacramentalis, signate v. gr. de admittendis adultis aut 
filiis practice infidelium baptismo et communioni, de baptismo haeretico- 
rum, de praxi poenitentiali de readmissione aut reductione ad statum lai- 
calem clericorum deficientium, de impedimentis matrimonii ac de eorum 
relaxatione, de usu ipsius matrimonii, haec et similia utiliter evolventur. 

Recollectio et quasi collectiva ratihabitio doctrinarum de re politica 
et oeconomico-sociali a Summis Pontificibus sensim et pro rerum adiunctis 
enucleatarum ultimo ac praesenti saeculo, simul ac definitio obligationis 
moralis eas saltem theoretice profitendi ad integritatem fidei ac morum, 
magni momenti et emolumenti essent. 

Sollemnis pronuntiatio de generali habitudine Ecclesiae ad civilem 

potestatem cum formali ac definitiva renuntiatione « directae potestati » 
in temporalibus necnon et his omnibus iuribus et muneribus quibus Me- 
dio Aevo, iuxta publicum ius tunc vigens ac de consensu Christianorum 
populorum functa est, simul cum acceptatione iuris communis sensu de- 
mocratico intrepretati et tandem cum improbatione formali cuiuslibet 
oppressionis conscientiae ad modum civitatis sacrae medio-aevalis aut in- 
quisitionis civico-ecclesiasticae, huiusmodi conciliaris pronuntiatio mul- 
tum procul dubio iuvabit ad spiritualem potestatem augendam quin et 
ad perviventia praeiudicia explodenda. 

Cum apud non paucos, maxime Protestantes, Liberales Graecosque 
quamplurima vigeant adhuc praeiudicia de Ecclesia quasi mera Imperii 
romani translatio sit et de Pontificia potestate non quasi vinculum fidei 
ac caritatis ad confirmandos fratres sed potius quasi species regalis quon- 
dam absolutismi, omnia videntur in iure, formulis, locutionibus, caere- 
moniis et ritibus cuiuscumque gradus Ecclesiae ad spiritalem sensum ap- 
prime aptanda necnon et ab omni specie civilium sollemnitatum ne dicam 
praestigiarum expurganda. 

Omnis habitudo Ecclesiae quum ad principatum tum ad populum 
reconsideranda videtur iuxta mentem et quodammodo praeiudicia tem- 
poris. Habitudo ad populos magis magisque videtur habitudini ad princi- 
patum praevalere, simul cum conscientiae religiosae personalis non poli- 
ticae nec nationalisticae progressu. Omnia tum in Concordatis concinnan- 
dis, si utiliter concinnetur, tum in relationibus diplomariis aliisque istius- 
modi ducendis negotiis, videntur ita limanda ne Ecclesia appareat, etiamsi 
sub dubia immo mala fide, ut « potentia extranea », Episcopi autem ac 
si nuntii illius potentiae sive Vaticani (!) ut personae « gratae » aut non 
gratae habendi sint. 

In haec et similia potius quam in rationes dogmaticas impingenda 
culpa irrationabilis cuiusdam protestanticae ac liberalis praelationis « Ec- 
clesiae spiritualis ». 

Sub hoc eodem respectu dispensationes matrimonialium impedimen- 
torum, maioribus quibusdam exceptis, facultates ad benedictiones et in- 
dulgentias impertiendas aliaque indulta minora melius ad Curias dioece- 
sanas deferrentur. Taxae, si quaedam, irrogatae multae aut caritatis pie- 
tatisve fovendae sensum praeclarum praeseferrent, ad opus satis cognitum 
et vulgo aestimatum tribuendae. 

Censura etiam et prohibitio librorum, quoad modum et praxim, con- 
ditionibus temporis libertatique conscientiae, immodice quidem ac mor- 
bide quandoque cultae, non satis attendere videtur, adeo ut pluribus pru- 
dentibus officere magis in genere Ecclesiae quam in individuo animabus 
prodesse appareat. Disciplina haec responderet forsan conditioni societatis 

in qua nihil sine multiplici privilegio in publicum edebatur, minus autem 
nostrae e diametro contrariae et quae potius aborreat a conceptu reipu- 
blicae christianae. Pro maiori efficacia positiva incommodisque vitandis 
munus tuendae fidei morumque servadorum potius in definitione ac decla- 
ratione errorum contentorum quam in mera prohibitione librorum repo- 
nendum. Censura praevia et vigilantia ne ederentur mali libri a Curiis 
dioecesanis discreto modo efficerentur; appositio imprimatur in ipso libro 
satius facultativa, quasi commendatio, relinqueretur. Index librorum pro- 
hibitorum nec efficax, utilis, temporaneus, completus neve spiritui tem- 
poris accommodatus videtur; aliter ideo providendum. 

II - De Deo Uno 

A) Praesupponenda: 

Christus Dominus Ecclesiae munus commisit non tantum fructus 
Redemptionis impertiendi sed etiam omnes homines ducendi ad Patrem 
Creatorem ac Servatorem, cum sensus religiosus naturalis Religionem 
supernaturalem praecedat condatque. 

Universale ac enorme factum atheismi, tum militantis tum torpidi 
atque serpentis, sub considerata Divina Providentia in historia, aliquid 
certo certius praenuntiat aut innuit; forsan necessitatem cuiusdem since- 
rioris, profundioris, operosioris Divinitatis conceptus. 

Atheismus philosophicus ac scientificus in historia moderna et con- 
temporanea iterum atque iterum locum cedit « salutis philosophiis » at- 
que « redemptioni scientificae ». Apud non paucos positio negativa est 
potius contra « deum otiosum » aut contra imminutos vulgo conceptus 
religiosos. 

Primitivi et inculti populi, suis ruentibus superstitionibus ac idola- 
triis, ad Deum unum potius quam ad Redemptionem proxime accedent. 
Hoc demonstrare videtur progressus mahometismi pro christiana veri- 
tate inter afro-asiaticos populos. Processus ille unificationis culturalis, pro- 
gressus scientifici ac technici vi hodie celerrimus, adhuc communismo 
religiose agetur et expoliabitur; quod tandem aliquando sensum primi- 
genium Deitatis liberabit, 

Internationales populorum coetus consortionesque, cum non possint 
iamiam positivam religionem colere, melius coalescere valeant in agni- 
tione Summi Creatoris ac Servatoris ordinis moralis ac iuridici in mundo 
(qui sensu christiano certissime intelligetur). 

Etiam nationes illae quae catholicam traditionem integre servant faci- 
lius et stabilius in illo communi fundamento cum magnis populis concur- 
rent, quod suo catholico more profiteant colantque. 


39 (II b) 

B) Res tractandae: 

Resumenda Constitutio De Fide Catholica ut theologicam Fidei no- 
tionem pro posse expoliatur et ad sua consectaria ducatur maxime circa 
irrationalismum, traditionalismum, existentialismum et falsum ac verum 
humanismum. 

Concilii maxime interesse videtur quaestiones solvere de munere Fidei 
salvifico, de fide necessaria ad salutem, de modo et mensura notitiae 
veritatum necessariae, de salute Christum non cognoscentium aut per- 
verse iudicantium citra culpam, de valore salvifico primi actus libertatis 
in infantibus, de lege naturali, de ordine morali universali, de fide et cultu 
Status civilis. 

Moralis habitudo et postulata Fidei profitendae, seu ut hodierno quasi 
idiomate utamur, viventia existentiaque religiosa valde erunt conside- 
randa: « deus otiosus » civilitatis ac socialitatis modernarum est explo- 
dendus, restaurato pristino conceptu fidei in Deum seu fidei vivae et sal- 
vificae. 

Sub hoc eodem respectu etiam disciplina poenitentialis, sacrae exo- 
mologesis occasione, sedulo erit consideranda, ratione habita scandali infi- 
delium ac philosophorum non semper irrationalis cum agitur praecipue 
de maximis facinoribus aut de vita catholicorum conspicuorum in ordi- 
naria iniustitia sive in recidiva immoralitate viventium. 

Ordo etiam et valor relativus Dei mandatorum erunt consideranda, 
sub respectu inversionis quae in praxi operatur inter primam et alteram 
tabulam, cum consequenti infirmitate ac deviatione huiusce: pronuntia- 
tio sollemnis de recto ordine Caritatis desideratur. 

In Liturgia et cultu praestando haec omnia et similia luculenter debent 
fidelibus infidelibusque constare. In calendario universali festa desideran- 
tur Dei Conditoris humani generis. Auctoris naturalis legis. Servatoris or- 
dinis moralis ac iuridici. Remuneratoris, Divinae Providentiae, gratiarum 
Actionis pro acceptis beneficiis, Fraternitatis humanae sub Deo Patre (sive 
Paternitatis Dei). 

Cum qualitas seu ut aiunt typus humanus sanctitatis in Canone Ec- 
clesiae, sub specie quarumdam singularitatum maxime autem hierogra- 
phicorum auctorum non paucorum, apud multos hodiernos non aedifica- 
tionem sed potius aliqualem suspicionem immo scandalum provocent, fa- 
cilis patet aditus illis ad cultum Dei Summi prom.qvendum festis. Forsan 
in Calendario et Breviario Universali retinendi Sancti illi quorum vita, 
historice utique comprobata incontroversaque, universale exemplar no- 
stratibus adultis atque excultis offerre posset; inducta sicut modo fit 

Ordinibus et Congregationibus peculiari cultu pro Dioecesibus, consocia- 
tionibus, coetibus infantium, iuvenum, foeminarum, etc. 

Pronuntiatio etiam sollemnis de Ecclesiae habitudine ad modernos 
humanismos qui dicuntur sc. de ipsa Ecclesia quasi nihil humanum, iu- 
stum, progressivum, personae cuicumque humanae utile respuente sed 
homines adultos et quam maxime res mundanas et institutiones colentes 
ac dominantes ad Deum O. M. in Christo manifestatum ducente, talis 
pronuntiatio multum, ratione habita populorum sub communismo et eo- 
rum qui nunc tandem ad civilitatem et cultum vitae oeconomico-socialem 
accedunt, iuvaret. 

Haec maxima capita erant quae mihi, aperto ac sincero pro lubitu 
animo, videntur Concilio futuro observari. 

0 Antonius Ferreira Gomes 
Episcopus Vortugallensis 


15 

Exc.mi P. D. ANTONII VALENTE DA FONSECA 
Episcopi Villare galensis (Vila Real) 

Prot. N."* C. O, 145/59 Villaregali, 27 augusti 1959 

Eminentissime ac Reverendissime Domine, 

Inter res vel quaestiones in futuro Concilio Oecumenico pertractan- 
das, praeter eas quae iam a Summo Pontifice nuntiatae sunt, nempe quae- 
stiones de Ecclesiae unitate, de C.l.C. revisione necnon de disciplina 
cleri populique christiani, puto includendas esse sequentes: 

1. Definitio praecipuorum capitum doctrinae christianae circa erro- 
res his temporibus grassantes necnon horum condemnatio. 

2. Quaestio dicta socialis et iustitiae socialis codicis editio. 

3. Revisio Ecclesiae praeceptorum, forte abolendo ieiunii praecep- 
tum, ut minus consonum nostris temporibus, et aliud addendo prae- 
ceptum, nempe ut fideles clerum adiuvent in fidei defensione et propa- 
gatione. 

4. Revisio iuris liturgici eiusque codificatio. 

5. Quaestio de ampliore usu linguae vulgaris, tum in sacramentorum 
administratione, tum in ipsa missae celebratione. 

6. Quaestio de adoptione Calendarii perpetui loco nostri Calendarii 
actualis. 

7. Revisio Breviarii, Missalis, Ritualis ipsiusque Pontificalis et Cae- 
remonialis Episcoporum, 

8. Revisio ipsius formae consecrationis vini, in qua supprimenda 
videntur verba « mysterium fidei », potius dicenda post verba consecra- 
tionis panis, dum celebrans genuflectit. 

9. Quaestio de mediis vel modis melius diffundendi verbum Dei, tum 
apud nos, tum in terris missionis. 

10. Catechismus parvulorum et Catechismus adultorum, uterque cum 
commentario ad lectionem publicam adaptato. 

Ad minutiosiora consilia et vota non descendi, cum fortasse haec po- 
tius desiderarentur; at ad haec paranda tempus valde exiguum erat et prae- 
terea, quis sum ego ut Sanctae Sedi vel tam illustri Commissioni quae 
potius pertractanda sint in Concilio Oecumenico proponam? 

Non possum autem non respondere Eminentiae Tuae litteris diei 
18 iunii decurrentis anni (Prot, N, I C/59-1451); ideoque — et hac tan- 
tum ratione — ausus sum quae supra proposita sunt proponere. 

Interim, qua par est reverentia, me profiteor 

Eminentiae Tuae 

addictissimum servum in Domino 

® Antonius Valente da Fonseca 
Episcopus Villare galensis 

Exc.mi P. D. IOANNIS PANICO 
Archiepiscopi tit. lustinianensis , Nuntii Ap. in Lusitania 

Prot. N. 77-452 Lisbona, 17 ottobre 1959 

Eminenza Reverendissima, 

Con riferimento al venerato Dispaccio N. I C/59-1683, in data 13 lu- 
glio seorso, e f acendo seguito al mio rispettoso Rapporto N. 32-134, in 
data 22 dello stesso mese, ho Ponore di rimettere alia Eminenza Vostra 
Reverendissima alcuni suggerimenti, riguardanti argomenti da trattare 
nel prossimo Concilio Ecumenico. (Allegato) 

Purtroppo, per motivi indipendenti dalla mia volonta, non mi e stato 
possibile inviare prima alia Eminenza Vostra detto documento. 

Chino al bacio della Sacra Porpora, prego TEminenza Vostra di gradire 
i sensi dei mio profondissimo ossequio, coi quali ho Ponore di confer- 
marmi 

di Vostra Eminenza Reverendissima 
Dev.mo servo 

^ Giovanni Panico 
Nunzio Apostolico in Portogallo 


1. Quod nuper Summus Pontifex proxime futurum Oecumenicum 
praenunciavit, Concilium studeat imprimis unitatis, quae insignis Catho- 
licae Ecclesiae nota semper exstitit, eamque in dies magis magisque fir- 
mare atque pro viribus ad exitum adducere in votis esto. 

Hoc concupitum ut assequatur, proculdubio perutile videtur, quae 
adhuc discriminum exstent Latinam inter et Orientalem Ecclesiam, stir- 
pes ac semina prorsus elidere vel poene ad nullum restringere numerum, 
ita ut et Orientis fideles uni Christi Ecclesiae, quae est Romana, se non 
tantum adiunctos sed profecto membra esse arbitrentur. 

Breviter: unionis vel unitionis conceptus et ratio tandem aliquando 
unitati feliciter cedat, multiformis ritus sollemnitate servata. 

2. Maturitas nunc est, ut persuasum habeo, opus iam a Vaticano 
Concilio institutum perficiendi, christianae scilicet doctrinae fundamenta 
praeceptaque iterum confirmandi, certa ac definita asseveratione, ad er- 
rores stirpitus exigendos aberrationesque ad frugem corrigendas, quas, 
in sinu etiam Ecclesiae, de moribus et de civitatis moderatione superius 
saeculum nobis infortunate pepererit. 

Hic commode cadit dogmatice disserere doctrinam de natura et pote- 
state Episcoporum, quos Spiritus Sanctus posuit regere Ecclesiam, eorum- 
que iura et officia dilucide exponere. 

Hic etiam creber esto Concilium in dignitatem et fastigium Catholici 
Sacerdotii suo praeconio celebrando, necnon in expresse enucleando mu- 
nera praesertim Sacerdotum, quibus omnis animarum cura consistit, si- 
mul ac rationes, nostris maxime temporibus accommodatiores, quibus in- 
ter gentes eorum opus frugifer exerceatur; sed in paroeciis ordinandis 
principium territoriale omnino servandum est. 

Breviter: a saeculis comprobata ratio in pascendo dominico grege 
praesentibus aptetur necessitatibus animarum, sed et Catholicum Sacer- 
dotium in pristinum splendorem divinamque dignitatem penitus resti- 
tuatur. 

3. Quid igitur consequentius quam ut Concilium ardenti sibi propo- 
nat animo ecclesiasticam disciplinam tenaciter restituere, praesertim in 
Seminariis, quae neminem latet ephebis in spem Ecclesiae adolescentibus 
hortulos virtutum floribus halantes esse debere? 

Ideo iuvenum oportet fingere mentem ad excelsam Sacerdotii nostri 
dignitatem, quod praecipue humilitate animique subiectione, quotidiana 
suique abnegatione ut fundamento nititur. 

Sed et oportet ut initia iuniorum sacerdotum Episcopus paterna pro- 
sequatur voluntate, ipsis efiectus solatium in angustiis, in difficultatibus 
dux et in periculis, ac semper fulcimen in omnibus, quae animarum zelo 
ab ipsis laudabiliter incipiatur. 

Antequam tamen ad Sacerdotium exaltentur. Concilium necesse est 
ut Diaconorum ulterius experimentum agat, illud prae oculis habens im- 
mane sacerdotum exitium, qui, sanctum suum praetermittentes ministe- 
rium, desunt promissis et, magno fidelium scandalo, nostris etiam tempo- 
ribus, matrimonium attentare temere audent. 

Diaconi ergo saltem per annum sacro vacent officio in aliqua paroecia 
episcopalis urbis, studiosi parochi curae demandati; sed uni Episcopo se- 
dulo advigilanti iudicium deferatur de eorum admissione ad sacerdotalem 
dignitatem, si tempore probationis ad felicem pervenerint exitum. 

Quod si quis idoneus non appareret ad tanti muneris fastigium, vel 
si sponte a proposito recedere cuperet, ad laicalem statum pleno iure 
reducatur. 

Longe enim melius videtur quosdam amittere quos vocatos esse cer- 
neres, quam ipsos postea miseros a divina militia lugere transfugas, quos 
perpetuo negligendus obligaret coelibatus. 

4. Quo facilius provideatur animarum saluti, hisce praesertim tem- 
poribus, quibus Mater Ecclesia eorum patitur exiguitatem, qui Deo ad 
Sacerdotium invitanti respondent, quasdam mihi liceat suggerere ratio- 
nes, quas Concilium practice excutere potest. 

a) In dioecesium ditione, consideranda erit quorumdam Diacono- 
rum institutio, qui stabiliter, vitam coelibem agentes, post conveniens 
studiorum curriculum Theologiae fundamentalis et moralis, necnon litur- 
gicae et oratoriae artis, operam dent sacris concionibus habendis, bapti- 
smati et Eucharistiae administrandis, aegrotis adiuvandis, funeri, cate- 
chesi, benedictionibus et his similibus. 

Qui Diaconi poterunt, sua sponte et voluntate, officio firmiter et 
indesinenter vacare; quod si in pristino nollent manere consilio, ad lai- 
corum conditionem, officio relicto, ipsis fas esto, iure pleno, redire. 

Quod si e contra quis, aliquot post annis, experientia sui muneris 
edoctus, voluerit, castitatem perpetuo servaturus, ad sacerdotalem evehi 

dignitatem, poterit ipse in Seminarium admitti, ut Theologicas discipli- 
nas ad finem compleat. 

b) In ditione vero Fidei Propagandae seu Missionum, aliter Sacer- 
dotum paucitati providendum erit, selectos nempe et praecultos praepa- 
rando Christianae doctrinae insitutores, qui Catechistae vel quomodolibet 
nominari possunt. 

Post breve studiorum curriculum peractum Theologiae, liturgiae, ca- 
techeticae et oratoriae artis, ipsi, licet matrimonio coniuncti, peculiaribus 
facultatibus pollebunt (baptizandi. Eucharistiam distribuendi etiam in 
forma Viatici, benedicendi, praedicandi, aegrotos adiuvandi, funeran- 
di, etc.), sed tempore sui muneris exsequendi quadam talari veste indui 
debent, sicut aedi timorum et nunc mos est. 

5. Ut Christianae plebi, actu Sacrae Liturgiae participi, magis in dies 
facilis et expedita pateat via, peropportunum videtur ut Concilium in ad- 
ministrandis Sacramentis et maxime Sacramentalibus, vernacula uti lin- 
gua permittat, firma tamen obligatione de latino sermone in praecipuis 
formulis adhibendo. 

Quo in Divino Sacrificio peragendo unice uti liceat, fidelibus vero 
alterno sermone sacro laudabiliter participantibus, quod nunc dicitur 
« Missa dialogata ». 

6. Ecclesiasticam praeterea interest disciplinam attente considerare 
an clericorum vestis immutanda sit. Nostrorum enim spectata temporum 
necessitate ac morum, incommode et interdum cum periculo, extra eccle- 
sias, talaris induitur vestis. 

Sed quamvis luris Canonici Codex doceat Episcoporum esse clerica- 
lem vestem determinare, eorum nullus auderet per se quidquam innovare. 
Congrua ergo tempora videntur Patres communiter pro omnibus vestiendi 
genus assumere, quod ubique convenienter consuetudini et necessitati 
adaptari possit. 

7. Ad sacri coelibatus legem quod attinet, quam Occidentalis retinet 
Ecclesia et amplius in dies Orientalis quoque adoptat, nullo modo de 
ipsa transigere debet Concilium, quibuscumque quomodolibet non ob- 
stantibus, sed illam omnino tenere et confirmare neces se est. 

Attamen consideranda est conditio eorum qui, matrimonio coniuncti, 
ad sacerdotium initiati fuere in aliqua novatorum religione. Ne isti, ob 
domestica munera quibus adstringuntur, unum Christi ovile repetere 
impediantur, posset Sancta Mater Ecclesia ipsos eximere a lege coelibatus. 

Sunt autem qui, sacerdotes in aeternum, officium suum prodidere, et 
infeliciter, sive illicitas nuptias attentando sive modo uxorio sine vinculo 
vivendo, accepta prole, irregulares contraxerunt domesticas obligationes. 
Quorum saluti ut saltem provideatur, indulgeat Ecclesia materna sua 

voluntate, et, salva lege coelibatus, bene dispositos, cum in pristinum 
redire non possent, ad sacramenta more laicorum suscipienda admittere 
velint. 

8. Popularis rei publicae gubernandae ratio, quae latius in dies ubique 
gentium diffunditur et recipitur, nunc cum maxime exigit ut definiatur 
quibus muneribus erga rei publicae administrationem pro cive obstrin- 
gatur qui catholico censeatur nomine. 

Pluris enim interest ut Concilium patenter enuntiet principia et prae- 
cepta quaedam ubique terrarum actu perficienda. Et cum catholicorum 
laicorum ordo, quo melius et efficacius sacrae auctoritatis ministerio 
cooperari possit, societatem plerumque faciat, quae « Actio Catholica » 
nuncupatur, nullomodo abs re erit Concilium confirmare et definire quae- 
nam sint ipsorum catholicorum res et ratio erga rei publicae administra- 
tionem, eorumque iura et officia exercenda. 

Haec enim Codex luris Canonici expresse non habet, ideoque conve- 
niens videtur Concilium, quadam sua iuridica enunciatione, sollemne 
argumentum, quo Episcopi suam actionem fulciri possent. 

9. Nunciavit denique Summus Pontifex correctionem et emendatio- 
nem Codicis luris Canonici, quo aptius possit nostris servire temporibus. 

Quapropter, cum fere absoluta sit Codicis legum Orientalium Eccle- 
siarum praeparatio, optima opportunitate nunc venit unum conficere Co- 
dicem iuris pro Ecclesia universa. 

Quae enim leges in lure Orientalibus continentur, centesimae nona- 
genae et in Codice luris Canonici substantialiter inveniuntur; nihil ergo 
facilius uterque componere in unum. 

loANNEs Panico 
Archiepiscopus tit. lustinianensis 
Nuntius Apostolicus in Lusitania 

Exc.mi P. D. ANTONII CARDOSO CUNHA 
Episcopi tit. Bareni in Pisidia, Auxiliaris Beiensis 

Bejae, die 27 augusti 1959 

I. Aliquod experimentum instituere ad candidatos ad sacerdotium ita 
ut, studiis theologicis peractis, ante receptum sacrum ordinem presbyte- 
ratus, in ordine diaconatus per duos aut tres annos probentur eorum 
indoles, temperamentum et firmitas vocationis. 

II. Imprimere studiis Sacrae Theologiae in Seminariis maioribus dioe- 
cesanis sensum quam maxime practicum relate ad futuram vitam pasto- 
ralem alumnorum, 

III. Praescribere accuratam praeparationem scientificam et pedago- 
gicam magistrorum etiam Seminariorum minorum. Specialis cura impo- 
natur de formatione theologica et ascetica moderatorum spiritus. 

IV. Distributio magis aequa cleri in orbe catholico et sic dioeceses 
quae multos sacerdotes habent veniant in auxilium, praesertim in eadem 
natione, earum quae in magna penuria laborant. 

V. Normae, quantum fieri potest, universales de habitu ecclesiastico. 

VI. Imponatur ordinibus religiosis utriusque sexus ut, secundum 
normas et regulas eorum institutorum, laborem apostolicum in regioni- 
bus in quibus sacerdotes desunt. 

Aliquod opus nationale vel Internationale debebat curare de mediis 
materialibus congruae sustentationis. 

VII. Aliquid promulgare de usu linguae vulgaris et nationalis in actione 
liturgica v. g. in Sancto Sacrificio Missae, in administratione sacramen- 
torum, ete. 

VIII. Doctrina de loco et munere laicorum in Ecclesia ita ut sentiant 
eorum responsabilitatem in vita Mistici Corporis Christi et sumant suam 
partem in apostolatu. 

IX. Denuo damnetur in Concilio Oecumenico materialismus hodier- 
nus (communismus, socialismus etc.) et exponatur doctrina socialis Ec- 
clesiae et sacerdotibus et laicis imponatur via quam sequi debent coram 
factionibus materialistis et atheis. 

X. Specialem curam habeat Concilium de scholis catholicis sive elemen- 
taribus, sive mediis, sive superioribus ut iuventus christianissime educetur. 

© Antonius Cardo so Cunha 
Episcopus tit. Barenus in Pisidia 

Exc.mi P. D. FLORENTINI DE ANDRADE Y SILVA 
Episcopi tit. Heliosehasteni, Auxiliaris Eortugallensis 

Portucale, die 31 augusti 1959 

Eminentissime Domine, 

Meritam gratiam agens Eminentiae Tuae Reverendissimae pro bene- 
vola audientia mihi concessa circa res et argumenta, quae in futuro 
Concilio Oecumenico tractari poterunt, auditis quibusdam viris ecclesia- 
sticis pauca suggerere ad me attinet. 

1 . Maximos errores nostri temporis, videlicet quod aiunt marxismum 
et existentialismum atheum, solemniter oportet confutare et profligare, 
ita ut plena luce sana doctrina coram omnibus eniteat. 

Valde desiderandum ut, salva integritate catholica, omnes spirituales 
vires, omnes cursus idearum vel positiones mentis et vitae, in quibus 
proprium locum teneat Deus et humana persona, coniugantur, ac prae- 
sentiam Ecclesiae sentiant accipiantque ut supremum ducem et munimen. 

2. Doctrina de mediatione Beatissimae Virginis Mariae consideretur, 
sed quoad opportunitatem definitionis prae oculis habeatur, inter alia, 
desiderata unio Ecclesiarum. 

3. Materias de Ordine recognoscere utile erit: munus minorum 
ordinum a laicis exercetur; praeterea, non spernendae videntur indica- 
tiones de munere Diaconorum a coniugatis adimplendo. 

4. Legem tonsurae pro Clericis mitigare convenit vel etiam prudenter 
remittere; usus vero habitus ecclesiastici asservari debet iuxta consuetu- 
dines locorum, cum apostolatus aliud non requirat. 

Supra modum oportet sanctitas sacerdotalis coram populo effulgeat 
caritate, simplicitate et castitate. Clerici ne sint studiosi lucri vel sui 
commodi, sed spiritu missionis imbuti amplectantur « apostolicam vi- 
vendi formam ». 

Huic faveat ipsum Ius Canonicum recte adaptatum, maiorem aequi- 
tatem probans vel instituens in distributione bonorum beneficialium et 
similium. 

In Seminariis, enixe excolatur sensus evangelicus de humilitate ac 
divitiarum contemptu. 

5. Necessarium videtur recogitare de variis quaestionibus hodie 
rursum propositis magisterio Ecclesiae, v. g., circa fines matrimonii, 



EPISCOPUS TIT. FEBIANENSIS 


619 


proprietatem privatam, legum obligationem moralem, praecepta Eccle- 
siae de quiete dominicali et disciplina ieiunii et abstinentiae. 

6. In luris Canonici emendatione pro circunstantiis hodiernis, cen- 
setur ut statuta de processibus et poenis, intacto iure, ad formam sim- 
pliciorem sint redigenda. 

7. In re liturgica, dispositiones pro facilitate et perceptione rituum 
intuitu pastorali certe prosequi debent, sed caute. 

Servata disciplina ieiunii, concedatur fidelibus facultas communi- 
candi tempore vespertino. 

Libros liturgicos, nominatim Pontificale, recognoscere oportet, et 
aliquos ritus, v. g., altaris consecrationem, breviare. 

Tandem, purpuram sacram deosculans, omnia fausta Eminentiae 
Tuae cum felici plenoque sancti Concilii exitu a Deo precor ac vehe- 
menter desidero 

Eminentiae Tuae Reverendissimae 
servus h. et add.mus in D.no 

® Florentinus de Andrade y Silva 
Episcopus tit. Heliosebastenus 

Exc.mi P. D. ANTONII DE CAMPOS 
Episcopi tit. Fehianensis, Auxiliaris Lisbonensis 

Olivais - Lisboa, 31 de agosto de 1959 
Eminenda Reverendissima, 

Tenho a honra de apresentar a Vossa Eminencia os meus mais 
respeitosos cumprimentos. Acuso recebida a carta de Vossa Eminencia 
a qual vou responder. Na minha humilde opiniao devem ser tratados no 
proximo Concilio Ecumenico os seguintes assuntos: 

Dogma; Declaragao dogmatica da Mediagao universal de Nossa 
Senhora. 

Moral: Aclarar a questao da regulamentagao dos filhos. 

Pastoral: Actualizagao da Pastoral. 

Diaconado: Sua actualizagao, possibilidades e condigoes. 

Inter-dependencia das dioceses da mesma nagao, em ordem ao auxilio 
mutuo e a Pastoral. 

Concessao de maiores faculdades aos Vigarios foraneos e maior 
exigencia de responsabilidades. 



620 


LUSITANIA 


Unificagao de todos os sectores de Catequese — criangas, adolescentes 
e adultos e ainda o catecumenato dos adultos — no nivei diocesano e 
nacional. 

Acrescentar nos Seminarios um quinto ano de Teologia pratica, que 
seja prepara^ao imediata da vida pastoral. 

Revisao das funcoes dos cabidos das Catedrais. 

Liturgia: Reforma do missal e do breviario. 

Maior facilidade nas concessSes de Missas vespertinas. ' 

A parte doutrinal da Missa em vernaculo. 

Binagoes de semana, em caso de necessidade. 

Conservar a preparacao penitencial da Missa. 

Enriquecer a liturgia do Matrimonio. 

Maior exigencia na admissao aos Sacramentos, sobretudo Baptismo 
e Matrimonio. 

Liturgia dos Sacramentos e alguns sacramentais em vernaculo. 

Poderem tomar liquidos, sem limites de hora, os que binam ou 
trinam. Jejum eucaristico dos sacerdotes igual ao dos fieis. 

Trazer, para o calendario, os Santos mais notaveis do Antigo Testam. 
Cantar o « Benedictus » sempre apos o consagragao. 

Homilias dominicais seriadas de forma a fazer a doutrinagao total 
dos paroquianos em quatro ou cinco anos, de acordo com as reformas 
a fazer. 

Oscula humilde e reverentemente a Sagrada Purpura de Vossa Emi- 
nenda Reverendissima 

& Antonius de Campos 
Episcopus tit. Febianensis 

Exc.mi P. D. EMMANUELIS DOS SANTOS ROCHA 
Archiepiscopi tit. Mitylenensis, Auxiliaris Lishonensis 

Lisbonae, 3 septembris 1959 

Eminentissime Princeps, 

Cordiali qua par devotione quod mihi Deo et homini visum scripsi. 

Votorum summarium hoc, cum possibile, explanari poterit. Propo- 
nere tantum potui in paucis aliquid dicere. 

Educationis gratia, cum video ordinem rerum in Ecclesia a iure statu- 
tum, in maximis vel minimis, a non habente missionem ad hoc modifi- 
catum, vehementer doleo. 

Hoc autem disciplinae aut pastoralis formas olim opportunas hodie 
non actuales me sentire non obstat. 

Libertas et sinceritas in scribendo, iudicio atque determinationibus 
Apostolicae Sedis meae submissioni aequales. 

Sacram deosculans Purpuram, a Deo pro Eminentia Vestra bene- 
dictiones deprecans, infimus in Ipso servus 

® Emmanuel dos Santos Rocha 
Archiepiscopus tit. Mitylenensis 

Liturgia 

1. Missae, ordinationis, baptismi, aliorumque sacramentorum, eccle- 
siarum et altariunl consecrationis aut benedictionis, aliarum atque sacra- 
rum functionum caerimonias ad principale reduci, omnino servata per- 
sonarum et rerum dignitate. Ut in digna simplicitate, sobria dignitate, 
essentiali veritate, sine fastidio sed vere sentientes instruantur, alentur, 
in gratia formentur fideles, 

2. Sacerdotalia, etiam ministrorum, indumenta sacra numero for- 
maque ad convenientem redigi simplicitatem. 

3. Religiosa architectura, sculptura, pictura, quae rem propriam, 
religionem, non aperte vel rudibus exprimant, nullo pacto admitti. Etiam 
in vasis sacris. 

Doctrina 

Dei Genitricis Mariae mediationem universalem, secundariam et 
veram, definiri. 

De Iure et Pastorali 

1. Seminaria, pro saeculari clero formando, sint: maiora, unum tan- 
tum in ecclesiastica provincia, nisi alterum alumnorum numerus exigat; 
minora, unum vel plura in dioecesi. 

Sic facilius instructio et formatio obtinetur uniformis. Quod indu- 
bitanter disciplinam et pastoralem in futuro fovet. 

Seminarii maioris rectores, moderatores, disciplinae curatores, ma- 
gistri et alii ad rem pertinentes, in metropolitana et suffraganeis dioece- 
sibus eligantur ubi inter optimos inveniantur. 

2. In provinciis ecclesiasticis dioeceses manibus invicem apprehen- 
dere oportet, ut necessitatis patentisque utilitatis disciplinaris atque 
pastoralis unitatem formantes. 

3. Regularium superiorum, quocumque gradu, suis permittere sub- 
ditis contra dioecesanam disciplinam in potestate non esse. 

4. Congreganistas clericos vel utriusque sexus laicos, sub Ordinario 
dioecesis maxime ubi Evangelii operariorum minor numerus, salvis 
ipsorum ofEciis atque auditis et rationabiliter non obstantibus superio- 
ribus, in dioecesanum apostolatum incumbere debere. 

5. Sacerdotibus, extra sacras functiones, indumenta pro ubique ter- 
rarum convenienter statui uniformia, quibus patenter inveniantur. Orbis, 
quoad laicos, quasi unus, plurium derelictis regionum et nationum pecu- 
liaribus indumentorum formis. 

6. Corona clericalis, nunc tam frequenter oblita etiam ubi olim 
servata, non imponi; manens tamen quoad capillorum cultum can. 136 
§ 1 C.I.C. 

7. Patrinus et matrina in Baptismo numquam nisi Christianam vitam 
publice observantes. Deficientibus iis, sancto sanctaeve neophytus com- 
mittatur. Fidei nominisque christiani hoc exigent honor et decus. Ita et 
in Chrismate. 

8. Diaconatum in suis functionibus restitui et regi. 

9. Diaconum precibus diurnis prudenter statutis incumbere oportet. 

Ipsius cum acatholica aut sine fide in omnibus probata matrimonium 

non permitti. 

10. Perfectae obligatio castitatis in Presbyteratu, non antea. Matri- 
monii constantia ad Presbyteratum dirimens impedimentum, et versa vice. 

Emmanuel Dos Santos Rocha 
Archiepiscopus tit. Mitylenensis 


21 

Exc.mi P. D. EMMANUELIS A JESU PEREIRA 
Episcopi tit. Eraenetiensis, Auxiliaris Conimbricensis 

Conimbricae, 8 septembris 1959 

Eminentissime et Reverendissime Domine, 

Tantum hodie respondere possum officio Eminentiae Vestrae Rev.mae 
(Prot. N. 1 C/59-2289) 18 iunii 1959 ad me misso. Nam Ex. mus Archie- 
piscopus Episcopus abfuit per quattuor menses causa infirmitatis ideoque 
praefui Dioecesi, aliquando, ob vacationes eorum, sine auxilio quorun- 
dam sacerdotum, qui maxime incumbunt rebus Curiae Dioecesanae. 

En nonnullae animadversiones, quas suggeram circa res quae in 
futuro Concilio tractari poterunt: 

I. Quoad Ius Canonicum 

1. Determinandum esset utrum Vicarii Substitutus et Adiutor ha- 
beant potestatem necne ministrandi extraordinarie Confirmationem ut 
parochus stricte dictus. 

2. Vehementer optandum esset ut Sacerdotes, horis vespertinis, 
etiam extra missam, quavis hora, independenter a Missae Sacrificio, 
ministrare possint christifidelibus Sacram Communionem, ut nunc est, 
iam maximi momenti est pro vita spirituali fidelium. Sed amplius optant. 
Nonnullis in locis neque semper possibile est ante missam vespertinam 
audire confessiones omnium fidelium, v, gr. in primis feriis sextis unius- 
cuiusque mensis. Non raro accidit, quia immediate post Missam nondum 
Sacram Communionem accipere possunt, quia nondum confessi, ideoque 
constringuntur abrumpere primas ferias sextas. Praesertim vere et aestate, 
ob labores in agro, christifideles mane in ecclesiam ire non possunt. Sed 
exempli gratia, mense Maio, cum vespere seu nocte ad ecclesiam eunt 
in devotionem Mensis Mariani simul libenter communionem acciperent; 
idem, mense iunio, in devotione Sacratissimi Cordis lesu; in Noven- 
dialio Immaculatae Conceptionis, mense decembris; mense novembre, 
in devotione Animarum Purgatorii. Si Oecumenicum Concilium hoc 
sineret, servata disciplina, quae nunc viget quoad ieiunium eucharisticum, 
hoc maxime placeret Sacerdotibus et christifidelibus, 

3. In can, 1075 tellendum esset impedimentum, quod constat a 
numero 1°: « Qui, perdurante eodem legitimo matrimonio adulterium 
inter se consummarunt et fidem sibi mutuo dederunt de matrimonio 
ineundo ». 

Nam plurima matrimonio invalida sunt ob huiusmodi impedimentum 
minime notum et quod non facile cognosci potest. 

II, In re dogmatica 

Definienda esset, ut fidei dogma, doctrina, quae profitetur Dei Geni- 
tricem esse mediatricem omnium gratiarum. Idem optarem de Materni- 
tate humana B. Virginis Mariae, quod ostenderet Ecclesiae Mariam Dei 
Genitricem simul ut Matrem omnium hominum. 

III. De re disciplinari 

Mihi opportuna videtur damnatio solemnis Materialismi dialectici 
Marxistarum, in formis sintheticis, sed claris, ut omnibus appareat vene- 
num, quod in eo latet, ita ut christifideles luculenter videant impossi- 
bilem esse concordandam christianismi cum Marxismo. Idem optarem de 

erroribus existentialismi praesertim in iis quae ad moralem spectant, 
nam hodiernis diebus maxime huiusmodi Moralis nova nocet animabus. 

Osculando Sacram Purpuram Eminentiae Vestrae Rev.mae me pro- 
fiteor addictissimum in Domino 

® Emmanuel a Jesu Pereira 
Episcopus tit. Praenetiensis 
Auxiliaris Conimhricensis 

Exc.mi P. D. FRANCISCI M. DA SILVA 
Episcopi tit. Telmissensis, Auxiliaris Bracharensis 

Bracarae, 9 septembris anni 1959 

Em. me ac Rev.me Domine, 

Cum vices agam auxiliaris Archiepiscopi Bracarensis, nihil amplius 
habeo addendum ad eius animadversiones in eo quod spectat ad res 
agendas in futuro Concilio Oecumenico. Attamen, quia Litterae Prot. 
N. 1 C/59-2437 mihi missae sunt, responsum personale debeo, liceat 
mihi da aliquot capita reducere quod etiam puto utile agendum esse 
in futuro Concilio Oecumenico. 

Scilicet: 

1. Quoad Ius Canonicum mihi videtur quod: 

a) provisio paraeciarum ad nutum Ordinarii loci fieri debet, ut 
iam in Lusitania ac aliis in locis fieri solet; 

b) Synodus dioecesana, etiamsi celebranda sit, tamen non intra 
determinatam temporis periodum, sed ad iudicium prudens Episcopi, 
prout iam mos est in omnibus Dioecesibus; 

c) in singulis provinciis ecclesiasticis concilium provinciale cele- 
bretur, non tamen intra determinatam temporis periodum, sed ad iudi- 
cium Metropolitae cum consensu Episcoporum qui ei assistere debent, 
ut iam fit in omnibus partibus; 

d) praeter species religiosarum associationum in can. 700 enume- 
ratae, quarta species addatur, id est Actio Catholica cui regulae gene- 
rales praecipiendae sunt; 

e) licentia matrimonio assistendi, de quo in can. 1096 agitur, 
exigatur, non tamen ad validitatem matrimonii; 

/) in Concilio agatur de indissolubilitate externa matrimonii et, 
si fieri potest, ad matrimonium ratum et consummatum doctrina can. 1119 
extendatur, nam R. Pontifex potestatem habet matrimonia legitima con- 

summata solvendi et hoc fit vi can. 1125, etiamsi illa matrimonia etiam 
intrinsece indissolubilia sint, repugnare non videtur quod etiam ob 
causas graves et vi dispensationis R. Pontificis, matrimonia rata et con- 
summata solvi possint; 

g) dies abstinentiae et ieiunii in can. 1252 praescripti ad paucos 
reducantur, ut peccata formalia vel saltem materialia, tantum quantum 
fieri potest, vitentur; 

h) legi de audiendo sacro etiam satisfaciant qui Missae adsunt 
quando celebratur in oratoriis privatis legitime erectis, saltem vi con- 
sensus Ordinarii loci; 

i) indicentur normae sequendae in processibus administrativis et, 
salva iustitia, eius usus licitus generatim ad omnes quaestiones conten- 
tiosas, iis exceptis quae de valore matrimonii agunt, et criminales 
extendatur; 

/) declaretur an consilium, vi can. 105 audiri debet ad validita- 
tem actus, cum canones illud exigunt; 

/) declaretur an poena lata per modum praecepti peculiaris sit 
poena ab homine ad normam can. 2217§l,n.3. 

2. Quoad disciplinam ecclesiasticam censeo ut: 

a) habitus ecclesiasticus ac tonsura servanda sint, secundum legi- 
timas locorum consuetudines et Ordinarii loci praescripta, saltem in 
regionibus ubi hoc motivum discessionis non affert; 

b) disciplina circa caelibatum clericalem vigens servanda sit; 

c) ieiunium eucharisticum, prout in Motu Proprio die 19 mar- 
tii 1957 a Pio XII f. m. dato praescribitur, servandum sit, tamen fide- 
lium cornmunio qualibet hora etiam vespertina diei permitti debet, 
servatis servandis; 

d) Missa vespertina libera esse debeat vel saltem celebrari possit 
toties parocho vel rectori ecclesiae bono fidelium utilis videatur; 

e) in administratione sacramentorum ac sacramentalium imo in 

Sancti Sacrificii Missae celebratione, excepto Canone, lingua vulgari uti 
possit. f 

3. Quoad doctrinam puto damnandum esse Neo-modernismurh ac 
Naturalismum. 

Me poenitet has litteras post statum tempus mittere, tamen veniam 
spero habere ab Em.tia Vestra Rev.ma, cui omnia fausta a Deo adprecor, 
ac deosculans Sacram Purpuram me profiteor 

Em.tiae Vestrae Rev.mae servum in Domino 

Francis cus da Silva 
Episcopus tit. Telmis sensis 

40 (II b) 

Exc.mi P. D. IOSEPHI P. DA SILVA 
Episcopi tit. Thiavensis, Auxiliaris Lishonensis 

Lisboa, 14 novembro 1959 

Eminenda Reverendissima, 

Com os mais vivos e respeitosos cumprimentos, agradego a Vossa 
Eminenda Reverendissima a penhorante confianga, em mim depositada, 
expressa na veneranda carta de 18 de Junho proximo passado e que eu 
s6 no fim das ferias recebi. 

Como, sobre o assunto, desejava ouvir algunas Assistentes da Acgao 
Catdlica que se encontravam fora de Lisboa em missoes apostolicas, 
s6 agora me foi possivel elaborar a modesta resposta junta, pedindo, 
por isso, a Vossa Eminenda Reverendissima Se digne disculpar-me do 
atraso com que a fago. 

Que Deus, na Sua infinita Bondade, faga coroar dos melhores 
resultados o auspicioso Concilio Eucumenico que Sua Santidade 
Joao XXIII em boa hora anunciou e que tanto interesse e entusiasmo 
tem despertado no seio da comunidade crista, sao os meus votos sinceros. 

Beijando a Sagrada Purpura, pego licenga para apresentar a Vossa 
Eminencia Reverendissima a reiterada expressao das minhas respeitosas 
e gratas homenagens. 

De Vossa Eminencia Reverendissima Eminentissimo e Reverendissimo 
Senhor 

dev.mus in X.to servus 

® losEPHus Petrus da Silva 
Episcopus tit. Thiavensis 


Inter res et argumenta in futuro Concilio Oecumenico tractanda mihi 
videntur magni momenti ea quae ad apostolatum laicorum attinent. 
Ex. gr.: 

I. Positio iuridica Actionis Catholicae sensu stricto sumptae in 
Ecclesia: 

a) elementa fundamentalia; 

b) missio specifica; 

c) natura, vis et ambitus mandati ab Ecclesia laicis concessi; 

d) Actio Catholica et Actio Socialis. 

II. De relatione Actionis Catholicae cum aliis Associationibus: 

a) catecheseos; 

b) apostolatus; 

c) pietatis; 

d) charitatis; 

e) missionum... 

III. Crisis suggestionis a S. S. Pio XII, f. m., relatae circa Actionis 
Catholicae nominis et structurae mutationem (II Congressus Aposto- 
latus Laicorum Romae habitus, anno 1957). 

IV. De coordinatione omnium Operum Apostolatus in ambitu pa- 
roeciali, diocesano, nationali et internationali. 

Votum: ut in C.I.C. locum habeat Actio Catholica. 

© losEPHus Petrus da Silva 
Episcopus tit. Thiav ensis 

Exc.mi P. D. MICHAELIS GONZI 
Archiepiscopi Melitensis (Malta) 

Una cum Archiepiscopo responsum dedit: 

Exc.mus P. D. EMMANUEL GALEA 
Episcopus tit. Trallianus in Asia, Auxiliaris Melitensis 

Malta, 2 settembre 1959 

Eminenza Reverendissima, 

Ho Ponore di trasmettere alPEminenza Vostra i suggerimenti, che 

10 ed il mio Vesco vo Ausiliare (Monsignor Emmanuele Galea, Vescovo 
tit, di Tralles in Asia) abbiamo creduto proprio di sottomettere alia 
savia considerazione della Pontificia Commissione Antipreparatoria per 

11 prossimo Concilio Ecumenico. 

E chino al bacio della Sacra Porpora, con ossequio e venerazione mi 
confermo 

dell’Eminenza Vostra Reverendissima 
dev.mo ed ubb.mo servo 

® Michele Gonzi 
Arcivescovo di Malta 

Eminentissime Domine, 

Gratias agentes Eminentiae Tuae Reverendissimae pro Litteris diei 
18 iunii 1959 de proximo Concilio Oecumenico, nos infrascripti, Archie- 
piscopus Melitensis et Episcopus Auxiliaris eiusdem Archidioecesis, haec 
quae sequuntur iudicio et sapientiae Pontificiae Commissionis Anteprae- 
paratoriae subicere cupimus. 

L Quoad quaedam Doctrinae capita 

a) Quo christiani, qui a vera Christi Ecclesia se separaverunt, ad 
unitatis centrum redeant, valde conferre putamus si notum axioma: 
« Extra Ecclesiam nulla salus » bene explicetur. Eioc principium breviter 
et clare enunciatur in Allocutione « Singulari quadam » Pii Pp. IX, 
diei 9 decembris anni 1854 (cf. Denzinger-Bannwart, n. 1647). Sed 
nusquam, ni fallimur, ne in Concilio Vaticano quidem, amplo et solemni 
modo in mentem revocata est unicuique gravis obligatio inquirendi, et 
deinde amplectendi, veram Ecclesiam Christi. 

b) Iterum ad attrahendos ad centrum unitatis catholicae christianos 
inde separatos multum prodesse poterit definitio dogmatica de Maria 
Dei Genitrice universali omnium gratiarum mediatrice apud lesum eius 
Filium et unicum Mediatorem apud Deum. Sectae orientales venerationem 
erga Beatissimam Virginem adhuc retinent, Protestantes autem, uti fe- 
runt, veteres erratas opiniones magna ex parte deposuerunt. Valde ergo 
sperandum est fore ut haec veritas, bene explicata, ab omnibus Chri- 
stianis accipiatur tamquam vox Matris Caelestis filios universos in unum 
colligere volentis. 

II. Quoad Disciplinam cleri et populi christiani 

a) Cum ex una parte lesus et Maria orationem et poenitentiam 
valde commendent, ex alia parte, attenta hodierna imbecillitate naturae 
humanae, dies ieiunii valde imminuti sint. Quemadmodum autem clerici 
in Sacris Ordinibus constituti ad fundendas speciales orationes obligan- 
tur, ita ad pauca ieiunia, praeter legem communem, adigi poterunt. 
Quod respondere putamus desiderio Summi Pontificis, qui, inter alia, 
ex hoc Concilio aedificationem populi christiani exoptat, 

b) In locis ubi acatholicorum numerus est satis notabilis, ut fit in his 
dioecesibus et in regionibus, quae « British Commonwealth of Nations » 
constituunt, valde ad quietem fidelium et ad acatholicorum animos alli- 
ciendos, conferre videtur, si una amicitiae vel invitationis ratio tamquam 
causa sufficiens haberetur pro catholicorum praesentia mere passiva in 
acatholicorum nuptiis, funeribus similibusque sollemniis. 

c) Habentur in Archidioecesi sex Monasteria Monialium, quae obli- 
gatione tenentur recitandi integrum Officium Divinum; ipsae non sine 
difficultate linguam latinam legere discunt et prorsus nihil intelligunt. 
Utilius forsitan substitueretur haec obligatio per recitationem aliarum 
precum, quae earum captui et intelligentiae sint magis accomodatae. 

III, Quoad quaedam negotia ecclesiastica 

In expediendis quibusdam negotiis ecclesiasticis optantur ampliores 
facultates pro Ordinariis locorum, uti e. g. pro alienatione bonorum 
ecclesiasticorum, pro proroganda reductione Missarum iam ad tempus 
a Sancta Sede concessa, 

Michael Gonzi 
Archiepiscopus Melitensis 

© Emmanuel Galea 
Episcopus tit. Trallianus in Asia 

Exc.mi P. D. IOSEPHI PACE 
Episcopi Gaudisiensis (Gozo) 

Gaudisii, die 22 aprilis 1960 

Reverendissime Domine, 

Accepi alteram epistulam diei 21 martii 1960, Prot. N. 1 C/59- 
54 9 -bis, quam tamen accepi die 8 aprilis 1960. Cum omni reverentia 
debita notandum duco primam epistulam diei 18 iunii 1959 tam sero 
pervenerat ut ad diem 1 septembris 1959 nullo modo poteram respon- 
sionem dare. Ceteroquin ego minimus et ultimus episcoporum non 
putavi me aptum ut sententiis, consiliis et votis meis aliquid utilitatis 
conferrem iis qui adlaborant pro futuro Concilio Oecumenico. 

Cum iterum a me exigatur ut aliqua exponam et animadvertam hoc 
facio praesenti mea epistula. Hinc proponerem sequentia: 

1) Ut in materia iustificationis, si possibile erit, dissidia compo- 
nantur inter varias scholas catholicas circa efficaciam gratiae. Item circa 
modum causalitatis sacramentorum et similia. 

2) Ut tempus aliquod praefiniatur in quo adspir antes ad sacerdo- 
tium, antequam admittantur ad cursum theologicum, exclusive attendant 
formationi spirituali eorum, et in quo rite instruantur circa onera et 
obligationes suo tempore assumendas, ad pericula mundi vitanda, et 
ad media apta adhibenda ut sarta tecta gratia sacerdotalis conservetur. 
Inquisitio quae nunc fit ante collationem primae tonsurae est nimis 
protracta. Si casu haec mea propositio acceptetur, proponerem ut ordi- 
natio sacerdotalis concedatur initio quarti anni cursus theologici cum 
obligatione manendi in Seminario durante quarto anno. 

3) Ut facultates concessae Episcopis amplientur. Nimia coarctatio 
saepe in damnum administrationis dioecesanae vertit; v. g. in casibus 
concessionis oratorii privati sacerdotibus infirmis, in dispensationibus 
matrimonialibus et in similibus. 

4) Ut quoad beneficia iuspatronatus laicorum praefiniatur tempus 
(v. g. post 100 annos a fundatione) in quo cesset quodlibet ius sive 
activum, sive passivum. 

5) Ut remedium efficax inveniatur quo fideles deterreantur sese inge- 
rendi in materia disciplinae stricte ecclesiasticae et impediendi directe 
vel indirecte functiones ecclesiasticas; quibus in casibus, experientia 

docente, saepe saepius occulti sed praecipui fautores sunt sacerdotes, 
cum magno animarum damno. 

6) Ut perpendatur utrum expediat ut omnes parochi sint amovibiles. 

7) Ut propriis locis ea capita doctrinae quae a Summis Pontificibus 
ultimis temporibus sapienter proposita sunt introducantur. 

8) Ut in nova editione Codicis luris Canonici prae oculis habeantur 
Interpretationes Authenticae a Pontificia Commissione datae. 

Si ea quae suggerenda duxi non placent, pro non exhibita, rogo, 
habeantur. 

Interim qua par est reverentia cum omni obsequio me profiteor 


Addictissimus in Christo D.no 

® losEPH Pace 
Episcopus Gaudisiensis 

Exc.mi P. D. IACOBI MANGERS 
Episcopi Osloensis (Oslo) 

Oslo, 29 iulii 1959 

Eminentissime ac Reverendissime Domine, 

Acceptis litteris quibus Pontificia Commissio Antepraeparatoria pro 
futuro Concilio Oecumenico dicti Concilii Patrum sententias, vota et 
consilia expetit, humillime ac devotissime sequentia proponere audeo, 
brevissime quidem, deficiente tempore, cum durante mense augusti absens 
esse debeam. 

1. Cum Concilium Oecumenicum Vaticanum 1869-1870 propter 
instantia mala quaestiones omnes quae a diversis Commissionibus prae- 
paratae erant plane tractare nequiverit, dignum omnino videtur quod 
quaestiones illae a futuro Concilio reassumantur, cum plures ex illis 
adhuc actuales sint necnon maximi momenti, 

2. Mihi videtur quod futurum Concilium, ut in cann. 222, 223, a 
Beatissimo Papa loanne, feliciter regnante, indictum, imprimis sibi pro- 
ponere debeat inquirere quaenam sint causae principales praesentis de- 
christianisationis seu materialismi practici cui ingens numerus baptiza- 
torum indulget, necnon videre quaenam sint remedia apta et communia 
lamentabili huic rei opponenda. 

Hic a futuro Concilio valde opportune reassumi possent principalia 
capita quae sibi optime proposuit praesens Romana Dioecesana Synodus, 
quae capita maximi sunt momenti pro tota Ecclesia. 

Etiam aliae quaestiones vere actuales examinandae sunt, v. g. usus 
linguae vernaculae in functionibus liturgicis, etiam, in celebratione Missae, 
Canone excepto; habitus seu vestis clericorum, status sacerdotum irre- 
gularium, in concubinatu viventium, apostatarum; simplificatio proces- 
suum in causis nullitatis matrimonialibus; validitas (vel invaliditas) 
matrimoniorum quae in regionibus contrahuntur ubi lex civilis permittit 
divortium, et ubi (v. g. in Scandinavia) quasi omnes putant se in con- 
scientia posse agere secundum legem civilem; laicorum diaconatus eorum- 
que diversa munera sive in apostolatu sive in nonnullis functionibus 
liturgicis, etc. 

3. Res vero dogmaticae ac doctrinales iam tam clare et firmiter elu- 
cubratae sunt, ut non necessarium videatur illis magnum tempus impen- 
dere. Non mihi videtur esse opportunum discutere an nova dogmata 
possent definiri, cum hoc nihil novi thesauro Ecclesiae afferret, sed e 
contra christianos separatos magis ac magis ab unitate Ecclesiae deter- 
reret. 

Attamen cum in Oecumenico Concilio 1869-1870 Summi Pontificis 
auctoritas ac potestas tam clare ac feliciter definita sit, non parvi momenti 
est ut notio Ecclesiae in futuro Concilio clarissime determinetur necnon 
clarius statuantur episcoporum iura et munera ut ex iure divino exo- 
riuntur. Quod quidem in fortuitis colloquiis cum schismaticis et prote- 
stantibus magni ponderis esse potest. 

4. Quaestio vero quam prae omnibus futurum Concilium sibi propo- 
nere debet, est unio omnium qui christiano nomine se honorant. Ni 
fallor, est hoc etiam mens Summi Pontificis. 

Cum autem, humano modo loquendo, longa sit via antequam chri- 
stiani sive per schisma sive per haeresim separati ad perfectam Ecclesiae 
unitatem redeant, imprimis inquirendum est quomodo quaedam unio 
moralis seu caritatis obtineri possit ita ut lites, contentiones et suspi- 
ciones inter fratres amoveantur et locum dent mutuae comprehensioni 
ac benevolentiae. 

Ad assequendum tale propositum perutile esset si, durante Con- 
cilio — postquam quaestiones stricte internae elucubratae sunt — collo- 
quia cum fratribus separatis haberi possent ita ut modus mutuae conver- 
sationis vel collaborationis inveniri possit in rebus practicis, moralibus, 
politicis in quantum ad religionem spectant — exclusa evidenter omni 
communicatione in sacris — -, quae tamen communicatio etiam clarius 
definienda est. 

Valde bonum etiam esset, ut mihi videtur, si Concilium provideret 
ut in diversis Dioecesibus aut regionibus — cum approbatione et sub 
vigilantia episcopi — colloquia cum christianis separatis institui possent, 
quibus via ad Unam Sanctam Ecclesiam pararetur. 

Per se patet quod nihil omnino omittendum est ut omnes ad unicum 
Christi ovile redeant et unicum Supremum Pastorem agnoscant. 

Effundendo preces pro felici labore. Pontificiae Commissionis Ante- 
praeparatoriae, maneo tota cum animi devotione et subiectione Sanctae 
Sedis 

humilis servus 

® Iacobus Mangers 
Episcopus Osloensis 

Exc.mi P. D. IOANNIS RUTH 

Episcopi tit. Amudar sensis, Vicarii Ap. Norvegiae Centralis 

Trondheim, die 16 oct. 1959 
Eminentissime ac Reverendissime Domine, 

Hisce Eminentiae Vestrae responsum meum relate ad sanctam Syno- 
dum mox celebrandam mitto. 

Quod quidem propter itinerem pastoralem nimis tarde missum ut 
ignoscat Eminentia Vestra enixe rogo. 

Me profiteor Eminentiae Vestrae servum oboedientissimum 

® Io ANNES Ruth 
Episcopus tit. Amudar sensis 

Responsum Vicarii Apostolici Norvegiae Centralis, loannis Riith, 
Episcopi titularis Amudar sensis, ad Pontificiam Commissionem Anteprae- 
paratoriam pro Concilio Oecumenico mox celebrando circa eas res, quae 
in Concilio maximo cum fructu tractandae videntur: 

1) ut conceptus Ecclesiae tanquam corporis Christi mystici pres- 
sius exponatur; 

2) ut munus episcopi tanquam ordinarii in suo dioecesi intimius 
exponatur; 

3 ) ut quaestiones ad Mariologiam spectantes praecipue in quantum 
Christologiam et Ecclesiologiam tangunt, clarius exponantur; 

4) ut locus et positio laicorum in Ecclesia magis in lucem ponatur; 

5) ut praecipue ordo diaconatus immo et ordines minores magis 
novi reddantur; 

6) ut opus Missionum magis in propatulo ponatur. 

Quaestiones istae intime me commovent non tantum pro momento 

quod habent respectu Ecclesiae Universalis, sed etiam propter difficul- 
tates quas fratres separati experiuntur imprimis quoad munus episco- 
pale atque relate ad doctrinam Mariologicam supra descriptam, ita ut 
spes oriatur, fratres ab Ecclesia separatos his quaestionibus solutis faci- 
lius ad unitatem Ecclesiae redituros fore. 

In hac spe profiteri me gaudeo Eminentiae Vestrae humillimum in 
Christo servum 

Io ANNES Ruth 
Episcopus tit. Amudarsensis 

Exc.mi P. D. CASIMIRI I. KOWALSKI 
Episcopi Culmensis (Chelmno) 

Prot. N. 268/59 Ord. Pelplini, die 6 augusti 1959 

Eminentissime Princeps, 

Acceptis litteris Pontificiae Commissionis Antepraeparatoriae pro 
Concilio Oecumenico die 18 iunii 1959 sub Prot. N. 1 C/59-344 datis 
cor meum abundat gaudio et gratitudine erga Summum Pontificem 
loannem XXIII pro Eius proposito de Concilio Oecumenico convocando. 
Sequens votum, permultorum laborum pastoralium causa, in forma bre- 
vissima proponere audeo: 

1. Concilio Vaticano anno 1871 interrupto videtur mihi eas impri- 
mis quaestiones esse tractandas et definiendas, quae in eodem Concilio 
iam praeparatae actualitatem suam hodie minime amiserunt. 

2. Quoad doctrinam eas quaestiones elucidandas esse aestimo, quae 
ex regalitate Christi defluunt. Inter quas imprimis regalitatem Beatae Ma- 
riae Virginis Matris et Almae Sociae Christi Redemptoris a Concilio pro- 
fundius tractandam et definiendam esse censeo. Deinde omnes huius doc- 
trinae sequelas cum pro vita indi viduali episcoporum, sacerdotum et reli- 
giosorum necnon catholicorum laicorum tum pro vita sociali familiarum, 
associationum et populorum exarandas esse puto, ut quaestiones gravis- 
simi momenti pro Corporis Christi in societate moderna et in hominibus 
nostrorum temporum dilatatione et prosperitate. Altera ex parte in 
Concilio Oecumenico illos errores refutandos damnandosque esse censeo, 
qui regalitati Christi directe vel indirecte adversantur. Inter quos error 
pessimus statolatriae accuratissimo examini subiciendus est, in quo error 
et divinisationis hominis et falsissima doctrina existentialismi et mate- 
rialismi athei culmen suum attingunt. 

Quia vero finis primarius existentiae populorum et societatum sine 
dubio aedificatio in eis Corporis Christi Mystici sit, ideo hac de quae- 
stione tractandum erit delineando essentiam et competentiam confe- 
rentiarum episcoporum singularum nationum. 

- Denique doctrinam de Mystico Corpore Christi a Summo Pontifice 
p. m. Pio XII magnifice exaratam a Concilio Oecumenico reassumendam 

esse censeo et evolvendam, ita ut non solum episcopi et sacerdotes, 
necnon maiorum et minorum ordinum clerici, sed etiam religiosi et 
religiosae, immo et laici catholici sciant, quid sint ut membra Mystici 
Corporis Salvatoris, qualem locum in hoc organismo teneant, quantum 
laborem sanctificationis et apostolatus exercere debeant, ut caritate afflante 
vivant, crescant et centuplum fructum afferat Mysticum Corpus Christi 
in societate moderna. 

3. Quoad disciplinam Ecclesiae exigentiis regalitatis Christi subi- 
cienda et modificanda sunt omnia, quae ad vitam, habitum, laborem et 
apostolatum cleri pertinent. Constitutiones et habitus societatum reli- 
giosarum tum hominum quam feminarum etiam conformandae sunt 
exigentiis huius doctrinae centralis. Statuta et vita Actionis Catholicae 
in omnibus vitae socialis partibus cum hac doctrina et exigentiis disci- 
plinae apostolatus in mundo moderno concordent oportet. Regnum veri- 
tatis et caritatis per Concilium Oecumenicum restaurandum et confir- 
mandum est in mentibus, in cordibus, in vita et in apostolatu omnium 
membrorum Mystici Corporis Christi, ut unitas per amorem et pax per 
ordinem Christi in mundo stabilitae Regnum Salvatoris Nostri in natio- 
nibus Christianis firmum et inconcussum reddant et sceptrum Principis 
pacis per reditum fratrum dissidentium ad Ecclesiae Unitatem necnon 
per laborem Evangelii praeconum usque ad extremos fines terrae ex- 
tendant. 

Quas brevissimas animadversiones humiliter praesentans profiteor 
me Eminentiae Vestrae obsequentissimum in Christo servum 

® Casimirus Ioseph Kowalski 
Episcopus Culmensis 

2 

Exc.mi P. D. ZDZISLAW GOLINSKI 
Episcopi Czestochoviensis (Czestochowa) 

Czestochowiae, die 12 octobris 1959 

Eminentissime Domine, 

Honori mihi duco Eminentiam Vestram Reverendissimam certiorem 
reddere me litteras diei 18 VI anni currentis Prot. N. 1 C/59-427 tem- 
pore feriarum accepisse, qua de causa tempore indicato seu ante diem 
primam mensis septembris responsionem mittere non potui. 

Primo grati sumus erga Beatissimum Patrem, — ego, Clerus Dioe- 
cesanus ac Christifideles — accepto nuntio de proposito Concilium Oecu- 
menicum convocandi. Unionem confessionum Christianarum cum Ecclesia 
Christi maxime desideramus. In precibus quotidianis Deum Omnipo- 
tentem adprecamur pro prosperitate huius propositi tam gravis momenti. 
Maximo cum gaudio Deo adiuvante, si hodiernae circumstantiae permit- 
tent, ad Concilium properabo. 

Dein audeo mea ex parte proponere, quae in scriptis communicare 
potui: 

L Sub exclusiva Sedis Apostolicae moderatione frequentiorem com- 
municationem cum repraesentantibus nonnullarum confessionum maiori 
auctoritate gaudentium in rebus bonum generis humani spectantibus 
providere. 

II. In re theologica: 

1) Praeparanda est promulgatio dogmatis de B. Maria Mediatrice 
gratiarum. 

2) Constitutionem dogmaticam de Ecclesia — animum ad Ency- 
clicam de Mystico Corpore lesu Christi advertendo — promulgare. 

3) Evolutionem doctrinae de Spiritu Sancto, de gratia, de virtu- 
tibus proponere. 

4) Arctiorem coniunctionem Theologiae Moralis cum Theologia 
Ascetica et Mystica elaborare. 

III. De his quae ritum et caeremonias liturgicas attinent: 

1) Quamprimum breviorem facere ritum consecrationis ecclesiae, 
maxime unam horam durantem. 

2) Praeter linguam latinam, linguam vernaculam in Rituale Ro- 
manum excepto ritu S. Ordinis et consecrationis episcopi introducere. 

3) Missale et breviarium lingua latina est exarandum, attamen 
christifidelibus admittenda est recitatio textuum intra Missam in lingua 
vernacula exceptis verbis consecrationis. 

4) In breviario nonnullas lectiones S. Scripturae Veteris Testa- 
menti in I Nocturno abbreviare; in lectionibus II Nocturni de Sanctis 
res non omnino certas, vulgo « la legende », amovere. 

IV. Disciplina Cleri: 

1) Studia philosophica et theologica uno anno quasi novitiatus 
praecurrere. 

2) In decursu studiorum aliquod tempus ad cognoscendam gene- 
raliter doctrinam physicam ac biologicam necnon aliquot horas pro 

cognoscenda cura pastorali ac pro labore physico exercendo designare. 

3) In Codice luris Canonici claram mentionem facere Episcopum 
Ordinarium esse verum Moderatorem Cleri Dioecesani cum facultate 
nominandi pro eodem Clero Dioecesanum Patrem Spiritualem. 

4) Ponderare possibilitatem liberandi sacerdotes ab obligationi- 
bus spiritualibus Ordinis, quando vere constabit — facta medicis peritis 
inspectione corporis — eos actualiter plene conscios suarum obligationum 
non fuisse. 

V. De Religiosis: 

1) Singulas domos religiosarum « sui iuris » — e. g. VV. III Or- 
dinis S. Francisci de poenitentia Bernardinarum, VV. Carmelitanarum, 
Monialium O. S. Benedicti — unire eisque Antistitam Generalem dare 
ac unam domum Novitiatum erigere. 

2) Privilegium exemptionis Ordinum exclusive ad disciplinam 
servandam et vitam spiritualem promovendam coarctare; res autem litur- 
giae, cultus divini, curae animarum atque opera socialia Ordinariis loco- 
rum subicere. 

3) Habitum religiosorum et religiosarum unificare ac simplicio- 
rem reddere. 

4) Obligare religiosos utriusque sexus ut habeant partem in labore 
pro bono Ecclesiae sub moderatione Ordinariorum. 

VI. De cura animarum: 

1) In Codice luris Canonici maiorem animum in curam animarum 
prospere gerendam advertere. 

2) In eodem Codice obligationem divisionis numerosarum paroe- 
ciarum Ordinariis imponere. 

3) In Curia Dioecesana referendarios speciales pro cura anima- 
rum gerenda et alia specialia munera ecclesiastica designare. 

VII. Codex luris Canonici: 

1) Ea amovere, quae iam veterata sunt, e. g. can. 987, 4° 
can. 1083; praescripta de iure patronatus, e. a. 

2) Danda est plena et clara definitio erroris communis n.t.cnon 
conditiones ad eum probandum indicare. 

3) Licentia assistendi matrimonio de qua in can. 1096 § 1, praeter 
vicarios cooperatores etiam vicariis adiutoribus danda est — etiam, qui 
« ex parte dumtaxat suppleant parochi vicem » — can. 475 § 2 in f. 

4) Processum beatificationis et canonisationis ad maiorem sim- 
plicitatem reducere. - 

5) Cuivis sacerdoti dare facultatem Sacramentum Confirmationis 
aegrotis administrandi. 

6) Processum canonicum de nullitate matrimonii declaranda pro 
posse coercere; e. g. unum iuramentum ante vel post depositionem par- 
tium ac testium necnon peritorum, etc. 

7) Ordinariis locorum permittere, ut tam sacerdotibus quam sub- 
ditis dioecesanis suis dare possint licentiam libros et ephemerides prohi- 
bitos legendi, exceptis libris obscoenis. 

VIII. Laici in Ecclesia: 

In exponenda doctrina catholica bene signare; 

a) necessitatem imbuendi plenitudinem vitae spiritualis et vere 
sentiendi cum Ecclesia Christi; 

b) mentem responsabilitatis pro Ecclesia, proximis et genere 
humano. 

Interim Sacram Purpuram reverenter deosculor 

Vestrae Eminentiae Reverendissimae 
addictissimus servus 

® Zdzislaw Golinski 
Episcopus Czestochoviensis 


3 

Exc.mi P. D. CESLAI KACZMAREK 
Episcopi Kielcensis (Kielce) 


Prot. N. DA-86159 R. 731 


Beatissime Pater, 


Kielciis, die 17 octobris 1959 


Causa proxime celebrandi Concilii Oecumenici nonnullas praesentibus 
observationes, praesertim circa ius canonicum hucusque vigens, praestare 
audeo exhortationibus Sanctitatis Vestrae parens; 

1. Can. 129, can. 130 haud non can. 131 C.l.C. de clericorum reli- 
gibsorumque studiis et conferentiis videri strictius regulas hac in materia 
debere dare ita ut clericorum studia post receptum sacerdotium efficacius 
et modo magis sub Ordinariorum moderatione ordinato, non triennio 
sed multum diutius, forsan stabiliter colantur. 

2. Si sermo de clericorum vestitu, talari veste in liturgicis functio- 

nibus seu tempore divinorum officiorum tantum uti praecipiatur, extra 
vero liturgiam sacram clerici utantur vestibus simplicissimis, parvi pretii, 
ad conditiones praesentis temporis accommodandis simulque statui cleri- 
corum decentibus. 

3. De spiritualibus clericorum exercitiis unoquoque anno persol- 
vendis praeceptum desideratur. 

4. Commune officium publicarum Ecclesiae precum ad usum cleri 
reformandum et accomodandum sub gravi sustineatur. 

5. Religiosi — exempti praesertim — ad tramitem iuris canonici 
et ad tenorem permultorum privilegiorum in multis, quae tamen aliquo 
modo vitam dioecesis respiciunt, a potestate Ordinariorum loci eximuntur 
et in his ingerentia eorundem Ordinariorum ad minimum vigenti in iure 
reducitur ita ut variae implicationes in dioecesana administratione cum 
animarum damno oriantur. Videtur esse necessarium in multis religio- 
sorum etiam exemptorum res Ordinariis locorum subiicere. 

6. Desiderantur strictius definiendae facultates Vicarii Capitularis, 
praesertim principium: « sede vacante nihil innovetur » accuratius expli- 
cetur. 

7. Cum post Apostolicam Constitutionem Pii XII Papae Christus 
Dominus et post « motu proprio » eiusdem Pontificis Sacram Commu- 
nionem circa eucharisticum ieiunium et tempus accipiendi S. Commu- 
nionem nonnulla dubia oriantur (v. gr.: circa relationem inter praescrip- 
tum can. 867 § 4 de distributione Sacrae Communionis extra Missarum 
sollemnia horis pomeridianis videlicet et nocturnis « si id rationabilis 
causa suadeat » et praescriptum praefatorum documentorum de Sacra 
Communione accipienda intra pomeridianam Missam tantum vel imme- 
diate [una hora] post Missam) desideratur nova et una lex hac in 
materia ordinanda haud non maxime condicionibus praesentis temporis 
accomodanda. 

8. Praescriptum can. 1083 § 2 n. 2 videtur esse tollendum, sicut 
et can. 987, n. 4. 

9. Praeter nullitatis matrimonii causas hucusque vigentes etiam et 
aliae dirimentes inducendae videntur, v. gr. ex contrahentium quali- 
tatibus. 

10. Loco can. 1092 de conditionibus, qui ianua malorum abusuum 
est, statuendus est canon in matrimoniis ineundis conditiones omnes 
excludens et adductas pro non adiectis habens. 

11. Ritus consecrationum et benedictionum (v. gr. consecrationis 
ecclesiarum, altarium, campanarum, etc.) breviandi essent et lingua ver- 
nacula in iisdem adhibenda. Similiter breviandi ritus in conferendis Sa- 

cramentis et, praeter essentialem Sacramenti formam, omnes orationes lin- 
gua vernacula recitandae essent. 

12. Cum hodierno die multa et horrifica mala ex scholis, libris, 
diariis, theatris etc. in puerorum insontium animas defluant praepediant- 
que eorum moralem institutionem, parentes et qui locum parentum 
teneant, ita sub gravi ad pleniorem sub specialibus directivis parochorum 
religiosam prolis educationem obligentur ut negligentes a parocho suo vel 
confessario a sacramentis suscipiendis prohiberi possint et contumaces 
ab Ordinario puniri. 

13. Etiam et fidelium laicorum activitas in christianae doctrinae 
apostolatu vivificari debeat, sed istius activitatis limites, in quibus agere 
valeant, iure strictius definiantur. Quaestio haec accedit generali quae- 
stioni de relationibus inter potestatem iurisdictionis et ordinis clericorum 
et fidelium laicorum facultates eis in apostolatus campo proprias haud non 
debitas. 

14. Can. 1401 C.l.C. extendatur etiam ad curiae episcopalis offi- 
ciales, parochos, parochis aequiparatos et in omnes confessarios haud non 
in clericos studiis sive sacris sive civilibus vacantes. 

15. Advocatorum et procuratorum ad lites in iudiciis ecclesiasticis 
admissio non semel occasio ad perpatrandos abusus fuit magno cum 
bonae famae tribunalium detrimento, cum non semel immodica emolu- 
menta a partibus poscantur hincque speciem corruptionis indiciorum 
ipsorum fidelibus iste abusus praebeat. 

16. Liber quartus C.l.C. de processibus videtur non semel indigere 
proces sualibus formalitatibus et sollemnitatibus quae tractum processus 
et causarum definitionem impediunt ac in longum ducunt, hincque fideles 
ad hodiernae vitae promptitudinem adsuefacti ab iudiciis ecclesiasticis 
abhorrent. 

17. Ius poenale multas censuras latae sententiae referens non semel 
in abstracto remanet, cum — in genere dicendo — parum laicorum 
praesertim (et non semel clericorum) interest, an sint vel non censura 
irretiti; videntur magis adhibendae esse poenae ferendae sententiae, quas 
ecclesiasticus iudex post processum criminale imponat. 

Hoc etiam in processu sollemnitates simpliciores praesertim circa 
accusationem desiderantur. 

Quae omnia dum refero humillimum filium Sanctitatis Vestrae me 
profiteor 

© Ce s LAUS Kaczmarek 
Episcopus Kielcensis 

Exc.mi P. D. MICHAELIS KLEPACZ 
Episcopi Lodzensis (Lodz) 


Prot. N. 2695/59 Le 3 aout 1959 

Votre Eminence, 

La lettre de Votre Eminence m’a fait un grand honneur. Je tiens a 
remercier vivement Votre Eminence de me Pavoir adressee ainsi que de 
m’avoir invite a la collaboration dans le lourdes aflaires du Concile 
(Ecumenique. 

Des le commencement je me permets de porter a la connaissance de 
Votre Eminence, que 1’Episcopat Polonnais a sa session d’avril, tout en 
prevoyant sa participation dans les travaux preparatoires au Concile, 
avait elu sa Commission du Concile a laquelle j’ai ete invite comme 
membre sommes. 

La Commission avait deja tenu deux sessions; nous nous decides 
que nos opinions, approuvees par la Conference Pleniere de TEpiscopat 
Polonnais, seront envoyees a Votre Eminence au mois de septembre. 

Puisque tous les eveques particuliers — d’apres les directives de 
Votre Eminence — sont autorises de proposer leurs opinions, j e tiens 
a souligner des ce moment que j’ai propose 'certaines idees a la Com- 
mission, qui — comme je le crois — seraient utiles au futur Concile. 

Tout d’abord 1’Unite des Eglises est a souligner. 

Vu nos contacts avec PEglise orthodoxe, nous pourrions fournir 
nos observations aux Peres du Concile. C’est pourquoi j’ai propose, que 
cette question soit traitee en detail. Le rapport dans des grandes lignes 
est deja prepare; on travaillera sur lui d’une maniere encore plus 
detaillee. 

Deuxiemement la deshumanisation de Thomme en face du progres 
technique oblige Phumanite et PEglise aux tentatives de la conciliation 
de ce progres avec des vraies valeurs humanistes (j’ai deja prepare un 
rapport la dessus). 

En troisieme lieu la laicisation de la vie incite a la solution du 
probleme, comment la vie surnaturelle doit prendre part dans la vie 
contemporaine (le rapport est deja pret). 

II y a enfin des problemes sociaux et economique dans lesquels vit 
la Pologne. Iis nous donnent une orientation, qu’un travail supplemen- 
taire sur la doctrine sociale catholique est necessaire. 

Ces problemes je les crois essentiels. Evidement il y a encore d’autres 
question qui vont etre discutees et resolues au Concile. Des que Votre 
Eminence voudra bien me faire parvenir un questionnaire plus detaille, 
je ne manquerai pas de m’ouvrir sur ces sujets. 

Je me rends parfaitement raison que c’est seulement dans une bien 
modeste part que je pourrai contribuet a la cause commune, mais elle 
aura, cette part, sa valeur a elle. Les opinions des eveques du monde 
entier formeront en effet un tout, tres utile aux methodes du travail de 
TEglise Universelle. 

Si Votre Eminence desirait que ces theses soient formulees d’une 
maniere plus detaillee, je me declare toujours pret aux Services du 
Saint Siege. 

Je prie Votre Eminence de bien vouloir agreer Thommage de mon 
religieux respect en Notre Seigneur et je me permets de baiser Sa Pourpre 
Cardinalice. 

® Michael Klepacz 
Episcopus Lodzensis 

5 

Exc.mi P. D. CESLAI FALKOWSKI 
Episcopi Lomzensis (Lomza) 

Lomzae, die 31 augusti 1959 

Eminentissime, ac Reverendissime, E)omine, 

Gratias maximas agens pro humanissimis litteris Eminentiae Vestrae 
Reverendissimae diei 18 iunii a. c. Prot. N. 1 C/59-768, sequentes 
animadversiones votaque mittere audeo, quae potius uti desiderata pro 
futuro in Concilio Oecumenico tractari possint. 

I. Quoad doctrinam 

1. In instructione theologica aspectus kerigmaticus dogmatum cum 
concentratione Mariologica prae oadis habendus est. 

2. Perennis philosophia aristotelico-thomistica quam maxime pro- 
gressum scientiarum physicarum, chymicarum ac biologicarum appro- 
priare sibi debet, ut novis temporibus magis adaequate correspondeat. 

3. Obiectionibus non obstantibus, scientia socialis catholica vera 

doctrina est, quae dijffert a systemate capitalistarum ac socialistarum: 
haec doctrina catholica sociari debet cum dogmate Mystici Corporis 
Christi. 

II. Quoad Codicem et Disciplinam 

1. Nova editio Codicis I. C. quamprimum pro tota Ecclesia pro- 
mulgetur, in qua vetera revisioni subdantur, hucusque edita decreta 
generalia et interpretationes authenticae necnon res novae et necessariae 
inserantur. 

2. Univocam terminologiam in Codice applicare. 

3. Legem a qua passim et faciliter dispensatur in legem permit- 
tentem convertere. 

4. Nonnullas facultates Ordinariorum ampliare. 

5. Inamovibilitatem beneficiorum abolere. 

6. Ius poenale aliquantulum simplificare magisque perspicuum facere. 

7. Lex sacra coelibatus integra maneat, probabilis vero inhabilitas 
ad eam servandam et consequenter disqualificatio tironum ad statum 
clericalem ope etiam modernarum methodorum psycho-analiticarum insti- 
tuenda est, ne ad ministerium divinum vocentur et ad sacramentum 
Ordinis admittantur hi omnes, qui potius et magis ad sacramentum 
matrimonii physice et psychice dispositi sint. 

III. Quoad Liturgiam 

1. Kalendarium quam primum reformare, festa stabilire, ne a luna 
mutabili dependant. 

2. Rubricae generales Breviarii adhuc magis ad simpliciorem formam 
redigere. 

3. Breviarium est sacra oratio Ecclesiae, tamen aliquatenus abbre- 
viandum est. 

4. In Rituali reservationes imminuere et in administratione Sacra- 
mentorum ac Sacramentalium linguam vernaculam admittere. 

5. Caeremoniale Episcoporum hodiernis conditionibus accomodare. 

6. In Pontificali nonnullae caeremoniae abbreviare (v. g. Conse- 
cratio ecclesiarum, altarium etc.). 

7. Missam ab hora 3 usque ad horam 21 ubique celebrandi permit- 
tere cum ieiunio trium horarum. 

Interim Sacram Purpuram osculans cuncta fausta Eminentiae Vestrae 
Reverendissimae ab Omnipotente adprecare promitto et addictissimum 
me profiteor 

Ceslaus Falkowski 
Episcopus Lomzensis 

Exc.mi P. D. EUGENII BAZIAK 

Archiepiscopi Leopoliensis Latinorum (Lwow) 
Administratoris Ap. Cracoviensis 

Romae, 18 decembris 1959 


Eminentissime Princeps, 

Fisus me tandem Romam, ad limina, venturum, usque in hunc diem 
responsionem dare procrastinavi ad Litteras quibus Eminentia Tua Reve- 
rendissima vota expetebat pro futuro Concilio Oecumenico celebrando. 
Quod nunc libentissime facio, in adnexis foliis meas humillimas animad- 
versiones scribens. 

Parcat, quaeso. Eminentia Tua mihi si, pro Ecclesiae bono, ex tota 
mei animi sinceritate locutus sim. Velit attamen et mea ferventissima 
omina excipere pro felici et quam proxime futura Concilii eiusdem cele- 
bratione; ad quod parandum aptas vires Tibi Deus abundanter ut 
impertiatur oramus. 

S. Purpuram deosculans, venerationis sensus Tibi pando omnique 
quo par est obsequio prosequor meque profiteor 

Eminentiae Tuae Reverendissimae 
addictissimum ac humillimum servum 

^ Eugenius Baziak 
Archiepiscopus Leopoliensis Latinorum 

De indole Concilii 

Non videtur opportunum, ut Concilium novas definitiones dogma- 
ticas proponat, cum nulla veritas specifice negari videatur, abstractione 
facta ab erroribus modernis qui ubique irrepserunt ut laicismus et 
atheismus non solum theoreticus sed practicus, qui errores summatim 
damnari poterunt. 

Negotium maximum Concilii erit reformare disciplinam Cleri popu- 
lique Christiani eamque necessitatibus nostri temporis accommodare, 
pauca seligendo, quae maximae utilitatis esse poterunt pro Ecclesiae 
bono animaruitique salute. 

De Episcopis 

Ex iis quae C.l.C. de Episcopis statuit (cf. cann. 329 § 1, 334 ss.) 
patet Episcopos eosque solos (simul cum Romano Pontifice, qui pote- 
statem universalem in Ecclesiam habet sine limitibus territorialibus vel 
personalibus), potestate ordinaria et propria in dioecesi praeditos esse. 
Ex quo sequitur omnes alios de potestate Episcopi participare eosque 
quodammodo esse vicarios Episcopi in munere adimplendo. Potestas 
eorum est ordinaria attamen certo vicaria et non propria, qua in tota 
dioecesi unus Episcopus praeditus est. 

Parochus non habet potestatem propriam in « suo » territorio sicut 
Episcopus in tota dioecesi, ideo est « vicarius » Episcopi in eiusdem 
munere absolvendo, atque magis ad nutum Episcopi esse debet. Inamo- 
vibilitas parochi est obstaculum grave in potestate episcopali in terri- 
torio dioecesis exercenda. 

Firma manente dependentia a S. Sede plenaque submissione, augenda 
videtur potestas ordinaria Episcopi in regimine dioeceseos rem admini- 
strativam et disciplinarem praesertim quod spectat. 

Ex iure Codicis tribuantur Episcopis residentialibus facultates quae 
« ad quinquennium » tantum a S. Congregatione Concistoriali nunc con- 
ceduntur. 

Augeatur facultas dispensandi ab universalibus Ecclesiae legibus, 
praesertim in re matrimoniali; exempli gratia, quod impedimentum con- 
sanguinitatis in 3° gradu lineae collateralis attinet, semper in praxi 
dispensatum. 

Episcopis residentialibus concedantur facultates benedicendi Rosaria, 
Crucifixos aliaque obiecta cultui fidelium destinata ad instar privilegio- 
rum quibus pollent S. R. E. Cardinales. 

Multiplicentur sollemnitates in quibus liceat Episcopis benedictio- 
nem papalem impertiri, non quidem Missa absoluta, sed post homiliam. 

Facultas tribuatur Episcopis permittendi bis vel ter Sacrum litare 
etiam diebus ferialibus, si necessitas pastoralis id exigere videatur. 

Augeatur Episcoporum auctoritas respectu religiosorum praesertim 
exemptorum. Cum Episcopi residentiales sint ordinarii et immediati 
pastores in dioecesibus sibi commissis (can. 334 § 1), religiosi in iis 
quae ordinem externum spectant, omnino subdantur Episcopis. Exemptio 
servetur et' limitetur ad ordinem internum religionis. In iis praesertim 
quae ad ordinem ministeriumque pastorale pertinent. Religiosi plene 
subdantur Episcopis, tam in exercitio ministerii quam in praeparatione 
ad illud. Ex quo sequitur necessitas invigilandi in religiosorum studium. 

theologiam pastoralem, instructionem religiosam in scholis tradendam, 
instructionem catechisticam quod attinet. 

De Metropolitis 

Limitum revisio quarundam dioeceseon videtur opportuna et utilis. 
Metropolitarum auctoritas in Episcopos sufiraganeos augeatur. Oppor- 
tunum esset Conferendas quas vocant Episcoporum Provinciae insti- 
tuere ad maiorem coordinationem ministerii pastoralis. 

De Religiosis 

Limitare privilegia religiosorum in indulgentiis impertiendis et in 
dispensationibus elargiendis ab aetate requisita ad sacram ordinationem, 
quae privilegia superant facultates Episcoporum residentialium. 

De disciplina Cleri 

Cum spiritus laicismi in dies magis pervadant agmina sacerdotum 
novissimae generationis, periculumque « haeresis actionis » illorum pie- 
tati immineat, pauca sed maxima cum disciplina praescribenda sunt et 
stricte observanda: 

a) Pleno vigore et extensione servetur lex coelibatus, quae gloria 
est cleri ritus latini, qui etiam hisce novissimis temporibus bello et per- 
secutione saevientibus, pro Christo et ovibus animam ponere non haesi- 
tavit, dum proh dolor, eisdem in conditionibus ritus graeci sacerdotes, 
matrimonio iuncti familiisque onerati, ad schisma transierunt. 

h) Urgeatur vita communis cleri, nullique, exceptis patre et matre 
ipsius sacerdotis, in domo paroeciali habitare liceat. Nulla in hoc admit- 
tatur exceptio. 

c) Ad sanctitatem cleri promovendam urgenda est lex qua omnes 
sacerdotes quotannis vel altero saltem anno exercitia spiritualia peragere 
obligentur. 

d) Necessitas instituendi Moderatorem Spiritualem pro sacerdo- 
tibus in ambitu dioeceseos aut vicariatus foranei. 

e) Non minuendum est breviarium sed exigentiis vitae sacerdo- 
talis aptandum, ut sit « Vademecum » sacerdotis, organice cum vita 
ministri iunctum, quod simul orationi mentali inservire possit, lectioni 
spirituali vel Visitationi Ss.mi Sacramenti. 

/) Habitum quod attinet, vestis talaris servetur in Missa aliisque 
sacris caeremoniis peragendis. Extra ecclesiam sacerdotes habitu nigro 
(klergyman) uti valeant, a laicis distincto. 

Modificandae tamen sunt vestes religiosorum religiosarumque quae 
saepe magni pretii, insalubres, incommodae sin minus periculosae cum 

sint, risum movent apud fideles, qui simplicitate magis attrahuntur hodie 
quam varietate vestis. 

g) Tollenda lex inamovibilitatis parochorum utpote potestatem 
Episcopi coarctans in regimine dioeceseos, maximis periculis obnoxia pro 
ipsis parochis, qui nimis independentes sese considerant animisque fide- 
lium non raro scandalum offerunt. 

h) Laxanda lex incardinationis excardinationisque: facilior red- 
datur possibilitas transeundi in aliam dioecesim, praesertim si adsit 
penuria cleri in una dioecesi dum simul copia sit in altera. 

i) Legibus moderetur frequentatio spectaculorum pro sacerdo- 
tibus (uti theatrum, cinema) edicaturque auctoritative an liceat sacer- 
dotibus televisione uti, quae non pauca affert pericula pro vita sacerdo- 
tali: animum in terrena allicit, tempus inutiliter teritur, a studiis arcet. 

/) Moneantur sacerdotes de periculis in adhibendis autoraedariis 
(vehiculis automaticis), quae sub praetextu ministerii saepius in praxi 
adhibentur ad proprium commodum. 

k) Moneantur sacerdotes ad vitam in spiritu evangelicae pauper- 
tatis ducendam, a luxu sese abstinentes, ut revera fratres sint pauperum. 

l) Teneantur sacerdotes lege abstinentiae et ieiunii, cum nulla 
iis sit ratio ut ab ipsa dispensentur. 

m) Dispensationes ab aetate ad sacros ordines requisita ne elar- 
giantur. 

n) Sacerdotes omnes pericula subire cogantur post sacros ordines 
usque ad decem annos. 

o) Ne amplius adhibeatur locutio: « clerus saecularis », sed « dioe- 
cesanus ». 

p) Instructio circa « sollicitationem ad turpia » scandali occasio- 
nem praebere potest et est mutanda. 

q) Ditentur sacerdotes facultate excipiendi confessiones in itine- 
ribus (treno et automobile) sicut in navibus et itineribus aeriis. 

De beneficiis 

Quoad fructus beneficii (can. 1473) parochus est dominus omnium 
attamen non eodem modo: 

a) Quoad portionem fructuum, quae ad dotis conservationem et 
meliorationem sunt necessaria, parochus est dominus sub onere can. 1477. 

b) Quoad portionem, quae requiritur ad honestatem parochi su- 
stentationem parochus habet dominium plenum can. 1473. 

c) Quoad portionem quae superflua attinet, obligatio subsistit 
« pro pauperibus aut piis causis impendendi ». Haec obligatio est non 
solum obligatio in conscientia sed obligatio stricte iuridica et coercibilis. 

Lex iuridica enim statuit actiones externas et obligationem erga alterum. 
Bona enim sunt ecclesiastica et qua talia destinantur ad finem caritativum, 
quae destinatio sanctione poenali munitur cfr. cann. 2222 et 2346 .Ex 
definitione can. 1409 beneficium includitur in genere causae piae, atque 
executor omnium piarum causarum est Ordinarius ex lege can. 1515. Ad 
executionem autem pertinet possibilitas coactionis, coercibilitas. 

Disciplina populi christiani 

Maxima urgetur necessitas praeparandi parentes ad missionem rite 
adimplendam erga filios relate ad instructionem religiosam. Est hic finis 
primarius matrimonii et parentes gratia status ditantur ad hanc missio- 
nem adimplendam. Cum ad hanc minime sint praeparati, urget necessitas 
catechismi pro parentibus et laicis qui sacerdotes in casu necessitudinis 
supplere possint in catechizandis pueris. 

Declaretur munus laicorum in apostolatu: urget necessitas cuiusdam 
Instituti ad hoc speciali modo destinati, ut laici in auxilium hierarchiae 
catholicae vocati, munus sibi concreditum addiscant et rite implere 
possint. 

De S. Liturgia 

Ad maiorem participationem fidelium in rebus sacris admittatur in 
sacramentis et sacramentalibus administrandis lingua vernacula, nuUa 
enim adest ratio cur diversitas linguae unitati nocere possit. lura linguae 
patriae in liturgia praesertim in cantu sacro recognoscantur et millenares 
consuetudines hac in re pie observentur. Lingua vernacula adhibeatur 
etiam in caeremoniali sacrae ordinationis ac consecrationis episcopalis: 
explicationes a sacerdote perdurante sacro ritu datae lingua vernacula, 
ritum perturbant. 

Abbrevietur ritus consecrationis ecclesiarum, altarium etc. 

De praeceptis ecclesiasticis 

Data facultate celebrandi S. Missae Sacrificium horis vespertinis, 
nulla adest ratio cur etiam sacra communio fidelibus id rationabiliter 
petentibus administrari non possit. 

Tempus paschale sit ad urgendam non ad finiendam obligationem 
confessionis et communionis annualis: obligationi satisfacit qui semel in 
anno sacram synaxim recepit. 

® Eugenius Baziak 
Archiepiscopus Leopoliensis Latinorum 
Administrator Apostolicus Cracoviensis 


42 (II b) 

Exc.mi P. D. TADDAEI P. ZAKRZEWSKI 
Episcopi Plocensis (Plock) 


Prot. N. 4271/59 

Eminentissime Princeps, 


Plociae, die 15 septembris 1959 


Humanissimis litteris Eminentiae V. Rev.mae de die 18 iunii 1959 
obtemperans, ut sententiam meam de rebus in Concilio Oecumenico 
tractandis aperiam, gratum mihi est pro nonnullis capitibus tractandis 
certas proferre suggestiones: 

1. Equidem maxima mihi videntur capita ad vitam sacerdotalem 
spectantia, quae vita nostris temporibus tantis exposita est periculis, ut 
non obstantibus tot admonitionibus ex Cathedra provenientibus novas 
vel renovatas exiget formas. 

Praesertim crebrae sunt nunc aggressiones contra coelibatum. Vide- 
tur mihi praescripta coelibatus non solum attenuare non licere, sed 
contra modernas aggressiones et opiniones valde esse defendenda ita ut 
coeHbatus sacerdotalis illaesus maneat. 

Accedit hic quaestio orationis; nimirum voces elevantur contra obli- 
gationem recitandi Breviarii. 

Videtur mihi, hanc publicam orationem sacerdotalem necessariam et 
omnino retinendam siquidem cum certa reformatione, pro clero in cura 
animarum occupato, et extra collegia vitam degente. 

2. lura et privilegia et exceptiones diversarum familiarum religio- 
sarum ita accrescunt et accreverunt, ut iurisdictio et necessaria ingerentia 
Episcopi in earum vitam nimis tenua vel quasi vana evadit. Tempora 
postbellica vere in vita religiosa multa ostenderunt damna — quibus 
mederi poterit maior religiosorum dependentia ab Ordinariis. In diversis 
familiis religiosis quasi deperditur sensus nexus unus Ecclesiae, quae 
vivit et dimicat — et formatur quidam particularis coetus, qui inde- 
pendenter ab Episcopo et Ecclesia suas colet ideas. Habitus religiosus 
religiosarum debet esse simplicior et temporibus magis accomodatus. 

3. In Codice luris Can. desunt praescripta de Actione Catholica, de 
activitate et iuribus laicorum in Ecclesia, quae quaestio semper novas 
assumit aspectus, et valde inter laicos et sacerdotes disputatur, 

4. Ultimis temporibus magnam significationem assumpserunt Con- 
ferentiae Episcoporum diversarum nationum. Utilitatem horum con- 

gressuum vita ostendit; alium signum in hoc videri potest, quod in 
ultimo Annuario Pontificio, prima vice hae Conferentias quasi officiali 
modo enumerantur, deest vero harum Congressuum iuridica competentia. 
Definiendum est quemnam locum teneat inter iura Episcopi dioecesani. 
Synodum dioecesanam, consilium provinciale et plenarium. 

5. Reformatione indigent libri liturgici, ac quidem Missale; deside- 
ratus est textus noviter translato psalterio accommodatus, rubricae sim- 
pliciores, maior diversitas lectionum tam in Epistolis quam in Evangeliis 
et admissio in quibusdam partibus usus linguae vernaculae. 

Breviarium; magis temporibus Nostris accomodatum, et pro clero 
saeculari abbreviatum, cum noviter dispositis lectionibus ex Scriptura, 
Patribus et hagiographia. 

Rituale; magis desideriis laicorum pro usu linguae vernaculae acco- 
modatum. Novas exigit formas Pontificale et Caeremoniale Episcoporum 
ratione speciali modo ieiunii eucharistici, binationis et trinationis Missae. 

Desideratae sunt valde abbreviationes et simplificationes rituum pon- 
tificalium V. gr. consecrationis Ecclesiarum, Virginum, Ordinum. Quae 
omnia ad perficienda, certe specialis commissio praeparatoria deside- 
rabatur. 

6. Revisio facultatum quinquennalium ubi nunc diversae dispropor- 
tiones inveniuntur; v. gr. facultatem religiosorum dispensationis ab aetate 
pro suis assequendi, qua facultate Episcopi dioecesani nunc pro suis 
subditis non gaudent. 

His breviter expositis, quae quidem veram continent partem deside- 
riorum, liceat mihi veniam Em. V. R. expetere et me cum osculo S. Pur- 
purae profiteri addictum in Christo servum 

Taddaeus Paulus Zakrzewski 
Episcopus Plocensis 
Solio Pontificio Assistens 

8 

Exc.mi P. D. ANTONII BARANIAK 
Archiepiscopi Vosnaniensis (Poznan) 


Prot. N. 1231/59 

Posnaniae, die 28 septembris 1959 

'Eminentissime Domine, 

Litteris, quas Eminentia Vestra ad me miserat die 18 iunii 1959 
(Prot. N. 1 C/59-1069), responsum dedi per epistolam, die 26 augu- 
sti 1959 (Prot. N. 1079/59); per quam et notificavi me consilia et vota 
pro futuro Concilio Oecumenico brevi paraturum atque quam primum 
Eminentiae Vestrae missurum. 

Consilia mea et vota varias sectiones vitae ecclesiasticae respiciunt: 
officia nempe clericorum, iurisdictionem ecclesiasticam, disciplinam Sa- 
cramentorum, leges abstinentiae et ieiunii. Magisterium Ecclesiae, ius 
processuale in causis matrimonialibus, beatificationem servorum Dei, 
poenas ecclesiasticas et sacram liturgiam. 

Maiori tamen cura prosecutus sum capita doctrinalia et reformationes 
in re liturgica. 

Propositiones meas omnes exposui ea mente, ut essent bono anima- 
rum et Ecclesiae quam maxime profuturae. 

Interea sciat Eminentia Vestra qua Praesidens Commissioni Ante- 
praeparatoriae me cum clero populoque Archidioecesis Posnaniensis Deum 
Omnipotentem ardentissime adprecaturum, ut omnibus laboribus praepa- 
ratoriis futuri Concilii benedicere dignetur. 

Eminentiae Vestrae 

servum in Christo addictissimum me profiteor 

© Antonius Baraniak 
Archiepiscopus Vosnaniensis 


I. De obligationibus clericorum 
Yita communis cleri (can. 134). 

Omnino commendanda est, ubi deest — introducenda, ubi desiit — 
renovanda, vita communis cleri paroecialis, quae in eo consistit, ut 
omnes sacerdotes in eadem domo habitent eademque mensa utantur. 

II. De potestate regiminis 
Votestas Episcoporum residentidium (can. 198). 

In Codice luris Canonici pressius enucleandum foret discrimen inter 
Ordinarios locorum, Episcopos residentiales, qui iure divino potestatem 
habent ordinariam in suis dioecesibus, et alios ordinarios locorum, prae- 
sertim eos, qui sede vacante vel sede impedita regimen exercent, 

III. De Disciplina Sacramentorum 

1. Tempus celebrandi Missam (can. 821 § 1). 

Canone 821 § 1, in quo tempus celebrandi Missam delimitatur, 
omnibus Ordinariis concedatur potestas impertiendi facultatem celebrandi 
Missam quocumque opportuno pro populo tempore. 

2. Facultas trinandi (can. 806). 

Ordinariis tribuatur potestas, ut, ubi adsint circumstantiae de quibus 
in can. 806 § 2, facultatem trinandi impertire valeant. 

3. Ius matrimoniale (cann. 1012-1143) . 

a) Duo impedimenta matrimonialia sunt abolenda: raptus vel vio- 
lenta retentio mulieris (can. 1074) et affinitas in secundo gradu lineae 
collateralis (can. 1077 § 1). 

b) Praescriptum can. 1032 § 2, quo determinantur publicationes 
matrimonii in paroeciis, in quibus pars per sex menses commorata sit 
post adeptam pubertatem, relaxandum est ad normas, quas statuit Sacra 
Congregatio de disciplina Sacramentorum in casu dispensationis ab eodem 
praescripto. 

c) Supprimenda est multiplicatio impedimentorum consanguinitatis 
et affinitatis (cann. 1076 § 2 et 1077 § 2). 

4. Validitas consecrationis episcopalis (ad can. 933). 

Consecratio episcopalis facta ab episcopo haeretico, schismatico vel 
apostata, a Sede Apostolica expresse declaretur invalida in casu defectus 
successionis Apostolicae vel debitae intentionis, vel essentialis elementi 
in materia et forma. 

IV. De abstinentia et ieiunio 

Abstinentia et ieiunium (cann. 1230-1234). 

Disciplina abstinentiae et ieiunii hoc modo determinetur: 
Abstinentiae legi omnibus et singulis sextis feriis totius anni, ex- 

ceptis festis de praecepto, tenentur catholici omnes, qui septimum aetatis 
annum expleverunt. 

Lege ieiunii adstringuntur feria quarta Cinerum, die Parasceve et 
pervigilio Immaculatae Conceptionis omnes catholici ab expleto vigesimo 
primo aetatis anno ad inceptum sexagesimum. 

V. De magisterio ecclesiastico 

1. XJmo Ecclesiarum. 

Unio omnium Ecclesiarum Christianarum sit principale argumentum 
Concilii Oecumenici. 

Totus mundus in ordine naturali ad unificationem omnibus viribus 
tendit. In ordine supernaturali unitas, primitus Ecclesiae a Christo con- 
cessa ac deinde malitia hominum disrupta, est iterum omnibus viribus 
reintegranda. Id ardentissime ab omnibus Christifidelibus desideratur. 

2. Doctrina de Ecclesia. 

Opportunum foret declarare in forma definitionis sollemnis schema 
Concilii Vaticani de Ecclesia, Corpore Christi Mystico. In eadem defini- 
tione declaranda esset quaestio de membris Ecclesiae; praesertim de 
natura et gradibus connexionis cum Ecclesia baptizatorum. 

3. Salus acatholicorum. 

Enucleandum esset problema salutis aeternae eorum, qui actualiter 
non sunt membra Ecclesiae. 

a) Coniunctio cum Ecclesia eorum, qui salvantur. 

b) Salus infantium non baptizatorum. 

4. Natura infallibilitatis Ecclesiae. 

Inculcanda est supernaturalis origo privilegiis infallibilitatis eccle- 
siasticae. Usus tamen debitus eiusdem privilegii de facto innititur semper 
profundis et diuturnis studiis theologicis. 

5. Christianus in societate humana et ecclesiastica. 

Declaranda est doctrina Ecclesiae de functionibus uniuscuiusque bap- 
tizati in societate humana et ecclesiastica. 

A) Vrimum problema spectat operam, quam praestare debet laicatus 
Christianus in oeconomia salutis. 

a) Omnes catholici moneantur, ut fidem suam in vita tam privata 

quam publica intrepide confiteantur, doctrinae christianae scientiam 
augeant, supernaturalem vitam gratiae foveant, universam suam vitam 
ad divina et ecclesiastica praecepta componere studeant ac virtutibus 
christianis aliis exemplo praeluceant in vita personali, familiari, profes- 
sionali. Id efficiet eos idoneos cooperatores salutis aliorum. 

h) In unaquaque paroecia laici opem ferant suis pastoribus, prae- 
sertim in cura animarum extra muros ecclesiae. Nostris diebus deside- 
randa est praeprimis cooperatio medicorum, paedagogorum et iuristarum, 
ut moraliter et etiam materialiter debito modo consulatur iuventuti, quae 
se ad matrimonium praeparat, coniugiis noviter initis et familiis nume- 
rosa prole oneratis. 

c) Auxilium laicorum opportunum esset et necessarium in iis casi- 
bus, in quibus exortae sunt difficultates communicationis fidelium cum 
pastoribus. 

d) Catholici, qui active vitam politicam exercent, sociales consocia- 
tiones promovent, diariis publicis praesunt etc., in opera sua auctorita- 
tem Ecclesiae ne invocent, salvo expresso permissu legitimae potestatis 
ecclesiasticae. 

e) Moneantur laici catholici, ne participent factionibus, quae sibi 
ius arrogent determinandi ambitum potestatis hierarchicae eamque coar- 
ctandi sub falso praetexto defendendi characterem apoliticum Ecclesiae. 
Revocanda sunt in memoriam iura Ecclesiae docentis. 

/) Catholici tenentur ecclesiastica principia vitae publicae cognoscere 
eaque sua facere tam in theoria quam in praxi. 

Opponant se falsis opinionibus politicis, in quibus omnes sectiones 
vitae publicae invigilationi statali subdantur ita, ut status se immisceat 
in conscientiam, in potestatem Ecclesiae, in iura omnia tam singulorum 
hominum, quam familiarum et totius societatis. 

In activitate politica, sociali, culturali, catholici debent servare prin- 
cipia fidei christianae. 

In activitate internationali eo tendant, ut omnes conflictus solvant 
in spiritu iustitiae et caritatis, reponendo omnem nationalem particula- 
rismum, invidiam rassisticam et doctrinalem. 

In vita culturali studeant primas partes attingere, ut spiritum Christi 
ubique diffundant. 

B) Alterum problema attinet maiorem democratisationem vitae eccle- 
siasticae. Hier archia utpote divinitus instituta manet intangibilis et im- 
mutabilis. Designatio tamen clericorum ad obeunda munera hierarchica 
posset habere latiorem et magis democraticam fundationem in vita sociali 
Ecclesiae. Id fuit olim in praxi Ecclesiae, idque est hodie in votis Cbristi- 
fidelium. 

6. Catholica doctrina socialis. 

Declaranda est catholica doctrina de ordine sociali. Enumerentur 
essentiales theses Ecclesiae de societate humana, earumque relatio ad 
socialismum et communismum describatur. 

Definienda sunt iura et officia hominis individui erga societatem. 

Solvatur problema de proprietate privata eiusque finibus. 

7. Beata Virgo in opere redemptionis. 

Definienda est functio Beatae Virginis Mariae in opere Redemptionis 
eiusdemque locus in Mystico Corpore Christi. 

Devotio erga Beatam Virginem dirigatur et tendat oportet ad glori- 
ficandum Deum unum et trinum. 

8. Creatio animae humanae. 

Spectato ingenti numero procurationum abortus desideraretur defi- 
nitio doctrinae Ecclesiae de tempore, quo Deus creet animam humanam 
eamque uniat no viter formato corpori. 

9. hihri prohibiti (cann. 1384-140^). 

a) Obligatio pastoribus animarum imponatur ut saepius fidelibus 
inculcent ex iure naturae prohibitos esse omnes libros, ephemerides, 
diaria aliaque id genus, quae lectorem exponunt periculo peccandi. 

h) Ex Indice librorum prohibitorum delendi sunt libri veteres, 
absoleti, parum hodie periculosi. 

Inserendi sunt autem libri hodierni temporis, fidei et moribus maxime 
nocivi. Eo modo reformatus Index debita divulgatione omnibus inno- 
tescat. 

c) Derelinquenda est qualificatio: opera omnia. Denominentur sin- 
gillatim opera prohibita uniuscuiusque auctoris. 

d) Excommunicatio de qua in can. 2318 § 1, extendatur etiam ad 
eos, qui edunt, defendunt, legunt libros evertentes fundamenta religionis, 
etiamsi auctores eorumdem non sint christiani. 

VI. De causis matrimonialibus 
Processus in causis matrimonialibus {cann. 1960-1992) . 

Statuatur, ut Tribunal appellationis II instantiae, si accepta causa 
iudiciali de invaliditate matrimonii concorditer perspexerit sententiam 
I instantiae, declarantem invaliditatem matrimonii, esse solide funda- 
tam, possit — defensore vinculi non retinente et utraque parte tacente — 

sine ulterioribus formalitatibus (sine introductione litis, publicatione acto- 
rum processus, conclusione processus) confirmare sententiam primae 
instantiae. 

In aliis casibus instituatur processus secundae instantiae iuxta normas 
iuris processualis. 

VII. De causis Beatificationis Servorum Dei 
Processus in causis beatificationis (cann. 1999-2133). 

Moneantur Episcopatus singularum nationum, ut incitent Ordina- 
rios locorum ad instituendos processus beatificationis, ubi adsint condi- 
tiones a iure requisitae ad initiandum eiusmodi processum. 

VIII. De poenis 

Poenae ecclesiasticae (cann. 2214-2414) . 

a) Diminuendus est numerus excommunicationum latae sententiae. 
Excommunicationes aliae Sedi Apostolicae (sine ulteriori discrimine 

in tres classes), aliae Ordinariis reserventur. 

Excommunicationes, supposito exiguo earum numero, notificentur 
populo, ex. gr. per publicationem in ecclesiis semel in unoquoque anno. 

b) Poenae interdicti latae sententiae sunt abolendae. 

IX. De liturgia 

1. Annus liturgicus. 

a) Stabiliatur tempus Adventus, Quadragesimae, Resurrectionis Do- 
mini, Quattuor Temporum. 

b) Simplificentur rubricae totius anni liturgici. 

2. Breviarium Romanum. 

a) Recitatio Breviarii in choro persolvatur lingua latina; recitatio 
privata al libitum, i. e. vel lingua latina vel lingua vernacula. 

b) Immutandae sunt lectiones secundi nocturni; in lectionibus histo- 
ricis accurate indicentur data biographica. 

c) In primo nocturno seligantur aptiores lectiones ex Sacra Scriptura. 

d) Homiliae tertii nocturni accomodentur exigentiis nostri temporis. 

e) Antiphona ante psalmum recitetur (vel cantetur) integra; post 
psalmum omittatur. 

/) Recitatio horarum minorum relinquatur ad libitum. 

3. Missae et Missale. 

a) Missa pontificalis ad simpliciorem formam redigatur; omittatur 
praeparatio ad missam et gratiarum actio in trono. 

b) In Missa et aliis liturgicis functionibus aboleantur omnia oscula 
instrumentorum (bireti, aspersorii, baculi etc.). 

c) Missa sollemnis cum ministris: (idem ac sub 3-b). 

d) Foveatur recitatio et cantus textuum liturgicorum in lingua ver- 
nacula. Abolenda est prohibitio vigens in hac materia. 

e) Omnes genuflexiones, quae non fiunt ad honorandum Sanctissi- 
mum, supprimantur. 

4. Alii libri liturgici. 

A) Caeremoniale Episcoporum aptandum est recentioribus rubricis 
liturgicis. 

Abbreviandae sunt longiores caeremoniae et allocutiones. 

B) Vontijicale Romanum: 

a) abbreviandae sunt caeremoniae in conferendis ordinibus mino- 
ribus et maioribus, praesertim admonitiones; 

b) omittantur caeremoniae antiquatae; 

c) introducatur quam maxime lingua vernacula. 

C) Rituale Romanum: 

a) permittatur latissimus usus linguae vernaculae; 

b) longiores caeremoniae comprimantur; 

c) benedictio aquae baptismalis saepius permittatur; 

d) pastoribus animarum concedatur facultas unico signo crucis 
benedicendi devotionalia, impertiendi indulgentias, imponendi scapularia. 

^ Antonius Baraniak 
Archiepiscopus Rosnaniensis 

Exc.mi P. D. FRANCISCI BARDA 
Episcopi Eremisliensis Latinorum (Przemysl) 

Premisliae, die 30 septembris 1959 

Eminentissime Erinceps, 

Litteris aestimatissimis Pontificiae Commissionis Antepraeparatoriae 
pro Concilio Oecumenico perhumane obsecundans, quae sequuntur, pro- 
ponere audeo. 

1. Praeprimis desiderio Sanctitatis Suae SS.mi Pontificis loan- 
nis XXIII ope Concilii Oecumenici revocandi Ecclesias dissidentes ad 
unitatem verae Ecclesiae Christi Domini tamquam operi Spiritus Sancti 
toto corde adhaerere studeo. 

2. Animadvertiones: 

Desiderantur: a) Syllabus recentiorum errorum, qui sinceram impe- 
tunt doctrinam catholicam, uti modernismus, materialismus, evolutio- 
nismus, laicismus etc.; 

b) fundamentales veritates catholicae doctrinae socialis. 

3. De clericis: 

a) Bonum coelibatus magis ac magis defendatur. 

b) Cum hisce temporibus clerus magnis aggravatur curae pastoralis 
laboribus, breviorem formam recitandi S. Officii expectare videtur. 

4. Liturgia: 

Ad pietatem fidelium augendam perutile evadere possit recitatio in 
Missa: Gloria, Lectio, Evangelium, Credo, in lingua nationali. Idem in 
administratione Sacramentorum: Baptismi, Confirmationis, Communio- 
nis, Extremae Unctionis, Matrimonii, in benedictionibus ac exsequiis, 
relinquendo partes essentiales in lingua latina. 

Ecclesia, dicta nationalis, lingua suae liturgiae vernacula attrahere 
fideles in suas partes conatur. 

Libri: Caeremoniale Episcoporum ac Pontificale ad simpliciorem vi- 
dentur ac breviorem formam reducendi. Ex. gr. consecratio ecclesiae 
3 vel 4 horas perdurat et assistentiam fidelium impedit. 

5. De Religiosis: 

Exemptio religiosorum a iurisdictione Episcopi non videtur semper 
tam dioecesi quam religioni prodesse. Modernae conditiones praeter 
personalem santificationem exigunt fortiorem interventum omnium sacer- 
dotum ad vitam fidelium christianam perficiendam. Qua in re Episcopus 
multis laborat difficultatibus, si auxilium religiosorum adhibere velit. 

Praescripta Codicis quoad iura Episcopi in religiosos non videntur 
ad tuendam religiosorum vitam ac studia rite perficienda sufficere. Inde 
desideratur, ut religiosi magis ab Episcopo pendeant et Episcopus ius, 
si occurrat necessitas, visitandi eorum domus habeat. 

Item experientia suadet saltem aliquam relaxationem subiectionis 
monialium a potestate superiorum regularium, praesertim a propositione 
Ordinario confessariorum. 

Praeterea opportuna videtur reformatio nonnullorum Ordinum anti- 
quioris originis, ut actuositas eorum in opera pastorali fiat uberior, ne 
aliquando otio indulgere appareant. 

6. De laicis: 

Hodiernis circumstantiis inspectis oritur necessitas clarius describendi 
statum fidelium in Ecclesia, uti membrorum Corporis Christi Mystici, 
obligationes ad invicem ac ad totum Corpus Ecclesiae. Cui fini inservire 
iuvant: 

a) frequens confessio et Communio, ad minimum duabus vicibus 
per annum ex praecepto; 

b) educatio prolis catholica; 

c) exemplaris vita christiana familiae, 

d) actio catholica et apostolatus fidelium. 

Quae omnia distinctas postulant procedendi normas, 

7. Lex abstinentiae ac ieiunii aliqualem mitigationem petere videntur. 

8. Constructio ecclesiarum ad vitandas miras aliquando novitates 
exquirit opportunas constitutiones. 

Interim cum osculo S. Purpurae intimos sensus profundissimae vene- 
rationis ac observantiae Eminentiae Vestrae profiteor. Eminentiae Vestrae 
Illustrissimae ac Reverendissimae 

addictissimus in Christo D.no 

& Francis cus Barda 
Episcopus Rremisliensis Latinorum 

10 

Exc.mi P. D. IOANNIS K. LOREK 
Episcopi Sandomiriensis (Sandomierz) 

Prot. N. 4845/59 

Sandomiriae, die 17 octobris 1959 

Eminentissime Princeps, 

Magno cum gaudio accepi notitiam litteris diei 18 iunii 1959, 
N. 1 C/59-1181 mihi transmissam Summum Pontificem loannem XXIII 
iam Pontificiam Commissionem Antepraeparatoriam pro Concilio Oecu- 
menico instituisse atque Episcoporum vota et consilia exquirere pro 
praeparandis argumentis, quae in futuro Concilio Oecumenico tracta- 
buntur. Ob multas occupationes et difficultates notificare statim respon- 
sionem meam, sicut mihi in votis erat non potui. Nunc vero ea, quae 
mihi magis necessaria atque opportuna esse videntur ad bonum S. Matris 
Ecclesiae, humillime propono: 


1. Quoad doctrinam 

a) Tradendam esse tanquam dogma fidei doctrinam de Ecclesia 
utpote Mystico Corpore Christi. Argumentum hoc praeparabatur iam 
in Concilio Vaticano et copiose in Litt. Enc, Papae Pii XII Mystici 
Corporis diei 29 iunii 1943 dilucidatur. Hoc enim modo fundamentum 
doctrinale pro designandis laicorum partibus Ecclesiae in apostolatu 
apponetur. 

b) Desiderantur ampliores explicationes doctrinae catholicae de lesu 
Christo Redemptore mundi necnon de universali mediatione B. Mariae 
Virginis, 

c) Pressius et distinctius proponenda est doctrina de participa- 
tione fidelium in Augustissimo Sacrificio Missae. 

2. Quoad disciplinam cleri 

a) In Seminariis vitam internam, speciatim spiritum sacrificii et oboe- 
dientiae, prae aliis dotibus in formatione alumnorum fovere oportet. 
Seminaria minora prorsus necessaria sunt. 

Ubi seminaria minora desunt, alumni post ingressum in seminarium 
maius saltem per sex menses quasi novitiatum peragere debent addicti 
tantum spirituali inchoationi, exclusis tempore hoc studiis. 

b) Lex S. Coelibatus omnino tenenda, tanquam efficax medium 

sanctitatis sacerdotalis, fons indeficiens ardoris in laboribus apostolicis, 
atque causa auctoritatis et influxus salutaris sacerdotum in populo. 

c) Servanda est etiam obligatio quotidiani officii divini, attamen 
cum ulteriore abbreviatione pro sacerdotibus, qui sunt pastores anima- 
rum. Clerus iunior valde desiderat, ut Breviarium lingua vernacula reci- 
tari possit. Recitatione officii divini reducta ad dimidiam horam, clericis 
ordinum maiorum imponenda est obligatio, ut per quadrantem quotidie 
SS.mum Sacramentum adorent, per alium vero quadrantem Beatissimam 
Virginem mariano rosario colant. 

3. Quoad vitam religiosam 

a) Exemptio domorum religiosarum a iurisdictione Ordinarii diffi- 
cultates parit cum in vita religiosa tum in apostolica activitate totius 
dioecesis. 

lura Ordinarii relate ad religiones quae in dioecesi, cui praeest, inve- 
niuntur expressius designanda et amplianda sunt. 

b) Normae quaedam contra abusus potestatis ex parte Antistitarum 
et Superiorissarum erga subiectas religiosas prorsus necessariae sunt. 
Reformatione praesertim electio ad officia in religionibus mulierum 
indiget. 

c) Habitus religiosorum praecipue vero religiosarum ad formam sim- 
pliciorem hodiernis conditionibus magis accomodatam redigendus est. 

4. Quoad disciplinam fidelium 

a) In Codice luris Canonici desiderantur ampliores normae spectan- 
tes laicos in Ecclesia. Designandae sunt partes, responsabilitas, obliga- 
tiones et iura laicorum in Ecclesia. 

h) Actio Catholica, quoad praecipua sua elementa, in canonibus 
C.I.C. describenda et commendanda est. Relatio inter S. Hierarchiam 
et laicos clare constituenda est. 

c) Activitas pastoralis Ecclesiae novis aptisque mediis indiget, ut 
fideles spiritu divino imbuti defendantur contra modernum paganismum. 
Specialis cura pastoralis familiae christianae educationique prolis secun- 
dum principia catholicae fidei praebenda est. 

5. Quoad disciplinam Sacramentorum 

/?) Parochorum et eorum, qui his in iuribus aequiparantur, privile- 
gium conferendi S. Confirmationem fidelibus in periculo mortis consti- 
tutis extendendum est ad omnes sacerdotes simili modo sicut facultas 
absolvendi sacramentaliter. 

b) Facultas distribuendi et recipiendi S. Communionem sicut horis 
matutinis ita postmeridianis etiam independenter a Sacrificio Missae 
concedenda est, servato ieiunio eucharistico ad mentem Motus Proprii 
diei 19 martii 1957. Tamen omnes potus alcoholici, exceptis mediis 
medicinalibus, ante S. Communionem recipiendam prohibendi sunt. 

c) Optanda est pro Ordinariis locorum potestas concedendi sacer- 
dotibus facultatem trinandi Sacrificium Missae etiam in eadem ecclesia 
celebrandae, ubi id spirituale bonum notabilis partis fidelium exigeret. 

6. Quoad S. Liturgiam 

a) Spirituale bonum Christifidelium postulat, ut orationes quae in 
Rituali pro administratione sive Sacramentorum sive Sacramentalium 
ponuntur, lingua vernacula recitari possint. 

-h) Ritus consecrationis Ecclesiae sicut etiam altaris sive stabilis sive 
portatilis ad formam simpliciorem redigendus est, adhibitis psalmis et 
saltem quibusdam orationibus, uti v. g. Litaniae Omnium Sanctorum in 
lingua vernacula. 

7. Quoad disciplinam in genere 

Liber V Codicis I. C. revisioni et correctioni cuidam subiiciendus est. 

Haec Eminentiae Vestrae Reverendissimae debito cum obsequio pro- 
ponens id etiam significare cupio, quia cum clero populoque fideli curae 
meae concredito ferventer pro felici eventu proximi Concilii Oecumenici 
Deum Optimum Maximum per intercessionem Beatissimae Mariae Vir- 
ginis, quae Auxilium Christianorum est, adprecor et adprecari non 
desinam. 

Sensus reverentiae quae par est ex corde exprimo et Sacram Purpuram 
deosculando me obsequentissimum et addictissimum Eminentiae Vestrae 
Reverendissimae profiteor. 

& lOANNES K. LoREK 
Episcopus Sandomiriensis 

Exc.mi P. D. IGNATII SWIRSKI 
Episcopi Siedlcensis (Siedlce) 

Siedlce, die 28 septembris 1959 


Eminentissime Princeps, 

Aestimatissimis litteris Tuis de die 18 iunii an, cur. acceptis, gratias 
quam maximas ago Tuoque desiderio oboediens festino opiniones et 
sententias meas, quae in futuro Concilio Oecumenico tractari poterunt, 
animo submisso proferre, 

1. Participatio laicorum in apostolatu exercendo melius et fusius 
exactiusque declaretur oportet eorumque iura et obligationes relate ad 
Ecclesiam et clerum amplientur. 

2. Necessaria videtur separata editio Codicis luris Canonici pro lai- 
cis destinati facienda. 

3. Obligatio coelibatus cleri maxima cum cura retinenda est, sed non 
videtur necessaria esse eiusdem extensio ad subdiaconatum et diaconatum. 

4. Attentis conditionibus hodiernis. Breviarium Romanum ulteriorem 
abbreviationem postulat. 

5. Facultates ordinarias Episcoporum in dioecesi regenda ampliari 
oportet, videlicet quoad dispensationes elargiendas, poenas infligendas, 
congregationes erigendas. 

6. Exemptio congregationum in genere a potestate Episcoporum, 
multis in casibus, mere fictitia esse videtur, ideo puto eam in specie ad 
paucos solum stricteque determinatos ordines et congregationes restrin- 
gendam esse, 

7. Necesse est, ut educatio atque studia philosophiae et theologiae 
cleri religiosi promoveatur ad normas, quae adhuc vigent in Seminariis 
dioecesanis clericorum, 

8. Formularia caeremoniarum consecrationis ecclesiarum et altarium 
quandam reductionem et simplificationem requirunt. 

9. Oportet doctrinam Ecclesiae quoad laborem, obligationes sociales 
tam proprietariorum quam opificum, fusius declarari et definiri. 

10. Convenit, ut canones de absolutione complicis et sollicitatione 
ad turpia ex Codice luris Canonici eximantur et specialis hac in re In- 
structio in volumine separato edetur. 

11. Modus instruendi et procedendi in causis matrimonialibus sim- 
plificetur oportet. 

12. Desiderandum est, ut Calendarium ecclesiasticum reformetur et 
festa stabilientur. 

Quibus maxima cum reverentia expositis, iterum ferventes referens 
gratias, Eminentiam tuam rogo, ut me habere velis 

addictissimum in Christo 

© Ignatius Swirski 
Episcopus Siedlcensis 


12 

Em.mi P. D. STEPHANI Card. WYSZYNSKI 

Archiepiscopi V arsaviensis et Gnesnensis (Warszawa e Gniezno) 

Prot. N. 5491/59-P. Warszawa, 15 septembris 1959 

Eminentissime Domine, 

Mandatum Commissionis de die 18-VI-1959 a., Prot. N. I C/59-36 
exsequendo, tamquam Ordinarius Archidioecesis V arsaviensis in Polonia, 
comiter transmitto animadversiones, consilia et vota, quae Sanctae Ec- 
clesiae in concredita mihi a Sede Apostolica Archidioecesi indigentias 
exprimunt, in labore meo episcopali deprehensas. Propositiones, quas 
pleno sinceroque in Sanctam Sedem obsequio his litteris annecto, a com- 
missione secreta ad hoc a me coadunata, conceptae sunt. 

Interim Eminentiae Tuae manus humillime deosculor meque profunda 
veneratione profiteor 

Eminentiae Tuae Rev.mae 
add.mum et dev.mum servum 

® Stephanus Card. Wyszynski 
Archiepiscopus Y arsaviensis 


Generalia 

1. Manente regula generali, qua leges ab Apostolica Sede latae, in 
A.A.S. promulgantur, etiam obligatio promulgationis legum, decretorum 
et cuiuscumque generis decisionum SS. Congregationum et quidem in lin- 
gua latina inducatur. Hoc enim multum conferre poterit ad profundiorem 
plenioremque notitiam linguae latinae, quod Ecclesiae cordi esse debeat. 

2. Firmis privilegiis perpetuis in Codice I. C. contentis, omnia alia 


43 (II b) 

privilegia perpetua abolenda sunt. Etenim privilegia perpetua extra Co- 
dicem saepe fictitia eveniunt atque efficiunt, ut « ecclesia » in Ecclesia 
nasci videatur. 

Ius personale cleri et fidelium 

1. Lex ferenda est, qua persona maior efficiatur iuxta praescripta 
iuris civilis in singulis statibus, non tamen infra 18 annorum vitae 
(can. 88). In multis regionibus hoc modo dualismus in lege personali fun- 
damentali vitabitur. 

2. Recitatio divini officii seu breviarii, tamquam publica oratio Ec- 
clesiae pro clero retinenda est, quia sensum unionis cum tota Ecclesia 
oranti valde fovet. 

3 . Inhaerendo canoni 111 Codicis, qui de clero dioecesi vel religioni 
adscripto tractat ad distinguendum clerum alterum ab altero locutio « cle- 
rus dioecesanus » et « sacerdotes dioecesani » loco expressionis « clerus 
saecularis » introducatur. Locutio enim « clerus saecularis » in se consi- 
derata dignitati sacerdotali minus convenit. 

4. « Facultates quinquennales », qua hucusque locorum Ordinariis 
conceduntur. Codici inserantur, qua « facultates habituales ». Inter alia 
commoda ex hoc eveniet, ut animarum pastores de propriis facultatibus 
Ordinariorum magis edocti erunt. 

5. Tractatus « De laicis » in Codice non nisi structuram et obligatio- 
nes fidelium ad associationes ecclesiasticas pertinentium refert. Quod pa- 
rum videtur dictum de participatione fidelium laicorum in vita Ecclesiae. 
Quapropter locus fidelium in Ecclesia ratione gratiae sacramentalis magis 
determinandus est. Obligationes praesertim laicorum, ut conscientia ra- 
tionis reddendae pro Ecclesia etiam a laicis, apostolatus laicorum, socialis 
indoles morum uniuscuiusque fidelis, obligatio cooperandi cum Ecclesia, 
obligationes et munera laici in paroecia, munus educandi prolem in fami- 
lia christiana, relatio laicorum ad clerum, omnia haec magis definienda et 
explicanda sunt. 

Quaestiones personales de Religiosis 

1. Quattuor species vitae religiosae nunc vigentes in Ecclesia, id est: 
Ordines, congregationes, societates et instituta complecti debent uno eo- 
demque nomine e. gr. status religiosi, mutato aliquatenus sensu can. 487. 
Ad statum iuridicum vitae religiosae determinandum hoc non parum 
conferret. 

2. Religiones, quae Congregationi pro Religiosis non subsunt, in 
praxi potius fictio religionis factae sunt, cum inspectio in vitam domorum 
religiosarum impossibilis evaserit. Pariter exemptio religiosorum a pote- 

State Episcopi plerumque facit, ut , lii extra ambitum dioecesanae vel 
paroecialis activitatis inveniantur. Unde emergit necessitas, ut Episcopus 
ius et facultatem ingerendi in omnes religiones habeat. Ordinarii iura re- 
late ad religiosos accurate definienda sunt. 

3. Religiosis tum viris, tum sororibus obligatio cooperandi cum 
Episcopo-Ordinario in territorio dioecesis et paroeciae imponenda est. 
Praesertim pastoralia officia religiosorum, attentis hodiernis necessita- 
tibus, determinanda sunt ut magisterium in scholis, institutio catechetica, 
hospitalia, opera caritatis, sacramentum poenitentiae, exercitia spiritualia, 
varia genera animarum curae specialis, substitutio animarum pastorum in 
paroeciis. 

4. Praeter visitatores ad hoc, de quibus in can. 512, officium visitato- 
ris habitualis, ab Ordinario nominati, pro religiosis et sororibus, quae in 
quibusdam circumstantiis habituali tutela et adiumento indigeant, intro- 
ducendum est. Quaenam fuerunt facultates visitatoris, Ordinarius definiet. 

5. Electiones in religionibus mulierum novis normis ordinandae sunt. 
Hucusque vigens ius electionum superiorissis occasionem agendi in pro- 
prium commodum nonnumquam praebet cum detrimento status religiosi. 

6. Habitus religiosus ad formam simpliciorem, in quantum fieri po- 
test, redigatur, vel omnino unificetur. Habitus enim, quo nonnullae reli- 
giones, mulierum praesertim utuntur, in adimplendis officiis ecclesiasticis 
et socialibus impedimento est atque fundatae reprehensionis ex parte 
fidelium ansam praebet. 

De rebus 

1. Potestas Episcopi-Ordinarii in potestatem legislativam, admini- 
strativam et iudicialem accurate dividatur. Simulque organa designentur, 
quae respectivam potestatem exercere debeant, e. g. potestas administra- 
tiva competit Curiae Episcopali, potestas iudicialis, Tribunali Dioece- 
sano etc. 

2. Quoad divisionem territorii dioecesis (can. 216) introducenda est 
tamquam praeparatio erigendae paroeciae proprie dictae « filia paroeciae » 
vel institutio alius nominis. « Filiae » territorium ex aliis paroeciis eis- 
dem assignatum habebunt, animarum pastorem proprium stabilem vel 
ad tempus assignatum accipient et quamdam cappellam tamquam initium 
futuri templi. Munus « filiae » erit praeparare spiritualiter et materiali- 
ter fideles ac territorium ad creandam paroeciam proprie dictam. 

3. Penitus amoveatur e Codice terminus servitutis (e. g. can. 987 
n. 4, 1083 §2), tamquam factum revera non existens et ansam praebens 
obiectionibus contra Ecclesiam, quasi institutionem servitutis admitteret. 

4. Peccatum sollicitationis de quo in can. 904 hic potius admira- 

tionem et scandalum parit. Ideoque terminus « sollicitationis » e libro III 
Codicis amovendus est. Materia can. 904 potest quidem retineri, sed in 
aUa forma et in iure poenali inserenda. 

5. Praescriptum can. 883, quo sacerdotibus iter maritimum arri- 
pientibus facultas confessiones fidelium excipiendi conceditur, attentis 
necessitatibus vitae hodiernae et iuxta canonistas modernos aliis itineribus 
ut via ferrea, autovehiculis cuiuscumque generis, aeroplanis, helicopteris 
et caeteris modis locomotionis applicandus est. 

6. Leges de indice librorum prohibitorum reformentur. Correctione 
facta confessariis licentia legendi libros prohibitos concedenda est. 

7. Clausula de consensu Capituli et Consilii administrationis ad alie- 
nationem bonorum pretii 1.000-30.000 libellarum (cann. 1532 § 3 et 
2347) abolenda est. Praescriptum hoc nonnisi difficultates administrationi 
ecclesiasticae parit. 

8. Leges de bonis Ecclesiae temporalibus diminuendae sunt. Pos- 
sessio et multiplicatio bonorum temporalium in paroecia, dioecesi. Ca- 
pitulo, Religione aggressionis contra Ecclesiam ansam praebet. 

9. Quaestioni de aedificandis ecclesiis plus loci et studii tribuendum 
est. Nova aedificia tam legibus liturgicis, quam exigentiis moderni aposto- 
latus respondere debent. 

De processibus 

1. Multa documenta ecclesiastica et acta iudicialia iniuria temporum 
pereunt. Fideles ad potestates ecclesiasticas se conferunt, restitutionem 
actorum aut eorum exemplar petendo. In Codice hac de re deegt prae- 
ceptum legis. Normae igitur de reconstructione documentorum ecclesia- 
sticorum et actorum iudicialium statuendae sunt. Acta ecclesiastica bap- 
tismi, matrimonii, mortis ludicium Episcopale, processu summario per- 
acto, restituere potest. Ad reconstructionem actorum iudicialium, pariter 
in processu summario, competens erit ludicium, cuius acta perierunt. 

2. Similiter leges de correctione actorum baptismi, matrimonii, mor- 
tis et aliorum vitiose confectorum, ferendae sunt. Et hic competens debet 
esse ludicium ecclesiasticum, quod modo summario peracto processu, 
decretum ferat, vi cuius Parochus in margine documenti erronei vitium 
emendabit. 

3. Art, 219 Instr. Provida, vi cuius novo titulo nullitatis matrimonii 
admisso in gradu appellationis Tribunal Appellationis de eo iudicat tam- 
quam I instantia, mutari debet. Hoc enim opportunum non est. Nam 
partes et testes plerumque in territorio ludicii instantiae habitant, 
porro ludicium IF® instantiae de eodem titulo videbit, cum res ad gradum 
appellationis veniet. 

4. In causis de nullitate matrimonii ob amentiam aut impotentiam 
normae iuridicae suppleantur pro casu, quo pars amentiae aut impoten- 
tiae accusata deest in processus, vel quia non vult apparere, vel quia locus 
eius commorationis ignoratur. 

5. Relate ad can. 2004 terminus « postulator dioecesanus » et « po- 
stulator apostolicus » introducendus est. In Urbe fixam sedem habere so- 
lum postulatorem apostolicum expresse statuendum est. 

6. Normae processus apostolici (can. 2038 § 2, 2053) immutandae 
sunt. In processu apostolico testes plerumque aut omnino desunt, aut 
iam debiles et infirmi sunt. Melius igitur erit pro causa, si testes praeser- 
tim super virtutibus et miraculis in processu dioecesano excussi sunt. 

7. Ad cursum processus beatificationis accelerandum, permittendum 
est, ut acta archetypa reproducantur ope artis photographicae (micro- 
films), mutando eo ipso can. 2054. 

Ius poenale 

1. Excommunicationes non reservatae, de quibus in cann. 2318, 
233^, 2352, 2368 supprimendae sunt. Etenim in hodiernae vitae condi- 
tionibus raro locum habent. 

2. Excommunicationes Ordinario reservatae in can. 2319 et 2350 ut 
reservatae Parocho pleno iure declarentur. Ex praxi enim constat, multis 
confessariis hanc facultatem concedi. Ratione autem boni animarum me- 
lius erit, si haec Parocho reserventur. 

3. Relate ad atheos et associationes Ecclesiam hostiliter aggredientes 
iuris praecepta definiantur. Distinguendum est inter personas activas et 
passivas, diversas iuris sanctiones statuendo. 

De re liturgica 

1. Attento canone 2 Codicis luris Canonici ad exarandum et eden- 
dum Codicem Iuris Liturgici veniendum est. Hucusque vigens ius litur- 
gicum, in diversis libris, definitionibus et decretis pro clero plerumque 
inaccessibilibus dispersum, confusionem et defectum unitatis in agendo 
producit. 

2. Inter primaria media ad protegendam participationem fidelium 
in sacrificio Missae adhiberi potest introductio linguae vernaculae ad sta- 
biles partes Missae ante Offertorium scilicet ad Gloriam, Lectionem, 
Evangelium et Credo. Reliquae partes Missae, praesertim in Canone, la- 
tine recitandae sunt. 

3. In quibusdam circumstantiis fidelibus in ecclesiis et infirmis in 
hospitalibus facultas accedendi ad Sacram Communionem horis vesper- 

tinis extra Missae sacrificium danda est. Quod multum conferre potest 
ad cultum eucharisticum augendum ex parte eorum, qui in aliis horis 
sacram Communionem sumere non possunt, 

4. Ut vita religiosa profundior efiiciatur fidelesque arctius cum Ec- 
clesia connectantur, textus liturgici in administratione sacramentorum 
Baptismi, Confirmationis, Matrimonii et Extremae Unctionis patrio ser- 
mone pronuncientur. Idem obtineri potest in sacris functionibus exse- 
quiarum et funeris et variis benedictionibus non exclusa benedictione et 
consecratione ecclesiae. 

5. Clero paroeciali deferenda est facultas benedicendi atque indul- 
gentias applicandi in omnibus casibus, quando benedictiones et indul- 
gentiae cum animarum cura connectuntur, quique casus hucusque sacer- 
dotibus specialia privilegia habentibus reservati erant. Praeter bonum 
spirituale pro fidelibus, conferre hoc poterit ad abolendam divisionem 
cleri in personas privilegiatas et non privilegiatas in Ecclesia. 

6. In Pontificali Romano textus consecrationis ecclesiae coarctetur. 
I.OCO recitationis longiorum textuum, quibus ad fideles nihil dicitur, 
magis instare oportet in caeremoniis, quae eos, qui consecrationi inter- 
sunt, movent et astruunt. Praeterea facultas recitandi nonnullos textus 
in lingua vernacula concedatur. 

7. Ut tempus Missae celebrandae per totum annum aequalis evadat, 
lectiones, quae sabbatis quattuor temporum assignantur, ad solam Missam 
in collatione Ordinum remittantur. 

8. Rubricae de materia paramentorum et luminis liturgici pro tota 
Ecclesia exarentur. Hucusque varia hac in re praescripta vigent et nu- 
merosiora adhuc privilegia et dispensationes. 

9. Ex rubricis Missalis ea praescripta abrogentur, quae usum plane- 
tarum plicatarum praecipiunt. Hae enim admirationi fidelium sunt et 
sensum esteticum ofiendunt. 

10. Caeremoniae, quae de temporibus feudalibus restare videntur, 
sicuti genuflectio coram Episcopo, manus aut annuli osculatio, tolli pa- 
riter debent. Nostris enim temporibus aegre a fidelibus feruntur aut 
omnino non intelliguntur. 

De re sociali 

1 . Provocando ad doctrinam « De Corpore Christi Mystico » notio 
Ecclesiae ut mystici corporis Christi divulgetur, ac praesertim obligatio 
membrorum Mystici Corporis reddendae rationis in materia fidei et mo- 
rum inculcetur. 

2. In theologia fundamentali Ecclesia ut societas supernaturalis ca- 
ritatis per gratiam sanctificantem effecta demonstretur. 

3. Elaboretur catholica doctrina socialis de re oeconomica, de la- 
bore, de proprietate et de obligationibus socialibus proprietatem oneran- 
tibus. Pariter de vita sociali in communi de ratione socialiter reddenda 
pro donis naturae et gratiae. 

^ Stephanus Card. Wyszynski 
Archiepiscopus V arsaviensis 


Gnesnae, 23 septembris 1959 

lucundo, a Reverendissima Commissione Antepraeparatoria pro Con- 
cilio Oecumenico, negotio mihi commisso Prot. N. I C/59-36 libentis- 
sime satisfacturus, animadversiones modestasque opiniones seu deductio- 
nes conclusionesque, mature, deliberatas et perpensas, necnon desideria 
humillima submisse exhibere atque proponere haecce audeo. 

Qua felicissima occasione fieri non potuit, quin significandum festinan- 
ter curarem, quam ingenti gaudio Concilii Oecumenici futuri annuntiatio, 
a Summo Pontifici excelse facta, quantaque fructuum uberrimorum, inde 
redundantium, exspectatione, cum tota in Polonia, tum in archidioecesi 
Gnesnensi, eadem ipsa metropolitana Poloniae honestissima principe, 
excepta fuerit. 

Cui Sanctissimo Operi gravissimae auctoritatis eventum saluberrimum 
intime exoptantium, tum cleri tum fidelium, oratio fit sine intermissione 
precesque ad Deum Optimum Maximum supplici cum fiducia continenter 
funduntur. 


I 

Concilium Oecumenicum et problema unitatis Ecclesiae 

Valde opportunum mihi videtur, si. Concilium Oecumenicum, bene 
sibi conscium gravissimi a Christo Ecclesiae impositi mandati praedicandi 
Evangelium omni creaturae {Mc. 16, 15; Mt. 28, 18-20), adducendi om- 
nes homines ad agnitionem veritatis viaeque salutis {1 Tim. 2, 4), congre- 
gandique cunctos in Christo {Io. 17, 20-21), enixe Sanctam Sedem 
postulet: 

1. Specialis Commissio Pontificia de unitate Ecclesiae: 

a) ut instituatur specialis Commissio Pontificia de unitate Eccle- 
siae, cuius sit dirigere actionem reducendi christianos ab Ecclesia seiunctos 
ad unum legitimum ovile Christi et unum verum Pastorem convocandi- 
que omnes homines tum religioni alicui addictos cum areligiosos ad profi- 
tendam fidem Christianam prout in Ecclesia Catholica docetur; 

b) Ut 2 i supradicta Commissione erigatur scientificum Institutum, 
in quo actioni unitatis Ecclesiae addicti cognoscant dogmata uniuscuius- 
que haereseos religionisque mundi et methodum se versandi correspon- 
dentem cuique factioni religiosae; 

c) ut ab eadem Commissione publicentur periodica problemati uni- 
tatis dicata (« Unam sanctam », « Ut unum sint ») in duplici forma: tum 
pro catholicis actioni huic deditis cum pro membris uniuscuiusque factio- 
nis religiosae et areligiosae (periodica propagandica); 

d) ut sub regimine et inspectione memoratae Commissionis Apo- 
stolicae in unaquaque dioecesi, in qua problema « de unitate Ecclesiae » 
actu existit, ad curiam episcopalem erigantur institutum et periodica ut 
supra, quae exigentiis dioecesis vel provinciae ecclesiasticae provideantur 
relate ad finem supradictum; 

e) ut ad Pontificiam Commissionem spectat tum regere et invigi- 
lare cum laborem et fructus horum dioecesanorum institutorum analisi 
subicere et coordinare. 

2. Sollemnis proclamatio: 

a) ut a Sancta Sede et Concilio Oecumenico concipiatur sollemnis 
proclamatio et mittatur omnibus superioribus uniuscuiusque haereseos 
christianae atque cuiuslibet religionis, philosophis, virisque doctis notae 
auctoritatis, quae invitet ad cognoscendum Evangelium lesu Christi, in 
quo sunt omnes thesauri sapientiae et scientiae (Coi. 2, 3), in quo unico 
inest salus mundi (Ac^. 4, 12), — in qua proclamatione exponatur opor- 
tet Ecclesiae a Deo-Homine commissum mandatum praedicandi Evange- 
lium omnibus hominibus (Mc. 16, 15). 

b) brevis addatur conspectus historicus sectae vel religionis, in 
quo describatur initium sectae vel religionis earumque influxus in cultu- 
ram humanam progressumque moralitatis; 

c) indicentur dogmata doctrinaeque morales communia Ecclesiae 
dictaeque haeresi, religioni vel systemati philosophico; 

d) explanentur theses, quae propriae sunt Ecclesiae Catholicae, 
earumque demonstratio, influxus quoque Ecclesiae in progressum scientia- 
rum naturalium (philosophiae), moralitatis et in relationem hominis ad 
Deum, in assequendam felicitatem; 

e) in proclamatione superioribus religionum naturalium et viris 
doctis missa accurate exponatur doctrina Ecclesiae de relatione inter ra- 
tionem et revelationem supernaturalem additoque conspectu historico 
huius problematis; 

/) memorata proclamatio imprimatur in ephemeridis et periodicis 
et, si opportunum videatur, propagetur etiam inter fautores sectarum 
et religionum naturalium. 

II 

Quomodo fideles in Ecclesiae missione participare queant 

1. De codice vitae christianae componendo: 

Multae res adversae, quas sacerdotes in ultimo bello ac speciali modo 
in quibusdam, ergastulis experti sunt, vitam eorum et vim eorum vitalem 
crebro laederunt. Attamen bonae in sacerdotium vocationes rariores fiunt, 
eoque magis quod Ecclesiae in pueris instituendis auctoritas sensim et pe- 
detentim infringitur. Ipsi cbristiani parentes pueris suis naturam atque 
vim sacerdotii perperam evolvunt, falsas autem spes excitantes. Paula- 
tim demum in seminariis rectus sacerdotii amor et devotionis sensus 
alumnis incutitur. 

Proinde opinor parvum vitae christianae codicem, fundamentis lit- 
terarum encyclicarum « Mystici Corporis Christi » nisum compositurum 
esse, quo fideles rectam doctrinam de intima eorum cum Christo coniunc- 
tione percipere queant, animosque suos cum sacerdotum operibus arctis- 
sime coniungere possint. 

2. De laicorum apostolatu fovendo: 

Homines nostrae aetatis, technocratiae vitio imbuti, haud raro vitae 
consuetudine rationeque favent, quae a Deo et Ecclesia longissime distant. 
Ne catholici quidem curant, ut fides eorum mente et moribus profundior 
appareat, parum tantummodo orant, non satis vigilant. Praecepta Sanctae 
Sedis contemnentes monitaque Episcoporum suorum despicientes oblivi- 
scuntur sortes Ecclesiae et mundi fortunam non solum sacerdotibus sed 
etiam sibi commissos esse. 

Itaque laicorum officia muneraque, quae cum Ecclesiae sortibus arctis- 
sime coniuncta sint, lege definienda et statuenda esse mihi persuasum 
habeo. Omnes enim cognoscere debent mundum universum suo labore 
consecraturum iri. Sed ab infantia, iam in familiis christianis ille ardor 
zelusque summo studio fovendus est. Quoddam summarium exemplo 
catechismi compositum in familiis educandis ac doctrina christiana tra- 
denda quam maxime profuturum esse censeo. 

3. Directio laicorum ad christianam perfectionem aspirantium. 

In unaquaque paroecia inveniuntur laici (minoris aut maioris nu- 
meri), qui recto desiderio culmen christianae perfectionis assequendi ac- 
censi, conscientiam suam saepius sacramento Poenitentiae purificant, fre- 
quentius, immo quandoque cotidie Eucharistico Pane reficiuntur, qui ta- 
men a Deo indicatum, gradum perfectionis non attendunt neque copiosum 
fructum utilitati Ecclesiae praestant, eo quod in via perfectionis speciali 

directione priventur. Pastores etenim et confessores difficilis artis direc- 
tionis « elitae » non satis gnari et experti, in eorum difficultatibus non 
praebent necessarium subsidium, solamen et adhortamentum. Ex hoc 
proveniunt multa mala; Deo debitus honor non datur, gradus felicitatis 
aeternae in vocatione intentus non attingitur. Mysticum Corpus meliori- 
busbus fructibus non laetatur nec crescit. 

Conficiatur igitur oportet specialis instructio, qua pastoribus et confes- 
soribus explanetur doctrina directionis « elitae », praesertim quod attinet 
expositionem Verbi divini (conferendae - themata), administrationem sa- 
cramentorum Poenitentiae et Altaris, methodos adhibendi liturgiam ec- 
clesiasticam in eorum vita spirituali. Indicentur quoque modi, quibus 
laici hi, praesertim in regionibus, quae pernicioso laicismo laborant, opera 
Apostolatus fructuosius perficiant. 

Opportunum mihi videtur, si ad curias dioecesanas, erigatur institu- 
tum seu sectio memoratae directionis spiritualis, quae pastoribus necnon 
confessoribus adiumenta praestet (instructiones), in qua iidem proble- 
mata et difficultates proponere valeant solutionesque quaerant. 

III 

De eis quae in re liturgica immutanda sint 

1. De sacramentorum administratione. 

Quo fideles in Sacramentis recipiendis magis active participent ube- 
rioremque fructum spiritualem ex eis percipient, verba orationum accla- 
mationumque, quae in eis administrandis proferuntur, lingua vulgari di- 
cenda esse puto, simili modo ac renovatio promissionum Baptismatis in 
Vigilia Paschali invenitur. 

In Sacramentalibus autem administrandis, iis quae ab Episcopo admi- 
nistrantur exceptis, acclamationum orationumque verba lingua vulgari 
tantummodo proferenda esse puto. 

2. De Breviarii Romani immutatione. 

In sacerdotum coetibus colloquiisque saepe expostulatur, ut Brevia- 
rium Romanum cum aliis privatis orationibus et pietatis exercitiis arctis- 
sime coniungatur. Etenim in praesenti diversa eorum pietatis exercitia, 
quibus obnoxii sunt, ut preces matutinae ac vespertinae, meditatio, exa- 
men conscientiae, divinum officium dissipata dispersaque sunt, quaprop- 
ter sacerdotibus apostolicum munus explentibus gravem molestiam affe- 
runt. Proinde Breviarii Romani immutatio eo intendere debet, ut non so- 
lum obiectivam Dei laudem exprimat, sed etiam spiritualibus recitantium 
commoditatibus quam maxime prosit. Eadem Ecclesia, quae post quinde- 

cim saeculos illi venustae psalmorum recitationi, quae a S. Hieronymo 
facta erat, novam legentibus sine ullo labore perspicuam anteposuit, etiam 
Officium Divinum ita immutare debet, ut principalem essentialemque 
orationem recitantium constitueret, in qua omnia pietatis exercitia incor- 
porentur. Ea immutatio mentem S. Benedicti, Officii divini institutoris 
servare vult, qui etiam inter publicas privatasque orationes distinctionem 
non posuit. Ordo tamen horarum magis monachorum, qui in monasteriis 
prope ecclesiam suam vitam degunt operaque conficiunt, necessitates spec- 
tat. Sacerdotes autem in saeculo apostolicam missionem perficientes Bre- 
viario egent, qui e tribus partibus constaret; quae sequuntur: 

a) pars matutina, ex iis quae in Matutino, Laudibus, Prima inve- 
niuntur componenda, etiam meditationem et privatas sacerdotis preces 
continere debet; 

b) in meridiana parte, ex iis quae Tertiam, Sextam, Nonam con- 
stituunt componenda brevis ascensio mentis ad Deum inveniatur; 

c) pars vespertina, ea quae in Vesperis Completorioque continens, 
ita componenda sit, ut etiam examen conscientiae privatasque preces ve- 
spertinas et brevis in sequentem diem liturgicum praeparatio in ea inve- 
niantur. 

3. De iure liturgico in unum redigendo. 

Sacri Concilii Patres consulere prospicere debent, ut diversae dissi- 
pataeque rubricae sacram Liturgiam spectantes in uno luris Liturgici Co- 
dice quam primum redigerentur, quo eorum scientia et usus et observantia 
unicuique facilior fieret. 

IV 

Sacramentum Baptismi 

Cum vero baptismus ordinarie conferatur infantibus, alta et excelsa 
doctrina Ecclesiae de significatione et consectariis huius sacramenti fideli- 
bus non satis nota videtur, eo quod in magisterio res haec rarius quoque 
tangatur. Pueri ad discretionem rationis provenientes statim incumbun- 
tur studio sacramentorum Poenitentiae et Sacrosancti Altaris Mysterii, 
non bene sibi conscii characteri baptismi suaeque incorporationis in Chri- 
stum lavacro vitae peractae. Doctrina de Baptismo largius et apertius igi- 
tur explanetur oportet, adhibitis praesertim elementis, quae in epistolis 
Paulinis, imprimis ad Romanos (6,1-6) inveniuntur. Renovatio promis- 
sionum baptismi, quae liturgiae Sabbati Sancti felicissime addita est, in 
memoriam revocare debet doctrinam Baptismi fidelibus ex catechesi iam 
optime notam. 

V 

Quod attinet tus beneilciarium Ecclesiae 

Ingenti progressu artis technicae increscenteque in dies numero 
inhabitantium terram mutatae sunt quoque hominum conditiones oeco- 
nomicae et sociales. Commune hoc factum influxit etiam in statum bono- 
rum temporalium Ecclesiae, immo in relationes fidelium quoad res Ec- 
clesiae materiales. Quae cum ita sint, opportunum videtur, si nonnulli 
canones C.I.C. ex toto deleantur, ii nempe qui respiciunt bona Eccle- 
siae temporalia et praestationes quae pastoribus (parochis) fiunt a fide- 
libus, et conditionibus praesentibus ita adaptentur, ut salvetur Deo debi- 
tus honor, fidelesque nullum inde capiant detrimentum nullamque of- 
fensam. 

In specie: 

1) Omnino supprimendae videntur primitiae et decimae (can. 

1502). 

2) Ius patronatus (cann. 1448-1470) ita mutari oportet, ut abro- 
gato patrono ab Ecclesia concesso privilegio praesentandi beneficiarium, 
fundatori ecclesiae eiusque uxori, non vero descendentibus praestanda sint 
sola suffragia spiritualia, si autem forte in egestatem et pauperiem inci- 
dant, quoddam sublevamen materiale. 

3) Ut liceat Ordinario, cum consilio vel consensu Consilii Admini- 
strationis aut Capituli, aliquam partem proventuum beneficiariorum pa- 
roeciarum, quae potioribus reditibus fruuntur, servata honesta et congrua 
sustentatione beneficiarii, ad alios usus ecclesiasticos dioecesis assumere 
et designare. 


VI 

Ius proprietatis et obligationes sociales 

Temporibus modernis nimia distantia oeconomica inter paucos prae- 
divites et innumeros proletarios necnon discrimen sociale oritur. Utilitati 
ingenti fore censeo doctrinam catholicam de obligationibus super dominio 
privato pendentibus (bona superflua) diligenter et maturate per theologos 
catholicos elaborandam necnon diffusius et latius divulgandam esse. 

VII 

Condemnatio belli, quale aetati nostrae ingravescit 

Bellum, quale aetati nostrae ingravescens, artibus technicis instru- 
mentisque extremae perniciei hominum adhibitis, qualescumque cultio- 
ris vitae et humanitatis opes, plurimo labore acquisitas, ad nihilum redi- 
gere praesumpserit, idem ipsum flagitiosum turpe est et prorsus facino- 
rosum, atque quin toti generi humano summo periculo calamitatique ex- 
tremae foret, nemo est, qui dubitet. 

Ecclesia, pacis praeco et vindex, eadem omnimodo servandam non- 
nunquam curabat, haecce ipsa ratione gentes, populos imperiaque adhor- 
tabatur, necnon bellum omne tamquam remedium lites discidiave inter 
nationes componendi indispensabile, seu thesim de belli ultima ratione, 
invitabiliter necnon irrevocabiliterque sustinenda necnon sequenda, dam- 
nabat. 

Utilitati ingenti fore censeo, quodsi Ecclesia summa ipsius auctori- 
tate huiusmodi bellum integrum-totale, extremi excidii hominum interi- 
tusque instrumentis gestum, tamquam inhumanum funditiusque nefa- 
rium condemnarit omnesque totius orbis terrarum nationes invitarit et 
commonendo ad arma plane demittenda prorsusque exuenda convocarit, 
ut armis exutis illud « immane quantum opum », pro belli apparatu ne- 
cessarium, ad sortem hominum, inopia afflictorum egestateque oppresso- 
rum, allevandam, expendi posset. 


VIII 

Quod attinet ius religiosorum 
1. De exemptione religiosorum immutanda. 

Grave luctamen, quod in exercendo opere salvifico in praesentiarum 
Ecclesia Dei gerere cogitur cum laicismo et materialismo in quavis campo 
culturali civilique, perniciosa damna malaque supernaturali bono fidelium 
undeque ex propaganda atheistica ingruentia, exigunt, ut dioecesano pro- 
grammati pastorali ab Ordinario proposito omnes fideles, praesertim vero 
clerus tum dioecesanus tum religiosus monialesque unanimiter totisque 
viribus acie bene ordinata cooperentur. Temerarium videtur et menti 
Christi Ecclesiaeque omnino contrarium, si in enormi opere pastorali in 
dioecesi ab Ordinario perficiendo, unaquaque domus religiosa vel congre- 
gatio in territorio dioecesis degens, proprios fines prosequatur, ideis pa- 

storalibus Ordinario sese non subiciens nulloque modo eum suppeditans. 
Liceat ergo oportet Ordinario eique stet potestas obligare clerum religio- 
sum monialesque (tum individuos cum eorum domus), in exercendo pro- 
grammate dioecesano pastoralis onerare muneribus praestationibusque, 
quas ipse, cum consulto Capituli, censuerit iusta, servato tamen regimine 
uniuscuiusque domus vel congregationis religiosae. 

2. Attinet vestem monialium. 

Moniales, quae in praesentiarum in ecclesiastico opere charitativo, in 
doctrina christiana tradenda variisque animarum cura negotiis fungun- 
tur, quaeque in suo munere exercendo cum laicis, quandoque etiam aca- 
tholicis versari coguntur novissimis peregrinandi opibus utuntur, ma- 
gnas experiunt difficultates ob suam vestem monialem, saepe valde 
artificiosam, valetudini contrariam, magno pretio procurandam, simplici 
modo sese vestiendi laicorum prorsus alienam, indeque etiam obiectum 
irrisionis et offensae. Opportunum igitur videtur, si vestis illa inclusoque 
operculo capitis (cornetto), imprimis monialium quae publicis negotiis 
navant, simplificetur adapteturque praesentibus exigentiis, servato qui- 
dem eiusdem religioso charactere. 

® Stephanus Card. Wyszynski 
Archiepiscopus Gnesnensis 

13 

Exc.mi P. D. ANTONII PAWLOWSKI 
Episcopi Vladislaviensis (Wloclawek) 

Vladislaviae, die 28 septembris 1959 

Eminentissime Princeps, 

Eodem admirationis sensu ac omnes optimi in Ecclesia filii feror in 
Beatissimum Patrem loannem XXIII, Christi Vicarium strenuum maxima 
subeuntem opera fortique hortatu novum Oecumenicum Concilium pro- 
clamantem et molientem. Unde quotquot sumus sacerdotes aut fidelium 
plebs communes et fervidas effundimus preces tanto operi divina subsidia 
implorantes, quod Ecclesiae Dei et generi humano exstabit utilissimum. 

Huic rei ne deessem, mea in dioecesi indixi orationem imperatam de 
Spiritu Sancto. 

Hisce meis litteris vota proponenda allego simulque nuntia me demum 
die 17 mensis augusti litteras Vestrae Eminentiae accepisse, cum repe- 

tito ordine visitandis paroeciis totus incumberem tantoque muneri, quod 
mentem curis deductam desideret, vacare non potui. 

Quibus expositis. Eminentiae Vestrae purpuram deosculor simulque 
me in Christo devotissimum famulum profiteor 

® Antonius Pawlowski 
Episcopus Vladislaviensis 


I. E e doctrina catholica 

1. Doctrina de cooperatione Beatissimae Virginis Mariae ad opus 
redemptionis cum subiectivae tum obiectivae exponatur; si non in omni 
genere, saltem veritas de Eius erga homines Maternitate spirituali et 
universali, quae distributione gratiarum exercetur, dogma fidei definia- 
tur: Maria Mediatrix omnium gratiarum. 

2. Doctrina de Ecclesia ut est Corpus Christi Mysticum compen- 
diose proponatur, demonstrando praecipue nexus ex gratia et caritate 
Dei proximorumque provenientes atque responsabilitatem uniusque 
membri erga Eiusdem sortem historicam et spirituale bonum commune. 

3. Doctrina de magisterio Ecclesiae ordinario atque de officiis et 
muneribus episcoporum, de eorum Conventibus in singulis nationibus 
habendis, de ipsorum relatione ad Romanum Pontificem in eo quod 
attinet potestatem iurisdictionis et magisterii uberius enucleanda est. 

4. Notio traditionis vivae, quae adaequatus fons revelationis divinae 
et remota norma fidei constituitur eiusque relatio ad magisterium Eccle- 
siae, sedulo explananda est. 

5. Positiva interpretatio illius vetustissimi adagii: « Extra Ecclesiam 
nulla salus » proponatur atque designetur condicio in Corpore Christi 
Mystico primum eorum qui actu in Ecclesia visibili in gratia et qui sine 
gratia versantur, deinde eorum qui, etiamsi ad Ecclesiam visibilem non 
pertineant, pretiosissimo sanguine Christi sunt redempti et ad salutem 
obtinendam ab Eo iuvantur. Praedicatio ecclesiastica hac in re fieri debeat 
secundum rectam notionem caritatis et tolerantiae, quae vocatur, sedulo 
evitando duplicem errorem immoderati zeli (s. d. phanatismi) et inoppor- 
tunae cessionis (s, d, irenismi), 

6. Communiendae sunt notiones principales de sorte infantium, qui 
sine baptismo decedunt, seu de eorum limbo eo quidem consilio, ut 
parentes catholici conscii sibi sint rationis reddendae Deo pro vita futura 
suorum infantium. 

II. De Sacramentis et Cultu Divino 

1. Facultas confirmandi concedatur sacerdotibus, qui vices parochi 
in xenodochiis pro senibus vel in nosocomiis stabiliter gerunt (s. d. cap- 
pellanis); quae valida etiam ab aliis sacerdotibus bona fide ministrantibus 
in casibus necessitatis vel urgentioribus agnoscatur, remota sanctione de 
nullitate sacramenti. 

2. Tempus Communionis paschalis a dominica Septuagesimae usque 
ad dominicam post festum Sacratissimi Cordis lesu in perpetuum pro- 
rogetur. 

3. Neopresby teris in Missa ordinationis permittantur, ut eam una 
cum episcopo ad altare stantes, non vero flexis genibus, concelebrent 
atque, si id opportunum censeatur, ut ss. Communionem sub utraque 
specie sumant. 

4. Omnes, qui obligatione Ofiicii Divini tenentur, si vitam com- 
munem (e. g. seminariis, in domibus religiosorum) agant, recitationem 
eius a choro vel saltem a duobus tribusve renovent. Si quis vero eorum 
officiis liturgicis vel publicis devotionibus ad unam horam active partici- 
pent, id hac die pro recitatione breviarii computetur. 

5. Celebrans in Missa solemni, in qua lectio et evangelium a mini- 
stris cantatur, ea legere ne teneatur. 

6. Lectiones missarum opportuniores et magis rationi festorum et 
diei Dominicae adaptatae quam primum designentur. 

7. Ritus comsecrationis ecclesiae, altaris et baptismi adultorum ad 
breviorem formam redigatur. 

8. Quae de musica sacra, de cantu liturgico ac in genere de liturgia 
recentioribus temporibus a S. Pio X et p. r. Pio XII promulgata sunt 
compendiose in capita redigantur et Codici luris Canonici inserantur. 

9. In publicis Ecclesiae caeremoniis, in administratione sacramento- 
rum et in assistentia fidelium celebrationi Missae amplior usus linguae 
vernaculae et cantus populi permittatur ea quidem mente, ut liturgia 
Ecclesiae magis ac magis schola orationis et catholici sensus efiiciatur. 

10. Studiis theologicis alumnorum in Seminariis dioecesanis ac Insti- 
tutis religiosis nova quaedam disciplina sacra assignetur, quae apte Theo- 
logia Liturgica nominanda erit. 

III, De religiosis et fidelibus 

1. Decreta et praecepta, quibus vita religiosorum religiosarumque 
regitur, ad maiorem simplicitatem redigantur amovendo tam multa et 
varia privilegia, dispensationes et exceptiones; diversas familias prae- 
sertim ab eodem Fundatore ceu Patre provenientes in unum coniungere 

opottet; quae vero seniles a genuino et apostolico spiritu recessisse 
videantur, penitus corrigendae atque emendandae sunt. 

2. Quae de hominis natura, origine et fine, de dotibus eius indivi- 
dualibus et socialibus, de officiis ac obligationibus familiae et parentum 
praesertim quoad prolis propagationem et educationem, de legibus vitam 
socialem spectantibus, de natura et muneribus status. Ecclesia sub assi- 
stentia Spiritus Sancti tenet et docet in unum codicem redigantur, sicuti 
« Magna Charta » humanismi, qui dicitur, catholici constituatur. 

3. Principia praesertim ad ethicam specialem, quae vocatur, spec- 
tantia, quibus ligantur homines curam rerum humanarum habentes, ut 
medici, scholarum magistri, magistratus reipublicae, magnarum officina- 
rum operarii diligenter consideranda et precise exponenda sunt. 

4. Principia positiva ad pacificam coexistentiam et sinceram collabo- 
rationem inter diversas formas culturarum, quae dicuntur, inter varias 
nationes populosque et classes sociales ad tramitem religionis revelatae 
et morum, qui in ea fundantur, enucleare oportet amovendo s. d. ra 22 i- 
smum, immoderatum nationalismum, theoriam de pugna classium et 
alias eiusmodi erroneas notiones. 

Antonius Pawlowski 
Episcopus Vladislaviensis 


14 

Exc.mi P. D. PETRI DUDZIEC 
Episcopi tit. Camulianensis, Auxiliaris Plocensis 

Plociae, die 28 augusti 1959 

Cum Pontificiae Commissioni Antepraeparatoriae Pro Concilio Oecu- 
menico placitum sit litteris N. 1 C/59-2315 de die 18 iunii 1959 an., 
acceptis autem die 10 augusti an. curr., me colere, hanc ob rem futuro 
Concilio Oecumenico sequentia proponere et ostentare audeo: 

I. In his quae ad Doctrinam spectant unum, sed maximi momenti 
rogo, nimirum ut dogma de Beatissima Virgine Maria omnium gratiarum 
Mediatrice solemniter definiatur. 

II. In his vero quae ad « Reformationem », potissime quae se- 
quuntur proponere animus mihi accedit: 

1. Ut christifideles horis postmeridianis etiam extra Missam vesper- 
tinam sacram Communionem accipere possint. 

2. Ut obligationi quotannis Communionis et confessionis fideles 
quolibet tempore, etiam extra tempus paschale, satisfacere valeant. 


44 (II b) 

3. Ut pia participatio in Sacrificio Missae per radiophonicum instru- 
mentum vel per imaginum transmissionem per electricas undas, quam 
televisionem dicunt, extraordinaria satisfactio sit obligationis audiendi 
Missam diebus Dominicis et festis de praecepto. 

4. Ut in Missae Sacrificio christifideles maiorem libertatem in lingua 
vernacula cantandi habeant. 

5. Ut omnia ieiunia abrogata sint, abstinentia autem a sola carne, 
non vero a iure carnis, in vigilia tantum Nativitatis Domini, Feria IV 
Cinerum et qualibet feria VI in anno obliget, si haec cum festo univer- 
sali vel locali non concurrant. 

6. Ut impedimenta matrimonialia affinitatis in secundo gradu et 
consanguinitatis in gradu tertio lineae collateralis omnino abrogata sint. 

7. Ut Matutinum in Breviario unum tantum Nocturnum habeat et 
singulae Horae quolibet diei tempore libere recitari valeant. 

8. Ut nonnullae caeremoniae, ex. gr. consecratio ecclesiae, altaris, 
companae etc., in magna sua parte abbreviatae sint. 

9. Ut sacerdotes post ritus sacros peractos et extra praesentationes 
officiosas brevi nigra veste utantur, utque religiosi ac religiosae simpli- 
ciore habitu se exornare possint. 

10. Ut in difficilioribus casibus sacerdotes ad statum laicalem reducti 
dispensationem a caelibatu extraordinarie obtinere possint. 

11. Ut clausura monialium, avocatis cratibus aliisque ut ita dicam 
obsoletis et pervetustis, mitigata sit. 

12. Ut — excepta Aula Summi Pontificis — infula, baculo et veste 
violacea soli Episcopi tantummodo utantur, omnes vero praelati et 
canonici nigrum mantelletum et distinctorium vittae non catenae fixum 
induant. 

13. Ut censurae Hierarchiae reservatae aliquantum terminatae sint, 
largiendo habitualiter potestatem ab eis absolvendi canonicis cathedra- 
libus et parochis. 

14. Ut scripta et libros prohibitos omnes clerici curae animarum 
vel educationi aut studiis operam dantes servare et legere possint. 

15. Ut avocata potestate, qua Ordines et Congregationes religiosae 
gaudent in largiendis indulgentiis, in erigendis institutis ecclesiasticis, 
in benedicendis iis quae ad cultum pertinent, limitata adhuc his rebus 
potestas Episcoporum augeatur. 

16. Ut varia praescripta Codicis, quibus Ordinarii in avocandis pa- 
rochis ligantur quodam modo minuta sint atque impeditiones in nomi- 
nandis beneficiatis loco eorum, qui ex Familia Pontificia erant, amo- 
litae sint. 

17. Ne Ordinarii voto capituli in nominatione canonicorum et in 
divisione paroeciarum ligentur. 

18. Ut Ordinariorum potestas, quae ad alienationem bonorum eccle- 
siasticorum spectat, aucta sit, largiendo eis hac in re pleniorem facultatem. 

19. Ut in minoribus mutationibus finium dioecesium, uti id fieri 
solet cum novae pareciae eriguntur vel cum longius posita loca unius 
dioecesis adiunguntur vicinae paroeciae alius dioecesis, soli Ordinarii ad 
quos pertinet decernere possint. 

Animadversiones istas, consilia et vota « omni cum libertate et sin- 
ceritate », sicut commissum fuit, prout breve tempus sinit, exaravi et 
humili animo ac obsequentissime Pontificiae Commissioni Pro Concilio 
Oecumenico expono, omni qua par Christiana reverentia atque Catholica 
unitate permanens 

® Petrus Dudziec 
Episcopus tit. Camulianensis 


15 

Exc.mi P. D. STANISLAI CZAJKA 
Episcopi tit. Centuriensis, Auxiliaris Czestochoviensis 

Czestochoviae, die 12 septembris 1959 

Eminentissime Domine, 

Litteris die 18 iunii 1959, Prot. N. 1 C/59-2334 datis, quae Con- 
cilium Oecumenicum a Summo Pontifice loanne XXIII nuntiatum atti- 
nent, et quas die 11 augustii 1959 a. accepi, honori mihi duco quae 
sequuntur exponere: 

I. Credenda seu doctrinae capita 
1. Ut unum sint. 

1) Praeprimis ex toto corde magnum gaudium exprimere volo 
ratione annuntiationis Concilii Oecumenici eiusque finis principalis, qui 
est coadunatio omnium errantium Christianorum in Ovile Christi sub 
primatu Papae-Petri, ut unum sint. Fimdo et fundam, egomet ipse et 
cum aliis, orationes ad Maternum Cor Reginae Apostolorum, Gratiarum 
Omnium Mediatricis, ut hanc maximam gratiam universo humano generi 
et Ecclesiae exoret. 

2) In Universitate Catholica Lublinensi olim docui — inter alias 
partes luris Canonici — ius Ecclesiarum Orientalium; deinde uti rector 
Seminarii Maioris Czestochoviensis alumnos habui etiam unitos ut vocant 

« Lemki » unde experientia mea procedit. Haec experientia impellit me, 
ut faveam conversioni facilius reddendae schismaticorum Byzantini ritus 
in ritum Latinum. Uniti, in vicinitate cum nationibus schismaticis viven- 
tes, asperis in adiunctis perfacile ad schisma relabuntur; huiusce eventus 
argumento sunt Ruteni e terris Polonis. 

3) Blande allicientur schismatici ad Ecclesiam Catholicam felici 
absolutione codificationis iuris omnium Rituum Orientalium. 

2. Dogma B. Mariae Virginis Mediatricis Omnium Gratiarum. 

Proclamationem desiderati a christifidelibus dogmatis sequentes ra- 
tiones expostulant; 

1) Veritas haec ad thesaurum doctrinae divinitus revelatae perti- 
net, prout Ecclesiae universa Traditio dogmatica testatur. 

2) Dogma istud supernaturalem B. Mariae V. erga homines Mater- 
nitatem melius elucidabit. 

3) Definitio dogmatica magis adhuc augebit cultum Deiparae de- 
bitum, idque fortius, signando Eius munus in Divina oeconomia salutis 
humanae, deinde profundiorem faciet intellectionem et pietatem fidelium 
erga Gratiam Dei. 

4) Maiorem fiduciam in mediationem Mariae praesertim lapsis in 
animis excitabit. 

5) Concordat cum charactere praesentis Ecclesiae aetatis, quae 
tam eminenti cultu Deiparae signatur, quo in effectu evidens apparet 
operatio Spiritus Sancti, remedium salutis mundo ostendentis. 

II. Disciplina Cleri 

1. In Seminariis Dioecesanis et religiosis non solum formatio intel- 
lectualis prae oculis habenda, sed principaliter perfectio vitae spiritualis 
promovenda est. 

2. Potissima vero methodus educandi est specimen sanctitatis ab 
educantibus et docentibus praebendum, propterea directores spiritus et 
professores Seminariorum ex optimis sacerdotibus eligendi sunt. 

3. Severius exigere oportet ea, quae ad indolem adspirantium perti- 
nent et requiruntur; potius ii parvo in numero admittantur, quam ut 
ad sacros Ordines indigni promoveantur. ludicium educantium et magi- 
strorum de idoneitate alumnorum obligatorium esto pro Episcopo ad 
sacerdotium admittenti. 

4. Adspirans ad Seminarium examini medicorum subiciendus est, 
praeprimis in psychiatria peritorum, ne Sacerdotium attingant hominem 
animo aegroti (psychopatici). 

5. Caelibatus Cleri retineri debet, uti necessarius ad sanctitatem et 
zelum apostolicum Sacerdotum corroborandum. In extraordinariis casi- 



EPISCOPUS TIT. CENTURIENSIS 


693 


bus, cum nempe sacerdotes lapsi in concubinatu vivunt et liberos habent, 
facilior reddenda est eorum cum Deo reconciliatio, etiam dispensatione a 
caelibatu, ut animas suas salvaturi in remota regione vitam honestam 
agere queant. 

6. Recitatio Breviarii servari debet, quippe quae in sacerdote sensum 
communionis cum tota Ecclesia oranti fovet; attamen opus reformandi 
Breviarii ad finem perducere desideratur. Officium diurnum ad quanti- 
tatem Officii Paschatis reducendum est, et, loco partis omissae, praeci- 
pienda est sub gravi cotidiana meditatio saltem per 1/4 horae duratura. 

7. Essentialis habitus Clericorum, tonsura scilicet et « collare al- 
bum », semper servari debet, quia habitus clericalis ad propriam sacer- 
dotis dignitatem aestimandam multum confert. 

8. Vitam communem sacerdotum, in parochia laborantium, uti prae- 
ceptum introducere necesse est. 

III. Religiosi 

1. Strictius determinandae sunt obligationes pastorales religiosorum, 
et necessitas inculcanda cooperationis in dioecesi et parochia cum Epi- 
scopo loci. 

2. Leges electionem spectantes ita definire oportet, ut Moderatrices 
Generales in proprium commodum cum detrimento Congregationis iis 
abuti nequeant. 

3. Habitus religiosus in Ordinibus et Congregationibus utriusque 
sexus ad simpliciorem formam reducatur, praesertim in familiis religio- 
sarum; harum enim vestis nimis exquisita est et quandoque risum excitat. 
Simplicitas et paupertas etiam hac in re maxime postulatur. 

4. In religionibus mulierum unus tantum chorus debet esse. 

IV. Liturgia 

1. Missae Sacrificium. In Missa celebranda servetur lingua latina 
attamen in Epistola et Evangelio admittatur lingua vernacula. Cantus 
proprius cuiusque nationis pariter admitti debet. Hoc enim argumenta 
dissidentium ecclesiarum nationalium refellet. 

2. Rituale. Rationes curam animarum spectantes introductionem in 
Rituale linguae vernaculae postulant (Baptismus, Confirmatio, Matri- 
monium — etiam benedictio novae nuptae — , Extrema Unctio, Sepul- 
tura, benedictiones et consecrationes, benedictio coemeterii et Campa- 
narum). 

3. Ad simpliciorem formam reducere et in lingua nationali perficere 
consecrationem ecclesiae, hoc enim excitabit maiorem fidelium attentio- 
nem vividioremque sensum in eorum cordibus et mentibus. 

V. Laici 

Exarari debet Codex luris Canonici pro Laicis, ubi definienda sunt: 

1) Positio et munera laicorum in Ecclesia et in parochia simul 
ac mutua relatio ad Clerum. Vita in gratia sanctificanti et vita eucharistica 
ad formam christianitatis primaevae promoveatur. 

2) Responsabilitas laicorum pro Ecclesia Christi. 

3) Regale Sacerdotium et apostolica cooperatio cum Ecclesia. 

4) Officia et munera parentum in familia christiana. 

5) Obligatio docendi fidei veritates pro omnibus catholicis, 

6) Confraternitates, Sodalitiae et Societates ecclesiasticae. 

7) Actio catholica in Ecclesia eiusque structura. 

8) Character socialis vitae moralis cuiusque individui. 

9) Institutio religiosa fideHum, praeprimis hominum e classe intel- 
lectuali ut aiunt, ope cursuum systematicorum extra scholas, cursuum in 
horis vespertinis. Institutorum Scientiae Religiosae et Universitatum 
Catholicarum. 

VI. Doctrina socialis Ecclesiae 

1. Propagare doctrinam de Ecclesia, Corpore Christi Mystico simul 
cum omnibus consequentiis socialibus. 

2. Expressius determinare doctrinam catholicam socialem de labore, 
de obligationibus ius proprietatis aggravantibus, de mutua vita sociali. 

Eminentiae Vestrae Reverendissimae 
addictissimus ac devotissimus 

© Stanislaus Czajka 
Episcopus tit. Centuriensis 
Vicarius Generalis Czestochoviensis 

16 

Exc.mi P. D. VENCESLAI WICISK 
Episcopi tit. Caesariensis in Numidia, Auxiliaris Gnesnensis 

Opoliae, die 21 septembris 1959 

Eminentissime Princeps, 

Ad litteras Rev.mae Pontificiae Commissionis Antepraeparatoriae pro 
Concilio Oecumenico, Prot. N. 1 C/59-2686 deditissime transmitto 
brevem tractatum de vicaria paroeciali, perpetua atque non in perpe- 
tuum erecta. 

Sacram Eminentiae Vestrae deosculans purpuram profiteor me addic- 
tissimum Eminentissimi Domini servum 

& Venceslaus Wicisk 
Episcopus tit. Caesariensis in Numidia 


De vicaria seu de curatia 

Codex luris Canonici in can. 216 § 1 statuit: « Territorium cuiusli- 
bet dioecesis dividatur in distinctas partes territoriales » et in § 3 eius- 
dem can,: «Partes dioecesis, de quibus in § 1, sunt paroeciae». In 
can. 454 distinguuntur paroeciae inamovibiles a paroeciis amovibilibus; 
« novae, quae eriguntur, sint inamovibiles ». Legislator Ecclesiasticus, 
non reiiciens paroeciam amovibilem, favet paroeciae inamovibili. 

Praeter paroecias tam inamovibiles quam amovibiles C.l.C. enumerat 
vicarias: 

1) in can. 1427 § 3 vicariam perpetuam, quae ex divisione pa- 
roeciae oriri potest, atque 

2) in can, 1412 1” vicariam paroecialem non in perpetuum erectam, 
quae beneficii nomine non venit. 

Vicarius cooperator ad normam can. 476 § 2 constitui potest non 
solum pro tota paroecia sed etiam pro determinata paroeciae parte. Atta- 
men desunt ampliora praescripta de erectione ac de natura vicariae tum 
perpetuae tum non in perpetuum erectae. 

Vicariae sub variis nominibus in multis dioecesibus praesertim Euro- 
pae sed et Americae Septentrionalis inveniri possunt. Leges civiles erec- 
tionem paroeciarum non raro difficilem reddebant. Tempore ultimi belli 
curatiae, non in perpetuum erectae, ad periculum vocandi sacerdotes ad 

servitium militare praecavendum creatae sunt. Dos beneficialis antiqua- 
rum paroeciarum saepe deminuta est aut totaliter evanuit. 

In territorio ecclesiastico Silesiae Opoliensis in parte archidioecesis 
Wratislaviensis aeque ac in parte archidioecesis Olomucensis existunt 
sic dictae curatiae, lege particulari erectae, quae sub nomen vicariae per- 
petuae subtrahi possunt i. e. « curatia independens »; adsunt etiam 
vicariae non in perpetuum erectae, vulgo « localiae » nuncupatae aut 
etiam « curatiae dependentes ». 

Curatiae per decretum ab imperatore losepho I die 26 aprilis 1710 a. 
editum in Silesiam inductae sunt. Carolus XII, rex Sueciae, pactione 
die 1 Septembris 1707 a. in Altranstadt ad Lipsiam facta imperatorem 
losephum I coegit, ut Ecclesia Romano-Catholica protestantibus 121 
ecclesias edere debuerit. Propter « coactionem parochialem » (Parochial- 
zwang) iis temporibus nondum abrogatam nova paroecia in uno eodem- 
que loco erigi non potuit. Qua de causa, ad consulendum fidelium 
romano-catholicorum necessitatibus religiosis, curatiae erectae et ab im- 
peratore dotatae sunt, in territorio Silesiae Opoliensis duae, una in 
Kluczbork (Kreuzburg), quae decreto diei 8 augusti 1891 a. paroecia 
inamovibilis erecta est, altera in Byczyna (Pitschen), quae decreto eadem 
die edita in paroeciam inamovibilem mutata est. Quo ex tempore, vel 
maxime ab incorporatione Silesiae in Borussiam 1742 a. peracta, legibus 
Borussicis Ecclesiam Catholicam summopere vincientibus, permultae sunt 
erectae curatiae atque localiae. 

De quarum notione in A.A.S. 1919, p. 46-51 scriptum est; curatiae 
primi generis in Silesia Opoliensi non inveniuntur atque in dioecesi 
Berolinensi et in territorio ecclesiastico Gorzoviensi; curatia secundi 
generis est vicaria non in perpetuum erecta, curatia vero tertii generis 
est vicaria perpetua. Aliud documentum in Kirchliches Amsthlatt des 
Erzbischdflichen Ordinariats in Breslau, 1935, art. 64 publicatum est, 
quod accuratius et curatiam independentem i. e. vicariam perpetuam et 
curatiam dependentem i. e. curatiam non in perpetuam erectam describit. 

Curatia beneficium non est, sed officium curatum esse videtur. 

Venceslaus Wicisk 
Episcopus tit. Caesariensis in Numidia 
Auxiliaris Gnesnensis 

17 

Exc.mi P. D. GEORGII MODZELEWSKI 
Episcopi tit. Daoniensis, Auxiliaris V arsaviensis 

Varsaviae, die 25 septembris 1959 

Eminentissime Princeps, 

Respondendo ad litteras Eminentiae Vestrae Reverendissimae de die 
18 iunii anni currentis 1 C/59-2687, summo honore allectus vota et 
desideria ut sequuntur comiter propono: 

Quoad iura: 

1) ut omnia privilegia perpetua, quae extra Codicem sunt, abro- 
gentur; 

2) ut maior sit, qui decimum octavum aetatis suae annum com- 
plevit; 

3) ut verba « Clerus dioecesanus » verborum « clerus saecularis » 
locum teneant; 

4) ut omnes status perfectionis status religiosus nuncupantur, vel 
ut sub titulo « de statibus perfectionis » ordines, congregationes, socie- 
tates et instituta includantur; 

5) ut Episcoporum residentialium iura erga omnes ordines et con- 
gregationes precise enumerentur et obligationes curae animarum aetatis 
nostrae etiam religionibus clericalibus magis ac magis imponantur; 

6) ut religiosarum vestes quam maxime simplificentur; 

7) ut expresse declaretur Episcopos residentiales triplici potestate 
pollere, scilicet: legislativa, administrativa et iudiciali, ac definiantur, 
quibus mediantibus officiis eas exerceant; 

8) ut de prohibitione librorum nova praescripta concipiantur; 

9) ut poenae excommunicationis nemini reservatae aboleantur. 

Quoad liturgiam: 

1) ut omnes liturgicae leges in unum colligantur codicem; 

2) ut fideles, qui in peculiaribus circumstantiis versantur horis ve- 
spertinis etiam extra Missam SS. Eucharistiae Sacramento refici possint; 

3) ut Sacramenta Baptismi, Confirmationis, Matrimonii et Extremae 
Unctionis vernaculo idiomate administrentur; 

4) ut ritus et caerimoniae sacrae in administratione sacramentalium, 
praesertim in peragenda sepultura ecclesiastica servanda, indoli unius- 
cuiusque nationis propriae correspondeant; 

5) ut qui curam animarum habent etiam benedictiones reservatas 
impertiri possint; 

6) ut consecrationis ecclesiae ritus abbrevietur et nonnulli textus 
eius patrio sermone nationis exprimi possint; 

7) ut genuflexiones ante Episcopum sacra peragentem nec non oscu- 
lationes manus eius ac annuli omnino aboleantur. 

Qtioad doctrinam: 

1) ut doctrina de Ecclesia, tamquam Corpore Christi Mystico, con- 
cipiatur et inter fideles propagetur; 

2) ut ante Theologiam Fundamentalem quaestiones de religionum 
historia ab alumnis percipiantur; 

3) ut studiosi tractatus de Fide nedum dogmatica sed etiam psycho- 
logica et sociologica imbuantur doctrina; 

4) ut principia doctrinae catholicae socialis circa legem proprietatis, 
obligationes sociales non excluso debito rationis pro iis reddendae ela- 
borantur; 

5) ut obligationes laicorum erga Ecclesiam magis dilatentur incul- 
centurque; 

6) ut statuatur, quomodo Ecclesia erga atheistas et societates veri- 
tatem revelatam oppugnantes, agere debeat. 

Hac occasione nactus maxima cum reverentia Sacram Purpuram 
deosculor et me humillimum addictissimumque servum Eminentiae Ve- 
strae Reverendissimae profiteor. 

& Georgius Modzelewski 
Episcopus tit. Daoniensis 
Auxiliaris V arsaviensis 


18 

Exc.mi P. D. FRANCISCI JOP 
Episcopi tit. Dauliensis 

Opole, die 10 octobris anni 1959 

Erninentissime Domine, 

Ad litteras Eminentiae Vestrae Reverendissimae die 18 iunii vertentis 
anni mihi benigne missas, haec quae sequuntur significare audeo: 

1. Inter ea, quae in futuro Concilio Oecumenico deliberanda sunt, 
magni momenti mihi videntur esse haec omnia, quae respiciunt clerum, 
eius nempe educationem et formationem spiritualem, necnon sanctitatem 

vitae, eiusque aptitudinem ad officia pastorum animarum adimplenda, 
eius tandem fidelitatem erga Christum et Ecclesiam. 

2. Illa, quae in canone 987, 4^ statuuntur de impeditis ad ordines 
servis substituenda sunt potius prohibitione ascendendi ad ordines filiis 
ex iis familiis provenientibus, quae vitio alcoholismi indulgent, vel filiis, 
quorum parentes, fratres aut sorores in divortio manent, aut in concu- 
binatu cum tertia persona vivunt, vel tandem non adimplent obligationes 
vitae Christianae. 

3. Omnes sacerdotes saeculares ut obligati sint ad vacandum singulis 
annis saltem per tres integros dies exercitiis spiritualibus. Moderatores 
piarum domorum ut nullo modo praeter necessarias expensas aliquid a 
sacerdotibus exercitia spiritualia peragentibus ultra postulare audeant. 

4. Ut promoveatur praxis instituendi singulis mensibus communes 
adorationes Sanctissimi Sacramenti a sacerdotibus, cum aliqua pia exhor- 
tatione coniunctae, ac ubi hoc fieri possit, etiam recollectiones mensiles 
sacerdotum. 

5. Promoveatur item maxima cum diligentia et cura ex parte supe- 
riorum ecclesiasticorum vita communis sacerdotum. 

6. Grave periculum nostris sacerdotibus imminens est spiritus lai- 
cismi. In memoriam revocari et stricte exsequi debent praescripta Codicis 
quoad vestes clericales semper deferendas, tonsuram gestandam ac specta- 
cula et theatra non frequentanda. Specialis cura adhibenda est, ut sacer- 
dotes canonem 133 C.I.C. observent et continentiam sacerdotalem servent 
ac nimis commodam et iucundam vitam vitent. 

7. Ut omnes sacerdotes, nemine excepto, etsi in dignitate ecclesia- 
stica sint constituti, saltem aliquoties in anno (quinquies ex. gr.) ex iure 
canonico obligati sint ad praedicandum Verbum Divinum in ecclesiis, 
etsi officium pastorale non gerant. Qui vero inhabiles sunt ad praedi- 
candum ne ordinentur. 

8. Clerici saeculares in sacris constituti cuiuscumque sunt condi- 
tionis incapaces declarentur ad bona immobilia acquirenda, possidenda 
et administanda. Actus vero huic praescripto contrarii, ut considerentur 
a iure canonico prout invalidi. 

9. Definienda est saltem approximative norma honestae sustenta- 
tionis, ultra quam sacerdotes nihil percipere possint. 

10. Ut amoveatur conceptus beneficii ecclesiastici in iure canonico 
et omnia beneficia sive cum dote, sive sine dote ut vocentur officia 
ecclesiastica, vel servitia ecclesiastica. Itemque ut omnia beneficia et 
officia, quae nunc existunt, ut amovibilia declarentur ad nutum superioris 
ecclesiastici conferenda, vetita tamen Episcopis facultate transferendi vel 

amovendi sacerdotem qui bene et fructuose obligationes ex officio ema- 
nantes adimplet. 

11. Constituantur in singulis dioecesibus domus, ubi sacerdotes 
senes, vel aegroti gratis honestam sustentationem ex expensis Curiae 
recipere possint. 

12. Fideles ita instrui et educari debent, ut ex voluntariis oblatio- 
nibus suis sacerdotibus sustentationem praebeant. 

13. Desiderandum est, ut dioeceses non sint numerosae, sed ad 
maximum, ut numero 500.000 fidelium constent, exceptis magnis urbi- 
bus, quae in duas, vel plures dioeceseos dividi non possint. 

14. In qualibet dioecesi ut instituantur in Curia duo saltem visita- 
tores dioecesis, qui nomine Episcopi singulas paroecias diligenter visitent. 
Visitationes enim, quae ab Episcopis hodie peraguntur sunt potius solem- 
nitates ecclesiasticae cum administratione Sacramenti Confirmationis et 
Verbi Dei praedicatione coniunctae. 

15. Ut professores seu magistri in Seminariis clericorum (maioribus) 
obligati sint non solum ad gradum doctoris assequendum, sed etiam, 
prout praxis in universitatibus est, ad sic dictam habilitationem apud 
magistros qui scientia eminent peragendam, 

16. Obligatio applicandi pro fidelibus ut reducatur ad dies Domi- 
nicas et ad festa de praecepto. 

17. Ut praeter Acta Apostolicae Sedis in quibus publicantur acta 
Summorum Pontificum et Curiae Romanae, instituatur aliud commen- 
tarium officiale ad solas leges, ordinationes et instructiones Sedis Apo- 
stolicae promulgandas. 

18. Moderandus est et ad simpliciorem modum reducendus habitus 
canonicorum in Capitulis, uniformisque fiat pro omnibus Capitulis sive 
quoad colorem vestium, sive quoad earum formam. 

19. Item desideranda est maior simplicitas in vestibus Episcoporum. 
Tamen Episcopi proprias habeant vestes, quarum usus ut prohibitus sit 
iis, qui ordinationem episcopalem non receperunt. Usus mitrae, baculi 
pastoralis et crucis pectoralis ut solis Episcopis reservetur, exceptis 
omnibus sacerdotibus v. g. ex speciali privilegio vicariis capitularibus, 
nam non desunt aliquando conatus substituendi Episcopos per sacerdotes, 
qui ex quolibet titulo mitram portant et usum baculi habent. 

20. Confirmationis Sacramentum ut a solis Episcopis, excepto pe- 
riculo mortis, conferatur. In dioecesibus ubi independenter ab Ecclesia 
desunt Episcopi, ut potius legitime constituti parochi hoc Sacramentum 
administrare valeant. 

21. Thronus Episcoporum, semper eius cathedra vocetur et . verbum 
thronus adhiberi nequeat. 

22. Ut meliori et clariori modo circumscribatur regimen dioecesis 
in casu vacationis sedis, aut sedis impeditae (can. 429 et seq.). Provi- 
deantur opportunae dispositiones, quas nostrae speciales circumstantiae 
exigunt. 

23. Desiderandae sunt aliquae mutationes in ritibus ecclesiasticis, 
praesertim vero in Pontificali Romano, nimirum. 

24. Abbreviandus est ritus consecrationis ecclesiae, consecrationis 
altarium et consecrationis Campanarum. Episcopi qui in provecta aetate 
sunt constituti, vix ecclesias consecrare possunt, ideoque sunt non raro 
ecclesiae iam aliquando exstructae et per multos annos nondum conse- 
cratae. 

25. Omittendae sunt in sacris ritibus osculationes manuum atque 
semigenuflexiones ante Ordinarium pontificalia peragentem faciendae. 

26. Abbreviandus est ritus baptismi adultorum. 

27. In Sacramento Confirmationis ab Episcopis administrando, ut 
Episcopo licitum sit unicam crucem facere ad verba: In nomine Pa- 
tris etc. Apud nos saepe Episcopi administrant sub una vice Confirma- 
tionem 1.000 vel etiam maiori numero fidelium. Si faciunt tres cruces 
praecipitanter, hoc minus convenit dignitati Sacramenti. 

28. Ut in ordinatione subdiaconorum omittantur haec verba admo- 
nitionis: « si usque nunc ebriosi, amodo sobrii. Si usque nunc inhonesti, 
amodo casti ». luxta hodiernas exigentias Ecclesiae cum his defectibus, 
etsi praeteritis, non solum ad ordines, sed etiam ad clericatum nemo 
admitti potest. 

29. Tempus Communionis paschalis ut anticipetur a die Dominica 
Sexagesimae et prorogetur ad festum Sanctissimae Trinitatis inclusive. 

30. Ius poenale Ecclesiae simplificari debet et sanctiones in delicta 
contra unitatem Ecclesiae, iurisdictionem ecclesiasticam et disciplinam, 
expresse et minutissime exponi debent. 

31. Desiderandum est, ut in unaquaque natione Encyclicae Sum- 
morum Pontificum, allocutiones Papae, leges et praescripta Ecclesiae 
Universalis, interpretationes, decreta et instructiones Sedis Apostolicae 
sine mora in linguam vernaculam verti et publicari possint. Optandum 
est, ut in his documentis conficiendis adhibeatur lingua latina clarior et 
simplex, magis intelligibilis, ad versionem in linguam vulgarem facilis. 

32. Praescripta ecclesiastica, interpretationes et praesertim leges 
ecclesiasticae, ut habeant externam formam magis accomodatam externae 
formae legum, quae a statibus et guberniis civilibus nunc promulgantur, 
scilicet formam magis perfectam. 

33. Multa hodie scribuntur et publicantur de mutationibus et varia- 
tionibus, quae in libris Hturgicis peragi debeant. Illae mutationes, iuxta 

meam opinionem, praesertim in breviario non sunt facile introducendae. 
Compendium hoc precum decursu saeculorum constitutum et introductum 
non potest et non debet variari. Desiderandae sunt solae emendationes 
in lectionibus historicis. 

Quaestiones hic enumeratae non omnes Concilio Oecumenico proponi 
debeant, nonnullae decretis Sacrarum Congregationum solvi possunt, eas 
tamen Eminentiae Vestrae exponere audeo, nam solutio istarum quae- 
stionum pro Ecclesia Catholica mihi utilis esse videtur. 

Sacram Eminentiae Vestrae deosculans purpuram, me addictissimum 
servum Eminentiae Vestrae Reverendissimae profiteor 

© Franciscus Jop 
Episcopus tit. Dauliensis 


19 

Exc.mi P. D. MARIANI JANKOWSKI 
Episcopi tit. Diospolitani in Thracia, Auxiliaris Siedlcensis 

Siedlce, die 12 augusti 1959 

Eminentissime Vrinceps, 

In responsione ad benignas litteras de die 18 iunii a. c. N. 1 C/59- 
2667 in quaestionibus Concilium Oecumenicum proxime celebraturum 
attingentibus communicare Vestrae Eminentiae honori mihi duco quae 
sequuntur: 

Totus mundus catholicus a Spiritu Sancto inspiratam intentionem 
Summi Pontificis Papae loannis XXIII convocandi hunc Concilium Oecu- 
menicum laetabundo animo accepit et Deum Omnipotentem de copio- 
sissimis fructibus secutis ex futuro Concilio pro bono supernaturali ani- 
marum Praetiosissimo Sanguine redemptarum assidue orat et enixe 
adprecatur. 

Faxit Deus, ut futurum Concilium Oecumenicum excitet ope Gratiae 
Divinae vividum et efficacem motum in via ad realisationem desiderii 
Cordis Christi « ut fiat unum Ovile et unus Pastor ». Permultae salu- 
tares et valde actuales quaestiones habebunt — sine dubio — locum in 
futuro Concilio. 

Mihi videtur satis gravis quaestio de Ecclesia. 

Nempe adimplenda est secundum meam humilem opinionem quaestio 
de Ecclesia Christi data a Concilio Vaticano. Oportet scilicet revolvere 

et declarare quaestionem de Ecclesia Corpore Mystico Christi et de 
genuina indole Sacerdotii in Ecclesia. 

Haec quaestio videtur mihi gravis etenim in presenti tempore ideae 
laicismi tam vehementer grassantes deformant essentiam Ecclesiae et 
operarios in Vinea Domini reducunt ad statum mercenariorum. Talis 
resolutio auctoritativa data a Concilio Oecumenico erit valde salutaris 
pro populo et pro Clero. 

Omni qua par est reverentia et impensissimis animi sensibus Sacram 
Purpuram Eminentiae Vestrae osculor. 

® Marianus Jankowski 
Episcopus tit. Diospolitanus in Thracia 
Auxiliaris Siedlcensis 


20 

Exc.mi P. D. ALEXANDRI MOSCICKI 
Episcopi tit. Doar ensis, Auxiliaris Lomzensis 

Lomzae, die 31 aug. 1939 

Eminentissime ac Reverendissime Domine, 

Maximas gratias ago pro officiosis litteris Eminentiae Tuae Reveren- 
dissimae diei 18 iunii 1939 a. Prot. N. 1 C/39-2669 et hisce honori 
mihi duco sequentes animadversiones et vota, quae inter alia tamquam 
desiderata pro futuro a Concilio Oecumenico considerari possint, adiun- 
gere. 

I. Quoad doctrinam 

1. In instructione theologica aspectus kerigmaticus dogmatum cum 
concentratione Mariologica prae oculis habendus est. 

2. Perennis philosophia aristotelico-thomistica quam maxime pro- 
gressum scientiarum physicarum, chemicarum ac biologicarum appro- 
priare sibi debet, ut novis temporibus magis adaequate correspondeat. 

3. Obiectionibus non obstantibus, scientia socialis catholica vera 
doctrina est, quae differt a systemate capitalistarum ac socialistarum: 
haec doctrina catholica sociari debet cum dogmate Mystici Corporis 
Christi. 

II. Quoad Codicem et Disciplinam 

1. Nova editio Codicis I. C. quamprimum pro tota Ecclesia promul- 
getur, in qua vetera revisioni subdantur, hucusque edita decreta gene- 
ralia et interpretationes authenticae necnon res novae et necessariae 
inserantur. 

2. Univocam terminologiam in Codice applicare. 

3. Legem a qua passim et faciliter dispensatur in legem permit- 
tentem convertere. 

4. Nonnullas facultates Ordinariorum ampliare. 

5. Inamovibilitatem beneficiorum abolere. 

6. Ius poenale aliquantulum simplificare magisque perspicuum facere. 

7. Lex sacra coelibatus integra maneat, probabilis vero inhabilitas 
ad eam servandam et consequenter disqualificatio tironum ad statum 
clericalem ope etiam modernarum methodorum psycho-physico-analiti- 
carum instituenda est, ne ad ministerium divinum vocentur et ad sacra- 
mentum Ordinis admittantur hi omnes, qui potius et magis ad sacra- 
mentum matrimonii physice et psychice dispositi sint. 

III. Quoad Liturgiam 

1. Kalendarium quamprimum reformare, festa stabilire, ne a luna 
mutabili dependeant. 

2. Rubricae generales Breviarii adhuc magis ad simpliciorem formam 
redigere. 

3. Breviarium maneat sacra oratio Ecclesiae, tamen aliquatenus ab- 
breviandum est. 

4. In Rituali reservationes imminuere et in administratione Sacra- 
mentorum ac Sacramentalium linguam vernaculam admittere. 

5. Caeremoniale Episcoporum hodiernis conditionibus accomodare. 

6. In Pontificali nonnullae caeremoniae abbreviare (v. g. Consecratio 
ecclesiarum, altarium etc.). 

7. Missam ab hora tertia usque ad vicesimam primam ubique cele- 
brandi permittere cum ieiunio trium horarum. 

Ex quo par est obsequio. Sacram Purpuram humillime deosculans. 
Eminentiam Tuam Reverendissimam prosequitur seque profitetur 

addictissimum 

® Alexander Moscicki 
Episcopus tit. Doarensis 
Auxiliaris Lomzensis 

Exc.mi P. D. IOANNIS FONDALINSKI 
Episcopi tit. Doheritani, Auxiliaris Lodzensis 

Lodz, die 26 augusti 1959 

Eminentissime Princeps, 

Eminentissimae Dominationis Vestrae litteris, nomine Pontificiae 
Commissionis Antepraeparatoriae pro Concilio Oecumenico datis mihi 
perbenigne die 18 iulii an. curr. Prot. N. 1 C/59-2670, humanissime 
et humillime respondens, haec honori maximo mihi duco anteponere: 

I. Quoad cleri formationem: 

a) Necessitatem video ut formaliter suscitentur vocationes sacer- 
dotales, ut eaedem seligantur et rite colantur, quae omnia universalem 
applicationem requirunt. 

h) In intellectuali formatione magnus excitabitur progressus, cum 
adhuc maiori in gradu singulae disciplinae scientificae aptius mutuo 
coniungentur, cum mutua penetratione materiali. Tamen desideratae 
synthesi maxime quidem prosunt pericula omnibus e disciplinis una 
eademque die subeunda. 

Uti professores in Institutis philosophicis et theologicis seligendi 
sunt optimi exculti sacerdotes, Romae et in Patria educati et aliis in 
civitatibus, quae bene colunt scientiam. 

c) Formatio religiosa et moralis eas per praelectiones coletur, quas 
ipse professor per animam suam intime cognovit; maximam hac in re 
opem afferret melior praeparatio eorum, qui in Seminariis munere direc- 
torum spiritus fungentur, atque eorum vitae exemplum. 

d) Gravitas et comitas atque optimae personalitatis in presbytero 
formatio consequetur per intimam vitam sacerdotis cum Domino Nostro 
lesu Christo et cum professoribus. Exinde opus est, ut professor etiam 
in sacerdotum educatione partem habeat, saepe cum alumnis suis com- 
morans in omnibus totius diei actionibus. 

II. Cleri disciplina, sensus unitatis et eius vitales vires formantur 
meliore acquisitione doctrinae de Mystico Corpore Christi et intimo 
eiusdem doctrinae sensu. Hoc modo quisque suum invenit locum, suam 
positionem, suaque officia, quae sibi, humilitate servata, in Ecclesia 
Christi servanda sunt. 

III. Bene agentia Curiarum Dioecesanarum dicasteria magna efficere 
possunt, sive in ipso Dioecesis centro, sive in sacerdotibus singulis in 
paroeciis. Video horum dicasteriorum necessitatem: Pastorale, Scholare, 

Educationis, Beneficientiae, Liturgicum, luridico-Sociologicum. Omnia hae 
dicasteria subdi deberent sacerdoti, qui sua in disciplina gradum doctoris 
possideret, et constare talibus sacerdotibus qui apprime noverunt theo- 
riam praxi vitae applicare. 

IV. Necessitas sentitur, ut clerus adhuc arctius populo approximetur; 
quod dici debet etiam de professoribus respectu alumnorum et de supe- 
rioribus quoad inferiores. 

V. Quoad doctrinam Ecclesiae desideratur adaequata dogmatica de- 
finitio ignis in purgatorio atque necessitas seseque Christo assimilandi, 
duce Beata Maria Virgine Matre Eius Sanctissima. 

VI. In dies magis ardenter desideratur definitio dogmatis de Media- 
tione Omnium Gratiarum per Beatam Mariam Virginem, quae illas 
impetrat et largitur. 

VII. Praeter iam susceptos labores praeparatorios ad futurum Oecu- 
menicum Concilium necessitas vivida sentitur, ut larga et lata excitetur 
actio, ut christiani ab Ecclesia separati denuo Sedi Apostolicae coniun- 
gantur. Puto fore ut multa hac in re eflfici possint per dilatationem catho- 
licae doctrinae de Mystico Corpore Christi. 

Haec, Eminentissime Princeps, honori maximo mihi duxi offerre. 
Exigua sunt et fortasse melius ab aliis expressa. Gaudeo attamen me 
aliquid potuisse afferre ad magnum aedificium construendum. 

Sacram Purpuram Eminentiae Vestrae devotissime exosculor et oboe- 
dientissimum in Domino me profiteor famulum. 

& lOANNES FoNDALINSKI 
Episcopus tit. Doheritanus 
Auxiliaris Lodzensis 


22 

Exc.mi P. D. VENCESLAI MAJEWSKI 
Episcopi tit. Docimensis, Auxiliaris V arsaviensis 

Warszawa, die 10 septembris 1959 

Eminentissime Princeps, 

Summo mihi honori est ad litteras a Pontificia Commissione Ante- 
praeparatoria pro Concilio Oecumenico die 18 iunii 1959 missas respon- 
dere et consilia votaque mea, quae sequuntur, mittere: 

1 . Ad augendam activam participationem fidelium in Missae Sacri- 
ficio videtur mihi Gloria, Credo, Lectio et Evangelium in lingua ver- 

nacula inducendum esse, lingua latina tantum in Canone necnon in 
mutabilibus Missae partibus esse servanda. 

2. OfEcium Breviarii Romani tamquam publicae orationis Ecclesiae 
servandum, attamen propter insufficientem eruditionem multorum in 
lingua latina, ad maiorem utilitatem sacerdotum et fidelium in lingua 
vernacula eius recitatio permittenda est. 

3. Etiam religiosae omnes preces necnon Officium Breviarii in lingua 
patria recitent, quae fere omnes saepe saepius in litteris latinis nullam 
eruditionem habent. 

4. In Rituali Romano Ordo Baptismi, Confirmationis, Extremae 
Unctionis, benedictiones in Matrimonio conferendo, Exequiarum Ordo 
omnesque benedictiones in lingua patria seu vigente et usitata transfe- 
rendae sunt, hoc enim ad bonum animarum necessarium est. 

5. Ordo Consecrationis Ecclesiae simplicius reddendus et in patrio 
sermone transferendus est. 

6. In Seminariis permittendus est, ut alumni studia theologica in 
lingua vernacula acquirant, saepe saepius enim iuvenes Seminarii aedes 
ingredientes nullam aut minimam scientiam linguae latinae habent. 

Data occasione maxima cum reverentia Sacram Purpuram deosculor 

Servus in Christo 

& Venceslaus Majewski 
Episcopus tit. Docimensis 
Auxiliaris V arsaviensis 


23 

Exc.mi P. D. VLADIMIRI B. JASINSKI 
Archiepiscopi tit. Drizipareni 

Tuchoviae, die 4 septembris 1959 

Eminentissime Domine, 

Litteris Eminentiae Vestrae, qua Praesidis Pontificiae Commissionis 
Antepraeparatoriae pro Concilio Oecumenico, ad proponenda vota et 
animadversiones faciendas pro futuro Concilio vocatus, sequentia humil- 
lime suggerere audeo. 

Parvam dilationem in iis conficiendis causarunt: tempus retardatum, 
quo litteras Eminentiae Vestrae i. e. die 20 augusti an. c. accepi et defi- 
cientia ministrorum Curiae, quibus, qua Archiepiscopus titularis, priva- 
tus sum. 

Ea, quae in Codice luris Canonici, in definitionibus Conciliorum, 
decretis Sanctae Sedis ac decisionibus Sacrarum Congregationum inve- 
niuntur, non repeto, etiamsi illa in memoriam et observationem revocari 
necessarium esse duco et exopto. 

I. Doctrina catholica 

1. Capita doctrinae de Ecclesia, quae iam in Concilio Vaticano sunt 
praeparata, definiantur atque circa naturam, constitutionem et proprie- 
tates eius, quae nunc maxime actualia sunt, compleantur ac declarentur. 

2. Frequentius in memoriam cleri ac fidelium revocanda est doctrina 
de divino magisterio Ecclesiae in litteris encyclicis « Mediator Dei » 
expresse pronuntiata. 

3. Doctrina catholica de Corpore Mystico Christi ulterius elucidetur 
ac in praxim, quantum fieri potest, inducatur. 

4. Item doctrina de universali mediatione Beatae Virginis Mariae 
quoad gratias, quae per tot saecula docetur et a fidelibus creditur, expli- 
cetur ac declaretur. 

5. Festum in honorem Beatae Virginis Mariae Mediatricis omnium 
gratiarum ad universam Ecclesiam extendatur. 

6. Cultus privatus Beatae Virginis Mariae apud diversos populos 
Christianos ita moderetur et definiatur, ut non videatur praeiudicium 
afierre cultui Ipsius Christi vel Sanctissimae Eucharistiae. 

7. Clerus ac fideles adhortentur, ut etiam in precibus privatis pul- 
cherrimis et sensu plenis orationibus Ecclesiae, quae in Pontificali, Missali, 
Breviario, Rituali continentur, praeprimis utantur. 

8. Formulae professionis fidei Tridentinae addenda est mentio de 
Limbo infantium sine Baptismo morientium. 

9. Omnia documenta Sanctae Sedis doctrinalia, disciplinaria et litur- 
gica intra sex menses tum clero, tum laicis ope organi dioecesani noti- 
ficentur. 


II. Sacramenta et Sacramentalia 

1. Ritus baptismi adultorum abbreviandus est. 

2. Rubricae Missalis ac Officii divini simplificentur. 

3 . Desideratur brevior forma ritus consecrationis altaris et altarium 
portatilium. 

4. Linguae vernaculae plus loci tribuatur in administratione Sacra- 
mentorum et Sacramentalium. 

III. Matrimonium 

1. In Codice luris Canonici reducantur praesertim partes de Matri- 
monii impedimentis. 

2. Non solum vis et metus simpliciter gravis, sed etiam minus 
gravis, a parentibus incussus, decernatur esse impedimentum dirimens 
matrimonii. 

3. Error circa qualitatem gravem, uti circa morbum insanabilem, 
impedimentum dirimens declaretur. 

4. In processibus matrimonialibus publicationes actorum omissis no- 
minibus testium fiant, ut praecaveantur rixae, irae et inimicitiae inter 
partes et testes, qui ultimi saepissime ad familiam vel vicinos pertinent 
eorumque depositiones parti infavorabiles, si innotescunt, vincula coha- 
bitationis et consanguinitatis rumpunt. 

5. In iudiciis ecclesiasticis binum iuramentum ante et post deposi- 
tiones testium superfluum videtur. Sufficiet unum ante faciendas depo- 
sitiones, quae subscriptione deponentis firmentur. 

6. Forma examinis sponsorum ad essentialia reducatur et strictissime 
observetur. 


IV. Cultus divinus 

1. Officia divina ne nimis protrahantur, ne fiant onus supra condi- 
tiones fidelium. 

2. Nocturna officia divina pro fidelibus ne instituantur, sed solum 
pro ordinibus vel congregationibus religiosis ac coetibus clausis. 

3. Omnis cura adhibeatur, ut cultus divinus magnificentiam Dei, 
bonum spirituale animarum, et sanam devotionem intendat, fidem astan- 
tium corroboret ac Deo iungat. Omnes regulae sensus Ecclesiae, artis 
Christianae et aestheticae accuratissime serventur 

4. Pericopae et lectiones melius diversis festorum et officiorum 
generibus adaptentur. 


V. Administratio 

1. Episcopo vel eius Vicario Generali tempore belli per vim maio- 
rem amoto vel prohibito in regenda parte dioecesis, regimen huius partis 
ad tempus ipso iure transeat ad Episcopum vicinum, ut bono fidelium 
procuretur, quod canoni 429 Codicis luris Canonici inseratur. 

2. Actis Concilii Universalis publicatis ultima Statuta Synodalia, 
vitandae discrepantiae causa, decretis Concilii Universalis ad summum 
spatio sex mensium accomodentur. 

3. Moderatores ac Magistri tam Seminarii dioecesani, quam apud 
religiosos ante officium suscipiendum iuramento obstringantur ad fide- 
liter sequendam et alumnis tradendam doctrinam et omnia praecepta a 
Sede Apostolica promulgata. 

4. Capitula cathedralia officia a iure canonico et statutis praescripta 
stricte persolvere debent ac, ut Episcopi Senatus, consiliis suis in regi- 
mine dioecesis Ordinarium loci adiuvent. 

5. Ordines ac Congregationes religiosae, privilegio exemptionis gau- 
dentes, in materia cultus publici ne discrepent a legibus generalibus et 
praescriptis dioecesanis, ut exemplo fiant clero dioecesano. 

Ad hunc finem assequendum eorum ecclesiae ab Episcopo vel eius 
delegato frequentius visitandae sunt. 

VI. Disciplina Ecclesiae 

1. Tota legislatio de delictis et poenis de novo formuletur, ut disci- 
plina ecclesiastica vigeat et firmetur. 

Leges de ieiunio et abstinentia novis conditionibus adaptentur et 
pro orbe catholico definitae publicentur. 

3. Sacerdotes ad statum laicalem penitus redacti vel redigendi, faci- 
lius a lege caelibatus solvantur. 

4. Index librorum prohibitorum revisioni subdatur et ex eo expun- 
gantur libri, quorum lectio nunc iam non videtur periculum ferre. 

5. Ordines religiosi et Congregationes, quae propter observantiae 
relaxationem fini suo iam non respondent vel ad pristinum statum revo- 
centur vel penitus tollantur. 

6. Domus correctionis pro delinquentibus sacerdotibus et monachis 
instituantur. 

VII. Cura animarum 

1. Cura animarum, mandato Christi Domini: « euntes ergo docete, 
baptizantes eos in nomine Patris et Filii et Spiritus Sancti, docentes eos 
servare omnia, quaecumque mandavi vobis » {Mat. 28, 19-20) innixa 
Eiusque exemplo illustrata, doctrina Ss. Patrum, Doctorum Ecclesiae, 
Summorum Pontificum, Conciliorum Universalium ditata et a doctis 
Auctoribus elucidata, indiget solum zelo apostolico et recto modo eius 
salutares regulas praxi accommodandi. Quapropter Clerus studiis Theo- 
logiae pastoralis quam ardentissime vacare debet. 

2. Ad fidem corroborandam, amorem Christi augendum, moresque 
reformandos quotannis in unaquaque paroecia Ignatiana exercitia spiri- 
tualia pro liberis, iuventute, solitariis, patribus et matribus instituantur. 

3. Omni quinquennio « missiones parochiales », bene praeparatae, 
cum specialibus contionibus pro singulis statibus christifidelium cele- 
brentur. 

4. Liberis et iuventuti omni cum sollertia orthodoxa doctrina catho- 
lica exponatur. 

5. In cura pastorali urgendi sunt praesertim canones 743-747 Codicis 
luris Canonici, qui cum gravi animarum damno parum observantur. 

6. Habentur in Europa gentes vagabundae, Bohemi, italice Ungari, 
Polonice vero Cygani, qui saepe se esse catholicos dicunt. Ignorantia 
eorum in fide magna, mores corrupti, vita lasciva et bonum animarum 
exigunt, ut pro iis aliqua cura possibilis instituatur. 

VIII. Unitas christifidelium 

1. Beatissimus Pater inter fines primarios proximi Concilii Univer- 
salis magnum suum desiderium ponit, ut omnes, qui Christiani vocan- 
tur, ad unitatem Ecclesiae accedant, ut unum ovile Christi constituant. 

Tam speranda convocatio Concilii, quam ardentissimum studium ad- 
ducendi omnes ad unitatem fidei nostros animos sublimat ac laetificat, 
quapropter omnis cura et adiumentum tam in oratione, quam in actibus 
ad hunc finem assequendum ex parte nostra nunc et in posterum exhi- 
benda sunt. Oremus sincerissime pro Beatissimo Patre Papa loanne XXIII. 

2. Qua signum nostrae addictionis huic operi divino, introducantur 
in ecclesiis nostris piae laudes et acclamationes in honorem Christi 
Regis: « Christus vincit, Christus regnat, Christus imperat ». 

Purpuram sacram deosculans, me addictissimum et humillimum ser- 
vum Eminentiae Vestrae profiteor ac permaneo. 

® Vladimirus Bronislaus Jasinski 
Archiepiscopus tit. Driziparenus 


I 

Exc.mi P. D. ADALBERTI TOMAKA 

Episcopi tit. Helenopolitani in Bithynia 
Auxiliaris Eresmiliensis Latinorum 

Premisliae, die 29 septembris 1959 

Eminentissime Princeps, 

Invitationi Pontificiae Commissionis Antepraeparatoriae pro Concilio 
Oecumenico obediens, quae sequuntur proponere audeo. 

1 . Praeprimis enixe rogo Deum, ut mentem et desiderium Beatissimi 
Patris loannis XXIII reducendi Ecclesias dissidentes ad unionem cum 
vera Ecclesia Christi gratia sua adiuvare et ad felicem finem perducere 
dignetur. 

2. Pro clero et fidelibus magnopere utilis esset: 

a) Syllabus recentiorum errorum, qui doctrinam catholicam im- 
petunt. 

b) Fundamentales veritates catholicae doctrinae socialis. 

3. In clero his temporibus valde aggravato magnis laboribus curae 
pastoralis conspicitur desiderium brevioris formae recitandi S. Officium. 

4. Liturgia. 

Ad maiorem frequentiam in ecclesiis et augendam pietatem fidelium 
multum prodesset recitatio: Lectio, Evangelium, Gloria et Credo in 
lingua nationali, item in administratione Sacramentorum: Baptismi, 
Confirmationis, S. Communionis, Extremae Unctionis, Matrimonii in 
Benedictionibus ac Exsequiis, relinquendo partem essentialem in lingua 
latina. 

Ecclesia, sic dicta nationalis, lingua vernacula in sua liturgia, popu- 
lum ad se attrahere conatur. 

5. Libri. 

Experientia suadet ut Caeremoniale Episcoporum et Pontificale ad 
simpliciorem et breviorem formam reducantur. Tempus 3-4 horarum in 
consecratione ecclesiae est tam pro Episcopo quam pro fidelibus one- 
rosum. 

6. Religiosi. 

Totalis fere exemptio religiosorum ab iurisdictione Episcopi non 
videtur prodesse tam dioecesi quam religioni atque vitae spirituali ipso- 
rum religiosorum. 

Hodiernae conditiones praeter propriam personalem sanctificationem 
exigunt maiorem collaborationem monachorum cum clero saeculari ad 

vitam Christianam fidelium fovendam et perficiendam. Qua in re Epi- 
scopus non paucas habet difficultates, si auxilium religiosorum adhibere 
velit. 

Inde desideratur ut religiosi in certis saltem casibus magis ab Epi- 
scopo pendeant et si necessitas urget Episcopus ius habeat eorum domus 
visitandi. 

Item aliqualis relaxatio subiectionis monialium a potestate superio- 
rum religiosorum et quaedam inspectio Episcopi in vitam interiorem 
claustrarum videtur opportuna. 

7. Cum vetera praescripta de ieiunio et abstinentia mutatis conditio- 
nibus vitae in magna parte iam stricte non observentur, aliqua mitigatio 
eorum videtur necessaria. 

8. Pro aedificandis novis ecclesiis postulantur opportunae speciales 
constitutiones, nam hodiernae mirae novitates in constructione domorum 
Dei apud clerum et populum multas criticas et animadversiones excitant. 

9. De laicis. 

Hodiernis circumstantiis inspectis oritur necessitas clarius statum 
fidelium in Ecclesia, uti membrorum Corporis Christi Mystici, et eorum 
obligationes ad invicem et ad totum corpus Ecclesiae describendi. 

Cui fini cum magno fructu animarum inservire potest frequentior 
confessio et Communio ad minimum duabus vicibus per annum ex 
praecepto. 

Interim cum osculo S. Purpurae intimos sensus profundissimae vene- 
rationis et observantiae Eminentiae Vestrae profiteor. 

Eminentiae Vestrae Illustrissimae ac Reverendissimae 

addictissimus in Christo 
© Adalbertus Tomaka 
Episcopus tit. Hetenopolitanus in Bithyniae 
Auxiliaris Eresmiliensis Latinorum 

25 

Exc.mi P. D. IOANNIS CZERNIAK 
Episcopi tit. Eudociatensis, Auxiliaris Gnesnensis 

Gnesnae, die 26 augusti 1959 
Eminentissime ac Reverendissime Domine Princeps, 

Litteris Eminentiae Vestrae Reverendissimae de die 18 iunii 1959 
Num. 1 C/59-2689 feliciter receptis die 13 augusti, praesentibus sequens 
responsum transmittere humillime audeo: 

Sanctissimi Papae loannis XXIII vox Concilium Oecumenicum an- 
nutiantis in Archidioecesi Gnesnensi magna laetitia resonavit et inter 
sacerdotes multas disceptationes excitavit. Cum autem fideles ad felicis- 
simum Concilii eventum exorandum in ecclesiis convocati fuerint, sescenti 
homines huius gaudii socii fiebant. Studium curaque permanentes testi- 
monium reddunt Sanctissimi Papae cogitata ac sensa mentis etiam in 
animis fidelium bene fundata esse. 

1. Mediatio universalis Beatae Mariae Virginis 
a Magisterio ecclesiastico declaranda 

Ex quo Pius XI die 8 maii 1928 Ecclesiam pulcherrimis litteris 
encyclicis Miserentissimus Redemptor adornavit, ubi praepotentem me- 
diationem Beatae Mariae Virginis invocat {A.A.S. 1928, p, 179), in 
mentibus theologorum, in congressibus, conferentiis, unionibus piis con- 
ceptus mediationis universalis Beatae Mariae Virginis magis ac magis 
disputatur et clarescit. Quae Summi Pontificis declaratio, divinae revela- 
tionis reflexus, traditione ecclesiastica frequenter illustrata, esse videtur. 
Doctrinam enim ab Ecclesia creditam expresse repetit ac propugnat, qua 
Beata Maria Virgo mediatrix omnium gratiarum declaratur. 

Maxima huius doctrinae momenta diligenter iam hodie exarata a 
permultis auctoribus inveniuntur. Magis ac magis etiam apparet, doctri- 
nam de mediatione universali Beatae Mariae Virginis duplici fundamento 
niti, scilicet: maternitate divina et consortio cum Christo in opere salutis. 
Quae nuper Pius XII in encyclicis celeberrimis marianis explicare curavit. 
Consortium enim Beatae Mariae Virginis, eiusque mediatio universalis 
Christi mediationem non destruit, quia ei potius subordinatur. 

Si ergo mediatio universalis Beatae Mariae Virginis quoad gratias 
Magisterio ordinario Ecclesiae, constanti traditione catholica et theolo- 
gorum sententia communi propagatur, nunc remanet, ut sententia, fidei 
proxima, fide catholica credatur, scii, quod Beata Maria Virgo mediatrix 
universalis gratiarum declaranda non solum, quia Christum nobis genuit, 
sed voluntate divina mediatrix universalis creata est illudque opus mise- 
ricordiae erga homines sine intermissione exercet. 

2. De obligatione caelibatus 

Disciplinam cleri alumnorumque in Seminariis clericorum arctiorem 
magisque strenuam urgendam esse persuasum habeo. 

Attentis vanis futilibusve deliberationibus et opinionibus de obliga- 
tione caelibatus mitiganda seu moderanda molliendaque, inter catholicos 
quoque circumvagantibus, praxim necnon ius, ea ratione inde a saeclis 

vigens, in memoriam revocari debere atque caelibatus legem etiam ad 
Ecclesiam Orientalem extendendam esse censeo extentionemque buius- 
modi utilem fore existimo. 

3. Yitae christianae codex desideratur 

Miserias acerbissimas, quae homines ultimo bello perceperunt, et 
institutorum vivendi mutationes familiarum coniunctiones et societatem 
laxando laicismo propagando obsecundaverunt. Ipsi catholici parentes 
sacerdotalem missionem pueris suis false exponunt, quo fit ut etiam can- 
didati in Seminario clericorum legationem a Christo Ecclesiae datam 
non intelligant. Ardens constansque sacerdotum docendi labor efficere 
non potuit, quin litterarum encyclicarum Mystici Corporis Christi a 
Sancto Papa Pio XII exposita principia in familiarum catholicarum radices 
exirent. Utillimum saluberrimumque puto codicem christianae vitae prin- 
cipia enucleantem in lucem emissurum esse. Utinam fideles intimam cum 
Christo coniunctionem profundius intelligant fortunam fataque Ecclesiae 
sua propria existiment! 

4. De laicorum apostolatu fovendo 

Hoc tempore quo homines intimam rerum structuram perspiciunt 
astra stellasque peragrare intendunt, inter societatis doctos sodales con- 
fusio mentium gignitur, quae laicismo propagando viam sternit. Doctrina 
autem de terrena solummodo fine civitatis et de religione toleranda 
atheismum universalem simulate propagare contendit. Praeterea ne catho- 
lici quidem curant fidem eorum mente et operibus profundiorem fieri, 
orationem negligunt parum vigilant. Praeceptis Sanctae Sedis contemptis 
sortem Ecclesiae et mundi fortunam solis sacerdotibus derelinquunt. 

Saluberrimum puto laicismi pericula et vim nocendi in vita singulo- 
rum, in familiis, in vita societatum a Concilii Patribus condemnari. Reli- 
gionis enim est omnes terrenos supernaturalesque appetitus hominis sa- 
tiare, generi humano veram humanitatem cultumque afierre. Cum ca- 
tholici in familiis suis instituuntur et cum eis in paroeciis doctrina chri- 
stiana traditur, animo apostolico in locis, ubi vivunt operaque sua con- 
ficiunt imbuantur proximorum vitam ut negotia sua propria ducant 
oportet. 

5. De nonnullis caeremoniis supprimendis 

Mater Ecclesia diversis modis fideles alloquitur, ut inextinguibilia 
Dei mysteria eis pandant: verbo, musica, gestibus « per visibilia ad 
invisibilem » Amorem eos ducit. Itaque intimus Ecclesiae sensus atque 

animus non solum verbis, sed unoquoque, minimo etiam gestu liturgico 
continetur. Haec Ecclesiae vetusta venustaque praxis naturali quodam 
hominis appetitione nititur, qui semper gestibus elocutiones suas clarius 
argutiusque exprimebat. Institutorem Divinum suum Ecclesia imitaba- 
tur, qui etiam extendebat manus, intendebat oculos, tangebat homines, 
imitabatur quoque Apostolos sanctos. Decursu tamen temporum diversae 
gentes alios gestus, alios modus ad elocutionem suam clarius exprimendam 
adhibebant. Ecclesia autem ea signa, quae vim significationemque ami- 
serant, tollebat et nova in cultum inducebat. Haec erat constans tritaque 
praxis Ecclesiae, ut ea signa gestusque cum quibus alienae et ineptae 
significationes coniungerentur, legislator ecclesiasticus ea immutaret aut 
etiam ex toto aboleret. Talem immutationem nonnullarum caeremonia- 
rum hominibus nostrum temporum desideratam esse opinor. Homines, 
qui hodie vivunt, personae suae dignitatem maxime aestimant et molliore 
animo omnia, quae hominis adversus hominem demissionem humilita- 
temque significant aegre ferunt. Quapropter nonnulli gestus, praesertim 
in Missis pontificalibus celebrandis, quae devotionem augere animum- 
que colligere student, eos irritant et ad activam eorum in Sacra Liturgia 
participationem impedimento fiunt. Imprimis numerantur: 

a) oscula in Missis pontificalibus aut solemnibus, quae in traden- 
dis recipiendisque instrumentis liturgicis apponuntur. Ea omnia oscula, 
exceptis iis, quae altare aut evangeliarium respiciunt, abolenda esse puto; 

b) genuflexiones ante episcopum ordinarium faciendae, quae pa- 
rum tantummodo ab iis, quae coram Sanctissimo faciendae sunt, difierunt 
falsasque significationes sensumque prorsus alienum excitant. Proinde 
in locum genuflexionis inclinationem profundam inducendam esse puto; 

c) incensatio personarum in missis conventualibus et officiis chora- 
libus similiter fideles pungit molestiamque eis movet indignas alienasque 
significationes cultui alligat. Itaque omnes personarum incensationes abo- 
lendas esse credo, 

6. De immutationibus 

in administratione Sacramentorum Sacramentaliumque 

Quod fideles pro rata increscente in dies portione in Sacrificio Missae 
et praesertim in instaurata Liturgia Hebdomadae Sanctae partem acci- 
piunt, eorum saluti prosperitatique spirituali evadat, non est qui dubitet. 
Maturato opus est, ut homines etiam in sacramentis recipiendis magis 
active participent, Propterea verba responsionum et orationum in Sacra- 
mentis administrandis lingua vulgari ab omnibus dicenda esse puto. 

In nonnullis sacramentalibus administrandis e. g. in Ecclesiarum Alta- 

riumque consecratione verba orationum abbrevientur, caeremoniae ad 
simpliciorem modum redigantur oportet. In administratione aliorum 
sacramentalium acclamationes orationesque ex omni parte solummodo 
lingua vulgari proferenda esse puto. 

7. De Breviario Romano immutando 

Graves in textu et rubricis Breviarii ab Ecclesia immutationes, quae 
ultimis annis factae sunt, desideria optataque sacerdotum apostolico 
munere fungentium non despexerunt. Nova enim Psalmorum ver sio nullo 
labore apposito textum a Spiritu Sancto inspiratum perspicuum reddebat, 
rubricae autem in simpliciorem modum redactae recto recitando ordini 
et modo expediebant. Attamen in sacerdotum colloquiis coetibusque 
saepius expostulatur, ut Breviarium Romanum denuo ita immutetur, ut 
cum aliis pietatis exercitiis e. g. meditatione, examine conscientiae in 
unum coalescat. Sacerdotes, qui difficile onerosumque munus suum in 
saeculo explent. Breviarium desiderant, qui e duobhs maioribus partibus 
et una minore constaret: 

a) e parte matutina, ex iis quae in Matutino, Laudibus, Prima 
inveniuntur composita et meditationem privatasque sacerdotis preces 
continente; 

h) e parte vespertina, ex iis quae in Vesperis et Completorio 
inveniuntur composita et examen conscientiae continente; 

c) iis duobus partibus addatur brevis ordo orationis meridianae, 
ex eis quae Tertiam, Sextam, Nonam constituunt. 

Nemo est, qui dubitet, quin talis ordo orationis, quae in unum 
coalescat diversa dissipataque adhuc pietatis exercitia simul contineat, 
sacerdotibus in mundo suum munus explentibus magno emolumento 
saluti foret. 


8. Quod attinet calendarium liturgicum 

Cum vero Organisatio Nationum Unitarum sese implicat praepara- 
tionibus novi calendarii, in toto mundo obligandi, rem valde prudentem 
et urgentem habeo, ut ab Ecclesia quoque concipiatur quamprimum 
calendarium liturgicum (illi Organisationis N. U. conveniens), in quo 
loco festorum mobilium sola deinceps festa stabilia ponantur. Quae 
correspondentia calendarii saecularis et liturgici non solum facilitabit 
relationes mutuas fidelium et acatholicorum, immo etiam tollet fidelium 
difficultates conscientiae quae causantur differentiis inter calendarium 
saeculare et liturgicum. 

9. Quod attinet linguam vernaculam in missa paroeciali 

Cum lingua latina actu bene omnibus fidelibus ignota sit (saltem 
ita, ut intelligant cunctos versus missae), cum lingua vernacula iam 
admittatur ab Ecclesia in administratione nonnullorum sacramentatorum 
et benedictionum, videtur opportunum, ut saltem in missa peroeciali 
Dominicarum festorumque licebit recitare textus biblicos et cantare alios 
tractus mobiles missae lingua vernacula, textu modoque recitandi et 
cantandi approbato ab Ordinario. 

10. Quod attinet legem ieiunii et abstinentiae 

Difficilioribus condicionibus oeconomicis in omni paene regione 
mundi existentibus eventum est, ut lex ieiunii aut omnino non obser- 
vetur, aut solummodo a paucis. Fidelibus, qui iam per duo decennia 
dispensatione Sanctae Sedis in hac re utuntur (gaudent), qui insuper 
persaepe non propriis domibus sed in publicis locis comedere solent sive 
coguntur, lex ieiunii, prout in cann. 1251-1252, 1254 praescribitur, 
videtur imponere gravius onus, quam quod sustineri possit. Immo sacer- 
dotes ipsi, officia pastoralia (schola, celebratio plurium missarum in di- 
versis ecclesiis, confessionum exceptio praesertim tempore Quadrage- 
simae) maximis incommodis (iter ad plures ecclesias scholasque) exercen- 
tes, saepius censent, se esse iure naturae a lege ieiunii iuste dispensatos. 
Quae cum ita sint, opportunum videtur, si lex ieiunii omnino tollatur, lex 
vero abstinentiae limitetur ad solas ferias sextas vigiliasque Nativitatis et 
Resurrectionis, ommissis Quatuor Temporibus. 

11. Sollemnis proclamatio relationis 
naturam inter et ordinem supernaturalem 

Cum expansiva vis Ecclesiae actu intendit congregare in sinum unicae 
Veritatis unicique veri Pastoris omnes homines, acatholicosque et atheos, 
opportunum censeo, si iterum sollemniter declaretur, quid Ecclesia sen- 
tiat de relatione inter naturam et ordinem supernaturalem, inter ratio- 
nem humanam et revelationem et quomodo revelatio supernaturalis 
suppleat fallibilem rationem hominis. Declaratio haec, amplexo quoque 
conspectu historico problematis interpretationeque recta data factorum 
et decisionum, quae ab inimicis Ecclesiae contra auctoritatem Magisterii 
ecclesiastici obiciuntur, multum iuvabit ad conciliandos animos, impedi- 
mentaque tollenda. 

12. Quod attinet casum sacerdotum de gradatorum 

Multa mala permagnae difficultates oriuntur problemati sacerdotum, 
qui ob crimina et impoenitentiam poena deportationis afflicti sunt. Cum 
Ecclesiae actu desint opes fotenses ac plerumque etiam materiales prae- 
standi locum commorationis in monasterio ibique eos sustentandi, cum 
iidem opibus destituti persaepe ab atheistis et inimicis Ecclesiae amplec- 
tantur et ad perniciosos actus contra Ecclesiam incitentur, videtur oppor- 
tunum ac prudens, ut a Synodo Oecumenica consideretur, si haec gravis- 
sima scandala et damna non evitentur, quando sacerdotibus deportatis 
licebit ad statum laicalem transire vitamque saecularem degere ab obli- 
gatione breviarii coelibatusque absolutis. 

1 3 . De potestate Ordinariorum loci in domos religiosorum augenda 

Officia et munera eorum, qui animarum curam exercent hodie gra- 
vissima molestaque sunt, propterea pastores animarum diverso auxilio 
adiumentoque indigent. Perutillimum fore opinor domos religiosorum in 
dioecesi strictiore ditioni ordinarii loci subdendos esse. Tum enim in 
eius potestate foret, ut clerici religiosi religiosaeque sorores id officium 
in animarum cura expleturi essent, quod ipse urgentem Dei servitio 
maxime necessariam existimet. Itaque nonnullorum ordinum nimis 
latas exemptiones supprimendas esse eorumque socios sui ordinarii di- 
tioni strictiori modo subdendos esse puto. Id animarum curae optime 
profuturum et Ecclesiae opes aucturum foret. 

14. De religiosarum vestitu ad simpliciorem modum redigendo 

Sanctimoniales, quae hodie diversa et difficillima officia in cura ani- 
marum adiuvanda, in egenis sustinendis, in doctrina christiana tradenda 
explent, hoc vestitu suo non apto, gravi, bonae valetudini contrario in 
laboribus perficiendis maxime impediuntur. Haud raro enim contigit 
eas longa itinera emensuras diversis novissimis peregrinandi opibus 
fruendas esse. Proinde utilitati ingenti fore credo religiosas, opera in 
animarum cura, in nosocomiis, aliisque caritatis institutis exercentes 
simpliciorem aptioremque vestitum induturas esse, eorumque gravia 
onerosaque capitum tegumenta in commodiora mutanda esse. 

15. De iure patronatus supprimendo legeque beneficiali immutanda 

Cum in praesenti numerus inhabitantium terram, artium technicarum 
ingens progressus rem oeconomicam et socialem commutaverint, etiam 
nonnullae quae bona Ecclesiae temporalia pertinebant leges obsoletae 

videntur. Itaque ius patronatus (cann. 1448-1470 C.I.C.) decimas nec- 
non primitias (can. 1502) supprimenda esse opinor. Leges autem, quae 
reditus personarum spectent, ita mutentur oportet, ut beneficia quae 
potioribus fructibus gaudent iudicio ordinarii loci iustam partem eorum 
in utilitatem totius dioecesis redditura forent. 

16. Quid de novissimis tormentis sentiendum 

Bellum, quale nostris diebus comminatur, apparatibus instrumentis- 
que excidio interitui hominum adhibitis, quae cultus humanitatisque opes 
funditus delere praesumpserit, ipsum natura inhonestum turpe est atque 
generi humano extremae miseriae summopere periculo foret, non est qui 
dubitet. Ecclesia catholica summorum antistitum voce compluries ad 
pacem servandam adhortabatur, bellumque tamquam adiumentum subsi- 
diumque ad lites inter populos componendas damnabat. Summae utilitati 
fore puto, quodsi Ecclesia summa ipsius auctoritate, bellum totale, ex- 
tremi interitus hominum apparatibus gestum, tamquam nefarium, turpe, 
natura inhonestum condemnaverit, omnesque totius orbis terrarum po- 
pulos ad arma telaque prorsus exuenda convocaverit, ut illae ingentes 
opes, quae ad arma paranda perduntur, ad condicionem hominum ege- 
state penuriaque afflictorum sublevandam dispensari possent. 

17. De obligationibus, quae cum privato dominio iunctae sint 

Numerus hominum in terra degentium hisce temporibus ingenter 
augetur, quapropter iusta divisio bonorum temporalium res gravissimi 
momenti esse videtur, ut terra, quam Deus omnibus hominibus dederat, 
omnes etiam probe sustentare possit. In medio etiam omnium pugnarum 
socialium insanum dominium privatum stare videtur. Peropportunum 
fore credo obligationes sociales dominio privato inhaerentes ipsius socia- 
lem indolem a theologis cathoHcis acute minuteque elaborandas esse. 
Quodsi de bonis superfluis distribuendis doctrina penitus intelligatur et 
ad effectus re vera perducatur, discrimen delectusque classium et ordinum 
leniri necnon perturbationes civiles mitigari possint. 

Quam occasionem nactus, sacram Purpuram Eminentiae Vestrae Re- 
verendissimae deosculor ac sensus maxime venerationis obtestor. 

Eminentiae Vestrae Reverendissimae 
humillimus servus in Domino 

Io ANNES CzERNIAK 
Episcopus tit. Eudociatensis 
Auxiliaris Gnesnensis 

Exc.mi P. D. HENRICI STRAKOWSKI 
Episcopi tit. Girhitani, Auxiliaris Lublinensis 

Lublini, diei 15 decembris 1959 

Ego, Henricus Strakowski, Dei et Apostolicae Sedis Gratia Episcopus 
tit. Girbitanus, ad pedes Suae Sanctitatis provolutus, sequentia desideria, 
quae mihi opportuna videntur ut in futuro Sacro Concilio Oecumenico 
considerationi tradantur, humillime propono; 

1. Bonum atque desiderabile mihi videtur Festum Resurrectionis D. 
N. L Christi pro Universali Ecclesia ut immobile stabilire. 

2. Revisioni tradere lectiones II Nocturni Breviarii Romani atque 
Caeremoniale Episcoporum (Consecratio ecclesiae et altaris). 

3 . In Rituali Romano ad instar Appendicis Ritualis Romani pro Uni- 
versa Ecclesia linguis vernaculis pro toto orbe terrarum concedere, quae 
pertinent ad administrationem Sacrorum Sacramentorum, 

4. Concedere Missam Catechumenorum in Ordine Missae lingua 
vernacula celebrare. 

5. Nova versio latina Scripturae Sacrae (nova Vulgata), quamprimum 
facienda est et hic textus in libros liturgicos introducendus. 

6. Critica editio catholica textum sacrorum, nempe: hebraica, graeca, 
Syriaca et aliarum versionum antiquarum necessaria videtur. 

7. In omnibus Statibus Associationes Biblicae ad lectionem Scriptu- 
rae Sacrae, editiones populares pro pretio minimo, horas hebdomadasque 
biblicas propagandas erigendae sunt. 

8. Ut Sacra Communio fidelibus distribui possit horis postmeridia- 
nis, nempe ab hora 15 ad 22 independenter a Missa, servato ieiunio eucha- 
ristico iuxta praxim hodiernam, 

9. Obligationem imponere sacerdotibus cuiuscumque dignitatis eccle- 
siasticae peragendi exercitia spiritualia quotannis per tres dies. 

Et Deus ... 

& Henricus Strakowski 
Episcopus tit. Girbitanus 
Auxiliaris Eublinensis 


46 (II b) 

Exc.mi P. D. MICHAELIS BLECHARCZYK 
Episcopi tit. Jotani, Auxiliaris Tarnoviensis 

Tarnoviae, die 7 novembris 1959 

Eminentissime ac Celsissime Domine, 

Michael Blecharczyk, Episcopus tit. lotanus ac Auxiliaris Tarno- 
viensis in Polonia, votis Eminentiae Vestrae Celsissimae humillime obse- 
quens, transmittit in adnexo propositiones et vota ad Concilium Oecu- 
menicum. 

Sacram Purpuram Eminentiae Vestrae devote deosculans, humilli- 
mum servum in Christo me profiteor. 

© Michael Blecharczyk 
Episcopus tit. Jotanus 


I. Quaestiones dogmaticae 

1, Quaestio de existentia Dei eiusque cognoscibilitate ac demonstra- 
bilitate hodie in variis publicationibus et libris scientificis et quasi-scien- 
tificis ab atheis et infidelibus saepissime agitata ac proposita in sensu 
negativo solvitur. Errores agnosticismi et fideismi renovantur. Ipsi etiam 
catholici auctores in argumentis ad probandam existentiam Dei adhibitis 
non semper invicem concordant. Argumentorum traditorum hac in re 
valor — praeprimis « quinque viarum » S. Thomae Aquinatis — a qui- 
busdam in dubium vocatur. 

Quapropter instanter desideratur, ut materia haec de cognoscibili- 
tate et demonstrabilitate Dei ope naturalis rationis, — quae iam olim a 
Vaticano Concilio tractabatur — denuo in memoriam revocetur, plenius 
ac profundius declaretur et explicetur; valor autem argumentorum pro 
Dei existentia, cognoscibilitate ac demonstrabilitate a Doctoribus hucus- 
que traditorum — in quantum retineantur — confirmetur a Concilio; 
gradus item certitudinis in naturali Dei cognitione accuratius determi- 
netur; et tandem denuo condemnentur praefati errores agnosticismi et 
fideismi. 

2, Post decreta et Constitutiones Apostolicas de Sacrae Scripturae 
interpretatione, praesertim vero post ultima S. Sedis edicta de genere 

litterario in Sacra Scriptura interpretanda admittendo, non desunt aucto- 
res, qui licentiam hanc nimium extendere videantur; unde praevidetur 
periculum, ne doctrina de peccato originali, quae in libro Genesis tra- 
ditur, de peccato scilicet personali et actuali protoparentum et insimul 
peccato naturae, in dubium vocetur. Ideoque expectatur, ut textus illi 
sacri ex libro Genesis — si fieri potest — authenticae interpretationi a 
Concilio subdantur, ne forte fides de necessitate redeptionis fundamento 
suo destituatur. 

3. Desideratur etiam, ut — si fieri potest — Sacrae Scripturae 
textuum, qui de mundi creatione tractant, authentica detur interpretatio. 
Ratio ut supra ad 2. 

4. Instantissime desideratur, ut doctrina, quae tenet Beatissimam 
Virginem Mariam in elargitione omnium ad salutem gratiarum esse 
Mediatricem, catholicae fidei dogma infallibili definitione declaretur. 

Quae quidem veritas mentibus fidelium nostrorum — incultorum 
pariter ac eruditiorum — profundissime manet insita. 

Scilicet: Beatissimam Virginem Mariam prae omnibus creaturis a 
Deo exaltatam, in Matrem Verbi Incarnati et Redemptionis Cooperatri- 
cem electam, esse ideo etiam Matrem Mystici Corporis Christi, necnon 
omnium gratiarum ex Redemptionis fonte provenientium Mediatricem. 

Ultimi vero temporis gravissima pericula veritatem hanc quam maxime 
in patria nostra elucescere fecerunt. Fideles enim peculiari cum fiducia 
in necessitatibus suis tum corporalibus tum spiritualibus ad Coeli terrae- 
que Reginam confugientes mirabiliter ab Ipsa exaudiebantur. 

Firmiter igitur confidimus fore, ut veritate illa definita populus noster 
viva laetitia affectus eo ardentiorem cultum Mediatrici suae retribuat 
eoque confidentius sub Ipsius confugiat praesidium. 

Et Virgo Deipara, quae « cunctas haereses sola interemit in universo 
mundo » novo ab Ecclesia diademate ornata, gratiam rependat reconcilia- 
tionis Christianorum ab unitate Ecclesiae divulsorum novumque fidei 
nostrae conciliet triumphum. 

II. Quaestiones iuridicae 

1. Introducere in Codicem luris Canonici omnes interpretationes 
Commissionis de Interpretando Codice et mutationes a SS. Congrega- 
tionibus hucusque editas. 

2. Reformare can. 617 § 1 in hunc modum: « Si in regularium aliorum- 
ve religiosorum domibus eorumve ecclesiis abusus irrepserint, et Superior 
monitus prospicere neglexerit. Ordinarius loci tenetur rem ad Apostoli- 

cam Sedem deferre; in casibus vero urgentioribus aut si recursus ad Sanc- 
tam Sedem difficilis sit, statim providere, salvo recursu in devolutivo ». 

3. Concedatur Ordinario loci potestas exigendi, et religiosis in terri- 
torio degentibus obligatio praestandi iuvamen in cura pastorali (cate- 
chetica et charitativa) dioecesana et praesertim parochiali. 

4. Introducere obligationem intimandi Curiis Dioecesanis omnes 
ordinationes superiorum religiosorum (generalium et provincialium), quae 
domibus religiosorum in suis territoriis mittuntur. 

5. Tollere: 

a) totum canonem 1017; 

b) impedimenta matrimonialia gradus minoris enumerata in ca- 
none 1042 § 2, nn. 1-5. 

In praxi enim impedimenta ista inutilia deveniunt, quippe quae 
semper et sine ulla difficultate dispensantur. 

6. Introducere nova impedimenta dirimentia matrimonium: 

a) aethylismum chronicum matrimonio antecedentem; 

b) luem, cum positivo eventu ex analisi serologica, matrimonio 
antecedentem; 

c) in canone 1083 § 2 toUere n. 2, et in locum eius substituere: 
« si pars homicidium commisit, quod comparti ante matrimonium omnino 
ignotum fuit ». Ratio est, quia uterque morbus detestabiles effectus in 
prole causat; delictum vero homicidii partem innocentem maxime diffa- 
mat et ideo magnam ei iniuriam infert. 

7. Desideratur, ut praescriptiones canonicae circa vestitum ecclesia- 
sticum clericorum, scilicet vestem talarem deferendam esse, hodiernis 
condicionibus conversationis sacerdotalis necnon laboris pastoralis ac- 
commodentur, Quae vestis talaris deferri debeat in omnibus functionibus 
sacris, sive in ecclesia sive extra ecclesiam peragendis, necnon in non- 
nullis casibus, quando sacerdos extra functiones liturgicas, officiali tamen 
modo aliquibus sollemnitatibus sive ecclesiasticis sive civilibus interest. 
In conversatione vero quotidiana et in adimplendis officiis extraliturgicis 
detur ipsis facultas utendi decenti vestitu more laicorum, salvis semper 
distinctoriis status sacerdotalis prout tonsura et collare. 

Ratio: a) Praxis supradicta fere in omnibus regionibus occidenta- 
libus iam introducta et stabili usu ita est irradicata, ut etiam praescripta 
synodalia veterem praxim canonicam inculcantia nullum vel fere nullum 
reportent efiectum. Praxis haec iam vim legitimae consuetudinis ad nor- 
mam canonis 28 et 29 attigisse videtur et solummodo ad normam can. 25 
competentis Superioris ecclesiastici indiget consensu. 

b) Hodiernis praeterea temporibus ipsa evolutio industrialis et oeco- 
nomica radicaliter traditionales formas vitae socialis commutavit atque 

in dies magis commutat. His in condicionibus etiam conversatio sacerdo- 
tum externa, methodus mediaque laboris pastoralis influxui harum muta- 
tionum necessario sunt obnoxia. Sive quod spectat usum modernae loco- 
motionis in re pastorali, sive curam pastoralem praesertim in centris 
urbanis industrialibusque exercendam. 

Quae omnia et aliae necessitates passim indigent, ut sacerdotes in 
quotidiana conversatione externa et in officiis extraliturgicis adimplendis 
supradicto decenti habitu quasi-laicali uti possint. 

8. Reformare et expurgare Indicem librorum prohibitorum. 

III. Quaestiones Uturgicae 

Maxime postulatur: 

1) Ut tempus celebrationis Sacrificii Missae ab hora quarta matu- 
tina usque ad horam vigesimam primam vespertinam extendatur et Sacra 
Communio tempore postmeridiano independenter a Sacrificio Missae 
distribui possit. 

Ratio: Hodiernis in condicionibus permulti operarii ac officiales, 
item iuventus scholaris diversis horis postmeridianis vel vespertinis potius 
quam mane ad Sacram Communionem accedere possunt. Quodsi tamen 
Sacra Communio postmeridiana necessario cum Sacrificio Missae connec- 
titur, permulti fideles, diebus fetialibus — praesertim feria sexta initio 
cuiusque mensis — Sacra Communione eiusque fructibus spiritualibus 
privabuntur. 

2) Ut parochi solummodo diebus Dominicis et festis de praecepto 
Sacrificium Missae pro populo applicare teneantur. 

Ratio: Paupertas sacerdotum. 

3) Ut officium Breviarii Romani in brevis contrahatur seu refor- 
metur ad normam officii paschalis i. e. unius Nocturni trium Psalmorum. 

Ratio: Clerus saecularis in re pastorali occupatus pluribus laboribus 
premitur. Numerosae paroeciae et consequenter plurimae confessiones 
sacramentales fidelium, magna distantia ab ecclesia parochiali, provisio 
moribundorum, ordinaria cura aegrotorum in ambitu actionis carita- 
tivae, necnon instructio catechetica iuventutis, quam maxime tempus 
viresque sacerdotum extenuant. 

4) Ut in sacramentis administrandis (excepto Ordine et Poeniten- 
tia) nec non in benedictionibus in Rituali contentis lingua Polonica 
admittatur. 

Ultimis siquidem annis actio liturgica plures de die in diem animos 
sibi conciliat ideoque fideles nostri caeremonias sacras textusque litur- 
gicos magis intelligere suosque facere desiderant. Difficultatem tamen 

haud exiguam hac in re causat lingua Latina, utpote a nostra lingua 
Polonica prorsus aliena. 

Certa autem spes affulget fore, ut patria lingua in Rituale introducta 
non solum ad textuum sacrorum pleniorem intelligentiam, sed etiam ad 
ipsos sacros ritus ardentiori studio et amore amplectendos plurimum 
conferat. 

5) Ut lex ieiunii et abstinentiae de iure statuatur in hac forma, 
in qua hodie de facto vi dispensationis obligat. 

Ratio; a) Haec praxis iam fere ubique viget, - 

h) Debilis valetudo hominum, 

c) Difficultas acquirendi victui necessaria in hodiernis condicionibus 
oeconomicis. 

6) Ut ritus consecrationis ecclesiarum contrahatur. 

Ratio: Prouti praxis demonstrat, fideles qui occupationibus sui status 
necnon gravibus conditionibus vitae hodiernae premuntur, eiusmodi 
ceremoniis per aliquot horas durantibus vix interesse possunt atque 
nullos vel fere nullos ex ipsis fructus spirituales hauriunt. 

. IV, Quaestiones sociales 

Desideratur: 

1 ) Ut familia christiana, quae fundamentaliter supernaturali vinculo 
sacramentali constituitur, in Iure Canonico et in vita ecclesiastica princi- 
paliorem magisque determinatum obtineat locum. 

Ratio; Familia christiana fons est vitae socialis atque religiosae. In 
hodiernis vero condicionibus oeconomicis, in nationibus praesertim, 
quae totalismo oeconomico favent, vinculum familiae internum, mores 
traditi, pondus ac valor vitae familiaris magis magisque diminuuntur 
ac interdum dissolvuntur. Parentes, qui persaepe ambo officio publico 
funguntur, vel in officinis industrialibus laborant, vitam maxima ex parte 
extra familiam degunt. Filiis suis operam dare nequeunt et proinde ipsos 
aliis personis vel publicis institutis alendos educandosque tradunt. Labor, 
qui benedictionem familiae afferre deberet, grave damnum irreparabilem- 
que ei saepe affert iacturam, quod consequenter in vitam totius societatis 
destructive redundat, scilicet non hominem plena personalitate gauden- 
tem, sed quasi « hominem-machinam » creando. 

Catholica doctrina de officiis familiae christianae iam quidem satis 
nota, a Concilio Oecumenico denuo solemniter in memoriam revocari 
debet; parentibusque gravitas responsabilitatis pro suis filiis, pro futuro 
statu societatis humanae necnon Ecclesiae Catholicae serio inculcetur. 
Familia christiana hodiernis temporibus — ut patet — spiritu ac vigore 
apostolico imbuatur necesse est. 

2) Ut in lure Canonico et vita ecclesiastica laicis aperte et expresse 
assignentur officia ac iura ipsis competentia; quippe qui prouti in primaevo 
statu Ecclesiae, potiores partes ac responsabilitatem pro hodierna vita 
ecclesiastica suscipere possunt ac debent. 

Ratio; a) Res per se patet. Laicismo civili atheistico contraponendus 
est laicatus catholicus, qui — determinatis iuribus ac officiis instructus — 
apostolatum una cum sacerdotibus exerceat. 

Sacerdotes in cura pastorali exercenda, in veritate religiosa defen- 
denda, in iuribus Ecclesiae propugnandis, adiutorio laicorum expertes 
ac solitarii vix munera sua perfecte adimplere possunt. Eorum labor etsi 
magnanimis ac constans, non omnes, sed persaepe paucos tantum attin- 
gere potest. Apostolatus vero laicorum multo maiori ambitu diffundetur 
ac potiores afferet fructus. Patent ipsis nimirum plures ianuae, quae 
sacerdotibus occluduntur. 

c) Laici animum promptum sacerdotibus opem praestandi praese- 
ferentes laudabiliter et fructuose apostolatu suo fungentur, dummodo 
sint satis instructi ac debita auctoritate ecclesiastica praediti. 

3) Ut Concilium Oecumenicum auctoritative, solemniterque pro- 
nuntiet doctrinam christianam de morali valore laboris, qui quidem ho- 
minem quasi cooperatorem Dei in opere creationis reddit, media sancti- 
ficationis salutisque subpeditat, necnon necessarias opes materiales, per- 
sonae individuali familiaeque praestat. 

Quae doctrina per principia generalia iam nota magis practice in 
actum deduci debet; v. g. in Constitutionibus Congregationum religio- 
sarum et statutis Confraternitatum laicarum; quomodo scilicet hodiernis 
in condicionibus oratio et contemplatio cum labore conciliari possint ac 
debeant; item ut, quemadmodum singulae orationes vel devotiones indul- 
gentiis ditantur, pro labore praestito cum debita supernaturali intentione 
indulgentiae elargiantur etc. 

Ratio; Hodiernis in condicionibus socialibus, quae eximiam evolu- 
tionem industrialem ac oeconomicam secum tulerunt, labor uti primum 
ac principale officium hominis consideratur et quidem non tam indivi- 
dualis labor, quam a communitate viribus unitis confectus; quo fit, ut 
personalitas hominis vilipendatur vel etiam penitus evanescat. Quapropter 
necessitas fere urget, ut labor lumine supernaturali illustretur et quidem 
non solum ut est medium sustentationis et materialis prosperitatis, sed 
etiam prout idem labor — personalibus viribus exercendus ab homine — 
medium est sanctificationis et salutis. Eiusmodi labor — physicus et 
spiritualis — personalitatem hominis confirmabit et stabiliet. 

Supradicta doctrina tum in Evangelio tum in Theologia morali certo 

et clare continetur. Desideratur tamen, ut a Concilio Oecumenico pro- 
fundius ipsa enucleetur necnon auctoritative et solemniter fidelibus inti- 
metur utpote quaedam — ut nonnulli aiunt — « theologia laboris » vel 
« oratio laboris ». 

® Michael Blecharczyk 
Episcopus tit. Jotanus 
Auxiliaris Tarnoviensis 

Exc.mi P. D. IOANNIS JAROSZEWICZ 
Episcopi tit. Letopolitani, Auxiliaris Kielcensis 

Kielciis, die 28 septembris 1959 

Eminentissime Domine, 

Maximi mihi est favoris et gaudii mentem meam circa materiam 
in proximo Concilio Oecumenico tractandam aperire animadversionesque 
adiungere circa singula capita doctrinae atque disciplinae ecclesiasticae 
quae meo humillimo iudicio maximae erunt pro Ecclesia utilitatis. 

Occasionem interea libentissime nanciscor, Eminentiae Vestrae sin- 
cerrimos devotionis sensus profitendi 

& lOANNES JAROSZEWICZ 
Episcopus tit. Letopolitanus 


1. Theologia Dogmatica 

Censeo, necessariam esse dogmaticam definitionem circa immediatam 
creationem animae humanae et quidem in momento conceptionis. Huiu- 
smodi definitio maximi est momenti ad praecavenda crimina abortus. 

2. Ius canonicum 

a) Praescripta iuris hodierni circa beneficia ecclesiastica in multis 
regionibus iam obsoleta sunt propter cessationem proventum. Non expe- 
dit, officia ecclesiastica a beneficiis pendere. In his salus animarum su- 
prema lex esto. Ad hanc salutem fructuosius procurandam non iuvant 
praescripta legis de exemptione regularium, de inamovibilitate paro- 
chorum. 

h) Relaxandae sunt leges de habitu ecclesiastico necnon de tonsura 
deferenda, 



ARCHIEPI SCOPUS TIT. LEUCADENSIS 


729 


c) Desiderantur magis explicita praescripta circa ius clericorum ad 
honestam sustentationem tempore infirmae valetudinis, senectutis etc. 

d) Abroganda est lex ieiunii relicta sola abstinentia. 

e) Non sunt permittenda matrimonia sub conditione, 

/) Missa ac communio permittatur quacumque bora, ratione habita 
utilitatis fidelium et prudentiae celebrantis, servato ieiunio 3 horarum, 

3. Praescripta liturgica 

a) Simplificandae sunt rubricae necnon ritus consecrationis altarium 
et ecclesiarum. 

b) Simplificentur rubricae spectantes assistentiam ministrorum cele- 
brante episcopo, tollatur quoque ritus genuflectendi coram episcopo. 

c) Permittatur usus linguae vernaculae in Rituali Romano, exceptis 
formulis essentialibus. 

® lOANNES JarOSZEWICZ 
Episcopus tit. Letopolitanus 
Auxiliaris Kielcensis 

Exc.mi P. D. IOANNIS BUCKO 
Archiepiscopi tit. Leucadensis 

Visitatoris Ap. pro Ucrainis Catholicis in Europa Occidentali 
Prot. N. Sob. 4371/59 Romae, 4 septembris 1959 

Eminentissime ac Reverendissime Domine, 

Relate ad aestimatissimas litteras de die 18 iunii 1959 N. 1 C/59- 
2635, quae nonnisi die 20 augusti ad manus meas pervenerunt mihique 
venerandum ordinem Eminentiae Vestrae Reverendissimae communi- 
carunt, ut cogitata mea patefacerem Pontificiae Commissioni Anteprae- 
paratoriae pro Concilio Oecumenico circa res et argumenta, quae in 
Concilio proxime futuro tractari poterunt, honori mihi duco aliquas 
animadversiones meas, consilia et vota breviter exponere, non quidem 
tamquam scientifice elaborata (et hoc propter defectum temporis), sed 
tantummodo tamquam leviter significata, uti sequitur: 

1) Damnanda est sollemniter doctrina sic dicti « Communismi />, 
quia doctrinae christianae omnino adversatur, sive quia crassum materia- 
lismum profitetur, sive blasphemum atheismum inculcatur atque perver- 

sitatem morum sollicitat contra omnem legem divinam, naturalem et 
ecclesiasticam. 

2) Tamquam doctrina christiana, catholica iterum iterumque sol- 
lemniter declaretur illa, quae principia tamquam summa capita obser- 
vanda statuit de libertate hominum, classium, populorum gentiumque 
communitati et consequenter omnem iniustam limitationem et tanto 
magis privationem hominum, populorumque libertatis, doctrinae chri- 
stianae adversari. Quapropter damnanda est quaecumque oppressio vel 
etiam sola cupiditas opprimendi quocumque modo singulos homines, 
classes, populos, seu gentes. 

3) Ecclesiae particulares cuiuscumque ritus a Sede Apostolica 
admissi et approbati non solum ius sed etiam obligationem habent fidei 
propagandae contribuere ubicumque locorum sine limitatione quacumque 
ex parte Hierarchiae Ecclesiae alterius ritus qui in dato territorio primus 
tempore et potior in iure existimatur. 

4) Damnanda est doctrina nec non discussio quaecumque legi 
naturali et positivae, fidei ac moribus christianis contraria, quae sic 
dictum « divortismum » sustentare videtur, quia dissolubilitatem matri- 
moniorum etiam inter catholicos contractorum usibus scismaticorum vel 
protestantium accommodare conatur. 

5) Declarandum est Romanum Pontificem tamquam visibile Ec- 
clesiae caput Dominique Nostri lesu Christi in terris Vicarium omni 
nationi, ritui et particulari disciplinae esse superiorem et quidem hoc 
sensu: eundem Romanum Pontificem non esse cuicumque nationalitati, 
ritui vel disciplinae particulari adstrictum et proinde in libro annuali 
Apostolicae Sedis semper omittendos esse omnes titulos, qui non ad 
rem esse videntur et sive apud dissidentes sive etiam apud quosdam 
catholicos occasionem falsae interpretationi praebent v. gr. Patriarca del- 
rOccidente, Primate dellTtalia, Arcivescovo e Metropolita della Provin- 
cia Romana, Sovrano della Citta dei Vaticano. 

6) Omnes Patriarchae cuiuscumque ritus orientalis ipso facto et 
iure Cardinales fiant Sanctae Ecclesiae. 

7 ) Declarandum est sollemniter omnem ritum in Ecclesia Catholica 
admissum et approbatum eiusdem esse iuris et dignitatis necnon catholi- 
citatis. 

8) Revidenda est methodus et forma praescripta a Suprema Con- 
gregatione S. Officii quoad conversationem acatholicorum, ut magis sim- 
plex et animis hominum nostrae aetatis magis accomodata reddatur. 

9) Membra S. Collegii Cardinalium atque Officiales Curiae Roma- 
nae ex universitate populorum catholicorum seligantur itaque validiorem 
opem in officiis absolvendis Summo Pontifici praestent. 

10) Nimia centralisatio negotiorum et causarum iuris ecclesiastici 
apud Curiam Romanam quodammodo relaxanda est et quidem hoc modo, 
quod quaedam maior autonomia provinciis ecclesiasticis concederetur, 
quibus simul obligatio imponenda esset synodum provincialem atque 
etiam dioecesanam crebro convocandi easdemque synodos efficaciores 
reddendi. 

11) Sic dicta « exemptio » clericorum regularium a iurisdictione 
episcopali ordinaria magis magisque moderanda est, atque iura et obli- 
gationes eorumdem accurate statuendae sunt ad curam animarum exer- 
cendam et ad verbum Domiini praedicandum. 

12) Condemnanda est spiritualitas sic dicti « americanismi », quae 
suo tempore a Papa Leone XIII in Litteris Apostolicis ad Cardinalem 
Gibbons directis iuste tamquam species cuiusdam haereseos, quae vitam 
activam vitae interiori seu contemplativae superiorem praedicans repre- 
hensa nihilominus nostra aetate inter clerum tam saecularem quam regu- 
larem propagatur atque immensa damna Ecclesiae catholicae animarum- 
que saluti afferre potest. 

13) Acta et Decreta Concilii Oecumenici proxime futuri, sicut 
erat antiquis temporibus, in duabus linguis h. e. latina et graeca exarentur. 

Rogo humillime Eminentiam Vestram Reverendissimam ut mihi beni- 
gnissime indulgere dignetur si cogitata mea exposita ex defectu temporis 
non bene ordinata neque sententiis neque auctoritatibus confirmata in- 
venientur. 

Hac eadem occasione liceat mihi Sacram deosculanti purpuram gratis- 
simi animi mei sensus simul cum sensibus venerationis meae profundis- 
simae Eminentiae Vestrae Reverendissimae exprimere quibus sum ac 
permaneo 

Eminentiae Vestrae Reverendissimae 
humillimus, devotissimus, obsequiosissimus famulus 

© lOANNES BuCKO 
Archiepiscopus tit. Leucadensis 
Visitator Apostolicus 

pro Ucrainis Catholicis in Europa Occidentali 

Exc.mi P. D. FRANCISCI JEDWABSKI 
Episcopi tit. Maxulitani, Auxiliaris Vosnaniensis 

Posnaniae, die 19 septembris 1959 

Eminentissime Princeps, 

Litteris Vestrae Eminentiae Reverendissimae de die 18 iunii 1959, 
Prot, N. 1 C/59-2216, acceptis et re perpensa, visum mihi est secundum 
meum humile iudicium sequentes quaestiones ad deliberandum in Con- 
cilio proponere: 

1) commutatio pericoparum S. Evangelii, quae in Dominicis legun- 
tur in alias adhuc non usitatas; 

2) modernisatio breviarii eo sensu, ut ex lectionibus vitam sanc- 
torum narrantibus, eliminentur facta legendaria e. g. quod infans sextis 
quibusque feriis semel tantum lac sugebat vel cum inter nutricis ulnas 
Missae sacrificio interesset, totus in sacrorum mysteriorum contempla- 
tione defixus videbatur... et similia; 

3) quaedam modernisatio habitus clericalis, scilicet ut licitum sit 
clericis extra ecclesiam et functiones sacras uti vestibus brevioribus 
— magis necessitatibus hodierni temporis accomodatis — servata utique 
obligatione portandi collarem clericalem pro distinctione a laicis. 

4) concessio parochis facultatis dispensandi a bannis praclamandis, 
quoties nupturientes rationabiliter id petant et de eorum status libertate 
moraliter certo constet; 

5) abolitio impedimentorum matrimonialium minoris gradus ut 
consanguinitatis in tertio gradu lineae collateralis vel affinitatis in secundo 
gradu lineae collateralis etc. 

Quae cum retuli Sacram Purpuram deosculans profiteor me 

Eminentiae Vestrae Reverendissimae 
devotissimum et addictissimum servum 

® Francis cus Jedwabski 
Episcopus tit. Maxulitanus 
Auxiliaris Vosnaniensis 

Exc.mi P. D. LUCIANI BERNACKI 
Episcopi tit. Melensis, Auxiliaris Gnesnensis 

Gniezno, 25 octobris 1959 

Eminentissime Domine, 

Valde honoratus litteris Eminentiae Vestrae de die 18 iulii 1959 
(Prot. N, 1 C/59-2222) opiniones meas a Patribus in futuro Concilio 
Oecumenico congregatis examinandas transmittere audeo. Quae sugge- 
stiones spectant: 

1. dogma de Maria Dispensatrice omnium gratiarum (5 fol.); 

2. linguam liturgicam (6 foL); 

3. aliquas quaestiones liturgiam spectantes; 

4. caelibatum clericalem; 

5. aliquas quaestiones de lure Canonico (2 fol.). 

Eminentia Vestra me excusare dignetur de responsione tardiva; in- 
vitationi Vestrae prius satisfacere non potui, quia litterae ipsae invita- 
toriae die demum ultima iulii ad me pervenerunt. 

Interim purpuram Eminentiae Vestrae humillime osculor, cui fausta 
quaeque a Domino adprecor. 

Eminentiae Vestrae addictissimus 

© Lucianus Bernacki 
Episcopus tit. Melensis 

De dogmate Mariam Dispensatricem omnium gratiarum spectante et a 

Patribus in Concilio Oecumenico juturo dejiniendo. 

Proclamatio sollemnis dogmatis istius ab omnibus fidelibus iam 
dudum expectatur. 

Fideles a tempore immemorabili vivunt persuasione profunda, om- 
nia dona supernaturalia, omnes gratias nos a Deo per Mariam accipere; 
quod facile ex constanti et universali consuetudine recurrendi ad Mariam 
in omnibus necessitatibus et vitae vicissitudinibus evincitur. 

Quae attitudo constans et universalis fidelium in revelatione divina 
bene fundatur. Exstant insuper enuntiationes Sanctae Sedis fidem illam 
profecto autorisantes. 

Quae constans Ecclesiae traditio et persuasio S. Scriptura roboratur, 
et quidem verbis Christi Domini in Cruce pendentis, quibus Mariam 

Matrem nostram promulgavit. Etenim, verba: « Ecce filius tuus — ecce 
mater tua » non possunt significare intentionem Domini assecurandi 
Matri suae aliquam tutelam in persona S. loannis. Profecto amplior et 
profundior attribuendus eis est sensus. 

Quodcumque enim Christus Dominus in Cruce pendens dixerit aut 
fecerit, omnia uti Redemptor totius generis humani fecit et dixit. Orans 
pro persecutoribus suis blasphemantibus: « Pater, ignosce ... », pro om- 
nibus peccatoribus Patris veniam implorabat; latroni paenitenti para- 
disum promittens, illud omnibus peccatoribus paenitentibus promittit. 
Item, Matrem suam S. loanni committens, in persona eius omnibus a 
se redemptis Mariam uti Matrem salvationis eorum commendat. 

Matris opus praecipuum est vitam in se receptam conservare, ad ma- 
turitatem perducere et maturam in lucem edere. 

Sicut actio materna totam vitam feti amplectitur, analogice actio 
materna Beatae Mariae Virginis debet dispositione sua amplectare om- 
nes gratias ad vitam supernaturalem nobis necessarias et a Christo Do- 
mino nobis acquisitas. 

Re vera, vita supernaturalis, a Christo Domino in Cruce pro nobis 
recuperata, de ipsa Cruce Matri nostrae spirituali concredita est. Dehinc 
sub eius actione materna homines, a Christo redempti, per gratiam ab 
Ea nobis dispensatam, uti filii Dei adoptivi reviviscunt, maturantur et 
finaliter in vitam aeternam eduntur. 

Quaestio, quomodo in ista oeconomia divina conciliari possit actio 
materna spiritualis Mariae cum dogmate de efficientia Sacramentorum 
s, d, ex opere operato, thesi nostrae non est contraria. 

In Sacramentis omnibus gratiae a Christo Domino nobis acquisitae 
solummodo continentur. Signa externa, ope quorum gratia invisibilis 
nobis datur, non sunt nisi media visibilia earum gratiarum, quae a 
Christo Domino per Matrem suam hominibus, per spatia et tempora 
existentibus, applicantur. Quae signa actionem Matris spiritualis su- 
perfluam facere non possunt, immo eam supponunt. 

Difficultas enim non in eo consistit, quod Maria gratias per medium 
Sacramentorum dispensat, sed in modo intelligendi humano per signa 
et categorias spatii temporisque. 

Factum decisivum, per quod Beata Maria Virgo ut Dispensatrix om- 
nium gratiarum uti dogma fidei nobis imponitur, sunt verba Christi Ma- 
riam ut Matrem nostram de Cruce proclamantis. 

Quibus verbis Dominus Noster analogia utitur, quae a nobis facile 
comprehenditur. Mater physica dispensatrix vitae physicae est; Mater 
vero spiritualis — dispensatrix vitae spiritualis seu supernaturalis. 

Quae vita dispositione Christi, secundi Adami, a Maria, secunda Eva. 



EPISCOPUS TIT. MELENSIS 


735 


matre omnium viventium, omnibus a Christo redemptis dispensatur, in eis 
ad maturitatem filiorum Dei perducitur, ut a Patre luminum finaliter ut 
filii recognosci et recipi possint. 

De facto maternae dispensationis omnium gratiarum per Mariam non 
potest esse ullum dubium, quamquam debilitas intellectus nostri non 
omnes difficultates, modum illius dispensationis spectantes, adhuc eluci- 
dare potest. Nihilominus proclamatio istius mihi valde utilis esse vi- 
detur. 

Etenim, de Maria nunquam satis — praesertim si agitur de veritate 
tam clare a Christo Domino proclamata ut est Maternitas Eius spiritualis. 

Dogma ipsum facile explicat oeconomiam divinam nostrae salutis, 
scilicet; 

1) creationem nostram ad imaginem Dei; 

2) istius imaginis perditionem per peccatum primorum parentum, 
quibuscum, via generationis phisicae, arctissime coniuncti sumus; 

3) reparationem pristinae dignitatis filiorum Dei per Christum D. 
Almamque sub Cruce Sociam Eius Mariam, spirituales Parentes nostros, 
quibuscum arctiori adhuc modo per regenerationem spiritualem (suprana- 
turalem) coniungimur; 

4) salvationem nostram uti fructum maturitatis supranaturalis 
sub Immaculato Corde Matris nostrae. 

Dogma de Matre nostra spirituali, Dispensatrice omnium gratiarum, 
arctiore modo nos cum Ea coniungere aptum esse mihi apparet. De- 
monstrat enim modo concreto totalem dependentiam nostram de Maria 
et unionem nostram cum Ea in quantum ad nostram vitam supernatura- 
lem. 

Revera, status noster viatorum sub respectu supernaturali compa- 
rari potest statui feti in utero matris existentis. Fetus a primo instanti 
vitae suae usque ad nativitatem suam dependet omnino a matre quacum 
vitaliter coniungitur. Sub respectu vitae supernaturalis eodem modo a 
Matre nostra spirituali dependimus. 

Insuper, Patri nostro Divino, liberis ad imaginem suam creatis vi- 
tam suam daturo, placuit vitam hanc nobis non communicare nisi per 
Matrem, cuius amor erga filios spirituales omnem mensuram excedere 
videtur. Voluntati enim Patris oboediens Mater illa consentit, ut pro 
nostra salvatione Filius eius unicus sacrificium cruentum subiret. Quo 
facto immensum amorem suum maternalem erga Filium suum unicum 
in amorem erga filios suos spirituales mutare non recusavit. 

Ita dogma de Maria, Dispensatrice omnium gratiarum sub imagine 
Maternitatis Eius spiritualis aptum esse mihi videtur, ut non solum 
dogma hoc difficile sed laetissimum ingenio fidelium intelligibilior evadat. 

sed etiam ut pietas fidelium erga Matrem nostram spiritualem adhuc 
crescat. 

Quapropter mihi valde persuasum est proclamationem sollemnem 
dogmatis de Maria, Dispensatrice omnium gratiarum Ecclesiae peruti- 
lem fore. 

Ad maiorem amorem erga Matrem nostram spiritualem fovendum 
Patribus futuri Concilii Oecumenici proponere audeo aliquam muta- 
tionem secundae partis orationis: « Ave Maria, gratia plena », scilicet: 
« Sancta Maria, Mater Dei et nostra, ora pro nobis ... ». 

Populum catholicum magno cum plauso et fructu magnaque cum 
grati tudine hanc additionem accepturum esse mihi persuasum est. 


De lingua liturgica 

Circa linguam liturgicam in Ecclesia Christi servandam sequentia 
Patribus futuri Concilii Oecumenico consideranda mihi videntur: 

1. Miraculum linguarum in festo Pentecostes a S. Scriptura rela- 
tum linguae vernaculae in Ecclesia usum insinuare videtur. 

Revera, lingua latina non semper liturgica in Ecclesia fuit. 

Dominus Noster lesus Christus ipse lingua vernacula sc. aramaica 
utebatur, lingua hebraica, quae illo tempore in liturgia mosaica vige- 
bat sed a populo iudaico iam non comprehendebatur, spreta. 

Decursu temporum Ecclesia Catholica Divi sui Fundatoris exemplum 
secuta linguam liturgicam fidelium intelligibilitati adaptabat. 

Ita lingua aramaica primo in graecam, quae iterum, saec. II - III pro 
Occidente in latinam mutata est. 

Saec. IX pro populis slavonicis a Ss. Cyrillo et Methodio baptizatis 
S. Sedes eorum linguam in liturgia observandam approbavit. 

Saec. XVII a Paulo V Papa decretum die 25-1-1615 editum in China 
omnes libros liturgicos in linguam chinensem traducere permisit. 

Hodie circa quattuordecim variae linguae liturgicae ab Ecclesia Ca- 
tholica approbatae vigent. 

Quae magnanimis Ecclesiae attitudo circa linguam liturgicam obser- 
vandam hodie ex speciali titulo practico mihi consideranda esse vi- 
detur i 

Lingua latina enim generaliter in Ecclesia Catholica pro liturgia 
praescripta diversis ex capitibus iam inconveniens esse mihi videtur. 

Etenim lingua latina fidelibus multarum nationum hodie omnino 
incomprehensibilis est. Qua ignorantia non solum populus christianus 
sed etiam saltem magna pro parte clerus laborat. Quod factum non 
solum in nostra Polonia, sed etiam in Francia, Hispania, Portugalia, 

Italia, Anglia, Scotia, Germania observavi. Quae incomprehensibilitas 
linguae latinae augmentare certe debet in iis nationibus, quae a cultura 
latina valde alienae sunt. 

Durante bello ultimo Franciam, Hispaniam, Lusitaniam, Angliam 
peragrans et in unaquaque natione satis multum temporis degens, omni 
eum conscientia dicere possum linguam latinam a perpaucis et adhuc 
valde inadaequate intelligi. 

Qua de causa lingua latina finem suum uti medium naturale ideas 
transmittendi mentemque ad Deum elevandi dogmataque in liturgia vi- 
vendi minime attingit. Fideles ubique in Ecclesia « assistent » functioni- 
bus liturgicis, sed eis non vivunt nec cum ministro ecclesiastico litur- 
gia fungente cooperant maximo cum animarum damno. 

Cui defectui non medetur dando in manus fidelium sic dicta missalia 
lingua vernacula confecta: Qui his missalibus utuntur, « legunt » sed 
cum ministro non « vivunt » liturgiam. 

Qua de causa pietas liturgica in multis iam deficit; ecclesiae, in qui- 
bus exclusive latine oratur, evacuantur. Quod accidit in Gallia, in 
Hispania, in Lusitania necnon in nostra Polonia. 

In particulari: Ubi in Polonia, e. g. in Vesperis, a saeculis a fideli- 
bus diebus Dominicis lingua vernacula cantatis, lingua latina introducta 
sit, nemo fere fidelium ad Vesperas cantandas in ecclesiam veniebat, ut 
ibi Vesperae a solo parrocho eiusque organooeda persolvuntur. E con- 
tra, ubi Vesperae lingua vernacula cantatae conservatae sint, ecclesia 
fidelibus repletur. 

Bello ultimo durante in Francia degens observavi nonnullos sacerdo- 
tes, propria auctoritate. Baptismum lingua vernacula gallica admini- 
strasse magno cum fructu astantium qui orationes, exorcismos functio- 
nesque liturgicas maxima cum attentione sequebantur. E contra, in 
Hispania, ubi per unum annum vicarius cooperator functus sim, inter- 
rogationes in Baptismo conferendo lingua latina pronuntiabantur, re- 
sponsiones vero a sacerdote patrinis subdictae, sine ulla comprehen- 
sione intellectuali ab illis repetebantur. 

Causa apostasiae si non formalis sed saltem materialis moralisque 
magnae fidelium partis ab Ecclesia vel saltem a vita liturgica Ecclesiae in 
eo consistere mihi videtur quod fidelibus liturgia, lingua latina perso- 
luta, nihil dicit, immo saepe exotica apparet. 

Quod maiore etiam ratione pro missionibus valet. Deplorandum re 
vera est missiones sinenses (et aliae) a quatuor saeculis tanto cum zelo 
et labore susceptae adhuc minimos fructus attulisse. 

E contra, missiones primorum saeculorum, quando liturgia sim- 
plex et totaliter intelligibilis per se ipsa fideles informabat, dogmata 


47 (II b) 



738 


POLONIA 


praeceptaque divina in mentem eis revocabat, maximos fructus attule- 
runt regnumque Christi in omnes imperii romani partes disseminarunt. 
Fideles enim tunc temporis vivebant in liturgia fidem suam, quod de 
fidelibus hodiernis, qui multo maxima ex parte latine nihil compre- 
hendunt, haud dici potest. 

Quare, si lingua latina liturgiae in linguam vernaculam mutabitur, 
maximo fructu spirituali omnibus fore mihi videtur. 

Unitati Ecclesiae mutationem talem linguae liturgicae nihil damni 
illaturam esse mihi persuasum est. Etenim Ecclesiae unitas sub respectu 
reg imin is dogmate Primatus Pontificis Romani, sub respectu fidei in- 
fallibilitate Ecclesiae, speciatim Sanctae Sedis, sub respectu vitae su- 
pernaturalis unico Missae Sacrificio eisdemque Sacramentis firmissime 
fundata est. 

Ad quam unitatem tuendam lingua latina minime contribuere mihi 
videtur: 

Vidi operarios polonos in Franciam emigrantes, qui — in Polonia 
boni catholici — in Francia ideis communis ticis succumbentes ab Ec- 
clesia brevi temporis spatio deficiebant. Qua de causa? In patria ex 
traditione locali et familiali fidem servabant: quibus traditione opinio- 
neque deficientibus spiritum vacuum ideis communisticis repleverunt. 
Primis mensibus emigrantes isti ecclesiam paroecialem adhuc frequen- 
tabant; sed quia nec in Polonia nec in Francia liturgia illis aliquid ex- 
plicabat, nihil dicebat, nihil rememorabat, a patria fide abierunt. Quod 
certe non accidisset, si iam in patria non solum « assisterent » liturgiae, 
sed etiam eam viverent adiuti lingua liturgica comprehensibili. 

Ad unitatem liturgicam servandam sufficiat, ut gestus liturgici et 
melodiae liturgicae unificentur. 

Nec Ecclesiae timendum ne linguae latinae in vernaculam mutatione 
aliquid damni exoriatur. 

Non ex comparatione cum sectariis protestantibus, qui ab Ecclesia 
deficientes linguam vernaculam in liturgiis suis introducebant. 

Celeris idearum protestantium diffusio sub quodam respectu certe 
huic mutationi linguae liturgicae attribuenda est. Sed hoc factum thesim 
de introducenda in liturgia lingua vernacula confirmare videtur. 

Ecclesiae Catholicae ex hac mutatione non solum nihil damni ti- 
mendum, sed, e contra, multos fructus expectandos esse mihi persuasum 
est. 

Si enim hoc linguae vernaculae medio ideae hereticae tam facile ce- 
leriterque diffundi potuerunt, quanto facilius et celerius Veritas ipsa 
Catholica, a Sancto Spiritu nutrita, diffundi et in fidelium cordibus for- 
tificari poterit? 

Considerandum nobis insuper est, infideles modernis, ut errores 
suos et perversitates suas facilius diffundere possint, omnia media na- 
turalia adhibere. Nos vero, linguam vernaculam a liturgia excludendo, 
medium valentissimum fidem cognoscendi et vivendi fidelibus sub- 
trahere. 

Estne in tali conditione mirandum, fidem catholicam externe adhuc 
a multis populis retenta in vitam tamen fidelium cotidianam, socialem, 
familialem, politicam internationalemque influxum minimum exercere? 

Quibus rationibus permotus Patribus Ecclesiae in Concilio Oecu- 
menico congregandis hoc linguae liturgicae problema proponere audeo 
eo sensu quod pro fortificanda et disseminanda fide regnoque Christi 
dilatando maximae utilitatis erit, si in sacra liturgia lingua vernacula 
introducta fuerit. 

Quibus addere superest linguam latinam in Ecclesiae administra- 
tione necessariam maximaeque utilitatis esse foreque. 


De aliquibus quaestionibus liturgiam spectantibus 

1. In formulario Missae textus consecrationis pristinus restituen- 
dus esse mihi videtur, sc. verba: mysterium fidei auferendo, quia ad 
ipsam formulam consecrationis non pertinent. Melius esset in quantum 
ad traditionem servandam, ut illa verba, in Missa sollemni, diaconus, ad 
populum conversus, ante ipsam consecrationem alta voce proferat; in 
Missa lecta minister submissa voce ea pronuntiet. 

2. Liturgia consecrationis episcopi, ecclesiae, altaris portatilis, Cam- 
panae abbrevianda, modernizanda est. 

3. Breviarium Romanum unius nocturni sit lectionesque eius am- 
pliores S. Scripturae, praesertim Novi Testamenti textus contineant. 


De Coelibatu servando 

1. Necessitas et utilitas caelibatus sacerdotalis servandi non est di- 
sputanda, 

2. Sed patet quaestio quomodo contra habituales transgressores cae- 
libatus procedendum esse. 

Agere hic desidero de sacerdotibus qui foeminis se iunxerunt concu- 
binantes aut civile matrimonium attentantes ita ut sperari non possit 
illos Ecclesiae aliquando utiles fore. Vivunt in peccatis et, si adhuc fun- 
ctiones sacerdotales exercent, maxima sacrilegia committunt; fidelibus 
scandalo sunt; animam suam perdere possunt praesertim si propter femi- 

nam ab unitate cum Ecclesia deficientes in Ecclesiae hostium castra transfu- 
gerint. 

Sacerdotes tales insuper Ecclesiae damnum magnum inferunt eo, 
quod propter eos permulti iam fideles in caelibatum cleri non credunt; 
quapropter fides etiam et mores eorum multo vacillant. 

Quibus praemissis, nonne melius esset reducere sacerdotes tales ad 
statum laicalem eo sensu, ut, solum ad Breviarium recitandum obligati, 
matrimonium in facie Ecclesiae contrahere possent, ast sine ulla spe et 
possibilitate ad functiones sacerdotales redeundi? 

Qua ex disciplina Ecclesiae fructus varios orituros esse spero: 

1) Maior Dei gloria ex eo quod peccata sacerdotum sacrilega ad 
minimum reducuntur. 

2) Vera castitas et sanctitas cleri. 

3) Restauratio fidei fidelium in caelibatum sacerdotalem. 

4) Animi salvatio sacerdotum naufragantium. 

Potestas sacerdotes incorrigibiles ad statum laicalem reducendi con- 
cedenda sit Ordinariis qui audito et consentiente Capitulo eam exerceant. 

De aliquibus quaestionibus Ius Canonicum spectantibus 

1. De electione Vicarii Capitularis. 

Sede vacante, regimen dioecesis ad Capitulum cathedrale devolvitur: 
Can. 431 § 1. 

Quae dispositio luris Canonici in theoria bona, in praxi inconve- 
niens saepe evadit. Etenim. 

a) In dioecesi Episcopus Auxiliaris generaliter habetur, qui in electio- 
ne Vicarii Capitularis facienda iudicio humilianti Capitularium subicitur. 

b) Capitulo nonnumquam homines ambitiosi annumerantur, qua de 
causa Vicarii Capitularis electio valde laboriosa, praesertim pro Epi- 
scopo Auxiliari electionem participante evadit. 

c) At S. Scriptura clare pronuntiat thesim: « Spiritus Sanctus posuit 
episcopos regere Ecclesiam Dei » {Act. Ap. XX, 28). 

Quibus rationibus commotus sequentem mutationem Canonum re- 
spectivorum proponere audeo: 

I - Sede vacante dioecesis regimen, nisi Sancta Sedes aliter providerit, 
penes Episcopum Auxiliarem esto. 

II - Si duo aut plures Episcopi Auxiliares habeantur, regimen dioe- 
cesis maior eorum suscipiat; si sit ineptus aut regiminis onus accipere 
renuntiaverit coram Capitulo cathedrali, penes ordine secundum Auxi- 
liarem regimen esto. 

III - Auxiliari omnino deficiente aut onus regiminis accipere omni- 

no renuntiante diocesis regimen ad Vicarium Capitularem devolvitur ad 
normam can. 431 ssq. 

2. Circa Episcoporum privilegia: C.l.C. can. 349 § 1, n. 1. Epi- 
scopis titularibus privilegia addenda mihi videntur etiam quae sub 
can. 239 § 1, nn. 1, 3 et 6 enumerantur. 

Ratio est quia Episcopus plenitudine sacerdotii gaudet. 

In specie quoad can. 239 § 1, n. 5: hoc privilegio iam plurimi sacer- 
dotes saeculares et regulares gaudent; a fortiori hoc privilegium epi- 
scopo ratione plenitudinis sacerdotii competere debet. 

® Lucianus Bernacki 
Episcopus tit. Melensis 
Auxiliaris Gnesnensis 


32 

Exc.mi P. D. CAROLI VOJTYLA 
Episcopi tit. Omhitani, Auxiliaris Cracoviensis 

Cracoviae, die 30 decembris 1959 

Eminentissime Princeps, 

Litteris istius Pontificiae Commissionis antepraeparatoriae pro Con- 
cilio Oecumenico, cui Eminentia Vestra Reverendissima praesidet, de die 
18 iuniii 1959 Prot. N. 1 C/59 - 2257 respondens in adnexo animadver- 
siones meas praesentibus transmittere audeo simulque instantissime ve- 
niam imploro tam tardae responsionis, quam propter plurima mea officia 
Eminentia Vestra Reverendissima benignissime concedere dignetur. 

Manus Eminentiae Vestrae Reverendissimae humillime deosculor et 
servitorem addictissimum in Domino me profiteor. 

$ Carolus Vojtyla 
Episcopus tit. Omhitanus 
Auxil. Cracoviensis 

1. Adiuncta temporum, in quibus nunc contingit vivere Ecclesiae 
Christi, suggerunt quaedam capita doctrinalia praecipue elucidanda. Ma- 
terialismo crescente, qui diversas obtinet species (materialismus scien- 
tismi, positivismi, dialecticus), transcendentalem oportet ordinem spi- 
ritualem exponere, et satis quidem fortiter. Qui in Deo, Prima omnium 
Causa — Deo inscrutabili in mysterio vitae suae intimae — initium 

habet, ordo ille spiritualis invenitur etiam in homine ad imaginem et 
similitudinem Dei creato. Est quidem homo ens compositum; corpore 
participans in mundo materiali, anima tamen spirituali et immortali a 
mundo hoc distinctus — si anima, tunc etiam ente integro, anima enim 
forma est corporis. Excedit etiam corpus humanum propter substan- 
tialem cum anima spirituali unionem caetera mundi corpora, et propter 
spem resurrectionis futurae videtur ipsam eiusdem animae immortalita- 
tem quodammodo participare. Sunt ea, quae partim solo rationis lu- 
mine, plenius lumine revelationis supernaturalis cognoscuntur, postulant 
autem hominem tamquam personam ab aliis mundi visibilis entibus di- 
stinguere — caetera enim non sunt entia personalia. 

Unde problema personalismi christiani, quod opportunum videtur 
et conveniens doctrinaliter delineari. Personalitas humana ostenditur 
praecipue in relatione cuiuslibet personae humanae ad personalem Deum 
— en culmen ipsum omnis religionis, praesertim autem religionis in 
supernaturali Revelatione fundatae. Participatio Divinae naturae et vitae 
intimae Augustissimae Trinitatis per gratiam, unde exspectatur per- 
fecta unio in visione beatifica — haec omnia non nisi inter personas 
inveniri possunt. 

Personalismus christianus fundamentum etiam constituit totius do- 
ctrinae ethicae, quae Evangelio innixa semper ab Ecclesia catholica 
docetur. Persona humana tamquam suppositum voluntarie et cum con- 
scientia agens, in actibus suis moralitatem includit. In actione personae 
considerandae sunt relationes agentis ad res et personas alias. Unde 
catholica doctrina moralis regulas indicat utendi quidem rebus sine 
abusu et diligendi personas. Praeceptum caritatis implicat et simul 
exsuperat ea omnia, quae ab iustitia commutativa et sociali postu- 
lantur. 

Quae omnia, sub isto praesertim aspectu considerata, probe distin- 
guere iubent personalismum illum christianum a quovis alio, in quo vel 
individualismi vel etiam cuiusdam oeconomismi materialistici vestigia 
latent. Problema personae humanae eiusque « situationis » in mundo a 
contemporaneis maxime expetitur; problema istud aliquos ad excessivam 
« fidem humanisticam », alios vero, et quidem saepius, ad desperationem 
omnis humanae existentiae ducit. Unde non solum fideles, probabiliter 
etiam infideles, aliquod futuri Concilii eloquium in hac causa exspectant. 

2. Concilium ab omnibus summo studio expectatur, praesertim autem 
a separatis ab Ecclesiae unitate ratione haereseos vel schismatis. Viden- 
tur et ipsi aliqualem possidere amorem Christi Domini, unde spes recon- 
ciliationis eorum cum vera Ecclesia Christi, amor enim parit unitatem. 
Unitas autem Ecclesiae in nullo alio sic exponitur, ut in doctrina de 

Corpore Christi Mystico: si Ecclesia est Corpus Christi, non potest 
esse nisi una et unica, unum enim et unicum est etiam hoc Corpus. 
In quo membra diversa, sana et aegrota — haec quidem etiam ratione 
haereseos, quae est contra fidem peccatum, et schismatis, quod contra 
caritatem. Atqui aegrota etiam non desinunt esse aliquo modo membra 
Corporis Christi, quod in coelis tantum gloriosum est, in terra tamen vul- 
neratum erat et exinanitum — unde similiter et Corpus Eius Mysticum, 
quod est in terra, aegrotat et languores patitur. Languores Eius in nobis 
omnibus, qui proinde obligamur de sanitate eius omnes solliciti esse. 

Concilium simul ac tota ecclesiologia theologica haec omnia expo- 
nere possunt, minorem accentum praebendo his omnibus, quae sepa- 
rant, quaerendo autem omnia quae conciliant. Sic praeparabitur forsan 
quaedam conversio in mentibus, exoranda est autem perseveranter gra- 
tia reconciliationis cum Ecclesia in doctrinalibus, quae difficillima vi- 
dentur. 

3. Laici, de quibus in C.LC. non multa inveniuntur, in praesenti magis 
ac magis activam in Ecclesia Christi partem obtinere videntur. Activitas 
haec laicorum lingua gallica « mouvement de laicat » appellatur. Oportet 
forsitan propriam indolem simul ac fundamenta supernaturalia huius 
activitatis doctrinaliter delineare. Tunc melius apparebit vocatio laicorum 
in Ecclesia (vel: diversae vocationes) eorumque propria responsabilitas: 
Potest quandoque suspicari periculum alicuius in hac re excessus. Laicos 
inter et clericos in Ecclesia quaedam aemulatio adesse videtur, qua tamen 
uti possumus ad pleniorem aedificationem Corporis Christi Mystici. 
Laici ad opus hoc in diversis vitae saecularis officiis vocantur, in qui- 
bus responsabiles sunt pro Ecclesia. Aedificatio Corporis Christi sine 
mutuo laicorum cum clero labore in actum transire nequit. 

Tunc tamen ex parte cleri necesse est, ut pleniorem capiant cogni- 
tionem totius vitae laicorum eiusque valoris tam naturalis quam super- 
naturalis. Relationes sociales hodiernae longe ab antiquo partiarchalismo 
distantes, democratismo autem proximae, contemporaneam etiam postu- 
lant et adaequatam methodum applicandam, paternitatem spiritualem 
sacerdotum erga christifideles quod attinet. Sine autem aliquo sensu 
talis paternitatis vera cura animarum, quae non est tantum officium vel 
functio aliqua socialis, dari nequit. Videtur autem democratismi huius 
reflexus etiam in hac actione laica (mouvement de laicat) inveniri — 
proinde sacerdotes diversas formas « protectionales » vel « patriarcha- 
les », etsi etiam traditione fulciantur, evitare debent, evitare etiam sepa- 
ratismum quemlibet erga laicos, quae omnia sunt contra mutuum laborem 
ad aedificationem Mystici Corporis. In cura animarum ne reputentur laici 
quasi obiectum tantum, sed etiam tamquam subiectum cooperans. Zelo 



744 


POLONIA 


autem eorum uti oportet praesertim, ubi sacerdotes et clerici missionem 
suam extendere nequeunt. 

Agitur utique de labore evangelico magis ac magis augendo, non 
autem de quadam lite super competentiam cleri et laicatus catholici. 

4. Est res, quam attendamus oportet etiam in formando et discipli- 
nando clero tam saeculari quam regulari. Relevanda sunt, et quidem 
valde fortiter cleri inter caeteros christifideles specifica quaedam quae 
particularem eius in Ecclesia vocationem sequuntur, sed relevanda est 
etiam connexio eius cum laicis ad ostendendam unitatem Regni Dei in 
hoc saeculo. Vita interior clericis et praesertim sacerdotibus propria in- 
niti debet coelibatu, cuius sensus et valor proprius tunc profundis- 
sime capitur, quando cognoscitur in relatione cum inaudito privilegio 
Sacrificii Altaris celebrandi. Accedit recitatio Breviarii, de cuius refor- 
mandi ratione hodie non pauca audiuntur. Quaeritur, utrum abbreviatio, 
vel potius tantum aliqua renovatio, praesertim cum de lectionibus secundi 
Nocturni agitur, forsitan etiam primi, (An non melius libri prophetici 
quam tot de Machabaeis?). 

Simul tamen opportunum videtur, ut clericis contactus facilior red- 
datur cum multis vitae humanae, etiam saecularis, factis et phaenomenis, 
ex. gr, ubi de cultura intellectuali, artistica et forsitan etiam physica 
(sport, alpinismus et similia) agitur. Maxime tamen insistendum est, nullo 
modo hic agi de quodam « saecularismo », sed tantum de affirmatione om- 
nium eorum, quae in se valent affirmari, etsi externe indolem religiosam et 
sacralem non possideant. Multorum quidem in vita humana « sacrali- 
satio », alia quam indirecta et discreta, simul autem vera et profunda, 
esse non potest. Exsistit etiam quaedam tendentia ad inculcandum mo- 
mentum sacri tali methodo, quae menti contemporaneorum valde videtur 
propria. 

Huic tendendae formatio cleri correspondeat. Utrum in hac re proce- 
dendum sit via legislativa et per decreta? Est quaestio haec potius paeda- 
gogica, quae ad methodos seminarii et postea ad « auto — paedago- 
giam » quandam cuiuslibet sacerdotis pertinet — est quidem ultimatim 
quaestio prudentiae sacerdotalis. Inveniuntur in C.J.C. quaedam, quae 
de habitu clericali vel de non participando in publicis spectaculis et si- 
milia — tractant, optima certe. Utrum tamen non sit relevanda neces- 
sitas contactus cum istis phaenomenis vitae humanae, quae etiam multa 
afferre valeant in cura animarum? Sola prohibitiva faciliter suggerere 
possint ea, quae superius tamquam separatismus — allata sunt. 

5. Coelibatum sacerdotalem quod attinet. Est verus thesaurus no- 
stri officii, etsi saepe in vase fictili portatur. Unde etiam viri ecclesia- 
stici, et quidem valde periti in lege et in cura animarum versati, quaedam 

de ecclesiasticis suggerunt, qui legem coelibatus violaverunt, quae hic 
etiam referenda sunt. Quaeritur ergo pluries, utrum tales ad statum 
laicalem ab Ecclesia omnino reducendi non sint sine ulla spe readmissio- 
nis ad statum clericalem, cum dispensatione simul super coelibatus 
violata lege, eo ipso ab impedimento maiorum ordinum, ubi agitur de 
matrimonio. 

Propositio haec quibus innititur rationibus? En 1) agitur de salute 
aeterna sacerdotis talis lapsi, ad quam cuilibet ius est ex lege divina, 
cum coelibatus magis ex lege ecclesiastica procedit. Vivendo in con- 
tractu civili privatus est autem talis sacerdos lapsus remediis superna- 
turalibus, simul cum eo etiam mulier, unde eventuales filii periculo 
spirituali exponuntur, 2) Saepe inde inimici Ecclesiae ortum suum 
capiunt, qui odio maximo illam persequuntur. Lege mutata possent 
tales vitam ducere honestiorem satisfaciendo pro scandalo a se praestito. 
3) Esset etiam pro Ordinariis facilius, si de his clericis agatur, qui ex 
defectu naturae vel vitae interioris legem coelibatus adimplere ne- 
queunt. 

Cum tamen propositio ista Commissioni Ante-praeparatoriae prae- 
sentatur, ut voces etiam eorum audiantur, qui talia suggerunt, clarum 
est simul, cuius res sit momenti. Ecclesia sine dubio in hac re omnino 
est competens. Utrum tamen propositio haec bono spirituali et sancti- 
tati clericali, an potius relaxandae disciplinae inserviret — hoc maxima 
cum cautela et summa sollicitudine inquirendum et pensandum esset. 

6. Radix clericalis formationis est in seminario — unde illud opti- 
mam habeat directionem et organisationem, ut illis quae vocatio et 
status sacerdotalis necnon quae cura animarum et contactus cum con- 
temporaneis postulat — sufficienter saltem respondeat. In efformanda 
mente et conscientia alumnorum a primordiis elaborandus est sensus 
quidam missionis apostolicae. « Missio » et « officium » maiorem par- 
tem in mente et voluntate eorum obtineat postposita ratione benefi- 
cii, qua voce utitur C.I.C., iuste quidem et convenienter. Forsitan 
tamen etiam in Codice haec ratio et nomen « beneficium » mutari de- 
beat ad convenientius efiormandam indolem clericorum. 

In re seminarii magni est hodie momenti non tantum formatio 
moralis sed etiam intellectualis. Fiant seminaria nostra quam maxime 
non solum studia professionalia, sed verae academiae vel studia gene- 
ralia universitatibus adaequabilia. Oportet enim sacerdotem in cura 
animarum laborantem convenienti auctoritate intellectuali inter con- 
temporaneos pollere, quorum plures ac plures educationem superiorem 
in universitatibus adeptam possident. Unde necessitas praeparationis 
scientificae in seminario, cuius conditio sine qua non — professores et 

magistri ipsi perfecte quidem praeparati. Forsitan etiam non esset sine 
momento commissio quaedam ad verificandas eorum qualitates in qua- 
cumque disciplina — simili modo ut procedunt universitates laicae. 
Sollicitudo de qualitatibus scientificis professorum seminarii coniuncta 
sit cum aliquo postulatu quoad indolem ipsorum seminariorum tam- 
quam determinatae institutionis. Obtineant seminaria forsitan — saltem 
ubi dantur conditiones — indolem facultatum theologicarum iuris eccle- 
siastici, et in principalioribus dioecesibus (metropoliis) etiam indolem 
studii generalis cum tribus consuetis facultatibus (philosophica, theolo- 
gica, iuris canonici). 

Agitur evidenter non tantum de erectione formali, sed de reali indole 
institutionis, in qua futuri praeparantur sacerdotes. Videtur tamen ipsa 
erectio formalis ex parte Ecclesiae — prudenter utique et cum funda- 
mento in re — etiam magni esse momenti, ipsa enim indoles iuridica 
obligationem realem videtur inducere. Tunc in seminariis nostris verus 
labor et inquisitio scientifica initium capiet etiam ad gradus academicos 
obtinendos. 

7. Quod vitam internam Ecclesiae tangit, magni videtur esse mo- 
menti formatio claustralis et religiosa. Quandoque multa de quadam crisi 
audiuntur, si agatur de ordinibus et congregationibus singulis. Tamen 
doctrina evangelica de perfectione, de consiliis, de exclusiva sui ipsius do- 
natione Deo et Domino Nostro lesu Christo et Spiritui Sancto — sem- 
per est actualis et vivida. Crisis ergo supradicta magis formas externas 
tangit, quibus status perfectionis acquiritur. Necessaria videtur adaptatio 
quaedam ad mentes et sanas aspirationes contemporaneas, quibus etiam 
vita Ecclesiae manifestatur. Agitur in hac re non tam de quibusdam ex- 
ternis ut V. gr. de habitu religioso, sed de ipsa spiritualitate religiosorum, 
in qua nequit tamquam principalis concipi ipsa separatio a mundo et ab 
hominibus ad obtinendam propriam solummodo salutem. Vincere queat 
necesse est illa alia conceptio, secundum quam vita claustralis, monastica, 
religiosa, praecipuam constituit aciem Ecclesiae militantis, quae ad re- 
gnum Dei et Christi in hoc saeculo tendit. 

Positiva relatio haec ad mundum, ad contemporaneos, componi debet 
cum necessitate non commiscendi sese, « cum hoc saeculo », non im- 
mergendi se in ipso. Vita religiosa nequit consistere in faciliori quadam 
forma existentiae, praesertim hisce temporibus, quando haec existentia 
humana saepe fit et spiritualiter et materialiter valde difficilis. Necessaria 
est ergo vera et perfecta observantia religiosa — unde officium stabilis in 
qualibet natione visitatoris apostolici postulatur. Posset ille visitator di- 
sciplinam et observantiam omnium claustralium invigilare, insimul stabi- 
liter in conferentiis Episcoporum participando haberet ofiicium coordi- 

nandi activitatem religiosorum cum necessitatibus curae animarum in 
qualibet dioecesi. 

Est enim haec quaestio difficilis, quandoque etiam quaedam de peri- 
culo particularismi vel egoismi sui generis audiuntur, cum de relatione 
alius atque alius domus religiosae ad dioecesim vel paroeciam agitur, ac 
si domus ista esset sibi ipsi finis et ratio essendi. Necessaria est utique 
exemptio religiosorum in dioecesi quoad vitam internam cuiuslibet domus, 
quae ex principiis regulae emanare debet. Aliud tamen est cura anima- 
rum et sollicitudo pastoralis, ubi religiosi stricte subdantur ordinario opor- 
tet, ne eorum labor in hac re aliquo modo praeter ea fiat, quae in tota 
dioecesi vel paroecia sub directione episcopi vel etiam parochi fiunt. Ratio 
exemptionis religiosae inducitur enim quandoque ad evitandam solidam 
collaborationem in cura animarum, etsi collaborari possit. 

Non est haec tamen principalis quaestio de potestate, de facultate re- 
gendi et disponendi inter clericos, sed de maiore unitate in agendo. Sol- 
licitudo pastoralis temporibus nostris semper maiorem videtur obtinere 
partem in activitate Ecclesiae. Caveant utique ordinarii, episcopi et etiam 
parochi, ne in invitandis vel etiam cogendis religiosis ad curam anima- 
rum, obliviscantur tamen specificae illius indolis cuiuslibet ordinis vel 
congregationis eorumque vocationis principalis in universali Ecclesia Chri- 
sti. Videtur tamen crisis contemporanea, qua laborant ordines et congre- 
gationes religiosae non posse vinci, nisi in connexione proxima cum 
tota vita Ecclesiae eiusque situatione in mundo hodierno. 

8. Maius ac maius interesse in Ecclesia, etiam inter laicos, rebus li- 
turgicis datur. Multa iam facta sunt ad facilitandam participationem my- 
steriorum Fidei nostrae, quae in liturgia quodammodo manifestantur. 
Postulatur semper prudens admissio linguae nationalis in administrandis 
S. Sacramentis et in sacramentalibus, sine tamen totali nationalisatione 
rituum. Revisio quaedam videtur opportuna, si de functionibus ponti- 
ficalibus agatur, ad simplificandum caeremoniale externum et forsan etiam 
ab abbreviandas quasdam caeremonias (v. gr. consecratio ecclesiae vel 
altaris), ita tamen, ne essentialis pulchritudo liturgica insimul detrimen- 
tum capiat. 

Consideratis omnibus adiunctis et conditionibus vitae christifidelium 
in multis regionibus videtur opportunum non amplius limitare tempus 
Sacrificii Missae celebrandi. Participatio Missae etiam in sacello privato 
vel in altari portatili celebratae sufficiat ad adimplendum praeceptum 
ecclesiasticum diebus festivis. 

9. Quae Codicem I. C. tangunt, a iuris peritis et professoribus iuris 
canonici postulantur et suggeruntur. Sic v. gr., ut ius poenale Ecclesiae 
simplificetur, ut impedimenta matrimonialia minoris momenti e Codice 

evanescant, ut iurisdictio ad confessiones audiendas in una dioecesi suffi- 
ciat ad audiendas eas etiam in aliis dioecesibus eiusdem nationis (identi- 
tas idiomatis), saltem ad determinatum aliquod tempus. Si agatur de 
obiectis pietatis benedicendis, nimia sunt reservata — facilius et sim- 
plicius in hac re constituere oportet, etiam quoad indulgentias, quae cum 
obiectis talibus connectuntur. 

Si adhuc ad matrimonium eiusque impedimenta redeamus, videntur 
aliqua in C.l.C. introducenda: speciali modo, si agatur de indole san- 
guinis inconvenienti — unde consequentiae tristissimae, de quibus me- 
dicina testatur. 

Undique etiam audiuntur plurima de Codice librorum prohibitorum 
— revisio videtur opportunissima. 

© Carolus Vojtyla 
Episcopus tit. Omhitanus 
Auxiliaris Cracoviensis 

Exc.mi P. D. FRANCISCI KORSZYNSKI 
Episcopi tit. Oriseni, Auxiliaris Vladislaviensis 

Wloclawek, dn. 12 septembris 1959 

Eminentissime Princeps, 

Praeprimis Summas Eminentiae Tuae ago gratias pro litteris nomine 
Pontificiae Commissionis Antepraeparatoriae pro Concilio Oecumenico 
mihi missis. 

Cum illis igitur hisce respondeam, honorem mihi duco proponere 
quae sequuntur. 

1. Ardentissimum desiderium peroptimi Patris nostri Papae loan- 
nis XXIII est etiam meum desiderium, ut nempe omnes christianae con- 
fessiones uniantur et unum Ovile sub uno Pastore constituant. Id de- 
precor quotidie. 

2 . Cum variae protestandum sectae, in America Septentrionali ortae et 
nunc in Polonia grassantes, in suos errores seducant multos, praecipue 
utentes lingua vernacula, enixe rogo, ut in sacra liturgia, in caeremoniis 
peragendis, sicuti in collatione nonnullorum sacramentorum, in exequiis, 
immo etiam in sacrificio Missae (in partibus quae tempore liturgico mu- 
tantur) maiorem atque potiorem partem habeat lingua polona. 

3. Cum in ergustalariis horrendis castris in Dachau una cum triginta 
milibus captivorum ad necem destinatorum morarer, accidit ut ipse sanctus 

loseph mirabili prorsus modo omnes nos liberaverit. Proinde cum in 
sanctum loseph gratissimo simus animo, meo meorumque in Dachau so- 
ciorum, episcoporum sacerdotumque nomine efflagito, ut divi Patriarchae 
litaniis haec nova invocatio inseratur: « Sancte loseph, mirande capti- 
vorum Liberator, ora pro nobis ». 

4. Rogo etiam, ut S. loseph. Patronus universalis Ecclesiae, saltem 
semel in anno ubique terrarum, consentientibus magistratibus civilibus, 
externa solemnitate honoretur. 

5. Optandum est, ut consecratio ecclesiae, nimis longa et intellectui 
populi difficilis, brevior faciliorque reddatur. 

Quae Cum Eminentiae Tuae propono, sacram Tuam purpuram deo- 
sculor 

® Francis cus Korszynski 
Episcopus tit. Orisenus 
Auxiliaris Vladislaviensis 

Ecx.mi P. D. PETRI GOLEBIOWSKI 
Episcopi tit. Vanitani, Auxiliaris Sandomiriensis 

Sandomiriae, die 10 octobris 1959 

Eminentissime Frinceps, 

Grato animo perlegi litteras diei 18 iunii 1959 N. 1 Cj 59-2266 a me 
receptas die 1 augusti anni currentis, quibus nimirum nuntius datur 
Summum Pontificem loannem XXIII Commissionem Antepraeparato- 
riam pro futuro Concilio Oecumenico instituisse et simul vota atque 
consilia singulorum Episcoporum exigere pro apparandis quaestionibus, 
quae in futuro Concilio Oecumenico tractabuntur. Cum in responsione 
sine more danda difficultates expertus sim, nunc ea quae mihi opportuna 
esse videantur ad exaltationem S. Matris Ecclesiae humillime propo- 
nere audeo: 

1. Quoad doctrinam 

1. Hodiernae conditiones et periculosi errores moderni requirunt, 
ut auctoritas et ambitus Vivi Magisterii Ecclesiastici magis extollatur 
et mentibus inculcetur quod immortalis memoriae Summus Pontifex 
Pius XII cum in Litt. Enc. Humani Generis, tum in Allocutionibus ad 
E.mos PP. DD. Cardinales et Exc.mos PP. DD. Antistites de die 
31 maii ac 1 novembris 1954 delineavit. Elenchus modernorum errorum 

circa auctoritatem Vivi Magisterii Ecclesiastici utilis immo necessarius 
videtur, propter tantam confusionem conceptuum etiam inter eos, qui 
catholici vocantur. 

2. Definienda est tanquam dogma fidei doctrina fundata in fontibus 
Revelationis de Ecclesia uti Corpore Mystico Christi. 

3. Veritas de universali mediatione B. Mariae Virginis etiam tan- 
quam articulus fidei tradenda est. 

2. Quoad disciplinam cleri 

1. Efficacia remedia adhibenda sunt contra laicismum, qui animas 
sacerdotum hodie inficit. Optandum est, ut sacerdotes iunioris aetatis 
post 2-3 annos laboris apostolici in speciali Instituto Ecclesiastico per 
aliquot menses commorari possint ad renovandum et roborandum ani- 
mum. 

2. Desideratur arctior unio inter sacerdotes et proinde vita aliquo 
modo communis hedum in paroeciis urbanis, sed etiam in vicariatibus 
foraneis. 

3. Exercitiis spiritualibus unusquisque sacerdos saecularis quotannis 
saltem per continuos quatuor dies vacare debet. 

4. Lex S. Coelibatus pro clericis in maioribus ordinibus constitutis 
Ritus Latini omnino tuenda est, at in casibus singularibus dispensatio 
super obligatione Coelibatus etiam presbyteri reducti ad statum laicalem 
opportuna esse ad maiora vitanda mala videtur. 

5. Servanda est etiam obligatio clericorum ordinum maiorum reci- 
tandi quotidie officium divinum attamen cum ulteriore abbreviatione pro 
illis, qui curam animarum exercent. 

3. Quoad disciplinam fidelium 

1. Normae respicientes Actionem Catholicam in Codicem luris Can. 
introducendae sunt. Obligatio apostolatus laicorum, praecipue parentum 
in educatione religiosa et morali filiorum commendanda est. 

2. Pars III, lib. II C.I.C.: De laicis, amplianda est designando quae- 
nam iura et obligationes eis in Ecclesia sint. 

3. Activitatem pastoralem novis aptisque mediis, quae exigentiis 
et conditionibus hodiernis accommodata essent, corroborare necesse est. 

4. Quoad disciplinam in genere 

Stabilienda est disciplina circa abstinentiam et ieiunium hoc sensu 
ut ieiunium cum abstinentia ad 4 dies per annum reducatur, lex de 

ieiunio tantum totaliter abrogetur, abstinentia a carnibus singulis feriis 
sextis retineatur; praeterea etiam aliae mortificationes clero populoque 
imponantur uti tempore Quadragesimae abstinentia a potibus alcoholi- 
cis, a publicis spectaculis et choreis, vel in Quadragesima praeter absti- 
nentiam in feriis sextis feria quarta loco sabbatorum quavis abstinentia 
servetur. 

5. Quoad dispensationem Sacramentorum 

1. Facultas conferendi S. Confirmationem in periculo mortis concessa 
Const. Apost. Spiritus Sancti munera d. d. 14 septembris 1946 exten- 
denda est ad omnes sacerdotes, sicut pro absolutione sacramentali. 

2. Optanda est pro Ordinariis locorum potestas concedendi sacer- 
dotibus facultatem trinandi Sacrificium Missae etiam in eadem ecclesia 
celebrandae si id spirituale bonum notabilis partis fidelium exigeret. 

3. Facultas distribuendae et recipiendae S, Communionis sicut horis 
matutinis ita etiam postmeridianis independenter a Sacrificio Missae 
celebrando, servato ieiunio eucharistico ad mentem Motu Proprio P. 
Pii XII de die 19 martii 1957 an. Tamen potus alcoholici ante S. Com- 
munionem recipiendam, exceptis mediis medicinalibus prorsus prohi- 
bendi sunt. 

6. Quoad S. Liturgiam 

1 . Orationes, quae in Rituali Romano pro administratione sive Sacra- 
mentorum sive Sacramentalium ponuntur, lingua vernacula recitentur 
maiori cum fructu spirituali fidelium. 

2. Ritus consecrationis ecclesiae, sicut etiam altaris sive stabilis sive 
portatilis ad breviorem formam redigendus, adhibitis psalmis et saltem 
quibusdam orationibus in lingua vernacula. 

Haec Eminentiae Vestrae Reverendissimae humillime communicando 
insimul Deum Omnipotentem per intercessionem Beatissimae Virginis 
Mariae, Reginae, adprecor, ut sacra desideria votaque Summi Pontifi- 
cis nostri loannis XXIII cum Oecumenici Concilii celebratione con- 
nexa implere velit praesertim ut hi, qui extra Catholicam Ecclesiam de- 
gentes unitatem quaerunt quantocius ad unum Ovile Christi Domini 
redeant. 

Sensus reverentiae qua par est ex intimo corde exprimo et deoscu- 
lans Sacram Purpuram me devotissimum et addictissimum Eminentiae 
Vestrae Reverendissimae profiteor 

® Petrus Golebiowski 
Episcopus tit. Panitanus 
Auxiliaris Sandomiriensis 

Exc.mi P. D. SIGISMUNDI CHOROMANSKI 
Episcopi tit. Panopolitani, Auxiliaris V arsaviensis 

Varsaviae, die 2 octobris 1959 

Eminentissime Princeps, 

Summo mihi honori est ad litteras a Pontificia Commissione Ante- 
praeparatoria pro Concilio Oecumenico die 18 iunii 1959 missas re- 
spondere et consilia votaque mea, quae sequuntur, mittere: 

In futura legislatione ecclesiastica videtur mihi ad formam necnon ad 
moderationem Actionis Catholicae animus advertendus esse praesertim 
ad relationes inter clericos et laicos et ad missionem parentum quoad 
educationem liberorum in familia christiana. 

Praecepta, quae curam animarum spectant magis explanata esse 
debent. 

Quoad coelibatum attinet, nullae mutationes vigentis disciplinae 
inducendae sunt, sicut iam de admissione nuptorum diaconorum in 
administratione sacramentorum disputabatur. Coelibatus enim defen- 
dendus est tamquam conditio sanctitatis necnon ardoris apostolici sa- 
cerdotum. 

Officium Breviarii tamquam publica oratio Ecclesiae est servandum, 
breviarium enim sacerdotem cum tota Ecclesia orante consociat. Cor- 
rectiones et emendationes raro sint, in multis enim regionibus non 
facile est breviarium emere. 

Privilegium exemptionis religiosorum mutatum atque emendatum 
esse debet. Ab Episcopo enim Ordinario inspicienda est vita domorum 
religiosarum. Exemptio talis non raro efficit, ut ordo regularis vel con- 
gregatio religiosa extra vitam et negotia Ecclesiae vivat. Hodiernis tem- 
poribus cuiusvis ordinis vel congregationis est opem ferre in omnibus 
laboribus et negotiis, quae curam animarum attinent. 

In ordinibus vel congregationibus religiosorum, praesertim femina- 
rum, superiores in electionibus saepe potestate sua abutuntur. 

Ratio studiorum in ordinibus et congregationibus religiosorum prae- 
ceptis Seminariorum et Facultatum Theologicarum congruenda est. 

Vestitus religiosorum ac religiosarum simplicius reddendus atque 
hodiernis negotiis accomodandus est. 

Quod liturgiam spectat — rationes, quae curam animarum atti- 
nent, postulant ut lingua vernacula in Rituali inducta sit, praesertim in 

administratione Baptismi, Confirmationis, Matrimonii, in Exequiarum 
Ordine necnon in variis benedictionibus. 

Sacra Congregatio Rituum Sacrorum omnia desideria omnes quae 
petitiones tarde in hac re explet. lam a tribus annis Polonia approbatio- 
nem Novi Ritualis expectat. 

Ad augendam activam participationem fidelium in Missae Sacrificio 
linguam patriam seu usitatam, praesertim in nonnullis Missae partibus, 
inducendam est. 

Ordo Consecrationis Ecclesiae, altaris et Campanarum simplicius est 
reddendus. 

In legislatione ecclesiastica doctrina de re sociali Ecclesiae Catholicae 
magis explanata esse debet, praesertim de iure officioque laboris, de 
officiis socialibus, quibus privatae possessiones tenentur, de sociali modo 
coexistendi et convivendi. 

Data occasione maxima cum reverentia Sacram Purpuram deosculans 
me humillimum servum profiteor. 

© SiGIS MUNDUS ChOROMANSKI 
Episcopus tit. V anopolitanus 
Auxiliaris V arsaviensis 

Exc.mi P. D. THOMAE WILCZYNSKI 
Episcopi tit. Eolyhotensis 

Nr. 3023/59 Olstinii, die 1 octobris 1959 

Eminentissime ac Reverendissime Domine, 

Responsiones meas ad quaestiones, quaesitas a me litteris Pontificiae 
Commissionis Antepraeparatoriae pro Concilio Oecumenico, tempore 
praefinito, i. e. ante diem 1 septembris anni currentis exarare non potui, 
quoniam praefatae litterae in fine mensis augusti demum ad me perve- 
nerunt. 

Ea omnia, quae inter alia in proximo Concilio Oecumenico oppor- 
tune tractanda existimo, subsequentibus quaestionibus continentur. 

I. Doctrina 

a) Ea omnia, quae pertinent ad doctrinam de Ecclesia tamquam 
Mystico Corpore Christi, quae doctrina matura mihi videtur ad definien- 
dum uti dogma fidei catholicae. 


48 (II b) 

b) Definita per Concilium Vaticanum constitutione de Romano Pon- 
tifice, existimo possibilem elucidationem vel definitionem de Episco- 
patu ac Sacerdotio. 

c) Doctrina de natura individuali ac sociali hominis; de iuribus et 
obligationibus hominis erga societatem, in qua vivit. 

d) De iuribus et obligationibus fidelium erga Ecclesiam « regale sa- 
cerdotium », eius fundamenta et circumscriptio. Actio catholica. 

e) Problema non parvi momenti in praesenti aera, quae ad laici- 
smum declinat, est promotio laicorum ardore apostolico insignium ad 
S. Diaconatus ordinem. 

II. Disciplina Cleri 

a) Obligatio coelibatus extendenda est in clerum cuiuscumque ritus, 
quia in difficillimis nostri temporis circumstantiis propria familia est 
valde grave incommodum in servanda fidelitate erga fidem et Ecclesiam. 

Ad abolenda vel praecavenda scandala, exorta e non servata obli- 
gatione coelibatus, oportet omni cum rigore progredi in eos, qui, quam- 
quam saepius admoniti, in hac materia deficiunt, cum efiectu reductionis 
ad statum laicalem. Procedura canonica in pertinaces debet simplificari ad 
effectum assequendum. 

Clericis reductis ad statum laicalem concedantur omnia iura laico- 
rum, cum facultate contrahendi matrimonium inclusive. Talis amotio cle- 
ricorum incontinentium emendabit totum statum clericalem, atque non- 
nullos commovebit ad vitam vere sacerdotalem et castam. 

b) Divinum Officium reducatur ad formam breviorem, in modum 
officii simplicis, scilicet officium unius Nocturni. 

In horis minoribus Dominicae recitetur non totus Psalmus 118, sed 
una tantum pars, quoniam in omnibus eius partibus eadem mense conti- 
nuo revertitur. 

Habens prae oculis insufficientem cognitionem S. Scripturae, bonum 
mihi videtur, si in lectionibus III Nocturni ponantur pericopae totius 
Evangelii S. Matthaei e synopticis, ac Evangelii S. loannis. 

Pro clericis e negligentia culpabili recitationem Divini Officii omit- 
tentibus exigatur aliqua sanctio externa, usque ad poenam suspensionis 
a divinis inclusive. 

Item imponatur omnibus clericis obligatio stricta recitandi quotidie 
tertiam partem S. Rosarii. 

c) Omnis clericus peragat exercitia spiritualia quotannis, non tan- 
tum tertio quoque anno. Exercitia spiritualia protrahantur ad sex dies, 
quibus vacare oportet in domibus specialiter ad hoc destinatis. 

d) Quod attinet decentem habitum clericalem pro veste talari per- 

mittatur vestis masculinus nigri coloris, sed semper cum collari, uti mos 
est in nationibus occidentalibus. 

e) Ad abolendam nimiam disproportionem nonnullorum beneficio- 
rum constituantur normae canonicae cum stricta obligatione destinandi 
aliquam partem redituum ad sustentationem clericorum, qui beneficio 
paupere utuntur. 

/) Nostris temporibus paroecia potius est ofiicium quam beneficium; 
bonum spirituale fidelium debet esse norma pro Episcopo in translatione 
sacerdotum curam animarum exercentium. Parochus est pro paroecia, non 
autem vice versa. Idcirco existimo immutari debere praescripta luris 
Canonici de translatione parochorum. Si quilibet sacerdos ad aliquod 
munus non est idoneus, pro honesta eius sustentatione aliter providen- 
dum est, sed non debet talis beneficii causa fungi munere, cuius officia 
exercere non valet. Fidelis populus, qui semper cupit sacerdotem dignum 
ac idoneum, omnino non potest intelligere, quare amotio sacerdotis non 
idonei secundum normas luris Canonici tam est difficilis. Nullus Episco- 
pus vel Ordinarius loci removet aliquem sacerdotem dignum et ido- 
neum, nisi agatur de casu speciali, in quo nullus alius quam iste aliquam 
aliam paroeciam difficilem reducere possit ad statum normalem. 

III. Res liturgicae 

a) Rituale Romanum. 

Ritus omnium Sacramentorum, excepta forma sacramenti, exerceatur 
in lingua vernacula, quod iam locum habet in nonnullis dioecesibus. 
Usus linguae vernaculae est cum magna utilitate pro fidelibus ad cogno- 
scendum sacros ritus liturgicos, praesertim Sacramentorum Baptismi ac 
Extremae Unctionis necnon multarum benedictionum sacramentalium. 
Caeremoniae atque orationes recitatae in lingua latina manent fidelibus 
fere semper non intelligibiles, quamquam per sacerdotes maxima cum 
cura elucidatae fuerint. 

h) Rontifi-cale Romanum. 

Ritus consecrationis ecclesiae reduci debet ad caeremonias et ora- 
tiones non ultra unam horam protrahendas. Fideles hodierni, magna 
nervositate obnoxii, nullo modo assistere valent caeremoniis, quae una 
cum Missa ad quatuor vel etiam quinque horas protrahuntur. Non semel 
accidit, ut in fine talis consecrationis Episcopus tantum cum sacerdotibus 
assistentibus atque cum pusillo numero fidelium in ea ecclesia inve- 
niatur. 

In consecratione campanarum omitti posse existimo ea omnia, quae 
agunt de monstruis, fulgoribus etc., quae ortum suum habuerunt in pri- 
mitiva cognitione legum naturae et physicae. 

Ritus collationis Ordinis Presbyteratus potest, ut mihi videtur, 
paulisper mutari, ita ut forma collationis huius ordinis adiuncta sit caere- 
moniis et actionibus magis expressivis. 

c) S. Missae Sacrificium. 

Tum ritus hodiernus tum lingua latina in celebratione huius sacrificii 
Novi Testamenti sacerdotibus atque omnibus fidelibus incomparabiliter 
cara sunt, praesertim uti vinculum unitatis et catholicitatis S. Ecclesiae. 

Attamen pro fidelibus, qui huic sacrificio non solum assistere, sed 
etiam vivo participare cupiunt, cognitio S. Missae sacrificii facilior esse 
debet. 

Pro populis linguis non romanis utentibus etiam permitti debet in 
melodia gregoriana cantus Gloria, Credo, Sanctus, Agnus Dei in lingua 
vernacula praeter linguam latinam. 

In recitatione Missae lectae item permitti debet, ut populus clara 
voce recitare possit lingua vernacula, concomitans sacerdoti celebranti, 
orationes, Epistolam et Evangelium; secus participatio fidelium in S. Mis- 
sae sacrificio esset materialis tantum. 

In solemni celebratione Missaq celebrans omittere debet ea, quae a 
sacris ministris cantantur. 

d) Exarari debet novum Caeremoniale Episcoporum, accomodatum 
nostris temporibus, quod possit esse Quasi- Vademecum Episcopi. Simile 
Manuale etiam sacerdotibus valde utile esset. 

Pro acatholicis genuflexiones ante Episcopum in celebratione Mis- 
sae omnino non sunt intelligibiles. 

IV. Ordines et Congregationes religiosae 

Existimo Episcopos sine permissione S. Sedis Apostolicae nullas no- 
vas congregationes religiosorum vel religiosarum condere et erigere posse. 
Saepe enim neque constitutiones neque regulae novarum congregatio- 
num essentialiter inter se distinctae sunt, atque istae congregationes 
numero ac spiritu valde debiles sunt. 

Habitus religiosarum debet simplificari ad vitandam admirationem. 

Ordinarii locorum maiorem ingerentiam habere debent ad omnia, 
quae vitam apostolicam attinent. 

Visitatores apostolici pro congregationibus religiosis quinto quoque 
anno eligi debent e familiis alterius ordinis; ac non eiusdem, quae est 
obiectum visitationis. Visitator per aliquod longum spatium temporis 
versari debet in conventu, quem visitaturus est. 

In educatione novitiorum auctoritati fundatoris vel fundatricis ante- 
poni debet continuo vivens auctoritas Ecclesiae, imprimis Summi Pon- 

tificis, atque vivae traditionis ecclesiasticae. Nonnullus fundator alicuius 
vetustae ordinis, si praevidisset necessitates nostri saeculi, sine dubio 
constitutionem eiusdem ordinis maius vel minus immutaret. In prae- 
senti autem forma constitutiones tales nimis conditionatae sunt mentali- 
tate medii aevi, atque idcirco exercent hodie nimis parvam attractionem. 
Ordines tales nostris temporibus saepe carent vocationibus, atque magis 
vegetant quam activam ducunt vitam. 

In lure Canonico multa praescripta circa religiosos simplificari de- 
bent, multa ad constitutiones remitti. 

V. Res sociales 

Necessaria ac utilis videtur editio quasi « Codicis socialis » ad com- 
mune usum Ecclesiae cum respectu theoriarum hodie vigentium, qui 
instrueret in generali, quousque liceat catholicis progredi in singulis 
quaestionibus socialibus. 

VI. Index librorum prohibitorum 

Hic in praesenti statu amisit omnem vim ac sensum pro laicis. Tum 
defectus promulgationis, quae in ipsa continentur, tum curiositas legendi 
eo, quae in Indice inscripta sunt, quemcumque valorem ei abstulit. Forte 
sufficerent normae generales ad ea, quae non licet catholicis legere. 

Omni cum reverentia, libertate ac sinceritate proponere audeo meas 
suggestiones, quae mihi opportunae videntur, et quae, non omnes tamen, 
indigent deliberatione Concilii Oecumenici. 

Si aliquae ex iis sint minus convenientes, omnino, quaeso, oblivi- 
scantur. S. Sedes Apostolica habet maiorem experientiam omnium re- 
rum tractandarum, quae bonum Ecclesiae postulat. 

Enixe precor Christum Dominum, ut benedicere dignetur pium pro- 
positum feliciter regnantis Summi Pontificis loannis XXIII Papae convo- 
candi Concilium Oecumenicum, cuius consilia et decreta uberrimos fruc- 
tus pro Ecclesia Dei afferant. 

Eminentiae Tuae Reverendissimae 
addictissimus in Christo Domino Nostro 

Thomas Wilczynski 
Episcopus tit. Folybotensis 
regens dioecesim V armiensem 

Exc.mi P. D. CASIMIRI TOMCZAK 
Episcopi tit. Siccensis, Auxiliaris Lodzensis 


22 augusti 1939 

Eminentissime Princeps! 

Ad benignas litteras Eminentissimi Principis a, c. I C/59-2405 — et 
per officium postale mihi allatas primis diebus huius mensis, augusti — 
honori mihi est id quod sequitur, respondere: 


I 

Antequam nominatus fui episcopus auxiliaris Lodzensis (1927 a.), 
homileticam alumnis seminarii Varsaviensis exponebam, unde quan- 
dam experientiam tam in practica cura pastorali, quam in theoretica 
notitia homileticae artis adeptus sum. Duas istas res respiciunt observa- 
tiones et propositiones, quas infra exponere audeo: Fundamentum et ba- 
sis instructionis et educationis alumnorum in seminariis nostris sunt, 
sine dubio, doctrinae theologiae tam dogmaticae, quam moralis, asceti- 
cae, mysticae, iuris canonici, s. scripturae, liturgiae, historiae ecclesiasticae. 
Homiletica autem potius ars, quam doctrina, multoties parvipenditur, 
quamquam Summus Magister noster non solum revelavit nobis verita- 
tem divinam, sed etiam dedit nobis optimum exemplum docendi et prae- 
dicandi evangelium. Homines vocati a Deo ad Sacerdotium una cum voca- 
tione accipiunt quidem et sufficientem indolem eloquentiae. Sed omnis 
indoles, sive quinque, sive duo, sive talentum unum excoli debet et 
multiplicari studio et labore, id quod saepe negligitur per Sacerdotes 
incipientes curam pastoralem. Ut facilius satisfaciant obligationi praedi- 
catoriae refugiunt ad compendia i. e. collectiones sermonum per alios 
auctores scriptas. « Ex libro docti, ex capite stulti » funus potius vivae 
praedicationi praeparant, abhorrendo auditores, « quaerentes viam, veri- 
tatem et vitam ». 

Quale remedium applicandum est, ut talis situatio cesset et renovetur 
apostolicus zelus scientiaque praedicandi? 

A) Ante omnia necessaria est quaedam mutatio in ratione studio- 
rum in seminariis, spectans tempus et modum docendi artem eloquentiae. 
Falsa est opinio nonnullorum contemporaneorum, qui postulant adaptare 
ipsam doctrinam christianam ad saeculares ideas et ad desideria semper 
nova et se mutantia. Non Evangelium ad terrena per fas et nefas flectere. 

sed homines eorumque mentes et corda ad Deum exaltare debemus; non 
divina terrenis, sed terrena divinis penetrare et nobilitare, hic est finis 
noster! 

B) Ad hunc finem assequendum studium vel potius practica exercitia 
rethorica per omnes annos seminaristicos dilatari debent (hodie solum 
2 horae per hebdomadam in annis scholaribus 4“, 5° et 6°), propositio mea 
sequens est: in V et 2° anno historia eloquentiae ecclesiasticae et analysis 
contionum tum ex antiquissimis temporibus Ecclesiae procedentibus, 
tum ex posterioribus et modernis saeculis (S. Paulus Ap., Leo M. loan- 
nes Chrysostomus, Bossuet, Petrus Skarga et sic porro). 

C) In T et 4” anno studium methodi et sermonis catechetici. 

D) In et 6° anno homiliae et proprie dictae sermones per alumnos 
redigantur originaliter; etsi argumenta ex variis libris haurient ipsi veri 
auctores concionum esse debent. 

E) Exarationem sermonum in scriptis sequi debet pronuntiatio eorum 
vocalis iuncta cum rectificatione vitiorum dictionis per magistrum elo- 
quentiae. 

Hoc modo tractata homiletica esset praeambula tum condonandi 
pastoralis in futuro, tum curae pastoralis in tota actione sacerdotis, eius 
initium, primus gustus eius suavitatis excitantis zelum in futuros labo- 
res et victorias. 

II 

Conductu novi agminis alumnorum ad Seminarium eorumque edu- 
cationi maximae multaeque obstant difficultates. luvenes enim nati 
tempore belli vel postea, tempore sic dictae revolutionis socialis, expo- 
siti sunt periculis, inauditis antea tam in vasto saeculi campo, quam in 
schola, immo etiam sub tectu propriae familiae, sub obtutu patris et 
matris. Ventis, inimicis fidei et moribus christianis, agitati epheme- 
ridibus, atheisticis editionibus aperte scandala promulgantibus imbuti, 
omni rationali saltem, si non religiosa educatione privati, raro et non 
facile vocationem Dei ad sacerdotium audiunt, et si audiunt, speciali 
et maxima cura indigent in Seminariis ex parte dirigentium educationem 
cleri, ut ad rectum tramitem revertantur et in eo perdurent. 

Magistri, theologiam docentes, adiiciunt suam partem ad paedago- 
giam, pater spiritualis dirigit conscientiam poenitentium, eorumque vi- 
tam spiritualem, vitam gratiae supernaturalis. Tamen educatio nostrae 
naturae, urbanitas civilis neglecta est saepe in seminariis clericorum, id 
quod multum nocet Ecclesiae, clero ipsique religioni. 

Quapropter mea modesta opinione, quam exprimere et proponere 
audeo, sequens est: Necessarii sunt in seminariis pro clero educatores- 

assistentes ad instar talium, quos S. loannes Bosco pro suis tironibus 
constituit: Praeeminentes doctrina et morum sanctitate, notitia homi- 
num, affabilitate, pleni 2 elo et caritate Dei et hominum, pleni s. d. urbani- 
tate, aliisque donis boni characteris ditati. Tales educatores-assistentes 
obligati essent cohabitare cum alumnis, notitiam eorum bonam acquirere, 
eisque auxilium praebere, instruere et spiritualiter formare. 

Sacram purpuram Vestram humillime deosculans permaneo. Emi- 
nentissime Princeps, Eminentiae Vestrae addictissimus servus 

!$l Casimirus Tomczak 
Episcopus tit. Siccensis et Auxiliaris Lodzensis 

Exc.mi P. D. IOSEPHI DRZAZGA 
Episcopi tit. Siniandenus , Auxiliaris Gnesnensis 

01s2tyn, die 21 septembris a. D. 1959 
Eminentissime ac Reverendissime Princeps, 

Litteris Eminentiae Tuae Reverendissimae die 18 iunii 1959 anni 
(I C/59-2412) ad me infrascriptum datis respondens animadversiones 
et vota mea circa argumenta in futuro Concilio Oecumenico tractanda 
mente sincera ac humillime hisce communico. Rogo simul excusatum me 
habeas in hac mea retardatione, cum litterae Eminentiae Tuae Reveren- 
dissimae vix medio mense augusto a. c. mihi delatae sint. 

Sententiae circa argumenta in proximo Concilio Oecumenico trac- 
tandae: 


I. Quomodo unio separatorum seu avulsorum jr atrum 
cum Ecclesia Catholica promoveatur 

In Concilio Oecumenico omnia, quae uniunt, in lucem profe- 
renda sunt, utputa tam veritates Ecclesiae Catholicae et protestantibus 
communes, quam maior pars dogmatum cum schismaticis. Magni fa- 
cienda sunt, quae nos uniunt, minoris, utique sine dissimulatione, quae 
nos dividunt. 

II. Quae doctrinam respiciunt 

1. Accuratius explananda doctrina de Corpore Christi Mystico et de 
relatione ad idem Corpus eorum, qui ab Ecclesia separati sunt. Quam ob 
causam pressius definiatur principium: « Extra Ecclesiam nulla salus » 

non exclusivo sed potius expansivo sensu. Magni facienda mutua respon- 
sabilitas membrorum Corporis Mystici e. g, in rebus fidei et morum. 

2. Priscorum christianorum praxis et doctrina, quae laicos in apo- 
stolatum Ecclesiae docentis admittebat, etiam hodie, opus est, dogmatice 
definiatur et usu restauretur. Praxis vigens adhuc ob metum influxus pro- 
testandum catholicos laicos ab activa participatione in Ecclesia semovit, 
« Actio Catholica » promovet quadam ratione reditum ad traditiones 
vetustatis christianae, attamen non nisi respectu sociali. Proinde defi- 
nienda est positio in Ecclesia laicorum ratione Baptismatis et Confir- 
mationis, quorum « regale sacerdotium » atque responsabilitas pro Ec- 
clesia pluris facienda. 

3. Expetenda est ex parte Ecclesiae reprobatio dogmatica quorum- 
dam systematum ideologicorum Fidei contradicentium, a factionibus 
politicis praescindendo nec eas iungendo, quamvis in illis systematibus 
doctrina cum factione connectatur. 

4. Necesse est in memoriam revocare christianam veritatem et doc- 
trinam de homine, de eius fine supernaturali, de spiritualitate et immor- 
talitate animae eius, de poenarum et praemiorum aeternitate. Definienda 
sunt etiam iura personae humanae eiusque autonomia in parte organisa- 
tionis socialis, laboris et proprietatis. 

5. Declaranda sunt iura et officia Status, scilicet peragenda est ei 
functio auxiliaris, non autem absoluta potestas plenaque initiativa socialis 
occupanda. Oportet potestatem civilem relinquere civibus iustum pote- 
statis initiativaeque ambitum in forma organizationis municipalis, libe- 
rarum associationum etc. 

6. Opportuna videtur necessitas explicandi praecepta morum in parte 
ethicae internationalis. Evolutio technica praebet quidem conditiones 
obiectivas faventes unioni generis humani. Altera ex parte periculum 
destruendi culturam atque civilisationem ipsumque hominem imminet. 

III. Disciplina cleri 

Supplenda est lex disciplinaris cleri. Nam praescripta vigentia condi- 
cionibus difficultatibusque vitae praesentis non semper adaptata sunt. 
Animadversiones materiam hanc spectantes: 

1. Antiqua idea christiana « Vitae communis clericorum » denuo 
perscrutanda et ubi possibile (in oppidis) ad effectum adducenda est, ne 
sacerdos cura spirituali destituatur et sibimet ipsi relinquatur. 

2. Protegenda est lex coelibatus, quae ad sanctitatem et zelum apo- 
stolicum promovendum sacerdotibus conditio necessaria videtur. 

3. Clerici orationi mentali vacare pressius obligentur, quae maximi 

momenti est ad hodiernum laicismum et naturalismum oppugnandum. 
Ob oculos ponenda est praestantia Divini Officii recitandi tamquam 
orationis publicae Ecclesiae sanctae, qua sacerdotis unio cum Ecclesia 
oranti augetur. 

4. Maximi momenti est melius ac melius praeparare clerum in semi- 
nariis: a) multiplicando seminaria minora, b) adaptando rationem stu- 
diorum huius temporis necessitatibus, c) promovendo curam superna- 
turalis educationis novae cleri generationis. Saepius enim in dies spiritus 
laicismi et natur alismi in agminibus sacerdotum iu venum apparet. 

5. lura Episcopi Ordinarii erga religiosos accuratius definiantur. Im- 
mediata a Congregatione Religiosorum dependentia religionum exempta- 
rum saepe difficultatem generat propter impossibilitatem introspiciendi 
in domorum religiosarum vitam. 

6. Quoad praxim « reductionis sacerdotis ad statum laicalem » Or- 
dinariis locorum detur ius sacerdotes indignos semovere et degradare. 

IV. Disciplina fidelium 

1. Fidelibus in mentem revocetur doctrina catholica de unitate et 
indissolubilitate matrimonii, per desapprobationem praxeos qua catho- 
lici divortio civili utuntur. 

2. Instantibus malis ex accrescenti sensualitate et morum dissolu- 
tione manantibus vox Ecclesiae iterum atque iterum audiatur. Canones 
contra propagationem pornographiae in scriptis, libris, spectaculis thea- 
tralibus, cinematographicis, televisivis etc. edantur. 

V. In re iuridico-liturgica innovanda 

1. Concedatur omnibus vicariis, ut pari parochorum privilegio homi- 
nibus in articulo mortis versantibus sacramentum Confirmationis admi- 
nistrare possint. 

2. Potestas absolvendi super excommunicatione propter apostasiam, 
haeresim vel schisma, hucusque can. 2314, § 2 C.I.C. solis Ordinariis in 
foro externo reservata, tribuenda est omnibus parochis, qui eam gravi de 
causa pro casibus particularibus aliis sacerdotibus delegare possint. 

3. In novo Codice luris Canonici praeparando, in capite « De cleri- 
cis in specie » definiantur iura et privilegia sacerdotum, qui in scholis 
solummodo laborantes tradendae doctrinae catholicae destinantur (sic 
dicti « sacerdotes catechistae »). 

4. De Breviario reformando satis crebra sunt vota et speciatim quoad 
lectiones II nocturni. 

5. Ratio pastoralis expostulat maiore in gradu linguam vernaculam 
in caeremoniis Baptismi, Confirmationis, Matrimonii, in exequiis, bene- 
dictionibus et consecrationibus inducendam. 

6. Stabilienda est dies Paschatis et tempus Communionis paschalis 
extendendum. 

7. Vestis religiosorum religiosarumque condicionibus vitae hodiernae 
et iustis higienae exigentiis adaptanda est. 

8. Abbrevietur ritus consecrationis altaris et ecclesiae linguaque ver- 
nacula in eodem ritu admittatur. 

Sententias et vota circa materiam in futuro Concilio Oecumenico 
deliberandam Eminentiae Tuae Reverendissimae proponens maxima lae- 
titia afficior decisionis causa feliciter regnantis loannis Papae XXIII con- 
vocandae Synodi Oecumenicae, cuius definitiones et decreta pro Ecclesia 
Sancta Dei fructus uberrimos afferant. Deum Omnipotentem enixissime 
adprecor, ut opus a Spiritu Sancto inspiratum benedicere et ad felicissi- 
mum effectum perducere dignetur. 

Interea purpuram Eminentiae Tuae Reverendissimae deosculans, 
Deo me commendatum habeas imploro. 

Cum reverentia profundissima et amore filiali 

^ lOSEPHUS DrZAZGA 
Episcopus tit. Siniandenus 
Auxiliaris Gnesnensis 

Exc.mi P. D. LADISLAI SUSZYNSKI 
Episcopi tit. E ahhorensis 

Bialystok, die 10 septembris 1959 

Eminentissime Princeps, 

In responsione ad litteras Pontificiae Commissionis Antepraeparato- 
riae pro Concilio Oecumenico, diei 18 iunii 1959, Prot. N. I C/59-2422, 
receptas die 17 augusti 1959, ego Ladislaus Suszynski, Episcopus titu- 
laris Tabborensis, degens in Bialystok, via Slonimska 8 - Poloniae, meas 
animadversiones, consilia et vota infra expositas pro futuro Concilio 
Oecumenico humillime communico; 

I. Quoad doctrinae capita: 

Valde desideratur, ut pia sententia tenens Beatam Virginem post 
Christum et dependenter ab Ipso Mediatricem omnium gratiarum et 
Coredemptricem esse, definiatur a Patribus Concilii ut dogma fidei no- 
strae impositum. 

II. Quoad disciplinam cleri: 

1. Lex coelibatus, de qua in can. 132, § 1, ut magnum subsidium 
sanctitatis et zeli pastoralis sacerdotum omnino servanda est. 

2. Quotidiana obligatio horas canonicas integre recitandi secun- 
dum proprios et probatos libros, de qua in can. 135 C.7.C. dicitur, uti 
oratio publica fovens sensum communitatis clericorum in maioribus ordi- 
nibus constitutorum cum Ecclesia Universali servanda est. Attamen lec- 
tiones praesertim historicae secundi nocturni, vitas sanctorum continen- 
tes, magna ex parte corrigendae et in brevius contrahendae sunt. 

3. Clerici non solum in sacrificio missae celebrando sed etiam in 
aliis divinis officiis seu functionibus potestatis ordinis obeundis veste 
talari induantur. Extra missam et divina officia habitus clericalis saltem 
aliquatenus distinctus maneat a vestibus laicorum. Mea humili opinione 
quotidianus habitus clericalis atri coloris, quo clerus in U.S.A. utitur, 
a clero in aliis regionibus adhiberi posset. Attamen collare stricte eccle- 
siasticum non autem laico simili clerici portare deberent. Ad multa mala 
praecavenda stricte observandum est decretum S. C. Concilii, 28 iulii 
1931, quo praescribitur, ut clerici habitum ecclesiasticum semper defe- 
rant, non excepto tempore aestivarum vacationum. 

4. Habitus religiosorum in religionibus tum masculinis tum femi- 
ninis ad maiorem simplicitatem revocetur, ut facilius suum apostolatum 
inter laicos gerere possint. 

III. Quoad disciplinam populi christiani: , 

In Codice luris Canonici, in parte tertia libri de personis, quae 
tractat de laicis, hodiernis temporibus opportunum esset definire lo- 
cum, quem fideles per characterem sacramentalem baptismi et confirma- 
tionis necnon per gratiam sanctificantem in Ecclesia ut Corpore Mystico 
Christi occupant et obligationes inde provenientes, ut obligatio sanctifi- 
cationis personalis per media supernaturalia, praesertim vero obligatio 
responsabilitatis pro fide catholica et Ecclesia Christi et cum hac respon- 
sabilitate connexa obligatione defensionis fidei catholicae et iurium Ec- 
clesiae contra inimicos; apostolatus laicorum; christianae iuventutis edu- 
cationis; cooperationis laicorum cum Ecclesia in fide per missiones pro- 
paganda necnon cooperationis cum hierarchia et clero in associationibus 
ecclesiasticis. 

IV. In can. 987 C.I.C. abrogare oporteret simplex impedimentum 
servitutis ad ordines recipiendos in n. 4 contentum, quo praescribitur: 

« Sunt simpliciter impediti servi servitute proprie dicta ante acceptam 
libertatem ». 

V. Quoad res liturgicas: 

1 . In rituali, ad maiorem fructum sacramentorum baptismi, confir- 
mationis, matrimonii et extremae unctionis a fidelibus percipiendum et 
ad functiones potestatis ordinis ut sepulturae et benedictiones melius 
intelligendas, ritus administrationis horum sacramentorum et ritus in 
sepultura persolvenda ac benedictionibus impertiendis in lingua vernacula 
exsequi deberent. 

2. In Pontificali Romano ritus consecrationis ecclesiae ad maiorem 
simplicitatem revocandus sit et, ut a fidelibus melius intelligatur, in lin- 
gua latina ubique terrarum dicenda sit. 

Eminentissimus Princeps, cuius sacram purpuram deosculor, me ha- 
bere dignetur observantissimum et addictissimum servum. 

® Ladislaus Suszynski 
Episcopus tit. Eahborensis 

Exc.mi P. D. STANISLAI JAKIEL 

Episcopi tit. Tanagraei, Auxiliaris Vresmiliensis Latinorum 

Premisliae, die 24 septembris 1959 

Eminentissime Princeps, 

Aestimatissimis Litteris Pontificiae Commissionis Antepraeparatoriae 
pro Concilio Oecumenico obsequium praestans, animadversiones seu 
vota circa res, quae in futuro Concilio tractari poterunt, proponere audeo 
prout sequitur: 

1. Circa doctrinam catholicam universim: 

a) Proclamatio dogmatis de Beata Maria Virgine ut Mediatrice 
omnium Gratiarum ab universo clero populoque fideli expectatur; 

b) Ad tuendam sinceramque conservandam doctrinam fidei et mo- 
rum perutile erit syllabum errorum hodierno tempore grassantium con- 
ficere, eosque explicite proscribere; 

c) Magni motus sociales, quod hodie experimur, doctrinam de 
vita hominis individualis et socialis alienam persaepe a veritate divina 
docent, erroresque varios in hac re inter fideles Christi spargunt. Bonum 
erit, contra hos errores, capita doctrinae catholicae elaborare et proponere. 

2. Circa Liturgiam: 

a) Populus fidelis de die in diem, magis atque magis vult non solum 
in Sacrificio Missae active participare, sed etiam in variis benedictionibus 
et consecrationibus. Hac de causa: 

h) necessarium videtur in administratione Sacramentorum et Sa- 
cramentalium, praeter caeremonias essentiales, quae lingua latina recitan- 
tur, admittere usum linguae patriae; 

c) Insuper benedictiones et consecrationes, quae ab Episcopo pera- 
guntur, et quae sat longae sunt, abbreviandae videntur, praecipue: conse- 
cratio ecclesiae et altaris, benedictio lapidis primarii ecclesiae, benedictio 
et consecratio campanae etc. Populus fidelis desiderat in his benedictioni- 
bus participare, quae ut breviores sint necessarium est partesque earum 
nonnullae, e. gr. cantus vel recitatio Psalmorum, Litaniae Sanctorum, 
lingua patria recitandae vel cantandae permittantur. 

3. Circa vitam cleri et populi fidelis: 

a) Clerus occupationibus pastoralibus valde occupatus expectat 
breviorem formam recitandi S. Officii; 

b) Ad varia pericula, quae hodie sanctitati vitae sacerdotalis immi- 
nent, evitanda, vita communis non solum consulenda, sed ubi hoc possi- 
bile est, praecipienda esse videtur; 

c) Ut pietas fidelium, eorumque intima coniunctio cum Christo 
magis augeatur, utile forsan sit, stricte praecipere omnibus fidelibus sal- 
tem bis in anno S. Communionem suscipiendi; 

d) Cum in omnibus fere regionibus mundi largae dispensationes ab 
observanda lege abstinentiae, et ieiunii concedantur, postulatur generalis 
mitigatio legis abstinentiae et ieiunii. 

4. Circa religiosos: 

a) Experientia teste, conditiones hodiernae persaepe postulant, ut 
omnes sacerdotes, non solum dioecesani sed et religiosi, laborem suum 
bono fidelium praestent. Episcopus ergo, si hoc necessarium iudicaverit, 
ius et potestatem habeat in auxilium vocandi etiam religiosos exemptos; 

b) Episcopus etiam maiores facultates circa visitationem exempto- 
rum religiosorum et monialium, regularibus subiectis, oportet ut habeat, 
et quidem ad bonum dioecesis et ipsarum religionum. 

5. Circa legem poenalem Ecclesiae: 

Desideratur clarior et simplicior lex poenalis, ut clericis et populo 
fideli facilius notificari possit. 

Animadversiones has breves concludendo animum sincere exprimere 
velim, me toto corde, desideriis Suae Sanctitatis Ss.mi Pontificis loan- 
nis XXIII, fratres nostros dissidentes ad unitatem Ecclesiae revocandi, 
adhaerere, 

Interim S. Purpuram Eminentiae Vestrae osculans intimos sensus 
profundissimae venerationis et observantiae profiteor. 

Eminentiae Vestrae Illustrissimae ac Rev.mae 
addictissimus in Christo D. 

Stanislaus Jakiel 
Episcopus iit. Tanagraeus 
Auxiliaris Vremisliensis Latinorum 

Exc.mi P. D. CAROLI PEKALA 

% 

Episcopi tit. Trocmadiani 

Tarnoviae, die 13 novembris 1959 

Eminentissime Princeps, 

Notitiam de convocando Concilio Oecumenico a feliciter regnante 
Pontifice loanne XXIII magno cum gaudio excepi. 

Quod quidem gaudium augetur ex praecipuo fine, quem hoc Conci- 
lium intendit, ut scilicet fiat, quod Summus Sacerdos in aeternum Christus 
Dominus orando a Patre postulabat, « ut unum sint » per tentatam recon- 
ciliationem Universali Ecclesiae disiunctorum. 

Laetatus sum valde etiam hac de causa, quod Eminentiam Vestram, 
cuius personali notitia honoratus sum, tam honorifico munere Praesidis 
Commissionis Antepraeparatoriae huius futuri Concilii ornatam video. 

Grato igitur animo excepi invitationem ab Eminentia Vestra mihi 
dignanter transmissam ad proposita et vota ad hoc Concilium dirigenda, 
Paenitet me tantum multo labore gravatum ob munus Vicarii Capi- 
tularis in dioecesi Tarnoviensi post obitum p. m. loannis Stepa ultimi 
eiusdem dioecesis Episcopi orbata recenter susceptum, quod tempore 
praesignato huic benignae invitationi Eminentiae Vestrae respondere non 
potuerim ideoque pro hac mora in respondendo humiliter veniam peto. 

Gratissimo animo ac pia recordatione retineo peregrinationem meam 
Romae anno 1958 mense ianuarii peractam, cum a gloriosae memoriae 
decesso Pontifice Pio in audientia privata receptus eiusque Benedictione 
recreatus sum. 

Unde etiam eximia cum laetitia excepi notitiam de evectione Emi- 
nentiae Vestrae ad S. R. E. Cardinalis dignitatem et postea ad amplissi- 
mum olEcium Secretarii Status Suae Sanctitatis. Qua de causa liceat mihi 
hodie congratulari Eminentiae Vestrae et simul sensus submissionis, pie- 
tatis et devotionis exprimere in primis in manus Eminentiae Vestrae 
tamquam Suae Sanctitatis Status Secretarii obsequia filialis amoris, humil- 
limae submissionis et etiam fidelitatis ac devotionis erga actualem Christi 
Domini Vicarium, feliciter nobis regnantem loannem Papam XXIII et 
item erga Eminentiam Vestram obsequentissimum pandere animum. 

Dum sacram purpuram reverenter deosculor. Eminentiae Vestrae 
servum humillimum me profiteor. 

^ Carolus Pekala 
Vicarius Capitularis 
Dioecesis Tarnoviensis in Polonia 


I. Quaestiones dogmaticae 

1. De cognoscihilitate et demonstrabilitate Dei naturalis rationis lumine 
doctrina magis enucleanda videtur. 

Antesignani contemporanei atheismi et materialismi multum impen- 
dunt laboris, ut in elucubrationibus suis et publicationibus — quas scien- 
tificas praesumptiose vocant — demonstrent Deum non existere aut sal- 
tem cognosci ac demonstrari non posse. Tali modo quasi omnes errores 

— iam olim damnatos ab Ecclesia denuo renovare et quasi in auxilium 
sibi adsciscere conantur. Qui omnes antiquissimi errores nova quadam 
specie et apparatu, quem solum scientificum esse contendunt, proponun- 
tur. Catholici vero auctores in erroribus illis expugnandis nimis quando- 
que timidi et condescendentes videntur, non semper invicem in propo- 
nendis argumentis Dei existentiam, cognoscibilitatem et demonstrabili- 
tatem probantibus concordes sunt, saepe etiam in valore traditorum 
argumentorum quibus existentia Dei ab antiquis Doctoribus, praesertim 
ab Angelico Doctore, demonstrabatur aestimando in varias sententias 
abeunt. 

Ideo reverenter proponitur, ut materia haec de cognoscibilitate et 
demonstrabilitate Dei ope naturalis rationis — iam olim a Concilio 
Vaticano proposita — novi Concilii auctoritate in memoriam revocetur 
plenius ac profundius — si fieri potest — explicetur et declaretur, novis 

— si praesto sunt — argumentis ditetur, valor autem argumentorum, qui 
pro Dei existentia cognoscibilitate et demonstrabilitate militant quoque 
ab antiquis Doctoribus hucusque traditi sunt — in quantum retineatur — 

a Concilio confirmetur, gradus quoque certitudinis in naturali Dei cogni- 
tione comparanda acquirendus, qui veritatem hanc tamquam obligato- 
riam imponat, accuratius determinetur — et tandem denuo condemnen- 
tur supradicti errores agnosticismi et fideismi, immo et quem dixerim 
semiagnosticismum id est nimius criticismus, qui argumenta certa im- 
merito in dubium vocat, item condemnetur. Tali modo speramus, futu- 
rum, ut ex doctrina hac novi Concilii omnibus bonae voluntatis homini- 
bus, quorum oculi conversi erunt in tantae auctoritatis conventum fulci- 
mentum et novum robur pro fide sua confirmanda aut restauranda praesto 
sit et omnes probe noscant inter fidem et scientiam nullam posse argui 
discrepantiam, sed e contra scientificis fundamentis fidem nostram in- 
niti. 

Cum autem de Deo eiusque opere creationis sermo instituetur, con- 
venientissimum videtur, ut Sacrae Scripturae textuum qui de mundi crea- 
tione narrant authentica detur interpretatio et per hoc errandi licentia 
coarctetur. Etenim etiam circa hanc veritatem multi errores ab infidelibus 
sparguntur. 

2. Nimia licentia in libro Genesis interpretando coarctanda videtur. 

lam anno 1909 die 30 iunii Commissio de re Biblica aperte declaravit 
et inde Pius Papa XII Litteris Encyclicis Humani Generis expresse ad- 
monuit, ne auctores in interpretandis primis tribus Genesis capitibus sive 
in scientificis sive in popularibus elucubrati onibus praepropere a sensu 
litterali recedere auderent. Nihilo minus post ultima S. Sedis edicta de 
genere litterario in Sacra Scriptura interpretanda admittendo non desunt 
auctores, qui hanc licentiam nimium extendere videantur, timendum 
igitur videtur, ne doctrina de peccato originali, quae in libro Genesis tra- 
ditur de peccato scilicet personali et actuali protoparentum et insimul 
peccato naturae in dubium vocetur. 

Quapropter desiderandum videtur, ut textus illi sacri ex libro Genesis 
— si fieri potest — Concilii auctoritate authenticae interpretationi sub- 
dantur et hunc in modum fundamenta doctrinae de necessitate redemptio- 
nis in tuto collocentur. 

3. Definitio dogmatis de B. Maria Virgine omnium gratiarum Mediatrice 

opportuna videtur. 

Ut vero exstruatur monumentum perenne pietatis ac venerationis 
necnon etiam grati animi pro tot beneficiis obtentis erga Admirabilem ac 
semper Venerandam Dei Matrem — quibus temporibus nostris tum ab 
ipsis Summis Pastoribus, tum ab omnibus Concilii Patribus, tum a cuncto 

fidelium grege haec Deiparae Virgo prosequitur — et ut ipsa, « quae 
cunctas haereses sola interemit in universo mundo ». Filium suum nobis 
reconciliet et pacem ac unitatem Ecclesiae restauret, divulsos fratres 
reducendo — opportunum visum est rogare, ut doctrina, quae tenet 
Beatissimam Virginem Mariam in elargitione omnium ad salutem gratia- 
rum esse Mediatricem, catholicae fidei dogma infallibili definitione decla- 
retur. Credimus enim omnes, tum Pastores, tum fidelis populus. Beatissi- 
mam Virginem Mariam prae omnibus creaturis a Deo exaltatam, in Ma- 
trem Verbi Incarnati et Redemptionis Cooperatricem electam — ideo 
etiam Matrem Mystici Corporis Christi esse necnon omnium gratiarum 
ex Redemptionis fonte manantium Mediatricem existere. 

II. Quaestiones de iure canonico 

1. Tamquam praesuppositum reverenter enuntiatur desiderium, ut 
in Codicem luris Canonici introducantur omnes hucusque peractae muta- 
tiones iuris et in redigenda nova Codicis I. C. editione ratio habeatur 
omnium interpretationum Commissionis de interpretando Codice I. C. 

2. Proponitur, ut canon 617, § 1 reformetur hunc in modum: « Si 
in regularium aliorumve religiosorum domibus eorumve ecclesiis abusus 
irrepserint, et Superior monitus prospicere neglexerit. Ordinarius loci 
tenetur rem ad Sedem Apostolicam deferre. In casibus vero urgentioribus 
aut si recursus ad S. Sedem difficilis sit, statim ipse providere debet salvo 
iure recurrendi ad S. Sedem, ast in devolutio tantum ». 

3. Rogatur ut — si opportunum visum fuerit — concedatur Ordi- 
nario loci potestas exigendi, et religiosis in territorio degentibus obligatio 
praestandi iuvamen in cura pastorali dioecesana et parochiali et introdu- 
catur obligatio intimandi Curiis Dioecesanis omnes ordinationes supe- 
riorum religiosorum generalium et provincialium, quae domibus reli- 
giosorum in suis territoriis mittuntur. 

4. Expungatur — salvo meliori iudicio — series impedimentorum 
matrimonialium gradus minoris, de quibus in canone 1042, § 2, nn. 1-3. 
Etenim non videtur eorundem sublatio gravius praeiudicium afferre fa- 
miliae aut societati et ex altera parte illa impedimenta difficilius dete- 
guntur, facillime vero dispensantur. 

5. Introducenda videntur nova impedimenta matrimonium dirimen- 
tia: a) aethylismus chronicus matrimonio antecedens, lues cum posi- 
tivo eventu ex analisi serologica matrimonio antecedens, c) in can. 1083, 
§ 2 tollere n. 2 et in locum eius substituere: « Si pars homicidium com- 
misit, quod comparti ante matrimonium omnino ignotum fuit ». Ratio 
est, quia uterque morbus detestabiles effectus in prole causat, delictum 

vero homicidii partem innocentem maxime diffamat et ideo magnam ei 
iniuriam infert. 

6. Proponitur reformatio Indicis librorum prohibitorum, ut antiquata 
iam opera et hodie non nociva ex Indice tollantur et prohibitio librorum 
qua talis solum ius naturale de damno spirituali et scandalo vitando af- 
ferat sublatis fortasse etiam censuris, quarum appositio quandoque con- 
trarium eventum id est auctam legendi prohibitum librum cupiditatem 
producit. 

III. Quaestiones liturgicae 

1 . Timorati et pii sacerdotes huius dioecesis quando agitur de Confir- 
matione aegrotis conferenda, vi concessae a Sacris Congregationibus fa- 
cultatis renuntiant omnino usum huius facultatis — propter timorem, ne 
forte excedendo limites facultatis incidant in poenas pro tali casu appo- 
sitas. Ideo rogamus, ut hi rigores, ut sunt nullitas collati Sacramenti et 
censurae in confirmantem, prorsus tollantur. Nam et inter nos viventes 
sacerdotes ritus orientalis Confirmationis Sacramentum valide et licite 
conferentes sine ulla limitatione a nostris sacerdotibus conspiciuntur. 

2. Tempus quoque sacrificii Missae, quod in praesens viget, ita exten- 
datur, ut licitum sit a tertia matutina hora ad vigesimam (nonam vesper- 
tinam) et Missam celebrare et independenter a Missae celebratione 
S. Communionem distribuere. Permulti enim nunc sunt operarii, officia- 
les, immo et iuventus scholas frequentans, quibus solummodo horis 
pomeridianis vel vespertinis possibile est, ut haec Communio cum Mis- 
sae celebratione connectatur. 

3. Quoad applicationem Missae pro populo conveniens videtur — ob 
paupertatem cleri — ut solummodo diebus Dominicis et festis de prae- 
cepto sacerdotes Missam pro populo applicare teneantur. 

4. Lex etiam ieiunii et abstinentiae, ut in hac forma, in qua hodie de 
facto vi dispensationis obligat, de iure statuatur, conveniens videtur ob 
difficultates acquirendi victui necessaria in hodiernis condicionibus oeco- 
nomicis. 

5. Ritus in ecclesiae consecratione pro hodiernis condicionibus nimis 
prolixus videtur. Nam fideles tot occupationibus gravati non iam tempus 
habent tam diu eidem assistendi ideoque contrahatur. 

6. Tandem — si unitati Ecclesiae tam desideratae ab omnibus non 
obstet — rogatur, ut in Sacramentis administrandis (excepto Ordine et 
Paenitentia) necnon in benedictionibus in Rituali contentis lingua natio- 
nalis seu vernacula introducatur. Talis dispositio ad sacras caeremonias 
melius intelligendas multum proficua futura esse speratur. 

IV. Quaestiones sociales 

1. Mala familiae imminentia praecaveantur. 

Catholica doctrina de officiis familiae Christianae iam quidem satis 
nota et a Romanis Pontificibus ultimorum praesertim temporum toties 
enuntiata etiam a Concilio Oecumenico denuo sollemniter in memoriam 
revocanda videtur. Parentibus gravitas responsabilitatis pro suis filiis, 
pro futuro statu societatis humanae necnon Ecclesiae Catholicae serio 
inculcetur. Familia Christiana hodiernis temporibus spiritu ac vigore 
apostolico imbuatur necesse est. Familia enim Christiana fons est vitae 
socialis atque religiosae. In hodiernis vero condicionibus oeconomicis 
vinculum familiae internum, mores traditi, pondus ac valor vitae fami- 
liaris magis magisque diminuuntur ac quandoque dissolvuntur. Parentes, 
qui saepissime ambo in officinis industrialibus laborant aut ambo officio 
publico funguntur, vitam maxima ex parte extra familiam agunt. Filiis 
suis educandis parum operae praestare possunt ipsosque aliis personis aut 
publicis institutis alendos educandosque tradunt. 

2. Sacerdotibus adiutorium in cura animarum a laicis subministretur. 

Sacerdotes in cura pastorali exercenda, in veritate religiosa defen- 
denda, in iuribus Ecclesiae propugnandis, si adiutorio laicorum expertes 
sunt, vix munera sua perfecte adimplere possunt. Eorundem labor, etsi 
magnanimis et constans, non semper omnes sed quandoque paucos tan- 
tum attingere potest. Si autem laicorum apostolatu adiuvante laborant, 
operationis eorundem ambitus valde distenditur, cum laicis saepissime 
plures pateant ianuae, quae sacerdotibus occluduntur. Praeterea laicismo 
atheo opponendus est laicatus catholicus, qui apostolatum una cum sacer- 
dotibus et sub eorum ductu exercere paratus sit. Ideo desiderandum vide- 
tur, ut auctoritate Concilii denuo adhortentur laici atque edoceantur, 
quomodo eos conversari oportet in Ecclesia Dei, quanti valoris partes at- 
tributae sunt eis in Ecclesia, cum et ipsi vocentur ab Apostolo gens 
sancta, regale sacerdotium, membra Corporis Mystici Christi, lapides 
vivi, quibus coaedificatur Ecclesia, a quibus etiam tantum Ecclesiae 
bonum dependet. Revocetur in eorum memoriam illa inaequabilis et 
incomparabilis dignitas filiorum Dei, membrorum Christi, ad quod na- 
scuntur in Ecclesia et simul etiam responsabilitas eorundem pro statu 
Ecclesiae eiusque efficaci operatione in Christi mandato exsequendo. 

3. T)e laboris valore ac necessitate vera principia catholica proponantur. 

Hodiernis in condicionibus socialibus, quae eximiam evolutionem in- 
dustrialem ac oeconomicam secum tulerunt, labor et operatio uti primum 

ac principale officium hominis consideratur et quidem non tam indu- 
strialis hominis operatio, quam a communitate viribus unitis eadem 
peracta. Quod fit, ut dignitas personae humanae vilipendatur et quasi 
iam penitus evanescat. Necesse igitur videtur, ut aliquomodo labor et 
operatio humana non solum, ut est medium sustentationis et materialis 
prosperitatis, sed etiam prout hominem quasi cooperatorem Dei in opere 
creationis reddit, media sanctificationis salutisque suppeditat — modo 
sit cum oratione et intentione Deum glorificandi peractus. Supradicta 
doctrina per principia generalia iam nota est, quia tum in Evangelio, 
tum in Theologia morali clare enuntiatur et continetur. Desideratur 
tamen, ut a Concilio Oecumenico profundius ipsa enucleetur necnon 
auctoritative et sollemniter fidelibus ut « theologia laboris » vel « oratio 
laboris » intimetur. Practice etiam id appareat vg. ut pro quibusdam 
operibus cum labore coniunctis cum debita supernaturali intentione 
praestitis indulgentiae elargiantur. Quae omnia de operatione et labore 
humano principia occasione felicissima festi S. loseph Opificis a sacerdo- 
tibus traduntur, sed valde optandum, ut Concilii auctoritate firmentur. 

4. Caritatis opera iterum commendentur. 

a) Desideratur, ut a Concilio Oecumenico denuo sollemniter decla- 
retur, confirmetur et propugnetur ius plenum Ecclesiae ad activitatem 
charitativam, tum vi ipsius iuris naturae, tum vi praecepti Domini, quod 
« novum mandatum » ab eodem dictum est, tum vi iuris acquisiti, pro- 
fluentis ex tot meritis Ecclesiae erga pauperes, aegrotos, debiles, senes 
et orphanos — verbo, erga omne genus miseriae humanae praestitis. 
Porro inculcentur fidelibus a Concilio veritates evangelicae de iure pau- 
perum et indigentium, quo gravatur omne patrimonium in eorundem 
favorem. 

b) Adhortentur Concilii auctoritate omnes bonae voluntatis modera- 
tores et gubernia, ut famelicis, nudis, tecto ac omni ope destitutis inopiae 
sublevandae efficaciter consulatur. 

c) Adhortentur tandem pastores et fideles, ut Apostolorum vestigia 
sectando, novas et modernas adinveniant methodos in caritate practice 
exercenda, quod tum a sacro ministerio sacerdotali tum a vita vere 
catholica fidelium inseparabile et hodiernis temporibus tam necessarium 
est iuxta praepulchra verba S. Augustini: « Extende caritatem super 
orbem terrarum — nam in toto orbe terrarum membra Christi iacent ». 

& Carolus Pekala 
Episcopus tit. Erocmadianus 

Exc.mi P. D. BOLESLAI KOMINEK 
Episcopi tit. Vagensis 

Wratislavia, die 26 augusti 1959 

Ad mentem mandati huius Illustrissimae Commissionis diei 18 iunii 
a. D. 1959 Prot. N. I C/59-2489 humanissime propono quaestiones, 
quae ab indicto Concilio Oecumenico tractari poterunt. 

I. Quaestiones doctrinales 

1. Definitio uti dogma fidei catholicae: Beatissimam Virginem Ma- 
riam esse universalem Mediatricem omnium gratiarum, 

2. Clara et distincta officialis declaratio Ecclesiae de iuribus et of- 
ficiis in Ecclesia catholica fidelium-laicorum eorumque participatione in 
eius vita et responsabilitate de eius statu. 

3. Doctrina Ecclesiae catholicae de naturalismo et laicismo in vita 
et educatione iuventutis. 

4. Theologis imponendum munus elaborandi et conscribendi quas- 
dam ethicas normas, quae respectent etiam necessitates actuales et quae- 
stiones ideologiae catholicae simili modo, quo suo tempore perfecit hoc 
Concilium Tridentinum (Catechismus Romanus). 

5. Ad liturgiam magis captui fidelium nostrae aetatis accomodatam 
reddendam profundiusque ab eis intelligendam omittenda sunt in ea, 
quae sunt tantum reliquiae venerandae antiquitatis et nihil ad essentiam 
liturgiae afferunt, introducendaque in eam in ampliori ambitu lingua ver- 
nacula et etiam in administratione Sacramentorum, servata lingua litur- 
gica in essentialibus. 

6. Talis dispositio Breviarii, ut illud magis, quam adhuc, formet to- 
tam vitam eorum, qui ad Divinum Officium recitandum obligati sunt 
habeatque prae oculis meditationem, examen conscientiae et Visitationem 
SS. Sacramenti. 

II. Quaestiones disciplinares 

1. Possibilitas reductionis ad statum laicalem, reservatae tamen Sedi 
Apostolicae et in casibus exceptis non solum eorum, de quibus in Codice 
luris, sed etiam eorum, qui adhibitis omnibus remediis, nullam spem 
faciunt vitam dignam clerico et sacerdote ducendam. Eo modo vitabun- 

tur multa scandala et sacrilegia, salvabuntur hi qui sua sponte vestem 
sacerdotalem proiecerunt matrimoniumque per actum civilem tenta- 
verunt. 

2. Accommodatio legum Indicis ad actuales necessitates, deletis ex 
eo titulis, qui nunc valorem tantum historicum habent et clara ex- 
pressaque traditio normarum necessariarum ad strictam earum appli- 
cationem in singulis casibus. 

3. Restrictio Benedictionum aliquibus tantum ordinibus reserva- 
tarum. 

4. Accommodatio ad nostra tempora et magis ad usum practicum 
vestitus sacerdotum ad formam nunc in America vigentem: vestis tala- 
ris in functionibus liturgicis, vestitus saecularis nigri coloris cum di- 
stinctione clericali pileusque niger extra ecclesiam. 

I$i Boleslaus Kominek 
Episcopus tit. Vagensis 
in Wratislavia 

Exc.mi P. D. ANDREAE WRONKA 
Episcopi tit. V atarh ensis, Auxiliaris Gnesnensis 

Wratislaviae, 24 augusti 1959 

Em. me Erinceps! 

Invitato ad communicandas quaestiones, quae in futuro valde laete 
expectato Concilio Oecumenico tractandae essent, haec mihi videntur 
animarum bono profutura: 

I 

De unione Ecclesiarum restituenda. 

De amovendis periculis laicismi, qui in vitam fidelium progre- 

Homo Christianus in relatione ad hodiernum « technicismum ». 
Errores huius saeculi. 

Laici in Ecclesia. 

II 

1. De componenda vita spirituali cleri cum actione pastorali. 

2. De desideranda vita communi cleri. 


1 . 

2 . 

ditur. 

3. 

4. 

5. 

3. De habitu clericali extra actionem liturgicam huic aetati aliquate- 
nus accomodando. 

4. De facilius eliminandis a statu clericali clericis, qui se perpetue 
diffamaverunt. 

5. De unificandis in iure et practica choris in ordinibus et congrega- 
tionibus religiosarum. 

6. Religiosi obligentur oboedire Episcopo, qui eis imponit curam 
animarum, deficientibus ecclesiis et sacerdotibus dioecesanis, 

7. Legislatio de exemptione religiosorum mutanda est in favorem 
curae animarum, quia hodierna legislatio in hac materia non prodest pro- 
vehendae curae animarum. 

In hodiernis condicionibus Ecclesiae particulare bonum religiosorum 
cedere debet necessitatibus communibus. 

III. 

1. De indice librorum prohibitorum reformando. 

2. De lege poenae excommunicationis reformanda, 

IV. De restauranda sacra liturgia 

Commissio Liturgica Conferendae Episcopatus Poloniae est in con- 
ficiendo argumento desideratae restaurationis s. liturgiae. 

Fas mihi sit hic sola capita enumerare: 

1. Variationes in Missali faciendae. 

2. Variationes in Breviario Romano faciendae: in hoc libro maximae 
desiderantur variationes, quae suggeruntur tum bono spirituali cleri tum 
cura animarum. 

3. ‘Variationes in Pontificali Romano faciendae. Desideratur abbre- 
viatio variorum rituum, ut magis eluceant ea, quae sunt de essentia. 

4. Variationes in Caeremoniali Episcoporum faciendae: in iis, quae 
desierunt esse in usu. 

5. Variationes faciendae in Rituali Romano, inter desideria invenitur 
illud linguae vernaculae latius admittendae. 

6. Sacramentalis concelebratio Missae introducenda est. 

Sacram Purpuram deosculans profiteor me 

Eminentiae Vestrae servum dev.mum 

& Andreas Wronka 
Episcopus tit. V atarhensis 
Auxiliaris Gnesnensis 

Exc.mi P. D. AEGIDII H. A. BARTHE 
Episcopi Monoecensis (Monaco) 

Monoeci, die 27 augusti 1959 

1. Quod ad doctrinae capita attinet'. 

a) Pro certo affirmare de laicis Ecclesiae doctrinam et quocirca sa- 
cerdotii naturam. Cum quaestionibus coniunctis: 

— de opportunitate renovandi diaconatum et, forte, coeteros ordines 
minores; 

— de supernaturali momento munerum « profanorum », de vera 
caritatis christianae natura pro Regno Dei aedificando; 

— de obligatione apostolatus laicorum et participandi Actioni Ca- 
tholicae. 

h) Definire notionem veram episcopatus et iura episcopi: 

— circa potestatem supremam Sancti Patris; 

— circa Religiosos et privilegium exemptionis (quomodo iustum 
facere hoc privilegium quoad sanam doctrinam et in quibus finibus sta- 
tuendis pro unitate iurisdictionis in dioecesi: quod fuit opportunum in 
pristino tempore potest immodicum fieri in novo); 

— circa institutiones apostolicas diffusas extra fines dioecesis (Scho- 
lae catholicae, Actio Catholica in natione praesertim institutae) pro uni- 
tate apostolatus; 

— de opportunitate synodorum peculiarium in aliquibus regionibus 
agendarum cum potestate leges imponendi. 

c) Pro certo affirmare Ecclesiae doctrinam circa Status « laicite »: 

— de potestate civili et ecclesiastica, officia et iura uniuscuiusque; 

— de fide et scientia: doctorum libertas et obligationes; 

— doctrina de iure proprietatis (fundamentum, fines, officia) prae- 
sentibus vitae condicionibus recte accomodata. 

(Hae questiones dant locum novissimorum Pontificum institutionum 
compendium valde utile faciendi). 

2. Quod ad disciplinae capita attinet'. 

a) Circa liturgicas normas: 

— pro fidelibus elaborare praesentes rationes partes agendi in 
liturgicis caeremoniis, praesertim dum missa celebratur; 

— recognoscere scripta legenda aut verba pronuntianda ut magis 
obvia sint. Inspicere ampliorem usum vulgaris linguae. 

b) Circa praecepta Ecclesiae: 

— ad celebrationem diei dominicae et dierum festorum, recogno- 
scere normas a maioribus traditas de operibus vetitis; 

— item de lege ieiunii; 

— in sacramentis ministrandis, videtur quod sufficiens fides saepius 
deest, praesertim in subiectis matrimonium contrahentibus et in paren- 
tibus qui baptismum pro infantibus petunt. In hoc periculo sacramento- 
rum profanationis et religionis contemptus, nonne graviorem legem im- 
ponere opportunum esset? 

c) Circa aliquas dispositiones iuris: 

— id quod ad poenas attinet expedire, praesertim de censuris; 

— item, pro impedimentis matrimonialibus et eorum dispensatione: 
Ordinariis ampliores facultates dare. 

© Aegidius Barthe 
Episcopus Monoecensis 

Exc.mi P. D. AUXHARII NELSGN 
Episcopi Holmiae (Stockholm) 

Holmiae, die 30 maii 1960 


Eminentissime Princeps, 

Difficultatibus gravibus et sat magnis impeditus responsum multum 
iam ante tempus petitum tam sero mitto. Sufficit fortasse afferre me 
ultimis mensibus et vicarium generalem et tribunalis officialem amisisse. 
Cum sacerdotum numerus mea in dioecesi sat parvus sit, perdifficile est 
novos adiutores ad labores in curia dioeceseos praestandos inveniri. 

Responsum meum non ad Eminentissimum Principem tempore prae- 
scripto venisse maxime doleo. 

Sacram purpuram Eminentiae Vestrae humiliter et oboediens deo- 
sculans 

® Auxharius Nelson 
Episcopus Holmiae 


I - Ut suppleatur doctrina a Concilio Vaticano proposita, praeser- 
tim de essentia Ecclesiae, de momento christologico et ecclesiologico in 
mariologia. 

II - Inquirendum est num utilitatem afferre possit institutum (ad 
instar S. Congregationis pro ecclesia orientali) erigendum, ad quod cura 
de territoriis haeresi reformatorum infectis pertineat. Cui instituti et 
quaestiones theologicae et res practicae sunt tractandae, quae sunt sui 
generis ubicumque sectae protestanticae suum influxum exercent. 

III - Reformatio S. Liturgiae necnon Breviarii. 

Ut in missis Epistola et Evangelium sola lingua vernacula reci- 
tentur. 

Ut in Pontificali Romano quaedam mutentur, maxime ritus conse- 
crandi S. Oleum in Coena Domini et dedicationis ecclesiae. 

IV - Reformatio Indicis librorum prohibitorum. 

Abrogatio omnium censurarum latae sententiae. 

Ut acatholicis valide bapti2atis concedatur ius accusandi matri- 
monium. 


V - Ut Patres Concilii sint memores protestantes nostris in regioni- 
bus versantes acri animo et attento et quod in Concilio futuro tractetur 
et modum quo illud fiat persequi. 


© Auxharius Nelson 
Episcopus Holmiae 

Exc.mi P. D. pauli KIREDJIAN 
Archiepiscopi ConstantinopoUtani Armenorum (Instanbul) 

qui responsum dedit una cum: 

Em.mo P. D. GREGORIO PETRO XV Card. AGAGIANIAN 
Patriarcha Ciliciae Armenorum ^ 

2 

rev.mi p. d. dominici CALOYERAS 

Administratoris Ap. Exarchatus ConstantinopoUtani (Instanbul) 
Prot. N. 512/59 Instanbul, 12 novembre 1959 

Eminenza Reverendissima, 

Mi onoro di trasmettere alPEminenza Vostra Reverendissima i miei 
suggerimenti e voti per il futuro Concilio Ecumenico, in risposta alia Sua 
lettera 1 - C/59-2751 dei 18 giugno u. s. 

L’Eminenza Vostra vorra perdonare il ritardo di due settimane con 
cui mi riesce di spedire la presente. 

Si tratta, in massima parte, di rilievi che rispecchiano Tambiente nel 
quale viviamo e per il quale ofiriamo quotidianamente a Dio Pumile no- 
stro ministero evangelico. 

Non ho mancato di richiedere Pavviso di missionari eruditi e pru- 
denti colPintenzione di poter cosi maggiormente servire il Santo Padre 
e PEminenza Vostra. 

Colla stessa circostanza prego PEminenza Vostra Reverendissima di 
voler accogliere i sensi della mia profonda venerazione con cui, chino al 
bacio della Sacra Porpora, mi onoro confermarmi 


^ Cf. Asiam (Libanum). 


di Vostra Eminenza Reverendissima 

P. Domenico Caloyeras 
Amm. Apost. 

I - De unitate ecclesiae 

1 . Ut in diversitate nationum et in varietate linguarum necnon rituum 
praeclara Sanctae Matris Ecclesiae Unitas, extra quam non est homini 
salus, quam maxime effulgeat, optandum valde videtur quod Patres Con- 
cilii in lucem proferant aspectum syntheticum Corporis Christi et munus 
essentiale Sacrae Hierarchiae quae, sub ductu Summi Pontificis, cum 
auxilio Cleri, fideles, sicuti membra vivida, divino Capiti coniungit a 
Quo gratiam et vitam supernaturalem desumunt. 

2. De homogenea evolutione dogmatica tractando opportunum esset 
explicare quomodo sub infallibili assistentia Spiritus Sancti fiat successiva 
fidelis explanatio veritatis divinitus revelatae et reapse immutabilis, ne 
quis acatholicorum talem evolutionem interpretare adhuc valeat ad mo- 
dum intolerabilis innovationis, cum semper eadem sit catholica doctrina 
quam, a Deo per revelationem traditam, sive Summi Pontifices ex cathedra 
loquentes sive Concilia Oecumenica, a primordiis Ecclesiae, servaverunt 
atque professi sunt. 

3. Circa Primatum iurisdictionis Romani Pontificis — qui maximum 
impedimentum, sicuti dicitur, unitati Ecclesiae exstat — perutile esset 
quod Patres Concilii aliqua dicerent de relatione quae inter Primatum 
et unitatem Ecclesiae, ex voluntate Dei, exsistit, ita ut Primatus iurisdi- 
ctionis Summi Pontificis propter ipsam unitatem Ecclesiae Militantis ex- 
stet: « ... -jiat unum ovile et unus Vastor » (Io. X, 16). 

Idipsum insuper probatur per facta, per se quidem eloquentissima, 
quae ostendunt quod, in Ecclesia, unitas doctrinae atque unitas regiminis 
animarum nonnisi per Primatum iurisdictionis ' Romani Pontificis plane 
asservatur. 

Primatus ideo est potestas suprema ad unitatem Ecclesiae, ex volun- 
tate Dei, omnino requisita. Propterea Ecclesiae separatae, usque dum 
ipsum Primatum Summi Pontificis reiicient, nullo modo consequi pote- 
runt unitatem Ecclesiae quam, nostris temporibus, necessariam agnoscunt. 

4. Quoad infallibilitatem Romani Pontificis declarandum videtur quod 
fides acatholicorum firmiter credit, sicuti notum est, in infallibilitatem 
auctoritatis Conciliorum Oecumenicorum. Hinc utile esset ipsos acatho- 
licos admoneri quod eorum fides de infallibilitate Concilii Oecumenici, 
nisi contraria in ipsa veritate divinitus tradita affirmare auderet, neces- 
sario, saltem implicite, iam includit ipsam infallibilitatem Summi Ponti- 
ficis utpote Supremi Pastoris in docendo Ecclesiam. 

5. Demum, de Concilio Oecumenico tractando Patres Concilii ex- 
planent quomodo in Concilio ipsi Episcopi simul cum Romano Pontifice 

coniuncti constituant plenariam expressionem Ecclesiae docentis atque 
infallibilis, exstante attamen Summo Pontifice non potioris tantum partis 
depositario, sed totae quidem plenitudinis supremae potestatis (cf. 
can. 3, I const.). 

6. Unitatem Ecclesiae, pro qua Dominus Noster lesus Christus, appro- 
pinquante hora Passionis, Patrem suum rogavit et quam discipulis suis 
enixe commendavit, magni facientes. Patres Concilii videant si opportu- 
num fuerit « Commentarium officiale » auctoritate ipsius Concilii edere 
de omnibus dogmatibus, de iis praesertim quae ab acatholicis non ad- 
mittuntur vel quae definita sunt a tempore defectionis Ecclesiae Orien- 
talis. 

Hoc Commentarium secundum spiritum Catechismi Concilii Triden- 
tini exarari posset, additis — post cuiusque definitionis verba — Reve- 
lationis, Sacrae Scripturae, Traditionis et Sanctorum Patrum textibus, 
critico argumento selectis. 

Utile insuper erit ut historica expositio de iis quae ad definitionem 
perduxerunt et solutiones maiorum obiectionum acatholicorum addantur. 

Tractatus dogmatici ad studiosos praecipue ordinantur et potius catho- 
licam fidem iam supponunt. Eorum usus praeterea imperitis haud fa- 
cile evadit. Denique omnis tractatus auctoritate singuli quidem magi- 
stri innititur, sed nullimode auctoritati ipsius Ecclesiae debetur. 

De coetero diaconus Chrysostomus Constantinidis, olim Instituti 
Orientalis Romae alumnus et nunc professor in schola theologica Pa- 
triarcatus « orthodoxi » Constantinopolitani, scripsit, his diebus, in ephe- 
meridibus patriarchalibus « Apostolos Andreas » quod a Concilio Oecu- 
menico « diversae Ecclesiae et ipse populus christianus cognoscere volunt 
quid praecipue per singulas definitiones dogmaticas Ecclesia catholica ad 
credendum proponat, nempe qualis sit extensio uniuscuiusque definitio- 
nis » (Apostolos Andreas N. 430 - 7-X-1959). 

Tandem, Sancto Paulo dicente: « Lac vobis dedi non escam; non- 
dum enim poteratis: sed nec nunc quidem potestis » (I Cor. III, 2), 
mihi videtur hoc Commentarium officiale ita componendum esse ut et 
ipsis fidelibus catholicis utile esse posset. 

Nam christifideles sacram praedicationem audire hodie non solent 
neque audiendo facile intelligunt « quid per articula fidei praecise ad cre- 
dendum proponatur ». Nostris enim diebus verae haereses in rebus ad 
fidem et mores pertinentibus in privatis conventibus bene saepe audiun- 
tur. 

7. Cum mens acatholica circa catholica dogmata non semper clare 
noscatur, opportunum esset, iam ante celebrationem Concilii Oecumenici, 
specialem Commissionem, ex viris non solum studiis theologicis eruditis 

sed et in « mentalitate » acatholicomm propter diuturnam cum eis 
commorationem penitus exercitatis instituere, cui Commissioni erit: 

a) mentem diversarum Ecclesiarum circa dogmata catholica, in quan- 
tum possibile est, declarare; 

b) quidquid in earum traditione, necnon theologia de ipsis catholicis 
dogmatibus inveniatur colligere; 

c) earum difficultates et dubia seu falsas interpretationes expla- 
nare. 

Tali modo. Concilium Oecumenicum, directe vel per Commenta- 
rium de quo supra diximus, omnes errantes ad unitatem Ecclesiae per- 
ducere curaret et auctoribus tractatuum « De Ecclesia » vel « De Apolo- 
getica » et iisdem sacris missionaribus atque praedicatoribus aptam prae- 
beret materiam ad evangelicum ministerium fructuosius exercendum. 

8. Cum nonnulli sacerdotes, nimio zelo ducti necnon « oecumeni- 
starum » spiritu accensi, historiam et theologiam ita interpretent ut parti 
acatholicae favere videantur. Patres Concilii certam disciplinam in do- 
cendo et in agendo omnibus commendent. Hi sacerdotes componere 
debent curam inveniendi apud acatholicos elementa favorabilia in uni- 
tate Christianorum obtinenda cum prudentia in expositione et in mani- 
festatione fructuum laborum suorum. Saepe enim iidem confusionem po- 
tius generant quam veritati et unitati inserviant. 

Quam diversi sunt saepe saepius horum sermones cum praeclaris 
verbis Pii PP. XII, immortalis memoriae, in Litteris Encyclicis Sempi- 
ternus Rex, de Oecumenica Chalcedonensi Synodo quindecim abhinc 
saeculis celebrata, profertis: «... nonnulli dissidentium coetus in Ae- 
gypto, Aethiopia, Syria, Armenia et alibi, in definienda Dominicae In- 
carnationis doctrina, verbis praecipue a recto tramite deflectere videantur; 
quod quidem ex eorum liturgicis et theologicis documentis coniectari 
licet ... ». Et etiam: «... viderint ipsi, quos supra amanter et dolenter 
memoravimus, an fas sit et expediat se, praesertim ob quandam initio 
exortam verborum ambiguitatem, adhuc distinere ab Ecclesia una et 
sancta, fundata in sapphiris, in Prophetis videlicet et Apostolis, ipso 
summo angulari lapide Christo lesu » {A.A.S. 1951, pp. 636 et 637). 

Studia historica et theologica circa orientales Ecclesias semper utique 
promoveantur, sed novae interpretationes vel inventiones ita divulgentur 
ut veritati et unitati reapse prosint. 

9. Labori missionario, praesertim in Oriente, obstat non solum sic 
dictum « laicismum » a lege civili impositum, sed etiam actio continuata 
quorundam sacerdotum qui asserunt « acatholicos orientales singillatim 
convertendos non esse, immo neque eorum « Ecclesiam convertendam es- 
se, cum ipsa ut — talis — ab unitate christiana nunquam defecisset ». 

Non raro itaque isti sacerdotes, cum scandalo utique animarum, magna 
voce « orthodoxos » adprecantur ne ad catholicam Ecclesiam accedant. 

Cum Dominus Noster lesus Christus pro omnibus et singulis ani- 
mabus passus et mortuus sit ita ut quisquis cum Sancto Paulo ex- 
clamare possit: «... dilexit me et tradidit seipsum pro me » {Gal. II, 
20) cumque «extra Ecclesiam non sit salus», nemini praedicationem 
Evangelii circumscribere liceat. Valent etenim ea quae lesus Christus 
Apostolis commisit dicens: « Euntes in mundum universum, praedicate 
Evangelium omni creaturae » {Mc. XVI, 15), 

Ordinariis locorum erit in singulis regionibus determinare quomodo 
missionarii, attentis diversorum locorum conditionibus, ad apostolatum 
attendere valeant. 

10. Non raro sacerdotes etiam regulares in regionibus missionis com- 
morantes videntur pro paucis tantummodo et quidem iam catholicis sese 
impendere « quia propter eos — sicuti aiunt — missi sunt ». 

Cum attamen sacerdos pro omnibus hominibus constituatur in iis 
quae sunt ad Deum {Haebr. V, 1) utile esset spiritu missionario nempe 
plane apostolico eos excitare ut semper et ubique, ardenti Salvatoris 
siti pro animarum conversione accensi, velint totis viribus sese impendere 
ut omnes qui, adhuc non sunt ex ovile Patris ad agnitionem veritatis et ad 
veram Patriam adducantur {Io. X, 16). 

11 - De Sacramentis 

1. Prohibitio communicandi in divinis, gener aUter accepta, videtur 
quorumdam malorum occasionem exstitisse, sicuti « phanatismi » et 
odii inter alterutras partes. 

Quaeritur itaque num — quando non obstat validitas sacramenti — 
opportunum esset permittere christifideles in divinis communicare. 

Catholici etenim rarissimo (fortasse solummodo occasione matrimo- 
nii eum parte acatholica) in divinis reapse communicare vellent. Acatho- 
lici vero facilius ad Ecclesiam catholicam attraherentur, cum ordo sa- 
crae liturgiae et sanctitas praesertim ministrorum evidentius in ea mani- 
festentur. 

Itaque Ecclesia, etiam erga eos qui non sunt ex eius ovile, fructuosius 
suum exercebit ministerium. 

2, Studeatur num redeundum esset ad validitatem sacramenti matri- 
monii coram ministro acatholico orientalis ritus celebrati. 

Heu, post promulgationem Novi Codicis luris Canonici Orientalis, 
numerus casuum talium matrimoniorum multiplicatur. luvenes catholici 
metuentes enim ne matrimonii occasionem vel certam dotem amittant. 

poenas latas contra matrimonium attentantes coram ministro acatholico 
parvipendunt, quin immo et acatholici magis « fanatici » evaserunt 
propter instantias eorumdem cleri qui aequales poenas quam catholici, 
quasi ulciscendi studio (rappresaglia), « contra transgredientes religionem 
patrum suorum sanxerunt ». 

Quondam, mulier catholica, praesertim decursu temporis, facilius 
suum virum suadebat ut filii catholica fide non modo educarentur, immo 
et baptizarentur, et aliquando, praeterea, ut ritus matrimonii in catho- 
lica Ecclesia perficeretur. 

Hodie recurrendum est ad sanationem in radice quae nec frequenter 
quidem quaeritur, timore displicendi coniugem — si rem cognoscat — , 
neque ordinarie fructuosa educatio prolis obtinetur. 

3. Cum, ingravescentibus malis, magis magisque manifestetur quod 
« messis quidem multa operarii autem pauci » (Lc. X, 2) proponere liceat 
Orientalis Ecclesiae consuetudinem de diaconibus latino quoque ritui 
extendi. 

Facilius enim esset quod probi viri, etsi matrimoniali vinculo ad- 
stricti, onus diaconii suscipere ex vocatione vellent. 

Hi diaconi, qui a dignitate sacerdotali omnino exclusi essent, post 
aliquam specialem preparationem, validum clero adiutorium praestabunt, 
imprimis in operibus socialibus, in cura associationum, in ministerio cate- 
cbismi etiam in domibus privatis exercendo. 


III - De ritibus orientalibus 

1. Cum eximius numerus membrorum alicuius ritus, eius praestantiae 
non parum conferat et, aliunde, cum transitus acatholici ad ritum a pro- 
prio diversum habitualiter pietati non faveat, can. 11 C.I.C. Or. ex 
tractatu de Ritibus Orientalibus ita mutetur ut acatholici ad fidem con- 
versi proprium conservare ritum semper teneantur. Quod si recusent, ipsi 
coram Catholico Hierarcha eiusdem orientalis ritus a quo devenerunt 
sistant, cui proprium erit iudicare num gratiam concedi necne expediat. 
Saepe enim acatholici ad fidem conversi et simul in ritum a proprio di- 
versum reducti, ab alimento spirituali ex sacra liturgia profluente privati 
remanent, neque religiosae educationi prolis efficaciter attendere queunt. 

2. Favor legislationis in Orientales Ritus necnon et ipse eximius nu- 
merus catholicorum orientalium optime contradiceret acatholicorum ac- 
cusationi affirmantium quod « Ecclesia catholica orientales ritus solum- 
modo sicuti escam conservare intendit ad attrahendas gentes ad latini- 
tatem ». 

3. Itaque declaretur ut filii, ex matrimonio viri et mulieris diversi 

ritus nati, in Oriente orientali ritu, in Occidente occidentali ritu edu- 
centur. 

4. Fideles Latini Ritus in Oriente degentes et ad sacram celebratio- 
nem orientalis ritus accedentes vel etiam participantes invitentur ut li- 
turgicis usibus orientalium se conformare studeant. 

5. Ubi paucitas sacerdotum orientalis ritus id suadeat. Ordinarii 
concedere valeant ut, per modum actus et remota admiratione adstantium, 
sacerdotes latini, cum vestibus liturgicis orientalibus aliquibus celebra- 
tionibus, praesertim Sanctae et Maioris Hebdomadae, participare queant, 
sicuti alicubi iam a multo tempore fit. 

6. Secundum spiritum can. 1 C.I.C. Or. ex tractatu De Ritibus 
Orientalibus, divini officii quotidiana, privata quidem, celebratio sacerdo- 
tibus valde commendetur, pariterque ad prorsus integrae Missae partici- 
pationem fideles inducantur, salva tamen manente Ecclesiae orientalis 
consuetudine de modo et de moralitate obligationis. 

IV - De Liturgia 

1. In ecclesiis aedificandis et in sculptilibus vel tabulis conficiendis 
necnon quotiescumque christianam humanitatem (civilta) declarare sol- 
lemniter contingat (ut ex. gr. in « expositionibus »), traditionis principia 
omnino serventur (cf. C.I.C. can. 1164). 

Novitates autem ne admittantur sine iudicio et consensu specialis 
commissionis dioecesanae vel nationalis quae constituatur ex quibusdam 
non tantum in arte optime versatis, sed et finis ipsius artis ecclesiasticae 
plane consciis. 

2. Servato utique usu latini idiomatis, utpote officiale et proprium 
romano ritui, faveatur translatio in vulgarem sermonem saltem quarum- 
dam praecum quae in sacramentis et sacramentalibus directe ad fideles et 
praecipue ad individuos diriguntur, ita ut formulae liturgicae, utpote 
incomprehensibiles, magicis sermonibus amplius non comparentur et ani- 
mae fidelium mira pulchritudine et ineffabili eorum substantia pascantur. 

V - De disciplina cleri et populi christiani 

1 . Spiritus oboedientiae et disciplinae, qui explicationi sic dictae per- 
sonalitatis nullo modo contradicit, clero et christifidelibus inculcetur con- 
tra malum « individualismi » speculativi et practici quod impedit quomi- 
nus charitate exerceantur opera propriae et communi sanctificationi pe- 
rutilia. 

2. Cum sacerdotes, praesertim vicarii cooperatores^ multum tempus 
etiam nocte impendant operibus suo ministerio non stricte consentaneis. 

Ut sic dictis « circulis catholicis » vel « societatibus philodrammaticis et 
recreabilibus » cum detrimento vitae interioris per contemplationem et 
spiritum orationis enutriendae, necnon cum periculo corporis sanitatem 
amittendi, utile esset talis « apostolatus » opportunitatem determinare. 

Humili meo iudicio, sacerdotis praesentia in huiusmodi conventibus 
saepe saepius non valet ad iuvenes praecavendos ne ad spectacula immo- 
ralia adeant. Melius esset fidelium conscientiam rectam ita formare ut 
ipsi, per se, relaxationes vel ludos seligere sapiant. Quodsi ad maiora mala 
vitanda hi conventus reapse necessarii viderentur, in ipsis denique probos 
viros vel pias mulieres sacerdotum vices gerere omnino conveniret. 

3. Cum experimento probetur sanctitatem paroeciae ab ipsa sacerdotis 
sanctitate valde pendere, et opus formationis cleri maxime difficile esse. 
Patres Concilii examinare possent num huic manifestae experientiae fa- 
veret institutio in unaquaque natione specialis scholae Rectorum Semi- 
nariorum necnon Magistrorum Novitiorum atque Fratrum Studentium^ 
in qua sacerdotes et religiosi, specialibus dotibus praestantes et ad for- 
mationem cleri destinati, ita sanctitatis vita edoceantur necnon perfectionis 
spiritu imbuantur, ut ipsi, sua vice, aliis postea tradere valeant perfectionis 
principia ad onus sacerdotale digne et laudabiliter exercendum. 

4. Lex caelibatus sacerdotalis, iam a longissimo tempore apud La- 
tinos laudabiliter exstans, accomodatissima permanet ad sacrum mini- 
sterium efficaciter exercendum necnon ad propriam uniuscuiusque sancti- 
tatem adipiscendam, contra eos qui « anachronisticam » et inutilem eam 
existimant et declarant. 

Attamen consuetudo qua clerici orientales matrimonium contrahere 
possint ante susceptum sacri presbiteratus ordinem servetur. 

5. Nonnulli, existimantes quod optimi laici melius quam ipsi sa- 
cerdotes Ecclesiae Militanti prosint, gratiam vocationis parvipendere 
videntur neque raro omne studium adhibent ne laici ad sacros Ordines 
vel in Religionem intrent. Contra istos, omnibus Patres Concilii excel- 
lentiam status clericalis et religiosi inculcent. 

6. Necessitate compulsi, can. 4 C.l.C. Or. ex tractatu de Ritibus 
recordantes, omnes operarii Evangelici admoneantur ut, considerationes 
utcumque particulares abnegantes, bonum commune Ecclesiae prae ocu- 
lis semper habeant atque promoveant. 

Experientia enim probat quod missionarii inter se non satis conve- 
niunt ita ut tot vires inutiliter terantur necnon eadem omnino opera 
frustra multiplicentur. 

Itaque bis saltem in anno « Locorum Hierarchae in eodem territorio 
iurisdictionem obtinentes, collatis consiliis, unitatem actionis inter di- 
versi ritus clericos foveant, et, viribus unitis, communia adiuvent opera. 



ADMINISTRATOR AP. EXARCHATUS CONSTANTINOPOLITANI 795 

ad bonum religionis expeditius promovendum et cleri disciplinam effi- 
cacius tuendam » (praef. can. 4). 

Cum attamen exemptio Ordinum Regularium aliquando, ut practice 
notatur, obstare posset necessitati communiter et concorditer in vinea 
Domini adlaborandi. Patres Concilii altissimum spiritum sacerdotalis et 
religiosae oboedientiae erga Summum Pontificem invocent et exigant ut 
omnes clerici ad Regni Dei adventum promovendum « viribus unitis » 
sese impendant. 

7. Considerantes luctuosissimam ignorantiam fidelium de iis quae 
ad religionem et ad vitam supernaturalem pertinent, urgentem necessi- 
tatem instare videtur in omnibus paroeciis instructiones circa principia 
vitae Christianae (catechismo) pro adultis diligentissime habendas, et 
membra « actionis catholicae » ita sese impendendo ut vitam catholicam 
exemplis et verbis ubique, in privatas quidem domus, adducant. 

8. Magis magisque exoptatur ut Concilium Oecumenicum quae- 
dam principia tradat de ratione in re publica (poHtica) a clero servanda, 
ne Ecclesia propter regiminis instabilitatem vel propter fallacem appli- 
catiqnem suae doctrinae ab iis qui suo potiti sunt nomine iacturam 
patiatur. 

9. Servato usu vestium particularium uniuscuiusque Ordinis et Con- 
gregationis intra domus, studeatur num opportunum esset easdem aptio- 
res reddere ad iter utcumque expeditius faciendum. 


IV - De moribus 

1. Plures et prudentes legisperiti et confessarii existimant quod lex 
moralis aliquando ad « casuisticam » reducatur. 

Nostris enim temporibus, in quibus peccati occasiones multiplicari 
videntur, opportunum esset quod curam animarum habentes specialis- 
simo modo studeant rectam fidelium conscientiam formare, quin iussa 
nova vel prohibitiones novas addant necnon multiplicent ad legum iam 
exsistentium observantiam a fidelibus obtinendam. 

Itaque spectacula, choreae, « moda » et similia non evadant am- 
plius occasiones novi edicti vel specialis prohibitionis Episcopi vel Pa- 
rochi ne eveniat quod a quibusdam laicis lamentatur, scilicet quod 
« nimia sollicitudo pastoralis contra aliquos usus, aetati proprios, ita 
imminuatur decursu temporis ut quod hodie peccatum dicitur, cras 
nihil amplius sit ». 

2. Cum tamen magna pars relaxationum seu ludorum ex spectaculis 
oculos afficientibus hodie constituatur (sicuti ex theatro, ex ephemeridi- 
bus in quibus potius imagines et magna scandala pervulgantur), opportu- 

num esset iterum et saepius fideles diligentissime admoneri ad se prae- 
cavendos a tot tentationibus hodie imprimis ex oculis prorumpentibus. 

3. Quantum attinet ad quaestionem et ad doctrinam de « educatione 
sexuali » quam multi hodie vulgari sermone necnon corrupto modo 
tractant et diffundunt, opportunum videtur quod Patres Concilii parenti- 
bus admoneant de necessitate penitus educandi filios ad prorsus fugiendum 
perversos necnon ad respuendam doctrinam quae ad errorem et ad vi- 
tium deducunt. 

De hac gravi obligatione, utpote de re maximi momenti tractando, 
eosdem parentes suadeant ut prolis ita prudenter et recte educatur et 
instruatur ne cupiditate patiatur cognoscendi ab aliis vel pravo modo 
quae suae aetati conveniunt. 

4. Morum perversitas a veritate et virtute tantum recessit ut ne- 
cessarium videatur quod Patres Concilii condemnent « sterilizationem », 
quae circumscribere intendit ortuum numerum, et « inseminationem ar- 
tificialem », utpote contrariam principiis naturalibus matrimonii. 

5. Index librorum prohibitorum expeditior reddatur. Prohibitio 
enim maiorum tentationum occasionem saepe efficit. Ordinarie etenim 
ad ambulandum in via Domini recta conscientia et principia moralia 
bonis optime sufficiunt, cum vero prohibitiones improbis potius male 
utiles evadant, ipsis quasi indicando et bene determinando ea omnia 
quae eorumdem mala cupido requirit. 


VII - De quaestione sociali 

1 . Cum grave reformationis socialis opus praeclare exaratum a 
Summis Pontificibus, praesertim a Leone XIII ad Iohannem XXIII, 
feliciter regnantem, actu nondum perfectum sit, ita ut nationes et cives 
plurimis incommodis opprimantur et spiritus odii magis magisque inter 
diversas classes societatis accendatur, necessarium videtur quod Patres 
Concilii principia Encyclicarum Summorum Pontificum de hac re ad mo- 
dum Codicis ordinis socialis promulgent, eiusdem applicationem publi- 
cis institutis et privatis commendantes ad maiora mala in futuro vitanda. 

2. Ut autem mens Ecclesiae de quaestione sociali omnibus iisque 
humili quoque genere natis necnon athea « propaganda » vitiatis, in- 
notescat, imprimis Instituta religiosa et parochialia seu omne genus 
sacrae administrationis. Sanctae Sedis recens exemplum imitantes, omne 
studium sedulo adhibeant ut in ipsa sua ratione cum operariis necnon 
cum domesticis suis Summorum Pontificum principia socialia adamussim 
servent. 

3. Cum insuper inopia et infirmitates multae sint ita ut Instituta 

ad eas sublevandas non sufficiant, Sacerdotes oblationes fidelium recte 
disponant. 

Aliquando enim melius esset ecclesias non nimis sumptuosas eri- 
gere et orphanatrophia, hospitia, necnon nosocomia ipsis ecclesiis an- 
nectere, ita ut dum corporum infirmitates sublevarentur, mentes simul, 
charitate Christi, ad lucem veritatis perducerentur. Hoc modo praestans 
cultus praeterea exhiberetur Domino Nostro dicenti: «... quamdiu feci- 
stis uni ex his fratribus meis minimis, mihi fecistis » {Matth. XXV, 40). 

4. Denique christifideles constanter de necessitate se praebendi in 
auxilium Ordinario et Parocho edoceantur, ut sollicitudo in miseros et 
afflictos opportuniori modo suum sortiatur effectum. 

P. Dominicus Caloyeras O. P, 
Adm. Apost, 


3 

Exc.mi p. D. FRANCISCI LARDONE 
Archiepiscopi tit. Rhizaeani, Delegati Ap. in Turearum Republica 

Moretae, die 1 octobris 1959 

Eminentissime Domine, 

Veneratis instructionibus ab Eminentia Tua datis die 18 iunii 1959, 
Prot. N. 1 C/59-1696, mei ad honorem duco sequentes propositiones 
edicere. 


Circa cleri disciplinam 

Quoad studia Scientiarum Sacrarum in Maiori Seminario optandum 
est, ut in studiorum curriculo Sacrae Theologiae, meliori modo pro- 
ponantur et obiecta et horae pro singulis disciplinis iuxta eorum mo- 
menta et necessitates, ita ut inutiles repetitiones evitari possint. 

In hodierno studiorum curriculo habentur: 

1) plures repetitiones superfluae, v. g. De Sacramentis agitur in 
re Dogmatica, Morali, in lure Canonico et in S. Liturgia; 

2) quoad horas pro singulis disciplinis habentur horae superfluae 
pro S. Scriptura, et pauciores pro Traditione explicanda (Concilia, Pa- 
tres, Monumenta, Documenta, etc.); ita habentur horae superfluae pro 
Theologia Morali et pauciores pro lure Canonico; 

3) quoad methodum, nunc in Seminariis Theologicis adhibetur 
Curriculum Studiorum Const. « Deus Scientiarum », quod est aliquid 
nimis pro solida preparatione ad ministerium pastorale exercendum; 

4) quoad studium S. Oratoriae optandum ut magis ad praxim in- 
tendatur, praeparando Sacerdotes ad praedicationem solidam, efficacem, 
attrahentem, et populi cogitationi aptam; 

5) quoad linguam optandum ut lingua latina omnimode prote- 
gatur, ut Sacerdotes intelligere possint Officium Sacrum, Missale, et 
Rituale, et hoc speciali modo in Nationibus ubi, ut in America, Sa- 
cerdotes fere omnes optant ut lingua nationalis substituatur linguae la- 
tinae. 

Optandum est quod libri et tractatus scholastici adaptentur ad mo- 
dificationes de quibus supra. 

De disciplina populi christiani 

Optandum ut Cathechesis et Instructio Religiosa pro populo sistema- 
tice ordinetur ut melius adaptetur sistemati vitae sociali hodiernae et 
mediae culturae a fidelibus assecutae. Speciatim in Paroeciis extra-urba- 
nis et agricolis hodie cathechesis pro aetate adultis, traditur in « Instru- 
ctione Paroeciali » diebus Dominicis. Methodus conveniens erat in 
saeculis elapsis, quando fideles Ecclesiam adibant ad Vesperas canendas et 
ad Instructionem Parochi audiendam. Nunc vero, etiam fideles me- 
liores in diebus festis speciatim in horis post-meridianis, itineribus at- 
tendunt et publicis spectaculis, radio auditionibus, televisionibus et 
proiectionibus cinematograficis, et pulpitum non amplius est cathedra 
praecipua instructionis populi christiani. 


Circa hodiernam actuositatem 

1) Optandum ut ratio agendi Sacerdotum magis conveniens sit nos- 
tris temporibus, statuendo occursus cum omnibus fidelibus Paroeciae, et 
disculis et indifferentibus vel hostilibus, eos periodice in ipsa eorum 
domo visitando, et Statum Animarum accurate conficiendo, etiam pro 
Acatholicis. 

2) Quoad habitum ecclesiasticum optandum, ut etiam in Nationi- 
bus Latinis adaptetur nostris temporibus et moribus, speciatim in du- 
ctione autocurruum, cum vestis talaris periculum constituat pro ducto- 
ribus ipsis et pro aliis. 

3) Item optandum, ut Pastores etiam cum aetate adultis occursus 

habeant, et cum eis luciis indulgeant; haec enim media efficaciora sunt 
ad eorum affectum procurandum et etiam ad vitam christianam fo- 
vendam. 

Interim Eminentiae Tuae Sacram Purpuram deosculor et me pro- 
fiteor 

Addictissimum et obsequentissimum servum 

S Franci scus Lardone 
Archiepiscopus tit. Rhizaeanus 
Delegatus Apostolicus in Turearum Republica 

